
CUVINT ÎNAINTE 
pronunţat în Heidelberg, la 28 octombrie 1816 


Domnii mei, 


Făcînd din istoria filozofiei obiect al prelegerilor mele şi 
vorbind azi pentru prima dată la universitatea de aici, îngă- 
duiţi-mi să pronunţ în fruntea lor acest cuvînt înainte, spre 
a vă mărturisi bucuria pe care mi-o cauzează faptul de a-mi 
putea relua tocmai în acest moment cariera mea filozofică în 
cadrul unei academii. Deoarece pare a fi sosit momentul în 
care îi este îngăduit filozofiei să aştepte să devină iarăşi obiect 
de atenție și de iubire, moment în care această ştiinţă, aproape 
amuţită, poate să-şi facă auzită din nou vocea și poate spera 
că lumea, devenită surdă pentru ea, își va apleca iarăşi urechea 
spre ea. Mizeria timpului a făcut să se atribuie o importanță 
atît de mare micilor interese banale ale vieţii de toate zilele, in- 
teresele mari ale realităţii prezente şi luptele duse pentru satis- 
facerea lor au reclamat pe seama lor toate facultățile și toate 
forţele spiritului, precum şi toate mijloacele exterioare în așa 
de mare măsură, încît spiritualitatea mai pură, simţul pentru 
viaţa interioară superioară, nu s-a putut păstra liber, iar na- 
turile mai alese au fost acaparate de aceste interese şi, în parte, 
sacrificate pentru satisfacerea lor. Spiritul lumii, fiind atît de 
ocupat cu realitatea exterioară, nu a putut să se întoarcă spre 
interior și să se concentreze în sine însuși. Or, cum acest torent 
al realităţii a fost oprit, cum națiunea germană a trecut peste 
ceea ce a fost cel mai greu, salvîndu-şi naționalitatea, acest 
temei al oricărei vieţi vii, ne este îngăduit să sperăm că, alături 
de stat, care a acaparat tot interesul pentru el, se va ridica și 

biserica ; să sperăm că alături de împărăţia lumească, spre care 
s-au îndreptat pînă acum gîndurile şi eforturile, ne vom gîndi 
iarăşi și la împărăţia lui Dumnezeu. Cu alte cuvinte, putem spera 
că, alături de interesele politice și de alte interese legate de 
realitatea obişnuită, va reînflori şi ştiinţa, lumea rațională şi 
liberă a spiritului. 

Vom vedea în istoria filozofiei că, în celelalte ţări europene 
în care sînt cultivate cu zel şi cu autoritate ştiinţele şi cultura, 
intelectului, filozofia a dispărut, exceptînd numele ei; au pierit 
pînă şi amintirea şi ideea ei; dar vom vedea totodată că ea 
s-a păstrat în națiunea germană, ca ceva propriu acesteia. 
Noi am primit de la natură sarcina superioară de a fi păstrătorii 
acestui foc sacru”, întocmai cum, la Atena, familiei Eumolpizi- 
lor i-a fost hărăzită păstrarea misterelor eleusine, iar locuitori- 
lor insulei Samotrache păstrarea şi practica unui cult divin su- 
perior, şi întocmai cum mai înainte spiritul lumii conferise na- 
ţiunii evreiești conştiinţa cea mai înaltă a faptului că el se va 
naşte din ea ca un nou spirit. Dar mizeria timpurilor şi interesele 
marilor evenimente mondiale amintite adineauri au împins 
pe al doilea plan şi printre noi studiul temeinic şi serios al filo- 
zofiei, abătînd de la ea atenţia generală. Din această cauză 
s-a întîmplat că, în timp ce naturi dotate s-au îndreptat spre 
cele practice, platitudinea şi banalitatea au pus stăpînire pe 
cuvîntul hotăritor în filozofie şi şi-au făcut de cap. Putem 
afirma fără să exagerăm că, de cînd a apărut filozofia în Germa- 
nia, această ştiinţă nu a arătat niciodată atît de prost cum se 
prezintă în zilele noastre, că niciodată nu au plutit atît de la 
suprafaţă goliciunea şi trufia dispreţuitoare ; manifestînd atîta, 
prezumție în ştiinţă, această aroganță se crede stăpînă pe 
situaţie ! Ne este îngăduit să credem că spiritul adînc al timpu- 
lui ne poruncește să lucrăm împotriva acestei platitudini, să 
colaborăm cu seriozitatea și onestitatea proprii germanilor, spre 
a scoate filozofia din singurătatea în care ea s-a refugiat. Să 
salutăm împreună aurora unor timpuri mai frumoase, timpuri 
cînd spiritul, acaparat pînă acum de cele exterioare, poate re- 
veni la sine însuși, recîștigînd teren şi spaţiu pentru propria sa 
împărăție ; împărăție în care sufletul se ridică deasupra intere- 
selor banale ale zilei, este primitor de adevăr, de ceea ce este 


* În general, noi am ajuns acum atit de departe, la o seriozitate atit de 
mare şi avem exigenţe atit de superioare, încît pentru noi nu mai pot avea valoare 
decit ideile şi ceea ce se justifică pe sine în faţa raţiunii noastre. — Astfel, statul 
prusac este un stat clădit pe inteligentă. 

etern şi divin, și este susceptibil să contemple şi să înţeleagă 
ceea ce este absolut. 

Noi aceştia mai în vîrstă, care ne-am maturizat în mijlocul 
furtunii timpurilor, vă putem considera ca fericiţi pe d-voastră 
a căror tinereţe se împlineşte acum, în zile pe care d-voastră 
le puteţi dărui mai fără grijă decît noi odinioară adevărului şi 
ştiinţei. Eu mi-am consacrat ştiinţei viaţa, şi mă bucur că mă 
aflu acum într-un loc de unde pot colabora în măsură mai 
mare şi într-un cerc de acţiune mai extins decît pînă acum la 
răspîndirea și la animarea interesului mai înalt față de știință, 
putind contribui în acelaşi timp la introducerea d-voastră în 
această muncă. Sper că voi reuşi să cîştig încrederea d-voastră, 
şi s-o merit. Dar iniţial nu îmi este îngăduit nimic altceva decît 
ca d-voastră să veniţi cu încredere față de ştiinţă și încredere 
în d-voastră înşivă. Curajul adevărului, credinţa în puterea 
spiritului constituie prima condiţie a filozofiei. Omul, fiind spirit, 
are voie şi trebuie să se considere pe sine însuşi demn de ceea 
ce este suprem. Despre măreţia şi puterea spiritului său nu-şi 
poate face omul o idee suficient de mare, iar avînd această cre- 
dință nu există nimic atît de tare şi de rezistent, încît spiritul 
omului să fie incapabil să-l deschidă. Esenţa universului, la, 
început ascunsă şi închisă, nu are nici o forță care ar putea opune 
rezistenţă curajului cunoașterii. Această esență trebuie să se 
descopere în fața cunoașterii, să-şi desfăşoare bogăţia şi adîn- 
cimile înaintea ochilor acesteia și să i le dea ei spre a se bucura 
de cle. 


PRELEGERI 
de 
ISTORIE A FILOZOFIEI 


Cînd este vorba de istoria filozofiei, se impune de la început 
observaţia că ea prezintă, desigur, mare interes cînd obiectul 
ei este privit potrivit unui mod demn de a considera lucrurile, 
dar că ea este interesantă chiar și atunci cînd scopul ei este 
înţeles pe dos. Ba mai mult, acest interes poate părea că cîștigă 
cu atît mai mult în însemnătate cu cît este mai absurdă reprezen- 
tarea pe care o avem despre filozofie şi despre ceea ce aduce 
istoria ei în sprijinul acestei reprezentări, deoarece din istoria 
filozofiei se deduce mai ales dovada nimicniciei acestei științe. 

Trebuie să recunoaştem că este just să se ceară istoricului, 
indiferent care e obiectul istoriei sale, să povestească faptele 
fără părtinire, fără a căuta să pledeze pentru un interes sau 
un scop particular. Dar cu locul comun al unei astfel de exigențe 
nu ajungem prea departe, căci istoria unui obiect este legată 
în chip necesar şi foarte strîns de reprezentarea pe care ne-o 
facem despre el. Potrivit acestei reprezentări, este determinat 
deja ceea ce este considerat ca fiind important şi convenabil 
pentru acest obiect, iar raportarea la el a celor întîmplate atrage 
după sine o alegere a evenimentelor ce trebuie să fie povestite, 
un anumit mod de a le înțelege, puncte de vedere din care sînt 
înfăţişate. Astfel, se poate întîmpla ca, potrivit reprezentării 
pe care şi-o face despre ceea ce este un stat, un cititor să nu 


găsească în istoria politică a unei țări nimic din ceea ce pretinde 


el unei astfel de istorii. În şi mai mare măsură poate avea loc 
aşa ceva cînd este vorba de istoria filozofiei, şi ar putea fi ară- 

tate expuneri ale acestei istorii în care am putea găsi orice în 
afară de ceea ce considerăm drept filozofie. , 

Jînd e vorba de celelalte istorii, reprezentarea obiectului 
lor este stabilită, cel puţin în privința principalelor determinaţii 
ale lui, fie că acesta este o anumită țară, un popor sau, în ge- 
neral, genul omenesc ; fie că este știința matematicii, a fizicii 
etc., fie o artă, pictura etc. Dar ştiinţa filozofiei are nota distinc- 
tivă, sau, dacă vreţi, dezavantajul faţă de celelalte ştiinţe, că 
de îndată se ivesc cele mai diferite păreri despre conceptul 
ei, despre ceea ce ea trebuie să facă şi despre ceea ce poate face. 

ind această primă condiţie, adică reprezentarea despre obiectul 
istoriei, nu este ceva ferm stabilit, însăşi istoria obiectului va 
fi cu necesitate, în general, ceva ce oscilează. Ea va cîştiga con- 
sistenţă numai în măsura în care se reazemă pe o reprezentare 
prealabilă precisă, dar atunci, deosebindu-se de alte reprezen- 
tări ale obiectului său, ea îşi va atrage cu nșurinţă reproşul de 
a fi unilaterală. 

Dar sus-menționatul dezavantaj se referă numai la un 
mod exterior de a considera această istorie. Cu acest dezavantaj 
stă însă în legătură un altul, mai profund. Dacă există concepte 
diferite ale ştiinţei filozofiei, numai adevăratul concept al ei 
îţi dă posibilitatea să înţelegi operele filozofilor care au lucrat 
în sensul acestui concept. Deoarece, cînd e vorba de gînduri, 
şi îndeosebi de gînduri speculative, a înțelege înseamnă cu 
totul altceva decît a pricepe numai sensul gramatical al cuvin- 
telor și a ți le însuşi, desigur, dar numai pînă la nivelul reprezen- 
tării. De aceea poţi cunoaşte afirmaţiile, propoziţiile sau, dacă 
vrei, opiniile filozofilor, poţi să fi avut mult de-a face cu te- 
meiurile şi expunerile unor astfel de opinii, şi să-ți fi scăpat 
lucrul principal, în ciuda tuturor acestor străduinţe, şi anume : 
să-ţi fi scăpat înţelegerea propoziţiilor. Iată de ce nu lipsesc 
istorii ale filozofiei, bogate în volume, și, dacă vreţi, savante, 
dar cărora le lipseşte tocmai cunoaşterea materialului de care 
ele s-au ocupat atît de mult ! Autorii unor astfel de istorii ale 
filozofiei pot fi comparaţi cu nişte animale care au auzit toate 
tonurile unei bucăți muzicale, dar la a căror percepţie audi- 
tivă nu a ajuns unitatea, armonia acestor tonuri. 

împrejurarea acum amintită face, fără îndoială, necesar 
:a în fruntea unui tratat de istorie a filozofiei, mai mult decît 
la începutul unui tratat de istorie a oricărei alte ştiinţe, să fie 
aşezată o introducere în care în primul rînd să se stabilească 
precis obicetul a cărui istorie urmează să fie expusă. Fiindcă ne 

putem întreba : cum să începem să tratăm despre un obiect al 
cărui nume este, desigur, cunoscut, dar despre care încă nu 
ştim ce este. Procedînd în felul acesta cu istoria filozofiei, 
nu am avea alt fir conducător decît să căutăm şi să primim ca 
filozofie tot ce a fost vreodată şi undeva numit filozofie. Dar, în 
fapt, dacă conceptul de filozofie” trebuie să fie stabilit nu 
arbitrar, ci ştiinţific, tratarea istoriei filozofiei devine însăși 
ştiinţa, filozofiei. Căci ceea ce are în ea particular această știință 
este faptul că conceptul ei constituie numai în aparenţă în- 
ceputul şi că numai expunerea întreagă a acestei științe consti- 
tuie dovada, ba chiar putem spune, însăşi aflarea. conceptului 
ei, acesta fiind în chip esenţial un rezultat al întregii expuneri. 


De aceea, în introducerea de care este vorba, conceptul 
ştiinţei filozofiei trebuie, de asemenea, să premeargă arătării 
obiectului istoriei ei. Dar, în același timp, cu această introducere, 
care trebuie să se refere numai la istoria filozofiei, lucrurile 
stau în general tot aşa ca şi cu ceea ce spuneam adineauri despre 
filozofia însăși. Ceea ce se poate spune în această introducere 
este mai puţin ceva ce ar trebui să fie elaborat în prealabil, 
cît ceva ce mai curînd poate fi justificat şi dovedit numai prin 
însăși expunerea istoriei filozofiei. Aceste lămuriri prealabile 
nu pot numai din acest motiv să fie clasate în categoria unor 
presupoziţii arbitrare. Dar prezentarea prealabilă a lămuririlor, 
care, potrivit justificării lor, sînt în esenţă rezultate, poate 
avea numai interesul pe care îl are în general indicarea premer- 
gătoare a conținutului celui mai general al unei ştiinţe. În 
afară de aceasta, introducerea noastră trebuie să ajute la res- 
pingerea multor întrebări şi exigenţe care ar putea fi făcute față 
de o astfel de istorie de pe poziţiile unor prejudecăţi obişnuite. 


INTRODUCERE 
ÎN ISTORIA FILOZOFIEI 


Despre interesul pe care îl prezintă această istorie se poate 
vorbi din multiple puncte de vedere. Cine vrea să-i prindă 
punctul central va trebui să-l caute în legătura esenţială ce 
există între acest aparent trecut şi treapta prezentă atinsă de 
filozofie. Ceea ce va trebui să arătăm aici mai de aproape este 
faptul că această legătură nu este un punct de vedere exterior 
oarecare, ce ar putea fi luat în considerare la istoria ştiinţei fi- 
lozofice, ci această legătură exprimă mai curînd natura interioară 
a determinaţiei ei; va trebui să arătăm apoi că evenimentele 
acestei istorii se prelungesc, fără îndoială, în efecte, ca orice 
evenimente, dar că ele produc aceste efecte într-un mod care 
le este propriu. 

Ceea ce ne înfățișează istoria filozofiei este şirul spiritelor 
nobile, galeria eroilor raţiunii ce gîndeşte, care, datorită forței 
acestei raţiuni, au pătruns în esenţa lucrurilor, a naturii şi a 
spiritului, în esenţa lui Dumnezeu, cîștigînd pentru noi prin 
munca lor tezaurul cel mai de preţ, comoara cunoaşterii rațio- 
nale. În acelaşi timp, evenimentele și acţiunile acestei istorii 
sînt din această cauză de așa natură, încît în conţinutul lor 
nu intră personalitatea şi caracterul individuai în gradul în 
care intră, în schimb, în istoria politică individul cu particula- 
ritatea naturalului său, a geniului, a pasiunilor sale, a energiei 
sau a slăbiciunii caracterului său, şi în general, cu ceea ce face 
ca el să fie acest individ, subiect al faptelor şi al evenimentelor. 
Dimpotrivă, în istoria filozofiei, produsele sînt cu atît mai ex- 
celente, cu cît ele pot fi socotite mai puţin ca merit al indivi- 

dului particular şi cu cît aparţin mai mult gîndirii libere, carac- 
terului general al omului ca om, cu cît însăși această gîndire 
lipsită de trăsături particulare este mai mult subiect producător. 

Aceste fapte ale gîndirii se înfăţişează, privite din punct 
de vedere istoric, mai întîi ca lucruri care aparţin trecutului 
şi se află dincolo de realitatea noastră actuală. Dar, în fapt, ceea 
ce sîntem noi, sîntem totodată şi istoriceşte ; sau, mai precis, 
așa cum, în această regiune a istoriei gîndirii, trecutul nu este 


* decît una dintre laturi, tot astfel şi, în ceea ce sîntem noi, ceea 


ce este comun şi nepieritor este indisolubil legat de ceea ce sîn- 
tem istoricește. Posesiunea unei raționalităţi conştiente de sine, 
care ne aparţine nouă, lumii actuale, nu a luat naștere în chip 
nemijlocit, răsărind şi crescînd numai din pămîntul prezentului, 
ci trăsătura esenţială a acestei averi este aceea de a fi o moş- 
tenire, mai exact : un rezultat al muncii, şi anume al muncii 
tuturor generaţiilor trecute ale genului omenesc. Întoemai cum 
artele vieţii exterioare, masa mijloacelor și a dexterităților, 
întocmirile şi obiceiurile. conviețuirii sociale şi ale vieţii.politice 
sînt rezultate ale reflexiei, ale invenţiei, ale nevoii şi ale tre- 
buinţelor, ale nenorocirii, ale capriciului şi ale voinţei realiza- 
toare proprii istoriei premergătoare prezentului în care trăim. 
tot astfel, pentru ceea ce sîntem noi în ştiinţă şi, mai precis, în 
filozofie, avem să-i mulţumim de asemenea tradiției care se în- 
colăceşte, cum a spus Herder”, ca un lanţ sacru de-a lungul a tot 
ce este trecător, şi a ceea ce deci a trecut, şi care ne-a păstrat 
şi ne-a transmis ceea ce a creat lumea care ne-a precedat. 

Dar această tradiţie nu este numai o gospodină care păs- 
trează cu credință doar ceea ce primeşte, transmițindu-l aşa 
cum l-a primit, neschimbat, urmaşilor ; aşa cum cursul naturii, 
cu infinitele prefaceri şi activităţi ale formațiilor şi formelor ei, 
rămîne mereu la legile originare şi nu realizează nici un progres. 
Această tradiție nu este o statuie de piatră imobilă, ci e vie şi 
creşte ca un fluviu puternic, care se amplifică pe măsură ce îna- 
intează mai departe de izvorul său. 

Conţinutul acestei tradiţii este ceea ce a produs lumea 
spirituală ; şi spiritul universal nu rămîne pe loc. Or, în esență, 
avem de-a face aici cu spiritul universal. Cînd e vorba de o. 
singură naţiune, se poate, desigur, întîmpla ca cultura, arta, 
ştiinţa, ci şi, în general, facultatea ei spirituală să rămînă stațio- 


* Ierder, Werke, Zur Philosophie und Geschichte (Opere, Despre filozofie şi 
istoric), vol. V, pp. 184—186 (Stuttgart und Tübingen, 1828). 

nare, cum pare a fi cazul cu chinezii, care înainte cu două mii 
de ani ar fi fost, se zice, tot acolo unde sînt azi. Spiritul lumii 
nu cade însă în acest calm indiferent. Aceasta rezultă din con- 
ceptul simplu al spiritului. Viaţa lui este faptă. Fapta are drept 
condiție prealabilă a ei un material dat, spre care ea se îndreaptă 
şi pe care nu numai că îl înmulțește, mărindu-l cu material 
pe care îl adaugă la el, ci îl prelucrează în chip esențial și îl 
transformă. Ceea ce a produs astfel fiecare generație în ştiinţă, 
în domeniul spiritului, este o moştenire în vederea căreia au 
agonisit toate secolele care s-au scurs, este un sanctuar în 
care toate generaţiile omeneşti au păstrat, recunoscătoare şi 
bucuroase, ceea ce le-a fost de ajutor în viaţă, ceea ce ele au re- 
ușit să înțeleagă din profunzimile naturii şi ale spiritului. Aceas- 
tă moştenire înseamnă intrarea în posesiunea nemijlocită a 
acestor bucurii ; ea constituie sufletul fiecărei generaţii care ur- 
mează, substanța spirituală a acesteia, substanță pe care ele 
şi-au însușit-o ; ea constituie principiile, prejudecățile şi bogăţia 
acestor generaţii ; în acelaşi timp, această moștenire primită 
este redusă la un material dat în prealabil, care este metamor- 
fozat de către spirit. În felul acesta ceea ce a fost primit este 
modificat, iar materialul prelucrat este, tocmai datorită acestui 
fapt, îmbogăţit şi totodată păstrat. 

Aceasta este și poziţia şi activitatea noastră, cum este de 
altfel poziţia și activitatea fiecărei epoci, şi anume să înțelegem 
ştiinţa care există şi să ne formăm prin ea şi tocmai prin acea- 
sta să o dezvoltăm mai departe, înălțînd-o pe o poziţie supe- 
rioară. În timp ce ne-o însuşim, facem din ea ceva propriu şi 
deosebit, de ceea ce era ea mai înainte. În această natură a for- 
mării, care are drept condiţie existența prealabilă a unei lumi 
spirituale pe care o transformă în procesul însușirii ei, rezidă fap- 
tul că filozofia noastră nu poate lua naştere decît în legătură 
esenţială cu filozofia care a precedat-o şi din care ea decurge în 
chip necesar; în desfășurarea ei, istoria filozofiei nu ne înfă- 
țişează deci devenirea unor lucruri străine, ci această devenire 
a noastră, devenirea ştiinţei noastre. 

De natura raportului indicat aici depind reprezertările 
şi întrebările ce se pot ivi privitor la determinarea istorici fi- 
lozofiei. În acelaşi timp, înţelegerea acestui raport ne lămurește 
mai îndeaproape cu privire la scopul subiectiv, constînd în 
aceea că studierea istoriei filozofiei ne introduce în cunoaşterea 
acestei științe însăși. Sînt cuprinse apoi în acest raport dcter- 
minaţiile modului de tratare a acestei istorii, raport a cărui 

analiză mai precisă trebuie să constituie scopul principal al 
prezentei introduceri. Se înțelege că pentru aceasta este nevoie 
să recurgem şi la conceptul a ceea ce urmăreşte filozofia, ba 
acest concept trebuie: pus chiar la baza dezbaterii noastre. Și 
cum analiza ştiinţifică a acestui concept nu își poate avea locul 
aici — am amintit deja acest lucru —, nici cercetarea pe care o 
întreprindem nu poate avea scopul să facă înțeleasă pe cale 
demonstrativă natura acestei deveniri, ci mai curînd să ne dea 
despre ea numai o reprezentare preliminară. 


Procesul de creaţie despre care vorbim nu este un simplu 
proces de ivire inactivă, cum este acela pe care ni-l reprezen- 
tăm, de exemplu, în legătură .cu răsăritul Soarelui, al Lunii 
etc., adică o simplă mişcare în mediul lipsit de rezistență al 
spațiului şi al timpului. Dimpotrivă, ceea ce trebuie să se pe- 
rinde în fața reprezentării noastre sînt faptele gîndului liber, 
este istoria lumii gîndurilor, a lumii intelectuale, aşa cum a luat 
ea naștere şi cum s-a dezvoltat. Potrivit unei vechi prejudecăţi 
ceea ce-l deosebește pe om de animal este gîndirea : să ne oprim 
la aceasta. Ceea ce omul are în el mai nobil decît faptul de a fi 
un animal se datoreşte deci gîndului. Tot ce este omenesc, in- 
diferent ce înfăţişare ar avea, este omenesc numai deoarece 
gîndul este în el şi a fost activ în el. Dar gîndul, deși este astfel 
ceea ce e substanțial, esenţial, eficient, are totuşi de-a face cu 
lucruri diverse. Însă ca cel mai excelent domeniu trebuie consi- 
derat acela unde gîndirea nu face altceva şi nu se ocupă cu 
altceva decît cu ea însăşi, adică tocmai cu ceea ce este mai nobil, 
şi unde ea s-a căutat şi s-a găsit pe sine. Istoria pe care urmează 
s-o facem este istoria autogăsirii gîndului. Iar cînd este vorba 
de gînd, el se găseşte pe sine în timp ce se produce pe sine, 
ba el există şi este real numai întrucît se găseşte pe sine. Aceste 
produceri sînt filozofiile. Iar şirul acestor produceri, al acestor 
descoperiri spre care se îndreaptă gîndul pentru a se descoperi 
pe sine, este rezultatul unei munci de două mii cinci sute de ani. 


Gîndul, care este prin esență gînd, este în sine şi pentru 
sine, este etern. Ceea ce este adevărat este conținut numai în 
gînd şi este adevărat nu numai azi și mîine, ci e adevărat în 
afară de orice timp; iar întrucît este în timp, adevărul este 
adevărat totdeauna şi în orice timp. Cum ajunge atunci lumea 
gîndului să aibă o istorie ? Istoria înfăţişează ceea ce este schim- 
bător, ceea ce a trecut, ceea ce a pierit în noaptea trecutului, 
ceea ce nu mai există. Gîndul veritabil, gîndul necesar — și 
numai cu astfel de gînduri avem de-a face aici —, nu este însă 


INTRODUCERE 17 


susceptibil de schimbare. Problema înțelegerii acestui caracter 
al gîndului este una dintre primele pe care vrem s-o tratăm. 
În al doilea rînd însă trebuie să apară îndată în fața noastră, 
în afara filozofiei, o mulțime de creaţii, care sînt şi ele produse 
ale gîndului și pe care, totuşi, le excludem din cadrele examenu- 
lui nostru. Astfel de opere sînt religia, istoria politică, consti- 
tuţiile statelor, artele şi ştiinţele. Se pune întrebarea: cum se 
deosebesc aceste opere de acelea care formează obiectul nostru ? 
Si totodată : în ce raport se găsesc ele una față de alta în istorie ? 
Asupra acestor două puncte de vedere trebuie spus ceea ce este 
util spre a ne orienta în sensul în care este făcută aici istoria 
filozofiei. În afară de aceasta trebuie să avem mai întâi o privire 
generală înainte de a trece la amănunte : altfel nu vedem în- 
tregul din cauza atîtor amănunte, nu vedem pădurea din cauza 
copacilor, nu vedem filozofia din cauza atîtor filozofii. Vrem să 
cunoaştem relația diferitelor filozofii cu ce e universal, cu filo- 
zofia. Spiritul pretinde să i se dea o idee generală despre scopul, 
despre destinaţia întregului, ca să ştim la ce să ne aşteptăm. 
Vrem să aruncăm o privire generală asupra peisajului pe care îl 
pierdem din vedere cînd ne angajăm în contemplarea diferi- 
telor părți. În fapt, diferitele părţi își au valoarea lor deosebită 
datorită relaţiei lor cu întregul. Nicăieri acesta nu este mai 
mult cazul decît cu filozofia, și apoi cu istoria ei. Fără îndoială 
că, atunci cînd e vorba de istorie, această stabilire a generalu- 
lui pare oarecum mai puţin necesară decît atunci cînd e vorba 
de o ştiinţă propriu-zisă ; deoarece istoria apare în primul rînd 
ca o serie de evenimente care se succed în mod accidental. 
Fiecare fapt se află izolat; pentru sine, legătura dintre ele nu este 
arătată decît ca legătură în timp. Dar nici în istoria politică nu 
ne mulțumim cu atît. Bănuim şi recunoaştem în ea o legătură 
necesară, legătură în care diversele evenimente își au poziţia 
şi relaţia lor particulară față de un scop şi de scopuri, cîştigînd 
astfel o anume semnificaţie. Căci ceea ce e semnificativ în is- 
torie este relația, legătura faptului cu ceea ce e general ; a avea 
înaintea ochilor acest general înseamnă apoi a prinde semni- 
ficaţia faptului. 

De aceea, punctele în legătură cu care trebuie să fac o 
introducere sînt următoarele : 

Primul punct va fi examinarea definiţiei is- 
toriei filozofiei: însemnătatea ei, conceptul şi scopul 
ei; de aici se vor desprinde consecinţele referitoare la modul 
ei de tratare. Îndeosebi se va vedea cu această ocazie 

că cel mai interesant punct este relația istoriei filozofiei cu în- 
săşi ştiinţa filozofiei, adică se va vedea că istoria filozofiei 
nu ne înfățișează numai ceea ce este exterior, ceea ce s-a întîm- 
plat, evenimentele conținutului, ci ne arată şi cum conținutul 
însuşi — acest ceva care trebuie să se înfățişeze istoriceşte — 
— aparține ştiinţei filozofiei ; istoria filozofiei însăşi este ştiin- 
țifică şi ea devine, în însăşi substanţa ei, știință a filozofiei. 

în al doilea rînd, conceptul de filozo- 
fie trebuie stabilit mai precis, şi trebuie determinat, pornind 
de la el, care anume dintre multiplele laturi ale culturii spiri- 
tuale a popoarelor urmează să fie exclusă din istoria filozofiei. 
De altfel, religia şi gîndurile din cuprinsul ei şi despre ea, în- 
deosebi în aspectul lor mitologic, sînt deja situate, prin sub- 
stanţa lor, atît de aproape de filozofie, precum sînt, prin forma 
lor, şi celelalte ştiinţe (idei despre stat, obligaţii, legi), încît is- 
torig acestei ştiinţe a filozofiei pare a trebui să aibă o sferă 
cu totul nedeterminată. S-ar putea crede că în istoria filozofiei 
trebuie să se ţină seama de toate aceste gînduri : despre ce nu 
s-a spus oare că este filozofie şi filozofare ? Trebuie, pe de o 
parte, examinată mai de aproape legătura strînsă ce 
există între filozofie și domeniile înrudite ale religiei, artei și 
ale celorlalte ştiinţe, precum şi al istoriei politice. Pe de altă 
parte, dacă domeniul filozofiei a fost delimitat în mod conve- 
nabil, obținem, o dată cu determinarea a ceea ce este filozofia, 
şi a ceea ce-i aparține, şi punctul de plecare al is- 
toriei ei, început care trebuie distins de începuturile concep- 
țiilor religioase şi ale presimţirilor pline de gînduri. 

Din însuşi conceptul obiectului conţinut în aceste două 
puncte de vedere trebuie să se desprindă apoi şi calea spre al 
treilea punct, adică spre privirea de ansamblu şi spre di- 
viziunea desfășurării acestei istorii în perioade necesare : 
o diviziune care trebuie să arate că această istorie este un în- 
treg care înaintează organic, este o conexiune rațională datorită 
căreia i se conferă istoriei filozofiei demnitatea de ştiinţă. Cu 
această ocazie nu vreau însă să mă opresc la fel şi fel de reflexii 
despre utilitatea istorici filozofiei şi la alte moduri în care este 
ea tratată. Folosul rezultă de la sine. În sfîrșit, la urmă vreau 
să tratez despre izvoarele istoriei filozofiei, deoarece aşa 
se obișnuiește. 


A. 
CONCEPTUL DE ISTORIE A FILOZOFIEI 


Gîndul care poate veni mai întîi în întîmpinarea noastră 1? 
cînd este vorba de istoria filozofiei este acela că însuşi acest 
obiect conține în el un conflict interior. Fiindcă filozofia in- 
tenţionează să cunoască ceea ce este neschimbător, veșnic, în 
sine şi pentru sine. Ținta ei este adevărul. Dar istoria poves- 
tește ceea ce într-un anumit timp a fost, iar în alt timp a dis- 
părut şi a fost înlocuit cu altceva. Dacă plecăm de la convin- 
gerea că adevărul este etern, atunci el nu mai aparţine sferei 
celor trecătoare şi nu are istorie. Dar dacă adevărul are o istorie 
şi întrucît istoria constă în înfăţişarea unui şir de forme trecute 
ale cunoaşterii, atunci adevărul nu poate fi găsit în istorie 
fiindcă adevărul nu este ceva ce aparține trecutului. 

Am putea spune : „Acest raționament general ar fi tot atât 
de valabil nu numai cît priveşte celelalte ştiinţe, ci și în ce 
priveşte religia creştină însăşi”, şi am putea considera ca contra- 
dictoriu faptul „că trebuie să existe o istorie a acestei religii şi 
a celorlalte ştiinţe ; ar fi însă de prisos să fie examinat mai de- 
parte şi pentru el însuşi acest raționament, deoarece el este ne- 
mijlocit infirmat de împrejurarea că există astfel de istorii”. 
Dar, pentru a prinde mai bine sensul amintitului conflict, tre- 
buie să facem distincţie între istoria destinelor exterioare ale 
unei religii sau ale unei științe şi istoria unui astfel de obiect 
însuși. Şi apoi trebuie să ținem seama de faptul că istoria filo- 
zofiei are, din cauza naturii particulare a obiectului ei, un alt 
caracter decît au istoriile altor domenii. Este îndată evident că 
conflictul despre care e vorba n-ar putea afecta acum menţio- 

nata istorie exterioară, ci numai pe cea interioară, pe aceea a 
conţinutului însuşi. Creștinismul are o istorie a răspîndirii sale, 
a destinelor mărturisitorilor lui etc. ; şi întrucît el şi-a edificat 
existența în forma unei biserici, însăși această biserică este o 
existență exterioară care, avînd cele mai variate legături tem- 
porale, are destine variate şi în mod esenţial posedă o istorie. 
Cît priveşte însă doctrina creştină însăși, nici ea nu este, de- 
sigur, lipsită de istorie, dar ea şi-a atins curînd şi în mod ne- 
cesar punctul culminant al dezvoltării ei şi formularea ei de- 
terminată. Iar acest vechi crez a fost totdeauna valabil şi tre- 
buie să treacă şi acum neschimbat, ca fiind adevărul, chiar 
dacă această valabilitate nu ar fi de-acum altceva decît o apa- 
renţă, iar cuvintele o formulă goală pronunțată cu buzele. Însă 
cuprinsul mai larg al istoriei acestei doctrine conține numai 
două lucruri : pe de o parte, diferitele adaosuri şi abateri de la 
acel adevăr fixat, iar pe de altă parte, combaterea acestor ră- 
tăciri, curățirea de adaosuri a bazei rămase și revenirea la sim- 
plitatea acesteia. 

Istorie exterioară, ca și a religiei, au și celelalte științe, şi 
are și filozofia. Filozofia are o istorie a apariţiei, răspîndirii, 
înfloririi, decăderii, reînvierii ci, o istorie a învăţătorilor ei, a 
celor ce au promovat-o şi a celor ce au combătut-o, de asemenea 
şi o istorie a relaţiilor exterioare ale ei, mai frecvente cu religia, 
uneori şi cu statul. Această latură a istoriei ei dă şi ea ocazie 
la întrebări interesante, între altele : cum se explică faptul că 
filozofia, ca doctrină a adevărului absolut, s-a limitat la un 
număr în general mic de indivizi, la anumite popoare şi perioade 
de timp ; după cum în mod similar s-a ridicat cu privire la creş- 
tinism — la adevăr într-o formă mult mai generală decît este 
el în forma filozofică — obiecția dacă nu cumva ar conţine în 
el o contradicţie, dat fiind faptul că această religie a apărut 
atît de tîrziu în istorie şi a rămas atît ce mult timp limitată, 
şi mai este şi azi limitată, la anumite popoare. Dar aceste 
întrebări şi altele asemănătoare sînt deja prea speciale ca să 
depindă numai de conflictul mai general sus-amintit. Numai 
după ce vom fi vorbit mai mult despre natura particulară a cu- 
noaşterii filozofice vom putea insista în măsură mai mare asu- 
pra laturilor ce se referă mai mult la existența exterioară și 
la istoria exterioară a filozofiei. 

În ce privește însă compararea istoriei religiei cu istoria fi- 
lozofiei sub raportul conţinutului lor interior, acesteia din urmă 
nu-i aparține, așa cum aparţine religiei, de la început, ca con- 


CONCEPTUL DE ISTORIE A FILOZOFIEI 21 


ţinut, un adevăr ferm determinat, adevăr care, fiind neschim- 
bător, să fie sustras de sub puterea istoriei. Conţinutul creşti- 
nismului, care este adevărul, a rămas ca atare neschimbat, și 
din această cauză el nu are mai departe istorie, sau este ca și 
cum nu ar avea“. Deci, în ce privește religia, conflictul amintit 
mai sus cade, prin determinația fundamentală potrivit căreia 
ea este creştinism. Iar ereziile şi adaosurile nu cauzează nici o 
dificultate : ele sînt ceva schimbător şi, prin însăşi natura lor, 
ceva cu totul istoric. 

Celelalte ştiinţe au, desigur, o istorie şi în ce priveşte con- 
ținutul lor. Aceasta conţine, fără îndoială, şi o parte în care se 
arată modificările suferite de acesta, abandonarea unor ju- 
decăţi care au fost valabile mai înainte. Dar o mare parte, poate 
cea mai mare, a conținutului este de aşa natură încît s-a păs- 
trat. Iar noul care a luat naştere nu este o modificare a rezul- 
tatelor anterioare, ci un adaos la acestea şi o mărire a lor. 
Aceste științe progresează prin juxtapuneri. Unele lucruri sînt, 
fără îndoială corectate, de exemplu în progresul botanicii, al 
mineralogiei etc., dar partea cea mai mare a conținutului ră- 
miîne, îmbogățindu-se, fără modificări, prin elementele noi care 
se adaugă la ceea ce era deja cîștigat. La o știință cum este 
matematica, cît privește conţinutul, istoria are sarcina îmbucură- 
toare de a relata numai despre augmentări, iar geometria ele- 
mentară, de exemplu, poate fi considerată, de la Euclid încoace, 
ca lipsită de istorie în ce privește cuprinsul pe care i l-a dat 
acesta. 

În schimb, istoria filozofiei nu ne înfăţişează nici persis- 
tența unui conținut mai simplu fără adaosuri, nici numai cursul 
liniştit al unor adaosuri de noi comori la cele deja câştigate, ci 
ea pare a ne oferi mai curînd spectacolul unor schimbări ale 
întregului, schimbări care se reînnoiese mereu şi care pînă la 
urmă nu mai urmăresc nici simplul scop al unei legături comune : 
dimpotrivă, obiectul abstract însuși, cunoașterea rațională, este 
ceea ce dispare, iar construcţia ştiinţei este nevoită să împartă 
cu locul rămas gol pretenţia de a fi filozofie şi numele devenit 
prezumțios al acesteia. 


* Vezi Marheineke, Lehrbuch des christlichen Glaubens und Lebens (Manual 
despre credinţa şi viaţa creştină), Berlin, 1823, $ $ 133—134.- 

1. REPREZENTĂRI CURENTE DESPRE 
ISTORIA FILOZOFIEI 


Ni se prezintă îndată aici reprezentările obişnuite şi su- 
perficiale despre această istorie, reprezentări care trebuie men- 
ționate şi corectate. Despre aceste păreri foarte curente, cu- 
noscute, desigur, şi de d-voastră, domnii mei — fiindcă ele sînt 
de fapt primele reflexii care pot trece prin capul cuiva cu ocazia 
primului gînd simplu referitor la o istorie a filozofiei — , vreau 
să spun pe scurt ceea ce este necesar ; iar explicarea diversității 
filozofiilor ne va introduce apoi, în continuare, în însuşi obiec- 
tul nostru. 

a. Istoria filozofiei ca o colecție de păreri. La prima vedere, 
istoria pare a include în ea narațiunea unor evenimente acci- 
dentale ale timpurilor, popoarelor și indivizilor ; accidentale 
pe de o parte, în ce priveşte succesiunea lor în timp ; pe de altă 
parte, în ce priveşte conținutul lor. Despre accidentalitatea lor 
în ce priveşte succesiunea în timp vom vorbi mai tîrziu. Con- 
ceptul cu care vrem să ne ocupăm mai întîi priveşte acciden- 
talitatea conținutului, acțiunile întîmplătoare. Dar conținu- 
tul filozofiei nu este format din acțiuni și din evenimentele ex- 
terioare ale pasiunilor şi ale norocului, ci el este constituit 
din gînduri. Însă gîndurile accidentale nu sînt altceva decît pă- 
reri, şi a avea păreri filozofice înseamnă a avea păreri despre 
conţinutul determinat mai de aproape şi despre obiectele mai 
specifice ale filozofiei : despre Dumnezeu, natură, spirit. 

În felul acesta întîlnim îndată foarte obișnuita părere des- 
pre istoria filozofiei, şi anume că ea ar trebui să expună depo- 
zitul de păreri filozofice, aşa cum s-au ivit şi s-au înfățişat ele 
în cursul timpului. Cînd se vorbeşte cu moderație, acest mate- 
rial este numit păreri”; cei ce cred că pot exprima judecăţi 
mai temeinice numesc chiar istoria filozofiei o galerie de prostii 
sau, cel puţin, galerie a rătăcirilor în care a alunecat omul 
cufundat în gîndire și în simple concepte. Astfel de opinii pot 
fi auzite nu numai din gura celor care îşi mărturisesc neştiința, 
într-ale filozofiei (ei o mărturisesc, fiindcă această neștiință 
nu ar fi, potrivit reprezentării curente, o piedică în pronun- 
tarea unei judecăţi cu privire la ceea ce este filozofia; dimpo- 
trivă, oricine este sigur că poate aprecia valoarea și esenţa fi- 
lozofiei fără să priceapă ceva din ea), ci de la unii care ei înşişi 
scriu şi au scris istoria filozofiei. Concepută ca o înşirare nara- 

tivă de diverse opinii, istoria devine ceva ce satisface curiozi- 
tatea lipsită de altă ocupaţie sau, dacă vreţi, ea devine o ches- 
tiune de erudiție. Deoarece erudiţia constă mai cu seamă în 
cunoașterea unei mari cantităţi de lucruri inutile, adică a unor 
lucruri care în ele însele nu au nici un conținut şi nu prezintă 
nici un interes, decît doar pe acela de a avea cunoștință des- 
pre ele. 

Totuşi, în acelaşi timp unii cred că este lucru folositor să 
cunoască și diferite opinii şi gînduri ale altora : aceasta ar pune 
în mişcare puterea de gîndire, ar duce chiar la unele gînduri 
bune, adică ar da naștere la alte opinii, iar știința ar consta 
din opinii care se ţes unele din altele. 

Dacă istoria filozofiei nu ar stabili decît o galerie de pă- 
reri — deși, e drept, despre Dumnezeu și despre esența lucru- 
rilor naturale și spirituale — , ea ar fi o știință de prisos şi foarte 
plictisitoare, orictt de mare ar fi folosul pe care cineva l-ar 
trage dintr-o astfel de mișcare de idei și dintr-o astfel de eru- 
diție. Ce poate fi mai inutil decît să cunoşti o serie de simple 
păreri şi ce poate fi mai plictisitor ? Operele scrise, care vor să 
fie istorii ale filozofiei în sensul că ideile filozofiei sînt înșirate 
şi tratate ca păreri, nu avem decît să le răsfoim puţin pentru a 
constata cît este de arid, de plictisitor şi de neinteresant tot 
ce ele conțin. 

O părere este o reprezentare subiectivă, un gînd oarecare, 
o închipuire, pe care eu o pot avea într-un fel sau altul, iar alt- 
cineva în alt fel ; orice părere (Meinung)este a mea (mein), 
ea nu este un gînd în sine general, un gînd care este în sine și 
pentru sine. Dar filozofia nu conţine păreri, nu există păreri fi- 
lozofice. Un om își trădează de îndată lipsa de cultură elemen- 
tară — chiar dacă este el însuși un istoric al filozofiei — cînd 
îl auzim vorbind despre păreri filozofice. Filozofia este ştiinţă 
obiectivă a adevărului, ştiinţă a necesităţii adevărului, e cunoaş- 
tere conceptuală, nu e constituită din păreri, nu este țesătură 
de păreri. 

Această reprezentare mai are apoi, propriu-zis, și semnifi- 
caţia că acelea despre care luăm cunoştinţă sînt numai pă- 
reri. Accentul este pus pe părere. Ceea ce se opune părerii 
este adevărul. Adevărul este acela în fața căruia părerea pă- 
leşte. Dar adevărul este şi cuvîntul de la care îşi întorc fața cei 
ce nu caută în istoria filozofiei decît păreri sau, în general, 
sînt de părerea că nu sînt în ea decît păreri. — Aici filozofia 
este expusă la un atac venind din două laturi diferite. Pe de 

o parte, pietismul a declarat, cum se ştie, rațiunea sau gîndirea 
ca nefiind capabilă să cunoască adevărul ; raţiunea ar duce, 
dimpotrivă, numai la abisul îndoielii; trebuie să se renunțe 
deci la rațiune și la gîndire proprie, care trebuie să fie făcută 
prizoniera credinței oarbe în autoritate spre a putea ajunge 
la adevăr. Dar despre relaţia dintre religie şi filozofie vom vorbi 
ulterior. Este, pe de altă parte, tot atît de cunoscut că aşa- 
numita rațiune şi-a afirmat valabilitatea, că a repudiat cre- 
dința în autoritate, că a făcut din creştinism ceva raţional ; 
aşa încît numai propria mea judecată, propria mea convin- 
gere mă poate obliga în mod absolut să recunosc ceva ca vala- 
bil. Dar această afirmare a drepturilor raţiunii s-a convertit în: 
chip miraculos, avînd drept rezultat afirmația că rațiunea nu 
poate cunoaște nici un adevăr. Această așa-numită rațiune: 
combătea, pe de o parte, credința religioasă în numele și pe baza, 
puterii rațiunii cugetătoare şi, în acelaşi timp, s-a îndreptat şi 
împotriva raţiunii, ca dușmană a raţiunii: ea afirmă contra 
rațiunii presimţirea interioară, sentimentul, făcînd astfel din 
ceea ce e subiectiv măsură a ceea ce este valabil, — o convin- 
gere proprie cum poate avea oricine în subiectivitatea lui, din 
sine însuși. O astfel de convingere proprie nu este altceva decît 
părere, care a devenit, în felul acesta, ultim cuvînt pentru 
oameni. 

Dacă începem cu ceea ce ne izbeşte în prima reprezentare, 
nu putem evita să nu amintim îndată acest fel de a vedea în 
istoria filozofiei. Acest fel de a vedea este un rezultat care a 
pătruns în cultura generală, este oarecum prejudecata timpului 
nostru, este un principiu în privința căruia ne înţelegem unii pe 
alții, ne recunoaștem, este o presupoziție care trece ca ceva 
ce se înțelege de la sine şi care este aşezată la baza oricărei ac- 
tivități ştiinţifice. Acest principiu este un veritabil semn dis- 
tinctiv al timpului nostru. În teologie, nu atît crezul bisericii 
este cel care trece drept doctrină a creştinismului ; ci fiecare 
îşi aranjează mai mult sau mai puțin propria sa doctrină creș- 
tină potrivit propriei sale convingeri, iar altul conform convin- 
gerii sale, care iarăși este alta. Sau vedem adesea că teologia. 
este cultivată istoric, interesul ştiinţei teologiei fiind îndreptat 
spre cunoașterea diferitelor păreri. Şi unul dintre primele lu- 
cruri este acela de a cinsti toate convingerile și de a le considera; 
ca ceva ce îl privește personal pe fiecare; scopul nu este să 
cunoşti adevărul. 

Convingerea proprie este de fapt supremul lucru, absolut 
esenţial, pe care îl pretinde pentru cunoaștere rațiunea, filozofia, 
pe latura subiectivității ; dar ea face distincţie între cazul cînd 
convingerea se bazează pe sentimente, presimţiri, intuiţii etc., 
pe temeiuri subiective și în general pe caracterul particular al 
subiectului, și cazul cînd convingerea se sprijină pe gîndire, 
decurgînd din pătrunderea în concept şi în natura lucrului. În 
primul caz, convingerea este părere. 

Opoziția dintre opinie și adevăr pronunțată în zilele noa- 
stre o regăsim deja în cultura epocii socrato-platonice, epocă 
de decădere a vieţii eline; este opoziţia platoniciană între 
opinie (565) şi ştiinţă (£7to7fjum). Aceeaşi opoziție o în- 
tîlnim şi pe timpul decadenței vieţii publice și politice romane 
sub August şi sub urmașii lui. Epicurismul, indiferența față 
de filozofie se răspîndeau. Este sensul în care Pilat a replicat 
cu: „Ce este adevărul ?“ cînd Hristos a spus: „Am venit în 
lume să vestesc adevărul”. „Ce este adevărul ?” este un mod 
distins de a vorbi şi înseamnă : ,, Această determinaţie, « ade- 
vărul », este ceva lichidat, ceva cu care am terminat. Noi am ajuns 
mai departe şi ştim că nu mai poate fi vorba de cunoaşterea 
adevărului. Noi am depăşit acest lucru”. Cine susține aşa ceva 
este, de fapt, în afara acestuia. 

Cînd se pleacă de pe o astfel de poziţie în istoria filozofiei, 
întreaga semnificaţie a acesteia este să ne înveţe să cunoaştem 
numai particularităţi ale altora, fiecare dintre aceştia avînd altă 
particularitate ; particularităţi care sînt deci ceva străin pentru 
mine și în privinţa cărora raţiunea mea gînditoare nu este li- 
beră, nu participă la ele, particularităţi care nu sînt pentru 
mine decît un material exterior, mort, istoric, masă cu un con- 
ținut lipsit de însemnătate în el însuşi. Iar a te mulțumi în 
felul acesta numai cu ceea ce este van nu este decît subiectivă 
vanitate. 

Pentru omul liber de prejudecăţi, adevărul va rămîne 
totdeauna un cuvînt mare şi va face să-i bată inima. Iar cît 
priveşte afirmaţia că nu am putea cunoaşte adevărul, o vom 
întîlni-o şi în istoria filozofiei însăşi, cu care ocazie o vom și 
considera mai de aproape. Aici să amintim doar faptul că, 
atunci cînd această presupoziție e considerată ca valabilă — 
— cf., de exemplu, Tennemann —, nu mai înțelegem de ce își 
mai bate cineva capul cu filozofia. Deoarece fiecare opinie 
afirmă în acest caz, în chip fals, că posedă adevărul. Eu fac deo- 
camdată, în această ordine de idei, apel la vechea prejudecată, 

potrivit căreia există adevăr în cunoaștere, adevăr pe care nu-l 
cunoşti decît în măsura în care-l reflectezi și nu aşa cum stai 
sau mergi, dispensîndu-te de gîndire, și potrivit căreia adevă- 
rul nu este cunoscut prin percepţia nemijlocită, prin intuiţie, 
nici prin cea exterioară și sensibilă, nici prin cea intelectuală 
(căci orice intuiție, ca intuiţie, este sensibilă), ci numai prin 
străduințele gîndirii. 

b. Dovadă despre nulitatea cunoaşterii filozofice scoasă din 
însăși istoria filozofiei. Din reprezentarea despre care a fost 
vorba mai sus [la punctul a], decurge, sub un alt aspect, o 
altă consecință, pe care o putem considera, cum vrem, fie ca un 
prejudiciu, fie ca un folos. Anume, la vederea unor opinii atât 
de diferite, a unor atît de felurite sisteme filozofice, ajungi 
în încurcătură de a nu şti de care să te ţii. Constaţi că, pri- 
vitor la marile materii spre care se simte atras omul şi pe a că- 
ror cunoaştere filozofia vrea să ne-o păstreze, — s-au înşelat 
cele mai mari spirite, deoarece ele au fost combătute de către 
alţii : „Deoarece acest lucru li s-a întîmplat unor spirite atât 
de mari, cum pot, ego homuncio, să decid aici?”. Această 
concluzie, scoasă din diversitatea, sistemelor filozofice, este, cum 
se crede, păgubitoare în chestiunea ce ne interesează, dar în 
acelaşi timp ea este şi de un folos subiectiv. Fiindcă această 
diversitate — pentru cei care, dîndu-şi aere de cunoscători, 
vor să producă aparenţa că ei se interesează de filozofie — oferă 
scuza obișnuită pentru faptul că în realitate ei neglijează total 
această ştiinţă, cu toată această presupusă bunăvoință, ba 
cu toată recunoaşterea necesității de a se ocupa de ea. — Dar 
această diversitate a sistemelor filozofice este departe de a 
constitui numai o simplă scuză. Dimpotrivă, ea trece mai de- 
grabă drept motiv serios, solid împotriva seriozităţii cu care 
filozofia, îşi privește străduinţele sale, este considerată ca o 
justificare a faptului de a nu te ocupa cu filozofia şi ca dovadă, 
care nu poate fi infirmată, despre zădărnicia încercării de a face 
ca cunoaşterea filozofică să atingă adevărul. Dar chiar dacă 
se admite că filozofia trebuie să fie știință reală și se admite că 
o singură filozofie va fi, desigur, cea adevărată, se ivește între- 
barea : dar care? Prin ce semn trebuie să o cunoaștem ? Fiecare 
dintre filozofii ne asigură că ea este cea adevărată, ba chiar 
fiecare dintre ele ne dă alte semne și alte criterii cu ajutorul că- 
rora trebuie cunoscut adevărul. Din această cauză, o gîndire 
serioasă, lucidă trebuie să ezite cînd e vorba să ia o hotărire. 

Aceasta este un alt folos care ar fi să fie scos din istoria 
filozofiei. Cicero (în De natura Deorum, I, 10 şi urm.) ne dă o 
astfel de istorie făcută alandala a gîndurilor filozofice despre 
Dumnezeu. El o pune în gura unui epicurian, dar n-a ştiut 
spune lucruri mai bune decît cele spuse de epicurian ; cele spuse 
exprimă deci şi vederile lui. Epicurianul spune că nu s-a ajuns 
la nici un concept determinat. Dovada că eforturile filozofiei 
sînt zadarnice este scoasă îndată din obişnuita concepţie su- 
perficială despre istoria filozofiei : rezultatul istoriei se înfă- 
țişează ca producere a celor mai diferite gînduri, a celor mai 
variate filozofii, care se opun unele altora, se contrazic şi se 
infirmă unele pe altele. Acest fapt de netăgăduit pare a conţine 
în el justificare, ba invitaţia de a aplica cuvintele lui Hristos 
şi la filozofie și de a ne spune nouă înşine: „Lasă morţii să-şi 
îngroape morţii lor şi urmează-mă !”; ansamblul istoriei fi- 
lozofiei este o împărăție a unor indivizi care au dispărut, morți 
nu numai trupeşte, dar şi împărăție a unor sisteme infirmate, 
moarte spiritualicește, sisteme dintre care fiecare l-a omorît 
pe celălalt şi l-a înmormîntat”. În felul acesta, în loc de „ur- 
mează-mă”, ar trebui, desigur să se enunțe mai curînd : ,Ur- 
mează-te pe tine însuţi”, adică rămii pe lîngă convingerea ta 
proprie, oprește-te la propria ta părere. De ce să accepţi opinia 
altuia ? 

Se întîmplă, desigur, că apare o nouă filozofie. Aceasta a- 
firmă că celelalte nu valorează nimic. Fiecare filozofie se în- 
fățişează, fără îndoială, cu pretenţia că ea nu numai că răs- 
toamă filozofiile precedente, ci, îndreptînd greşelile acestora, 
ea a descoperit, în sfîrşit, calea justă. Dar, potrivit experien- 
tei de mai înainte, se dovedește din contra că unei astfel de 
filozofii îi sînt aplicabile de asemenea alte cuvinte ale scrip- 
turii, cuvinte pe care le adresează apostolul Pavel lui Anania : 
„Priveşte, picioarele acelora care te vor duce afară, sînt deja 
înaintea ușii”. Priveşte, filozofia care o va infirma şi o va înlocui 
pe a ta nu va întîrzia mult, după cum ea nu s-a lăsat așteptată 
mult de nici una dintre celelalte filozofii. 

c. Explicații ale diversității filozofiilor. Este fără îndoială 
un fapt evident că există şi au existat diferite filozofii. Adevărul 
este însă unul; acest sentiment de neînvins, sau credinţă, apar- 
ține instinctului raţiunii. „Prin urmare, numai o singură filo- 


* Împărăţia aceasta este un cimp de bătaie acoperit numai de veșmintele 
morţilor. 

zofie poate fi cea adevărată, şi, fiindcă ele sînt atît de diferite, 
celelalte nu pot fi decît erori. Dar fiecare dintre ele ne asigură 
şi ne dovedeşte că ea este acea unică filozofie adevărată”. Acesta 
este un raționament obişnuit şi o constatare, se pare justă, a 
gîndirii cumpătate. Acum, în ce priveşte lozinca gîndirii sobre, 
noi ştim din experiența de toate zilele despre sobrietate că, 
atunci cînd sîntem cumpătați, ne este totodată, prin aceasta, 
sau îndată după aceea, foame. Această gîndire cumpătată 
are însă talentul şi abilitatea de a nu trece din cumpătarea 
sa la foame, la dorință, ci de a se sătura în sine însăşi şi de a 
rămîne sătulă. Prin aceasta, gîndirea care vorbeşte un astfel 
de limbaj se trădează, dovedind că ea este intelect mort, de- 
oarece numai ceea ce este mort e nemîncat, şi cu toate acestea 
este şi rămîne sătul. Viața fizică însă, întocmai ca viața spiri- 
tului, nu se mulţumeşte cu cumpătarea, ci este năzuinţă, im- 
bold ; ea trece la foamea și la setea de adevăr, de cunoaştere a 
lui, se zbate să satisfacă acest imbold al ei şi nu se lasă hrănită 
şi săturată cu reflexii ca cea amintită adineauri. 

Dar ceea ce s-ar putea spune în primul rînd despre această 
reflexie ar fi următoarele : oricît de diferite ar fi filozofiile, ele 
au totuși nota comună de a fi filozofie. În consecinţă, cine ar 
studia o filozofie oarecare sau ar avea o filozofie oarecare (cînd, 
de altfel, aceasta este o filozofie) ar face totuși în felul acesta 
filozofie. Raționamentul amintit mai sus, făcut pentru a ieşi 
din încurcătură, care se menţine la simpla diversitate a filozo- 
fiilor şi care din silă sau de teamă de particularitatea în care 
un universal se găsește în mod real, nu vrea să prindă sau să 
recunoască această universalitate, l-am comparat în alt loc” 
cu un bolnav pe care medicul îl sfătuiește se mănînce fructe, 
care însă, dacă i se pun dinainte cireşe sau prune ori struguri, 
cedînd pedanteriei intelectului, nu întinde mîna să le ia, fiindcă 
nici unele dintre acestea nu sînt fructe, ci sînt cireşe sau prune 
ori struguri. 

Dar, în esenţă, ceea ce importă este să avem o vedere mai 
profundă în ceea ce priveşte natura diversităţii sistemelor filo- 
zofice. Cunoaşterea filozofică a ceea ce este adevăr și filozofie 
ne îngăduie să cunoaștem ca atare această diversitate însăși 
şi într-un cu totul alt sens decît potrivit opoziţiei abstracte 
dintre adevăr şi eroare. Lămuririle aduse în această chestiune 
ne vor face să înțelegem semnificaţia întregii istorii a filozofiei. 


* Enciclopedia ştiinţelor filozofice, $ 13, notă. 

Noi trebuie să facem să se înțeleagă că diversitatea aceasta 
de filozofii nu numai că nu cauzează nici un prejudiciu filozofiei 
însăşi — posibilităţii filozofiei —, dar că ea este şi a fost absolut 
necesară existenței științei filozofiei, fiind esenţială pentru ea, 

În aceste consideraţii plecăm, se înţelege, de pe poziţia că 
filozofia are ca ţintă să prindă adevărul pe calea gîndirii, a con- 
ceptului ; nu de a cunoaşte aceea că nimic nu poate fi cunoscut 
sau că, cel puţin, adevărul adevărat nu poate îi cunoscut, ci 
numai cel temporal, cel finit (adică un adevăr care este tot- 
odată şi neadevăr) ; plecăm apoi de la poziţia că în istoria filo- 
zofiei avem de-a face cu filozofia însăşi. 

Cele despre care a fost vorba pot fi cuprinse în unica de- 
terminație a dezvoltării”. Dacă vom înțelege limpede acest 
lucru, tot restul va decurge de la sine. Faptele istoriei filozofiei 
nu sînt aventuri — tot aşa de puţin pe cît istoria universală 
este numai romantică —, nu sînt numai o colecţie de evenimente 
întîmplătoare, raiduri ale unor cavaleri rătăcitori care se bat cu 
toată lumea din jur, se obosesc fără rost şi a căror activitate a 
dispărut fără să lase urme. Tot aşa de puţin a născocit unul 
ceva aici, iar dincolo un altul în chip arbitrar, ci în mișcarea 
spiritului care gîndeşte există în mod esenţial legătură, coerență. 
Înaintarea, se face aici raţional. Cu această credinţă în spiritul 
lumii trebuie să ne apropiem de istorie, şi mai cu seamă de isto- 
ria filozofiei. 


2. LĂMURIRI REFERITOARE LA DETERMINAREA 
CONCEPTELOR ISTORIEI FILOZOFIEI 


Propoziția citată mai înainte potrivit căreia adevărul este 
numai unul este încă abstractă şi formală. În înțeles mai adînc, 
punctul de plecare şi ţinta filozofiei este : să cunoască acest 
adevăr unul, dar să-l cunoască totodată ca izvor din care decurg 
foate celelalte, toate legile naturii, toate fenomenele vieții şi 
ale conștiinței, toate acestea fiind numai răsfrîngeri ale unicu- 
lui adevăr; sau să reducă toate aceste legi şi fenomene, pe o 
cale în aparență inversă, la acel unic izvor, dar pentru a le 
înţelege prin el, adică spre a-și da seama că ele derivă din el. 
Prin urmare, ceea ce este mai esenţial e să cunoaștem că adevărul, 
unul, nu este un gînd simplu, gol, ci este gînd determinat 
în sine. 

În vederea acestei cunoașteri trebuie să insistăm asupra 
33 semnificației unor concepte abstracte, concepte cu totul gene- 
rale şi aride. Acestea sînt cele două determinaţii : aceea a d e z- 
voltării şi aceea a concretului. Produsul gîndirii 
este gînditul în general ; gîndul este formal, conceptul este gîndul 
mai determinat, ideea este gîndul în totalitatea lui, în determi- 
naţia lui fiinţînd în sine şi pentru sine. Ideea este apoi şi ceea 
ce e adevărat, şi ea singură este adevărul. Or, ţine esenţial de 
natura ideii de a se dezvolta şi de a se înțelege pe sine numai prin 
dezvoltarea sa, de a deveni ceea ce este. 

a. Conceptul dezvoltării. Dezvoltarea este o reprezentare 
cunoscută. Dar una dintre particularităţile filozofiei este de 
a supune examenului ceea ce, altfel, este considerat ca cunoscut. 
Ceea ce mînuim şi întrebuințăm fără a-l fi cercetat mai de 
aproape, de ceea ce ne folosim în mod curent în viaţă, este toc- 
mai necunoscutul, atunci cînd nu avem formaţie filozofică. Tra- 
tarea amănunţită a acestor concepte aparține științei logicii. 
Faptul că ideea trebuie să devină mai întîi ceea ce este pare 
contradictoriu, ea este ceea ce este, am putea spune. 

Pentru a înţelege ce înseamnă dezvoltare, trebuie să fie 
distinse oarecum două feluri de stări. Una dintre acestea este 
ceea ce e cunoscut ca dispoziție, capacitate, ființă-în-sine (cum 
spun eu), potentia, 8vvapic. A doua determinaţie este ființa- 
pentru-sine, realitatea (actus, Evtpyex). Cînd spunem că omul 
este raţional, că are rațiune de la natură, susţinem numai că 
el posedă rațiunea ca dispoziţie, în germene. Omul are rațiune, 
intelect, imaginaţie, voinţă de la naştere, ba chiar din sînul 
mamei sale. Copilul este şi el om, dar el nu are decît capacitatea, 
posibilitatea reală a rațiunii. Este ca şi cum nu ar avea rațiune, 
aceasta, la el, încă nu există : copilul nu este încă în stare să 
acţioneze raţional, el nu are conştiinţă raţională. Numai în- 
trucît ceea ce omul este astfel în sine devine pentru el, deci 

%4-întrucît devine rațiune pentru sine, posedă omul realitate în 
orice privinţă, este rațional în mod efectiv şi este acum pentru 
rațiune. 


Ce înseamnă aceasta mai precis? Ceea ce este în sine 
trebuie să devină omului obiect, să-i devină conştient ; ceea 
ce este în sine devine astfel pentru om. Ceea ce-i este obiect 
e aceeaşi cu ceea ce el este în sine; numai astfel devine omul 
mai întîi pentru sine însuşi, este dublat, este păstrat, nu a 
devenit un altul. Omul gîndeşte şi atunci el gîndeşte gîndul; 
în gîndire, obiect este numai gîndirea, raționalitatea produce 

ceea ce e rațional, rațiunea este obiectul ei. (Gîndirea coboară 
apoi şi la nivelul lipsei de rațiune ; aceasta va fi obiectul unor 
consideraţii ulterioare.) Omul, care este în sine rațional, nu 
este mai avansat dacă e raţional pentru sine. Ceea ce e în sine 
se păstrează, şi totuşi deosebirea este enormă. Nu apare nici 
un conţinut nou, și totuşi această formă înseamnă o enormă 
diferență. La această diferență se reduce toată deosebirea 
care apare în istoria universală. Oamenii sînt toți rațţionali. 
Elementul formal al acestei raționalități constă în faptul că 
omul este liber ; aceasta e natura lui. Totuşi, la multe popoare 
a existat sclavia, şi în parte mai există încă, iar popoarele 
sînt mulțumite cu această stare. Singura deosebire între po- 
poarele africano-asiatice şi greci, romani şi popoarele Europei 
moderne constă în faptul că acestea din urmă ştiu că sînt li- 
bere ; popoarele africane şi asiatice sînt şi ele libere, dar ele 
nu ştiu aceasta, ele nu există ca popoare libere. Aici zace cauza 
enormei schimbări a situației. Toată cunoaşterea, învăţarea, 
ştiinţa, chiar și acţiunea nu urmăresc altceva decît să scoată 
ceea, ce este interior, în sine, la lumină şi să facă din acest 
„în sine” obiect al lor. 

A intra în existență înseamnă schimbare şi înseamnă 
rămînere în Unul și același. Însinele dirijează procesul : plan- 
ta nu se pierde într-o simplă schimbare nemăsurată. Astfel, 
în germenul plantei. Nu este nimic de văzut în acest germen. 
El are tendința să se dezvolte, el nu poate răbda să fie numai 
în sine. Impulsul este contradicţia constînd în faptul că el 
este numai în sine şi că totuşi nu trebuie să fie numai în sine. 
Impulsul împinge spre existență, proces care scoate la lumină 
elemente multiple, toate conținute deja în germene, evident 
nu dezvoltate, ci învăluite și în mod ideal. Se înfăptuieşte 
desăvîrşirea acestei exteriorizări, este pus un scop. Suprema 
ieşire din sine, termenul final, de mai înainte determinat, al 
procesului este fructul, adică producerea germenului, reîn- 
toarcerea la starea inițială. Germenul vrea să se producă pe 
sine însuşi, să se reîntoarcă la sine însuşi. Ceea ce e în el este 
expus în formă explicită şi se reia apoi pe sine înapoi în uni- 
tatea din care a purces. În ce priveşte lucrurile naturale se 
întîmplă adesea că subiectul care a început procesul şi exis- 
tentul care îl încheie — fruct, sămînță — sînt doi indivizi di- 
feriți. Dedublarea are aici rezultatul aparent de a se scinda 
în doi indivizi; în ce privește conţinutul, ei sînt același lucru. 

Tot astfel în viaţa animală : părinții şi copiii sînt indivizi die 
feriți, deşi de aceeaşi natură. 

Cînd e vorba de spirit, lucrurile stau altfel. Spiritul este 
conştiinţă, este liber, fiindcă în el începutul şi sfîrşitul coincid. 
Germenul în natură, după ce şi-a devenit altul, se reia iarăși 
în unitate. Tot aşa în spirit : ceea ce este în sine devine pentru 
spirit, şi astfel acesta devine pentru sine însuși. Fructul, să- 
mînța nu devine pentru primul germen, ci devine doar pentru 
noi; în ce priveşte spiritul, ambele aceste determinaţii [a-fi- 
în-sine şi a-fi-pentru-sine)] nu sînt numai în sine aceeași natură, 
ci ele sînt o fiinţare-una-pentru-alta şi tocmai de aceea o fiin- 
țare-pentru-sine. Cea pentru care este cealaltă este aceeaşi 
ca şi cealaltă. Numai astfel spiritul este la sine însuși, fiind 
în al său altceva. Dezvoltarea spiritului este ieșire, autodes- 
făşurare sau autoexplicitare şi totodată revenire la sine. 

Această ființare-la-sine a spiritului, această venire la 
sine însuși a sa poate fi enunțată ca fiind ţinta sa supremă, 
absolută. El nu vrea decît acest lucru şi nimic altceva. Tot 
ce se întîmplă în cer și pe pămînt se întîmplă veşnic ; viața lui 
Dumnezeu şi tot ce este înfăptuit se întîmplă numai cu scopul 
ca spiritul să se cunoască pe sine, să facă din sine obiect de 
cunoaștere al său, să se găsească pe sine, să devină pentru sine 
însuşi, să se contopească cu sine însuşi. Spiritul este dedublare, 
înstrăinare, dar spre a putea să se găsească pe sine însuși, 
spre a putea să vină la sine însuși. Numai aceasta este li- 
bertate : liber este ceea ce nu se raportă la altceva, ceea ce 
nu atîrnă de acesta.. Ajungînd la sine însuşi, spiritul reuşeşte 
să fie liber. Numai aici își face apariția o proprietate adevărată, 
numai aici apare veritabila convingere proprie. Spiritul nu 
realizează nicăieri această libertate în nimic altceva așa cum 
o realizează în gîndire. Astfel: în intuiție, în sentimente mă 
simt determinat, nu sînt liber, ci sînt aşa, deşi am o con- 
ştiinţă despre acest sentiment al meu. În cuprinsul voinței 
avem anumite scopuri, anumite interese. Eu sînt, fără îndo- 
ială, liber întrucît ceva ţine de mine, aceste interese conţin 
însă totdeauna altceva sau ceva care este pentru mine un 
altceva, ca tendințe, înclinații etc. Numai în gîndire tot ce este 
străin este transparent şi a dispărut; spiritul este aici liber 
în mod absolut. Cu aceasta este exprimat totodată şi interesul 
pe care-l prezintă ideea, filozofia. 

b. Conceptul concretului. Cînd e vorba de dezvoltare, ne 
putcm întreba : ce se dezvoltă? ce este conţinutul absolut ? 

Dezvoltarea este activitate formală, fără conţinut, aşa ne 
închipuim. Dar fapta nu are altă determinare decît activi- 
tatea ; prin aceasta este determinată structura generală a con- 
ținutului. Fiinţa-în-sine și ființa-pentru-sine sînt momentele 
activității; caracterul faptei este de a conţine în sine astfel 
de momente diferite. Dar în aceasta fapta este în chip esențial 
unitate, şi această unitate este concretul. Nu numai fapta este 
concretă, ci și însinele, subiectul activităţii, acela care începe : 
concret este produsul, deopotrivă activitatea şi cel ce începe. 
Mersul dezvoltării este şi conţinutul, este ideea însăşi. Avem 
ceva şi altceva, şi ambele sînt una : acesta este al +reilea ceva ; 
ceva este în altceva la sine însuși, nu în afara sa. 

Este o prejudecată obişnuită că ştiinţa filozofică are de-a 
face numai cu abstracții, cu generalități goale, iar în schimb 
intuiţia, conştiinţa noastră de sine empirică, sentimentul nos- 
tru despre noi înșine, sentimentul vieţii este ceea ce e concret 
în sine, ceea ce e bogat determinat în sine. De fapt, filozofia 
se află în domeniul gîndului, ea are deci de-a face cu gene- 
ralităţi ; conţinutul ei este abstract, dar numai în ce „priveşte 
torma, numai potrivit elementului ei; dar în sine însăşi ideea 
este în chip esenţial concretă, este unitate a unor determi- 
nații diferite. Aici rezidă diferența dintre cunoaşterea raţi- 
onală și simpla cunoaştere prin intelect ; și este sarcina filo- 
zofării să arate contra intelectului că adevărul, ideea nu con- 
stă în generalităţi goale, ci într-un universal care e în sine 
însuşi particularul, determinatul. Cînd adevărul este abstract, 
atunci el nu e adevărat. Rațiunea umană sănătoasă se îndreaptă 
către concret. Numai reflexia intelectului este teorie abstractă, 
neadevărată, justă numai în capul nostru şi, între altele, ne- 
practică. Filozofia este cel mai mare duşman al abstractului ; 
ea duce înapoi la concret. 


Astfel ideea este în sine concretă, potrivit conținutului ei, 
atît în sine, şi este deopotrivă interesul ca'ea să fie pen- 
tru sine ceea ce este în sine. Legînd aceste două concepte, 
avem mişcarea concretului. Deoarece însinele este deja în el 
însuşi concret şi noi nu afirmăm decît ceea ce există în sine, 
se adaugă forma cea nouă care face să apară acum ca diferit 
ceea ce mai înainte era închis în unitatea originară. Concretul 
trebuie să devină pentru sine. Concretul este diferențiat în 
sine — ca însine, ca posibilitate, el nu este încă afirmat ca 
diferențiat şi nu e afirmat nici ca unitate (aceasta contrazice 
faptul diferenţierii); concretul este simplu şi totuşi diferențiat. — 

Tocmai această contradicție interioară a concretului este ele- 
mentul propulsor al dezvoltării. Astfel se ajunge la existența 
diferențelor. Tot astfel i se face şi diferenței dreptate. Această 
dreptate constă în faptul că ea este luată înapoi, este din nou 
suprimată ; adevărul ei este numai acela de a fi în unitate. În a- 
ceasta constă caracterul viu atît al naturii, cît .şi al ideii, al 
spiritului în sine. Ideea nu este abstractă, nu e ființa supremă. 
despre care nu se poate spune nimic; un astfel de Dumnezeu 
este produsul intelectului lumii moderne. Ideea este mişcare, pro- 
ces, dar totodată şi repaus ; diferența, întrucît este, nu e decît 
diferență care dispare prin ce ia naştere deplina unitate 
concretă. 

Pentru a continua lămurirea acestui concept al concre- 
tului, putem menţiona mai întîi lucrurile sensibile ca exemple 
ale concretului. Deși floarea posedă numeroase calităţi, ca 
miros, gust, formă, culoare etc., ea este totuşi una. Nu este 
îngăduit să-i lipsească nici una dintre aceste calităţi frunzei 
acestei flori ; fiecare parte a frunzei are toate calităţile pe care 
le are frunza întreagă. Tot astfel aurul conţine în oricare punct: 
al lui toate calităţile sale. neseparate şi neîmpărțite. Cînd este 
vorba de lucruri perceptibile senzorial, recunoaștem existența; 
împreună a unor astfel de elemente diferite ; dar, cînd e vorba 
de cele spirituale, ceea ce este diferit este conceput îndeosebi 
ca opus. Nu găsim că este contradictoriu și nu vedem nici 
un rău în faptul că mirosul și gustul florii, cu toate că fiecare 
este altceva faţă de celălalt, sînt totuşi strict în una; nu îl 
opunem pe unul celuilalt. Numai intelectul, gîndirea discursivă, 
găseşte că ceva și altceva nu pot să stea unul lîngă altul. De. 
exemplu, materia este compusă sau spațiul este continuu: şi 
neîntrerupt ; putem apoi de asemenea presupune puncte în 
spațiu. Materia are coeziune. o putem şi sfărîma și diviza mai 
departe la infinit ; spunem apoi că materia este compusă din 
atomi, din corpuscule, că deci materia nu este continuă. Astfel, 
avem ambele determinaţii : continuitatea şi discontinuitatea în 
una. Intelectul le consideră ca pe unele ce se exclud reciproc, 
afirmînd ,,materia este ori absolut continuă, ori discontinuă”. 
În realitate însă, materia posedă amîndouă aceste determinaţii. 

Sau spunem despre om că posedă libertate ; cealaltă de-. 
terminaţție este necesitatea. „Dacă spiritul este liber, el nu e 
supus necesităţii”; şi viceversa : ,, Voința şi gîndirea lui sînt- 
determinate de necesitate, ele nu sînt deci libere”. „Una 
dintre aceste poziţii o exclude pe cealaltă”, se spune. Aici 

considerăm diferențele ca excluzîndu-se una pe cealaltă, ca 
neformînd un ce concret. Adevărul, spiritul, este concret, iar 
determinaţiile lui sînt libertatea și necesitatea. Astfel, este supe- 
rioară cunoașterea care vede că spiritul este liber în necesi- 
tatea lui, găsindu-şi libertatea numai în această necesitate, 
după cum necesitatea se bazează numai pe libertatea lui. Aici 
ne este mai greu să înfăptuim unitatea. Există însă şi existenţe 
care aparțin unilateral necesității; acestea sînt lucrurile natu- 
rale. De aceea natura este abstractă ; ea nu ajunge la veritabila, 
existență, dar nu în sensul că abstractul nu ar exista de loc. 
De exemplu, roşu este o reprezentare sensibilă abstractă; 
iar cînd conștiința obișnuită vorbeşte despre roşu, ea nu-și 
dă seama că are de-a face cu ceea ce e abstract. Dar un tran- 
dafir care e roșu este un roșu concret, la care pot fi deosebiți 
şi izolaţi feluriţi abstracţi de aceștia. Libertatea poate fi și 
libertate abstractă, lipsită de necesitate; această falsă liber- 
tate este bunul plac, şi ea este tocmai prin aceasta contrariul 
ei însăşi, este constrîngerea inconștientă, e părere goală despre 
libertate, este libertate pur formală. 

A treia determinaţie, fructul dezvoltării, este un rezul- 
tat al mişcării. Dar, întrucît acest rezultat este numai rezul- 
tatul unei singure trepte, el este apoi, ca ultimul acestei trepte, 
totodată şi punctul de plecare şi prim element al unei alte 
trepte de dezvoltare. De aceea Goethe spune undeva cu bună 
dreptate : „Ceea ce a căpătat formă devine el însuşi întot- 
deauna iarăşi material”. Materia care a primit formă este, 
la rîndul ei, materie pentru o nouă formă. Spiritul intră 
în sine şi face din sine obiect al său, iar îndreptarea gîndirii 
sale spre acest obiect îi dă forma şi determinaţia gîndului. 
Acest concept în care el s-a sesizat pe sine şi care este el, 
această formare a lui, această ființare a lui, despărțită din nou 
de el, el şi-o face iarăşi obiect, îndreptîndu-şi din nou activi- 
tatea spre ea. Astfel, această acţiune formează mai departe 
ceea, ce fusese format mai înainte, îi dă mai multe determi- 
naţii, îl face mai determinat în sine, mai dezvoltat, mai pro- 
fund. Pe plan concret, această mișcare se întruchipează într-o 
serie de dezvoltări, serie pe care nu trebuie să ne-o reprezentăm 
ca pe o linie dreaptă ducînd în infinitul abstract, ci ca pe un 
cerc, ca reîntoarcere în sine însuși. Acest cerc are ca periferie 
o mare mulțime de cercuri : întregul este o mare succesiune de 
dezvoltări, succesiune care se recurbează în sine însăşi. 

c. Filozofia ca cunoaştere a dezvoltării concretului. După 
ce am explicat în chipul acesta natura concretului în general, 
mai adaug, referitor la semnificația acestuia, că ceea ce e ade- 
vărat, astfel determinat în sine însuși, conține impulsul de 
a se dezvolta. Numai ceea ce este viu, spiritual, se mişcă în sine, 
se dezvoltă. Astfel, ideea, concretă în sine şi dezvoltîndu-se, 
este un sistem organic, o totalitate care conţine în sine o bo- 
găţie de trepte şi de momente. 

Or, filozofia este pentru sine cunoaşterea acestei dez- 
voltări și, ca gîndire ce operează în concepte (ais begreifendes 
Denken), este ea însăși această dezvoltare pe planul gîndirii. 
Cu cît a ajuns mai departe această dezvoltare, cu atît mai 
perfectă este filozofia. 

Apoi această dezvoltare nu merge către exterior, ci des- 
fășurarea, dezvoltării, explicitarea ei, este totodată și o adîn- 
cire, este o mergere către interior, adică ideea universală ră- 
mâne la bază, şi rămîne ca ceea ce cuprinde totul şi ca ceea 
ce e neschimbător. 

Întrucît ieşirea din sine a ideii filozofice în dezvoltarea, ei 
nu este o transformare în altceva, o devenire ca altceva, ci 
este și intrare în sine, e adîncire a sa în sine, înaintarea face 
din ideea universală nedeterminată mai înainte o idee în sine 
mai determinată. O dezvoltare mai departe a ideei sau carac- 
terul ei mai determinat este unul și acelaşi lucru. Aici ceea ce 
este mai extensiv e şi ceea ce e mai intensiv; extensiunea ca 
dezvoltare nu este dispersiune și fărămiţare, ci este şi coe- 
ziune, care e cu atît mai puternică şi mai intensivă, cu cît 
extensiunea, ceea ce este ţinut laolaltă, este mai bogată și 
mai vastă, 

Acestea sînt propoziţiile abstracte despre natura ideii și 
despre dezvoltarea ei. Astfel este constituită în ea însăşi filo- 
zofia evoluată ; există o unică idee în ansamblul ei şi în toate 
membrele ei, după cum într-un individ viu pulsează o unică 
viață, bate un unic puls în toate membrele lui. Toate părțile 
care apar în ea şi sistematizarea lor purced din ideea unică ; 
toate aceste părți nu sînt decît oglinzi și copii ale acestei unice 
vitalităţi ; ele îşi au realitatea numai în această unitate, şi 
deosebirile lor, determinaţiile lor diferite sînt toate laolaltă nu- 
mai expresia şi forma conținută în idee. Astfel, ideea este 
punctul central şi în acelaşi timp periferia, este izvorul de 
lumină care în toate extinderile lui nu iese în afara sa, ci ră- 

mîne prezent şi imanent în sine. Astfel, ideea este sistemul 
necesităţii şi al propriei sale necesităţi, care este deci totodată 
şi libertatea sa. 


3. REZULTATE PENTRU CONCEPTUL ISTORIEI 
FILOZOFIEI 


Astfel filozofia este sistem în dezvoltare, tot astfel este 
şi istoria filozofiei ; şi acesta este punctul principal, conceptul 
fundamental pe care-l va înfăţişa prezenta expunere a aces- 
tei istorii. 

Pentru a lămuri acest lucru, trebuie să fie remarcată în 
primul rînd deosebirea care poate avea loc cu privire la modul 
de apariţie a fenomenelor. Apariţia diferitelor trepte în înain- 
tarea gîndirii se poate efectua cu conștiința necesităţii conform 
căreia decurge fiecare treaptă ce urmează şi potrivit căreia 
nu poate apărea decît cutare determinaţție şi formă; 
sau ea poate avea loc în felul unei nașteri naturale în aparență 
accidentală, încît lăuntric conceptul acţionează, fără îndoială, 
potrivit consecvenţei sale logice, dar această consecvență nu 
este exprimată : întocmai cum în natură, pe treapta dezvoltării 
ramurilor, frunzelor, florilor, fructelor, apare fiecare pentru 
sine, dar ideea interioară este aceea care conduce şi determină 
această succesiune ; sau întocmai cum la copil îşi fac apariția 
unele după altele aptitudinile corporale şi mai cu seamă acti- 
vităţile spirituale, în mod simplu și spontan, încît părinții 
care fac pentru prima oară o astfel de experiență se miră ca 
de o minune cum iau naștere toate acestea din interior pentru 
sine, devenind vizibile acum ca o întreagă serie de fenomene, 
care iau numai forma succesiunii în timp. 

A înfăţişa unul dintre modurile acestui proces de apariţie, 
adică deducerea formațiilor, necesitatea gîndită, cunoscută 
a determinaţiilor, este însăşi sarcina și îndeletnicirea filozofiei, 
şi întrucât ideea pură este aceea despre care e vorba aici, nu 
încă forma ulterior particularizată a ei ca natură şi ca spirit, 
această expunere este sarcina şi treaba îndeosebi a filozofiei 
logice. Celălalt mod al acestui proces de apariţie, conform căruia 
treptele distincte şi momentele dezvoltării îşi fac apariţia în 
timp ca produse istorice, în cutare loc particular, în mijlocul 
cutărui sau cutărui popor, în cutare împrejurări politice şi 

în împletirile lor cu acestea — pe scurt, în cutare formă empi- 
rică —, constituie spectacolul pe care ni-l înfățișează istoria 
filozofiei. Acest fel de a vedea este singurul demn de această 
ştiinţă ; el este, datorită însuși conceptului obiectului nostru, 
adevăratul fel de a vedea, şi faptul că el este confirmat ca 
valabil şi de realitate va fi dovedit prin însuşi studiul acestei 
istorii. 

Conform acestei idei, afirm deci că succesiunea sistemelor 
filozofice în istorie este aceeaşi ca și succesiunea determina- 
țiilor conceptuale ale ideii în derivarea lor logică. Afirm că, 
dacă curățim conceptele fundamentale ale sistemelor care 
apar în istoria filozofiei de tot ce se referă la elaborarea lor 
exterioară, la aplicarea lor la particular etc., obținem diferitele 
trepte ale însăși determinării ideii în conceptul ei logic. Invers : 
dacă luăm progresul logic pentru sine, avem în el progresul 
fenomenelor istorice conform principalelor momente ale aces- 
tuia. Dar, se înţelege, trebuie să ştii să recunoşti aceste concepte 
pure în ceea ce este conţinut în forma istorică. Apoi, fără îndoială 
că succesiunea ca succesiune temporală a istoriei se şi deose- 
beşte într-o privință de succesiunea în ordinea conceptelor. 
Dar a arăta mai de aproape care este acest aspect ne-ar abate 
prea departe de scopul nostru. 


Mai fac doar observaţia că din cele spuse mai sus, reiese, 
că studierea istoriei filozofiei este studiere a filozofiei înseși, 
cum nici nu poate fi altfel. Cine studiază istoria fizicii, a mate- 
maticii etc. face cunoștință totodată şi cu fizica, şi cu matema- 
tica însăşi. Dar pentru a recunoaşte, în forma şi în fenomenul 
empirice pe care le îmbracă filozofia pe planul istoriei, înain- 
tarea ei ca dezvoltare a ideii, trebuie, evident, să aducem deja 
cu noi cunoaşterea ideii, întocmai cum pentru aprecierea acțiu- 
nilor omenești trebuie să avem deja conceptul a ceea ce este 
just şi convenabil. Altfel, ochiului lipsit de idee i se oferă numai 
un morman dezordonat de păreri, cum putem constata în aşa 
de multe istorii ale filozofiei. Demonstrarea acestei idei, expli- 
carea fenomenelor pe baza.ei, este sarcina celui ce vă predă 
d-voastră istoria filozofiei. Deoarece observatorul trebuie să 
posede deja conceptul lucrului spre a-l vedea în apariția aces- 
tuia şi să poată explica într-adevăr obiectul, nu e îngăduit 
să ne mirăm că există unele istorii ale filozofiei atît de insipide, 
că în ele seria sistemelor filozofice este prezentată ca un șir 
de simple păreri, erori, jocuri de-ale gîndului, jocuri care, fără 
îndoială, au fost ticluite cu mare cheltuială de ingeniozitate, 

de încordare a spiritului şi cu multe elemente formale atît 
de complimentate. Dată fiind lipsa spiritului filozofic de care 
dau dovadă astfel de istorici, cum ar putea ei înțelege ce este 
gîndirea rațională şi cum ar putea ei să ne-o înfățişeze ? 

Din cele relatate despre natura formală a ideii reiese că 
numai o istorie a filozofiei concepută ca un astfel de sistem al 
dezvoltării ideii merită numele de ştiinţă (numai pentru acest 
motiv mă ocup eu cu ea şi ţin cursuri despre ea). O simplă 
colecţie de cunoştinţe nu constituie o știință. Numai ca succe- 
siune întemeiată pe rațiune a fenomenelor, fenomene care au 
ca conţinut pe care-l dezvelesc — tocmai ceea ce este rațiunea, 
se dovedeşte istoria însăşi ca ceva raţional, ca fapt rațional. 
Cum s-ar putea oare ca toate cîte s-au produs în chestiuni 
proprii raţiunii să nu fie ele însele raționale? Trebuie să fie 
raţională credinţa că în lucrurile omenești nu domneşte întîm- 
plarea ; şi este tocmai sarcina filozofiei de a cunoaşte că, deși 
propria sa manifestare ca fenomen este istorie, ea nu este deter- 
minată decît de idee. 

Prin aceste concepte generale, în prealabil indicate, sînt 
determinate categoriile a căror aplicare mai precisă la istoria 
filozofiei trebuie să o examinăm, aplicare care ne va aduce 
înaintea ochilor noştri cele mai importante perspective ale aces- 
tei istorii. 

a. Dezvoltarea în timp a diferitelor filozofii. Cea mai nemij- 
locită întrebare pe care o ridică această istorie se referă la 
acea deosebire dintre felurile de apariţie ale ideii înseși, deose- 
bire pe care am menţionat-o adineauri, și anume întrebarea : 
cum se face că filozofia se înfăţişează ca dezvoltare în timp şi 
posedă o istorie? Răspunsul la această întrebare intră în dome- 
niul metafizicii timpului, şi ar fi să ne abatem de la scopul 
care constituie aici obiectul cercetărilor noastre dacă am indica 
acum mai mult decît momentele ce prezintă importanță cînd 
e vorba de a răspunde la întrebarea ridicată. 

A fost spus mai sus, despre esența spiritului, că ființa 
sa este fapta sa. Natura este aşa cum ea este, şi din această 
cauză schimbările ei sînt numai repetiţii, iar mișcarea ei este 
numai un circuit. Mai precis, fapta spiritului este aceea de a 
se cunoaşte pe sine. Eu exist nemijlocit, dar în felul acesta 
exist numai ca organism viu; ca spirit exist numai întrucât 
mă cunosc. [v&5. ceavrâv, cunoaşte-te pe tine însuţi, inscripția 
de pe templul zeului care posedă știința de la Delfi, este coman- 
damentul absolut care exprimă natura spiritului. Dar con- 

ştiinţa conține în mod esențial aceasta: că eu sînt pentru mine, 
că îmi sînt obiect. Prin această judecată absolută, prin deose- 
birea mea de mine însumi, spiritul face din sine o fiinţă deter- 
minată, se afirmă pe sine ca exterior siegi; el se transpune în 
exterioritatea care este tocmai modul de existență universal 
şi deosebitor al naturii. Dar unul dintre modurile de existență 
ale exteriorității este timpul, formă care trebuie să fie tratată 
mai de aproape atît în filozofia naturii, cît şi în filozofia spi- 
ritului finit. 

Această ființă determinată, și deci această ființare în 
timp, este un moment nu numai al conştiinţei individuale în 
general, care ca atare este în chip esențial finită, ci ea este un 
moment şi al dezvoltării ideii filozofice în elementul gîndirii. 
Deoarece, gîndită ca fiind în repaus, ideea este, fără îndoială, 
atemporală; a o gîndi în repausul ei este a o reține în forma 
modului ei nemijlocit de a fi, este egal cu a avea intuiţia ei 
interioară. Dar ca idee concretă, ca unitate de determinaţii 
diferite, cum aminteam mai sus, ideea nu este în esenţa ei 
repaus, iar fiinţa ei determinată nu este în chip esenţial intuiție, 
ci, ca diferenţiere în sine şi deci ca dezvoltare, ea trece înea 
însăși la existență şi în exterioritate, în elementul gîndirii, 
şi astfel apare în gîndire filozofia pură ca fiind existenţă ce 
progresează în timp. Acest element al gîndirii este însă el însuși 
abstract, este activitate a unei conştiinţe individuale. Dar 
spiritul nu există numai ca conştiinţă individuală, finită, ci 
şi ca spirit în sine universal, concret. Această universalitate 
concretă cuprinde însă toate modurile şi laturile dezvoltate 
în care spiritul își este şi îşi devine sieşi, potrivit ideii, obiect. 
Astfel, autosesizarea sa pe calea gîndirii este în același timp 
progresarea plină de realitatea dezvoltată, totală, — o înain- 
tare care nu parcurge gîndirea unui individ și nu se prezintă 
într-o conştiinţă individuală, ci ca spiritul universal care se 
înfăţişează pe sine, cu toată bogăţia formațiilor sale, în istoria, 
universală. De aceea, în această dezvoltare se întîmplă că o 
formă, o treaptă a ideii devine conştientă în mijlocul unui po- 
por, încît cutare popor şi cutare epocă exprimă numai 
cutare formă, înăuntrul căreia el îşi elaborează universul 
său şi starea generală a sa; în schimb, treapta superioară 
apare în mijlocul altui popor secole mai tîrziu. 

Reţinînd acum, ferm, această determinaţie a „concretului” 
şi pa aceea a „,dezvoltării”, natura diversităţii primește un 
cu totul alt înțeles: vorbăria despre diversitatea filozofiilor, 


CONCEPTUL DE ISTORIE A FILOZOFIEI 41 


în care filozofia este privită ca ceva static, ca ceva fix, ca for- 
mată din elemente ce-şi rămîn reciproc exterioare, este infir- 
mată şi pusă la locul ei; vorbăria în care distinşii adversari 
ai filozofiei cred că au găsit împotriva ei în această diversitate 
o armă de neînvins, adversari care, mîndri de asemenea deter- 
minări sărăcăcioase — veritabil orgoliu de cerşetor —, sînt în 
acelaşi timp cu totul neştiutori în ce priveşte foarte puținul 
pe care-l posedă și ceea ce trebuie să ştie, de exemplu, că aici 
trebuie să cunoască ce este diversitatea şi varietatea. Aceasta 
este o categorie pe care oricine pretinde că o înțelege fără nici 
o bătaie de cap, că este familiarizat cu ea şi pe care oricine 
crede deci că o poate mînui și utiliza ca pe o categorie complet 
înţeleasă, căci doar se înțelege de la sine că oricine ştie ce este 
ea. Dar cei ce consideră diversitatea ca pe o determinație absolut 
fixă nu-i cunosc natura şi dialectica. Diversitatea este în curgere 
şi trebuie concepută în chip esenţial ca supusă mișcării, dez- 
voltării, ca moment trecător. Ideea concretă a filozofiei este 
activitatea dezvoltării de a scoate în afară diferențele pe care 
ca le conţine în sine. Aceste diferențe sînt gînduri în general, 
căci vorbim aici despre dezvoltare în gîndire. Diferenţele care 
zac în idee sînt puse ca gînduri; acesta este primul lucru. Al 
doilea lucru constă în faptul că aceste diferențe trebuie să 
ajungă să se realizeze, una aici, alta acolo. Pentru a putea face 
aşa ceva, ele trebuie să fie totalităţi, întreguri, să conțină în 
ele totalitatea ideii. Numai concretul este real care cuprinde 
în el diferențele ; astfel diferenţele sînt formaţii întregi. 

O astfel de elaborare completă a gîndului este o filozofie 
Dar diferențele conţin ideea într-o formă particulară. S-a 
putea spune: forma este indiferentă, lucrul principal este con 
ţinutul, ideea. Şi credem cu uşurinţă că sîntem echitabil: 
admiţind că diferitele filozofii conţin ideea, o conţin în diferite 
forme, în sensul că aceste forme ar fi accidentale. Însă, fără 
îndoială, ceea ce este important sînt aceste forme. Ele nu sînt 
altceva decît diferențele originare ale ideii însăşi ; ea este numai 
prin ele aceea ce ea este ; prin urmare, diferențele îi sînt esen- 
țiale, ele constituie conținutul ideii. Acest conţinut devine 
explicit şi el este astfel ca formă. Iar diversitatea determina- 
ţiilor care apare aici nu este nedeterminată, ci necesară : formele 
se integrează ca formă întreagă. Ele sînt determinaţiile ideii 
originare şi imaginile lor formează împreună întregul. Cum ele 
sînt unele în afara celorlalte, ansamblul lor coerent nu le apar- 
ține lor, ci nouă, celor ce le contemplăm. 

Fiecare sistem este constituit dintr-o unică determinaţie ; 
dar lucrurile nu rămîn așa încît diferitele determinații să per- 
siste în a fi unele în afara celorlalte. Trebuie să intervină soarta 
acestor determinații, care constă tocmai în faptul că ele sînt 
cuprinse laolaltă şi coborîte la rang de momente. Felul în care 
fiecare dintre ele s-a afirmat pe sine ca ceva de sine stătător 
este din nou suprimat ; după expansiune, apare concentrarea, 
unitatea din care ele au ieșit. Această a treia poziție nu poate 
fi ea însăşi iarăşi decît începutul unei dezvoltări ulterioare. 
Ar putea să pară că acest progres merge la infinit. Dar el are 
şi o ţintă absolută; ceea ce vom cunoaşte mai tîrziu. Este 
nevoie de multe întorsături înainte ca spiritul să se libereze 
pe sine ajungînd la conștiința de sine. Potrivit acestui fel care 
singur e demn de a privi istoria filozofiei, ea trebuie consi- 
derată ca templu al rațiunii conştiente de sine însăși. S-a clădit 
în mod rațional la acest templu, prin meşteri din interior, şi 
nu cum clădesc evreii sau franemasonii la templul lui Solomon. 

Marea prezumție că şi în acest domeniu al lumii lucru- 
rile s-au petrecut raţional — și numai acest fapt conferă interes 
veritabil istoriei filozofiei — nu este atunci altceva decît cre- 
dinţa în providenţă, numai în alt fel. Tot ceea ce e mai bun în 
lume este ceea ce' produce gîndul. De aceea este absurd să 
credem că rațiune există numai în natură şi nu şi în lumea 
spiritului. Cel ce consideră evenimentele care au loc în domeniul 
spiritului — şi acestea sînt filozofiile — ca fiind accidentalități 
nu ia în serios credința în conducerea divină a lumii, şi credinţa 
lui în providenţă nu este decît vorbă goală. 

Fără îndoială că spiritul are nevoie de timp îndelungat 
— şi lungimea acestui timp este ceva ce poate impresiona — 
spre a-şi elabora filozofia. Dar cînd în general ne mirăm de 
lungimea timpului, această lungime poate avea, desigur, ceva 
impresionant, pentru prima reflexie, întocmai ca şi mărimea 
spaţiilor despre care se vorbeşte în astronomie. Cît privește 
încetineala spiritului lumii, trebuie să ne gîndim că el nu este 
grăbit, nu are nevoie să se grăbească, avînd timp destul la 
dispoziția sa — „o mie de ani sînt înaintea ta ca o zi”; el are 
timp destul tocmai fiindcă el însuși este în afară de timp, este 
etern. Efemere de o noapte, [oamenii] nu au timp destul pentru 
atît de multele lor scopuri (cine oare nu moare înainte de a-şi 
fi realizat toate scopurile ?). Spiritul lumii are nu numai timp 
destul, şi nu e nevoie numai de timp pentru dobîndirea unui 
concept, ci mai e nevoie de multe altele. Faptul că el utilizează 

atitea generaţii omeneşti în lucrările prin care el devine cong- 
tient de sine, că face o enormă cheltuială de nașteri şi de pieiri, 
toate acestea nu au importanţă în ochii lui. El este destul de 
bogat pentru a putea face o astfel de cheltuială, el lucrează 
în mare și are destule națiuni şi indivizi la dispoziția sa. Este 
banală afirmaţia că natura îşi atinge ţinta mergînd pe calea 
cea mai scurtă; această constatare este justă, dar calea spiri- 
tului este mijlocirea, ocolișul. Timp, oboseală, cheltuială, 
aceste determinaţii proprii vieții finite nu aparțin aici. Nici nu 
ne este îngăduit să fim nerăbdători din cauză că diferitele 
cunoștințe nu pot fi realizate deja de pe acum, că nu avem 
deja cutare ori cutare lucru ; în istoria universală progresele 
se realizează încet. 

b. Aplicare la tratarea istoriei filozofiei. Prim a concluzie 
din cele spuse este că întregul istoriei filozofiei este un progres 
în sine necesar și consecvent, progres în sine rațional, deter- 
minat de către ideea sa. Cînd intrăm în filozofie, trebuie să 
părăsim accidentalitatea. Întocmai cum dezvoltarea concep- 
telor în filozofie este necesară, tot astfel necesară este şi istoria 
ei. Ceea ce mînă mersul ei înainte este dialectica interioară a 
formațiilor. Finitul nu este adevărat şi nici cum trebuie să fie. 
Pentru ca finitul să existe este nevoie de determinaţie. Ideea 
interioară distruge însă aceste formaţii finite. O filozofie care 
nu posedă forma absolută, identică cu conţinutul ei, trebuie 
să piară, deoarece forma ei nu este cea adevărată. Progresul 
este necesar a priori. Acest lucru trebuie să-l dovedească 
istoria filozofiei, ilustrîndu-l cu exemple. 

A doua determinare, care decurge din cele precedente, 
este că fiecare filozofie a fost necesară, şi mai este ; deci nici una 
nu a pierit, ci sînt toate păstrate afirmativ în filozofie ca 
momente ale unui întreg. Trebuie însă să distingem între prin- 
cipiul specific al acestor filozofii, ca principiu specific, şi reali- 
zarea acestui principiu în întreaga concepție despre lume. 
Principiile sînt păstrate, și cea mai nouă filozofie este rezul- 
tatul tuturor principiilor precedente. Astfel nici o filozofie nu 
a fost infirmată. Ceea ce a fost infirmat nu este principiul 
cutărei filozofii, ci numai faptul că cutare principiu este ulti- 
mul, este determinația absolută. De exemplu, filozofia ato- 
mistă a ajuns la determinaţia conform căreia atomul este 
absolutul ; el este unitatea indivizibilă, ceea ce, privit mai 
profund, este individualul, subiectivul ; simpla unitate este 
ființă-pentru-sine abstractă ; astfel absolutul a fost conceput 

ca format din infinit de mulți unu. Acest principiu atomist 
a fost infirmat, noi nu sîntem atomişti. Spiritul este şi el uni- 
tate care este pentru sine, este atom ; dar această determinaţie 
este sărăcăcioasă. Unitatea nu exprimă deci absolutul; dar 
acest principiu este și el păstrat, însă el nu constituie întreaga 
determinare a absolutului. — Această combatere şi infirmare 
se întîlnește în toate dezvoltările. Dezvoltarea copacului este 
combatere şi infirmare a germenului, floarea este infirmare 
a frunzelor în sensul că nu ele sînt suprema și veritabila exis- 
tenţă a arborelui. În sfîrşit, floarea este combătută de către 
rod, dar acesta nu se poate realiza fără să fi fost precedat 
de toate celelalte trepte. Așadar, comportarea față de o filo- 
zofie oarecare trebuie să aibă o latură afirmativă şi una nega- 
tivă ; numai atunci sîntem echitabili față de această filozofie. 
Latura afirmativă este cunoscută mai tîrziu, în viață ca şi 
în ştiinţă ; este, prin urmare, mai uşor să combaţi decît să 
justifici. 

În al treilea rînd, ne vom limita maicu seamă 
la considerarea principiilor. Fiecare principiu a fost dominant 
un timp oarecare; elaborarea ansamblului concepţiei despre 
lume în forma aceasta se numeşte sistem filozofic. Trebuie 
cunoscută întreaga înfăptuire a lui. Dar cînd principiul este 
încă abstract, neîndestulător, el nu e suficient spre a prinde 
formaţiile care aparţin concepţiei noastre despre lume. De 
exemplu, determinaţia săracă a unităţii nu poate exprima adîn- 
cimea spiritului. Determinaţiile lui Descartes sînt de aşa 
natură, încît ele sînt perfect suficiente pentru mecanism, mai 
departe ele însă nu ajung; prezentarea celorlalte concepţii 
despre lume (de exemplu ale naturii vegetale şi animale) sînt 
neîndestulătoare și, din această cauză, neinteresante. De aceea 
noi considerăm numai principiile acestor filozofii, iar cînd 
este vorba de filozofii mai concrete trebuie să avem în vedere 
apoi şi principalele dezvoltări şi aplicaţii. Filozofiile care se 
sprijină pe principii secundare nu sînt consecvente ; ele au 
avut vederi profunde, care se găsesc însă în afara principiului 
lor. Astfel, în Timaios al lui Platon avem o filozofie a naturii 
a cărei realizare este şi empiric foarte săracă, fiindcă pentru 
aşa ceva principiul ei încă nu era suficient ; iar vederile pro- 
funde — care nu lipsesc — nu le datorăm principiului. 

În al patrulea rînd, din toate acestea decurge 
concluzia că în istoria filozofiei, cu toate că şi ea este istorie, 
nu avem totuşi de-a face cu ceva ce a trecut. Conţinutul acestei 

istorii îl formează produsele ştiinţifice ale raționalităţii, iar 
acestea nu sînt ceva pieritor. Ceea ce a fost elaborat în acest 
domeniu este adevărul, şi acesta este etern, deci nu există 
într-un timp, iar în altul nu mai există. Trupurile spiritelor 
care au fost eroii acestei istorii, viaţa lor temporală (destinele 
exterioare ale filozofilor) au pierit, desigur, dar operele lor 
(gîndul, principiul) nu le-au urmat, deoarece conţinutul raţional 
al operelor lor ei nu l-au scos din închipuire, din vis ori din 
părere (filozofia nu este somnambulism ; dimpotrivă, ea este 
cea mai trează conştiinţă) ; şi fapta lor este numai aceea de 
a fi scos din hruba spiritului la lumina zilei, a conștiinței ceea 
ce este rațional, hrubă unde acest rațional există numai ca 
substanță, ca esență interioară, şi de a-l face să vină la cunoaş- 
tere ; fapta lor este o trezire succesivă. De aceea aceste fapte 
nu sînt numai depuse în templul amintirii ca imagini a ceea 
ce a fost odinioară, ci ele sînt acum tot atît de prezente, tot 
atît de vii ca şi pe timpul apariţiei lor. (Principiul n-a pierit ; 
noi înşine trebuie să fim prezenţi în el). Faptele lor sînt acţiuni 
şi opere care n-au fost suprimate şi distruse de altele care 
le-au urmat. Ca elemente în care s-au păstrat, ele nu au nici 
pînza, nici marmura, nici hîrtia şi nici reprezentarea și memo- 
ria — elemente care sînt ele însele pieritoare sau sînt teren 
pentru ceea ce e trecător —, ci gîndirea (conceptul), esența 
nepieritoare a spiritului, unde nu pătrund nici moliile şi nici 
hoţii. Câştigurile gîndirii, încorporate în gîndire, constituie 
însăşi ființa spiritului. Tocmai de aceea cunoștințele nu sînt 
erudiție, nu sînt cunoaștere a ceea ce a murit, a fost îngropat 
şi a putrezit ; istoria filozofiei are de-a face cu ceea ce nu se 
alterează, cu ceea ce este viu în prezent. 

c. Comparare mai precisă a istoriei filozofiei cu filozofia 
însăşi. Întreaga bogăţie distribuită în timp noi putem să ne-o 
însușim. În legătură cu seria filozofiilor trebuie să se arate că 
ea este sistematizarea ştiinţei filozofice însăşi. S-ar putea crede 
că filozofia trebuie să aibă în etapele ideii o altă ordine decît 
aceea în care aceste concepte au apărut în timp. În ansamblu, 
această ordine este aceeaşi. Dar aici trebuie să mai reținem 
o deosebire. Începutul îl face ceea ce este în sine, nemijlocitul, 
abstractul, generalul, ceea ce încă n-a progresat. Ceea ce e mai 
concret, mai bogat, este ceea ce vine mai tîrziu; ceea ce e 
prim este cel mai sărac în determinaţii. Aceasta poate părea: 
opus reprezentării imediate, dar reprezentările filozofice sînt 
şi ele tot atît de frecvent tocmai contrariul decît ceea ce credem, 

decît ceea ce avem în reprezentarea obişnuită, dar un contrariu 
pe care aceasta nu vrea să-l descopere. Am putea crede că 
prim este concretul. Astfel copilul, ca fiind încă în totalitatea 
originară a naturii sale, este mai concret ; bărbatul este limi- 
tat, el nu mai este această totalitate, el trăieşte o viaţă mai 
abstractă — aşa ne-o reprezentăm. Bărbatul acţionează, potri- 
vit unor scopuri precise, nu cu tot sufletul şi cu toată firea sa, 
ci el se fărîmițează într-o mulțime de amănunte, în timp ce 
copilul și adolescentul acţionează din toată inima lor. Senti- 
mentul și. intuiţia sînt ceea ce este prim, iar gîndirea este ceea 
ce e ultim; astfel și sentimentul ne pare mai concret decît 
gîndirea, decît activitatea abstracţiei, a generalului. Dar, în 
fapt, lucrurile se petrec invers. Evident, conştiinţa sensibilă 
este în general mai concretă și, cu toate că ea este cea mai 
săracă în gînduri, e totuși cea mai bogată în conţinut. Prin 
urmare, trebuie să deosebim concretul natural de concretul 
gîndului, care, la rîndul lui, este sărac în sensibilitate. Copilul 
este și ceea ce e mai abstract, ceea ce e mai sărac ca gînduri. 
Comparat cu ceea ce e natural, bărbatul este abstract, dar ca 
gîndire el este mai concret; decît copilul. Fără îndoială că scopul 
bărbatului este abstract, e de natură generală, de exemplu 
acela de a-şi hrăni familia sau de a îndeplini sarcini publice ; 
dar el contribuie la susținerea unui mare întreg organic, îl 
promovează, îl conduce, în timp ce în acţiunile copilului scopul 
principal este numai un eu copilăresc şi momentan, iar în acțiu- 
nile adolescentului formarea sa subiectivă sau o alergare după 
himere. Astfel ştiinţa este mai concretă decît intuiţia. 


Aplicate acestea la diferitele formaţii ale filozofiei, urmează 
în primul rînd că primele filozofii.sînt cele mai sărace 
şi mai abstracte. Ideea este în ele cel mai puţin determinată ; 
aceste filozofii se menţin numai în generalităţi, ele nu sînt 
pline. Trebuie să ştim acest lucru, pentru a nu căuta în vechile 
filozofii mai mult decît sîntem îndreptățiți să găsim în ele. 
Prin urmare, nu este voie să cerem de la ele determinaţii ce 
revin unei conştiinţe mai profunde. Astfel s-a ridicat întrebarea 
dacă filozofia lui Tales a fost, propriu-zis, teism sau ateism, dacă 
Tales a afirmat existenţa unei divinități personale sau numai 
existența unei ființe universale, nepersonale *. Aici este vorba 
de determinaţia subiectivităţii ideii supreme, de conceptul 


personalităţii lui Dumnezeu. O atare subiectivitate, așa cum 


* Flatt, De theismo Thaleti Milesio abjudicando, Tübingen, 1785, p. 4. 

o concepem noi, este un concept mult mai bogat şi mai intensiv, 
şi de aceea mult ulterior, concept, care, în general, nu trebuie 
căutat; într-o epocă mai veche. În imaginaţie și în reprezentare, 
zeii elini aveau, desigur, personalitate, cum avea şi unicul 
Dumnezeu în religia evreiască, dar cu totul altceva este o repre- 
zentaie a fanteziei şi altceva o concepţie proprie gîndului 
pur şi conceptului. Dacă plecăm de la reprezentarea noastră 
mai profundă [despre divinitate], o filozofie veche, comparată 
cu această reprezentare, poate fi declarată, desigur, cu drept 
cuvînt ca fiind ateism. Dar o astfel de declaraţie este în acelaşi 
timp şi falsă, deoarece gîndurile, ca gînduri de început, nu 
puteau atinge gradul de dezvoltare la care am ajuns noi. Adîn- 
cimea pare că ar merge mînă în mînă cu intensitatea, dar cu 
cît spiritul este mai intensiv, cu atît mai extensiv este el, cu 
atît mai mult s-a extins el. Ceea ce e mai mare aici este tăria 
opoziţiei, a sciziunii; puterea mai mare învinge sciziunea 
mai mare. 

De această consecință se leagă nemijlocit faptul că, întrucât 
progresul dezvoltării este continuarea, procesului de determi- 
nare, iar aceasta este o aprofundare şi o sesizare a ideii în sine 
însăşi, filozofia cea mai din urmă, cea mai tînără, cea mai 
nouă este cea mai dezvoltată, cea mai bogată şi cea mai adîncă. 
În ea tot ceea ce apare inițial ca aparținînd trecutului este 
păstrat şi conținut ; ea însăși trebuie să fie o oglindă a întregii 
istorii. Ceea ce e la început; este ceea ce e cel mai abstract 
fiindcă este începutul care încă nu s-a mișcat înainte ; ultima 
formă a filozofiei, care ia naştere din această înaintare ca dintr-o 
determinare progresivă, este cea mai concretă. Poate fi notat 
mai întâi faptul că ceea ce susţinem aici nu este o prezumție 
proprie filozofiei timpului nostru, deoarece tocmai, potrivit 
spiritului întregii expuneri prezente, filozofia mai evoluată 
a unei epoci de mai tîrziu este, în esenţă, rezultat al lucrărilor 
premergătoare ale spiritului care gîndeşte; această filozofie 
e cerută, este determinată să apară de aceste poziţii înaintaşe 
şi nu a răsărit din pămînt pentru sine, în chip izolat. 

Celălalt lucru care mai trebuie amintit cu această ocazie 
este că nu e nevoie să ne păzim să spunem ceea ce aparține 
însăși naturii lucrurilor, şi anume că ideea cea mai dezvoltată, 
cea mai bogată, cea mai adîncă este aceea care este cuprinsă 
şi expusă în filozofia cea mai nouă. Facaceastă menţiune 
fiindcă expresia de „filozofie nouă, cea mai nouă, absolut cea 
mai nouă” a devenit o poreclă foarte curentă. Cei care își 

închipuie că au spus ceva cu o astfel de expresie pot cu atît 
mai ușor să facă cruci şi să binecuvînteze numeroasele filozofii 
cu cât sînt mai înclinați să considere drept soare nu numai orice 
stea căzătoare, ci şi orice pîlpîit de lumînare, sau să proclame 
drept filozofie orice trăncăneală și să vadă în ea cel puțin un 
argument în sprijinul faptului că există aşa de multe filozofii 
şi că în fiecare zi una dintre ele o înlocuieşte pe cealaltă. În 
acelaşi timp ei au găsit cu aceasta și categoria cu ajutorul 
căreia pot înlocui o filozofie care pare a cîştiga o importanţă 
oarecare şi pot termina îndată cu ea, şi anume ei numesc această 
filozofie o filozofie la modă: 


Mai comic, tu numeşti modă cind iarăşi din nou 
Spiritul uman se străduieşte serios să se cultive, 


O a doua consecință se referă la tratarea filozofiilor mai 
vechi. Concluzia amintită mai sus [la punctul b, partea ultimă] 
ne reține de asemenea să atribuim filozofiilor lipsuri, să regre- 
tăm absența în ele a unor determinaţii care, în condiţiile lor 
de cultură, încă nici nu existau sau să le încărcăm cu conse- 
cințe şi afirmaţii care n-au fost de loc făcute și gîndite de ele 
chiar dacă acestea ar putea fi logic derivate din gîndul [funda- 
mental ) al unei astfel de filozofii. Sîntem obligaţi să procedăm 
conduși numai de spirit istoric şi să nu le atribuim decît aceea 
ce ne este dat în mod nemijlocit. În cele mai multe istorii ale 
filozofiei întîlnim în această privință inexactităţi, întrucît 
constatăm că i se atribuie unui filozof o mulțime de principii 
metafizice pretinzîind a fi considerate drept afirmaţii bazate 
pe indicaţii şi date istorice, afirmaţii pe care le-ar fi făcut res- 
pectivul filozof, dar la care el nu s-a gîndit, despre care el n-a 
ştiut nimic și cu privire la care nu se găseşte nici cea mai mică 
urmă istorică. — În marea istorie a filozofiei scrisă de Brucker 
găsim astfel redate, în ce privește pe Tales şi pe alţii, o serie 
de treizeci, patruzeci, o sută de filozofeme *, despre care istori- 
ceşte nu se găseşte nici un gînd la aceşti filozofi, — propoziţii, 
ba chiar citate dintr-un fel de raționamente pe care le-am putea 
căuta timp îndelungat. Anume, procedeul lui Brucker este 
acela de a înzestra filozofema simplă a unui filozof antic cu 
toate consecințele şi premisele care, conform metafizicii lui 
Wolff, ar trebui să fie premise şi consecințe ale acesteia și de 
a prezenta o astfel de pură şi goală născocire; într-un chip 


* Bruckeri Historia critica philosophiae, vol. I, pp. 465—478 etc. 

atît de naiv, de parcă aceasta ar fi un fapt istoric real. Este 
uşor de înţeles că transpunem gîndirea filozofilor antici în 
forma noastră de reflexie. Tocmai aceasta formează însă pro- 
gresul dezvoltării. Deosebirile dintre epoci, culturi şi filozofii 
pretind să ne punem întrebarea dacă astfel de reflexii, astfel 
de determinaţii ale gîndirii şi astfel de raporturi ale conceptului 
apăruseră deja în conştiinţă ori nu apăruseră, dacă conștiința 
cra atît de dezvoltată sau nu era. 

În istoria filozofiei este vorba numai de această dezvol- 
tare şi scoatere la iveală a gîndurilor. Determinaţiile decurg, 
just, dintr-o propoziție, dar este cu totul altceva dacă ele au 
fost deja scoase la iveală sau dacă nu au fost explicit formulate. 
Singurul lucru care are importanţă este explicitarea a ceea ce 
este conţinut în chip implicit. 

De aceea trebuie să folosim numai cuvintele cele mai proprii, 
dezvoltarea conţinutului lor făcîndu-se prin determinaţii de 
gîndire ulterioare, care încă nu aparţin conștiinței respectivului 
filozof. Astfel Aristotel spune că Tales ar fi susținut că princi- 
piul (px) tuturor lucrurilor este apa. Dar abia Anaximandru 
a întrebuințat noțiunea de âpx! şi deci Tales nu a cunoscut 
încă această determinație a gîndirii; el a cunoscut âpx” ca 
început în timp, dar nu ca ceea ce stă la bază. Tales n-a intro- 
dus în filozofia sa nici măcar determinația de gîndire a cauzei, 
iar „cauză primă” este o determinaţie şi mai tîrzie. Astfel 
există popoare întregi care încă nu au de loc acest concept: 
pentru aceasta este nevoie de un grad mare de dezvoltare. Şi 
dacă deja, în general, diferența de cultură constă în diferența, 
determinaţiilor de gîndire care au fost elaborate, cazul acesta 
este şi mai evident cînd e vorba de filozofii. Astfel, după Bruk- 
ker, Tales ar fi spus: Ex nihilo fit nihil, deoarece Tales susține 
că apa este eternă, şi deci el ar trebui numărat printre filozofii 
care neagă creaţia din nimic. Dar despre aceasta Tales nu a 
ştiut nimic, cel puţin din cîte ne arată istoria. Şi domnul pro- 
fesor Ritter, a cărui istorie a filozofiei ioniene este scrisă cong- 
tiincios şi care este atent să nu introducă nimic străin în ea, 
i-a atribuit totuşi lui Tales mai mult decît îngăduie istoria. 
Ritter spune” :. „De aceea trebuie să considerăm concepția 
naturii pe care o găsim la Tales ca o concepţie absolut dina- 
mică. El considera lumea ca pe un animal viu şi atoteuprinzător 
care, ca toate animalele, s-a dezvoltat dintr-o sămînță, sămînță 


* Geschichte der ionischen Philosophie (Istoria filozofiei ionice), pp.12—13. 

care este, ca la toate animalele, umedă, adică apă. Prin urmare, 
concepţia fundamentală a lui Tales este aceea că lumea este 
o totalitate vie care s-a dezvoltat dintr-un germen şi continuă 
să trăiască, după felul animalelor, datorită unei hrane potrivite 
cu ființa sa originară” *. Aici avem cu totul altceva decît 
ceea ce spune Aristotel. Despre toate acestea nu se spune nimic 
la antici în legătură cu Tales. Această consecință [cuprinsă în 
propoziția acum-eitată] este apropiată, dar istoriceşte ea nu 
poate fi justificată. Nu avem voie să facem, prin raționamente 
de felul celui de mai sus, dintr-o filozofie veche cu totul altceva 
decît a fost ea la origine. 


În al treilea rînd: întocmai cum, în sistemul 
logic al gîndirii, fiecare formaţie a acestuia îşi are locul ei, loc 
în care își are valabilitate, şi întocmai cum această formaţie 
este coborîtă, prin dezvoltarea care înaintează, larang de moment 
subordonat, tot astfel şi fiecare filozofie este, în ansamblul 
desfăşurării gîndirii filozofice, o treaptă particulară de dezol- 
tare, avîndu-și locul ei determinat în care îşi are adevărata ei 
valoare și semnificaţie. Caracterul ei particular trebuie sesizat 
în mod esenţial potrivit acestei determinaţii și cunoscut potrivit 
acestui loc, pentru a-i face dreptate. Tocmai din această cauză, 
nici nu mai trebuie să se ceară şi să aşteptăm de la ea mai mult 
decît ea oferă. Nu trebuie căutată într-o filozofie satisfacția 
pe care n-o poate asigura decît o cunoaştere care s-a dezvoltat 
la un nivel superior. Nu trebuie să credem că găsim la antici 
răspunsuri la problemele conştiinţei noastre şi soluții la inte- 
resele lumii actuale. Astfel de probleme presupun o anumită 
cultură a gîndului. Tocmai fiindcă este înfățișarea unei anumite 
trepte de dezvoltare, fiecare filozofie aparține epocii sale, fiind 
afectată. de mărginirea acesteia. Individul este un fiu al popo- 
rului său, al lumii sale ; şi oricîte aere şi-ar da, el nu o depă- 
şeşte, deoarece el aparţine spiritului unul, universal, care este 
substanţa şi esenţa sa. Cumar putea el ieși din această sub- 
stanță? Acelaşi spirit universal este cel care e prins de filo- 
zofie pe planul gîndirii. Filozofia este gîndirea sa care îl gîndeşte 
pe el însuşi, şi ea este, prin urmare, conţinutul său determinat 
şi substanţial. Orice filozofie este filozofie a epocii sale; ea 
este o verigă în lanţul întreg al dezvoltării spirituale. În conse- 
cinţă, ea poate satisface numai interesele care convin epocii sale. 


* Geschichte der ionischen Philosophie, p. 16. 

Iar din această cauză o filozofie mai veche nu mulțumește 
spiritul în care trăiește de-acum un anumit concept mai adînc 
determinat. Ceea ce spiritul vrea să găsească în filozofie este 
acest concept, care constituie deja determinaţia lui interioară 
şi rădăcina ființei sale în fapt, concept sesizat ca obiect al gîndi- 
rii ; el vrea să se cunoască pe sine însuși. Dar în filozofia ante- 
rioară, ideea nu este încă prezentă într-o formă atît de deter- 
minată. Din această cauză, filozofia platonică, cea aristotelică 
sau alta şi, fără îndoială, toate filozofiile continuă să trăiască 
mereu și sînt încă prezente în ce privește principiile lor, dar 
filozofia nu se mai găseşte în forma și pe treapta de dezvoltare 
care erau proprii filozofiei platonice și aristotelice. Noi nu ne 
putem opri la ele, iar ele nu pot fi reînviate. De aceea în ziua 
de azi nu mai pot exista platonicieni, aristotelicieni, stoici si 
epicurieni. A dori să reînvii aceste filozofii ar însemna să vrei 
să duci înapoi pe o treaptă anterioară spiritul care a pătruns 
mai adînc în el însuşi. Spiritul nu suportă însă aşa ceva; o 
astfel de încercare ar fi ceva tot atît de imposibil și de absurd 
cum ar fi străduința bărbatului de a se transpune pe poziţia 
proprie tînărului şi efortul acestuia de a redeveni băiat sau copil, 
cu toate că bărbatul, tînărul şi copilul sînt unul şi acelaşi 
individ. Epoca reînvierii ştiinţelor, noua epocă a ştiinţei inau- 
gurată în secolul al XV-lea şi al XVI-lea, a început nu numai 
cu retrezirea studiului filozofiilor antice, ci şi cu reactualizarea 
lor : Marsilius Ficinus a fost platonician; Cosimo Medicis a 
întemeiat chiar o academie de filozofie platoniciană (unde predau 
profesori), punînd-l pe Ficinus în fruntea ei. Au existat apoi 
aristotelicieni puri, ca Pomponazzi; Gassendi a reînviat mai 
tîrziu filozofia lui Epicur, filozofînd în fizică în mod epicurian ; 
Lipsius voia să fie stoic etc. Filozofii acestei epoci s-au oprit 
în general la opoziţia : filozofie antică — creştinism (din creg- 
tinism și înăuntrul lui nu se dezvoltase încă o filozofie propriu- 
zisă) şi erau de părere că acestea sînt atît de diferite, încît în 
creştinism nu se poate dezvolta o filozofie veritabilă; și mai 
susțineau că ceea ce exista sau putea exista ca filozofie, alături 
ori împotriva creștinismului, ar fi una dintre filozofiile antice, 
care ar urma să fie din nou acceptată ca valabilă. Dar mumiile 
nu rezistă cînd sînt amestecate printre cei vii. Spiritul ducea 
demult în sine o viaţă substanţială, purta demult în sine un 
concept mai adînc despre sine însuşi și avea deci pentru gîn- 
direa sa nevoi superioare acelora pe care le puteau satisface 
filozofiile antice. De aceea o astfel de reactualizare trebuie 


52 INTRODUCERE 


considerată numai ca o fază de trecere, ca o familiarizare cu 
forme premergătoare condiţionante, ca o peregrinare recupe= 
ratoare de-a lungul unor trepte de dezvoltare necesare ; cum 
de altfel o astfel de imitare şi de repetare (reînvățare), la o 
mare distanță de timp, a unor principii devenite străine spiri- 
tului apare în istorie ca un fenomen de tranziţie, care şi este 
înfăptuit într-o limbă moartă. Toate acestea nu sînt decît 
traduceri şi nu originale, iar spiritul găseşte mulţumire numai 
în cunoașterea propriei sale originalităţi. 

Dacă în timpul din urmă ni se cere iarăși să ne reîntoar- 
cem la poziţia unei filozofii antice, recomandîndu-ni-se cu 
deosebire filozofia platoniciană, — ca mijloc de salvare, adică 
pentru a ieși din nenumăratele complicaţii ale timpurilor 
care urmează, o astfel de reîntoarcere nu este identică cu acel 
fenomen naiv care e sus-amintita primă reînvăţare, ci acest 
sfat al modestiei are acelaşi izvor ca şi recomandarea adresată 
societăţii cultivate de a se reîntoarce la moravurile sălbati- 
cilor din pădurile nord-a mericane şi la reprezentările ce cores- 
pund acestor moravuri; sau ca şi recomandarea religiei lui 
Melchisedec, pe care Fichte a prezentat-o odată (pare-mi-se 
în Destinația omului) ca pe cea mai pură și mai simplă și deci 
ca pe o religie la care ar trebui să ne reîntoarcem. Într-o ast- 
fel de mergere înapoi trebuie, pe de o parte, să recunoaştem 
prezenţa unei dorinţe fierbinți după un punct de plecare ferm 
dar acesta trebuie căutat în gîndire şi în ideea însăşi, şi nu 
într-o formă autoritară. Pe de altă parte, trimiterea spiritului 
dezvoltat, devenit bogat, înapoi la o astfel de simplitate — 
adică la ceva abstract, la o stare sau cugetare abstractă — 
nu poate fi privită decît ca un refugiu al neputinței care nu 
se simte la înălțimea bogatului material al dezvoltării, ma- 
terial ce-i stă în față și care cere să fie stăpînit de gîndire şi 
cuprins în adincime, neputinţă ce-şi caută salvarea în fuga 
din fața acestui material și în sărăcie. 

Din cele spuse reiese limpede de ce unii (cedînd fie unor 
astfel de recomandări, fie atraşi de faima unui Platon sau de 
filozofia antică în general şi adresîndu-se acesteia pentru a-şi 
scoate astfel propria lor filozofie din aceste izvoare) nu au găsit 
mulţumire într-un astfel de studiu şi l-au părăsit în mod nejus- 
tificat. Numai un anumit grad de satisfacţie poate fi aflat 
într-un astfel de studiu. Trebuie să ştim ce putem găsi în fi- 
lozofiile antice sau în filozofia oricărei alte epoci determinate ; 
sau cel puţin să știm că într-o astfel de filozofie avem înaintea 

noastră o treaptă de dezvoltare anumită a gîndirii şi că în ea 
sînt devenite conștiente numai acele forme şi nevoi ale spiri- 
tului care sînt cuprinse între limitele unei astfel de trepte. 
În spiritul epocii moderne dorm idei mai profunde care, pen- 
tru a se trezi şi a se cunoaște pe ele însele, au nevoie de alt 
mediu şi de alt prezent decît gîndurile abstracte, neclare şi 
cenușii ale epocii antice. De exemplu, la Platon nu-şi găsesc 
soluționare filozofică problemele referitoare la natura liber- 
tății, la originea răului, la providență etc. Putem reține, desi- 
gur, din frumoasele lui expuneri, pe de o parte, pioase păreri 
populare despre astfel de chestiuni, iar pe de altă parte ho- 
tărîrea de a abandona cu totul discuția filozofică a unor astfel 
de probleme sau apoi de a considera răul, libertatea numai 
ca pe ceva negativ. Dar nici unul dintre aceste feluri de a 
vedea nu satisface spiritul, din moment ce există pentru el 
astfel de probleme, cînd opoziția conştiinţei de sine a atins 
tăria care-i îngăduie să se adîncească în astfel de interese. 
Tot aşa stau lucrurile cu problemele referitoare la puterea 
de cunoaştere, la opoziția dintre subiectivitate şi obiectivitate, 
care pe timpul lui Plavon încă nu exista [ca problemă]. In- 
dependența eului în sine, ființa sa pentru sine îi era străină 
lui Platon. Omul încă nu se retrăsese atît de mult în sine, încă 
nu se afirmase pe sine pentru sine. Subiectul era, evident, 
individ liber, dar el se cunoştea pe sine numai în unitate cu 
esența sa. Atenianul se ştia pe sinc liber, un cetățean roman, un 
ingenuus, era liber. Dar nici Platon și nici Aristotel, nici Cicero şi 
nici jurisconsulții romani n-au ştiut că omul este liber în sine 
şi pentru sine, este liber conform substanței sale, e născut 
liber ca om, cu toate că singur acest concept este izvorul 
dreptului. Numai conform principiului creştin spiritul indi- 
vidual, personal are, în esență, valoare infinită, absolută ; 
Dumnezeu vrea ca toți oamenii să fie ajutați. În religia creştină 
a apărut învăţătura că înaintea lui Dumnezeu toţi oamenii 
sînt liberi, că Hristos i-a liberat pe oameni, că ei sînt egali 
înaintea lui Dumnezeu, fiind liberaţi întru libertatea creştină. 
Aceste determinaţii fac din libertate ceva ce nu depinde de naș- 
tere, de stare socială, de cultură etc., şi este enorm de mult 
ceea ce a fost avansat printr-o astfel de învăţătură -, dar este 
încă diferență între toate acestea şi faptul că aparține con- 
ceptului însuși al omului ca acesta să fie liber. Sentimentul 

acestei determinări a acţionat de-a lungul a sute şi mii de 
ani, acest impuls a produs cele mai enorme răsturnări, dar 
conceptul, cunoaşterea că omul este liber prin însăși natura 
sa, această cunoaştere de sine nu este veche. 


B. 
RELAȚIA FILOZOFIEI CU ALTE DOMENII 


Istoria filozofiei trebuie să expună această știință în forma, 
timpului şi a individualităților care au creat diversele ei pro- 
duse. Dar o astfel de expunere va exclude din cuprinsul său 
istoria, exterioară a timpului și nu va trebui să amintească 
decît despre caracterul general al poporului și al epocii şi des- 
pre situaţia generală. În fapt însă, istoria filozofiei prezintă 
ea însăşi acest caracter, şi anume de vîrf cel mai înalt al lui. 
Istoria filozofiei are cea mai strînsă legătură cu acest carac- 
ter, şi forma determinată a filozofiei aparţinînd unei epoci 
este ea însăşi numai o latură, un moment al acestuia. Din 
cauza acestei legături strînse, trebuie examinat mai de aproa- 
pe, pe de o parte, în ce raport se află o filozofie oarecare cu 
împrejurările ei istorice, iar pe de altă parte, ce-i aparţine 
în propriu acestei filozofii, fapt asupra căruia trebuie deci 
numai îndreptată privirea, prin separarea a ceea ce este foarte 
de aproape înrudit cu ea. Prin urmare, această legătură, care 
nu este numai exterioară, ci e esenţială, are două laturi pe care 
trebuie să le examinăm. Prima latură este cea propriu-zis 
istorică a legăturii, iar a doua este legătura dintre filozofii, 
legătura filozofiei cu religia etc. ; în felul acesta obținem tot- 
odată şi determinarea mai precisă a filozofiei. 


1. LATURA ISTORICA A ACESTEI LEGATURI 


Se spune în mod obișnuit că trebuie să fie luate în con- 
siderare relaţiile politice, religia etc., deoarece ele au avut 
mare influență asupra filozofiei epocii, iar aceasta a exercitat 
şi ea influență asupra relaţiilor polivice, asupra religiei etc. 
Dar, cînd ne mulțumim cu categorii ca „mare influență”, 

punem cei doi termeni ai raportului într-o legătură exteri- 
oară unul cu altul şi plecăm de la punctul de vedere că ei ar 
fi, pentru sine, independenţi. Dar aici trebuie să privim acest 
raport conform unei alte categorii şi nu din punctul de vedere 
al influenţei reciproce. Categoria esențială este unitatea tutu- 
ror acestor formaţii diverse, în sensul că nu este decît unul 
şi acelaşi spirit care se manifestă și se exprimă în momente 
diferite. 

a. Condiţia istorică exterioară a filozofării. În primul rînd, 
trebuie să notăm că pentru filozofare este nevoie de un anumit 
grad de cultură spirituală a unui popor. „Numai după ce au 
tost satisfăcute nevoile vieţii au început oamenii să filozo- 
feze”, spune Aristotel*; căci, dat fiind faptul că filozofia 
este o activitate liberă, nu interesată, trebuie să fi dispărut 
mai întîi teama adusă de dorinţe, să se fi produs o anumită 
întărire, înălţare şi potențare în sine a spiritului, să se fi tem- 
perat pasiunile și să fi progresat conştiinţa atît de mult, încît 
să se gîndească la obiecte generale. De aceea filozofia poate 
fi numită drept un fel de lux, tocmai fiindcă cuvîntul „lux” 
indică plăceri şi ocupaţii care nu aparțin necesității externe 
ca atare. În acest sens, ne putem lipsi, desigur, de filozofie. 
Ceea ce are importanță însă este ceea ce e numit necesar. Din 
punctul de vedere al spiritului putem considera filozofia toc- 
mai ca lucrul cel mai necesar. 

b. Apariția istorică a nevoii spirituale de a filozofa. Cu 
toate că filozofia ca gîndire, ca înţelegere a spiritului epocii 
sale, este apriorică, în chip tot atît de esenţial ea este şi rezul- 
tat : gîndul rezultă, este produs, el este activitate vie care se 
produce pe sine. Această activitate conţine în ea momentul 
esenţial al unei negaţii: a produce înseamnă şi a distruge. 
Ca să se producă pe sine, filozofia are, ca punct de plecare al 
său, naturalul. Filozofia apare într-o epocă în care spiritul 
unui popor a reuşit să iasă din somnolența indiferentă a primei 
vieţi naturale şi să părăsească poziţia intereselor pasionale, 
astfel încît să se fi epuizat această direcţie către ce e singular ; 
spiritul trece dincolo de chipul său natural, trece de la lumea 
sa morală reală, datorită vieţii, la reflectare, la înțelegere. 
Drept urmare, el atacă şi subminează acest mod substanțial 
al existenței, moravurile, atacă şi slăbeşte această credință 
şi cu aceasta începe perioada decăderii. Mersul mai departe 

constă apoi în faptul că gîndul se concentrează în sine. Putem 
spune că, atunci cînd un popor a ieşit în genere din viața sa 
concretă, cînd s-a produs separarea și deosebirea păturilor so- 
ciale şi cînd poporul respectiv se apropie de prăbușirea sa, 
cînd a apărut o ruptură între străduinţa lui internă și reali 
tatea exterioară, cînd forma de pînă aici a religiei etc. nu mai 
este satisfăcătoare, cînd spiritul manifestă indiferență faţă de 
existenţa vie a sa sau vieţuiește nemulţumit în cuprinsul ei, 
cînd viața morală se dizolvă, abia atunci se face filozofie: 
spiritul se refugiază în încăperile gîndului, clădindu-și în faţa 
lumii reale o împărăție a gîndului. 

Filozofia este atunci împăcare în distrugerea pe care a 
început-o gîndul. Filozofia începe cu prăbuşirea unei lumi 
reale; cînd ea se ivește cu abstracţiile ei, pictînd cenuşiu pe 
cenuşiu, a trecut deja prospeţimea tinereţii şi a vieţii, iar re- 
concilierea pe care o aduce ea nu este o reconciliere în cuprin- 
sul realităţii, ci înăuntrul unei lumi de natură ideală. Filozofii 
Greciei: au renunțat de a se mai ocupa de treburile statului ;. 
ei au fost nişte pierde-vară, cum le zicea poporul, retrăgîndu-se 
în lumea gîndurilor. 

Aceasta este o determinaţie esenţială, confirmată de în- 
săși istoria filozofiei. Astfel, o dată cu prăbuşirea statelor 
ioniene din Asia Mică şi-a făcut apariţia filozofia ioniană. 
Socrate şi Platon nu s-au mai bucurat de viața statului ate-. 
nian, care era pe cale de prăbușire; Platon a căutat să reali- 
zeze ceva mai bun la Dionisiu [din Siracuza]; astfel începe: 
în Atena, o dată cu decăderea poporului atenian, o epocă în 
în care apare aici filozofia. În Roma, filozofia s-a răspîndit 
abia o dată cu prăbuşirea vieţii romane adevărate, cu pră- 
buşirea republicii, sub stăpînirea despotică a împăraţilor ro- 
mani, adică în acea epocă a nefericirii lumii şi a decăderii 
vieţii politice, timpuri în care viața religioasă de mai înainte. 
slăbise, totul fiind în disoluţie şi tinzînd spre ceva nou. De 
prăbuşirea imperiului roman, care a fost atît de mare, de bogat, 
de strălucit, dar lăuntric putred, este legată marea şi suprema, 
dezvoltare a filozofiei antice, înfăptuită de către filozofii neo- 
platonicieni din Alexandria. Tot astfel, în secolul al XV-lea 
şi al XVI-lea, cînd viața germanică a evului mediu a luat altă. 
formă (în timp ce mai înainte viața politică se desfășura în 
unire cu religia sau cînd, cu toate că statul lupta împotriva. 
bisericii, religia rămiînea totuşi dominantă), intervenind rup- 
tura dintre stat şi biserică, filozofia a fost, desigur, mai întâi. 

doar învățată [de la antici], dar mai tîrziu, în epoca modernă 
ca a devenit de sine stătătoare. Prin urmare, filozofia apare 
numai într-o anumită epocă de dezvoltare a întregului. 

c. Filozofia ca gînd al timpului său. Dar nu soseşte numai 
în genere timpul cînd se filozofează în general, ci și cînd, în 
viaţa unui popor, se iveşte o filozofie determinată şi cînd acest 
mod de a fi al poziţiei gîndului este aceeaşi determinaţie 
care pătrunde în toate laturile de manifestare istorică ale spi- 
ritului poporului, se găsește cu ele în cea mai strinsă legătură 
şi constituie baza lor. Aşadar, forma determinată a unei filo- 
zofii este contemporană cu o anumită formă a popoarelor 
în mijlocul cărora apare această filozofie, contemporană cu 
constituţia şi forma lor de guvernămînt, cu morala lor, cu viața 
lor socială, cu dexterităţile, obișnuințele şi plăcerile lor, cu 
încercările și lucrările lor în domeniul artei și al ştiinţei, cu 
religiile lor, cu destinele lor în război şi cu relaţiile exterioare 
în general, contemporană cu decadenţa statelor înăuntrul că- 
rora se afirmase ca valabil acest principiu determinat şi cu 
apariţia şi afirmarea de sine a unor noi forme, în care își gă- 
seşte crearea şi dezvoltarea sa un principiu superior. Spiritul 
a elaborat şi a desfășurat totdeauna, în toată bogăţia mul- 
tilateralității lui, principiul etapei determinate a conştiinţei 
sale de sine pe care a atins-o. Acest spirit bogat al unui popor 
este o organizare, un dom care posedă bolți, coridoare, ga- 
lerii de coloane, săli, numeroase compartimente, toate acestea 
fiind produse ale unui unic întreg, ale unui unic scop. Dintre 
aceste laturi variate, filozofia este una dintre forme, şi care 
anume? Ea este floarea cea mai aleasă, este conceptul chi- 
pului întreg al spiritului, este conştiinţa și esenţa spirituală 
a întregii situaţii, este spiritul timpului, prezent ca spirit gîn- 
ditor. Întregul multiplu configurat se oglindește în ea ca în 
focarul său simplu, ca în conceptul său care se cunoaște pe sine. 

Filozofia, care este necesară înăuntrul creștinismului, nu 
putea apărea la Roma, deoarece toate laturile întregului sînt 
numai expresia unuia şi aceluiaşi mod determinat de a fi. 
De aceea relaţia dintre istoria politică, constituţiile de stat, 
artă, religie etc. şi filozofie nu este aceea de cauză-efect, adică 
ele nu sînt cauze ale filozofiei sau, invers, filozofia nu este 
temeiul lor, ci ele au toate împreună una şi aceeaşi rădăcină 
comună, anume spiritul timpului. Este o unică esenţă deter- 
minată, un unic caracter, care pătrunde toate laturile, mani- 
festîndu-se pe plan politic și pe alte planuri, ca în elemente 

diferite. Este o unică situație ale cărei părți sînt toate conexe 
unele cu altele şi ale cărei diverse laturi, oricît ar părea ele de 
felurite şi de accidentale sau oricît de contradictorii ar părea, 
nu conţin în ele nimic eterogen față de bază. Cutare treaptă 
determinată a luat naştere dintr-una premergătoare. Dar 
a arăta cum se imprimă spiritul unei epoci, potrivit prin- 
cipiului lui, în întreaga realitate ce-i este proprie și în destinul 
acesteia, a înfățișa inteligibil toată această structură nu apar- 
ţine prezentei expuneri ; o astfel de problemă ar constitui, 
în general, obiectul istoriei filozofice a lumii. Pe noi însă ne 
privesc numai formaţiile care exprimă principiul spiritului 
într-un element spiritual înrudit cu filozofia. 

Aceasta este poziţia filozofiei printre sus-amintitele for- 
mații. Urmează de aici că filozofia este cu totul identică cu 
epoca sa. Ea nu stă deci deasupra epocii sale ; ea este cunoa- 
şterea a ce e substanţial în epoca sa. Tot atît de puţin este un 
individ oarecare, ca fiu al timpului său, deasupra timpului său ; 
el nu face decît să manifeste în forma sa substanţialul tim- 
pului său, care constituie propria sa esenţă. Nimenea nu-şi 
poate depăşi epoca, cum nu poate ieşi din pielea sa proprie. 
Dar, pe de altă parte, filozofia este, prin forma sa, deasupra 
epocii sale, întrucît ea, ca gîndire a ceea ce este spiritul sub- 


stanţial al epocii, face din aceasta obiect al ei. Întrucît filozofia 


este în spiritul epocii sale, acesta este conţinutul ei lumesc 
determinat, dar în acelaşi timp, ca ştiinţă, ea îl şi depășește 
şi îl situează în opoziție cu ea ; dar această opoziţie este numai 
formală, căci de fapt ea nu are nici un alt conţinut. Această 
cunoaştere însăşi este, fără îndoială, realitatea spiritului, cunoaş- 
terea de sine a spiritului; astfel încît deosebirea formală este 
şi o deosebire reală, efectivă. Această cunoaştere este apoi ceea 
ce face să se ivească o nouă formă a dezvoltării ; noile forme nu 
sînt decît moduri ale cunoaşterii. Prin cunoaştere spiritul 
instituie o deosebire între cunoaștere şi aceea ce există ; aceasta 
conţine, la rîndul său, o nouă diferență, şi astfel apare o nouă 
filozofie. Filozofia este, aşadar, deja un caracter ulterior al 
spiritului ; ea este locul interior de naştere a spiritului care 
va trece mai tirziu la activitate creatoare reală. Elementele 
concrete referitoare la toate acestea le vom avea mai încolo. 
Vom vedea astfel că ceea ce a fost filozofia elenă s-a realizat 
efectiv în lumea creştină. 

2. SEPARAREA FILOZOFIEI DE DOMENIILE 
INRUDITE CU EA 


Înrudite mai de aproape cu istoria filozofiei sînt, pe de 
o parte în privinţa elementului lor, iar pe de altă parte în ce 
priveşte obiectele lor specifice, istoria celorlalte ştiinţe şi istoria, 
culturii, mai cu seamă istoria artei şi a religiei. Această înrudire 
este îndeosebi ceea ce pune în încurcătură tratarea istoriei filo- 


zofiei. Cînd se extinde asupra comorilor culturii în general şi, 


mai precis, asupra culturii ştiinţifice şi, în măsură și mai mare, 
asupra miturilor popoarelor — numai asupra filozofemelor 
conținute în aceste mituri —, apoi asupra gîndirii religioase 
care există deja ca gîndire, asupra elementelor speculative con- 
ţinute în această gîndire, istoria filozofiei nu mai are limite; 
pe de o parte, din cauza cantităţii însăşi a materialului şi a 
muncii pe care o pretinde prelucrarea şi pregătirea lui, pe de 
altă parte fiindcă acest material are legături nemijlocite cu mul- 
te alte domenii. Însă separarea |lui de domeniile înrudite] nu 
trebuie făcută în mod arbitrar şi oarecum întîmplător, ci tre- 
buie sprijinită pe determinaţii temeinice. Cînd avem în ve- 
dere numai numele de , filozofie‘, tot materialul acum a- 
mintit intră în istoria filozofiei. 

Vreau să vorbesc despre acest material din trei puncte 
de vedere : trei feluri de domenii înrudite trebuie să fie scoase 
în evidenţă şi separate de filozofie. Primul dintre aceste domenii 
este constituit din ceea ce se numeşte, în general, cultură ştiin- 
țifică ; aici intră începuturile gîndirii intelectului. Al doilea 
domeniu este acela al mitologiei şi al religiei; relaţiile filo- 
zofiei cu acest domeniu apar adesea ca niște relații dușmănoase 
atît în epoca antică elină, cît şi în timpul creştinismului. Al 
treilea domeniu este acela al filozofării care rezonează, al meta- 
fizicii elaborată de intelect. 

a. Raporturile filozofiei cu cultura ştiinţifică. Cât priveşte 
ştiinţele particulare, elementul lor este, desigur, cunoaşterea şi 
gîndirea, care este şi element al filozofiei, dar obiectele lor sînt 
în primul rînd obiectele finite şi fenomenul. O culegere oarecare 
de cunoștințe despre acest conţinut este de la sine exclusă din 
cuprinsul filozofiei ; nici acest conținut şi nici forma lui nu pri- 
vesc filozofia. Iar cînd aceste ştiinţe particulare sînt ştiinţe 
sistematice şi conțin principii şi legi generale plecînd de la ele, 
acestea se referă la un cerc restrîns de obiecte. Ultimele temeiuri 
sînt, ca şi obiectele, presupuse, fie că izvorul lor de cunoaş- 

tere îl constituie experiența exterioară sau sentimentul inimii, 
simțul natural sau cultivat al dreptului și al datoriei. Metoda 
lor de cercetare presupune logica, determinațiile şi principiile 
gîndirii. 

Dar formele gîndirii, apoi punctele de vedere şi principiile 
valabile în ştiinţe şi constituind supremul punct de sprijin al 
celuilalt material al lor, nu le sînt proprii numai lor, ci sînt în 
general comune culturii epocii şi poporului în mijlocul căruia 
ele apar. Cultura constă în reprezentările şi scopurile generale, 
în cuprinsul puterilor spirituale determinate care guvernează 
conştiinţa şi viața. Conştiința noastră posedă aceste repre- 
zentări, le consideră ca determinații ultime, în înaintarea sa 
ea recurge la ele ca la conexiunile ei conducătoare ; dar ea nu 
le cunoaşte, nu face din ele obiecte şi interese ale considerări- 
lor sale. Pentru a da un exemplu abstract, orice conștiință pose- 
dă şi întrebuințează determinația de gîndire cu totul abstractă 
de ființă” : soarele est epe cer, strugurele este copt etc. 
etc. la nesfîrşit ; sau, pe un plan de cultură superior, conştiinţa 
trece la relaţia de cauză şi efect, de forță și manifestare a aces- 
teia etc. Întreaga știință și toate reprezentările ei sînt între- 
tesute şi dominate de o astfel de metafizică. Această metafizică 
este rețeaua în care este cuprins întregul material concret care 
îl ocupă pe om în toate acţiunile și lucrările sale. Dar această 
țesătură şi punctele ei nodale sînt, în conștiința noastră obiş- 
nuită, cufundate în materialul multiplu stratificat : acesta con- 
ţine interesele şi obiectele noastre cunoscute şi pe care le avem 
prezente înaintea noastră ; acea urzeală generală nu este scoasă 
în evidență şi nu se face din ea ca atare obiect al reflexiei noastre. 

Noi germanii rar considerăm cultura științifică generală 
ca aparţinînd filozofiei. Totuşi, există urme şi în sensul unei 
poziţii contrare : de exemplu, Facultatea de filozofie cuprinde 
toate ştiinţele care nu servesc direct scopurilor statului şi ale 
bisericii. Cu acest fapt are legătură şi semnificaţia cuvîntului 
de „filozofie”, aşa cum o întîlnim încă şi acum îndeosebi la 
englezi. Ştiinţele naturii se numesc în Anglia filozofie. Un ,jur- 
nal filozofic” englez (al lui Thomson) serie despre chimie, agri- 
cultură (despre îngrășăminte), despre economie, industrie, ca şi 
jurnalul lui Hermbstădt, comunicînd invențiile ce s-au făcut în 
această direcție. Englezii numesc instrumente fizicale ca baro- 
metrul şi termometrul, instrumente filozofice. Și teorii, dar 
îndeosebi morala și științele morale, derivate din sentimentele 
inimii omenești sau din experiență, sînt numite filozofie; în 

sfîrşit, filozofie sînt numite de englezi şi teoriile şi principiile 
de economie politică. Astfel, în Anglia, numele de filozofie este 
cel puţin cinstit. În Liverpool s-a dat nu demult un banchet 
în onoarea ministrului Canning. În cuvîntul de mulţumire al 
ministrului întîinim expresia dorinței următoare : el, Canning, 
urează Angliei fericirea de a pune în aplicare principiile filo- 
zofice ale administraţiei de stat. Astfel, cel puţin în Anglia, 
numele de „,filozofie” nu este un nume de batjocură! 


Însă, la începuturile culturii întîlnim mai des acest amestec 
de filozofie şi de cultură generală. În istoria poporului apare o 
epocă în care spiritul se îndreaptă spre obiecte generale, cău- 
tînd să cuprindă lucrurile naturale în determinaţii generale ale 
intelectului, căutînd, de exemplu, să cunoască cauzele lucru- 
rilor. Atunci se spune că poporul începe să filozofeze, deoarece 
acest conținut are comun cu filozofia, gîndirea. Sau, cît priveşte 
spiritualul, cînd sînt formulate principii generale despre mora- 
litate, despre voinţă (obligaţii, relaţii esenţiale), cei care le-au 
formulat sînt numiți înţelepţi sau filozofi. Astfel, îi întîlnim 
chiar la începutul filozofiei elene pe cei șapte înţelepţi şi pe filo- 
zofii ionieni. Lor li se atribuie o mulțime de reprezentări, de 
descoperiri, relatate alături de vederile lor filozofice. Astfel, 
Tales (după alții, un altul) ar fi explicat eclipsele de soare și de 
lună prin poziţia Lunii între Soare şi Pămînt, respectiv a Pămîn- 
tului între Soare şi Lună. O astfel de explicare se numea şi ca 
filozofemă. Pitagora a descoperit principiul armoniei tonurilor. 
Alţii şi-au făcut reprezentări despre corpurile cereşti : bolta ceru- 
lui ar fi din metal perforat prin care vedem empireul, focul 
etern care înconjură lumea. Astfel de propoziţii, ca produse ale 
intelectului, nu aparţin istoriei filozofiei, cu toate că conţinutul 
lor depăşeşte observația pur sensibilă şi mirarea ce decurge din 
ea, precum şi reprezentarea unor astfel de obiecte numai cu 
ajutorul imaginaţiei. În chipul acesta, pămîntul și cerul sînt 
depopulate de zei, întrucît intelectul pune în faţa spiritului lu- 
cerurile cu caracterul lor determinat, exterior, natural. Întîlnim 
într-o astfel de epocă şi sentințe morale, avînd un conținut 
moral general : astfel sînt sentinţele celor şapte înţelepţi. 
Întilnim şi enunţuri despre procesele generale ale naturii. 

Mai tîrziu, epoca renașterii ştiinţelor este tot atît de remar- 
cabilă în această privință. Au fost formulate principii gene- 
rale despre stat etc. ; există aici o latură filozofică ; este cazul 
filozofiei lui Hobbes şi al filozofiei lui Descartes. Scrierile lui 
Descartes conţin principii filozofice, dar filozofia naturii şi 

etica lui sînt empirice ; în schimb, Etica lui Spinoza cuprinde 
în ea şi idei generale cu privire la cunoașterea lui Dumnezeu, 


„a naturii. Dacă mai de mult medicina era o colecţie de amă- 


nunte amestecate într-o zeamă teozofică, la care se adăuga 
astrologie etc. (se tratau bolile şi cu obiecte sacre, ceéa ce nu 
însemna mare deosebire), a apărut şi o considerare a naturii 
în care se căuta să se descopere legi şi forțe ale acesteia. A fost 
abandonată speculaţia apriorică asupra lucrurilor naturale 
după metoda metafizicii filozofiei scolastice sau pornind de pe 
poziţiile religiei. Filozofia lui Newton nu este altceva decît 
ştiinţă a naturii, adică cunoaştere de legi, forţe, proprietăţi 
generale ale naturii, elaborată din observaţie, din experienţă. 
Deşi toate acestea par a se opune principiului filozofiei, ele au 
totuşi comun cu filozofia faptul că principiile sînt generale şi, 
mai precis, faptul că eu le-am cunoscut sprijinit pe propria 
mea experiență, că ele ţin de felul meu de a vedea şi deci 
sînt ale mele. 

Această formă este, în general, opusă pozitivului şi ea s-a 
manifestat mai ales în opoziție cu religia și cu elementul pozi- 
tiv al ei. Dacă în evul mediu biserica stabilise dogme ca adevă- 
ruri generale, acum omul, sprijinit pe mărturia gîndirii sale 
proprii *, pe mărturia sentimentului şi a reprezentării sale, 
arată neîncredere în aceste dogme. Acest principiu a fost apli- 
cat şi împotriva constituţiilor de stat în vigoare, căutîndu-se 
alte principii pe baza cărora să fie îndreptate aceste constitu- 
ţii ; s-au căutat astfel principiile generale ale statului. În ace- 
laşi sens în care era pozitivă religia, treceau drept pozitive 
şi temeiurile ascultării pe care trebuiau s-o arate supușii față 
de principi, faţă de autorităţi. Ca unşși ai lui Dumnezeu, după 
felul regilor evrei, regii îşi derivau puterea de la Dumnezeu, 
căruia îi dădeau socoteală ; autoritatea era deci instituită de 
Dumnezeu. În consecință, teologia şi jurisprudenţa, în general, 
erau ştiinţe pozitive, ferm constituite. Reflexia s-a îndreptat 
împotriva acestei autorităţi exterioare. Astfel, izvorul dreptu- 
lui constituțional şi civil nu mai era (îndeosebi în Anglia) 
simpla autoritate divină, ca în dreptul mozaic. Aşa, de exemplu, 
Hugo Grotius a seris un tratat de drept al popoarelor ; momen- 
tul principal în concepţia lui Grotius a fost ceea ce era conside- 
rat ca drept de către popoare în cursul istoriei: consensus 


* „Propria mea gindire” este de fapt un pleonasm. Fiecare trebuie să gîn- 
dească pentru sine, nimeni nu poate gîndi pentru altul. 

gentium. În sprijihul autorităţii regale au fost găsite alte teme- 
iuri justificative, de exemplu scopul imanent al statului, binele 
popoarelor. Acesta este un cu totul alt izvor al adevărului, 
izvor care se opunea adevărului revelat, dat şi pozitiv. Această 
înlocuire a autorității cu un alt temei se numea filozofare. 

Astfel, această ştiinţă era o știință a finitului, conținutul 
ei era lumea. Întrucît acest conţinut venea din raţiunea ome- 
nească sprijinită pe o privire proprie, oamenii au fost activi 
prin ei înşişi. Acestă gîndire propriea fost onorată şi numită 
înţelepciune omenească, înțelepciune a lumii, deoarece avea 
ca obiect ceea ce este lumesc şi se şi născuse chiar în lume. Aceas- 
ta era semnificaţia termenului de „,filozofie”. Astfel, filozofia 
poate fi numită pe drept înțelepciune lumească. — Filozofia 
se ocupă, fără îndoială, cu lucruri finite, dar, după Spinoza, 
ea rămîne în ideea divină ; ea şi are același scop ca şi religia. 
Friedrich von Schlegel a reactualizat pe seama filozofiei porecla 
de „înțelepciune lumească”, voind să indice prin aceasta că 
filozofia 'nu trebuie să se amestece acolo unde este vorba de 
ceva superior ei, de exemplu de religie; și el a avut mulţi 
aderenţi. Activitatea spontană a spiritului este aici momentul 
cu totul just care revine filozofiei, cu toate că conceptul de filo- 
zofie nu este încă epuizat prin această determinaţție formală, 
limitată la obiecte finite. Acestor științe, care sînt acum distinse 
şi de filozofie, biserica le reproşa deja că ele îndepărtează de 
Dumnezeu, tocmai fiindcă ele au ca obiect al lor numai finitul. 
Această lipsă în ce priveşte conţinutul ne duce la al doilea do- 
meniu înrudit cu filozofia, la religie. 

b. Raportul dintre filozofie și religie. După cum primul 
domeniu a fost înrudit, în general, cu filozofia prin cunoaşterea 
formală, independentă, ce-i este proprie, tot astfel religia este, 
fără îndoială, prin conţinutul ei, contrariul acestui prim mod 
şi al acestei prime sfere, dar tocmai prin acest conţinut al ei 
este înrudită cu filozofia. Obiectul religiei nu este ceea ce e 
lumesc, profan, ci infinitul. Cu arta, şi mai cu seamă cu religia, 
filozofia are comun faptul de a avea drept conţinut obiecte cu 
totul generale. Acestea sînt modurile în care ideea supremă este 
prezentă pentru conștiința nefilozofică, care operează cu sen- 
zații, intuiţii şi reprezentări. Şi întrucît în timp, în dezvoltarea 
culturii, apariţia religiei premerge apariției filozofiei, acest 
raport trebuie menţionat în chip esenţial, determinarea începu- 
tului istoriei filozofiei urmînd să fie legată de el, deoarece e 
nevoie tocmai să arătăm în ce măsură trebuie exclus din ea 

elementul religios, cu care nu este îngăduit să fie făcut începu- 
tul istoriei filozofiei. 

Popoarele au arătat în religii, fără îndoială, cum își repre- 
zintă ele esenţa lumii, substanţa naturii şi a spiritului şi rapor- 
tul omului faţă de acesta. Fiinţa absolută este aici obiect 
al conştiinţei lor, — obiect pentru ele mai întîi „altul”, un 
„„dincolo” mai apropiat sau mai îndepărtat, mai prietenos 
sau mai înfricoşător și dușmănos. În rugăciune şi în cult, omul 
înlătură această opoziție, înălțindu-se la conștiința unităţii cu 
ființa absolută, la sentimentul încrederii în grația divină, la 
convingerea că Dumnezeu a acceptat ca oamenii să se “împace 
cu el. Cînd această ființă este deja în reprezentare o ființă în 
sine şi pentru sine prietenoasă, cum e, de exemplu, la greci, 
cultul este mai curînd numai manifestare a plăcerii pe care o 
cauzează această unitate. Această ființă este în general rațiu- 
nea, care este în sine şi pentru sine, substanța universală, con- 
cretă, spiritul, al cărui fond originar există pentru sine obiec- 
tiv în conştiinţă ; prin urmare, avem aici o reprezentare a spi- 
ritului în care se găseşte nu numai raționalitate în general, 
ci în care rezidă raționalitatea universală, infinită. Am preci- 
zat mai sus că, în primul rînd, religia trebuie înțeleasă întocmai 
ca şi filozofia, adică trebuie cunoscută şi recunoscută ca raţio- 
nală, deoarece ea este opera rațiunii care se revelează, şi încă 
opera supremă şi cea mai rațională a acesteia. Este absurd 
să ne închipuim că preoții au fost aceia care, în general, au năs- 
cocit religia pentru a înşela poporul și pentru a trage folos din 
această născocire etc. ; este pe cît de superficial, pe atît de fals 
să fie considerată religia ca o creație a bunului plac şi a înşelă- 
ciunii. Preoţii au abuzat adesea de religie, posibilitate care este 
o consecință a împrejurărilor exterioare şi a existenței tempo- 
rale a religiei ; însă, dat fiind faptul că este vorba de religie, 
ea poate fi, fără îndoială, atacată din cauza acestei legături 
exterioare, dar, în esență, ea este aceea care luptă împotriva 
scopurilor finite şi a complicaţiilor produse de ele şi ea este 
aceea care constituie, pe deasupra acestora, regiunea subli- 
mului. Această regiune a spiritului este, mai degrabă, sanctua- 
rul însuşi al adevărului, sanctuarul în care se dizolvă iluziile 
produse de lumea simțurilor, de reprezentările şi scopurile 
finite, de înşelăciunile acestui cîmp al opiniei şi al arbitrarului. 

Cum acest element raţional este conţinut esenţial al reli- 
giilor, s-ar părea că el ar trebui scos în evidență şi expus ca 
o serie istorică de filozofeme. Filozofia sọ găseşte pe același 


RELAȚIA FILOZOFIEI CU ALTE DOMENII 65 


teren cu religia, are acelaşi obiect, adică raţiunea universală 
care este în sine şi pentru sine; spiritul vrea să-și însuşească 
acest obiect, aşa cum se întîmplă în religie în cuprinsul rugăciu- 
nii şi al cultului. Numai că forma în care este prezent acest 
conținut în religie se deosebește de felul în care el se găseşte 
în filozofie, şi din această cauză istoria filozofiei se deosebește 
în chip necesar de istoria religiei. Evlavie înseamnă a-ți concen- 
tra gîndul într-o direcţie ; filozofia vrea să înfăptuiască acea 
împăcare prin cunoaştere realizată de gîndire, întrucît spiritul 
vrea să-și primească în sine esența sa. Filozofia se comportă 
faţă de obiectul său în forma conștiinței care gîndeşte; religia 
nu se raportează la obiectul său în chipul acesta. Dar deosebirea 
dintre cele două sfere nu trebuie concepută atît de abstract 
încât să se creadă că numai în filozofie se gîndeşte, iar în religie 
nu, deoarece şi aici avem reprezentări şi gînduri generale. Filo- 
zofia şi religia fiind atît de aproape înrudite, este o veche tra- 
diție în istoria filozofiei de a expune şi o filozofie persană, 
indică etc., obicei care, în general, este încă păstrat în istoriile 
filozofiei. Există şi o legendă răspîndită pretutindeni că Pita- 
gora şi-ar fi adus filozofia din India şi din Egipt. Este veche 
faima înţelepciunii acestor popoare, înţelepciune despre care 
se susţine că conţine în ea şi filozofie. De altfel, reprezentările 
şi cultele religioase orientale care au pătruns în tot Apusul 
pe timpul Imperiului roman purtau numele de filozofie orien- 
tală. Dacă în lumea creştină religia creștină şi filozofia sînt con- 
siderate ca separate în chip mai determinat, în schimb în anti- 
chitatea orientală religia şi filozofia sînt considerate ea nese- 
parate, în sensul că conţinutul care- ia forma filozofiei a fost 
dat în prealabil. Dată fiind familiaritatea acestor reprezentări 
şi pentru o delimitare mai precisă a raportului istoriei filozofiei 
faţă de reprezentările religioase, este util să facem cîteva con- 
sideraţii mai amănunțite despre forma care deosebește reprezen- 
tările religioase de filozofeme. 

Religia posedă în miturile ei, în reprezentările ci provenite 
din imaginaţie, în istoriile ei pozitive gînduri generale, ca 
conţinut interior, nu numai implicit, încât să fim nevoiţi să 
scoatem abia ulterior din mituri un astfel de conţinut în formă 
de filozofeme, ci posedă acest conţinut şi explicit, în forma gîn- 
dului. În religia persană și în cea indică sînt exprimate cugetări 
foarte adinci, sublime, speculative. Ba întîlnim apoi în reli- 
pie filozofii explicit formulate, ca, de exemplu, filozofia părin- 
ților bisericii. Filozofia scolastică a fost, în esenţă, teologie: 


5 — Prelegeri de istorie a filozofiei, vol. 1 

aici găsim o conexare, sau, dacă vreți, un amestec de teologie 
şi filozofie care, adevărat, ne poate pune în încurcătură. Pro- 
blema este acum : pe de o parte, cum se deosebeşte filozofia de 
teologie (de ştiinţa religiei) sau de religie (ca conştiinţă) și, 
pe de altă parte, în ce măsură trebuie să ţinem seama de 
elementul religios în istoria filozofiei ? Trebuie să vorbim aici 
despre două laturi : în primul rînd despre latura mitică şi isto- 
rică a religiei și despre înrudirea acesteia cu filozofia, în al 
doilea rînd despre filozofia înăuntrul teologiei, despre filozofe- 
mele explicit formulate şi despre gîndurile speculative care 
se găsesc în religie. 

În primul rînd. Latura mitică, implicit cea istorică- 
pozitivă, este interesant să fie examinată, căci în felul acesta se 
va lămuri în ce constă deosebirea de formă în care există, în 
opoziție cu filozofia, acest conţinut. Ba, cu toată înrudirea 
religiei şi a filozofiei, deosebirea dintre ele se potențează, în 
acelaşi timp, ca aparentă intoleranță mutuală. Această opoziţie 
nu aparține numai tratării noastre, ci ea constituie chiar un 
moment foarte precis în istorie. Filozofia a ajuns în opoziţie 
cu religia, şi invers, întrucît filozofarea a fost dușmănită şi 
condamnată de către religie și biserică. De aceea, nu trebuie 
doar să ne întrebăm dacă e nevoie să se ţină seama de religie 
în istoria filozofiei, ci s-a întîmplat că însăşi filozofia a ţinut 
seama de religie şi aceasta de filozofie. Dat fiind faptul că 
ele nici în istorie n-au rămas fără atingere una față de alta, 
nu ne este nici nouă îngăduit să nu ţinem seama de această 
atingere. 

I se cere filozofiei ca ea să-şi justifice începutul, modul 
său de cunoaştere. Deja și religia populară elenă a exilat mai 
mulți filozofi, dar şi mai mare este adversitatea pe care în 
această privinţă o întîlnim la biserica creştină. Despre această 
relație trebuie să vorbim precis, deschis și cinstit, aborder la 
question, cum spun francezii. Nu este îngăduit să ne lamentăm 
ca şi cînd chestiunea ar fi prea delicată, să căutăm ieșiri, să vor- 
bim alături de problemă, să căutăm întorsături „salvatoare”, 
încît la sfîrşit să nu mai ştie nimeni despre ce anume este vorba. 
Nu trebuie să ne dăm aparenţa că dorim să lăsăm neatinsă 
religia. Această aparenţă nu înseamnă altceva decît că vrem să 
camuflăm faptul că filozofia s-a ridicat împotriva religiei. 
Religia, sau, mai exact, teologii, procedează, fără îndoială, 
în felul acesta, ignorînd filozofia, dar numai ca să nu fie deran- 
jată în raţionamentul ei arbitrar. 

Ar putea să pară că religia pretinde ca omul să renunţe 
la gîndirea îndreptată spre obiecte generale, la filozofie, fiindcă 
aceasta nu ar fi decît înțelepciune lumească, faptă omenească, 
Rațiunea umană este atunci opusă rațiunii divine. Sub acest 
raport, sîntem obişnuiţi, desigur, cu distincţia care se face între 
învățătura şi legea divină, şi lucrarea şi invenția omenească, 
distincție făcută în sensul că prin acestea din urmă se înţelege 
orice provine în apariția lui din conștiința omenească, din inte- 
ligenţa sau din voinţa omului, acestea toate fiind opuse cunoaş- 
terii despre Dumnezeu şi lucrurile divine (revelaţiei divine). 
Desconsiderarea omenescului exprimată prin această opoziţie 
este însă împinsă apoi şi mai departe, întrucît: opoziția ia aspec- 
tul mai precis care urmează: sîntem îndemnați să admirăm 
înțelepciunea lui Dumnezeu manifestindu-se în natură; sînt 
lăudate ca lucrări ale lui Dumnezeu semănăturile, munţii, 
cedrii Libanului cu frumuseţea lor, cîntecul păsărilor între 
ramurile lor şi alte forțe şi feluri de comportare ale animalelor ; 
sînt arătate apoi, fără îndoială, și în lucrurile omenești înțelep- 
ciunea, bunătatea şi dreptatea lui Dumnezeu, dar acestea sînt 
căutate nu atît în aşezările omenești, în legi, în acțiuni produse 
de voinţă şi în mersul lumii determinat de aceasta, cît mai cu 
seamă în destinele omeneşti, adică în ceea ce este exterior cu- 
noaşterii şi voinţei libere, în ceea ce, dimpotrivă, este acciden- 
tal, încât îndeosebi acest element exterior şi accidental este consi- 
derat ca provenind de la Dumnezeu, iar latura esențială, care 
îşi are rădăcina în voinţă și în conştiinţă, este atribuită omului. 
Acordul împrejurărilor, al condiţiilor şi al evenimentelor exte- 
rioare cu scopurile omului în general, evident, este ceva superior, 
dar numai fiindcă sînt scopuri omeneşti, şi nu ale naturii — ca, 
de exemplu, viața unei vrăbii care îşi găsește hrana ete. —, sco- 
puri la care este raportat un astfel de acord. Dar, dacă în acest 
acord e considerat drept element superior faptul că Dumnezeu 
este Domn asupra naturii, în ce constă atunci libertatea voin- 
ţei? Nu este el Domn asupra celor spirituale sau (întrucît el 
însuşi e de natură spirituală) Domn în cele spirituale? Iar 
Domnul asupra celor sau în cele spirituale nu este oare ce e 
superior Domnului asupra naturii sau în natură? Dar această 
admiraţie pentru Dumnezeu în lucrurile naturale ca atare — co- 
paci, animale — , în opoziţie cu ceea ce, este omenesc, este ea 
foarte departe de religia vechilor egipteni care şi-au concretizat 
conştiinţa lor despre divin în ibis, în pisici şi în cîini? Sau 
această admiraţie este ea prea îndepărtată de mizeria vechilor 

inzi şi a celor de azi care mai venerează vacile şi maimuţele 
ca pe nişte zei, îngrijindu-se conştiincios de întreţinerea şi 
hrana acestor animale şi lăsînd, în schimb, oamenii să flămîn- 
zească, oameni care ar fi consideraţi ca criminali dacă ar tăia 
aceste vite ori dacă numai şi-ar însuși hrana lor spre a scăpa de 
moartea prin foame? 

În acest fel de a vedea pare a fi exprimată părerea că acti- 
vitatea omenească ar fi ceva nedivin ; față de natură, ale cărei 
lucrări ar fi divine, ceea ce produce omul este nedivin. Dar 
ceea ce produce raţiunea omenească ar putea fi considerat 
cel puţin tot atât de respectabil ca ceea ce produce natura. Însă, 
spunînd acest lucru, luăm deja rațiunii mai mult decît ne este 
permis ; căci, dacă deja viața şi activitatea animalelor sînt di- 
vine, activitatea omenească trebuie să fie mult superioară şi 
numită divină în sens infinit mai înalt. Superioritatea gîndirii 
umane trebuie recunoscută fără rezervă. Hristos spune în pri- 
vința aceasta (Matei, VI, 26—30) : „„Priviţi păsările cerului...” 
(dintre care fac parte şi păsările ibis şi kokila). „Nu sînteţi oare 
voi cu mult mai presus de ele?... Iar dacă 
Dumnezeu îmbracă iarba cîmpului, care astăzi este şi mîine se 
aruncă în cuptor, oare nu cu mult ma-i vîrtos pe 
voi, o, puţin credincioşilor?”. — Superioritatea omului, a 
chipului lui Dumnezeu, față de animale şi de plante este, desi- 
gur, recunoscută în sine şi pentru sine, dar, la întrebarea unde 
trebuie căutat şi găsit divinul, acele expresii nu trimit la ceea 
ce e excelent, ci la ceeace e lipsit de însemnătate. Însă, în ecea 
ce priveşte știința despre Dumnezeu, lucrurile se prezintă cu totul 
altfel, deoarece Hristos leagă cunoașterea lui şi credința în el 
nu de admiraţia creaturilor naturale şi nici de admiraţia aşa- 
numitei puteri a lui peste ele, de semne și minuni, ci de mărturia 
spiritului. Spiritul este infinit superior naturii ; în el divinul 
se manifestă mai mult decît în natură. 

Forma însă prin care conţinutul universal în şi pentru 
sine aparține în primul rînd filozofiei, este forma gîndirii, forma 
universalului însuși. În religie însă, acest conţinut este prezent 
prin artă, mai întîi pentru intuiţia exterioară nemijlocită, apoi 
pentru reprezentare, pentru simţire. Semnificaţia este pentru 
cugetul înțelegător, ea este mărturia spiritului care înțelege un 
atare conţinut. Trebuie amintit, spre a face aceasta mai clar, 
despre deosebirea dintre aceea ce sîntem şi avem şi felul în care 
avem o cunoaștere despre ea, adică modul în care ceea ce 
sîntem şi avem devine obiect de cunoaştere. Această deose- 

bire este ceea ce e infinit de important, care singură are impor- 
tanţă în cultura popoarelor şi a indivizilor, deosebire care a 
fost înfăţişată mai sus ca o diferență de dezvoltare. Noi sîntem 
oameni şi avem rațiune, ceea ce este omenesc, ceea ce e, în 
genere, rațional are rezonanţă în noi, în sentimentele, în sufle- 
tul şi inima noastră, în general în subiectivitatea noastră. 
Această rezonanţă, această mişcare determinată, este elementul 
prin care un conţinut în genere este al nostru şi ca al nostru 
propriu. Diversitatea determinaţțiilor pe care le conține acest 
răsunet este concentrată şi învăluită în această interioritate, 
— adiere surdă a spiritului în sine, în substanţialitatea univer- 
sală. Conţinutul este astfel nemijlocit identic cu simpla şi abs- 
tracta certitudine de noi înșine, cu conștiința, de sine. Dar spi- 
ritul, fiindcă este spirit, este deopotrivă, în mod tot atît de 
esenţial conștiință. Concentrarea închisă în simplul său sine 
trebuie să-şi devină obiect, trebuie să ajungă la cunoaștere. 
Şi în felul şi modalitatea acestei obiectivităţi, deci a felului și a 
modului conştiinţei, rezidă toată deosebirea. 

Acest fel şi mod se extinde de la simpla expresie a senti- 
mentului nedeterminat pînă la cea mai obiectivă formă, pînă la 
forma obiectivă în sine și pentru sine, care e gîndirea. Cea mai 
simplă şi mai formală obiectivitate este expresia şi numele ce se 
dă acestui sentiment și tonalităţii lui ; oricum s-ar numi el — 
„reculegere”, rugăciune” etc., „să ne rugăm”, „să ne recule- 
gem” ete. —, numirea este simpla amintire a acestei simţiri. 
„Să ne gîndim la Dumnezeu” exprimă însă ceva mai mult, 
exprimă conținutul absolut și cuprinzător al acelui sentiment 
substanţial, exprimă obiectul, care e diferit de simţire ca miş- 
care subiectivă conștientă de sine ; adică este conţinutul, dife- 
rit de această mişcare în ce priveşte forma. Dar acest obiect, 
cuprinzînd în el, desigur, întregul conţinut substanţial, este el 
însuşi încă nedezvoltat şi complet nedeterminat, iar dezvoltarea 
conţinutului acestui obiect, sesizarea raporturilor care decurg 
din el, exprimarea lor, aducerea lor în conştiinţă, constituie 
naşterea, crearea, revelarea religiei. Forma în care acest con- 
ţinut dezvoltat devine mai întîi obiectiv este aceea a intuiţiei 
nemijlocite, a reprezentării sensibile sau a unei reprezentări 
determinate mai de aproape, luată din domeniul fenomenelor 
şi al raporturilor naturale, fizice sau spirituale. 

Arta mijloceşte această conştiinţă, întrucît ea conferă 
consistenţă şi fermitate reflexului fugitiv pe care-l produce obiec- 
tivitatea în trecerea ei în sentiment. Piatra lipsită de formă, 

piatra sfîntă, simplul loc, sau orice este acela de care se leagă 
mai întîi nevoia de obiectivitate, primește, prin artă, formă, 
trăsături, caracter determinat şi conținut mai precis, care poate 
fi cunoscut şi este deja prezent ca obiect pentru conștiință. 
Astfel, arta a devenit învăţătoarea popoarelor, de exemplu la 
„Homer şi Hesiod, care au dat grecilor teogonia ce le este pro- 
prie” *, întrucît cei doi poeţi au ridicat la nivelul unor imagini 
şi reprezentări determinate reprezentări şi tradiţii confuze, 
primite — nu are importanță de unde — şi existente în preala- 
bil, conferindu-le fermitate conform spiritului poporului lor. 
Aceasta nu este arta care exprimă şi în piatră, pe pînză sau în 
cuvinte conţinutul unei religii deja dezvoltate şi exprimate 
desăvîrşit în noţiuni, reprezentări şi cuvinte, cum face arta epocii 
moderne, cînd tratează subiecte religioase sau istorice care au 
la baza lor reprezentări şi cugetări date, artă care nu face decît 
să exprime în felul ei un conţinut exprimat deja complet în alt 
fel. Conştiinţa acestei religii este produsul imaginaţiei care 
gîndeşte, adică al gîndirii care concepe numai cu organul ima- 
ginaţiei şi se exprimă prin formele acesteia. 

Cu toate că în adevărata religie s-a revelat şi se revelează 
gîndirea infinită, spiritul absolut, calea pe care ea se face cunos- 
cută este inima, sînt conștiința operînd cu reprezentări şi 
intelectul finitului. În general, religia nu se adresează numai 
oricărui fel de cultură — „evanghelia este predicată celor să- 
raci” —, ci ea trebuie să se adreseze, ca religie, în chip explicit 
inimii şi sufletului, să intre în sfera subiectivităţii şi deci în 
domeniul modului finit de reprezentare. În conştiinţa perceptivă 
şi care reflectează asupra percepţiilor, omul are la dispoziţia sa 
pentru relaţiile absolutului, care prin natura lor sînt speculative, 
doar relaţii finite, care sînt singurele de care el se poate servi, 
fie în sens propriu, fie şi în sens simbolic, spre a sesiza şi a 
exprima natura și relaţiile infinitului. 

În religie, ca primă şi nemijlocită revelaţie a lui Dumnezeu, 
forma modului de reprezentare și a gîndirii reflexive, finite, 
poate fi nu numai singura formă în care Dumnezeu își dă exis- 
tență în conștiință, ci această formă trebuie să fie şi aceea 
în care el apare, deoarece ea este singura formă de înțeles pentru 
conştiinţa religioasă. Pentru a face să fie mai clare cele spuse, 
este nevoie să spunem ceva despre ceea ce înseamnă a înțelege. 
Anume, cum observăm mai sus, în acest proces intră, pe de o 


* Herodot, II, 53. 

parte, baza substanţială a conţinutului, care, venind la spirit 
ca esență absolută a acestuia, afectează ceea ce el are mai adînc, 
răsună în el şi obţine în felul acesta mărturie de la el. Aceasta 
este prima condiție absolută a înțelegerii: ceea ce nu se află 
în sine, în spirit, nu poate pătrunde în el, adică nu poate fi 
pentru el şi anume un atare conţinut, care este infinit și 
veșnic. Deoarece substanţialul este, tocmai ca fiind infinit, 
ceea ce nu are nici o limită faţă de acel ceva la care el se ra- 
portă ; căci altfel, el ar fi mărginit şi nu ar fi substanțialul ade- 
vărat ; şi numai acesta spiritul nu este în sine: ceea ce e 
finit şi exterior, — fiindcă tocmai ce e finit şi exterior nu mai e 
ceea ce este în sine, ci ceea ce este pentru altceva, ceea ce a intrat 
în relaţie. Dar întrucît, pe de altă parte, adevărul și veşnicul 
trebuie să devină cunoscute, — adică să intre în conștiința 
finită, să fie pentru spirit, acest spirit, pentru care adevărul 
există în primul rînd, este cel finit, iar modul conștiinței lui 
constă în reprezentările şi formele unor lucruri şi raporturi 
finite. Aceste forme sînt ceea ce este familiar conştiinţei, ceea 
ce e obişnuit pentru ea ; este modul general al finităţii, mod pe 
care ea şi-l însuşeşte şi pe care l-a făcut mediu general al repre- 
zentărilor sale, mediu la care trebuie referit tot ce vine în atin- 
gere cu ea, pentru ca în el ea să se posede şi să se cunoască pe 
sine însăşi. 

Poziţia religiei este aceasta : adevărul care ne devine acce- 
sibil prin ea este dat în mod exterior. Se afirmă: revelaţia, 
adevărului este o revelaţie dată omului, el trebuie s-o accepte şi 
să se resemneze : rațiunea omenească nu poate descoperi prin 
sine însăşi adevărul. Adevărurile religiei sînt, nu se ştie de 
unde provin, conţinutul lor este dat, şi e dincolo de rațiune şi 
deasupra ei. Aceasta este poziţia religiei pozitive. Adevărul 
este vestit de către un profet, de un trimis al lui Dumnezeu ; 
acesta este un individ ; cine e el este indiferent în ce priveşte 
conținutul în sine și pentru sine. Ceres, Triptolem au introdus 
agricultura și căsătoria la greci, motiv pentru care aceştia i-au 
venerat ; lui Moise şi lui Mohamed popoarele le sînt recunos- 
cătoare. Cine este individul prin care a fost comunicat adevărul, 
acest fapt exterior, este ceva de natură istorică, ceva ce nu 
priveşte conţinutul absolut. Persoana nu este ea însăşi conținut 
al doctrinei. Religiei creştine îi este propriu că această persoană, 
Hristos însuşi, determinaţia sa de a fi fiu al lui Dumnezeu, 
aparține naturii însăşi a lui Dumnezeu. Dacă Hristos ar fi 
pentru creştini numai învăţător, ca Pitagora sau Socrate ori 

Columb, conținutul doctrinei lui nu ar fi un conținut divin 
universal, nu ar fi revelație, învățătură despre natura lui Dum- 
nezeu ; iar noi nu vrem să cunoaştem decît această natură. 


Fără îndoială, adevărul, indiferent de treapta pe care 
se găseşte el însuși, trebuie să fie perceput de oameni în chip 
exterior, ca obiect reprezentat în formă sensibilă, ca obiect pre- 
zent, cum a văzut pe Dumnezeu Moise în tufa aprinsă şi cum 
grecii percepeau cu conştiinţa lor divinitatea în formă de imagini 
de marmură sau de alt fel de reprezentări. Dezvoltarea ulte- 
rioară constă în faptul că ea nu se opreşte şi nu trebuie să se 
oprească la acest mod exterior, — în religie, întocmai ca şi 
în filozofie. Astfel de figuri ale imaginaţiei sau un astfel de con- 
ţinut istoric (Hristos) trebuie să devină pentru spirit ceva spi- 
ritual, încetînd în felul acesta să fie ceva exterior, deoarece 
modul exterior este cel lipsit de spirit. Noi trebuie să cunoaștem 
pe Dumnezeu ,în spirit şi adevăr”. Dumnezeu este spiritul 
universal, absolut, esenţial. Cît priveşte relaţia acestui spirit 
faţă de spiritul omenesc, importante sînt determinaţiile urmă- 
toare : 

Omul trebuie să adopte o religie. Care este temeiul credinţei 
sale? Religia creştină spune : mărturia spiritului despre acest 
conţinut. Hristos îi mustră pe farisei fiindcă pretind de la el 
minuni ; numai spiritul percepe spiritul, miracolul nu este decît 
presimțire a spiritului, el este întrerupere a procesului natural, 
numai spiritul este adevăratul miracol faţă de cursul naturii. 
Spiritul însuşi este numai această percepere a lui însuși. Nu este 
decît un unic spirit, spiritul divin, universal, dar nu numai 
în sensul că el ar fi pretutindeni. El nu trebuie conceput ca 
ceea ce este comun, numai ca totalitate exterioară în mulţi, 
în toți indivizii, care, în esenţă, există ca singulari, ci el trebuie 
sesizat ea ceea ce pătrunde, ca unitate a lui însuşi şi a resfrîn- 
gerii altului său (als die Einheit seiner selbst und eines Scheines 
seines Andern), ca ceea ce e subiectiv, particular. Ca universal 
el îşi este sieși obiect, e determinat astfel ca ceva particular, 
ca acest individ; dar ca universal, trecînd peste acest alt al 
său, el este unitate a acestuia şi a lui însuşi. Adevărata univer- 
salitate (spus popular), apare ca fiind formată din două [deter- 
minaţii ]: din ceea ce are comun universalul însuşi şi din ceea 
ce e particular. În perceperea de sine este-implicată o scindare 
iar spiritul este unitate între ceea ce e perceput şi cel ce percepe. 
Spiritul divin, care este perceput, este cel obiectiv; spiritul 
subiectiv percepe. Dar spiritul nu este pasiv, pasivitatea lui 

nu poate fi deeît momentană ; există o unică unitate spirituală, 
substanţială. Spiritul subiectiv este cel activ, dar spiritul 
obiectiv este această activitate însăși. Spiritul subiectiv activ 
care percepe spiritul divin — şi în măsura în care percepe spi- 
ritul divin — este însuşi spiritul divin. Această raportare a 
spiritului numai la sine însuși este determinaţia absolută a lui ; 
spiritul divin vieţuieşte în comunitatea sa [religioasă], el este 
prezent în mijlocul ei. Această percepere [a spiritului divin] a 
fost numită credinţă. Aceasta nu este credință istorică. Noi 
luteranii — eu sînt şi vreau să rămîn luteran — avem numai 
această credință originară. Unitatea aceasta nu este substanța 
spinozistă, ci e substanța cunoscătoare în conştiinţa de sine, 
care devine infinită şi care se raportează la universalitate. Vor- 
băria despre limitele gîndirii omeneşti este ceva superficial. 
A cunoaşte pe Dumnezeu este unicul scop al religiei. Mărturia 
spiritului despre conţinutul religiei este religiozitatea însăşi ; 
este o mărturie care certifică : acest lucru este în acelaşi timp 
zămislire. Spiritul se zămislește pe sine însuși, și mai întîi în 
mărturie ; el există numai întrucît se zămisleşte pe sine, mărtu- 
riseşte despre sine şi se arată, se manifestă. 

Momentul următor constă apoi în faptul că această măr- 
turie, această intimă conștiință de sine, această mişcare în sine 
însăşi, reculegere pioasă şi conştiinţă învăluită (adică ea nu 
ajunge la nivelul conştiinţei propriu-zise, la obiect), se decide : 
acest spirit pătrunzător şi pătruns de sine îşi face intrarea în 
reprezentare ; Dumnezeu trece în altceva, devine ceva obiectiv. 
Aici apar toate determinaţiile de „a-fi-dat”, „a-fi-primit” pe 
care le întîlnim în mitologie ; tot ce e de natură istorică, latura 
pozitivă, își are locul aici. Pentru a vorbi mai precis, 
noi îl avem atunci pe Hristos, care a venit în lume acum 
aproape două mii de ani. Dar Hristos spune: „Eu sînt cu voi 
pînă la sfîrşitul lumii; acolo unde sînt doi întruniţi în numele 
meu, sînt cu voi”; cînd nu voi mai fi printre voi prezent în 
mod sensibil ca persoană, „vă va conduce spiritul întru adevăr” ; 
relația exterioară nu este cea adevărată, ea se va suprima pe 
sine. 

Sînt indicate aici cele două stadii diferite : în primul rînd, 
stadiul rugăciunii, al cultului, de exemplu consumarea cinci ; 
acesta e perceperea spiritului divin în comunitatea [religioasă], 
în ea este acum real şi prezent Hristos cel viu şi imanent, ca 
conştiinţă de sine ; în al doilea rînd, stadiul conștiinței dezvol- 
tate, stadiu în care conţinutul devine obiect : aici, acest Hristos 

prezent, actual, imanent fuge înapoi cu 2000 de ani, este situat 
într-un colț al Palestinei, există departe, în Ngzaret, în Ierusa- 
lim, ca o persoană istorică. În chip analog se petrec lucrurile 
în religia elenă : divinitatea rugăciunii se transformă în statuie 
prozaică, în marmură; în pictură ea devine pînză sau lemn; 
se ajunge deci la ceva exterior. Privită din punct de vedere 
luteran, cina este numai în credință ceva divin și nu mai e 
adorată ca ostie. Pentru noi, chipul unui sfînt nu este altceva 
decît piatră, un lucru. 


A doua poziţie trebuie, fără îndoială, să fie aceea cu care 
începe conştiinţa ; ea, conştiinţa, trebuie să plece de la perce- 
perea exterioară a acestei figuri, să lase să-i parvină ceea ce i 
se comunică, să recepteze în memorie conţinutul. Însă, dacă 
lucrurile rămîn aici, aceasta este atunci poziția nespirituală. 
Oprirea pe această a doua poziţie, în această îndepărtare is- 
torică moartă, înseamnă repudierea spiritului. Păcatul celui 
care minte împotriva spiritului sfînt nu i se poate ierta. Dar 
a minţi contra spiritului înseamnă să crezi că el nu este univer- 
sal, nu e sfînt, adică să crezi că Hristos nu este decît o altă 
persoană, e ceva separat, izolat, că a existat ca persoană numai 
în Iudeea sau că există și acum, dar dincolo, în cer, Dumnezeu 
ştie unde, şi nu e în mod real prezent în comunitatea credin- 
cioșilor săi. Cine vorbeşte numai despre raţiunea finită, ome- 
nească, numai despre limitele raţiunii, acela minte împotriva 
spiritului ; deoarece spiritul, ca infinit universal, percepîndu-se 
pe sine însuşi, nu se percepe pe sine într-un ,„numai”, înăun- 
trul unor limite, în finit ca atare, el nu este în raport cu acesta, 
ci se percepe pe sine numai în sine însuși, în infinitatea sa. 

Cînd se spune că filozofia cunoaște esenţa, se afirmă mai 
cu seamă că esenţa nu rezidă în ceva exterior aceluia a cărui 
esență ea este. Esenţa spiritului meu este în însuși spiritul meu 
şi nu în afara lui. Astfel, cînd este vorba de esența conținutului 
unei cărți, fac abstracţie de legătura ei, de hîrtie, tipar, limbă, 
de multele mii de litere cuprinse în ea; conținutul general, 
simplu nu este, ca esenţă a cărţii, în afara ci. Astfel, legea nu 
este în afara individului, ci ea constituie adevărata ființă a 
individului. Esenţa spiritului meu este ființa mea esențială, 
este însăși substanța mea (altfel aş fi lipsit de esenţă) ; această 
esență este — ca să spunem așa — materialul inflamabil care, 
aprins de esența universală ca atare, ca esenţă obiectivă, poate 
fi luminat. Şi numai în măsura în care există acest fosfor în om 
este posibilă sesizarea, aprinderea, luminarea ; numai astfel 

există sentiment, presentiment şi ştiinţă despre Dumnezeu 
în om ; fără aceasta nici spiritul divin nu ar fi ceea ce e universal 
în şi pentru sine. Esenţa este ea însăși conținut esenţial, nu 
ceea ce e lipsit de conţinut, ceea ce e nedeterminat. Întoemai 
cum cartea mai are şi un alt conţinut, tot astfel şi în spiritul 
individual se mai află o mare masă de alte forme de existență 
care ţine numai de manifestarea esenței. Or, religia este starea 
în care această esenţă este cunoscută. Individualul, dotat de 
existenţa exterioară, trebuie deosebit de această esență. Esenţa, 
este spirit, nu e ceva abstract ; „Dumnezeu nu este un Dum- 
nezeu al celor morţi, ci al celor vii”, şi anume al spiritelor vii : 


Fără prieteni era marele făuritor al lumilor, 
Simţea o lipsă, — de-aceea el cre spirite, 
Oglinzi fericite ale fericirii sale. 

Nu-şi găsi Fiinţa supremă însă egalul; 
Dar din cupa întregii impărăţii a spiritelor 
Spumegă infinilatea 1. 


Cît priveşte deosebirea dintre forma de cunoaştere rea- 
lizată de religie şi cea proprie filozofiei, cunoaşterea filozofică 
se înfăţişează ca o cunoaştere ce se îndreaptă împotriva re- 
laţiei analizate mai sus, distrugînd-o, relaţie conform căreia, în 
religie, spiritul universal se răsfrînge în conștiință mai întîi 
în mod obiectiv, ca ceva exterior. Plecînd de la ceea ce este ex- 
terior, pietatea religioasă inversează apoi ea însăşi — cum am 
amintit deja — acest raport, îl suprimă; astfel, filozofia este 
justificată de cucernicia religioasă şi de cult, ea făcînd doar 
ací lagi lucru pe care-l săvîrşesc acestea. Filozofia are deci dubla 
sarcină : în primul rînd, de a prinde, asemenea religiei în cult, 
conținutul substanţial, sufletul spiritual, iar în al doilea rînd, 
de a înfățişa conştiinţei acest conţinut ca obiect, dar în forma 
gîndirii. Filozofia gîndeşte conceptual ceea ce religia înfățișează 
ca obiect al conştiinţei, fie ca operă a imaginaţiei, fie ca exis- 
tență istorică. În conştiinţa religioasă forma cunoașterii obiec- 
tului este o formă care aparţine reprezentării și care conține mai 
mult sau mai puţin în ea elemente sensibile. În filozofie nu ne 
exprimăm ca în religie, spunînd că Dumnezeu a născut pe 
fiul său, relaţie luată din viața naturală. Dar gîndul, substan- 
ţialul unei astfel de relaţii, este acceptat de filozofie. Întrucît 
filozofia îşi gîndeşte obiectul, ea are avantajul că, ceea ce în re- 


1 Schiller, Die Freundschaft (Prietenia) (Nota trad.). 

ligie se înfăţişează ca momente distincte, în filozofie este în 
unitate. În reculegerea religioasă apare conştiinţa cufundării 
în fiinţa absolută. Ambele stadii ale conştiinţei religioase sînt 


îmbinate într-o unitate în gîndirea filozofică. 


Aceste două forme sînt cele care se deosebesc una de cea- 
laltă şi care, din această cauză, se pot înfățișa ca opuse, ca în 
conflict una cu alta. Şi este natural şi oarecum un fenomen ne- 
cesar ca, în forma lor mai determinată de înfăţişare, ele să ia cu- 
noștință numai de caracterul lor diferit şi ca, din această cauză, 
ele să păşească iniţial ca dușmane. una faţă de alta. În lumea 
fenomenelor, ce e în primul rînd este ființa concretă, ca ființă; 
determinată, ca ființă-pentru-sine în opoziție cu altceva. Este 
ulterior faptul că gîndirea se sesizează pe ea însăși în chip mai 
concret, se adinceşte în sine şi că spiritul ca atare îi devine 
conştient. Concretul este universalul care e determinat, care 
conține deci, în sine pe al său altul. Mai întîi spiritul este abs- 
tract ; în această stare de jenă, el se știe diferit de altceva și 
opus acestuia. Întrucît se sesizează pe sine în chip mai concret, 
el nu mai este prizonierul modului determinat, cunoscîndu-se 
şi posedîndu-se pe sine numai în acest mod de a fi diferit, ci, 
ca spiritualitate concretă, el prinde deopotrivă şi substanția- 
lul în forma care apărea diferită de el şi în care el nu sesizase 
decît fenomenul, îndreptindu-se împotriva lui; el se 
recunoaşte de acum pe sine însuşi în conţinutul acestei forme, 
în interiorul ei, prinde abia acum ceea ce este opus al său şi-i 
face dreptate. 

În general, desfăşurarea în istorie a acestei opoziții constă 
în faptul că gîndirea apare înainte de toate numai în cuprinsul 
religiei, neliberă, în exteriorizări singulare. În al doilea rînd, gîn- 
direa se întăreşte, se simte ca gîndire ce se sprijină pe ea însăşi, 
ia atitudine şi se comportă dușmănos față de cealaltă formă, 
nerecunoscîndu-se pe sine în ea. A treia poziţie este aceea că 
gîndirea sfîrșește prin a se recunoaște pe sine însăși în această 
altă formă. 

Filozofarea a trebuit să înceapă exereitîndu-și funcţia 
cu totul pentru sine, izolînd gîndirea de orice credință populară 
şi considerîndu-se pe sine ca un domeniu cu totul aparte, ca un 
domeniu diferit de lumea reprezentării ; aşa încît cele două lumi 
stăteau cu totul liniștite una alături de cealaltă; adică, mai 
degrabă, nu se ajungea încă la nici o reflexie asupra opoziţiei 
dintre ele şi, tot atît de puţin, la gîndul de a le concilia (de 
a arăta că credința populară are același conținut ca și conceptul 

dar în altă formă exterioară), de a căuta astfel să fie explicată 
şi justificată credinţa populară şi de a putea exprima iarăşi 
conceptele gîndirii libere însăşi în modul propriu religiei populare. 

Vedem astfel că inițial filozofia este îngrădită şi prinsă 
în cercul păgînităţii eline. După aceea, bazindu-se pe sine, ea 
păşeşte împotriva religiei populare, adoptînd o atitudine duş- 
mănoasă, pînă ce, înțelegînd interiorul acesteia, ea se recu- 
noaşte pe sine în religie. Astfel, dacă cei mai mulți dintre filo- 
zofii greci mai vechi nu aderau la religia populară, cel puţin ei 
nu au fost împotriva ei şi nu au reflectat asupra ei. Filozofii 
de mai tirziu, ba chiar și Xenofan, au atacat în modul cel mai 
violent reprezentările populare şi astfel au apărut numeroşi 
aşa-numiţi ateiști. Cît stăteau de liniștite unul lîngă altul do- 
meniul religiei populare cu acela al gîndirii mai abstracte vedem 
şi la filozofii eleni mai cultivați de mai tîrziu, cu ale căror specu- 
laţii exercitarea cultului, invocarea pioasă a zeilor, sacrificiile 
ete. convieţuiau laolaltă în chip cu totul onest, lipsit de ipocrizie. 
Socrate a fost acuzat că el propovăduieşte alţi zei decît zeii 
religiei populare ; fără îndoială, Sauâviov al lui se opunea prin- 
cipiului moralității şi al religiei greceşti; dar Socrate a prac- 
ticat în acelaşi timp în chip cu totul onest preseripţiile religiei 
poporului său şi ştim că ultimul său cuvînt a fost acela de a 
însărcina pe prietenii săi să ducă un cocos jertfă lui FEsculap, 
dorință care nu poate fi compatibilă cu gîndul dus pînă la 
capăt de Socrate despre esența lui Dumnezeu și, îndeosebi, 
despre moralitate. Platon s-a ridicat contra poeţilor și împo- 
triva zeilor acestora. Abia cu mult mai tîrziu au recunoscut 
neoplatonieienii conţinutul general al mitologiei populare re- 
pudiate mai înainte de către filozofi, întrucît ei au transpus 
şi au tradus această mitologie în concepte ale gîndirii, făcînd 
uz de ea în mod simbolic, chiar pentru exprimarea filozofemelor 
lor, ca de un limbaj metaforic. 

Constatăm de asemenea că, în religia creștină, gîndirea 
devine mai întîi dependentă de forma acestei religii, mişcîn- 
du-se înăuntrul ei, adică făcînd din ea bază a sa și plecind de la 
doctrina creștină ca de la premisa absolută. Mai tîrziu vedem 
apărînd opoziţia dintre așa-numita credință şi așa-numita ra- 
țiune, după ce gîndirii îi crescuseră aripile : vulturul tînăr se 
înalţă în zbor pentru sine spre soarele adevărului, însă, ca ani- 
mal de pradă încă, el se îndreaptă împotriva religiei şi o com- 
bate. Relaţia care apare cel mai tîrziu între religie şi filozofie 
se caracterizează prin faptul că filozofia face dreptate conținu- 


78 INTRODUCERE 


tului religiei cu ajutorul conceptului speculativ, adică îl justi- 
fică în faţa gîndirii însăşi ; pentru aceasta conceptul trebuie să 
se fi conceput pe sine ca concept concret, să fi pătruns pînă la 
nivelul spiritualității concrete. Aceasta trebuie să fie poziţia fi- 
lozofiei epocii noastre, filozofie care s-a născut înăuntrul creg- 
tinismului și care nu poate avea alt conținut decît însuși spiri- 
tul lumii ; dacă spiritul universal se înțelege pe sine în filozofie, 
el se înțelege pe sine și în forma care mai înainte era adversară 
filozofiei. 

În consecință, religia are un conținut comun cu filozofia şi 
numai formele sînt diferite ; şi nu este vorba de altceva decît 
ca forma conceptului să fie atît de perfecționată, încît acesta 
să poată prinde conţinutul religiei. Adevărat este numai ceea 
ce s-a numit mistere ale religiei, acestea sînt elementul specula- 
tiv al religiei. La neoplatonicieni uveiv, uveloGa (a fi inițiat) 
înseamnă a te ocupa cu concepte speculative. Prin mistere se 
înţelege în sens superficial ceea ce este plin de taină și rămîne 
aşa fără să fie cunoscut. Dar în misterele eleuzine nu exista 
nimic necunoscut (toţi atenienii erau inițiați în ele, — Socrate 
însă nu), lucru pe care vreau să-l notez pe seama domnilor 
filologi, deoarece și în filologie are valoare această reprezentare. 
Singurul lucru care era interzis a fost divulgarea publică a mis- 
terelor în fața străinilor ; unora acest fapt le-a fost imputat ca 
crimă. 

În religia creştină dogmele se numesc mistere, ele sînt ceca 
ce se știe despre natura lui Dumnezeu ; știință care nu are nimic 
secret în ea — fiind accesibilă tuturor membrilor comunităţii, 
— şi prin care aceştia se deosebesc de adepţii altor religii; 
deci mister” nu înseamnă ceva necunoscut, deoarece toţi 
creştinii sînt inițiați în secretul lui. După natura lor, misterele, 
ca conținut speculativ, sînt ascunse pentru intelect, dar nu 
pentru rațiune ; ele sînt tocmai ceea ce este rațional în sens spe- 
culativ. Intelectul nu sesizează ceea ce e speculativ, ceea ce e 
concret, intelectul păstrează deosebirile absolut separate unele 
de altele ; contradicţia dintre. acestea o conţine şi misterul, dar 
el este totodată și rezolvarea acestor contradicții. 

În schimb, filozofia este împotriva așa-numitului raţiona- 
lism din teologia modernă. Acest raționalism vorbeşte mereu 
de rațiune, dar această rațiune a lui nu este decît intelect sec ; 
din rațiune el nu conţine decît momentul gîndirii independente, 
dar şi aceasta este numai gîndire abstractă. Raționalismul este 
opus, ca formă şi conţinut, filozofiei ; el a golit cerul de conţinut. 

coborînd totul la nivelul relaţiilor finite ; şi este opus filozofiei 
şi din punctul de vedere al formei, deoarece forma lui este dis- 
cursivă, rezonare neliberă (unfreies Raisonnieren), nu este se- 
sizare prin concept. Supranaturalismul este în religie opus ra- 
ționalismului, dar, în privinţa conţinutului adevărat, el este 
înrudit cu filozofia, însă deosebit ca formă, fiindcă a devenit 
cu totul lipsit de spirit, ţeapăn, și admite justificarea sprijinită 
pe autoritatea exterioară. Scolasticii nu au fost astfel de supra- 
naturalişti, ei au căutat să cunoască dogma bisericii prin 
gîndire, s-o înțeleagă cu ajutorul conceptului. Dacă religia a- 
firmă, cu rigiditatea autorităţii sale abstracte, împotriva gîn- 
dirii că „porţile iadului nu o vor învinge”, poarta raţiunii este 
în schimb mai tare decît iadul, nu pentru a învinge biserica, 
ci pentru a se concilia cu ea. Ca gîndire înțelegătoare a acestui 
conţinut, filozofia are față de reprezentarea proprie religiei 
avantajul că ea înțelege ambele poziţii : ea poate înțelege re- 
ligia, ea înţelege şi raționalismul şi supranaturalismul şi se în- 
țelege şi pe sine, dar cazul nu este şi invers. Stînd pe poziţia 
reprezentării, religia înţelege numai ceea ce se află pe aceeaşi 
poziţie cu ea, și nu pricepe filozofia, conceptul gi determinaţiile 
generale ale gîndirii. Adesea nu i s-a făcut; nedreptate unei fi- 
lozofii cînd i s-a reproșat opoziţia ei față de religie, dar adesea 
i s-a făcut şi nedreptate cînd acest reproş a venit de pe poziție 
religioasă. 

Pentru spirit, aşa cum este el în sine și pentru sine, forma 
religiei este necesară. Ea este forma adevărului aşa cum există 
ca pentru toţi oamenii, pentru orice mod al conştiinţei ; forma 
aceasta generală pe care o ia conștiința omului este, mai întîi, 
cea sensibilă și apoi, în al doilea rînd, amestecul formei univer- 
salului în fenomenul sensibil, reflexia. Conştiinţa care operează 
cu reprezentări, miticul, pozitivul, istoricul, este forma care 
ține de inteligibilitatea proprie intelectului. Esenţa conținută 
în mărturia spiritului nu devine obiect pentru conștiință decît 
dacă apare în formă inteligibilă pentru intelect. De altfel, con- 
ştiinţa trebuie să fie familiarizată cu aceste forme din experiență, 
din viață. Prin urmare, religia trebuie să posede conștiința a 
ceea ce e adevărat, a ceea ce e spiritual, ea trebuie să posede 
forma rațiunii ; sau conștiința a ceea ce e adevărat trebuie 
să aibă forma religiei. Aceasta este justificarea generală a ace- 
stei forme ; conștiința care gîndeşte însă nu este forma exterioară, 
universală, pentru toți oamenii. 

Am analizat deci deosebirea care există între filozofie şi 
religie. Dar, privitor la ceea ce voim să tratăm în istoria filo- 
zofiei, mai rămîn de notat unele lucruri care decurg în parte 
din cele spuse mai sus. 


În al doilea rînd. Cum trebuie deci să ne com- 
portăm în istoria filozofiei față de această rudă? Mai întîi, 
ne întîlnim cu mitologia ; s-ar părea că ea ar putea fi cuprinsă 
în istoria filozofiei. Mitologia este produs al imaginației, nu al 
bunului plac, care are și el loc aici; însă elementul principal 
al mitologiei este operă a rațiunii imaginative care face din 
esenţă obiect al său, dar care încă nu are alt organ de percepere 
în afară de modul sensibil de reprezentare ; astfel zeii au formă 
omenească. Mitologia poate fi studiată în interesul artei etc., 
însă spiritul gînditor trebuie să descopere în ea conținutul 
substanțial, gîndul, filozofema, cuprinse implicit în ea, întocmai 
cum căutăm rațiune în natură. Acest mod de a trata mitologia 
era propriu neoplatonicienilor ; în timpurile mai noi, procedează 
astfel mai cu seamă prietenul meu Kreuzer în Simbolica sa. 
Acest fel de tratare este privit cu animozitate de către alţii, 
este condamnat pe motivul că trebuie să se procedeze numai 
în spirit istoric şi că este neistoric să se încorporeze într-un 
mit oarecare o filozofemă care este apoi explicată prin el, filo- 
zofemă la care anticii nu s-au gîndit [cînd au născocit mitul 
respectiv]. — Această din urmă observație este, pe de o parte, 
cu totul justă, căci acest fel de a privi lucrurile este propriu lui 
Kreuzer şi alexandrinilor care s-au ocupat de mituri. Cei vechi 
nu au gîndit în mod conștient astfel de filozofeme. Aceasta nu 
o afirmă însă nimeni; dar a susține că astfel de conținuturi nu 
sînt cuprinse implicit în miturile respective înseamnă a 
ridica o obiecţie absurdă. Ca produse ale rațiunii (dar nu ale 
celei gînditoare), religiile popoarelor, precum și mitologiile, 
oricât ar fi ele de simple şi oricît ar apărea de puerile, conţin, 
fără îndoială, asemenea operelor de artă veritabile, idei, deter- 
minații generale, adevărul ; instinctul raționalității le stă la 
bază. Cu aceasta este legat faptul că, întrucît mitologicul trece 
în modul sensibil de a privi lucrurile, se amestecă aici şi un 
oarecare material accidental exterior. Deoarece înfățișarea con- 
ceptului în chip sensibil conţine totdeauna în ea o nepotrivire, 
terenul imaginaţiei nu poate exprima ideca în mod adevărat. 
Această formă sensibilă, produsă în mod istorie sau natural, 
trebuie determinată sub multe din aspectele ei, iar acest mod 
exterior de a fi determinat trebuie să aibă mai mult ori mai 

puţin o natură ce nu corespunde ideii. Se poate întîmpla ca 
și în această explicaţie să fie conținute multe erori, mai ales 
cînd se merge pînă la amănunte. Mulțimea obiceiurilor, acți- 
unilor, ustensilelor, hainelor, sacrificiilor etc. poate conţine 
desigur, ceva analogic, o relaţie, dar foarte îndepărtată, motiv 
are face să intervină aici numeroase elemente accidentale. 
Trebuie însă recunoscut ca fapt esenţial că mitologia conţine 
în ea rațiune ; a o înţelege în felul acesta este un mod necesar 
de a o considera. 


Numai că, din prezenta istorie a filozofiei, mitologia va 
trebui să fie exclusă, deoarece noi nu avem de-a face în ea cu 
filozofeme în general, cu gînduri conţinute numai impliciţ 
într-o înfăţişare oarecare ; ci cu gînduri explicite şi numai în- 
trucît sînt explicite, — numai întrucît conţinutul pe care 
veligia îl cuprinde în ea, ajunge la conştiinţă în forma gîndului. 
Aceasta este o deosebire enormă. Rațiunea există şi la copil, 
ca este în el, dar nu este decît simplă dispoziţie. În filozofie 
însă avem de-a face cu forma potrivit căreia acest conținut 
este expus în forma gîndului. Forma absolută a ideii este numai 
gîndul. Filozofemele conţinute implicit în religie nu ne 
privesc. Ele trebuie să fie ca gînduri. ` 

Evident, în multe mitologii ni se dau imagini şi în același 
timp şi semnificaţia lor, ori imaginile trimit direct la sem- 
nificaţia lor. Vechii perşi adorau soarele sau focul în ge- 
neral, ca pe ființa supremă. Fondul originar este, în religia 
persană, Zervane Akerene, timpul nemărginit (eternitatea). 
Această ființă simplă, infinită, are „cele două principii, Ormuzd 
(Opoudo56) şi Ahriman ("Apeiuăvoc), domnii binelui şi ai ră- 
ului”*. Plutarh spune că această ființă, „nu este o unică fiinţă 
care ar susține și ar guverna totul, ci binele este amestecat cu 
răul şi, în general, natura nu produce nimic ce este pur și simplu ; 
astfel, această ființă nu este un distribuitor unic care ne-ar da ca 
un ospătar din două vase o băutură şi ar amesteca-o, ci această 
ființă mişcă, dacă nu întreaga lume, cel puţin acest pămînt 
în mod inegal prin mijlocirea a două principii opuse și dușmane 
dintre .care unul se îndreaptă spre dreapta, iar celălalt acţio- 
nează în sens contrar. Zoroastru şi-a reprezentat acest lucru 
în felul că unul dintre principii (Ormuzd) ar fi lumina, iar 
celălalt (Ahriman) întunericul ; la mijloc, între ei, ar fi Mithra 
(utooc è dueoiv), motiv pentru care perșii îl numesc ,,mijlo- 


* Diog. Laertios I, $ 8. 

citorul” ( uecitns)*. Mithra este apoi şi substanța, ființa 
universală, soarele ridicat la nivelul totalității. El nu este 
mijlocitor între Ormuzd şi Ahriman, ca şi cînd ar trebui să 
încheie pace între ci, încît să continue să subsiste amîndoi, 
ci el se alătură lui Ormuzd, luptînd împreună contra răului. 
Mithra nu participă la bine şi la rău, el nu este o astfel de fu- 
nestă ființă intermediară. 

Ahriman este numit uneori fiul luminii cel întîi născut, 
dar numai Ormuzd a rămas în lumină. La crearea lumii vizi- 
bile, Ormuzd, în a sa împărăție a luminii, împărăție de necu- 
prins, a aşezat bolta fermă a cerului pe pămînt, boltă care, 
deasupra, este înconjurată de toate părțile de lumina cea din- 
tîi, de lumina originară. În mijlocul pămîntului se găseşte 
înaltul munte Albordi, care se înalță pînă sus în lumina primor- 
dială. Împărăția luminii lui Ormuzd se întinde netulburată 
deasupra bolții solide a cerului şi peste muntele Albordi, la 
fel ca şi peste pămînt, pînă în al treilea ev, cînd a pătruns 
Ahriman — a cărui împărăție a întunericului se mărginea 
mai înainte să se întindă sub pămînt — în lumea corpurilor 
lui Ormuzd, domnind de acum înainte împreună cu acesta. Acum, 
spaţiul dintre cer şi pămînt este împărțit pe jumătate între 
lumină și noapte. Întoemai cum mai înainte Ormuzd nu avea 
decît un stat al spiritelor luminii, tot astfel Ahriman nu domnea. 
decât într-un stat al nopţii, acum însă, pătrunzînd în lumea 
lui Ormuzd, el opune creației pămîntene a luminii o creaţie 
pămînteană a nopții. De acum începînd, stau față în față, 
potrivnice una celeilalte, două lumi corporale, una pură şi 
bună, alta impură şi rea. Această opoziţie străbate întreaga 
natură. Pe muntele Albordi Ormuzd a creat pe Mithra ca mijlo- 
citor pe seama pămîntului. Scopul creaţiei lumii corporale nu 
este altul decît acela de a readuce la creatorul lor ființele căzute 
de la el, de a le face din nou bune și, prin aceasta, de a face 
să dispară pentru totdeauna răul. Lumea corpurilor este teatrul 
şi cîmpul de luptă dintre bine și rău; dar lupta luminii cu 
întunericul nu este o opoziţie în sine absolut nerezolvată, ci e 
trecătoare, deoarece Ormuzd, principiul luminii, va învinge. 

Observ cu privire la cele de mai sus că acest dualism este 
remarcabil sub raport exclusiv filozofic. O dată cu el devine 
necesar conceptul; acesta este în sine în mod nemijlocit con- 
trariul său însuși, este în altul unitate a sa cu sine însuși. Întru- 


* De Iside el Osiride (vol. II, p. 369, ed. Nyland). 

cît dintre cele două principii esenţa este, propriu-zis, numai 
principiul luminii, iar principiul întunericului este ceea ce e 
lipsit de valoare, principiul luminii coincide cu Mithra însuși, 
care fusese numit mai înainte ființă supremă. Considerînd în 
aceste reprezentări momentele care au o legătură mai apropiată 
cu filozofia, interesant poate fi pentru noi numai ceea ce e 
general în aceste reprezentări, adică o esență simplă al cărei 
opus absolut se înfăţişează ca opoziţie a esenței şi a suprimării 
ei. Opoziția s-a dezbrăcat de aparența accidentalităţii. Dar 
principiul spiritual nu este separat de cel fizic, întrucît binele 
şi răul sînt determinate în acelaşi timp ca fiind lumină şi întu- 
neric. Vedem, prin urmare, că aici gîndul se rupe și totodată 
nu se rupe de realitate, așa cum se întîmplă numai în religie, 
încît suprasensibilul este iarăşi reprezentat într-un chip sen- 
sibil, lipsit de concept, şi împrăștiat ; dar întreaga împrăştiere 
a sensibilului este comprimată într-o opoziție simplă, iar miş- 
carea este reprezentată tot aşa de simplu. Aceste determinaţii 
sînt foarte apropiate de gînd, ele nu sînt simple imagini. Dar 
nici atare mituri nu interesează filozofia. În ele principalul nu 
este gîndul, ci elementul precumpănitor este forma mitului. În 
toate religiile există oscilare între ceea ce e metaforă şi ceea ce 
este gînd; acest amestec se situează încă în afara filozofiei. 


Tot astfel, la fenicieni, cosmogonia lui Sanchuniaton * : 
„Principiile lucrurilor sînt un haos, în care elementele nedez- 
voltate erau amestecate unele cu altele, şi un spirit aerian. 
Acesta a fecundat haosul, creînd împreună cu el o materie 
gelatinoasă, pe Mot (iAw), care conţinea în ea forțele vieţii 
şi seminţele animalelor. În urma amestecului lui Mot cu mate- 
ria naosului și în urma fermentării care a rezultat de aici, 
elementele s-au separat. Părţile de foc au urcat în înălțime şi 
au format constelaţiile. Prin acţiunea acestora asupra aerului 
s-au creat norii. Pămîntul deveni productiv. Din amestecul 
apei cu pămîntul, amestec intrat în putrefacție sub influența 
iui Mot, au luat naştere animalele, imperfecte şi lipsite de 
simţuri. Acestea, la rîndul lor, au dat naştere altor animale, 
mai perfecte şi dotate cu simţuri. Zguduirea produsă de tunet 


* Sanchuniathonis Fragmenta, ed. Rich. Cumberland, Londin, 1720, 8; 
în germană de J. P. Kassel, Magdeburg, 1755, 8* (pp. 1—4). — Aceste fragmente, 
aflate la Eusebiu (Praepar. Evang., I, 10), sînt scoase dintr-o traducere a lui San- 
chuniathon în grecește din limba feniciană, traducere făcută de gramaticul Philo 
din Biblos. Philo a trăit pe timpul lui Vespasian ; el atribuie lui Sanchuniathon 
o etate înaintată. 

în furtună a fost aceea care a făcut să se trezească la viață 
primele animale, care dormeau în învelișul semințelor lor”. 

La caldeeni, Berosus : „Zeul originar este Bel, zeiţa e 
Omoroka (Marea), iar alături de aceștia au mai existat și alți 
zei. Bel a tăiat în două pe Omoroka pentru a face din cele două 
jumătăţi ale ei cerul și pămîntul. După aceea şi-a tăiat lui 
însuşi capul, şi din picăturile sîngelui său divin a luat naştere 
neamul omenesc. După crearea omului, Bel alungă întunericul, 
despărți cerul de pămînt şi dădu lumii formă mai naturală. 
Cum unele regiuni ale pămîntului îi. apărură insuficient de 
populate, el sili pe un alt zeu să se sinucidă, iar din sîngele 
acestuia luară fiinţă oameni mai mulţi şi alte genuri de animale. 
La început oamenii au trăit în chip sălbatic şi fără cultură, 
pînă ce un monstru” (pe care Berosus îl numeşte Oannes) 
„i-a unit într-un stat, i-a învățat artele și ştiinţele şi, în general, 
i-a educat spre a deveni umanitate. În acest scop, monstrul 
s-a înălțat din mare la răsăritul soarelui, iar la apusul soarelui 
el s-a ascuns din nou sub valurile mării” *. 

Şi mitologicul poate avea pretenţia de a fi un fel de filo- 
zofare. Au existat filozofi care s-au servit de forma mitică 
pentru a apropia' filozofemele lor de imaginaţie ; conţinutul 
mitului este gîndul. Însă la miturile vechi mitul nu e simplu 
înveliş : cei care l-au creat nu au avut, pur şi simplu, gîndul 
pe care numai l-au ascuns. În cuprinsul modului nostru reflexiv 
se poate întîmpla așa ceva, poezia primordială nu pleacă însă 
de la separarea prozei de poezie. Dar cînd filozofii au făcut uz 
de mit, în cele mai multe cazuri ei au avut ideea, căutînd doar 
o imagine pentru aceasta. Astfel, Platon are multe mituri 
frumoase, mitic au vorbit şi alţii. Tot aşa şi Jacobi, care face 
filozofie în forma religiei creştine, exprimînd în felul acesta 
lucrurile cele mai speculative. Dar- această formă nu este 
potrivită pentru filozofie ; gîndul care se are pe sine însuşi ca 
obiect trebuie să şi fie pentru sine obiect în forma gîndului, 
el trebuie să se fi ridicat pînă la forma care îi este proprie. 
Platon este adesea prețuit pentru miturile lui, prin ele el ar 
fi dat dovadă de o genialitate mai mare decît a altor filozofi. 


* Berosi Chaldaica, fragmente la : Josephus, Syncellus şi Eusebius ; colecţia 
lui Scaliger în supliment la De emendatione temporum, complet la Fabricius, Biblio- 
theca graeca, vol. XIV, pp. 175 — 211 (pp. 185 — 190). — Berosus a trăit pe 
timpul lui Alexandru, pare să fi fost preot al lui Bel şi să-și fi luat informaţiile 
din arhivele templului din Babilon. 

Se susţine că miturile lui Platon ar fi ceva mai excelent decît 
este modul abstract de exprimare ; şi, fără îndoială, găsim în 
scrierile lui Platon frumoase expuneri de mituri. Dar, privind 
lucrurile mai precis, Platon recurge la mituri în parte din cauza 
neputinței de a se exprima în modul pur al gîndului, în parte 
numai în introducere ; acolo însă unde ajunge la ceea ce este 
principal, el se exprimă altfel ; în Parmenide de exemplu, avem 
determinaţii de gîndire simple, fără imagini. Evident, miturile 
lui Platon pot fi utile din punct de vedere exterior ; pentru a 
oferi elemente mai ușor reprezentabile, filozoful coboară de 
pe culmile speculaţiei, dar valoarea lui Platon nu rezidă în 
miturile lui. Cînd gîndirea a ajuns să se întărească în aşa 
măsură, încît să-şi confere sieși în sine însăşi, în propriul său 
element, ființă determinată, mitul devine o podoabă inutilă, 
care nu promovează filozofia. Adesea unii se opresc numai la 
aceste mituri. Astfel, Aristotel a fost rău înțeles fiindcă ici şi 
colo el a intercalat comparații în textele sale. Metafora nu 
poate fi cu totul adecvată gîndului, ea conţine totdeauna ceva 
în plus. Neîndemînarea de a-şi reprezenta gîndul ca gînd 
recurge la mijlocul exprimării în forma sensibilă. — Nu este 
însă îngăduit ca gîndul să fie ascuns de mit; scopul miticului 
este, dimpotrivă, acela de a exprima, de a dezvălui gîndul. 
Această expresie, simbolul, este, se înţelege, defectuoasă ; acela 
care ascunde gîndul în simboluri nu are gîndul. Gîndul este 
ceea ce se revelează, deci miticul nu este mijloc adecvat de 
exprimare a gîndului. Aristotel spune: ,,Despre cei ce filo- 
zofează în formă mitică nu merită să tratăm în chip serios” * ; 
aceasta nu este forma în care poate fi expus gîndul, nu e decît 
un mod inferior [de exprimare]. 

Înrudit cu acest mod de exprimare este acela de a expune 
un conţinut general în formă de : numere, linii, figuri geometrice. 
Acestea au caracter metaforic, dar nu concret metaforic, ca 
miturile. Astfel se poate spune : eternitatea ar fi un cerc, e 
șarpele care-și muşcă coadă; — este o imagine. Dar spiritul 
nu are nevoie de un astfel de simbol, el are la dispoziţia sa lim- 
bajul. Există popoare care s-au oprit la modul de exprimare 
simbolic, dar cu astfel de forme nu se merge departe. În acest 
clement pot fi exprimate determinaţiile cele mai abstracte, 
mai departe însă se produce confuzie. Întocmai cum franc- 


* Cf. Metaph., III, 4: mept pèv 7âv uvOxăc oopioutvev obu ăErov ueră 
oxov6îjG Oxoreîv. 

masonii au simboluri care sînt considerate ca expresie a unei 
înțelepciuni adînci — cum ar fi numită adîncă o fîntînă al 
cărei fund nu este vizibil —, tot astfel omului i se pare cu 
ușurință adînc ceea ce este ascuns: acolo se ascunde ceva 
profund. Dar, dacă ceva e ascuns, este posibil și ca în spatele 
lui să nu existe nimic ; astfel, la franemasoni, ceea ce e absolut 
ascuns (adică şi pentru mulţi dintre ei, şi pentru cei străini 
de organizație) nu ascunde nimic în spatele lui, deoarece ei 
nu posedă nici o înțelepciune specială și nici vreo ştiinţă aparte. 
Gîndul este mai degrabă tocmai aceasta : să se manifeste ; — 
aceasta este natura sa, aceasta este el însuși : să fie clar. Mani- 
festarea nu este o stare care totodată poate fi şi nu poate fi, 
aşa încît gîndul să rămînă încă gînd cînd nu ar fi manifestat, 
ci manifestarea, este însăși ființa sa. 

Cum vom observa cînd va fi vorba despre pitagoricieni, 
numerele sînt mijloace nepotrivite pentru a cuprinde gîndul ; 
astfel, uovăs [monadele], čus [diadele], pisc [triadele] la 
Pitagora.  Movws este unitatea, vag e diferența, iar rpiăs 
trebuie să fie unitatea unităţii şi a diadei; 3 este =1 + 2, 
dar aceasta este deja o legătură rea ; primele două numere se 
unesc prin adițiune, aceasta este cea mai rea formă de unitate. 
Numărul trei se înfățișează într-un chip mai profund în religie 
ca trinitate, în filozofie ca concept. Dar numărarea este o 
proastă manieră. 

Se vorbeşte şi despre filozofia chinezilor, a lui Foi. Și la 
ei întîlnim modul de a exprima gîndurile prin numere. Totuşi 
chinezii au şi explicat semnificaţia simbolurilor lor, au degajat 
deci determinaţia lor. Abstracţiile universale şi simple au mijit 
în fața spiritului tuturor popoarelor care au atins un oarecare 
nivel de cultură. 

Al doilea, trebuie să mai notăm că în religie ca 
atare, şi apoi şi în poezie, sînt cuprinse gînduri. Religia, 
înfăţişată nu numai cu mijloacele artei, conține gînduri efec- 


„ tive, filozotfeme. În poezie (aceasta este arta care are ca element 


limbajul) se trece şi la exprimarea gîndului, găsim doar și 
la poeţi gînduri generale profunde. Idei generale despre ceea ce 
este esenţial se află pretutindeni. Mai cu seamă în religia indică 
sînt exprimate în mod explicit gînduri generale. De aceea se 
spune că astfel de popoare au avut și filozofie propriu-zisă. 
întîlnim în cărţile indice, fără îndoială, idei generale intere- 
sante; aceste idei se mărginesc la tot ceea ce este mai abstract : 
la reprezentarea nașterii şi a pieirii, la reprezentarea unui 

proces ciclic în această privință. Astfel este cunoscut simbolul 
păsării fenix, simbol venit, în general, din Orient. Găsim la 
cei vechi gînduri despre viață şi moarte, despre trecerea ființei 
în neant : din viață se naşte moarte, din moarte viaţă ; chiar 
în ființă, în ceea ce este pozitiv, este conţinut deja negativul; 
orice schimbare, orice proces vital constă în aceasta. Dar astfel 
de gînduri se întîlnesc numai ocazional şi ele nu pot fi consi- 
derate ca filozofeme propriu-zise, deoarece filozofie avem 
numai atunci cînd gîndul ca atare este privit ca bază, ca ab- 
solut, ca rădăcină a restului existenței. Or, nu acesta este cazul 
în reprezentările despre care vorbim. 

Filozofia nu are idei despre ceva, despre un obiect care 
există în prealabil ca substrat, ca bază. Conţinutul ei este el 
însuși deja gînd, gîndul universal care trebuie să fie în mod 
absolut ceea ce este prim; absolutul în filozofie trebuie să fie 
ca gînd. În religia greacă întîlnim necesitate veșnică ; aceasta 
este un raport universal absolut, este determinaţie a gîndirii. 
Dar acest gînd are încă subiecte alături de el, el nu exprimă 
decît un raport ; necesitatea nu este considerată ca însăși ființa 
veritabilă, atoteuprinzătoare. În consecință, nici despre acest 
mod nu trebuie să tratăm. Am putea vorbi astfel despre filo- 
zofia lui Euripide, a lui Schiller, a lui Goethe. Dar toate aceste 
gînduri — moduri de reprezentare generale despre adevăr, 
despre destinația omului, despre ceea ce este moral ete. — sînt, 
pe de o parte, formulate numai incidental, pe de altă parte 
ele nu au primit forma propriu-zisă a gîndului, încît aceea ce 

este astfel exprimat să fie supremul lucru, să constituie funda- 
mentul absolut. La inzi, tot ce se referă la "gînd se învălmăşeşte. 


În al treilea rînd, nu ne interesează nici filo- 
zofia pe care o găsim înăuntrul unei religii oarecare. Întilnim 
şi la părinţii bisericii şi la scolastici, nu numai în religia indică, 
idei speculative profunde despre însăşi natura lui Dumnezeu. 
Cunoaşterea unor astfel de gînduri prezintă un interes esenţial 
în istoria dogmaticii, dar ele nu-i aparțin istoriei filozofiei. Cu 
toate acestea, despre scolastici trebuie să notăm mai multe 
lucruri decît despre părinţii bisericii. Aceștia au fost, desigur, 
filozofi mari, cărora li se datorează în bună măsură dezvoltarea 
creştinismului. Dar gîndurile lor speculative aparțin, pe de o 
parte, altor filozofii, care trebuie deci să fie considerate pentru 
ele însele ; astfel, gîndurile platonice întilnite la ei; pe de altă 
parte, gîndurile lor speculative provin din conţinutul speculativ 
al religiei însăşi, conţinut care ca învăţătură a bisericii le stă 

pentru sine la bază, aparţinînd înainte de toate credinţei. 
Aceste gînduri se bazează deci pe o presupoziţie. Propriu-zis, 
ele nu sînt filozofie veritabilă, adică gînduri care se bazează 
pe ele însele, ci ele acţionează în sprijinul acestei reprezentări 
presupuse ca bine stabilită, fie spre combaterea şi infirmarea 
altor reprezentări şi filozofeme, fie şi spre apărarea filozofică 
a propriei doctrine religioase împotriva acestor filozofeme şi 
reprezentări ; încât aici gîndul nu se cunoaşte pe sine şi nu se 
înfăţişează ca pe ceva suprem, ca o culme absolută a conţinutului, 
ca gînd ce se determină pe sine din interior. Conţinutul trece 
deja pentru sine ca adevărat, nu se bazează pe gînd. — Inte- 
lectul nu înţelege adevărurile religiei ; cînd el se numeşte pe 
sine rațiune (proprie filozofiei luminilor), prezentîndu-se ca 
domn și stăpîn, se înşală. Conţinutul religiei creştine nu poate 
fi înțeles decît pe cale speculativă. Prin urmare, cînd părinţii 
bisericii au gîndit din interiorul învăţăturii bisericii, gîndurile 
lor au fost foarte speculative, însă conţinutul lor nu este justi- 
ficat de gîndire ca atare; justificarea supremă a acestui con- 
ţinut era doctrina, bisericii. Aici filozofia este îngrădită înăuntrul 
unui concept doctrinar ferm, ea nu este gîndirea care pleacă liber 
de la ea însăși. Astfel şi la scolastici gîndul nu se construiește 
pe sine din sine, el se referă la presupoziţii. La scolastici gîn- 
direa se baza deja în măsură mai mare pe sine, dar nu în opoziţie 
cu învățătura bisericii ; ambele trebuiau să fie de acord una cu 
alta, şi erau ; însă gîndirea era nevoită să dovedească din sine 
ceea ce mărturisise deja biserica. 

În felul arătat mai sus am separat noi de filozofie ceea ce 
este înrudit cu ea. Apoi am scos totodată în evidență momentele 
acestei relaţii de înrudire care aparțin conceptului filozofiei, 
în parte însă le-am separat de acesta. În felul acesta putem 
degaja şi cunoaşte conceptul filozofiei. 

c. Separarea filozofiei de filozofia populară. Dintre cele 
două sfere înrudite cu filozofia, una (sfera științelor speciale) 
nu a putut fi considerată de noi ca filozofie, deoarece avea lipsa 
că ea, ca privire şi gîndire prin sine, ca activitate de a cunoaşte 
finitul, fiind scufundată în materialul finit, nu avea comun cu 
filozofia conţinutul, ci numai momentul formal, subiectiv ; 
sfera a doua, religia, a avut defectul că nu avea comun cu 
filozofia decît conţinutul, momentul obiectiv ; în ea nu gîndirea 

“i1 liberă era moment esenţial, ci obiectul în formă simbolică ori. 
în formă istorică. Filozofia pretinde unitatea, întrepătrunderea 
celor două momente. Ea uneşte aceste două laturi într-o uni- 

tate : duminica vieţii, cînd omul, umil, renunță la el însuşi, 
şi ziua lucrătoare, cînd omul stă pe picioarele-i proprii, este 
stăpîn şi lucrează conform intereselor sale. O a treia poziţie 
pare să unească ambele aceste momente : aceasta este filo- 
zofia populară. Ea are de-a face cu obiecte generale, 
filozofînd despre Dumnezeu şi lume, și în acest caz şi gîndirea 
este activă, vrînd să cunoască astfel de obiecte. Totuși sîntem 
nevoiți să lăsăm la o parte şi această filozofie. Scrierile lui 
Cicero pot fi socotite ca aparținind aici; este o filozofare 
care are locul ei, în cuprinsul căreia se spun lucruri excelente, 
Cicero a avut bogate experienţe ale vieţii şiale cugetului, scoţînd 
din ele ceea ce este adevărat, după ce a văzut cu proprii săi 
ochi cum merg lucrurile în lume. El se exprimă ca un spirit 
cultivat asupra celor mai mari probleme ale omului, fapt pentru 
care va fi atît de iubit. Misticii, visătorii pot fi, din alt punet 
de vedere, încadraţi aici. Ei dau expresie profundei lor pietăţi, 
prin care au făcut experienţa unor regiuni mai înalte. Cînd 
reuşesc să exprime conținutul suprem, expunerea lor devine 
cuceritoare. Astfel sînt scrierile unui Pascal; în Pensées 
găsim cele mai profunde vederi. 


Dar această filozofie mai are un neajuns, dacă o considerăm 
în lumina conceptului de filozofie. Ultima instanță la care 
se face apel (întocmai ca şi în timpurile moderne) este faptul 
că omul posedă cutare instinct sădit în el de natură. În această 
privinţă Cicero este foarte larg. Se vorbeşte acum despre instinc- 
tul moral, dar el este numit sentiment. Astfel, religia nu s-ar 
sprijini pe ceva obiectiv, ci pe sentimentul religios ; conştiinţa 
nemijlocită a omului despre Dumnezeu ar fi supremul temei 
al ei. Cicero întrebuințează adesea expresia de consensus gentium. 
Această referire este, după maniera mai nouă, părăsită mai mult 
sau mai puţin, deoarece subiectul trebuie să se bazeze pe sine. 
Se face în primul rînd apel la sentiment, la care se adaugă 
apoi argumente, rezonări ; dar și acestea nu pot apela ele însele 
decît la ceea ce este nemijlocit. Evident că aici se pretinde 
gîndire proprie, conţinutul este şi el scos din eu; dar sîntem 
nevoiţi să excludem din filozofie şi acest mod de a filozofa, 
deoarece izvorul din care este scos conținutul e de aceeași 
natură cu cel propriu primelor două sfere. În prima sferă izvorul 
este natura, în a doua este spiritul, dar aici acest izvor este 
autoritatea, conţinutul fiind dat de ea, iar reculegerea reli- 
gioasă suprimă numai pentru moment această exterioritate. 
Izvorul este inima, înclinațiile, predispoziţiile, fiinţa noastră 

naturală, sentimentul meu de dreptate, sentimentul meu despre 
Dumnezeu. Conţinutul este într-o formă care e numai o formă 
naturală. În sentiment am totul, dar şi în mitologie am tot 
conţinutul, însă acesta nu există în chip autentic nici în sen- 
timent şi nici în mitologie. Legile, învățăturile religiei fac să 
pătrundă acest conţinut în conştiinţă într-un mod mai deter- 
minat ; în sentiment arbitrarul subiectivului se amestecă încă 


în conţinutul acesta. 


3. ÎNCEPUTUL FILOZOFIEI ȘI AL ISTORIEI El 


În filozofie conţinut este gîndul, universalul, care este 
toată ființa. Acest conținut general trebuie determinat. Vom 
vedea cum apar încetul cu încetul în istoria filozofiei deter- 
minaţțiile acestui conţinut. Mai întîi aceste determinaţii vor 
fi nemijlocite, mai departe universalul trebuie conceput ca ceea 
ce se determină în chip infinit pe sine însuși. Întrucît am deter- 
minat astfel conceptul filozofiei, se pune întrebarea: unde 
începe filozofia şi istoria ei? 

a. Libertatea gîndirii ca condiţie a începutului. După cele 
spuse mai sus, răspunsul general este : filozofia începe acolo 
unde universalul este conceput ca fiind existentul atotcuprin- 
zător sau unde ceea-ce-este e sesizat într-un mod general, 
unde apare gîndirea gîndirii. Unde s-a întîmplat oare acest 
lucru? Unde a început oare aşa ceva? Acesta este aspectul 
istorie al întrebării. Gîndirea trebuie să fie pentru sine, să vie 
la existență în libertatea ei, să se rupă de ceea ce e natural 
și să iasă din cufundare în intuiţie. Gîndirea ca liberă trebuie 
să intre în sine, este pusă prin aceasta, conştiinţa libertăţii. Înce- 
putul adevărat al filozofiei trebuie făcut acolo unde absolutul 
nu mai există ca reprezentare, ci unde gîndul liber nu numai că 
gîndeşte simplu absolutul, ci sesizează ideea acestuia, adică 
acolo unde gîndul liber concepe ființa ca fiind gînd (fiinţă care 
poate fi şi gîndul însuşi), fiinţă pe care o recunoaşte ca fiind 
esență a lucrurilor, sesizînd-o ca totalitate absolută şi ca esență 
imanentă a toate, chiar și atunci cînd aceasta ar fi o ființă 
exterioară. Astfel, ființa simplă, neperceptibilă cu simţurile, pe 
care evreii au gîndit-o ca fiind Dumnezeu (orice religie este 
gîndire), nu este obiect al filozofiei ; ci obiect al filozofiei sînt, 
de exemplu, propozițiile : esența sau principiul lucrurilor este 
apa, ori focul, ori gîndul. 

Această determinaţie generală, gîndirea care se afirmă pe 
sine însăşi, este determinaţie abstractă. Ea este începutul filo- 
zofiei ; acest început este în același timp ceva istoric, e figura 


concretă a unui popor al cărei principiu îl constituie ceea ce am | 


spus. Un popor care posedă această conştiinţă a libertăţii își 
întemeiază ființa sa determinată, concretă, pe acest principiu. 
Legislaţia, întreaga stare a poporului, îşi are temeiul numai în 
conceptul pe care spiritul şi-l face despre sine, numai în cate- 
goriile pe care le posedă el. Cînd spunem că apariţia filozofiei 
este condiționată de conştiinţa libertăţii, spunem că poporului, 
la care începe filozofia, trebuie să-i stea la bază acest principiu ; 
consecința practică a acestui fapt este înflorirea libertăţii reale, 
a libertăţii politice. Aceasta începe numai acolo unde individul 
pentru sine se ştie pe sine ca individ, ca pe ceva universal, esen- 
ţia], care, ca individ, are o valoare infinită, sau acolo unde su- 
biectul a ajuns la conștiința personalităţii, deci cînd el vrea să 
fie prețuit pur şi simplu pentru el însuşi. Aici este implicată 
gîndirea liberă a obiectului; a obiectului absolut, universal, 
esenţial. A gîndi înseamnă a da la ceva forma generalităţii ; 
a se gîndi pe sine înseamnă a se şti pe sine ca universal în sine, 
a-şi da determinaţia universalului, a se raporta la sine însuși. 
Aici este implicat elementul libertăţii practice. Gîndirea filo- 
zofică implică legătura următoare : gîndul, ca gîndire, are în 
faţa sa un obiect general ; gîndul face din general obiect al său, 
sau ceea ce este obiectiv se determină pe sine ca universal. 
Gîndul determină singularitatea lucrurilor naturale care se 
găsesc în conștiința sensibilă ca pe ceva universal, ca pe un 
gînd, ca pe un gînd obiectiv, iar ce e obiectiv el îl determină 
ca gînd. În al doilea rînd, este nevoie ca pe acest general eu să-l 
cunosc acum, să-l determin, să-l ştiu. O relaţie faţă de general, 
relaţie care îl ştie şi îl cunoaște, se produce numai în măsura 
în care eu mă consider pe mine pentru mine şi mă menţin ca 
atare. Întrucît ceea ce e obiectiv rămîne față de mine ceea ce 
este obiectiv şi întrucît eu în acelaşi timp îl gîndesc, acesta este 
al meu ; şi cu toate că el este gîndirea mea, el este totuși pentru 
mine ceea ce e absolut general; eu m-am menținut în acesta, 
sînt păstrat în acest ce obiectiv, infinit, am conştiinţă despre 
el şi mă opresc pe poziţia obiectivităţii. 

Aceasta este legătura generală care există între libertatea 
politică şi apariţia libertăţii gîndului. De aceea în istorie filo- 
zofia apare numai acolo unde apar constituţii libere. Spiritul 
trebuie să se separe de voința sa naturală, de starea sa de cufun- 

dare în materie. Forma cu care începe spiritul lumii şi care pre- 
merge treptei acestei separări este treapta unităţii spiritului cu 
natura, unitate care, fiind nemijlocită, nu este cea adevărată. 
Acesta este modul oriental de a fi ; filozofia începe în lumea greacă. 

b. Excluderea Orientului și a filozofiei lui. Despre prima 
formă trebuie să dăm cîteva lămuriri. Spiritul este conştiinţă, 
e ceea ce voiește, ceea ce doreşte. Cînd conştiinţa de sine se 
află pe această primă treaptă, cercul reprezentărilor și al voinţei 
ei este finit. Deci, inteligența fiind aici finită, sus-amintita, 
unitate a spiritului şi a naturii nu este starea perfectă. Scopu- 
rile nu sînt încă ceva general pentru sine. Cînd vreau să realizez 
dreptatea, moralitatea, vreau ceva general ; aici caracterul gene- 
valului trebuie să stea la bază. Cînd un popor are legi juridice, 
generalul este obiect ; acest lucru presupune o întărire a spiri- 
tului. Cînd voința vrea ceea ce este general, ea începe să fie 
liberă. Voința generală conţine raportări de-ale gîndirii la gîndire 
(la general); astfel, gîndirea este la sine însăşi. Poporul vrea li- 
bertate, își subordonează dorinţele legii ; mai înainte de aceasta 
ceea, ce e voit este numai ceva particular. Natura mărginită a 
voinţei constituie caracterul orientalilor, la ei voinţa se voieşte 
pe sine ca voinţă finită, ea încă nu s-a conceput pe sine ca 
generală. Drept urmare, nu există la ei decît stare de stăpîn 
şi slugă; aceasta este sfera despotismului, unde frica este, în 
general, categoria dominantă. Voința încă nu este liberată de 
acest finit, fiindcă gîndirea nu este încă liberă pentru sine ; ea 
poate fi sesizată, prin urmare, în acest finit, finitul poate fi 
afirmat ca negativ. Acest sentiment al negaţiei — că ceva nu 
poate rezista — este frica ; libertatea este a pu fi în ceea ce 
este finit, ci în ființa-pentru-gine ; aceasta nu poate fi atacată. 
Omul trăieşte în frică sau el domină oamenii prin frică ; ambele 
poziții stau pe aceeași treaptă, deosebirea dintre ele constă 
numai în energia mai mare a voinței, energie care poate merge 
pînă la sacrificarea a tot ce este finit în vederea unui scop 
particular. 

Religia are cu necesitate acelaşi caracter. Momentul prin- 
cipal al ei este frica de Dumnezeu, peste care nu s-a trecut. 
„Frica de Dumnezeu este începutul înţelepciunii”, aceasta, 
este adevărat ; omul trebuie să fi început cu ea, să fi cunoscut 
scopurile finite în determinaţția negativului. Dar omul trebuie 
să învingă frica prin renunțare la scopurile finite. Întrucit religia 
asigură mulțumire, ea însăşi este prizoniera finitului. Princi- 
palele moduri de conciliere sînt aspecte ale naturii, care sînt 

personificate şi venerate. Peste conţinutul naturii conştiinţa, 
se ridică la ceva infinit. Atunci determinaţia principală este 
frica de puterea în faţa căreia individul se ştie pe sine numai ca 
ceva accidental. Această dependenţă poate lua două forme, 
ba ea trebuie să treacă de la o extremă la cealaltă. Acest finit 
care este pentru conștiință poate avea forma finitului ca finit 
sau poate deveni infinit, care nu este însă decît ceva abstract. 
În felul acesta se trece de la pasivitatea voinţei, de la sclavie 
(în domeniu practic), la energia voinţei, care nu este însă decît 
arbitrar. Tot astfel întîlnim în religie cufundarea în cea mai 
adîncă senzorialitate, practicată ca cult divin, şi apoi refugiul 
în cea mai goală abstracție, considerată ca infinit. Atitudinea 
sublimă de a renunţa la toate se întîlneşte la orientali, mai 
cu seamă la inzi ; ei se torturează, trec în extrema abstracţie. 
Astfel, unii inzi îşi privesc timp de zece ani vîrful nasului, sînt 
nutriţi de cei ce-i înconjură şi n-au nici un conținut sufletesc 
mai bogat; ei sînt numai abstracţia care cunoaşte și al cărei 
conținut este deci cu totul limitat. În consecință, acesta nu 
este terenul libertăţii. Despotul își realizează toanele ; fără îndo- 
ială, el face şi bine, dar nu ascultînd de o lege, ci de bunul său 
plac. 

Spiritul răsare, desigur, în Orient, dar aici condiţiile sînt 
încă de aşa natură, încît subiectul apare nu ca persoană, ci ca 
ceva negativ şi pieritor în substanţialul obiectiv (care este re- 
prezentat, pe de o parte, ca suprasensibil, iar pe de altă parte 
mai mult ca material). Supremul lucru pe care-l poate realiza 
individualitatea, fericirea veşnică, este reprezentat ca o scufun- 
dare în substanţă, ca o pieire a conştiinţei şi deci a deosebirii 
dintre substanţă și individualitate, prin urmare ca nimicire. 
Ta naștere, așadar, o condiţie lipsită de spirit, întrucît supremul 
nivel al acestei condiţii este lipsa de conștiință. În faţa acestei 
substanțe există însă omul ca individ, dar substanţa este gene- 
ralul, iar individul este singularul. De aceea, întrucît omul nu 
a realizat amintita beatitudine , întrucît este deosebit de sub- 
stanţă , el este în afara unităţii, nu are nici o valoare, există 
numai ca ceea ce este accidental, lipsit de drepturi, numai ca 
finit. El se găseşte pe sine ca ceva determinat de natură, adică 
distribuit în caste. Aici voința nu este voință substanțială, este 
arbitrar, este abandonată accidentalităţii exterioare şi interioare, 
numai substanţa fiind ceea ce este afirmativ. 

Aceasta nu exclude, desigur, noblețea, grandoarea, sublimul 
caracterului, care există numai ca mod determinat de natură 

sau ca arbitrar, şi nu ca determinații obiective ale moralității 
şi ale legalităţii care trebuie respectate de toți, avînd valoare 
pentru toţi, și prin care tocmai toţi sînt recunoscuţi. Astfel, 
subiectul oriental are privilegiul independenței. Nimic nu este 
ferm. Pe cît de nedeterminată este substanţa orientalilor, tot 
pe atît de nedeterminat, de liber, de independent poate fi și 
caracterul lor. Ceea ce este pentru noi legalitatea, moralitatea 
există acolo. — şi în stat — în mod substanţial, natural, patriarhal, 
şi nu în libertatea subiectivă. Acolo nu există conştiinţă, nu 
există morală, există numai ordine naturală, care lasă să 
subziste împreună cu tot ce e mai rău și noblețea supremă. 

Urmarea acestor stări este faptul că aici nu poate lua naştere 
nici o cunoaștere filozofică. Pentru aceasta e nevoie de ştiinţa 
despre substanţă, despre universalul care este obiectiv — care, 
întrucât îl gîndesc şi-l dezvolt, rămîne obiectiv pentru sine, așa 
încît în substanţial îmi am totodată şi eu determinaţia mea, sînt 
menţinut în el în mod afirmativ — aşa, încît determinaţiile [cu 
care operează această ştiinţă despre substanță] nu sînt numai 
determinaţii subiective ale mele, gînduri (deci păreri) ale mele, 
ci, întoemai cum ele sînt gînduri ale mele, ele sînt și gînduri 
ale universalului obiectiv, gînduri substanţiale. 

Prin urmare, gîndirea orientală trebuie exclusă din istoria, 
filozofiei; în linie generală însă vreau să dau totuşi cîteva 
informaţii despre ea, și cu deosebire despre gîndirea indică şi 
despre cea chineză. Altădată am trecut peste ele“, deoarece 
numai de un timp încoace sîntem puși în situaţia să formulăm 
aprecieri asupra lor. Mai înainte s-a făcut mare caz de înţelep- 
ciunea indică, fără să se ştie ce anume este ea. Abia acum 
ştim acest lucru şi ceea ce ştim corespunde, natural, caracterului 
general [al culturii indice]. 

c. Începutul filozofiei în Grecia. Adevărata filozofie începe 
în Occident. Numai în Apus răsare această libertate a con- 
ştiinţei de sine şi apune în sine conștiința naturală, iar spiritul 
descinde în sine. În strălucirea Răsăritului individul dispare ; 
numai în Apus devine lumina trăsnet al gîndului care loveşte 
în sine însuşi şi care își creează din sine lumea sa. De aceea 
fericirea supremă a Occidentului este astfel determinată încât 
subiectul se menține în ea ca atare şi se păstrează în ce este 


. substanțial. Spiritul individual își sesizează fiinţa ca pe ceva 


* În cursul ţinut în 1825—1826. 

universal ; universalitatea este această raportare la sine. Acest 
mod de a fi la sine (dief Beisichsein), personalitatea și infini- 
tatea eului, constituie ființa spiritului; aşa este el şi nu 
poate fi altfel. Ține de însăşi ființa unui popor faptul că el se 
ştie pe sine liber şi că nu ființează decît ca ceva general; 
acesta este principiul întregii sale vieţi morale şi al întregii 
sale vieţi. Înţelegem uşor acest lucru dintr-un singur exemplu : 
cunoaştem ființa noastră esenţială numai întrucît are ca funda- 
mentală condiţie a ei libertatea personală. Dacă simplul capriciu 
al principelui ar fi lege şi dacă acesta ar vrea să introducă 
sclavia, am avea conştiinţa că aşa ceva nu merge. Oricine știe 
că el nu poate fi sclav. A fi indolent, a trăi, a fi funcţionar, toate 
acestea nu ţin de ființa noastră esenţială, ţine însă de ea să nu 


fim sclavi. Acest lucru a primit semnificaţia unei ființări natu- - 


rale. În felul acesta sîntem noi în Occident pe terenul filozofiei 
propriu-zise. 

Întrucît în ce e instinctiv sînt dependent de un altul, 
întrucît îmi situez ființa mea într-o particularitate, eu sînt în 
felul în care exist, îmi sînt neegal mie, deoarece eu sînt eu, 
adică ceea ce e cu totul universal, dar prins într-o pasiune. 
Aceasta înseamnă arbitrar, libertate formală, care are ca 
conținut instinctul. Scopul adevăratei voințe, binele, dreptul 
— unde sînt liber—sînt ceva general şi unde și ceilalți sînt liberi 
şi ei sînt „eu”, asemeni mie, deci unde există relaţii de la om 
liber la om liber, şi deci legi esenţiale, determinări ale voinței 
generale, unde este instituită o constituție pe bază de drept —, 
această libertate o găsim mai întîi la poporul elen. De aceea aici 
începe filozofia. 

Libertatea reală o vedem înflorind în Grecia, dar avînd 
totodată o formă determinată, împovărată fiind de o anumită 
îngrădire, deoarece mai existau sclavi, iar statele elene se spri- 
jineau pe sclavie. Libertatea în Orient, în Grecia și în lumea 
germanică o putem determina superficial, mai întîi prin urmă- 
toarele abstracții : în Orient numai unul singur este liber (des- 
potul); în Grecia cîţiva sînt liberi; în viața germanică este 
valabil principiul toţi sînt liberi, adică omul este liber ca om. 
Dar deoarece în Orient individul singular nu poate fi liber, 


fiindcă pentru aceasta este necesar ca şi ceilalți să fie liberi, 


acolo nu există decît dorinţă, arbitrar, libertate formală, egali- 
tate abstractă a conştiinţei de sine, eu = eu. Întrucât în Grecia 
este dată judecata particulară, sînt liberi atenienii, spartanii, 
nu sînt însă liberi mesenienii şi iloții ; trebuie să vedem în ce 

rezidă temeiul acestui „unii”. Aceasta conține modificări parti- 
culare ale concepției elene, pe care trebuie să le examinăm în 
legătură cu istoria filozofiei. Examinarea acestor deosebiri nu 
înseamnă altceva decît că trecem la diviziunea istoriei filozofiei. 


C. 


ÎMPĂRŢIREA, IZVOARELE, MODUL DE TRATARE 
A ISTORIEI FILOZOFIEI 


1. ÎMPĂRȚIREA ISTORIEI FILOZOFIEI 


Întrucît procedăm științific, însăși această diviziune tre- 
buie să se înfăţișeze ca fiind necesară. În general, noi trebuie 
să deosebim, propriu-zis, numai două epoci în istoria filozofiei, 
filozofia elenă şi filozofia germanică, întocmai cum vorbim de 
artă antică şi de artă modernă. Filozofia germanică este 
filozofia din euprinsul creștinismului, întrucît ea aparține 
națiunilor germanice. În ansamblul lor, popoarele creştine euro- 
pene au — cele ce fac parte din lumea ştiinţei — o formaţie 
germanică, deoarece Italia, Spania, Franța, Anglia cete. au pri- 
mit prin naţiunile germanice o nouă formă. Elenismul pătrunde 
și în lumea romană, și va trebui să vorbim despre filozofia care 
a pătruns pe terenul lumii romane, dar romanii n-au produs o 
filozofie proprie, după cum ei nu au nici poeţi proprii. Fi numai 
au primit, au imitat, adesea în chip ingenios. Chiar şi religia 
lor provine din cea elenă. Particularitatea religiei romane constă 
în faptul că ea nu se apropie de filozofie şi de artă, ci este 
nefilozofică și neartistică. Dacă punctul de plecare al istoriei 
filozofiei poate fi exprimat în felul că Dumnezeu este conceput 
ca universalitate nemijlocită şi încă nedezvoltată, iar scopul 
ci (scopul epocii noastre) este ca absolutul să fie sesizat ca 
spirit, datorită muncii de două mii cinci sute de ani săvir- 
şite de spiritul lumii (lent, sub acest raport), este uşor pentru 
noi să înaintăm de la una din determinaţii la alta, arătîn- 
du-le lipsurile; în desfăşurarea istoriei, această înaintare a 
fost însă grea. 

Trebuie să indicăm determinaţiile mai precise ale celor 
două opoziții principale sus-menţionate. Lumea greacă a dez- 
voltat gîndul pînă la idee, în sehimb lumea creştină germanică 

a sesizat gîndul ca spirit ; ideea și spiritul sînt diferențele. Mai 
de aproape, acest progres este următorul : întrucît universalul 
încă nedeterminat şi nemijlocit (Dumnezeu), ființa, gîndul 
obiectiv care, zelos, nu lasă să subziste nimic alături de el, 
este baza substanţială a oricărei filozofii, bază care nu se 
schimbă, ci numai se adinceşte tot mai mult în sine, și care 
prin această dezvoltare a determinaţiilor sale se manifestă, 
pătrunde în conştiinţă, putem caracteriza natura particulară 
a dezvoltării filozofiei în prima ei perioadă spunînd că 
această dezvoltare este un proces naiv de ieşire a determi- 
naţiilor, a figuraţiilor, a calităţilor abstracte din fondul simplu 
care, în sine, conține deja totul. 

A doua treaptă pe această bază generală este cuprinderea, 
acestor determinaţii ieşite la lumină într-o unitate ideală, con- 
cretă, în modul subiectivităţii. Anume, primele determinaţii 
erau abstracții, acum absolutul cste conceput ca universalul 
care se determină pe sine, ca gînd activ, şi nu ca universal în 
acest mod determinat. Astfel, el este determinat ca totalitate 
a determinaţiilor, ca singularitate concretă. Cu voăc-ul lui 
Anaxagora, și în măsură şi mai mare la Socrate, el începe să 
fie o totalitate subiectivă în care gîndirea se sesizează pe sine, 
unde activitatea gînditoare constituie baza. 

A treia treaptă constă apoi în faptul că această tota- 
litate mai întîi abstractă, întrucît ea este realizată prin gîndul 
activ care determină și diferenţiază, se pune ea însăşi pe sine 
în determinațiile ei distincte, determinații care-i aparțin ca 
determinaţii ideale. Dat fiind că aceste determinaţii sînt conți- 
nute neseparate în unitate, deci fiecare este în această unitate 
şi cealaltă, aceste momente opuse sînt şi ele ridicate la rang de 
totalități. Formele cu totul generale ale opoziției sînt generalul 
şi singularul ; sau, în altă formă, gîndirea ca atare şi realitatea, 
exterioară, senzaţia, percepţia. Conceptul este identitatea uni- 
versalului şi a particularului. Ambele acestea sînt apoi afirmate 
ele însele ca concrete în sine, încît universalul este în el însuși 
unitate a generalităţii şi a particularităţii şi este şi particulari- 
tate. Unitatea este deci afirmată în ambele forme. Universalui 
cu totul concret este spiritul, singularul cu totul concret este 
natura. Momentele abstracte pot fi umplute numai prin însăși 
unitatea lor. Prin urmare, aici s-a întîmplat că diferențele 
fiecăruia au fost ridicate ele însele la un sistem al totalităţii, 
sisteme care-şi stau faţă în faţă, ca filozofia stoică şi epicuriană. 
În stoicism se dezvoltă ca totalitate gîndirea pură. Cînd cea- 

laltă latură devine spirit, cînd este transformată în totalitate 
fiinţa naturală, senzația, avem epicurism. Fiecare determinație 
este dezvoltată ca totalitate a gîndirii, ca sistem filozofic. 
Potrivit modului naiv al acestei sfere, aceste principii se înfă- 
ţişează pentru sine independent, ca două filozofii care vin în 
conflict una cu alta. În sine ambele sînt identice, .dar fiecare 
se consideră pe sine ca opusă celeilalte ; și ideea, aşa cum este 
cunoscută, e şi ea privită într-o determinaţie unilaterală. 

O poziţie superioară o constituie apoi unificarea acestor 
diferențe. Aceasta se poate realiza în negarea lor, în scepti- 
cism. Dar ceea ce e superior este ceea ce e afirmativ, ideea 
în raportul ei cu conceptul. Conceptul este universalul care se 
determină pe sine în sine, dar care, în acest proces de determi- 
nare, rămîne şi în unitatea sa, în idealitatea și transparenţa, 
determinaţiilor sale, care nu devin independente. Pasul următor 
este realitatea conceptului; deosebirile sînt transformate ele 
însele în totalități. Treapta a patra este unificarea operată 
de idee, încît toate aceste diferențe ca totalităţi sînt totuși şterse 
în același timp în unitatea concretă şi una a conceptului. Această 
cuprindere laolaltă este înfăptuită, mai întîi, ea însăşi numai 
într-un mod general în acest element naiv al universalității ; 
idealul universal este conceput în chip naiv. 


Pînă la această idee a înaintat lumea greacă. Ea a creat 
o lume intelectuală ideală, care este filozofia alexandrină ; 
cu aceasta filozofia elenă s-a împlinit pe sine, şi-a atins desti- 
nația. Dacă vrem să reprezentăm figurativ acest progres, A) 
gîndirea este «) în general abstractă, ca spaţiul universal ; în 
acest fel, spaţiul gol este adesea luat drept spațiu absolut ; 
6) apoi apar cele mai simple determinații spaţiale ; noi începem 
cu punctul, trecem la linie, la unghi; y) al treilea pas este 
legarea lor în triunghi, este desigur ceva concret acest lucru, 
dar este încă menţinut în cadrul acestui element abstract al 
suprafeței, al primei totalități încă formale, al delimitării ; 
aceasta corespunde voss-ului. B) Pasul următor constă în 
faptul că, întrucît facem ca fiecare dintre liniile, care mărgi- 
nesc triunghiul să devină ea însăși la rîndul ei o suprafață, ea 
se dezvoltă ca totalitate a triunghiului, ca figură integrală a 
triunghiului căruia ea îi aparține : realizare a laturilor între- 
gului, ca scepticism, stoicism. C) Ultimul pas este acela cînd 
aceste suprafețe, aceste triunghiuri laterale se îmbină laolaltă 


123 devenind un corp, o totalitate. Abia corpul este determinație 


spaţială perfectă, adică dedublare a triunghiului; întrucît’ 

triunghiul este în afara corpului, acest exemplu nu se 
potriveşte. 

Încheierea filozofiei elene la neoplatonicieni este un im- 
periu complet al gîndirii, al beatitudinii supreme, este o lume 
a idealurilor care ființează-în-sine; dar lume care nu este 
reală, deoarece întregul este constituit numai din elementul 
generalităţii. Acestei lumi îi lipseşte încă individualitatea, 
singularitatea ca atare, care este un moment esenţial al con- 


ceptului. Ține de realitate ca, în identitatea celor două laturi 


ale ideii, totalitatea independentă să fie afirmată şi ca negativă. 
Numai prin această negaţie care ființţează-pentru-sine, care 
este subiectivitate, ființă-pentru-sine absolută, este ridicată 
ideea la nivelul spiritului. Spiritul este subiectivitatea care se 
ştie pe sine; dar el este spirit numai întrucît ceea ce-i este 
obiectiv — şi acesta e el însuși — el îl ştie ca totalitate și 
întrucît el este pentru sine totalitate. Adică, la prismă, cele două 
triunghiuri, cel de sus şi cel de jos, nu trebuie să fie două ca 
dedublate, ci ele trebuie să se întrepătrundă într-o unitate ; sau, 
cu corpul ia naștere deosebirea dintre centrul lui şi restul peri- 
feriei corporale. Această opoziţie dintre corporalitatea reală şi 
centru, ca ceea ce este simplu, apare acum ; iar totalitatea este 
unirea centrului şi a substanțialităţii, însă nu unire naivă, ci 
unire ce se înfăţişează ca fiind cunoscătoare faţă de ce este 
obiectiv, ca fiind ceea ce este subiectiv faţă de ceea ce este 
substanțial. Astfel, ideea este atunci totalitate, iar ideea care 
se cunoaște pe sine este esențial deosebită de subiectivitate. 
Aceasta se afirmă pe sine pentru sine, însă astfel, încît ca atare 
ea este gîndită pentru sine ca substanțială. Mai întîi ea este 
numai formală, dar este posibilitatea reală a substanţialului, 
a universalului în sine, avînd destinaţia de a se realiza, de a 
se afirma ca identică cu substanța. Prin mijlocirea acestei 
subiectivităţi, a acestei unităţi negative, a acestei negativităţi 
absolute, idealul nu ne mai este numai nouă obiect, ci el îşi 
este şi sieşi obiect. — Acest principiu şi-a făcut apariţia, în 
lumea creştină. Potrivit principiului modern, subiectul devine 
astfel liber pentru sine, omul devine liber ca om. La această 
determinație se referă reprezentarea că omul are destinaţia 
infinită de a deveni substanţial, datorită predispoziţiei sale, 
reprezentarea că omul este spirit. Dumnezeu este cunoscut ca 
spirit care, dedublîndu-se pentru sine însuşi, suprimă însă 
această diferenţă, fiind în ea, pentru sine, la sine. Sarcina lumii 
în general, este aceea de a se concilia cu spiritul, de a se recu- 

noaște pe sine în el. Această sarcină a fost transmisă lumii 
germanice. 

Primul început al acestei activităţi îl avem în religie ; ea 
este intuire a acestui principiu și credință în el, ca într-o exis- 
tenţă reală, înainte ca noi să fi ajuns să-l cunoaştem. În religia 
creştină, acest principiu este conținut mai mult ca sentiment, 
ca reprezentare. El este implicat în învățătura că omul este, 
ca om, destinat pentru fericirea veșnică, că el este obiect al 
grației divine, al milei divine, al interesului divin, adică omul 
are valoare absolută, infinită. Mai precis, acest principiu este 
implicat în faptul că creştinismul conține dogma revelată de 
Hristos oamenilor despre unitatea naturii divine şi umane; 
omul şi Dumnezeu, ideea obiectivă şi cea subiectivă sînt aici 
una. Într-o altă formă, acest lucru se găseşte în vechea poveste 
despre căderea în păcat ; potrivit acesteia, şarpele nu l-a înşelat 
pe om, căci Dumnezeu zice : „Iată, Adam a devenit ca unul din 
noi, el ştie ce este bine și ce este rău !”. Ceea ce are importanță 
este această unitate a principiului subiectiv şi a substanțiali- 
tăţii. Ține de procesul spiritului ca acest ,„Un” al subiectului 
să renunțe la modul său nemijlocit și să se producă pe sine ca 
identic cu ceea ce este substanţial. Se preconizează ca scop al 
omului suprema perfecţiune. Vedem deci că reprezentările reli- 
gioase şi speculaţia nu sînt atît de îndepărtate unele de altele 
cum se crede. Tar eu relatez aceste reprezentări cu scopul de a 
nu ne fi ruşine de ele, cu toate că sîntem născuţi în ele; iar 
dacă le-am depăşit, să nu ne fie ruşine de strămoşii noștri, 
fii ai unei epoci creștine mai vechi, care aveau o atit de înaltă 
venerație pentru aceste reprezentări. 

Primul lucru este că avem două totalități, o dedublare a 
substanţei, care are însă caracterul că cele două totalități nu 
mai cad una în afara celeilalte, ci ele se implică reciproc una 
pe cealaltă. Dacă mai înainte stoicismul şi epicurismul și-au 
făcut apariţia independent unul de altul — negativitatea lor 
fiind scepticismul — şi dacă în cele din urmă s-a realizat şi 
universalitatea existentă în sine a acestor două filozofii, acum 
aceste două momente sînt cunoscute ca totalități distincte şi 
trebuie să fie puse, în opoziţia lor, ca una. Aici avem adevărata 
idee speculativă, conceptul în determinaţiile lui, care sînt reali- 
zate fiecare ca totalitate şi raportate absolut una la alta. În 
consecință avem, propriu-zis, două idei, ideea subiectivă ca 
ştiinţă [cunoaştere] și apoi ideea substanțială, concretă. Iar 
dezvoltarea, elaborarea acestui principiu în sensul ca să se ajungă 

la conştiinţa gîndului, este sarcina filozofiei moderne. — Acestea 
sînt determinaţii de natură mai concretă decît cele întilnite 
la antici. Această opoziţie, ale cărei laturi sînt ascuţite, înţe- 
leasă potrivit semnificației ei celei mai generale, este opoziția, 
dintre gîndire şi ființă, dintre individualitate şi substanţiali- 
tate, dintre subiect şi obiect, dintre natură şi spirit, şi anume 
întrucît acesta, ca spirit finit, este opus naturii. Cerinţa este 
ca unitatea acestora să fie cunoscută în opoziţia lor. Acesta 
este fundamentul filozofiei apărute în creștinism. 


Filozofia elenă este naivă, deoarece ea nu ia în conside- 
rare această opoziție dintre ființă și gîndire, această opoziţie 
încă nu există pentru ea. Se face filozofie, se gîndeşte, se raţio- 
nează ; încît în gîndire este implicată presupoziţia inconștientă 
că gîndirea este și fiinţa. Întîlnim şi trepte ale filozofiei elene 
care par a sta pe aceeași poziţie cu unele filozofii creștine. 
Vom întîlni la eleni nu numai filozofia sofiştilor, ci şi pe cea 
neoacademică și sceptică, elaborînd o doctrină generală con- 
form căreia adevărul nu poate fi cunoscut. Prin urmare, aceste 
filozofii ar fi putut fi identice cu filozofiile moderne ale subiecti- 
vităţii, întrucît învățau că toate determinaţiile gîndirii ar fi 
de natură numai subiectivă şi că, operînd cu ele, încă nu putem 
decide în ce constă obiectivitatea. Există însă aici o deosebire 
esenţială. Filozofiile antice care afirmau că noi nu cunoaștem 
decît aparența se opreau aici; ele nu susțineau că în dosul 
aparenţei ar mai exista un „în sine”, un „,dincolo”, care ar 
putea fi şi el cunoscut, dar nu pe calea cunoaşterii conceptuale. 
Cît priveşte viaţa practică în general, noua academie şi scepticii 
admiteau că omul trebuie să se orienteze după aparențe. Dar a 
accepta aparența ca regulă și criteriu în viaţă şi a activa just, 
moral, rezonabil (în arta medicală, de exemplu), conduși fiind 
de aparenţă, nu este o ştiinţă despre ceea ce este, deoarece 
la bază stă numai ceea ce pare. În consecinţă nu se afirmă 
că ar fi vorba aici în acelaşi timp şi de o știință a adevărului. 
Idealiştii numai subiectivi ai timpurilor moderne posedă şi o 
altă ştiinţă, o cuvoaştere care nu s-ar realiza pe calea gîndirii, 
a conceptului, o cunoaştere nemijlocită, o credință, o vedere, 
o nostalgie după un „,dincolo” (Jacobi). Filozofii antici nu au o 
astfel de nostalgie, ci ei găsesc, dimpotrivă, mulţumire deplină 
şi liniștire în certitudinea că obiectul cunoașterii este numai 
ceea ce pare. În această privință trebuie să fie menținute ferme 
şi precise poziţiile, altfel, dată fiind identitatea rezultatelor, 
cădem în eroarea de a atribui în totul amintitelor filozofii 

antice natura determinată a subiectivităţii moderne. Cum, în 
urma naivităţii gîndirii filozofice antice, însuși aparentul con- 
stituia întreaga sferă [a ceea ce este], îndoielile în ce priveşte 
puterea gîndirii de a cunoaşte ceea ce este obiectiv nu au existat. 

Epoca modernă are ca totalitate opoziția determinată mai 
sus şi raportul esenţial dintre cele două laturi ale acestei 
opoziții. Astfel, noi avem opoziţia raţiunii şi a credinţei, a pro- 
priului fel de a vedea şi a adevărului obiectiv, care trebuie accep- 
tat fără apel la propria rațiune, ba chiar înlăturînd-o pe aceasta 
şi renunţînd la ea, adică opoziţia dintre propria ta convingere şi 
credința în înţeles bisericesc sau credinţa în sens modern, adică 
repudiere a rațiunii în schimbul unei revelații interioare, al unei 
certitudini nemijlocite, al intuiţiei, al instinctului, al unui senti- 
ment lăuntric. Această cunoaştere, care trebuie să se dezvolte 
abia ulterior, prezintă deosebit interes, întrucît datorită ei se 
formează opoziția dintre ea şi cunoaşterea care se dezvoltă în 
sine însăşi. În ambele este afirmată unitatea gîndirii, a subiec- 
tivităţii şi a adevărului, a obiectivităţii. Numai că în prima formă 
se spune că omul natural cunoaşte adevărul așa cum îl crede 
în mod nemijlocit, în timp ce în a doua formă este, fără îndo- 
ială, implicată şi unitatea cunoaşterii și a adevărului, totodată 
însă este implicată ridicarea subiectului deasupra modului 
nemijlocit al conștiinței sensibile şi cucerirea adevărului numai 
prin eforturile gîndirii. 

Scopul este de a gîndi absolutul ca spirit, ca universal 
care, fiind bunătatea infinită a conceptului, eliberează din 
sine în realitatea sa, în mod liber, determinațiile sale, încorpo- 
rîndu-se cu totul în ele şi comunicîndu-li-se lor, încît ele însele 
pot fi indiferente una în afara celeilalte sau pot să lupte una 
contra celeilalte ; dar aceasta în așa fel, încît aceste totalități 
sînt numai una, şi nu numai în sine (aceasta ar fi numai reflexia 
noastră), ci identice pentru sine; determinaţiile diferenţei lor 
sînt, pentru ele însele, doar de natură ideală. 

Avem, așadar, în total două filozofii: filozofia greacă și 
filozofia germanică. La aceasta din urmă trebuie să distingem 
epoca în care filozofia a apărut formal ca filozofie şi perioada 
formării şi pregătirii ei pentru epoca modernă. Expunerea, filo- 
zofiei germanice o putem începe numai din momentul în care 
ea se înfăţişează în formă proprie ca filozofie. Între prima 
perioadă şi epoca modernă ocupă loc, ca perioadă intermediară, 
epoca acelei fermentări a unei noi filozofii care, pe de o parte, 
se menţine în esenţa substanţială şi nu ajunge să ia formă, iar 

pe de altă parte dezvoltă gîndul ca simplă formă a unui adevăr. 


afirmat în prealabil, pînă în momentul cînd gîndul se recu- 
noaşte pe sine din nou ca temei şi izvor liber al adevărului. 
Iată de ce istoria filozofiei se împarte în trei perioade : perioada 
filozofiei elene, a filozofiei evului mediu și a filozofiei moderne, 
dintre care prima este determinată în general prin gînd, a doua 
se divide în esenţă și reflexie formală, iar a treia stă însă la 
baza conceptului. Acest lucru nu trebuie înţeles în sensul că 
prima perioadă ar conține numai gînduri ; ea conţine şi concepte 
şi idei, aşa cum ultima perioadă începe de la gînduri abstracte, 
însă de la dualism. 


Prima perioadă: dela Tales (aprox. 600 a. Chr.) 
pînă la filozofia neoplatonică (Plotin, în secolul al 
III-lea) şi la continuarea şi dezvoltarea ei (Proclus, 
în secolul al V-lea), cînd se stinge orice filozofie 
(această filozofie a intrat mai tîrziu în creştinism, 
numeroase filozofii aparţinînd creştinismului au 
ca bază a lor numai filozofia neoplatonică) ; această 
perioadă reprezintă un interval de timp de apro- 
ximativ 1 000 de ani, interval al cărui sfîrşit 
coincide cu migrațiunea popoarelor şi cu prăbușirea 
Imperiului roman. 

Perioada a doua este aceea a evului mediu ; ei 
îi aparţin scolasticii; din punct de vedere istoric 
sînt de menționat şi arabii şi evreii, dar această 
filozofie este mai cu seamă filozofie a bisericii 
creştine ; perioada aceasta reprezintă un interval 
de timp care depăşeşte cu puţin 1 000 de ani. 

Perioada a treia, filozofia epocii moderne — 
apărută pentru sine abia pe timpul Războiului de 
30 de ani, cu Bacon, Jacob Böhme şi Descartes 
(acesta începe cu distincţia : cogito, ergo sum) — 
[este cuprinsă într-un] interval de timp de cîteva 
secole ; astfel, această filozofie este ceva nou. 


2. IZVOARELE ISTORIEI FILOZOFIEI 


Izvoarele sînt aici de altă natură decît în istoria politică. 
În istoria politică izvoarele sînt istoriografii care, la rîndul lor, 
au ca; izvoare înseși faptele şi vorbirea indivizilor ; istoriografii 

neoriginali şi-au luat informaţiile, se înțelege, din izvoare de a 
doua mînă. Istoriografii găsesc faptele deja date în istorie, 
înfăţişate în forma reprezentării. Numele de „,istorie” are un 
dublu sens : pe de o parte, el indică înseşi faptele şi evenimen- 
tele, iar pe de altă parte el le indică pe acestea întrucît sînt 
elaborate de reprezentare pentru reprezentare. Cînd este vorba 
de istoria filozofiei, nu istoriografii sînt izvor, ci avem înseși 
faptele în fața noastră; acestea sînt înseşi operele filozofice. 
Ele sînt adevăratele izvoare. Cine vrea să studieze serios istoria 
filozofiei trebuie să meargă chiar la aceste izvoare. Dar aceste 
opere au un conținut cu mult prea bogat pentru ca cel care 
scrie istoria filozofiei să se poată sprijini exclusiv pe ele. Cu 
toate acestea, la studierea gîndirii multor filozofi este absolut 
necesar ca istoriograful să se oprească la autorii înșiși. Pentru 
unele intervale de timp însă, intervale privitor la care nu ni 
s-au păstrat izvoare, de exemplu izvoarele filozofiei elene mai 
vechi, trebuie să ne sprijinim, se înțelege, pe istoriografi, pe 
alți autori. Există şi alte perioade cu privire la care este de dorit 
ca alții să fi citit operele filozofilor care au trăit în respectivele 
perioade și să ne fi făcut extrase din ele. Mai mulţi scolastici 
ne-au lăsat opere de 16, 24 şi 26 de tomuri in folio. Cînd e 
vorba de aceştia, istoriograful este nevoit să recurgă la lucră- 
rile altora. Numeroase opere filozofice sînt apoi rare, greu de 
procurat. Unii filozofi sînt mai mult istorici şi literați, încît 
în privința lor ne putem limita la consultarea colecţiilor care-i 
conţin. — Dar cele mai remarcabile lucrări de istorie a filozofiei 
sînt cele de mai jos. (Pentru informaţii mai amănunțite trimit 
cu această ocazie la extrasul făcut de A. Wendt din Istoria 
filozofiei lui Tennemann, deoarece eu nu vreau să dau aici 
literatură completă.) 

1) Una dintre primele istorii ale filozofiei, demnă de reţinut 
numai ca încercare, este The history of Philosophy by Thom. 
Stanley (Lond., 1655, in fol.; ed. a III-a, 1701, in 4°; 
tradusă în latinește de Godofried Olcarius, Lipsiae, 1711, in 4°) 
Această istorie nu mai este prea folosită, ea conține numai 
şcolile filozofice vechi, considerate ca secte, ca şi cînd n-ar fi 
existat şi şcoli filozofice noi ! La baza ei se află reprezentarea 
curentă a epocii apariţici ei, potrivit căreia nu există decît filo- 
zofii vechi, deoarece filozofiei i-ar fi trecut timpul o dată cu 
apariția creştinismului, ca şi cînd filozofia ar privi numai pe 
păgîni, iar adevărul n-ar putea fi găsit decît în creştinism ! Se 
face deosebire între adevărul scos din rațiunea naturală (filo- 

zofiile antice) şi adevărul revelat (în religia creștină), încât în 
această religie n-ar mai fi cuprinsă nici o filozofie. Pe timpul 
renaşterii ştiinţelor încă nu existau filozofii propriu-zise. Dar, 
fără îndoială, existau pe vremea lui Stanley, însă ele erau încă 
prea tinere pentru a putea impune bătrînilor domni un astfel 
de respect, încît aceştia să le considere ca pe ceva ce stă pe 
propriile-i picioare. 

2) Jo. Jac. Bruckeri Historia critica philosophiae, Lipsiae, 
1742 —1744, patru părți sau cinci volume in 4°; ediţia a doua, 
neschimbată, dar amplificată cu un supliment, 1766 —1767, 
patru părți în șase tomuri in 4° (partea a patra are două 
volume, iar volumul al șaselea este suplimentul). Lucrarea lui 
Brucker este o compilaţie prolixă, care nu este scoasă pură din 
izvoare, ci este amestecată cu reflexii după moda de atunci; 
expunerea este impură în gradul cel mai înalt (vezi mai sus, 
p. [ed. orig.] 57). Acest fel dea proceda este absolut neistoric, 
dar nicăieri nu este mai necesar să se procedeze în spirit istorie 
cum este în istoria filozofiei. Această lucrare este, aşadar, un 
mare balast. Avem un extras din ea: Jo. Jac. Bruckeri Insti- 
tutiones historiae philosophicae, usui academicae juventutis ador- 
natae, Lipsiae, 1747, în 8; ediția a doua, Leipzig, 1756 ; a treia, 
îngrijită de Born, Leipzig, 1790, in 8°. 

3) Geist der spekulativen Philosophie (Spiritul filozofiei 
speculative) de Dietrich Tiedemann, Marburg, 1791 — 
1797, şapte volume, in 8°. Autorul a expus aici pe larg şi istoria 
politică, dar în mod lipsit de spirit ; limba este rigidă şi afectată. 
Întreaga lucrare reprezintă tristul exemplu în care un profesor 
erudit se poate ocupa toată viața cu studierea filozofiei specula- 
tive, fără să aibă însă nici măcar idee despre ceea ce este spe- 
culația. (Argumentele lui la ediția din Zweibrücker a lui Platon 
stau la acelaşi nivel.) Autorul face extrase din filozofi atît 
timp cît aceştia gîndesc discursiv, iar cînd ajunge la speculativ, 
el obişnuieşte să devină rău, întrerupe şi declară că totul este 
subtilitate goală : noi am şti mai bine. Meritul lui Tiedemann 
este acela de a ne fi dat prețioase extrase din cărți medievale 
rare, din lucrări cabalistice şi mistice ale evului mediu. 

4) Joh. Gottlieb Buhle: Lehrbuch der Geschichte der 
Philosophie, und einer kritischen Litteratur derselben (Manual 
de istoria filozofiei şi expunere critică a literaturii ei), Göttin- 
gen, 1796 —1804, opt părți, in 8°. Filozofia antică este tratată 
disproporționat de scurt, pe măsură ce înaintează în timp, 
expunerea lui Buhle devine tot mai amănunțită. Lucrarea 

132 conține numeroase extrase bune din opere rare care se găsesc 

în biblioteca din Göttingen, de exemplu din operele lui Gior- 
dano Bruno. 

5) Wilh. Gott. Tennemann, Geschichte der Philo- 
sophie (Istoria filozofiei), Leipzig, 1798 —1819, 11 părți, în 8. 
(Partea a opta, filozofia scolastică, conține două volume.) 
Filozofiile sînt descrise amănunțit, cele moderne sînt mai bine 
elaborate decît cele vechi. Filozofiile epocii moderne sînt și 
mai uşor de expus, deoarece nu e nevoie decît să faci un extras, 
oarecum numai să traduci : gîndurile cuprinse în ele ne sînt 
mai apropiate. Cînd e vorba de filozofii antici lucrurile stau 
altfel, ei stau pe altă poziție a conceptului ; de aceea ei sînt 
mai greu de înțeles. Transformăm atît de uşor ceea ce e antic 
în ceva ce ne este mai familiar. Acest lucru i s-a întîmplat lui 
Tennemann ; în această privință, el este aproape inutilizabil. 
De exemplu, cînd e vorba de Aristotel, neînțelegerea este atît 
de mare, încît Tennemann îl face pe Stagirit să gîndească tocmai 
contrariul : admiţind contrariul a ceea ce Tennemann relatează 
ca fiind aristotelic, ne facem o concepţie mai exactă despre 
filozofia lui Aristotel. În plus, Tennemann este atît de precis 
cînd indică sub text locul din Aristotel, încît: cititorul poate 
constata cu uşurinţă cît de des se contrazic între ele originalul 
şi traducerea ! Tennemann este de părere că e lucru esențial ca, 
istoricul să nu aibă nici o filozofie. Se mîndreşte că nu posedă 
nici un sistem, dar, în fond, el totuși are unul, căci este filozof 
critic. Tennemann laudă filozofii, eforturile lor studioase, geniul 
lor ; dar sfîrşitul cîntecului este totuși acela că toţi sînt dojeniți 
pentru unica vină de a nu fi fost încă cu toţii filozofi kantieni, 
de a nu fi examinat încă izvorul cunoașterii, examen al cărui 
rezultat ar fi fost acela că adevărul nu poate fi cunoscut. 


Dintre compendii trebuie menționate trei: 1) Grundri8 
einer Geschichte der Philosophie (Schiţă; a unei istorii a filozo- 
fiei) de Friedrich Ast, Landshut, 1807, in 8; ediţia a doua în 
1825. Lucrare scrisă într-un spirit mai bun; conţine în bună 
parte concepţii filozofice schelling-iene ; cam confuz. Autorul a 
făcut în mod formal distincţie între filozofie ideală şi reală. 
2) Extrasul profesorului Wendt (Göttingen) din lucrarea 
lui Tennemann (ediţia a cincia, Leipzig, 1829, in 8°). Te prinde 
mirarea de tot ce este relatat aici cu titlul de filozofie, fără să 
se facă distincţie între ceea ce are importanță, şi ceea ce nu 
are importanță. Nu este nimic mai uşor decît să te agăţi de un 
principiu oarecare : cu aceasta ţi se pare atunci că ai făcut ceva 

nou, profund. Astfel de așa-zise filozofii noi crese din pămînt 
ca ciupercile. 3) Rixner, Handbuch der Geschichte der Philo- 
sophie (Manual de istoria filozofiei), 3 volume, Sulzbach, 1822 — 
1823, in 8 (ediţia a doua, îmbunătăţită, 1829). Această lucrare 
merită mai mult să fie recomandată, dar cu aceasta nu vreau 
să afirm că ea satisface toate cerințele pe care trebuie să le 
satisfacă o istorie a filozofiei. Unele pagini ale ei nu sînt de 
lăudat, dar deosebit de binevenite sînt suplimentele la fiecare 
volum, unde sînt date principalele texte ale originalelor. Cresto- 
maţiile, mai cu seamă din filozofii antici, sînt necesare; din 
filozofii anteriori lui Platon nu sînt date prea multe texte. 


3. MODUL DE TRATARE ÎN PREZENTA ISTORIE 
A FILOZOFIEI 


În ce priveşte istoria universală, exterioară, voi arăta numai 134 
spiritul, principiul epocilor ; voi expune de asemenea împreju- 
rările vieţii filozofilor importanţi. Cît priveşte filozofiile, trebuie 
să fie amintite în general numai acelea al căror principiu a fost 
propulsiv şi datorită cărora ştiinţa şi-a lărgit orizontul. Astfel 
voi lăsa la o parte multe nume reţinute în expunerile erudite, 
dar care oferă puţin cîştig pentru filozofie. Istoria răspîndirii 
unei doctrine oarecare, destinul ei, le las la o parte, trec şi peste 
aceia care numai au propagat o doctrină, tot astfel cum nu 
expun nici elaborarea întregii concepţii despre lume, înfăptuită, 
pe baza unui anumit principiu. 

Pare plauzibilă cerința ca istoriograful filozofiei să nu aibă 
sistem, să nu adauge nimic de la sine la ceea ce expune şi nici 
să nu pronunțe judecăţi de apreciere proprii. Istoria filozofiei 
trebuie să realizeze tocmai această imparţialitate, şi în conse- 
cinţă se pare că este mai convenabil să se facă numai extrase 
din operele filozofilor. Cine nu pricepe nimic din filozofie, cine 
n-are sistem, ci numai cunoştinţe istorice, se va comporta, 
evident, în chip nepărtinitor. 'Trebuie să se facă însă deosebire 
între istoria politică şi istoria filozofiei. Şi anume, dacă atunci 
cînd ẹ vorba de istoria politică, nu este îngăduit ca istoricul 
să se mărginească să expună evenimentele numai cronicăreşte, 
ea poate fi totuşi ţinută în spirit cu totul obiectiv, cum este, 
de exemplu, epopeea homerică, cum au procedat Herodot 
şi Tucidide. Ei lasă, ca oameni liberi, să se înfățişeze lumea . 


108 INTRODUCERE 


obiectivă în chip liber, pentru sine, n-au adăugat nimic de la 
ei la cele relatate şi nici n-au adus în fața scaunuluilor de jude- 
cată şi de apreciere acţiunile pe care le-au relatat. 

Totuşi, şi în istoria politică intervine îndată un anumit 
scop. Astfel, la Tit Liviu lucrul principal este dominația romană. 
În opera lui istorică vedem cum se ridică Roma, cum se apără 
ea, cum își exercită stăpînirea. Scopul general este Roma, mă- 
rirea dominaţiei ei, dezvoltarea constituției ei etc. Astfel, în 
istoria filozofiei, rațiunea care se dezvoltă face ea însăşi din 
sine scop; noi nu introducem în istoria filozofiei nici un scop 
străin ; conținutul esențial însuşi este acela care se află aici la 
bază ca universal, care apare ca scop şi cu care se compară de 
la sine pe ele însele diferitele formaţii şi forme. Aşadar, dacă 
şi istoria filozofiei trebuie să relateze fapte istorice, prima între- 
bare care se pune este : ce anume este un fapt filozofic și dacă 
ceva este sau nu de natură filozofică ? În cuprinsul istoriei exte- 
rioare, totul este fapt — evident, există fapt important şi neim- 
portant —, iar faptul se înfăţişează în mod nemijlocit reprezen- 
tării noastre. Nu aşa stau lucrurile în filozofie. Din această 
cauză, istoria filozofiei nu poate fi nicidecum tratată renunţîn- 
du-se la judecata apreciativă a istoriografului. 


FILOZOFIA ORIENTALĂ 


Prima filozofie este aşa-numita filozofie orientală. Dar ea 155 


nu intră în corpul şi în sfera expunerii noastre. Ea este numai 
ceva preliminar şi noi nu vorbim despre ea decît pentru a justi- 
fica de ce nu ne ocupăm mai pe larg de filozofia orientală și 
pentru a arăta în ce raport se găseşte ea cu gîndirea, cu adevă- 
rata filozofie. Vorbind despre filozofia orientală, trebuie să 
vorbim despre filozofie ; dar în această privinţă este de notat 
că ceea ce numim filozofie orientală este, în general, în cea 
mai mare măsură constituit din reprezentările religioase ale 
orientalilor, este concepţia lor religioasă despre lume, concepție 
care, fiind foarte apropiată de filozofie, poate fi luată drept 
filozofie. Noi am deosebit formaţia în care adevărul primește 
forma religiei de forma pe care el o primeşte prin mijlocirea 
gîndirii în filozofie. Filozofia orientală este filozofie religioasă 
şi trebuie să indicăm temeiul pentru care sîntem îndreptățiți 
să considerăm reprezentările religioase orientale şi ca filozofic. 

Cînd e vorba de religia greacă, romană sau creştină, ne 
gîndim mai puţin la filozofie; aceste religii se potrivesc mai 
puţin cu ea. Zeii eleni şi romani sînt figuri pentru sine, tot astfel 
este Hristos și Dumnezeul evreilor. Aici ne oprim, în general, 
la acestea, nu le considerăm de îndată drept filozofeme, ar fi o 
întreprindere proprie aceea de a interpreta mai întîi astfel de 
figuri mitologice sau creștine şi de a le transforma în filozofeme. 
În schimb, religiile orientale ne trimit în chip mult mai direct 
la reprezentări filozofice, ele fiind mai apropiate de acestea. 
Deosebirea aceasta este întemeiată pe următoarele elemente : 
principiul libertăţii individualității îşi face apariția în elemen- 
tul grec şi, în măsură şi mai mare, în cel creştin. De aceea zeii 
eleni apar îndată individualizaţi, ca figuri ale unor persoane. 

Dimpotrivă, acolo unde nu și-a făcut apariția momentul 
subiectivității, cum este cazul în Orient, reprezentările reli- 
gioase nu sînt individualizate, ci au caracterul unor reprezen- 
tări generale care, din această cauză, se înfățișează ca reprezen- 
tări filozofice, ca gînduri filozofice ; fiindcă sînt formulate în 
elementul generalităţii, ele cuprind în chip precumpănitor 
generalitate. Religiile orientalilor posedă, desigur, și ele figuri 
individuale, ca Brahma, Vişnu, Siva, dar individualitatea. 
acestora este foarte superficială ; şi aceasta în aşa măsură, încât, 
cînd crezi că ai de-a face cu figuri omenești, constaţi că acestea 
se pierd îndată, amplificîndu-se peste orice măsură. Lipsind 
libertatea, individualitatea nu este formă, şi chiar şi atunci cînd 
reprezentările generale au primit formă individuală, aceasta 
nu este totuși decît de suprafață. 

Acesta este principalul motiv pentru care reprezentările. 
orientale ni se înfățișează asemenea unor gînduri filozofice. 
După cum auzim vorbindu-ni-se la greci despre un Uranos, un 
Cronos, despre timp — dar deja individualizat —, tot aşa în- 
tilnim la perşi pe Zervane Akerene, dar acesta este timpul 
nemărginit. Ormuzd şi Ahriman sînt moduri cu totul generale, 
reprezentări; ei se înfăţişează ca principii generale, părînd a 
avea în felul acesta înrudire cu filozofia, sau apărînd chiar ca 
filozofeme. Expresia de „filozofie orientală” este întrebuințată, 
mai cu seamă începînd cu epoca în care această mare concepţie 
generală orientală a venit în atingere cu Apusul, pămînt al 
delimitării, al măsurii, unde este preponderent spiritul subiecti- 
vităţii. Mai ales în primele secole ale creștinismului, epocă în- 
semnată, aceste mari concepţii orientale au pătruns în Apus, 
în Italia, începînd, cu filozofia gnostică şi cu lipsa ei de măsură, 
să facă ravagii în spiritul occidental, pînă în momentul cînd, 
înăuntrul bisericii, acesta a cîștigat din nou preponderență, 
determinînd astfel ferm divinul. 

” Aşadar, acesta este unul dintre puncte ; adică acest caracter 
permanent a ceea ce este general, care constituie baza ca- 
racterului oriental. Al doilea punct îl constituie conţinutul pre- 
cis al religiilor orientale. Dumnezeu, ceea-ce-ființează-în-sine-şi- 
pentru-sine, veşnicul, este conceput în Orient mai mult sub 
forma, universalului, ca şi raportul indivizilor faţă de el. În religiile 
orientale raportul principal este conceput în sensul că numai 
substanţa unică este ca atare ceea ce e adevărat, iar individul 
nu are în sine nici e valoare şi nici nu poate cîştiga vreo valoare 
atîta timp cît el se menţine în faţa a ceea-ce-fiinţează-în-sine-și- 

pentru-sine ; dimpotrivă, el nu poate avea valoare adevărată 
decît contopindu-se cu această substanţă, în care încetează 
apoi dea mai fi ca subiect, dispărînd în ce e lipsit de conștiință. 
Acesta este raportul fundamental în religiile orientale. — În 
schimb, în religia greacă şi în cea creştină subiectul se ştie pe 
sine liber și trebuie să fie menţinut liber. Întrucît în felul acesta, 
individul se desprinde pentru sine, e pentru sine, este, fără îndo- 
ială, mult mai greu ca gîndul să se despartă de această individua- 
litate şi să se constituie ca atare. Poziţia în sine superioară a 
libertăţii elene a individului, această viață mai veselă, mai fină, 
face să fie mai grea munca gîndului de a impune valabilitatea 
universalului. În Orient, în schimb, substanţialul pentru sine 
este deja în religie lucrul principal; el este aici ceea ce e 
esențial (decurgînd nemijlocit de aici lipsa de drepturi, lipsa 
de conștiință a indivizilor). Această substanță este, fără îndo- 
ială, o idee filozofică. Avem aici şi negația finitului, însă în 
aşa fel încît individul ajunge la libertate numai în această 
unitate a sa cu substanţialul. În măsura în care, în spiritul 
oriental, reflexia, conștiința, ajunge să facă distincţii cu aju- 
torul gîndirii, ajunge să determine principii, aceste categorii, 
aceste reprezentări determinate stau neunite cu substanțialul. 
Avem fie nimicirea a tot ce este particular, ceva lipsit de 
măsură : sublimul oriental ; fie — în măsura în care este recu- 
noscut şi ceea ce este pus ca determinat pentru sine — avem 
ceva sec, ce ţine de intelect, lipsit de spirit, ceva ce nu poate 
prelua în sine conceptul speculativ. Acest finit poate deveni 
adevărat numai dacă este cufundat în substanță ; păstrat distinct 
de ea, el rămîne sărac. De aceea la orientali întîlnim numai inte- 
lect sec, simplă enumerare de determinaţii, o logică asemănă- 
toare vechii logici wolfiene. Lucrurile se prezintă întocmai ca 
în cultul lor : scufundarea în rugăciune şi apoi o mulțime enormă 
de ceremonii, de acţiuni religioase, iar de cealaltă latură subli- 
mitatea nemăsuratului, în care se prăbuşeşte totul. 

Există două popoare orientale pe care vreau să le amin- 
tesc : chinezii şi inzii. 


1. FILOZOFIA CHINEZĂ 


Cazul chinezilor este asemănător cu acela al inzilor, şi 
anume ei se bucură de o mare faimă în ce priveşte cultura lor. 
Dar această faimă, întocmai ca și cifrele mari ale istoriei lor 

etc., a scăzut mult în urma unor cunoştinţe mai exacte despre 
ei. Marea lor cultură cuprinde religia, ştiinţa, administraţia 
de stat, constituţia statului, poezia, artele tehnice, comerțul 
ete. Dar dacă comparăm constituţia statului chinez cu o consti- 
tuţie europeană, comparaţia se poate face numai din punctul 
de vedere a ce e formal în ele ; conținutul lor este foarte diferit. 
Tot aşa stau lucrurile cînd comparăm poezia indică cu cea 
europeană. Poezia indică este, desigur, strălucită, bogată, evo- 
luată, ca şi poezia altor popoare, conţinutul vechii poezii orien- 
tale, considerat ca simplu joc al imaginaţiei, apare în această 
privință ca fiind foarte strălucit ; dar în poezie conținutul 
prezintă importanţă, trebuie luat în serios. Nici chiar poezia 
homerică nu este pentru noi ceva serios, de aceea la noi nu 
poate lua naştere o astfel de poezie ; aici nu este vorba de lipsă 
de geniu, ci conținutul nu poate fi conţinutul nostru. Astfel, 
şi poezia indică, orientală, poate fi foarte evoluată cît priveşte 
forma , însă conţinutul ei rămîne îngrădit înăuntrul unor anu- 
mite limite şi nu ne poate mulțumi. Cînd e vorba de instituţii 
juridice, de constituţii de stat etc., ne dăm seama îndată că, 
deşi sînt elaborate din punct de vedere formal cu o logică 
interioară atît de mare, ele nu ar putea fi înfăptuite la noi; 
noi nu le-am accepta, deoarece, în loc să fie temeiuri ale dreptu- 
rilor, ele sînt, dimpotrivă, negare a acestora. Aceasta este 
o observație generală referitoare la astfel de comparații, întrucît 
unii, lăsîndu-se amăgiți de formă, aşază astfel de instituţii la 
nivel egal cu acela al instituţiilor noastre sau chiar le preferă 
acestora. 


[A] Ceea ce trebuie reținut mai întîi cînd e vorba 
de chinezi este doctrina lui Confucius, 500 a. Chr. Pe timpul 
lui Leibniz, filozofia lui Confucius a făcut mare senzaţie. Învă- 
tătura acestuia este o filozofie morală. Cărţile lui sînt cele mai 
venerate cărţi la chinezi. El a comentat unele opere fundamen- 
tale, şi îndeosebi opere istorice. Celelalte lucrări ale lui se referă 
la filozofie, ele sînt tot comentarii la nişte lucrări mai vechi, 
tradiționale. Însă ceea ce l-a făcut mai celebru a fost elaborarea 
moralei; morala lui se bucură de mare autoritate la chinezi. 
Biografia lui a fost tradusă din originalul chinez de niște misio- 
nari francezi. După datele acestei biografii, Confucius a trăit 
cam pe timpul cînd a trăit Tales. Un timp oarecare el a fost 
ministru, a căzut apoi în dizgrație, şi-a pierdut funcţia, a trăit 
făcînd filozofie în mijlocul prietenilor săi, dar i s-a cerut adesea 

sfatul şi după concedierea sa. Avem convorbiri de-ale lui Con- 
fucius cu elevii săi; ele conţin o morală populară, morală pe 
care o întîlnim pretutindeni, la orice popor ; ba găsim şi ceva 
mai bun, morala lui Confucius nu conţine nimic extraordinar 
în ea. Confucius este un înțelept practic, la el nu se găseşte absolut 
de loc filozofie speculativă, ci numai bune şi înțelepte învă- 
tături morale, din care însă nu putem cîştiga nimic deosebit. 
De officiis a lui Cicero, carte de predici morale, ne oferă mai 
mult şi lucruri mai bune decît toate cărţile lui Confucius. Din 
lucrările lui originale se degajează judecata că pentru celebri- 
tatea lui Confucius ar fi fost mai bine dacă acestea n-ar fi fost 
traduse“. 


[B] Al doilea fapt care trebuie să fie reținut este 
acela că chinezii s-au ocupat şi cu gînduri abstracte, cu categorii 
pure. Vechea carte Y-king (Cartea principiilor) serveşte drept 
bază pentru aceste preocupări. Ea conţine înțelepciunea chi- 
nezilor şi este atribuită lui Fohi. Povestirea lui, cuprinsă aici, 
trece cu totul în mitologie şi în fabulos, şi este absurdă. Lucrul 
principal ce i se atribuie este descoperirea unei tabele cu anumite 
semne şi figuri (Ho-tu), pe care el a văzut-o pe spatele unui 
balaur cînd acesta ieşea dinfluviu**. Ea conţine linioare juxta- 
puse şi suprapuse. Acestea sînt simboluri, avînd o anumită 
semnificație. Chinezii spun că aceste linii ar fi baza literelor 
lor, precum şi a filozofiei lor. Aceste semnificaţii sînt categorii 
cu totul abstracte, ele sînt deci cele mai superficiale determi- 
nații ale intelectului. Fără îndoială, trebuie reținut faptul că 
au pătruns în conştiinţă gîndurile pure. Dar nu s-a mers departe 
cu aceasta, ci ei s-au oprit la cele mai superficiale gînduri. Desi- 
gur, acestea devin concrete, dar acest caracter concret al lor-nu 
este înţeles, nu e considerat în chip speculativ, ci este luat din 


reprezentarea obişnuită şi se vorbeşte despre el pe baza intui- 


ţiei, a percepţiei curente ; încât în această culegere a principiilor 
concrete nu poate fi găsită o sesizare plină de sens a puterilor 
generale naturale sau a celor spirituale. — Cu titlu de curio- 
zitate, vreau să indic mai de aproape această bază. Cele două 
figuri fundamentale sînt o linie orizontală (—, yang) şi o linie 


* Confucius, Sinarum philosophus, s. scientia sinensis latine exposita studio 
et opera Prosperi Juonetia, Herdtrich, Rougemont, Couplet, PP. S.J.,Paris, 1687, 
in fol.; e mai mult o parafrazare decit o traducere. 
** Mémoires concernant les Chinois (Paris, 1776 sqq.), vol. II, pp. 1 — 361; 
Antiquité des Chinois par le Père Amiot (pp. 20, 54 etc.). 


8 — Prelegeri de istorie a filozofiei, vol. I 


> 

ruptă în două, egală în mărime cu prima linie (==, yin); 
prima reprezentînd perfecțiunea, tatăl, bărbătescul, unitatea, 
ca la pitagoricieni, afirmația; a doua, înfățișind imperfecţia, 
mama, femeiescul, dualitatea, negația. Aceste semne sînt foarte 
venerate, ele sînt principiile lucrurilor. Ele sînt apoi combinate 
una cu cealaltă ; mai întîi sînt asociate cîte » două, în chipul acesta 
iau naştere patru figuri : —, ==, ==, 22, marele yang, micul 
yang, micul yin, marele yin. Aceste patru simboluri înseamnă 
materia, cea perfectă şi cea imperfectă. Cei doi yang sînt materia 
cea perfectă, şi anume primul este materia perfectă cu deter- 
minaţia ei de tînăr şi puternic, iar al doilea este aceeași materie, 
dar ca bătrînă şi neputincioasă. Simbolul al treilea şi al patrulea, 
la baza cărora este yin, sînt materia cea imperfectă, care la 
rîndul ei are şi ea cele două determinaţii de tînără şi bătrînă, 
de putere şi slăbiciune. 

Mai departe, aceste linioare sînt combinate cîte trei. În 
felul acesta iau naştere opt figuri, numite kua: — f 
=— » 22, ==. (Asociate mai departe cîte patru, aceste lini- 
oare dai 64 de figuri, considerate de chinezi ca origine a tuturor 
caracterelor lor, întrucât la aceste linii drepte se adăugau altele 
perpendiculare şi altele strîmbe, aşezate în diverse poziții.) 
Vreau să indic semnificația acestor kua, pentru a arăta cît 
este ea de superficială. Primul semn, cuprinzînd în el pe marele 

142 yang şi pe yang, este cerul (kien), eterul care pătrunde totul. 
(Cerul este pentru chinezi suprema formă de existență, și se 
iscase o mare controversă printre misionari cu privire la numele 
chinez care putea fi dat Dumnezeului creștin ; anume, se pusese 
problema dacă el trebuie sau nu trebuie numit kien). Al doilea 
semn este apa pură (tu), al treilea e focul pur (li), al patrulea 
este tunetul (cin), al cincilea e vîntul (siun), al şaselea este apa 
obișnuită (kan), al șaptelea sînt munţii (ken), al optulea e pă- 
miîntul (kuen). Noi nu am aşeza pe aceeaşi linie cerul, tunetul, 
vîntul şi munţii. Prin urmare, putem găsi aici o derivare filo- 
zofică a tuturor lucrurilor din aceste gînduri abstracte, care 
sînt unitatea şi dualitatea absolută. Toate simbolurile au avan- 
tajul de a semnifica gînduri și de a sugera părerea că acestea 
au şi fost prezente în ele. Aşa începe omul, cu gînduri, după 
aceea o ia razna ; cu filozofarea se sfîrşeşte îndată *. 


* Windischmann (Die Philosophie im Fortgang der Weltgeschichte (Filozofia 
în progresul istoriei universale), vol. I, p. 157): „Referitor la această împletire 
generală dezvoltată a tuturor kua în întreg circuitul, spune Confucius (în comenta- 
riul său la Y-king) explicit” etc. ; nu există aici nici o urmă de concept. 

Există şi la Șu-king un capitol despre înțelepciunea chi- 
neză, unde întîlnim cele cinci elemente din care sînt compuse 
toate lucrurile : focul, apa, lemnul, metalul, pămîntul. Acestea 
stau de-a valma unele peste altele. Prima regulă a legii este, la 
Șu-king, ca cele cinci elemente să fie numite, a doua regulă 
prescrie îndreptarea atenției spre acestea". Nici pe acestea 
noi nu le-am accepta să treacă drept principii. Aşadar, abs- 
tracţia generâlă înaintează la chinezi spre concret, deşi numai 
potrivit unei ordini exterioare, și fără să conţină în ea ceva 
plin de sens. Aceasta este baza întregii înțelepeiuni chineze şi a 
oricărui studiu chinez. 


[C] Mai există apoi la ei o sectă propriu-zisă, aceea a daoviş- 
tilor, sectă ai cărei aderenţi nu sînt mandarini atașați religiei 
statului, nu sînt nici budiști, nu sînt credincioşi ai religiei la- 
maice. Creatorul acestei filozofii şi al modului de viaţă legat de 
ea este Lao-ţe (născut la sfîrşitul secolului al VII-lea a. Chr.), 
mai bătrîn decît Confucius, care s-a dus, mai mult ca om po- 
litie să-l vadă pe Lao-ţe şi să-i ceară sfat. Cartea lui Lao-ţe, 
Dao-king, nu este socotită, desigur, printre adevăratele king, 
ea nici nu are autoritatea de care se bucură acestea, dar ea este, 
totuşi, o operă principală a daoiștilor (aderenți ai rațiunii; 
modul lor de viață, dao-dao : linie, lege a rațiunii). Aceştia își 
dedică viața studiului raţiunii şi ne asigură apoi că cel care cu- 
noaşte rațiunea în străfundurile ei posedă ştiinţa universală, 
mijloacele generale de vindecare şi virtutea; că acesta va câş- 
tiga o putere supranaturală de a se înălța la cer, că va putea 
zbura şi că nu va muri** 

Despre Lao-ţe însuşi, adepţii lui spun că el este Buda, 
care, ca om, a devenit Dumnezeu veșnic existent. Scrierea lui 
principală o mai avem și a fost tradusă la Viena; am văzut-o 
eu însumi acolo. Unul dintre principalele alineate ale ei este 
citat deosebit de des : „Fără de nume este Dao, principiul ce- 
rului și al pămîntului; cu nume, el este mama universului. Cel 
care o consideră stăpînit de pasiuni o vede numai în starea ei 
imperfectă ; cine vrea s-o cunoască trebuie să fie fără pasiune”. 
Abel Remusat spune că dao ar putea fi exprimat mai bine în 


* Windischmann, op. cit., p. 125. 

** Mémoire sur la vie et les opinions de Lao- Tseu, par Abel Remusat, Paris, 
1823, pp. 18 sqq. ; Extrait d'une lettre de Mr. Amiot, 16 Octobre 1787, de Peking 
(Mémoires concernant les Chinois, vol. XV, pp. 208 sqq.). 

a 


greceşte : Aóyoç. Dar ce găsim noi oare în toate acestea ce ar 
trebui să învăţăm? 

Celebrul loc care este citat adesea de autorii mai vechi 
este acesta : „Rațiunea a dat naştere lui unu, unu a produs 
pe doi, iar doi au dat naştere lui trei, şi trei produce întreaga 
lume”. (Unii au voit să vadă aici o aluzie la trinitate.) ,,Univer- 
sul se sprijină pe principiul cel întunecat ; universul cuprinde 
principiul cel luminos” (sau şi : este cuprins de eter; aşa poate 
fi inversată propoziția, deoarece limba chineză nu arată ca- 
zurile, cuvintele sînt aşezate simplu unul lîngă altul)". 

În alt loc: „Acela la care priviţi şi pe care nu îl vedeţi, 
acela se numeşte pe sine I; şi tu îl asculţi, şi nu îl auzi, şi el 
se chiamă Hi; tu îl cauţi cu mîna, şi nu îl ajungi, şi numele lui 
este Vei. Te duci în calea lui, şi nu îi vezi capul; mergi în urma 
lui, şi nu îi vezi spatele”"*. Aceste distincții se numesc „,în- 
lănţuire a raţiunii”. Natural, citîndu-se acest loc, s-a făcut le- 
gătură cu nm şi cu numele regelui african Juba, precum 
şi cu Jovis. Acest I-hi-vei sau I-H-V ar însemna apoi un abis 
absolut şi neantul; ceea ce e suprem, ultim, originar, prim, 
origine a tuturor lucrurilor este neantul, vidul, ceea ce e cu 
totul nedeterminat (universalul abstract); se numeşte şi Dao, 
rațiunea. Cînd grecii spun: absolutul este Unul, sau cînd cei 
moderni spun : ființa supremă, toate determinaţiile sînt şi aici 
suprimate şi, avînd această ființă pur abstractă, nu avem ni- 
mic decît chiar această negaţție, dar exprimată afirmativ. Cînd 
filozofia nu a ajuns mai departe de astfel de expresii, ea se 
găseşte pe prima ei treaptă. 


2. FILOZOFIA INDICĂ 


Cît priveşte vechimea înțelepciunii indice, ne-am oferit 
plăcerea de a crede în numerele ei mari, de a le arăta mare Tcs- 
pect ; dar, după ce am făcut cunoştinţă cu lucrările lor astrono- 
mice mai considerabile, ne-am dat seama de caracterul necores- 
punzător al acestor numere mari. Nimic nu poate fi mai confuz 
şi mai imperfect decît cronologia indică. Nici un popor înain- 
tat în ştiinţa astronomiei, a matematicii etc., cum sînt inzii, 
nu este atât de incapabil în ce privește istoria. În istoria lor nu 

* Abel Rémusat, op. cit., pp. 31 sqq. ; Lettre sur les caractères des Chinois 
(Mémoires concernant les Chinois, vol. I, pp. 299 sqq.). 

** Ibidem. $ 

găsim nici o consistență, nici o legătură. S-a crezut că avem un 
punct de sprijin în era lui Vicramaditya, care ar fi trăit aproxi- 
mativ cu 50 de ani a. Chr. şi în timpul domniei căruia ar fi 
vieţuit Calidasa, creatorul dramei Sacontala. Dar, după o in- 
vestigație mai precisă, s-au descoperit o jumătate de duzină 
de Vicramaditya, iar cercetări temeinice au transpus această 
epocă în secolul al XI-lea al erei noastre. Inzii au o serie în- 
treagă de regi, o cantitate enormă de nume, dar totul este ne- 
determinat, nesigur. 

Ştim că străvechea faimă a acestei țări străbătuse deja 
în grad mare pînă la greci, ştim că şi lor le erau cunoscuţi gim- 
nosofiştii, oameni pioşi, dacă ne-am putea îngădui să-i numim 
astfel, oameni care, dedicați unei vieţi contemplative, duc 
o viață exterioară abstractă, renunțînd din această cauză la orice 
trebuinţe, întocmai ca şi cinicii, şi hoinărind în bande. Aceștia 
au devenit cunoscuţi ca filozofi îndeosebi grecilor, întrucît este 
considerată ca filozofie şi această abstracţie prin care se face 
abstracţie de toate relaţiile vieţii exterioare. Această abstracţie 
este o trăsătură fundamentală, pe care trebuie s-o scoatem în 
evidenţă şi s-o examinăm. 

Cultura indică este foarte dezvoltată, e grandioasă, dar 
filozofia ei este identică cu religia ei; aşa încît interesele reli- 
giei sînt aceleaşi pe care le găsim în filozofie. Mitologia conţine 
elementul incarnaţiei, al individualizării, despre care am puta 
crede că se opune universalului, modului de a gîndi în idei al 
filozofiei ; dar această incarnaţie nu este luată în sens chiar atît 
de precis, aproape totul trece de incarnaţie şi ceea ce pare a se 
determina pe sine ca individualitate se volatilizează îndată 
din nou în vaporii universalului. Iar cum reprezentările reli- 
gioase au cam aceeași bază generală pe care o posedă filozofia, 
cărțile sfinte, Vedele, sînt şi bază a, filozofiei. Noi le cunoaştem 
destul de temeinic. Ele conţin mai cu seamă rugăciuni către 
multele reprezentări despre Dumnezeu, prescripţii referitoare 
la ceremonii, la jertfe etc. Vedele datează din cele mai diferite 
epoci; multe părţi ale lor sînt foarte veehi, altele au luat naş- 
tere abia mai tîrziu, de exemplu partea privitoare la cultul lui 
Vişnu. Vedele sînt baza filozofiilor inzilor, chiar şi a filozofiilor 
ateiste ale lor; nici acestea nu duc lipsă de zei și fac trimiteri 
esenţiale la Vede. Aşadar, filozofia indică este cuprinsă înăuntrul 
religiei indice, întocmai cum filozofia scolastică se găsea în 
cuprinsul dogmaticii creştine, punînd la baza sa credința bi- 
sericii, presupunînd-c. 

Mai exact, apoi, modul de reprezentare al inzilor este ur- 
mătorul : există o substanţă universală care poate fi concepută 
în mod mai abstract sau mai concret şi din care ia naștere 
totul. Iar aceste produse [ale ei] sînt apoi zei, și pe de altă 
parte, animale și natură anorganică. intre zei şi rest se află 
omul. Poziţia cea mai înaltă o atinge omul în religie, ca şi în 
filozofie, cînd el, ca conştiinţă, se identifică cu substanța prin 
rugăciune, sacrificii, expiaţii severe şi prin filozofie,ocupîndu-se 
cu gindul pur. 

Abia acum de curînd noi am luat cunoştinţă precisă despre 
filozofia indică. In general, se înțelegeau prin filozofie indică 
reprezentările religioase ale inzilor, dar în timpul din urmă au 
fost cunoscute efectiv opere filozofice de ale lor. Cu deosebire 
Colebrooke* ne-a comunicat extrase din două lucrări filozofice 
indice ; acestea sînt primele texte pe care le avem din filozofia 
indică. Ceea ce spune Friedrich von Schlegel despre înţelepciunea 
inzilor este luat numai din reprezentările religioase ale acestora. 
El este unul dintre primii germani care s-au ocupat de filozofia 
indică. Cu toate acestea, îndeletnicirea lui n-a dat multe roade, 
deoarece, propriu-zis, el nu a citit altceva decît tabla de ma- 
terii a Ramaianei. Potrivit acelui extras, „inzii posedă sisteme 
filozofice vechi. Ei le consideră, pe .de o parte, ca ortodoxe, 
şi anume pe cele care concordă cu Vedele ; alte sisteme sînt pri- 
vite ca heterodoxe şi ca nefiind de acord cu doctrina cărților 
sfinte”. O parte din ele, „care este în chip esenţial ortodoxă, 
nu are alt scop decît să uşureze explicarea Vedelor”, s-o spri- 
jine sau ,,să scoată din textul acestor cărți fundamentale o 
psihologie fin gîndită””. Acest sistem ,,se numeşte mimansa şi 
se citează două şcoli de ale mimansei”?. Se deosebesc de mimansa 
alte sisteme, dintre care principalele sînt sâmkhya şi nyaya. 
„Primul se diferențiază, la rîndul lui, în două părți”, care se 
deosebesc însă una de cealaltă numai în privinţa formei. ,, Drept 
creator al sistemului nyaya este considerat Gotama”” ; e un sis- 
tem deosebit de complicat, „în el sînt expuse în chip special 
regulile raționamentului ; este de comparat cu Logica lui Aris- 
totel”. Din ambele sisteme ne-a făcut extrase Colebrooke, 
care spune că „există multe lucrări vechi despre aceste sisteme, 
şi sînt foarte răspîndite versus memoriales cu conținut scos 


din ele. 
* Transactions of the Royal Asiatic Society of Great-Britain and Ireland, 


vol. I, part. I, London, 1824, pp. 19—43 (II, On the Philosophy of the Hindus, 
part. I, by Henry Thomas Colebrooke. Read June 21, 1823). 

A. „Creatorul sistemului sâm khya se numește Capila, 
un vechi înțelept ; unii spun că el este un fiu al lui Brahma, 
unul dintre cei şapte sfinți mari, alţii spun că ar fi o incarnare 
a lui Vişnu, ca şi elevul său Asuri, și ar fi identic cu focul”. 
Referitor la „vechimea aforismelor (sutras) lui Capila”, Cole- 
brooke nu știe să spună nimic; el aminteşte numai „că acestea 
sînt citate deja în alte” cărți foarte vechi, dar nu se poate in- 
dica nimic -precis în privința aceasta. 

Şcoala sămkhya se desparte în diferite şcoli, două sau trei, 
dar care se deosebesc una de alta numai în puţine amănunte. 
Filozofia sămkhya este considerată, „pe de o parte, ca ortodoxă, 
iar pe de altă parte ca eterodoxă””. „Scopul tuturor şcolilor şi 
sistemelor indice de filozofie este acela de a arăta mijloacele 
prin care poate fi cîştigată fericirea veşnică atit înainte de 
moarte, cît şi după moarte. Vedele spun: «Ceea ce trebuie să 
fie cunoscut este sufletul, el trebuie despărțit de natură, ast- 
fel el nu va mai reveni »”, adică „el este sustras metempsihozei” 
şi, în consecință, corporalităţii, el nu se mai introduce din nou 
în alt corp. „Această eliberare este scopul esenţial, prezent în 
toate sistemele ateiste şi teiste”. Aceste sisteme spun : ,O astfel 
de eliberare poate îi realizată prin știință ; mijloacele temporale 
prin care ne procurăm plăceri sau prin care îndepărtăm de la 
noi relele spirituale şi corporale nu sînt suficiente, nici chiar 
mijloacele indicate de Vede nu sînt în privința aceasta eficace, 
adică mijloacele revelate, îndeplinirea ceremoniilor religioase 
prescrise de Vede”. Sub acest raport, Vedele nu sînt valabile 
pentru adepţii filozofiei sămkhya. Ca un atare mijloc, Vedele 
propun ,îndeosebi sacrificiul animalelor”, Sămkhya respinge 
acest lucru, „căci el este legat de moartea animalelor, iar lucru 
principal este să nu fie lezat nici un animal”, să nu fie omorît 
nici un animal, „în consecinţă, sacrificiile nu ar fi pure”. 

Alte moduri de. eliberare de rău sînt teribilele penitențe ale 
inzilor, penitenţe care merg împreună cu reîntoarcerea în sine 
însuşi. În general, Brahma este acest Unul, absolut abstract, 
acea ființă supremă în limbajul intelectului. Cînd indul se 
reculege în rugăciune, se retrage în gîndurile sale, se concen- 
trează în sine însuși, momentul acestei concentrări pure este 
Brahma ; atunci eu sînt Brahma. Această retragere în gînd 
există în religia indică, ca şi în filozofia indică. Filozofia vrea să 
realizeze fericirea supremă prin gîndire, religia prin rugăciune, 
Ele susțin cu privire la această fericire că ea este supremul bine, 
că înşişi zeii sînt subordonați acestei stări. De exemplu, Indra, 

zeul cerului vizibil, este mult inferior sufletului care trăieşte 
contemplativ în sine însuşi : „multe mii de zei Indra au pierit”, 
sufletul însă este sustras oricărei schimbări. Așadar, „fericirea 
supremă este liberarea completă şi veşnică de orice fel de rău” ; 
„ea se dobîndeşte”, după doctrina sămkhya, „cu ajutorul adc- 
văratei ştiinţe”. De aceea ea nu se deosebeşte de religie decît 
prin faptul că posedă o învățătură amănunţit elaborată pe 
planul gîndirii; ea nu face din abstracţie ceva gol, ci o ridică. 
la nivelul semnificației proprii unei gîndiri determinate. ,,Acca- 
stă ştiinţă constă”, spun ei, „în cunoaşterea justă a principiilor, 
perceptibile sau neperceptibile în exterior, ale lumii materiale. 
şi ale lumii nemateriale”. 

" Sistemul sâmkhya se împarte în trei secțiuni: 1) modul 
cunoaşterii; 2) obiectul cunoașterii; 3) forma determinată 
cunoașterii principiilor. i 

1. În privința modului cunoașterii, ei spun că „există, 
trei feluri de evidență : în primul rînd percepţia (perception), 
în al doilea rînd raționamentul (inference, inferenţa, deducerea) ; 
în al treilea rînd afirmaţia ; feluri la care pot fi reduse toate cele- 
lalte moduri ale cunoaşterii, ca atenția, capacitatea de a învăţa, 
tradiţia etc.”. Percepția nu are nevoie de explicație. Raţiona- 
mentul este concluzie de la cauză la efect, şi invers, în care 
numai se trece de la o determinaţie la o a doua determinaţie. 
„Are trei forme, întrucît se conchide fie de la cauză la efect, 
fie de la efect la cauză sau potrivit diferitelor împrejurări în. 
care se găsesc cauzele şi efectele. De exemplu, presupunem că 
va ploua cînd vedem că se condensează un nor, presupunem 
prezența focului cînd vedem fum pe o colină, sau tragem con- 
cluzia că luna se mișcă, cînd o vedem în momente de timp di- 
ferite luînd diverse poziţii”. Acestea sînt relaţii sesizabile de 
intelect, simple, seci. Al treilea fel de evidenţă este „afirmaţia. 
Se înţelege prin ea tradiţia, revelaţia, de exemplu Vedele or- 
todoxe ; în sensul cel mai larg, aşa este numită certitudinea ne- 
mijlocită”, afirmație în conștiința mea, mai precis determinat : 
„asigurare prin comunicare verbală sau prin tradiție”. Acestea 
sînt cele trei moduri ale cunoaşterii. 

2. Dintre obiectele cunoaşterii sau „dintre principiile ci, 
sistemul sămkhya indică douăzeci şi cinci”, obiecte pe care vreau 
să le înşir pentru a arăta dezordinea care domneşte aici : „1) Na- 
tura, ca origine a toate, este”, spun ei, „,universalul, cauza ma- 
terială, materia eternă, nediferențiată și nediferenţiabilă, fără. 
părți, productivă fără producţie”, substanța absolută. „,2) In- 

teligenţa, primul produs al naturii, producînd ea însăși alte 
principii, cu putință de a. fi deosebită”, susțin ei, „ca trei zei, 
datorită acţiunii celor trei calități : bunătate, impuritate sau 
urîțenie”” (foulness, pasiune, activitate) „şi întuneric. Acestea 
sînt o unică persoană și trei zei”? — astfel și Trimurti —, „şi 
anume Brahma, Vișnu și Mahesvara. 3) Conştiinţa, eul, cre- 
dința că în toate percepțiile, meditaţiile eu sînt prezent, că 
obiectele simţurilor”, precum şi cele ale inteligenței, „mă pri- 
vesc pe mine ; pe scurt, credința că eu sînt. Eul purcede din pu- 
terea inteligenței şi produce el însuși principiile următoare. 
4—8) Cinci începuturi fine, rudimente, atomi, perceptibile nu- 
mai unei fiinţe de natură superioară și nu simțurilor omului, 
luînd naştere din principiul conștiinței și producînd ele însele 
cele cinci elemente: pămînt, apă, foc, aer şi spațiu. 9—19) 
Cele unsprezece principii imediat următoare sînt organele sim- 
ţirii care sînt produse de eu : zece organe exterioare, cinci scn- 
zoriale, cinci ale acțiunii : voce, miîini, picioare, anus, organe 
sexuale. Al unsprezecelea organ este acela al simțului intern. 
20—24) Aceste principii sînt cele cinci elemente produse de ru- 
dimentele mai sus amintite : eterul ocupînd spaţiul, aerul, focul, 
apa, pămîntul. 25) Sufletul”. în această foarte dezordonată 
înșirare nu vedem decît primele începuturi ale reflexiei, înce- 
puturi care se înfățișează grupate ca ceva universal. Dar acca- 
stă grupare, departe de a fi sistematică, nu este nici măcar cu 
sens. 

Mai înainte principiile se găseau unul în afara celuilalt şi 
în succesiune. in suflet ele sînt unite. Despre suflet ei spun că 
„nu este produs şi nici productiv, este individual, astfel există 
multe suflete ; sufletul este simţitor, etern, nematerial, neschim- 
bător”?. Aici Colebrooke face deosebire între sistemul teist şi 
cel ateist al filozofiei sâmkhya. Primul „admite nu numai exis- 
tența sufletelor individuale, ci şi existența lui Dumnezeu (Isvara) 
ca fiind cîrmuitor al lumii”. Cunoașterea sufletului rămîne 
apoi lucrul principal. „Prin contemplarea naturii și prin abstrac- 
tia de la natură este produsă unitatea sufletului cu natura, 
asociate ca ologul și orbul pentru deplasare și conducere, unul”? 
(natura ?) „purtînd şi condus, celălalt” (sufletul?) „purtat și 
conducînd”?. Prin această unire a sufletului cu natura este 
efectuată creaţia, care constă în dezvoltarea inteligenţei şi a 
celorlalte principii”. Această unitate este apoi suportul în sine 
şi pentru sine a ceea ce este în general, şi e suport pentru con- 
servarea a ceea ce este. Acesta este un gînd mare. În gîndire 

este conținută negația obiectului; şi comportarea negativă 
este necesară pentru a înțelege. Acest gînd are mult mai multă 
profunzime decît vorbăria despre conştiinţa nemijlocită. Cînd 
se spune, dimpotrivă, că orientalii au trăit în uniune cu natura, 
se afirmă ceva superficial şi inexact, fiindcă tocmai activitatea 
sufletului, spiritul, este, fără îndoială, în relaţie cu natura şi 
în uniune cu adevărul pe care-l conține natura, dar adevărata 
uniune conţine în chip esenţial momentul negaţiei naturii, aşa 
cum ne este ea nemijlocit dată. O astfel de uniune nemijlocită 
este numai viața animalelor, viața senzorială, percepţia. Spiri- 
tualul este una cu natura numai ca ființînd în sine şi totodată 
ca unul care afirmă naturalul ca negativ. 


Ideea, care prin urmare este prezentă la inzi, este uniunea 
sufletului şi a naturii, iar această uniune este apoi creaţie. Ei 
spun : „Dorința şi scopul sufletului sînt plăcerea şi eliberarea. 
Spre acest scop, el este îmbrăcat într-un înveliș fin, în care sînt 
conținute toate principiile de mai sus, dar numai pînă la nivelul 
unei desfăşurări elementare”. În această idee este ceva din ceea 
ce numim noi „de natură ideală”, ceva din „în sine”, aşa cuni 
floarea este deja în sămînţă în chip ideal și nu efectiv şi real. 
Termenul prin care este exprimată această idee e lingam”, 
forța creatoare, forţa eficientă a naturalului, care este foarte 
prețuită în toate reprezentările indice. „Această formă fină 
îmbracă apoi corporalitate mai grosolană şi se întrupează în 
mai multe forme”. Iar pentru a împiedica prăbuşirea în corpo- 
ralitatea mai grosolană este indicată ca mijloc contemplația, 
filozofia. 

„Pînă acum am văzut care sînt principiile abstracte. Despre 
crearea realităţii concrete a universului sînt de menționat ur- 
mătoarele : „Creația corporală constă în sufletul îmbrăcat în 
corpuri mai grosolane şi cuprinde opt ordine de fiinţe superioare 
şi cinci ordine de ființe inferioare, acestea constituind împreună 
cu omul, care formează o clasă proprie, paisprezece ordine şi 
divizîndu-se în trei lumi sau clase. Primele opt ordine au numiri 
pe care le întîlnim în mitologia indică: Brahma, Prajapatis, 
Indra etc. ; aceştia sînt atât zei, cât şi semizei”. Însuşi Brahma 
este reprezentat aici ca creat. „Cele cinci ordine inferioare sînt” 
animalele : „Cele cu patru picioare în două clase, în al treilea 
1înd păsările, în al patrulea rînd reptilele, peştii şi insectele, 
şi, în sfîrşit, în al cincilea rînd substanțele vegetale şi anorga- 
nice. Locul de vieţuire al celor opt clase superioare este în cer; 
ele se bucură de bunătate și de virtute, sînt deci fericite, dar 

numai în mod imperfect şi trecător. Sub ele îşi are sediul în- 
tunericul sau iluzia, unde locuiesc ființele ordinelor inferioare. 
Între aceste două zone se află lumea omenească, unde domnește 
falsitatea (foulness) sau pasiunea”. 

„În faţa acestor trei lumi aparţinînd creaţiei materiale, 
sistemul mai aşază o altă creaţie, cea intelectuală, constînd din 
facultăți ale intelectului, sentimente, care, la rîndul lor, sînt 
împărțite în patru clase : determinaţii care sînt piedici, care ne 
fac incapabili, care ne satisfac şi care fac ca inteligenţa să fie 
perfectă. 1) Dintre determinaţiile care sînt piedici sînt înşirate 
62 : opt feluri de erori, tot atîtea feluri de păreri (iluzii), zece 
feluri de pasiuni (ca extreme ale amăgirii), optsprezece feluri de 
ură (obscuritate),tot atîtea feluri de supărări””. Constatăm aici 
un procedeu mai cu seamă empiric de observaţie psihologică. 
„„2) Incapacitatea inteligenţei are iarăşi douăzeci şi opt de specii : 
leziuni, absenţă a organelor etc. 3) Satisfacţia este sau lăuntrică, 
sau exterioară. Mulţțumirea lăuntrică este de patru feluri: 
Primul fel se referă la natură”, la ceea ce este cu totul general, 
la substanţial, „„şi e implicat în părerea că cunoașterea este o 
modificare a însuşi principiului naturii, modificare asociată cu 
așteptarea unei liberări datorite actului naturii”, şi în părerea 
că, în cunoașterea filozofică, natura procură eliberare. Totuşi, 
adevărata eliberare nu trebuie așteptată de la un act al naturii ; 
sufletul este acela care trebuie s-o realizeze prin sine, prin ac- 
tivitatea lui gînditoare. „A doua satisfacție este credința că 
exerciţiile ascetice sînt suficiente pentru a ne asigura eliberarea” 
(prin dureri, chinuri, penitențe). „A treia mulțumire se referă 
la timp, reprezentarea că liberarea va veni în cursul timpului, 
fără studiu. A patra satisfacţie este cea produsă de reprezentarea 
norocului, de reprezentarea că liberarea depinde de soartă. 
Modul exterior al satisfacerii se referă la reținerea de la plăceri, 
dar din motive sensibile, de exemplu din repulsie față de neli- 
niștea legată de cîştig” (de comerț) „de teama de urmările rele 
ale plăcerilor”? etc. 4) Feluri de perfecţionare a inteligenței sînt 
iarăși indicate mai multe, între altele şi modul „,direct”, psi- 
hologic „de a perfecționa spiritul, de exemplu prin raţionare, 
prin conversații prieteneşti”” etc., mijloace pe care le putem găsi 
şi în logicile noastre aplicate. | 

Trebuie să notăm încă unele referințe mai precise despre 
principalul punct al sistemului sămkhya. Sistemul „sămkhya, 
asemenea celorlalte sisteme indice de filozofie, se ocupă în- 
deosebi cu cele trei calități” (guna, momente) ale ideii absolute, 

„Care sînt reprezentate ca substanțe, ca modificaţi ale naturii”. 
liste demn de remarcat că la inzi a ţinut de conştiinţa observa- 
toare constatarea că ceea ce este adevărat şi este în sine și pentru 
sine conţine trei determinaţii şi că conceptul ideii este desă- 
vîrşit în trei momente. Această înaltă conştiinţă a trinităţii, 
pe care o regăsim şi la Platon și la alţii, s-a pierdut apoi din 
regiunea cercetării făcute pe planul gîndirii şi s-a păstrat numai 
în religie, dar ca ceva transcendent. A venit după aceea intelec- 
tul, declarînd această trinitate drept nonsens. Abia Kant a 
deschis din nou calea spre cunoașterea ei. Esenţialitatea şi to- 
talitatea conceptului despre univers considerat în substanţa lui 
sînt absorbite prin trinitatea determinaţiilor ; şi este în intere- 
sul epocii noastre ca ea să devină conştientă despre acest lucru. 


La inzi această conştiinţă a luat naștere numai prin ob- 
servaţie judicioasă. Iar ei determinau mai precis aceste calități 
în chipul următor: ,,Prima şi suprema [calitate] este bună- 
tatea (sattva), ea este sublimă, luminoasă, asociată cu bucuria 
şi fericirea ; în ea domneşte virtutea. Ea este precumpănitoare 
în foc, de aceea se înalță flacăra şi sar scînteile în sus. Cînd bună- 
tatea are întîietatea în om, cum are ea în cele opt ordine su- 
perioare, ea este cauza virtuţii”. Prin urmare, aceasta este uni- 
versalul absolut afirmativ sub toate raporturile, în formă abs- 
tractă. „A doua calitate, mijlocie, este urîțenia (foulness) sau 
pasiunea” (rajas, tejas, impuls, înclinaţie), care este pentru sine 
oarbă, este ceea ce e impur, nociv. „Ea este activă, violentă 
şi schimbăcioasă, are legătură cu răul și cu nenorocirea, avînd 
preponderență în aer, cauză pentru care vîntul bate cruciş; în 
ființele vii ea este cauza viciului. A treia calitate şi ultima. 
este întunericul (tamas) ; această calitate este trîndavă şi con- 
trariantă, este asociată cu griji, eu stupiditate şi ilugii, avînd pre- 
ponderenţă în pămînt şi în apă, cauză pentru care acestea cad tin- 
zînd în jos : în fiinţele vii ea este cauza prostiei”. —În consecinţă, 
prima calitate este unitatea cu sine ; a doua este manifestarea, 
principiul diferenţei, instinctul, diviziunea ca răutate ; a treia 
apoi este pură ncgație, cum este reprezentată şi în lumea con- 
cretă a mitologiei, ca Siva, Mahadeva (Mahesvara), zeul dis- 
trugerii şi al schimbării. Deosebirea importantă în raport cu 
noi constă în faptul că al treilea principiu nu este reîntoarcerea 
în primul, cum pretinde spiritul, ideea, reîntoarcere prin mij- 
locirea suprimării negaţiei, reîntoarcere în sine însuşi, conciliin- 
du-se cu sine însuși. La inzi, principiul al treilea rămîne schim- 
bare, nimicire. 

„Aceste trei calităţi sînt reprezentate ca esenţialitate a 
naturii. Sămkhya spune : « Vorbim despre ele ca despre copacii 
unei păduri »”. Dar aceasta este o comparație rea, deoarece 
pădurea e numai ceva general, abstract, în cuprinsul căruia in- 
divizii sînt independenţi. „În reprezentările religioase ale Ve- 
delor” (unde aceste calități se întîlnesc şi ca Trimurti) „se 
vorbeşte despre ele ca despre modificări succesive, încît : « La 
început a fost totul întuneric și apoi a primit porunca să se schim- 
be, astfel modul impulsului a stăruit în eficacitatea sa (foul- 
ness) »” (lucru şi mai rău) ,,« pînă ce, în sfîrșit, la o nouă poruncă 
a lui Brahma, el luă forma bunătăţii »”. 

În continuare avem determinații mai precise ale intc- 
ligenţei în raport cu aceste calităţi. „Se numără opt feluri 
de inteligenţe, dintre care patru aparțin bunătăţii : în primul 
rînd virtutea, în al doilea rînd ştiinţa și cunoașterea, în al 
treilea rînd lipsa de pasiune, care este determinată fie de mo- 
tive exterioare, sensibile, de exemplu repulsia față de neliniște, 
sau care este de natură spirituală, izvorînd din convingerea 
că natura este un vis, o simplă înșelăciune şi iluzie; în al pa- 
trulea rînd puterea. Aceasta este de opt feluri”! ; aici sînt indicate 
opt însușiri stranii : ,,Capacitatea de a se strînge într-o figură 
foarte mică, care poate pătrunde prin orice lucru; capaci- 
tatea de a se amplifica, devenind un corp gigantic; capaci- 
tatea de a deveni atît de uşor, încît să poţi urca la soare pe o 
rază solară ; posesiunea unei acțiuni nemărginite a organelor, 
încît să poți atinge luna cu vîrful degetelor ; voința irezisti- 
bilă, încît să te poți, de exemplu, scufunda în pămînt tot aşa 
de ușor ca şi în apă; puterea dominantă asupra tuturor fiin- 
telor vii şi nevii; forța de a schimba mersul naturii; capaci- 
tatea de a-ți împlini toate dorinţele”. 


„Credinţa că o astfel de putere transcendentă” (conti- 
nuă Colebrooke) „este accesibilă omului în viață nu este spe- 
cifică sectei sâămkhya, ci aparține tuturor sistemelor şi re- 
prezentărilor religioase; şi o astfel de putere este înfățișată 
ca posibilă de către mulți sfinţi şi brahmani în drame şi în 
povestiri populare”. Evidenţa simţurilor nu ajută cu nimic 
împotriva acestei credințe, deoarece percepţia sensibilă nu 
există în general pentru inzi, totul se travestește pentru ei în 
imagini de-ale fanteziei, orice vis este considerat de ei ca adevăr 
şi ca realitate. Această putere învățătura sămkhya o atribuie 
omului, întrucît, prin cultivarea gîndirii sale, el se înalță la 
nivelul interiorității, pătrunzînd adînc în ea. ,,Foga-sastra 

înşiră în unul dintre cele patru capitole ale sale o mulțime 
de exerciții” prin care se cîştigă o astfel de putere, de exemplu 
„0 meditaţie profundă care să fie însoţită de reținerea res- 
piraţiei şi de inactivitatea simţurilor, în timp ce este păstrată 
constant o poziție prescrisă. Prin astfel de exerciţii, adeptul 
ajunge să cunoască tot trecutul și tot viitorul, să ghicească 
gîndurile altora, să posede tăria elefantului, curajul leului, 
iuțeala vîntului, să zboare prin aer, să înoate în apă, să se scu- 
funde în pămînt, să vadă toate lumile într-o clipă şi să facă 
alte fapte miraculoase. Dar modul cel mai rapid de a cîştiga 
fericirea prin contemplare adîncă este rugăciunea către Dum- 
nezeu, care constă în murmurarea continuă a numelui mistic 
al lui Dumnezeu, aluiOm”. Aceasta este o reprezentare cu to- 
tul generală. 

Colebrooke aminteşte apoi de împărțirea învățăturii 
sămkhya în doctrină teistă şi doctrină ateistă. În timp ce în 
sistemul teist „Isvara, cîrmuitorul suprem al lumii, este con- 
siderat ca suflet sau spirit deosebit de celelalte suflete, Capila”? 
(în sistemul ateist) „neagă existența lui Isvara, cîrmuitor cu 
voința conştientă (by volition) al lumii, întrucît susține că 
nu există dovezi pentru existența lui Dumnezeu. Percepția 
nu arată o astfel de existenţă, şi ea nici nu poate fi demonstrată 
pe cale de raționament. Capila recunoaşte, e adevărat, existența 
unei ființe provenite din natură, ființă care este inteligența 
absolută, izvorul tuturor inteligențelor individuale şi origine 
a tuturor celorlalte existențe, care se dezvoltă treptat din ea. El 
face în mod explicit observația că” „cadevărul unui astfel de 
Isvara este dovedit»: —adevărul „creatorului lumii, într-un atare 
sens al creației” —dar „existenţa efectelor” „(spune el)”, 
„idepinde de suflet, de conştiinţă şi nu de Isvara; 
universul provine din marele principiu, din inteligenţă», 
căreia îi aparține sufletul individual prin care ea acţionează. 

3. Cît priveşte secțiunea a treia a sistemului sămkhya, 
adică modul mai determinat al cunoaşterii principiului, vreau 
să mai scot aici în evidenţă cîteva observații care pot prezenta 
interes. Dintre diferitele moduri de cunoaștere deja indicate 
rămîne ca determinaţie principală aici modul raționamen- 
tului, legătura inferențială pe baza raportului dintre cauză 
şi efect. Vreau să arăt aici cum concep ei acest raport: „In- 
telectul şi toate celelalte principii derivate sînt efecte. De la 
acestea, ei trag concluzii referitoar la cauzele lor”; într-o 
anumită privinţă avem aici ceva asemănător cu inferența 

noastră, iar în altă privinţă ceva ce diferă de aceasta. Ei sînt 
de părerea că „defectele există deja înaintea acţiunii cauzei, 
fiindcă ceea ce nu există nu poate fi făcut să existe cu ajutorul 
cauzalității»”. (Consecința care se desprinde de aici ar fi eter- 
nitatea lumii, deoarece principiul : „din nimic, nimica”, pe care-l 
menţionează aici și Colebrooke, contrazice crearea lumii din 
nimic în forma în care o concepe religia noastră.) Colebrooke 
zice : „Adică, efectele sînt mai curînd educte [ieşiri ] decît produc- 
te”. Problema este tocmai: ce sînt produsele? După inzi, 
efectul este deja în cauză. De exemplu, „uleiul există deja în 
sămînța de susan înainte de a fi stors din ea, orezul în spic, 
înainte de fi treierat, laptele în ugerul vacii înainte de a fi 
muls”. În ce priveşte conţinutul: „,«esenţa cauzei și esența 
efectului este aceeași »?; „o haină nu se deosebeşte în esența 
ei de firul din care este ţesută”. În felul acesta concep inzii 
acest raport. Cînd spuneam ex nihilo fit nihil, trebuie să spu- 
nem în același timp : Dumnezeu nu creează lumea din nimic, ci din 
sine ; ea este propria lui determinaţie, căreia el îi conferă exis- 
tenţă. Deosebirea dintre cauză şi efect este numai o deose- 
bire de formă, intelectul este acela care le desparte, nu rațiunea. 
Umezeala este acelaşi lucru cu ploaia. Vorbim în mecanică 
despre mişcări diferite, dar mișcarea are aceeași viteză înaintea 
ciocnirii şi după aceasta, relație care este cu totul alta, vă- 
zută de conştiinţa obişnuită. Aceasta este lipsa de diferență 
dintre cauză şi efect. 


Inzii conchid apoi existența „,« unei cauze universale care 
nu poate fi distinsă. Lucrurile determinate sînt finite», „şi 
de aceea trebuie să existe o cauză care să le pătrundă”. Chiar 
şi inteligența este un efect al acestei cauze; și aceasta este 
sufletul, întrucît el este creator în această identitate a lui cu 
natura, după ce a făcut abstracție de ea. Efectul provine de 
la cauză ; dar aceasta nu este de sine stătătoare, ci se reduce 
la cauza universală. Îşi face apariţia crearea celor trei lumi; 
dar cu aceasta este instituită totodată şi distrugerea uni- 
versală. „Întocmai cum broasca ţestoasă își scoate membrele 
sale și după aceea şi le retrage iarăși înăuntrul testei sale, 
tot astfel, la prăbuşirea și pieirea universală a lucrurilor, picire 
ce se va produce la un moment dat, cele cinci elemente, pă- 
mâîntul şi celelalte, care constituie cele trei lumi, vor îi din nou 
retrase în ordinea inversă aceleia în care ele au ieșit din prin- 
cipiul originar, întrucît se vor reîntoarce treptat în cauza lor 
primă, cauza supremă și indiscernabilă care este natura”. 

Acesteia i se vor adăuga „cele trei calități: bunătatea, pasi- 
unea și întunericul”. — Raporturile mai precise ale acestor 
dcterminaţii ar putea fi foarte interesante, dar ele sînt con- 
ccpute numai foarte superficial, şi anume „natura acționează 
prin amestecul acestor trei calități; orice lucru le conţine în 
el pe toate trei, ca pe trei fluvii care curg împreună. Natura 
acţionează şi producînd modificări, ca apa care, absorbită 
de rădăcinile plantei şi condusă înăuntrul fructului, obţine 
un gust bun specific”. Avem în felul acesta prezente numai cate- 
goriile de amestec şi de modificare. Ei spun : „Natura posedă 
cele trei calități în baza propriului ei drept, ca forme şi pro- 
prietăți ale ei; celelalte lucruri le posedă numai fiindcă ele 
există în lucruri ca efecte ale naturii”. 


Mai avem de considerat încă relaţia dintre natură și spi- 
rit: „« Natura, cu toate că este lipsită de suflet >” (sufletul 
nu este pentru sine obiect al plăcerii şi nici nu este creat), 
„natura”? deci „,«îndeplineşte funcţia de a pregăti sufletul 
pentru eliberarea lui, după cum funcţia laptelui —substanţă 
care nu simte — este aceea de a nutri vițelul y?. Inzii fac ur- 
mătoarea comparație : „Natura se aseamănă cu o baiaderă 
care se arată sufletului ca la un spectacol. Ea este defăimată 
din cauza lipsei sale de pudoare, dîndu-se de repetate ori pradă 
privirii dure a spectatorilor”. ,,« Dar ea se retrage după ce s-a 
arătat destul; ca face acest lucru, fiindcă a fost văzulă, iar 
spectatorul se retrage fiindcă a văzut-o. Ea nu are altă între- 
buințare pentru lume. Cu toate acestea, legătura dintre natură 
şi suflet subzistă perpetuu »".—,,Ajungînd prin studiu la cu- 
noaşterea spirituală a principiilor, învăţăm totodată adevărul 
hotărîtor, de neinfirmat, unicul adevăr, şi anume că „cceu 
nici nu sînt, nici nu este ceva al meu, nici nu exist »’. Anume 
natura eului (Ichheit) este încă deosebită de suflet și în cele 
din urmă dispare ce e de natura cului, conștiința de sine a 
indului : ,,Tot ce apare în conştiinţă, în intelect, este reflec- 
tat de suflet, dar reflectat ca o imagine care nu murdăreşte 
cristalul sufletului și care nici nu-i aparține. Ìn posesia acestei 
cunoașteri de sine (fără ce e de natura eului) „sufletul contem- 
plă comod natura, sustrăgîndu-se prin aceasta schimbării fe- 
cunde şi liberîndu-se de orice altă formă și acţiune a intelec- 
tului, cu excepția acestei cunoașteri spirituale”, cunoaştere 
spirituală mijlocită a unui conţinut spiritualizat şi el, cunoaş- 
tere lipsită de eu (Ichhest) şi de conştiinţă. „,« Sufletul mai 
rămîne, desigur, învelit un timp oarecare cu un corp, dar nu- 

mai așa cum rămîne roata olarului, care, deşi oala e deja ter- 
minată, se mai învirte prin forţa impulsului ce i-a fost dat 
mai înainte”. In consecință, după inzi, sufletul nu mai are 
nimic de-a face cu corpul şi relația lui cu acesta devine astfel 
superfluă. ,« Dar, cînd se produce în sfîrşit separația sufle- 
tului instruit, separare de corpul său, şi cînd natura încetează 
de.a mai exista în ce priveşte: sufletul, s-a împlinit eliberarea 
absolută şi supremă »”. — Acestea sînt principalele momente 
ale filozofiei sâmkhya. 


. B. Filozofia lui Gotama şi cea a lui Canade ţin una de 
alta *; „filozofia lui Gotama se numește nyaya (privind raţio- 
narea), iar filozofia lui Canade se numeşte vaiseşica (privind 
particularele). Prima este o dialectică deosebit de dezvoltată, 
a doua”, în schimb, „se ocupă de fizică, adică de obiectele 
particulare sau sensibile”. Colebrooke spune: „Nici un alt 
domeniu al ştiinţei sau al literaturii nu a atras atenţia inzilor 
asupra lui mai mult decît nyaya ; iar rodul acestor studii este 
o -mulțime nenumărată de scrieri, printre care se găsesc lu- 
crări de-ale unor învățați foarte celebri”. 

„Ordinea observată de Gotama şi Canade este cea indi- 
cată întrun loc al Vedelor ca paşi necesari pentru instruire 
şi: studiu şi anume: enunţare, definiție şi cercetare. Enun- 
tarea este menţionarea unui lucru cu numele lui, adică cu 
expresia care îl desemnează așa cum îl arată revelaţia; deoa- 
rece limbajul este considerat ca ceva ce a fost revelat omului. 
Definiţia înfățișează însușirea particulară care constituie ca- 
racterul esențial al unui lucru. Cercetarea constă în exami- 
narea ulterioară a caracterului adecvat și suficient al definiției. 
În. concordanţă cu aceasta, profesorii de filozofie fac să pre- 
ceadă expresiile şi termenii ştiinţifici, trec la definiţii şi ajung 
apoi la examinarea subiectelor astfel propuse”. Prin nume se 
înțelege reprezentarea cu care este comparat în cursul exa- 
minării ceea ce este dat în definiţie. 

Ceea ce urmează este apoi obiectul care trebuie considerat. 
„Gotama înșiră aici şaisprezece puncte, printre care dovada, 
evidența”? (elementul formal) „și ceea ce trebuie dovedit, 
punctele principale ; celelalte puncte nu sînt decît subsidiare 


* Transactions of the Royal Asiatic Society, vol. I, part. I, pp. 92—118; 
(VII, Essay on the Philosophy of the Hindus, part. II, by Henry Thomas 
Colebrooke). 


9 — Prelegeri de istorie a filozofiei, vel. I 

şi accesorii, contribuind la cunoaşterea şi asigurarea adevărului. 
Nyaya este apoi de acord cu celelalte şcoli psihologice în pri- 
vința faptului că promite fericire, perfecțiune limitată şi li- 
berare de rău drept răsplată a cunoaşterii desăvîrşite a prin- 
cipiilor propagate de ea, adică a adevărului; înțelegînd prin 
adevăr convingerea că sufletul, întrucît este separabil de corp, 
are existență veşnică”, — înțelegînd, prin adevăr, spiritul pen- 
tru sine însuși. Sufletul este în acest caz el însuși obiectul care 
trebuie cunoscut şi a cărui existență trebuie demonstrată. 
În privința aceasta mai sînt de dat precizări. 

Primul punct principal, evidența dovezii, este de patru 
feluri : în primul rînd percepția; în al doilea rînd inferența 
(inference), care are trei moduri: de la efect la cauză, de la 
cauză la efect și pe bază de anâlogie ; al treilea fel de evidență 
este comparaţia; al patrulea fel este aserţiunea (afirmarea), 
cuprinzînd în ea atît tradiţia cît şi revelația”. Aceste feluri 
ale. demonstraţiei sînt îndelung elaborate în vechiul tratat 
atribuit lui Gotama, precum şi la nenumăraţii comentatori. 


Al doilea punct principal este obiectul care trebuie dove- 
dit, care trebuie să devină evident. Aici sînt indicate două- 
sprezece obiecte. ,,Primul și cel mai important este” însă 
„Sufletul, ca sediu al simţirii şi al ştiinţei care se deosebeşte 
de corp şi de simțuri; existența lui se dovedeşte prin : încli- 
nații, repulsii, voinţă etc. Sufletul are paisprezece calități : 
număr, mărime, particularitate, legătură, separare, inteligenţă, 
plăcere, durere, dorință, repulsie, voință, merit, vină şi ima- 
ginaţie””. Nici în aceste prime începuturi cu totul dezordonate 
ale reflexiei nu constatăm nici o legătură şi nici o totalitate 
a determinaţiilor. ,Al doilea obiect al cunoaşterii este corpul; 
al treilea, organele senzaţiei ; aici sînt. înşirate cele cinci sim- 
turi exterioare. Acestea nu sînt modificări ale conştiinţei (cum 
afirmă filozofia sâmkhya), ci sînt material compus din ele- 
mente, respectiv din pămînt, apă, aer, lumină şi eter. Globul 
ochiului nu este organul vederii, spun ei, și nici urechea nu 
e organul auzului, ci organul văzului este o rază de lumină 
care merge din ochi la obiect; organul auzului este eterul 
care comunică în cavitatea urechii cu obiectul auzit prin eterul 
care se află între acesta şi ureche. Amintita rază de lumină 
în mod obişnuit nu este vizibilă, întocmai cum o lumină nu 
este văzută în miezul zilei, dar poate îi văzută în anumite 
împrejurări. Organul gustului este ceea ce e apătos (salivă)” 
etc. Lucruri asemănătoare despre văz spune şi Platon în T'i- 

meus *. Observaţii interesante despre fosforul ochiului avem 
într-un articol al lui Schultz, cuprins în Morfologia lui Goethe. 
Exemple despre oameni care au văzut noaptea, luminînd cu 
ochii lor obiectul, întîlnim o mulțime, dar fenomenul acesta 
cere, fără îndoială, împrejurări specifice. — „Al patrulea obiect 
îl formează obiectele simţurilor. Aici intercalează Cesava (un 
comentator) categoriile lui Canade, care sînt șase. Prima dintre 
ele este substanţa; există nouă substanțe: pămîntul, apa, 
lumina, aerul, eterul, timpul, spaţiul, sufletul şi intelectul”. 
Elementele fundamentale „ale substanțelor materiale sînt con- 
siderate de Canade ca atomi originari şi ca agregate ulterioare 
ale lor. El afirmă eternitatea atomilor”, adăugînd apoi multe 
despre legăturile dintre atomi, vorbind şi despre firele de praf 
solar. „A doua categorie este calitatea ; există douăzeci şi patru 
de calități: 1) „culoare, 2) gust, 3) miros, 4) tact, 5) număr, 
6) mărime, 7) individualitate, 8) legătură, 9) separație, 10) pri- 
oritate, 11) posterioritate, 12) greutate, 13) fluiditate, 14) tena- 
citate, 15) sunet, 16) inteligenţă, 17) plăcere, 18) durere, 19) do- 
rință, 20) repulsie, 21) voință, 22) virtute, 23) viciu, 24) o 
aptitudine care cuprinde în ea trei capacităţi: viteză, elas- 
ticitate şi imaginaţie. — A treia categorie este acțiunea, a patra 
este comunitatea, a cincea deosebirea, a șasea coeziunea (ag- 
gregation), ultima categorie a lui Canade ; alți autori mai ada- 
ugă la acestea. negația ca a şaptea categorie”. Acesta este 
modul în care se înfățișează filozofia la inzi. 

La cele două puncte principale, adică la evidenţă și la 
ceea ce este interesant să fie știut, filozoful Gotama mai adaugă, 
ca al treilea punct, „îndoiala”. Un alt punct este „argumentul 
reglementar”, raționamentul formal, „sau silogismul complet 
(nyaya), care constă din cinci propoziții: 1) propoziţia, 2) te- 
meiul, 3) argumentul (the instance), 4) aplicarea, 5) concluzia. 
De exemplu : 1) această colină este aprinsă; 2) deoarece fu- 
megă ; 3) ceea ce fumegă arde ca un cuptor de bucătărie; 
4) recunoscînd că colina fumegă (accordingly); 5) de aceea 
este ca aprinsă”. Lucrul acesta este expus cum se desfăşoară 
la noi silogismele, dar demonstraţia ia o astfel de formă, încât 
despre ceea ce este vorba e aşezat în frunte. Noi, dimpotrivă, 
am începe cu ceea ce e general. Forma acum arătată este cea 
obișnuită, iar exemplul de mai sus ajunge. Acum însă vrem 
să mai rezumăm o dată lucrurile. 


* Pp. 45—46 (ed. Steph.); pp. 50—53 (ed. Bekk.). 

Am văzut că în India lucrul principal este concentrarea 
sufletului în sine, înălțarea lui la nivelul libertății, gîndirea 
eare se constituie pentru sine. Această devenire-pentru-sine 
a sufletului o putem numi în modul cel mai abstract substan- 
țialitate intelectuală. Dar aici nu avem unitatea spiritului cu na- 
tura, ci tocmai contrariul. Contemplarea naturii este pentru spirit 
numai mijloc, exercițiu al gîndirii care are ca scop libe- 
rarea spiritului. Substanţialitatea intelectuală este scopul, 
dar în filozofie ea este, în general, baza -senţială, începutul ; 
filozofarea este acest idealism potrivit căruia gîndirea esie 
pentru sine, este baza adevărului. Substanţialitatea intelec- 
tuală este contrariul reflexiei, intelectului, individualității su- 
biecțive a europenilor. La noi are importanţă faptul că eu 
vreau, ştiu, cred, am păreri, determinat de motive care sînt 
ale mele, condus de liberul meu arbitru. Acesţui eu i se atri- 
buie o valoare infinită. Substanţialitatea intelectuală este la 
antipozii acestei subiectivităţi, de pe poziţia ei piere orice 
subiectivitate a eu-ului; pentru subiectivitatea aceasta tot ce 
este obiectiv a devenit van, pentru ea nu există adevăr obi- 
ectiv, obligație, drept, astfel încît tot ce mai rămîne este vani- 
tatea subiectivă. Este în interesul nostru să ne întoarcem spre 
substanţialitatea intelectuală pentru a îneca în ea această 
vanitate subiectivă împreună cu toată sfătoşenia şi reflexia ei. 
Tată avantajul acestei poziţii ! 

Defectul acestei substanţialități intelectuale constă în fap- 
tul că, întrucît ea este prezentată ca ţintă şi scop pentru su- 
biect, ca o stare care trebuie produsă în interesul subiectului, 
obiectivitatea în general lipseşte. Oricît ar fi această substan- 
țialitate intelectuală tot ceea ce este mai obiectiv, totuşi ea 
este obiectivă numai într-un mod cu totul abstract, de aceea 
îi lipseşte forma esențială a obiectivităţii. Tocmai acea sub- 
stanţialitate intelectuală care rămîne în felul acesta pe planul 
abstracţiei are ca existență a sa numai sufletul subiectiv, şi 
totul trebuie să-şi găsească pieirea în el. După cum în vani- 
tatea sus-amintită, în care ceea ce rămîne este numai puterea 
subiectivă a negării, piere totul, tot astfel acest abstract al 
substanțialității intelectuale nu conţine decît evaziunea în vid 
şi în nedeterminat. Substanţialităţii intelectuale îi lipseşte 
obiectivitatea care se formează în ea însăşi; şi acum ceea ce 
are importanță este ca acest teren să facă să răsară această 

determinatie, să apară forma infinită care este ceea ce se nu- 
meşte gîndire, obiectivitate care se determină pe sine. Această 1% 
gîndire este, în primul rînd, ca subiectivă, ceea ce este al meu 
(eul, sufletul meu, gîndeşte); dar în al doilea rînd, această 
gîndire este şi universalitatea care conține în ea substanţia- 
litatea intelectuală ; și, în al treilea rînd, gîndirea este activi- 
tatea formativă, este principiul determinării. În felul acesta 
avem un al doilea mod al obiectivităţii, care este în sine formă 
infinită. Acesta este adevăratul teren care trebuie pregătit, 
care se desfăşoară pe sine însuşi, se determină pe sine însuşi, 
dînd în acest chip loc conținutului particular, lăsîndu-l să sub- 
ziste și conţinîndu-l în sine. 

În concepţia orientală particularul șovăie, este destinat 
să piară, în schimb, în terenul gîndirii şi el îşi are locul său. 
El poate prinde rădăcini în el însuși, poate deveni ferm; 
acesta este rigidul intelect european. A ne lepăda de el, iată 
la ce servesc astfel de reprezentări orientale! Dar pe planul 
gîndirii intelectul este păstrat fluid, aici el nu trebuie să devină 
pentru sine, ci trebuie să fie numai moment al întregului sis- 
tem. În filozofia orientală am găsit şi conținut determinat. 
care este cercetat, dar cercetarea este făcută în chip cu totul 
necugetat, fără sistematizare, deoarece ea se află deasupra 
acesteia, în afara unităţii. Dincolo se găsește substanţialitatea 
intelectuală, dincoace avem apoi uscăciune şi sărăcie. Parti- 
cularul are astfel numai forma rigidă a raționării şi a inferenței, 
ca şi la scolastici. Dimpotrivă, în domeniul gîndirii particularul 
își poate dobîndi dreptul său ; el poate fi considerat ea moment 
al întregii organizaţii, poate fi înţeles conceptual. În filozofia 
indică, ideea n-a devenit obiectivă; deci exteriorul, obiec- 
tivul n-a fost înțeles potrivit ideii. Acesta este defectul orien- 
talismului. 

Adevăratul teren obiectiv al gîndirii îşi are rădăcinile 
în libertatea reală a subiectului. Universalul, substanţialul 
însuși, trebuie să posede obiectivitate. Întrucît gîndirea este 
acest universal, este terenul substanţialului şi e totodată şi 
eu — gîndirea este ceea-ce-este-în-sine și există ca subiect 
liber —, universalul posedă existență și prezență nemijlocite ; 
el nu este numai un țel, o stare în care trebuie să se treacă, 
ci absolutul este obiectiv. Aceasta este determinaţia pe care ae 
o găsim dată în lumea elenă, determinație a cărei dezvoltare 

formează obiectul cercetării noastre următoare. Mai întîi 
universalul apare ca absolut abstract şi stă aşa faţă în față cu 
lumea concretă ; dar el trece drept teren al ambelor, atît al 
lumii concrete, cît şi a ceea ce este-în-sine. Acesta nu este 
ceva transcendent, ci ceea ce e prezent este privit ca stînd în 
ceea ce e „în sine”, adică însinele, universalul, constituie 
adevărul obiectelor. 


ISTORIA FILOZOFIEI 


PARTEA ÎNTÎI 
FILOZOFIA ELENĂ 


Cînd este vorba de Grecia, oamenii cultivați din Europa, 
şi cu deosebire noi germanii, ne simțim la largul nostru. Euro- 
penii şi-au primit religia, ceea ce este transcendent, ceea ce 
este mai îndepărtat, din Orient, dintr-o ţară care se găsește 
la un pas mai departe decît Grecia, şi anume din Siria. Dar 
ceea ce este aici, ceea ce e prezenț, ştiinţa și arta, ceea ce satis- 
face viața noastră spirituală, ce o face demnă şi plăcută știm 
că a pornit, direct sau indirect, din Grecia ; indirect, prin inter- 
mediul romanilor. Această cale din urmă a fost prima formă 
în care ne-a parvenit această cultură, și prin intermediul 
bisericii, mai înainte universală, care îşi trage ca atare originca 
de la Roma, păstrînd pînă azi ca limbă a ei chiar limba vorbită, 
de romani. Izvoarele învățămîntului au fost, alături de evan- 
gheliile latine, scrierile părinților bisericii. Şi dreptul nostru 
se mîndreşte că-şi ia cele mai desăvîrşite îndrumări din dreptul 
roman. Forța brută germanică a avut nevoie să treacă prin 
cultul sever al bisericii și al dreptului, primite de noi de la 
Roma, şi să fie astfel disciplinată. Numai în felul acesta a putut 
fi înmuiată cerbicia caracterului european şi a fost făcut acesta. 
apt pentru libertate. — După ce omenirea europeană a ajuns 
aşadar să se simtă la ea acasă, să privească la ceea ce este pre- 
zent, a fost părăsit ceea ce era de natură istorică, ceea ce era 
de proveniență străină. Atunci a început omul să trăiască în 
patria sa; spre a se bucura de ea, el şi-a întors privirile către 


greci. Să lăsăm bisericii şi jurisprudenţei latina şi romanitatea ı7 


lor ! Ştiinţa superioară mai liberă (ştiinţa filozofică), precum 
şi arta noastră liberă, gustul pentru acestea şi dragostea față 
de ele, noi ştim că îşi au rădăcinile în viața elenă și știm că de 
aici şi-au scos spiritul lor. Dacă ne-ar fi îngăduit să avem o 
dorință fierbinte, ar fi dorul de o astfel de ţară, nostalgia unor 
astfel de stări ! 

Însă ceea ce face să ne simţim la noi acasă cînd e vorba 
de greci este faptul că ei şi-au făcut din lumea lor o patrie 
proprie ; ne leagă de ei spiritul comun al autohtonităţii. Intoc- 
mai cum în viața de toate zilele ne simţim bine în societatea 
oamenilor şi în familiile care se simt bine la ele acasă, sînt mul- 
țumite în sine și nu au privirea îndreptată spre exterior, din- 
colo, tot aşa este cazul şi în ce priveşte pe greci. Fără îndoială, 
începuturile substanţiale ale religici, ale culturii și ale orînduirii 
lor sociale, ei le-au primit mai mult sau mai puţin din Asia, 
Siria şi Egipt. Dar ceea ce era străin în aceste origini, ei l-au 
şters, l-au transformat, l-au prelucrat, l-au transpus, au făcut 
din el altceva, încît ceea ce preţuim, cunoaștem și iubim în 
el este, în mod esenţial, al lor, al grecilor. 

Din această cauză, cînd e vorba de istoria vieţii elene, 
putem merge mai departe înapoi şi trebuie să mergem; dar 
ne putem şi lipsi de această mergere înapoi, urmărind înăuntrul 
lumii lor şi al modului lor de a fi, începuturile, germinarea, 
progresul ştiinţei şi al artei, pînă la epoca lor de înflorire, precum 
şi cauzele disoluţiei acestora, rămînînd îngrădiți exclusiv în 
sfera istoriei poporului grec. Deoarece în dezvoltarea lor spi- 
rituală, elenii întrebuințează elemente străine primite de ei 
numai ca material, ca impuls. În cuprinsul acestui fel al lor 
de a proceda, ei s-au știut pe ei înşişi liberi şi s-au comportat 
ca atare. Forma pe care au dat-o fondului străin este consti- 
tuită din acest suflu spiritual aparte, spirit al libertăţii şi al 
frumuseții, care poate fi considerat, pe de o parte, ca formă, 
dar care, pe de altă parte, este tocmai ceea ce în realitate este 
substanțialul superior. 

Dar nu numai că şi-au creat în felul acesta ei înşişi sub- 
stanţialul culturii lor (şi, oarecum nerecunoscători, uitînd 
izvoarele străine, le-au împins pe acestea pe al doilea plan, — 
poate în întunecimea misterelor, ţinîndu-le îngropate şi ascunse 
şi pentru propria lor conștiință), făcînd din existența lor ceva 
ce le este propriu, ce ţine de patria lor, ci ei au și cinstit această 
renaştere spirituală a lor; renaştere care este propriu-zis naş- 
terea lor. Fi nu numai că au devenit aceştia, folosind şi 
gustînd ceea ce au creat şi au făcut din ei înșiși, ci au considerat 
acest caracter autohton al întregii lor existențe, începutul şi 
originile proprii, ca aparținîndu-le lor înşile, reprezentîndu-şi-le 
în mod conştient, cu recunoştinţă şi cu bucurie, nu spre a fi, 
spre a le avea sau spre a le întrebuința. Fiindcă spiritul lor, 
ca unul care s-a născut dintr-o renaștere spirituală, constă 

toemai în faptul de a avea conştiinţa că toate acestea sînt 
ceva ce este al lor: a) ceva ce le este propriu, și B) ceva ce 
a luat naştere, dar la ei. Ei își reprezintă existența lor despăr- 
țită de ei ca obiect ce se creează pe sine pentru sine şi care, 
ca atare, va fi spre binele lor. Ei cunosc cauza şi originea ca 
fiind cauză şi origine, dar cauză şi origine autohtone. Astfel, 
ei şi-au făcut, din tot ce au posedat și au fost, o istorie. Ei nu 
şi-au reprezentat numai nașterea lumii — adică a zeilor şi a 
oamenilor, a pămîntului şi a cerului, a vînturilor, a munţilor 
şi a fluviilor — ci şi-au reprezentat în povestiri graţioase ori- 
ginea tuturor laturilor existenței lor, felul în care acestea au 
luat nâştere la ei; astfel : cum le-a fost adus focul şi sacrificiile 
legate de acest fapt, originea statelor, a agriculturii, a măsli- 
nului şi a calului, a căsătoriei și a proprietăţii, a legilor, a artelor 
şi a cultului divin, a ştiinţelor, a orașelor și a dinastiilor etc. 
Din acest punct de vedere exterior ei au văzut toate acestea 
istoricește, luînd naștere la ei, ca opere şi merite ce le aparțin. 

În această autohtonicitate însăși, în existenţa ei, dar apoi 
în spiritul acestei autohtonicităţi, în acest spirit al faptului 
de a fi la sine, trecînd în reprezentare, al faptului de a fi la sine 
în existența ei fizică, cetăţenească, juridică, morală, politică, 
în acest caracter al istoricității libere şi frumoase (ceea ce sînt 
ei este la ei şi ca mnemosyne) rezidă şi germenele libertăţii gîn- 
dirii, şi deci caracterul care a făcut să se nască la ei filozofia. 


Întocmai cum grecii sînt la ei acasă, tot astfel filozofia 
este tocmai aceasta: mod de a fi acasă la sine, mod în care 
omul în spiritul său la sine acasă, se simte în patria sa. Dacă 
atunci cînd e vorba de greci, avem în general sentimentul de a 
fi la noi acasă, cu deosebire în filozofia lor trebuie să ne simțim 
la ei acasă ; însă propriu-zis nu la ei, întrucît filozofia este acasă 
chiar la ea însăşi, în cuprinsul ei noi avînd de-a face cu gînduri, 
cu ce ne este mai propriu, mai liber de toate particularităţile. 
Dezvoltarea gîndului s-a produs la eleni începînd cu elementele 
ei cele mai primitive ; ea s-a desfășurat și o putem privi fără 
să fim nevoiți să-i căutăm cauzele exterioare mai îndepărtate ; 
pentru a înțelege filozofia elenă, ne putem opri la ei, la 
grecii înşişi. 

Dar noi trebuie să-i determinăm mai precis caracterul 
şi poziţia. Elenii au plecat şi de pe o poziţie dată în prealabil, 
precum şi de la ei înşişi. Această presupoziţie este de natură 
istorică. Formulată teoretic, ea este substanţialitatea orientală 
a unităţii spiritualului şi naturalului. Ea este unitate naturală. 

A pleca doar din sine, a fi doar în sine, este cealaltă extremă. 
a subiectivităţii abstracte (formalismul pur), cînd este încă 
goală sau, mai curînd, cînd s-a golit: principiul abstract al 
lumii moderne. Grecii se situează între aceste două extreme, 
în media frumoasă a acestei linii, care este medie a frumuseţii, 
fiindcă e în acelaşi timp naturală și spirituală, dar în așa fel 
încît spiritualitatea rămîne subiect dominant, determinant. 
Spiritul cufundat în natură este în unitate naturală cu ea și, 
întrucît el este conştiinţă, el e îndeosebi contemplare, este în 
general ceva lipsit de măsură; ca conștiință subiectivă, el 
configurează, fără îndoială, dar fără măsură. Grecii aveau ca 
bază şi esenţă a lor unitatea substanţială a naturii şi a spiri- 
tului; şi avînd astfel această esență ca obiect de cunoaştere 
şi cunoscînd-o — dar nepierzîndu-se în ea, ci intrînd în ei înşişi -- 
ci nu s-au retras în extrema subiectivităţii formale, ci elenul, 
rămînînd în unitate cu sine, deci fiind subiect liber care are 
drept conţinut, esenţă și substrat al său încă prima unitate 
acum-amintită, a dat, ca subiect liber, formă frumoasă obiec- 
tului său. Treapta atinsă de conștiința greacă este treapia 
frumuseţii. Fiindcă frumuseţea este idealul, este gîndul ţişnit 
din spirit. Aceasta însă în aşa fel încît individualitatea spiri- 
tuală nu este încă pentru sine ca subiectivitate abstractă, care 
trebuie apoi să-şi dezvolte în ea însăşi fiinţa sa concretă ca lume 
a gîndului, ci această subiectivitate posedă încă în ea modul 
sensibil, natural. Dar acest mod natural nu are același rang 
şi aceeaşi demnitate ca în Orient şi nici nu este elementul pre- 
ponderent ca aici. Acum principiul spiritualului are primul loc, 
iar natura nu mai are valabilitate pentru sine în formaţiile 
sale existente, ci este, mai degrabă, numai expresie a spiritului 
care se răsfrînge prin ea şi este coboriîtă la rangul de mijloc. 
şi mod al existenţei spiritului. Dar spiritul nu se are încă pe 
el însuși ca mediu, spre a se reprezenta pe sine în sine şi a-şi 
întemeia lumea sa proprie pe această bază. 

Prin urmare, aici în Grecia putea şi trebuia să ia naştere 
o moralitate liberă, deoarece substanţa spirituală a libertăţii 
era baza moravurilor, a legilor, a instituţiilor politice elene. 
Deoarece momentul naturii este încă conţinut în toate acestea, 
modul vieţii etice a statului este încă împovărat cu ceea ce 
ţine de natură. Statele sînt mici indivizi naturali care nu s-au 
putut uni într-un tot unic. Ce este general nu se afirmă încă 
pentru sine ca liber, spiritualul este astfel încă limitat. În 
lumea elenă este realizat cu ajutorul gîndului faptul etern 

ființînd în sine şi pentru sine, adică este adus la conştiinţă; 
dar în așa fel încît subiectivitatea stă încă în fața acestuia 
într-o determinare întîmplătoare, deoarece ea mai are încă 
o legătură esențială cu ceea ce ține de natură. 


Forţa orientală lipsită de măsură a substanţei a fost 
constrînsă de spiritul grec să accepte măsura, a fost redusă la 
dimensiuni mai mici. Spiritul elen este măsură, claritate, scop, 
delimitare a formațiilor, reducere a colosalului, a infinit de 
fastuosului și bogatului la determinație şi la individualitate. 
Bogăția lumii elene constă numai într-o mulțime infinită de 
particularităţi frumoase, încîntătoare, graţioase, constă în această 
seninătate proiectată asupra întregii existențe. Ceea ce au 
grecii mai grandios sînt individualităţile : aceşti virtuoşi ai artei, 
ai poeziei, ai cîntecului, ai științei, ai onestităţii şi ai virtuţii. 

Dacă în fața fastului şi a grandiosului, a colosalului fan- 
teziilor orientale, a clădirilor de artă egiptene, a imperiilor 
răsăritene etc., seninătatea elenă (zei frumoşi, statui, temple) 
şi seriozitatea lor (instituţii şi fapte) pot apărea ca nişte minus- 
cule jocuri de copii, în schimb în Grecia gîndul este acela care 
înfloreşte; mai mult, care domină această bogăţie de parti- 
cularități şi reduce colosalul oriental la dimensiuni mai mici 
şi la măsura sufletului său simplu, suflet care devine însă în 
sine izvorul bogăției unei lumi superioare, ideală, izvorul lumii 
gîndului. 

„Din pasiunile tale, o omule, ţi-ai luat materialul zeilor 
tăi”, a spus un antic; așa cum orientalii (cu deosebire inzii) 
şi l-au luat din elementele naturii, din forţele şi formaţiile 
naturii. „Din gînd — putem adăuga — îţi iei tu elementul şi 
materialul Dumnezeului tău”. Aici gîndul este terenul din care 
iese divinitatea. Nu gîndul care începe este acela care formează 
baza de la care, pornind, trebuie să fie înţeleasă întreaga cul- 
tură. Dimpotrivă, gîndul se înfățișează ca fiind cu totul sărac, 
adică extrem de abstract şi cuprinzînd un conținut mai redus 
decît conţinutul pe care îl atribuie orientalul obiectului său. 
Inceputul însuși, ca nemijlocit, este început în forma care 
ţine de natură, în forma nemijlocirii. Acest fel de a fi îi este 
comun cu poziția orientală. Dar întrucît conţinutul Orientului 
este redus la determinaţii cu totul sărace, aceste gînduri abia 
dacă merită să fie reţinute de atenția noastră, dat fiind faptul 
că ele încă nu există ca gînduri și în forma și determinaţia 
'gîndului, ci în forma a ceea ce ţine de natură. În consecinţă, 
gînd este absolutul, nu însă ca gînd. Şi anume, trebuie să facem 

totdeauna distincție între general sau concept şi realitatea 
acestui general, fiindcă ceea ce are importanţă este faptul dacă 
realitatea însăşi este gînd ori este natură. Motivul pentru care 
la greci începem eu filozofia naturii elaborată de şcoala ionică 
este faptul că realitatea se înfăţişează, mai întîi, în forma modu- 
lui nemijlocit şi nu este decît gînd în sine. 

Cît priveşte condițiile istorice exterioare ale Greciei în 
această epocă, notăm că începutul filozofiei elene se produce 
în secolul al VI-lea a. Chr., pe timpul lui Cirus şi în epoca pră- 
buşirii statelor ioniene libere din Asia Mică. Filozofia şi-a făcut 
apariţia în timp ce se prăpădea această lume frumoasă, care 
se ridicase pentru sine pe o înaltă treaptă de cultură. Cresus 
şi lidienii au periclitat primii libertatea ionică ; abia mai tîrziu 
i-a pus capăt cu totul dominaţia persană, încît cei mai mulţi 
locuitori ai acestor cetăţi şi-au căutat alte locuri, întemeind 
colonii mai cu seamă în Apus. În acelaşi timp cu această pră- 
buşire a cetăților ioniene, Grecia continentală a încetat să mai 
stea sub stăpînirea vechilor sale case princiare. Pelopizii şi 
celelalte seminţii de regi, străine în cea mai mare parte, pieriră. 
Grecia ajunse în contact multiplu cu popoare străine, iar pe 
de altă parte elenii au căutat să găsească în ei înșiși o coeziune 
socială. Viaţa patriarhală trecuse, în numeroase state s-a ivit 
nevoia unor determinări şi instituţii legale, nevoia de a se 
constitui ca state în mod liber. Vedem apărînd mulţi indivizi 
care nu mai stăpînesc peste concetățenii lor datorită originii 
lor, ci se disting datorită talentului, imaginaţiei, ştiinţei şi 
sint veneraţi. Astfel de indivizi au ajuns să aibă relaţii diverse 
cu eoncetățenii lor. Ei au fost, pe de o parte, sfătuitori, — sfatul 
lor bun adesea nu a fost ascultat ; pe de altă parte, unii dintre 
ci au fost urîți şi dispreţuiți de concetățenii lor; aceştia s-au 
retras apoi din sfera treburilor publice. Alţii au devenit stăpîni 
autocraţi, deşi nu cruzi, ai concetățenilor lor și, în sfîrşit, alţii 
au fost legiuitori ai libertăţii. 


Dintre bărbaţii acum în urmă caracterizați fac parte aga- 
numiții șapte înţelepţi, excluşi în timpurile mai noi 
din istoria filozofiei. Întrucît ei trec drept prime figuri memo- 
rabile ale istoriei filozofiei, trebuie, la începutul filozofiei, să 
spunem pe scurt ceva despre caracterul lor. Ei apar sub aspec- 
tele menţionate mai sus, în parte participînd la lupta dusă de 
cetăţile ioniene, în parte emigrînd, iar în parte şi ca indivizi 
care se bucurau de considerație în Grecia. Numele celor şapte 

înţelepţi sînt date în chip divers, însă mai obişnuit în felul 
următor: Tales, Solon, Periandru, Cleobul, Chilon, Bias, 
Pitacos. La Diogenes Laertios *, Hermip „amintește şaptespre- 
zece înţelepţi, dintre care autori diferiți aleg șapte înţelepţi 
în chip diferit”. Conform lui Diogenes' Laertios, chiar un autor 
antic, și anume ,,Dicearh, numește numai patru înţelepţi, pe 
care îi întîlnim deopotrivă amintiți de toţi autorii printre cei 
şapte înţelepţi: Tales, Bias, Pitacos şi Solon” **. Altădată 
mai sînt amintiţi: Mison, Anaharsis, Acusilau, Epimenide, 
Ferecide ete. Dicearh, la Diogenes ***, spune despre ei că „nu 
au fost nici înţelepţi nici filozofi, ci au fost bărbați cuminţi 
şi legiuitori””, bărbaţi geniali. Această apreciere a devenit 
generală și ea trebuie considerată ca justă. Ei trăiesc în pe- 
rioada trecerii grecilor de la orînduirea patriarhală a regilor 
la o orînduire supusă legilor sau violenței. Faima înțelepciunii 
lor se întemeiază, pe de o parte, pe faptul că ei au sesizat ele- 
mentul practic-esențial al conştiinţei, adică au avut conștiința 
moralității în şi pentru sine universale, au exprimat acest 
element în formă de sentințe morale şi, în parte, în forma unor 
legi civile şi le-au dat realitate şi în formă de state; pe de altă 
parte, ei au exprimat poziţii teoretice în sentințe pline de sens. 
Unele dintre aceste sentințe ar putea fi considerate nu numai 
ea cugetări profunde sau juste, ci ar putea fi privite ca filozo- 
fice şi speculative, întrucît li se atribuie o semnificaţie generală 
cuprinzătoare, semnificaţie care nu reiese totuşi din ele ca 
atare. Aceşti bărbaţi n-au urmărit în mod esenţial ca scop 
al lor știința, filozofarea, iar despre Tales, se spune explicit 
că el s-a dedicat filozofiei abia către sfîrşitul vieţii sale. În 
cele mai multe cazuri, raporturile lor cu concetățenii erau de 
natură politică. Ei au fost bărbaţi practici, oameni de afaceri, 
dar nu în sensul pe care îl are acest termen la noi, unde activi- 
tatea practică este dedicată unei ramuri particulare a adminis- 
trației statului, a industriei şi a economiei etc., ci ei au trăit 
în state democrate, participînd la grijile legate de administrarea 
generală şi de guvernarea statului. Ei nu au fost nici oameni 
de stat ca marile personalități greceşti Miltiade, Temistocle, 
Pericle și Demostene, ci au fost bărbaţi de stat într-o epocă 
în care era vorba de salvarea, de stabilirea, de întreaga orga- 


* Libr. I, § 42. 
** Ibidem, § 41. 
*** Ibidem § 40: 6 è Aalapyoc ore copoùç, odre praocópouç protv 
abrovg YeyovEvat, ovvezovg BE Tivaç xal vouoGezixovc. 

nizare a vieţii statului, ba aproape de întemeierea vieţii de stat 
sau, cel puţin, de întemeierea unor stări fixate prin legi. 

~ Aşa ni se înfăţişează îndeosebi Tales şi Bias în ce priveşte 
oraşele ioniene. Herodot vorbeşte despre amîndoi şi spune 
despre Tales că „el deja înainte de subjugarea ionienilor — 
pare-se de către Cresus — îi povăţuise pe aceştia să constituie 
un sfat suprem (v fBovhevriprov) în Teos, centrul terito- 
riului popoarelor ioniene” ; deci un stat federativ cu capitală 
federală proprie, confederație în care aceste popoare urmau 
să continue să rămînă totuşi ca populaţii particulare (57juot). 
Dar ei nu au ascultat de această povaţă; neunirea aceasta i-a 
fărimițat, i-a slăbit, iar urmarea a fost subjugarea lor. Ele- 
nilor le-a fost totdeauna greu să renunţe la individualitatea lor. 
Tot atit de puţin au ascultat ionienii „de sfatul lui Bias din 
Priene, care”, mai tîrziu (cînd , Harpagus”, comandantul oștilor 
lui Cirus, care „a desăvîrşit subjugarea ionienilor... i-a 
adus la mare strimtoare””), în momentul hotăriîtor, „cînd ei 
erau adunaţi în Panionium, le-a dat sfatul cel mai salutar să 
plece cu ajutorul unei flote comune în Sardinia şi să întemeieze 
acolo un stat ionian. Astfel vor scăpa de robie, vor fi fericiţi, 
şi, populînd cea mai mare insulă, şi le vor supune pe celelalte ; 
dar dacă ar rămîne în Ionia, el nu pune nici o speranță în liber- 
tatea lor”. Acest sfat îl aprobă şi Herodot, scriind : „Dacă ei 
ar fi ascultat de acel sfat, ar fi fost cei mai fericiţi între eleni” *. 
Aşa ceva nu se întîmplă decît prin. forță, nu în mod liber. 


În mijlocul unor astfel de împrejurări ne apar şi ceilalți 
înţelepţi. Solon a fost legiuitor în Atena, fiind celebru mai 
cu seamă pentru acest motiv. Puţini oameni au avut înalta 
poziţie de a cîştiga faima unor legiuitori. Alături de el, de o 
astfel de celebritate se bucură numai Moise, Licurg, Zăleuk, 
Numa ete. În mijlocul popoarelor germanice nu există indivizi 
care să aibă faima de a îi legiuitori ai popoarelor lor. Azi nu 
mai pot exista dătători de legi; în epoca modernă instituţiile 
legale şi relaţiile juridice sînt totdeauna date în prealabil. 
Mai este foarte puţin de făcut în această privinţă ; legiuitorii 
şi adunările legiuitoare nu mai pot decît să continue deter- 
minarea amănuntelor sau să adauge foarte neînsemnate deter- 
minări secundare. Este vorba numai de colecționarea, elabo- 
rarea și redactarea amănuntelor. Și totuși nici Solon și nici 
Licurg nu au făcut altceva decît să înfățişeze conştiinţei 


* Libr. I, c. 169—171. 

(într-o altă formă) unul spiritul ionic, iar celălalt caracterul 
doric, pe care ei le aveau în fața lor şi care erau numai ceea ce 
exista în sine ca dat; ei n-au făcut altceva decît să pună capăt 
dezordinii momentane și să remedieze această stare precară 
și cu legi reale. 

Solon însă nu a fost un om de stat desăvirşit ; lucrul acesta 
se vede urmărind istoria lui. O constituţie care i-a îngăduit 
lui Pisistrat să se impună îndată ca tiran, Solon fiind încă 
prezent, o astfel de constituţie atît de slabă în sine, atît de 
organic lipsită de forță, încît nu s-a putut opune desființării 
ei — şi cărei puteri? —, presupune existența unui defect inte- 
rior al ei. Acest fapt poate părea straniu ; o constituţie trebuie 
să fie în stare să reziste unui atac ca acela al lui Pisistrat. Dar, 
mai precis, ce a făcut Pisistrat? — Condiţia așa-numiților 
tirani se lămurește în chipul cel mai limpede prin relaţia lui 
Solon cu Pisistrat ; cînd la greci au devenit necesare constituții 
regulate și legi, vedem că apar legiuitori şi conducători de state 
care impun poporului legi pe baza cărora îl dominau. Legea, 
ca generală, se înfăţişează individului ca putere coercitivă, în 
măsura în care el nu pătrunde rostul legii, nu o înţelege; tot 
așa îi apare ea, ca putere, şi azi. Astfel se înfăţişează ea mai 
întîi întregului popor, iar mai tîrziu numai individului. Este 
necesar ca mai întîi el să fie constrîns prin forță pînă ce ajunge 
să priceapă, iar legea să devină lege a lui, să înceteze de a 
mai fi o lege străină. Cei mai mulţi legiuitori şi întemeietori 
de state şi-au luat asupra lor înşişi constrîngerea prin forță 
a poporului, devenind tirani ai lui. În statele unde ei nu au 
luat asupra lor înșiși această constrîngere au trebuit să o ia alți 
indivizi ; acest lucru era necesar prin însăşi natura lui. 


Astfel vedem că Solon — sfătuit de prietenii săi să pună 
mina pe putere, „deoarece însuși poporul ar fi fost mulțumit 
ca el să preia asupra sa tirania’ * — „refuză să se impună ca 
tiran, căutînd să împiedice instituirea tiraniei, cînd Pisistrat 
îi deveni suspect că urmărește acest lucru. Şi anume, cînd şi-a 
dat seama de intenţia lui Pisistrat, Solon apăru la adunarea 
poporului cu platoșă şi cu scut”, ceea ce atunci era deja ceva 
neobişnuit **, „şi demască poporului intenţiile lui Pisistrat, 


* Diog. Laertios, libr. I, $ 48. mpoceixov abr& 6 8ijuoc, xxl toc xal 
zupavvetodar HOerov rap’ awTo5. 

** Tucidide (I, 6) prezintă ca pe o deosebire ce exista între greci și barbari 
faptul că grecii, şi între ei mai întîi atenienii, nu purtau arme în timp de pace. 


10 — Prelegeri de istorie a filozofiei, vol. I 

spunînd” : ,,+ Bărbaţi atenieni, eu sînt mai înțelept decît unii 
şi mai curajos decît alţii ; mai înţelept decît cei care nu observă 
înșelăciunea lui Pisistrat şi mai curajos decît cei care o văd 
foarte bine, dar tac de frică »”*. „Cînd a văzut că nu poate face 
nimic, el a părăsit Atena'"**. După Diogenes Laertios***, 
Pisistrat i-ar fi trimis lui Solon absent chiar o scrisoare onora- 
bilă, invitindu-l să se reîntoarcă la Atena şi să trăiască aici ca 
cetățean liber, în casa lui [a lui Pisistrat]. Această scrisoare. 
ne-a fost păstrată de Diogenes Laertios. „Nici nu sînt unicul 
dintre eleni — scria Pisistrat — care am instituit tirania şi 
nici nu am instituit-o ca pe ceva ce nu mi se cuvenea, deoarece 
mă trag din neamul lui Codros. Prin urmare, eu numai mi-am 
18 juat înapoi ceea ce atenienii juraseră să păstreze pe seama lui 
Codros şi a urmașilor lui, jurămînt pe care ei însă nu l-au res- 
pectat. De altfel, eu nu săvîrşesc nici o nedreptate împotriva. 
zeilor şi a oamenilor, ci după cum tu le-ai dat atenienilor legi, 
tot aşa ţin eu (Exirporâ) ca ei să se poarte respectîndu-le 
în viața civilă (morevewv)”!; (fiul său, Hippias, a avut aceeași 
ținută). „Şi aceste condiţii se păstrează mai bine decît într-o 
democraţie. Căci eu nu permit nimănui să comită o nedreptate 
(5BpiCev), iar eu ca tiran nu pretind mai mult (7detâv st 
pépouat) decit consideraţia şi onoarea și darurile stabilite” 
(venituri, ză ntà tea), „cele care erau oferite şi regilor pre- 
mergători. Fiecare atenian dă a zecea parte din veniturile sale 
nu mie, ci pentru cheltuielile cerute de mesele sacrificiilor publice 
şi apoi pentru treburile publice şi pentru cazul că ar izbucni 
un război. Eu nu îţi port ură pentru faptul că mi-ai descoperit 
complotul, fiindcă ai făcut acest lucru mai curînd din iubire 
faţă de popor decît din ură faţă de mine şi pentru că tu nu știai 
încă cum voi guverna. Deoarece dacă ai fi ştiut mai dinainte 
acest lucru, l-ai fi acceptat și nu ai fi fugit” etc. În răspunsul 
său, Solon spune că el „nu îi poartă nici o dușmănie personală 
lui Pisistrat, trebuind să-l considere ca pe cel mai bun dintre 
toţi tiranii, dar de reîntors la Atena nu se reîntoarce, căci nu 
se cuvine, dat fiind faptul că ela făcut din egalitatea dreptu- 
rilor atenienilor baza esenţială a constituţiei lor, excluzînd 
tirania. Or, revenind la Atena, el ar aproba ceea ce face 


Pisistrat ****. 


* Diog. Laertios, I, $ 49. 
** Ibidem, § 50. 
*** Ibidem, $$ 53—54. 
**"** Ibidem, §§ 66—67. 

Domnia lui Pisistrat i-a obișnuit pe atenieni cu legile lui 
Solon, transformîndu-le în moravuri; încît, după desăvîrșirea 
acestei obișnuiri, tirania a devenit de prisos, iar fiii lui Pisistrat 
fură alungaţi, constituția dată de Solon subzistînd pentru 
sine abia de acum înainte. Fără îndoială, Solon a făcut legile, 
dar altceva este să faci din aceste dispoziţii legale obişnuință, 
moravuri, viață a unui popor. 

Ceea ce a fost separat la Solon și la Pisistrat a fost unit la 
Periandru în Corint şi la Pitac în Mitilene. 

Atît referitor la viața exterioară a celor şapte înţelepţi ! 
Ei sînt apoi celebri și datorită înțelepciunii cuprinse în sentin- 
țele lor, sentinţe care au fost păstrate. Dar acestea ne apar 
în parte ca foarte superficiale și banale. Aceasta se dato- 
reşte faptului că pentru reflexia noastră propoziţiile generale 
sînt ceva cu totul obișnuit; şi dintre proverbele lui Solomon 
multe ne par superficiale și banale. Dar altceva este să înfă- 
țişezi mai întîi reprezentării, în forma generalităţii, astfel de 
gînduri generale. Lui Solon îi sînt atribuite multe distihuri 
pe care le avem încă. Caracterul lor este acela de a exprima 
în gnome obligaţii cu totul generale faţă de zei, familie, patrie. 
Diogenes L.aertios* spune că Solon a zis : „Legile se aseamănă 
cu pînza de păianjen : cei mici sînt prinşi, cei mari o rup;... 
limba este imaginea acțiunii” etc. Astfel de propoziţii nu sînt 
filozofie, ci reflexii generale, expresii ale unor obligaţii morale, 
maxime, determinări esenţiale. De felul acesta sînt sentinţele 
care cuprind înțelepciunea lor ; unele dintre ele sînt neînsemnate, 
iar altele par mai neînsemnate decît sînt de fapt. Astfel, de 
exemplu, Chilon spune: ,,Păzește-te, altfel eşti amenințat 
să suferi pagube” (Eyyva, mapa 8 &ra). Aceasta este o regulă 
cu totul banală de viață, de prudenţă, dar scepticii i-au atri- 
buit o semnificație mult superioară, mai generală, care poate 
fi pusă şi pe seama lui Chilon. Semnificaţia aceasta este: 
„Sprijineşte-ţi eul pe ceva sigur, altfel devii nefericit”. Scep- 
ticii citau această propoziţie pentru sine, ca şi cînd ea ar cu- 
prinde în ea scepticism. Principiul scepticilor este : Nimic finit, 
nimic determinat nu este în sine şi pentru sine, ci e numai 
aparenţă, numai ceva ce se clatină, fiind lipsit de consistență. 
Cleobul spune: utrpov &prorov, altul: undăv ăyav; ceea ce 
are şi un sens mai general. Măsura, xîpas al lui Platon, față 
de &mepov, nemăsuratul, determinatul este ce e mai bun, 


* Libr. I, § 58. 

aceea ce se determină pe sine față de nedeterminat. Astfel, 
măsura este în ființă determinația supremă. 

Una dintre cele mai vestite sentințe este aceea a lui Solon, 
pronunțată în convorbirea sa cu Cresus, convorbire pe care 
Herodot* o povesteşte, potrivit obiceiului său, în chip foarte 
amănunțit. Rezultatul acestei convorbiri este că „nimeni 
nu trebuie considerat ca fiind fericit înainte de moarte”. Dar 
ceea ce are remarcabil în ea această povestire este faptul că 
din ea putem cunoaşte mai de aproape poziția reflexiei (elene) 
a lui Solon şi a epocii sale. Vedem că fericirea este presupusă 
ca fiind ținta supremă și cea mai demnă de dorit, este consi- 
derată ca destinaţie a omului. Înainte de filozofia kantiană, 
morala — ca eudemonism — a fost clădită pe determinația 
fericirii. În vorbirea lui Solon găsim o ridicare deasupra a ceea 
ce este sensibil, agreabil, plăcut pentru simţire. Dacă ne între- 
băm ce este fericirea, ceea ce ea este pentru reflexie, constatăm 
că ea conţine, fără îndoială, o mulţumire a individului produsă, 
indiferent în ce chip, de plăceri exterioare şi interioare (fizice 
şi spirituale), mijloacele pentru realizarea lor fiind la dispoziţia 
omului. Mai departe însă este implicat în fericire faptul că nu 
trebuie să urmărim orice plăcere senzorială, nemijlocită, ci 
fericirea implică şi o reflectare asupra întregului situaţiei ; 
în ea rezidă nu numai principiul plăcerii, ci principiul ei este 
întregul, amănuntul trebuie lăsat la o parte. Eudemonismul 
implică fericirea ca o stare pentru toată viața, afirmă totali- 
tatea plăcerii. Această totalitate este ceva general și e regulă, 
în ce priveşte diferitele plăceri, de a nu ne abandona momen- 
tanului, ci de a frîna o dorinţă, păstrînd în faţa ochilor o măsură 
generală. Comparat cu filozofia indică, acest eudemonism se 
înfăţişează ca opus ei. În filozofia indică destinația omului 
este liberarea sufletului de aceea ce este corporal; sufletul să 
fie simplu la sine, abstracţie desărvîrşită. La greci avem con- 
trariul acestei poziţii. Şi aci este vorba de mulțumirea sufle- 
tului, dar obţinută nu prin fugă [de realitate], prin abstracție, 
prin retragere în sine însuşi, ci avem mulțumire în prezent, 
mulțumire concretă obținută în funcție de împrejurări. Treapta 
reflexiei pe care o avem în fericire se află la mijloc, între simpla 
dorință și ceea ce este dreptul ca drept și obligaţia ca obligaţie. 
În fericire conținutul este plăcerea, satisfacția subiectului, dar 
în mod general; plăcerea singulară a dispărut, forma genera- 


* Libr, I, c. 30—33. 


CEI ȘAPTE IÎNŢELEPȚI 149 


lităţii este deja cuprinsă în ea, dar generalul nu iese încă pentru 
sine în evidenţă. — Acestea sînt concluziile care se desprind 
din întreţinerea lui Cresus cu Solon. Omul, întrucît gîndeşte, 
nu aspiră numai la plăcerea prezentă, ci el ţinteşte şi la mijloa- 
cele plăcerii viitoare. Cresus îi arată lui Solon aceste mijloace, 
dar Solon refuză să dea răspuns afirmativ la întrebarea lui 
Cresus. Deoarece pentru a putea spune despre cineva că este 
fericit trebuie mai întîi să-i așteptăm moartea, dat fiind faptul 
că ţine de fericire ca ea să fie o stare care să dureze pînă la 
sfîrşit, mai mult chiar: ţine de determinaţia mai înaltă a 
fericirii ca moartea să se producă într-o formă blîndă. Or, cum 
viaţa lui Cresus încă nu s-a terminat, Solon nu îl poate consi- 
dera ca fericit. Iar desfășurarea istoriei lui Cresus dovedeşte 
apoi că nici o stare momentană nu merită numele de fericire. 
Această povestire înălțătoare caracterizează integral poziţia 
proprie reflexiei acelei epoci. 


În tratarea istoriei filozofiei elene trebuie să distingem 
precis trei perioade principale : 1) de la Tales la Aristotel; 
2) filozofia greacă în lumea romană ; 3) filozofia neoplatonică. 

1. Începem cu gîndul, dar cu cel mai abstract, existent 
în formă sensibilă sau naturală şi înaintăm pînă la ideea deter- 
minată. Această perioadă ne înfăţişează începutul gîndului 
care filozofează pînă la dezvoltarea şi formarea lui ca tota- 
litate a ştiinţei în sine însăși. Acesta este Aristotel, unificare 
a ceea ce a fost pînă la el. O astfel de sinteză a celor precedente 
are deja și Platon, dar neînfăptuită; el este ideea numai în 
general. Neoplatonicienii au fost numiţi eclectici, Platon a 
sintetizat şi el; dar ei nu sînt eclectici, ci şi-au dat conștient 
seama de necesitatea și adevărul îfilozofiilor care i-au precedat. 

2. S-a ajuns pînă la ideea concretă; această idee apare 
acum dezvoltîndu-se, înfăptuindu-se în opoziții. Perioada a 
doua este dezmembrarea ştiinţei în sisteme particulare. Întreaga 
reprezentare a lumii este sprijinită pe elaborarea unui principiu 
unilateral; fiecare latură, ca extremă faţă de cealaltă, este 
trasformată în sine în totalitate. Acestea sînt sistemele filozo- 
fice numite stoicism şi epicurism ; scepticismul constituie nega- 
tivul fată de dogmatismul acestora. Celelalte filozofii dispar. 

3. A treia perioadă este afirmativul față de acestea, 
luarea înapoi a opoziţiei într-o lume ideală, lume a gîndului, 
lume divină, idee dezvoltată ca totalitate. Subiectivitatea, infi- 
nita ființare-pentru-sine, este absentă. 


SECȚIUNEA l: 


Perioada | 


DE LA TALES LA ARISTOTEL 


Această perioadă o împărțim, la rîndul ei, în trei părți : asa 

1. Prima parte se extinde de la Tales pînă la Anaxagora, 
de la gîndul abstract, care se află într-o determinație nemijlo- 
cită pînă la gîndul gîndului care se determină pe sine însuşi. 
Aici, începutul este făcut cu absolutul, cu ceea ce este simplu; 
primele determinaţii apar apoi în aceasta; ele sînt încercări, 
modalităţi ale determinării, pînă la Anaxagora. Acesta a deler- 
minat adevărul ca vo5s, ca gînd care pune în mișcare; gîndul 
nu mai este într-un mod de a fi determinat, ci el este acela care 
se determină pe sine însuși. 

2. În partea a doua intră sofiştii, Socrate şi socraticii. Aici 
gîndul care se determină pe sine însuşi este înțeles ca prezent 
în mine, concret în mine. Acesta este principiul subiectivităţii, 
de o parte, ca principiu abstract, pe de altă parte ca subiecti- 
vitate contingentă. 

3. A treia parte este ocupată de Platon şi de Aristotel, 
de ştiinţa greacă în care gîndul obiectiv, ideea, se dezvoltă ca 
totalitate. La Platon gîndul concret, care se determină pe sine 
în sine însuşi, este ideea abstractă, ideea numai în forma univer- 
salităţii. La Aristotel ideea a fost concepută ca proces de 
autodeterminare, cu determinaţia acţiunii, a activităţii ei. 


CAPITOLUL I: 


Diviziunea | a perioadei | 


DE LA TALES LA ANAXAGORA 


Întrucît referitor la această epocă nu avem decit tradiţii 
şi fragmente, putem vorbi aici despre izvoare. | 

1. Primul izvor este Platon, care aminteşte adesea de 
filozofii mai vechi. Întrucît Platon a făcut din filozofiile apă- 
rute mai înainte ca independente — filozofii care nu sînt atît de 
îndepărtate unele de altele de îndată ce conceptul lor este sesizat 
în chip mai precis — momente concrete ale unei unice idei, 
filozofia lui se înfăţişează adesea ca o expunere mai dezvoltată 
a doctrinelor unor filozofi mai vechi, atrăgîndu-și asupra lui 
reproşul de a fi un plagiat. El a cheltuit mulți bani cu procurarea 
scrierilor filozofilor mai vechi şi, dat fiind faptul că le-a studiat 
adînc, relatările lui sînt importante. Dar, întrucît în scrierile 
sale Platon nu apare niciodată el însuşi ca învățător, ci ne înfă- 
țişează totdeauna alte persoane filozofînd în dialogurile sale, 
nu se distinge în expunerile pe care le face ce este în ele de 
natură istorică și ce dezvoltări a dat el însuşi gîndurilor prede- 
cesorilor săi. Astfel în Parmenide avem filozofie eleată ; dezvol- 
tarea mai departe a acestei filozofii îi este proprie lui Platon. 

2. Aristotel este izvorul cel mai bogat în conținut. Fi a 
studiat filozofii vechi în mod expres și temeinic, vorbind, la 
începutul Metafizicii sale, cu deosebire şi pe rînd despre ei ca 
istoric (şi de altfel şi în alte locuri). Pe cît este Aristotel de filo- 
zof, pe atît este și erudit; putem avea încredere în el. Pentru 
filozofia elenă nu avem nimic mai bun de făcut decît să deschi- 
dem cartea I a Metafizicii lui Aristotel. Chiar dacă sagacitatea 
care vrea să fie erudită vorbeşte împotriva lui Aristotel, afir- 
miînd că el nu l-a înţeles just pe Platon, acestei sagacităţi trebuie 

să i se riposteze că, Aristotel frecventîndu-l pe Platon însuşi 
şi dat fiind spiritul său adînc şi temeinic, poate nimeni nu-l 
cunoaște mai bine pe Platon decît el. 

3. Şi Cicero ne poate veni în minte aici, cu toate că el 
este deja un izvor mai neclar, deoarece conține multe informaţii ; 
lipsindu-i însă în general, spiritul filozofic, el s-a priceput mai 
curînd să considere filozofia numai istoriceşte. Nu pare să fi 
studiat înseși izvoarele și mărturiseşte el însuşi că, de exemplu, 
pe Heraclit nu l-a priceput. Şi, fiindcă nu îl interesa această 
veche şi adîncă filozofie, nu și-a luat osteneala să o studieze 
temeinic. Informaţiile pe care le dă se referă mai cu seamă la 
filozofii mai noi: stoici, epicurieni, noua academie, peripate- 
ticieni. Filozofia veche el a văzut-o prin prisma acestora, şi în 
general printr-o prismă a raționării şi nu a speculării. 

4. Sextus Empiricus, un sceptic de mai tirziu, este impor- 
tant datorită operelor lui intitulate Hypotyposes Pyrrhon. şi 
Adv. matematicos. Întrucît, ca sceptic, el combate, pe de o parte, 
filozofiile dogmatice, iar pe de altă parte citează alți filozofi ca 
mărturii în sprijinul scepticismului (încît cea mai mare parte 
a scrierilor lui cuprinde teze de-ale altor filozofi), Sextus Empi- 
ricus a devenit cel mai bogat izvor pentru istoria filozofiei antice. 

5. Diogenes Laertios. Cartea lui (De vitis dogmatibus et 
apophtegmatibus clarorum philosophorum, libri X, ed. Meibom.e. 
notis Menagii, Amstel., 1692) este o compilaţie importantă; 
totuşi el îşi citează mărturiile adesea fără prea mult spirit critic. 
Nu i se poate atribui spirit filozofic. Se opreşte mereu la proaste 
anecdote exterioare. În ce privește viaţa filozofilor, ici și 
colo şi cît priveşte filozofemele lor, el poate fi util. 

6. Simplicius, un grec de mai tîrziu, din Cilicia, sub Iusti- 
nian, la mijlocul secolului al VI-lea. Cel mai erudit și mai ascuțit 
dintre comentatorii eleni ai lui Aristotel. Mai multe din scrierile 
lui nu au fost încă tipărite; îi datorăm informaţii valoroase. 

Nu vreau să mai indic și alte izvoare, ele pot fi găsite 
fără oboseală în orice compendiu. În mersul filozofiei elene se 
obişnuia altă dată să fie urmată, potrivit reprezentării curente, 
ordinea stabilită de legătura exterioară care arată că un filozof 
oarecare a trebuit să aibă de învățător al său alt filozof ; legă- 
tură care urma să fie arătată, pe de o parte, începînd de la 
'Tales, iar pe de altă parte începînd cu Pitagora. Numai că această 
legătură este, pe de o parte, ea însăşi necompletă, şi, pe de altă 
parte, ceva exterior. Una dintre liniile sectelor filozofice, precum 
şi a filozofilor socotiți aderenţi ai unui sistem — linia care 

pleacă de la Tales, — se prelungește departe în timp şi în spi- 
rit, despărțită de cealaltă. Însă, astfel izolată, nu înaintează 
în realitate nici o linie (chiar dacă filozofii ar fi constituit o serie 
succesivă şi o legătură exterioară ca învățători şi discipoli — 
ceea ce nu e cazul), ci spiritul posedă o cu totul altă ordine. 
Menţionatele linii trec una în alta atît în ce priveşte spiritul lor, 
cît şi în ce priveşte conţinutul lor determinat. 

Mai întîi îl întîlnim pe Tales la poporul ionian din care 
făceau parte atenienii, adică de la care ionienii din Asia Mică 
îşi trăgeau în general originea. Seminţia ioniană apare mai 
înainte în Peloponez şi pare a fi fost alungată de acolo; nu 
cunoaştem însă care erau populaţiile ce îi aparțineau, dat fiind 
faptul că ceilalți ionieni şi chiar şi atenienii repudiau acest 
nume *. După Tucidide **, cele mai multe colonii ionice din 
Asia Mică își trăgeau, în general, originea din Atena. Mişcarea 
cea mai intensă a vieţii elene o întîlnim pe coastele Asiei Mici 
şi pe insulele greceşti, şi apoi spre Apus, în Italia grecească 
(Grecia Mare). Constatăm că, în mijlocul acestor populaţii, 
datorită activităţii politice interne şi comerțului cu popoare 
străine, se dezvoltă relații complexe și variate, relaţii prin care 
se şterg mărginirile, înălțîndu-se deasupra lor generalul. Aceste 
două puncte, Ionia şi Grecia Mare, sînt cele două regiuni în care 
se desfăşoară prima perioadă a istoriei filozofiei elene, pînă ce 
la sfîrşitul perioadei ea se strămută în Grecia propriu-zisă, 
aclimatizîndu-se aici. În regiunile acestea înfloriseră mai de 
timpuriu comerțul și cultura ; Grecia propriu-zisă arată în pri- 
vința aceasta o dezvoltare mai tîrzie. 

Observăm astfel că două sînt regiunile, Răsăritul şi Apusul, 
care îşi împart aceste filozofii; unii dintre filozofi sînt din Asia 
Mică, alţii sînt occidentali, greci din Italia. Din punct de vedere 
geografic, filozofia se împarte în filozofie ioniană şi filozofie 
italică ; earacterul (conţinutul) filozofiilor împărtășește earac- 
terul deosebirilor geografice. In Asia Mică, în parte şi în insule, 
sînt la ei acasă Tales, Anaximandru, Anaximene, Heraclit, 
Leucip, Democrit, Anaxagora, Diogene din Creta. Pe de altă 
parte, italici sînt Pitagora, din Samos, care a irăit însă în Italia, 
Xenofan, Parmenide, Zenon, Empedocle; dintre sofiști au 


* Herodot, I, 143. 

** Libr. I, cap. 2: Gore (oi 'AOmvator) xal ès Iwvlav borepov e où% 
inavije obons Tie "ATTutija, &noixixg tt Ereuav; c. 12: xal YIwvag èv "AGmvator 
KAL VNOLWTÖV To TOAAOYG GXuOxv. 

trăit de asemenea mai mulţi în Italia. Abia Anaxagora vine 
la Atena ; şi astfel, din cele două extreme, ştiinţa se concentrează 
la mijloc, făcînd din Atena sediu principal al său. Aceasta este 
deosebirea geografică.— A doua deosebire este determinată de felul 
în care e înfățișat gîndul. La filozofii din Răsărit predomină 
latura sensibilă, materială; în Apus predominant este gîndul, 
acesta este luat ca principiu în formă de gînd. Primii, întorși 
spre Orient, au văzut absolutul într-o determinaţie a naturii; 
după ei, absolutul este o determinaţie reală. Italicilor le aparține 
determinarea ideală a absolutului. Cu ajutorul acestor determi- 
nații ne putem descurca aici. Empedocle, pe care îl întîlnim în 
Sicilia, este mai mult filozof al naturii; Gorgias, sofistul din 
Sicilia, elaborează latura ideală a filozofiei. 

Mai precis, aici trebuie să tratăm despre : 1) ionienii Tales, 
Anaximandru, Anaximene ; 2) Pitagora şi disciplolii săi ; 3) ele- 
aţii Xenofan, Parmenide etc.; 4) Heraclit; 5) Empedocle, 
Leucip şi Democrit ; 6) Anaxagora. 

Și în această filozofie trebuie descoperit și arătat progresul. 
Primele determinaţii cu totul abstracte, le întîlnim la Tales și la 
ceilalți ionieni. Ei au conceput universalul în forma unei deter- 
minaţii a naturii: apă, aer. Progresul trebuie să constea apoi 
în faptul că această determinaţie simplă, nemijlocită a naturii 
este părăsită. Este ceea ce constatăm la pitagoricieni ; aceștia 
spun : numărul este substanța, esenţa lucrurilor. Numărul nu 
e ceva sensibil, dar nici gînd pur, este un sensibil nesensibil. 
Unitatea este forma determinaţiei, dar ea se descompune deja 
în 1, 2, 3 etc.; determinarea a ceea ce este în şi pentru sine 
se îndreaptă astfel spre concret. La eleaţi se produce ruptura 
totală, forțată a gîndului de forma sensibilă şi de forma numă- 
rului, are loc apariţia gîndului pur. Şi de la ei începe mișcarea 
dialectică a gîndirii, mişcare care neagă ceea ce e determinat, 
pentru a arăta că nu multiplul există ca adevărat, ci numai 
unitatea. Heraclit exprimă absolutul ca fiind însuşi acest proces, 
— ceea ce la eleaţi este un proces subiectiv. El s-a ridicat pînă 
la nivelul conştiinţei obiective : la el absolutul este ceea ce pune 
în mişcare, ceea ce produce transformarea. Dimpotrivă, Empe- 
docle, Leucip şi Democrit trec mai curînd iarăşi în cealaltă ex- 
tremă, la principiul simplu, material, static, la substrate ale 
procesului ; întrucît mișcarea, procesul este ceva deosebit de 
acest principiu. La Anaxagora avem apoi ca esenţă [a reali- 
tăţii] însuși gîndul, gînd care pune în mișcare şi care se deter- 
mină pe sine însuși; aceasta înseamnă un mare progres. 

A. FILOZOFIA IONIENILOR 


Aici aparține filozofia ioniană mai veche. Vrem să vorbim 
despre ea cît se poate de scurt. Iar acest lucru este cu atît mai 
uşor, cu cît aici gîndurile sînt foarte abstracte, foarte sărace 
în conţinut. În afară de Tales, de Anaximandru și de Anaxi- 
mene, alți ionieni nu prezintă decît importanţă literară. Nu avem 
decît o jumătate de duzină de fragmente din întreaga filozofie 
ionică veche; studierea lor este deci ușoară. Este adevărat că 
erudiția îşi simte măgulită vanitatea cel mai mult cînd e vorba 
de cei vechi; căci poţi vorbi în chipul cel mai erudit despre 
lucrurile pe care le cunoşti cel mai puţin. 


1. TALES 


Abia cu Tales începem în sensul propriu al cuvîntului, istoria 
filozofiei. Viaţa lui Tales s-a desfăşurat pe timpul cînd 
oraşele ioniene au fost subjugate de Cresus. O dată cu căderea 
acestuia (olimpiada a 58-a, anul 1; 548 a.Chr.) s-a produs o 
aparentă eliberare a lor, dar cele mai multe dintre ele fură 
cucerite de perși. Tales a supravieţuit acestei catastrofe. cu 
cîţiva ani. El este milesian. Ni se relatează că familia din care 
descindea Tales ar fi fost familia feniciană a Telizilor *. După 
cele mai exacte determinări, naşterea lui Tales cade în primul 
an al celei de-a 35-a olimpiade (640 a. Chr.); după Meiners, 
cîteva olimpiade mai tîrziu (a 38-a olimpiadă, anul 629 a. Chr.). 

Ca om de stat, Tales a trăit, în parte la curtea lui Cresus, 
în parte în Milet. Herodot îl aminteşte de mai multe ori. 
Spune ** că, potrivit celor ce povesteau grecii, cînd a pornit; 
Cresus împotriva lui Cirus şi a întîmpinat dificultăţi în legătură cu 
trecerea rîului Halis, Tales, care se găsea în tabără, a abătut apele 
acestui rîu printr-un canal condus în formă de semilună înapoia ta- 
berei, încît armata a putut trece acum pe celălalt țărm“ * *. Mai de- 
parte se povesteşte despre el, în legătură cu patria sa, că el 
a împiedicat pe milesieni să se alieze cu Cresus cînd acesta 
a pornit împotriva lui Cirus. De aceea, după prăbuşirea lui Cresus, 


* Diog. Laertios, I, § 22. 
** Ibidem, § 37. 
*** Cartea I, cap. 75. 

cînd celelalte state ioniene fură subjugate de perşi, singuri mile- 
sienii nu au fost tulburaţi de aceștia *. 

Se mai povestește însă despre Tales că ar fi renunțat de 
timpuriu să se mai ocupe cu treburile publice, pentru a se 
dedica numai științei **. 

Se spune apoi că ar fi făcut călătorii în Fenicia ; informaţiile 
acestea se sprijină însă pe o vagă legendă ***. Pare însă incontes- 
tabil că la bătrînețe Tales a fost în Egipt ****. Acolo ar fi stu- 
diat geometria *****, numai că nu pare să fi învățat prea multă 
geometrie de la egipteni, potrivit anecdotei povestite de Dio- 
genes ****** după un oarecare Hieronymus ; și anume Tales i-ar fi 
învățat pe egipteni să măsoare înălțimea piramidelor lor, luînd ca 
punct de plecare umbra lor și ţinînd seama de raportul care există 
între înălțimea unui om şi umbra lui. Datele proporției sînt : 
umbra piramidei se raportă la înălțimea ei întocmai cum se 
raportă umbra omului la înălțimea lui. Dacă acest lucru a fost 
ceva nou pentru egipteni, atunci. ei erau foarte înapoiaţi în 
geometrie teoretică. Herodot mai povesteşte că Tales a prevestit: 
o eclipsă de soare, care s-a produs tocmai într-o zi de luptă 
între mezi și lidieni *******. Se amintesc și alte informaţii și anec- 
dote despre cunoștințele şi preocupările lui astronomice. „Privind 
la stele și observîndu-le, el ar fi căzut într-o groapă, iar poporul 
ar fi rîs de el, care pretinde că cunoaşte lucrurile cereşti și nici 
măcar nu vede ce are în fața picioarelor sale” ********. Poporulrîde 
de aşa ceva şi are avantajul că filozofii nu pot face la fel. Oamenii 
nu înțeleg că filozofii rîd de ei, cei care, fără îndoială, nu pot 
cădea în groapă pentru simplul motiv că sînt în ea o dată pentru 
totdeauna ; rîd de ei fiindcă ei nu privesc la ceea ce este superior. 
Tales a mai dovedit că atunci cînd vrea, înțeleptul poate, desigur, 
să-şi adune bogății*********. Mai important este faptul că 
ela determinat anul ca an solar cuprinzînd 365 de zile. Anecdota 
despre trepiedul de aur (care trebuia să fie dat celui mai înțelept 
dintre oameni) este povestită de Diogenes Laerţios**********, atri- 


* Diog. Laertios, I, § 25. 
** Ibidem, $ 23. 
*** Brucker, Hist. crit. phil., vol. I, p. 460. 
**>** Plutarh, De placit. phil., I, 3. 
***** Diog. Laertios, I, § 24. 
*axx** Ibidem, § 27. 
„xaxa* Herodot, Libr. I, cap. 74. 
„asnatik Diog. Laertios, I, § 34; vezi şi Menag,. ad h.1. 
manei» Diog. Laertios, I, $ 26. 
wWkrirtterkk k Ibidem, S$ 27 — 33. 

buindu-i-se o importanță mare, întrucît el a adunat toate varian- 
tele : trepiedul ar fi fost dat lui Tales (sau lui Bias), iar el l-a 
trecut altuia ; astfel trepiedul a parcurs un cerc, pînă ce a ajuns 
din nou la el ; Tales (sau și Solon) a susținut că Apolo este cel mai 
înțelept şi l-a trimis la Didime (sau Delfi). Tales a murit la 
etatea de 78 sau 90 de ani, în cursul olimpiadei a 58-a *, după 
Tennemann ** olimpiada a 59-a, 2 (anul 543 a. Chr.), cînd veni 
Pitagora la Croton; se povestește *** că Tales ar fi murit ră- 
pus de căldură și de sete, asistînd ca spectator la nişte între- 
ceri gimnastice. 

Cît privește filozofia lui Tales, acesta trece, potrivit 
consensului general, drept primul filozof al naturii. Dar e puțin 
ceea ce știm despre această filozofie, deoarece dezvoltarea filo- 
zofică ulterioară a tezelor lui Tales şi adîncirea conștientă 
a lor — dezvoltare pe care numai acestea puteau s-o aibă — 
vedem că apar la filozofii de mai tîrziu, dar sînt atribuite lui. 
cu toate că numeroase alte idei ale sale s-au pierdut, ele n-au 
fost propriu-zis idei filozofie speculative. Astfel, de exemplu, 
Herodot ne povesteşte că el ar fi atribuit creşterea apelor Nilului 
vînturilor eoliene care suflă împotriva cursului lor şi care le 
mînă înapoi ****. Astfel de gînduri nu sînt de natură filozofică. 
Noi ştim din istoria filozofiei de ce progres filozofic mare ar fi 
fost susceptibilă ideea lui speculativă, dar, după cum am spus, 
acest progres nu a avut loc. Dezvoltările filozofice ulterioare 
fac epocă deosebită la filozofii următori, care se disting tocmai 
prin acest caracter determinat al lor, de aceea, propriu-zis, noi 
nu am putut pierde nimic din filozofia lui Tales. Aceasta nu ni se 
înfăţişează sub forma unui sistem elaborat, şi anume nu pentru 
motivul că ne lipsesc informaţii despre ea, ci fiindcă cea dintîi 
filozofie nu poate fi încă sistem. 

Nu avem nici o scriere de la Tales şi nici nu ştim dacă, 
în general, el a compus așa ceva. Diogenes Laertios vorbeşte 
despre poeme (200 de versuri), despre astronomie, despre diverse 
sentințe, ca de exemplu : „Nu cuvintele multe dovedesc că e 
vorba de o părere rezonabilă” *****. 


* Diog, Laertios, I, $ 38. 
** Vol. I, p. 414. 
*** Diog. Laertios, I, $ 39. 
**** Cf. Herodot, II, 20; Seneca, Quaest. natural., IV, 2; Diog. Laer- 
tios, I, § 37. 
***** Diog. Laertios, I, $§ 23 şi 34—35. 

Despre aceşti filozofi mai vechi trebuie să ascultăm ce 
spune Aristotel, care vorbeşte despre ei de cele mai multe ori 
laolaltă. În textul principal * se spune : „Dintre primii filozofi, 
cei mai mulţi au așezat principiile tuturor lucrurilor numai în 
ceva ce e de natura materiei (èv Ang etet )” (Aristotel enumeră 
patru cauze prime : 1) esenţă și formă, 2) materie şi substrat, 198 
3) cauză a mişcării, 4) scop)**. „Fiindcă aceea din ceea ce e făcut 
tot ce este și din care se naşte ca din ceea ce este prim și în 
care piere ca în ceea ce este ultim ( ei 6 qpOelperar ), aceea ce, 
ca substanță (o5otx ), rămîne pururea aceeași, schimbîndu-se 
numai în determinaţiile sale ( «ec ), acesta este elementul 
( ororleiov ) şi principiul (ex) a tot ce este”. Acesta este ceea 
ce e absolut prim. ,,De aceea ei sînt de părere că un lucru nici 
nu se naște ( obre yiyveoQa o5ătv ), nici nu piere, aceeaşi 
natură subzistînd mereu”. De exemplu : „Cum spunem şi noi 
că Socrate nu devine în mod absolut, cînd devine frumos sau 
muzicant, şi nici nu piere cînd își pierde aceste însușiri, deoarece 
subiectul ( tò bmoxeluevov ), Socrate, rămîne același; și tot 
aşa [spunem) despre orice altceva. Fiindcă trebuie să existe o 
natură, sau unică sau multiplă, din care ia naştere totrestul, 
în timp ce ea se păstrează” (subzistă, ¿č v ylyverær TANX 
Gutoutvne Exetvns ), adică schimbarea ei nu conține adevăr. 
„Numărul şi natura determinată ( elos ) a acestor principii 
nu le indică toţi aceşti filozofi în acelaşi fel. Tales, iniţiatorul 
unei astfel de filozofii” (care afirmă că principiul şi substanţa 
a tot ce există este ceva de natură materială), „spune că acest 
principiu este apa. De aceea, el mai afirma ( ârepijv«ro) că pă- 
mâîntul este pe apă, ( èp? 5ăaros )"”; deci Snoxeluevov, substratul 
este apa. Potrivit explicaţiei pe care o dă Seneca****, se pare că 
Tales a considerat ca esenţă generală [a lucrurilor] nu atît inte- 
riorul pămîntului, cît mai curînd ceea ce îl cuprinde. 


* Metaphys., I, 3. 

** Ibidem: ènel 8: pavepòv, öt râvEă dpxňc altiwv Bet dafetv Ertoriumv 
(tóte yàp elðévar pauiv Exaorov, Grav thv nportny alziav oloueda yveopilewwv), 
ză ò’ at Aéyerar tetpayõç, Gv uixv utv altlav pauèv elva thv obolzv xal 
tò ti Îv elva, (&ydyetar yàp TÒ dă tl mpârov ele tòv Aóyov Eoxarov ačtiov SE 
xal oxh ză Sià ti rpõrtov), ulav Sè thv Simv xal tò broxeluevov, plzmv dt 
60ev À åpxh thc xivhoewc, rerăgrnv 88 thv čvrixeruévny altiav TaT, xal tò 
05 Evexa xal tò &yaðóv (tTÉAoG Yàp Yevtoeoc none toŭt èott) — rapxrdBwyev 
xal robe npótepov huâv elc ènloxepivy râv övræwv EXO6vrac xal pocophoxvtag 
mepl tic dimBelas: Siiov yàp öre xăxeivov Atyovav &pxáç tıivaç xal altlag. 
Exeodor yoŭv Eora Ti mpovpyov tý ut0654 tý v5v- Î ydp ëtepóv 7. yévoç 
evphoouev altlac, Ñ rat văv Aé youévarg uăov TLIOTEÝOOLEV. 

*** Quaest. nat., VI, 6 : totam terram subjecto judicat humore portari et innatare. 

Examinarea caracterului determinat al acestor principii 
nu prezintă interes. Unicul interes îl prezintă întrebarea : în ce 
măsură afirmaţia că principiul lucrurilor e apa este, în general, 
de natură filozofică? Pentru noi, această aserțiune nu are înfă- 
ţişare filozofică, ci fizicală, dar ceea ce e de natură materială 
are semnificaţie filozofică. Mai întîi am putea aştepta să ni se 
explice cum sînt realizate astfel de principii, să ni se demonstreze 
că apa este substanţa a toate, să ni se arate în ce chip sînt deduse 
din acest principiu diferitele forme [de existență]. Dar în această 
privinţă trebuie să notăm că nu ne este cunoscut, ca provenind 
direct de la Tales, altceva decît principiul său ; adică, apa este 
principiul, Dumnezeul a toate. Tot atît de puţin cunoaştem 
altceva decît principiul lor atunci cînd e vorba de Anaximandru, 
Anaximene şi Diogene [din Creta]. 

Aristotel relatează cu titlu de supoziție (low) cum a 
ajuns Tales să considere ca principiu tocmai apa : „Poate că 
Tales a ajuns la acest gînd, fiindcă vedea că orice hrană este 
umedă, că însuși caldul provine din acest umed şi că ceea ce 
este viu trăiește prin acesta. Acela însă din care provine ceva 
este principiul a toate. Iată motivul care l-a făcut să conceapă 
acest gînd, și el l-a conceput și fiindcă orice sămînţă are o na- 
tură umedă, iar apa este principiul umedului”?. 

„Există şi unii—continuă Aristotel—care sînt de părere că 
şi cei vechi de tot, teologizînd mult înaintea generaţiilor actuale 
şi fiind și primii teologi, au considerat astfel natura. Ei au 
făcut din Okeanos şi din Tetis părinți a tot ce este născut 
(Tic Yevtoewg martpas) şi drept obiect de jurămînt al zeilor 
apa, numită de poeţi Stix (xxl Tv öpxov räv Gev lâwp, tAv 
uadovpEvnv dr a5r&v Erúya tæv rontâv) ; fiindcă ceea ce e mai 
vechi este ceea ce e mai stimat, iar obiectul jurămîntului e 
ceea ce este mai stimat”. Jurăm pe ceea ce este absolut ferm. 


1. Esenţa ca lipsită de formă. Acesta este 
textul principal despre principiul lui Tales. Trebuie să facem 


200 observaţia esenţială că circumstanţele care l-ar fi îndemnat 


pe Tales să considere apa ca esență absolută a tuturor lucrurilor, 
circumstanţe relatate de Aristotel cu rezerva pe care o exprimă 
cuvîntul „poate că”, nu sînt prezentate ca argumente aparținînd 
lui Tales; și apoi ele nici nu sînt menţionate cu titlu de argu- 
mente, ci Aristotel vorbeşte mai curînd despre ceea ce numim noi 
„a arăta în realitate” (că ea corespunde gîndirii) sau a arăta 
„universalul apei în ce privește realitatea’. Autorii de mai 

tîrziu, de exemplu Pseudoplutarh”, au considerat aceste [cir- 
cumstanţe] drept argumente ale lui Tales, acceptindu-le ca 
atare în mod pozitiv şi fără un „poate că”. Tiedemann** observă 
foarte just că Plutarh a lăsat la o parte pe „poate că”. Astfel, 
Plutarh spune: „Tales presupune (6roXaterar) că totul ia naş- 
tere din apă şi se reîntoarce în apă, fiindcă: a) întocmai 
cum săminţa a tot ce este viu, ca principiu al vieţii, este 
umedă, tot astfel (eix6c) orice altceva îşi trage principiul 
din umiditate; ß) toate plantele își scot hrana şi, prin ca, 
fructul din apă, iar- cînd le lipseşte apa se usucă; y) însuşi 
focul soarelui şi al stelelor şi lumea însăși sînt hrănite de eva- 
porările apei”. — Aristotel se mulţumeşte cu indicarea super- 
ficială că umedul poate fi cel puţin întîlnit pretutindeni. Jn- 
irucît Plutarh relatează în chip mai determinat cu titlu de ar- 
gument. aserțiunea că apa este esența simplă a lucrurilor, tre- 
buie văzut dacă lucrurile, în măsura în care ele sînt esenţă 
simplă, sînt apă. a) Animalele ; animalul ca ceva simplu real, 
ca esenţă adică a realităţii sale, realitate nedezvoltată, este 
sămînța animalului, sămînță care este fără îndoială, de natură 
umedă. ß) Cînd este vorba de plante, este amintită hrana lor; 
apa poate fi considerată ca aşa ceva. Dar hrana este tocmai 


. . - 32 sux FI . . 2 
fiinţa unui lucru care, ca substanță lipsită de formă, este indi- 


vidualizat abia de către individualitate ; deci lucrul primeşte 
formă; aici avem absență de formă obiectivă, după cum ani- 
malul este lipsă a formei subiective. y) A face să se nască Soa- 
rele, Luna și lumea întreagă din evaporări, oarecum ca hrana 
plantelor, este mai apropiat, se înţelege, de reprezentările 
anticilor, care încă nu atribuiau soarelui și lunii existența 
independentă pe care le-o acordăm noi. 

Esenţa obiectivă, realitatea, trebuie ridicată la nivelul 
conceptului care se reflectă pe sine în sine, trebuie pusă ea 
însăşi ca concept (pe cînd certitudinea sensibilă priveşte ori- 
ce lucru sub aspectul singularităţii lui). In această privință, 
începutul constă în aceea că lumea este pusă ca fiind apă, 
— un simplu universal, fluidul în genere. Intre așa-zisele te- 
meiuri, acesta are forma universalului care există. Noi recu- 
noaştem această acţionare universală a apei, şi de aceea o 
numim şi element. Dar, după cum o găsim în felul acesta ca elc- 


* De placitis philosophorum, 1, 3. 
** Geist der spekulativen Philosophie (Spiritul filozofiei speculative), vol. I, 
p. 36. 


t1 — Prelegeri de istorie a filozofiei, vol. I 

ment general al acționării, tot astfel nici'nu: o găsim pretu- 
tindeni ca acest element real, ci găsim şi alte elemente ; apa 
nu posedă o universalitate sensibilă, ci una speculativă. Dar, 
ca să fie universalitate speculativă, ea trebuie să fie concept ; 
sensibilul trebuie să fie suprimat. Fluiditatea este, potrivit 
conceptului ei, viață, — apa speculativă pusă conform modului 
propriu spiritului, şi nu în felul în care se oferă realitatea sen- 
sibilă. Îşi face apariția conflictul dintre universalitatea sen- 
sibilă şi universalitatea conceptului. Ceea ce trebuie deter- 
minat este esența naturii, adică natura trebuie exprimată 
ca esență simplă a gîndului. Esența simplă este tocmai aceea 
căreia îi lipseşte forma, această apă este contradicția dintre 
conceptul universalului (a ce este lipsit de formă) şi fiinţa sa. 
Deoarece, așa cum este, ea se iveşte într-un mod determinat, 
într-o formă; în fața ochilor noștri pluteşte această formă. Apa 
este ceva determinat faţă de pămînt, aer, foc; faţă de altceva. 
Dar faţă de toate acestea ea este modul determinat a ce e lipsit 
de formă, a ceea ce este simplu ; pămîntul este discontinuitate 
punctiformă, aerul este elementul oricărei schimbări, focul 
este ceea ce se schimbă în mod strict în el însuși. Dar ca con- 
cept apa dispare din intuiţie, nu mai este lucru; după cum, 
cînd e vorba de oxigen, hidrogen, rămînem la aceea că întot- 
deauna acest lucru este încă dat — lucru care nu poate fi 
radiat de percepţie, adică principiul material. Obiectul este 
a) scindat pentru noi; f) este în el însuși. În formă, lucrul 
încetează de a fi ceea ce el este ca obiect sensibil ; şi în această 
formă, — cînd ea nu este ca aici superficială, lucrul este ge- 
neralul conceptului. Filozofia naturii trebuie să renunţe la 
această modalitate sensibilă. Sîntem obișnuiți să nu concepem 
materia ca pe un lucru sensibil; ea există, posedă existenţă 
obiectivă, dar ca concept; materia electrică, magnetică, con- 
trar celei sensibile, este lipsită de formă. 

Vechea tradiție după care toate sînt create din apă yi 
potrivit. căreia obiectul jurămîntului este apa, această teză, 
conține semnificaţie speculativă. Ce e excelent vine ca o con- 
firmare. Se ştie că zeii eleni jurau pe apa Stixului. Jurămîntul 
aste asigurarea că certitudinea mea absolută este exprimată 
ca obiect. Cînd ceva nu poate fi dovedit, adică atunci cînd 
lipsește modul obiectiv de a dovedi, cînd confirmarea adusă 
de mine nu este un adevăr obiectiv, nu se poate soluţiona nimic. 
Cînd este vorba de plăţi, confirmarea lor o constituie chitanța, 
martorii; acţiunea există ca obiect, este faptă pe care au vă- 


FILOZOFIA IONIENILOR 163 


zut-o mulţi.: Dar cînd acţiunea.nu există ca obiect, ci numai ea 
certitudine [subiectivă], jurămîntul trebuie să exprime că cer- 
titudinea mea este adevăr absolut. Esenţa gîndului în mod 
obiectiv, străfundul fiinţei, adevărul, realitatea, este apa. În 
obiect conştiinţa își are adevărul său, acest obiect, adevărul, 
este apa subterană; eu exprim oarecum această certitudine 
pură a mea ca obiect, pe Dumnezeu, gîndirea pură, ca obiect. 
Propoziția simplă a lui Tales este filozofie fiindcă: o) ea 
nu se referă la apă ca obiect sensibil care își are particularită- 
tile proprii față de alte elemente și lucruri ale naturii, ci apa 
este luată ca gînd, în care sînt conţinute și se dizolvă toate lu- 20 
cerurile reale; apa este deci concepută ea esenţă universală, şi 
6) propoziţia lui Tales este filozofie a naturii, deoarece acest 
universal este determinat ca fiind ceva real; prin urmare, ab- 
solutul este conceput ca unitate dintre gînd şi fiinţă. 
Întreaga filozofie a lui Tales se rezumă în propoziţia că 
apa este principiul [tuturor lucrurilor]. În ce măsură este im- 
portantă, speculativă, această propoziţie ? Trebuie să ştim să 
uităm că sîntem obișnuiți cu o lume bogată și concretă a gîn- 
dului. La noi copilul aude spunîndu-i-se : „Este un Dumnezeu 
în cer, invizibil”. Aici [în lumea lui Tâles] nu există încă astfel 
de determinaţii ;. lumea gîndului trebuie încă clădită, nu este 
dată o unitate pură. Omul are în faţa sa natura : apă, aer, stele, 
bolta cerească : orizontul reprezentărilor lui se mărginește la 
acestea. Imaginaţia are, desigur, zei,. dar conținutul lor este şi 
el natural : soarele, pămîntul, marea. Celelalte reprezentări (ca, 
de exemplu, reprezentările lui Homer) nu puteau satisface 
nicidecum gîndirea. Fără îndoială, trebuie să recunoaștem că 
în mediul acesta lipsit de conştiinţa unei lumi intelectuale este 
o mare îndrăzneală spirituală să nu recunoşti 'ea valabilă bo- 
găţia proprie fiinţei determinate, concrete a lumii naturale, 
ci s-o reduci la o substanţă simplă, care persistă ca atare. Este 
îndrăzneț să exprimi acest [element] permanent care nu se naște 
şi nu piere (chiar şi zeii au o teogonie, sint activi, diverși şi 
schimbători) ; esența aceasta, spune Tales, este apa. Ea se oferă 
cu uşurinţă drept ce este Unul, datorită neutralității ei; ca po- 
sedă în acelaşi timp materialitate mai puternică decît aerul. 
Propoziția lui Tales că apa este absolutul sau, cum spu- 
neau anticii, că este principiul e filozofică. Filozofia începe cu 
această. propoziţie, fiindcă prin ea conștiința îşi dă seama că 
Unul este esenţă, este ceea ce e adevărat, că numai el este 
ceea-ce-ființează-în-sine-și-pentru-sine. Apare aici 'o despărtire 

de ceea ce ne este dat în percepţia sensibilă, o retragere din 
ceea-ce-este-nemijlocit. Grecii au considerat soarele, munții, 
fluviile ete. ca puteri independente, le-au venerat ca zei, trans- 
formîndu-le cu ajutorul imaginației în forțe active, mobile, 
conștiente, dotate cu voinţă. Reprezentarea unor simple plăs- 
muiri ale imaginației duce la o animare, la o configurare in- 
finită, universală, lipsită de unitate simplă. Or, sus-menţionata 
propoziție a lui Tales temperează această sălbatică fantezie 
homerică infinit de variată; prin ea Tales a suprimat acea 
dispersare într-o mulţime nelimitată de principii; a înlăturat 
reprezentarea potrivit căreia un obiect particular oarecare 
ar fi ceva adevărat subzistînd pentru sine, ar fi o putere inde- 
pendentă ființînd pentru sine şi deasupra altora; şi este astfel 
pus că nu este decît ceva universal ceea-ce-este-în-sine-şi-pen- 
tru-sine universal, — simpla intuiţie lipsită de fantezie, gîndirea, 
ceea ce este numai unitate. Acest universal stă de îndată în 
relaţie cu particularul, cu fenomenele, cu existenţa lumii. 


Prima relaţie implicată în cele spuse mai sus este aceea că 
existența particulară nu posedă independență; nu este ceea 
ce e adevărat în sine şi pentru sine, este numai ceva accidental, 
numai o modificare. Relaţia afirmativă implică în propoziţia 
lui Tales aserțiunea că tot ce există provine din Unul, că 
acesta rămîne în procesul devenirii substanţa a tot; ce se pro- 
duce şi că formele particulare de existenţă îşi datorese apariţia 
numai unor determinări accidentale, exterioare ; [propoziţia lui 
Tales mai cuprinde aserțiunea)] că orice existență particulară 
este pieritoare, adică îşi pierde forma particularului, devenind 
iarăși ceva general, redevenind apă. Ín aceasta constă cuprinsul 
filozofic al propoziției că Unul este ceea ce e ste cu adevărat. 
Prin urmare a fost întreprinsă separarea absolutului de ceea ce 
este finit ; dar această separare nu trebuie concepută în sensul 
că Unul ar fi dincolo, iar lumea finită dincoace, aşa cum se pc- 
trece acest lucru în reprezentarea obișnuită despre Dumnezeu ; 
unde se atribuie lumii fermitate şi sînt reprezentate două feluri 
de realităţi, o lume sensibilă şi una suprasensibilă, avînd aceeași 
valoare. Potrivit concepţiei filozofice, numai Unul este cu ade- 
vărat real; termenul „real” trebuie luat aici în sensul lui cel 
mai plin; — în viața de toate zilele spunem despre toate că 
sînt reale. 


În al doilea rînd trebuie reţinut faptul că principiul posedă 
la vechii filozofi o formă determinată şi, înainte de toate, fizică. 
Fără îndoială, vedem că la Tales apa este un element, este în 

general un moment în toate, o putere fizică universală; dar 
altceva este faptul că apa este deopotrivă o formă de existenţă 
particulară, ca orice lucru al naturii. Nevoia unității mînă 
conştiinţa noastră să recunoască pentru lucrurile particulare 
existenţa unui ce universal; dar apa este şi un lucru particular. 
Aici rezidă lipsa : ceea ce trebuie să fie principiu adevărat nu 
trebuie să aibă o formă unilaterală, particulară, ci ceea ce îl 
distinge trebuie să aibă el însuşi caracter universal. Forma tre- 
buie să fie totalitate a formei ; aceasta este activitatea şi con- 
ştiinţa de sine mai înaltă a principiului spiritual, că forma s-a 
elaborat pe sine ca formă absolută, ca principiu a ceea ce e 
spiritual. Această elaborare este ce e mai profund şi, astfel, 
ceea ce se înfăptuieşte cel mai tîrziu. Amintitele principii sînt 
forme particulare de existență, şi aceasta este, de îndată, lipsa 
lor. Trecerea de la general la particular devine îndată un punct 
esențial şi el se ivește în determinarea activităţii; este dată 
apoi această nevoie. 

2. Dacă, în frunte, avem acest [principiu] indiferent, 
prima problemă care se pune este determinarea acestui prim. 
Faptul că absolutul e ceva ce se determină pe sine este deja 
mai concret ; următorul lucru este să vedem cum se face, în 
general, determinarea. 

Apei lui Tales îi lipseşte forma. Cum îi este atribuită 
aceasta ? Ni se relatează (şi Aristotel este cel care relatează, 
nu chiar despre Tales) care este felul în care au luat naștere 
diferitele forme particulare din apă : trecerea se faee prin c o n- 
den sare şi rarefiere (muxvornii xal pavótyTi)* ; mai 
precis prin condensare şi rarefiere, intensitate mai mare ori 
mai mică. Acest proces este arătat mai precis cînd ni se spune 
că apa, subțiindu-se, devine aer ; că acesta, subțiindu-se, devine 
eter aprins, iar că apa care se îngroașă devine nămol şi apoi 
pămînt. Această apă subțiată sau acest aer este evaporare a 
apei primordiale, eterul este evaporare a aerului, pămîntul, nă- 
molul sînt sedimente ale apei. 


* 'Tennemann (vol. I, p. 59) citează în această legătură: Aristotel, De gen. 
et corrupt., I, 1, unde nu se găseşte nici un cuvint despre condensare și rărire, şi 
nici despre Tales ; citează apoi din De coelo, III, 5, unde nu se spune decit că 
aceia care admit apa sau aerul ori ceva mai fin decit apa şi mai puţin fin decit 
aerul determină diferenţa între ele ca muxvótyç şi uav6îns, dar nu se spune nici 
un cuvint că Tales ar fi fost cel care a vorbit despre această diferenţă. Ticde- 
mann (vol. I, p. 38) mai citează şi alte autorităţi. Numai autorii de mai tirziu îi 
atribuie lui Tales sus-amintita distincţie (vezi Ritter, Ionische Philosophie (Filo- 
zofia ioniană), p. 15), 

Primul lucru este simpla scindare, forma, potrivit latu- 
rilor opoziției sale; în concept aceste laturi sînt universale. 
Al doilea lucru este transformarea sensibilă, nu conceptul; 
scindarea apare în fenomenul pentru conștiință. 

in primul rînd, în această filozofie a naturii avem a«) în 
general diferenţă cantitativă. Diferenţa, conform conceptului, 
nu are semnificație fizicală (confirmare în realitate), sufletul 
interior face totdeauna din ea ur alt sensibil; din această 
cauză nu trebuie atribuită semnificaţie sensibilă nici materiilor, 
adică felului lor de a fi determinate. Diferenţele trebuie să 
fie concepute tocmai ca diferenţe generale ale conceptului, în 
sensul că același lucru sensibil trebuie să-l îngroșăm sau să-l 
subțiem ; așa au experimentat modernii ; Lavoisier a făcut o 
mulțime de încercări spre a vedea dacă se produce pămînt din 
apă. Aerul este oxigen şi azot, dar şi hidrogen, pe toate acestea 
nu le percepem însă ; cînd percepem aerul, avem aici o schimbare 
absolută o formei, o determinație, avem alt lucru sensibil; 
se caută identitatea sensibilă. Nici principiul nu poate fi enunțat. 
ca lucru sensibil atunci cînd spun : esența este oxigen, cerința 
este ca să-l arăt. 

6) Esenţialul formei este diferența cantitativă a ace- 
leiaşi esențe. Acelaşi lucru îl avem în filozofia modernă a na- 
turii. Dar această diferență nu este diferența în sine însăşi, di- 
ferența absolută, diferența de esenţă, ci ea este enunțată ca 
fiind neesenţială, ca fiind produsă de altceva. Cînd ceva este a- 
firmat ca indiferent, cînd este pus ca ființind, diferențele lui 
provin de la altul, avem aici diferenţă cantitativă şi nu diferență 
interioară a conceptului. 

Condensarea, și rarefierea; apei sînt singura determinaţie de 
formă care: constituie diferența ei. Condensarea și rarefierea, 
sînt expresii exterioare ale diferenţei Absolute ; ; nu merită os- 
teneala să zăbovim la această diferenţă. Ea nu prezintă alt 
interes, este cu'totul nedeterminată, nu are nimic în spatele ei ; 
această diferență este neimportantă. 

3. Astfel exprimată sub cele două. aspecte ale ei, forma 
nu este în sine și pentru sine însăşi. Principiul nu trebuie să 
fie unitatea ca fiind esenţă, ci ca formă, concept a b- 
solut, infinit, ca ceea ce dă formă, așa cum prezentul este 
unitate simplă a trecutului şi a viitorului, sau aşa cum gîndirea 
este formă simplă. Ceea ce găsim în privința aceasta la Aris- 
totel este faptul că Stagiritul spune: ,,După cele povestite 
de ei despre el, se pare că Tales consideră sufletul ca pe ceva 

ce: pune în mişcare, întrucît el spune despre piatră (magnet) că 


ʻate un suflet, dat fiind faptul că ea mișcă fierul''*. Diogenes | 


Laertios adaugă şi chihlimbarul* *. Acest text aristotelic este 
apoi răstălmăcit în sensul că Diogenes susține că ,,Tales a atri- 
buit suflet şi lucrurilor lipsite de viață”, că ar exista în ele ceva 
ce numim suflet. Dar nu despre aceasta este vorba, ci despre felul 
în: care a gîndit Tales forma absolută, dacă el a exprimat ideea 
că esența absolută este unitate a esenței simple şi a formei, 
dacă, în general, el a numit suflet această formă. Diogenes rela- 
tează anume mai departe despre Tales: „Lumea este dotată 
cu suflet şi e plină de demoni'"***. iar Plutarh spune că „el a 
numit pe Dumnezeu inteligenţă a lumii (vodc roð xoouoă 0edv)'****, 
Dar anticii, Aristotel în chip explicit, atribuie cu toţii această 
expresie abia lui Anaxagora. Acesta spune cel dintii că princi- 
piul lucrurilor este vodg. 

Aceste indicaţii mai vechi, ca şi cele ulterioare, nu îndrep- 
tățese părerea că Tales ar fi conceput: forma absolutului în 
chip mai determinat; dimpotrivă, restul istoriei dezvoltării 
filozofiei contrazice o astfel de părere. 

Noi vedem, fără îndoială, că forma pare a fi pusă ca apar- 
ţinînd esenței, dar această unitate nu este dezvoltată mai de- 
parte. Este mai bine să spui că magnetul are un suflet decît să 
“spui că el are forță de atracție, forța fiind un fel de însușire 
care e reprezentată ca separabilă de materie; ca un predicat ; 
"dimpotrivă, sufletul este conceput ca o automișeare a maturiei, 
identic cu natura materiei. O astfel de reprezentare — gînd 
incidental al lui Tales — este izolată, neavînd nici o lcgătură 
mai strînsă cu gîndurile lui absolute; această reprezentare nu 
are nici o semnificaţie mai importantă, ea nu determină nimic 
general. 

Filozofia lui Tales se rezumă, de fapt, la aceste momente 
simple : a) ea a cuprins într-o esență simplă întreaga natură, 
å fost făcută această abstracţie; 6) ea a stabilit conceptul 
de „temei”, pe de o parte, ca un element sensibil, simplu, pe 
de altă parte, ca simplitate a gîndirii, ca principiu ; a stabilit 


* De anima, 1, 2; vezi şi cap. 5. 
** Libr. 1, $ 24. Vedem că deja Tales cunoștea electricitatea. Potrivit unei 
alte explicaţii, electrum-ul a fost un metal. Aldobrandini (ad Diog. Laertios, I, 
$24)spune că este o piatră atit de duşmană otrăvirii, încît, atinsă de aceasta, îndată 
îndepe să sfiriie. 
E *** Libr. I, $ 27. 
**** De placit. philos., I, 7.. 

conceptul ca concept infinit, nu ca ceva mai determinat. Esenţa 
gîndului este esenţă reală, determinată ca apă ; gîndul, conceptul 
este, în ce priveşte apa, doar diferență cantitativă, conceptul 
nu se referă la obiect (apă). 

Aceasta este semnificaţia limitată, determinată a acestui 
principiu al lui Tales. Pentru determinarea formei la Tales, 
nu ajută cu nimic ceea ce găsim la Cicero, care spune : , Thales 
Milesius ... aquam dixit esse inilium rerum, D e u m autem eam 
mentem, quae ex aqua cuncta fingeret™™*. Evident, Tales a putut 
vorbi despre Dumnezeu, dar că l-ar fi conceput. ca vos care a 
creat totul din apă, acest gînd este adăugat aici de către Cicero**. 
Pentru cei care se străduiesc să descopere pretutindeni reprezen- 
tarea creației lumii de către Dumnezeu, acest adaos al lui Ci- 
cero este un motiv de mare delectare ; se duce o largă discuție 
în jurul problemei dacă Tales trebuie socotit printre cei care au 
admis existența lui Dumnezeu. Astfel, teismul lui Tales este 
afirmat de către Plouquet, Flatt ; sau se susține că el ar fi ateist 
ori politeist, fiindcă a spus că totul este plin cu demoni, dar 
problema dacă Tales a crezut, în plus, în Dumnezeu nu ne pri- 
veşte aici. Aici nu este vorba de presupuneri, credință, religie 
populară, ci exclusiv de determinarea filozofică a ființei absolute. 
Şi, dacă Tales ar fi vorbit despre Dumnezeu ca despre creatorul 
tuturor lucrurilor din acea apă, n-am ști cu aceasta nimic mai 
mult despre âceastă ființă; am vorbi despre Tales nefilozofic. 
Este cuvînt gol, lipsit de conceptul său ; și de aceea nu ne putem 
întreba decît despre conceptul speculativ. Tot astfel, expresia 
„sufletul lumii” este inutilă : fiinţa acestuia nu este exprimată. 


2 ANAXIMANDRU 


El a fost de asemenea milesian și prieten cu Tales***. Tatăl 
său se numea Praxiade. Naşterea lui Anaximandru nu este 
determinată precis; ea este situată în olimpiada a 42-a, anul 3 


* De nat. Deor., I, 10. Tiedemann (vol. I, p. 42) declară că textul este, 
poate, falsificat, Cicero atribuind şi mai încolo (cap. 11) lui Anaxagora : primus 
omnium rerum descriptionem. .. mentis infinitae vi... confici voluit. 

** Epicurianul căruia îi sînt atribuite acestea vorbeşte — fidenter,... nihil 
tam verens, quam ne aliqua de re dubitare videretur (cap. 8) — înainte de aceasta și 
după aceasta despre alți filozofi în chip destul de neinteligent : o prezentare în 
care nu găseşti decit lucruri ridicole — Aristotel a înţeles mai bine toate acestea. 

*** Cicero, Acad. Quaest., IV, 37: Thales, ...ex aqua -constare omnia, ... Ana- 
zimandro populari et sodali suo non persuasit. 

(610 a. Chr.)*, în timp ce Diogenes Laertios relatează după Apo- 
lodor, un atenian, că ,,el avea etatea de 64 de ani în olimpiada 
a 58-a, anul 2 (547 a. Chr.) și muri nu mult după aceea”, adică 
aproximativ în timpul cînd a murit Tales, care, dacă a murit 
în al 90-lea an al vieţii, trebuie să fi fost cu aproximativ 28 de 
ani mai bătrîn decît Anaximandru. Despre Anaximandru se 
povesteşte că a trăit în Samos la tiranul Policrate, unde se gă- 
seau şi Pitagora și Anacreon. Despre el se relatează că ar fi 
fost primul care şi-a formulat în scris gîndurile filozofice" * : 
despre natură, despre stelele fixe, despre sferă şi despre altele ; 
el ar fi desenat ceva asemănător unei hărţi, înfăţişînd conturul 
(meptuerpov) ţării și al mării; ar fi inventat și alte lucruri, de 
exemplu un ceas solar, pe care l-a construit în Lacedemon, 
apoi şi instrumente pe care erau indicate mersul Soarelui şi 
determinarea echinocţiului ; de asemenea a confecționat și o 
sferă a cerului*"*. 

Ideile lui filozofice au un cuprins redus, pe care nu-l exprimă 
în chip determinat. „Ca principiu şi element el a afirmat infi- 
nitul”’ (nedeterminatul) ; ,pe acesta el nu l-a determinat ca aer, 
nici ca apă şi nici ca ceva asemănător” ***. Avem însă puţine 
determinaţii ale acestui infinit : a) „EL este principiul a tot ce 
devine şi a tot ce piere, din el iau naștere infinit de multe lumi 
(zei) şi dispar din nou în el”. Această propoziție are un ton cu 
totul oriental. „EI indică drept temei al considerării infinitului 
ca principiu : să nu lipsească niciodată material pentru procesul 
neîncetat de creație”**** ; „el conţine totul în sine (mepéXew) 
şi guvernează totul (xv3epvăv) şi este divin, nemuritor, nepic- 
ritor (xal 70570 «tva Tò Qeiov: dOzvarov yàp xal &vwAsðpoy) ******, 
6) „Din însuşi Unul, Anaximandru separă contrariile care sînt 
conținute în cl''*******, ca şi Anaxagora, dar spre deosebire 


* Tennemann, vol. I, p. 413. 
** Themistius, la Brucker (vol. I, p. 478); totuși acest lucru se spune: şi 
despre alții, despre Ferecide, mai bătrîn decit el. 
*** Diog. Lacrtios, II, §§ 1—2. 
**+* Ibidem, $ 1: čpxoxev &pxhv xxl oroxetov tò ămetpov, où Sroplvwv dEpx 
A üswp 2 ANo i. 

***** Plutarh, De plac. phil., I, 3 ; Cicero, De natura Deorum, 1, 10 : Anaziman- 
dri ọpinio est, nativos esse Deos longis intervallis orientes, occidentesque, eosque innu- 
merabiles esse mundos. 

*es*** Aristotel, Phys., III, 4. 

mem Ibidem, I, 4: oi &' èx rod Eve 2vovoxc Tăe èvavriómntaç èxxplveoða:, 
Gormep 'Avatluavâp6s pna xal doo. &’ Ev xal Tord paaiv elvat, &orep 'Eurs- 
SoxAñc xal 'Avakayópaç' Ex mo uiyuatoçs ykp xal o5ro. xxplvouot TAANS. 
Metaphys., XII, 2: toŭt’ ortl tò 'Avakayópou Ev (Beăziov yàp î pot návtz) 

de acesta, şi după Anaximandru, totul este, fără îndoială, 
deja gata în Unul, — dar în chip nedeterminat (&meupov) ; 
„părţile lui se schimbă, el însuși însă este neschimbător'"”*. 
y) Se spune : „În ce priveşte mărimea, el este infinit'"**, dar 
nu în ce priveşte numărul. Prin aceasta, Anaximandru se 
deosebeşte de Anaxagora, de Empedocle și de ceilalți atomişti 
care afirmau absoluta discontinuitate a infinitului, în timp 
ce Anaximandru afirmă absoluta continuitate a acestuia. 


Aristotel***, referindu-se la diverşi gînditori, vorbeşte şi 
cl de un principiu care nu este nici apă, nici aer, ci „mai dens 
decît aerul şi mai subțire decît apa”. Mulţi autori au raportat 
la Anaximandru această determinaţie, şi este posibil să-i aparțină. 


Progresul realizat prin determinarea principiului ca in- 
finit rezidă în faptul că esenţa absolută nu mai este ce e simplu, 
ci ceva negativ, o universalitate, a negaţie a finitului. Totali- 
tatea infinită este mai mult decît ceea ce spun cînd zic: prin- 
cipiul este Unul sau ceea ce este-simplu. În același timp, în 
ce priveşte latura materială, Anaximandru înlătură individua- 
litatea elementului apă. Principiul său obiectiv nu are aspect 
material, el poate fi considerat ca gînd ; dar, pe de altă parte, 
este clar că prin infinit el nu à înțeles altceva decît materia în 
general****, materia universală. Plutarh îi reproşează lui Anaxi- 
mandru faptul că „nu a spus ce (7!) este infinitul său, aer, apă, 
ori pămînt”. Căci, întrucît principiul său este de natură materială, 
el îl privează în același timp de calitate ; „însă materia tocmai 
că nu poate exista şi nu poate avea realitate efectivă (elvat 
2vepyela)? decît în măsura în care posedă calitate. Dar ca- 
litatea este: tocmai acest pieritor; materia, determinată ca 
infinită, este acea mișcare prin care sînt puse determinațiile 
şi scindarea dispare ca fiind nulă. Aici trebuie pusă adevărata 
fiinţă infinită, — şi nu în lipsa negativă a limitei. Această 
universalitate, negativitate a finitului, nu este însă decît miş- 
carea noastră. În descrierea materiei ca fiind infinitul, Anaxi- 
mandru nu pare a fi spus că în aceasta ar consta infinitatea ei. 


xal. "Buze Boxătova tò piyua xal '"Avatuudvăpov. Deoarece totul se află, după 
posibilitatea reală .(Bvvăuet), în aceasta: où u6vov — spune Aristotel — xară 
ovupeBnxòs ivõéyetar ylveoðar èx ui drog. &AA& xal 25 övroç ylyveraı răvra, 
Svvăue. pévtor Bvroc, Ex uh Bvroc ðè Evepyela. 
* Diog. Laertios, II, $ 1. 

.** Simplicius, ad. Arist., Phys. (i, 2), p. 5 b. 

es Metaphys., I, 8. 

era Stobaeus,. Ec, Phys., c. 11, p. 294, ed. Heeren. 

El a spus apoi că din infinit se separă omogenul. Astfel 
nedeterminatul. este.un haos, în. care totuşi există deja deter- 
minatul. determinaţiile, dar de-a valma. Separarea se produce 
apoi asociindu-se între ele cele care se aseamănă și despărțin- 
du-se de cele care nu se aseamănă” ; dar acestea sînt deter- 
minaţii sărace, care nu fac decît să arate nevoia de a trece de la 
nedeterminat la determinat, lucru care se înfăptuieşte aici în 
mod nesatisfăcător. 

Cît priveşte determinarea mai precisă a modului în care 
determină infinitul, în scindarea sa, opoziţia, se pare că deter- 
minația diferenţei cantitative a condensării şi a răririi i-a fost. 
comună cu Tales. Autorii de mai tîrziu consideră procesul 
separării din infinit ca pe o naştere; după Anaximandru, omul 
ar proveni din peşte” *, ar fi ieșit din apă pe uscat. Noţiunea de 
„nasşterc”, de ivire, o întîlnim şi mai recent. Această „.ivire 
din” este succesiune, este o simplă formă cu care adesea credem 
că spunem lucru mare. Dar ea nu conţine nici o necesitate, nici 
un gînd și, cu atît mai puţin, nici un concept. 

Dar, în cuprinsul unor informaţii de mai tîrziu, lui Anaxi- 
mandru i se atribuie, de către Stobeus***, şi determinaţiile cald 
(disoluția formei) şi rece, determinaţii pe care Aristotel**** le 
atribuie abia lui Parmenide. Eusebiu***** ne mai informează 
cu ceva despre cosmogonia lui Anaximandru, luat dintr-o lu- 
crare pierdută a lui Plutarh, ceva obscur şi neînțeles, desigur, 
nici de Eusebiu însuşi. Informaţia este cam aceasta: „Din 
infinit s-au desprins sfere cerești infinit de multe şi infinit de 
multe lumi; iar pieirea lor ele o poartă în ele însele, fiindcă 
ele există numai prin separare constantă”. Întrucît infinitul 
este esența, separarea este instituirea (Setzen) unei diferenţe, 
adică a unei determinaţii, adică a ceva finit. „„Pămîntul are forma 
unui eilindru, a cărui înălțime este egală cu a treia parte din 
lățimea lui. Caldul şi recele, cele două principii fecundatoare 
din eternitate, s-au despărțit la crearea acestui pămînt; și 


* Simplicius, ad Arist., Phys., p. 6 b: xal zairă now ó Geâppuorog 
naparinales ză 'Avat tuăvăpeo AéyEw tTòv 'Avačayópav. '"Exeivos ydp prov, èv 
Ti Saxploet To &meipov tà ovyyevý pépeoðar npòç AAAA, xal 8, Te uèv èv tõ 
navrh Xpvode hv, yivecðar xpvobwv, 5, te Sè y, vîiv. óuolwç Sè xal tõv #AAwV 
Ixaorov, Óc oÙ Yivoutvav, AAA’ Úmapxóvtav Tpótepov. 

** Plutarh, Quaest. convival., VIII, 8. 
„*** Eclog. Phys., c. 24, p. 500. 
**** Metaphys., I, 5.. 
***** De praepar. evang., I, 8; Bruck., Hist. crit. phil., I, p. 487. 

atunci s-a format o sferă de foc în jurul aerului care împresoară 
pămîntul, întocmai ca scoarța în jurul arborelui. Cînd această 
sferă s-a spart și bucăţile ei au fost închise în orbite, au luat 
naștere Soarele, Luna şi stelele”. De aceea şi spunea Anaxi- 
mandru că stelele sînt „cercuri de aer condensat umplute cu 
foc. 

Această cosmogonie este tot atît de valoroasă ca şi ipoteza 
geologică a scoarței pămîntului care a crăpat, ori ca explozia 
Soarelui, după Buffon, care pornind de la Soare, face, invers, 
să ia naștere planetele din soare, ca un fel de zgură. Anticii 
încorporau stelele în atmosfera noastră, în schimb noi le se- 
parăm de Pămînt şi facem din Soare esenţă şi loc de naştere a 
Pămîntului, iar cei vechi, invers, făceau să se nască Soarele din 
Pămînt. Stelele se află pentru noi, întocmai ca zeii fericiţi ai 
lui Epicur, cu totul în afară de vreo legătură oarecare mai apro- 
piată de noi. În procesul naşterii, Soarele coboară ca ceea ce e 
general, dar el este ceea ce, potrivit naturii, e ulterior ; Pămîn- 
tul este totalitate, soarele e un moment al abstracţiei. 


3. ANAXIMENE 


Ne-a mai rămas Anăximene, care apare între olimpiada 
a 55-a și a 58-a (560—548 a. Chr.). El este de asemenea un 
milesian, contemporan şi prieten cu Anaximandru. El aduce pu- 
2 ţine elemente remarcabile şi se ştie foarte puţin despre el. Di- 
ogenes Laertios relatează despre el în chip necugetat şi contra- 
dictoriu : „El s-a născut, după Apolodor, în a 63-a olimpiadă 
şi a murit în anul cînd a fost cucerit Sardesul''** (de către 
Cirus, olimpiada a 58-a). 
„El a întrebuințat dialectul ionian, simplu şi nemeşte- 
şugit”? (Kexpn=ai te yAocon "d. éna xa &nepitto ). 


În locul materiei nedeterminate a alui Anaximandru, Anaxi- 
mene a pus iarăşi un element natural determinat (absolutul 
într-o formă reală) ; în locul apei lui Tales, aerul. El a găsit 
că pentru materie este necesară o ființă sensibilă, iar aerul are 
în același timp avantajul de a poseda o mai mare lipsă de formă. 
Aerul este mai puțin corp decît apa, nu îl vedem, îi simțim 


* Cf. Stobaeus, Ecl. phys., cap. 25, p. 510: muara čépoç Tpoxottâi 
mupâs Eurea. 
** Libr. II, § 3. 


FILOZOFIA IONIENILOR 173 


numai mişcarea. „Din el se naşte totul şi în el se dizolvă iarăşi 
totul'”*. Anaximene determina aerul de asemenea ca infinit” *. 
Diogenes Laertios spune că,,principiul este aerul şi infinitul'***, 
ca şi cînd ar fi vorba de două principii. Dar Simplicius spune 
explicit „că pentru el esenţa originară a fost una și o natură 
infinită, ca şi pentru Anaximandru, numai că nu ca pentru acesta 
o natură nedeterminată, ci una determinată şi anume ae- 
rul'?***, pe care însă el l-a conceput, pare-se, ca pe ceva sufletesc. 
Felul în care își reprezenta Anaximene că se nasc toate din aer 
(autorii de mai tirziu ziceau : eter) şi se dizolvă în aer, Plutarh 
îl determină mai de aproape în chipul următor : „Întocmai cum 
sufletul nostru, care este aer, ne menţine consistenţa (cvy- 
„paret), tot astfel consistenţa întregii lumi o menţine (nreptéyer) 
un spirit (rvedua) şi un aer; spiritul şi aerul sînt sinonime”. 

Anaximene arată foarte bine natura esenței sale cînd se 
r feră la suflet ; el marchează oarecum trecerea filozofiei na- 
turii la filozofia conștiinței sau părăsirea modului obiectiv 
[de existenţă] al esenței originare. Natura acestei esențe ori- 
ginare a fost determinată mai înainte într-un mod străin con- 
ştiinţei, negativ față de conștiință : «) atît ca apă sau şi ca aer, 
adică în forma ei reală, f) cît şi ca infinit, această esență ori- 
ginară este [ceva transcendent], un „,dincolo” față de con- 
ştiinţă. Dar aerul este, asemenea sufletului, un mediu universal. 
Sufletul ca mediu universal este multitudine de reprezentări, 
fără să înceteze de a fi unitar şi de a avea ccntinuitate, cu 
toată dispariţia şi apariţia acestor reprezentări; sufletul este 
şi activ şi pasiv, împrășştiind din unitatea sa reprezentările și 
suprimîndu-le ; el, în infinitatea lui, își este sieși prezent, sem- 
nificație negativ pozitivă. 

În mod mai precis este exprimată, şi nu numai ca termen 
de comparaţie, această natură a esenței originare de către dis- 
cipolul lui Anaximene, de către Anaxagora. 

Acum îi părăsim pe aceștia şi trecem la Pitagora. Pita- 
gora era deja contemporan cu Anaximandru, dar legătura dez- 
voltării principiului filozofiei fizice a pretins să ne oprim, după 
Anaximandru, la Anaximene. 


* Plutarh, De placit. phil., I, 3. 


** Cicero, De natura Deorum, |, 10: Anaximenes atra... slatuil... csse 
immensum, et infinitum, el semper in motu. 
*** obroc àpxhv épa elre xal tò ămepov. — Totuşi, pot fi luate impreună 


ca subiect &pxhv xal &rerpov, iar &épæ ca predicat al propoziției. 
**** Vezi Arist., Phys., p. 6a. 

Vedem că filozofii ionieni au situât esenţa originară, cum 
spune despre ei Aristotel, într-un mod al materiei, în aer şi 
în apă, şi apoi (dacă materia lui- Anaximandru trebuie deter- 
minată astfel) într-o esență mai fină decît apa şi mai puţin 
fină decît aerul. Heraclit, despre care va trebui să vorbim nu 
peste mult, a definit această esență ca foc. Însă, cum obser'vă 
Aristotel, „nici unul nu a considerat pămîntul ca principiu, fiind- 
că el se înfăţişează ca fiind elementul compus” (8 Thv 
ueyaħopéperav)" . Pămîntul apare ca un agregat de diverse ele- 
mente, în schimb apa este acest ceva unul şi transparent. Ea 
prezintă în chip sensibil forma unităţii cu sine însuşi, tot astfel 
aerul, focul, materia ete. Principiul trebuie să fie unul şi, prin 
urmare, el trebuie să aibă şi unitate cu sine însuşi. Dacă pre- 
zintă diversitate, asemenea pămîntului, el nu este unitar cu 
sine însuși, ci este multiplu. 

Acestea sînt cele ce aveam de spus despre filozofia vechi- 
lor ionieni**. Ceea ce au grandios în ele aceste idei sărace, abs- 
iracte, este mai întîi: a) sesizarea unei substanţe universale 
în tot ce există şi, în al doilea rînd, 6) faptul că ele sînt lipsite 
de imagine, nu sînt încărcate cu reprezentări proprii sensi- 
bilităţii. 

Nimeni nu a cunoscut mai bine decit Aristotel lipsurile 
acestor filozofii. În judecata sa de apreciere a acestor trei fe- 
luri de a determina absolutul, Aristotel spune două lucruri: 
„Cei care consideră primul principiu ca materie greşesc în chip 
divers. «) [i indică numai elementele a ceea ce este corporal 
şi nu și pe cele ale necorporalului, or, există totuşi şi necor- 
poral'"***. Cînd e vorba de natură, a cărei esenţă ei o indică, 
se cerea ca natura să fie privită în forma ei completă şi să fie 
perceput; ceea ce se găseşte ca dat. Aceasta este instanța em- 
pirică. Aristotel le opune necorporalul ca pe o specie de lucruri : 
principiul filozofilor milesieni este numai de natură materială, 
iar absolutul nu trebuie să fie determinat într-un mod uni- 


* Metaphys., |, 8. 

** Se mai vorbește aici și de Ferecide, învățătorul lui Pitagora. Hermias in 
irrisione gentilium, c. 12 (citante Fabricio ad Sext. Emp., Pyrrh. Hyp., LII, 4 § 30): 
Depsuvânc èv &pxăc civar Aéyov Ziva xal xBovinv xal Kpóvov: Zijva uèv tòv 
alðépa, x0ovinv è thv Yi, Kpóvov E tòv xpâvov. ʻO pèv al0hp (ignis) 78 
zotudv, îi È yÅ TÒ maoxov, ó dă ypóvoç èv & tà yıvópevæ. Diogene Apollonia- 
tul, Hippasos, Archelaos sînt şi ei considerați ca filozofi ionieni ; nu le cunoaștem 
decit numele și faptul că au aderat la unul dintre principiile mai sus arătate. 


*** Metaphys., I, 8. 

lateral. Sau : ei nu opun necorporalitatea, obiectul, 'ca concept ; 
ceea ce este material, imaterialului. Materia este, desigur, ca 
însăşi nematerială, este această reflectare în conștiință; dar 
ei nu ştiu să ceea ce exprimă ei este o esență a conștiinței. in 
consecință, prima lipsă a acestor filozofii constă în faptul 
că ele exprimă universalul ca pe o formă particulară [de exis- 
tență]. 

p) Al doilea lucru pe care îl spune Aristotel” este : „Din 
toate 'acestea se vede că ei au exprimat cauza (esenţa origi- 
nară) numai în forma materiei (èv dA ete). Întrucît însă 
ei au înaintat pe calea aceasta, lucrul însuși le-a închis înain- 
tarea mai departe silindu-i să caute mai departe. Căci dacă 
nașterea și dispariţia se produc din Unul sau din mai mulţi, se 
ridică întrebarea : prin ce se produce aceasta (d 7i torto 
ovufBalvei) şi care este cauza [acestor fenomene]? Fiindcă 
substanţa (ceea ce se află la bază, tò Yroxeiuevov) nu se schimbă 
de la sine”. Ne întrebăm îndată care este principiul schimbării. 
„Eu spun că nici lemnul, nici metalul însuși nu este cauză a 
schimbării sale, căci nici lemnul nu face un pat şi nici metalul 
o statuie, ci altceva este cauza schimbării. Dar a o căuta pe 
aceasta înseamnă a căuta celălalt principiu, care este, cum am 
spune, principiul mișcării”**. 

Aristotel spune că din materie ca atare, din apă ca ne- 
mișcîndu-se ea însăşi, nu poate fi înțeleasă schimbarea ca atare, 
indicînd prin aceasta că Tales, ca şi ceilalţi, nu au determinat 
esenţa absolută mai departe decît ca apă sau ca alt principiu 
lipsit de formă. Aristotel reproșează în mod precis filozofilur 
mai vechi că ei nu au cercetat și nu au enunțat principiul miş- 
cării. Prin urmare, nu avem aici ceea ce pune în mișcare ; apoi 
lipsește cu totul scopul; în general, lipseşte determinaţia, at- 
tivității. Ín alt loc Aristotel spune : „În timp ce ei îşi Propun zı 
să arate cauza nașterii şi a pieirii, ei suprimă de fapt cauza miş- 
cării. Ei nu arată esența simplă ca fiind cauzăa mişcării“” *. 
Întrucît fac dintr-un corp simplu (cu excepţia pămîntului) 
principiu, ei nu înțeleg producerea gi transformarea reciprocă 
a unuia în celelalte: apă, aer, foc” (la. Heraclit), pămînt”. 
Ii nu au recunoscut în ce constă natura producerii. Condensarea 
şi rărirea, ca diferențe cantitative, sînt dublare a formei şi nu acea- 

* Metaphys., 1, 3. 

** Această critică are valoare şi azi, cind absolutul este reprezentat ca sub- 


stanţă unică rigidă. 
*** Alexandru Aphrodisiensis, ad. h. l. 

sta în simplitatea ei. „Această producere trebuie concepută ca 
separare sau ca unire”. În general, cînd se vorbește despre pro- 
ducerea, ne vine în minte opoziția „că Unul este mai înainte, 
iar altceva mai tîrziu”, — dar nu din punct de vedere temporal, 
ci potrivit conceptului. Unul este universalul simplu, Altul este 
multiplul, singularul ; se coboară de la universal, prin particular, 
la singular. Această natură a producerii este calea pe care au 
luat-o ei, — mișcarea conceptului ca modalitate obiectivă, pro- 
ducerea şi natura mişcării în Fiinţă : singularul este ulterior — 
— conceptul, reîntors în sine însuși, este genul. Universal este 
apa, aerul, focul. Cel mai potrivit pentru a fi acest. element pare 
a fi focul fiindcă focul, este cel mai fin element. „Deci aceia 
care au făcut din el principiu, s-au exprimat în chipul cel mai 
adecvat acestei naturi a producerii” (a cunoaşterii, A6Y6, 
căci s-au angajat pe acest drum); „şi tot așa au gindit şi 
ceilalți. Căci altfel de ce nici unul nu a făcut elemente din 
pămînt în felul în care îşi reprezintă lucrurile acestea poporul ; 
Hesiod spune că pămîntul a fost primul ceva corporal, atît de 
veche şi de generală este această reprezentare”. Prin urmare, ei 
nu au luat ‚ceea ce este ulterior din punctul de vedere al de- 
venirii”, „ca ceea ce e prim conform naturii”. Devenirea este 
acest: mers și numai acest mers i-a condus, fără să-l suprime din 
nou, adică fără să recunoască acel prim universal formal ca 
atare, şi a treia [determinaţie], totalitatea ca esenţă, ca uni- 
tate a materiei şi a formei. 

Aristotel spune* că milesienii concepeaâu principiul fun- 
damental mai mult ca materie, ca ceea-ce-este, iar cei mai noi 
mai mult ca gen. Esenţa, absolutul, nu este concepută ca ceva 
care se determină pe sine însăși, ea nu este decît un abstract 
mort. 

Putem urmări cele trei momente : «) esenţa originară este 
apă; ß) infinitul lui Anaximandru este descrierea mișcării, 
simplă ivire şi retragere în laturile simple, universale ale for- 
mei, condensare şi rărire ; y) aerul, comparat cu sufletul. 

Este necesar ca latura realităţii — aici apa — să devină 
concept; și, tot astfel, momentele scindării, condensarea şi 
rărirea, să nu fie opuse din punctul de vedere al conceptului. 
Această trecere la Pitagora, prin care latura realității este 
afirmată ca fiind de natură ideală, înseamnă ruperea gîndului 
de ceea ce este sensibil, separarea inteligibilului de real. 


* Metaphys., I, 6; III, 3. 

B. PITAGORA ŞI PITAGORICIENII 


Informaţiile referitoare la viaţa lui sînt deformate de 
numeroase fabule adăugate ulterior. Neopitagoricienii de mai 
tîrziu au compus numeroase biografii întinse despre el. Acestea 
sînt foarte amănunțite, cu deosebire în informaţii privitoare la 
asociaţia pitagoriciană. Dar trebuie să avem grijă să nu con- 
siderăm toate aceste informaţii ca informaţii istorice. 

Viaţa lui Pitagora ni se înfăţişează mai întîi în istorie, re- 
îlectată prin mediul felului de reprezentare al primelor secole 
de după moartea lui Hristos, mai mult sau mai puţin în genul 
în care ne este povestită viaţa lui Iisus, desfăşurîndu-se în lumea 
realităţii curente şi nu într-o lume a poeziei, ca un amestec 
de fabule şi aventuri miraculoase, ca ceva hibrid format din 
reprezentări orientale şi apusene. Laceea cea fost excelent în 
geniul său, în felul său de viaţă şi în acela pe care l-a introdus la 
discipolii lui, a fost asociată prezentarea care îl face să apară ca 
un bărbat căruia nu i se întîmplau lucruri naturale, să apară 
ea un taumaturg, ca un om care face parte din societatea unor 
fiinţe superioare. Au fost legate de persoana lui toate reprezen- 
tările magice, toate amestecurile de nenatural şi natural, tot 
conţinutul dughenei cu mistere a capetelor sucite de exaltările 
unei imaginaţii tulburi și lamentabile. 

Pe cît de desfigurată este istoria vieţii lui Pitagora, pe 
atît de tare a fost deformată filozofia lui (receptarea lui Platon 
a fost cu totul diferită). Tot ce-au născocit -melancolia și ale- 
gorismul creștin a fost îmbinat cu filozofia pitagoreică. S-a 
făcut mult uz de întrebuințarea numerelor ca expresii ale ideii. 
Ea are, pe de o parte, aparența profunzimii, fiindcă se vede 
îndată că numerele au altă semnificaţie decît cea pe care o au 
nemijlocit (unu este doi și trei fac patru: tabla vrăjitorească 
a înmulțirii !), dar ce semnificaţie au nu ştie nici cel care o spune 
şi nici cel care încearcă să le înțeleagă. Cu cît devin mai tul- 
buri gîndurile, cu atît ele par mai profunde. Lucru principal 
«ste faptul că se economiseşte tocmai ceea ce este mai esenţial, 
dar şi cel mai greu: exprimarea prin concepte determinate. 
Astfel, şi filozofia lui Pitagora poate apărea ca un produs tot 
atît de obscur, de nesigur al unor capete tulburi și plate, dată 
fiind împrejurarea că şi în informaţiile referitoare la ea au fost 
introduse elemente provenind de la aceste capete. 

Spre norocul nostru, în ceea ce priveşte latura teoretică 
speculativă a filozofiei lui Pitagora, noi o cunoaştem în chip 


12 — Prelegeri de istorie a filozofiei, vol. I 

excelent din textele lui Aristotel şi ale lui Sextus Empiricus, 
care s-au ocupat mult de ea. Cu toate că unii pitagoricieni de 
mai tîrziu îl denigrează pe Aristotel din cauza expunerii sale, 
el este totuşi mult deasupra unei astfel de defăimări ; de altfel, 
nu trebuie să ţinem seama de aceasta. 

In cursul secolelor ulterioare au fost compuse o mulțime 
de serieri şi au fost publicate sub numele lui. Diogenes Laertios* 
înşiră multe scrieri de-ale lui Pitagora şi altele care i-au fost 
atribuite, fiindcă astfel ele se bucurau de mai multă trecere. in 
primul rînd însă, nu avem scrieri de la Pitagora; în al doilea 
rînd este îndoielnice că ar fi existat scrieri compuse de Pitagora. 
Avem citate, fragmente, dar nu din scrierile lui Pitagora, ci 
din ale pitagoricienilor. Care sînt dezvoltările şi semnificațiile. 
aparținînd pitagoricienilor mai vechi şi care sînt cele care pro- 
vin de la pitagoricienii mai noi nu se poate distinge cu certi- 
tudine. La Pitagora și la pitagoricienii mai vechi, determinaţiile. 
încă nu primiseră elaborarea concretă pe care au avut-o mai 
tîrziu. 

Cât. priveşte îm pre jurările în care s-a desfășurat 
viaţa lui Pitagora**, el era în floarea vîrstei în jurul olim- 
piadei a 60-a (540 a. Chr.), după cum relatează Diogenes Laer- 
tios***. În mod obişnuit, naşterea lui este situată în olimpiada 
a 49-a sau a 50-a (584 a. Chr.). Larcher o situează cel mai de 
vreme, deja în olimpiada a 43-a (a 43-a, anul 1, adică în 608 
a. Chr.)****. Prin urmare, el este contemporan cu Tales şi cu 
Anaximandru. Dacă nașterea, lui Tales cade în olimpiada a. 
38-a şi cea a lui Pitagora î în olimpiada a 43-a, acesta este numai 
cu 21 de ani mai tînăr decît Tales. Ori Pitagora este numai 
cu cîțiva ani mai tînăr ca Anaximandru (olimpiada a 42-a, 
anul 3), ori Anaximandru este mai bătrîn decît el cu 26 de ani. 
Anaximene este cam cu 20—25 de ani mai tînăr decît Pitagora. 
Patria lui este insula Samos, iar el aparține deci tot grecilor 
din Asia Mică, unde am văzut că îşi are pînă acum sediul filo- 
zofia. La Herodot*****, Pitagora este amintit ca fiu al lui Mne- 
sarhos, la care Zamolxe a servit în Samos ca sclav. Zamolxe 
a devenit liber, şi-a cîștigat avere, a devenit principe al geților 
şi a susținut că el și ai săi sînt nemuritori. El şi-a clădit o locuință 


* Libr. VIII, $$ 6—7. 
** Diog. Laertios, VIII, §§ 1—3. 
*** Libr. VIII, § 45. 
**** Tennemann, vol. I, pp. 413—414. 
***** Libr. IV, cap. 94—96. 

subterană, unde s-a refugiat ca să nu mai fie văzut de supușii 
săi, iar după patru ani a reapărut*. Dar Herodot crede că 
Zamolxe era cu mult mai bătriîn decît Pitagora. 

Pitagora şi-a petrecut tinerețea la curtea lui Policrate, sub 
a cărui domnie insula Samos nu numai că s-a îmbogăţit, dar 
au înflorit în ea și cultura și artele. În această epocă, ea avea 
o flotă compusă din o sută de corăbii**. Tatăl lui Pitagora, 
Mnesarhos, era artist (tăietor în piatră). Dar informaţiile diferă, 
întocmai ca şi cele privitoare la patria lui Pitagora, informaţii 
potrivit cărora familia lui ar fi de origine tireniană şi s-ar fi 
mutat în Samos abia după naşterea lui Pitagora. Oricum ar fi, 
dat fiind însă faptul că el şi-a petrecut tinereţea în Samos, pa- 
tria lui a devenit Samos, el aparţine insulei Samos. 

Învățător al lui Pitagora se spune că ar fi fost Ferecide, 
un sirian; dar nu din Siria, ci din insula Syros, una dintre 
Ciclade. Ferecide ar fi scos apă dintr-o îîntînă şi ar fi cunoscut 
după ea că peste trei zile va avea loc un cutremur ; el ar fi pre- 
zis şi despre o corabie în plină plutire că se va scufunda, iar 
aceasta s-ar îi scufundat îndată. Teopomp relatează despre 
acest Ferecide că el ar fi fost cel dintîi care a scris (sic) pentru 
greci despre natură şi despre zei***. Mai înainte am văzut că s-a 
spus același lucru despre Anaximandru. Se pare că Ferecide 
a scris proză. Din ceea ce ni se relatează în această privință 
reiese că scrierea aceasta a lui Ferecide a fost o teogonie, ale 
cărei prime cuvinte ni s-au păstrat: „Zeus şi timpul şi pă- 
mîntul erau una” ; el a mai susținut că Eros este primul motor 
al- acestei unităţi****. Nu ştim cum əs vor fi petrecut lucrurile 
mai departe ; acest fapt nu prezintă interes mare, pierderea 
nefiind mare. Despre moartea lui Ferecide avem relatări care 
diferă între ele. Unii spun că s-ar fi sinucis, alții că ar fi murit 
de ftiriază*****. 

Pitagora s-a dus de timpuriu în Asia Mică şi se spune că acolo 
ar fi făcut cunoștință cu Tales. De aici s-a dus apoi în Fenicia 
și în Egipt******. Grecii din Asia Mică aveau strînse legături 
comerciale şi politice cu ambele aceste ţări şi se povesteşte că 


* Cf. Malchus, De vita Pythagorae, $$ 14—15 ; vezi și Rittershus, ad. h. l. 
** Herodot, III, 39. = 
*** Diog. Laertios, I, $ 116. 
**** Ibidem, $ 119: Zevc pâv xal ypóvoc elc del xal xOàv Av. XÂoviy 82 
voua èyévero yň, nerh abt Zeùç Ytpac Stot (Menag., ad. h. l). 
***** Ibidem, § 118. 
**e*** Iamblichus, De vita Pythagorae, c. III, §§ 13—14. 

Policrate l-ar fi recomandat pe Pitagora regelui Amasis. Amasis 
a atras mulți greci în ţara sa; el avea trupe şi colonii elene“. 
Povestirile referitoare la alte călătorii mai întinse în interiorul 
Asiei, la magii persani şi la inzi, par a fi cu totul de domeniul 
fabulosului. Călătoriile erau atunci, ca şi acum, mijloace de in- 
struire. Cum Pitagora călătorea condus de interese ştiinţifice, 
se povestește despre el că a făcut să fie inițiat în aproape toate 
misterele grecilor şi ale barbarilor, precum şi că ar îi fost pri- 
mit în cinul sau casta preoţilor egipteni. 


Aceste mistere, pe care le întîlnim la greci şi care au fost 
considerate cu sediu al unei mari înțelepciunii, par a se fi aflat 
în cuprinsul religiei, în raportul pe care îl au față de religie doc- 
trina şi cultul. Cultul consta numai din jertfe şi jocuri festive. 
Nu vedem însă în acestea nici un moment care ar duce spre re- 
prezentare, care ar indica sesizarea conştientă a semnificației 
acestor reprezentări ; elese păstrau ca tradiție în cîntecele cul- 
tului. Dar însăşi învățătura, adică aducerea actuală la reprezen- 
tare, pare a îi fost rezervată, misterelor ; și aceasta în aşa fel, 
încît era angajat şi corpul, —nu numai reprezentarea, cum 
este cazul în predicile noastre ; adică i se prezenta omului, ca 
remediu împotriva dispersării cauzate de întregul mediu încon- 
jurător, atît părăsirea, în el însuşi, a conştiinţei sensibile, cît şi 
purificarea şi sfinţirea corpului. Însă, evident, nici vorbă nu 
este aici de învățături filozofice. Cum acestea nu sînt secrete” * 
— așa îi cunoaștem şi pe francmasoni —, ele nu excelează 
prin cunoștințele, prin ştiinţa şi, cu atît mai puţin, prin filo- 
zofia pe care o conţin. 

Cea mai importantă influenţă asupra lui Pitagora au avut-o 
legăturile lui cu casta preoțească egipteană ; nu că ar fi primit 
de la ea o profundă înţelepciune speculativă, ci datorită ideii 
pe care, sub influența acelei caste, și-a format-o “despre reali- 
zarea conștiinței etice a omului***, despre realizarea moralității ; 

plan pe care el l-a înfăptuit după aceea, — și care este un feno- 
men tot atît de interesant ca și filozofia lui speculativă. Da- 


* Herodot, II, 154. 

_** Nu era voie să se vorbească decît despre ceea ce era considerat sacru. 
Herodot spune adesca explicit că vrea să vorbească despre divinitățile şi misterele 
egiptene în măsura în care este lucru sfint să vorbească despre ele; el ştie încă 
multe, dar nu e lucru sfint să vorbească despre acestea. 

*** Individul trebuia să aibă grijă îndeosebi de sine pentru a fi un om demn: 
din punct de vedere interior şi exterior, pentru a deveni o operă de artă pe plan 
etic. 

torită faptului că preoţii constituiau o castă specifică, fiind 
educați în acest sens, ei duceau o viață morală specifică, regle- 
mentată de reguli şi susținută de spiritul întregului. Este in- 
contestabil că Pitagora a adus din Egipt imaginea, unui ordin, 
a unei vieţi într-un colectiv bine organizat în vederea realizării 
unei formări ştiinţifice şi morale, cultivare care dura toată viața. 

Egiptul era considerat atunci ca o ţară cu cultura înain- 
tată, cultură deosebită, opusă chiar celei elene. Se vede acest 
lucru deja din deosebirile de castă. Acestea presupun distri- 


buirea prealabilă a marilor ramuri de ocupaţii între oameni,. 


distribuire prealabilă a ramurii tehnice, ştiinţifice, religioase 
ete. De altfel nu trebuie să căutăm mari cunoştinţe ştiinţifice 
la egipteni și nici să credem că Pitagora și-a cîștigat ştiinţa 
de la ei*. 

Pitagora a petrecut timp îndelungat în Egipt. De aici 
cl s-a reîntors în Samos. Dar în patria sa el găsi relaţii politice 
interne tulburi şi o părăsi nu peste mult timp. Policrate exi- 
lase, nu ca tiran**, numeroși cetățeni din Samos, cetățeni care 
căutaseră şi găsiseră sprijin la lacedemonieni pentru a face să 
izbucnească un război civil***. Spartanii le-au dat acest ajutor ; 
lor li s-a datorat, în general, doborîrea domniei unor indivizi 
izolaţi și redarea puterii publice poporului. Mai tîrziu, spartanii 
au făcut contrariul: suprimau democraţiile şi instalau aristo- 
craţii în locul acestora. Familia lui Pitagora a fost şi ea în mod 
necesar amestecată în aceste întîmplări neplăcute; o astfel 
de situaţie creată de războiul civil nu era pentru Pitagora, care 
nu mai arăta interes pentru viața politică şi care considera 
această situaţie drept teren nefavorabil planurilor sale. El 
traversă Grecia şi se duse de aici în Italia, în a cărei regiune 
sudică se așezaseră colonii elene, formate din populații diverse 
şi sub influența unor cauze diverse, colonii care înfloreau ca 
numeroase orăşe comerciale puternice, populate şi stăpîne pe 
bogății multe. 

El s-a aşezat; în ‘Croton şi a acționat independent şi pen- 
tru sine : apariția lui nu a fost nici aceea a unui bărbat politic 
sau a unui războinic şi nici aceea a unui legiuitor politic al 
poporului, a unui dătător de legi referitoare la condițiile ex- 


* Cf. Aristotel, Melaphys., I, 1: nep} Atyvrrov al paðnuarıxal rpõrtov 
teyyar ouvéotTNoav îxet yàp TÒ töv leptav ¥Ovoç dpel07) oxoadtev. Sri De 
vita Pythagorae, $ 6; Iamblichus, De vita Pythagorae, c. XXIX, § 158). 

>*t Diog. Laertios, VIII, § 3. 
*** Herodot, III, 45— 47. 

terioare ale poporului, ci a fost aceea a unui învăţător pubiie 
al acestuia, învățător a cărui doctrină nu se mulțumește să 
creeze numai convingeri, ci urmărește să organizeze întreaga 
viață morală a indivizilor. Pitagora poate fi considerat ca cel 
dintîi învăţător al poporului. Se spune că el este acela care pen- 
tru prima oară s-ar fi numit pe sine prâ6oopos în loc de copóg* ; 
aceasta se numeşte modestie, el dorind să exprime prin acest cu- 
vînt că nu posedă ințelepciunea, ci numai tinde spre ea, ca spre 
un scop inaccesibil**. Dar cop; se numea în acelaşi timp 
un bărbat înțelept care este şi practic şi care nu e înţelept nu- 
mai pentru sine; pentru aceasta nu este nevoie de nici o înțe- 
lepciune, orice bărbat cinstit şi moral face ceea ce este adecvat 
împrejurărilor. Astfel, cuvîntul qrA6oopoc semnifică îndeosebi 
contrariul participării la cele practice, adică la treburile publice 
ale statului ; el nu înseamnă iubire de înţelepciune ca de ceva 
ce îți propui să posezi, el nu implică plăcere neîmplinită. PA ó- 
copos se numeşte cel ce este preocupat de relaţiile sale cu în- 
ţelepeiunea ; relație înseamnă reflectare, nu numai ființă, în- 
seamnă să te ocupi și în gînd cu obiectul acum-amintit. Trebuie 
să facem distincţie între unul care iubeşte vinul (epfAorvos) 
şi unul care este plin de vin, un beţiv. Dar oare ptăorwvos în- 
seamnă numai o deşartă năzuință spre vin? 

Ceea ce a întemeiat şi a înfăptuit Pitagora în Italia nu 
este relatat mai mult de către unii panegirişti de mai tîrziu, 
decît de istoriografi. Astfel, există o istorie a lui Pitagora scrisă 
de Malchus, în care ni se povestesc lucruri stranii. Este izbitor 
contrastul pe care îl găsim la neoplatonicieni între pătrunderea 
lor profundă şi credinţa în minuni întîlnită la ei. 

Dacă biografii de mai tîrziu ai lui Pitagora povestesc despre 
el o mulțime de lucruri miraculoase, întîmplate înainte de de- 
barcarea lui în Italia, ei îngrămădesc şi mai numeroase lucruri 
de acestea după apariţia lui în Italia. Se pare că aceşti biografi 
încercau să-l opună pe Pitagora lui Hristos, cum au încercat mai 
tîrziu să-l opună lui lisus pe Apolonius din Thyana. Minunile 
pe care ei le povestesc despre Pitagora sînt, în parte, inspirate 
de acelaşi gust ca cele din Noul Testament şi par a se raporta la 
acestea ca o perfecţionare. În parte, ele sînt cu totul insipide. 
Astfel, de exemplu, aceşti biografi îl fac pe Pitagora să săvîr- 
şească un miracol chiar în momentul apariției lui în Italia. Stilul 


* Diog. Laertios, VIII, $ 8; Iamblichus, c. VIII, § 44; c. XII, § 58.. 
** Diog. Laertios, I, § 12. 

acestei minuni este următorul : coborînd pe uscat la Croton 
în golful Tarentului, Pitagora a întîlnit. în drum spre oraş pes- 
cari care nu pescuiseră nimic. Atunci, el le-a spus să întindă 
din nou plasa, prezicîndu-le care va fi numărul peştilor ce 'se 
vor prinde în ea. Miraţi de această prevestire, pescarii i-au 
promis lui Pitagora că, dacă ea se va adeveri, ei vor face orice 
le va cere acesta. Prevestirea s-a împlinit, iar Pitagora le pre- 
tinse atunci să arunce din nou peştii vii în mare, deoarece pita- 
goricienii nu mîncau carne. Se povesteşte apoi minunea care 
a avut loc cu această ocazie, și anume că, în timp ce au fost 
numărați şi erau afară din apă, nici un peşte nu a murit“. 

` Insipide ca şi aceasta sînt povestirile cu care îi umplu 
viaţa, biografii lui Pitagora. Ei povestesc apoi că acesta a făcut 
o impresie atît de generală asupra spiritului celor din Italia, 
încât toate orașele şi-au îndreptat moravurile lor depravate, 
iar tiranii, în parte, au renunţat ci înşişi la putere, în parte, 
au fost alungaţi" *. Dar acești biografi comit cu această ocazie 
iarăşi astfel de inexactităţi istorice, încît fac, de exemplu, din 
Charondas şi Zeleucus discipoli ai lui Pitagora, or, ambii aceştia 
au trăit înainte de Pitagora ; tot astfel ei atribuie lui Pitagora 
şi influenței lui alungarea și moartea tiranului Falaris*** etc. 
Făcînd abstracţie de aceste fabule, rămîne adevăr istoric marca 
acţiune pe care el a desfăşurat-o în general: întemeierea unei 
şcoli sau, mai curînd, a unui ordin și puternica influență a 
acestuia asupra celor mai multe state elene din Italia sau, mai 
exact, dominarea lor de către acest ordin, dominație care s-a 
menţinut timp foarte îndelungat. 

Se povesteşte despre el că a fost un bărbat foarte frumos, 
cu o înfățișare maiestoasă, care cucerea îndată tot atît de mult, 
pe cît inspira şi stimă****. La această prestanță naturală, la mo- 
ravurile sale nobile şi la ţinuta lui decentă şi sobră se adăugau 
şi anumite particularităţi exterioare datorită cărora el apărea 
"drept o fiinţă plină de mister, ca.îmbrăcăminte el purta o haină 
albă de lînă***** şi nu consuma anumite alimente******. La aceste 


* Porphyrius, De vita Pylhagorae, $ 25; lamblichus, De vita Pylhagorae, 
c. VIII, $ 36. ; 
** Porphyrius, $$ 21—22; Iamblichus, c. VII, $$ 33—34. 
*** Jamblichus, c. XXXII, §§ 220—222. 
**** Diog. Laertios, VIII, § 11; Porphyrius, §§ 18—20; Iamblichus, c. II, 
$$ 9—10. 
***** Menagius et Casaubonus, ad Diog. Laertios, VIII, § 19. 
*ax+* Jamblichus, c. XXIV, §§ 108—109. 

trăsături exterioare ale personalității* sale se mai adăugau 
o elocvență mare şi vederi profunde; pe acesţea din urmă el 
nu numai că a început să le comunice diferiților lui prieteni. ci 
s-a străduit să exercite prin ele şi o mare influență asupra cul- 
turii generale, atât în ce priveşte concepţiile, cît şi în ce priveşte 
întregul mod de viață şi ansamblul moravurilor. El nu numai 
că își instruia prietenii, ci i-a şi unit spre a duce o viață aparte, 
spre a forma din ei persoane deosebite, spre a le dezvolta înde- 
mînarea în afaceri şi a face din cei oameni morali. Institutul lui 
Pitagora crescu, devenind o asociaţie care îmbrăţişa 
viaţa întreagă. Însuşi Pitagora a fost ca o operă de artă desă- 
vârșit elaborată, o natură plastică venerabilă. 

Despre organizarea asociației pitagoriciene avem descrieri 
provenind de la autori de mai tîrziu, mai cu seamă de la nco- 
platonicieni. Aceştia ne descriu pe larg legile ei. În ansamblul 
ei, asociaţia a avut caracterul unui ordin preoţesc sau călugăresc 
din epoca modernă. Cine voia să fie primit în asociaţie era 
examinat în privința culturii sale și, prin exerciţii, în privinţa 
aptitudinii sale de supunere. Se adunau informaţii referitoare 
la purtarea, la înclinațiile și la ocupațiile sale**. În asociaţie 
domnea o viață care se desfăşura în întregime conform unor 
reguli, încît erau precizate îmbrăcămintea, alimentaţia, ocupa- 
tiile, dormitul, sculatul etc. ; fiecare oră îşi avea distribuită 
munca sa. 


Membrii erau supuşi unei educaţii spéciale. Se făcea în 
plus distincție între cei primiți în asociație. Aceştia se împăr- 
teau în membri exoterici şi esoterici. Aceştia din urmă erau 
inițiați în tot ce avea mai înalt știința“ ** şi, cum ordinului pita- 
gorician nu-i erau străine nici anumite planuri politice, erau 
instruiți şi în vederea activităţii politice“ ***. Membrii exoterici 
făceau un noviciat de cinci ani. Fiecare membru trebuia să 
cedeze averea sa ordinului, dak o primea înapoi dacă părăsea 
asociația. În răstimpul acestui noviciat era impusă tăce- 


* Personalitatea deosebită în general, precum şi aspectul exterior ce ţine 
de îmbrăcăminte etc., nu mai prezintă așa de mare importanţă în epoca modernă. 
Ne lăsăm determinaţi de uzul general (de modă), fiindcă în sine şi pentru sine 
este ceva de natură exterioară, nu ţinem să ne afirmăm în această privinţă voința 
noastră proprie, ci lăsăm aceste lucruri accidentale pe seama accidentalităţii, 
conformindu-ne acestui mod de manifestare exterioară a raţionalităţii ca la ceva ce 
vine din afară: egalitate, generalitate. 

** Jamblichus, c. XVII, §§ 71—72. 
. *** Porphyrius, § 37; Iamblichus, c. XVIII, §§ 80—82. 
**** Tamblichus, c. XXVIII, § 150. 

rea (ExeuvOia: obligaţia de a-ţi reține trăncăneala)* ; putem 
spune, în general, că aceasta este o condiţie esențială pentru orice 
cultivare. Trebuie să începem cu aceasta pentru a putea sesiza 
gîndurile altora; aceasta înseamnă renunțare la propriile tale 
reprezentări, şi aceasta este condiţia învăţăturii, a studierii. 
Obişnuim să spunem că intelectul se formează prin întrebări, 253 
prin obiecţii şi răspunsuri etc. dar de fapt, în felul acesta nu 
este dezvoltat intelectul, ci el capătă nn caracter exterior. 
Interioritatea omului este dobîndită, este amplificată în culti- 
vare prin faptul că acesta păstrează în el, tăcerea nu îl face să 
devină mai sărac în idei, în vioiciunea spiritului. Dimpotrivă, 
tăcînd, omul dobîndește capacitatea de a percepe şi ajunge la 
concepția că ideile sale subite, obiecțiile sale, nu valorează ni- 
mic ; prin faptul că el înțelege tot mai bine că acestea nu au 
valoare, omul se dezobişnuiește să le mai aibă. 

Acum, faptul că ni se relatează că Pitagora făcca deose- 
bire între cei socotiți ca fiind în stadiu de pregătire şi cei ini- 
tiați, precum şi amintita regulă a tăcerii par, fără îndoială, a 
arăta că în asociația pitagoriciană ambele aceste dispoziţii a- 
veau un caracter formal și nu erau orientate după natura ne- 
mijlocită a stării de fapt a lucrurilor, care şi așa determină de la 
caz la caz o asemenea deosebire, fără să fie nevoie de o lege 
specială și de aplicarea generală a acesteia. Însă şi în această 
privinţă este important să se noteze că Pitagora a fost primul 
dascăl din Grecia sau primul care a introdus în Elada învăţarea 
ştiinţelor. Nici Tales, care a trăit înaintea lui, şi nici Anaxi- 
mandru nu au predat în mod științific. Ei și-au comunicat ideile 
prietenilor lor. In general, încă nu existau atunci științe, nici 
filozofie, nici matematică, nici jurisprudenţă şi nici altă ştiinţă, 
ceea ce exista erau propoziţii izolate, cunoştinţe izolate. Ceea 
ce se învăța erau : mînuirea armelor, sentințe filozofice, muzică, 
cînturile lui Homer sau ale lui Hesiod, cîntece avînd ca temă 
trepiedul etc. sau alte arte ; toate acestea se învățau cu totul în 
alt mod. Pitagora trebuie considerat ca primul dascăl public. 
Cînd se povestește că Pitagora a introdus învățarea ştiinţelor 
în mijlocul unui popor neinițiat în domeniul acestora, dar 
popor altfel nu lipsit de inteligenţă, ci, dimpotrivă, dotat cu o 
inteligență extrem de vie, instruit de la natură şi flecar, cum 22 
erau grecii, trebuie să se indice şi condiţiile exterioare ale aces- 


* Iamblichus, c. XVII, §§ 72—74; c. XX, $$ 94—95; Diog. Laertios, 
VIII, § 10. 


[2] 

tui învăţămînt, condiţii care nu dau greş: a) să se spună că 
în mijlocul unor oameni care nu ştiau încă de loc cum se proce- 
dează cu învățarea unei științe, Pitagora și-a dat seama că cei 
care abia încep trebuie să fie excluşi de la ceea ce li se comunică 
acelora care sînt mai înaintați în știință şi f) că ei trebuie să 
părăsească felul lor neștiințific de a vorbi (de a flecări) despre 
astfel de subiecte, trebuind, în primul rînd, să-şi însușească 
știința. 

Iar faptul că, pe de o parte, lucrul a apărut ca fiind de 
natură formală şi că, pe de altă parte, a trebuit să fie făcut 
aşa se explică prin împrejurarea că acest lucru a fost ceva ne- 
obisnuit. Nu numai prin faptul că ascultătorii lui Pitagora erau 
o mare mulțime, ‘dar şi prin faptul că ei trăiau, în genere, în 
colectiv, face să fie necesară o anumită formă, o anumită 
ordine. 

Această convieţuire nu avea legătură numai cu învăţă- 
mântul, ci şi cu formarea omului practic, ceea ce aici nu se pre- 
zintă nemijlocit ca îndemînare, ca exerciţiu în vederea unei 
pregătiri, care îşi are sediul ei în elementul neliber, obiectiv al 
omului. Ci aici apare eticul, ceea ce este activ; tot te se referă 
la acesta are caracter formal, adică mai degrabă în măsura 
în care, sub acest raport, este gîndit în mod conştient ; deoarece 
formallul este ceva universal, care pentru individ -este ceva de 
suprafaţă sau îi este opus. Dar aşa se înfăţişează eticul şi celui 
care compară între ele univer rsalul cu singularul Și reflectează 
conștient asupra lor ; această deosebire dispare însă pentru acela 
care trăieşte înăuntrul eticului, pentru care acesta este de- 
prindere morală. 

Avem, în sfirşit, desericri precise şi amănunțite despre modul 
de viață exterior al pitagoricienilor în traiul lor comun, despre 
exerciţiile lor ete. Dar multe dintre aceste informaţii le dat orăni 
reprezentărilor unor autori de mai tîrziu. În primul rînd ni 
se relatează că pitagoricienii se distingeau prin faptul că aveau 
aceeaşi îmbrăcăminte, şi anume haină albă de lînă, cum purta 
Pitagura*. li aveau o ordine de zi precis determinată. Dimi- 
neața, îndată după sculare, erau obligați să-și amintească cele 
petrecute în cursul zilei precedente, întrucât ceea ce era de făcut 
în ziua respectivă avea strînsă legătură cu ceea ce fusese în- 
făptuit în ziua premergătoare" *. Adevărata cultură nu în- 
seamnă să-ți îndrepți atenţia asupra ta însuţi, să te preocupe 


* Iamblichus, c. XXI, $ 100. 
** Ibidem, c. XXIX, § 165; Diog. Laertios, VIII, § 22. 

persoana ta ca individ: — vanitate, ci înseamnă să te uiţi 
pe tine însuţi în lucru, să te adînceșşti în ceea ce este general, 
înseamnă uitare de sine. — Membrii asociației pitagoriciene 
mai erau apoi obligaţi să învețe pe de rost versuri din Homer și 
din Hesiod. Dimineaţa, şi adesea şi în cursul zilei, ei se îndelet- 
niceau cu muzica, unul dintre obiectele principale ale învăţă- 
mâîntului grec şi al culturii lor în general. Tot astfel erau cultivate 
sistematic de ei exerciții gimnastice, ca luptele, alergările, arun- 
cările [de dise şi de lance ] ete.* Luau masa în comun şi mani- 
festau multe ciudăţenii şi în legătură cu aceasta, dar și în pri- 
vința aceasta informațiile diferă unele de altele. Se relatează 
că principalele lor alimente erau pîinea şi mierea, iar unica și 
excelenta lor băutură era apa. De asemenea se pare că se ab- 
ţineau cu totul de la mîncărurile cu carne, fapt adus în legătură 
cu metempsihoza; au făcut discriminări şi între alimentele de 
proveniență vegetală, de exemplu era interzisă consumarea 
fasolei**. Din cauza venerației pe care o arătau faţă de fasole, 
ei au fost foarte mult zeflemisiți ; cu ocazia distrugerii asociației 
lor politice care avea să urmeze, se pare că mai mulţi pitago- 
rieieni au preferat să se lase să fie omoriţi decît să calce în pi- 
cioare un pămînt semănat cu fasole" **. 

Două împrejurări : a) Obligaţia de a reflecta adesea asu- 
pra ta însuţi (amintită mai sus ca ocupaţie de dimineaţă şi, 
tot astfel, ca ocupaţie de seară, constînd în a examina dacă 
faptele făcute peste zi au fost sau nu au fost juste” ***) creează 
motive de periculoasă şi inutilă îngrijorare (este mai necesar 
ca atenţia să fie îndreptată asupra lucrului însuși), suprimînd 
libertatea ; şi, de asemenea, tot ceea ce se referă la ceea ce este 
moral devine formal. 6) Intrunirile numeroase în temple, sa- 
crificiile, o mulţime de practici religioase însemnau a duce o 
viaţă religioasă reglementată. Dar despre întreaga latură prac- 
tică a acesteia va fi vorba mai tîrziu. 

Dar asociaţia, însăși formarea morală propriu-zisă, întâl- 
nirea bărbaților unii cu alții n-a durat mult. Încă de pe tim- 
pul cînd Pitagora mai era în viață s-a decis soarta asocia- 
ției sale. Ea a dat peste dușmani care au distrus-o, recurgînd 


* Porphyrius, §§ 32—33; Iamblichus, c. XXIX, $$ 163—164; c. XN, 
$ 96 ; c. XXI, § 97. 
** Diog. Laertios, VIII, §§ 19, 24; Porphyrius, § 34; Iamblichus, c. 
XXIV, § 107. 
*** Diog. Laertios, VIII, § 39. 
**** Porphyrius, § 40. 

la violență. Pitagora a atras asupra sa invidia multora, se 
spune. A fost acuzat că are gînduri ascunse (arrière-pensée). 
Esența acestor întîmplări se datora faptului că Pitagora nu 
aparținea orașului Croton şi nici altui oraş. Se pare că în mij- 
locul catastrofei cauzate de o răscoală a poporului împotriva 
acestor aristocrați şi-a găsit moartea însuşi Pitagora, în a 
69-a olimpiadă (504 a. Chr.)*. Nu este sigur dacă a murit la 
Croton sau la Metapont, sau într-un război al celor din Si- 
racuza contra celor din Agrigent; boabele de fasole i-au 
cauzat moartea**. De altfel, asociația şcolii pitagoriciene şi 
prietenia membrilor ei s-au menținut şi mai tîrziu dar nu sub 
aspectul formal al unei asociații. Istoria Greciei-Mari ne este 

235 în general, mai puţin cunoscută dar întîlnim încă şi pe timpul 
lui Platon pitagoricieni în fruntea unor state, apărînd ca au- 
torități politice" ** 

Asociaţia pitagoriciană — nu numai ordin preoţesc vo- 
luntar, institut de învățămînt și cultură, ci şi convieţuire 
permanentă — această izolare, nu avea nici o legătură cu 
viața elenă politică, publică şi religioasă, nu putea fi de 
lungă durată în mijlocul vieții poporului grec. În Egipt, 
în Asia, o astfel de separare, influenţă a preoţilor, era la ea 
acasă; libera Grecie nu putea tolera însă această orien- 
tală separație de castă. Principiul vieţii politice era aici 
libertatea, dar în sensul că ea nu este determinată ca prin- 
cipiu al relaţiilor de drept privat. La noi indivizii sînt liberi, 
fiindcă sînt egali în fața legii; în astfel de condiţii se 
pot menţine moravurile, relațiile politice şi concepțiile par- 
ticulare, şi în statele organice acestea chiar trebuie să fie 
diferite. În schimb, în Grecia democratică trebuiau să fie 
uniforme şi moravurile şi modul de viață exterior. Pece- 
tea egalităţii trebuia imprimată și pe aceste sfere largi. 
Excepţia pitagoricienilor, care nu puteau hotărî ca cetățeni 
liberi, ci depindeau de planurile și scopurile unei asociaţii, 
nu avea deci ce căuta în Grecia. Legătura pe care o crea cul- 
tura lor a dăinuit, fără îndoială, pînă într-o epocă tîrzie, dar 
organizaţia exterioară a trebuit să piară. 


* 'Tennemann, vol. I, p. 414. 
** Diog. Laertios, VIII, $$ 39—40; Iamblichus, XXXV, §§ 248—264; 
Porphyrius, $$ 54—59. 
*** Platon, Timaios, ed. Steph., p. 20 (ed. Bekk., p. 8). 

Eumolpizilor le revenea, anume, păstrarea misterelor, 
a. unui cult divin particular unor familii naturale, — dar nu 
ca unei caste fixate în sens politic, ci ca oameni politici, cetă- 
țeni ca mulți alții. Tot astfel erau preoții şi preotesele și, în 
general, toţi aceia care urmau să se îngrijească de cultul care 
însoțea sacrificiile: conducători, principi, eroi. Separarea, 
izolarea religiosului [de profan] nu era încă dusă la extrem, 
cum este ca la creştini. Fără formaţie pitagoreică, grecii nu 
erau unilaterali, erau bărbaţi politici. Ei aveau o viață de 
stat comună. Aici nu puteau să apară sau să reziste unii care 
aveau principii aparte, ba chiar secrete, şi se diferențiau în 
privința modului exterior de viață şi a îmbrăcămintei, 
ci aci avem o societate deschisă care se distinge prin comuni- 
tatea. principiilor şi a felului de viaţă. În Grecia se dezbătea 
în comun și deschis dacă ceva este avantajos pentru binele 
comun sau dacă este potrivnic binelui obştesc. Grecii au depă- 
şit nivelul la care se pune chestiunea de a avea îmbrăcăminte 
specială, anumite obiceiuri cînd e vorba de spălat, de sculare, 
de a face muzică, de a împărți alimentele în curate și necurate. 
La Pitagora, o astfel de formă particulară a fost naturală, 
fiindcă se întîmpla pentru prima dată în Grecia ca un învă- 
țător să aibă în vedere o totalitate, să caute să îmbrăţişeze 
omul întreg și viața întreagă, să urmărească realizarea acestui 
principiu nou prin formarea inteligenţei, a sentimentelor şi 
a voinţei. Dar acest lucru este, pe de o parte, treaba indivi- 
dului particular, a libertăţii lui individuale, nu este scop ob- 
ştesc ; iar pe de altă parte, este posibilitatea generală pentru 
fiecare şi ține de moralitatea generală. 

Ni se relatează că Pitagera a trăit 80, respectiv 104 ani* ; 
există în privința aceasta o mare controversă. 


N 


Pentru noi, lucrul principal este filozofia pitago- 
reică, nu atît filozofia lui Pitagora, cît filozofia pitagori- 
cjenilor. Astfel vorbesc Aristotel şi Sextus; iar din com- 
pararea celor ce ne sînt înfățișate ca doctrină pitagoriciană 
reies îndată unele deosebiri şi abateri după cum vom vedea. 
I se impută lui Platon vina de a fi alterat această filozofie 
prin faptul că a încorporat elemente din ea, în filozofia sa. Dar 
puterea filozofiei pitagoreice s-a manifestat în dezvoltarea ci 
mai departe, ea nepăstrîndu-se aşa cum era la început. 


* Anonymus, De vita Pythagorae (apud Photium), § 2. 

287 În această ordine de idei, trebuie să observăm în primul 
rînd că e necesar să se facă în general distincţie între filo- 
zofia lui Pitagora el însuși și elaborarea și dezvoltarea pe care 
ea le-a primit ulterior din partea urmașilor săi. Acest proces 
are în parte realitate istorică. Sînt numiţi mulţi urmași de-ai 
lui care au contribuit cu cutare ori cutare determinaţie la 
această elaborare : Alcmeon, Filolaos. Şi în multe alte expu- 
neri vedem elemente simple, nedezvoltate în comparație cu 
elaborarea ulterioară, unde gîndul apare ca mai puternic şi 
mai determinat. Dar nu e nevoie să insistăm mai mult asupra 
elementelor istorice ale acestei deosebiri, ci putem supune 
examenului nostru numai filozofia pitagoreică în general. 
De asemenea trebuie să eliminăm din expunerea noastră 
ceea ce provine în chip evident de la neoplatonicieni şi de la 
neopitagoricieni. Pentru pitagorism avem izvoare anterioare 
acestei perioade, anume expunerile amănunțite pe care le gă- 
sim la Aristotel şi la Sextus Empiricus. 

Filozofia pitagoreică face trecerea de la filozofia realistă 
la, filozofia intelectuală. Jonienii spuneau că esenţa, principiul, 
este ceva determinat, de natură materială. Determinarea 
care urmează este: a) absolutul nu este conceput în formă 
naturală, ci în forma unei determinaţii de- gîndire ; B) apoi tre- 
buie să fie stabilite acum determinaţiile [absolutului] : ceea 
ce e prim (das Erste) este ce e cu totul nedeterminat (ăretpov). 
Această dublă sarcină a fost îndeplinită de filozofia pitago- 
reică. 


1. Vechea și simpla propoziție principală a filozofiei pi- 
tagoreice afirmă că „numărul este esența tuturor lucru- 
rilor, iar organizația universului este, în ce priveşte determina- 
țiile sale, în general, un sistem organic de numere şi de ra- 
porturi numerice”*. În primul rînd ne pare uimitoare îndrăz- 
neala unor astfel de cuvinte, care degradează dintr-o dată 
tot ceea ce trece în ochii reprezentării ca ceea-ce-este sau ca 

2ss esențial (ca adevărat), îndrăzneală care face să dispară esența 
sensibilă, făcînd din gîndire esență. Esenţa este exprimată 
ca fiind nesensibilă și se face din ceva ce e cu totul eterogen 
față de sensibil și de reprezentare, substanță şi adevărată 
ființă. 

Dar tocmai prin aceasta este pusă necesitatea mișcării 
gîndirii care se întreabă: în ce sens trebuie înțeleasă propo- 


* Aristotel, Metaphys., I, 5 passim. 

ziția de mai sus? ce este numărul? Adică trebuie considerat 
numărul însuşi drept concept? — şi trebuie înfățișată deo- 
potrivă şi mișcarea unităţii lui cu ceea-ce-este? Deoarece 
el nu ne este dat nemijlocit ca Unul, şi tot atît de puţin numă- 
rul ne apare ca concept. Sensul și dovada este că noi în- 
țelegem mișcarea lucrului însuşi ; înțelegerea nu este mişcare 
accidentală în afara lucrului, pentru uzul nostru. 

Cu toate că acest principiu ni se prezintă ca ceva bizar 
si desperat, totuși se află implicat în el că numărul nu este 
ce e pur sensibil; numărul atrage apoi de îndată după sine 
determinarea, diferențe generale, opoziții. De acest lucru 
anticii au fost foarte conștienți. Aristotel” relatează că Platon 
„a susținut că elementul matematic al lucrurilor se găseşte 
în afara sensibilului pur și a ideilor, între acestea două. Acest 
clement (numărul) „este deosebit de sensibil prin faptul că 
el este infinit şi nemișcat” (neschimbător). „Numărul este 
deosebit de idei prin faptul că el implică multiplicitate, şi 
de aceea el se poate asemăna sau poate fi acelaşi cu alt număr ; 
ideea”? (ce e general, genul) „este, fiecare pentru ca însăși, nu- 
mai Una”, numărul este însă repetabil. În consecință, numă- 
rul nu este de natură sensibilă, dar nu e încă nici gîndul. 

În biografia lui Pitagora de Malchus (nume al lui Por- 
phyrius), acestea sînt relatate și mai precis : „Pitagora a pre- 
dat filozofia într-un mod prin care tindea să elibereze gîndul de 
:ătuşele sale. Fără gînd, nimic din ceea ce este adevărat nu poate 
fi cunoscut și ştiut. Gîndul aude şi vede toate în el însuși ; celă- 
lalt (sensibilul) este neputincios și orb. Pentru a-şi atinge 
scopul, Pitagora se servește de elementul matematic, fiindcă, 
acesta se află la mijloc, între sensibil şi gînduri (general, su- 
prasensibil), ca formă de exerciţiu introductiv la ce este 
în şi pentru sine''**. Mai departe, Malchus citează un text 
dintr-un autor mai vechi (Moderatus) : „Deoarece pitagoricienii 
nu puteau exprima limpede prin gînduri absolutul și primele 
principii, au recurs la numere, la elementul matematic, fiindcă 
în felul acesta determinaţiile pot fi ușor indicate”, de exemplu 
unitatea, egalitatea, principiul ca unu, inegalitatea ca duali- 
tate. „Acest procedeu de învăţare cu ajutorul numărului, 


* Metaphys., I, 6: Er. SÈ xapă tà alora xal tà etân tà ueOmuarziă töv 
npayydtav clval pro. peta”, Srapépovra töv uèv aloðntõv tö dtâa xal dxlynta 
elvan, tõv 8 el5â&v tË Tà uèv TÓAN cra öuorx elvan tò 68 el5og ard èv 
Exaorov uóvov. 

** 95 46—47. 

fiindcă era prima filozofie, a dispărut din cauza enigmelor 
pe care el le conţinea. Platon, Speusip, Aristotel etc. au furat 
apoi de la pitagoricieni roadele filozofiei lor, aplicîndu-le cu 
facilitate” *, înlocuind fără prea mare efort numărul cu de- 
terminaţii de-ale gîndului. În aceste texte este prezentă o 
desăvîrşită conștiință despre natura numărului. 

Caracterul enigmatic al determinării cu ajutorul nu- 
mărului este lucrul principal. Trebuie să distingem : a) gîndul 
pur, conceptul ca concept; f) apoi realitatea şi trecerea la 
ea. Numerele aritmetice 1, 2, 3 ete. corespund unor determina- 
ţii ale gîndului. Insă numărul este «) un gînd, care are unita- 
tea ca principiu al său. Unu este o categorie a ființei calitative 
şi anume a ființei-pentru-sine, a identicului cu sine, în felul că 
exclude din sine orice altceva, determinat pentru sine, indi- 
ferent faţă de altceva; iar determinaţiile următoare sînt nu- 
mai combinaţii, repetiţii de ale lui Unu, în care elementul lui 
Unu rămîne întotdeauna fix şi ceva exterior. Numărul este 
continuitatea cea mai moartă, lipsită de concept, indiferentă, 
lipsită de opoziție. Noi numărăm înainte 1, 2, şi adăugăm 
la fiecare unu un unu, — înaintare (şi adăugire) cu totul exterioară, 
indiferentă, care este lipsită de necesitate — acolo unde tre- 
buie întreruptă — şi lipsită de relaţie. Astfel, numărul nu este 
în chip nemijlocit concept, — el este extrema gîndului, a 
conceptului în suprema sa exterioritate, în modul cantita- 
tivului, al diferenței indiferente. Unu este un gînd general, 
dar, ca unul care exclude din sine orice altceva, el este gîndul 
care se înstrăinează pe sine ; unu conține astfel $) determinaţia 
exteriorității intuiţiei, şi posedă deci în sine (asemenea sche- 
melor lui Kant) atît principiul gîndului, cît şi pe acela al ma- 
terialităţii : determinaţia sensibilului. Acesta este elementul 
lui ferm, exterior sieși (das Sichăusserliche) ; astfel, unul și toate 
celelalte forme ale lui, 2, 3 etc. este împovărat cu această ex- 
terioritate lăuntrică. Unu este un început de gînd, dar e cea 
mai rea modalitate a acestuia, el nu este încă gîndul, uni- 
versalul pentru sine. Pentru ca ceva să aibă forma conceptului 
trebuie ca el să se raporte nemijlocit la el însuși, ca determinat. 
la contrariul său, — un concept este această mişcare simplă. 
De exemplu, pozitiv şi negativ se raportă în chip nemijlocit 
fiecare la contrariul său. Nu acesta este cazul numărului, 
el este determinat, dar fără opoziţie, este indiferent. Dimpo- 


* De vita Pythagorae, $$ 48, 53. 

trivă, în gînd, în concept, avem unitatea, idealitatea diferen- 
telor ; negația de sine stătătorului este în concept determinaţia 
principală. În schimb, de exemplu, în trei avem totdeauna 
trei de unu, fiecare de sine stătător; în aceasta rezidă neajun- 
sul numărului, ceea ce are în el enigmatic: abia trei trebuie 


să semnifice un gînd. Gîndul trebuie să iasă în evidenţă; sînt: 


posibile o mulţime de relaţii, dar care rămîn cu totul nedeter- 
minate, arbitrare şi accidentale. 

Pitagoricienii nu considerau însă numerele în acest mod 
indiferent, ci le priveau ca concepte. ,,Pitagoricienii demon- 
strau că principiul trebuie să fie ceva necorporal''*. Dar ei 
au făcut din numere esență originară sau orice concept absolut. 
Cum au ajuns la această concepţie reiese mai precis din ceea 
ce spune în privința aceasta Aristotel: „Anume, ei au crezut 
că văd în numere mult mai multe analogii cu ceea ce există 
şi se întîmplă, decît au crezut că văd în foc, apă, pămînt ; fiindcă 
justiţia este o anumită însușire a numerelor (Torovi zadoc), şi 
anume o însușire nematerială, nesenzorială, „tot astfel (rotovât) 
este sufletul, intelectul; o altă însuşire a lor este timpul 
şi aşa mai departe. Apoi, fiindcă proprietăţile şi proporţiile 
a ceea ce este armonic ei le-au văzut în numere; — și fiindcă 
numerele“ adică măsura „sînt ceea ce e prim în toate lucrurile 
naturale (nons ris púcewç mpToL), ei au considerat numerele 
ca elemente (orovXeia) ale tuturor lucrurilor, şi cerul întreg 
ca armonie şi număr”**, 

Se ivește nevoia : «) ideii unice, permanente, universale ; 
6) a determinării prin gîndire. Vorbind despre idei, Aristotel 
spune : „După Heraclit, tot ceea ce e de natură sensibilă curge, 
prin urmare nu poate exista ştiinţă despre sensibil; de aici, 
ideile. Socrate a fost primul care a determinat prin inducţii 


yY 


41 


generalul; înainte de el, pitagoricienii n-au atins decît puține 2.2 


în această privință, reducînd conceptele acestora la numere : 
de exemplu, conceptul de timp, de dreptate sau de căsătorie”***. 


* Sextus : Pyrrhon. Hypothyp., III, 18, § 152 : xol yoÙv, ótt TÈ parvópeva 
Ex tivoç ouvéotnxev’ ånAĞ& Sè elva, SeT tà orouxeta, . . . ob uóvov ăpa &5%)a, 
GAMĂ xal &owuatda oti tà otoiyeŭTa. Adv. Mathem., X, $$ 250—251: tò utv 
oŭv pawopévyy elvat Aéyerv thv tõv čAwv pyy, čpúcixóv ris tot næv yàp 
tò paivóuevbv è% &paväv pete. ouvlorac ar. . . Tolvuy houg xal pavele 
órái tàç tTÕV ÖAwv pda. , 
** Metaphys., I, 5. — Aristotel este mai scurt şi menționează faptul că a 
vorbit despre acestea în altă parte (vezi Theon, mai jos, p. 246, nota 1). 
*** Metaphys., XIII, 4: ...&©v toù Abyouç clç tToùç &pOuovc vijnrov, 


olov tl ot, xarpòc, A tò Slxarov, ) yduogç. A 


15 — Prelegeri de istoric a filozofiei, vol. I 

Trebuie să știm de ce avem nevoie pentru a putea recunoaște 
urmele ideii şi să ştim ce este aceea progres; în ce priveşte 
conţinutul însuși, nu poate fi recunoscut ce interes prezintă 
acest lucru. 

Aceasta este latura cu totul generală a filozofiei pitagoreice. 
A fost deja observat ce lipseşte acestui principiu cînd e vorba 
de a exprima gînduri. Unu este numai ființa-pentru-sine cu 
totul abstractă, este exterioritate pentru sine însuşi ; celelalte 
numere sînt apoi compuneri cu totul exterioare, mecanice 
ale acestui unu. Or, cum natura conceptului este interiorul, 
numerele sînt tot ce poate fi mai nepotrivit pentru a exprima 
determinații conceptuale. Este o prejudecată să-ţi închipui 
că numerele, figuraţții de-ale spaţiului, ar fi în stare să expri- 
me  absolutul. 

În primul rînd să vedem care e semnificația numărului. 
Numărul şi măsura sînt determinaţia fundamentală. Aserțiunca 
că numărul ca atare este esența lucrurilor nu trebuie luată în 
sensul că ar exista în toate număr şi măsură. Cînd spunem că 
totul este determinat cantitativ şi calitativ, mărimea şi măsura 
sînt numai o însușire, o latură a lucrurilor. Dar aici (la pita- 
goricieni), sensul este că însuși numărul este esența lucrurilor, 
adică el nu este formă, ci substanță. 

Trebuie să mai considerăm acum determinațiile numărului, 
semnificaţia lui generală. În sistemul pitagorician înseşi numerele 
apar, în parte, ca determinaţii ale gîndului şi anume în primul 
rînd ale unității, ale opoziţiei şi ale unităţii acestor două 
momente ; în parte, pitagoricienii au indicat în general despre 
„număr determinaţii ideale generale, ca principii, „şi au recu- 
noscut ca principii absolute ale lucrurilor” nu atît numerele 
nemijlocite cu diferențele lor aritmetice, cît mai degrabă 
„principiile numărului”, adică diferențele conceptuale”. 

Prima determinaţie este unitatea în general, cealaltă 
determinaţie este dualitatea ; vedem că apare opoziția. Problema 
(extrem de importantă) este ca infinita varietate a formelor 
şi determinaţiilor (finităţii) să fie redusă la gîndurile ei genera- 
le, ca principii ale oricărei determinaţii (cele mai simple deter- 
minaţții). Acestea nu sînt diferențe ale lucrurilor unele față 
de altele, ci sînt în sine diferențe generale, esențiale. Obiectele 
empirice se deosebese unele de altele prin figura lor exterioară, 


D 


* Aristotel, Metaphys., I, 5: Tăg tovtov (zediv) dpxde töv bvrov ăpyăs 
&hOmoxv elvat răvrov., 

această bucată de hîrtie de altă bucată, umbra de culoare, 
oamenii se deosebesc prin diferențe de temperament, de in- 
dividualitate. Dar aceste determinaţii, prin care toate acestea 
se deosebesc unele de altele, nu sînt esenţiale; desigur 
ele sînt esențiale pentru particularitatea lor determinată, nu sînt 
însă esențiale în sine și pentru sine: această particularitate 
cu totul determinată care este călimara, această bucată de hîr- 
tie, nu sînt forme esenţiale de existenţă ; numai generalul este 
esențial, subzistent, este substanţialul. Prima determinaţie 
este opoziția generală, următorul pas este continuarea determină- 
rii, transformarea, forma diferită, ea însăşi numai o condensare 
a acelei opoziții însăşi. De exemplu, unitate și multiplicitate, 
iar unitatea amîndorura este mărimea, aceasta este ca însăşi 
subordonată unităţii şi multiplicităţii; determinaţii care sînt 
apoi formă: mărime extensivă şi intensivă. Tăria luminii 
ca intensitate a luminatului, este extensivă: cît de mare e 
suprafața care poate fi încă luminată. 

Cu acestea a făcut începutul Pitagora. Aceste determinaţii 
sînt de cele mai multe ori numere ; dar pitagoricienii nu s-au 
oprit aici, ci au dat numerelor determinaţii mai concrete, de- 
terminaţii care aparţin mai cu seamă pitagoricienilor de mai 
tîrziu. La ei nu trebuie să căutăm necesitatea înaintării, a demon- 
straţiei : lipseşte înțelegerea [conceptuală], dezvoltarea duali- 
tății din unitate. Determinaţiile generale sînt descoperite și 
stabilite numai într-un mod cu totul dogmatic ; astfel, ele sînt 
determinații seci, lipsite de proces, nedialectice, în repaus. 

a. Pitagoricienii spun că primul concept simplu este 
unitatea;nuunu aritmetic ca absolut, discontinuu, exclusiv 
negativ, ci unitatea ca continuitate, ca pozitivitate, — nu mulți 
de unu, unitatea este numai una. Ea este esenţa cu totul ge- 
nerală. Ei spun apoi că orice lucru este Unu, şi că „lucrurile 
sînt acest unu prin participare la unu”; şi esența supremă 
a unui lucru sau considerarea pură a ființei sale în sine este Unu”. 
Adică, în cele din urmă, el nu este în sine, ci raportare la alt- 
ceva; a fi-în-sine înseamnă tocmai numai a-și fi identic cu sine, 
adică este însăși identitatea cu sine însuși, lipsitul de formă. 
Aceasta este o relaţie demnă de remarcat. Unu este unu sec, ab- 


* Sextus Empiricus, Adv. Math., X, §§ 260—261 : ol te čptðpol návteç xal 
arol Did TÒ Ev nentOoxaor xal yp î) Suàgç ula re otl Bvăc, xal Î TEAG ËV Tt 
tori, mprag: xal h Bexăc, Ev ăprOuod xepaădatov. EvBev xıvnÂelç 6 IlvÂayópo g 
dexiv Epnoev elvat tõv Bvrov thv povida, c xară uetoxhv, ExGoTuv 565v bvrov 
Ev Atyetar. 

stract ; lucrurile sînt cu mult mai determinate decît el. Care este 
acum raportul dintre unu cu totul abstract şi ființa concretă a 
lucrurilor ? Raportul acesta dintre determinaţiile generale şi 
existențele mai concrete, pitagoricienii l-au exprimat prin 
termenul de „imitaţie” (utunotg). Dificultatea pe care o 
întîlnim aici se găseşte şi la ideile lui Platon. Ideea este genul 
în fața ei este concretul; proxima determinaţie este, natural, 
aceea a raportării concretului la general, punct important. 
Aristotel" atribuie termenul de „,participare” (utOetis) lui 
Platon, care „a înlocuit prin el termenul pitagoreice de imitație”. 
Termenul „imitaţie” este o expresie metaforică, copilărească, 
neelaborată, pentru acest raport, termenul ,,participare” este, 
fără îndoială, deja mai determinat. Însă Aristotel spune cu bună 
dreptate că ambii termeni sînt nesatisfăcători ; aici, nici Platon 
n-a împins mai departe elaborarea, ci a făcut numai o substi- 
tuire de nume : „este o vorbărie goală””** „imitare” şi „partici- 
pare” nu sînt mai mult decît două nume diferite pentru a ex- 
prima relaţia ; să dai nume este ușor, altceva este însă să înţelegi. 

b. Proxima  determinaţie este opoziția. Unitatea este 
identitate, generalitate; a doua determinație este duali- 
tatea (vás), diferența, particularul. Aceste determinaţii 
au şi azi valabilitate în filozofie; Pitagora este primul care 
le-a adus în faţa conştiinţei. Chiar de la început, pitagoricienii 
nu s-au putut opri numai la enunţarea că 1, 2, 3 sînt prin- 
cipiu, ei au fost nevoiţi să lege de acesta categorii mai precise, 
determinații mai precise de gîndire. Astfel, cînd e vorba de 
dualitate se iveşte opoziția. Devin apoi posibile versiuni difc- 
rite în ce priveşte felul în care se raportă această unitate la 
multiplicitate sau această identitate cu sine însăși la alteritate ; 
şi pitagoricienii s-au și exprimat în chip divers cu privire la 
această relație, cu privire la formele pe care le îmbracă această 
primă opoziție. Doi este de îndată opoziţia lui unu. Aristotel *** 
relatează cum au conceput pitagoricienii această opoziţie dintre 
unu și doi. Elementele numărului, unitatea şi dualitatea, nu 
sînt încă numere. ,,Pitagoricienii au spus: elementele numă- 
rului sînt ceea ce e cu soț şi ceea ce e fără soț, — opoziţie 


* Metaphys., I, 6. 

** Ibidem., XIII, 5. 

*** Metaphys., I, 5: rod 8è &ptðuoð orouxeia tó te &priov xal tò repurrv, 
rovrov 62 TÒ uèv menepaoutvov, TÒ 82 ămetcov, tò &’ lv EE dupotépwv elvat Tobtwv 
(xal yàp ăpriov elva. xal epurr6v), tòv & &prOuòv Ex mob évógç' &prOuovg şè, xaðd- 
nep elpntar tòv čov oùpavóv. i 

mai mult în formă aritmetică, „ceeace e fără de soţ ca ceea ce 
este delimitat” (sau principiu al delimitării), „ceea ce e cu 
soţ ca ceea ce este nelimitat’, — gînduri ca elemente ale nume- 
relor nemijlocite ; „încît Unu însuşi procede din ambele acestea, 
şi apoi numărul procede din Unu”, dat fiind faptul că, de 
exemplu, trei este trei Unu, totodată trei este și unic. Şi anume, 
Unu este principiu, în aşa îel încît el însuşi încă nu este număr, 
adică nu e însumare (Anzahl). Absolut just, numărului îi 
aparțin : a) unitatea şi B) însumarea ; y) în unu, ambele acestea 
sînt identice, prin urmare în unu „însumarea! există doar în 
sens negativ. ,,Unu este” apoi „cu soț şi fără soț”. Fiindcă ei 
spun : ,,Unu adăugat la număr cu soţ, dă număr fără sop’ 
(2 +1 = 3), „adăugat la număr fără soț, el dă număr cu soț” 
(3 +1 = 4): el are însuşirea de a face ca un număr fără soț 
să devină număr cu soţ, în consecință trebuie să fie el însuşi 
cu soţ *. Prin urmare, unitatea însăşi conţine în sine deter- 
minaţii diferite. Nelimitatul (nedeterminatul) şi limita (deter- 
minatul) nu sînt altceva decît opoziţia dintre unitate şi unu; 
unu este discontinuitatea absolută, adică negativul pur; uni- 
tatea este identitate cu ea însăși. 

Să urmărim ideea absolută în primul mod: opoziția este 
dualitatea nedeterminată (â6prorog 3vdg). Movăs sau évéç nu 
exprimă încă pe unu ca atare; nici 9vag nu exprimă încă 
pe doi ca atare. Există numai o singură 9vac, prin participare 
la care iau naştere toate numerele numerabile. Sextus ** deter- 
mină mai precis acest lucru în felul următor: „Unitatea 
gîndită potrivit identităţii ei cu sine” (xat abrâmTa EavTiig 
voovutw, în sine), „este unitate (uovac). Cînd aceasta se 
adaugă la ea însăşi ca o unitate diferită”? (Ertovvreetoa 
tavi) x0’ Erepbrnra, multiplicitate abstractă), „ia naştere 
dualitatea nedeterminată : deoarece nici unul dintre numerele 
determinate sau limitate nu este această dualitate, dar toate 
sînt cunoscute prin participarea la ea, cum s-a spus despre 
Monas. Sînt deci două principii ale lucrurilor”, zeii, „prima 


* Theo Smyrnaeus Mathem., c. 5, p. 30, ed. Bullialdi: *Apgrorortine Sè èv 
1 mvBavopux: md Ev pao Guporipov uerExewv tc poe" dotkly uèv Yâp 
npoortelèv mepirrv notei, repurră) è &prtov... 6 oùx ăv Hõúvaro, el uh dupoiv 
zaiv puocoiv uereixe. 8.5 xal &priortprrrov xarcioða tò Ev. (Aristoxenus, la Sto- 
baeus, Ecl. Phys., c. 2, p. 16). Mai bine: Fiindcă unu: 1) ca unu aritmetic este 
fără soţ, 2) unitatea, ceea ce este egal cu sine însuşi, este în general principiul 
numărului. 

** Adv. Math., X, $$ 261—262. 

monadă, prin participarea la care toate monadele numerelor 
sînt monade ; tot astfel, vác, nedeterminată prin participarea 
la care toate dualităţile determinate sînt dualităţi'”. Reiese 
de aici : «) că dualitatea, ca moment al esenței sau ca concept, 
este și ea universală; f) că, dimpotrivă, acesta [conceptul] 
gîndit cu alte determinaţii, poate fi gîndită, ca formă și materie, 
fie unitatea, fie dualitatea ; ambele poziţii le întîlnim la pita- 
goricieni, xæ) unitatea este ceea ce e identic cu sine însuși, 
ceea ce e lipsit de formă; iar dualitatea este ce este neidentic, 
în ea cade diviziunea sau forma. Despre vég ei spun că, prin 
participarea la ea, totul este determinat şi delimitat; prin 
urmare, dualitatea este determinatul, delimitatul, multiplul. 
In alte expuneri, iarăși, acestea se inversează; Pf) să consi- 
derăm, dimpotrivă, forma ca simplă — activitatea este formă 
absolută — : atunci Unu este forma, ce este activ, cel ce deter- 
mină, iar dualitatea — ca posibilitate a pluralităţii, nu ca 
pluralitate pusă astfel, ca gînd simplu, nediferenţiat — este 
materia * ; şi dualitatea apare în locul primei unităţi. Această 
concepție aparține lui Platon, ne spune Aristotel. Aristotel 
atribuie lui Platon ideea de a fi făcut din 8v5g ceva nedeter- 
minat şi din unu ceva determinat **, totuşi, aici nu se înțelege 
prin determinat ceea ce înțelegem noi prin limită, ci se înţelege 
ceea ce limitează. Unu are de îndată semnificații diferite: 
unitate (&repov) şi subiectivitate. Principiul subiectivităţii, 
al individualității este, fără îndoială, superior nedetermina- 
tului, infinitului; dimpotrivă, acesta este ceea ce e lipsit de 
determinaţie, ceea ce e abstract ; subiectul, vos, este deter- 
minantul, forma. Prin urmare, Platon ar fi făcut din infinit, 
din nedeterminat, dualitate; de aceea, 8ucs este numită de 
pitagoricieni dualitatea nedeterminată. 

Determinarea mai departe a acestei opoziții, determinare 
în privința căreia pitagoricienii s-au îndepărtat unii de alții, 
arată un început imperfeci al categoriilor. Dar considerarea 
opoziției ca moment esențial al absolutului își are în general 
începutul la pitagoricieni. Ei au compus de timpuriu, asemenea 
lui Aristotel mai tîrziu, o tabelă a categoriilor (motiv pentru 
care apoi i s-a reproşat acestuia că și-a împrumutat de la pita- 
goricieni determinaţiile sale de gîndire), au determinat mai 


* Fabricius, ad Sext. Emp., Hyp. Pyrrh., III, c. 18, $ 153. 
** Metaphys., I, 6: md 5 dwrl od drelpov de îvâs via roroa — 
zor” Tov: et sqq. i 

departe conceptele abstracte şi simple, cu toate că, evident, 
într-un mod neadecvat : au făcut un amestec de opoziții ale 
reprezentării şi ale conceptului, fără vreo deducție sau sistem 
de mişcare. Aristotel atribuie aceste determinări fie lui Pita- 
gora însuşi, fie apoi lui Alemeon, „care l-a mai apucat pe 
Pitagora” ; încât „el le-a luat la pitagoricicni, sau aceştia le-au 
luat de la el?” *. Ni se dau zece astfel de opoziții (zece este 
număr însemnat la pitagoricieni), la care pot fi reduse toate 
lucrurile : 


1) limită şi infinit; 6) în repaus şi în mișcare; 
2) cu soţ şi fără soţ; 7) drept şi sirîmb ; 

3) unitate şi multiplicitate; 8) lumină şi întuneric; 

4) drept şi stîng; 9) bun şi rău; 

5) masculin şi feminin ; 10) pătrat şi paralelogram. 


Acbasta este o încercare a dezvoltării mai departe a ideii filc- 
zofiei speculative în ea însăşi, în concepte. Dar accastă încer- 
care nu pare să fi înaintat mai departe decît pînă la această 
ruzolvare a) mixtă şi $) simplă enumerare. Este foarte impor- 
tant ca în primul rînd să se facă numai o culegere a determi- 
naţiilor generale de gîndire (cum a făcut Aristotel). Tabela 
pitagoricienilor este un început brut de determinare mai 
precisă a opoziţiilor, determinare lipsită de crdine, de judicio- 
zitate, asemănătoare cu înşirarea indică a unor principii şi 
substanțe. 

Dezvoltarea mai departe a acestui proces de determinare 
o găsim la Sextus. Acesta critică o expunere provenită de la 
pitagoricienii de mai tîrziu. Este o foarte bună și dezvoltată 
prezentare a determinaţiilor pitagoreice; ea ţine mai mult 
de gîndire, „pitagoricienii arată în difcrite chipuri că acele 
două principii sînt principiile întregului (tæv 6Awv)”**; deter- 
minâțiile generale trebuie să fie reduse la acea detrrminație 
simplă (unitate şi dualitate) care este exprimată în numere. 
Această expunere se desfăşoară în chipul următor (mai întîi 
faptul (însuşi, apoi reflexii asupra lui) : 

În primul rînd „există irei feluri de a fi (detcrminaţii 
fundamentale) ale lucrurilor (7&v yp Bvrov t uv voeirat): 
în primul rînd, potrivit deosebirii, în al doilca rînd, potrivit 
opoziției, în al treilea rînd, potrivit relaţici”. Aceasta arată 
deja o reflexie mai dezvoltată. Mai de aproape, aceste irci 


* Metaphys., I, 5. 
** Sext. Empir., Adv. Math., X, § 262. 


249 


250 


251 


200 ISTORIA FILOZOFIEI ELENE 1. I 


forme sînt explicate astfel: a) „Ceea ce este considerât din 
punctul de vedere al purei deosebiri este considerat pentru 
el însuşi; acestea sînt subiectele, fiecare raportîndu-se pe sine 
la sine; astfel: cal, plantă, pămînt, aer, apă, foc. Acestea 
sînt gîndite ca separate (âroAvrwg) şi nu în relaţie cu altceva”. 
Aceasta este determinaţia identităţii, a independenței. 6) ,Po- 
trivit opoziţiei, unul este determinat ca strict opus celuilalt ; 
de exemplu, bine și rău, just şi nejust, sfînt şi profan, repaus 
şi mişcare ete. y) Din punctul de vedere al relației (mpóç Tt), 
obiectul este acela care”, ca fiind independent în opoziția sa, 
este totodată „determinat conform relației sale — indiferente — 
față de altceva” (tà xat thv G npòç ETepov OXNOLv voovueva, 
ca relativ); „ca, de exemplu, drept şi stîng, sus şi jos, 
dublu şi jumătate. Una [dintre determinaţii] nu este înțeleasă 
decît prin cealaltă : nu-mi pot reprezenta stîngul, fără să nu-mi 
reprezint totodată şi dreptul”, dar fiecare este afirmat pentru 
sine *. 

„Deosebirea dintre relaţie şi opoziţie este : «) În opoziţie, 
nașterea uneia [dintre determinaţii] înseamnă pieirea celei- 
lalte, şi invers. Cînd încetează mişcarea se produce repausul ; 
cînd ia naștere mişcarea încetează repausul. Cînd este luată 
sănătatea apare boala, şi invers”; adică, suprimarea unui 
opus ca opus înseamnă afirmare a contrariului său. ,,Dimpo- 
trivă, în relaţie, ambele [determinații] iau naştere și ambele 
dispar în același timp. Cînd este suprimat dreptul este totodată 
suprimat şi stîngul'””, cînd este unul, este şi celălalt. Dublul 
este în același timp cu ceea ce e jumătatea lui: „dublul piere, 
precum dispare şi jumătatea lui”. Ceea ce e suprimat aici este 
nu numai opus, ci şi existent; dar ființa este nedivizată, este 
indiferență, este element. f) „O a doua diferență este : ceea ce 
este în opoziție, nu are un mijloc; de exemplu, nu există un 
tert între boală şi sănătate, viață şi moarte”, rău și bine, 
„repaus şi mișcare. In schimb, ceea ce este în relaţie posedă 
termen mediu : și anume între mai mare și mai mic, mediu 
este ceea ce e egal, între prea mare şi prea mic mediu este ceea 
ce este destul (suficient)”? **. Opusul simplu trece prin punctul 
zero în contrariul său, în schimb extremele nemijlocite constau 
într-un tert : purul opus își are realitatea sa în termenul mediu 
în unitate, dar în acest caz nu şi-o mai are ca opus. Această 


* Sext. Empir., Adv. Math., X, $$. 263—265. 
** Ibidem, §§ 266—268. ; 

expunere cuprinde determinări logice generale care prezintă 
importanța cea mai mare acum şi întotdeauna; atenția este 
îndreptată aici asupra determinaţiilor cu totul universale, 
determinaţții care sînt momente în toate reprezentările, - în 
tot ce există. Desigur natura opoziţiilor de mai sus nu este 
încă examinată aici, dar este important faptul că conştiinţa 
îşi dă seama de ele. 

În al doilea rînd, „dat fiind că există aceste trei genuri, 
subiectele şi dubla opoziție, trebuie să existe deasupra fie- 
căruia dintre ele (7ovrov èn&vœw yévoç) un gen care este primul, 
deoarece genul există înaintea speciilor (mpoürápyst T&v 
Wmadrd rerayutvov eldăv)”; acest gen este ceea ce e domi- 
nant, generalul. ,,Cînd este suprimat generalul, este suprimată 
şi specia; dimpotrivă, cînd este suprimată specia, genul nu 
este suprimat, deoarece ea depinde de gen, dar nu şi invers 
(dermra, £E Exeivov). a) Pitagoricienii l-au afirmat pe unu 
(79 čv) ca gen suprem”! (Tò Eravafefnx66, transcendens), ca 
ceea ce este cel mai general, adică esența a „ceea ce e considerat 
ca ceea-ce-este-în-sine-şi-pentru-sine”” (esență a subiectelor, a 
celor ce diferă). Aici nu avem, propriu-zis, altceva decît con- 
vertirea în numere a determinațiilor conceptuale. 6) ,„,Ceea ce 
este în opoziţie are ca gen, spun ei, acelașul şi neacelaşul (75 
toov xal tò ăvoov). Repausul este ceea ce e acelaşi, căci el 
nu este capabil de mai mult sau de mai puţin; iar mișcarea 
este ceea ce e neacelași. Ceva ce este potrivit naturii îşi este 
sieşi acelaşi, de exemplu un vîrf, care nu este capabil de inten- 
sitate (âxp6rms yp îv âveniraros); ceea ce este contrar na- 
turii îşi este sieşi neacelași; sănătatea este ceea ce e acelaşi 
boala ceea ce este neacelași. y) Genul a ceea ce se află în relație 
indiferentă este prisosul şi lipsa (YmepoXi) xal EXAette), mai 
multul şi mai putinul”; — diferenţă cantitativă, ca și ß): 
diferenţă calitativă”. 

În al treilea rînd, cele două opoziții. „Aceste trei genuri, 
a ce este pentru sine, în opoziție şi în relaţie trebuie la rîndul lor 
să se subordoneze ele însele unor genuri” (determinaţii ale 
gîndirii mai simple, mai înalte. „Identitatea (faptul de a fi 
acelaşi) se reduce la determinația unităţii” ; genul subiectelor 
este deja aceasta pentru sine însuși. „lar neidentitatea constă 
în ce e în plus și în lipsă, acestea două cad însă sub dualitatea 
[9vas] nedeterminată”! ; ele sînt opoziţia nedeterminată, opo- 

* Sext. Empir., op. cit. §§ 269—273. 

ziţia în general. Par a fi mai întîi, două principii, unitatea şi 
dualitatea; opoziția însă, pluralitatea este ce e simplu; — 
activitatea pură, negativul sau limita este ceva simplu. Dua- 
litatea nedeterminată este opoziţia care nu este pusă, activitate 
pură în genere. „Din toate aceste relaţii iau naştere, așadar, 
prima unitate şi dualitatea nedeterminată”. Pitagoricicnii spu- 
neau că ei găsesc că acestea sînt modurile generale ale lucru- 
rilor. „Din acestea abia, iese unu al numărului şi doi al numă- 
rului; din prima monadă unu, din monada şi din dualitatea 
nedeterminată doi: căci de două ori unu fac doi”. Astfel aici 
i, 2, 3 ete. este pus ca subordonat. „,Celelalte numere iau 
naştere prin faptul că se mișcă înainte monada (toù Evtg cei 
mepunarodvros) şi dualitatea nedeterminată creează pe doi”. 
Această trecere a opoziţiei calitative în cea cantitativă nu este 
limpede. ,,De aceea, între aceste principii monada este principiul 
activ”, formă, ca mai sus (p. 247), „iar dualitatea este materia 
pasivă. Şi întocmai cum ei fac să ia naştere din acestea numerele, 
tot astfel fac să ia naştere sistemul lumii şi ceea ce este 
cuprins în ea''*. Natura acestor determinații este tocmai 
aceea de a trece de la ceva la altceva, de a se mișca. Avem aici 
o reflexie mai dezvoltată, aceea de a lega determinaţiile generale 
do gîndire cu 1, 2, 3 şi de a le subordona pe acestea, ca fiind 
numere, şi, dimpotrivă, de a face din genul universal ceva prim. 
Înainte de a urmări mai departe aceste numere, trebuie 
să fac observaţia că, aşa cum le vedem reprezentate, ele sînt 
concepte pure : unitate, dualitate şi opoziția lui unu ca limită, 
dualitatea nedeterminată ; toate acestea sînt universale care 
nu există decît prin raportare la opusele lor, sau în care modul 
determinat există ca ceea ce cste esenţial. ( înd e vorba denumere 
ca numere, trei este, fără îndoială, numai trei, dar el este 
pus astfel încît este indiferent dacă ne oprim la accastă detcr- 
minare sau mergem mai departe. Unitatea şi vas sînt ele însele 
Unu, fiindeă 8v5s ca dualitate (Zweiheii), ca multiplicitate, 
este simplă. Vedem: a) opoziția diferențiată sau calitativă, 
monada [uovas] (hermafrodit), opusă în ea însăşi şi în dualitate, 
unitate şi multiplicitate pură, opoziţie absolută, Unu supri- 
mind pe altceva și avîndu-şi totodată esența în această opoziţie ; 
şi 8) opoziţia cantitativă, indiferența celor ce subzistă; y) 
aa) unitatea individuală a acestora, subiect, BP) unitatea 
generală a acestora. De diferența cantitativă ţine mulțimea 


* Sext. Empir., op. cil. $$ 274-277. 

lucrurilor indiferente sau a celor ce-sîit-pentru-sine; deter- 
minajţia cea mai pură, adică esența lor determinată, este numărul. 
Determinaţia lucrurilor anorganice este greutatea specifică : 
plantele, animalele au un mod determinat simplu, prin numere. 
Esenţa absolut, simplă se scindează în unitate şi multiplicitate, 
în opoziţia diferențiată, care totodată subzistă, are ființă, după, 
cum pura diferență este negativitatea ; şi reîntoarcerea esenței 
în sine însăși este deopotrivă unitatea negativă, subiectul 
individual şi universalul, adică pozitivul, și ambele sînt unitate. 

De fapt, aceasta este ideea pură, speculativă a esenței 
absolute, — este această mişcare ; la Platon, ideea nu este alta, 
Speculativul se înfăţişează aici ca speculativ. Cel ce nu cunoaşte 
spceulativul nu crede că prin mijlocirea unor astfel de concepte 
simple este exprimată esența sau ființa absolută. Unul, mulţi, 
acelaşi, neacelași, mai mult, mai puţin sînt momente "banale, Ţ7 
goale, seci. Aceluia care, obişnuit cu reprezentarea, nu s-a retras % 
din ființa sa senzorială în gîndire nu i se pare că ar fi cuprinse 
în relaţiile exprimate de aceste concepte esența sau fiinţa abso- 
lută, bogăţia şi organizarea lumii naturale și spirituale, nu 
i se pare că prin ele este exprimat Dumnezeu în înțeles speculativ, 
că în aceste cuvinte obişnuite, cunoscute, accesibile este expri- 
mat tot ce e mai sublim şi mai profund, că în sărăcia acestor 
abstracții se cuprinde tot ceea ce este mai bogat. 

Mai întîi, în opoziţie cu realitatea obişnuită, genul, ce e 
universal în orice realitate, este tocmai această scindare, cons- 
trucția, pluralitatca esenței simple, opoziţia şi subzistența 
ei — diferenţa cantitativă. Prin urmare, această idee îşi are 
realitatea în ca însăşi; ea este conceptul esenţial, simplu, al 
realității, este înălțare la gînd, dar nu ca evadare din real, ci 
exprimînd realul însuși, în esența lui. Găsim aici raţiunea, care 
își exprimă esenţa ; şi realitatea absolută este, nemijlocit, uni- 
tatea însăși. 

Acum, în ce priveşte această rcalitate, cste de remarcat 
că dificultatea întîlnită de cei ce nu gîndesc speculativ este 
de natură foarte diferită ; altfel spus : care este relaţia acestei 
realități cu realitatea obişnuită? S-a întîmplat aici ceca ce s-a 
întîmplat cu ideile platonice, care sînt foarte apropiate de 
aceste numere, sau mai curînd de aceste concepte pure. Si anume, 
prima întrebare ce se pune este : ,,Unde sînt numerele ? Despăr- 
tite de spaţii, locuind pentru sine în cerul ideilcr? Ele nu sînt 
nemijlocit lucrurile înscşi, căci un lucru, o substanţă este totuşi 
altceva decît un număr, un corp nu are nici o asemănare cu el”. 

a) Pitagoricienii nu înțelegeau prin numere ceea ce se 


əs înţelege prin prototipuri *, în sensul că ideile, legi şi relații ale 

lucrurilor, ar fi date într-un intelect creator, ca gînduri ale unei 
conștiințe, ca idei în intelectul divin, — separate de lucruri, 
aşa cum gîndurile unui artist sînt separate de opera sa; f) şi 
„ei înțelegeau şi mai puţin prin numere gînduri în conştiinţa 
noastră, ceva subiectiv ce-ar exista numai în gîndul nostru, 
deoarece, ca explicare a temeiurilor lucrurilor, le dăm pe cele 
absolut opuse; ci pitagoricienii înțelegeau cu siguranță prin 
numere substanța reală a celor ce sînt, încît orice ființează, 
este, în esenţă, numai aceasta, fiinţa sa constînd numai în 
aceasta : a) a fi Unu; 

6) a poseda în sine monada şi dualitatea, şi opoziţia, şi 
relația acestora ; orice lucru este astfel, şi ființa sa constă tocmai 
în aceasta : că este astfel. 

Aristotel ** spune explicit că „este propriu pitagoricieni- 
lor faptul că limitatul, infinitul şi unu nu sînt alte naturi”, 
naturi din care purced, iau naştere şi în care se reîntore lucrurile ; 
ei nu le-au atribuit, anume, altă realitate decît lucrurilor, „ca, 
de exemplu, focului etc., ci au considerat aşa ceva ca infinitul 
şi unu, drept substanța însăși a lucrurilor, despre care ei afir- 
mau un predicat; și au susținut că numărul este esența a 
toate... Ei nu separă numerele de lucruri, ci numerele sînt 
considerate de ei ca fiind înseși lucrurile. . .***. „Numărul este 
principiul (âpx7) şi materia (529) lucrurilor, precum şi pro- 
prietăţile şi forțele lor” ****; prin urmare gîndul, substanţa, 
sau lucrul, ceea ce e în esența gîndului. 

Aceste determinații abstracte au fost apoi determinate 
mai concret, îndeosebi de gînditorii de mai tîrziu, de Iamblic, 
Porfir, Nicomah, în speculaţiile lor despre Dumnezeu; deter- 
minate mai concret prin reprezentări religioase (teologumene 
aritmetice). Aceștia au căutat să ridice la nivel mai înalt deter- 


* Împotriva acelora care înfăţişează ideile ca prototipuri, Aristotel spune 
foarte bine (Metaphys., I, 9) : tò §è Atyew mapadelyuxza abră elva, xal uerEXeLv 
abrâv TĚAAX nevodoytiv tori xal uerapopăc AYE nowrurăc. Ti Yăp oTt TÒ 
Epyat6usvov npòç tc l5tac dropAtnov. 

** Metahpys., I, 5: oi 88 IlvOayopeior úo uèv tç pxăe... elpfixaat, ... 
roooiirov è npocertOeoav, 8 xal tâov obrăv orly, dr. md renepaoutvov xal 
TÒ ăme:pov xal tò Èv oby Ertpac tiyg diOnoav elva. pvoetc,. olov ip À Yîiv 
H cu zororov Erepov, GA)” add TÒ ămeLpov xal aud ză Ev ovolav elvat ToVTwv, 
&v xxrnyopoðvrzı. dd xal &p.Oudv elvar thv obolav &răvrov. 

*** Aristotel, Metaphys., I, 6. 
**«» Ibidem, I, 5. 

minaţiile religiei populare, introducînd în acestea astfel de deter- 
minații de gîndire. Prin monadă ei n-au înțeles altceva decît 
Dumnezeu. Ei o numesc Dumnezeu, spiritul, hermafroditul 
(care conţine în sine ambele determinaţii; atît cu soț cît şi 
fără soț) ; o mai numesc şi substanţa, şi rațiunea, haosul (fiindcă 
este nedeterminată), tartar, Jupiter, formă. Tot astfel, ei au 
dat şi dualității [vag] nume ca acestea: materia, apoi prin- 
cipiul neaceluiaşului, lupta, procreatoarea, Isis etc. 

c. Triada [rtpśs] a fost apoi un număr deosebit de 
important. Ea este numărul în care monada a ajuns la reali- 
tatea, la împlinirea sa. Monada înaintează prin dualitate [5v4s] 
şi, legată iar laolaltă cu acest multiplu nedeterminat sub uni- 
tate, ea este triadă. Unitatea şi multiplicitatea sînt date, în 
triadă, în modul cel mai rău ca îmbinare exterioară. Oricât de 
abstract ar fi privite aici toate acestea, este totuşi vorba de o 
determinaţie extrem de importantă. Triada trece apoi, în ge- 
neral, drept ce este mai întîi perfect. Aristotel spune despre 
ca* : ce e corporal nu are altă mărime în afara lùi trei” (a- 
dică dimensiune, mărime calitativ necesară, determinată prin 
trei dimensiuni); „de aceea şi spun pitagoricienii că univer- 
sul și toate sînt determinate prin triadă” (are formă abso- 
lută, 76 năv xal ra nmavtæ tolc Tpuoiv ptorai). „Căci ce e la 
sfîrşit, la mijloc și la început —au numărul întregului; şi 
acesta este triada”. A-i subordona totul ei este dovadă de super- 
ficialitate, cum sînt schemele în noua filozofie a naturii. ,,De 
aceea, luînd această lege (determinaţie) din natură, noi și 
facem uz de ea în slujba divinului”, în invocarea zeilor; 
încât nu credem că i-am invocat complet pe zei decît cînd 
i-am chemat de trei ori în rugăciune, de trei ori sfinți. ,„,Pe 
doi îi numim ambii, dar nu-i numim toţi (7ivrag 805 Atyo- 
uev); numai despre trei spunem că sînt toți: ceea ce este 
determinat prin trei este întregul” (sau totul, næv). Abia trei 
este totalitatea. „Ceea ce este împărţit în trei este împărțit 
perfect (taæxý Sè ðv 8tatperv, navt Batper6v) : ceva este numai 
în Unu” (identitate abstractă), „altceva e numai în doi” (numai 
opoziţie), „acesta este însă întreg”. Adică perfecțiunea este 
triadă : continuă, identică sieşi ; nefiind în mod egal divizibilă, 
ea conține în ea opoziția şi unitatea acesteia, totalitatea acestei 
diferenţe : ca şi numărul în general; dar în triadă acest lucru 
este real. Triada este formă adîncă. 


* De coelo, I, 1. 

Este deci comprehensibil faptul că creştinii au căutat şi 
au găsit în această triadă trinitatea lor. Curînd acest lucru li 
s-a luat — în chip superficial — în nume de rău, ba pentru moti- 
vul că trinitatea ar fi deasupra rațiunii, că ea ar fi un mister, 
deci ceva prea sus față de ceea ce fusese ea la antici, ceva ce 
şi-a pierdut sensul și că deci, pentru un motiv sau altul, ei nu 
vor s-o facă mai accesibilă rațiunii. Dacă există un sens în aceas- 
tă trinitate, trebuie să-l pricepem. Ar fi rău dacă n-ar exista nici 
un sens în ceva ce timp de două milenii a fost cea mai sfîntă 
reprezentare a creștinilor : dacă ea ar fi prea sacră spre a fi- 
coboriîtă la înțelegere sau dacă ar trebui să se renunțe cu totul 
la ea, încît dorinţa de a căuta în ea un înțeles să fie considerată 
ca ceva ce contravine bunei-cuvinţe. Și nu poate fi vorba aici 
decît despre conceptul acestei trinităţi, şi nu despre reprezentă- 
rile „tată””, „fiu” : raporturi naturale nu ne preocupă. 

Acum, ce anume este această triadă a spus-o Aristote 
în mod cu totul precis; ceea ce este desăviîrşit, adică ceea ce 
are realitate, o are în triadă : început, mijloc, sfîrşit. Princi- 

258 piul este ceea ce e simplu; mijlocul (termenul mediu) este deve- 
nirea-ca-altul a principiului său (sein Anderswerden), (8vas, 
opoziție) ; unitatea (spirit) este termenul final: reîntoarcerea 
devenirii ca-altul a principiului în această unitate (Rüskkehr 
seines Andersseins). Orice lucru este «) fiinţă, ceva simplu; 
6) diversitate, multiplicitate; y) unitate a acestor două, uni- 
tate în ființarea-sa-ca-altul. Dacă-i luăm lucrului această triadă, 
îl nimicim, facem din cl un lucru construit de gîndire, o ab- 
stracţie. 

d După trei vine tetrada [rerp:c]. Patru s-a bucu- 
rat la pitagoricieni de preţuire mare, fiindcă patru cra triada, 
dar într-un mod mai dezvoltat. Considerarea tetradei ca ceva 
desăvîrșit este, în genere, superficială: ca amintește de cele 
patru elemente chimice, de cele patru regiuni ale lumii (în 
nâtură există patru); şi acum ea este tot atît de vestită. Ca 
număr, tetrada este desăvîrşirea lui vç, este unitatea care se 
reîntoarce în sine, e produs al lui vás, al opoziţiei care se poten- 
țează, care își dă identitate cu ca însăși. Dualitatea care proce- 
dează astfel încît nu se are decît pe sine însăşi ca determinaţie, 
dualitatea egalizată cu sine însăşi (adică multiplicată cu sine. 
însăşi), pusă în unitate cu sinc însăşi, este tetradă, pătratul lui 
doi. [Considerată] în raport cu triada, ea este conținută în 
aceasta. Triada este a) unitate, 6) mod-de-a-fi-altceva (alte- 
ritate) şi y) unitate a acestora. Altul, negativul, punctul, limita, 

se socotește numai ca un singur moment; dar realitatea lui 
este doi; diferenţa, ca fiind pusă, este doi, ceva dublu. A treia 
determinație (das Dritte) este unitatea monadei și a celor 
două diferențe; numărîndu-le pe ltoate acestea, avem patru. 
Astfel patru este în triadă. 

Tetrada a fost concepută în mod mai determinat ca t e- 
tractis [rerpaxrve], patru eficient, activ (de la rtrraps, čyo) ; 
şi această iutradă a devenit apoi, la pitagoricienii de mai tîr- 
ziu, numărul cel mai vestit. Dintr-un fragment al unui poen al 
lui Empedocle, care, originar, a fost un pitagorician, reicse 
în ce înaltă stimă era ţinută această tetractis * : 

. « . Lucrtnd astfel, 

Vei fi condus pe calea divinei virtufi ; 

Jur pe cel ce ** a dal spiritului nostru tetractis, 

Care cuprinde în sine izvorul şi rădăcinile veşnicei naturi”. 


e. De la tetradă pitagoricienii trec îndată la zece, o altă 
formă a acestei tetrade. Întocmai cum patru este trei desăvîrsit, 
tot astfel această tetradă, la rîndul ei desăvîrșită, dezvoltată — 
toate momentele ei luate ca diferențe reale, şi fiecare moment 
luat ca un număr întreg (fiecare fiind de altfel doar unu) — ceste 
decada, tetrada reală. „,Tetractis este perfecțiunea care 
conține în sine primele patru numere: i + 2 +3 + 4 =10”. 
Realitatea din care sînt luate determinaţiile este însă aici numai 
realitatea exterioară, superficială a numărului, nu este concept. 
In patru există numai patru unităţi; este un mare gînd să nu 
fie afirmate ca unu. „Ca număr, decada este cel mai perfect”. 
Tetractis este idee, dar nu ca număr. „Cînd am ajuns la zece, 
îl considerăm iarăşi ca unitate şi începem de la început. Tetractiis, 
se spune, are în sine izvorul şi rădăcina naturii veșnice, deoarece 
ea este logosul universului, al spiritualului şi al corporalului””* **. 
Un autor de mai tîrziu, Proclus, relatează dintr-un imn pita- 
gorician : „Numărul sfînt înaintează”? (mpoero., mai sus: 
xepunarelrat ) 

Pină ce ajunge din sanctuarul neprofanat al monadei 

La divina telradă, care creează pe mama a toate, 


* Gnomicorum poëtarum opera, vol. I, Pythagoreorum aureum carmen, ed. 
Glandorf, fragm. 1, vv. 45—48 ; Sext. Empir., Adv. Math., 1V, $ 2, et Fabricius, 
ad h.l. 

** Pe Pitagora. 

*** Sext. Empir., Adv. Math., IV, § 3; VII, §§ 94—95. 


259 


260 


26 


= 


208 ISTORIA FILOZOFIEI ELENE 7. I 


Care a primit totul, vechea limită pentru totul, 
Neschimbătoare, neobosită : ea este numită decada cea sfintă” * 


Progresiunea mai departe a numerelor este insuficientă. 
Ceea ce se găsește referitor la celelalte numere este mai nede- 
terminat şi conceptul se pierde în ele. Pînă la cinci ar mai fi 
încă o idee în cuprinsul numerelor, dar începînd de la şase nu 
avem decît determinaţii arbitrare. 

2. Această idee simplă şi realitatea simplă din ea trebuie 
dezvoltată mai departe, spre a ajunge la realitatea mai complexă, 
mai dezvoltată. Cum au procedat pitagoricienii pentru a trece 
de la determinaţiile logice abstracte la forme care înseamnă 
aplicare concretă a numerelor? Determinările 
obiectelor concrete prin numere făcute de pitagoricieni au o 
legătură încă mai apropiată cu domeniul spațiului și al muzi- 
calului, dar, în lumea obiectelor mai concrete ale naturii şi ale 
spiritului, aceste determinații devin ceva pur formal şi gol. 

a. Sextus Empiricus * ne dă, în ce priveşte relaţiile s p a- 
tiale, un exemplu despre felul în care pitagoricienii „cons- 
truiau din numere organismul universului”! ; în orice caz, aici 
trebuie să se iasă la capăt cu aceste principii ideale. Se găsesc 
aici cu ușurință determinaţii spaţiale, iar numerele sînt de fapt 
determinații desăvîrşite de ale spaţiului. Anume, cînd începem, 
în ce privește spaţiul, cu punctul, cu prima negație a spaţiului 
gol, „„punctul corespunde unităţii ; el este un indivizibil (žðratperov) 
şi e principiul liniilor, aşa cum unitatea este principiul nume- 
relor. Întrucît punctul se comportă ca monadă, linia exprimă 
dualitatea [vés], fiindcă ambele sînt înțelese prin trecerea 
lor (xară uerafaouv voeiraL); linia, este relația pură a două 
puncte, şi nu are lățime. Planul (suprafața) [este înțeles] din 
triadă. Iar figura solidă, corpul aparține tetradei (reTpăg) şi în 
ea sînt afirmate cele trei dimensiuni. Alții spun că corpul con- 
stă (ovviorao6a.) dintr-un singur punct” (adică esenţa lui este 
un punct) ; „fiindcă punctul curgător face linia, iar linia fluidă 
face suprafața şi aceasta corpul. Aceşti pitagoricieni se deo- 
sebesc de cei amintiți mai înainte prin faptul că primii fac să 
se nască numerele mai întîi din monadă şi din diada nedeter- 


* Fabricius, ad Sext. Empir., Adv. Math., IV, § 3: 
Mouvdðoç Ex xevBu&vog ăxmpărov Ec T’ dv lunar 
Terpu Emi taBtnv, A Sù) zExe untépa răvruv 
Ilavăoxta, mptogerav, pov mepl nor riBetoav 
"Arponov, &xăuarov, Sexdða xelovo. ulv &yvhv. 
** Adv. Math, X, $$ 277—283. 

minată, după aceea din numere punctele, liniile, planurile şi 
figurile corporale ; acestea din urmă însă clădesc dintr-un punct 
unic tot restul”. Pentru unii, diferența este opoziţia care este 
pusă, forma pusă ca dualitate ; ceilalți au forma ca fiind acti- 
vitate. „Deci astfel este format ceea ce este corporal sub con- 
ducerea numerelor (îyovutvov 7âv ăpwBuâv), iar din ele corpu- 
rile determinate, apa, aerul, focul şi în general întregul univers, 
despre care ei spun că este construit potrivit unei armonii 
(StouxetoGa.), armonie care iarăşi constă, la rîndul ei, în rapor- 
turi numerice, care constituie diferitele acorduri ale armo- 
niei absolute (Ev oľç oi Adyo. siol tõv ovorariuGv rii; Tedelov 
puoviag ovupuovtâv)?. 

În legătură cu cele de mai sus, trebuie să notăm că trecerea, 
de la punct la spaţiul real (real, căci liniile, suprafeţele sînt numai 
momente, abstracții) are în același timp semnificaţie de umplere 
a spațiului. Căci Unu este esenţă, substanţă, materie *, e vorba 
numai de deosebirea dintre spaţiu şi spaţiu plin. Astfel, cons- 
trucţia merge mai departe în mod simplu ; este vorba de mișcare 
sau de relaţie. Conceptul liniei este relație pură a punctului ;. 
punctul este Unu pur; Unu ca pură activitate, ca relaţie pură 
este linie. Tot astfel suprafața : relaţie a liniei, multiplicare a ei 
cu ea însăşi, producere, activitate, continuitate, generalitate ; 
şi tot astfel spațiul corporal. Totul este dezvoltat mai mult în 2e2 
forma desfășurării în timp : mişcare sau construcţie exterioară. 
Dar aici merge încă bine; în schimb, trecerea de la umplerea 
spaţiului în general la spaţiul umplut în mod determinat — 
apă, pămînt etc. — este altceva şi atîrnă mai greu. Sau, mai 
degrabă, pitagoricienii n-au făcut această trecere, ci universul 
are la ei chiar această formă speculativă simplă, anume de a fi 
prezentat ca un sistem de raporturi numerice. Dar cu aceasta 
elementul fizic nu este încă determinat. 

b. Pitagoricienii au aplicat concepţia lor şi într-un alt dome- 
niu, arătînd că determinarea numerică este ceva esențial şi în ce 
priveşte raporturile muzicale, unde numărul constituie 
îndeosebi elementul determinant. Aici diferenţele apar ca rapor- 
turi variate de numere ; și acest mod de a determina muzicalul 
este unicul. Relaţia reciprocă a tonurilor se bazează pe diferen- 
tele cantitative care pot forma o armonie, în timp ce alte dife- 
rențe formează dezarmonii. De aceea muzica a fost tratată de 


* Aristotel, Metaphys., I, 8. 2E Gv S5roriGevra. xal AEyovarw, ob5tv uăAov 
rep râv uaOnuaxrixâv Aéyovoi ooudruv Î mepl töv alconrăv. 


i4 — Prelegeri de istorie a filozofiei, vol. I 

pitagoricieni ca ceva psihologic, pedagogic“. Pitagora a fost 
primul care şi-a dat seama că raporturile muzicale, aceste dife- 
rențe perceptibile urechii, sînt determinabile matematic ; el a 
înțeles că perceperea de către noi a acordurilor şi a disonanțelor 
este o comparare matematică. Sentimentul subiectiv, simplu 
pentru auz, dar care în sine constă în raport, Pitagora l-a reven- 
dicat pe seama intelectului, cucerindu-l pentru acesta prin duter- 
minarea stabilă a lui. Lui îi este atribuită descoperirea tonurilor 
fundamentale ale armoniei, tonuri care se bazează pe cele mai 
simple raporturi numerice. Se povesteşte că Pitagora a trecut 
pe lîngă atelierul unui fierar **, cu care ocazie i-a fost atrasă 
atenția de loviturile care produceau o consonanță particulară. 
El a comparat atunci greutatea ciocanelor care produceau un 
anumit acord, stabilind raportul lor, şi apoi a determinat mate- 
matic raportul tonurilor ; şi, în sfîrșit, aplicînd cele descoperite, 
a experimentat cu coarde. Pitagora a descoperit mai întîi 
raporturile : diapason, diapente, şi diatessaron. Se ştie că tonul 
unei coarde (sau al coloanei de aer dintr-un tub la instrumentele 
de suflat) depinde de trei condiţii : de lungime, de grosime şi de 
gradul încordării ei. Cînd avem două coarde de grosime şi lun- 
gime egală, deosebirea dintre gradele lor de încordare produce 
o deosebire de ton. Astfel comparăm numai încordarea lor, iar 
aceasta poate fi măsurată printr-o greutate agățată de coardă, 
care întinde coarda. Pitagora a descoperit că, suspendînd de 
una dintre coarde o greutate de doisprezece funzi, iar de cea- 
laltă o greutate de şase funzi (Asyoc Giroc, Í : 2), obţinem 
acordul muzical al octavei (dă zas&v); raportul 8: 12 sau 2:3 
(A6Yo6 îut6Aoc) dă acordul cvintei (Sià mevre); raportul 9:12 
sau 3 :4 (A6yoc nitoto) dă cvarta ô 7ecoxpov) ** *. Un număr 
diferit de vibrații în intervale de timp egale determină tonul 
înalt sau jos ; acest număr de vibrații este în raport (proporţie) 
cu greutatea cînd grosimea și lungimea coardelor sînt egale. 
In primul caz, coarda întinsă mai tare face încă o dată atîtea 
vibrații cîte face cealaltă; în al doilea caz, prima coardă face 
trei vibrații în timpul cît cealaltă face două ete. Aici numărul 
este acel ceva veritabil care determină diferenţa. Tonul este 
numai o zguduire, o mișcare. Există, fără îndoială, şi diferenţe 
calitative, de exemplu între tonurile produse de coardele de 


* Porphyrius, De vita Pythagorae, § 30. 
** Jamblichus, De vita Pythagorae, c. XXVI, § 115. 
*** Sextus Empiricus, Pyrrh. Hyp., III,18, $ 115; Adv. Math., IV, §§ 6—7; 
VII, §§ 95—97; X, § 283. 

metal şi ale celor confecționate din maţe, între vocea omenească 
şi sunetele produse de instrumentele de suflat, dar adevăratul 
raport muzical al tonurilor unui instrument, unul față de altul, 
raport pe care se bazează armonia, este un raport numeric. 
Tonul nu este nimic altceva decît vibrația unui corp, determi- 
nare spaţială şi temporală ; aici nu poate exista altă determinare 
a diferenței decît aceea a numărului, aceea a mulțimii vibraţiilor 
într-un timp anumit. Nicăieri nu este mai la locul ei o determi- 
nare prin număr decît aici. 

Plecînd de aici, pitagoricienii au dat o dezvoltare mai 
largă teoriei lor muzicale, domeniu în cuprinsul căruia nu-i 
urmărim. Legea a priori a înaintării şi necesitatea mişcării 
în raporturile numerice constituie ceva cu totul obscur, obscu- 
ritate în care se pot învirti capetele confuze, deoarece la tot 
pasul se prezintă aluzii la concepte, la potriviri superficiale, 
dar care dispar din nou. 

Cît priveşte dezvoltarea mai departe a [concepţiei] uni- 
versului ca sistem numeric, să spunem că aici își dă frîu liber 
toată confuzia şi nebulozitatea ideilor, proprii pitagoricicnilor 
de mai tîrziu. Nu se poate spune ce mult s-au străduit aceștia să 
exprime într-un sistem numeric gînduri filozofice şi să înţeleagă 
expresiile pe care ei le-au găsit la premergători şi cărora le-au 
atribuit toate sensurile imaginabile, raporturi absurde și super- 
ficiale cînd este părăsit conceptul. in această privinţă, în le- 
gătură cu vechii pitagoricieni, nu ne sînt cunoscute decît momen- 
tele principale. Platon ne dă o mostră de reprezentare a univer- 
sului ca sistem numeric, dar Cicero şi autorii mai vechi numesc 
aceste numere totdeauna numere platonice, şi nu pare că ele 
ar fi fost atribuite pitagoricienilor. Va fi deci ulterior vorba 
despre ele. Deja pe timpul lui Cicero ele treceau drept prover- 
bial de obscure; numai puţin din ceea ce se leagă deele este 
vechi. 

c. Pitagoricienii au construit apoi, prin mijlocirea nume- 
relor, corpurile cereşti ale universului vizibil. Cînd 
a trebuit să se treacă mai departe la ceva mai concret, au devenit: 
manifeste sărăcia şi abstracţia, proprii determinaţiilor numerice. 
Aristotel spune * : „Întrucît considerau numerele ca principii 
ale întregii naturi, ei au redus (ovvăyovres) la numere și la 
raporturile lor toate determinaţiile şi toate părțile cerului și 
ale naturii întregi (mpóç thv Any Suxx6ounoiwv). lar cînd ceva 


* Metaphys., I, 5. 

nu se potrivea întocmai, ei căutau să întregească lipsa” în 
alt fel pentru a produce o corespondență. De exemplu, dat 
fiind faptul că decada le apărea ca aceea ce e desăvîrşit 
şi cuprinde intreaga natură a numerelor, ei spuneau că şi sfe- 
rele (Tà gepóueva) care se mişcă pe cer sînt zece ; dar cum dintre 
acestea numai nouă sînt vizibile, ei au născocit o a zecea 
sferă : Contrapămîntul (Thv ăvriX0ovw)”. Cele nouă sînt: cele 
cinci (şapte) planete cunoscute atunci: 1) Mercur, 2) Venus, 
3) Marte, 4) Jupiter, 5) Saturn şi 6) Soarele, 7) Luna, 8) Pămîn- 
tul şi 9) Calea Laptelui (stelele fixe). Prin urmare, a zecea sferă 
este Contrapămîntul, cu privire la care trebuie să lăsăm nedecisă 
chestiunea dacă pitagoricienii îl identificau cu partea invizibilă 
a Pămîntului sau dacă şi-l imaginau ca fiind cu totul alt corp 
ceresc. 

Referitor la determinarea fizicală mai precisă a acestor 
sfere, Aristotel * relatează: „În mijloc, pitagoricienii au 
aşezat focul, iar Pămîntul ca pe o stea care se roteşte în cerc în 
jurul acestui corp central :”; acesta este apoi o sferă şi este cea 
mai perfectă între figuri, corespunzînd decadei ca număr rotund. 
„Şi ei au opus acestui Pămînt un alt Pămînt”. Aceasta cores- 
punde reprezentărilor noastre ; avem aici o oarecare asemănare 
în sistemul nostru solar. Dar focul despre care este vorba ei 
nu-l considerau ca fiind identic cu Soarele. „Ei nu se opresc”? 
deci — spune Aristotel — „la aparența simțurilor, ci la teme- 
iuri” ; după cum şi noi, sprijiniți pe temeiuri, tragem concluzii 
împotriva fenomenului sensibil. Avem şi noi aici un prim exem- 
plu că lucrurile sînt în sine altfel decît apar. ,,Acest foc, care 
este la mijloc, ei l-au numit postul de gardă al lui Zeus... 
Or, aceste zece sfere fac, ca orice se mişcă, zgomot ; dar fiecare 
dintre ele produce un sunet diferit, potrivit mărimii şi vitezei 
sale diferite. Aceasta este determinată de distanţele diferite, 
care se găsesc în raport armonic unele față de altele, conform 
intervalelor muzicale ; datorită acestui fapt ia naştere apoi 
un sunet armonic (muzică) produs de sferele (lumea) în miş- 
care”, un cor armonic al lumii**. 

Trebuie să recunoaștem caracterul grandios al acestei 
idei, idee care este necesară. Anume, sistemul sferelor cerești 
este un sistem în care toate sînt determinate în raporturi 
numerice, care sînt necesare între ele şi trebuie înţelese ca nece- 


* De coelo, II, 13. 
** Ibidem, II, 9. 

sare ; sistem de raporturi care, în muzică, trebuie să constituie 
esența şi baza în domeniul percepţiei auditive. Este aici con- 
ceput gîndul unui sistem al edificiului lumii, al sistemului solar ; 
numai acesta este pentru noi rațional ; — celelalte stele, în schimb, 
nu au preț. Muzica sferelor, faptul că mișcarea lor ar fi producă- 
toare de tonuri, pare tot atît de ușor de conceput pentru inte- 
lect, pe cît sînt repausul Soarelui și mişcarea Pămîntului, feno- 
mene care nu corespund mărturiei simțurilor: noinu auzim 
acel cîntec al sferelor, dar nici mişcarea Pămîntului și statul 
în loc al Soarelui nu le vedem. Şi este ușor—obiecţie nemijlo- 
cită — să presupunem că în spaţiile acestea domnește o tăcere 
universală, deoarece nu auzim de loc cîntecul acelui cor; dar 
este mai greu să arătăm cauza pentru care nu auzim acea mu- 
zică. Ei spun: ,,N-o auzim fiindcă trăim noi înşine în ea”, 
fiindcă ea aparţine substanţei noastre, este identică cu noi, 
„nu avem în faţa noastră altceva”, după cum sîntem cuprinși cu 
totul înăuntrul acestei mişcări. Această mișcare nu devine 
ton, fiindcă * corpurile cerești nu se comportă unul față de 
altul ca corpuri, fiindcă spaţiul şi timpul pur (momentele 
mişcării) abia în corpul însuflețit se înalță la nivelul glasului 
propriu, nerezultat din lovire, şi că mişcarea ajunge la această 
individualitate fixată, particulară doar la animalul propriu-zis ; 
cum tonul cere însă o atingere exterioară, o lovire (frecare) 
a corpului, tot astfel o individualitate momentană, nimicirea 
particularităţii, a propriei individualităţi răsună ca elastici- 
tate : corpurile cereşti însă sînt libere unul față de celălalt, 
sînt mișcare universală, neindividuală, liberă. 


Putem lăsa la o parte sunetele, muzica sferelor este o mare 
reprezentare a imaginaţiei, dar pentru noi ea nu prezintă inte- 
res real. Este însă necesar să fie înfăţişată ideea, mișcarea ca 
măsură, ca sistem necesar de numere și de raporturi numerice. 
Deoarece diferența, raportul este determinat aici numai ca 
număr, ca mărime ; aceasta este modul existenței, fiindcă deter- 
minaţiile sînt în acest element ideal al timpului şi al spaţiului. 
Gîndul este că aceste determinaţii se găsesc în raporturi nece- 
sare, iar acestea sînt armonice, fiind raţionale. Însă pînă în 
ziua de azi nu s-a mers cu nimic mai departe în direcția aceasta. 
Într-o anumită privință sîntem mai avansați decît Pitagora. 
Legile — excentricitatea, adică cum se raportă unele la altele 
distanţele şi timpii rotirii — le ştim de la Kepler, dar cât priveşte 


* Vezi cauzele indicate de Aristotel în De coelo. 

armonicul prin care se determină distanțele, nici o matematică 
nu ne-a putut arăta încă vreun temei (legea înaintării). Numerele 
empirice le cunoaştem precis, dar totul are aparența întîm- 
plării și nu a necesității. cunoaştem o regularitate aproximativă 
a distanțelor şi astfel s-a presupus în mod norocos existența 
între Marte şi Jupiter a unor planete, acolo unde mai tîrziu 
au fost descoperite Ceres, Vesta, Pallas etc., dar astronomia 
încă n-a descoperit în toate acestea o serie consecventă în care 
să existe rațiune, intelect. Ea priveşte mai curînd cu dispreţ 
înfăţişarea regulată a acestei serii ; pentru sine însă avem aici 
un punct foarte important, la care nu trebuie să se renunţe. 

d. Pitagoricienii au aplicat principiul lor şi la suflet 
şi au determinat astfel ceea ce e spiritual ca număr. Aristotel * 
povestește mai departe că „ei au susținut că sufletul este consti- 
tuit din atomi de Soare, iar alții că sufletul este ceea ce pune 
în mișcare aceşti atomi. Ei au ajuns să susțină aşa ceva fiindcă 
aceștia se mișcă incontinuu, chiar și atunci cînd nu există de 
loc vînt”; de aceea aceştia trebuie să aibă mişcare proprie. 
Aceasta nu spune mare lucru, dar de aici reiese că ei au căutat 
„în suflet determinarea automişcării””. Aplicarea mai precisă a 
coneeptelor de număr la suflet o făceau astfel : „O altă prezentare 
este următoarea : intelectul, gîndul (voăv) este Unu”, pentru 
sine, ca ceea ce este identic sieşi ; „cunoaşterea, adică ştiinţa, 
ar fi Doi, căci ea se referă numai” (uovak&s, pentru sine) 
„la Unu. Numărul suprafeței ar îi însă reprezentarea, opinia” 
(trei); ‚senzația este numărul corporalului” (patru), în ziua 
de azi potențe. „Toate lucrurile sînt judecate fie de intelect, 
fie de ştiinţă, fic de părere, fie. de senzaţie”. În aceste deter- 
minaţii, care, fără îndoială, trebuie să fie atribuite totuşi pita- 
goricienilor de mai tîrziu, putem descoperi, desigur, ceva accep- 
tabil, căci gîndul este generalitatea pură, cunoașterea are de-a 
face deja mai mult cu altceva (ştiinţa merge mai departe, şi 
dă o determinare, un conţinut), senzaţia, care, privită potrivit 
modului ei determinat, este ceea ce e mai dezvoltat. „Întrucât 
însă sufletul se mişcă pe sine însuşi, el este numărul care se 
mişcă pe sine însuşi”. Nu vedem vorbindu-se despre suflet în 
vreo legătură oarecare cu monada. 

Cele de mai sus exprimă raporturi simple față de determi- 
nații numerice. Un raport mai complicat ne relatează Aristo- 
tel ** din Timeus (în Timeus al lui Platon întîlnim expusă mai 


* De anima, 1l, 2. 
** Ibidem, I, 3. . 

amănunţit această reprezentare): „Sufletul se mișcă pe sine 
însuşi, și de aceea el mişcă și corpul, fiind împletit cu el”? (ià 
TÒ ovumerdty0a mpic a576). „El este compus din elemente” 
(ovveoTmxviav Ex töv otaysiwy, numere) „şi este împărţit 
conform numerelor, armonice (xai ueueplouivnv xaT Tovg 
&ppovixoùç &ptduovc), ca să aibă simţire şi armonie, nemijlo- 
cit imanentă lui (ovupvrov &puovbxv)”. El spune mai de- 
parte : „Şi pentru ca întregul să aibă impulsuri armonice” 
(ovupuwvov; popi, mişcări, direcţii), el” (Timeus) „a îndoit 
linia dreaptă” (evOvoptav, linia armoniei) „într-un cere şi a des- 
părţit apoi din cercul întreg iarăşi două cercuri, care au 
dublă legătură”” (în două puncte, 8ocaXţ), şi, în sfîrşit, 
„unul dintre aceste cercuri. l-a împărţit iarăşi în şapte 
cereuri, ca astfel şi mișcările sufletului să fie ca acelea ale ceru- 
lui’. Este păcat că Aristotel n-a arătat mai de aproape inter- 
pretarea celor de mai sus. Aceste -reprezentări indică o con- 
ştiinţă profundă a armonici înircgului. Dar ele sînt forme 
care pentru sine rămîn obscure, deoarece sînt stîngace şi nea- 
decvate ; totdeauna o intuiţie adîncă însoţită de întorsături 
violente spre a menţine şi prezenta iarăşi unit ceca ce a fost 
diferențiat şi distins; o lupiă cu materialul expunerii; ca în 
formele mitice, — deformări. Nimic nu are frăgczimca gîndului 
ca gîndul însuşi. Este de remarcat că ei au conceput sufletul 
ca un sistem care este o oglindă a sistemului solar. În numerele 
lui Platon găsim aceeaşi reprezentare despre suflet: seria 
proporțiilor este îndoită într-un cere ete. Platon indică mai de 
aproape şi proporţiile numerice (dar nu şi semnificaţia lor). 
Nici pînă în ziua de azi nu s-a putut scoate nimic serios din 
toate acestea. O astfel de alcătuire numerică este lucru ușor de 
făcut; a-i da însă o semnificaţie plină de înţeles este greu și 
totdeauna ceva arbitrar. „El n-a spus bine cînd a spus că sufle- 
tul este o mărime. Fiindcă intclcetul este unul (voc) şi iden- 
tic (el; xal ovveltg), ca şi gîndirca (Gornep xai A vânat); 
gîndirea este însă gîndurile (3) è vâna tà vouara)”. 

Demnă de remarcat cste încă o determinaţie a pitagori- 
cicnilor referitoare la suflet. Aceasta cste migraţiunea sutle- 
telor (uereuuxwog). Cicero* spune că ,,Ferecide, învățătorul 
lui Pitagora, ar fi spus cel dintii că sufletele oamenilor sînt ne- 
muritoare. * Învățătura despre migrațiunea sufletelor cra răs- 


* Tusc. Quaest., I, 16: Phereeydes Syrius primum dixit, animos hominum 
esse sempiternos : antiquus sane fuit. enim meo regnante gentili (d-l Vetter, Servio 
Tullio). Hanc opinionem discipulus ejus Pythagoras maxime confirmavit. 

pîndită departe pînă şi în India, şi Pitagora a luat-o, fără în- 
doială, din Egipt, lucru pe care-l susține explicit Herodot”. 
Acesta, după ce povestește despre miturile egiptenilor referi- 
toare la infern, adaugă : „Egiptenii au fost primii care au spus 
că sufletul omului este nemuritor şi trece”, după moartea 
omului, „,cînd corpul se nimicește, în altă viețuitoare (sis 
ăNo [âov alel yıvóuevov Ecăverat). Şi după ce el a trecut” (nu 
ca pedeapsă) „prin toate animalele de uscat, de mare şi prin. 
toate păsările” (totalitatea metempsihozei), „el îmbracă din. 
nou corpul unui om; în 3 000 de ani este încheiată o astfel de. 
perioadă“ *. Astfel de reprezentări există-şi printre eleni** *. Există, 
cîțiva care, măi devreme sau mai tîrziu, s-au servit de această. 
învățătură şi au vorbit despre ea ca şi cînd le-ar fi proprie 
(EXpnoavro ðs liw). Cunosc bine numele lor, dar nu vreau să-l 
scriu. El face incontestabil aluzie la Pitagora şi la discipolii lui.. 

Despre aceasta s-au fabulat apoi încă multe poveşti pros-- 
teşti : „Însuși Pitagora ar fi afirmat că el mai știe și cine a fost; 
el mai înainte, Hermes conferindu-i lui conştiinţa stării sale de. 
dinainte de naştere : «) el a trăit ca fiu al lui Hermes, Ae- 
thalide ; f) apoi a fost Euforb în războiul troian, fiu al lui Pan-- 
thoos, care l-a ucis pe Patroclu şi a fost ucis de Menelau**** ; 
y) Hermotimus; è) Pyrrhos, un pescar din Delos; în total 
a trăit peste 207 ani. Scutul lui Euforb l-a dus Menelau în dar 
lui Apolo, iar Pitagora s-a dus în templu şi a indicat semne 
ale scutului putrezit care erau necunoscute mai înainte şi după. 
care ei l-au recunoscut’ ** **. Nu vrem să ne mai oprim la foarte. 
diversele legende. 

Am amintit deja că Pitagora a luat şi ideea asociaţiei sale 
de la preoții egipteni. Ambele reprezentări sînt orientale, străine, 
neelenice și trebuie să fie considerate aparte, reprezentări prea. 
îndepărtate de spiritul grec pentru ca să se fi putut menţine 
şi dezvolta. Migraţiunea sufletelor a fost o concepţie trecătoare 
în Grecia și nu prezintă interes filozofic. La greci era prea pu-. 


22 ternică conştiinţa individualităţii superioare, libere, ca să se 


* Libr. II, c. 123. 
** Sufletul parcurge un circuit (Diog. Laertios, VIII, $ 14: npõrtóv té pası 
nel &raqiva thv Wuxhv x5xAov vyx &uelBovoav ANOTE ador Evăetodar. 
Wotg. 
*** Şi geții credeau în nemurire; 4Oxvaritovrag ti numeşte Herodot (IV, 
c. 93); şi din această cauză erau viteji. 
**** Diog. Laertios, VIII, $$ 4—5, 14; Porphyrius, $$ 26—27; Iamblichus,. 
c. XIV, § 63. i 
„**** Iliada, XVI, vv. 806—808; XVII, vv. 45 şi urm.. 

poată încetăţeni reprezentarea că omul liber își schimbă aceas- 
tă ființare-la-sine, care este pentru sine, cu modul de a fi al 
animalului. Elenii au avut fără îndoială, reprezentări despre 
oameni care s-au schimbat în izvoare, copaci, animale etc., 
dar la baza acestor reprezentări se afla ideea degradării ; aceas- 
tă transformarea apare ca o pedeapsă, ca urmare a unui păcat. 

Lucruri mai precise despre migraţiunea sufletelor la Pi- 
tagora ne relatează Aristotel" : „Sufletul, fiind imanent corpu- 
lui, nu se determină din ce cauză (ià tiv’ airiav) şi cum se 
comportă corpul (xai næç EXovrog ro owuaros). Căci, dată 
fiind viața lor în comun, unul acționează, iar celălalt suferă 
[acţiunea]: primul pune în mișcare, al doilea este mişcat; 
nici una dintre acestea nu se întîmplă la cele ce sînt una față 
de alta în relații întîmplătoare (7ovrwv 8 oùðèv brapxet mpi 
&AAmăa totç rvăoiowv)!. Cu această ocazie, Aristotel, conform 
manierei sale, demonstrează pe scurt nulitatea reprezentării 
metempsihozei. El spune : ,„,Conform mitului pitagorician, su- 
fletul accidental îmbracă corpul accidental (Tùv 7vXodoav 
Wukhv elg 75 tuXòv Evâveoda. câua)”; încît, drept urmare, 
organizaţia corpului este ceva întîmplător pentru suflet. „Este 
tocmai ca şi cînd ei ar spune că arhitectura face uz de flaut, 
că arta trebuie să se folosească de unelte, iar sufletul de corp”. 
însă fiecare artă îşi are propriile sale unelte ; „fiecare trebuie 
să-şi aibă forma sa (el5og xai uopp!v)? Modul corpului nu este 
întîimplător față de modul sufletului și nici invers. Această 
accidentalitate este simplificată în metempsihoză : adică su- 
fletul omenesc este şi suflet animal. Combaterea și infirmarea 
înfăptuite de Aristotel sînt suficiente. 

Ideea metempsihozei este totalitate, conceptul interior 
străbate prin aceste forme, — veşnică metempsihoză, unitate 
orientală luînd formă în toate; ideea metempsihozei este şi 
filozofică. Aici nu avem acest sens ; avem aici oarecum o presim- 
țire a unui astfel de sens; avem însă -necesitate determinată, 
aşa cum o concepe intelectul: sufletul determinat, un lucru, 
ar trece prin toate. Sufletul este ceea ce e conștient de sine, 
gîndeşte ; acel lucru nu este nicidecum acest suflet. Sufletul, 
tocmai, nu este un astfel de lucru ca monada lui Leibniz, încît 
o bășicuţă dintr-o ceaşcă de cafea poate deveni un suflet care 
simte şi gîndeşte; identitate abstractă şi goală. N-ar exista 
nici un interes în ce priveşte nemurirea. 


* De anima, |, 3. 

3. În ce priveşte filozofia practică a lui Pita- 
gora, care ar avea legătură cu cuprinsul prezentei expuneri, 
să spunem că ştim puţin despre ideile filozofice pe care ea le-ar 
conţine. Aristotel spune despre Pitagora * că „el a încercat 
primul să vorbească despre virtute, dar nu în mod just, de- 
oarece, reducînd virtuțile la numere, n-a putut elabora o teorie 
veritabilă asupra lor”. Pitagoricienii au susținut că există 
zece virtuţi, întocmai cum susțineau că există zece sfere cerești. 
Intre altele, „dreptatea este descrisă de ei ca „număr înmulțit 
cu el însuşi”” (potență, too tooc), ca ceea ce este egal cu 
sine însuşi în mod egal. Astfel, dreptatea era o determinaţie nu- 
merică, un număr cu soţ care, multiplicat cu sine însuși, rămîne 
totdeauna cu soț (egal). Fără îndoială, dreptatea este ceea ce 
rămîne aceeaşi cu ca însăşi ; aceasta este o determinaţie cu totul 
abstractă, care se potriveşte la multe ; dar acest concret nu este 
epuizat cu o asemenea determinaţie abstractă. 

În felul acesta determinau pitagoricienii fizicul şi moralul 
prin numere ; dar astfel devine totul nedeterminat şi superfi- 
cial, conceptul lipseşte. 

Sub numele de „cuvinte de aur” avem o serie de hexametri 
care sînt o. succesiune de sentințe morale, atribuite însă, pe 
bună dreptate, pitagoricienilor de mai tîrziu. Aceste sentințe 
nu prezintă nici o importanță, ele sînt reguli etice cunoscute, 
avînd un caracter general; dar ele par a fi totuşi vechi. Ele 
încep cu porunca „de a-i cinsti pe zeii nemuritori așa cum ci 
sînt potrivit legii”; avem apoi: „,Respectă-ţi jurămîntul şi 
apoi pe străluciţii croi”, în opoziţie cu zeii nemuritori ai cre- 
dinţei populare ; în jurămînt sînt cuprinși „cei de sus” şi „cei 
de jos”. Se continuă apoi cu : „Cinstește-ţi părinţii şi rudele de 
sîinge”** ete., —nimic excepţional ! sînt învățături ctice în care 
este exprimat eticul, esenţialul, în formă simplă, demnă. Dar 
astfel de formulări nu merită să fie considerate ea filozofie, cu 
toate că cle prezintă însemnătate pentru mersul înainte al 
culturii. 

Mai importantă este irecerea formei eticului în forma mo- 
ralului, realizat în existența sa concretă. După cum pe timpul 
lui Tales filozofia fizică era în același timp, prin excelenţă, și 
filozofia legiuitorilor, şi a organizatorilor de state, tot astfel 
constatăm că la pitagoricieni filozofia practică este şi ca pre- 


* Magn. Moral., 
** Gnomicorum a opera, vol. I, Pylhagorae aureum carmen, ed. Glan- 


dorf., fragm. I, vv. 1—4. 

zentă ca organizatoare a unei vieți etice. Acolo ideca specula- 
tivă, esenţa absolută este prezentă în forma sá reală, într-o esență 
determinată, sensibilă, şi tot astfel şi viaţa etică este prezentă 
ca viață generală, ca spirit real al unui popor, ca legi și guver- 
nare a lui : eticul, deopotrivă, cufundat în realitate. În schimb, 
la Pitagora vedem că realitatea esenței absolute este înălțată 
de la nivelul realității sensibile la acela al speculației şi expri- 
mată chiar ca esenţă a gîndului, totuşi încă nu complet ; la fel, 
esența etică este degajată din realitate; avem o organizare 
etică a întregii realităţi, dar nu ca viaţă a unui popor, ci ca or- 
ganizare a unei asociaţii. 

in general, filozofia practică nu vom vedea-o devenind 
propriu-zis speculativă pînă în epoca cea mai recentă. Asociaţia 
pitagoriciană a fost o formă de existenţă „arbitrară, punere 
arbitrară în evidenţă, și nu a fost, asemenea unei instituţii preo- 
teşti, parte a unei constituţii, sancționată, recunoscută în 
ansamblul ei. Pitagora s-a izolat ca persoană, ca învăţător, 
aşa cum fac învățații. Porunci, ca cele zece porunci, ca sentin- 
tele înțelepților Greciei, ca cele ale lui Pitagora, conţinute în 
„Cuvintele de aur” ale lui, şi alte sentințe numite simboluri ale 
lui nu pot fi considerate ca filozofie speculativă sau ca filozofie 
propriu-zisă ; şi aceasta tot atît de puţin cum pot fi privite ca 
atare, pe de altă parte, conceptele fizice şi concepţiile referitoare 
la conexiunea cauzelor şi a efectelor etc. Tot atît de puţin tre- 
buie să fie socotite ca ceva speculativ regulile generale de viaţă ; 
în ele nu este conţinut eterogenul în opoziția lui absolută, al- 
teritatea, și nu este exprimat în unitatea lui. Speculativul pur 
nu este o legătură numai în conştiinţă, opusă în sine și peniru 
sine obiectului, — şi nici numai în natură, opusă în sine şi pen- 
tru sine conştiinţei ; — această din urmă legătură fiind obiect 
al ştiinţelor fizice, iar cealaltă obiect al cunoașterii practice- 
morale* ; ci speculativul este, înăuntrul elementului conştiinţei, 
o acţiune a conştiinţei față de altceva; dar deja unitate, actual 
prezentă ca substanță; acest altceva nu are forma a ceca ce e 
indiferent, a alterităţii independente, şi care ar fi legat aici. 
Conştiința etică este în mod esenţial în conştiinţă, întrucît ea 
este conştiinţă, întrucît ea este opusă naturii, ființei ; dar înăun- 
trul conştiinţei, conştiinţa etică îşi are şi ea realitatea ei, adică 
fiinţa ei, ca conștiință. Poporul, conștiința generală, spiritul 


* În ştiinţa teoretică poate că lucrurile stau întrucitva altfel. Speculaţia ca 
esenţă este gînd ; înăuntrul acestei opoziții abstracte a conștiinței generale și indi- 
viduale se află adevărul. 

unui popor, este substanța al cărei accident este conștiința 
individuală ; dar aceasta este şi ea în sine şi pentru sine. Specu- 
lativul este aceea că esenţa conștiinței singulare este spiritul 
poporului ; că legea pură generală este conștiință absolut in- 
dividuală ; şi că spiritul poporului își are esenţa sa în con- 
ştiinţă ca atare : sînt două forme eterogene, două moduri di- 
ferite de a fi, care sînt puse ca fiind una. Dar aceste două laturi 
nu ni se înfățișează în forma opoziției conştiință-natură, de- 
oarece ambele sînt pentru noi cuprinse deja în sfera conştiinţei. 
Numai în morală există, propriu-zis, acest concept al singulari- 
tăţii absolute a conştiinţei şi face totul pentru sine. 

Dar, dovada că prezent în spiritul lui Pitagora a fost în 
esență gîndul că substanţa eticului este ce e general o avem 
în faptul că „la întrebarea unui tată care dorea să ştie cum ar 
putea da cea mai bună educaţie fiului său, un pitagorician a 
răspuns : „Cînd acesta va fi cetățeanul unui stat bine guver- 
nat”? (76deo6 eyvouovutvns yevnÂein)*. Acesta este un răspuns 
mare şi adevărat. Individul este format; în familie și apoi în 
patria sa, prin condiţia acesteia, condiţie care se sprijină pe 
legi veritabile. Acestui mare principiu de a trăi în spiritul 
poporului său îi sînt subordonate toate celelalte circumstanţe. 
Dimpotrivă, acum se urmărește ca educaţia să fie menţinută 
liberă de spiritul timpului. intr-un stat bun n-are ce căuta o 
asociație închisă. Omul se adaptează după stat, care este pu- 
terea supremă. Omul nu i se poate sustrage ; el este subordonat 
în chip inconştient acestui ce general, chiar dacă ar vrea să se 
izoleze. 

Tocmai în acest sens elementul speculativ al filozofiei 
practice a lui Pitagora constă chiar în faptul că ideea etică 

277 trebuia să se realizeze în această asociație. Așa cum natura 
trece în concept şi este ridicată la nivelul gîndului, tot astfel 
gîndul, ca gînd al realității conştiente, trece în realitate, în 
felul că el există ca spirit al unei comunităţi, iar conştiinţa in- 
dividuală, ca conştiinţă care nu e reală, îşi obţine realizarea 
într-o asociație ; încît creşterea sau hrana, autoconservarea sa 
constă toemai în a fi într-o atare substanţă, şi în a se comporta 
față de aceasta în așa fel, încît ea, adică conştiinţa individuală, 
devine în această substanţă conștiință de sine generală. 

Vedem că pe timpul lui Tales eticul devine constituţie 
generală de stat, după cum şi principiul său teoretic este tot 
atît de general şi de real ; la Pitagora vedem că principiul teo- 


* Diog. Laertios, VIII, $ 16. 

retic este înălțat din realitate în parte la nivelul gîndului (nu- 
mărul este ceva intermediar), şi tot astfel vedem eticul sepa- 
rîndu-se din realitatea generală, conştientă, şi devenind o aso- 
ciație, o societate, o formaţie intermediară între moralitatea 
generală, reală şi aceea de care individul trebuie să se îngrijească 
ca individ pentru moralitatea sa (moralitate individuală) scă- 
pată spiritului general. Cînd vom vedea reapărînd filozofia 
practică, vom găsi-o pe această poziţie. 

Cele expuse mai sus ajung pentru a ne putea face pe baza 
lor o idee despre sistemul pitagoreic. Totuși, vreau să mai re- 
latez pe scurt principalele momente ale criticii pe care 
o face Aristotel* formei pitagoriciene a numărului. Aristotel 
spune cu bună dreptate : „Dacă este pus la bază numai” (nu- 
mărul sau) „limita și nelimitatul, parul şi imparul : ei nu arată 
prin aceasta cum ia naștere mișcarea și cum, fără mișcare şi 
schimbare, există nașterea şi pieirea sau stările şi activităţile 
lucrurilor cereşti”. Această lipsă este importantă. 1, 2, 3 sînt 
forme moarte şi seci ; viaţa, mișcarea este însă altă determinaţie, 
care lipseşte din aceste forme. Prin urmare, numărul este un 
principiu cu totul abstract şi deficient. În al doilea rînd, Aris- 
totel spune : „Din numere nu pot fi concepute alte determinaţii 
ale corpurilor, greutatea și negreutatea lor” sau determinaţiile 
care sînt concepte cu totul diferite, concretul. Trecerea de la 
un număr oarecare la determinaţia concretă nu poate fi făcută 
în felul acesta. ,,Ei spun că nu există alt număr în afară de cel 
ce este în sferele cerești”, deci, de exemplu, o sferă cerească și 
apoi o virtute, o însuşire morală sau un fenomen al naturii pe 
pămînt sînt determinate ca fiind unul şi același număr. În 
orice lucru sau calitate poate fi arătată prezența fiecăruia 
dintre primele zece numere, acelea avînd în ele momentele aces- 
tora. Dar, întrucît numărul trebuie să exprime o determi- 
nație mai precisă, această diferență cu totul abstractă devine 
absolut formală ; ca și cînd planta ar fi cinci fiindcă are cinci 
stamine, Această determinare este tot atît de superficială ca și 
determinările prin materie, oxigen etc. sau prin regiuni ale 
lumii. Este aici un formalism asemănător acestuia de astăzi, 
care vrea să aplice tabele, scheme de electricitate, magnetism, 
galvanism, compresiune şi expansiune, masculin şi feminin la toa- 
te, un mod de determinare cu totul gol acolo unde e vorba de real. 

Lui Pitagora şi elevilor lui li se atribuie apoi multe gînduri 
ştiinţifice şi descoperiri, care pe noi însă nu 


* Melaphys., 1, 8. 

ne privesc. Astfel se pare că el şi-ar fi dat seama că „luceafărul 
de dimineaţă şi cel de seară sînt unul şi acelaşi””*, că „Luna își 
primește lumina de la Soare”**. Descoperirea făcută în dome- 
niul muzicii am amintit-o deja; dar cea mai vestită este teo- 
rema lui Pitagora. Aceasta este, de fapt, propoziţia principală 
în geometrie ; ea nu trebuie considerată la nivelul unei alte pro- 
poziţii oarceare. Se spune că Pitagora ar fi adus jertfă o heca- 
tombă cînd a descoperit această teoremă” ** ; el şi-a dat seama 
de importanța ei. Și trebuie să fi fost într-adevăr extraordinară 
bucuria lui cînd a ordonat să se aranjeze pentru sărbătorirea 
acestei descoperiri un ospăț atît de mare, la care fuseseră in- 
vitaţi bogaţii şi poporul întreg. Descoperirea a meritat aşa ccva. 
A fost veselie şi sărbătoare a spiritului (a cunoașterii)... pe 
socoteala boilor. 

Alte reprezentări, relatate de pitagoricieni în chip în- 
tîmplător şi fără legătură între ele, nu prezintă interes filozofie 
(nimic nu este mai indiferent decît opiniile pe care le-au avut 
oamenii) şi trebuie amintite numai cu titlu de povestire. De 
exemplu, pitagoricienii ar fi admis existența unui spațiu gol 
pe care-l respiră cerul, şi a unui spaţiu gol, care separă naturile 
unele de altele şi desparte între continuu și discontinuu ; acest 
spaţiu ar fi mai întîi în numere şi el ar despărți natura lor” **”. 
Diogenes Laertios relatează într-un mod cu totul insipid***"* 
(după cum autorii de mai tirziu rețin în genere, ceea ce e de natură 
exterioară şi lipsit de spirit) încă multe alte lucruri : ,,Acrul 
(&€pa) care înconjură Pămîntul este imobil” (&oeorov, de- 
sigur imobil prin sine însuşi) „şi nesănătos, şi tot ce este în cl 
e muritor; însă aerul cel mai de sus este în mișcare veşnică, 
e curat şi este sănătos” ;.— alții spun că este foc înconjurător — 
„în el fiind totul nemuritor și divin. Soarele şi Luna şi celelalte 
stele sînt zei, fiindcă în ele predomină caldul, izvor al vieții. 
Omul este înrudit cu zeii, fiindcă este părtaş la căldură; de 
aceea Dumnezeu are grijă de noi... De la Soare pătrunde 
o rază prin eterul dens şi rece şi dă viață la toate; ei numesc 
aerul eter rece, iar marea şi umiditatea le numesc eter dens. 
Sufletul este o aşchie””, ceva rupt „din eter (âr6oraoua aiðépos)”. 


* Diog. Laertios, VIII, $ 14. 
** Ibidem, § 27. 
*** Ibidem, § 12. 
**** Aristotel, Phys., IV, 6. 
„see Libr. VIII, §§ 26—28. 

C. ŞCOALA ELEATĂ 


Filozofia pitagoreică nu posedă încă forma speculativă a 
expresiei pentru concept. Numerele sînt concepte, dar în modul 
reprezentării, al intuițici; sînt diferenţa în forma cantitativu- 
lui, exprimată nu ca concepte pure ; sînt un amestec. Această 
exprimare a esenței absolute prin ceva ce este concept pur, 
adică ceva gîndit, şi mișcarea, conceptului, adică a gîndirii, 
este momentul proxim care vedem că îşi face cu necesitate 
apariția. Acest lucru se produce în şcoala eleată. Aici vedem 
gîndul devenindu-şi liber pentru el însuşi; vedem gîndul scsi- 
zîndu-se pur pe sine însuşi în ceea ce eleaţii proclamă ca fiind 
esența absolută și vedem mișcarea gîndului în concepte. Aflăm 
aici începutul dialecticii, adică tocmai începutul mişcării pure 
a gîndirii în concepte; o dată cu aceasta găsim aici opoziţia 
gîndirii împotriva fenomenelor sau a ființei sensibile ; opoziţia 
între ceea-ce-este-în-sine şi ființa-pentru-altul a acestui în 
sine ; iar în esenţa obicctivă aflăm contradicţia pe care ca o poartă 
în ea însăşi (dialectica propriu-zisă). Dacă reflectăm în prealabil 
cum trebuie să se desfăşoare mișcarea gîndirii pure, ajungem 
la concluzia că: «) gîndul pur (ființa pură, unu, ca voovuevov) 
se pune, se afirmă pe sine nemijlocit în simplitatea sa rigidă şi 
în identitatea sa cu sine însuși, afirmînd tot restul ca fiind ni- 
mienicie ; ß) gîndul, iniţial timid — care, după ce se întărește, 
îl recunoaște şi pe altceva ca valabil şi-l acceptă — declară 
apoi că deopotrivă îl sesizează pe acest altceva în simplitatea 
sa şi-i arată în acesta însuși nimicnicia lui ; y) gîndul pur pune 
în general pe altceva în multiplicitatea determinaţiilor lui. Ast- 
fel vom vedea în istorie elaboraţia eleată. Propoziţiile acesica 
eleate interesează și azi filozofia; ele sînt momente necesare 
care trebuie să apară în filozofie. 

Trebuie să fie socotiți ca făcînd parte din această şcoală 
Xenofan, Parmenide, Melisos şi Zenon. Xe- 
nofan trebuie privit ca întemeietor al şcolii, Parmenide este 


prezentat, ca elev al lui Xenofan, iar Melisos şi cu deoscbire 


Zenon ca elevi ai lui Parmenide. De fapt, ei trebuie să fie cu- 
prinşi laolaltă ca şcoală eleată. Mai tîrziu ea își pierde numele, 
se numeşte sofistică şi sediul ei se mută şi el în Grecia propriu- 
zisă. Ceea ce începuse Xenofan, Parmenide și Melisos au dcz- 
voltat mai departe şi tot astfel ceea ce au susținut aceştia a 

perfecţionat Zenon. Aristotel* îi caracterizează pe primii trei 
astfel : „Parmenide pare că îl concepe pe Unu, conform coneep- 
tului (To xară Tv Adyov Ev66), Melisos conform materiei 
(To xară thv DAmv); de aceea primul și spune că Unu este li- 
mitat, iar acesta din urmă că e nelimitat. Xenofan însă, care a 
formulat primul printre ei propoziţia lui Unu (căci Parmenide 
este prezentat ca elev al lui), n-a expus nimic în mod limpede”, 
n-a determinat nimic precis referitor la acest Unu „şi n-a atins, 
nici una dintre aceste determinaţii (055E 77 púcewç ToúTwv 
čorxe oùðerépaç uyeiv), ci, privind în nesfîrșitul cerului, a 
zis că Dumnezeu este Unu. Xenofan şi Melisos prezintă [lucru- 
rile], în general, ceva mai sumar (pıxpòv âyporxoTepo), dar 
Parmenide pătrunde mai adînc (uăAAov Bătrov)”, şi ajunge 
la concepte mai determinate. in general, despre Xenofan şi 
Melisos avem de spus mai puţin; în special ceea ce ne-a par- 
venit în formă de fragmente şi de informaţii de la alții despre 
acesta din urmă este încă în stare de fermentare tulbure; şi 
mai puţin încă ştim despre conceptele lui. n general, limbajul 
filozofic şi conceptele filozofice erau încă sărace şi filozofia a 
atins abia prin Zenon o. exprimare mai pură a conținuturilor sale. 


1. XENOFAN 


Epoca în care a trăit Xenofan** este destul de deter- 
minată, şi aceasta este suficient, fiind indiferent faptul căanul 
naşterii şi al morţii sale sînt nesigure. El a fost în genere con- 
temporân cu Anaximandru şi cu Pitagora. Despre întîmplările 
vieţii lui este cunoscut cert numai faptul că el s-a refugiat, 
nu se ştie din ce cauză, din oraşul său natal, Colofon din Asia 
Mică, în Grecia Mare, locuind cu precădere în Zancle (azi Mes- 
sina) şi în Catana (şi acum Catania), în Sicilia. Eu nu găsesc 
nicăieri la autorii antici relatarea că Xenofan ar fi trăit în Eleea, 
cu toate că toți istoriografii moderni ai filozofici relatează acest 
lucru, copiindu-se unii pe alții. Anume, Tennemann* ** spune 
că Xenofan s-a dus în a 61-a olimpiadă (536 a. Chr.) de la Colo- 
fon la Eleea. Diogenes Laertios însă nu relatează decît că Xeno- 
fan era în floarea vîrstei în olimpiada a 60-a, cînd a compus două 
mii de versuri despre colonizarea (istoria) oraşului Eleea, de 
unde s-a tras fără îndoială concluzia că el a şi trăit în Eleea. 


* Metaphys., I, 5. 
** Diog. Laertios, IX, $$ 18—20. 
*** Vol. I, pp. 151 şi 414. 

Acest lucru îl afirmă Strabon" în chip explicit numai despre 
Parmenide și Zenon, pe care el îi numeşte bărbați pitagoricieni. 
De aceea, abia de la aceştia doi şi-a primit şi şcoala eleată 
numele” *. Xenofan a trăit aproape o sută de ani și a apucat 
încă războaiele medice (Olimpiada a 72-a, 3, anul 490 a. Chr., 
lupta de la Maraton). El era sărac, n-a avut mijloace să-și 
înmorminteze copiii, ci i-a îngropat săpindu-le groapa cu pro- 
priile sale miîini. După unii, Xenofan n-a avut învăţător; 
alții spun că Arhelau i-ar fi fost dascăl, ceea ce ar fi împotriva 
cronologici. 

El a scris o carte despre natură (nepl púcoews), obiect ge- 
neral şi titlu al filozofiei de pe timpul acela. ( îteva versuri din 
această carte ni s-au păstrat ; ele încă nu conțin raționamente. 
Profesorul Brandis*** din Bonn le-a adunat laolaltă cu frag- 
mentele rămase de la Parmenide și Melisos. Filozofii mai vechi 
au scris în versuri ; proza apare mult mai tîrziu. Simpliciu îl 
citează pe Teofrast ca pe cel de la care el a luat ceca ce spune 
despre Xenofan. Din cauza limbii ncajutorate şi frămîntate a 
acestor versuri ale lui Xenofan, Cicero le numeşte minus boni 
versus****. 

Cît priveşte filozofia, Xenofan este primul care a 
determinat esența absolută ca fiind Unu : „Totul [universul] 
este Unu”. El l-a numit şi Dumnezeu : „Şi Dumnezeu e sădit 
în toate lucrurile şi el este” nesenzorial, „neschimbător”*****..., 
„fără început, mijloc şi sfirşit”, nemişcat**** în uncle versuri 
ale lui Xenofan se spune: „Un zeu este cel mai mare între zci 
şi oameni; el nu poate fi asemănat cu muritorii nici ca figură, 
nici ca spirit”**'**; şi: „el vede pretutindeni, gîndeşte pretu- 
tindeni, aude pretutindeni”; cuvinte la care Diogenes Iaertios 


* Libr. VI, ab. init. wăuwavi & dog avvexhe ubhnos, èv ® nóňg, Ñv 
oi uèv xtioxyres Doxareic ‘Térnv, oi dt "BEA, &rò xphvng tievóg' oi è vův 
"EXsav &vouklovaw: E fe Ilapţueviâne xal Zhvwv żyévovto, &văpec Ilvðxyopstor. 
donei Sé uor xal Òt Exetvovg, xol ëtt npótepov ebvourO vz. 

* Cicero, Acad. Quest., IV, 12: princeps Xenophanes, quem modo nomi- 
navi: deinde eum secuti Parmenides et Zeno: itaque ab his Eleatici philosophi 
nominabantur. 

*** Commentationum Eleaticarum. I, Altonae, 1813. 

**** Acad. Quest., IV, 23. 
***** Sext. Emp., Pyrrh. Hyp., 1,33, § 225: èv elvat tò xăv, xal tòv Osòv 
Svueuij roi; mâo şi urm. 
""**** Simplicius, ad Phys. Arist.,p.5 b—6; Plutarh, De plac. philos., II, 4. 
****** Clemens Alexandrinus, Stromata, V, 14, p. 714, cd. Potter: 
Eis Bed ëv ze Beotar xal &vOporotat uEYyLoTos, 
Or. Gtuag Ownzota. Suolioc, o55t vórua. 


15 — Prelegeri de istorie a filozofiei, vol. I 

mai adaugă: „,Totul este gîndire și rațiune”. Am văzut 
că în filozofia fizică mişcarea este reprezentată ca o mişcare 
obiectivă, ca un proces de naștere şi de pieire. Pitagoricienii au 
reflectat tot atît de puţin asupra acestor concepte ;ei s-au folosit 
şi de esenţa lor, de număr, ca de ceva fluid. Dar întrucît acum 
schimbarea este concepută în forma ei cea mai abstractă, ca 
neant, mișcarea aceasta obiectivă se transformă în mişcare 
subiectivă, trece pe latura conștiinței, iar esența -devine 
nemișcatul., 

Cu aceasta Xenofan a negat caracterul de adevăr al repre- 
zentărilor despre naștere şi pieire, despre schimbare, mișcare 
ete.; aceste determinaţii aparțin numai reprezentării sensibile. 
Principiul este: există numai Unul, există numai ființa. Unu 
este aici produsul nemijlocit al gîndului pur; în caracterul 
lui nemijlocit, el este ființa. Determinaţia lui „a fi” ne este cu- 
noscută, este banală ; „a fi” este un verb auxiliar în gramatică ; 
dar cînd ne referim în felul de mai sus la „a fi” (fiinţă), noi îl 
aşezăm, ca pe o determinaţție particulară, alături de toate cele- 
lalte determinaţii. Dimpotrivă, aici el are sensul că tot restul 
nu posedă realitate, nu are în general ființă, este numai apa- 
renţă ; cu acesta trebuie să uităm de repenzentările noastre. 
Noi îl cunoaștem pe Dumnezeu ca spirit; dar grecii aveau 
în fața lor numai lumea sensibilă, în imaginaţia lor aveau zeii. 
Astfel, ei nu aveau în lumea sensibilă nimic mai înalt în fața lor, 
ei stăteau izolați. Și întrucît n-au găsit în ea nici o mulţumire, 
au repudiat-o ca pe ceva ce nu este adevărat, ajungînd în felul 
acesta la gîndul pur. Aceasta înseamnă un progres enorm; 
şi gîndul a apărut astfel pentru prima dată, propriu-zis, liber 
pentru sine în şcoala eleată. 

După cum această poziție de gîndire este prima, ea este 
şi ultima la care revine intelectul. Lucru dovedit de epoca 
cea mai recentă, cînd Dumnezeu este conceput numai ca ființă 
supremă, ca identitate abstractă. Cînd spunem despre Dumnezeu: 
această ființă supremă este în afara noastră, deasupra noastră, 
nu putem cunoaşte nimic referitor la ea decît doar că este; 
încît Dumnezeu este ceea ce e lipsit de determinaţii. Dacă am 
cunoaşte determinaţii, aceasta ar fi cunoaştere ; aşa însă tre- 
buie să lăsăm să dispară orice determinație. Atunci adevărul 


* Sextus Empiricus, Adv. Math., IX, $ 144: O3hoc 6pă, boc BE 
voel, oboc 5£ T’ xovet. Diog. Laertios, IX, § 19: ovuzexvrx è clvar vov xal 
ppóvnoy, xal &idov. 


ȘCOALA ELEATĂ 227 


este numai că Dumnezeu este unul, dar nu în sensul că există 
numai un singur Dumnezeu (aceasta este o altă determinație), 
ci în înțelesul că el este numai acest ce identic lui însuşi. Aici 
nu este conținută o altă determinaţie decît cea pe care o conține 
enunţul şcolii eleate. Reflexia modernă a parcurs, desigur, un 
drum mai lung nu numai prin sensibil, ci și prin reprezentări şi 
predicat e filozofice despre Dumnezeu, pînă a ajuns la această 
abstracţie care nimicește totul, dar conţinutul ei, rezultatul, 
este acelaşi. 

Cu aceasta este în cea mai strînsă legătură raționarea dia- 
lectică a eleaţilor. Anume, ei au demonstrat mai de aproape că 
nimic nu se naşte şi nimic nu piere. (Realizarea aceasta apar- 
ține îndeosebi lui Zenon.) Ei au arătat că schimbarea nu există 
sau că ea se contrazice în felul următor, atribuit lui Xenofan. 
Acest: raționament se găsește la Aristotel", în opera lui despre 
Xenofan, Zeno şi Gorgias, operă defectuoasă şi pe alocuri 
foarte deteriorată. Dar, cum lipsește începutul unde se spune 
despre al cui raționament; este vorba, se fac numai presupuneri 
privitor la Xenofan ; trebuie să observăm că numai titlul ne-ar 
putea preciza dacă Aristotel vorbeşte în fapt despre filozofia lui 
Xenofan. Scrierea începe: „El spune”; nu e numit nici un 
nume. Alte manuscrise au alte titluri. În această scriere Xenofan 
este menţionat (este menţionată o părere a lui)** în aşa fel 
încît ar trebui să pară că, dacă cele relatate de Aristotel în cele 
precedente le-ar atribui lui Xenofan, el, Aristotel, ar vorbi altfel 
despre toate acestea. Este posibil ca Aristotel să se refere la 
Melisos sau la Zenon, cum şi spune adesea textul. Avem aici o 
dialectică mai dezvoltată, mai multă reflexie decît era de aş- 
teptat după versurile lui Xenofan. Cum Aristotel spune explicit 
că Xenofan încă n-a determinat nimic limpede, raţionamentul 
dezvoltat pe care-l conţine textul aristotelic nu poate fi, de- 
sigur, atribuit lui Xenofan. Cel puţin atîta este cert că Xenofan 
însuşi nu știa încă să-şi formuleze gîndurile atît de ordonat şi 
de precis cum sînt ele redate la Aristotel. Aici se spune: 

„Dacă ceva este (ei ti 207) este veşnic”? (nesenzorial, 
neschimbător, neschimbabil, &i8ov). „,Veşnic” este o expresie 
stîngace, deoarece, întrebuințind-o, ne gîndim îndată la timp, 
„mestecăm în ea trecut şi viitor ca pe un timp infinit de lung; 
insă nu despre aceasta este vorba, acest dtâtov, sau veşnic, 


* De Xenophane, Zenone et Gorgia, cap. 1. 
** Cap. 2. 

este ceea ce e acelaşi cu sine, e absolut prezent, fără să fie in- 
trodusă aici reprezentarea timpului. Ceea ce este, este — naş- 
terea şi devenirea sînt excluse ; dacă acest ceva ar lua naștere 
el s-ar naște din neant sau din fiinţă. „Este imposibil ca ceva să 
se nască din nimic. Dacă, acum, totul s-ar fi născut sau numai 
dacă totul nu ar fi veșnic, în ambele cazuri nașterea s-ar pro- 
duce din nimic. Căci dacă totul s-ar fi născut, atunci mai înainte 
nu ar fi fost nimic. Dacă numai ceva ar fi ceea-ce-este şi din 
acesta s-ar naște restul, acest unul” din care s-ar naşte restul 
(fenomenele) „ar deveni mai mult și mai mare. Dar astfel mai 
multul şi mai marele s-ar naşte din nimicul lui însuşi, căci în 
ce e mai puţin nu este conţinut mai multul său și nici în ceea ce 
e mai mic mai marele său”... „Tot atît de puţin poate lua 
naștere ceva din ceea-ce-este, ci ceea-ce-este este deju, 
acesta nu se naşte din ceea-ce-fiinţează”” * ; eu îl pre-supun deja 
pe ceea-ce-este ; nu există trecere în ceea ce nu e același. „Fiind 
veşnic, ceea-ce-este e şi nelimitat, deoarece el nu are început din 
care s-ar naște şi nici sfîrşit în care ar înceta” **. Tennemann"* * 
spune : „Deoarece a găsit că naşterea este neinteligibilă””. cl 
a tras concluzia că ea nu e adevărată, că nu este. „,lotali- 
tatea infinită este una, căci, dacă ar fi două sau mai multe, 
ele s-ar mărgini una pe alta”, ar avea deci un început şi un sfîrșit ; 
una dintre ele ar fi neantul celeilalte, ea provenind din acest 
neant. „Acest Unu este acelaşi cu sine însuși, fiindcă dacă ar fi 
neacelași n-ar mai fi afirmat numai unul, ci mulți. Acest 
Unu este și imobil, deoarece el nu se mișcă, dat fiind faptul că 
el nu trece în ceva (uh) ës te vrokopăoav); iar dacă ar trece, 
el ar trebui să se mişte în plin sau în vid : în plin este imposibil, 
în vid e tot atît de imposibil, fiindcă acesta este neantul. De 
aceea Unu este lipsit de dureri şi e sănătos (&vooov), ne- 
modificîndu-şi poziţia sau figura şi nici amestecîndu-se cu 
altceva. Căci toate aceste determinații includ în ele că 
ceea-ce-nu-este ia naștere şi că ceca-ce-este piere, ceeace e im- 
posibil. Prin urmare se arată că există contradicţie acolo unde 
se vorbeşte de naștere şi de pieire. 

Acestui adevăr și acestei propoziţii adevărate Xenofan 
le opune opinia. Schimbarea şi multiplul desfiinţate din esenţă 
apar, pe de altă parte, în conștiință, ca în conştiinţa care are 


* Cf. Simplicius, în Arist. Phys., p. 22 b, 
** Cf. Diog. Laertios, IX, 19: rpârâc re &repijvaro, öt, nv tò yıvóuevov 
pIaptóv otuv. 
*** Vol. I, p. 156. 

păreri. Este necesar să fie spus ceca ce a spus Xenofan atunci 
cînd este păstrată numai latura negativă, suprimarea acestor 
momente, absolutul lipsit de predicate. „În intuiţia sensibilă 
există contrariul pentru noi, anume o mulțime de lucruri, 
schimbările lor, naşterea şi pieirea lor, și amestecul lor. În felul 
acesta, acea primă cunoaștere apare, alături de aceasta, a doua 
cunoaştere, care pentru conștiința obișnuită este tot atît de 
certă ca şi prima”. Xenofan, pare-se, n-a optat pentru una din 
ele, ci, ezitînd între ele, ar fi limitat cunoașterea adevărului 
la procedeul următor : între două cunoașteri opuse trebuie pre- 
ferată opinia cea mai verosimilă, dar această cunoaştere, căreia 
i s-a dat preferinţă, trebuie considerată ea însăși numai ca o 
opinie mai tare și nu ca adevăr. Astfel se exprimă Aristotel" 
despre Xenofan. ` 

Scepticii au văzut în această concepție a lui Xenofan 
ideea incertitudinii tuturor lucrurilor. Și Sextus citează uncori 
versuri avînd acest sens: 

Nimeni n-a ştiut vreodată ceva clar şi nici nu va şti vreodată 

Ce spune atit despre zei, cit şi despre univers. 

Căci chiar dacă ar reuşi să spună tot ceea ce e mai perfect, 

Totuşi el însuşi nu şi-ar da seama de aceasta, fiindcă asupra a toate apasă 

opinia **. 


Generalizînd, Sextus explică sensul acestor versuri astfel : 
„Ca şi cînd ne-am închipui că mai mulţi inși ar căuta noaptea 
aurul dintr-o casă în care se află multe lucruri de preţ ; fiecare 
dintre aceştia ar crede că el a găsit aurul, dar totuşi n-ar fi 
sigur, chiar dacă l-ar fi găsit efectiv. În chip asemănător intră 
filozofia în lumea aceasta, ca într-o casă mare, să caute adc- 
vărul ; chiar dacă l-ar găsi, ei nu vor putea totuși şti că l-au aflat”. 

Exprimarea nedeterminată xenofanică ar putea semnifica 
doar că nimeni nu știe ceea ce el (Xenofan) ne dă aici ca fiind 
cunoscut. Sextus Empiricus, în Adv. Log. I, 110, interpretează 


* De Xenophane etc., c. 1. 
** Adv. Math., VII, $$ 47 —52, 110, 111; VIII, § 326; Pyrrh. Hyp., II, 
c. 4, § 18: 
Kal tò uév ov oxpèç oð mis &vhp lev: obât Tiç Eorxi 
Eidg duol Geâv te xal dooa Aéyw nepl mávrew. 
Ei yàp xat t pădora túyzot reredeoutvov einov, 
Aùtòç Öuwç obx ole: Soxòç 8 Eni răot téTuxTAL ... 
Gore xpuripiov yiveoðar ... trèv SoEaorăv AÓYOV, TOVTÉOTL, Tv To elxórtoç» 
GAMA uh mdv moi naylov Ex6uevov. ó 62 Yvopuuog abro Ilapucvlâng Toð utv 
BoExoroi Aóyov xatéyvw. 

lucrurile în sensul că ,,Xenofan nu suprimă orice cunoaştere 
(xarăAmyiv) ci numai pe cea ştiinţifică şi certă (dăărToTov), 
iar pe cea bazată pe opinie (Thv %o5aor1)v) o păstrează. Acest, 
lucru îl spune el în propoziția : « Asupra tuturor apasă opinia »”. 
„Încât, după el, criteriul este părerea, adică verosimilul, și 
nu ceea ce e ferm şi sigur. Parmenide însă, prietenul lui Xeno- 
fan, a repudiat opinia”. Dar consecventă şi potrivită Unului 
său este suprimarea reprezentărilor, ceea ce face el în mod dia- 
lectic în cele precedente ; sigur este numai că nimeni nu cunoaşte 
adevărul şi nu ştie ce spune cu aceasta; și chiar dacă un gînd 
adevărat îi va fi trecut prin cap, el nu va fi ştiut că acesta a fost 
adevărat ; „părerea apasă peste toate” este și aceasta tot numai 
o părere. 
Constatăm aici la Xenofan existența unei duble conştiinţe : 
o conștiință pură, conștiință a esenței, şi o conştiinţă a opiniei. 
Cea dintii era pentru el conştiinţa divinului, și ea este dialectica 
pură care se comportă negativ față de tot ce e determinat, su- 
primîndu-l. De aceea, după cum el se pronunţă împotriva lumii 
simţurilor şi a determinaţiilor finite ale gîndirii, tot astfel se 
declară în chipul cel mai hotărît şi împotriva reprezentărilor 
mitologice ale grecilor despre zei. Xenofan spune între altele : 
„Dacă boii şi leii ar avea mîini pentru a executa opere de artă 
200 cum fac oamenii, i-ar picta şi ei pe zei, dîndu-le corpul şi figura 
pe care le au ei înşişi”"*. Xenofan condamnă şi reprezentările 
lui Homer și Hesiod despre zei : ,, Homer și Hesiod i-au încărcat 
pe zei cu tot ce este rușinos cînd e vorba de oameni şi cu ce 
merită să fie blamat : furturi, adultere şi înșelări reciproce” *. 
După cum, pe de o parte, Xenofan a determinat esenţa 
absolută în felul acesta ca pe ceea ce e simplu, dar care pătrunde 
ceea ce este, fiind prezent. în acesta, tot astfel, pe de altă parte, 
el filozofează despre fenomene, filozofie despre care,în parte, 
nu ni s-au transmis decît fragmente, iarîn parte aceste păreri 
din domeniul fizicii nici nu prezintă mare interes ; ele nici n-ar 
avea semnificație dialectică; tot atît de puţină ca și părerile 
fizicienilor noştri. În această privinţă, cînd Xenofan spune 


* Brandis, Commenlalionum Eleaticarum, partea I, P- 68. 
** Sext. Emp., Adv. Math., IX. § 193: 
Ilavra Oeoic ED mocoev “Ounps © ‘Hoieðéc = Ti, 
“Ocoa nap’ &vðporos. dvelăea xal póyos oti 
KAfzzzw, uouyevzw TE, xal G))fhove GraTeveL. 

că „din pămînt este totul, și în pămînt sfîrşeşte totul'”*, 
această aserţiune a lui nu are sensul că el ar înţelege prin pă- 
mînt esența (un principiu fizic), sens care era exprimat în apa 
lui Tales. Aristotel spune explicit că nici un filozof n-a consi- 
derat pămîntul ca principiu absolut. 


2. PARMENIDE 


Parmenide este o figură proeminentă în şcoala eleată. 
După Diogenes Laertios, el s-a născut în Eleea dintr-un neam cu 
vază şi bogat. Cu toate acestea, despre viaţa lui se ştie puţin. 
Aristotel ( Metaph., I, 5) înfăţişează ca pe o legendă informaţia 
că el ar fi fost elev al lui Xenofan. Sextus Empiricus îl numeşte 
pe Parmenide prieten (“vopiuoc) al lui Xenofan**. Diogenes 
Laertios* ** relatează mai precis că „,ell-a audiat pe Anaximandru, 
precum şi pe Xenofan, dar nu l-a.urmat pe acesta” (oùx ipcodov- 
(moev adrâ, ceea ce pare a se referi numai la comportarea exterioa- 
ră ; „ela trăit însă împreună cu Aminias şi cu Diochaetes pitagori- 
cianul, l-a urmat mai mult pe acesta şi s-a lăsat convins de el şi 
nu de Xenofan să ducă o viață liniştită”. Este stabilit că viața 
lui Parmenide s-a scurs în general între Xenofan şi Zenon, 
încît el este contemporan cu ei, fiind mai tînăr decît primul şi 
mai în etate decît al doilea. După Diogenes Laertios****, Par- 
menide era în floarea vîrstei în a 69-a olimpiadă (504—501 
a. Chr.). Evenimentul cel mai important este călătoria lui 
la Atena împreună cu Zenon, unde Platon îi pune să se întrețină 
cu Socrate. În general, acest lucru poate fi admis, nu poate fi 


însă stabilit cît adevăr istoric este aici. În Teetet* ****, Platon îl 


face pe Socrate, provocat să examineze sistemul eleaţilor, să 
spună : „Pe Melisos şi pe ceilalți care susțin că totul este Unul 
în repaus nu mă încumet să-i tratez aspru (oprire oxorâuev), 


„__* Sext. Emp., Adv. Math., N, $$ 313, 314; Simplicius, în Arist., Phys., 
p.41: 
"Bu Yalne yàp năvra xal ela yv ndvra reevTă. 
Ilxvrec yàp valve ze xal Öðaroç ExyevâuzoBa. — 
Ti xxi Öðwp av” öooa yivovrar ÎS: pvovrat. 
** Adv. Math., VII, § 111. 

*** Libr. IX, § 21: Exowovnoe è yol 'Aueivig 
“IlvOayopwx&,... yévouvç T? bnăgywov Aaunçoð xal nAOVOLOG, 
ovx bn Eevopávouç elg houyixv xpoerpănr,. 

**** Libr. VIII, § 23. : 

*a*** Teelet, p. 183 (ed. Bekk., p. 263); Sofistul, p. 217 (p. 127). 

dar şi mai puţin pe Parmenide. Deoarece el îmi pare, ca 
să vorbesc ca Homer, demn de consideraţie şi totodată serios 
(ară TÒ 705 “Opipov: aldoi6c te &ua Bewvoc Te); căci am 
avut legături cu el şi am ascultat, discursuri frumoase de la el 
cînd eu eram de tot tînăr, iar el era deja foarte bătrîn”. )n dia- 
logul Parmenide al lui Platon, unde persoanele care conver- 

292 sează sînt, cum se știe, Parmenide şi Socrate, circumstanțele 
istorice ale acestei întîlniri sînt determinate mai de aproape * : 
„„Parmendie era deja foarte bătrîn, cu păr alb de tot, frumos 
ca înfățișare, avînd cam 65 ani ; Zenon se apropia de 40”. — Aceste 
două călătorii au fost situate în olimpiada a 80-a (460—457 
a. Chr.) **. Astfel, Socrate pare totuşi să fi fost prea tînăr — 
născut în olimpiada a 77-a, 4 (469 a. Chr.) — pentru a fi putut 
să ducă dialoguri ca acela pe care-l relatează Platon. De altfel, 
principalul ca acestui dialog, scris în spiritul şcolii eleate, 
aparţine lui Platon însuşi. Mai ştim în legătură cu îm- 
prejurările vieţii lui Parmenide că el s-a bucurat de foarte mare 
stimă şi în fața concetățenilor săi din Eleea; bunăstarea lor 
trebuie atribuită îndeosebi legilor pe care le-a dat lor Parme- 
nide **. În indexul (mivat) lui Cebes (la început) găsim ex- 
presia „o viață parmenidiană” întrebuințată proverbial pentru 
a semnifica o viaţă morală. 


Trebuie notat că Platon, acolo unde este precis vorba de 
şcoala eleată, nu-l aminteşte de loc pe Xenofan, ci numai pe 
Melisos şi pe Parmenide. Iar dacă adăugăm acest fapt la toate 
cele deja relatate, se pare că-i aparține lui Parmenide ceea ce 
a fost redat despre Xenofan. De altfel, faptul că în unul dintre 
dialogurile sale Platon îi conferă lui Parmenide rolul principal, 
punîndu-i în gură. cea mai sublimă dialectică ce-a existat vreo- 
dată, acest fapt nu aparține încă aici. Dacă la Xenofan prin pro- 
poziția „din nimic se naşte nimic” este în general negată naş- 
terea şi ceea ce are legătură cu ea sau poate fi redus la ea, la 
Parmenide opoziția dintre ființă şi neființă apare în formă mai 
determinată, cu toate că încă într-un mod lipsit de conştiinţă. 

293 Sextus Empiricus şi Simplicius ne-au păstrat cele mai 
importante fragmente din poemul lui Parmenide, căci şi Par- 
menide şi-a expus filozofia în formă de poem. Primul fragment 


* P. 127, Steph. (ed. Bekk., p. 4). 

** Tennemann, vol. I, p. 415. 
*** Diog. Laertios, IX, $ 23; vezi și Casaubonus, ad h. l 
**** Sextus Empiricus, Adv. Math., VII, § 111. 


ŞCOALA ELEATĂ 233 


lung este ointroducere alegorică în poemul său despre 
natură. Această introducere este maiestuoasă, oglindește ma- 
niera timpului şi ne arată, în ansamblul ei, un suflet violent, ener- 
gic, care luptă să prindă şi să exprime esenţa. Putem reda filo- 
zofia lui Parmenide de cele mai multe ori cu propriile lui cuvinte. 
Introducerea glăsuiește : 

„Caii care m-au purtat așa cum i-a minat curajul lor, 
m-au dus pe drumul mult vestit al zeiței, care conduce pe băr- 
batul ştiutor spre împărăția adevărului. Fecioare” (simţurile)* 
„arătau calea. Osia înfierbîntată în butucii roţilor scîrțiia, cînd 
fiicele Soarelui”” (acestea ar fi ochii**) „au alergat, spre mine şi, 
părăsind sălaşul nopții, grăbindu-se spre lumină, ridicară cu mîi- 
nile ior vălul, acolo unde sînt porţile căilor zilei și nopţii. Cc- 
reștile fecioare se apropiară de porțile mari a căror dublă cheie 
o păstrează Dike cea mult; pedepsitoare (moAvzorvoc). Tinerele 
fete i se adresează cu cuvinte prietenoase şi o convinseră să ri- 
dice fără întîrziere de pe porţi zăvorul cel în formă de ghindă. 
Date la o parte, porţile lăsară să se caşte o mare deschizătură, 
iar fecioarele mînară caii şi carul prin poarta deschisă. Zeița 
m-a primit cu bunăvoință, mi-a luat mîna dreaptă într-a sa 


şi-mi adresă aceste cuvinte : Fii binevenit, tu care eşti condus. 


aici, în casa mea, de vizitii şi cai nemuritori! Nu o soartă vi- 
tregă, ci Temis şi Dike te-au minat (pe această potecă foarte 
îndepărtată de drumul bătătorit al oamenilor). Trebuie să în- 
veți a cunoaşte totul, atît inima (îrop) neeclintită a adevărului 
care convinge, cît şi părerile muritorilor, în care nu sălășluieste 
ştiinţa adevărată (mio din0f6)... Dar de la această din 
urmă cale ţine-ţi departe gîndul scrutător şi nu lăsa ca obiș- 
nuința cea mult încercată să te împingă pe acest drum şi să as- 
culți de ochii cei buimăciţi, de urechea cea sonoră sau de 
limba ta. Tu trebuie să cîntăreşti numai cu rațiunea învățătura 
mult examinată pe care ti-o voi expune. Drumul îl greșezte 
numai dorința”. 

După aceasta, zeița expune totul: dubla cunoaştere: 1) 
aceea a adevărului, obţinută prin gîndire, şi 2)acecaa 
opiniei formînd cele două părți ale poemului. intr-un alt frag- 
ment* ** ni s-a păstrat partea principală a acestei învățături : 
„Află”, spune zeița, „care Sînt cele două căi ale cunoaşterii. 


* Sextus Empiricus, Adv. Math., VII 112. 
** Ibidem , § 113. 
*** Proclus, în Timaeus, p. 29 b (Brandis, op. cit., pp. 103 şi urm.); Sim- 
plicius, în Arist., Phys., p. 25 a. 

Una [arată] că numai fiinţa este şi că neantul nu este; aceasta 
este calea convingerii, pe ea se află adevărul. A doua cale 
[arată] că fiinţa nu este și că neființa este necesară; despre 
această a doua cale îți spun că este un drum cu totul ira- 
tional, deoarece neantul tu nu-l poți nici cunoaşte, nici 
atinge, nici exprima”. De fapt, neantul se converteşte în 
„„ceva”?, cînd este gîndit şi exprimat. Noi spunem ceva, gîndim 
ceva cînd vrem să gîndim neantul și să-l exprimăm. 

„Este necesar ca ceea ce vorbim și gîndim să fie ceea-ce- 
este, căci ființa este, iar neantul nu este de loc”. Acea- 
sta este determinarea cea scurtă şi acestui neant îi aparține 
în general negația, în formă mai concretă : limita, finitul, măr- 
ginirea ; omnis determinatio est negatio este marea propoziţie a 
lui Spinoza. Parmenide spune că, orice formă ar lua negativul, 
el nu există de loc. A considera neantul ca ceea ce e adevărat 
„este [a merge] pe calea erorii pe care rătăcese numeroși muri- 
tori ignoranți şi cu dublu cap. Căci nepriceperea călăuzeşte 
în pieptul lor simţul lor rătăcit și ei sînt purtaţi încoace şi încolo, 
zăpăciţi ca nişte surzi și orbi, ca niște gloate lipsite de judecată, 
pentru care ființa şi neființa este tot una, și apoi iarăşi nu este 
tot una”?. Greşeala este dea le confunda una cu cealaltă şi de a le 
atribui aceeași valoare sau de a le deosebi, ca şi cînd ceea- 
ce-nu-este ar fi ce e limitat în general. ,,Astfel drumul lor 
al tuturor se reîntoarce înapoi în sine”, el este o mișcare ce 
se contrazice totdeauna pe sine, se dizolvă. Reprezentarea 
omenească consideră acum cutare lucru ca esenţă, iar acum con- 
trariul lui, şi apoi iarăşi un amestec al lor; permanentă contra- 
dicţie. 

„Dar adevărul e numai ceea-ce-este. Aceata e necreat și 
nepieritor, întreg, dintr-o singură origine  (uovvoyeves), ne- 
mişcat şi fără sfîrșit. El nu a fost, nici nu va fi, ci el este acum 
tot, deodată, —unul, continuu. Căci ce naştere (YEvvnv) ai vrea 
să cauţi pentru el? Cum şi de unde ar fi putut el creşte? Nu îţi 
voi îngădui nici să spui, nici să gîndești că el s-a născut din ceea- 
ce-nu-este, fiindcă nu se poate nici spune şi nici gîndi că ceea- 
ce-este nu este. Ce necesitate (Xptoc) l-ar fi putut face să se 
ivească mai curind sau mai tîrziu din neant? Prin urmare, 
ceea-ce-este trebuie sau să fie întru tot (zăuzav) sau să nu fie 
de loc. Niciodată puterea convingerii nu va permite ca ceva să 
se nască vreodată din ceea-ce-nu-este””* *. „Astfel nașterea a 


_* Simplicius, în Arist., Phys., p. 19 a şi 25 a şi b. 
** Ibidem, p. 17 a şi 31 a. 

dispărut (antofeora.), iar pierirea este de necrezut (ănto7og). 
Ceea-ce-este nu e divizibil, deoarece el își este absolut identic 
sieşi ; căci nu este aici un mai mult, altfel nu ar fi coerent, şi 
nici un mai puțin, ci totul e plin de ființă. Astfel, totul este o con- 
tinuitate, căci ființa se mărginește cu ființa. Ccea-ce-este e 
neschimbător şi imobil în sine însuși (xetrar), e ferm în sine 
însuşi, ţinut în limitele legăturilor puternice de puternica nece- 
titate. De aceea nu putem spune că ceea-ce-este e infinit (ăreAev- 
no), căci nu îi lipseşte nimic ; iar dacă ar fi infinit, i-ar lipsi 
totul''**. Această ființă nu este nedeterminatul (ăzerpov), 
dat fiind faptul că ea este ţinută în limitele necesităţii. Aris- 
totel atribuie astfel lui Parmenide delimitarea (rerepaoutvov). 
Sensul care trebuie atribuit termenului de „limită” este deter- 
minat. Dar la Parmenide aceea ce limitează în chip absolut 
este necesitatea (ġv&yxņ, ixn) strict determinată în sine, ab- 
solută. Este important faptul că el a depășit conceptul confuz 
de „infinit”. 

„» Gîndirea, şi aceea ce în virtutea căruia gîndul este totuna. 
Căci tu nu vei găsi gîndirea fără ceea-ce-este şi în care ea se 
exprimă” (se manifestă, èv 4 rmeparioutvov èotiv); „căci 
nimic nu este şi nu va fi în afară de ceea-ce-este””* (de fiinţă). 
Aceasta este ideea principală. Gîndirea se produce pe sine; 
ceea ce e produs este un gînd; în consecință, gîndirea este 
identică cu ființa ei, fiindcă ea nu este nimic în afară de 
ființă, în afară de această mare afirmaţie. Plotin” **, relatînd 
acestea, spune : ,, Parmenide a susținut această concepţie întrucît 
el nu a situat ființa în lucrurile sensibile”. 

Sofiștii au iras de aici concluzia: ,,Totul este adevăr, 
nu există eroare, deoarece eroarea este nefiinţa, care nu poate 
fi gîndită”. Filozofarea propriu-zisă a început cu Parmenide ; 
aici trebuie văzută ridicarea în domeniul a ceea ce e de natură 
ideală. Un om se liberează de toate reprezentările şi părerile, 
le -neagă orice caracter de adevăr și susține că numai necesi- 
tatea, fiinţa, este adevărată. Acest început este, se înţelege, 
încă neclar şi nedeterminat; nu poate fi explicat mai mult 
ceea ce conţine acest început ; dar tocmai acest proces de expli- 
care constituie elaborarea filozofiei însăși, elaborare care aici 
* Simplicius, în Arist., Phys., p. 31 b. 

** Ibidem, p. 19. 
*** Eneida, V, dibr. I, c. 8: Iapueviðng î inre zo thg rovavrnc â6Erc z4 oor 


zig zxÒTÒ owviiyev öv xal vodv, xal tò dv oùx èv aioðr Toig èriðeTo Tò yàp 
aùtò voeiv tori ze xal èlvat Afywv, zal dxivntòv è AtyeL ToŬTto. 

nu este încă dată. De aceasta se leagă dialectica potrivit căreia 
ceea ce se sehimbă nu are adevăr; deoarece, dacă luăm deter- 
minaţii în sensul lor curent, se ajunge la contradicții. 

Avem apoi, la Parmenide, expuneri metaforice. Cînd vor- 

beşte despre totalitatea ființei, avem şi forma: ,,Deoarece 
limita extremă a ființei este desăvirşită (reipas TúuaTtov), ea 
èste împlinită în toate direcţiile, asemenea masei unei sfere 
bine rotunjite (e5xwxdov opaiprs èvalyxov öyxo), păstrîn- 
du-se în echilibru (ueoo60ev iconaàès măvry, în toate păr- 
țile sale plecînd de la centru, căci ea nu poate fi aici sau 
acolo mai mare ori mai mică. Fiindcă nu este nici o neființă 
care s-o împiedice să se extindă în mod egal”, care o împiedică 
să ajungă la unitate cu ea însăși, „şi nici nu este nici o ființă 
în care să fie un gol al fiinţei care să fie mai mult aici și mai 
puţin acolo. Deoarece totalitatea fiinţei nu are lipsuri, astfel 
ea este pretutindeni în același fel, aceeași cu sine (loov óuðç\, 
în ce priveşte determinaţiile ei''*. Plotin** spune :,, El compară 
fiinţa cu o formă sferică, deoarece ea cuprinde în sine totul, 
iar gîndirea nu este în afara ei, ci este conținută în ea”. Forma 
sferică este forma ce se poartă pe sine în mod egal. lar Simpli- 
cius: „Nu trebuie să ne mirăm, deoarece, din cauza ţinutei 
lui poetice, el se menține şi pe planul unei ficțiuni mitologice 
(mâdouaTos)”?. Cu acest prilej ne vine îndată în minte că sfera 
este mărginită (şi încă în spaţiu) şi că de aceea trebuie să fie 
altceva dincolo de ea. Dar conceptul sferei înseamnă identi- 
tate de comportare a ceea ce a diferit, deşi prin el trebuia să 
fie exprimată tocmai nediferențierca. Prin urmare, nu avem 
aici o imagine justă. 

La această doctrină a adevărului, Parmenide mai adaugă 
învăţătura despre părerile omenești, sis- 
temul înşelător al lumii*** : „Oamenii au pus două forme în 
opiniile lor, dintre care una nu trebuia să fie, șiîn privința 
aceasta s-au înşelat. Dar ei le-au opus una celeilalte în ce pri- 
veşte forma lor şi le-au atribuit semne distinctive diferite : 
uneia dintre ele, ei îi acordă focul eteric al flacării, ce e 
de tot fin, absolut identic cu el însuşi (Eavr návtooe twÖTóv); 
dar neidentie cu altul. Cealaltă este tocmai contrariul lui, 
anume noaptea sumbră, esența densă şi grea”. Celui dintîi 


* Simplicius, op. cit., p. 27 b şi 31 b. 
** Eneida V, libr. I, c. 8: 75 öv cpaipne öyxy àneixtķov, ött mávtæ 
čyet nepietâmupăva, xal örı tò vosiv ox Eu, GAY èv iaut. 
*** Simplicius, op. cit., p. 7 b şi 39 a. 

i se atribuie căldură, moliciune, lipsă de greutate, acestuia din 
urmă recele. ,,Dar fiindcă toate au fost numite lumină și noapte 
şi fiindcă determinaţiile acestora sînt atribuite cutăror sau 
cutăror lucruri, toate sînt pline în acelaşi timp de lumină și 
de întunecată noapte, ambele sînt la fel, deoarece nimic nu este 
fără amîndouă”. Asemenea lui Aristotel *, și ceilalţi istorio- 
grafi susțin în unanimitate că Parmenide stabileşte pentru 
sistemul lucrurilor fenomenale două principii: caldul şi recele ; 
datorită legăturii care există între acestea, există totul. Lumina, 
focul, este determinat ca ceea ce e activ, ceea ce dă viaţă; 
noaptea, recele, ca ceea ce este pasiv. 

Parmenide vorbeşte şi în felul lui Pitagora — de altfel 
Strabon îl numește vip IluBayogetog; — în cuprinsul repre- 
zentării următoare ** : „Sînt coroane (orepăvau) împletite 
unele peste altele (Emaă4fovg), dintre care una este totdeauna 
din ceea ce nu e dens (ăpaiov), iar cealaltă din ceea ce e dens 
(7wxv05) ; între care se găsesc altele, făcute din lumină și întu- 
neric amesteeate... (cele mai strîmte sînt din foc impur, cele 
de deasupra lor, din noapte, prin care trece forța flăcării)... 
Dar ceea ce le ține pe toate laolaltă este ceva ferm, asemenea 
unui zid, sub care este o coroană de foc; şi coroana cea mai din 
mijloc din cele nedense este şi ea de foc. Iar cea mai din 
mijloc dintre cele făcute din lumină şi întunerec este zeiţa” 
(5aiuov, natura), „care dirijează totul (xvfepvi;7ns), distribu- 
itorul (xAnpo5xos), Dike şi Necesitatea. Fiindcă ea este prin- 
cipiul oricărei producţii pămintești şi al oricărui amestec, 
principiu care împinge elementul masculin să se amestece 
cu cel feminin şi invers... Ea şi-a luat ca ajutor pe 
Fros” şi a creat din acesta pe toți zeii ***. Mai departe se 
spune : „Aerul este o secreție a Pămîntului (&vazvoy), Soarele 
şi calea laptelui sînt exalaţia focului, Luna este amestec de aer 
şi foc” etc. 

Ne mai rămîne acum să arătăm cum a explicat Parmenide 
senzația şi gîndirea ; explicaţie care ar putea, fără îndoială, 
apărea ca o explicație materialistă. Anume, Teofrast observă 
în legătură cu aceasta : „Parmenide n-a determinat nimic mai 
de aproape în această privinţă, ci numai că, existînd două 
clemente, cunoaşterea este determinată potrivit. preponderenţei 


* Metaphys., I, 3 şi 5. 
** Plutarh, De plac. philos., II, 7; Eusebius, XV, 38 ; Stobaeus, Kel. Phys., 
c. 23, p. 482—484 ; Simplicius, op. cit., p. 9 a și 7 b. 
*** Cf. Brandis, op. cit., p. 162. 

sw unuia dintre aceste elemente ; fiindcă, după cum este precum- 
pănitor caldul sau recele, gîndul devine altul : mai bun şi mai 
pur este cel determinat de cald, totuși are și el nevoie de o 
anumită măsură” *. . 


După cum îi rămîne omului in membrele hoinare*' amestecul” *, 
Tot astfel ii este şi inteligența ; fiindcă ceea ce gindeşte în om 

Este totodată şi natura membrelor fiecăruia şi a totului ; 

Căci, din ceea ce este, cel mai mult este doar gindul. 


„„Prin urmare, pentru el senzaţie şi gîndire este tot una; 
el face să se nască memoria şi uitarea din acestea prin amestec. 
Dar nu precizează dacă ele intră în proporţie egală în amestec, 
dacă e gîndire sau nu, sau ce fel de stare este aceasta. Este 
însă clar faptul că ela atribuit simţire și la ce este opus în sine 
şi pentru sine, întrucît spune : ceea ce e mort nu simte lumina, 
caldul şi vocea, deoarece îi lipsește focul; simte însă recele, 
liniștea şi ce este opus; şi în general orice existent posedă o 
anumită cunoaştere (“/vâoiv tiva)”. De fapt, această concepţie 
a lui Parmenide este, dimpotrivă, contrariul materialismului, 
acesta caracterizindu-se prin faptul că el compune sufletul 
din părți, din forţe independente (calul de lemn al simțurilor). 


3. MELISOS. 


Este puţin de spus despre el. Aristotel, unde îl mentio- 
nează, îl aminteşte totdeauna împreună cu Parmenide, ca 
identic acestuia în ce priveşte concepţiile. Melisos este numit: 
elev al lui Parmenide***, numai că această calitate de a fi elev 
este ceva nedeterminat. Se mai relatează despre el că ar fi 
avut legături şi cu Heraclit. Era de origine din Samos, ca şi 
Pitagora ; şi de altfel a fost un om de stat care s-a bucurat 
de consideraţie în mijlocul poporului său. Plutarh"*** relatează 

so că Melisos, ca amiral al celor din Samos, a cîștigat o victorie 
într-o luptă contra atenienilor. A fost în floarea vîrstei în a 
84-a olimpiadă (444 a. Chr.). Din punct de vedere filozofic 
este puţin de notat: despre el. Din scrierea lui în proză despre 


* De sensu, p. 1, ed. Stephen, 1557 (citante Filleborn, p. 92). 
** TOAVTAQYTWV. 

*** Diog. Laertios, IX, § 24. 
**** În Pericle, c. 26. 

natură, Simplicius” a păstrat mai multe fragmente, care 
conțin aceleaşi gînduri și argumentări ca şi fragmentele parme- 
nidiene, însă în parte într-o formă ceva mai amănunţită. 
Se pune întrebarea dacă ceea ce-i atribuie Aristotel lui Xeno- 
fan nu-i aparține cumva lui Melisos? Din punctul de vedere 
al formei, cele atribuite de Aristotel lui Xenofan se prezintă 
prea elaborat nu numai pentru acesta, dar chiar şi pentru 
Parmenide. 


Cît priveşte deosebirea care există între filozofia lui Melisus 
şi filozofia lui Parmenide, Aristotel ne dă numai precizările 
următoare : a) „Parmenide pare a concepe pe Unu potrivit 
conceptului (xară A6%Y0v), iar Melisos conform materiei (x«® ð- 
any)’; — primul pare a concepe esența ca esență a gîndirii, 
acesta din urmă o concepe ca materie. Decît, în esenţa pură, 
fiinţă, Unu, această deosebire cade: atît materia pură, cît 
şi gîndul pur (cînd vorbesc eu de această diferență) nu există 
pentru Parmenide şi Melisos înşişi, ci sînt suprimate; ea a tre- 
buit să existe numai în modul lor de exprimare prin care ar 
fi putut să pară că Unul (uăMov qpoprtx6c)** a conceput esenţa 
mai curînd aşa, iar celălalt mai curind altfel. 

Sau precizarea că f$) deosebirea constă în faptul că .,Par- 
menide a susținut că ființa, care e una, este limitată, iar Melisos 
că este nemărginită””. Dacă Parmenide ar fi susținut într-adevăr 
că Unu [fiinţa] este mărginit, el şi-ar fi contrazis nemijlocit 
propria filozofie, fiindcă limita este nefiinţa ființei; el ar fi 
afirmat neființa. Dar cînd Parmenide vorbeşte despre limită 
constatăm că în general limbajul lui poetic nu este pretutindeni 
exact ; şi apoi limita ca limită pură este ea însăşi simplă, e 
absolută negativitate. Fiinţa, ca ființă simplă, este limită 
absolută a tot ce se spune și se afirmă; adică în ea orice alt 
ceva este suprimat. Necesitatea este şi ea această negativitate 
pură, mișcare pură în sine însăşi (deși nemișşcată ca gînd); 
este absolut contrariul, legat; de contrariul său. 

y) Sau, a treia precizare referitoare la deosebirea dintre 
filozofia lui Parmenide şi filozofia lui Melisos: Parmenide 


a formulat în același timp şi o știință a opiniei (sau a realității), 


căreia i s-ar opune deci fiinţa ca esență pentru gîndire. 


* Op. cil., p. 7 şi urm. 
** Aist., Phys., 1, 2. 

4. ZENON 


Particularitatea lui Zenon este dialectica. El este maestrul 
şcolii eleate : prin el gîndirea pură a acestei şcoli devine miş- 
care a conceptului în el însuşi, suflet pur al ştiinţei; el este 
inițiatorul dialecticii. Anume, la eleaţii de pînă acum am avut 
numai propoziția : ,„,Neantul nu este real, el nu este de loc, 
şi deci naşterea şi pieirea sînt înlăturate”. In schimb, la Zenon 
întîlnim, fără îndoială, şi o astfel de afirmare şi o suprimare 
a ceea ce o contrazice, dar îl vedem în acelaşi timp începînd 
nu cu această afirmare, ci vedem rațiunea făcînd începutul, 
— o vedem cum, calmă în sine însăși, nimiceşte ceea ce este 
afirmat ca ființind. Parmenide afirmase: „Totalitatea este 
neschimbătoare, căci în schimbare ar fi pusă nefiinta a ceca 
ce este; or, nu este decît fiinţa, în «este nefiinţa » subiectul 
şi predicatul se contrazic”. Zenon, dimpotrivă, spunea : ,,Puneţi 
schimbarea voastră ; în ea, ca schimbare, este neantul ei, sau 
ea nu este nimic”. În plus, pentru premergătoriilui Zenon, schim- 
barea era mișcare determinată, împlinită; Zenon a vorbit 
îndreptîndu-se contra mișcării ca atare, adică a mișcării pure. 

Zenon a fost și el un eleat; a fost cel mai tînăr dintre ei 
si a trăit, îndeosebi la început, împreună cu Parmenide. Acesta 
l-a îndrăgit foarte tare şi-l considera ca pe un fiu al său. Pe 
adevăratul său tată îl chema Teleutagora. Zenon s-a bucurat 
în cursul vieții sale de mare cinstire, nu numai în cuprinsul 
orașului său natal, ci a fost în general celebru şi deosebit de 
prețuit ca învăţător *. Platon** aminteşte referitor la Zenon 
că veneau la el bărbaţi din Atena și din alte locuri ca să fie 
formaţi de el. I se atribuie ca semn al unei mîndre mulțumiri 
de sine faptul că (în afară de călătoria făcută la Atena) el şi-a 
petrecut fără întrerupere viaţa în Elcea şi n-a trăit timp mai 
îndelungat în Atena cea mare şi puternică pentru a culcge aici 
glorie***. Deosebit de celebră i-a devenit moartea datorită tăriei 
sufletului lui, manifestată prin jertfirea vieţii sale pentru a eli- 
bera un stat de tiranul său (faptă povestită în chipuri foarte 
diferite ; nu se știe dacă e vorba de patria sa Elcea sau de un 
stat sicilian ; numele tiranului diferă de la o povestire la alta 
şi, în gencral, nu ni se relatează legături istorice mai precise). 


* Diog. Laertios, IX, $ 25. 
** Cf. Platon, Parmenide, p. 126—127,' ed. Stephen (p. 3—5, ed. Bekk.). 
*** Diog. Laertios, IN, $ 28. 

Faptul s-a petrecut în modul următor *. Anume, el intrase 
într-o conjurație care urmărea răsturnarea tiranului, însă 
oriplotul a fost trădat. Cînd tiranul a ordonat ca Zenon să 
fie supus în chip și fel torturii în fața poporului pentru a stoarce 
de la el divulgarea numelor conjuraților și l-a întrebat care 
sint duşmanii statului, Zenon a indicat tiranului în primul 
rînd pe toți prietenii acestuia ca participanţi la complot și 
apoi l-a numit pe tiran însuși ciumă a statului. Astfel, puter- 
nica dojană a filozofului, precum şi torturile înfiorătoare' sufe- 
rite de el și moartea, ridicînd curajul cetățenilor, i-a împins să 
năvălească asupra tiranului, să-l ucidă şi să-şi recâștige liber- 
tatea. În mod variat este povestită mai cu seamă ultima scenă, 
manifestarea acelei stări sufleteşti violente, de mînie: Zenon 
s-ar fi prefăcut că mai doreşte să-i spună tiranului ceva la 
ureche, şi atunci l-ar fi apucat cu dinţii de ureche, ţinîndu-l 
ferm pînă ce poporul l-a omorît lovindu-l. Alți informatori 
relatează că Zenon ar fi apucat pe tiran de nas. Iarăşi, alţii 
povestesc că, după ce a dat răspunsul amintit mai sus, Zenon, 
supus celor mai mari chinuri, şi-a muşcat limba şi i-a scuipat-o 
tiranului în obraz, ca să-i arate că nu va putea scoate nimic 
de la el; Zenon a fost apoi zdrobit într-o piuă. 


304 


1. Cît priveşte conţinutul tezelor. sale, filozofia lui 
Zenon este, în ansamblu, aceeași cu cea pe care am întîlnit-o 
la Xenofan şi la Parmenide, cu deosebirea că momentele şi 
opoziţiile sînt exprimate în mai mare măsură ca gînduri și 
concepte. Deja în tezele sale ** constatăm progres : el a mers 
mai departe în relevarea opoziţiilor şi a determinaţiilor. 

„E cu neputinţă — spune el — ca, atunci cînd ceva este, 
să se nască (şi anume Zenon se referă aici la divinitate); căci 
acest ceva ar trebui să se nască sau din același sau din neace- 
laşi ; dar şi una și alta este cu neputinţă: fiindcă acelașului 
nu-i revine în mai.mare măsură să fie creat decît să creeze, 
identicii trebuind să aibă aceleaşi determinaţii unul față de 
altul”. O dată admisă identitatea, dispare deosebirea dintre 
creator şi creat. „Tot atît de puţin se poate naşte neacelașul 
din neacelaşi ; căci, dacă din ceea ce e mai slab s-ar naște ceea 
ce este mai tare sau din ceea ce e mai mic ceea ce este mai mare, 
sau din ceea ce e mai rău ceea ce este mai bun, ori invers, 
dacă s-ar naşte ceea ce e mai rău din ceea ce este mai bun, 


IX] 


05 


* Diog. Laertios, IX, $26 — 27; Menag., ad h.l. ; Valerius Maximus, III, 3. 
** Aristotel, De Xenophane, Zenone etc., c. 3. 


16 — Prelegeri de istorie a filozofiei, vol. I 

s-ar naște ceva-ce-nu-este din ceva-ce-este : ceea ce e imposibil, 
deci Dumnezeu este veşnic”. Această poziţie a fost apoi numită 
panteism (spinozism), care se bazează pe principiul ex nihilo 
fit nihil. La Xenofan şi la Parmenide am avut ființă şi neant. 
Din nimic provine nemijlocit nimic; din ființă, fiinţă ; dar ele 
nu devin, aşa sînt deja. Fiinţa este identitatea exprimată ca 
nemijlocită; dimpotrivă, identitatea, ca fiind identitate, pre- 
supune mișcarea gîndului şi mijlocire, reflexie-în-sine. Fiinţa 
şi neființa stau în felul acesta una lîngă alta, fără să fie sesizată 
unitatea lor ca determinaţii diferite ; aceste determinaţii dife- 
rite nu sînt exprimate ca diferite. La Zenon neidentitatea este 
celălalt membru față de identitate. 

Mai departe e dovedită unitatea lui Dumnezeu: „Dacă 
Dumnezeu este tot ce e mai puternic, îi revine să fie unul; 
fiindcă dacă ar fi doi sau mai mulți Dumnezei, el n-ar fi mai 
puternic decît ceilalți; dar, lipsindu-i astfel puterea peste 
ceilalți, el n-ar mai fi Dumnezeu. Prin urmare, dacă ei ar fi 
mai mulți, ei ar fi mai puternici sau mai slabi unii față de cei- 
lalți, deci n-ar fi Dumnezei, fiindcă ţine de însăși natura lui 
Dumnezeu de a nu avea peste sine nimic ce ar fi mai puternic 
decît el. Dacă ei ar fi aceeași, Dumnezeu n-ar mai avea natura 
de a trebui să fie tot ce este mai puternic; deoarece același 
nu este nici mai rău nici mai bun decît același, adică acelaşi 
nu se deosebește de același. „Prin urmare, dacă există Dumnezeu, 
şi anume un astfel de Dumnezeu, eleste numai unul;el n-ar 
putea face tot ce ar vrea dacă ar exista mai mulți Dumnezei”. 

„Fiind unul, el este pretutindenea acelaşi, aude, vede şi 
are și celelalte senzaţii pretutindenea ; căci dacă n-ar fi aşa, 
una dintre părţile lui Dumnezeu ar avea putere asupra celei- 
lalte”? (una dintre acestea ar fi acolo unde nu este celalaltă, 
după ce va fi înlăturat-o; una dintre ele ar avea determinaţii 
care i-ar lipsi celeilalte), „ceea ce e cu neputinţă. Dat fiind faptul 
că Dumnezeu este pretutindenea același, el are formă sferică, 
căci el nu este aici aṣa, iar în altă parte altfel ci este pretutindeni 
la fel”. Apoi : „Fiind etern şi unic și sferic, el nu este nici infi- 
nit (nemărginit), nici mărginit, deoarece «) nemărginit este 
ceea-ce-nu-este, fiindcă acesta nu are nici mijloc, nici început 
şi sfîrşit, şi nicipărţi ;aşa ceva estenemărginitul. Dar cum este ceea- 
ce-nu-este, nu este ceea-ce-este““. Nemărginitul este nedetermi- 
natul, negativul ; elarfi ceea-ce-nu-este, suprimarea ființei, şi ast- 
fel el este determinat însuşi ca ceva unilateral. 6),,Dacăar fi mai 
mulți s-ar produce o delimitare reciprocă ; dar cum nu este decît 

Unul, elnu este mărginit”. Şi Zenon arată că :,,Uniculnu se miş- 
că şi nici nu este nemișcat. Fiindcă nemișcat «) este aceea-ce-nu-es- 
te” (în ceea-ce-nu-este nu are loc nici o mișcare ; o dată cu lipsa 
de mișcare ar fi afirmată nefiinţa sau vidul, nemişcatul este 
negativ); „căci în el nu intră altceva şi nici el nu intră în alt- 
ceva. B) Mişcaţi sînt însă numai cei ce sînt mai mulţi; căci 
Unul ar trebui să se miște în altceva”. Mişcat este numai ceca 
ce e deosebit de altceva; este presupusă aici o multiplicitate 
de timp și spaţiu. „În consecinţă, Unul nici nu e în repaus 
şi nici nu este în mişcare ; căci el nu este identic nici cu ceea- 
ce-nu-este şi nici cu multiplul. Astfel se comportă Dumnezeu 
sub toate aceste aspecte, fiindcă el este veşnic şi unul, acelaşi 
cu sine însuși și sferic, nu e nici nemărginit nici mărginit, nu 
e nici în repaus nici în mişcare”. Din faptul că nimic nu se 
poate naște din ceea ce este același sau neacelaşi, Aristotel 
trage concluzia că „sau nu există nimic în afară de Dumnezeu, 
sau şi tot restul este etern” *. 


În acest mod de raţionare avem o dialectică pe care o 
putem numi raționare metafizică. La baza ei se află principiul 
identităţii : ,„,Neantul este identic cu neantul, nu trece în ființă, 
nici invers; din identic nu poate lua naştere deci nimic”. 
Fiinţa, Unul şcolii eleate nu este decît această abstracţie, 
această scufundare în abisul identității proprie intelectului. 
Modul acesta de argumentare, cel mai vechi mod de argumen- 
tare, este valabil pînă în ziua de azi, de exemplu în aşa-numi- 
tele dovezi despre unitatea lui Dumnezeu. Vedem că de acest 
mod de argumentare este legat un alt fel de raționare metafizică : 
se fac presupuneri, de exemplu, privitor la puterea lui Dum- 
nezeu şi se trag concluzii de aici, se neagă predicate. Acesta 
este modul cel mai obişnuit al deducerilor noastre. În privinţa 
determinaţiilor este de notat că acestea, fiind ceva negativ, 
sînt ţinute toate departe de ființa pozitivă, numai ea reală. 

Noi ajungem la această abstracție pe alt drum, nu avem 
nevoie de dialectica la care a recurs școala eleată ; calea noastră 
este banală şi mai scurtă. Noi spunem : Dumnezeu este neschim- 
bător, schimbarea aparține numai lucrurilor finite (această 
din urmă propoziție desprinsă oarecum din experienţă). Avem 
astfel, pe de o parte, lucrurile finite şi schimbarea, pe de altă 
parte invariabilitatea în această abstractă şi absolută unitate 


3 


* De Xenophane, Zenone et Gorgia, c. 4: Gore î o5ătv oz, nap tòv Neòv, 
A xal TAAL &tòtx zăvra. 

cu sine. Este aici aceeaşi separare, numai că noi considerăm 
ca fiinţă şi finitul ; ceea ce eleaţii au refuzat. Sau plecăm de la 
lucrurile finite la specii, la genuri, lăsăm la o parte negativul, 
şi atunci genul suprem este Dumnezeu, care, ca ființă supremă, 
este numai afirmativă, dar lipsită de orice determinare. Sau 
trecem de la finit la infinit, spunînd că finitul, fiind mărginit, 
trebuie să-şi aibă temeiul în infinit. In toate aceste forme, nouă 
cu totul familiare, este conținută aceeaşi problemă grea care 
se ivește şi în legătură cu gîndul eleat, şi anume de unde pro- 
vine determinarea, cum trebuie înțeleasă ea în cuprinsul Unului 
însuşi, lăsînd la o parte finitul, și cum trece infinitul în finit ? — 

sos Eleaţii se deosebesc în gîndirea lor de această gîndire obişnuită 
şi reflexivă a noastră prin faptul că ei au procedat aici specu- 
lativ — anume speculativul este aici să susţii că schimbarea 
pur şi simplu nu există — şi au arătat astfel că, îndată ce 
presupunem fiinţa, schimbarea în sine este o contradicţie, e ceva 
incomprehensibil ; deoarece din Unu, din ființă, este înlăturată 
determinaţia negativului, a multiplului. Prin urmare, în timp 
ce noi în reprezentarea noastră considerăm ca reală şi lumea 
finită, eleaţii au fost mai consecvenţi, întrucît ei au înaintat 
pînă acolo încât au susținut că nu există decît Unu, iar negativul 
nu există de loc; consecvență care, deşi trebuie să fie admirată 
de noi, rămîne totuşi o mare abstracţie. 

Deosebit de remarcabilă este la Zenon conştiinţa supe- 
rioară a faptului că, atunci cînd e negată o determinaţie oarecare, 
această negaţie este, la rîndul ei, ea însăşi o determinaţie, și 
apoi în negația absolută nu trebuie negată numai una dintre 
determinaţii, ci ambele determinaţii opuse. Mai întîi este negată 
mișcarea, astfel esenţa absolută este imobilă ; sau este negată 
determinaţia de „finit”, astfel esenţa este pur infinită: dar 
aceasta este şi ea o determinaţie, şi e ea însăşi finită, cum vom 
vedea îndată. Tot astfel, fiinţa este faţă de neființă o deter- 
minaţie ; vom vedea-o curînd și pe aceasta suprimată. 

Esenţa (ființa) absolută, pusă ca Unu sau ca fiinţă, este 
pusă astfel prin negaţie ; ea este determinată ca ceea ce este 
negativ şi deci ca neant, iar neantului îi revin aceleaşi predicate 
ca şi fiinţei ; fiinţa pură nu este mişcare, este neantul mișcării. 
Acest lucru, îl bănuieşte Zenon ; şi fiindcă el a prevăzut că 
fiinţa este opusul neantului, el neagă lui Unu ceea ce trebuia să 
fie spus despre neant. Dar tot așa a trebuit să se întîmple şi 
cu restul. Unul este ceea ce e mai puternic, prin aceasta el 
este determinat, propriu-zis, ca nimicire absolută, fiindcă 

puterea este tocmai neființa absolută a unui altceva, e vidul. 
Unu este de asemenea neantul multiplului; în neant, ca şi sos 
în Unu, multiplul este suprimat. Această dialectică superioară 
o găsim la Platon în dialogul său Parmenide. Aici se desfăşoară 
această dialectică numai cu privire la unele determinaţii și 
nu referitor la înseși determinaţiile de „Unu” şi de ființă”. 

Conștiinţa superioară este conștiința nimicniciei fiinţei, 
ca a ceva determinat față de neant, pe de o parte la Heraclit 
și, apoi, pe de altă parte la sofişti; cu aceasta nu mai rămîne 
în picioare nici un adevăr, nimic ce-este-în-sine, ci numai ceea- 
ce-este-pentru-altceva, sau certitudinea proprie conștiinței 
individuale şi certitudinea ca infirmare, ca latură negativă a 
dialecticii. 

2. Dar am amintit deja că adevărata dialectică 
obiectivă o găsim tot la Zenon. 


Zenon are foarte importanta particularitate de a fi părin- 
tele dialecticii, cu toate că în cele ce am văzut pînă acum el nu 
se prezintă tocmai ca atare, făcînd în această privinţă numai 
începutul, deoarece el neagă predicate ce se opun. Prin urmare, 
Xenofan, Parmenide, Zenon aşază la baza gîndirii lor principiul : 
neantul este neant, neantul nu există de loc, sau identicul 
(Melisos) este esenţa : adică ei au afirmat ca esență unul dintre 
predicatele opuse. Ei au stabilit ferm acest lucru; de acum, 
unde vor întîlni într-o determinaţie opoziţia, vor suprima o dată 
cu ea determinaţia. Dar, astfel, aceasta se suprimă numai prin 
altceva, prin stabilirea pe care o fac eu, prin distincţia pe care 
o fac afirmînd că o latură este adevărul, iar cealaltă e lipsită 
de realitate (se pleacă de la o propoziţie determinată) ; nimic- 
nicia acestei laturi nu apare în ea însăși: ea nu se suprimă 
pe sine însăşi ; adică nu se suprimă fiindcă ar avea în ea o con- 
tradicţie ca, de exemplu, mişcarea : am stabilit ceva, am stabilit 
că ea este lipsită de realitate ; am arătat, conform presupunerii, 
acest lucru cu privire la mișcare ; rezultă deci că mişcarea e 
lipsită de realitate. Dar o altă conştiinţă nu stabileşte acelaşi 
lucru ; eu declar cutare lucru ca nemijlocit adevărat ; altul are +10 
dreptul să stabilească că altceva este nemijlocit adevărat, 
de exemplu mişcarea. Cum este de obicei cazul, cînd un sistem 
filozofic oarecare combate alt sistem, adică primul sistem este 
luat drept bază : se duce lupta împotriva celuilalt pornind de 
pe această bază. În felul acesta, treaba se face uşor : „celălalt 
sistem nu conţine adevăr, fiindcă nu concordă cu al meu”; 


246 ISTORIA FILOZOFIEI ELENE 1. I 


celălalt are însă dreptul de a spune același lucru. Eu nu trebuie 
să dovedesc că sistemul cutare nu e adevărat recurgînd la alt- 
ceva, ci să dovedease aceasta prin el însuși. Nu este 
suficient să dovedesc justeţea sistemului sau a principiului 
meu și să scot apoi concluzia că sistemul 'sau principiul opus 
este fals ; pentru acest alt principiu, principiul meu va apărea 
totdeauna ca ceva străin, ca ceva exterior. Ceea ce este fals 
nu trebuie prezentat ca fals fiindcă opusul lui este adevărat, 
ci dovedit ca fals în el însuşi. 

Această înțelegere judicioasă o vedem trezindu-se în gîn- 
direa lui Zenon. În dialogul Parmenide al lui Platun este foarte 
bine înfăţişată această dialectică *. Platon îl face pe Zenon 
să vorbească în felul următor despre dialectică : Socrate spune 
că „Zenon în scrierea sa afirmă în fond acelaşi lucru pe care-l 
susține Parmenide, anume că totul este Unu, dar el vrea, 
recurgînd la altă formă, să ne amăgească, făcîndu-ne să credem 
că el spune ceva nou. Parmenide arată în poemele sale că totul 
este Unu, iar Zenon, la rîndul lui, susţine că multiplul nu există”. 
Zenon răspunse că „el a scris această lucrare mai curînd împo- 
triva celor ce caută să ridiculizeze (xwuq5eiv) teza lui Parme- 
nide, întrucit arată ce absurdităţi și contradicții decurg din 
afirmaţia făcută de el. El a combătut deci pe cei ce afirmă 
ființa multiplului, arătîndu-le că de aici decurg lucruri și 
“mai absurde decît cele ce decurg, după ei, din teza lui Par- 
menide”. 

Aceasta este determinarea mai precisă a dialecticii obiective. 
Vedem că în această dialectică gîndul simplu nu se mai fixează 
pe sine pentru sine, ci, întărit, transpune războiul în ţara ina- 
micului. Prin această latură a ei, este prezentă dialectica în 

su conştiinţa lui Zenon. Dar ea trebuie considerată şi pe latura ei 
pozitivă. Potrivit reprezentării obişnuite despre ştiinţă, unde 
propoziţiile sînt rezultat al demonstraţiei, aceasta este mişcarea 
înţelegerii, e legătură prin mijlocire. Dialectica este în general 
a) dialectică exterioară, este o mişcare diferită de actul care 
cuprinde laolaltă această mișcare [exterioară]; ß) dialectica 
nu este numai o mișcare a înţelegerii noastre, ci é o mișcare 
demonstrată prin esența obiectului însuşi, adică prin conceptul 
pur al conţinutului. Primul gen de dialectică este maniera 
de a considera obiectele arătînd în ele temeiuri şi laturi prin 
care facem să devină şubred tot ceea ce altfel trece drept 
ferm stabilit. Aceste temeiuri pot fi apoi şi cu totul exterioare ; 


+ P, 127—128, cd. Steph. (p. 6—7, ed. Bekk.). 

cînd va fi vorba despre sofiști, ne vom opri mai mult la acest 
fel de dialectică. Cealaltă dialectică este considerarea imanentă 
a obiectului : acesta este privit în sine însuşi, fără presupoziţii, 
idei, fără ceea ce ar trebui să el fie, nu conform unor relaţii, 
legi şi temeiuri exterioare. Ne transpunem cu totul în obiect, 
îl considerăm în el însuși și îl sesizăm potrivit determinaţiilor 
pe care le posedă. Considerat în felul acesta, obiectul se înfă- 
ţişează apoi el însuși ca unul care conţine în sine determinaţii 
opuse, suprimîndu-se deci pe sine. Această dialectică o întîlnim în- 
deosebi la antici. Dialectica subiectivă care raționează pornind 
de la temeiuri exterioare este echitabilă atunci cînd recunoaştem 
că „în just există și nejust și că în fals există şi adevăr”. Dia- 
lectica veritabilă nu lasă nimic în afară din obiectul ei, aşa 
încât acesta să se înfățişeze ca avînd lipsuri doar într-o privință, 
ci el este dizolvat în întreaga lui natură. Rezultatul acestei 
dialectici este nul, este negativul ; aceea ce în ea este afirmativ 
încă nu apare. Acestei dialectici veritabile îi poate fi asociat 
ceea ce au făcut eleaţii. Dar la ei nu s-a dezvoltat încă suficient 
determinarea, esenţa sesizării, ci ei s-au oprit la concepția că, 
din cauza contradicțiilor lui, obiectul este lipsit de realitate. 

Dialectica materiei expusă de Zenon a rămas neinfirmată 
pînă în ziua de azi; ea n-a fost încă depăşită, chestiunea fiind 
lăsată nedecisă. „El demonstrează că, dacă există multiplul, 
acesta este mare şi mic ; mare, multiplul ar fi infinit în ce pri- 
veşte mărimea (tò ueyeQoc, „cantitate”, „mulţime în general”), 
— dincolo de pluralitate, ca limită indiferentă, trebuie să trecem 
la infinit ; ceea ce este infinit, nu mai e mare, nu mai e multi- 
plu, infinit este negativul multiplului; [dacă multiplul este] 
„mic, încît nu are mărime”, avem atomi, ceea-ce-nu-este. 
„„Aici el arată că ceea ce nu are mărime, nici grosime, nici masă 
(8x06), nici nu există de loc. Deoarece, dacă ar fi adăugat la 
altceva, nu l-ar mări pe acesta; fiindcă, neavînd mărime şi 
adăugîndu-se aici, el nu poate contribui cu nimic la mărirea 
acestuia ; în consecinţă, ceea ce vine să se adauge este nimic. 
De asemenea, dacă ar fi scăzut din ceva, acest ceva n-ar fi 
micşorat prin aceasta ; deci [ceea ce nu are mărime, nici gro- 
sime, nici masă] este nimic” *. 

„Dacă ceea-ce-este este, fiecare [din cele ce sînt] trebuie să 
aibă necesar mărime şi grosime, ca să fie exterior unul față de ce- 


* Simplicius, în Arist., Phys., p. 30 a: Gsirvvrat, ött ei modă tori, xal 
utvoda xal yxp ote x.T.À. 

lălalt, să existe oarecare distanţă între ei. Acelaşi lucru e valabil 
şi referitor la ceea ce se află înaintea părții despre care e vorba 
(mept o mpobxovro), deoarece şi această parte are mărime 
şi în cuprinsul ei se află, la rîndul lor, alţi ceva diferiți unul de 
altul (poti. awrod zi). Or, această propoziţie poate 
îi mereu repetată, fiindcă nici o parte a ceea-ce-este 
nu va fi ultima și mereu va fi o parte în relaţie cu altă parte. 
Prin urmare, dacă există o mulțime de lucruri, ele trebuie să 
fie în același timp şi mici și mari, atît de mici, încît nu au nici 
o mărime, și atît de mari, încît sînt infinit de mari” *. 

313 Lucruri mai precise referitor la această dialectică ne-a 
păstrat Aristotel **. Mişcarea a tratat-o Zenon obiectiv- 
dialectic. Dar tratarea amănunțită pe care o întîlnim în dialogul 
Parmenide al lui Platon nu-i aparţine lui Zenon. Vedem că 
pentru conștiința lui Zenon dispare gîndul simplu, imobil, 
devenind el însuşi mişcare a gîndirii : în timp ce Zenon combate 
mișcarea sensibilă, el şi-o dă sieşi. Tocmai faptul că dialectica 
a căzut mai întîi pe mişcare este cauza că dialectica însăși 
este această mișcare sau că mişcarea însăşi este dialectica a tot 
ce există. Lucrul, mişcîndu-se, își are dialectica în el însuşi, 
şi mişcarea este : a-şi deveni un altul, a se suprima. Aristotel 
relatează că Zenon a negat mișcarea, fiindcă aceasta prezintă 
contradicţie interioară. Acest lucru nu trebuie luat în sensul 
că mişcarea nu ar fi de loc, cum am spune că există elefanţi 
şi nu există rinoceri. Faptul că există mişcare, că există acest 
fenomen, este în afară de orice discuţie : mișcarea posedă certi- 
tudinea sensibilă, aşa cum există elefanţi. În sensul acesta 
nu i-a trecut nicidecum prin minte lui Zenon să nege mişcarea. 
Dimpotrivă, problema care se pune este aceea a adevărului 
mişcării; or, mişcarea este neadevărată, fiindcă este contra- 
dictorie. Prin aceasta el a voit să spună că mişcării nu-i revine 
fiinţă veritabilă. — Zenon demonstrează deci că reprezentarea 
mişcării conţine în ea contradicţie şi expune patru moduri 
de infirmare a mișcării. Argumentele se bazează pe divizibi- 
' itatea infinită a spaţiului şi a timpului. 

1. Prima formă a argumentării : „Mişcarea nu este ade- 
vărată — spune Zenon — fiindcă mobilul ar trebui să ajungă 
la jumătatea spaţiului de parcurs pînă la ţintă”. Aristotel 
exprimă acest lucru atât de pe scurt, deoarece el tratase şi dis- 


* Simplicius, op. cit., p. 30 b. 
** Phys., VI, 9. 

cutase obiectul, pe larg, mai înainte. Lucrurile trebuie să fie 
luate în înţeles mai general: se presupune continuitatea spa- 
țiului. Ceea ce se mișcă trebuie să atingă o anumită ţintă; 
acest drum este un întreg. Pentru a parcurge întregul, mobilul 
trebuie să fi parcurs mai înainte jumătatea lui. Acum ţinta 
este capătul acestei jumătăţi. lar această jumătate este, la 
rîndul ei, și ea un întreg, deci acest spaţiu are şi el o jumătate ; 
trebuie, prin urmare, să ajungă mobilul mai întîi la jumătatea 
acestei jumătăţi ; şi aşa mai departe, la infinit. Zenon ajunge 
aici la divizibilitatea infinită a spaţiului. Dat fiind faptul că 
spaţiul și timpul sînt absolut continue, diviziunea lor nu poate 
fi oprită nicăieri. Orice mărime — și orice timp și spaţiu are 
totdeauna o mărime — este din nou divizibilă în două jumătăţi ; 
acestea trebuie să fie parcurse, şi oricît de mic ar fi spaţiul 
pe care l-am lua, mereu apare această relație. Mișcarea ar fi 
parcurgerea acestor infinit de multe momente şi ca nu sfîrșeşte 
niciodată. În consecință, mobilul nu poate niciodată ajunge 
la ţintă. l i i 

Se ştie cum combătea Diogene din Sinope, cinicul, în 
mod cu totul simplu astfel de argumente despre contradicţia 
imanentă mișcării ; fără nici o vorbă, el se scula şi se plimba 
încoace şi încolo: Diogene infirma mişcarea. cu ajutorul fap- 
tului real*. Dar anecdota se continuă și astfel : cînd unul dintre 
discipolii săi se arăta mulțumit de acest fel de infirmare, Dio- 
gene îl snopea în bătaie, pe motiv că, întrucît învățătorul a 
discutat invocînd argumente, el, Diogene, nu-i poate admite 
discipolului decît tot numai o combatere sprijinită pe argumente. 
Prin urmare, nu trebuie să se mulțumească cu certitudinea 
senzorială, ci trebuie să înțeleagă conceptual. 

Vedem că aici infinitul apare mai întîi dezvoltat în ceea 
ce are contradictoriu în el, — o conştiinţă: despre el. Obiectul 
este mişcarea, însuşi purul fenomen al mişcării, apărînd ca 
ceva gîndit, afirmat potrivit esențialităţii sale, și anume (dacă 
considerăm forma momentelor) cu diferențele sale, diferențe 
ale purei identități cu sine însuși şi a purei negativităţi : a punc- 
tului față de continuitate. Pentru noi, în reprezentare, nu există 
contradicţie în faptul că punctul este afirmat în spaţiu sau, în 
mod similar, momentul în timpul continuu, sau că „acum! 
al timpului este afirmat ca o continuitate, ca o lungire (zi, an) ; 
dar conceptul lor este contradictoriu. Identitatea cu sine însuşi, 


* Diog. Laertios, VI, § 39; Sextus Empiricus, Pyrrhon Hyp., III, 8, $66. 

continuitatea, este coerenţă absolută, nimicire a oricărei dife- 
renţe, a oricărui negativ, a ființei-pentru-sine ; punctul este, 
dimpotrivă, pură ființare-pentru-sine, diferențiere-de-sine abso- 
lută şi suprimarea oricărei identități şi legături cu altceva. 
Acestea două [adică continuitatea şi punctul] sînt însă în spaţiu 
şi timp deopotrivă afirmate; prin urmare, spaţiul şi timpul 
cuprind în ele contradicţia. Lucrul cel mai indicat este să fie 
arătată contradicţia în mișcare, fiindcă în mișcare sînt afirmate 
şi pentru reprezentare elemente opuse. Mişcarea este tocmai 
esenţa, realitatea timpului şi a spațiului; şi, întrucît apare 
aceasta, întrucît ea este afirmată, este afirmată chiar contra- 
dicția care apare. Şi asupra contradicţiei acesteia ne-a atras 
Zenon atenția. 

Este afirmată continuitatea unui spaţiu, e afirmat ceva 
pozitiv ; în el este afirmată limita care-l înjumătăţeşte. Dar limita 
care înjumătățeşte nu este limită absolută sau limită în sine 
i pentru sine, ci ea este ceva limitat, este tot continuitate. 

nsă nici această continuitate nu este ceva absolut, ci trebuie 

afirmat în ea opusul: este limită care înjumătăţeşte ; dar cu 
aceasta, iarăşi, nu este afirmată limita continuității, jumătatea 
este tot continuitate, și aşa mai departe la infinit. La infinit, 
în legătură cu care ne reprezentăm un dincolo” care nu poate 
fi atins în afara reprezentării, care nu poate ajunge la el. Avem 
aici o ieşire fără sfîrşit, dar prezentă în concept, o ieşire şi o 
trecere de la o determinaţie opusă la alta, de la continuitate 
la, negativitate, de la negativitate la continuitate ; acestea se 
găsesc în faţa noastră. Dintre cele două momente, în înaintare, 
poate fi afirmat unul ca esenţial. Mai întîi Zenon afirmă con- 
tinuarea continuă, astfel încît se ajunge tocmai la ceva ce nu 
este identic cu sine, la ceva determinat ; nu este spațiu limitat, 
deci continuitate ; adică Zenon afirmă continuarea în această 
delimitare. 

Răspunsul şi soluţia generală a lui Aristotel sînt că spațiul 
și timpul nu sînt divizate la infinit, ci numai divizibile. Or, se 
pare că, întrucît sînt divizibile (potentia, Svvaue, nu actu, 
evepyeia), ele trebuie să fie şi efectiv divizate la infinit, căci 
altfel ele n-ar putea fi divizate la infinit ; acesta este un răspuns 
general, bun pentru reprezentare. Pentru acest motiv, Bayle 
spune despre răspunsul lui Aristotel că este pitoyable [deplo- 
rabil] : 

„C’est se moquer du monde que de se servir de cette doctrine ; 
car si la matière est divisible à linfini, elle contient un nombre 

infini de parties. Ce west done point un infini en puissance, 
Cest un infini, qui existe réellement, actuellement. Mais quand- 
même on accorderait cet infini en puissance, qui deviendrait un 
infini par la division actuelle de ses parties, on ne perdrait pas 
ses avantages ; car le mouvement est une chose, qui a la méme 
vertu, que la division. Il touche une partie de Vespace sans 
toucher Vautre, et il les touche toutes les unes après les autres. 
W'est-ce pas les distinguer actuellement? N'est-ce pas faire ce 
que ferait un géomètre sur une table en tirant des lignes, qui 
désignassent tous les demi-pouces [?] Il ne brise pas la table en 
demi-pouces, mais il y fait néanmoins une division, qui marque 
la distinction actuelle des parties; et je ne crois pas qw Aristote 
eut voulu nier, que si Von tirait une infinité de lignes sur un 


pouce de matière, on wy introduisit une division, qui réduirait ` 


en infini actuel ce qui n'ttait, selon lui, qwun infini virtuel *. 
Acest si este admirabil ! 

În filozofie se arată că conceptul simplu, generalul, este 
esența simplă a infinității sau a purei lumi fenomenale, iar 
aceasta este mişcarea lui. Divizibilitatea, posibilitatea, este 
ce e general ; este afirmată aici atît continuitatea, cît şi negati- 
vitatea, adică e afirmat și punctul, acestea sînt însă afirmate 
ca momente, nu ca ceea-ce-este-în-sine-și-pentru-sine. Eu pot 
diviza la infinit materia, ci doar pot să o fac; nu o divizez 
în mod efectiv la infinit. Tocmai în aceasta constă infinitul : 
nici unul dintre momentele lui nu are realitate. Nu se ajunge 
acolo încît unul dintre acestea să devină în sine sau să se în- 
tîmple efectiv; nu avem nici limită absolută, nici continuitate 
absolută, încît totdeauna să fie înlăturat celălalt moment. 
Aceste momente sînt absolut opuse, dar ca momente, adică 
în conceptul simplu sau în ce e general, în gîndire, dacă vreţi ; 
deoarece în gîndire (în reprezentare în genere) ceea ce este 
pus, în acelaşi timp este şi nu este. Ceea ce este reprezentat 
ca atare, adică aşa cum el este imagine a reprezentării, nu este 
lucru : el nu are fiinţă şi nici nu este un neant; așa este ce e 
general : unitate simplă, indiferentă, indiferent dacă e în con- 
ştiinţă sau în afara ei. Spaţiul şi timpul sînt cîtimi, mărimi limi- 
tate ; ele pot fi, prin urmare, parcurse. Tot atît de puţin pe 
cât divizez eu în actu spaţiul la infinit, tot pe atît de puţin 
îl divizează corpul în mișcare; spațiul determinat este dat 
ca spaţiu limitat, există în acest fel pentru el. În felul acesta 


* [Pierre Bayle, Dictionnaire historique et critique], t. IV, art. Zenon, nota E. 

este dai în mişcare, pentru mobil, spaţiul ca general. Divi- 
ziunea ca împărţire efectuată nu este punctiformitate (Punk- 
tualităt) absolută, şi nici continuitatea pură nu este ceea ce e 
nedivizat şi lipsit de împărţire; tot astfel timpul este ceva 
general, nu e negativitate pură, discontinuitate, ci şi continui- 
tate. În mișcare apar ambele: negativitatea pură ca timp, 
continuitatea ca spațiu. Mișcarea însăşi este tocmai această 
unitate reală în opoziţie : conceptele îşi au aici realitatea lor 


818 pentru reprezentare, iar generalul e unitatea lor în mişcare, în 

momentul universalităţii, ca unitate, şi avem separarea ambelor 
în această unitate, şi unitatea ambelor în această separare. 
Esenţa timpului şi a spaţiului este mişcarea, deoarece, ea 
este ceea ce e universal; a o înțelege înseamnă a-i exprima 
esența în formă de concept. Ca şi concept, ca gînd, mişcarea 
este exprimată ca unitate a negativităţii cu continuitatea ; dar în 
ele însele nici continuitatea, nici discontinuitatea nu pot fi deci 
considerate ca esenţă. Pentru reprezentare, aceste două momente 
sînt inseparabile. Cînd ne reprezentăm spaţiul ori timpul ca divizat 
la infinit, avem o infinitate de puncte, dar şi continuitatea este 
aici prezentă — ca spaţiu care le cuprinde. Însă, ca concept, aceas- 
tă continuitate înseamnă că aceste puncte sînt toate egale, deci, 
la drept vorbind, ele nu se separă unele de altele ca puncte, ca Unu. 
Mişcarea este infinitul ca unitate a acestor opuși, a tim- 
pului şi a spaţiului. Aceste două momente însă apar deopotrivă 
în elementul ființei (als seiend) ; dacă în acest fel ele sînt indi- 
ferente, nu mai este pus conceptul lor, ci fiinţa lor. În ele ca 
existente, negativitatea este limită, ca fiind mărime ; ele sînt, ele 
există ca spaţiu şi timp limitat. Iar mișcarea reală este parcurgere 
a unui spaţiu şi timp limitat, şi nu a spaţiului şi timpului infinit. 
Din acelaşi punct de vedere trebuie să fie înţelese şi 
celelalte teze ale lui Zenon şi nu ca obiecţii împotriva realităţii 
mișcării, aşa cum par ele la prima vedere. Ele trebuie înţelese 
ca un mod necesar în care trebuie determinată mişcarea şi în 
acelaşi timp, ca un fel în care trebuie să se procedeze. A infirma 
obiecţii înseamnă a dovedi nulitatea lor, a le înlătura ca pe 
unele ce nu ar fi trebuit să fie făcute. Dar este necesar să fic 
gîndită mişcarea aşa cum a gîndit-o Zenon, să fie dusă însă 
mai departe această considerare a mișcării. 
A afirma că mobilul ar :trebui să ajungă la jumătatea 


[drumului de parcurs] este a afirma continuitatea, adică posi- 


bilitatea diviziunii ca simplă posibilitate ; prin urmare, divi- 
ziunea este totdeauna posibilă chiar cînd e vorba de cel mai 

mic spațiu pe care ni l-am reprezenta. Admiţînd ca pe un lucru 
simplu că mobilul trebuie să ajungă la jumătatea distanţei, am 
admis implicit totul : am admis deci şi că el nu ajunge ; a exprima 
acest fapt o dată este tot una cu a-l exprima de nenumărate 
ori. Or, din contra, noi ne închipuim că, atunci cînd e vorba 
de un spațiu mai mare, putem admite că e posibilă înjumă- 
tățţirea lui; dar ne reprezentăm că trebuie să ajungem la un 
punct de la care începînd, operaţia înjumătăţirii nu .mai este 
posibilă (adică pentru noi), anume trebuie. să ajungem la un 
spaţiu atît de mic, încît despre jumătatea lui n-ar mai putea 
fi vorba : deci la un spațiu mic, nedivizibil, necontinuu. Acest 
lucru esteY însă fals, — continuitatea este determinaţie esen- 
țială. Există, fără îndoială, în spațiu ceea ce este absolut mic; 
este implicat în el negația continuității, dar negaţie abstractă ; 
dar tot atît de falsă este menţinerea abstractă a diviziunii 
presupuse (gemeinten) a jumătăţii. Numai că această 
admitere a întreruperii este deja implicată în admiterea unei 
jumătăţi. Trebuie să spunem: nu există nici o jumătate a 
spaţiului, spaţiul este continuu ; putem rupe o carte, un lemn 
în două jumătăţi, dar nu putem rupe spaţiul, — iar în mişcare 
este numai spaţiu. S-ar putea spune îndată : spaţiul constă din 
infinit de multe puncte, adică din infinit de multe limite, deci 
el nu poate fi parcurs. Ne reprezentăm că putem trece de la 
un astfel de punct indivizibil la un altul, dar în felul acesta 
nu ajungem departe, fiindcă puncte de acestea sînt nemărginit 
de multe. Continuitatea s-a fărîmiţat în contrariul ei, în multi- 
tudine nedeterminată ; adică nu este luată nici o continuitate, 
deci nici o mişcare. Se susține în mod fals că ea este posibilă 
dacă se ajunge la ceva ce nu este continuu; mişcare înseamnă 
continuitate, legătură. 

În consecință, dacă s-a spus mai înainte că continuitatea 
este pusă la bază ca posibilitate a diviziunii la infinit, conti- 
nuitatea este numai condiţia presupusă, iar ceea ce este 
pus în această continuitate este ființa infinit de multor 
limite absolute în sens abstract. 

2. „Al doilea argument” (care are şi el ca presupoziţie 
continuitatea și diviziunea), „se numeşte Ahile” cel iute de picior. 
Anticii iubeau să îmbrace dificultăţile în reprezentări sensibile. 
Dintre două corpuri care se mișcă în aceeaşi direcţie, unul 
are un avans, iar cel ce se mișcă la o depărtare determinată 
după el înaintează cu viteză mai mare decît primul. Știm că 
al doilea corp va ajunge din urmă primul corp. Zenon însă 


“e 

spune: „Cel ce înaintează mai încet nu poate fi niciodată 
ajuns din urmă nici de cel care înaintează cel mai iute” şi 
demonstrează această afirmaţie astfel: urmăritorul are nevoie 
de o anumită fracțiune de timp pentru „a ajunge la locul de 
la care a pornit cel ce fuge” la începutul acestei fracțiuni de 
timp. În timpul cît i-a trebuit celui de-al doilea să ajungă la 
punctul în care se găsea primul, acesta s-a mişcat mai departe, 
parcurgînd un nou spaţiu, pe care al doilea trebuie iarăşi să-l 
parcurgă într-o fracțiune a acestei părți de timp; şi în felul 
acesta continuă lucrurile la infinit. — B străbate într-o oră 
două mile, A în aceeaşi oră parcurge o milă. Dacă ei sînt la 
două mile depărtate unul de altul, B a ajuns într-o oră acolo 
unde era A la începutul orei. Spaţiul parcurs între timp de A 
(1 milă), B îl va parcurge într-o jumătate de oră, şi aşa mai 
departe la infinit. Viteza mai mare nu ajută astfel absolut 
de loc corpului al doilea să străbată spaţiul intermediar cu 
care el se găsește în urmă; timpul de care-are el nevoie este 
totdeauna şi la dispoziţia corpului care se mişcă mai încet şi 
„astfel el a cîştigat totdeauna un avans”. 

Aristotel, tratînd despre acest argument, spune scurt 
despre el: „Acest argument înfăţişează aceeaşi împărţire 
infinită”, sau diviziunea la infinit prin mișcare. ,,Nu este ade- 
vărat ; fiindcă cel iute va ajunge totuşi din urmă pe cel încet 
dacă i s-ar îngădui să pășească peste limită, să depășească ceea 

321 ce e limitat” *. Acest răspuns este just, el conţine totul. Anume, 
în această reprezentare sînt admise două momente şi două 
spaţii, care sînt despărțite unul de altul, adică ele sînt limitate, 
sînt limite unul faţă de altul. Dacă admitem, dimpotrivă, că 
timpul şi spaţiul sînt continue, încît două momente sau două 
puncte ale spaţiului se raportă unul la altul ca fiind continue, 
ele sînt tot pe atît două, pe cît nu sînt două: sînt identice. 
a) Cît priveşte spaţiul : 


a b e 


1 i 


în unul și acelaşi interval de timp, A parcurge spațiul bc, iar 
B spațiul ab + bc. În cadrul reprezentării rezolvăm problema 
în modul cel mai uşor : prin faptul că B are viteză mai mare, 
el parcurge un spațiu mai mare în acelaşi timp ca A, care 
* Aristotel, Phys., VI, 9: “ivezou & nap taùrò t) Siyorouta... “Ort 
TÒ nfoéyov ob xaTadauBăverar, vedtoc: Öte yòp mpoiyet, oÙ LATAA uPéveTaL 
QAN öuwG xarıAxuBdveTar, cinep Socer SisÉrévar thy zepaouévyy. 

e mai încet; astfel B poate ajunge pînă la punctul de unde 
pleacă A și apoi şi mai departe. 6) Dar acest interval de timp 
care trebuie să fie unul este divizibil în cel în care B parcurge ab 
şi în cel în care B parcurge bc. Primul interval, îl are A mai 
înainte pentru a parcurge bc; încît A este acum în c în acelaşi 
moment în care B este în b. Ceea ce e limitat şi ce trebuie, 
după Aristotel, să fie depăşit, să fie străbătut este timpul; 
cum timpul este continuu, trebuie să spunem că, pentru rezol- 
varea dificultății, ceea ce este considerat ca două intervale 
distincte de timp trebuie luat ca unul, în care B înaintează de 
la a la b şi de la b la c. În mişcare, două momente constituie 
foarte bine unul. Cînd vorbim în general despre mişcare, spu- 
nem : corpul este într-un loc şi apoi trece în alt loc. Întrucît 
se mişcă, corpul nu mai este în primul loc, dar nici nu e încă 
în al doilea loc; dacă ar fi în unul dintre cele două locuri, 
corpul ar fi în repaus. Dacă spunem că el se află între cele două 
locuri, cu aceasta n-am spus nimic, deoarece şi între cele două 
el se găsește într-un loc ; prin urmare, aceeaşi dificultate o avem 
şi aici. Mișcare înseamnă însă: a fi în cutare loc şi totodată 
a nu fi; aceasta este continuitatea spaţiului şi a timpului, şi 
ea este aceea care face posibilă mişcarea. În consecvenţa sa, 
Zenon a opus cu rigoare unul altuia aceste două puncte. Discon- 
tinuitatea spaţiului şi a timpului o cunoaştem și noi; dar în 
același timp trebuie să li se permită acestora să depășească 
limita, adică să pună limita ca nefiind : momente divizate, care 
nici nu sînt divizate. 

În reprezentarea: noastră obişnuită avem aceleaşi deter- 
minaţii pe care se sprijină şi dialectica lui Zenon. Noi ajungem, 
desigur, cu toate că nu bucuros, să spunem: într-un singur 
moment al timpului sînt parcurse două mărimi spaţiale ; dar 
nu spunem că mobilul care are viteză mai mare cuprinde într- 
unul două momente temporale, ci vorbim în schimb de un 
spaţiu determinat. Dar pentru a exprima faptul că mobilul 
cu viteză mai mică îşi pierde avansul, trebuie să spunem: el 
îşi pierde avansul unui moment de timp şi indirect momentul 
spaţial. 

Zenon operează numai cu limita, diviziunea, momentul 
discontinuităţii spaţiului şi timpului considerat în întregul 
lui mod determinat; de aceea se produce contradicţia. Difi- 
cultatea o cauzează totdeauna gindirea, deoarece momentele 
unui obiect care sînt legate în realitate, ea le separă ca diferite. 
Gîndirea a produs căderea în păcat, întrucît omul a mîncat 

din pomul cunoaşterii binelui şi răului, dar ea repară şi această 
stricăciune. Este lucru dificil să învingi gîndirea, şi numai 
ea singură este aceea care cauzează dificultatea. 

3. „A treia formă” a argumentării constă în faptul că 
Zenon spune: ,,Săgeata care zboară stă pe loc”, şi anume, 
fiindcă „„mobilul se află totdeauna în «acum »”-ul identic cu 
sine şi în „aici”-ul identic cu sine, în „,ceea-ce-este-de-nedeo- 
sebit”? (v tæ võv, xară tò toov); el este aici, și aici, și aici. 
Astfel noi spunem că mobilul este totdeauna acelaşi ; aceasta 
însă noi n-o numim mișcare, ci repaus : se află în repaus ceea 
ce este totdeauna în „aici? și în „acum”. Or, tocmai despre 
săgeată trebuie să spunem : ea se găseşte totdeauna în acelaşi 
spaţiu și în acelaşi timp : ea nu iese din spaţiul său ca să ocupe 
alt spaţiu, adică unul mai mare ori unul mai mic. Aici este 
suprimată devenirea-ca-altul ; pretutindenea este pusă limita- 
rea, dar ea este de asemenea numai moment. În „aici”, în 
„acuma ca atare nu este cuprinsă nici o diferență. În spaţiu 
este tot una fie acest „aici”, fie altul; acest „aici” şi acest 
„aici” şi iarăşi alt „,aici” etc ; și totuşi „,aici” este mereu același 
„aici, ei nu se deosebesc de loc unii de alţii. Astfel continui- 
tatea, identitatea „aici”-lor este aici afirmată ca valabilă 
împotriva părerii care afirmă diversitatea. Orice loc este loc 
diferit, —deci același : deosebirea este numai în intenţie (gemeint) 
[numai părere]. Deosebirea veritabilă, obiectivă nu poate fi 
întilnită în cuprinsul acestor raporturi senzoriale, ci numai 
în lumea spiritului. 

Lucrul acesta îl constatăm şi în mecanică; ne întrebăm: 
dintre două corpuri, care se mișcă? Este nevoie de şi mai mult 
decît de două locuri, cel puţin de trei, pentru a determina care 
dintre cele două corpuri se mişcă. Atît este însă just, că miş- 
carea este absolut relativă; faptul că în spaţiul absolut ceva 
(de exemplu ochiul) e în repaus sau se mişcă este absolut tot 
una. Sau, potrivit unei propoziţii newtoniene, cînd două corpuri 
se mișcă în cerc unul în jurul celuilalt, se pune problema dacă 
se mişcă amîndouă sau dacă unul dintre ele este în repaus. 
Newton vrea să decidă aceasta printr-o circumstanță exterioară, 
prin tensiunea firelor (tensio filorum). Dacă înaintez pe o corabie 
în direcţie opusă mișcării corabiei, această înaintare este miş- 
care față de corabie, față de altceva ea este repaus. 

În primele două argumente, ceea ce este preponderent e 
continuitatea în înaintare: nu avem limită absolută, 
nici spațiu limitat, ci avem continuitate absolută, depăşire 

a oricărei limite. Aici, în argumentul al treilea, se insistă asupra 
poziţiei inverse, anume asupra limitării absolute, a întreruperii 
continuității, se reține că nu există trecere în altceva. Aristotel 
spune despre acest al treilea argument că „el se naşte din faptul 
că se admite că timpul constă din «acum»; deoarece, 
dacă nu admitem acest lucru, raționamentul nu se realizează” *. 

4. „Al patrulea argument se bazează pe grupe de corpuri 
egale care se mișcă în stadion pe lîngă un grup egal cu aceeași 
viteză în direcţie opusă, un grup pornind de la capătul şi celă- 
lalt de la mijlocul stadionului; de unde trebuie să rezulte că 
jumătatea timpului este egală cu dublul lui. Falsa concluzie 
se bazează pe faptul că el admite că unul dintre grupuri trece 
pe lîngă un grup egal în mişcare, iar celălalt pe lîngă un grup 
egal de mare în repaus cu aceeași viteză şi în același timp; 
ceea ce este însă fals” **. 


e 


c|=|=l|=l=je 
N c M 
Bee 
m n 
4l>=i=== e 
Dacă pe un anumit spaţiu, de exemplu pe o masă (Aa), 
avem două corpuri egale ca lungime și egale şi cu această masă, 
dacă unul dintre ele (Bb) zace cu unul dintre capetele lui (B) 
la mijlocul mesei (m), iar celălalt (Cc) atinge în aceeaşi direcţie 
numai capătul mesei (n), şi dacă aceste corpuri se mişcă în 
sensuri opuse și primul (Bb) ajunge, de exemplu, la capătul 
(n) al mesei într-o oră, atunci unul dintre ele (Co) parcurge în 
jumătate de timp același spațiu (CN) pe care celălalt (mn) îl 
străbate în dublu interval de timp; prin urmare, jumătatea 
este egală cu dublul ej. Anume „acest al doilea (c') [corp] 


* Aristotel, Phys., VI, 9: rplrog...0vufolvev dă map tò Aaufăverv tòv 
Xp6vov ovyxetoGar Ex râv văv u 65outvov yàp tovtov owx torat 
ó ovh)oyYtoubc. 

** Ibidem: tor 8 6 naproyioube èv tæ TÒ utv nap xtvobuevov, tò 82 
nap’ hpeuoŭv tò loov utyeBoc dEodv tæ low răxet tòv loov pEpeoda. xpbvov: 
toŭto 8 tori peððoç. 

trece pe lîngă întreg primul [corp] (Bb)”. În prima jumătate 
de oră, c' înaintează de la M pînă la C: 


, 


c 


e) Pa PE ie 

N A C M 

B|- |-|-l|- 1b 
m n 
Al=l=l=i=la 


în a doua jumătate de oră c’ trece pe lîngă A pînă la N; în 
total el parcurge distanța de la M pînă la N; deci distanța 
dublă : 


, 


c 
C|—=\-i-l-le 
NAC M 
BL 
m n 
Aj 

Această a patra formă [de argument] se referă la contra- 
dicţia în legătură cu mişcările opuse. Opoziția are aici o altă 
formă: a) însă iarăşi e vorba de universal, ca ceea ce este 
comun şi revine în întregime fiecărei părţi, în timp ce el consti- 
tuie pentru sine numai o parte; ß) este afirmat ca adevărat 
(ca existent) numai ceea ce constituie pentru sine fiecare parte. 
Aici depărtarea unuia dintre corpuri este suma depărtării 
amîndurora ; este acelaşi lucru ca și cînd aș înainta doi paşi 

326 spre răsărit şi altul ar merge din acelaşi punct doi paşi spre 
apus ; astfel ne aflăm la o depărtare de patru paşi ; aici ambele 
depărtări trebuie adunate, în depărtarea ambelor ambele 
sînt pozitive. Sau : am mers doi paşi înainte, doi paşi înapoi 
pe acelaşi petic de loc ; cu toate că am parcurs o distanță de 
patru paşi, totuşi nu ne-am urnit din loc. Prin urmare, mișcarea 
este nulă, deoarece prin înaintare şi reîntoarcere avem aici 
opuse care se suprimă. 

Aceasta este deci dialectica lui Zenon. El a sesizat deter- 
minaţiile pe care le conţine reprezentarea noastră despre spa- 
ţiu şi timp ; el a fost conştient de ele şi a arătat contradicţiile 
cuprinse în ele. Antinomiile lui Kant nu aduc nimic mai mult 
decît ceea ce a făcut deja Zenon aici. . 

Poziţia generală a dialecticii, teza generală a şcolii eleate 
a fost deci: „adevărat este numai unul, tot restul este nea- 

devărat”, după cum filozofia kantiană a dat ca rezultat : „,cu- 
noaștem numai fenomene”. În ansamblu, este același principiu : 
„conţinutul conştiinţei este numai un fenomen, nu este adevăr”. 
Dar există aici şi o deosebire. Anume, Zenon și eleaţii au atri- 
buit tezei lor sensul că „lumea sensibilă cu formaţiile ei infinit 
de variate este în ea însăși numai lume a fenomenelor; — 
această latură a realităţii nu este în ea însăşi adevărată”. Or, 
Kant nu e de această părere. El susţine : „În timp ce ne întoar- 
cem spre lume, în timp ce gîndirea se îndreaptă spre lumea 
exterioară”! (pentru gîndire, lumea interioară dată este şi ea 
ceva exterior), „în timp ce ne îndreptăm spre lume, facem din 
ea fenomen ; activitatea gîndirii noastre este aceea care conferă 
exteriorului numeroase determinații : elementul sensibilităţii, 
determinaţii de ale reflexiei etc. Doar cunoaşterea noastră este 
fenomen, lumea este în sine absolut adevărată ; numai aplica- 
tiile noastre, comportarea noastră o ruinează pentru noi ; ceea 
ce adăugăm noi la ea nu are nici o valoare. Lumea devine ceva 
neadevărat prin faptul că noi o încărcăm cu o întreagă masă de 
determinaţii”. — Aceasta este deci marea deosebire. Conţinutul 
acesta este fără valoare şi la Zenon ; dar la Kant el este atare 
fiindcă e cîrpăceala noastră. La Kant, ceea ce este spiritual e 
ceea ce ruinează lumea ; după Zenon, neadevărată este lumea 
fenomenelor în sine și pentru sine. După Kant, rea este gîndirea 
noastră, activitatea noastră spirituală. Enormă umilire a spi- 
ritului să nu dai nimic pe cunoaștere ! În Biblie, Hristos spune : 
„Nu sînteţi oare voi mai buni decît vrăbiile ?”. Sîntem mai buni 
întrucît gîndim ; ca ființe senzoriale sîntem tot atît de buni 
ori tot aşa de răi ca şi vrăbiile. Semnificația dialecticii lui 
Zenon are caracter mai obiectiv decît această dialectică modernă. 
Dialectica lui Zenon se limita încă la metafizică; mai tîrziu, 
la sofişti, ea a devenit generală. 

Îi părăsim aici pe eleaţi. Şcoala eleată se continuă cu Leucip 
şi, pe de altă parte, cu sofiştii. Aceştia extind conceptele eleate 
asupra întregii realităţi şi a relaţiei conştiinţei cu ea; Leucip : 
un discipol de mai tîrziu, pe de altă parte un continuator al 
abstractizării conceptului ; el se angajează însă într-o direcţie 
fizicală,. opusă celei a conştiinţei. Mai sînt amintiţi şi alţi nume- 
roşi eleați, dar aceştia nu ne pot interesa aici. Tennemann 
spune : „Oricât de neașteptat este faptul că sistemul 
eleat a găsit aderenţi, Sextus menţionează totuşi numele unui 
Xeniade”! *. 


* Partea I, p. 190. 

D. HERACLIT 


Părăsindu-i pe ionieni, care n-au conceput încă absolu- 
tul ca gînd, şi tot astfel şi pe pitagoricieni, avem ființa pură a 
eleaților şi dialectica lor care nimiceşte toate relaţiile finite. 
Gîndirea este procesul acestor fenomene : fiinţa, lumea, este 
în ea însăşi fenomen ; numai ființa pură este ceea ce e adevărat. 
Prin urmare, dialectica lui Zenon atacă determinaţiile care 
rezidă în conţinutul însuşi. Ea mai poate fi numită și dialectică 
subiectivă, întrucât ` ține de subiectul care consideră, şi Unu 
fără această dialectică, fără această mişcare este Unu ca identi- 
tate abstractă. Un pas mai departe de la dialectica subiectivă 
a' lui Zenon îl constituie necesitatea ca însăşi această dialec- 
tică să devină obiectivă, adică necesitatea ca însăşi această 
mişcare să fie sesizată ca ceea ce este obiectiv. Aristotel deza- 
probă numerele pitagoricienilor şi ideile lui Platon, fiindcă 
numerele și ideile sînt substanțele lucrurilor, acestea partici- 
pînd la ele: aceasta ar fi vorbărie goală; căci ce este însă efi- 
cient ? Aristotel îi face reproşuri și lui Tales fiindcă a suprimat 
mișcarea. La Parmenide avem fiinţa şi dialectica, aceasta ca 
mişcare în subiect. Or, Heraclit concepe absolutul însuși ca 
pe acest; proces, ca dialectică. Dialectica este a) dialectică, 
exterioară, raționare la întîmplare, nu sufletul lucrului dizol- 
vîndu-se el însuşi; $) dialectică imanentă a obiectului, căzînd 
însă în modul de considerare al subiectului; y) obiectivitatea 
lui Heraclit, adică dialectica înțeleasă chiar ca principiu. Acesta 
este progresul necesar, și este cel pe dare l-a realizat Heraclit. 
Fiinţa este Unul, ceea ce e prim; al doilea este devenirea; 
la această determinaţie a înaintat Heraclit. Aceasta este primul 
concret, absolutul, ca unul ce conține în el unitatea contrariilor. 
Prin urmare, la el poate fi întîlnită pentru prima oară ideea 
filozofică în forma ei speculativă: raționamentele lui Parme- 
nide şi ale lui Zenon ţin de intelectul abstract. Heraclit a și fost 
astfel considerat pretutindenea ca filozof care a gîndit 
profund ; dar a fost şi ponegrit. Aici ne găsim pe pămînt ferm ; 
nu există nici o teză a lui Heraclit pe care să n-o fi încorporat 
în Logica mea. 

Heraclit, celebru în olimpiada a 70-a (500 a. Chr.), era din 
Efes* ; a fost în parte contemporan cu Parmenide. El este cel 


s2 dintii filozof care s-a izolat, s-a retras din mijlocul treburilor şi 


* Diog. Laertios, IX, $ 1. 

al intereselor publice ale patriei. Avem : «) pe cei șapte înțe- 
lepți, ca oameni de stat, conducători, legiuitori; 8) asociația 
aristocrată å pitagoricienilor ; y) filozofia, interesul pentru 
ştiinţă ca atare. Heraclit s-a dedicat numai științelor, a trăit 
în singurătate exclusiv pentru filozofie. Despre viața lui se ştie 
puţin. Sînt cunoscute doar numai relaţiile lui cu concetăţenii 
săi efesieni şi care se reduc la disprețul pe care aceştia îl aveau 
pentru filozoful nostru*, dar, la rîndul lor, efesienii au fost 
şi mai adînc dispreţuiţi de acesta**, relaţii asemănătoare 
celor ce există în prezent în lume, unde fiecare trăiește pentru 


sine şi-i disprețuiește pe toţi ceilalți. Pe Heraclit îl vedem 


izolat de. mulțime.. Acest dispreţ a luat naştere în spiritul 
nobil al lui Heraclit din sentimentul pe care el îl avea despre 
caracterul absurd al reprezentărilor şi al vieţii obşteşti a 


concetățenilor săi. Ni s-au păstrat în privinţa aceasta unele . 


expresii folosite de Heraclit cu diferite ocazii. Diogenes Laer- 
tios* * * povestește că Heraclit ar fi spus : ,,Efesienii ar fi meritat 
să le fi sucit gîtul la toţi îndată ce au crescut mari (16mă6v), 
ca oraşul să fie lăsat în grija minorilor” (cum s-a crezut şi azi 
că numai tineretul se pricepe să guverneze), „iar pe prietenul 
său Hermodor, pe cel mai destoinic dintre ei, l-au alungat, 
invocînd ca motiv : Printre noi să nu existe nimenea prea des- 
toinic, iar dacă există vreunul, să fie aiurea și la alții !. S-a 
întîmplat şi în democrația ateniană căau fostezilaţi oameni mari 
pentru aceleaşi motive. “Procluss**** spune : „Nobilul Heraclit 
mustră poporul pentru că acesta este lipsit de judecată şi e 
nerezonabil. Unde este, spune el, mintea sau judecata lor? 
Cei mai mulți sînt răi, puţini sînt buni”... „,Concetăţenii săi 
l-au invitat pe Heraclit să ia parte la dezbaterea treburilor 
publice, dar el a refuzat, deoarece nu aproba constituţia şi legile 
lor și felul cum era administrat statul”. Diogenes Laertios***** 
spune apoi: ,Antistene relatează, ca dovadă a mărinimiei 
lui Heraclit, că el a cedat coroana regală fratelui său”. 

În modul cel mai tare își exprimă Heraclit disprețul 
său faţă de ceea ce oamenii socoteau că este adevăr şi drep- 
tate în scrisoarea prin care el ar fi răspuns lui Darius Histaspe, 


* Diog. Laertios, IX, $ 15. 
** Ibidem, § 3. 
mat Ibidem, IX, $2; Cicero, Tusc. Quaest., V, 36. 
indata Fabricius, ad Sext. Empir., Adv. Math., VII, § 127; Procli Opera, cd. 
Cousin, vol. III, pp. 115—116. 
***** Diog. Laertios, IX, $ 6. 

care îl invitase „să-l facă părtaş la înțelepciunea elenă, deoa- 
rece opera sa despre natură conține o mare forţă (8vvauw) 
în teoria ei asupra lumii, dar ea este în multe locuri obscură, 
şi de aceea să vină la el şi să-i explice ceea ce are nevoie de 
explicare”* (evident, acest lucru nu este prea verosimil, deşi 
Heraclit are un ton oriental)* * : ,, Atât cît trăiesc, muritorii sînt 
străini de adevăr şi de dreptate, şi din cauza nepriceperii lor 
ţin la părerile lor vanitoase şi necumpătate. Eu însă, întrucît 
am ajuns să uit tot ce este rău, şi fug de orice dorinţă excesivă 
care m-ar copleşi şi de orgoliul situaţiilor înalte, nu voi merge 
în Persia, mulțumindu-mă cu puţin şi răminind pe lingă 
hotărîrea luată”. 

Opera sa (numai una), al cărei titlu unii spun că ar fi 
fost Muzele, iar alţii Despre natură, Heraclit a depus-o în 
templul din Efes al Dianei***. Se pare că ea exista încă într-o 
epocă mai tîrzie. Fragmentele care ne-au parvenit se găsesc 
adunate în Poësis philosophica a lui Stephanus****. Le-a adunat 
şi Schleiermacher, ordonîndu-le potrivit unui plan propriu și 
publicîndu-le sub titlul : „Heraclit Obscurul, din Efes, pre- 
zentat în lumina rămășițelor operei sale şi a mărturiilor celor 
vechi”, în Museum der Alterthumswissenschajl (Muzeul ştiin- 
ţei despre antichitate), volumul I (Berlin 1807), pp. 315—533, 
publicat de Wolf şi Buttmann. Sînt 73 de fragmente. Kreuzer 
ne-a făcut să sperăm că le va trata cu mai mult simţ critic 
şi cunoştinţă a limbii. El a pregătit o colecţie mai completă 
(sprijinindu-se îndeosebi pe gramaticieni). Dar cum, din lipsă 
de timp, Kreuzer a însărcinat cu această lucrare pe un tînăr 
savant, care însă a murit, ea n-a mai ajuns în mîinile publi- 
cului. Însă astfel de colecţii sînt de regulă, prea extinse, conți- 
nînd multă erudiție, şi ele pot fi mai curînd scrise decît citite. 

Heraclit a fost considerat ca obscur şi este celebru din 
cauza obscurităţii sale. Cicero este prost inspirat, așa cum 
i se întîmplă adesea : el crede că Heraclit a scris intenționat 
în chip atît de obscur*****. Însă a vorbi aici de intenţie, este a 
afirma o platitudine, şi anume înseamnă să-i atribui lui Hera- 
clit propria ta platitudine. Obscuritatea acestuia, pentru care 
el a şi fost poreclit ,„,Obscurul” (oxoreivâc), este mai mult 


* Diog. Laertios, IX, $ 13. 
** Ibidem, § 14. 
*** Ibidem, §§ 12 şi 6. 
**** P, 129 şi urm. 
***t* De nat. Deor., I, 26; III, 14; De finibus, II, 5; Diog. Laertios, IX, § 6. 

o urmare a structurii frazelor şi a limbii încă puțin dezvoltate. 
Aceasta este şi părerea lui Aristotel. Din punct de vedere gra- 
matical, acesta explică obscuritatea lui Heraclit prin lipsa 
punctuaţiei : „Nu se ştie cînd aparţine un cuvînt oarecare ce- 
lui precedent şi cînd ţine el de cel ce urmează'*. De aceeași 
părere este şi Demetrius* *. Socrate spunea despre cartea lui 
Heraclit că „ceea ce a înţeles din ea este excelent, iar ceea ce 
n-a înţeles crede că e de aceeași calitate, dar trebuie să fii 
un înotător din Delos (curajos) pentru a putea străbate prin 
ea'***. Ceea ce este obscur în această filozofie se datorește însă 
faptului că în ea şi-a găsit expresia un gînd speculativ profund. 
Un astfel de gînd este totdeauna greu de înțeles de către inte- 
lect ; în schimb acesta înţelege foarte uşor matematica. Con- 
ceptul, ideea, repugnă intelectului ; ea nu poate fi prinsă de 
acesta. 

Platon a studiat cu deosebită rîvnă filozofia lui Heraclit. 
În operele lui Platon găsim multe referinţe la această filozofie. 
Este incontestabil că prima sa formație filozofică Platon o 
datorează filozofiei heracliteene, încît Heraclit poate fi numit 
învăţător al lui Platon. Hipocrate este și el filozof heraclitean. 

Ceea ce ni se relatează referitor la filozofia lui Heraclit 
pare mai întîi foarte contradictoriu, dar cu ajutorul concep- 
tului se poate străbate în general prin ea şi descoperi în Hera- 
clit un bărbat care gîndeşte adînc. El este desăvîrşirea con- 
ştiinţei de pînă acum, desăvirşire a ideii ca totalitate, care 
este începutul filozofiei sau esenţa ideii, exprimînd infinitul 
-aşa cum este el. 


1. Principiul universal. Acest spirit îndrăzneţ a 
fost; primul care a spus profundul cuvînt : „Fiinţa nu este mai 
mult decît nefiinţa”, ea e tot atît de puțin**** ; sau: „Fiinţă 
şi neant este totuna” ***** ; esenţa e schimbarea. Adevărul este 
numai unitatea contrariilor. La eleați: avem afirmaţia inte- 
lectului abstract că numai fiinţa există. În locul expresiei lui 
Heraclit, noi spunem: absolutul este unitatea ființei şi 
neființei. Cînd ascultăm propoziția: „Fiinţa nu e mai mult 


* Aristotel, Rhet., III, 5. 7 
** De elocutione, $ 192, p. 78, ed. Schneider. 
*** Diog. Laertios, II, § 22; IX, $$ 11—12. 
**** Aristotel, Metaphys., IV, 7: návtæ elva, xal ui) elvat (Metaphys., |, 
4: oùðèv uădov tò dv 705 uğ övtoç elvat). 
***** Ibidem, IV, c. 3. 

decît nefiinţa”, ea nu pare a avea prea mult sens, pare a fi 

aa Numai o negaţie generală, numai absenţă de gîndire. Însă 
avem și o altă expresie, care indică mai de aproape semni- 
ficaţia principiului. Anume, Heraclit spune: „Totul curge 
(măvra get), nimic nu subzistă rămînînd acelaşi”. Iar Platon 
spune mai departe despre Heraclit : „El compară lucrurile cu 
curgerea unui rîu, încît nu poţi să intri de două ori în ace- 
laşi rîu'*, căci el curge, şi [a doua oară] intri în altă apă. 
Urmaşii lui Heraclit spuneau chiar că „nu putem intra nici 
măcar o dată [în acelaşi rîu]**, întrucît el se schimbă fără în- 
cetare : ceea ce este, de îndată iarăşi nu este. Aristotel spune 
apoi că Heraclit susține că „numai Unul*** este ceea ce rămîne, 
şi din acesta apare tot restul prin transformare”, schimbat, 
format. „Totul, în afară de acest Unul, curge; nimic nu este 
ferm”, nimic nu durează, adică adevărul este devenirea, nu 
ființa; determinaţia mai precisă a acestui conţinut general 
este devenirea. Eleaţii spuneau : numai ființa este, e adevă- 
rul. Adevărul ființei este devenirea, — ființa este primul 
gînd, ca nemijlocit. Heraclit spune: totul este devenire; 
această devenire este principiul. Acest lucru se cuprinde în 
expresia : fiinţa este tot atît de puţin ca şi neființa ; devenirea 
este şi nici nu este. Determinaţiile absolut opuse sînt legate 
în Unu; aici avem deci şi ființa şi avem şi nefiinţa. De aceasta 
ține nu numai naşterea, ci și pierirea; ambele sînt nu pentru 
sine, ci sînt identice. Acest lucru Heraclit l-a exprimat spu- 
nînd că fiinţa nu este, deci ea e neființa; şi neființa nu este, 
deci ea e ființa; acesta este adevărul identității ambelor. 

334 Este un gînd mare să treci de la ființă la devenire; el 
este încă abstract, dar el este în același timp și primul ce 
concret, este prima unitate a unor determinații opuse. Acestea 
sînt astfel, în acest raport al lor, neliniștite, este în ele prin- 
cipiul a ceea ce e viu. Prin aceasta este înlăturat neajunsul 
filozofiilor anterioare arătat de Aristotel, adică lipsa mişcării ; 
mişcarea însăşi este aici principiu. Astfel, această filozofie 
nu este una ce-ar aparține trecutului, principiul ei este esen- 
tial şi el se găsește în Logica mea chiar la început, după fiinţă 
şi neant. 


* Platon, Cratylus, p. 402 init. Henr. Steph. (p. 42 Bekk.); Aristotel, 
Metaphis., I, 6; XIII, 4. 
** Aristotel, Metaphys., IV, 5. ; 
*** De coelo, III, 1: tà uèv ANa măvra... Gelv, clvær è nmaylwç oùðèv, 
gv SÉ zu póvov Ýnopévew, 2E oð taŭra ndvra uereoynuariteoda. rEpuxev. 

E o mare concepţie în a recunoaşte că ființa şi nefința 
nu sînt decît abstracții lipsite de adevăr, şi că primul lucru 
adevărat nu este decît devenirea. Intelectul izolează una de 
alta ființa şi nefiinţa, ca fiind, astfel izolate, adevărate şi 
valabile. În schimb, raţiunea recunoaşte pe una în cealaltă, 
recunoaşte că în una dintre ele este conținută cealaltă, care este 
a ei; şi astfel totul, absolutul, trebuie determinat ca devenire. 


Heraclit mai spune : „Ceea ce este opus există în unul 
şi același [lucru )",ca, de exemplu, „mierea este dulce și amară”"*. 
Deci ființa şi neființa sînt prezente în acelaşi [lucru ]. Sextus 
Empiricus observă: „Heraclit pleacă, asemenea scepticilor, 
de la reprezentările obișnuite ale oamenilor; nimeni nu va 
nega că cei sănătoşi spun că mierea e dulce, iar cei ce suferă 
de icter spun că eaeste amară”; dacă mierea ar fi numai 
dulce, ea nu şi-ar putea schimba natura prin [intervenţia a] 
altceva, ea ar fi pretutindeni dulce, deci şi pentru cel ce suferă 
de icter. Zenon începea să suprime predicatele opuse şi arăta 
opusele pe care le conţine mișcarea: afirmarea limitei şi 
suprimarea limitei. Zenon a afirmat infinitul numai pe latura 
lui negativă, l-a considerat ca neadevărat din cauza contra- 
dicţiei pe care o conţine. În filozofia lui Heraclit avem exprimat 
infinitul ca atare, adică conceptul lui, esenţa lui: infinitul, 335 
ceea-ce-este-în-sine-şi-pentru-sine, este unitatea contrariilor, şi 
anume a universal-contrariilor, a opoziției pure, a ființei şi 
nefiinţei. Dacă considerăm în și pentru sine nu reprezentarea 
existentului, a ce este plin, atunci ființa pură este gîndul 
simplu, în care e negat tot ceeace este determinat, este ceea 
ce e absolut negativ; dar neantul e același lucru, el este 
tocmai acest ce care îşi este sieși același ; este trecere absolută în 
opusul său, la care Zenon n-a ajuns: „Din nimic se naşte 
nimic”. La Heraclit, momentul negativităţii este imanent; 
despre acesta tratează conceptul întregii filozofii. 

Am avut întîi abstracţiile fiinţei şi nefiinţei într-o formă 
cu totul nemijlocită, generală; însă Heraclit a conceput 
în mod mai determinat opoziţiile. Este vorba de acea unitate 
a realului şi a ceea ce e de natură ideală, a obiectivului și subiec- 
tivului ; subiectivul este numai devenire către obiectiv, altfel 
el e lipsit de adevăr; obiectivul este devenire către subiectiv. 
Acest adevăr este procesul devenirii: Heraclit a exprimat 
în formă determinată această unire (dief Sichineinssetzen) 


* Pyrrhon. Hypot., I, 29, $$ 210—211; II, 6, § 63. 

a diferenţelor. Aristotel* spune, de exemplu, că Heraclit, în 
general, „a unit laolaltă întregul şi neîntregul” (partea) 
— întregul devine parte, iar partea întreg —, ,,ce merge împre- 
ună şi ce este opus”, precum şi „ceea ce se acordă şi ceea ce e 
disonant ; din toate” (opusele) „se naște Unul și din Unu se 
nasc toate”. Acest Unul [această unitate ] nu este ce e abstract, 
ci este acţiunea de a se diviza. Infinitul mort este o proastă 
abstracție față de această adîncime pe care o întîlnim la Hera- 
26 clit. Sextus Empiricus relatează că „Heraclit a spus: partea 
este ceva ce diferă de întreg, şi ea este şi identică cu întregul ; 
substanța este întregul şi partea”**. Că Dumnezeu a creat lu- 
mea, că s-a divizat pe sine creînd pe fiul său etc., toate aceste 
elemente concrete sînt conținute în această determinare. În Sim- 
pozionul său***, Platon spune despre principiul lui Heraclit : 
„Unicul deosebit de sine însuşi se uneşte cu sine însuşi”, — acesta 
este procesul vieţii —,,asemenea armoniei arcului și lirei”. Platon 
îl face apoi pe Eriximah, care vorbeşte în Simpozion, să 
critice această părere spunînd că „armonia este dezar- 
monie, adică compusă din opuse, căci armonia nu se naște 
din ceea ce este înalt şi din ceea ce este profund, întrucît sînt 
deosebiți, ci din unirea acestora prin arta muzicii”. Dar 
susținînd acest lucru nu înseamnă a-l contrazice pe Hera- 
clit, care susţine tocmai acest lucru. Ceea ce e simplu, repe- 
tarea aceluiaşi ton, nu este armonie. Armoniei îi aparține 
diferența, trebuie să existe în chip esenţial, absolut o diferenţă. 
Această armonie este tocmai devenire absolută, schimbare, 
'dar nu devenire ca altceva, — acum acesta, apoi alt ceva. 
Esențialul este că fiecare diferit, fiecare particular este diferit 
de altceva, dar nu abstract de oricare altul, ci de altul 
său; fiecare este numai întrucît altul său e conținut în sine, 
în conceptul său. Schimbarea este unitate, raportare a ambilor 
ceva la unitate, este o unică fiinţă, este acest ceva şi celălalt. 
În armonie sau în gînd admitem acest lucru, vedem, gîndim 
schimbarea ca unitate esenţială. Spiritul se raportă în con- 
ştiinţă la ce e sensibil, şi acest sensibil este al său altceva. 


* De mundo, c. 5: ovvăterxg oðàa xal oby o5Ax, ovupepbuevov xal 
Îuxpepâuevov, ovvădov xal BăBov: xal èx mavruov ëv, xal èE Evbe răvra. 

** Adv. Math., IX, $337: 658 Alwnotânuog xarà “Hpaxheurov, xal Ezepov, 
qTol, tÒ uăpoc rod Gov xal zabrâv. î) yàp obocia xal Gin ortl xal utpoc. 
Gin èv xxt dv x6ouov, utpoc BE xară Thv 7o5â: 705 Uwov póc. 

*** P, 187 init. Henr. Steph. (p. 397 ed. Bekk.): 70 Ev ydp pro. 
î.xpepbuevov abtó awrâ Evueptpeola.. 

Tot aşa şi cînd e vorba de tonuri; ele trebuie să fie diferite, 
însă în așa fel încît să poată fi şi unite ; și acestea sînt tonurile „, 
în sine. Armoniei îi aparține opoziţia determinată, contra- 
riul său, întocmai ca la armonia de culori. Subiectivitatea 
este altul obiectivităţii, — nu al unei bucăţi de hîrtie ; absur- 
ditatea acestei opoziții sare îndată în ochi; trebuie să fie un 
altceva al său, şi tocmai în aceasta rezidă identitatea lor 
[a celor doi opuși ]; astfel, fiecare dintre ei este altul celuilalt, 
ca fiind altul său. Acesta este marele principiu al lui Heraclit. 
El poate părea obscur, dar este speculativ, iar acest lucru este 
totdeauna obscur pentru intelect, care menţine separateuna 
de alta ființa şi netiința, subiectivul şi obiectivul, ceea ce este 
de natură ideală şi ceea ce este real. 


2. Modul realităţii. În expunerea sa, Heraclit 
nu s-a oprit la această exprimare în concepte, la logicul pur, 
ci, în afară de această formă în care și-a înfățișat principiul, 
el a dat ideii sale şi o expresie mai reală. Această formă reală 
ține mai cu seamă de filozofia naturii, sau este o formă mai 
mult naturală. De aceea este el socotit ca aparţinînd încă 
şcolii ioniene, stimulind prin această formă dezvoltarea filo- 
zofiei naturii. Dar, cît priveşte această formă reală a princi- 
piului lui Heraclit, istoricii nu sînt de acord între ei. Cei mai 
mulți susțin că el a afirmat, ca esență ce există, focul *, iar alții 
susţin că Heraclit a considerat-o a fi aerul **, şi în sfîrșit alţii 
susțin că e vorba mai mult de vapori decît de aer ; iar la Sextus 
Empiricus *** chiar şi timpul este afirmat ca fiind primă 
esenţă ce există (sesendes Wesen). Problema este : cum trebuie 
înţeleasă această diversitate [de păreri]? Nu trebuie să credem 
de loc că aceste informații se pot atribui neglijenţei autorilor, 
deoarece martorii sînt cei mai buni pe care îi avem, cum e 
Aristotel şi Sextus Empiricus ***. Ei nu vorbesc tangenţial 
despre aceste forme, ci în mod determinat, dar fără să ne atragă 
atenția asupra acestor deosebiri și contradicții. S-ar părea că 
o cauză mai apropiată care a determinat această diversitate 338 
de păreri ar fi obscuritatea scrisului lui Heraclit, care, cu expre- 
siile lui tulburi, a putut ocaziona neînțelegeri. Dar, privită 
mai de aproa pe, dispare dificultatea care se ivește numai cînd 
textele lui Heraclit sînt luate superficial ; adevărata ieşire 


* Aristotel, Metaphys., I, 3, 8. 
** Sextus Empiricus, Adv. Math., IX, '$ 360; X, § 233. 
*** Ibidem, X, $ 216. 

din aceste piedici se află chiar în profundul concept al lui 
Heraclit. În general, Heraclit nu mai.putea considera apa, 
ca Tales, sau aerul, ori alte materii de acestea ca esenţă abso- 
lută, ca ceva primordial din care a luat naștere restul, întrucât 
el a gîndit fiinţa ca identică cu neființa, a gîndit adică conceptul 
infinit. Astfel, esenţa absolută care ființează nu se poate 
înfăţişa la el ca o determinaţie existentă, de exemplu, ca modul 
determinat de a fi a apei, ci apa poate apărea la el ca schimbă- 
toare, adică doar ca proces. 

a. Proces abstract, timp. Prin urmare, Heraclit a spus : 
„Timpul este prima esență corporală”, cum exprimă acest 
lucru Sextus Empiricus*. ,,Corporală” este o expresie stîngace. 
Adesea, scepticii aleg expresiile cele mai bune sau dau gîn- 
durilor o formulare brută, pentru a termina uşor cu ele. 
„Corporal” înseamnă sensibilitate luată abstract ; timpul este 
intuiţia abstractă a procesului, el ar fi prima esență sensibilă. 
Timpul este deci esența adevărată. Întrucît Heraclit nu s-a 
oprit la exprimarea logică a devenirii, ci a dat principiului său 


- forma a ceea ce ființează, înţelegem că, pentru aceasta, a 


339 


trebuit să i se ofere mai întîi forma timpului ; deoarece tocmai 
în ceea ce e sensibil şi intuibil timpul este primul ce se prezintă 
ca devenire, el este prima formă a devenirii. Timpul este deve- 
nirea pură, ca devenire intuită. Timpul este schimbarea pură, 
el este conceptul pur, este ceea ce e simplu, care din absolut 
opuşi este armonic. Esenţa lui este aceea de a fi şi de a nu fi, 
şi în afară de aceasta nici o altă determinare : ființă pur ab- 
stractă şi neființă abstractă nemijlocit într-o singură unitate, 
şi separate. Nu în sensul că timpul este, sau nu este; 
dar timpul este aceasta: că în ființă nemijlocit nu este 
şi că în neființă nemijlocit el este ; el este această trecere din 
ființă în neființă, acest concept abstract, dar în modalitate 
obiectivă (intuit), întrucît el este pentru noi. În timp, nu există 
trecutul şi viitorul, ci numai prezentul; iar acesta este 
pentru a nu fi, este nimicit imediat, a trecut ; iar această ne- 
ființă se convertește și ea de îndată în ființă, fiindcă este. 
Este intuirea abstractă a acestei convertiri subite. Dacă ar 
trebui să spunem felul în care aceea ce Heraclit a considerat 
ca esenţă — în forma pură în care el a recunoscut-o —are 
existență pentru conştiinţă, nu am putea numi altceva decît 


* Adv. Math., X, §§ 231—232: tò ðv xal tò... mpâbTov... 0Guo Xp6voG 
toriv. 

timpul. Este prin urmare cu totul just că prima formă a deve- 
nirii e timpul ; astfel, această idee ţine de principiul fundamen- 
tal al lui Heraclit. 


b. Forma reală ca proces, focul. Dar acest concept 
pur, obiectiv, trebuie să se realizeze mai departe. În timp, 
momentele ființă şi neființă sînt puse numai ca negative sau 
ca nemijlocit pieritoare. Heraclit determină mai departe pro- 
cesul într-un mod fizical mai precis. Timpul este intuiție, dar 
cu totul abstractă. Dacă vrem să ne reprezentăm în chip real 
ceea ce este el, adică să exprimăm ca subzistente ambele mo- 
mente, ca o totalitate pentru sine, se pune întrebarea : care 
esență fizică este aceea care corespunde acestei determinaţii ? 
Timpul, înzestrat cu astfel de momente, este proces : a înțelege 
natura înseamnă a o înfățişa pe aceasta ca proces. Acesta 
este adevărul lui Heraclit şi adevăratul concept. Iată dece 
înțelegem de îndată limpede că Heraclit n-a putut spune că 
esența este apa, aerul sau altceva asemănător, fiindcă acestea, 
nu sînt ele înseși proces (şi acesta este primul motiv). Proces 
este însă focul ; astfel, el a susţinut că focul este prima esenţă ; 
şi acesta este modul real al principiului heraclitean, sufletul 
şi substanţa procesului naturii. Tocmai în proces se diferen- 
țiază momentele, ca şi în mişcare; «) momentul pur negativ ; 
6) momentele opoziţiei subzistente : apa şi aerul; şi y) tota- 
litatea în repaus : pămîntul. Viaţa naturii este procesul acestor 
momente : scindarea totalităţii nemişcate a pămîntului în 
opuşi, punerea opoziției — acestor momente, — şi unitatea, 
negativă, reîntoarcerea în unitate, arderea opoziţiei subzistente. 
Focul este timpul ca element fizic; el este această neliniște 
absolută, disoluţie absolută a subzistării, dispariţie a altora, 
dar şi a lui însuşi, el nu este subzistent. Şi noi înțelegem deci 
că Heraclit a putut numi focul concept al procesului, plecînd 
de la principiul său fundamental (e un fel cu totul consecvent 
de a gîndi). 

c. Acest foc Heraclit l-a determinat mai de aproape şi 
mai precis ca pe un proces real; el este pentru sine procesul 
real, realitatea lui este procesul întreg, în care sînt apoi deter- 
minate mai de aproape, mai concret, momentele. Focul, ca 
acest; ce care transformă lucrurile, este schimbare, transformare 
a ceea ce e determinat, vaporizare, deoarece, în proces, momen- 
tul abstract al lui nu este atît aer, cît mai curînd, evaporare. 
Pentru a desemna acest proces Heraclit a făcut uz de un cuvînt 
cu totul particular: âvoOvulaois — evaporare (fum, 

exhalații de la soare); evaporare este aici în sens numai 
superficial ; este vorba de mai mult : de trecere. Aristotel * 
spune, în această privință, despre Heraclit că, potrivit expunerii 
făcute de acesta, „principiul este sufletul, deoarece acesta 
este exhalarea, evaporarea a toate”, şi această exhalare, deve- 
nire, „este tot ce e mai necorporal şi în eternă curgere”. Şi 
aceasta se potriveşte cu principiul fundamental al lui Heraclit * *. 

Mai departe, Heraclit a determinat procesul real în momen- 
tele lui abstracte în aşa fel, încît a deosebit două aspecte la 
el: „calea în sus (63% čvw) şi calea în jos (óðòç xaTru)”? 
o cale a scindării şi o cale a unirii. Acestea trebuie să fie înțelese 
în esență astfel : scindarea ca realizare, ca subzistentă a opu- 
selor ; cealaltă cale : reîntoarcerea unității în sine, suprimarea 
acestor opoziții subzistente. Pentru a exprima aceste poziții, 
Heraclit a recurs la determinațiile mai precise de „dușmănie, 
ură, luptă (móňsuos Epic) şi de prietenie, armonie (óuoħoyia, 
eiphvn)”?; de diviziune şi de revenire la unitate (aceasta 
înseamnă, şi mitologic, Amor*** etc.). „Dintre aceste două, 
dușmănia, lupta este aceea care e principiu al naşterii celor 
deosebiți ; ceea ce duce însă la ardere este unirea şi pacea'****. 
În duşmănia dintre oameni, unul dintre ei se afirmă ca inde- 
pendent faţă de celălalt sau este pentru sine: — scindarea, 
realizarea în general; unirea şi pacea înseamnă însă coborîre 
din ființa-pentru-sine în stare de ceea ce nu poate fi deosebit, 
adică în nerealitate. Totul este treime, unitate esenţială ; natura 
este acest ce niciodată în repaus, iar universul este trecere din 
ceva în altceva, din scindare în unitate, din unitate în scindare. 

Determinaţiile mai precise ale acestui proces real sînt în 
parte defectuoase şi contradictorii. În această privinţă, în unele 
informaţii despre Heraclit se relatează că acesta ar fi deter- 
minat procesul astfel: „Schimbările focului sînt în primul 
rînd marea; şi apoi jumătate din ea pămîntul, cealaltă jumăta- 
te trăsnetul”'*** **, focul care ţișneşte. Aceasta este ceva general 
şi foarte obscur. Diogenes Laertios****** spune: ,,Focul se 
condensează devenind umiditate (mwxvovuevov mp EEvypulveo0a.), 


* De anima, l, 2. 
** Johannes Philoponus, ad Arist. De anima, I, 2, p. 20. 
*** Arist., Metaphys., I, 4. 
**** Cf. Diog. Laertios, IX, § 8. 
***** Clemens Alexandrinus, Stromala, V, 14, p. 712, ed. Pott. (Steph., 
Poës. phil., p. 131): „Ilvedc tponal meõrtov OžAxooa, OxAzoong Sè Tò pèv 
duuov y, Tò 8: uos rpnorip” (oboxvăg xal tà Eu zeprex6ueva). 
sase Libr. IX, § 9. 

iar ajungînd în repaus (ovvoraăuevov) el devine apă”, focul 
stins (ars) este apa, e focul care trece în stare de indife- 
renţă „apa solidificată însă devine pămînt ; acesta este drumul 
în Jos. Pămîntul devine apoi iarăşi fluid (topit), iar din el ia naş- 
tere umiditatea (marea) ; iar din aceasta evaporarea (ăvaGvuiao+s) 
mării, din care ia apoi naştere totul”; evaporarea trece iarăşi 
în foc şi ţișnește în sus ca flacără ; „acesta este drumul în sus”. 
În consecinţă avem, în general, transformare a focului. „Ap: 
se scindează în exhalare sumbră, devine pămînt, iar dezunin- 
du-se în evaporare pură, strălucitoare devine foc și se aprinde 
în sfera soarelui ceea ce este aprins devine meteori, planete 
şi stele”. Astfel, acestea nu sînt stele moarte, ci sînt considerate 
ca fiind în devenire, în proces de veșnică naştere. Acestor 
expresii orientale, figurate, nu trebuie să li se atribuie semni- 
ficație sensibilă, adică să se creadă că aceste transformări ar 
fi date în percepţia exterioară, ci ele ţin de natura acestor 
elemente : pămîntul își creează sieși veșnic soarele şi cometele sale. 


Natura este astfel acest cerc. În acest sens îl auzim spu- 
nînd : „Universul nu a fost făcut de nici un zeu și de nici un 
om, ci el a fost totdeauna, şi este, şi va fi foc deapururea viu, 
care se aprinde şi se stinge potrivit legii sale (utrpe)”*. Înţe- 
legem ceea ce relatează Aristotel spunînd că principiul este 
sufletul, fiindcă el este exhalaţia, acest proces care se mişcă 
pe sine însuși al lumii: focul este sufletul. La aceasta se adaugă 
o altă expresie, care se găseşte la Clement din Alexandria” : 
Moartea sufletelor (celor dotate cu viață) este a deveni apă, 
moartea apei este a deveni pămînt; invers: din pămînt ia 
naştere apoi apa, iar din apă sufletul”. — Prin urmare, avem 
în general acest proces al stingerii, al reîntoarcerii opoziţiei 
în unitate şi a retrezirii opoziţiei, a ieşirii ei din unitate. Dis- 
pariţia sufletului, a focului în apă, arderea care devine un 
produs, unii*** o prezintă în mod fals ca pe o dispariţie prin 
ardere a lumii. Este mai mult o reprezentare a imaginaţei lui 
Heraclit cînd a vorbit, zice-se, de un incendiu al lumii, și anume 
că, după un oarecare timp, lumea va dispare arsă de foc (ceva 
asemănător reprezentării noastre despre sfîrşitul lumii). Con- 
statăm însă îndată, din informaţiile cele mai precise ****, că nu 


* Clemens Alexandrinus, Slromata, V, 14, p. 711. 
** Ibidem, VI, 2, p. 746. (Steph., Po&s. phil., p. 131). 
*** 'Tennemann, vol. I, p. 218; Diog. Laertios, IX, § 8; Eusebius, Pracp. 
evang., XIV, 3. 
**** Cf. Stobaeus, Eclog. Phys., c. 22, p. 454. 

e vorba de acest incendiu al lumilor, ci e vorba de acea ardere 
permanentă, devenire a prieteniei, de viața universală, de 
procesul universal al lumii. ,Heraclit spune că viața este unită 
cu moartea atît în viaţa, cât şi în moartea noastră, deoarece 
cît trăim sufletele noastre au murit și sînt îngropate în noi. 
iar cînd murim, sufletele noastre învie şi trăiesc”'*. 

Cu privire la faptul că la Heraclit focul este ceea ce dă 
viaţă, este sufletul, există o expresie care poate părea bizară, 
anume aceea că „sufletul cel mai uscat este cel mai bun”**. 
Fără îndoială, nici noi nu-l considerăm pe cel mai umed ca 
pe cel mai bun, totuşi îl socotim ca pe cel mai bun pe cel mai 
viu. Uscat înseamnă însă, aici, plin de foc; astfel, sufletul 
cel mai uscat este foc pur, iar acesta nu e lipsit de viaţă, ci 
este însăși viața. 

Acestea sînt principalele momente ale procesului real al 
vieţii. Mă opresc o clipă aici, deoarece astfel este în general 
exprimat întregul concept al considerării speculative a naturii 
(al filozofiei naturii). Natura este în ea însăși proces. În con- 
ceptul acesta, unul dintre momente, unul dintre elemente 
trece în celălalt : focul devine apă, apa devine pămînt și foc. 
E o''veche controversă, aceea referitoare la mutabilitatea ele- 
mentelor, contra imutabilităţii lor. În legătură cu acest con- 
cept se desparte obişnuita cercetare prin simțuri a naturii 
de filozofia naturii. În sine, conform modului speculativ de 
a vedea, substanţa simplă se transformă în foc şi în celelalte 
elemente ; potrivit celuilalt fel de a vedea, orice trecere este 
suprimată, apa este exact apă, focul este foc etc.; nu există 
concept, nici mișcare absolută, ci numai „ieșire din”, separare 
exterioară a unor elemente deja date. În timp ce primul mod 
de a vedea afirmă schimbarea, cei ce aderă la al doilea fel de 
a vedea cred că pot dovedi contrariul; fără îndoială, aceştia 
nu mai afirmă că apa, focul etc. sînt esenţialități pure, des- 
compunîndu-le în hidrogen, oxigen etc., dar afirmă imuta- 
tabilitatea acestora. Ei afirmă în plus, cu drept cuvînt, că 
ceea ce trebuie să fie în sine după modul speculativ de a vedea, 
trebuie să fie adevăr şi în cuprinsul realităţii, deoarece dacă 
speculativul este natura și esenţa momentelor ei, aceasta tre- 


* Sext. Pyrrhon. Hypot. III, c. 24, § 230: 6 8è “Hpxheir6c pna, öt 
xal tò Civ xal ră ăroBaveiv, xal Ev tæ tiv huâc orl xal Ev tæ teðvávar re 
uzv yàp ueis tâuev, tàs tuxăc huâv zedvăvar, xal Ev utv rerăpdar, öre 
òè huet, &roBvioxouev, tc Wvxăc &vafrodv xal tiv. 

** Plutarh, De esu carnium, I, p. 995, ed. Xyl. 

buie să şi fie dată aşa. (Unii îşi reprezintă speculativul ca pe ceva 
ce nu există decît în gînd sau în interior, adică nu știm unde.) 
Speculativul şi există dat ca atare; dar naturaliştii își închid 
ochii în ceea ce priveşte speculativul, prin conceptul lor măr- 
ginit. 

Dacă ascultăm la ce spun ei, apoi ei observă numai ceea 
ce văd. Dar acest lucru nu e adevărat, fiindcă ei transformă 
în chip inconştient prin concept ceea ce văd nemijlocit. Şi 
controversa nu se naşte din opoziţia ce ar exista între obser- 
vaţie şi conceptul absolut, ci din aceea care există între con- 
ceptul limitat şi fixat şi conceptul absolut. Ei înfăţişează 
transformările ca neexistente, de exemplu transformarea apei 
în pămînt ; aceasta a fost afirmată pînă în timpurile cele mai 
noi: cînd distilăm apa rămîne un rest pămiîntos. Lavoisier 
a făcut experienţe exacte, a cîntărit toate vasele; a constatat 
un rest pămîntos, dar din comparaţiile făcute a reieşit că acest 
rest provenea de la recipiente. Există un proces superficial 
al neînvingerii modului determinat al substanței: „Apa nu 
se transformă în aer, ci numai în vapori, iar vaporii se con- 
densează totdeauna tot numai în apă”. Dar acolo, ca și aici, 
naturaliştii fixează numai un proces unilateral, defectuos, şi-l 
prezintă ca proces absolut. Ca atunci cînd spun: procesul 
naturii este un întreg de condiţii; cînd unele dintre acestea 
lipsesc, se produce altceva decît atunci cînd împlinesc toate 
condiţiile. Fierul devine magnet nu cînd îl înroșesc în foc, 
ci cînd îl frec cu el însuşi sau îl ţin într-un anumit fel; se în- 
țelege, există împrejurări în care el rămîne acelaşi. Numai 
diviziunea mecanică este totdeauna posibilă: o casă poate fi 
descompusă în pietre şi grinzi, acestea există date ca pietre 
şi grinzi. În acest sens; cercetătorii naturii vorbese despre 
relaţia dintre întreg şi părţi nu ca despre momente ideale, —la care 
ajung ca la ceva în sine, nevizibil, latent, nu pozitiv (ca mo- 
mente), dar aici încă menținute ca reprezentare. Însă în ceea ce 
este real, în procesul naturii, naturaliştii fac experienţa că cris- 
talul dizolvat dă apă şi că în cristal apa se pierde, el devenind 
dur: apă de cristalizare; că exhalaţia pămîntului nu poate 
fi întilnită în formă de vapori, în stare exterioară în aer, ci 


aerul rămîne cu totul pur sau hidrogenul dispare complet în: 


aerul pur. -Ei şi-au dat destulă osteneală zadarnică pentru a 
găsi hidrogen în aerul atmosferic. Ei fac de asemenea și expe- 
rienţa că aerul absolut uscat, în care ei nu pot arăta prezența 
nici a umidității şi nici a hidrogenului, trece în vapori şi în 


18 — Prelegeri de istorie a filozofiei, vol. I 

3,6 Ploaie etc. Aceasta este observaţia, însă ei corup orice percepere 
a transformărilor prin conceptul lor fix : şi anume, ei aduc cu 
ei conceptul fix al întregului și părţilor, al compoziţiei din 
părți, al faptului de a fi fost deja dat, a ceea ce se arată ca 
fiind în curs de producere. Cristalul dizolvat arată apă, iar 
ei atunci spun: „Această apă nu s-a produs ca apă, ci ea 
exista deja în prealabil în el”; apa se divizează în procesul 
ei, dînd hidrogen şi oxigen : „Aceștia nu s-au produs, ci exis- 
tau aici deja mai înainte ca atare, ca părţi din care este com- 
pusă apa”. Dar ei nu pot arăta nici apă în cristal, şi nici oxigen 
şi hidrogen în apă. Tot aşa stau lucrurile şi cu „,caloricul la- 
tent”. Aşa cum se întîmplă cu orice exprimare a percepţiei 
şi a experienţei: îndată ce omul vorbeşte, există în aceasta 
un concept, el nu poate fi oprit să renască în conştiinţă, — și 
să nu conţină totdeauna o umbră de universalitate și de adevăr. 
Deoarece tocmai el, conceptul, este esența; dar numai pentru 
rațiunea cultivată devine el concept absolut, şi nu concept cuprins 
într-un mod determinat, ca aici. Naturaliștii ajung în chip 
necesar la limita lor, suferinţa lor constă astfel în faptul că 
nu găsesc hidrogen în aer; higrometrul, sticle pline de aer 
adus din regiunile înalte cu aerostatul, nu-l arată ca fiind 
prezent. Apa de cristalizare nu e mai mult decît apă: trans- 
formată, devenită pămînt. 

Pentru a ne reîntoarce la Heraclit, eleste acela care a 
exprimat cel dintîi natura infinitului și care a înțeles primul 
natura ca în sine infinită, adică i-a înţeles esenţa ca proces. 
De la el trebuie datat începutul existenței filozofiei; el este 
ideea permanentă, care este aceeaşi în gîndirea tuturor filo- 
zofilor pînă în ziua de azi, întocmai cum ea a fost ideea lui 
Platon şi a lui Aristotel. 


3. Ideii nu-i lipsește decît ca esenţa ei, simplitatea ei, să fie 
cunoscută ca concept, ca universalitate. Putem regreta că 
nu există nimic durabil, nimic în repaus, ceea ce arată Aristotel. 

sr Procesul nu este încă sesizat ca pe ceva uni- 
versal. Fără îndoială, Heraclit spune că totul curge, că 
nimic nu este subzistent, că numai Unul subzistă. Cu aceasta nu 
este însă încă exprimat adevărul, universalitatea; este con- 
ceptul unităţii care ființează (der sesenden Einheit) în opo- 
ziţie şi nu conceptul unităţii reflectate în sine. Acest Unul, în 
unitatea lui cu mişcarea, cu procesul indivizilor, este gene- 
ralul, genul, intelectul sau conceptul simplu în infinitatea lui 

ca gînd; ca fiind acesta, trebuie să fie încă determinată ideea : 
vos-ul lui Anaxagora. Universalul este unitatea nemijlo- 
cită şi simplă în cuprinsul opoziţiei, reîntorcîndu-se în sine ca 
proces al diferiților. Însă și această idee se află la Heraclit. 
Acest universal, această unitate în interiorul opoziţiei — fiinţă 
și neființă ca identice — Heraclit a numit-o „soartă” (etuap- 
utvm), „necesitate” *. Şi conceptul necesităţii nu înseamnă altceva 
decît tocmai că existentul ca determinat este ceea ce este el 
în acest mod determinat (aceasta constituie esența lui ca ceva 
singular), dar că tocmai prin aceasta el se raportă la opusul 
său : „relația absolută care străbate fiinţa întregului (A6yoc ó 
dă ri obolac rod mavtòs Ùnxwv)’. Heraclit numeşte această 
relație „corpul eteric, sămînța devenirii universalului (ai0£grov 
Gâua, ortpua Tij To mavrăG Yevtoew6)'"*. Acesta este pentru 
el ideea, universalul ca atare, ca esenţă; este procesul cal- 
mat; genul animal este ceva permanent, e procesul simplu 
care se reia pe sine înapoi în sine. 

Ne mai rămîne acum să vedem care este raportul 
pe care-l concepe Heraclit între această esenţă (între lume, 
între ceea-ce-este) şi conştiinţă, şi gîndire. În linie ge- 
nerală, filozofia lui are modul propriu filozofiei naturii. Prin- 
cipiul ei este, fără îndoială, logic, dar conceput, potrivit mo- 
dalităţii sale naturale, ca proces universal al naturii. Cum 
ajunge A6yoc-ul să devină conştient? Cum se raportă el la 
sufletul individual? Voi relata acest lucru aici în chip mai 
amănunțit ; este vorba de un mod frumos, naiv, copilăresc de 
a vorbi just despre adevăr, avem aici universalul şi unitatea 
esenței conştiinţei şi a obiectului, precum şi necesitatea obiec- 
tivităţii. 

Cît priveşte exprimările lui Heraclit; despre cunoaştere, 
ni s-au păstrat de la el mai multe texte. Reiese nemijlocit 
din principiul lui, potrivit căruia tot ce este în acelaşi timp 
nu este, că el susţine că certitudinea senzorială nu posedă 
adevăr. Fiindcă tocmai ea este aceea pentru care ceea ce este 
e cert ca fiind existent ; această certitudine este aceea pentru 
care ceva subzistă, care de fapt deopotrivă nu este. Această, 
ființă nemijlocită nu e adevărata ființă, ci ființa adevărată 
este mijlocirea absolută, fiinţa gîndită, gîndul, — fiinţa pri- 
mește aici forma unităţii. „Mort este ceea ce vedem cînd sîntem 


* Diog. Laertios, IX, 7; Simplicius, ad Arist., Phys., p. 6; Stobacus, Eclogae 
Phys., c. 3, pp. 58—60. 
** Plutarh, De plac. philos., I, 28. 

treji, iar ce vedem dormind e vis’™™*, fiindcă, în măsura în care 
vedem, ceea ce vedem este ceva ce persistă, e figura fermă. 
În această privinţă, Heraclit spune despre percepţia sensi- 
bilă : „Martori răi sînt pentru oameni ochii şi urechile, atîta 
timp cît ei au suflete barbare. Rațiunea (A6yo6) este jude- 
cătoarea adevărului, dar nu rațiunea care ne este cea mai 
apropiată (Sroroc5/)more), ci numai cea divină, universală**”, 
acea măsură, acel ritm care străbate esenţialitatea universului. 
Necesitate absolută este tocmai aceea de a fi adevăr în con- 
ştiinţă, nu orice gîndire în general care se îndreaptă spre ceea 
ce este singular, în orice relaţie în care el nu este decît formă 
şi are conţinutul reprezentării, — ci intelectul universal, con- 
ştiinţa dezvoltată a necesităţii, identitatea subiectivului şi 
obiectivului. „Multe cunoştinţe nu instruiesc intelectul ; altfel 

BA ele i-ar fi instruit şi pe Hesiod, pe Xenofan şi pe Pitagora. 
Înţelepciunea este una: ea constă în a cunoaşte rațiunea, 
care este dominantă în toate”***. 

Sextus Empiricus arată mai îndeaproape raportul conștiinței 
subiective, al raţiunii particulare, cu cea generală, cu acest 
proces al naturii. Acest raport are încă o formă foarte fizicală : 
el se aseamănă cu relaţia pe care o constatăm noi între starea 
de veghe şi starea de vis sau de nebunie a omului. Omul treaz 
se comportă față de lucruri într-un mod general adecvat ra- 
porturilor lucrurilor, întocmai cum se comportă şi ceilalţi 
oameni treji faţă de lucruri. Sextus Empiricus* *** ne relatează 
acest lucru astfel: „Tot ce ne înconjură este el însuși logic 
şi inteligibil” — esență generală a necesității. Universalitatea 
are forma veghei; esenţa obiectivă, obiectivitatea, este inteli- 
gibilă, dar nu, de aceea, cu conștiință. Cînd și în măsura în 
care mă găsesc în conexiunea obiectiv-inteligibilă a acestei 
stări de veghe, a acestei obiectivităţi a conştiinţei, eu sînt, 
desigur, în cuprinsul finitului ; finit, cum sînt, mă aflu în cone- 
xiunea exterioară, rămîn în vis şi în stare de veghe în cuprinsul 
acestei conexiuni; dar numai intelectul, starea de veghe, con- 
ştiinţa acestei conexiuni, fără somn, constituie modul necesar 
al acestei conexiuni, constituie forma obiectivităţii, ideea în 
cuprinsul finitului. 


* Clemens Alexandrinus, Stromata, III, 3, p. 520. 
** Sext. Empir. Adv. Math., VII, $$ 126—127. i 
*** Diog. Laertios, IX, $ 1: IloăvuaGin vóov où S.âdoxet: “Halo3ov yàp ăv 
tâldate xal IlvQay6pnv, a50lc ze Bevopkved te xal "Exaratov. elvat yàp Ev 
tò copdv ErloraaBa yvounv, Hre ol Eyxvfepvioev m&vra Bă ndvrav. 
**** Adv. Math., VII, § 127. 

„Cînd absorbim prin inspiraţie această esenţă generală, 
devenim rezonabili ; dar nu sîntem aşa decît în stare de veghe; 
cînd dormim uităm totul”. Această formă a rezonabilității 
este ceea ce numim a fi treaz. Această stare de veghe, această 
conştiinţă despre lumea exterioară, ceea ce ţine de rezonabi- 
litate, este mai mult o stare, și aici ea este luată ca totalitate a 
conștiinței rezonabile. „Căci în somn, căile simţirii sînt închise 
şi intelectul, acela din noi, este rupt de legătura lui cu mediul 
(tc mos tÒ nepéXov ovuputac). Şi se păstrează numai legă- 
tura (rpoepvoc) respirației, oarecum” (numai) „ca o rădăcină” 
a acestei conexiuni (a stării de veghe) care rămîne şi în somn, — 
element nu specificat, ci abstract ; prin urmare, această respi- 
rație diferă de respirația generală (oouputa), adică de ființa unui 
altceva pentru noi; — rațiunea este acest proces cu ceea ce 
este obiectiv. Deoarece nu sîntem în conexiune cu întregul, 
noi numai visăm. ,„Astfel separat, intelectul îşi pierde puterea 
conştiinţei pe care o avusese mai înainte”*, — spiritul, fiind 
numai singularitate individuală, îşi pierde obiectivitatea; în 
singularitate el nu este universal, nu este gîndire care se are pe 
sine însăşi ca obiect. 

„Dar la cei treji el (intelectul) îşi păstrează puterea logică 
privind spre exterior pe căile simţirii întocmai ca prin nişte 
ferestre şi avînd legătură cu (ovufaiAcwv) ceea ce-l înconjură”! ; 
—idealism în naivitatea sa. „După cum cărbunii, ajunşi aproape 
de foc, devin ei înşişi incandescenţi, iar separați de foc se 
sting, tot astfel partea (uoipa)” — necesitatea (vezi mai sus) 
— „care este găzduită de cele dimprejur în corpurile noastre, 
devine prin separare aproape nerațională” ; — contrariul ace- 
lora ce cred că Dumnezeu le dă înţelepciunea, în somn, în 
somnambulism. ,Dar avînd legătură cu multele drumuri “ea 
devine de același fel cu întregul (6uoeds ră b1% xaGiorarau)"7* i, 
Starea de veghe este conștiință reală, obiectivă, este cunoaş- 
tere a ceea ce este general, a ceea ce ființează; și totuşi în 
acesta, fiinţare pentru-sine* **. 


* Sextus Empiricus, Adv. Math., VII, § 129; uvnuov xh) Súvauıç a-şi 
însuşi reprezentările : Mnemosyne, Mneme nu este memoria noąstrà (Mne- 
mosyne, mamă a muzelor), este în general orice reprezentare și conştiinţă. 

** Ibidem, § 130. 

*** De notat că Tennemann (I, 233) îl face pe Heraclit să spună : ,,Temeiul 
gîndirii, puterea gîndirii este în afara omului”, şi îl citează pe Sext. Emp., 
Adv. Math., VIII, $ 349: ol èv 8ikvotav elvat EeEav Exrdc mod CÕÖLUATOG, 
Ôg Abwmotânuog uară “H păxAeLToV. 

„Acest întreg, intelectul universal şi divin, în unitate cu 
care fiind noi sîntem logici, este esența adevărului la Heraclit. 
De aceea, ce se înfățișează tuturor ca general generează con- 
vingere, deoarece participă la logosul universal și divin ; însă 
ceea ce-i trece prin minte unui individ nu posedă în sine [putere 
de] convingere, din cauză contrară. La începutul cărții sale 
despre natură, Heraclit spune : « Deși ceea ce ne înconjură este 
logosul (A5y06), oamenii sînt totuşi incapabili să-l înţeleagă 
înainte să fi auzit de el şi nici îndată ce au auzit despre el. 
Deoarece tot ce se întîmplă are loc conform acestui logos, se 
pare că oamenii nu au nici o experiență atunci cînd fac în cuvinte 
şi acţiuni încercări ca acelea pe care le arăt eu» ”(8iyyc™uat, 
„le analizez”, „le povestesc”, „le explic”), „«divizînd fiecare 
lucru potrivit naturii lui şi spunînd cum este el în realitate. 
Dar ceilalți oameni nu ştiu ce fac nici cînd sînt treji, după 
cum uită ce fac în somn »”*. 

Heraclit mai spune apoi: „Noi acţionăm și gîndim totul 
potrivit participării noastre la intelectul divin (Aóyoç). De aceea 
trebuie să ne conducem numai „conform acestui intelect uni- 
versal. Însă mulţi trăiesc ca și cînd ei ar avea un intelect 
propriu lor ( i5iav ppóvnoıv ); dar intelectul ( ġ 3: ) nu este 
altceva decît explicarea (cunoaşterea, expunerea, pătrunderea) 

A modului cum este orînduit universul (EEfymow 705 rp6nov 
„transformare”, „schimbare”, îs toù mavric dtoixtoeud). De 
aceea, atîta timp cît participăm la cunoaşterea pe care ne-o 
dă inteligenţa comună tuturor (a5705 ts uvfunc xowvovtowuev), 

352 posedăm adevărul, cît timp însă ştiinţa noastră este numai a 
noastră (idiăowusv), sîntem în eroare”**. Cuvinte foarte mari 
şi importante! Nu există mod de a exprima adevărul mai 
just şi mai lipsit de prevenţie decît acesta. Numai conștiința 
ca conștiință a universalului este conştiinţă a adevărului; 
însă conştiinţa singularităţii şi a acţiunii ca acţiune singulară 
— originalitate care devine o particularitate a conținutului 
sau a formei — este ceea ce e neadevărat și rău. Prin urmare, 
eroarea constă numai în singularizarea gîndirii, răul şi eroarea 
în ruperea de ceea ce este general, universal. Cînd trebuie să 
gîndească ceva, oamenii își închipuie de obicei că acesta trebuie 
să fie ceva particular : aceasta este amăgire. 


* Sextus Empiricus, Adv. Math., VII, $$ 131—132. 
** Ibidem, $ 133. 

Pe cît de mult afirmă Heraclit că nu există adevăr în cu- 
noaşterea sensibilă, deoarece tot ceea-ce-este curge, fiinţa certi- 
tudinii sensibile nu este în timp ce este, tot atît de mult afirmă 
el necesitatea modului obiectiv în cunoaştere. Raţionalul, 
adevărul pe care-l cunosc, este, fără îndoială, obţinut printr-o 
înaintare ce porneşte de la cea ce ţine de obiect ca obiect sen- 
sikil, singular, determinat, existent, dar ceea ce cunoaşte în sine 
rațiunea este necesitatea sau generalul ființei; acesta este 
esenţa gîndirii, precum şi esenţa lumii. Avem aici aceeași con- 
cepţie a adevărului pe care Spinoza o numeşte „considerare a 
lucrurilor din perspectiva eternității” *. Fiinţarea-pentru-sine 
a raţiunii nu este o conştiinţă lipsită de obiect, nu este visare, 
ci este ştiinţă care este pentru sine ; ea există însă în aşa fel, 
încît această ființare-pentru-sine este trează sau este obiectivă 
şi universală, aceeaşi pentru toți. Visarea este cunoașterea a 
ceva ce cunosc numai eu. Închipuirea şi alte stări similare sînt 
tocmai o astfel de visare. Tot astfel, sentimentul este modul 
în care ceva există numai pentru mine ; este ceva ce am în 
mine eu ca acest subiect. Sentimentele, oricît de sublime ar 
părea, esenţial este faptul că ceea ce simt există pentru mine 
ca fiind acest subiect, — şi nu ca obiect, ca ceva detașat de 
mine. Dar, potrivit adevărului, obiectul este pentru mine ceea 
ce este independent în sine şi eu sînt pentru mine lipsit de subiec- 
tivitatea mea; şi tot astfel, acest obiect nu este un obiect 
imaginar, făcut obiect numai de mine, ci el este general în sine. 

În afară de acestea, mai găsim multe alte fragmente la 
Heraclit, enunţuri etc. De exemplu : „Oamenii sînt zei mu- 
ritori, iar zeii oameni nemuritori, viața acestora este moartea 
zeilor şi moartea lor e viaţa, zeilor” *. *. Moartea, zeilor este viaţa, 
moartea [în general] este viaţa zeilor. Divinul este înălţare 


prin gîndire deasupra simplei naturi ; aceasta aparține morţii. 
De fapt, noi putem spune despre Heraclit ceva asemă- 
nător cu ceea ce a spus Socrate: ceea ce ne-a rămas de la 
Heraclit este excelent ; iar despre ceea ce s-a pierdut pentru 
noi, trebuie să presupunem că a fost, fără îndoială, tot atît de 
excelent. Sau, dacă vrem să credem că destinul este drept prin 
faptul că el conservă pentru posteritate totdeauna ceea ce este 


* Ethices, partea a II-a, propos. 44, coroll. 2 (p. 118, ed. Paul). 

** Fabricius ad Sext. Emp., Pyrrh. Hyp., III, 24, $ 230, p. 185, nota C 
(Heraclides, Allegoriae Homericae, pp. 442 — 443, ed. Gale; Clemens Alexanăr., 
Paedag,, III, 1, p. 251, ed. Pott). 

cel mai bun, trebuie să spunem cel puţin în legătură cu cele ce 
ni se relatează despre Heraclit, că acestea au meritat să fie 
păstrate. 


E. EMPEDOCLE, LEUCIP 
ŞI DEMOCRIT 


Tratăm despre Leucip şi Democrit în acelaşi timp cu Em- 
pedocle. La ei apare idealitatea sensibilului şi totodată şi un 
s5+ Mod determinat general sau trecerea la general. Empedocle 
este un italic pitagorician care înclină dincolo, spre ionieni, după 
cum Leucip se apleacă spre italici. 


1. EMPEDOCLE 


Fragmentele rămase de la Empedocle au fost adunate lao- 
laltă de mai multe ori. 1) Sturz a adunat peste 400 de versuri 
în : Empedocles Agrigentinus. De vita et philosophia ejus expo- 
suit, carminum reliquias ex antiquis scriptoribus collegit, recen- 
suit, illustravit, praefationem et indices adjecit Magister Frid. 
Guil. Sturz, Lipsiae (Göschen), MDCCCV (p. 704). 2) Peyron a 
editat şi el o culegere de fragmente ale lui Empedocle şi Parme- 
nide : Empedoclis et Parmenidis fragmenta etc. restituta et illus- 
trata ab Amadeo Peyron. În Lipsca s-a făcut în 1810 o repro- 
ducere după această culegere. În Analecta lui Wolf se află un 
studiu al lui Ritter despre Empedocle. 

Empedocle era din Agrigent în Sicilia, după cum Heraclit 
era din Asia Mică. Astfel ne întoarcem din nou în Italia ; istoria 
alternează între aceste două regiuni; în Grecia propriu-zisă, 
în regiunea centrală, încă nu apar filozofii. Empedocle s-a 
născut în a 70-a olimpiadă; în olimpiada a 80-a (460 a Chr.) 
era celebru*. Sturz** îl citează pe Dodwell: „Annus Parme- 
nidis 65 conveniet Olymp. 85, 2. Proinde Olymp. 75, 2 natalis 
erit Zenonis, qui fuerit proinde sexennio major condiscipulo 
Empedocle. Pythagoras decessit Ol. 77,4 annum duntaxat 
unicum agente Empedocle”***. Prin urmare, după Dodwell, 


* Tennemann, vol. I, p. 415 (Diog. Laertios, VIII, § 74). 
** Op. cit., pp. 9—10. 
*** De aetate Pythagorae, p. 220. 

Empedocle s-a născut în olimpiada a 77-a, 1 (472 a. Chr.). 
Aristotel spune că, „după vîrstă, el este mai tînăr decît Ana- 
xagora, dar după fapte este mai bătrin”*. Nu este sigur 
dacă Empedocle a filozofat, cronologic vorbind, înaintea lui 
Anaxagora, dar filozofia lui este (după toate aparențele) în ceea 
ce priveşte gradul conceptului, anterioară şi mai nedezvoltată 
decît aceea a lui Anaxagora. 


Altfel, în relatările privitoare la împrejurările 
vieții lui, Empedocle apare ca un făcător de minuni şi un 
taumaturg asemănător (yóņç) lui Pitagora**. În timpul 
vieţii, Empedocle s-a bucurat de mare consideraţie şi cinstire 
printre concetăţenii săi. Faima lui se răspîndise departe***, 
iar după moarte i s-a ridicat în orașul natal o statuie. Empe- 
docle n-a trăit izolat, ca Heraclit, ci a exercitat influență 
mare asupra concetăţenilor săi şi asupra treburilor publice ale 
statului Agrigent, întocmai ca Parmenide în Eleea. El şi-a 
cîştigat meritul de a fi adus lucrurile într-acolo, încît, după 
moartea lui Meton, tiranul Agrigentului, această cetate-stat 
şi-a dat o constituţie liberă, prevăzînd drepturi egale pe seama 
tuturor cetăţenilor****. Tot astfel, Empedocle a zădărnicit 
mai multe încercări făcute de cetăţeni ai Agrigentului pentru a 
acapara puterea statului pe seama lor; iar cînd consideraţia 
pe care i-o arătau concetățenii deveni atît de mare, încît aceştia 
i-au oferit coroana de rege, Empedocle a refuzat-o, trăind mai 
departe ca un particular cu mare vază *****. 

Ca şi despre alte împrejurări din viața sa, s-au născocit 
multe şi referitor la moartea lui Empedocle" *****. întocmai cum 
în cursul vieţii sale el s-a comportat în chip excelent, tot astfel 
şi prin moartea sa Empedocle a voit să apară nu ca unul care 
a murit de moarte obișnuită — o dovadă că el n-a fost un om 
muritor — ci numai a dispărut. După un banchet, el a dispărut 
pe neașteptate, sau fiind pe Etna cu prietenii săi, dintr-o 
dată, n-a mai fost văzut de aceștia. Însă, ce s-a ales din el 
s-a văzut din faptul că una dintre sandalele sale a fost arun- 
cată de Etna afară şi găsită de unul dintre prietenii săi; din 
aceasta s-a văzut limpede că Empedocle se aruncase în Etna 


* Metaphys., 1, 3. 
** Diog. Laertios, VIII, § 59. 
*** Ibidem, §§ 73, 66. 
**** Ibidem, § 72. 
***+** Ibidem §§ 63—66. 
....x* Ibidem, §§ 67—71. 

pentru a se sustrage în felul acesta de sub observaţia oamenilor 
şi spre a lăsa impresia că el propriu-zis n-a murit, ci a fost 
mutat printre zei. Originea şi materia acestei fabule par a se 
găsi într-un poem ce cuprinde mai multe versuri care, luate 
izolat, arată o mare prezumție. Aici Empedocle exclamă : „O 
prieteni, care locuiţi în marea cetate depe malul galbenei 
Acraga și vă îndeletniciţi cu minunate ocupaţii, fiți salutaţi 
din parte-mi! Eu sînt pentru voi un zeu nemuritor, nu mai 
sînt om muritor ; merg onorat de toţi, încoronat cu diademe 
şi cununi. Cînd trec prin înfloritoare orașe sînt cinstit de bărbaţi, 
ca şi de femei. Mă urmează mii de oameni, întrebîndu-mă care 
este calea mîntuirii ; alţii avînd nevoie de profeţii, iar alţii 
solicitînd cuvinte care vindecă boli felurite. Dar ce mă privesc 
pe mine toate acestea? Ca şi cînd aş face mare lucru zăbovind 
astfel printre oameni muritori, pieritori !? *. Substanţa acestei 
lăudăroşenii este însă aceasta: Sînt venerat, dar ce valoare 
are aşa ceva? Aici vorbeşte dezgustul față de onorurile aduse 
de oameni. 

Empedocle a avut ca dascăli filozofi pitagoricieni pe care 
i-a frecventat. De aceea, uneori el este numărat printre pita- 
goricieni, asemenea lui Parmenide și Zenon ; fapt care nu are 
însă şi alt temei. Ne întrebăm dacă el a făcut parte din asociația 
pitagoricienilor. Filozofia sa nu are înfăţişare pitagoriciană. 
Se mai susține despre el că ar fi învățat împreună cu Zenon**. 


În ce priveşte filozofia lui Empedocle, ni s-au păstrat 
unele gînduri izolate, despre natura fizică, precum şi fragmente 
parenetice. Se pare că gîndirea lui Empedocle a pătruns mai 
adînc în miezul realităţii, cunoașterea naturii cîştigînd mai mare 
întindere şi mai multă amploare ; în ea găsim mai puţină pro- 
funzime speculativă decît în gîndirea lui Heraclit, dar găsim 
conceptul care se adînceşte mai mult în lumea realului, găsim 
o dezvoltare a filozofiei naturii sau a cercetării naturii. Cât 
priveşte conceptul determinat care domină această filozofie a 
naturii şi începe să se afirme în chip esenţial, acesta este con- 
ceptul amestecului, este sinteza. Ceea ce se oferă în primul rînd 
ca amestec este unitatea contrariilor. Unitatea contrariilor 
(concept care s-a revelat la Heraclit), în repausul ei, apare 
pentru reprezentare ca amestec mai înainte ca gîndul să sesi- 


* Sturz, op. cit., p. 530: Reliquiae zâv xaðapuöv, vv. 364—376. 
** Diog. Laertios, VIII, §§ 54—56. 

zeze generalul. Empedocle este creatorul reprezentării comune, 
transmise şi nouă, de a considera cele patru elemente fizice 
(foc, aer, apă, pămînt) ca esențe fundamentale. Chimiştii în- 
țeleg prin element ceva simplu din punct de vedere chimic, 
încît azi nu mai poate fi vorba de cele patru elemente. 


v 


Vreau să indic numai pe scurt ideile lui Empedocle : din 
filozofia lui nu se poate face mare lucru. Multele amănunte 
care ne sînt relatate, noi le cuprindem în legătura unui întreg. 

Ideea lui generală este rezumată pe scurt de către Aristotel 
în felul următor : „Empedocle a adăugat” la cele trei [elemente] 
— foc, aer, apă — care mai înainte au fost considerate fiecare 
pe rînd ca principiu de către cutare ori cutare ‚pămîntul ca 
al patrulea [element]”, spunînd : „Acestea sînt cele ce rămîn 
permanent şi nu devin, ci, unite sau separate numai potrivit 
mai multului sau mai puținului, se contopesc în Unul şi provin 
din Unul” *. Carbonul, metalele etc. nu sînt ceva ce fiintează 
în şi pentru sine, ceva ce este permanent și nu devine ; astfel 
încât aici nu se are în vedere nimic metafizic. La Empedocle 
însă acesta este cazul: orice lucru ia naștere printr-un mod 
oarecare de-a se combina al celor patru [elemente]. Aceste 
patru elemente, privite ca elemente universale, nu sînt cele 
patru lucruri sensibile oglindite în reprezentarea noastră obiş- 
nuită, deoarece, dacă considerăm lucrurile din punct de vedere 
senzorial, mai există şi alte diverse obiecte sensibile. De exemplu, 
tot ce este organic aparține altui fel de a fi: apoi, pămîntul, 
ca unul, ca simplu pămînt pur, nu există, ci el este în diferite 
moduri determinate. A vorbi de cele patru elemente înseamnă 
a te ridica de la reprezentarea sensibilă pe planul de mişcare 
al gîndirii. 

Cu privire la conceptul abstract al raportului reciproc 
dintre elemente, Aristotel spune mai departe că Empedocle 
(asemenea lui Heraclit), şi anume „cel dintîi”, nu a folosit ca 
principii numai cele patru elemente, ci şi „prietenia şi duşmă- 
nia”. Am constatat deja acest lucru la Heraclit ; reiese în mod 
nemijlocit că aici acestea sînt de altă natură: propriu-zis ele 
sînt ceva universal**. La Empedocle avem cele patru elemente 
ale naturii ca elemente reale, iar prietenia şi duşmănia ca prin- 
cipii ideale, astfel el are şase principii. Relatez observaţiile pe 
care le face Aristotel. 

* Metaphys., I, 3; De gener., et corrupt., 1, 1. 
** Metaphys., I, 4. 

a) „Urmărind toate acestea în consecinţele lor: şi luînd- 
du-le mai mult în spiritul decît în litera lor, şi nu numai în 
felul în care bolboroseşte despre ele Empedocle, vom spune că 
pia este principiul binelui, iar duşmănia principiul răului. 

cât am putea susține oarecum că Empedocle afirmă, și anume 
primul, că răul şi binele sînt principii absolute, fiindcă binele 
este principiul a tot ceea ce e bun, iar răul principiul a tot ce e 
rău”. Aristotel descoperă aici semnele universalului ; şi anume 
sp PE el îl interesează, oarecum în chip necesar, conceptul prin- 
5 cipiului, care este în şi pentru el însuși. Acesta este însă numai 
conceptul sau gîndul care este, în el însuşi, în mod nemijlocit; 
pentru sine (ceea ce este în sine, nu e pentru sine, ci pentru un 
altul, întocmai ca în unitatea formală a ființei şi a nefiinţei). 
Un astfel de principiu nu am văzut încă, ci îl vom vedea mai 
întîi la Anaxagora. Aristotel regreta deja că n-a găsit la Heraclit 
principiul binelui, şi de aceea a fost bucuros să-l găsească la 
Empedocle. Prin ,bine” trebuie să înțelegem ceea ce este scop 
în şi pentru sine, ceea ce este absolut ferm în sine. A fost re- 
marcat deja în repetate rînduri faptul că Aristotel n-a găsit 
la filozofii vechi un principiu al mişcării ; el spune că schimbarea 
nu poate fi concepută din ființă. Principiul mişcării l-am găsit 
la Heraclit în mişcarea devenirii. Dar ca principiu şi mai pro- 
fund este considerat de Aristotel acela pe care el îl numește 
„în virtutea a ce”, adică scopul ; binele este ceea ce este pentru 
sine însuşi. Scopul este conceptul care subzistă pentru sine 
însuşi, care se determină pe sine însuşi; astfel, scopul este 
adevărul care există absolut pentru sine, prin care există tot 
restul. — Considerînd scopul (binele) ca adevăr, el mai posedă 
determinaţia a ceea ce este activ, a ceea ce se înfăptuieşte 
pe sine, a ceea ce este scop de sine [scop absolut], a conceptului 
care este în sine şi pentru sine ; scop care se determină pe sine 
pentru sine şi este astfel totodată acțiunea de a se produce pe 
sine ; astfel, el este idee, concept care se obiectivează şi care 
în obiectivitatea sa este identic cu sine. Aristotel regretă că nu 
află la Heraclit principiul scopului, principiul a ceea ce rămîne 
identic sieși, principiu al autoconservării. În consecință, el 
polemizează tare cu Heraclit, deoarece la acesta nu există 
decît schimbare, fără reîntoarcere, fără scop. El crede că 
găseşte acest lucru la Empedocle, dar precizează în acelaşi 
timp că acesta nu face decît să bolborosească. 

6) Cele două principii generale, unirea şi separarea, sînt 
foarte importante determinaţii de gîndire. Dar, cât privește 

relația mai precisă și determinarea acestor principii, Aristotel 
îi reproşează lui Empedocle faptul că acesta „nici nu face uz 
pretutindenia de aceste principii” ale prieteniei şi duşmăniei, 
„Şi nici nu păstrează ferm, în ele însele, modul lor determinat 
(Efevploxe. TÒ G6uodoyovuevov), deoarece la el adesea prietenia 
separă, iar duşmănia uneşte; căci, dacă universul se dife- 
renţiază în elemente sub acţiunea dușmăniei, focul se îmbină 
prin aceasta în Unu, şi tot aşa fiecare dintre celelalte elemente”. 
Separarea este în chip tot atît de necesar unire. Ceea ce e 
separat, ceea ce trebuie să ocupe loc de o parte, este el însuşi 
ceva unit în sine: aceasta este independenţa sa. Separarea 
elementelor, îmbinate în univers, este unire între ele a părţilor 
fiecărui element. „Dar dacă totul se uneşte, iarăşi, prin prietenie 
devenind una, este necesar ca din fiecare” element independent 
„părţile sale să fie iar separate”. Deoarece acestea sînt multe, 
sînt patru ; prin urmare, ele se găsesc în relaţii diferite ; con- 
topirea lor este ea însăşi un multiplu, ceva ce e despărţit; în 
consecință, unirea este totodată şi separare. Acesta este în 
general cazul cu orice mod determinat, adică acesta trebuie 
să-şi fie în el însuși opusul său şi să se înfățişeze ca atare. Este 
profundă observaţia faptului că, în general, nici o unire nu este 
fără separare, şi nici o separare fără de unire; identitatea şi 
neidentitatea sînt atare determinaţii ale gîndirii, dar ele nu 
pot fi separate. Reproşul de mai jos e al lui Aristotel, însă el 
este determinat de însăşi natura lucrurilor. Aristotel observă : 
„Empedocle a fost primul” (Empedocle e mai tînăr decît Hera- 
clit) „care a stabilit astfel de principii, întrucît el n-a afirmat 
principiul mişcării ca pe un principiu unic, ci a afirmat prin- 
cipii diferite şi opuse”. 

y) Am spus deja că momentele reale sînt cele patru ele- 
mente cunoscute. Dar Aristotel spune mai departe: ,El le 
întrebuințează”, tot astfel, „nu ca pe patru” [elemente] indi- 
ferente care se află unele lîngă altele, așa cum spunem patru, 
„fără legătură unele cu altele, „ci, din contra, ca pe două: 
focul pentru sine, iar pe celelalte ca una și aceeaşi natură 
(ç uia pvoet) — pămînt, aer, apă”. Lucrul cel mai intere- 
sant ar fi determinarea raportului lor. 


3 


3) Cît priveşte relaţia celor două momente de natură i 


ideală — prietenia și duşmănia — cu cele patru elemente reale 
(cum se realizează acest ce de natură ideală), Empedocle a 
bolborosit doar, cum se exprimă Aristotel. El nu le-a distins 

în mod adecvat, ci le-a coordonat * : relație neraţională ; încît 
la el apar șase elemente (Sextus Empiricus vorbeşte adesea 
despre cele șase elemente ale lui Empedocle **), în versuri pe 
care ni le-au păstrat Aristotel şi Sextus*** : 


Cu pămintul vedem pămîntul, cu apa, apa, 
Cu aerul, aerul divin şi cu focul, focul etern, 
Cu dragostea, dragoste, cearta cu trista ceartă. 


Astfel le vedem adesea înşirate unele lîngă altele, ca pe unele 
ce au aceeaşi valoare. Însă se înţelege de la sine că Empedocle 
a făcut şi distincţie între cele două moduri, între cel real și 
cel ideal, considerind explicit gîndul ca pe o relaţie a lor. 

Prin participare la aceste elemente, ele devin pentru noi. 
Aici este implicată reprezentarea că spiritul, sufletul însuşi, 
este unitatea, totalitatea elementelor ****, şi că el se raportă 
la pămînt conform principiului pămîntului, la apă potrivit 
principiului apei, la dragoste după principiul dragostei etc.*****. 
Întrucît vedem focul, acest foc este în noi, foc pentru care 
este focul obiectiv etc. 

Despre relația acestor momente reale am spus deja că 
Empedocle a aşezat focul de o parte, iar pe celelalte trei, ca 
pe opusele lui, de cealaltă parte. El pomenește și de procesul 
acestor elemente, dar nu l-a înțeles mai de aproape, ci caracte- 
ristic este faptul că Empedocle şi-a reprezentat unitatea ele- 
mentelor ca pe un amestec. În această conexiune sintetică — 
relație superficială, lipsită de concept, în parte raportare, în 
parte neraportare — se ivește cu necesitate contradicţia, în 
sensul că o dată este afirmată unitatea elementelor, iar altă 
dată separarea lor : nu este afirmată unitatea generală în care 
elementele să fie momente, să fie nemijlocit una prin însăşi 
diversitatea lor şi nemijlocit diferite în unitatea lor, ci aceste 
două momente, unitatea şi diversitatea, sînt despărțite unul 
de altul ******,. Unirea şi separarea sînt raporturi cu totul 
nedeterminate. 

Aristotel relatează : «) La Empedocle „nu avem o natură, 
ci numai un amestec şi separare a ceea ce este amestecat. 


* Arist., Metaphys., 1, 8; III, 1; XII, 10. 
** Adv. Math., VII, $ 120; IX, $ 10; X, $ 317. 
*** Arist., Melaphys., III, 4; Sext., Adv. Math., I, $ 303; VII, §§ £2, 121. 
**** Arist., De anima, I, 2; Fabricius ad Sext., Adv. Math., VII, $ 92, 
p. 389, not. T. 
„„*** Sextus, Adv. Math., I, $ 303; VII, § 121. 
*e**** Arist., Phys., I, 4. 

Numai oamenii numesc aceasta natură”*. Anume, noi încă nu 
numim natură elementele sau părţile din care este compus 
ceva, ci numim natură unitatea determinată a acestora; de 
exemplu, natura unui animal este modul lui determinat de a 
fi, mod esenţial, permanent, genul lui, generalitatea lui ; aceasta 
este ceva simplu. Numai natura luată în acest înţeles o suprimă 
Empedocle, fiindcă orice lucru este după el amestec al unor 
elemente simple, deci lucrul însuşi nu este universalul, simplul, 
adevărul în sine ; nu este ceea ce exprimăm noi cînd îl numim 
natură**. Aristotel numeşte natură ceva ce se mișcă conform 
scopului său propriu ; ulterior, această reprezentare, se înțelege, 
s-a cam pierdut. 

6) Prin urmare, întrucît elementele sînt ceea ce fiinţează 
simplu în sine, nu se pune, propriu-zis nici un proces al lor, 
deoarece în proces ele ar fi în acelaşi timp numai momente ce 
dispar şi nu ceea-ce-fiinţează-în-sine. Aşa cum sînt, considerate 
în sine, ele sînt neschimbătoare ; sau ele nu s-ar putea constitui 
ca [ceva] unic, ca Unu, fiindcă în Unul subzistenţa lor (sau 
ființa-în-sine a lor) se suprimă. Dar tocmai acest Unul este 
afirmat de Empedocle : lucrurile constau din aceste ele- 
mente ; aici este afirmată totodată şi unitatea lor. Pe 
bună dreptate spune Aristotel*** că „Empedocle se contrazice 
pe el însuşi şi contrazice fenomenele, deoarece o dată susţine 
că nici unul dintre elemente nu se naşte din alt element, ci 
orice altceva din ele ; în acelaşi timp însă, el le face să devină”, 
prin mijlocirea prieteniei, „un întreg” și „din acest Unu să 
devină din nou ele”, prin mijlocirea duşmăniei. „Astfel, datorită 
unor deosebiri şi însuşiri determinate, unul devine apă, altul 
foc etc. Dar dacă sînt înlăturate deosebirile determinate (şi ele 
pot fi înlăturate, deoarece ele au luat naştere”, nu sînt în sine), 
„este evident că din pămînt ia naștere apă şi invers”, fiindcă 
aceea din ceea ce sînt elementele este în unitatea sa, de exem- 
plu, şi apă, iar pămîntul care ia naştere din această unitate 
provine din apă, întrucît Unul sau Unicul nu este unicul, ci 
este apă + pămînt + aer + foc; dar nici așa n-ar sta, chipurile, 
lucrurile, ci unicul trebuie să fie unicul, susține Empedocle. 
Întrucât elementele devin Unul, determinaţia lor, adică modul 
prin care apa este apă, nu este în sine; dar aceasta vine în 


* De gener. et corrupt., I, 1; II, 6; Empedoclis Physicorum reliquiae, libr. 1, 
vv. 105—108 (ed. Fr. Guil. Sturz, p. 517). 
** Arist., Metaphys., III, 3. 
*** De gener. et corrupt., I, 1. 

contrazicere cu [afirmaţia] că ele sînt elemente absolute, că 
adică ele sînt în sine. Ele nu sînt în sine, adică ele trec în alt 
ceva, „încît nu este limpede (&ânhov) dacă Empedocle a 
considerat propriu-zis ca esenţă unitatea (pe Unu) ori multi- 
plul”. El a considerat lucrurile reale ca un amestec de ele- 
mente, gîndind însă, în ce priveşte natura originară a acestora, 
că au luat naştere din Unu (unitate) prin mijlocirea prieteniei 
şi a duşmăniei. Aceasta este, în general, natura reprezentărilor 
sintetizatoare, aceasta este obișnuita lipsă de judecată; ea 
afirmă în momentul acesta unitatea, ca apoi, în momentul 
următor, să afirme multiplicitatea, fără să îmbine laolaltă 
aceste două idei: Unul este suprimat (aufgehoben), şi el nici 
nu este Unul. ` 

Acestea sînt momentele principale. Empedocle este mai 
mult poet decît filozof care gîndeşte precis. El nu prezintă 
mare interes. Sinteza lui Empedocle apare față de Heraclit ca o 
completare a relației. Ideea speculativă a lui Heraclit există 
şi în realitate, în general, ca proces, dar diferitele momente nu 
există unul față de celălalt ca concepte : nu există în reali- 
tate. Conceptul de sinteză al lui Empedocle îşi afirmă valabili- 
tatea pînă în ziua de azi. 


"2. LEUCIP ŞI DEMOCRIT 


Mai interesanţi sînt Leucip şi Democrit ; ei continuă şcoala 
eleată. Aceşti doi filozofi reprezintă acelaşi sistem filozofic. 
Ei trebuie să fie consideraţi împreună în ceea ce priveşte ideile 
lor filozofice. Privit astfel, Leucip este cel mai bătrîa ; Democrit 
a fost discipol şi prieten al lui Leucip”. Democrit a perfecţionat 
ceea ce începuse Leucip, dar este greu să fie distins, să fie 
dovedit istoriceşte, care anume este contribuţia proprie a lui 
Democrit. 

La Empedocle vedem că apare caracterul determinat al 
principiilor, separarea principiilor. Faptul că diferența e sesi- 
zată de conştiinţă este un moment esenţial. Însă principiile 
au aici, pe de o parte, caracter de ființă fizică, iar pe de altă 
parte, fără îndoială, au caracterul fiinţei ideale, dar această 
formă nu este încă formă a gîndirii. În schimb, la Leucip și 
la Democrit găsim principii de natură mai ideală: atomul și 

nimicul; şi găsim o pătrundere mai precisă a determinaţiilor 
gîndirii în ceea ce este obiectiv: începutul unei metafizici a 
corpurilor ; sau conceptele pure primesc semnificaţia corpora- 
lităţii, gîndul se convertește în formă obiectivă. În ansamblul 
ei, doctrina este neelaborată complet şi nu poate fi mul- 
ţumitoare. 

Despre împrejurările vieţii lui Leucip nu se 
ştie absolut nimic precis, nici măcar din ce ţinut era*. Unii 
îl consideră originar din Eleea, alții diin Abdera (deoarece a 
lucrat împreună cu Democrit; Abdera este un oraş situat în 
Tracia, pe malul Arhipelagului), sau din Melos (insulă ce se 
află nu departe de coasta peloponeziană), ori, ca Simplicius* *, 
din Milet. Se relatează precis că l-a ascultat pe Zenon, al cărui 
prieten a fost. Totuşi, pare să fi fost aproape de aceeași etate 
cu acesta, precum şi cu Heraclit. 


„Leucip este autorul faimosului sistem atomistic 
care, reînviat în epoca modernă, a fost considerat ca fiind 
principiul investigaţiei raționale a naturii. Dacă considerăm 
acest sistem pentru sine, evident, el ne apare sărac, căci nu 
găsim multe în el. Numai că trebuie să fie recunoscut ca un 
mare merit al lui Leucip faptul că el, ca să întrebuinţăm expresia 
fizicii noastre obişnuite, a făcut distincție între proprietăţile 
generale şi proprietăţile sensibile ale lucrurilor. Proprietatea 
generală se numeşte speculativă, în sensul că el a determinat 
corporalul prin concept sau a determinat, de fapt, în chip general 
esența corpului prin concept. Leucip n-a înțeles determinația 
fiinţei în mod superficial, ci speculativ. Cînd spunem : corpul 
posedă cutare însușire generală — de exemplu figură, impene- 
trabilitate, greutate — ne reprezentăm că reprezentarea nede- 
terminată „,corp” este esenţa și că această esenţă e altceva 
decît aceste însușiri. Dar, din punct de vedere speculativ, 
esența constă tocmai în determinaţiile generale ; adică acestea 
sînt conținutul abstract și realitatea esenței. Corpului ca atare 
nu-i rămîne acolo ca esenţă decît pura singularitate : aceasta 
este determinarea esenței. Însă el este unitate de opuși şi 
această unitate, ca unitate a acestor predicate, constituie 
esenţa lui; adică acestea sînt esenţialități : conceptele generale 
sînt esență, adică sînt existente în sine (an. sich seiende). 


* Diog. Laertios, IN, $ 30. 
** În Arist., Phys., p. 7. 

Să ne amintim că în filozofia eleată ființa și neființa se 
înfățișau ca opoziţie : numai ființa este, neființa nu este ; în 
cuprinsul neființei cade în general tot, ce este negativ : mişca- 
Tea, schimbarea, gîndirea etc., tot atitea determinații care 
sînt suprimate, întrucît nu este decît ființa. În filozofia eleată, 
ființa nu este încă unitatea care se reîntoarce în ea şi s-a reîn- 
tors în sine, cum e mișcarea şi universalul lui Heraclit. Pe latura 
potrivit căreia diferenţa, schimbarea, mişcarea ete. aparțin 
percepţiei sensibile, se poate spune că afirmația că nu este 
decît ființa contrazice ceea ce apare ochilor tot atît de mult 
pe cît contrazice gîndul. Deoarece acest nimic este, dar 
eleații îl suprimă; ei au aceste două momente, ambele sînt 
egal de valabile. În ideea heracliteană, fiinţă şi neființă este 
totuna. Acest lucru reiese cînd din această unitate noi separăm 
iarăși semnificaţia : ființă este, dar neființa, dat fiind faptul că 
ea este una cu fiinţa, este şi ea; sau „a fi” este atît predicatul 
fiinţei cît şi al neființei. Acest lucru îl exprimă Leucip; ceea 
ce la eleaţi era dat într-adevăr, Leucip îl exprimă ca pe ceva 
ce există. 

Însă, fiinţa şi nefiinţa, exprimate ambele cu determinaţia 
a ceva obiectiv, adică aşa cum sînt ele pentru intuiţia sensi- 
bilă, constituie opoziţia dintre plin şi vid (tò mpeg. xal tò 
xevóv ). Vidul este neantul afirmat ca ceea-ce-este ; iar plinul, 
față de vid, este fiinţa afirmată în general ca obiect (realitate). 
Acestea sînt esenţialităţile fundamentale şi. produsele a toate” ; 
— fiinţa-pentru-altul şi reflectarea-în-sine sînt determinate 
numai în mod sensibil şi nu în sine, fiindcă plinul este identic 
cu sine, ca şi vidul. 

Plinul este nedeterminat, principiul lui este atomul. Abso- 
lutul este atomul şi vidul (ză ăroua xal tò xevv); aceasta, 
este o determinare importantă, deşi săracă. Prin urmare, prin- 
cipiul este că atomul şi vidul sînt adevărul, sînt ceea ce este 
-în-sine-şi-pentru-sine. Nu numai atomii, cum vorbim noi, 
nu numai acest Unu cum ni-l reprezentăm noi, de exemplu, 


_ plutind în aer, ci şi ceea ce este între ei, acest neant, există 


cu necesitate ; iar pe acesta ei l-au determinat ca pe ceea ce 
este negativ, ca vid. În consecinţă, aici avem prima apariţie 
a sistemului atomist. | 

Trebuie să indicăm deci mai de aproape determinaţiile, 
semnificaţiile acestui principiu însuși. 

1. Prima determinaţie este Unicul, Unu, determi- 
nația fiinţeipentru-sine; această determinaţie încă 
nu am avut-o. Parmenide înseamnă fiinţa, universalul abstract ; 
Heraclit înseamnă procesul; determinarea unicului, a ființei- 
pentru-sine, îi aparține lui Leucip. Parmenide spune că nimicul 
nu există de loc; la Heraclit, ființa şi nimicul erau în proces; 
la Leucip apare ce e pozitiv ca Unu ființînd pentru sine, şi ce e 
negativ ca fiind vidul. 


Fiinţa-pentru-sine este o. determinaţie de gîndire esen- 
ţială, necesară. Principiul atomist n-a pierit, sub acest aspect 
el trebuie să existe totdeauna. Unicul (unitatea) există acum şi 
există totdeauna, şi trebuie să apară în orice filozofie logică 
ca moment esenţial“; dar nu ca moment ultim. Determinaţia 
mai concretă a unicului, a unităţii, a ființei este aceea că unicul 
este ființa-pentru-sine ; aceasta este ființă, simplă raportare la 
sine însăşi ca fiinţă. Dar este important ca ființa-pentru-sine 
să fie determinată în mod mai bogat, ea este raportare la sine 
prin negarea alterităţii. Cînd spun : eu sînt pentru mine, .eu nu 
numai sînt, ci neg în mine orice altceva, îl exclud. din mine, 
întrucît el apare ca exterior. Aceasta este negația alterităţii ; 
aceasta este negație față de mine; astfel, ființa-pentru-sine 
este negația a negaţiei, iar aceasta este negativitatea absolută, 
cum o numesc eu. Eu sînt pentru mine, astfel eu neg modul-de-a- 
fi-alt-ceva, negativul; iar această negaţie a negaţiei este deci 
afirmare. Această raportare la mine în ființa-pentru-sine este 
astfel afirmată, este ființă care e totodată rezultat, e mijlocită 
printr-un altceva, dar prin negația lui altceva ; avem aici mij- 
locire, însă mijlocire care e în acelaşi timp şi suprimată. 

Fiinţa-pentru-sine este un mare principiu. Devenirea nu 
e decît schimbarea fiinţei în nimic şi a nimicului în ființă, 
unde fiecare este negată. Însă faptul că este pus că ambele sînt 
în mod simplu la ele însele, este principiul fiinţării-pentru-sine, 
care la Leucip este sesizat de către conştiinţă, care a devenit 
determinaţție absolută. Aceasta înseamnă înaintare de la ființă, 
de la devenire. Pe planul logicului urmează anume, mai întîi, 
fiinţa determinată concretă (das Dasein)**, dar aceasta este ceea 
ce apare, aparența care aparține sferei fenomenelor, şi deci nu 
poate deveni principiu al filozofiei. Dezvoltarea istorică a 
filozofiei trebuie să corespundă cu dezvoltarea logică a filozofiei, 


* Logik (Ştiinţa logicii), cartea I, secţiunea 2, cap. 3. 
** Ibidem, secţiunea 1, cap. 2. 

iar în aceasta din urmă trebuie să existe locuri care nu fac parte 
din dezvoltarea istorică a ei. De exemplu, dacă am vrea să 
facem principiu din ființa determinată, concretă, acesta ar fi 
constat din ceea ce avem în conştiinţă: din lucruri; acestea 
sînt relative, ele sînt aici, sînt finite şi sînt în relaţii unele cu 
altele : aceasta este categoria conştiinţei noastre necugetate. 

În filozofia lui Leucip avem principiul sus-amintit ; acest 
fapt este lucrul principal. La Leucip unicul este încă unicul 

3% abstract. Fără îndoială, principiul este încă foarte abstract, 
deși are tendința de a se face concret ; dar în această privință 
se procedează în chip încă foarte incomplet. Determinația 
esenţială este Unicul (das Fins), în opoziţie cu unitatea, cu 
fiinţa ; în altă formă, singularitatea (atomul este individualul, 
indivizibilul, determinarea subiectivității), — universalul în 
opoziţie cu individualitatea, cu subiectivitatea. Despre aceasta 
este vorba în toate lucrurile, acestea sînt marile determinaţii ; 
şi ştim ce posedăm în aceste determinaţii sărace cînd vedem că 
şi în ce este concret ele sînt lucrul principal. De exemplu, în 
libertate, în drept, în lege şi în voinţă este vorba numai despre 
această opoziţie dintre universalitate şi singularitate. Spiritul 
este şi el atom, Unul; dar ca în sine unic, el este infinit 
deplin. 

La Leucip şi Democrit, determinaţia a rămas de natură 
fizică (ceea ce ulterior se întilneşte la Epicur); ea apare însă şi 
în domeniul spiritual. În sfera voinţei se poate susține părerea 
că în stat voința individuală, luată ca atom, ar fi absolutul. 
Acestea sînt teoriile mai noi despre stat, teorii ce s-au impus 
şi din punct de vedere practic. Statul trebuie să se sprijine pe 
voinţa generală — spunem că aceasta este voința ce este în 
şi pentru sine —, sau pe voinţa indivizilor; aceasta din urmă 
este de natură atomistă ; astfel este contractul social al lui 
Rousseau. Toate acestea decurg din determinaţia de gîndire 
a Unicului. 

Principiul Unicului este de natură cu totul ideală, aparţine 
cu totul gîndului, chiar dacă am vrea să spunem că atomii 
există. Atomul poate fi considerat în sens material, dar el este 
nesenzorial, e pur intelectual. Atomii lui Leucip nu sînt mole- 
culele, micile particule ale fizicii. Astfel întîlnim la Leucip 
reprezentarea că „atomii sînt invizibili ( &ópxta )”; nu-i putem 
vedea „din cauza micimii corporalităţii lor“ *, cum se spune în 

timpul din urmă despre molecule. Dar aceasta este numai un 
fel de a vorbi ; atomul (das Eins) nu-l putem vedea fiindcă este 
o abstracție a gîndului, — cu ajutorul sticlelor şi al cuțitelor 
atomul nu poate fi arătat (tot astfel nici însuşirile sensibile ale 
văzului şi auzului), ceea ce arătăm este totdeauna materie care 
este ceva compus. Astfel, recent unii vor să cerceteze cu micros- 
copul interiorul, — sufletul —, să-l descopere în dosul organi- 
cului, și îndeosebi să-l vadă şi să-l pipăie. În consecință, prin- 
cipiul Unului este de natură cu totul ideală, dar nu în sensul 
că el ar exista numai în gînd, în cap, ci în sensul că gîndul este 
esența adevărată a lucrurilor. Aşa l-a înțeles şi Leucip, şi deci 
filozofia lui nu este absolut de loc empirică. Tenneinann spune, 
în schimb, cu totul greșit: „,Sistemul lui Leucip este opusul 
celui eleat ; el consideră lumea experienţei ca unică lume obiec- 
tiv reală şi corpurile ca pe singura specie de esență”*. Însă 
atomul şi vidul nu sînt obiecte ale experienței. Leucip spune că 
nu simturile sînt acelea prin care devenim conștienți de adevăr : 
idealism în înțeles mai înalt, nu idealism subiectiv. 

2. Traducerea termenului de atom ne-o dă cuvintul 
„individ”, dar, pronunţindu-l, noi ne reprezentăm îndată un 
ins concret. Aceste principii trebuie să fie foarte preţuite, căci 
ele reprezintă un progres : dar insuficienţa lor iese imediat în 
evidenţă îndată ce se trece de la ele mai departe. Reprezentarea 
mai departe a tot ce este concret, real, este : „Însă plinul nu 
este ceva simplu, ci este ceva infinit de multiplu. Aceşti infinit 
de mulţi [atomi] se mișcă în vid; fiindeă vidul este. 
Unirea lor” (întîlnirea lor) „produce nașterea”, adică nașterea 
unui lucru existent, perceput de simţuri, „desfacerea şi sepa- 
rarea lor produce pieirea””. Toate celelalte categorii intră aici. 
„Activitatea şi pasivitatea constau în faptul că ei se ating: 
dar atingerea lor nu înseamnă că ei devin Unu, deoarece din 
ceea, ce este într-adevăr” — în chip abstract — „Unu nu devine 
o mulțime, şi nici din ceea ce este într-adevăr” — în mod ab- 
stract — „mulțime nu devine Unu”. Sau : „De fapt, ei nu sînt 
nici pasivi nici activi”, ei rămîn separați totdeauna de vid. 
Deoarece, ca activi şi pasivi, ei sînt raportați unii la alţii : adică 
ei formează unii cu alţii o unitate și nu sînt absolut mulți, 
adică fiinţind în sine şi pentru sine în mulţimea lor. Îmbinarea 
şi separarea, raportul activităţii şi „pasivităţii este numai 
vidul”, ceva pur negativ pentru ei, adică ceea ce e străin 

lor ; raportarea lor este altceva decît ei. Astfel, de exemplu, 
cînd număr un ban, doi, trei etc., aceasta nu este nici activi- 
tatea acestor bucăți, şi nici pasivitatea lor ; ele rămîn ceeace 
sînt, aceasta nu este o raportare a lor. Prin urmare, atomii 
sînt separați unii de alții de vid, chiar și cînd e vorba de 
unirea lor, care apare în ceea ce numim lucruri. Acest vid 
este şi principiul mişcării, atomii se mişcă în vid ; şi acest fapt 
constituie oarecum o solicitare a lor de a umple vidul, de a-l 
nega. Acestea sînt principiile lor”. 

Vedem că am ajuns la limita acestor idei ; fiindcă, acolo 
unde este vorba de relaţie, le depăşim, ieşim din ele. «) În 
primul rînd, după cum am amintit deja, ceea ce este 
gîndit sînt ființa și nefiinţa, și sînt reprezentate 
ca fiind diferite în relaţie una cu alta (căci în sine ele nu sînt 
diferite), plinul și vidul, — fiinţa și neființa puse pentru con- 
ştiinţă. B) Plinul posedă însă în el însuşi şi negativitatea, el 
este, ca ceea-ce-fiinţează-pentru-sine, altceva, un alt ceva, care 
este pentru sine exclusiv ; el este Unu, şi infinit de mulți Unu. 
Vidul nu este însă cel ce exclude, ci este pura continuitate: 
Unu şi continuitatea sînt opuşii. y) Ambele astfel fixate, nu 
este nimic mai apreciabil pentru reprezentare decît să facă 
să plutească atomii în continuitatea care este, cînd sepa- 
rîndu-i, cînd unindu-i ; aşa încît unirea lor este numai o relaţie 
superficială, o sinteză care nu e determinată de natura celor 
ce se unesc, ci în care, în fond, aceşti Unu care sînt în sine și 
pentru sine rămîn tot separați, nu avem o relaţie a lor; în ce-i 
priveşte pe. ei înşişi, avem izolare. 

Dar aceasta este o relaţie cu totul exterioară, indepen- 
denți sînt puşi în legătură cu independenți, rămîn independenți ; 
şi astfel aceasta este numai o unire mecanică. În felul ăcesta, 
tot ce e viu, spiritual etc. este numai ceva compus, iar schim- 
barea, procreaţția, creaţia sînt deci simplă unire. Aici iese 
îndată la iveală întreaga sărăcie [a acestei concepţii]. Această 
reprezentare a atomilor a fost reînnoită și în timpurile moderne, 
îndeosebi de către Gassendi. Însă, lucru principal este faptul 
că, aceşti atomi, molecule, particule etc., lăsaţi să subziste ca 
independenţi, unirea lor este numai mecanică ; uniţi, ei rămîn 
exteriori unii faţă de alţii, legătura dintre ei este numai exte- 
rioară, e o compoziţie. 

Oricît ar fi de săracă această reprezentare, totuşi nu avem 
voie să adăugăm ceea ce în parte adaugă la ea reprezentarea 
proprie epocii moderne, şi anume, că ar fi existat cîndva un 
haos, un vid plin cu atomi, care ulterior s-au îmbinat și aranjat 
în aşa fel încît din această îmbinare a lor a luat naştere lumea 
aceasta ; rămîne însă din această reprezentare pînă azi şi pentru 
totdeauna ideea că ceea-ce-fiinţează-în-sine este vidul şi plinul. 
Tocmai aceasta este latura mulțumitoare pe care cercetarea 
naturii a găsit-o în astfel de idei, şi anume: că aici ceea ce 
ființează este, în opoziţia sa, ca ceea ce e gîndit şi gîndit în 
mod opus, deci ca ceva ce este în şi pentru sine. De aceea ato- 
mistica se opune în general reprezentării creaţiei și conservării 
lumii de către o ființă străină acesteia. Ştiinţele naturii se simt 
în. atomistică pentru prima oară eliberate de sarcina de a găsi 
un temei al lumii. Fiindcă dacă reprezentăm natura creată 
și conservată de către altcineva, ea nu este reprezentată ca 
ființînd în sine, ci ca avîndu-și conceptul în afara sa; ea are 
adică un temei străin ei; ea, ca atare, nu are temei; lumea nu 
este inteligibilă decît derivată din voinţa altcuiva; așa cum 
este, ea este întîmplătoare, lipsită de necesitate şi de concept 
în. ea însăşi. În reprezentarea proprie atomisticii avem însă 
reprezentarea însinelui, a naturii în genere, adică gîndul se 
găseşte în ea pe sine însuși; şi tocmai acest fapt este îm- 
bucurător pentru concept, adică faptul de a o înțelege, de a o 
afirma ca concept. În esenţa abstractă, natura își are temeiul 
în. ea însăşi, este, simplu, pentru sine. Fiinţa determinată, sensi- 
bilă, opusă unicului sau opusă conştiinţei trebuie să aibă un 
temei : cauza este ceea ce îi este opus, temeiul e unitatea acestor 
opuși, propria lor determinaţie. Atomul şi vidul sînt concepte 
simple. Însă nu trebuie să vedem şi să căutăm în ele mai mult 
decît acest ce formal : şi anume faptul că se stabileşte principiul 
cu totul general, simplu, al opoziţiei unicului şi al continuității, 
că aici gîndul se găseşte pe sine în natură sau că esența este 
ceva gîndit în sine. 

Cînd plecăm de la o concepţie mai largă, mai bogată despre 
natură şi pretindem ca şi aceasta să devină inteligibilă de pe 
poziţiile atomisticii, mulţumirea sus-menționată dispare îndată : 
descoperim imediat ceea ce este inconsecvent în atomistică, 
ceea ce este insuficient în ea pentru înaintarea mai departe. 
În sine însă, aceste idei trebuie să fie de îndată depășite. În 
primul rînd, este opoziția dintre continuitate și discontinui- 
tate ; ele sînt însă momente ale gîndului pur, pe care el trebuie 

să le depăşească imediat. Căci tocmai aceşti negativi — Unii — 
nu există în sine şi pentru sine; atomii nu pot fi distinşi unii 
de alţii, sînt în sine identici, adică esenţa lor este afirmată ca. 
continuitate pură; nemijlocit, ei formează mai curind o gră- 
madă. Fără îndoială, reprezentarea îi distinge unii de alţii, 
conferindu-le o fiinţă reprezentată în mod sensibil; dar dacă. 
sînt identici, ei sînt continuitate pură, a ceea ce este vidul. 

Dar ceea ce este, e concret, determinat. Or, de unde pro- 
vine acest mod-de-a-fi-determinat, cum e culoarea, forma? 
Acestea sînt ceva cu totul exterior şi întîmplător. Diversi- 
tatea determinată nu o găsim aici: unicul, ca ceea-ce-este- 
pentru-sine, își pierde orice mod determinat de a fi. Dacă 
admitem existenţa unor materii diferite: materii electrice, 
magnetice, materie luminoasă, rotire mecanică a moleculelor, 
nu ţinem în primul rînd (a) de loc seama de unitate și, în al 
doilea rînd (6) nu spunem nici un cuvînt rezonabil despre 
tranziția fenomenelor ; nu spunem decît tautologii. 


3. Leucip şi Democrit au voit să meargă mai departe ; 
astfel apare relaţia, adică suprimarea acestor atomi, suprimarea 
fiinţei-lor-în-și-pentru-sine. Trebuie, de exemplu, să fie expli- 
cată o plantă. De unde provin determinaţiile ei? Cum vrem 
să derivăm din aceste principii diferențele ? (În domeniul politic, 
acestea provin din voința individuală. ) Or, la Leucip şi-a făcut 
apariţia nevoia unor deosebiri mai determinate 
decît aceste diferenţe superficiale care sînt unirea şi separarea ; 
el a căutat să soluţioneze problema prin faptul că a conferit 
atomilor mai multe determinaţii. Tocmai de aceea ei sînt consi- 
derajţi ca neaceiași, şi anume diversitatea lor este şi ea infinită. 
„Această diversitate” a încercat s-o determine mai de aproape 
„în trei feluri”. Aristotel relatează că „el a spus că atomii se 
deosebesc «) după formă, ca A de N; f) prin ordinea lor” (loc), 
„ca AN sau NA; prin poziţia lor”, adică dacă stau drepţi sau 
sînt culcaţi, „ca Z,N. Be aici provin, chipurile, toate diferen- 
ţele”*. Cum vedem, acestea sînt iarăşi relaţii exterioare, deter- 
minaţii indiferente. Forma, ordinea și poziția indică relaţii 
neesențţiale ; raporturi care nu privesc însăși natura lucrului, 
ci unitatea și raportarea există numai într-un altul ; — raportări 
indiferente, a căror esență nu e stabilită prin concept, fiinţa 
indiferentă a acestor raporturi. Pentru sine, această deosebire 
este deja inconsecventă. Atomii sînt Unul absolut simplu, 


* Metaphys., |, 4. 

aici nu poate fi vorba de formă, de ordine ; ei sînt perfect aceeași 
unii cu alții, nefiind de loc capabili de o astfel de diversitate ; 
deci poziţia lor nu este diferență. Aceste determinaţii sînt ca, 
atare foarte sărace. Aceasta este reducerea sensibilului la deter- 
minaţții puţine; dar sensibilul este luat ca de sine stătător: 
în materii. 

Aristotel* spune despre Leucip că „el voia să apropie 
gîndul de fenomen și de ideea percepţiei sensibile”, întrucît 
el afirma că şi neantul este — ca și ființa, şi acestea sînt în 
chip necesar în concept; „prin aceasta, Leucip înfățișa miş- 
carea, naşterea şi pieirea ca fiinţind în sine”: devenirea, care 
este pentru intuiţia sensibilă, este și în sine ca o separare și 
unire de atomi, separare şi unire a simplului, a ceea-ce-este 
în şi pentru sine. De fapt însă, mişcarea nu aparţine astfel 
atomilor înșiși, ci este ceva străin de ei; aceştia fiind absolut 
de sine stătători, esenţa lor nu este proces. Dar dacă acum 
Leucip merge mai departe şi îşi reprezintă atomul ca avînd 
și în sine o formă, el prin aceasta apropie, desigur, esenţa 
de intuiţia sensibilă, dar nu o apropie de concept. Fără îndoială, 
trebuie să se treacă mai departe la configurare, dar de la deter- 
minarea continuității și a discontinuităţii, mai e cale lungă 
pînă la acele forme. 

Leucip limitează determinarea la acestea, toate celelalte 
diferenţe trebuind să fie înțelese prin derivarea lor din acestea. 
Astfel ni se relatează determinarea formei. Aristotel ** spune: 
„Democrit și cei mai mulți dintre filozofii vechi, cînd vorbesc 
despre sensibil, sînt foarte neîndemînatici, întrucît ei vor să 
facă ceva palpabil din tot ceea ce este sensibil, căci ei reduc 
totul la simțul pipăitului”. Toate calitățile sensibile „sînt 
reduse la figură”, la diferitele legături ale moleculelor care 
fac ca ceva să fie „perceptibil gustului”, mirosului. Albul și 
negrul sînt atît de deosebite ; însă ei spun : ,,Negrul este asprul, 
albul este netedul”, încercare făcută și în atomistica modernă. 
Aceasta este o tendinţă a raţiunii, numai că modul de a proceda 
este fals : un astfel de aranjament al moleculelor este o genera- 
litate nedeterminată, generalitate care nu spune nimic. Acest 
principiu material este mecanic. Francezii stau, de la Descartes 


* De gener. et corrupt., I, 8. 
** De sensu, c. 4: Amuxpiroc è xal oi macioto, tõv pvotoA6ywv, oo 
, ` , A > ; ELA sara y 
zéyouor nepi alo0noewc, &ronbrarâv te noroŭow: nkvra yp Tà alocă & nrt à 
= X = i i 
motodaw... tà lix elc rara &văyovow: md yp Acvxòv xal TÒ utiav TÒ uiv 
tpaxý pnow slvat tò òè 2eiov. 

încoace, pe această poziţie. Tot ce e concret este numai împre- 
unare exterioară, nu există nici o determinaţie imanentă; 
trecerea la determinări mai bogate decît cele mecanice nu se 
face, sau se înfăţişează ca săracă, — plată și goală. În aceste 
determinări ale acestei filozofii este cuprinsă distincția dintre 
calitățile esenţiale şi neesenţiale — calităţi primare şi secun- 
dare —, dintre care primele se referă la faptul că materia este 
independentă și e grea. 

Constatăm apoi că Leucip a îndrăznit să construiască din 
aceste principii ale atomului şi vidului o imagine a lumii care 
poate apărea ca stranie. Diogenes Laertios* ne relatează într-un 
chip destul de lipsit de spirit — dar însăși natura chestiunii 
nu îngăduia ceva mult mai bun — cum a procedat mai departe 
Leucip cu aceste determinaţii sărace, pe care, considerîndu-le 
ca pe nişte idei absolute, nu le-a depăşit şi totuşi şi-a reprezen- 
tat cu ajutorul lor lumea în totalitatea ei. Din această relatare 
a lui Diogenes Laertios nu reiese nimic mai mult decît sărăcia 
acelei imagini a lumii. 

Anume: „Atomii se împing, prin discontinuitatea infini- 
tului” (intervine repulsia atomilor), „deosebiți ca formă, în 
marele vid”, „prin rezistența ce şi-o fac unii altora (&vrurvrria) 
şi printr-o mişcare (7coAu66) ** de vibraţie şi zdruncinare”; 
„îngrămădiţi aici, ei fac un vîrtej (5ivmv), unde ciocnindu-se 
şi întretăindu-se în fel şi chip ca identici, se separă de cei identici. 
Dar dacă ei ar fi în echilibru, nu s-ar putea mișca absolut de loc 
în nici o direcţie, din cauza mulțimii lor ; or, astfel, atomii mai 
fini se duc în vidul exterior, oarecum sărind afară; ceilalți 
rămîn unii lîngă alţii şi amestecîndu-se se grupează împreună, 
constituind primul sistem rotund.. Acesta se înfăţişează însă 
întocmai ca o piele care conţine în ea tot felul de corpuri; 
întrucît acestea, tinzînd spre centru, dau naștere unei mişcări 
în formă de vîrtej, această piele înconjurătoare devine fină, 
deoarece prin tracţiunea produsă de vîrtej cele ce sînt continue 
(die kontinuirlichen) se încheagă. În același mod ia apoi naştere 
pămîntul, întrucît atomii ajunşi în centru rămîn împreună. 
Învelişul, care este ca o piele, este la rîndul lui mărit prin 
afluenţa corpurilor exterioare ; şi cum el se mişcă tocmai în 
vîrtej, atrage la sine tot ce vine în atingere cu el. Îmbinarea 


* Libr. IX, $$ 31—33. 
** Plutarh, De plac. phil., I, 26; Stobaeus, Ecl. Phys;, c. 20, p. 394; Tenne- 

unora [dintre atomi] formează la rîndul ei un sistem, mai întîi 
sistemul umed şi nămolos, după aceea pe cel uscat şi rotitor în 
vîrtejul întregului ; apoi se aprinde, se împlineşte în felul acesta 
natura stelelor. Cercul cel mai din afară este soarele, cercul 
interior este luna” etc. 

Acesta este o descriere goală. Nu prezintă nici un interes 
aceste reprezentări tulburi şi confuze despre mişcarea în cerc 
şi despre ceea ce mai tirziu a fost numit atracţie și repulsie; 
cu aşa ceva nu se poate merge departe. Ca esenţă a materiei 
sînt afirmate diferite mișcări; principiul în baza căruia se 
mişcă atomii este în felul acesta vidul, negativul față de afir- 
mativ. Principiul şi dezvoltarea lui sînt foarte preţioase, dar 
îndată ce se trece la concret, iese la iveală sărăcia lui în ce 
priveşte determinaţiile concrete mai dezvoltate. 


Democrit este originar din Abdera (în Tracia, pe ţărmul 
mării Egee), din oraşul care într-o epocă ulterioară a avut 
o atit de proastă faimă din cauza unor acţiuni nesocotite. El 
s-a născut, pare-se, în a 80-a olimpiadă (460 a. Chr.) sau în 
olimpiada a 77-a, 3 (470 a. Chr.). Unii susțin că Democrit s-ar 
fi născut în a 71-a olimpiadă (494 a. Chr.) *. Diogenes Laertios* * 
relatează că el era cu 40 de ani mai tînăr decît Anaxagora 
(dacă nu s-a născut în a 7l-a, ci în a 80-a olimpiadă), că trăia 
încă pe timpul lui Socrate şi a fost chiar mai tînăr decît acesta. 
Despre raportul lui cu abderiţii s-a vorbit mult, şi Diogenes 
Laertios povestește în privința aceasta multe anecdote proaste. 
E] este cunoscut fiindcă şi-a părăsit concetăţenii. A fost foarte 
bogat; tatăl său ar fi găzduit pe Xerxes cu ocazia expediției 
acestuia, împotriva Greciei ***. Se relatează că Democrit şi-a 
cheltuit averea-i considerabilă în călătorii în Egipt şi în Orien- 
tul. mai îndepărtat, dar informaţia aceasta din urmă nu este 
demnă de crezare. Averea lui este preţuită la 100 de talanți****, 
şi, dacă se referă la talantul atic, care făcea 1 000—1 200 de 
taleri, Democrit a putut profita din belșug de o astfel de avere. 
Se relatează unanim că a fost prietenul şi elevul lui Leucip, nu 
sîntem însă informaţi unde au fost împreună. „După ce s-a 
reîntors din călătoriile sale în patrie, el a trăit foarte retras” 


* Diog. Laertios, IX, $ 41; Tennemann. vol. I, p. 415. 
** Diog. Laertios, IX, $ 34. 

*** Valer., Maxim., VIII, 7; extern. 4. 

**** Diog. Laertios, IX, $$ 35—36. 

(era disprețuit de abderitani), „fiindcă îşi cheltuise toată averea ; 
el fu însă primit de fratele său şi ajunse să se bucure de mare 
cinste printre concetăţenii săi” nu datorită filozofiei sale, ci 
„în urma unor preziceri pe care le făcuse. Conform legilor, cine 
şi-a risipit averea părintească” nu putea fi înmormîntat; în 
chip onorabil, adică „nu putea fi acceptat în cimitirul stră- 
moşesc. Or, pentru a nu da ocazie la calomnii și la vorbe de 
ocară”! — că şi-ar fi risipit averea ducînd o viață desfrinată —, 
„Democrit şi-a citit în faţa abderiţilor opera sa Adxoouos. 
Iar aceștia i-au făcut în schimb un dar de 500 de talanți, i-au 
ridicat un monument public, şi, cînd a murit, după ce a atins 
vîrsta de 100 de ani, îl înmormiîntară cu mare pompă”. Fost-a 
şi aceasta o farsă abderitană? N-au considerat-o ca atare cel 
puţin aceia care ne-au transmis această povestire. 


Am amintit deja că Democrit a acceptat cu totul sistemul 
lui Leucip. El spunea : ,,Potrivit opiniei (v6uw) există cald, 
potrivit opiniei există rece, şi tot potrivit ei există culoare, 
dulce și amar; conform adevărului (£rej) există numai 
indivizibilii [atomii] şi vidul **. Se înţelege, ni se relatează 
că el a dezvoltat mai departe ideile lui Leucip ; şi în privinţa 
aceasta ni s-a păstrat, desigur, ceva, dar acest ceva nu merită 
să fie relatat. 

„Sufletul este constituit din atomi sferici” ***. Constatăm 
că el s-a angajat în studierea relaţiilor conștiinței, și anume, 
printre altele, în lămurirea originii senzaţiilor. Vedem că, după 
el, reprezentările se produc prin faptul că se desprind de pe 
lucruri suprafeţe fine oarecum mici, care se introduc în ochi 
şi în urechi etc.****. De altfel, dat fiind faptul că figura, ordinea 
şi poziţia (în general forma) sînt unicele determinări ale ființei- 
-în-sine, nu ni se spune cum se face că aceste momente sînt 
totuşi percepute ca culoare și ca culori diferite etc. În această 
concepţie nu trebuie să vedem altceva decît că: «) în ea reali- 
tatea își păstrează dreptul său de existență, în timp ce alţii 
vorbesc numai de iluzie, şi 6) eforturile rațiunii sînt îndreptate, 
propriu-zis, spre înțelegerea fenomenului, spre înțelegerea a 
ceea ce e perceput. 


* Diog. Laertios, IX, $ 39. 

** Sext. Emp., Adv. Math., VII, § 135. 
*** Aristotel, De anima, I, 2: &râucav tà opatposi87j yuxhy Eye. 
**** Plutarh, De placita phil., IV, 8. 

Vedem că Democrit a exprimat în chip mai precis deose- 
birea ce există între momentul a ce-e-în-sine şi momentul modului 
fiinţării-pentru-un-altul. Căci, în sine, există numai vidul şi 
indivizibilul cu determinaţiile lor; pentru altul însă există 
fiinţa diferentă, diversă : caldul etc. Dar prin această concepție 
se deschid totodată larg porţile şi idealismului rău, idealism 
care îşi închipuie apoi că a terminat cu ceea ce este obiectiv, 
raportîndu-l la conștiință şi spunînd despre el: este sensaţția 
mea, e al meu. În felul acesta singularitatea sensibilă 
este, desigur, suprimată în forma fiinţei, dar continuă să rămînă 
aceeaşi multiplicitate sensibilă ; astfel se afirmă o diversitate 
sensibilă, lipsită de concept, a senzaţiei, în care nu există rațiune 
şi cu care acest idealism nu-şi mai bate capul. 


F. ANAXAGORA* 


Abia aici începe să răsară o lumină (evident, ea este încă 
slabă) : intelectul este recunoscut ca principiu. Despre Anaxa- 
gora relatează deja Aristotel : „Dar acela care a spus că, după 
cum în tot ceea ce este viu, tot astfel şi în natură, rațiunea este 
cauza lumii și a oricărei ordini, a apărut ca un om treaz față 
de cei care mai înainte au vorbit la întîmplare (cix) **, 
Filozofii anteriori lui Anaxagora, spune Aristotel, „pot fi com- 
paraţi cu luptătorii rău exersaţi şi care, în învălmășeala lor, 
îşi dau adesea lovituri juste, dar nu după regulile artei; tot 
astfel, acești filozofi par a nu-şi da seama de ceea ce spun” ***, 
Această conştiinţă a avut-o mai întîi Anaxagora, întrucît el a 
spus că gîndul este universalul care este în sine şi pentru sine ; 
că gîndul pur este adevărul. Anaxagora a apărut asemenea unui 
om treaz între oameni beți; dar şi lovitura lui nimereşte încă 
aproape în gol. 

Am văzut ţinînd loc de principiu fiinţa, devenirea, unicul ; 
acestea sînt gînduri, gînduri generale, nu sînt ceva sensibil 
şi nici reprezentări de ale imaginaţiei. Însă conţinutul lor, 
părțile lui, sînt luate din lumea sensibilului; astfel ele sînt 


* Anazagorae Clazomenii fragmenta, quae supersunt omnia, edita ab E. 
Schaubach, Lipsiae, 1827. 
** Metaphys., I, 3. 
*** Ibidem, I, 4. 

gînduri într-o oarecare determinaţie. Or,. Anaxagora spune că 
substanța este universalul, — nu zei, principii sensibile, ele- 
mente, nici gînduri care: sînt prin esență determinate (deter- 
minaţii de-ale reflexiei), ci substanța este gîndul însuși în sine 
şi pentru sine, universalul fără ceva opus lui, cuprinzând în sine 
totul. Aici însă nu trebuie să ne închipuim că e vorba de gîndul 
subiectiv : cînd vorbim de gîndire, noi ne gîndim îndată la 
gîndirea noastră, aşa cum există ea în conştiinţă. Dimpotrivă, 
aici este vorba de gîndul. cu totul obiectiv, de universal, de 
intelectul activ aşa cum spunem că există inteligență, rațiune 
în lume şi în natură, sau aşa cum vorbim despre existenţa 
genurilor în natură ; ele sînt generalul. Un câine este un animal ; 
acesta e genul lui, ceea ce posedă el substanţial : el însuşi este 
acest gen. Această lege, acest intelect, această rațiune este ea 
însăşi imanentă în natură, este esenţa naturii; ea nu este for- 
mată din afară, cum fac, de exemplu, oamenii un scaun. Masa 
este făcută şi ea cu râţiune, dar această rațiune este o inteli- 
genţă exterioară lemnului din care e făcută masa. Însă această 
formă exterioară care trebuie să întruchipeze inteligența se 
prezintă îndată minţii noastre atunci cînd yorbim despre 
intelect. Aici însă se înţelege intelectul, universalul, care consti- 
tuie natura imanentă a obiectului însuși. Acesta este principiul. 
Pînă acum am avut gînduri, acum este gîndul însuşi care e 
făcut principiu. ` 

Nos nu este o ființă exterioară care gîndeşte, care. à 
organizat lumea; înțeles astfel, gîndul lui Anaxagora este cu 
totul răstălmăcit; şi despuiat de orice interes filozofic ; fiindcă 
ceva individual, singular în afară, este ceva ce a alunecat cu 
totul pe planul „reprezentării şi în dualismul acesteia; o aşa- 
numită fiinţă gînditoare nu mai este gînd, este un subiect. 
Adevăratul universal nu e abstract, universalul (binele, frumosul, 
scopul) este tocmai aceasta: el determină în sine și diù 
sine însuși particularul în sine și pentru sine—el nu este scop 
exterior. 

Înainte de a vorbi despre filozofia lui Anaxagora trebuie 
să arătăm împrejurările în care a trăit. Constatăm că, 
o dată cu el, filozofia se mută în Grecia propriu-zisă, care pînă 
acum încă nu avusese filozofie; şi anume aceasta se mută la 
Atena. Pînă acum, sediul filozofiei a fost Asia Mică şi Italia. 
Însuşi Anaxagora era din Asia Mică, însă a trăit cu deosebire 
în Atena, care, fiind conducătoarea puterii elene, este acum şi 
sediul şi centrul artelor și al ştiinţelor. 

Anaxagora a trăit în marea perioadă istorică dintre războa- 
iele medice şi epoca; lui Pericle. El a trăit în cea mai frumoasă 
perioadă a vieţii elene ateniene şi a mai apucat timpul prăbu- 
şirii, sau mai curînd al tranziţiei spre decăderea şi dispariţia 
frumoasei vieți ateniene. Lupta de la Maraton a avut loc în a 
72-a, olimpiadă, cea de la Salamis s-a desfăşurat în a 75-a olim- 
piadă, iar în olimpiada a 81-a (456 a. Chr.) Anaxagora a venit 
la Atena. 

Anaxagora, născut pe timpul celei de-a 70-a olimpiade 
(500 a. Chr.), este mai bătrîn decît Democrit, precum și decît 
Empedocle, dar în general este contemporan cu aceştia, ca și 
cu Parmenide ; el are vîrsta lui Zenon. Orașul său natal este 
Clazomene, în Lidia, nu prea departe de Colofon şi de Efes, 
situat pe o limbă de pămînt care, avînd legătură cu uscatul, 
formează o mare peninsulă *. 

Anaxagora încheie această perioadă; după el începe o 
nouă perioadă. Potrivit concepţiei preferate, după care ar fi 
existat o trecere genealogică a principiilor de la maestru la 
discipol, Anaxagora, fiind originar din Ionia, este înfățișat 
adesea ca un continuator al școlii:ioniene, ca un filozof ionian ; 
Hermotimos din Clazomene a fost doar învățătorul său **. 
În acest scop el este prezentat şi ca elev al lui Anaximene, a 
cărui naștere e însă situată în olimpiada a 55-a — a 58-a, deci 
cu 15 olimpiade (adică cu 60 de ani) mai curînd. 

Viaţa lui povestită pe scurt constă în faptul că el s-a dedicat 
studiului științelor, menţinîndu-se departe de treburile publice : 
a făcut multe călătorii și, în sfîrșit, a venit la Atena, după unii 
avînd etatea de 35 de ani, dar mai probabil fiind de 45 de ani***. 
El sosi în momentul cel mai favorabil, în epoca de cea mai mare 
înflorire a oraşului. În fruntea statului se găsea Pericle, care-l 
înălțase la cea mai mare strălucire pe care a atins-o vreodată 
viaţa ateniană. Pericle îl vizita pe Anaxagora păstrînd cu el 
cele mai familiare relaţii *"***. Atena îşi atinsese atunci punctul 
culminant al măririi sale. Interesant este contrastul ce există 
în această epocă între Atena şi Sparta. Atena și Sparta erau 
cele două națiuni elene care concurau una cu alta pentru locul 
prim în Grecia. Atena trebuie menționată în opoziție cu Sparta, 
din cauza principiilor contrarii pe care se sprijineau aceste state 


* Diog. Laertios, II, $$ 6—7. 

** Arist., Metaphys., I, 3 
*** Diog. Laertios, II, § 7; Tennemann, I, 300. 
**** Plutarh, Pericle, c. 4. 

celebre. Pentru faptul că Atena era sediul științelor şi al artelor, 
ea trebuia să mulțumească particularității constituţiei sale 
şi întregului său spirit. 

Sparta trebuie să fie tot atît de preţuită în ce priveşte con- 
stituția sa. Prin constituţia lor consecventă, spartanii au orga- 
nizat severul spirit doric ; o constituţie a cărei principală trăsă- 
tură este că individualitatea, orice particularitate personală 
este subordonată generalului, scopului statului, vieţii statului 
sau, mai exact, sacrificată acestuia ; individul are conştiinţa 
onoarei sale, a valorii sale ete. numai în conştiinţa activităţii, 
vieţii, acţiunii pentru stat. Un popor posedind o astfel de uni- 
tate tare, unde voinţa individului propriu-zis a dispărut com- 
plet, prezenta o coeziune de neînvins şi Sparta a ajuns din 
această cauză în fruntea grecilor obţinînd hegemonia, aşa cum 
în epoca troiană au exercitat-o argivenii. 

Acesta este un mare principiu, care trebuie realizat în 
orice stat adevărat, dar care la spartani a rămas unilateral ; 
unilateralitatea, aceasta, a fost evitată de atenieni şi de aceea au 
devenit ei mai mari. În Sparta, particularitatea, personali- 
tatea, individualitatea a fost înăbușită în aşa fel, încît individul 
nu se putea dezvolta liber pentru sine, nu se putea exterioriza ; 
individualitatea nu era recunoscută și de aceea ea nu era adusă 
în concordanță, nu era așezată în unitate, cu scopul general 
al statului. Această viață generală, această suprimare a drep- 
tului la existență a particularităţi, a subiectivităţii a mers la 
spartani foarte 'departe. În felul lui, avem același principiu în 
republica lui Platon. 

Dar, universalul este spirit viu numai întrucît conștiința 
individuală este cuprinsă în el ca atare, numai întrucît ce e 
general nu constituie doar viața şi existența nemijlocită a in- 
dividului, numai substanţa lui, ci viaţa conștientă a lui. După 
cum individualitatea care se rupe de ce e general este neputin- 
cioasă şi piere, tot astfel generalul unilateral, moravurile exis- 
tente, nu rezistă individualităţii. Spiritul lacedemonian, care 
n-a ţinut seama de libertatea conștiinței şi izolase de ea generalul 
ei, a trebuit din această cauză să vadă izbucnind libertatea ca 
opusă generalului. Şi dacă mai întîi îi vedem pe spartani jucînd 
rolul de liberatori ai Greciei de sub domnia tiranilor — însăși 
Atena datorează spartanilor alungarea urmașilor lui Pisistrate 
—, raporturile lor cu aliaţii se transformă curînd în raporturi 
ordinare și infame de forţă și violenţă, iar în interior Sparta 

devine o aristocrație dură, după cum și egalitatea proprietăţii 
stabilită prin lege sau a unei forme determinate a proprietăţii, 
în așa fel încît să-i rămînă fiecărei familii patrimoniul ei moşte- 
nit, iar prin excluderea banilor propriu-ziși, a comerțului şi a 
circulaţiei bunurilor să fie înlăturată posibilitatea inegalităţii 
averilor, se transformă într-o cupiditate care, opunîndu-se la 
ce e general, a devenit brutală şi infamă. 

Acest moment esenţial al particularităţii, cînd este ne- 
încorporat în stat şi prin aceasta nerecunoscut ca legal (ca 
moral), apare ca un viciu. Într-o organizaţie raţională sînt pre- 
zente toate momentele ideii ; dacă fierea ar fi izolată de ficat, 
ea n-ar fi mai mult sau mai puţin activă, dar ar fi activă în sens 
duşmănos, ea s-ar manifesta ca un organ care se izolează de 
corp, de economia lui. 

În schimb, atenienilor Solon le-a dat o constituţie care 
recunoștea nu numai egalitatea drepturilor și unitatea spiri- 
tului, ci acorda și individualităţii un loc potrivit, încredința, 
poporului (nu eforilor) puterea de stat pe care poporul o luase 
în propriile-i mîini după alungarea tiranilor săi, devenind astfel 
cu adevărat un popor liber. Individul însuşi avea în el întregul, 
conştiinţa şi acţiunile lui se manifestau în funcţie de întreg; 
dezvoltarea conștiinței libere trebuia să se înfăptuiască în cu- 
prinsul acestuia. 

Şi la atenieni exista democraţie, și încă o democraţie mai 
pură decît în Sparta. Orice cetăţean avea conștiința substan- 
țială a unităţii sale cu legile, cu statul, dar în acelaşi timpi se 
lăsase individualităţii, spiritului, gîndului individului libertatea 
să se manifeste, să se exteriorizeze, să se mişte. În consecinţă, 
vedem că prin acest principiu își face apariţia libertatea indi- 
vidualităţii în toată plenitudinea ei. Principiul libertăţii subiec- 
tive apare, mai întîi, încă legat, în unire cu baza generală a mora- 
lităţii elene, a legilor, legat chiar şi cu mitologia; şi astfel, 
în manifestarea lui — întrucît spiritul, geniul, putea da naștere 
liber concepţiilor.sale—, acest principiu a produs marile opere 
de artă ale artelor plastice şi nemuritoarele opere ale poeziei 
şi istoriei. Așadar, principiul subiectivităţii nu luase încă forma 
care, liberînd particularitatea ca atare, îngăduia ca şi conți- 
nutul să fie un conținut subiectiv particular şi care să se deo- 
sebească de baza generală, de moralitatea generală, de religia 
generală, de legile generale. Prin urmare, acest conținut nu 
cuprinde în el vederi deosebit de schimbate, ci constatăm că 
în aceste opere este făcut în genere obiect pentru conștiință 


20 — Prelegeri de istorie a filozofiei, vol I 

şi e adus în fața ei marele conţinut moral, pur, divin. Vom 
vedea mai tîrziu forma, subiectivităţii devenind liberă, pentru 
sine, subiectivitate care se va opune la ce este substanţial, 
moravurilor, religiei, legii. 

Baza acestui principiu al subiectivităţii, însă o bază încă, 
de tot generală, o avem în filozofia lui Anaxagora. El a fost 
ceva mai în vîrstă decît Socrate, dar ei totuşi s-au cunoscut: 
Anaxagora a sosit la Atena în epoca al cărei principiu l-am in- 
dicat adineaori. 

După războaiele persane, Atena a pus stăpînire pe cea măi 
mare parte a insulelor grecești, precum și pe o mulțime de oraşe 
maritime din Tracia şi, mai îndepărtate, de pe malul Mării 
Negre. I-a fost hărăzit lui Pericle norocul de a fi primul în statul 
acestui popor nobil, liber, cultivat; şi această împrejurare. îl 
ridică pe el, cînd este vorba de prețuirea individualităţii, la 
un nivel la care puţini oameni pot fi așezați. Din tot ce e mare 
printre oameni, tot ce poate fi mai mare este stăpînirea peste 
voinţa oamenilor care au o voinţă ; deoarece această individua- 
litate care domină trebuie, după cum e cea mai :generală, să 
fie şi cea mai vie : o soartă pentru muritori cum există puţine 
sau cum nu mai există. Marea individualitate a lui Pericle a 
fost pe atît de adîncă, pe cît de cultivată, pe cît de serioasă (el 
n-a rîs niciodată), tot pe atît de energică și de calmă *; Atena 
îl avea la dispoziţia ei toată ziua. Tucidide ne-a păstrat cîteva 
discursuri către popor de-ale lui Pericle, cu care foarte puţine 
opere ar putea fi comparate. — În epoca lui Pericle are loc cea 
mai înaltă dezvoltare a comunităţii morale, acum avem punctul- 
limită cînd individualitatea este încă menţinută sub. puterea şi 
în cuprinsul generalului. Imediat după Pericle, individualitatea 
devine prea puternică, întrucît viaţa ei este exaltată la extrem, 
deoarece statul încă nu e organizat în sine ca stat independent. 
Întrucît esența statului atenian a fost spiritul general, cre- 
dința religioasă în cl, o dată cu dispariția acestei credințe dis- 
pare şi esența interioară a poporului, dat fiind că acolo spiritul 
nu exista ca concept, aşa cum există el în statele noastre. Tran- 
ziţia rapidă spre această poziţie o face vos, subiectivitatea 
ca esență, ca reflectare în sine, nu ca abstracţie. 

Atena a fost sediul unei coroane de stele ale artei şi ale 
ştiinţei. După cum cei mai mari artişti se adunaseră în Atena, 
tot astfel aici şi-au trăit viața cei mai vestiți filozofi şi sofişti : 
Eschil, Sofocle, Aristofan, Tucidide, Diogene din Apolona 


* Plutarh, Pericle, c. 5. 

Protagora, Anaxagora şi alţi filozofi originari din Asia Mică. 
Asia Mică însăşi a ajuns sub domnia perşilor, o dată cu pier- 
derea libertăţii ei murind și filozofia sa. x 

În această epocă, Anaxagora trăia în Atena şi era prie- 
tenul lui Pericle, înainte ca acesta să se fi ocupat de treburile 
statului. Se mai spune însă că Anaxagora a ajuns să ducă 
lipsă, deoarece Pericle îl neglijase, neînzestrînd cu ulei lampa 
care îi adusese lumină *. 

Mai mare însemnătate are faptul că Anaxagora a fost 
acuzat, ca Socrate mai tîrziu şi ca mulți alţi filozofi, că dis- 
preţuieşte zeii pe care îi venerează poporul. Apare aici opoziţia 
dintre proza intelectului şi felul de a vedea poetic-religios. Ni 
se relatează cu certitudine ** că Anaxagora a considerat soarele 
şi stelele ca pe nişte pietre incandescente (după alții ***, i se 
aduce ca vină faptul de a fi explicat pe cale naturală ceva 
ce fusese înfățișat de profeţi ca miracol, „,„omen'). Aceasta 
are legătură cu faptul că el ar fi prezis că în ziua bătăliei de la 
Aegos-Potamos, în care atenienii și-au pierdut ultima lor flotă 
luptînd contra lui Lisandru, va cădea o piatră din cer ****. 

În general, am putut face deja la Tales, Anaximandru etc. 
observaţia că ei au considerat Soarele, Luna, Pămîntul și stelele 
ca lucruri, reprezentindu-şi-le în chipuri diferite, reprezentări 
la care, de altfel, nu merită să ne oprim, deoarece această la- 
tură a gîndirii lor aparţine culturii. Toate reprezentările lor 
despre astfel de obiecte conţin trăsătura comună că prin ele 
natura este golită de zei. Ei nimicesc felul poetic de a privi 
natura, care atribuia la tot ceea ce trece acum ca lipsit de viață 
o viață proprie, chiar şi simţire şi, dacă vreţi, în general o fiinţă 
după modul conștiinței. Ei au coborit acest fel poetic de a vedea 
într-unul prozaic. Soarele este considerat ca un lucru material, 
cum îl considerăm şi noi, el nu mai este un zeu viu ; aceste obiecte 
sînt în ochii noștri simple lucruri, obiecte exterioare spiritului, 
lipsite de spirit. Putem deriva lucruri din gîndire. Prin activi- 
tatea esenţială a acestei gîndiri, obiectele, reprezentările despre 
ele, pe care le putem numi divine, poetice, sînt înlăturate îm- 
preună cu tot cuprinsul superstiţiilor și sînt coborite, transfor- 
mate în ceea ce numim lucruri naturale. Fiindcă în gîndire 
spiritul se ştie pe sine ca ceea-ce-este cu adevărat, ca ceea ce 


* Plutarh, Pericle, c. 16. 
** Diog. Laertios, II, § 12. 
*** Plutarh, Pericle, c. 6. 
**** Diog. Laertios, II, $ 10; Plutarh, Lisandru, c. 12. 


308 ISTORIA FILOZOTIEI ELENE 1. I 


este real. Gîndirea este identitatea dintre ea însăși şi fiinţă; 
pentru spirit, în gîndire, nespiritualul, exteriorul se degradează 
ca lucruri, ca negativ al spiritului. 

Pierderea sus-amintitului fel de a vedea nu trebuie s-o 
deplîngem ca şi cînd o dată cu ea s-ar fi pierdut unitatea cu 
natura, credința frumoasă, puritatea nevinovată şi copilăria 
spiritului. Acel fel de a vedea poate fi nevinovat şi copilăresc, 
desigur, dar raţiunea este tocmai ieşirea dintr-o astfel de ne- 
vinovăţie şi unitate cu natura. Îndată ce spiritul se sesizează 
pe sine însuşi, îndată ce el este pentru sine, el e nevoit, tocmai 
pentru acest motiv, să-şi opună pe altul său ca pe un negativ 
al conștiinței — adică să-l determine pe acesta ca pe ceva 
lipsit de spirit, ca lucruri lipsite de conştiinţă şi de viață —, 
şi numai din acest obiect să se reîntoarcă la sine. Aceasta este 
acea consolidare a lucrurilor mobile pe care o întîlnim în mi- 
turile celor vechi, mituri unde ni se povesteşte, de exemplu, 
că argonauţii au fixat stîncile din strîmtoarea Helespontului 

sp Care mai înainte se mișcau, zice-se, ca niște foarfeci. Tot astfel, 
cultura care progresează a fixat ceea ce mai înainte era consi- 
derat ca dotat cu mişcare proprie și cu viață în sine însuşi, 
transformîndu-l în lucruri în repaus. 

Această trecere a felului mitic de a vedea în cel prozaic 
devine aici conştientă pentru atenieni. O astfel de vedere pro- 
zaică presupune că, lăuntric, se ivesc pentru om cu totul alte 
exigenţe decît cele pe care le-a avut pînă acum. Deci aici este 
originea importantei şi necesarei conversiuni pe care o produc 
în reprezentările omului întărirea gîndirii, conştiinţa de sine 
însuşi, filozofia. 

Apariţia unei astfel de acuzaţii de ateism, despre care vom 
vorbi şi mai pe larg la Socrate, poate fi înţeleasă cînd e vorba 
de Anaxagora în chip exterior, prin faptul că atenienii erau 
geloşi pe Pericle : cei ce concurau cu Pericle pentru cuceririle 
primului loc în Atena, dar nu cutezau să-l atace direct (pe 
față) i-au atacat prietenii în faţa instanțelor judecătoreşti ; 
invidia a căutat să-l rănească pe Pericle acuzîndu-i prietenul. 
Astfel au ridicat acuzaţii şi împotriva prietenei lui Pericle, 
Aspazia, iar nobilul Pericle, pentru a o scăpa de condamnare, a 
fost nevoit să se roage cu lacrimi în ochi de diferiți cetăţeni 
ai Atenei spre a se pronunța pentru achitarea ei”. Liberul 
popor al Atenei cerea guvernanţilor săi, a căror superioritate 


* Plutarh, Pericle, c. 32. 

o recunoștea, astfel de acte prin care ei își manifestau şi umilirea 
lor conștientă în fața poporului. Poporul se revanşa în felul 
acesta contra superiorității oamenilor mari, exercita el însuşi 
puterea destinului şi crea echilibru între ei şi el; după cum, 
la rîndul lor, ei dădeau expresie înaintea poporului sentimentului 
lor de dependenţă, de supunere şi de neputinţă. 

Informaţiile referitoare la rezultatul acuzaţiei ridicate 
împotriva lui Anaxagora sînt cu totul contradictorii şi îndoel- 
nice ; Pericle l-a scăpat de condamnarea la moarte. Şi fie că, 
după unii, Anaxagora a fost condamnat numai la exil după 
ce Pericle îl condusese înaintea poporului vorbind și rugîndu-se 
pentru el, care deja prin bătrîneţea şi slăbiciunea sa inspirase 
milă poporului, fie că, după spusele altora, el a fugit din Atena 
cu ajutorul lui Pericle şi a fost condamnat la moarte în absenţă, 
sentința n-a fost executată. Alţii susţin că Anaxagora ar fi 
fost achitat, dar scîrbit de această acuzare şi de teama repetării 
ei, el ar fi părăsit de bună voie Atena şi ar fi murit la vîrsta 
de 60 şi ceva sau de 70 de ani în Lampsac, în timpul olim- 
piadei a 88-a (428 a Chr.) *. 


1. Legătura filozofiei lui Anaxagora cu cele precedente 
este următoarea : în ideea lui Heraclit a mişcării, toate momentele 
sînt absolut evanescente ; filozofia lui Empedocle este cuprin- 
derea laolaltă a acestei mișcări, cuprindere într-o unitate, dar 
unitate sintetică ; tot astfel şi filozofia lui Leucip şi Democrit. 
Aceasta însă, în sensul că la Empedocle momentele acestei 
unități sînt elementele ce ţin de fiinţă ale focului, apei etc., 
iar la aceștia din urmă aceste momente sînt abstracții pure, 
esențe care sînt în sine gînduri. Prin aceasta este însă afirmată 
nemijlocit universalitatea, deoarece opusele nu mai au suport 
sensibil. Unitatea se întoarce ca generală înapoi în sine din 
opoziţie (în sintetizare opusele sînt încă pentru sine separate 
de ea, gîndul nu este însăși ființa); — gîndul, ca proces pur, 
liber în el însuşi, universalul care se determină pe sine însuși, 
nu este deosebit de gîndul conştient. În filozofia lui Anaxagora 
se deschide un cu totul alt domeniu. 

Aristotel ** spune : ,„,Anaxagora este primul care a început 
aceste determinări”, — este deci primul care a exprimat esenţa 
absolută ca intelect, ca adică ce este universal, ca gindire (nu 


* Diog. Laertios, II, §§ 12—14; Plutarh, Pericle, c. 32; Menatius ad 
Diog. Laertios, II, $ 7. 

** Melaphys., I, 3: exvep&c uăv ov 'Avatay6pav ťouev Gpuevov tovtov 
mâv aóywv' aitov 5' Exet rp6repov “Epubriuoc ó Eratopévtos elretv. 

ca rațiune). Aristotel, şi apoi alţii * după el, relatează faptul 
sec că Harmotimos, şi el din Clazomene, a tins şi el spre această 
concepţie, dar că, în chip „clar şi precis”, Anaxagora este acela 
care a făcut acest lucru. Dar aceasta nu ne serveşte mult, 
fiindcă nu ni se spune mai departe nimic despre filozofia lui 
Harmotimos ; aceasta n-a putut fi multă. Alţii au făcut multe 
cercetări istorice referitoare la acest Harmotimos. Acest nume 
mai apare o dată: «) Noil-amcitat deja pe lista celor despre 
care se povesteşte că ar fi fost Pitagora inainte ca acesta să 
fi trăit ca Pitagora. B) Avem o povestire despre Harmotimos, 
şi anume că el a avut darul particular de a-şi părăsi ca suflet 
corpul **. Însă pînă la urmă, acest dar s-a întors împotriva 
lui, deoarece soţia sa, cu care se certase şi care știa bine cum stau 
lucrurile cu darul soţului ei, a prezentat cunoscuţilor săi drept 
mort acest trup pe care-l părăsise sufletul, iar atunci acesta 
a fost ars înainte ca sufletul să se fi reintrodus în el, suflet care, 
se înţelege, va fi rămas uimit. Nu merită să ne luăm osteneala 
să cercetăm ce anume se găseşte la baza acestei vechi povestiri, 
adică cum vrem noi să privim această chestiune ; am putea să 
ne gîndim încîntaţi la ea. Avem o mulţime de astfel de istorii 
despre filozofii vechi, ca, de exemplu, despre Ferecide, despre 
Epimenide etc. ; acesta, de exemplu (un adevărat somnorilă), 
a dormit, zice-se, 57 de ani ***. 
Principiul lui Anaxagora a constat în faptul că el a consi- 
39 derat voic-ul, gîndul sau intelectul în general, ca esență simplă 
a lumii, ca absolut. Simplitatea lui voòç nu este ființă, ci este 
universalitate (unitate). Ce e universal este simplu şi este deo- 
sebit de sine, — dar în sensul că deosebirea este nemijlocit 
suprimată, şi această identitate fiind pusă, el este pentru 
sine ; esenţa nu e o răsfringere în sine, singularitate, — nu ce 
reflexie în și pentru sine determinată. Acest universal pentru 
sine, separat, există în mod pur numai ca gîndire. El există şi 
ca natură, ca esenţă obiectivă, dar atunci el nu mai este 
pur, pentru sine, ci avînd în el particularitatea ca ceva nemij- 
locit ; astfel, de exemplu, spaţiul și timpul, ceea ce natura 
ca atare are mai ideal, mai general. Dar nu există spațiu 
şi timp şi mişcare pure, ci acest universal are în el nemijlocit 


particularitatea : spaţiu determinat, aer, pămînt; nu fputem 


* Sext. Empir., Adv. Math., IX, $ 7. 
** Plinius, Hist. nat, VII, 53; Brucker, vol. I, pp. 1493—494, notă. 
*** Diog. Laertios, I, $ 109. 

arăta nici un spaţiu pur, tot atît de puţin cum nu putem arăta 
materie pură. Gîndirea este deci acest universal, dar pur pentru 
sine : eu sînt eu, eu = eu. În tot ce gîndesc, cînd gîndirea are 
un conţinut determinat, este gîndul meu: în acest obiect 
[gîndit] eu sînt conştient şi de mine. 

Acest universal, fiinţînd astfel pentru-sine, se opune în 
chip determinat şi singularului, adică gîndul se opune la 
ceea ce ființează. Aici ar fi de examinat unitatea speculativă 
a acestui universal cu singularul, în felul în care aceasta 
este pusă ca unitate absolută; dar, desigur, aceasta nu se 
întîlnește la antici : efortul de a înțelege însuşi conceptul. Nu 
trebuie să ne așteptăm să găsim aici acest concept pur, să găsim 
intelectul care se realizează într-un sistem, care s-a organizat 
ca univers. Felul în care explică Anaxagora pe voi, felul în care 
ne-a dat el conceptul acestuia, ni-l relatează mai de aproape 
Aristotel : Universalul are cele două laturi: a) pe aceea de a 
fi mișcare pură și 6) pe aceea de a fi ce e general, ceea ce e 
în repaus, ceea ce e simplu. Este vorba de a indica principiul 
mișcării, de a arăta că acesta este ceea ce se mişcă pe sine 
însuși, şi că acesta este gîndirea (ca existînd pentru sine). Aşa 
spune Aristotel *, ,„,vo5c este pentru el (pentru Anaxagora ] acelaşi 
lucru cu sufletul”. Astfel distingem noi sufletul ca pe ceea ce 
posedă automișcare, ceea ce este nemijlocit individual; dar, ca 
simplu ce, voðç este universalul. Gîndul mișcă în vederea a ceva, 
scopul este primul, simplu (genul e scop), el este primul care 
face din sine rezultat; — la antici, bine şi rău; adică tocmai 
scop, ca ceva pozitiv şi ca ceva negativ. 

Această determinare este foarte importantă; ea încă 
n-a avut nici la Anaxagora mare dezvoltare. În timp ce princi- 
piile de pînă acum (Aristotel distinge mai întîi calitatea, zordv, 
apoi materia și materialul) sînt de natură materială, în afară 
de procesul heraclitean, care, în al treilea rînd, este principiu 
al mişcării, apare, în al patrulea rînd, ce e în vederea a ceva, 
determinaţia de scop, cu vods-ul. Acesta este concretul în sine. 
După textul citat mai sus (la p. 218), Aristotel adaugă : „După 
aceştia”! (ionieni şi alţii) „şi după astfel de cauze” (apă, foc 
etc.), „dat fiind faptul că ele nu sînt suficiente pentru a produce 
natura lucrurilor (Yevvijoa.), filozofii au fost constrînşi de către 
însuşi adevărul, cum am spus deja, să meargă mai departe la 
un alt principiu cauzal (thv EYoucvnv ăp4nv). Deoarece, pe 


* De anima, I, 2. 

de o parte pentru ca totul să se comporte bine şi frumos, iar 
pentru ca altele să fie create, nici pămîntul şi nici alt principiu 
nu este suficient — nici nu se pare că acei filozofi au fost de 
această părere — și nici nu este bine (xæ«ħðç Eye.) să fie lăsată 
o astfel de operă pe seama automișcării și a întîmplării («ùto- 
uto xal vă)”. Bine şi frumos exprimă conceptul simplu, 
în repaus; schimbarea exprimă conceptul în mișcarea sa. 

Cu acest principiu sînt introduse următoarele determinaţii : 
a) Intelectul în general este activitatea care se determină pe 
sine însăşi : această determinaţie lipsea pînă acum. Devenirea 
lui Heraclit, care este numai proces (siuaputvm), însă nu este 
ceea ce se determină pe sine în chip de sine stătător, indepen- 
dent. În activitatea care se determină pe sine însăşi este con- 
ţinut în acelaşi timp faptul că activitatea, producînd procesul, 
se menține ca general, ca ceea ce își este egal sieși. Focul (pro- 
cesul, după Heraclit) moare; aceasta este trecere în altceva, 
nu e independență ; este şi cerc, reîntoarcere la foc ; dar princi- 
piul nu se păstrează în determinaţiile sale pe sine. Este pusă 
numai trecerea în ceea ce este opus; nu este pus universalul 
care se păstrează în ambele forme. f) Există aici determinaţie 
a universalităţii, cu toate că ea încă nu este exprimată formal ; 
în raportarea la sine, universalul rămîne în cuprinsul deter- 
minaţiei. În aceasta rezidă y) scopul, binele. 

Recent (p. 359) am atras deja atenţia asupra conceptului 
de scop. Cînd e vorba de scop, nu ne este îngăduit să ne gîn- 
dim numai la forma scopului, așa cum există el în conştiinţa 
noastră. Noi avem un scop; el este reprezentarea noastră, ea 
există pentru sine și poate să se realizeze, sau să nu se reali- 
zeze. În scop rezidă activitatea realizării, noi înfăptuim această 
determinaţie, iar produsul trebuie să fie adecvat scopului ; cînd 
cineva nu este neîndemiînatic, obiectul realizat nu trebuie să 
conţină altceva decît scopul. Aceasta este o trecere de la subiec- 
tivitate la obiectivitate ; sînt nemulțumit de scopul meu cînd 
el este numai subiectiv ; activitatea mea se produce pentru a 
înlătura această lipsă a scopului meu şi a-l face să devină obiec- 
tiv. În obiectivitate scopul s-a păstrat. De exemplu, am scopul 
să zidesc o casă, din această cauză sînt activ ; casa ia ființă, 
în felul acesta scopul este realizat. 

Noi nu trebuie să ne oprim însă la reprezentarea acestui 
scop subiectiv — unde ambii, eu și scopul, existăm în mod 


sæ independent —, cum facem de obicei. De exemplu, Dumnezeu, 


înțelept fiind, guvernează condus de scopuri; aici avem re- 

prezentarea că scopul există pentru sine, într-o fiinţă perfectă, 
înțeleaptă. Universalul scopului constă însă în faptul că el este 
pentru sine o determinaţie fermă şi că, apoi, această determi- 
nație, care este afirmată de determinaţia scopului, este activă 
mai departe spre a realiza scopul, spre a-i conferi ființă deter- 
minată, concretă; iar această ființă determinată, concretă, 
este dominată de scop şi el e păstrat în ea. Aceasta înseamnă 
că scopul este ceea ce e adevărat, este sufletul unui lucru. Bi- 
nele își dă lui însuşi conţinut; întrucît el acţionează cu acest 
conţinut, întrucît acest conţinut este consacrat pentru altceva, 
în realitate se păstrează prima determinaţie şi nu ia naştere alt 
conţinut. Ceea ce există deja mai înainte şi ceea ce există după 
aceea, adică după ce conţinutul s-a încorporat în exterioritate, 
este unul şi același lucru, şi acesta este scopul. 

Cel mai bun exemplu în această privinţă ni-l oferă viaţa, 
natura vie; ea se menţine așa, fiindcă ea este în sine scop. 
Ceea ce e viu există, lucrează, are impulsiuni, aceste impulsiuni 
sînt scopurile sale ; ceea ce e viu nu știe nimic despre aceste 
scopuri, el este numai viu; acestea sînt primele determinaţii 
care sînt ferme. Animalul muncește pentru a satisface aceste 
tendinţe, adică pentru a atinge scopul; el se comportă față 
de lucrurile exterioare în parte mecanic, în parte chimic. Pro- 
dusul, rezultatul este mai curînd animalul însuşi, el îşi este sieşi 
scop, în activitatea sa el se produce numai pe sine însuşi ; men- 
ţionatele raporturi mecanice etc. sînt nimicite în cuprinsul 
acestei activităţi şi inversate. Dimpotrivă, în relaţia mecanică 
şi chimică rezultatul este altceva ; ceea ce e chimic nu se păs- 
trează. În scop însă, rezultatul este începutul; începutul și 
sfîrşitul sînt aceleaşi. Conservarea de sine e producere continuă 
prin care nu se produce nimic nou — este reluare a activităţii 
pentru a se produce pe sine însăşi —, ci mereu numai ceea ce 
e vechi. 

Deci acesta este scopul. Iar voăc-ul este acea activitate care 
pune o primă determinaţție ca subiectivă, dar care este transfor- 
mată în determinaţie obiectivă ; prin aceasta ea devine altfel, 
însă această opoziţie este mereu iarăşi suprimată, încît ceea 
ce e obiectiv nu este decît ceea ce e subiectiv. Acest lucru ni-l 
arată cele mai comune exemple. Cînd ne satisfacem impulsurile, 
afirmăm subiectivul ca obiectiv şi-l reluăm iarăşi înapoi. Prin 
urmare, această activitate care se determină pe ea însăşi şi 
care acţionează apoi şi asupra lui altceva intră în opoziţie 
(se afirmă pe sine), dar o nimicește pe aceasta iarăși ; o domină, 

se reflectează în ea pe sine : este scopul, este void, este gîndireaa 
Intelectul este ceea ce se conservă pe sine în autodeterminare. 
sa. Dezvoltarea acestor momente preocupă filozofia începînd 
de acum. Dacă privim mai exact cît de departe a ajuns 
Anaxagora cu dezvoltarea acestei gîndiri, dacă cercetăm în con- 
tinuare semnificaţia concretă a lui vo5s, nu descoperim în plus 
nimic decît activitatea ce se determină din sine, activitate care 
pune o măsură, o determinare ; dezvoltarea nu merge mai de- 
parte decît pînă la determinarea măsurii. Anaxagora nu ne 
dă nici o dezvoltare, nici o determinare mai concretă a lui voie, 
şi totuşi despre aceasta este vorba. Deci nu avem încă nimic mai 
mult decît determinarea abstractă a ceea ce e în sine concret. 

Despre determinarea mai precisă a lui voðç la Anaxagora, 
Aristotel spune : „El nu distinge totdeauna precis sufletul de 
vobs. Fără îndoială, adesea vorbeşte Anaxagora despre vos ca 
despre cauza frumosului şi a ceea ce este just (toù xaç xal 
8p0&s) — cauză pentru care ceva se comportă frumos şi just —, 
dar voðç nu este pentru el adesea nimic altceva decît sufletul. 
Întrucât el sau alţii spun că vodc pune totul în mişcare, su- 
fletul este numai ceea ce pune în mişcare” *. Mai departe, 
Aristotel relatează determinarea făcută de Anaxagora : „Nos 
este pur, simplu, fără suferință”, adică nu este determinat din 
afară prin altceva, ,„neamestecat şi nu se îmbină cu altceva'”**. 
Acestea sînt determinaţii de-ale activității simple, determi- 
nîndu-se pe sine ; aceasta se raportă numai la sine, este identică 
cu sine, nu e aceeaşi cu altceva ; ea este aceea care în acţiunea 
ei îşi rămîne identică sieși : predicate ce sînt desigur puse, dar 
care, luate așa pentru sine, nu sînt iarăși decît unilaterale. 


2. Aceasta este una dintre laturile principiului lui Ana- 
xagora. Acum trebuie să considerăm trecerea lui voi la 
alte determinaţii, dezvoltarea lui. Această latură a filozofiei 
lui Anaxagora se înfățișează mai întîi în aşa fel încît speranţa 
pe care ne-ar îndreptăţi s-o avem un astfel de principiu scade 
foarte mult. Pe de altă parte, în fața acestui universal se află 
ființa, materia (diversul în general), posibilitatea (5yvaut6), 
față de universal ca èvépysıx. Căci binele, scopul, este deter- 
minat şi ca posibilitate ; universalul este posibilitatea ; numai 


* De anima, l, 2. 

** Ibidem: &zhodv elvat xal dury re xal xaðaçóv... mað proiv elvat 
zâv voŭv, xal zoivùv oùðiv odbevi zâv ŠğAAwv Eyetv (Phys., VIII, 5, cf. M elaphys. 
XII, 10). 

universalul, ca ceea ce se mișcă pe sine însuși, este mai degrabă 
real în sine (Evapytc), e ființă-pentru-sine, față de fiinţa-in- 
sine, de posibilitate, de ceea ce este pasiv *. În principalul 
alineat **, Aristotel spune: „Dacă cineva ar susține despre 
Anaxagora că el a admis două principii”, el ar fi de acord cu 
această afirmaţie, deși el „nu s-a pronunţat precis în această 
privință”; acest lucru ar părea paradoxal, deoarece părerea 
generală este că vo5s este principiul lui Anaxagora, şi 
totuşi este cu totul adevărat. ,„Anaxagora spune că la început 
totul este amestecat. Acolo unde nu s-a separat încă nimic, 
acolo nu ființează încă nimic diferit — nici ceva alb, negru, sur, 
nici altă culoare — , ci totul e fără culoare: nu este nici 
o calitate (mo.6v), nici cantitate (moo6v) şi nici un mod de 
a fi determinat (tt). Totul este amestecat în afară de vob, 
căci acesta e neamestecat şi pur (uiy xal xaðapóv)” ***. 

Acest al doilea principiu este celebru și cunoscut sub 
numele de homeomerii (6uotouegii); adică existentul, 
materia individuală (ca, de exemplu, oasele, metalul, carnea 
ete.) constă în sine din mici părticele egale cu ele însele, păr- 
iicele care sînt în acelaşi timp nesensibile (tdw). În expu- 
nerea lui Aristotel 6uotouepic este ceea ce are părți iden- 
tice, apoi e numele general al acestuia. (Riemer traduce î $uo- 
vouepeta cu „asemănarea diferitelor părți cu întregul” și ai 
Suooutperav cu „elementele, materiile primordiale”. Suotout- 
per cu semnificaţia de „,particule” par a proveni dintr-o 
epocă ulterioară ****.) Sensul [lui Guooutpera] se precizează 
mai bine cînd îl comparăm cu reprezentările lui Leucip şi 
Democrit. Această materie sau absolutul ca esenţă obiectivă, 
am văzut că la Leucip și la Democrit, precum şi la Empedocle, 
este determinată în sensul că atomii simpli — cele patru ele- 
mente la Empedocle, infinit de mulţii atomi la Leucip și De- 
mocrit — erau afirmaţi ca diferiţi numai în ce priveşte forma 
lor, lucrurile existente fiind sinteze, compoziţii de-ale lor. Aris- 
totel spune în această privință precis: „„Anaxagora afirmă 


* Arist., Metaphys., IV, 4; XII, 6. 
** Ibidem, I, 8. 

*** Cf. Ibidem: Ex ù vovrwv Gvufaiver Aéyerv ară TG &pxic TÓ TE Ev 
(toŬŭto yp &rhov xal duryéç) xal Odtepov, xaBărep ðv, olov zieusv d 
Qópiotov rply ópioðğvxųı xal ueraoxeiv eťðoug Tiv6G. 

**** Sextus Empiricus, Hypotyp. Pyrrh., III, c. 4, $ 33. 

despre elemente contrariul a cea ce susține Empedocle” *. 
(În schimb, în alt loc spune : „Anaxagora admite”, ca şi Em- 
pedocle, multe principii cu privire la ceea ce e de natură mate- 
rială, şi anume „infinit de multe principii” **.) Sub acest aspect, 
Anaxagora se opune lui Empedocle, „care admite ca principii 
prime focul, aerul, pămîntul și apa”, patru elemente ființînd 
originar, neamestecate, neschimbătoare, care subzistă în sine 
şi pentru sine şi „datorită combinării cărora iau naştere toate 
lucrurile. Dimpotrivă, Anaxagora, invers, a conceput elemen- 
tele (determinaţia fundamentală a esenței) în aşa fel că” exis- 
tentul, diversul, calitativ determinatul, individualizatul, „de 
exemplu, carnea este simplă, e ceea ce este originar ; în schimb 
[materii ca] apa, focul” etc. (însinele existentului sau ele- 
mentul general) sînt pur şi simplu „un amestec de aceste ele- 
mente originare”, sînt amestec infinit, compus din toate for- 
mele de existenţă, pe care le conţine ca particule infinit de 
mici. Carnea constă din mici particule de carne, aurul din 
particule de aur etc. 

Ca şi pentru eleaţi, pentru Anaxagora era valabil prin- 
cipiul : acelașul este numai din acelaşi ; nu este posibilă trecerea 
în ce e opus, nu este posibilă o unire a opușşilor: „Din nimic 
nu devine nimic”. De aceea orice schimbare este în ochii lui 
Anaxagora numai separare și unire a acelașului, a identicului ; 
schimare, ca schimbare adevărată ar fi devenire din propriul său 
neant. „Ceea ce devine era deja mai înainte”, doar că era in- 
vizibil, era în sine. Prin urmare, naşterea nu e decît „devenire din 
ceea ce este deja şi este prezent, dar ceea ce nu este pentru 
noi perceptibil din cauza micimii sale” ***. Menţionatele ele- 
mente sînt un haos compus din amestecul acestor particule ; 
uniformitatea pe care ele o arată este numai aparentă. Naş- 

* De coelo, III 3: 'Avatovy6pag ă' '"EuzeGoxiei èvavtlwg Aéyst mept tæv 
Groupeiwv. 6 uzv yàp zip xal yğv xal tà oúoTciya TOVTOLG, G70LXelă PNL 
elvat 7âv owuaruov xal ovyxeïoða, navt èx tovtwv.  'Avačayópaç è rovvav- 
mov: ză yàp 6motoueci) orouxeia (Aéyw &’ olov ogpxa xal doro5v xal töv tor- 
ovrov ëxooTtov), &épa SÉ xal miop iyu Toútwv xal tõv ĞAAwY orepuáTwv 
návtov' elvat yp Exarepov awrâv č čoptwv buotouefâv návrwv hOporout- 
væv. SÒ xal ylyveoðar năwa Ex ToT. 

** Melaphys., I, 3: ’Avačayópaç è 6 Kračouévioçs tý uèv Paula mTpó- 
tepos dv Tovtov (Empedocle) tots ò’ Epyorg borepoc, &relpovg elval pot TàG &p- 
Xác oxeðòv yo, &ravra tà óporouepň, xaðdnep wp ) ip, o5reo ylyveoðar 
xal &nóńivoðaí: qua ovyxploct xal Sraxploer póvov, Aws & oöte ylyveoða. 


or” ånóńivoða, &AA& Sautverwv &tâa [vezi şi] Met., I, 7. 
*** Arist., Phys., T, 4: ÓG 05 Yeyvoutvov obâzvâc Ex 705 uh Bvrog şi urm. 


FILOZOFIA LUI ANAXAGORA 317 


terea lucrurilor concrete se produce prin faptul că se iveşte 
separarea acestor infinit de multe principii, despărţindu-se ceea 
ce este acelaşi din acel haos şi alăturîndu-se la ceea ce este 
acelaşi. Aceasta este deci separare din neacelaşi: „Nu este 
naştere şi pieire ; naşterea nu e decît îmbinare, pieirea este numai 
separare” (Aristotel, Met., I, 3, l 1.). La începutul cărţii sale, 
Anaxagora spunea : „Toate erau împreună (óo ndvra yphuata 
Tv)? — 6uo5, evident, este nedeterminat —, nedespărţite: ca în- 
tr-un haos ; „apoi vodc s-a separat şi a format din toate acestea 
lucruri deosebite” *. Nos este cel ce pune în mișcare. el e cel 
ce uneşte unele cu altele cele identice şi cel ce iarăşi le se- 
pară **. Ceea ce adaugă Aristotel mai departe (Phys. 1, 4) 
se referă la deosebirea dintre Empedocle și Anaxagora : „Pri- 
mul admite o alternanță a (nepioðov) acestor stări, acesta, din 
urmă nu admite decît o unică apariţie a lor”. 

Reprezentarea proprie lui Anaxagora se aseamănă cu aceea 
a lui Democrit, întrucît şi pentru el ceea ce e originar este o 
diversitate infinită ; dar la el determinarea principiilor funda- 
mentale se înfăţişează ca una ce conţine în ea ceea ce noi con- 
siderăm ca fiind compus, şi nicidecum ca simplu-pentru-sine. 
De exemplu, particulele de carne şi particulele de aur sînt 
la el principii originare, atomi desăvîrşit individualizaţi, care, 
prin gruparea lor, formează ceea ce apare ca un lucru. Acest 
fel de a vedea este plauzibil pentru reprezentarea [curentă]: 
alimentele conţin particule care sînt omogene cu sîngele, cu 
carnea, aşa se crede ***. Digestia nu este deci decit separarea 
omogenului, receptarea acestuia şi înlăturarea eterogenului. 
Astfel, nutriția este numai augmentare ; moartea este des- 
părțirea identicului și amestecarea lui cu eterogenul. Ceea ce 
produce separarea din haos a ce e la fel şi punerea laolaltă a 
ce e identic, precum și disoluția din nou a acestui identic, este 
voðs. Activitatea este simplă, raportîndu-se la ea însăşi, 
pură, formală ; deci pentru sine lipsită de conţinut. 

Aceasta este reprezentarea generală, cu totul aceeaşi, care 
domneşte în epoca modernă, de exemplu, în chimie. Elemen- 
tele chimiei — oxigenul, hidrogenul, carbonul, metalele — sînt 
numai relativ simple. Chimia spune : dacă vrem să ştim ce 


* Diog. Laertios, II, $ 6; Sext. Emp., Adv. Math., IX, §§ 6. 
** Arist. Phys., VIII, 1: 6uo5 mdvruv dvruwv xal Îjpeuovvruv Tòv &reupov 
>puvov, xlvnorv curovioa tòv vodv xal Baxpivat şi urm. ; [vezi şi] Melaph ys. 1, 3 fine. 
***+ Arist., De generat. animal., I, 18: 'Avatay6pac uèv yàp EDAGY oG prol 
adpxaç Ex rîc Tpopňc mpogiévar suie oxp lv. 

este într-adevăr carnea, lemnul, piatra etc., trebuie să arătăm 
care sînt părţile componente simple ale lor; iar acestea sînt 
ultimele elemente. Ea admite şi faptul că multe sînt numai 
relativ simple, de exemplu, că platina constă din trei pînă 
la patru metale. Atît de mult timp s-a crezut că apa şi aerul 
sînt simple, dar acum chimia le-a descompus. În acest fel de 
a vedea al chimiei, principiile lucrurilor naturale sînt consi- 
derate determinate calitativ și ca neschimbătoare, ca imuabile 
în acest mod al lor de a fi. Potrivit acestei concepţii, omul 
este o cantitate de carbon, de hidrogen, ceva pămînt, oxizi, 
fosfor ete. Orice nutriţie şi creştere nu este asimilare veri- 
tabilă, fiecare visceră îşi ia din alimente numai partea sa par- 
ticulară ; ficatul etc. ar avea un nas, aşa încît animalul își 
extrage părţile sale din diferitele ierburi, corpuri etc. 

Aceasta este întru toate poziţia filozofiei lui Anaxagora, 
şi anume că ceea ce e infinit determinat calitativ este ceea ce 
e simplu (evident, carnea nu mai este considerată ca cevă 
simplu ; e însă considerat ca atare hidrogenul etc.) şi apoi se 
admite că restul ar consta numai din compoziţia acestor simpli. 
Se înţelege că această reprezentare a lui Anaxagora se şi deò- 
sebește de aceea a chimiei moderne : ceea ce considerăm noi 
ca concret este pentru el ceva calitativ determinat (e ceea ce 
este primordial). În ce privește carnea, de exemplu, el admite 
totuși că părţile ei nu sînt toate aceleaşi ; dar ea este numită 
carne din cauza preponderenței numărului de părți de carne 
care s-au amestecat cu alte feluri de părți. Dar fiecare lucru: le 
conţine pe toate celelalte lucruri : apă, aer, oase, sîmburi de 
plante etc. Prin urmare, Anaxagora se întoarce înapoi la 
această diversitate infinită a principiilor. Sensibilul s-a con- 
stituit mai întîi datorită îngrămădirii tuturor felurilor de par- 
ticule, îngrămădire în care apoi unul din felurile de particule 
este preponderent ; așa încît toate sînt în toate. Homeomeriile 
aglomerate într-un loc oarecare în numărul cel mai mare fac 
ca întregul să ne apară ca acel întreg determinat”. 


Această concepţie este cu totul diferită de aceea a ]ui 
Tales şi de aceea a lui Heraclit, la baza cărora nu rezidă numai 


* Arist., Phys., 1, 4: 0.6 pao (dar poate nu numai Anaxagora) răv 
èv mavri ueuix0ou, dur măv Ex mavric Epuv Yiv6uevov: polveodav dă dapi- 
povra xal mpogzyopeto00x Erepa AAANAwV Ex rod udALoTE Wrepixovroc Št TÒ 
72300 év tý uite. râv âmeipov: ethxpiv&c uèv yp Bhov Aevxdv î pérav À 
yauvxò Î odpxa À 6oroiv obx elvat, 6rov di m)etorov ëxaotov Eye, Toro Boxe Tv 
Elvar tiy pvov 705 mpăyuaros [vezi și] Metaphys., IV, 5. 

posibilitatea, ci şi realitatea transformării lui ceva în altceva. 
La baza procesului lui Heraclit stă faptul că aceste aceleaşi 
diferențe calitative se pot transforma în altceva; şi această 
transformare este o determinaţie foarte interesantă. Trans- 
formarea trebuie luată într-un dublu sens, din punctul de 
vedere al existenței şi din punctul de vedere al conceptului. 
Cînd este vorba la antici de transformare, aceasta e luată în 
mod obişnuit ca transformare pe planul existenţei, căutîndu-se 
să se vadă dacă, de exemplu, apa poate fi transformată prin 
procedee chimice, ca încălzirea, distilarea etc., în pămînt ; aici 
își şi are limita chimia finită. Altceva este însă transformarea 
conform conceptului ; și acesta este sensul pe care transformarea 
îl are la Heraclit şi în toate filozofiile vechi. Că, de exemplu, 
apa se converteşte în timp, în spaţiu chiar, aceasta nu se face 
în retorte etc. ; dar această trecere a unei calităţi în alta este 
vizată în acele” filozofii vechi. În orice idee filozofică se poate 
întîmpla ca apa să se transforme în aer, — adică în orice idee 
filozofică întîlnim această conexiune strînsă în concept, co- 
nexiune potrivit căreia ceva nu poate exista fără alt ceva, 
acest alt ceva fiindu-i necesar ; nici ceva şi nici alt ceva nu poate 
subzista independent, în afara acestei conexiuni; viaţa na- 
turii constă în această raportare a lui ceva la alt ceva. Obiş- 
nuim, fără îndoială, să ne închipuim că dacă am înlătura apa, 
le-ar merge rău plantelor şi animalelor, dar pietrele ar putea 
totuși să continue să existe; tot astfel am putea suprima 
dintre culori de exemplu albastrul, ne-ar rămiînea ver- 
dele şi roșul. Empiric, lucrul acesta se poate arăta cu uşu- 
rinţă ; fiecare dintre acestea, spunem, există calitativ pentru 
sine. Însă aşa stau lucrurile numai potrivit existenţei; con- 
form conceptului, ele nu există decît unul prin altul, aceasta 
este necesitatea interioară. Acest fapt poate îi bine observat 
la ceea ce e viu ; aici lucrurile se petrec altfel, aici devine exis- 
tent conceptul: dacă scoatem [din organism] inima, se dis- 
truge şi plămiînul etc. Natura există numai în unitate, după 
cum creierul există numai în unitate cu celelalte organe. 

Vedem că pe Anaxagora — în timp ce le determină esența 
absolută ca ce e general — , aici, cînd e vorba de esența obiec- 
tivă sau de materie, îl părăsesc generalitatea și gîndul. Însi- 
nele nu este propriu-zis ființa sensibilă. Prima, ridicare dea- 
supra ființei sensibile este negativul ei, nesensibilul, adică 
nevizibilul, neauzibilul etc; aceasta este suprema înălțare a 
fizicienilor obişnuiţi pe planul nesensibilului, ca simplu negativ al 


4 


» 


04 


05 


"406 


320 ISTORIA FILOZOFIEI ELENE 1.1 


faptului de a-fi-pentru-noi. Dar pozitivul constă în faptul că 
esenţa existentă este ea însăși ceva general. Ceea ce este obiectiv 
e voðç dar, pentru acesta, cealaltă ființă este un amestec de [ele- 
mente] simple, amestec care nu este nici carne nici peşte, nu 
e roşu nici albastru ; dar acest ce simplu nu este în sine simplu, 
ci constă în esența sa din homeomerii, care sînt însă aşa de 
mici încît nu sînt perceptibile. Prin urmare, micimea nu 
le suprimă ca existente, ci ele sînt păstrate; dar toc- 
mai existentul are însușirea de a fi vizibil, de a putea 
fi mirosit etc. Aceste infinit; de mici homeomerii dispar, desi- 
gur, cînd e vorba să ni le reprezentăm mai precis ; de exemplu, 
carnea este chiar acest lucru, carne, dar e şi un amestec din 
toate, adică ea nu este simplă. Analiza dusă mai departe 
arată îndată caracterul confuz al acestei concepții: carnea, 
dacă înlăturăm din ea ceea ce nu este carne, se schimbă, sau 
ea rămîne ceea ce este, ea neputînd fi schimbată. O astfel de 
reprezentare trebuie, mai mult sau mai puţin, să devină con- 
fuză în ea însăși. Pe de o parte, astfel, orice lucru este, potrivit 
elementului său principal, originar, şi aceste particule îm- 
preună constituie un întreg corporal care, în sine, trebuie să 
conțină totul. Nois este apoi numai ceea, ce leagă şi separă, 
e diacosmicul. Ne putem mulțumi cu cele mai sus spuse. Cu 
homeomeriile lui Anaxagora putem cădea uşor în confuzie; 
dar determinaţia principală trebuie să o reținem. 
Homeomeriile sînt o reprezentare izbitoare. Ce legătură 
există între această reprezentare şi celălalt principiu al lui 
Anaxagora? Raportind-o la principiul intelectului, reprezen- 
tările despre cea ce e de natură particulară sînt mai consec- 
vente decît par ele la început. Întrucît intelectul este ceea ce 
se determină pe sine însuşi, conținutul e scop, el se menține 
în raport cu altceva; conţinutul nu se naşte şi nu piere, cu 
toate că este în activitate. Reprezentarea lui Anaxagora, că 
principiile concrete subzistă şi se păstrează, este deci consec- 
ventă. El suprimă naşterea şi pieirea ; există numai schimbare, 
care este compunere şi disoluţie a ceea ce este unit. Princi- 
piile sînt concrete, pline de conţinut, — tot atîtea scopuri; în 
schimbarea care se produce, principiile se păstrează. Schim- 
barea este exterioară : unire sau separare ; acelaşi se uneşte 
numai cu acelaşi. Amestecul haotic este, se înțelege. fiintare 
împreună de neaceeaşi; dar această coexistență este numai 
compunere, nu e formație individuală, vie; aceasta se păs- 
trează legînd laolaltă ce e acelaşi cu ce e acelaşi. Oricît ar 

fi de primitive, aceste reprezentări sînt încă, propriu-zis 
corespunzătoare lui vods. 


3. Acum, cît priveşte raportarea simplă, specula- 
tivă a lui vo la această materie: ambele nu sînt afirmate 
speculativ ca unitate, materia nu este afirmată ca fiind una 
cu voic, deoarece conceptul nu a pătruns în ea însăşi. Aici 
conceptele devin în parte superficiale. Nos este sufletul care 
în toate pune în mişcare : „el există ca suflet în animale, atât 
în cele mari, cît şi în cele mici, în cele mai bune, cît şi în cele 
mai rele”*. Însă ca suflet al lumii, ca sistem organic al în- 


tregului, intelectul rămîne la Anaxagora, în cuprinsul realului,. 


o simplă vorbă. Pentru ceea ce este viu, ca viu, anticii — în- 
trucît sufletul era conceput ca principiu — nu pretindeau alt 
principiu (căci sufletul este ceea ce posedă automişcare) ; însă 
pentru modul determinat de a fi, care este animalul ca mo- 
ment în sistemul întregului, ei cereau iarăşi ce e general al 
acestor moduri determinate. Anaxagora numeşte intelectul ca 
atare principiu ; — şi, de fapt, trebuie să fie recunoscut aici 
conceptul absolut ca esența simplă, ca ceea ce e identic cu 
sine în diferenţele sale, ca ceea ce se scindează şi. pune reali- 
tatea. Dar că Anaxagora ar fi indicat prezența intelectului 
în univers sau că el l-ar fi conceput ca pe un sistem raţional 
nu numai că nu se găsește nici o urmă, ci chiar anticii spun 
explicit că în privinţa aceasta el s-a mulțumit cu atît ; ca atunci 
cînd am spune că lumea, natura, este un mare sistem, că lumea 
este orînduită în chip înţelept sau, în general, că este rațiune ; 
spunînd acest lucru, nu vedem încă absolut nimic în legătură 
cu realizarea acestei rațiuni sau cu caracterul inteligibil al lumii. 

Noc-ul lui Anaxagora este încă formal, deşi a fost re- 
-cunoscută identitatea principiului cu înfăptuirea lui. Aristotel 
recunoaște insuficiența vo5s-lui conceput de Anaxagora : „Fără 
îndoială, Anaxagora are nevoie de voi; pentru construirea 
sistemului lumii (xoouomotav): şi anume cînd este în în- 
curcătura pe care i-o cauzează nevoia de a arăta necesitatea 
unui lucru (cînd trebuie să indice temeiul necesității) recurge 
la vo5s; altfel, în explicaţiile pe care le dă, recurge la orice 
“altceva decît la voig”? **. 

Faptul că vodc-ul lui Anaxagora a rămas ceva formal 
nu este nicăieri mai amănunţit indicat decît în cunoscutul loc 


* Arist., De anima, I, 2. 
** Idem, Metaphys., I, 4. 


:21 — Prelegeri de istorie a filozofiei, vol. I 

din Pedm * al lui Platon, loc important pentru filozofia lui 
Anaxagora. La Platon, Socrate indică în modul cel mai precis 
ceea ce importă pentru el şi pentru Platon, ce este pentru ei 
absolutul şi de ce Anaxagora nu-i mulțumea. Relatez acest 
lucru deoarece el ne va introduce, în genere, în conceptul prin- 
cipal pe care îl descoperim în conștiința filozofică a celor vechi. 
Socrate stă într-o relație mai strînsă cu vo5; determinaţiile 
lui vos îi convin. Platon lasă aici pe Socrate să povestească 
(povestirea este şi un exemplu în ce privește limbuţia lui Socrate, 
limbuţie prin care povestirea devine cam lungă) cum i-a mers 
cu [ascultarea lecturii] lui Anaxagora. Vedem aici şi princi- 
408 palele forme care apar la Socrate. — „Odinioară, cînd am 
ascultat citindu-se dintr-o scriere a lui Anaxagora — poves- 
teşte Socrate — că autorul ei spune că intelectul este ordona- 
torul lumii şi cauza ei”, că intelectul este ceea ce e în sine şi 
pentru sine determinat, că e înfăptuitorul realităţii, „m-am 
bucurat de o astfel de cauză și mi s-a părut că, dacă așa stau 
lucrurile încît conceptul diriguiește toată realitatea, el va așeza 
orice lucru așa cum este mai bine” ; atunci ar fi arătat scopul. 
„Dacă deci cineva ar vrea să descopere cauza fiecărui lucru, 
cum se naște și cum piere sau cum este, el va trebui atunci să 
caute pentru fiecare lucru cum îi este lui mai bine : să fie sau 
să fie într-un fel oarecare pasiv sau activ ?”. Faptul că intelectul 
este cauza sau că totul este făcut în chipul cel mai bun în- 
seamnă unul şi acelaşi lucru ; ceea ce se va putea determina mai 
bine prin opusul său. Mai departe : „Pentru acest motiv, omul 
nu are de căutat (oxometv), atît în ce îl priveşte pe el însuşi, 
cât şi orice alt lucru, altceva decît aceea ce este cel mai bine şi 
mai perfect; şi este apoi necesar ca el să cunoască şi ce este 
mai rău, fiindcă nu există decît o singură ştiinţă pentru ambele. 
Reflectînd în felul acesta, mă bucuram că puteam crede că am 
găsit în Anaxagora un învăţător al cauzei celor ce sînt (tõv 
dyrov)” — al binelui — „în sensul în care văd eu însumi 
lucrurile (xar& vodv Euavr). Deci „el îmi va spune [mi-am 
zis] dacă Pămîntul este plat sau rotund şi, după ce-mi va fi 
spus asta, el îmi va arăta cauza şi necesitatea formei pe care 
o are Pămîntul, demonstrîndu-mi că una sau cealaltă formă 
este cea mai bună; şi dacă el va spune că Pămiîntul este în 
centrul [lumii], el îmi va explica de ce e mai bine ca Pămîntul 
să fie în centru”, — adică îmi va arăta scopul acestui fapt, scop 


* P. 97—99 (p. 85—89). 


FILOZOFIA LUI ANAXAGORA 323 


în sine şi pentru sine determinat şi nu utilitatea lui ca scop 
determinat din afară. „Și dacă el îmi va fi arătat toate acestea 
eram hotărît să nu mai caut de acum înainte nici un alt fel 
de cauză ; tot aşa referitor la Soare, la Lună şi la celelalte stele, 49 
referitor la viteza mişcărilor lor reciproce şi la alte însușiri ale 
lor. Întrucît el indica fiecărui lucru cauza şi cauza comună 
tuturora, îmi închipuiam că el va arăta ce este cel mai bine 
pentru orice lucru și ce este binele comun tuturor”, ideea liberă, 
care este în sine și pentru sine, scopul final absolut. ,N-aş fi 
renunțat la această speranță pentru nimic în lume. Am pus 
cu însuflețire mîna pe aceste scrieri şi le-am citit cît am putut 
mai repede, ca să aflu cît mai curînd posibil ce este binele şi ce 
este răul. Dar a trebuit, dezamăgit, să renunţ la aceste fru- 
moase speranţe cînd am constatat că autorul nu face de loc 
uz de vo5s şi nu atribuie alte cauze formării (3.axocueiv) 
lucrurilor decît aerul, apa și multe alte cauze lipsite de sens 
ca acestea”. Vedem aici că noţiunii lui „ceea ce e mai bun”, 
la ce fiinţează conform intelectului (relaţia de finalitate), i se 
opune aceea ce numim „cauză naturală”, întocmai cum în 
filozofia lui Leibniz se opun causae efficientes şi causae finales. 
În închisoare, o oră înainte de moartea sa, Socrate explică 
mai departe lucrurile în felul următor: ,,Mi s-a părut că el 
[Anaxagora] procedează ca un om care ar spune că Socrate 
face tot ce face în chip inteligent şi care, voind să explice tot 
ce fac, ar spune că azi, de exemplu, eu ged aici deoarece corpul 
meu este compus din oase şi muşchi, şi oasele sînt dure şi sepa- 
rate unele de altele prin articulații (5tapvăc), iar mușchii 
capabili să se întindă şi să se contracte, învelind oasele cu 
carne şi piele (că oasele, libere în mişcările şi în îmbinările lor, şi 
muşchii, putîndu-se contracta şi întinde, fac ca eu să-mi pot 
îndoi acum membrele şi că deci aceasta ar fi cauza pentru 
care eu şed acum aici); sau, apoi, el mi s-a părut asemenea unui 
om care, pentru a vă arăta cauza întreţinerii mele cu voi, nu 
ar invoca decît cauze ca tonurile, aerul, auzul şi o mie de alte 
lucruri similare şi ar neglija să vă indice adevărata cauză” 
(libera determinare pentru sine, căreia ceea ce este numai 410 
mecanic şi exterior îi este subordonat), „anume că atenienii 
au găsit că cel mai bine este pentru ei să mă condamne şi că, 
la rîndul meu, am crezut că cel mai bine pentru mine e să rămîn 
aici şi că lucrul cel mai just e să rămîn şi să suport pedeapsa 
pe care o vor pronunța contra mea” (trebuie să ne reamintim 
faptul că unul dintre prietenii lui Socrate luase toate măsurile 

în vederea fugii acestuia, fugă pe care Socrate o respinsese 
însă), căci altfel, vă jur pe cîine, aceste oase şi aceşti mușchi 
de mult ar fi la Megara sau în Beoţia, puse în mişcare de ideea 
mai binelui, dacă n-aş fi gîndit că este mai just şi mai frumos 
să suport mai degrabă pedeapsa la care m-a condamnat statul 
decît să caut să scap de aici şi să fug”. Platon pune aici în mod 
just faţă în faţă cele două feluri de temeiuri şi de cauze : cauza 
finală şi cauza exterioară (chimism, mecanism etc.), pentru a 
arăta poziţia falsă care este aici fixată în exemplul cu un om 
dotat cu conştiinţă. Anaxagora are aparența că determină 
un scop şi că vrea să plece de la el; dar el îl lasă de îndată să 
cadă şi trece la cauze cu totul exterioare. „Dar este cu totul 
absurd să fie numite cauze cele amintite mai sus” (oase, muşchi). 
„Însă, cînd: cineva ar spune că, dacă n-aş avea nici oase nici 
muşchi şi alte lucruri asemănătoare, n-aş fi în măsură să fac 
ceea ce cred că este cel mai bine (tà 56tovra uo), ar 
spune adevărul ; dar a pretinde că aceste oase şi aceşti muşchi 
sînt cauze a ceea ce fac, şi încă a ceea ce fac în chip inteligent, 
a susține că nu preferința pe care o am față de ceea ce e mai 
bine (7ij 7o5 feATiorov aiptoei) este cauza, ar fi dovadă 
de o mare lipsă de judecată; aceasta ar însemna să nu poţi 
face distincție că în realitate una este cauza, cauza adevărată 
(tò aimov t öv), iar cealaltă este numai acel ceva fără 
de care cauza n-ar putea acționa”, adică condiţia. Iată deci 
ce spune Platon despre Anaxagora, anume că vodc este şi 
rămîne numai formal. 


Acesta este un bun exemplu care ne arată că noi nu mai 
găsim scopul cînd recurgem la astfel de explicaţii. Pe de altă 
parte, acesta nu este un exemplu bun, deoarece este luat din 
domeniul liberului arbitru conștient de sine; — aici avem 
cumpănire şi nu scop lipsit de conştiinţă. «) Din această apre- 
ciere a lui voðç conceput de Anaxagora putem reţine, desigur, 
faptul că el n-a aplicat acest vo5s al său în explicarea realului, 
dar, pe de altă parte, B) şi pozitivul cuprins în aprecierea făcută 
de Socrate ne pare a fi insuficient, întrucît el trece în extremul 
opus, cerînd, în ce privește natura, cauze care nu par a exista 
în ea, ci care cad în afară de ea, în conștiință în genere. Deoa- 
rece ceea ce este bun şi frumos e în parte gînd al conștiinței 
ca atare, scopul cu acţiunea condusă de scop este în primul 
rînd o activitate a conştiinţei şi nu a naturii. Sau, întrucât 
sînt afirmate scopuri ca existente în natură, scopul ca scop 
cade în afara ei; ca atare, scopul nu este în natura însăşi (el 

aparține numai judecății noastre), ci în ea există numai ceea 
ce numim cauze naturale, şi pentru înțelegerea ei noi nu tre- 
buie să căutăm şi să indicăm decît cauze ce-i sînt imanente. 
În consecinţă, noi distingem, de exemplu în ce priveşte pe 
Socrate, scopul şi motivul acţiunii sale ca conștiință și cauzele 
acţiunii sale efective ; acestea din urmă le-am căuta, fără îndo- 
ială, în oasele, mușchii, nervii lui ete. Întrucît noi respingem 
considerarea naturii potrivit scopurilor, ca fiind gînduri ale 
noastre şi nu mod de a fi al naturii însăşi —, înlăturăm din 
cercetarea naturii modul de tratare teleologic al ei, mod de 
tratare care constă în a spune, de exemplu, că iarba cleşte ca 
s-o mănînce animalele, iar acestea există şi mănîncă iarbă 
spre a putea fi mîncate de noi; scopul copacilor e ca roadele 
lor să fie consumate și ca să ne dea lemne de încălzit, multe 
animale au blană cu scopul de a ne furniza nouă haine calde; 
în regiunile nordice marea aduce la mal trunchiuri de copaci, 
deoarece pe aceste maluri nu cresc copaci, şi deci locuitorii 
lor obţin lemne în felul acesta etc. Astfel reprezentat, scopul, 
binele, rezidă în afara obiectului însuşi. În acest caz, natura 
unui lucru oarecare nu este considerată în sine şi pentru sine 
însăși, ci numai raportată la altceva, la ceva care nu privește 
lucrul respectiv. Copacul, iarba există pentru sine ca ființe 
ale naturii, iar acea utilitate care se exprimă, de exemplu, 
prin „iarba este mîncată” nu priveşte iarba ca iarbă, după cum 
pe animal nu-l priveşte faptul că oamenii seîmbracă cu blana lui. 

În general, acest mod de a considera natura pare că n-a 
putut să-l descopere Socrate la Anaxagora. Numai că acest 
înţeles curent al binelui și a ceea ce e conform scopului nu este 
pe de o parte unicul, şi nici nu este cella care se gîndeşte Platon — 
pe de altă parte, și acest înțeles este necesar. — «) Nu trebuie 
să ne reprezentăm în chip atît de unilateral binele sau scopul, 
încît, situîndu-l numai în fiinţa care are ca atare reprezentări, 
să-l afirmăm ca pe ceva ce e opus lui ceea-ce-este, ci, liberat 
de această formă, noi trebuie să-l considerăm potrivit esenței 
lui, şi atunci binele,sau scopul este ceea ce e universal, genul, 
ideea întregii ființe. Aceasta este cauza adevărată, dar cauză care 
se reîntoarce în sine : scop ca general, ca un prim ce ființează 
în sine, de la care pleacă mișcarea şi care devine rezultat, nu 
numai scop în reprezentare, înainte de a exista realitatea lui, 
ci scop ființînd şi în [cuprinsul] realităţii. Devenirea este 
mişcarea prin care ia naştere o realitate şi o totalitate ; în ani- 

mal, în plantă, esența este genul; acesta există ca general, 
care îşi începe mișcarea şi ceea ce produce. Această totalitate 
este întregul (plantă, animal etc.), dar acest întreg nu este un 
produs din ceva străin, ci e propriul său produs, el există mai 
Întâi, este primul, e cel ce se produce pe sine însuși ; astfel, el 
se numește scop, este ca general, după cum în procesul devenirii 
sale este ca un ce existent. Ideea nu este un lucru particular 
care ar avea alt conținut decît realitatea sau cu totul o altă 

«as înfăţişare. Acest universal, «) ca produs, este scop; germenul, 
sămînţa, copilul există ca un scop încă nerealizat, — ceva 
general ca atare ; B) ceea ce produce mişcarea lui, realizarea» 
este acelaşi lucru : el devine ceea ce el este deja în sine : plantă, 
animal. Opoziția pe care o avem aici este opoziţia pur formală 
dintre posibilitate şi realitate ; substanţa activă care pune în 
mişcare şi produsul sînt identice. Această realizare, mişcare, 
trece prin opoziţie ; negativul în ce priveşte acest general este 
acest proces, această mişcare însăşi. Genul, generalul, se opune 
ca singular singularului şi generalului ; astfel se realizează pe sine» 
în ceea ce e viu, genul prin opoziţia sexelor opuse, însă esența 
lui este genul general. Fiinţele vii, ca fiinţe individuale, tind 
spre autoconservarea lor ca indivizi, mănîncă, beau etc., dar 
ceea ce realizează ele prin aceasta este genul. Indivizii se 
suprimă pe ei înşişi, numai genul este ceea ce e totdeauna 
produs ; planta dă naştere numai aceleiași plante; generalul 
este temeiul. 


B) În felul acesta trebuie determinată deosebirea dintre 
ceca ce a fost rău numit cauză naturală şi ceea ce se numește 
cauză finală. Cînd izolez singularul şi ţin seama numai de el 
ca mișcare şi de momentele acesteia, indic numai ceea ce este 
cauză naturală. De exemplu, din ce s-a născut această 
fiinţ ă vie ? Prin acţiunea de procreare a tatălui şi a mamei sale. 
Care este cauza acestor fructe ? Pomul, ale cărui sucuri se dis- 
tilează în aşa fel, încît ia naştere tocmai fructul. Răspunsuri 
de felul acesta arată cauza; adică singularitatea opusă altei 
singularităţi, dar esența lor este genul. Natura nu poate însă 

înfățișa esenţa ca atare. Scopul procreaţiei este suprimarea sin- 
gularităţii ființei; dar natura, care realizează, desigur, în exis- 
tență această suprimare a singularităţii, nu pune în locul ei 
universalul, ci pe un alt singular. Oasele, mușchii etc. produc 
mişcare ; ele sînt cauze, însă, la rîndul lor, ele însele sînt produse 44 
de alte cauze, şi așa mai departe la infinit. Universalul însă ea 
îl cuprinde în sine ca momente, care intervin, fără îndoială, 
în mișcare ca fiind cauze, dar în aşa fel încît însuşi temeiul 
acestor părţi este întregul. Nu ele sînt ceea ce e prim, ci ceea 
ce e prim este rezultatul în care trec sucurile plantei etc., 
în felul în care în procesul producerii apare numai ca produs, 
ca sămînţă ce constituie începutul și sfîrşitul, dar ca alt individ ; 
esența este însă aceeaşi. 

y) Un astfel de gen este însă el însuşi un gen determinat 
şi se raportă în mod esenţial la alt gen, — de exemplu ideea 
plantei la aceea a animalului. Generalul se mişcă mai departe. 
Faptul că plantele sînt consumate de către animale etc. apare 
ca finalitate exterioară, aceasta este limitarea lor ca gen. Genul 
plantei îşi are realizarea sa, totalitatea absolută, în animal, 
animalul în ființa conştientă, după cum pămîntul îşi are rea- 
lizarea în plantă. Acesta este sistemul întregului : fiecare mo- 
ment trecînd în altul. Acesta este un dublu mod de tratare: 
a) fiecare idee este cerc în sine însăşi ; planta, animalul sînt binele 
speciei lor; B) binele general este moment în acest bine. Dacă 
consider animalul numai ca pe ceva exterior, făcut pentru un 
scop exterior lui, creat pentru altceva, îl consider în chip uni- 
lateral ; el este esență, e în sine şi pentru sine ceva general. Dar 
e tot atît de unilateral să susții că planta nu există decît în sine 
şi pentru sine, că e un produs al naturii, e scop sieși, e încheiată 
în sine, raportîndu-se numai la sine, şi că ea nu există şi în acest 
mod singular de a servi ca aliment, ca îmbrăcăminte etc. Avem 
aici un cerc care se încheie în sine, dar a cărui încheiere este și 
trecere în alt cerc: un vîrtej al cărui centru, în care el se re- 
întoarce, se găsește nemijlocit situat pe periferia unui _alt cerc, 
cerc care îl înghite. 


416 

Prin urmare, scopul (binele) este acest universal; el este 
bun, universalul său (binele comun) de asemenea. Socrate vor- 
beşte totdeauna despre „mai bine”, despre scop. Această formă. 
a scopului este aceea în care apare la Socrate ceea ce se numeşte 
voðç. Cînd spunem că natura lucrurilor trebuie să fie cunoscută. 
conform conceptului, conceptul este considerarea independentă, 
de sine stătătoare a lucrurilor. Conceptul este aceea ce lucrurile 
sînt în sine și pentru sine. El se realizează pe sine însuşi, se- 
schimbă, dar el este aceea de a se păstra, în această împletire 
a lui cu altceva. El frînează raportul cauzelor naturale. Acest. 
concept este scopul. Scopul este în primul rînd determinare, 
determinare care rezidă în afara lucrurilor (potrivit reprezentării y 
astfel, lucrurile sînt utile, ele sînt pentru un scop. Însă această 
determinare nu este a lor proprie, ci e o determinare ce le este 
străină. Cînd e vorba de scop, nu trebuie să ne reprezentăm o 
determinare care este exterioară scopului. Astfel spunem: 
scop final al lumii ; acesta este un scop imanent lumii. Dar acest: 
scop ni-l putem imagina şi ca un scop exterior lumii. 

Aceste lămuriri sînt aici necesare, căci, începînd de aici, 
vedem ideea speculativă trecînd mai mult în ceva universal ș 
mai înainte ea s-a înfățișat ca fiinţă, iar momentele și mişcarea 
ei au fost exprimate ca unele ce sînt. Cînd e vorba de 
această trecere, trebuie să evităm a crede că astfel ființa ar 
fi suprimată şi că am trece în conștiință ca opusă fiinţei — ast- 
fel universalul și-ar pierde cu totulsemnificaţia sa speculativă —, 
ci universalul este imanent naturii. Acesta este înțelesul pe 
care el îl are cînd ne reprezentăm că intelectul, gîndul (vo3s) 
creează lumea, o organizează etc., întocmai cum este activitatea. 
conștiinței individuale, unde eul se găseşte deoparte, iar în 
faţa mea o realitate, materia, pe care eu o formez, o distribui 
în fel şi chip şi o organizez ; dar generalul, gîndul, trebuie să se 
prezinte în filozofie fără această opoziţie. Fiinţa, ființa pură, 
este ea însăşi ceva general dacă ne amintim că fiinţa este o 
abstracţie absolută, este gînd pur. Însă fiinţa, pusă astfel ca 
ființă, are semnificaţia a ceea ce este opus acestui mod-de-a-fi= 

reflectat-în-sine-însuşi, opus gîndului; readucerea ei (aminte) ae 
(die Erinnerung) în interiorul nostru este a noastră, opusă ei. 
Însă astfel generalul are reflexia nemijlocită în el însuşi. 

Propriu-zis, pînă aici au ajuns anticii; pare a fi puţin. 
Generalul este o determinaţie săracă, oricine ştie ce e general; 
dar nu oricine ştie despre el ca esență. Pînă la invizibilitatea sen- 
sibilului (pînă la suprasensibil) ajunge, desigur, gîndul, dar nu 
ajunge pînă la determinaţia pozitivă — absolutul lipsit de pre- 
dicate este negativul pur, atît de departe a ajuns reprezentarea 
curentă a zilelor noastre —, dar nu ajunge pînă la pozitiv, nu 
ajunge să gîndească pozitivul ca universal. Astfel vedem deci 
că, la Anaxagora, vodc există ca ceea ce e universal, absolut, 
care afirmă conținutul prin sine însuși şi se păstrează în el pe 
sine. Cu această descoperire a gîndului încheiem secțiunea I 
[a prelegerilor noastre]. O dată cu principiul acesta intrăm în 
cuprinsul perioadei a doua. Beneficiul pe care ni l-a adus prima 
perioadă nu este prea mare. Desigur, unii cred că ea conține o- 
înțelepciune particulară, dar gîndirea este încă tînără, deter- 
minaţiile sînt încă sărace, abstracte ; aici gîndirea posedă încă 
puţine determinaţii, iar acestea nu rezistă. Principiul apei, al 
fiinţei, al numărului etc. nu rezistă ; universalul trebuie să apară 
pentru sine. Numai la Anaxagora avem universalul determinat 
ca activitate care se determină pe sine însăşi. 

Mai trebuie să examinăm raportul dintre universal ca 
opus ființei sau conştiinţa caatareîn relaţia ei cu 
ceea-c eeste Acest raport al conştiinţei este determinat 
prin felul în care Anaxagora a determinat esența. Sub acest 
aspect el nu ne oferă nimic mulțumitor, deoarece «) el a recu- 
noscut gîndul ca esență, dar fără să demonstreze acest gînd ca 
existent în însăşi realitatea ; încît $) aceasta există lipsită de 
gînd, pentru sine, ca o infinită masă de homeomerii, adică în 
forma unei mulțimi nemărginite de ființe-în-sine sensibile, 
masă care, astfel, este fiinţa sensibilă, deoarece fiinţa existentă 
este o îngrămădire de homeomerii. Tot atît de multiplă poate s7 
fi relaţia conştiinţei față de esenţă. Astfel Anaxagora putea spune 

tot atît de bine că adevărul nu este decît în gîndire şi în cunoaş- 
terea rațională; dar că adevărată e şi percepţia sensibilă, căci 
în ea sînt homeomeriile, care există în ele însele. 

Găsim astfel x) la Sextus Empiricus *, de la Anaxagora, 
afirmaţia că „intelectul (A6%y0c) este criteriul adevărului şi că 
«simţurile nu pot judeca despre adevăr din cauza slăbiciunii 
lor» ; slăbiciune, deoarece homeomeriile sînt infinit de mici ; 
simțurile nu le pot prinde, ele nu ştiu că homeomeriile trebuie 
să fie ceva de natură ideală, ceva gîndit. În privinţa aceasta 
avem de la el un exemplu vestit unde afirmă că „zăpada e 
neagră, deoarece ea este apă, şi apa e neagră”; prin urmare, 
Anaxagora situa aici adevărul într-un temei**. 

B) „„Anaxagora a spus că ar fi ceva între opuse (&vrt- 
pkoewâ) ; încît totul e neadevărat. Deoarece laturile opoziţiei 
sînt amestecate, ceea ce e amestecat nu este nici bun nici rău, 
şi deci nu e adevărat'”***. Aristotel relatează în alt loc**** 
despre Anaxagora „că una dintre sentințele lui, îndreptată 
împotriva discipolilor lui, preciza că lucrurile ar fi așa cum ei 
le iau” (cum le apar lor). Aceasta se poate referi la faptul că, 
întrucît fiinţa existentă este îngrămădire de homeomerii, care 
sînt esența care există, percepţia sensibilă printre lucrurile aşa 
cum ele sînt într-adevăr. 

Totuşi, cu aceasta nu se poate face mare lucru mai departe. 
Dar aici începe o dezvoltare mai determinată a raportului 
dintre conștiință și ființă, dezvoltarea naturii cunoaşterii ca 
2 cunoaştere a adevărului. Spiritul a înaintat pînă la poziţia de pe 
care el a exprimat esența ca gînd. Astfel, esenţa este, ca fiind 
existenţă, în conştiinţă ca atare ; în sine, ce este însă deopotrivă 
în conștiință. Fiinţa este numai aceasta, întrucît conștiința 
o cunoaşte; şi numai aceasta este esența: ştiinţa despre ea. 
Spiritul nu mai trebuie să caute esența în ceva străin, ci în sine 


* Adv. Math., VII, §§ 89—91. 

** Sextus Empiricus, Phyrrh. Hyp., 1, c. 13, $ 33. 
*** Aristot., Metaphys., IV, 7. 
**** Ibidem, 5. 

însuși, fiindcă ceea ce se înfățișează ca fiind ceva străin este 
gînd ; adică conștiința posedă această esenţă în ea însăși. Însă 
această conştiinţă opusă este o conștiință singulară. Prin acea- 
sta, faptul de a fi în sine este suprimat, deoarece a-fi-în-sine este 
ceea ce nu este opus, nu este singular, ci general. Fiinţa-în- 
sine este, desigur, cunoscută, dar ceea ce este ea e numai în 
cunoaştere, sau ea nu e altă ființă decît aceea a cunoașterii 
conştiinţei. Această dezvoltare a generalului, în care esența 
trece cu totul de partea conștiinței, o găsim în atît de defăi- 
mata înțelepciune universală a sofiștilor. Acest lucru noi îl 
putem privi în sensul că acum se dezvoltă natura negativă 
a generalului. 

CAPITOLUL AL II-LEA: 


Diviziunea a ll-a a perioadei | 


DE LA SOFIŞTI PÎNĂ LA SOCRATICI 


În această a doua parte a primei perioade trebuie să tratăm 
în primul rînd despre sofişti, în al doilea rînd despre Socrate 
şi în al treilea rînd despre socratici în sensul mai restrîns al 
cuvîntului. Platon va fi despărțit de ei şi tratat împreună cu 
Aristotel. Nodc, scopul, este mai întîi luat într-un mod foarte 
subiectiv : în înţelesul a ceea ce este scop pentru om (binele). 
La Platon și la Aristotel, acesta este conceput în chip general 
obiectiv, ca gen, ca idee. Gîndul este conceput ca principiu ; 
astfel, principiul are mai întîi înfățișare subiectivă. Gîndirea 
este activitate subiectivă; astfel începe o epocă a reflexiei 
subiective, afirmarea absolutului ca subiect. Principiul erei . 
moderne începe în această perioadă, — o dată cu disoluția 
Greciei în războiul peloponezian. 

Deoarece la Anaxagora, în voc, ca activitate încă cu 
totul formală şi determinîndu-se pe sine însăşi, determinaţia 
este încă de tot nedeterminată — determinarea este ea însăşi cu 
totul generală, abstractă, şi deci încă nu avem absolut nici 
un conținut, — nevoia nemijlocită, poziţia generală, este înain- 
tarea la un conţinut. Care este conținutul absolut general pe 
care şi-l dă gîndirea abstractă ca activitate ce se determină 
pe sine? Determinarea efectivă este aceea care începe aici. 
În faţa gîndirii naive a filozofilor mai vechi, ale căror gînduri 
generale le-am văzut, se află acum conştiinţa. Cînd reflectează 
asupra lui Dumnezeu, asupra absolutului, subiectul produce 
gînduri, el are înaintea sa acest conţinut ; dar acesta nu este tot 
ce avem aici, nu este întregul ; al doilea element este subiectul 
cugetător, e faptul că totalităţii a ceea ce este obiectiv îi apar- 

ține în mod esenţial şi subiectivitatea gîndirii. Această subiec- 
tivitate are, mai precis, determinația potrivit căreia ea este 
forma infinită care se raportă la sine. Această activitate pură, 
determinarea în general, universalul, primeşte astfel, cu această 
formă, determinaţii, un conţinut, — şi problema esențială. 
este aici aceea pe care o ridică determinaţiile conţinutului. 
Cealaltă latură a subiectivităţii este faptul că subiectul este 
această gîndire, acest ceva care afirmă (die Setzende), iar con- 
ştiinţa trebuie să reflecteze la aceasta ; — avem aici o reîntoar- 
cere a spiritului din obiectivitate în sine însuși. Gîndirea se 
adîncește mai întîi în obiect; dar, asemenea lui vo5c al lui 
Anaxagora, ea încă nu are nici un conţinut, întrucît acesta 
se găseşte de partea cealaltă. De reîntoarcerea gîndirii ca con- 
ştiinţă că subiectul este cel ce gîndeşte, e legată cealaltă latură, 
anume că ceea, ce importă pentru el este să îşi cîştige un conţinut 
esențial, absolut. Acest conţinut, luat abstract, poate fi dublu. 
Eul, ca ceea ce determină, este — cît priveşte forma determi- 
nării — ceea ce e esenţial : astfel conținutul este, în primul rînd, 
însuşi eu, e ceea ce este al meu; eu am cutare interese și fac 
din ele conţinut ; şi, în al doilea rînd, conţinutul e determinat 
ca ceea ce este cu totul general. De aceste două puncte de 
vedere este vorba: cum trebuie înțeleasă determinarea a 
ceea-ce- e s t e - în-sine-şi-pentru-sine şi cum este acesta tot- 
odată în relaţie mijlocită cu eul ca gînditor. În gîndirea filozo- 
fică, ceea ce are importanță în general este: ce e obiectul, 
care e conținutul a ceea ce este gîndit, — şi faptul că eul este 
cel ce îl afirmă (das Setzende) ; şi astfel, cu toate că eu afirm, 
totuşi ceea ce e afirmat este obiectiv, ființează în sine şi pentru 
sine. Dacă ne oprim la faptul că eul este cel ce afirmă obiectul, 
avem idealismul rău al epocii moderne. Mai înainte oamenii 
au gîndit și nu s-au oprit la poziția că ceea ce este gîndit e 
rău fiindcă îl afirm eu, fiindcă acesta este ceva subiectiv. 

Or, aici intră sofiştii, Socrate şi socraticii, întrucât aceştia. 
au sesizat conținutul, așa cum s-a determinat el în gîndirea 
lui Socrate, mai de aproape, dar în nemijlocită legătură cu 
acesta. 


A. SOFIŞTII 


Conceptul, pe care la Anaxagora rațiunea l-a descoperit 
ca fiind esența, este negativul simplu în care se scufundă orice 
determinaţie, tot ce ființează, tot ce este individual. În faţa 

conceptului, nimic nu poate subzista ; el este tocmai absolutul 
lipsit de predicate, pentru el absolut totul este numai moment ; 
pentru el nu există, ca să ne exprimăm aşa, nimic fixat în nituri 
şi în cuie. Tocmai conceptul este acea trecere fluidă a lui 
Heraclit, acea mișcare, acea causticitate căreia nimic nu-i 
poaterezista. Prin urmare, conceptul care se găsește pe sine însuși 
se descoperă ca fiind puterea absolută în faţa căreia dispare 
totul ; şi de acum toate lucrurile, tot ceea ce a părut persistent, 
tot ce a fost considerat ca ferm devine fluid. Acest ce ferm 
— fie că este fermitate a ființei, fie fermitate a unor concepte, 
principii, moravuri, legi determinate — începe să se clatine 
şi își pierde consistenţa. Principiile etc. aparţin ele însele con- 
ceptului, sînt afirmate ca universal; dar universalitatea este 
numai forma lor, conţinutul pe care îl au, fiind ceva determinat 
se pune în mişcare. 

Această mişcare o găsim la așa-numiții sofiști, cu care 
ne întîlnim aici pentru prima dată. Numele de coptoral şi 
l-au dat ei înşişi, ca învățători de înțelepciune, care pot face 
înţelepţi pe cei ce-i ascultă (oogpiew). Sofiştii sînt tocmai 
contrariul erudiților noştri, care se îndreaptă numai spre [acu- 
mulare de] cunoștințe, căutînd ceea ce este şi ceea ce a fost, — 
o masă de material empiric unde descoperirea unei forme noi, 
a unui vierme sau a altor gîngănii netrebnice este considerată 
drept o mare fericire. Prin urmare, savanții noștri profesori 
sînt mult mai nevinovaţi decît au fost sofiștii. Însă pe această 
inocenţă filozofia nu dă nici un preț. 

Cît priveşte raportul sofiştilor față de reprezentarea curentă 
ei sînt tot atît de discreditaţi în fața minții sănătoase a oame- 
nilor cât și în fața moralei : «) din cauza învățăturii lor teoretice, 
căci afirmaţia că nu există nimic ar fi o absurditate ; p) fiindcă 
în domeniul practic ei răsturnau toate principiile şi legile. 

Înainte de toate nu este îngăduit să ne oprim la acest 
vârtej al mişcării tuturor lucrurilor, privită doar pe latura ei 
negativă ; dar repausul în care trece mișcarea nu este iarăși 
restaurare a mobilului în rigiditatea sa încît să avem în cele 
din urmă acelaşi lucru, iar mișcarea să fie numai o agitaţie 
superfluă. Dar sofistica reprezentării obișnuite, care nu posedă 
cultura gîndirii şi știința, constă tocmai în faptul că în ochii 
săi determinaţiile ei trec, ca atare, drept esențe ce sînt în sine 
şi pentru sine, iar o mulțime de reguli de viaţă, de judecăţi 
scoase din experiență, din principii etc. sînt considerate de ea 
ca adevăruri absolut ferme. Spiritul însuşi este unitatea acestor 

felurite adevăruri; în el toate aceste adevăruri mărginite se 
găsesc numai ca suspendate, necunoscute ca adevăruri numai 
relative, — adică prezente cu limita lor, și nu ca adevăruri 
fiinţînd în sine. De fapt, aceste adevăruri nici nu sînt mai mult 
pentru intelectul obişnuit : intelectul obișnuit lasă alteori 
tot aşa, să treacă în fața conştiinţei drept adevăruri contrariile 
lor, ba le şi afirmă ca atare; sau nici nu ştie că afirmă direct 
contrariul a ceea ce gîndeşte, — că expresia lui nu este decît 
o expresie a contradicţiei. În cursul acţiunilor sale, în genere, 
nu doar în acţiunile sale rele, îșiinfirmă acest intelect maxi- 
mele acestea ale lui, principiile sale; și dacă posesorul unui 
astfel de intelect duce o viață rațională, ea nu este propriu-zis 
decît o permanentă inconsecvenţă, cîrpirea unei maxime mărgi- 
niţe de acţiune prin călcarea alteia. De exemplu, un om de 
stat cu experiență de lume şi cultivat este acela care ştie să 
descopere o mijlocie, care are inteligență practică, adică acela 
care acționează potrivit întregului cuprins al cazului respectiv 
şi nu conform unei singure laturi a acestuia (o latură exprimă 
una dintre maxime). Cine se conduce, oriunde ar fi, după o 
singură maximă este numit pedant ; el îşi strică sieşi şi altora 
lucrurile. Tot așa stau lucrurile şi pe cel mai comun plan al 
vieţii. De exemplu : „este adevărat că lucrurile pe care le văd 
există, eu cred în realitatea lor”, aşa spune cu uşurinţă fiecare. 
Dar, de fapt, nu e adevărat că el crede în realitatea lor, ci ade- 
vărat este contrariul, fiindcă această persoană consumă acele 
lucruri, adică este convinsă că ele nu sînt în sine, că ființa lor 
nu posedă fermitate, că ea nu are esență. Aşadar, intelectul 
obișnuit este în acţiunile sale mai bun decît cînd gîndeşte. 
Esenţa lui activă este spiritul întreg, dar el nu este conștient 
de sine ca spirit, ci ceea ce el își aduce la conștiință sînt astfel 
de legi, reguli, principii generale care în conştiinţa sa trec drept 
adevărate, iar în acţiunea sa acest spirit infirmă el însuşi 
caracterul mărginit al intelectului său. Dar această conştiinţă 
exprimă o astfel de ființă determinată şi fiinţa în general ca 
esență absolută; şi ea numeşte această conştiinţă a ei înțele- 
gere a sa. Cînd conceptul se îndreaptă împotriva acestei bogății 
de adevăruri pe care conștiința crede că le posedă, cînd ea des- 
coperă pericolul ce amenință adevărul ei (deoarece conştiinţa 
ştie că ea nu există decît în măsura în care posedă adevăr) 
şi cînd esențialităţile ferme ale ei sînt tulburate, atunci con- 
ştiinţa se revoltă, iar conceptul, în această raportare (realizare) 
a lui, adică prin faptul că se îndreaptă împotriva adevărurilor 

obişnuite, îşi atrage asupra sa ură și defăimare. Aceasta este 
strigătul general împotriva sofisticii, strigăt al simțului comun, 
care nu se ştie ajuta în alt chip. 

Cuvîntul „,sofisticare” este un termen cu renume prost, 
şi anume sofiştii şi-au cîștigat faimă rea mai ales prin opoziţia 
lor contra lui Socrate şi a lui Platon. În mod obişnuit cuvîntul 
acesta înseamnă : sau că în chip arbitrar prin argumente false 
un adevăr oarecare este combătut şi zdruncinat sau că, prin 
aceleaşi mijloace, ceva ce este fals e făcut să devină plauzibil, 
verosimil. Acest sens rău al cuvîntului trebuie să-l înlăturăm 
şi să-l uităm. În schimb, vrem să considerăm mai de aproape 
din latura ei pozitivă, propriu-zis științifică, 
poziţie pe care au avut-o sofiștii în Grecia. 

În primul rînd: sofiştii sînt aceia care au aplicat 
acum, la obiecte profane în general, conceptul simplu ca gînd 
(concept care începe deja în şcoala eleată, la Zenon, să se 
întoarcă împotriva contrariului pur al său, mişcarea) şi au 
pătruns cu el toate relațiile umane, întrucît, conştient de puterea 
sa, a sa ca esență absolută şi unică, conceptul — gelos pe 
ceea ce e altceva, pe ceea ce e determinat şi nu e gînd, vrea 
să se impună şi să-și exercite puterea şi dominaţia asupra 
acestuia. Gîndul identic cu sine însuşi își îndreaptă puterea, 
sa negativă împotriva determinaţiei felurite a teoreticului şi 
a practicului, împotriva adevărurilor conștiinței naturale şi a 
legilor şi principiilor nemijlocit valabile ; iar ceea ce e ferm 
pentru reprezentare se dizolvă în cuprinsul lui şi îngăduie deci, 
pe de o parte, subiectivităţii particulare să facă din ea însăşi, 
factor prim şi ferm şi să raporteze totul la ea. 

Întrucât tocmai acest concept şi-a făcut acum apariţia, 
el a devenit filozofie mai generală ; şi, desigur, nu numai filo- 
zofie, ci cultură generală pe care orice om care nu aparținea 
poporului lipsit de gîndire și-o da și trebuia să și-o dea. Fiindcă 
numim cultură tocmai conceptul aplicat la realitate, în măsura 
în care el nu se înfăţişează pur în forma lui abstractă, ci în 
unitate cu conținutul divers al tuturor reprezentărilor noastre. 
În cuprinsul culturii, conceptul este, fără îndoială, factorul deter- 
minant şi motor, întrucât ceea ce e determinat este cunoscut 
în limita sa, în trecerea sa în altceva. Conceptul deveni instruc- 
țiune mai generală, și din această cauză a existat o mulțime 
de dascăli de sofistică. Sofiştii sînt dascălii Greciei, datorită 
cărora cultura în general a luat ființă în Elada. Ei au luat 
locul poeţilor şi al rapsozilor. Mai înainte aceștia erau dascăli 


22 — Prelegeri de istorie a filozofiei, vol. I 

universali. Religia n-a avut rol de învățătoare; nu a existat; 
instrucţie în cuprinsul religiei. Preoţii aduceau sacrificii zeilor, 
preziceau, ei aufost uavretis, au interpretat oracolele ; instruc- 
țiunea este însă altceva. Sofiştii au împărtăşit învăţătura în 
ce priveşte înțelepciunea, științele în general, muzica, mate- 
mtica etc.; aceasta a fost prima lor destinaţie. Înainte de 
Periele apăruse necesitatea cultivării prin gîndire : oamenii 
trebuiau cultivați în ce priveşte reprezentările lor, acesta a 
fost scopul urmărit de sofişti. Ei au îndeplinit o funcţie de 
cultură. Nevoia de a se decide pe baza gîndirii în ce priveşte 
împrejurările şi nu numai pe bază de oracol sau de obiceiuri, 
de pasiuni și de sentimente momentane, — această nevoie 
de reflexie a trebuit să se trezească în Grecia. Scopul statului 
este universalul, sub care e cuprins particularul : această învă- 
țătură au răspîndit-o sofiştii. În locul școlilor, ei au practicat; 
învățămîntul ca pe o meserie a lor, formînd o categorie socială, 
aparte. Călătorind din oraș în oraș, tineretul li s-a ataşat şi 
a fost format de ei. 

Noţiunea de cultură este nedeterminată. Privind lucrurile 
mai de aproape, ceea ce urmează să-și însușească gîndirea liberă, 
trebuie să purceadă din ea însăşi, trebuie să fie propria ei con- 
vingere ; oamenii nu se mai bazează pe credință, ei cercetează ; 
pe scurt, avem în Elada ceea ce în timpurile mai noi s-a numit 
epocă a luminilor. Gîndirea caută principii generale pe baza 
cărora ea judecă tot ce prezintă valoare pentru noi; şi nimie 
nu este pentru noi valabil decît ceea ce e conform acestor 
principii. Prin urmare, ea se însărcinează să compare conți- 
nutul pozitiv cu ea însăşi, să dizolve conținutul, mai înainte 
concret, al credinței; pe de o parte, să fărîmițeze acest con- 
ținut şi, pe de altă parte, să izoleze aceste particularităţi, aceste. 
puncte de vedere şi laturi particulare şi să le reţină ca atare. 
Prin aceasta conţinutul concret primește forma a ceva general ; 
se indică temeiuri, adică determinaţii generale, care sînt apoi 
iarăşi aplicate la laturile particulare. Căci latura nu este ceva 
independent, ci e numai moment al unui întreg ; desprinse de 
întreg, ele se raportează la ele înseși, adică sînt generalităţi. 
Ține de cultură să fii familiarizat cu punctele de vedere gene- 
rale implicate într-o acțiune oarecare, într-un eveniment etc., 
să sesizezi aceste puncte de vedere, prin urmare şi lucrul, 
dintr-o perspectivă generală, pentru a avea o conștiință actuală, 
despre ceea ce este vorba. Un judecător cunoaşte diferitele 
legi, adică diferitele puncte de vedere juridice din care trebuie 

privită o chestiune oarecare; acestea sînt deja pentru sine 
laturi generale ; judecătorul are astfel o conştiinţă generală şi 
priveşte ubicetul însuşi într-un mod general. Un om cultivat 
ştie să spună ceva despre orice obiect, ştie să descopere puncte 
de vedere în legătură cu el. Această cultură Grecia o datorește 
sofiştilor. Ei i-au învăţat pe oameni să gîndească asupra celor 
ce trebuiau să admită ca valabil. Sofiştii nu sînt propriu-zis 
erudiţi. Cultura pe care o dădeau ei era formare atît în vederea 
filozofiei, cît şi pentru arta oratoriei, spre a guverna poporul 
sau spre a-l face, pe calea reprezentărilor, să accepte ceva ca 
valabil. Încă nu existau științe pozitive lipsite de filozofie, 
ştiinţe seci care n-ar fi mişcat întreg omul, laturile lui esen- 
tiale. În afară de aceasta, sofiştii urmăreau cel mai general 
scop practic : o educație pregătitoare pentru vocaţia generală 
a vieţii elene, pentru viața statului, vocaţia de om de stat; 
nu însă în vederca ocupării unor funcţii de stat, ca şi cum ar fi 
urmărit să-şi pregătească elevii pentru un examen referitor 
la cunoştinţe de specialitate. 

Sofiştii se sprijineau pe dorința naturală a omului de 
a deveni înțelept. După ei, de înțelepciune ţine să cunoşti în 
ce constă puterea printre oameni şi în stat și ce trebuie să 
recunoști drept o atare putere. De aici admiraţia de care s-au 
bucurat Pericle şi alţi oameni de stat tocmai fiindcă ei știau 
ce anume avea importanță şi au fost în stare să aşeze pe alţii 
la locul ce li se cuvenea. Acel om este puternic care știe să 
readucă ceca ce fec oamenii la scopurile lor absolute, scopurile 
care îi mînă pe oameni. Acesta este obiectul învățăturii sofiş- 
tilor. Ce este puterea în lume — gîndul general care dizolvă 
tot ce e particular — o ştie numai filozofia ; astfel sofiștii au 
fost filozofi speculativi. Ei voiau să facă pe oameni să-şi dea 
scema despre ce anume este vorba în lumea morală ; apoi de 
ceca ce produce mulțumire oamenilor. impulsurile şi înclina- 
ţiile pe care le are omul sînt puterea lui; satisfăcîndu-le, omul 
este mulțumit. Religia învaţă că zeii sînt puterile care îl stă- 
pînesc pe om. Tot astfel legile; omul trebuie să fie mulţumit 
cînd ascultă de legi, şi el trebuie să presupună că şi ceilalți 
sînt mulţumiţi cînd se supun legilor. Dar reflexia face ca omul 
să nu se mai mulţumească să asculte de legi ca de o autoritate 
şi de o necesitate exterioară, ci el vrea să se satisfacă prin sine 
însuşi, să se convingă pe calea reflexiei sale de ceea ce este 
pentru el obligatoriu, care este scopul şi ce trebuie el să facă 
pentru acest scop? 


- 

Astfel sofiştii au fost mai ales profesori de elocvență. Aceasta 
este latura pe care individul se putea pune în valoare în fața 
poporului, cît şi totodată pe care el putea înfăptui ceea ce 
socotea ca fiind cel mai mare bine al poporului. Pentru aceasta 
elocvența era una dintre primele cerințe. Aceasta presupunea o 
constituție democratică, în care cetățenii hotărau în ultimă 
instanță. Elocvența reduce împrejurările la puterile publice, 
la legi. Dar de arta de a convinge ține cu deosebire următorul 
lucru : într-o chestiune oarecare să scoţi în evidență multiplele 
puncte de vedere pe care le implica şi să prezinţi ca valabile 
pe cele ce au legătură cu ceea ce îţi pare a fi cel mai util. Ase- 
menea cazuri concrete au multe laturi : numai un bărbat cul- 
tivat este în stare să prindă aceste diverse puncte de vedere ; 
arta de a convinge constă tocmai în meșteşugul de a scoate în 
lumină pe unele şi de a le împinge, în schimb, în umbră pe 
celelalte. Spre acest scop ţinteşte şi Topica lui Aristotel, adi- 
că ea vrea să indice aceste Ttórovg, categorii, determinaţții de 
gîndire pe care trebuie să le afle cine doreşte să înveţe arta 
vorbirii. Cunoaşterea lor au întreprins-o însă mai întîi sofiştii. 

Aceasta este poziția generală a sofiştilor. Cît priveşte felul 
cum au procedat sofiştii, cum au lucrat ei, avem o descriere cu 
totul precisă la Platon, cu deosebire în Protagora. Platon îl 
pune aici pe Protagora să arate mai de aproape în ce constă 
arta sofiştilor. Platon ni-l înfăţişează pe Socrate însoţind pe 
tînărul Hipocrate, care vrea să se alăture lui Protagora, sosit 
tocmai atunci la Atena, pentru a fi instruit în ştiinţa sofiştilor. 
Pe drum, Socrate îl întreabă pe Hipocrate în ce constă înțe- 
lepciunea sofiştilor pe care vrea s-o înveţe. Hipocrate răspunde 
mai întîi: „Arta oratoriei, căci sofistul este cineva care ştie 
să te facă dibaciîn vorbire (Entorarnv roi norjox Šervòv AEYeLv)”?, 
care ştie să întoarcă lucrurile pe multe fețe şi să le exa- 
mineze. Ceea ce impresionează mai întîi la un om sau la un 
popor cult este arta; de a vorbi bine. Astfel, francezii ştiu să 
vorbească bine; noi numim acest lucru limbuţie. Învăţăm 
franțuzește pentru a vorbi bine această limbă, aceasta înseamnă 
însă a ne însuşi cultura franceză. Omului lipsit de cultură îi vine 
peste mînă să intre în legătură cu persoane care ştiu să prindă 
cu ușurință şi să exprime toate punctele de vedere. Însă numai. 
vorbirea nu este totul, ci trebuie să se adauge la ea cultura. 
Poţi cunoaşte bine toate regulile unei limbi, dar, dacă nu ai şi 
cultura, nu ştii să vorbeşti bine. Pentru aceasta e nevoie de 
cultură, e nevoie să-ți fie prezente în minte diferitele puncte. 

de vedere, pe care să le ai îndată la îndemiînă, să posezi cate- 
gorii numeroase pe baza cărora trebuie considerat un obiect. 
Prin urmare, destoinicia pe care urma să şi-o cîştige cineva 
datorită învăţăturii primite de la sofişti era aceea de a se fami- 


liariza cu o mulțime de astfel de puncte de vedere pentru a. 


considera îndată după ele obiectul. E adevărat că Socrate 
adaugă la acestea observaţia că principiul sofiştilor ,,nu este 
destul de determinat” pentru a şti ce anume este un sofist 
(cînd cineva doreşte să studieze filozofia, el nu ştie ce este 
filozofia, altfel n-ar avea nevoie s-o studieze) ; „totuşi, spune el, 
să mergem la el” *. 

Socrate se duce deci cu Hipocrate la Protagora și-l găseşte 
pe acesta în mijlocul unei întruniri unde sînt prezenți primii 
sofişti şi numeroși ascultători: ,„,Protagora, plimbîndu-se, 
fermeca oamenii, ca Orfeu, cu vorbirea sa; Hippias, şezînd pe 
un jilț înalt (9p5vq), era înconjurat de ascultători mai puţin 
numeroşi ;, Prodicos zăcea înconjurat deo mulțime mare de 
admiraiort”. După ce Socrate înfăţişează lui Protagora cererea 
sa, spunînd că ,,Hipocrate vrea să fie inițiat în învățătura pe 
care o predă [Protagora], pentru ca printr-însa să ajungă un 
bărbat cu vază în stat”, Socrate îl întreabă „dacă pot să vor- 
bească cu el de față cu toată lumea sau dacă trebuie să vor- 
bească cu el în particular”. Protagora laudă această discreţie 
spunînd : „,Prudenţa ta este înțeleaptă, căci sofiștii, umblînd 
prin oraşele mari, mulți tineri li s-au alăturat, părăsind părinți 
şi prieteni în convingerea că, frecventîndu-i, vor deveni mai 
buni (mai înţelepţi) ; şi astfel sofiştii au ridicat împotriva lor 
multă invidie şi ură” ; tot ce e nou este urît de oameni. Prota- 


gora vorbeşte cu abundență despre aceasta și continuă : „Însă. 


eu susțin că arta sofisticii este veche; aceia însă dintre cei 
vechi care se îndeletniceau cu ea (ueraXetprtoutvove), de 
teama de a nu produce scandal (qpofovuevo tò èrayðéç)” 
— căci cel neînvăţat îl duşmăneşte pe cel învăţat —, „„o. aco- 
pereau sub haină străină”. Arta aceasta este cultură generală, 


aceeaşi pe care unii, ca Homer și Hesiod, o predau în poezie,: 


iar alţii, ca Orfeu și Museus, învelită în mistere şi oracole; 
ba unii au întrebuințat chiar gimnastica, pare-mi-se, în acest 
scop, cum a fost Iccos din Tarent şi cum este sofistul care tră- 
ieşte şi azi, Herodikos din Selimbria, și care nu e mai prejos 
de nici un alt sofist”; în sfîrşit, şi „,muzica” este un mijloc 


ai Platon, Protagoras, pp. 310— 314, Steph. (pp. 151 — 159, Bekk.) [cap. 2—5]. 

pentru a cultiva pe oameni. — Cum vedem, Protagora atri- 
buie sofiştilor acelaşi scop care este în general atribuit culturii 
spiritului : moralitate, prezență de spirit, simț de ordine, abili- 
tate spirituală, adăugînd : „Toţi aceştia, precum am spus, de 
teama invidiei împotriva ştiinţei, recurgeau la astfel de aco- 
periri şi paravane. Însă eu cred că ei nu-şi ating scopul pe 
care şi-l pun; fiindcă cei inteligenți din stat pătrund intenţia, 
lor ; şi, cu toate că poporul nu observă nimic din toate ace:t:a, 
ei spun acestea pe faţă. Dar, cînd cineva se comportă în felul 
acesta, se face şi mai urît, expunîndu-se el însuşi pe sine suspi- 
ciunii de a fi un înşelător (rxvodpyov). De aceea eu am apucat 
calea tocmai opusă lor şi mărturisesc desehis-că sînt un sofist 
şi nu neg acest lucru (6uoăoy&)” (Protagora a fost primul care 
a purtat numele de sofist) „,şi” că ocupaţia mea este „să 
educ mintea oamenilor (modetevv &vOponovc)”, după cum au 
făcut, şi ceilalți, Homer, Hesiod ete.”. 

Mai încolo Protagora spune: ,,E cuminte lucru ceea ce 
întrebi, Socrate, şi eu răspund bucuros la o întrebare bine pusă”. 
Anume, acum este vorba de obiectul, de conținutul învăţă- 
turii şi de dexteritatea pe care o va dobîndi Hipocrate sub 
îndrumarea lui Protagora. ,,Nu trebuie să i se întîmple ceea 
ce i s-ar întîmpla dacă s-ar face şcolarul altor sofişti (6opioră) ; 
ceilalţi se opun dorinței tinerilor (Awfâvror rog vtovs), 
căci ei îi readuc pe aceştia, contra voinţei lor, înapoi la ştiin- 
tele şi la artele de care tocmai voiau să scape, predîndu-le arit- 
metică, astronomie, geometrie și muzică. Cine însă vine la 
mine nu o să urmărească altceva decît scopul“ general „pentru 
care el a venit la mine”. Prin urmare, tinerii veneau la el fără 
nici o prevenire. „Am dori să devenim oameni culţi, instruieş- 
te-ne, fă din noi oameni cultivați; — cum şi prin ce mijloace 
este treaba ta, tu te pricepi, desigur, la aşa ceva”. Calea de 
urmat era lăsată în seama profesorului. Protagora declara că 
ceea ce învăța el era tocmai ceea ce caută tinerii să învețe. 
„„Instrueţiunea” (tò u&ðnux), scopul lui şi scopul meu „,con- 
stă în învățarea bunei chibzuințe şi a priceperii (e53ovAta), 
în ce priveşte conducerea cea mai bună a intereselor sale fami- 
liale (nepi tõv oixeiwv); şi tot astfel în ce priveşte treburile 
statului, cum să ajungă cît mai destoinic (8vvaruorarog) 
atît spre a dezbate trebile publice, cît şi pentru a lucra cel mai 
bine pentru interesele statului”. Aşadar, aici ies în evidență 


* Platon, Protagoras, pp. 314—317 (pp. 159—164) [cap. 8]. 

cele două interese : al indivizilor şi al statului. În momentul 
acesta intervine Socrate în termeni generali, mirîndu-se mai 
ales de ultima afirmaţie a lui Protagora, de faptul că acesta 
susține că învăţătura sa formează la şcolarii săi destoinicia, 
în treburile statului: „El (Socrate) crezuse că virtutea poli- 
tică nu poate fi învățată”; aşa cum de altfel este teza princi- 
pală a lui Socrate, că, în general, virtutea nu poate fi învățată. 
Şi acum, referindu-se la experienţă, aşa cum făceau sofiştii, 
Socrate formulează următoarea considerație în sprijinul obiec- 
ției sale : „Oamenii care posedă arta politică nu o pot nici- 
decum transmite altora. Pericle, tatăl acestor băieţi aici pre- 
zenţi, a lăsat ca ei să fie instruiți în toate cele ce pot fi predate 
de către dascăli, dar nu în ştiinţa în care el însuși este mare; 
în privința aceasta, el îi lasă să cutreiere şi să rătăcească de 
capul lor, să vadă dacă din întîmplare nu vor da ei singuri 
peste această înțelepciune. Tot astfel, nici alți mari oameni 
de stat n-au învățat pe alţii, rude sau amici [această virtute]”*. 

La aceasta Protagora răspunde că arta aceasta poate fi 
învățată şi arată de ce oamenii mari de stat nu i-au instruit pe 
alţii în ea, cerînd să i se îngăduie „să vorbească despre aceasta, 
fie ca un bărbat mai bătrîn altora mai tineri recurgînd la un mit, 
fie sprijinindu-se pe argumente raționale”. Cei prezenţi îl lasă 
să aleagă, şi el începe cu mitul următor, infinit de remarcabil : 
„Zeii au însărcinat pe Prometeu şi pe Epimeteu să împodobească 
lumea și să-i distribuie forțe. Epimeteu distribui forţă, ca- 
pacitatea de a zbura, arme, îmbrăcăminte, ierburi, fructe. Însă, 
lipsit de minte, el împărți totul animalelor, încît pentru oameni 
nu mai rămase nimic. Prometeu a văzut că aceştia vcr fi ne- 
îmbrăcaţi, fără arme, lipsiţi de orice apărare ; căci se apropia 
clipa în care făptura omenească trebuia să iasă la lumină. Atunci 
el fură focul din cer, arta lui Vulcan şi a Minervei, spre a înzestra 
cu ele oamenii în vederea nevoilor lor. Le lipsea însă acestora 
înțelepciunea politică şi, trăind fără legături sociale între ei, 
ajunseseră să cadă în conflicte continue şi în nefericire. Atunci 
Zeus porunci lui Hermes să aducă printre oameni pudoarea” 
(ak56, sfială, această ascultare naturală, respect, supunere a 
copiilor faţă de părinți, a oamenilor față de naturile superioare) 
„Şi dreptatea (ixn). Hermes întreabă: cum să le împart? 
la unii dintre ei, aşa cum sînt împărțite diferitele arte, de exem- 


plu arta medicinii, pe care, posedînd-o cîţiva, îi ajută pe ceilalţi ? 


* Platon, Protagoras, pp. 318—320 (pp. 166—170) [cap. 10]. 

Zeus însă răspunde : tuturor ; fiindcă nicio uniune socială (764) 
nu poate subzista dacă numai puțini se împărtăşesc din acele 
însuşiri. Şi să fie lege ca, cel ce nu poate fi părtaş la bunăcuviinţă 
şi la dreptate trebuie să fie stîrpit ca o pacoste a statului””. 

a) „Iată de ce, cînd vor să clădească, atenienii cer sfat ar- 
hitecţilor, şi tot aşa, cînd este vorba de orice altă chestiune par- 
ticulară, ei se adresează acelora care au experiență referitor la 
ea ; însă cînd vor să ia hotărîri şi dispoziţii cu privire la treburile 
care interesează statul, ei ascultă pe fiecare. Deoarece sau 
toată lumea este părtaşă la această virtute, sau, altfel, nu ar 
mai exista state. Cînd cineva nu cunoaşte arta flautului şi se dă 
totuşi drept maestru în această artă, el este considerat, pe bună 
dreptate, ca nebun. Dar cînd e vorba de dreptate, lucrurile 
stau altfel : cînd cineva este nedrept, el nu o va recunoaşte sau, 
„dacă o recunoaşte, va fi considerat ca nebun. El va trebui 
totuşi să-şi dea aparenţa că este drept, deoarece oricine trebuie 
sau să participe realmente la dreptate, sau va trebui să fie alun- 
gat din societate”. Prin urmare, am admis că înțelepciunea 
politică este ceva la care toţi oamenii participă şi trebuie să par- 
ticipe pentru ca statul să poată subzista” *. 

B) În sprijinul faptului că și această știință politică este 
destinată „ca fiecare să şi-o însușească prin învățare şi stă- 
ruință . (BuSonzăv te xal èb  Ertuedelas)”, Protagora aduce 
mai departe argumente, spunînd că el sereferă la faptul cunoscut 
„că nici un om nu reproşează cuiva și nu-l pedepseşte pentru de- 
ficienţe sau rele pe care acesta le are de la natură ori le dato- 
reşte întîmplării, ci îl compătimeşte. Din contra, lipsurile care 
pot fi înlăturate prin sîrguință, deprindere (exerciţiu) şi în- 
văţătură ar fi considerate ca blamabile şi de pedepsit”, omul 
fiind vinovat de ele. „Aici aparțin ireligiozitatea şi nedreptatea, 
şi, în general, tot ceea ce este în contradicţie cu virtutea pu- 
blică” (cu Sixm şi aiâwg). „Oamenilor care se fac vinovaţi de 
aceste vicii, ele li se reproşează ca vină și sînt pedepsiţi în sensul, 
că ei” ar fi putut să le înlăture şi „deci că ei ar fi putut să-şi 
însușească virtutea politică cultivîndu-se şi educîndu-se”. Ace- 
sta este un bun argument. Protagora arată şi care este scopul 
acestei pedepse. „Oamenii nu pedepsesc pentru trecut — decît 
aşa cum ai da la cap unui animal rău, — ci în vederea viitorului : 
ca să nu mai greșească din nou nici cel ce a comis fapte și nici 


* Platon, Protagoras, pp. 320—322 (pp. 170—174) [cap. 11—12]. 
** Ibidem, pp. 322—323 (pp. 174—176) [cap. 12]. 

un altul care s-ar fi lăsat sedus de exemplul acestuia. Prin ur- 
mare, şi aici se găseşte presupoziţia că oamenii își pot cîştiga 
virtutea politică prin instrucţie și exercițiu”*. 

Y) „Cît priveşte apoi ceea ce susține Socrate cînd spune 
că bărbaţi ca Pericle, vestiți prin virtuteă lor politică, n-au 
împărtăşit această virtute copiilor şi prietenilor lor”, Protagora 
zice că „trebuie să se răspundă «g) că în aceste virtuţi toți 
sînt instruiți de către toţi. Virtutea politică are însuşirea de a 
reveni tuturor, ea le este comună tuturor. Lucrul unic necesar 
tuturor este dreptatea, cumpătarea (cwppocúvn) — şi sfinţenia, 
cu un cuvînt ceea ce constituie în general virtutea unui bărbat ; 
şi această virtute trebuie să fie proprietate a oricărui cetăţean, 
el trebuie să o practice şi să o înveţe de-a lungul întregii sale 
vieţi. În aceasta nu se află o instrucţie specială dată de bărbaţii 
celebri. Începînd din cea mai fragedă etate a lor, copiii sînt 
îndrumați, formaţi, educați de către părinţii și educatorii lor 
să practice virtutea, să facă binele şi sînt obişnuiţi cu ceea ce 
este just. Toată instrucţia muzicală şi gimnastica (cunoştinţele, 
lectura poeţilor cerută de aceste cunoștințe) contribuie la stă- 
pînirea arbitrarului şi a bunului plac, la formarea obișnuinței 
de a ne conduce ascultînd de o lege, de o regulă. Cînd omul iese 
apoi din acest cerc al instruirii, el intră în acela al constituţiei 
unui stat ; acesta, la rîndul lui, contribuie la menținerea fiecărui 
cetăţean în marginile îngăduite de legi şi în ordine. În consecință, 
virtutea politică este rezultatul educaţiei care începe în anii 
tinereţii” **. 

BB) Dar oameni cu totul excelenți în această privință, 
oameni deosebit de favorizați de natură, nu pot exista decît 
puţini. Totuşi, chiar cei ce nu excelează în virtuțile politice se 
împărtăşesc din ele în general datorită educației ce primesc şi 
sînt mult superiori celor ce n-au primit acest învățămînt. Iar 
obiecţiei „că bărbaţi eminenţi nu au împărtăşit copiilor şi prie- 
tenilor lor virtutea prin care ei au excelat”, Protagora îi răs- 
punde foarte bine în chipul următor : ,,Dacă, de exemplu, în- 
tr-un stat toţi cetăţenii ar trebui să fie cîntăreţi din flaut, toţi 
ar primi instrucţie în cîntatul cu flautul ; unii ar fi în această 
privinţă excelenți, mulți buni, unii mediocri, cîţiva poate chiar 
răi, — dar toţi ar avea o anumită dexteritate. Însă s-ar putea 
întîmpla ca fiul unui virtuos să fie un prost cîntăreţ ; excelarea 


* Platon, Protagoras, pp. 323 — 324 (pp. 176—178) [cap. 13]. 
** Ibidem, pp. 324—326 (pp. 178—182) [cap. 14—15]. 

depinde de talente particulare, de constituţia naturală. Din 
flautişti foarte îndemînatiei ar putea să se nască, desigur, flau- 
tişti foarte ncîndemînat;:c:, şi invers ; dar toţi cetățenii ar şti în- 
trucîtva să cînte cwflautul şi toţi ar fi cu certitudine infinit mai 
buni în această privinţă decît cei ce ar fi cu totul neștiutori 
şi nu ar fi primit niciun fel de instrucţie cu privire la cîntatul 
din flaut. Tot astfel, toţi cetățenii unui stat rațional, chiar şi 
cei mai răi, sînt mai buni şi mai drepţi în comparație cu cei din 
statele unde nu există nici o cultură, unde nu există tribunale, 
legi, nici o constrîngere care să-i formeze şi să-i înveţe ce este 
dreptul. Această superioritate cetăţenii o datorează legilor, 
instrucției, educaţiei existente în statul lor”*. Toate acestea 
sînt pilde foarte bune şi argumente excelente ; ele nu sînt de 
loc mai rele decît raționamentul lui Cicero : a natura insitum. 
În schimb, argumentele lui Socrate şi dezvoltarea acestor ar- 
gumente sînt dovezi empirice, bazate pe experiență, şi adesea 
ele nu sînt mai bune decît ceea ce este pus aici în gura sofistului. 

În al doilea rînd. Problema este acum să vedem 
mai de aproape în ce măsură pot apărea defectuoase toate 
aceste arguinente ale sofiştilor, şi cu deosebire în ce măsură 
s-au angajat Socrate şi Platon în luptă cu sofiştii şi au constituit 
opoziție contra lor. Cum rolul pe care şi l-au asumat sofiştii 
în Grecia a fost acela de a da poporului lor în general o cultură 
mai înaltă — lucru prin care ei şi-au cîştigat un mare merit 
în fața Eladei —, reproşul ce li se poate face este acela care ar 
putea fi ridicat împotriva cultivării în general. Sofiştii au fost 
maeștri în raționamentul bazat pe argumente de-a gata; ei 
se găsesc înăuntrul treptei gîndirii reflexive. Caracteristica 
acestei cultivări consta în efortul de a îndrepta, prin reprezen- 
tări şi exemple, atenția spre ceea ce îi pare omului just conform 
experienţei sale, sentimentului său, în același timp trecîndu-se 
de la particular la general. Acesta este mersul necesar al refle- 
xiei libere, gînditoare ; linia aceasta a urmat-o cultura şi la noi. 
Însă această cultură trebuia să ducă dincolo de încrederea şi 
de credinţa naivă în moralitatea şi religiozitatea în vigoare. 


-Faptul că sofiştii s-au oprit la principii unilaterale îşi are expli- 


cația în împrejurarea că în cultura greacă nu sosise încă mo- 
mentul istoric ca din însăşi conştiinţa gînditoare să fie stabilite 
principiile supreme şi astfel să se afle ceva ferm la baza acestei 
culturi, cum e cazul la noi, în epoca modernă. Întrucît, pe de 


* Platon, Protagoras, pp. 326—328 (pp. 182—184) [cap. 16]. 

o parte, era prezentă nevoia libertăţii subiective de a nu 
accepta ca valabil decît de ce eşti tu însuți convins, 
aceea ce găseşti în propria ta rațiune — legi, reprezentări 
religioase, numai în măsura în care le recunoşti prin propria 


ta gîndire —, iar pe de altă parte, încă nu fusese descoperit : 


în gîndire un principiu ferm; gîndirea aceasta era mai mult 
argumentatoare (raisonnirend) ; astfel ceea ce rămînea nedeter- 
minat putea fi împlinit de voința arbitrară. 

a) Altfel stau însă lucrurile în lumea noastră europeană, 
lume în care cultura a pătruns, ca să spunem astfel, sub scutul 
unei religii spirituale pe care a avut-o ca presupoziţie ; — adică 
nu sub scutul unei religii a fanteziei, ci avînd ca premisă cunoaş- 
terea naturii eterne a spiritului şi a scopului suprem absolut. 
al omului, a destinaţiei lui, ştiind că aceasta înseamnă: ca 
fiinţă spirituală să exişti efectiv, să te determini în mod spiri- 
tual pornind de la spirit, să te afirmi (setzen) în unitate cu spi- 
ritul. Astfel, în lumea noastră există la bază un principiu spi- 
ritual ferm care satisface în felul acesta nevoile spiritului suhbiec- 
tiv ; toate celelalte relaţii, ca obligaţii, legi etc.,s-au determinat 
plecînd de la acest principiu absolut și ele depind de el. În 
consecință, cultura nu a putut să nu primească acea multi- 
lateralitate de direcţii, deci acea lipsă de direcție, pe care a 
avut-o la greci şi la aceia care au răspîndit cultura în Elada, 
adică la sofişti. În fața unei religii a fanteziei, în faţa acestui 
principiu nedezvoltat al statului, cultura a putut să se disper- 
seze în atît de numeroase puncte de vedere ; adică a fost uşor 
ca puncte de vedere secundare, particulare să fie erijate în 
principii supreme. Unde (cum), în schimb, în fața reprezentării 
noastre este prezent deja un scop general atît de înalt (principiul 
suprem), un principiu particular nu se poate ridica atît de uşor la 
acest rang, cu toate că reflexia raţiunii ajunge la poziţia de a de- 
termina şi a cunoaşte din sine principiul suprem ; şi prin aceasta 
ierarhia principiilor este deja fixată. — În continuare Protagora 
afirmă : „Toate (patru) virtuțile sînt înrudite una cu alta, dar 
vitejia nu, căci se găsesc mulți viteji care totuşi sînt oamenii cei 
mai nereligioși, mai nedrepţi, mai necumpătaţi şi mai necultivaţi 
(&uaGtoraro)”* ; n-avem decît să ne gîndim la o bandă de tilhari. 
Socrate ripostează la aceasta, spunînd că „şi vitejia este ştiinţă 
şi cunoaştere, cîntărire justă a ceea ce este de temut”**. Însă 
deosebirea, particularitatea vitejiei nu este dezvoltată. 


* Platon, Protagoras, p. 349 (p. 224—225) [c. 18—20]. 
* Ibidem, p. 360 (p. 245). 

6) Însă în acelaşi timp, cît priveşte forma — ba chiar 
şi conținutul —, cultura noastră, iluminismul nostru, se găsește 
absolut pe aceeaşi poziţie pe care se afla cultura la sofiști. 
În opoziţie cu Socrate şi cu Platon, poziţia acestei culturi este 
că în gîndirea lui Socrate frumosul, binele, adevărul, dreptatea 
sînt formulate ca scop, ca destinaţie a individului, în timp ce 
la sofişti acest conţinut încă nu este privit ca scop suprem, de 
aceea acesta era lăsat în seama bunului plac. De aici faima rea 
de care au suferit sofiștii prin opoziția lui Platon; acesta este 
şi defectul lor. Ca împrejurări exterioare, ştim că ei au adunat 
bogății mari *, că erau foarte mîndri, că au colindat toată 
Grecia şi că parte din ei au trăit foarte luxos. — Gîndirea argu- 
mentatoare are, în opoziţie cu Platon, cu deosebire trăsătura 
caracteristică de a nu deduce datoria morală, ceea ce trebuie 
să fie înfăptuit, din conceptul în sine şi pentru sine al lucrului, 
ci pentru a decide ce este just şi nejust, ce este folositor și 
stricăcios, ea recurge la argumente exterioare. Dimpotrivă, 
la Platon şi la Socrate, principiul fundamental este acela de a 
lua în considerare natura raportului, de a dezvolta conceptul 
în sine şi pentru sine al lucrului. Acest concept voiau Socrate 
şi Platon să-l opună considerării care pleca de la puncte. de 
vedere şi temeiuri exterioare ; acestea sînt totdeauna ceea ce 
este particular şi singular și se opun astfel de la sine concep- 
tului. Deosebirea este aceasta : sofiştilor le aparţine în general 
cultivarea argumentării, în timp ce Socrate şi Platon determinau 
gîndul prin ceva ferm — determinaţie generală (idee plato- 
nică) — , prin ceea ce spiritul găsește veșnic în sine. 

Termenul „,sofisticare” este luat în sens peiorativ, ca şi 
cînd el ar indica o particularitate de care se fac vinovaţi numai 
oamenii răi. Sofistica are însă un înțeles mult mai general: 
ea este orice raționare pe bază de argumente, aplicarea acestor 
puncte de vedere, invocare de argumente și de contraargumente. 
De exemplu, la Platon întîlnim enunţuri de ale sofiştilor împo- 
triva cărora nu e nimic de obiectat. Astfel desigur, şi la noi se 
spune : nu înşela, ca să nu-ţi pierzi creditul, şi deci să nu pierzi 
bani ; sau : fii cumpătat, altfel îți deranjezi stomacul şi trebuie 
să posteşti ; sau, cînd e vorba de pedeapsă, se invocă argumente 
exterioare, ca îndreptarea [celui pedepsit] etc. ; sau acţiunea 
este scuzată prin argumente exterioare, luate din consecințele 
ei etc. Oamenii sînt astfel îndemnați spre bine prin argumente 


* Platon, Menon, p. 91 (p. 371) [c. 29]. 

care sînt ale sofiștilor. Cînd se găsesc la bază principii ferme, 
ca în religia creştină (acum, la protestanți, nici nu se mai știe 
de aceasta), atunci se spune : graţia lui Dumnezeu referitoare 
la mântuire etc. dirijează viața oamenilor astfel ; aici argumen- 
tele exterioare cad. 

Prin urmare, sofistica nu este atît de îndepărtată de noi 
cum se crede. Azi, cînd oamenii cultivați vorbesc despre anumite 
obiecte, aceasta poate fi foarte bine, dar nu este altceva decît 
ceea ce Socrate şi Platon au numit sofistică, cu toate că ei 
înșiși au stat pe această poziţie la fel ca sofiştii. Oamenii cultivați 
alunecă în sofistică atunci cînd e vorba să aprecieze cazuri 
concrete ; în viața de toate zilele sîntem nevoiți să rămînem 
la ea. Ce este în cutare caz mai bine? — Punctele de vedere 
particulare sînt cele care hotărăsc. De exemplu, cînd sînt re- 
comandate îndatoriri morale şi virtuţi în predici — lucru ce se 
face în cele mai multe predici —, sîntem puși în situaţia de a 
auzi astfel de argumente. Oratorii în parlamente, de exemplu, 
recurg la argumente şi la contraargumente prin care încearcă 
să convingă ascultătorii. Este vorba, să zicem, «) de ceva 
cu totul sigur, de constituție, sau de război, de a se adopta o 
linie de direcţie fermă (consecvență), de a subordona măsuri 
particulare acelor argumente ; ß) însă chiar şi aici se termină 
în curînd cu consecventa ; problema poate fi rezolvată în cutare 
sau cutare mod şi totdeauna punctele de vedere particulare 
sînt acelea care decid. — Argumente de felul celor de mai sus 
sînt aduse şi contra filozofiei : „Există filozofii diferite, păreri 
diferite, fapt care contrazice adevărul care este unul; slăbi- 
ciunea rațiunii omenești nu îngăduie să se realizeze cunoaş- 
terea ; ce poate da filozofia cînd e vorba de sentiment, de inimă ; 
filozofia este un lucru obscur; gîndirea abstractă a filozofiei 
nu e de nici un ajutor pentru viaţa practică a omului” ; punctul 
de vedere al practicului ! Toate acestea sînt argumente atît 
de bune ! Şi ele sînt maniera proprie sofiștilor. Noi nu numim 
sofistică această argumentare, dar ţine de maniera sofiştilor 
obiceiul de a deduce din argumente care provin din sentiment, 
sînt sugerate de afectivitate etc. Nu este demonstrat lucrul 
ca atare, ci se invocă sentimente ; acestea sînt oŭ Evexa. Pro- 
cedeul acesta îl vom vedea şi mai de aproape la Socrate și la 
Platon ; el constituie trăsătura caracteristică a sofiştilor. 

Cu modul acesta de a raţiona se poate ajunge în curînd 
atît de departe — cînd nu se ajunge e fiindcă lipseşte cultura, 
însă sofiștii au fost foarte cultivați —, încît se descoperă că, 

dacă e vorba de argumente, totul poate fi dovedit cu ajutorul 
argumentelor, argumente şi contraargumente putînd fi găsite: 
pentru orice. Și tocmai faptul că sofiştii au învăţat că poţi. 
dovedi orice vrei, pentru alţii ori pentru tine însuţi, a fost consi-. 
derat drept crimă a lor. Aceasta nu este o particularitate a sofiş- 
tilor, ci a raționării pe calea reflectării. Argumentele şi contraar- 
gu mentele, fiind ceva particular, nu sînt valabile contra univer- 
salului, nu sînt hotărîtoare împotriva conceptului; pot fi 
găsite argumente şi contraargumente pentru orice. Și în cea 
mai rea acţiune este cuprins un punct de vedere care în sine 
este esențial; dacă-l scoatem pe acesta în evidență, scuzăm 
şi apărăm acţiunea. Astfel, în crima de dezertare în timp de 
război este implicată obligaţia de a-și salva viaţa. În felul acesta 
au fost justificate în timpurile moderne cele mai mari crime,. 
asasinatul, trădarea etc., fiindcă în părerea, în intenţia [celor 
ce le-au comis] se cuprindea o determinaţie care, luată pentru 
sine, era esențială, de exemplu aceea că trebuie să te opui 
răului şi să promovezi binele. Omul cultivat ştie să înfățişeze 
totul din punctul de vedere al binelui, să 1epare totul, să facă 
acceptat cu privire la toate un punct de vedere esenţial. Cînd 
cineva nu găseşte argumente bune chiar în sprijinul a ceea ce 
e mai rău, el trebuie să nu fi ajuns prea departe în ceea ce pri- 
veşte cultura sa : tot răul care a fost făcut în lume de la Adam 
încoace a fost justificat cu bune argumente ! 

Cînd este vorba de sofiști, mai constatăm şi faptul că ei 
erau conştienţi de natura acestei raţionări. În arta oratoriei. 
trebuie să te adresezi mîniei, pasiunii ascultătorilor pentru ca 
să obţii ceva. Sofiştii învățau deci cum se pot pune în mişcare. 
la omul obișnuit aceste puteri; ceea ce are rol hotărîtor aici 
nu este binele moral şi ferm. Ca oameni cultivați, sofiştii erau 
conştienţi de faptul că totul poate fi dovedit. Astfel, în Gorgias: 
se spune : „Arta sofiştilor este un bun mai mare decît toate 
artele ; ea poate convinge poporul, senatul, pe judecători să 
facă ce vrea ea” *. Avocatul trebuie astfel să caute şi el ce fel 
de argumente există în sprijinul partidei sale, chiar dacă aceasta. 
este contrară celei pe care el ar vrea s-o îmbrățişeze. Această. 
conştiinţă nu este un defect, ci ţine de cultura superioară. 
Oamenii necultivați se decid pe bază de argumente. Dar în 
general ei sînt poate, determinaţi de altceva (de echitate) 
decît de ceea ce îşi închipuie ; în conștiință pătrund numai argu- 


* Cf. Platon, Gorgias, pp. 452 et 457 (pp. 15 et 24) [c. 11]. 

mentele exterioare. Sofiştii ştiau că în acest domeniu nu există 
nimic ferm; aceasta este puterea gîndului, el tratează totul 
dialectic şi-l face să se clatine. Cultura pe care o aveau şi pe 
care au adus-o cu ei era o cultură formală. 

În legătură cu toate acestea este faptul următor (natura 
gîndirii îl aduce cu sine): cînd cîmpul temeiurilor, a ceea ce 
conştiinţa consideră ca solid este clătinat de reflecţie, trebuie 
tctuşi să rămînă ceva ferm. Ce trebuie stabilit deci ca scop 
ultim? Există acum două feluri de poziţii ferme, care pot fi 
conexate : una este binele, universalul ; cealaltă este singula- 
ritatea, bunul plac al subiectului. (Despre prima), mai iî ziu 
mai multe, cînd va fi vorba despie Scerate. Cînd totul este 
făcut să se clatine, punctul ferm poate deveni această judecată : 
„Plăcerea, vanitatea, gloria, onoarea mea, subiectivitatea mea 
particulară, iată care este scopul meu”. Individul îşi este lui 
însuşi suprema satisfacţie. Întrucît cunosc puterea, eu şi ştiu 
să determin pe alții potrivit scopului meu. 

Familiarizarea cu atît de multiple puncte de vedere face 
însă ca ceea ce constituia moralitatea greacă (religia practicată 
în chip nereflectat, obligaţiile morale, legile) să se clatine, 
face ca aceste poziţii ferme — legile, în măsura în care ele 
au un conținut limitat — să vină în conflict cu altele : o dată 
ele sînt considerate drept ceea ce este suprem, decisiv, altă dată 
sînt puse pe al doilea plan. Prin aceasta ecnștiinţa obişnuită 
este tulburată (vom vedea mai de aproape acest lucru la însuşi 
Socrate) : această conştiinţă consideră ceva ca ferm stabilit ; 
alte puncte de vedere, tot ale ei, sînt aduse; ea trebuie să le 
accepte ca valabile, şi astfel primul punct ferm nu mai e valabil 
sau, cel puţin, își pierde caracterul său absolut. Astfel: «) 
vitejia constă în faptul de a-ţi risca viața pentru ceva ; £) obli- 
gaţia morală de a-ţi conserva viața este însă obligaţie necon- 
diționată. Astfel, în Eutidem, Dionisodor afirmă : „Cine face 
dintr-un om care nu posedă ştiinţa om cultivat vrea ca acesta 
să nu mai rămînă ceea ce este. El vrea deci să-l nimicească, 
căci a nimici înseamnă a face ca el să nu fie ceea ce este”. 
Şi Eutidem, cînd ceilalţi spun că minte, răspunde : „Cine minte 
spune ceea ce nu este: ceea ce nu este nu poate fi spus, deci 
nimeni nu poate minţi” *. La rîndul lui, Dionisodor spune: 
„Tu ai un cîine, acest cîine are căţei şi el este tatăl lor ; deci un 


* Platon, Eutidem, pp. 283—284 (pp. 416—418). 

cîine îți este tată, iar tu ești frate cățeilor” *. Astfel de fabri- 
care a consecvențelor găsim — în recenzii — de nenumărate ori. 

Prin urmare, li s-a reproşat sofiştilor (din cauza acestei 
confuzii proprii conştiinţei obişnuite) că ar fi încurajat pasiu- 
nile, interesele particulare etc. Acest lucru decurge nemijlocit 
din natura culturii. Aceasta pune la îndemînă diferite puncte 
de vedere, și tocmai prin aceasta alegerea între ele este lăsată 
la discreţia subiectului cînd acesta nu pleacă de la baze ferme ; 
aici zace pericolul. Acest lucru are loc și în lumea de azi, unde 
e socotit că depinde de bunele mele intenţii, de părerea mea, 
de convingerea mea să putem vorbi de caracterul just, adevărat 
al unei fapte. Ce este scop de stat, cel mai bun fel de adminis- 
traţie în stat şi cea mai bună constituție este ceva ce e nesigur ; 
îndeosebi pentru demagogi. 

Datorită culturii lor formale, sofiştii aparțin filozofiei ; 
tot aşa însă, datorită reflexiei lor, ei nu îi aparțin. Legătura 
lor cu filozofia rezidă în faptul că ei nu s-au oprit la raționarea 
concretă, ci au înaintat pînă la ultimele determinări, cel puţin 
parte dintre ei. O latură principală a culturii lor a fost genera- 
lizarea modului de gîndire eleat şi extinderea acestuia la întregul 
conținut al cunoașterii şi al acțiunii; pozitivul se introduce 
aici ca utilitate şi a fost utilitatea. 

O tratare mai amănunţită a particularităţilor gîndirii 
sofiștilor ne-ar duce prea departe; unii sofişti aparțin istoriei 
generale a culturii. Sînt foarte numeroşi sofiştii celebri. Printre. 
aceştia, cei mai vestiți au fost Protagora, Gorgias, precum şi 
Prodicus, dascălul lui Socrate, căruia acesta îi atribuie cunos- 
cutul mit despre ,, Hercule la răscruce”**, în felul său o frumoasă 
alegorie care a fost repetată de sute şi mii de ori. Trecînd acum 
la diferiții sofiști luaţi individual, vreau să scot în evidență 
pe Protagora şi pe Gorgias, dar nu în ceea ce privește cultura 
lor, ci mai cu seamă spre a arăta mai de aproape cum ştiinţa 
lor generală, care se extindea asupra tuturor domeniilor, posedă 
la unul dintre ei forma universală care face din ea ştiinţă pură. 
Pentru cunoaşterea lor, izvorul principal îl constituie cu deose- 
bire Platon, care şi-a găsit mult de lucru cu ei; apoi Aristotel, 
autor al unei mici scrieri despre Gorgias, şi Sextus Empiricus, 
care ne-a păstrat multe despre filozofia lui Protagora. 


* Platon, Eutidem, p. 298 (p. 446). 
** Xenofon, Memorab., II, 1, $ 21 şi urm. 

1. PROTAGORA 


+ 


Protagora, născut în Abdera *, a fost ceva mai bătrîn 
decît Socrate. De altfel nu se ştie mult despre el şi nici nu prea 
e ce să se știe, căci Protagora a duso viaţă uniformă. Şi-a 
petrecut viaţa cu studierea ştiinţelor ; a cutreierat Grecia, a 
fost primul care şi-a dat numele de sofist și este înfățișat astfel, 
în Grecia propriu-zisă, ca cel dintii care a activat ca dascăl 
public. El şi-a prezentat scrierile în prelegeri **, asemenea 
rapsozilor şi poeţilor care recitau poezii, primii poeziile altora, 
aceștia din urmă propriile lor poezii. Pe vremea aceea nu existau 
instituţii de învăţămînt, nici cărți din care omul să se poată 
instrui. După Platon ***, la cei vechi „elementul principal al 
instruirii şi al educaţiei consta, în esenţă, în a fi tare în cunoaş- 
terea poeziilor”, să cunoşti bine multe poezii, să le știi pe de 
rost, aşa cum la noi, încă acum 50 de ani, elementul principal 
în instrucţiunea poporului era să fii familiarizat cu istoria 
biblică, cu sentințele biblice ; predicatori care să meargă mai 
departe clădind pe acestea nu existau. În locul cunoaşterii 
poeţilor, sofiştii făceau acum cunoştinţă cu gîndirea. Protagora 
a venit şi la Atena şi a trăit mult timp acolo, frecventînd îndeo- 
sebi pe marele Pericle, care s-a împărtăşit şi el din'cultura aceasta. 
Astfel se spune că odată „au discutat o zi întreagă amîndoi 
dacă sulița aruncată sau cel ce o aruncă ori cel ce a organizat 
întrecerile poartă vina morții unui om care fusese ucis cu acea 
ocazie'”*** *. Este o dispută în jurul marii şi importantei probleme 
a responsabilităţii ; „,vina” este un termen general ; analizarea 
lui poate cere, desigur, o cercetare dificilă şi amplă. Frecventînd 
astfel de bărbaţi şi-a format Pericle, în general, spiritul pentru 
arta elocvenței ; deoarece, oricare ar fi genul ocupaţiei spiri- 
tuale, mare nu poate fi în domeniul ei decât un spirit cultivat, 
iar adevărata cultivare nu este posibilă decît cu ajutorul științei 
pure. Pericle a fost un mare orator; vedem din Tucidide ce 
«cunoaştere profundă avea el despre stat, despre poporul său. 
Protagora a avut și el soarta lui Anaxagora, fiind şi el mai tîrziu 
exilat din Atena. (În etate de 70 (90) de ani, el s-a înecat în 
drum spre Sicilia.) Cauza acestei condamnări a fost o scriere 


* Diog. Laertios, IX, $ 50. 
** Ibidem, § 54. 
*** Platon, Protagoras, p. 338 fin. (p. 204) [c. 15]: maGelag péyrorov 
:utpoc elvat, mepl îrâv 8sivăv elvat. 
**** Plutarh, Pericle, c. 36. 


-23 — Prelegeri de istorie a filozofiei, vol. I 

a lui care începe astfel : „Despre zei nu pot să ştiu nici decă, 
există, nici dacă nu există; căci multe sînt cele ce împiedică, 
această cunoaştere : obscuritatea problemei (&3nA6Tn6), precum 
şi viața oamenilor, care este atît de scurtă”. Această cartea 
şi fost arsă în mod public în Atena şi ea este (pe cît ştim) 
prima carte care a fost arsă la ordinul unei puteri de stat *. 

Protagora n-a fost, ca alţi sofişti, numai învăţător mai 
instruit, ci şi un gînditor profund, temeinic, un filozof, care a 
reflectat asupra unor determinaţii fundamentale cu totul 
generale. Teza principală a ştiinţei sale, Prota- 
gora a formulat-o astfel : ,, Omul este măsura tuturor lucrurilor, 
a celor ce sînt că sînt, a celor ce nu sînt că nu sînt” **. Acesta, 
este un principiu mare. Pe de o parte, ceea ce importa era să 
fie sesizată gîndirea ca determinată, să se găsească un conţinut ; 
pe de altă parte însă, să fie tot așa sesizat ceea ce determină 
(determinantul), cel ce dă conţinutul ; şi această determinare 
generală este măsura, criteriul valorii a toate. Enunţind că 
omul este această măsură, Protagora a exprimat un cuvînt 
mare cînd el e luat în sensul lui adevărat; dar acest cuvînt 
are în acelaşi timp semnificaţie echivocă, anume : omul fiind 
ceea ce e nedeterminat şi multilateral, «) măsura poate fi fiecare, 
potrivit particularităţii sale specifice, omul accidental; sau 
p) raţiunea conștientă de sine din om, omul luat ca natură rațio- 
nală şi potrivit substanțialității sale generale, este măsura 
absolută. — Luată în primul sens, orice interes personal, orice 
egoism, subiectul cu interesele lui, este punctul central (şi, 
cu toate că omul are și rațiune, aceasta este şi ea ceva subiectiv, 
este tot el, este tot omul) ; or, tocmai acesta este sensul rău, 
absurditatea, principalul reproș ce trebuie să li se facă sofiștilor : 
anume că ei iau drept scop suprem omul condus de scopurile 
sale accidentale, la ei nefiind făcută încă distincţia dintre 
interesele particulare ale subiectului și interesele lui raționale, 
substanţiale. Aceeaşi teză apare la Socrate şi la Platon, dar 
într-o determinaţie mai largă : la ei, omul este măsură întrucît 
el este ființă gînditoare, întrucît își dă sieşi un conţinut universal. 

Avem, prin urmare, exprimat aici marele principiu în 
jurul căruia se învirteşte de acum înainte totul. Mersul mai 
departe al filozofiei are semnificația că rațiunea este ţinta 
tuturor lucrurilor ; acest mers mai departe al filozofiei aduce 
lămurirea acestui principiu. Mai precis, el exprimă foarte 


* Diog. Laertios, IX, $$ 51—52, 55; Sext. Emp. Adv. Math., IX; § 56. 
** Platon, Teetet, p. 152 (p. 195); Sext. Emp., Pyrrh. Hyp., 1,c.32,$216. 


FILOZOFIA SOFIŞTILOR 355 


remarcabila conversiune potrivit căreia orice conţinut, orice 
este obiectiv, există numai în relaţie cu conştiinţa, prin urmare 
că în orice adevăr gîndirea, este moment; esențial şi astfel 
absolutul îmbracă forma subiectivităţii gînditoare, care a ieșit 
în evidență cu deosebire la Socrate. Omul este măsura a toate — 
omul, deci subiectul în genere; ceea ce este (das Seiende), 
prin urmare, nu este izolat, ci este pentru cunoaşterea mea; 
în ceea ce este obiectiv, conștiința este, esenţial, cea care produce 
conținutul ; gîndirea subiectivă este esențialmente activă în 
acest proces. Şi aceasta este ceea ce ajunge pînă în filozofia 
cea mai modernă. Kant susține că noi cunoaștem numai feno- 
mene, că ceea ce ni se înfăţişează ca obiectiv, ca realitate trebuie 
considerat numai în relaţia sa cu conștiința, și nu există fără 
această relație. Al doilea moment este mai important. Subiectul 
este activ, determinant, produce conţinutul, iar ceea ceimportă 
de acum este cum se determină apoi mai departe conținutul : 
dacă este limitat la caracterul particular al conştiinţei sau dacă 
este determinat ca fiind universalul care ființează pentru sine. 
Dumnezeu, binele platonic, este un produs al gîndirii, este ceva 
afirmat de gîndire; pe de altă parte însă, el este în aceeaşi 
măsură în sine şi pentru sine. Eu recunosc ca ceea-ce-este, 
ființînd, ca ferm, veșnic numai ceea ce e universal din punctul 
de vedere al conținutului său ; el este afirmat de mine, dar e 
şi în sine obiectiv universal, fără să fie afirmat de mine. 
Determinaţia mai precisă conținută în principiul lui Pro- 
tagora el însuși a dus-o apoi mult mai departe. Protagora spune: 
„Adevărul (măsura) este pentru conștiință. fenomenul” *. „Ni- 
mic nu este unu în sine și pentru sine” ”* sau același cu sine 
însuși nu este în sine; ci totul este numai relativ, este ceea ce 
este numai în relaţia sa cu conştiinţa ; este numaicum este 
el pentru un altul, şi acest altul este omul. El citează exemple 
puţin semnificative (cum au făcut şi Socrate și Platon; ei se 
mențin aici pe poziţia reflexiei) ; şi lămurirea aceasta arată că, 
după concepţia lui Protagora, ceea ce este determinat nu e 
conceput ca fiind universalul, ca fiind identicul cu sine însuși. 
Relativitatea aceasta este exprimată de Protagora într-un 
mod care, în parte, ne apare ca banal şi care aparţine primelor 
începuturi ale gîndirii reflexive. Exemplele sînt luate, mai ales 
din lumea fenomenelor sensibile : „Se întîmplă, cînd bate, vîntul, 
că unuia îi este frig, iar altuia nu; despre acest vînt nu putem 


* Sext. Emp., Adv. Math., VII 5388; Platon, Teetet, p. 152 (pp. 195—196). 
** Platon, Teetet, p. 152 (p: :197) =. èv. uèv '0dr6: a? ovătv. loty: 

deci spune că în el însuși el ar fi rece sau n-ar fi rece” *. 
Frigul şi caldul nu sînt, prin urmare, ceva ce este, ci ele sînt 
numai în funcţie de relația lor cu un subiect. Dacă vîntul ar 
fi în sine rece, el ar trebui să se manifeste totdeauna astfel 
faţă de subiect. Sau mai departe : „Avem aici 6 cuburi, aşezăm 
lîngă ele alte 4 și spunem despre primele că sînt mai multe; 
în schimb, cînd aşezăm 12 cuburi alăturea de cele 6, spunem 
că acestea 6 sînt mai puţine”**. Prin urmare, spunem despre 
aceleaşi lucruri că sînt mai multe şi mai puţine, deci determi- 
naţiile „mai mult” şi „mai puţin” sînt numai relative ; în con- 
secinţă, ceea ce e obiectul (universalul) este numai în reprezen- 
tare, pentru conştiinţă. S-ar putea spune că „totul este deci 
numai relativ adevărat”***. Dimpotrivă, Platon n-a privit 
unul şi multiplul din perspective diferite, ca sofiştii, ci din una 
şi aceeaşi. „Lucrurile nu sînt în sine aşa cum se înfățișează 
ele omului sănătos, ci sînt aşa pentru el; cum apar ele omului 
bolnav, omului nebun, aşa îi apar şi lui, fără să putem spune 
că așa cum se înfățișează acestora ele nu sînt adevărate”"***. 

Simţim îndată stîngăcia acestui fel de a concepe adevărul : 
a) ceea-ce-este e, fără îndoială, raportat la conştiinţă, dar nu 
la ceea ce e ferm în conștiință, ci la cunoaşterea sensibilă ; 
B) această conștiință este ea însăși o stare, adică e ea însăşi 
ceva trecător. „Esența obiectivă este — cum spunea Heraclit — 
curgere pură ; ea nu este ceva ferm, ceva determinat în sine, 
ci poate fi totul, putînd fi ceva diferit pentru vîrste diferite 
şi pentru stările diferite ale veghii şi ale somnului etc.” *****. În 
Teetet, Platon relatează cu privire la acestea mai departe : 
„Albul, caldul etc., tot ce enunţăm despre lucruri nu este pentru 
sine; ci e nevoie de ochi, de simţire pentru ca toate acestea 
să fie pentru noi. Numai această mişcare reciprocă este produ- 
cerea albului și în ea nu există albul ca lucru în sine, ci ceea 
ce avem este un ochi care vede, sau văzul în general, determinat, 
vederea albului, simţirea caldului etc.” ******. Fără îndoială, 
caldul, culoarea etc. există esențialmente numai în relație cu 
altceva ; dar reprezentarea (spiritul) se divizează şi ea ca ea 
însăși și ca lume, iar în această lume îşi are orice şi relaţia sa. 


* Platon, Teetet, p. 152 (p. 196). 
** Ibidem, p. 154 (201). 
*** Sext. Emp., Adv. Math., VII, § 60. 
**** Platon, Teetet, p. 159 (p. 212) passim. 
„axe Sext. Emp. Pyrrh. Hyp., I, c. 32, §§ 217—219. 
tettet Platon, Teetet, pp. 153—157 (pp. 199—206). 

Relativitatea aceasta obiectivă este mai bine exprimată în 
următoarele : „Dacă albul ar fi în sine, el ar fi, prin urmare, 
ceea ce produce senzaţia de alb ; ar fi factorul activ sau cauza, 
iar noi, în schimb, am fi elementul pasiv, receptiv. Numai că 
obiectul care, în felul acesta, ar trebui să fie deci activ nu este 
activ decât ajungînd în relaţie cu ceea ce e pasiv (oŭte yàp 
moobv Tt oTi, npiv âv TẸ maolovri EvvtA0n); tot astfel, ceea 
ce e pasiv este atare numai în relaţie cu ceea ce e activ. 
(Astfel, pasivitatea și activitatea sînt tot relative.) Așadar, orice 
caracter determinat aş atribui eu unui lucru oarecare, acest 
caracter determinat nu aparține lucrului în sine, ci îi revine 
numai raportat la altceva. Prin urmare, nimic în sine şi pentru 
sine nu este făcut aşa cum se înfăţişează, ci adevărul nu este 
decît tocmai această înfățișare”. Astfel aici intervine în chip 
necesar activitatea noastră, actul nostru de determinare. La 
Kant, fenomenul nu este altceva decît un şoc ce vine din afară, 
un x, un ce necunoscut, care primeşte aceste determinaţii 
abia prin simţirea noastră, prin noi. Cu toate că există un temei 
obiectiv pentru care noi numim cutare lucru cald, iar cutare 
lucru rece şi deci putem spune că acestea trebuie să conţină 
în ele ceva ce le deosebeşte, totuşi caldul şi recele există abia 
în senzațiile noastre; tot astfel în ceea ce privește faptul că 
există lucruri etc. Toate acestea sînt categorii ale gîndirii, deter- 
minări ale activității simţurilor noastre sau ale gîndirii ; astfel 
experiența a fost numită fenomen şi ea constă din raportări 
la noi, la altceva. Acest lucru este cu totul just. Dar tocmai acest 
unu, care străbate totul, acest universal trebuie să fie sesizat ; 
acest ceva atotpătrunzător, care la Heraclit era necesitatea, 
trebuie să fie adus la conştiinţă. 

Cum vedem, Protagora posedă reflexie mare. Aşadar, 
aceasta este reflectarea asupra conştiinţei, reflectare care a 
devenit conștientă de sine în gîndirea lui Protagora. Însă aceasta 
este forma a ceea ce apare (Erscheinung) la care a ajuns Prota- 
gora, reluată de scepticii de mai tîrziu. Apariţia nu este ființarea 
senzorială, ci, cînd spun : „este ceva ce apare”, exprim tocmai 
caracterul de neant al acestuia. „Ceea ce apare este adevărul” 
pare o propoziție care se contrazice ; ar părea că aici se afirmă, 
ceva contradictoriu. Anume : «) că nimic nu este în sine aşa 
cum apare şi B) că ceea ce apare este adevărat aşa cum apare. 
Dar pozitivului — care e ceea ce este adevărat — nu trebuie 
să i se atribuie semnificație obiectivă, în sensul că, de exemplu, 


85 


358 ISTORIA “FILOZOFIEI ELENE 7.1] 


acest alb ar fi în sine fiindcă aşa apare, ci numai că această 
apariţie a albului este adevărată ; ceea ce apare [fenomenul] 
este tocmai ființa senzorială care se suprimă pe sine : mişcarea 
aceasta. Concepută în general, ea se află deasupra conştiinţei, 
precum și deasupra ființei. Lumea nu este fenomen, apariţie, 
fiindcă. ea este pentru conștiință, adică fiindcă ființa ei este 
numai relativă pentru conştiinţă, ci ea este şi în sine fenomen. 

În ceea ce e universal a fost arătat momentul conştiinţei ; 
universalul dezvoltat are în el momentul ființei-pentru-altul 
negative : acest moment își face aici apariţia şi el trebuie afir- 
mat în chip necesar. Dar, luat numai pentru sine, izolat, el 
este unilateral : „Ceea ce este e numai pentru conștiință, sau 
adevărul tuturor lucrurilor este apariția lor pentru conştiinţă şi 
în conştiinţă”; tot atît de necesar este momentul ființării- 
în-sine. 


2. GORGIAS 


La o profunzime mult mai mare a ajuns acest scepticism 
prin Gorgias din Leontium, în Sicilia, bărbat foarte cultivat, 
care a excelat şi ca om de stat. Pe timpul războiului pelopo- 
nezian, el a fost trimis la Atena de către oraşul său natal, în 
anul al doilea al olimpiadei a 88-a, 2 (anul 427 a. Chr.), deci la 
cîțiva ani după moartea lui Pericle, care a avut loc în anul al 
patrulea al olimpiadei a 87-a; — după Diodorus Sikulus, XII, 
p. 106, Tucidide nu este citat *. Şi după ce şi-a realizat scopul, 
Gorgias a mai călătorit prin multe oraşe elene (Larisa în Tesalia) 
şi a distribuit învățătură în ele. Alături de mari bogății el a 
dobîndit mare admiraţie ; a murit la o etate de peste 100 de ani. 
El este dat ca elev al lui Empedocle, a cunoscut şi pe eleaţi, 
iar dialectica lui a păstrat mai departe din modul dialecticii 
acestora — în cartea lui Aristotel ce-i poartă numele şi care 
ne-a parvenit numai în fragmente, carte intitulată De Xeno- 
Phane, Zenone et Gorgia, în care Aristotel pune pe Gorgias îm- 
preună cu eleaţii. Dialectica lui Gorgias ne-a păstrat-o în formă 
extinsă şi Sextus Empiricus. El a fost tare în dialectica proprie 
artei oratorice, însă ceea ce este excelent la el e dialectica pură, 
a lui, privitoare la cele două categorii cu totul generale care 
sînt ființa şi neființa, dialectică deosebită de aceea a sofiştilor. 


* Tiedemann, Geist der spekulativen Philosophie (Spiritul filozofiei spe- 
culative), vol. I, p. 362. 


FILOZOFIA SOFIȘTILOR 359 


Tiedemann spune în chip foarte greşit că „Gorgias a mers mult 
mai departe decît poate merge un om cu bun-simţ”. Acest 
lucru Tiedemann ar fi putut să-l spună despre orice filozof, 
căci oricare merge mai departe decît bunul simţ, fiindcă ceea, 
ce se numeşte bun-simţ nu este filozofie, ba adesea este foarte 
nesănătos. Bunul-simţ conține maximele epocii sale. De exem- 
plu, înainte de Copernic ar fi fost socotit contra oricărui bun- 
simţ dacă cineva ar fi susținut că Pămîntul se învîrteşte în 
jurul Soarelui ; sau, înainte de descoperirea Americii, să fi 
afirmat că mai există încă un continent. În India, în China, 
republica apare contrară oricărui bun-simţ. Bunul-simţ este 
modul de a gîndi al unei epoci în care sînt cuprinse toate preju- 
decăţile acelei epoci : determinaţiile gîndirii îl stăpînesc fără 
ca el să-şi dea seama de acest lucru. Astfel, fără îndoială, Gor- 
gias a mers mai departe decît bunul-simţ. 

Dialectica lui Gorgias operează mai pur cu concepte decît 
aceea a lui Protagora. Întrucît Protagora a afirmat relativitatea 
a tot ce este, adică a susținut că acesta nu are ființă-în-sine, 
ceea ce este deci numai în relaţie, şi anume numai în raportarea 
lui la conștiință ; celălalt element esenţial lui Protagora este 
conştiinţa. Demonstrația că ființa nu este ființă-în-sine este 
mai pură la Gorgias ; el priveşte ceea ce e considerat ca esență, 
în sine însuşi, fără să presupună prezența conștiinței, prezenţa 
celuilalt factor, şi-i demonstrează nulitatea în el însuși, deose- 
bind de el latura subiectivă şi fiinţa pentru ea. Noi vom indica 
numai istoriceşte punctele generale pe care le-a tratat Gorgias. — 
Opera lui Despre natură, operă în care el şi-a expus dialectica, 
se împarte în trei părți : în prima parte, Gorgias demonstrează 
că nu este nimic, că ființa nu poate fi predicatul nici unui 
lucru ; în partea a doua (subiectivă), el arată că nu există cu- 
noaştere, că admiţind chiar că ființa ar fi, ea totuşi nu ar 
putea fi cunoscută ; în partea a treia (iarăşi obiectivă) susține 
că, chiar dacă ar fi ceva și ar putea fi cunoscut, totuşi nu este 
posibil să se comunice ceea ce e cunoscut *. Gorgias îi convine 
lui Sextus Empiricus, dar el pe deasupra și demonstrează; 
scepticii nu fac acest lucru. — Avem aici determinaţii de gîndire 
foarte abstracte ; este vorba de momentele cele mai speculative, 
de fiinţă şi neființă, de cunoaștere şi de cunoaşterea ce se face 
ființă (sich zum Seienden machenden), de cunoaşterea care se 
comunică ; toate acestea nu sînt vorbă goală, cum se crede 


* Sextus Empiricus, Ado. Math., VII, § 65. 

de obicei; dialectica lui Gorgias este obiectivă. Conţinutul 
extrem de interesantei expuneri făcute de Gorgias noi nu-l 
putem relata aici decît pe scurt. 


a. „Dacă ceva este” (ei Eorw. Acest „ceva” este 
o intercalare pe care sîntem obișnuiți s-o facem în limba noastră, 
dar care, propriu-vorbind, nu se potriveşte aici, căci ea intro- 
duce o opoziţie între un subiect şi un predicat, pe cînd aici nu 
este vorba, drept vorbind, decît de este), — „dacă este” (şi 
abia acum e acesta determinant ca subiect) — ; „el e sau ceea- 
ce-este sau ceea-ce-nu-este, ori e ceva-ce-este şi ceva-ce-nu-este. 
Despre acestea trei el arată că nu sînt” *. 

æ. „Ceea ce nu este nu este ; dacă i-ar reveni ființa, el ar fi în 
acelaşi timp ceva-ce-este şi ceva-ce-nu-este. Întrucît el e gîndit 
ca nefiind, el nu este; însă, fiindcă este gîndit, el ar trebui 
să fie [săexiste]; el ar fi, aşadar, ca fiind şi ca nefiind. —Altfe? 
[formulat]: dacă neființa este, ea nu e ființa, deoarece ele se 
opun una celeilalte. Dacă acum neființei i-ar reveni ființa, 
fiinţei însă neființa, i-ar reveni neființei ceea ce nu este” **. 

6. După Aristotel”**, „această raționare îi aparține în 
mod propriu lui Gorgias ; însă, cînd aduce dovada că ceea-ce- 
este nu este, el procedează ca Melisos şi ca Zenon”. 

aa. Anume, el afirmă că „ceea ce este sau e în sine (ât5tov) 
fără început, sau a luat naştere, şi arată că nici una dintre 
laturile alternativei nu este posibilă” ; fiecare dintre ele duce 
la contradicții, dialectică pe care am întilnit-o deja. Prima 
„nu poate fi posibilă, deoarece ceea ce este în sine (veşnic), 
ceea ce nu are început, este infinit”, deci nedeterminat, lipsit; 
de determinaţii. De exemplu, „infinitul însă nu este ca 
nefiind nicăieri ; căci, dacă e undeva, el este distinct de cel în 
care este”; oriunde se află, el este în altceva. „,Dar ceea ce 
este distinct de altceva, ceea ce e conținut în altceva nu este 
infinit. Însă el nu e conţinut nici în sine însuşi ; căci, în felul 
acesta, aceea în ce el este şi aceea ce el însuşi este devin unul? 
şi acelaşi [lucru]. În ceea ce el este, e locul ; ceea ce e în acesta 
este corpul ; este absurd ca ambele să fie unul şi acelaşi [lucru]. 
Prin urmare, infinitul nu este” ****. Dacă ființa este, e con- 
tradictoriu să-i atribuim ca predicat un mod determinat de 


* Sext, Empir, Adv. Math., VII, $ 66. 

** Ibidem, $ 67. 
*** De Xenophane, Zenone el Gorgia, c. 5. 
**** Sext. Empir., Adv. Math., VII,. $$. 68—70. 

a fi; iar cînd facem acest lucru, spunem despre ea ceva pur 
negativ. — Această dialectică a lui Gorgias contra infinitului 
este limitată: a) Veşnicul este infinit, căci nu are început, 
nu are limită ; el este înaintarea dusă la infinit — acest lucru 
e valabil, desigur, cu privire la ceea-ce-este şi e adevărat; 
însă ceea-ce-este-în-sine ca universal, gîndul, conceptul, îşi are 2 
limita nemijlocit în el însuşi, este negativitatea absolută. 
6) Dar infinitul sensibil, infinitatea rea, nu este nicăieri, ea nu 
e prezentă, este un „,dincolo”. Ceea ce Gorgias consideră ca 
deosebire a locului poate fi privit ca diversitate în general. 
El spune : este undeva, prin urmare este conţinut în altceva, 
deci nu e infinit, adică el îl afirmă ca diferit ; invers, el nu trebuie 
să fie diferit, trebuie să fie conţinut în sine însuși ; dar atunci 
diversitatea, diferența trebuie afirmată cu necesitate. Mai 
bine şi în termeni mai generali : în genere, acest infinit sensibil 
nu este, ele un „,dincolo” al ființei; el este o diferență care 
e mereu pusă ca ceva ce diferă de ceea-ce-este. Această dife- 
rență este tot astfel conținută în sine, deoarece ea constă toc- 
mai în faptul de a fi diferită de sine însăşi. 

„Tot astfel, fiinţa nu a luat naştere: [dacă ea a luat 
naştere], ea s-a născut sau din ceea-ce-este (aus dem Seienden), 
sau din ceea-ce-nu-este. [Ea]nu [s-a născut] din ceea-ce-este, 
[căci, născîndu-se din ceea-ce-est e] ea este deja ; şi ea nu s-a 
născut din ceea-ce-nu-este [fiindcă] ceea-ce-nu-este nu poate 
produce ceva” *. Poziţia aceasta au dus-o scepticii mai departe. 
Obiectul supus examenului este supus determinărilor totdeauna 
din perspectiva unei alternative : sau —sau ; aceste determinaţii 
sînt deci contradictorii între ele. Aceasta însă nu este dialec- 
tică veritabilă ; ar fi necesar să se demonstreze că obiectul este 
totdeauna necesar într-o anume determinaţie, iar nu în sine 
şi pentru sine. Obiectul se descompune numai în acele deter- 
minaţii ; dar de aici încă nu decurge nimic contra naturii 
obiectului însuşi. 

PP. Tot astfel Gorgias arată că „,ceea-ce-este ar trebui 
să fie sau unu, sau multiplu, dar că nu poate fi nici unu, nici 
multiplu ; deoarece ca unu el este o mărime sau este continui- 
tate, mulţime sau corp; însă toate acestea nu sînt unu, ci 
sînt ceva divers, divizibil” ; unul sensibil, existent este cu nece- 
sitate astfel, e o alteritate (ein Anderssein), un divers. „Dar, dacă 1 


* Sext. Empir., Adv. Math., VII, § 71. 

ceea-ce- este nueunu, el nu poate fi nici multiplu, deoarece 
multiplul este alcătuit din mulţi unu” *. 

y) „Tot astfel fiinţa şi neființa nu pot ființa amîndouă în 
acelaşi timp. Dacă sînt atît una, cît şi celalată, atunci ele 
sînt tot una, adică sînt ființă. Dacă sînt una, nu sînt diferite, 
sau nu pot spune: amîndouă, și ele nu sînt amîndouă; 
spunînd : amîndouă, am spus: diverse” **. Această dialectică 
este perfect adevărată; vorbind despre ființă şi neființă, 
spunem totdeauna şi contrariul a ceea ce vrem să spunem, 
considerăm ființa şi neființa ca identice şi ca neidentice. „Ele 
sînt tot una”; spunînd aceasta, spun [implicit] amîndouă, 
deci diverse; spunînd , ființa și neființa sînt diferite”, afirm 
despre ele același predicat : diferite etc. Această dialectică nu 
trebuie să ne pară de disprețuit, ca şi cînd ea ar avea de-a face 
cu abstracții goale : œ) ele sînt tot ceea ce e mai general ; B) astfel, 
cînd le avem pure, vorbim dispreţuitor despre ființă şi neființă, 
ca şi cînd n-ar fi pentru noi ultimul cuvînt: este, nu este. 
Cînd am ajuns atît de departe, ne putem opri liniștiți aici, ca 
şi cînd nimic atît de determinat nu s-ar mai putea spune; 
„a fi sau a nu fi” este mereu „întrebarea !” ; dar ființa şi neființa 
nu sînt ceea ce este determinat, ceea ce se distinge ferm, ci 
sînt ceea, ce se suprimă pe sine. Gorgias își dă seama că acestea 
sînt momente care dispar ; reprezentarea inconştientă posedă şi 
ea acest adevăr, dar nu ştie nimic despre el. 

b. Relaţia dintre reprezentare şi cel ce are reprezentarea, 
diferența dintre reprezentare şi ființă, iată idei care se bucură 
azi de mare trecere. ‚Dar chiar dacă [ceva] este, el nu poate fi 
totuşi cunoscut şi gîndit. Fiindcă ceea ce este reprezentat nu 
e ceea-ce-este, ci e un cereprezentat. Cînd ceea ce este reprezen- 
tat e alb, se întîmplă că albul este reprezentat; acum, cînd 
ceea ce e reprezentat nu e ceea-ce-este, se întîmplă că ceea ce 
este nu e reprezentat. a. Cind ceea ce e reprezentat e ceea-ce-este, 
atunci şi ceea ce e reprezentat e ceva-ce-este ; dar nimenea 
nu va spune, atunci cînd e reprezentat un om zburător sau un 
car ce merge pe mare, că acestea sînt. $B. Dacă ceea-ce-este e 
ceea ce e gîndit, atunci contrariul nu este gîndit, anume ceea-ce 
nu-este; dar acesta este în întregime reprezentat, de exemplu 
Scila și Caribda”***. Gorgias : «) duce o polemică justă contra 


* Sext. Empir., Adv. Math, VII, §§ 73—74. 
** Ibidem, §§ 75—76. 
*** Ibidem, §§ 77—80. 

realismului absolut, care, cînd are o reprezentare, îşi închipuieşte 
că posedă lucrul însuşi, dar care nu posedă decît un ce relativ ; 
R) Gorgias alunecă în idealismul rău al timpurilor moderne: 
„Ceea ce este gîndit e totdeauna subiectiv, deci nu e ceea ce 
este, prin gîndire noi transformăm ceea-ce-este în ceva gîndit”. 

c. Tot pe această poziție stă, în sfîrşit, dialectica lui Gorgias 
în ceea ce priveşte.a treia parte a cărții sale ; căci cunoaşterea 
nu este comunicare. „Chiar dacă ceea-ce-este ar fi reprezentat, 
el n-ar putea fi exprimat şi comunicat. Lucrurile sînt vizibile, 
perceptibile cu auzul etc., cad în general sub simțuri. Ceea ce 
“este vizibil e prins cu vederea, ceea ce este perceptibil auditiv 
e prins de auz ; şi nu invers, adică ceea ce e vizibil nu este prins 
«cu auzul şi nici ceea ce e perceptibil auditiv nu este prins cu 
văzul. Vorbirea, prin care ar fi să se arate ceea-ce-este, nu e 
ceea ce este; ceea ce e comunicat nu e ceea-ce-este, ci e numai 
ea [vorbirea ]” *. În felul acesta, dialectica lui Gorgias înseamnă 
oprirea pe loc la această deosebire, întocmai cum a reapărut 
ea din nou la Kant ; dacă rămîn neclintit la această diferență, 
evident, ceea-ce-este nu poate fi cunoscut. 

Această dialectică, fără îndoială, este invincibilă pentru 
cel ce afirmă ca real ceea-ce-este (sensibil). Adevărul acestuia 
e numai mişcarea de a se afirma pe sine negativ ca ființînd ; 
unitatea acestei mişcări este gîndul. Ceea-ce-e ste nici nu 
e conceput ca ființînd, ci conceperea lui înseamnă transfor- 
marea lui în universal. „Tot atît de puţin poate fi comunicat 
ceea-ce-este” **. Această [aserţiune] trebuie luată în sensul 
cel mai propriu al ei: acest ce singular nu poate fi exprimat 
absolut de loc. Prin urmare, adevărul filozofie nu este exprimat 
doar în sensul că ar exista alt adevăr în conştiinţa sensibilă, ci 
în sensul că ființa este aşa cumo exprimă adevărul filozofic. 
Așadar, sofiştii au avut ca obiect al [cercetărilor] lor şi dialec- 
tica, filozofia generală ; şi ei au fost gînditori profunzi. 


B. SOCRATE 


Acest nivel îl atinsese conştiinţa în Grecia cînd îşi făcu 
apariţia Socrate în Atena, — marea figură a lui Socrate. Prin 
Socrate subiectivitatea gîndirii a devenit conştientă într-un 


* Sext. Empir., Adv. Math., VII, §§ 83—84. 
** Ibidem, § 85. 

chip mai determinat, mai departe pătrunzător. Dar Socrate 
n-a răsărit din pămînt brusc ca o ciupercă, ci el se găsește în 
continuitate determinată cu epoca sa. El este nu numai o figură 
extrem de importantă în istoria filozofiei — cea mai intere- 
santă în filozofia antică —, ci el e o personalitate istorică uni- 
versală. El este punct principal de cotitură a spiritului în sine 
însuși ; această cotitură s-a înfățişat în el sub modul gîndului. 
Trebuie să ne reamintim pe scurt acest cerc. Vechii ionieni: 
au gîndit, nu au reflectat asupra gîndirii, rezultatele lor ei nu 
le-au determinat ca gîndire. Atomiştii au transformat esența 
obiectivă în gînduri [idei], — adică (aici) în abstracții, în esen-- 
țialități pure — ; iar Anaxagora [a considerat ca esență] gîndul 
ca atare. Gîndul s-a înfățişat ca fiind conceptul atotputernic, 
puterea negativă peste tot ce e determinat şi subzistent; 
această mișcare este conștiința care descompune totul. Prota- 
gora consideră drept esenţă gîndul ca conştiinţă; dar con- 
ştiinţa luată tocmai în această mişcare a sa, neliniştea concep- 
tului. Însă această neliniște este în ea însăși totodată repaus, 
stabilitate. Iar acest ceva ferm al mişcării ca atare este eul, 


-acest negativ, întrucît el are momentele mişcării în afara lui; 


6ul este ceea ce se conservă, dar el este numai ca ceea ce suprimă 
(als Aufhebendes) — tocmai prin aceasta un singular (unitate 
negativă) —, nu este universalul reflectat în sine. În aceasta 
constă ambiguitatea dialecticii şi a sofisticii ; ceea ce este 
obiectiv dispare. Ce semnificație are deci subiectivul stabil? 
Este el însuşi opus obiectivului, este el ceva singular? Atunci 
el este tot atît de accidental, e purul arbitrar, ceea ce e 
lipsit de lege. Sau este el oare, în el însuşi, obiectiv şi universal ? 
Pentru Socrate, esența este eul universal, binele, conştiinţa 
odihnind în sine însăşi; binele ca atare, liber de realitatea 
a ceea ce este, liber față de relația conştiinţei cu o realitate 
care este —fie aceasta conştiinţă individuală, sensibilă: 
(sentiment şi înclinații) — sau, în sfîrşit, liber de gîndul care 
speculează teoretic asupra naturii, gînd care, deşi este gînd, 
posedă totuşi încă forma ființei ; într-însul eu nu sînt cu certi- 
tudinea de mine. 

a. Socrate a acceptat învăţătura lui Anaxagora : gîndirea, 
intelectul este ceea ce conduce, ce e adevărat, este universalul 
care se determină pe sine însuși. La sofişti, aceasta a luat mai 
mult forma culturii formale, a filozofării abstracte. Gîndul 
este la Socrate esența, ca la Protagora. Și la Socrate gîndul 
conştient de sine a suprimat tot ce e determinat, dar așa încît 

Socrate a sesizat acum în gîndire, în acelaşi timp, ceea ce este 
în repaus, ce e ferm. Acest element ferm al gîndului, substanța, 
ceea-ce-e st e- în-sine-şi-pentru-sine, ceea ce subzistă în mod 
absolut, a fost determinat ca fiind scopul şi, mai precis, ade- 
vărul, binele. 


B. La această determinaţie a universalului se adaugă 
determinaţia potrivit căreia acest bine, pe care trebuie să-l 
consider ca scop substanțial, trebuie să fie cunoscut de mine. 
Subiectivitatea infinită, libertatea conștiinței de sine, şi-a 
făcut apariţia cu Socrate. Eu trebuie să fiu absolut prezent 
în tot ceea ce gîndesc. Epoca noastră reclamă în mod infinit 
şi absolut această libertate. Substanţialul este etern, e în sine 
şi pentru sine; el trebuie totodată să fie produs de mine; dar 
această contribuţie a mea este numai activitatea formală. 


Ceea ce în general a făcut Socrate este faptul că el a redus 
adevărul a ceea ce e obiectiv la conștiință, la gîndirea subiec- 
tului, — moment infinit, de important ; cum spunea Protagora : : 
ceea ce e obiectiv există numai prin raportarea lui la noi. Cît 
priveşte războiul dus de Socrate şi de Platon cu sofiştii, Socrate 
şi Platon nu s-au putut referi în filozofarea lor decît la cultura 
filozofică generală a timpului lor, iar aceasta era reprezentată 
de sofişti. Opoziția lui Socrate şi Platon contra sofiştilor ci 
nu o fac ca ortodocşi, ea nu are semnificația implicată în con- 
damnarea suferită de Anaxagora şi Protagora, nu se face în 
interesul moralității, religiei, moravurilor vechi ale elenilor. 
Dimpotrivă, reflexia, proclamarea conștiinței ca factor care 
decide sînt elemente comune lui Socrate şi sofiştilor. Dar gîn- 
direa adevărată cugetă astfel încît conținutul său în aceeaşi 
măsură nu este subiectiv, ci obiectiv ; aici e cuprinsă libertatea 
conştiinţei, faptul că, acolo unde este, conștiința se află la 
sine însăşi : tocmai aceasta e libertatea. Principiul lui Socrate 
este că omul trebuie să descopere în sine însuşi destinația sa, 
scopul său, scopul ultim al lumii, adevărul, ceea-ce-este-în-sine- 
şi-pentru-sine ; că el trebuie să ajungă prin sine însuși la adevăr. 
Este reîntoarcerea conştiinţei în sine, care e, dimpotrivă, 
determinată ca ieșire din subiectivitatea sa particulară ; tocmai 
prin aceasta sînt înlăturate caracterul accidental al conștiinței, 
capriciul, -arbitrarul, particularitatea, prin faptul de a avea 
în interior această ieşire, de a avea ceea-ce-este-în-și-pentru- 
sine. Obiectivitatea are aici sensul universalităţii, care este-în- 
gi-pentru-sine, şi nu pe acela al obiectivităţii exte- 
rioare ; astfel adevărul este afirmat (gesetzt) ca mijlocit, ca 

produs, ca stabilit prin gîndire. Moralitatea naivă, religia; 
naivă sînt cum spune Antigona lui Sofocle : „„Eternele legi ale 
zeilor există şi nimenea nu știe de unde ne-au venit". Aceasta 
este moralitatea naivă, există legi, acestea sînt adevărate, 
juste ; dar acum a intervenit conştiinţa, încît ceea ce este ade- 
vărat trebuie să fie mijlocit prin gîndire. Despre cunoașterea 
nemijlocită, despre credință etc. s-a vorbit mult în timpul din 
urmă : ştim în chip nemijlocit că Dumnezeu există, avem senti- 
mente religioase, divine. Însă tocmai aici zace neînţelegerea : 
că acestea nu ar fi gîndire. Acest conținut : Dumnezeu, binele, 
dreptatea etc., este conţinut al sentimentului, al reprezentării ; 
dar el este numai un conţinut spiritual, el este afirmat de gîndire : 
aceasta este pusă în mişcare, se bazează numai pe mijlocire.. 
Animalul nu are religie, dar el simte ; ceea ce e spiritual apar- 
ține numai gîndirii, omului. 

În Socrate a răsărit conștiința că ceea ce este e mijlocit. 
prin gîndire. A doua determinaţie e aceea că aici apare o deo- 
sebire față de conştiinţa sofiştilor : anume că afirmarea (das 
Setzen) și producerea proprii gîndirii sînt în acelaşi timp produ- 
cere şi afirmare a ceva ce nu e afirmat, a ceva ce este-în- 
sine-şi-pentru-sine : ceea ce este obiectiv, cu totul deasupra. 
particularităţii intereselor, înclinațiilor, puterea care domină, 
particularul. Ceea ce e obiectiv este, la Socrate şi la Platon, 
pe de o parte subiectiv, pus prin activitatea gîndirii : acesta 
este momentul libertăţii, faptul că subiectul se găseşte la cele 
ce sînt ale lui, aceasta e natura spirituală ; dar, pe de altă parte, 
ceea ce e obiectiv este de asemenea obiectiv în sine şi pentru 
sine, nu obiectivitate exterioară, ci universalitate spirituală. 
Acesta este adevărul; în terminologie modernă, el e unitatea. 
subiectivului și obiectivului. Idealul lui Kant este fenomen, 
el nu este obiectiv în. sine. 

y. Socrate a luat mai întîi binele numai în sensul parti- 
cular al practicului : ce urmează să fie pentru mine substanțial 
în acţiune, iată de ceea ce trebuie să mă îngrijesc. Platon şi 
Aristotel au atribuit un înțeles mai înalt binelui: binele este 
generalul, nu este numai pentru mine; este numai o formă, 
un mod al Ideii, este Ideea pentru voință. De aceea în istoriile. 
mai vechi ale filozofiei se scoate în lumină, ca fiind meritul 
eminent al lui Socrate, faptul că el a inventat un nou concept, 
că el a adăugat etica filozofiei, care înainte nu se ocupa decît 


* Sofocle, Antigona, vv. 454—457. 

de natură. Ionienii au inventat filozofia naturii (fizica), Socrate 
etica, Platon a adăugat la ele dialectica, susține Diogenes 
Laertios *. 


Mai de aproape privite lucrurile, învăţătura lui Socrate 


este, într-adevăr, morală. Eticul este moralitate obiectivă 


şi morală subiectivă (Sitilichkeii und Moralităt), dar şi numai 


moralitate obiectivă. Cînd este vorba de morală, momentul: 


principal e judecata mea, intenţia mea; latura subiectivă, 
opinia mea despre bine este aici elementul precumpănitor. 
Morală înseamnă că subiectul, în libertatea sa, instituie (setzt) 
din sine însuși determinaţiile binelui, eticului, dreptului și, 
afirmînd din sine aceste determinaţii, totodată, suprimă 
această determinaţie a afirmării din sine, astfel încît ele sînt 
veşnice, fiinţînd în sine şi pentru sine. Moralitatea obiectivă, 
ca atare, constă mai mult în faptul că binele în sine şi pentru 
sine era cunoscut şi înfăptuit. Atenienii dinainte de Socrate 
erau oameni cu moralitate obiectivă şi nu oameni morali : ei 
înfăptuiau ceea ce era rațional în relaţiile lor fără să reflecteze, 
fără să ştie că erau oameni excelenți. Morala subiectivă adaugă 
la acestea reflexia, faptul de a-şi da seama că binele este acesta 
şi nu altul. Moralitatea obiectivă este naivă ; însoțită de reflexie, 
ea este morală subiectivă ; deosebirea aceasta a fost provocată 
de filozofia kantiană, care este morală. . 


Întrucît Socrate a creat în felul acesta filozofia morală 
(așa cum o tratează el, ea devine populară), pe viitor toată 
vorbăria, morală şi filozofia populară îl vor proclama de patron 
şi de sfînt al lor, atribuindu-i rolul înalt de paravan justificator 
al oricărei nefilozofii ; la ceeâ ce s-a mai adăugat din plin şi 
faptul că moartea lui a trezit interesul popular şi mișcător pe 
care-l trezește suferința celui nevinovat. Cicero, care, pe de o 
parte, gîndea legat de prezent şi, pe de altă parte, era de părere 
că filozofia trebuie să se acomodeze, Cicero, care nu i-a adus 
acesteia conţinut nou, susține că meritul cel mai propriu şi 
mai sublim al lui Socrate (părere repetată după el destul de 
des) este faptul „că el a coborit filozofia din cer pe pămînt, 
introducînd-o în case şi în piețele publice (în viața de toate 
zilele a omului)''**. Acestea sînt spusele. Ele apoi sînt adesea 
înţelese şi în sensul că cea mai bună și mai adevărată filozofie 
este o astfel de filozofie casnică şi de bucătărie (filozofia ar fi un 


* Libr. III, $ 56. 
** Cicero, Tuscul.. Quaest., V, 4. 

fel de leac casnic, încît ea s-ar acomoda în toate privinţele re- 
prezentărilor obişnuite ale oamenilor) în care vedem prieteni 
şi intimi întreţinindu-se despre dreptate etc. și despre ceea ce 
poate fi cunoscut pe pămînt, despre ce e adevărat în însăşi 
viața de toate zilele, fără să ne fi dus în înălțimile cerului, 
sau mai curînd în adîncurile conştiinţei; după părerea lor, 
acestea sînt lucruri pe care Socrate a fost primul care le-a 
cutezat. Dar lui Socrate nici nu i-a fost dat să ajungă să-şi 
dezvolte filozofia practică a sa; el parcursese mai înainte cu 
gîndirea sa toate speculaţiile filozofiei de atunci, pentru a co- 
bori în interiorul conştiinţei, în interiorul gîndului. Acesta este 
universalul principiului. 

Trebuie să luminăm mai de aproape această remarcabilă 
apariție, şi în primul rînd istoria vieţii lui Socrate, sau mai 
curînd însăşi viața aceasta se împletește cu interesul pe care-l 
prezintă el pentru filozofie. Istoria vieţii sale priveşte, pe de o 
parte, ceea ce-i aparţine lui ca persoană particulară, pe de 
altă parte însă filozofia sa. Activitatea lui filozofică este strîns 
împletită cu viața sa, destinul său e unit cu principiul lui și 
este extrem de tragic. El este tragic nu în sensul superficial al 
cuvîntului, potrivit căruia orice nenorocire e numită tragică, 
de exemplu cînd moare cineva sau cînd cineva este executat, 
lucru trist, dar nu tragic. Vorbim îndeosebi de tragic cînd neno- 
rocirea, moartea, loveşte un individ valoros, cînd se cauzează 
o suferință  nemeritată, o nedreptate unui individ. Astfel 
spunem despre Socrate că el a fost condamnat la moarte fără 
să fie vinovat şi că acest fapt este tragic. O astfel de suferință 
îndurată fără vină nu este însă o nenorocire în ordinea rațiunii. 
Nenorocirea priveşte rațiunea numai atunci cînd ea este produsă 
de voința subiectului, de libertatea lui — totodată acţiunea, 
voința, acestuia trebuie să fie infinit justificată, să fie morală — 
şi cînd printr-însa omul însuși poartă vina nenorocirii sale; 
la rîndul său, puterea [care acționează împotriva lui] trebuie 
să fie şi ea justificată din punct de vedere moral, să nu fie o 
putere a naturii, puterea unei voințe tiranice : orice om moare, 
moartea naturală este un drept absolut, dar e numai dreptul 
pe care-l exercită natura asupra lui. În tragicul veritabil 
trebuie să fie de ambele părți puteri morale, justificate, care 
vin în conflict ; aşa este destinul lui Socrate. Destinul lui nu e 
numai destinul său personal, individual romantic, ci tragedia 
Atenei, tragedia Greciei este aceea care se desfăşoară în acest 
destin, care este reprezentată prin el. — Avem aici două puteri 

care Păşege una contra celeilate : una dintre puteri este dreptul 
divin, moralitatea obiectivă naivă — virtutea, religia, care 
sînt identice cu Voința —, traiul liber urmînd legile în chip 
nobil, moral. În termeni abstiracţi putem numi această putere 
libertate obiectivă, moralitate obiectivă, religiozitate, — propria, 
esenţă a oamenilor ; ea este, pe de altă parte, ceea-ce-este-în- 
sine-şi- -pentru-sine, ceea ce este veritabil,“ şi omul .se găseşte 
în această uniune cu esența sa. Celălalt principiu este, dimpo- 
trivă, dreptul tot atît de divin al conştiinţei, dreptul cunoaş- 
terii (al libertăţii subiective) ; acesta este rodul pomului cunoaş- 
terii binelui, şi a răului, fructul cunoaşterii prin sine, adică al 
rațiunii : principiu universal al filozofiei pentru toate timpurile 
ce vor urma. Acestea. sînt cele două principii pe care le vedem 
intrînd în conflict unul cu altul în viața:şi în filozofia lui 
Socrate. 

Mai întîi trebuie să vorbim despre începutul isto- 
riei vieții sale; destinul și filozofia lui trebuie să fie 
tratate ca formînd o unitate. 

Socrate, aşadar, a cărui naştere cade în al 4-lea an al 
olimpiadei a 77-a (469 a. Chr.)*, a fost fiul lui Sofronisc, pietrar 
de meserie; mama lui a fost Fenareta, moaşă. Tatăl său l-a 
oprit lîngă sine să facă sculptură şi se povesteşte că Socrate 
a ajuns departe în această artă; încă într-o epocă tîrzie i se 
atribuiau statui ale unor Graţii îmbrăcate care se aflau în 
Acropole a Atenei. (După moartea tatălui său, Socrate a devenit 
proprietarul unei mici averi.)**. Dar arta pe care o învățase 
nu-l mulțumea. O mare curiozitate pentru filozofie şi dragoste 
de cercetări ştiinţifice puseră stăpînire pe el. El şi-a practicat 
meseria numai pentru a agonisi. banii necesari pentru subzis- 
tenţă şi spre a se putea dedica studierii științelor. Atenianul 
Criton povesteşte că el l-a sprijinit pe Socrate băneşte pentru 
ca acesta să poată fi instruit de maeştrii tuturor artelor. Ală- 
turea de practicarea artei sale şi mai ales după ce abandonase 
complet âceastă artă, Socrate a citit toate operele filozofilor 
mai vechi pe care şi le-a putut procura ; el a ascultat în acelaşi 
timp îndeosebi pe Anaxagora, iar după alungarea acestuia din 
Atena, cînd Socrate era în etate de 37 de ani, pe Arhelau. 
considerat ca succesor al lui Anaxagora. În plus, Socrate a 
mai ascultat sofişti, celebri în alte ştiinţe, printre alții pe Pro- 


* Diog. Laertios, II, $ 44; Menag., ad h. 1. 
** Tennemann, vol. II, p. 25 

dicos, vestit dascăl de elocvență — la Xenofon *, el îl amin- 
tește cu dragoste — şi alți învățători: de muzică, de poezie: 
ete. În general, el trecea drept: om cultivat multilateral, instruit; 
în tot ce era considerat ca necesar pe timpul acela **. 


Amintim printre alte întîmplări din viaţa lui Socrate 
faptul că el şi-a îndeplinit datoria de cetățean atenian apă- 
rîndu-şi patria în războiul peloponezian pe timpul căruia a 
trăit ; a participat la trei campanii ale acestui război***. Răz- 
boiul peloponezian a fost hotărîtor în procesul de disoluţie a 
vieţii elene ; el a pregătit acest proces ; ceea ce s-a petrecut aici 
pe plan politic, s-a petrecut la Socrate pe planul conştiinţei 
gînditoare. În aceste expediţii, Socrate nu și-a cîştigat numai 
faima unui luptător viteaz, ci şi meritul de a fi salvat viaţa 
altor compatrioți ai săi, ceea ce era considerat ca cea mai 
frumoasă faptă. În prima campanie a luat parte la asediul 
îndelungat al cetăţii Potidea din Tracia. Aici deja i se ataşase 
Alcibiade ; acesta povesteşte în Banchetul lui Platon **** (unde 
ține un discurs elogios la adresa lui Socrate) că Socrate a fost 
în stare să îndure toate oboselile, suportind calm şi sănătos. 
foamea și setea, căldura și frigul. Într-o încăierare ce se produsese. 
în această expediţie, Socrate îl zări pe Alcibiade rănit şi doboriît 
în mijlocul duşmanilor, îl scoase din mijlocul lor şi, făcîndu-i 
drum printre ei, îl salvă pe el şi armele sale. Comandanții l-au 
decorat pentru această faptă cu o. coroană (corona civica) 
decorație destinată celui mai viteaz ostaş. Socrate n-a acceptat, 
această decorație, ci:obţinu ca ea să fie dată lui Alcibiade. Se 
povesteşte că odată în cursul acestei campanii el a rămas nemiş- 
cat pe un petic de loc toată. ziua şi toată noaptea, pînă ce fu 
trezit din extazul său de soarele dimineţii : stare în care el 
trebuie să se fi găsit de mai multe ori; stare cataleptică, care 
ar putea avea asemănare şi înrudire cu somnambulismul ori 
cu magnetismul, în care conștiința lui senzorială dispărea cu 
totul : liberare fizică a abstracţiei interioare de ființa corporală, 
concretă, detaşare prin care individul se separă de eul său inte- 
rior. Acest fenomen exterior este pentru noi o dovadă despre 
felul cum spiritul său se străduia să se adiîncească în sine. În 


el vedem, în general, procesul de interiorizare a conştiinţei, 


şi îl vedem aici existînd în mod antropologic ; ceea ce mai tîrziu 


* Memorab., II, 1, $$ 21 și 34. 

** Diog. Laertios, II, $$ 18—20. 
*** Ibidem, §§ 22—23; Platon, Apolog. Socr., p. 28 (p. 113). 
**** Platon, Banchetul, pp. 219—222 (pp. 461—466) [cap. 32—36]. 

va fi fenomen obişnuit își dă aici, prin el, cel dintii, o înfăţi- 
şare fizică). — Cealaltă campanie Socrate a făcut-o în Beoţia, 
la Delium, o mică întăritură construită de atenieni nu departe 
de mare, unde ei au pierdut o bătălie nenorocită, totuşi neim- 
portantă. Aici Socrate a salvat pe un alt prieten favorit al său, 
pe Xenofon. Anume, în cursul retragerii, Socrate îl văzu pe 
Xenofon, care îşi pierduse calul, zăcînd rănit pe pămînt. El 
îl luă pe umărul său și-l duse de acolo, apărîndu-se în acelaşi 
timp, cu cel mai mare calm și prezență de spirit, contra dug- 
manilor care îl urmăreau. — În sfîrșit, ultima sa campanie 
Socrate a făcut-o la Amfipolis în Edonis, pe ţărmul golfului 
în care se varsă rîul Strymon. 

În afară de aceasta, Socrate a îndeplinit şi diferite sarcini 
politice. -Pe timpul cînd constituţia democratică de pînă aici 
a Atenei era suprimată de către lacedemonieni, care intro- 
duseră pretutindeni orînduieli aristocratice, ba chiar tiranice, 


cu care ocazie spartanii se instalageră în parte în fruntea guver- ` 


nului, Socrate fu ales în sfatul [celor cinci sute], corp-reprezen- 
tativ care luase locul poporului. El s-a distins şi aici prin ne- 
elintita fermitate cu care, împotriva voinţei celor treizeci de ti- 
rani şi a voinței poporului, apăra ceea ce considera el ca just. Cu 
altă ocazie el a făcut parte din juriul care a condamnat la 
moarte pe cei zece comandanți, deoarece, deși aceștia ca ami- 
rali învinseseră, fără îndoială, în lupta de lîngă insulele Argi- 
nuse, totuşi, împiedicaţi fiind de furtună, nu pescuiseră morţii 
ca să-i îngroape pe țărm și neglijaseră să ridice trofee ; adică, 
propriu-zis, fiindcă, nefiind învinşi, n-au pus stăpînire pe cîmpul 
de luptă şi astfel au voit să pară că au fost învinși. Singur 
Socrate n-a voit să voteze această condamnare *, s-a declarat 
aici împotriva poporului democrat încă mai hotărît decît 
contra conducătorilor. În ziua de azi îi merge rău aceluia care 
spune ceva împotriva poporului : „Din punctul de vedere al 
inteligenţei, poporul este excelent, el înţelege tot şi are numai 
intenţii admirabile”. În schimb, se înţelege de la sine că prin- 
cipii, guvernele, miniștrii „nu pricep nimic, voiesc și săvîrşesc 
numai ceea ce e rău”. 

Alături de aceste raporturi cu statul — raporturi pentru 
Socrate mai mult întîmplătoare, în care el s-a angajat numai 
îndeplinind obligaţii generale de cetăţean, fără ca, din iniţi- 
ativă proprie, să facă din treburile statului ocupaţie principală 


* Xenofon, Memorab., I, 1, $ 18; Platon, Apol. Socr., p. 32 (pp. 120—121). 

a sa, şi fără să se îmbulzească la conducerea afacerilor publice — 
adevărata îndeletnicire a vieţii sale a fost filozofarea despre 
problemele etice cu oricine îi ieşea în cale. Filozofia lui, care 
plasa esența în conștiință, luată ca pe ceva universal, trebuie 
privită ca aparținînd vieţii lui individuale. Ea nu este filo- 
zofie speculativă propriu-zisă, ci a rămas o acţiune indivi- 
duală. Şi tot astfel conţinutul ei este adevărul acţiunii indi- 
viduale înseși. Esenţa, scopul filozofiei sale este organizarea 
acţiunii individuale a insului ca acțiune universal-valabilă. 
Din această cauză trebuie să vorbim despre propria lui ființă 
individuală ; sau caracterul lui obişnuieşte a fi zugrăvit printr-o 
serie întreagă de virtuţi care împodobesc viaţa privată a omului. 
Şi anume aceste virtuţi ale lui Socrate trebuie considerate 
ca virtuţi în sensul propriu al cuvîntului, virtuţi pe care el 
le-a transformat, prin voinţă, în obişnuinţă, în ţinută. Trebuie 
să remarcăm că întrebuințăm cuvîntul „,virtute” mai mult 
cînd se vorbeşte de însuşirile anticilor decît de ale moderni- 
lor. Aceste însuşiri la cei vechi au în general caracter de vir- 
tute (virtute, precum şi individualitate, în opoziţie cu reli- 
giozitatea) ; ele sînt virtuţi omeneşti — la cei vechi, în tradi- 
ţia generală, individualitatea ca atare era lăsată în seama ei 
înseşi — , în timp ce la noi ele apar ca ceva ce nu e atribuit 
individului ca merit sau nu apar ca produs propriu al cutărui 
ins. Noi sîntem obişnuiţi să le considerăm mai puţin pe această 
latură a lor şi tot astfel mai puţin ca produs, ci mai curînd ca 
pe ceva ce est e, ca obligație morală ; întrucît noi avem în mai 
mare măsură conștiința universalului, însuși individualul pur, 
conștiința interioară proprie e pusă ca esență, ca datorie, ca 
universal. De aceea, la noi, aceste virtuţi fie că sint realmente 
mai mult laturi ale predispoziţiilor naturale, fie că au forma 
necesarului în general. Pentru antici, dimpotrivă, individua- 
lul este forma generalului, încît el se înfăţişează ca o lucrare 
a voinţii individuale şi nu a virtuţii generale, apare deci ca 
însușire particulară. Tot astfel nici virtuțile lui Socrate nu 
au forma moravurilor sau a unei înclinații naturale ori a nece- 
sităţii, ci au forma unei determinări independente. E lucru 
cunoscut că înfăţişarea lui exterioară indica o natură stăpi- 
nită de pasiuni urîte și vulgare ; dar ela înfrînat această natură, 


cum și mărturiseşte el însuşi. 


El se înalță în fața noastră ca una dintre acele mari naturi 
plastice, acei indivizi turnaţi absolut dintr-o singură bucată, 
cum sîntem obişnuiţi să întîlnim adesea în acea epocă, — o operă 


FILOZOFIA LUI SOCRATE 373 


de artă clasică desăvîrşită care s-a ridicat ea însăşi la o atare 
înălțime. Aceste naturi nu sînt făcute de împrejurări, ci ele 
însele au realizat în mod independent dintr-însele ceea ce au 
fost ; ele au devenit ceea ce ele însele au voit să fie şi au ră- 
mas credincioase faţă de ceea ce au devenit. Într-o operă de 
artă adevărată, latura prin care excelează este faptul că ea 
înfăţişează o idee oarecare, întrupează un caracter, încît fie- 
care trăsătură este determinată de această idee; şi întrucît 
s-a realizat aceasta,opera de artă este, pe de o parte, vie, pe 
de altă parte, frumoasă : frumuseţea supremă, realizarea cea 
mai desăvîrşită a tuturor laturilor individualităţii, se înfăp- 
tuieşte conform unui unic principiu interior. Astfel de opere 
de artă sînt şi oamenii mari ai acelei epoci. Individul cel mai 
plastic modelat ca om de stat este Pericle, și în jurul lui, ase- 
menea unor stele, sînt Sofocle, Tucidide, Socrate și alţii. Ei 
şi-au modelat individualitatea lor dîndu-i existență, o exis- 
tență particulară, un caracter care le domină ființa, un prin- 
cipiu realizat în toată fiinţa lor. Pericle s-a format absolut 
singur ca om de stat. Se povesteşte despre el că, din momentul 
în care s-a dedicat treburilor statului, n-a mai rîs, n-a parti- 
cipat la nici un banchet * şi a trăit numai pentru scopul căruia, 
se dedicase. Tot astfel şi Socrate, prin arta și forţa voinței 
sale conștiente de sine, și-a format un caracter determinat, 
cîştipîndu-și destoinicie în vederea îndeletnicirii căreia își de- 
dicase viața. Mulțumită principiului său — conform căruia 
geniul convingerii interioare este baza care trebuie să fie con- 
siderată de om ca ceea ce importă în primul rînd — a atins el 
acea mărime, a exercitat acea îndelungată influență care e 
şi azi încă hotărîtoare în ce priveşte religia, ştiinţa şi dreptul. 
Tennemann repetă „că ştim, desigur, cc a fost el, dar 
nu ştim cum a devenit el ceea ce a fost **. 

Socrate a fost un model de virtuţi morale: înțelepciune, 
modestie, cumpătare, stăpînire de sine, simţ de dreptate, 
vitejie, inflexibilitate, simţ ferm al echităţii în faţa tiranilor 
şi a 9îjuos-ului, poporului fiind lipsit de cupiditate, de tendințe 
spre dominare. Socrate a fost un bărbat înzestrat cu aceste 
virtuţi, un model de virtute, calm, pios. Indiferenţa lui față 
de bani este rezultatul propriei sale hotărîri, deoarece, po- 
trivit moravurilor epocii, instruind tineretul, el ar fi putut 


* Plutarh, Pericle, c. 5 şi 7. 
** 'Tennemann, vol. II, p. 26. 

cîştiga bani, ca şi ceilalți dascăli. Pe de altă parte, aceasta 
era la libera alegere, nu ca la noi, unde retribuţia este ceva 
statornicit, încît cel ce n-ar lua nimic ar călca un obicei, ar 
face impresia că vrea să se distingă şi ar fi mai curînd deza- 
probat decît lăudat ; învățămîntul nu era încă un lucru care 
să privească statul, abia sub împărații romani au existat 
şcoli cu dascăli salariați. 

Cumpătarea lui Socrate în viață se datorește şi ea con- 
ştiinţei sale; dar ea nu este un principiu rigid, artificial, ci 
Socrate o practică după împrejurări : în societatea altora el 
era om de petrecere. Cel mai bine este zugrăvită de Platon 
cumpătarea lui în privința vinului. În Simpozion vedem ce 
înțelegea Socrate prin virtute. Avem aici o scenă foarte ca- 


"racteristică. În Simpozion, Alcibiade nu mai e treaz cînd intră 


la un banchet dat de Agaton cu ocazia victoriei cîştigate de 
o tragedie a sa, în ziua precedentă, la o serbare. Socictatea 
băuse. Cum banchetul dura din ziua precedentă, oaspeţii, 
printre care era şi Socrate, au hotărît să bea puţin în seara 
aceea, nu cum era obiceiul la ospeţele greceşti. Alcibiade, vă- 
zînd că a sosit în societatea unor oameni treji şi că nu găseşte 
o dispoziţie ca aceea a sa, se declară rege al banchetului, în- 
tinzîndu-le celorlalți cupa pentru a-i ridica la nivelul său. 
Însă despre Socrate spune că nu poate face nimic cu el, căci 
acesta rămîne cum este, oricât ar bea de mult. Platon pune 
apoi pe cel ce reproduce vorbirile celor de la banchet să po- 
vestească că Alcibiade la sfîrşit a adormit pe perne împreună cu 
ceilalți; că dimineața, cînd s-a trezit, Socrate, cu paharul 
în mînă, se mai întreținea încă cu Aristofan şi cu Agaton despre 
tragedie și comedie, discutînd dacă cineva poate fi în acelaşi 
timp poet creator de tragedii şi creator de comedii; că după 
aceea Socrate, la ora obișnuită a.ieşit, s-a dus în piaţa pu- 
blică şi în gimnazii, ca și cînd nimic nu s-ar fi întîmplat, şi a 
petrecut acolo toată ziua ca de obicei *. Aceasta nu e o cum- 
pătare care ar consta din cît mai puţină plăcere, nu este o 
sobrietate și mortificare intenționată, ci o forță a conştiinţei 
care se menţine chiar și în mijlocul exceselor corporale. Ve- 
dem din toate acestea că noi nu trebuie să ni-l închipuim nici- 
decum pe: Socrate în felul litaniei despre virtutea morală. 

Ceea ce se numește comportare față de alţii la Socrate 
este nu numai justă, adevărată, corectă, cinstită, manierată, 


* Platon, Banchetul, pp. 212, 176,213—214,223 (pp. 447, 376—378, 449— 


-450, 468—469). 

ci el ne înfățișează un exemplu de cea mai perfectă urbanitate 
atică, şi aceasta, atît la Xenofon, cît şi la Platon. Libertatea 
cea mai mare de mișcare în orice împrejurări, o ușurință la 
vorbă şi de a vorbi deschis, dar totdeauna cu prudență, con- 
vorbirea avînd un conţinut interior general, dar realizînd în 
acelaşi timp totdeauna contactul just, viu, liber cu indivizii 
şi cu situaţia în care ea se desfășoară : comportare a unui om 
extrem de cultivat, care în relaţiile lui cu alţii nu accentuează 
niciodată prea apăsat ceea ce îi este propriu şi care evită ceva 
contrariânt, dur pentru alții. 


Filozofia lui Socrate şi modul lui de a filozofa ţin 
de modul lui de viață. Viaţa lui şi filozofia lui sînt. dintr-o 
singură bucată. Gîndirea lui filozofică n-a însemnat retra- 


gere din prezent şi din existența concretă în regiunile libere 


şi pure ale gîndului. Această legătură cu viața exterioară este 
însă întemeiată pe faptul că filozofia lui nu s-a încheiat în sis- 
tem ; dimpotrivă, modul lui de a filozofa conţine el însuşi (ca re- 
tragere din realitate, din ocupaţii, ca Platon) în sine tocmai 
această legătură cu viața obişnuită. 

Acum, cât priveşte ocupaţia mai precisă a lui Socrate, 
învățătura sa filozofică sau propriu-zis, relaţiile lui cu ori- 
cine (căci de o doctrină în sensul propriu al cuvîntului nu 
poate fi vorba), cu cei mai diferiți oameni, aparținînd tuturor 
claselor, avînd vîrstele 'cele mai diverse şi ocupaţii foarte di- 
ferite, deci cît priveşte viața lui de relaţii filozofice, ea s-a 
desfășurat în exterior, ca viața atenienilor în general. Adică 
cea mai mare parte a zilei o petreceau, fără ocupaţie propriu- 
zisă, prin piaţă, sau hoinărind în palestrele publice, unde în 
parte îşi făceau exerciţiile gimnastice, dar mai cu seamă stă- 
teau la taifas. Acest fel de conduită nu era posibil decît po- 
trivit modului de viață atenian : cele mai multe munci pe care 
le face azi un cetățean liber al unei țări — deopotrivă un re- 
publican liber, ca şi un cetățean liber al imperiului — le în- 
deplineau sclavii şi erau considerate ca fiind nedemne pentru 
bărbaţii liberi. Cetăţeanul liber putea fi şi meșteşugar, însă el 
avea sclavi care făceau treburile, așa cum are azi un maistru 
ucenici. În ziua de azi, o astfel de viaţă hoinară nu s-ar potrivi 
de loc cu moravurile noastre. Aşa hoinărea și Socrate, între- 
ţinîndu-se permanent şi schimbînd păreri etice *. (Un oarecare 


* Xenofon, Memorab., I, 1, § 10. 

pantofar cu numele Simon l-a frecventat mult pe Socrate 
şi a scris dialoguri socratice.) Ce făcea Socrate este ceea ce îi 
aparţine în propriu, ceea ce în general poate fi numit morali- 
zare; dar aceasta nu este un fel de predică, de admonestare, 
de învăţătură şi moralizare tristă etc., deoarece așa ceva nu-şi 
avea loc printre atenieni şi în cuprinsul urbanităţii aticc; 
aşa ceva nu este un raport reciproc, liber, rațional. Ci Socrate 
angaja cu toată lumea conversații, condus de acea desăvîr- 
şită urbanitate atică care, fără să afișeze pretenţii şi prezumții, 
fără a voi să instruiască pe alţii şi să le impună, păstrează in- 
tegral drepturile libertăţii şi o cinsteşte, înlăturînd totodată 
tot ceea ce este brut. Astfel, dialogurile lui Xenofon, dar cu 
deosebire acelea ale lui Platon, aparţin celor mai perfecte 
modele de fină cultură socială. 


1. În această conversaţie este cuprinsă filozofarea lui 


“Socrate, şi în general după nume cunoscuta metodă 


socratică, care, după natura ei, trebuia să fie dialectică. 
Maniera lui Socrate nu este ceva făcut, [ceva forțat]; în schimb, 
dialogurile modernilor, tocmai fiindcă această formă nu era 
justificată de nici un temei interior, trebuiau să devină plic- 
tisitoare şi încete. Principiul filozofării lui Socrate, din contra, 
coincide cu însăşi metoda ca atare. În consecință, ea poate 
nici să nu fie numită metodă, ci ea este un mod ce se identifică, 
total cu ceea ce are specific Socrate. Principalul ei conţinut 
este cunoașterea binelui ca fiind absolutul,îndeosebi în le- 
gătură cu acțiunile noastre. Această problemă o consideră 
atît de importantă, încît ştiinţele, cercetarea a ceea ce e ge- 
neral în natură și în spirit etc. pe de o parte le înlătura cl 
însuşi, iar pe de altă parte cerea altora să le înlăture *. Astfel 
putem spune că, din punctul de vedere al conţinutului filozo- 
fia lui Socrate era o filozofie cu totul practică. Însă metoda, 
socratică constituie latura principală a acestei filozofii. 
Conversaţia lui Socrate (această metodă) avea particu- 
laritate : a«) de a-l face pe fiecare, cu o anumită ocazie, să re- 
flecteze asupra îndatoririlor sale, ocazie care se oferea de la 
sine sau pe care o provoca el însuşi intrînd în atelierele croi- 
torilor şi pantofarilor şi angajîndu-se într-o discuţie cu ei. 
În chipul acesta, el intra în vorbă cu tineri şi bătrîni, cu pan- 
tofari şi fierari, cu sofişti şi oameni politici, cu cetățeni de 


* Xenofon, Memorab., I, 1, $$ 11—16; Aristotel, Metaphys., I, 6. 

tot felul, ocupîndu-se de interesele lor, fie ele interese casnice, 
probleme de edreaţie a copiilor, fie interese legate de ştiinţă, 
de cunoaşterea adevărului etc.; pleca de la un scop pe care 
i-l oferea întîmplarea și f) îi conducea pe toţi aceștia de la 
cazul determinat la gîndirea generalului, trezea în fiecare 
capacitatea de a gîndi prin propriile sale forțe, producea con- 
vingerea şi conştiinţa Gespre ceea ce este just: ce e general, 
adevărat şi frumos, valabil în sine şi pentru sine. Acest lucru 
el îl realiza cu ajutorul faimoasei metode socratice. Despre 
această metodă să vorbim înainte de a trata despre conţinutul 
filozofiei lui Socrate. — Metoda are mei alcs două laturi: 
a) dezvoltarea generalului din cazul concret * şi scoaterea la 
lumina zilei a conceptului carc în sine există în orice con- 
ştiinţă ; ß) dizolvarea generalului, a determinaţiilor admise, 
devenite rigide, ale reprezentării şi gîndirii, determinaţii pri- 
mite în mod nemijlocit în conştiinţă, şi infirmarea acestora 
prin ele înseşi şi prin concret. Acestea sînt laturile generale 
ale metodei lui Socrate. 

-a. Mai precis, unul dintre momentele metodei lui de la 
care pleca de obicei este acesta: propunîndu-şi să trezească 
în om gîndirea, el caută să trezească neîncrederea în presu- 
poziţiile ei, după ce credinţa se clătinase deja şi oamenii erau 
nevoiţi să caute în ci înşişi ceea ce este: El sefacecă acceptă 
reprezentări obișnuite, începe de la ele; acest lucru îl face 
şi cînd vrea să dea de gol maniera sofiştilor. Acest procedeu 
îi apare interesant eu deosebire cînd este vorba de tineri: 
ei trebuie să simtă nevoia de cunoaştere (nevoia de a gîndi 
prin ei înşişi). Faptul că el acceptă reprezentări obişnuite, 
că le primeşte de la altul dă impresia că el se înfăţişează ca 
unul care nu ştie și care îi face pe ceilalți să vorbească, fiindcă 
el nu cunoaşte lucrul respectiv ; şi atunci întreabă cu aparentă 
naivitate cerînd să i se spună de ceilalţi, să-l învețe şi pe el. 
Aceasta este latura celebrei ironii socratice. — Ea 
are la el forma subiectivă a dialecticii ; ea este un mod de con- 
duită în contactul cu oamenii : dialectica este temei al obiectului, 
ironia este un mod particular de comportare de la persoană 
la persoană. Ceea ce voia el să obţină cu ajutorul ei era ca cei- 
lalți să se pronunțe, să arate care le sînt principiile. Şi din fie- 
care teză determinată sau' din dezvoltarea ei, Socrate deriva 
contrariul .a ceeă ce exprima respectiva teză; anume el nu 


* Aristotel, Metaphys., XIII, 4. 

afirma contrariul acestei teze sau definiţii, ci, examinînd aceas- 
tă  determinație, arăta cum chiar în ea înşăşi se cuprinde 
tocmai contrariul ei. Sau uneori el dezvoltă dintr-un caz con- 
cret şi contrariul lui. Din ceea ce oamenii consideră ca fiind 
adevărat, el îi face să tragă ei înșişi consecinţe şi să recunoască 
apoi că acestea vin în contradicţie cu altceva, considerat de 
ei tot ca principiu ferm. În felul acesta, Socrate îi învaţă deci pe 
aceia cu care intra în vorbă să ştie că nu ştiu nimic; ba, ceea 
ce e mai mult, el înşuşi spunea despre sine că nu ştie nimic 
şi că, prin urmare, nici nu-i învață pe alţii. De fapt, se şi poate 
spune că Socrate nu ştia nimic, deoarece el n-a ajuns să aibă 
o filozofie şi să elaboreze o ştiinţă. El își da seama de acest 
lucru şi nici n-a fost scop al lui să aibă o știință. 

Pe de o parte, această ironie pare a fi ceva neadevărat : 
Socrate spune că el nu ştie cutare lucru şi-i sondează pe oameni ; 
dar, privind mai de aproape, aceasta înseamnă că nu se ştie 
ce reprezentări are celălalt despre obiectul în discuție. Cînd 
se discută despre lucruri care prezintă interes general și se 
susține una şi alta despre ele, raportul este totdeauna acela 
că fiecare ins presupune anumite reprezentări ultime, cuvinte 
ultime, care, fiind generale, sînt presupuse cunoscute, aşa 
încît această cunoştiință ar fi reciprocă. Dacă însă într-adevăr 
e vorba să se ajungă la cunoaștere [veritabilă], tocmai aceste 
presupoziții sînt acelea care trebuie supuse examenului. — Ast- 
fel, în timpul din urmă se discută mult despre credință şi ra- 
ţiune : credința şi cunoașterea sînt interese ale spiritului care 
ne preocupă în prezent ; în aceste discuţii fiecare se comportă 
ca şi cînd el ar şti bine ce este'rațiunea ete. şi trece de nepoli- 
teţe să-l întrebi ce este rațiunea, presupunîndu-se că acest 
lucru îl ştie oricine. Cele mai multe dispute se nâsc pe această 
temă. Acum zece ani * un teolog celebru a formulat 90 de teze 
despre rațiune ; erau probleme foarte interesante, dar nu s-a 
ajuns la nici un rezultat, cu toate că s-a dus discuţie mare 
în jurul acelor teze : cutare susține credința, celălalt rațiunea 
şi lucrurile se opresc aici, la această opoziție. Rațiunea şi 
credința se deosebesc, desigur, una de alta, dar unicul mod 
prin care s-ar putea produce o înțelegere este tocmai expli- 
carea a ceea ce se presupune drept cunoscut; (nu se ştie ce 
este credința şi ce este rațiunea). Numai prin indicarea deter- 
minaţiilor poate ieși la iveală elementul comun, numai astfel 


* Prelegerile din 1825. 

pot deveni fructuoase acest fel de probleme şi eforturile de oz 
rezolvare a lor; altfel se poate discuta și flecări ani îndelun- 
gaţi despre ele fără să se realizeze nici un progres. 

Ceea ce conține mare în ea ironia lui Socrate este faptul 
«că prin ea omul este adus să-și concretizeze reprezentările ab- 
stracte, să le dezvolte. Cînd spun că eu ştiu ce este rațiunea, 
ce este credința, acestea nu sînt decît reprezentări cu totul 
abstracte. Ca ele să devină concrete e necesar să fie explicate, 
să se pornească de la presupoziția că nu se știe, propriu-zis, 
“ce sînt ele. Această explicare a unor astfel de reprezentări o 
provoacă Socrate ; şi acesta este adevăratul conţinut al ironiei 
socratice. Unul vorbeşte de credință, celălalt de rațiune, dar 
nu se știe ce-şi reprezintă ei prin aceste cuvinte ; totuși unicul 
lucru care importă este conceptul, aducerea lui în conștiință ; 
este vorba de a dezvolta ceea ce e numai reprezentare și de 
aceea ceva abstract. 

S-a vorbit mult şi în timpul din urmă despre ironia so- 
cratică. Ceea ce este simplu în ea este numai faptul că Socrate 
accepta ca valabil ceea ce i se răspundea, așa cum acesta era 
nemijlocit reprezentat, admis. (Orice dialectică acceptă ca vala- 
bil ceea ce, zice-se, trebuie să fie valabil, îl acceptă ca şi cînd 
ar fi valabil şi lasă distrugerea interioară însăși să se dezvolte 
într-însul ; ironia universală a lumii.) Unii au voit să facă 
cu totul altceva din această ironie, conferindu-i amploarea unui 
principiu general. Friedrich von Schlegel este acela care a avut 
mai întîi acest gînd, iar Ast l-a repetat. După ei, ironia ar fi 
modul suprem de comportare al spiritului şi a fost înfăţişată 
ca fiind tot ce e mai divin. Ast spune : „Cea mai vie iubire de 
tot ce e frumos în Idee, ca şi în viață, anima conversațiile lui, 
ca viață interioară, insondabilă”. Această viaţă ar fi ironia. 
„De ironie el se folosea mai cu seamă contra sofiștilor, pentru 
a doboriî prezumția ştiinţei lor”. Această ironie este o întor- 
sătură dată filozofiei lui Fichte; ea derivă din această filo- 
zofie şi constituie un punct esențial pentru înțelegerea noţi- 
unilor cu care operează epoca cea mai nouă. Ea înseamnă li- 63 
chidarea tuturor lucrurilor de către .conștiința subiectivă : 
„Eu sînt acela care prin gîndirea mea cultivată pot reduce la 
nimic toate determinaţiile, determinaţii ale dreptului, ale mo- 
ralităţii obiective, ale binelui etc.; şi eu ştiu că, atunci cînd 
ceva îmi apare ca bun, ca valabil, eu pot să-l socotesc şi invers. 
Mă. ştiu pe mine absolut stăpîn peste aceste determinaţii, le pot 
face să fie valabile și tot astfel să nu fie; totul este pentru 

mine adevărat numai în măsura în care îmi convine mie în 
acest moment”. — Ironia este jocul cu toate; această subiec- 
tivitate nu mai ia nimic în serios. Ea consideră ceva în serios, 
dar îl nimiceşte din nou şi poate transforma totul în pură apa- 
rență. Orice adevăr înalt şi divin se dizolvă în nimic (în trivial), 
orice seriozitate este în același timp glumă. De ironie ar ţine 
chiar seninătatea, greacă, aşa cum se manifestă ea deja în poe- 
mele lui Homer, unde Amor îşi bate joc de puterea lui Zeus 
şi a lui Marte, Vulcan, șchiopătînd, serveşte zeilor vin, iar 
nemuritorii zei se pornesc pe rîs nesfîrșit, unde Juno o pălmuieş- 
te pe Afrodita. S-a găsit tot astfel ironie în sacrificiile anti- 
cilor care consumau ei înşişi ceea ce era mai bun, în durerea 
care surîde, în fericirca şi veselia cea mai mare, fericire care 
stoarce lacrimi, în rîsul sarcastic al lui Mefistofel, în general 


în orice trecere dintr-o extremă într-alta, de la ceea ce e ex- 


celent la ceea ce e mai rău: duminică dimineaţa plin de umi- 
linţă, cazi în ţărînă, doborît de cea mai protundă pocăință, 
lovindu-te în pieptul zdrobit de păreri de rău, iar seara mă- 
nînci şi bei pînă nu mai poţi, te rostogolești în toate plăcerile, 
jug contra căruia sentimentul demnității proprii trebuie iarăşi 
să intervină. Ipocrizia este înrudită cu ironia aceasta, este 
cea mai mare ironie. ,,Viaţa interioară cea mai profundă” 
de care vorbeşte Ast este tocmai bunul plac subiectiv, divi- 
nitatea aceasta interioară care se ştie pe sine deasupra a toate. — 
Ca iniţiatori ai acestei ironii, despre care ni se spune că este 
„viaţa cea: mai: profund interioară”, au fost desemnaţi pe 
nedrept, Socrate şi Platon, cu toate că ei au un moment de 
subiectivitate. I-a fost hărăzit epocii noastre să pună în valoare 
această ironie. Se pretinde că divinul trebuie să fie ţinuta nega- 
tivă, contemplarea, conştiinţa deşertăciunii tuturor lucrurilor ; 
singură vanitate a.mea mai rămîne în picioare în mijlocul acelei 
deșertăciuni. A face din conştiinţa nimiceniciei tuturor lucru- 
rilor, ceva . suprem, poate fi, desigur, o viaţă profundă, dar 
profunzimea, aceasta nu e decât o adincime a vidului, cum 
poate părea în vechea comedie a lui Aristofan. Ironia lui So- 
crate este foarte departe de această ironie a epocii noastre. 
La, Socrate, ironia are, ca şi la Platon, o semnificaţie limitată. 
Ironia determinată a lui Socrate este mai mult o ma- 
nieră de a conversa, este seninătatea sociabilă ; ea nu înseamnă 
nicidecum acea negaţie pură, acea comportare negativă ; 
nu este rîs sarcastic, nici fățărnicia că Ideea ar fi numai glumă. 
Ironia tragică a lui Socrate este însă opoziţia reflectării 

lui subiective împotriva moralității existente; ea nu e con- 
ştiinţa că el se găsește deasupra acestei moralităţi, ci scopul 
lipsit de prevenţie de a îndruma spre adevăratul bine, 
spre Ideea generală. 


b. Al doilea moment este ceea ce Socrate a numit mai 
precis arta moşitului, moştenită oarecum de la mama 
sa *, arta de a ajuta gîndurile- să vină pe lume, gînduri pe care 
le conţine deja conştiinţa fiecărui om, arta de a descoperi în 
conștiința concretă, nereflectată generalul concretului sau de 
a deriva, din ceea ce este afirmat ca general, contrariul aces- 
tuia, cuprins deja în el. Aceasta Socrate o face prin întrebări, 
motiv pentru care procedeul acesta , constituit din întrebări 
şi răspunsuri, a fost numit metodă socratică. Însă această me- 
todă conține mai mult decît ceea ce se dă în întrebări şi răs- 
punsuri. Socrate întreabă şi cere să i se răspundă ; întrebarea 
are un scop, în schimb răspunsul pare a fi întîmplător. În dia- 
logul tipărit, răspunsurile sînt cu totul la discreţia autorului ; 
dar a găsi în realitate oameni care răspund astfel este altceva. 
Despre tinerii care îi răspund lui Socrate se poate spune că 
sînt firi plastice; ei răspund numai exact la întrebare, iar 
acestea sînt puse astfel încît să ușureze foarte mult răspunsul, 
excluzînd în acelaşi timp orice arbitrar. Această manieră 
implică în ea plasticul însuşi şi o vedem înfățișată în expunerile 
pe care le face Socrate la Platon şi la Xenofon. Acestui fel 


fel de a răspunde îi este cu deosebire opus acela în care se răs- . 


punde altceva decît ceea ce se întreabă, în care nu se răspunde 
în legătură cu întrebarea. La Socrate, dimpotrivă este respec- 
tată perspectiva (punctul de vedere), latura pe care o stabi- 
leşte cel ce întreabă, cel ce răspunde replicîind numai din ace- 
laşi punct de vedere. Alta este maniera acolo unde interlo- 
cutorul vrea să se şi facă remarcat, introducînd un alt punct 
de vedere; fără îndoială, acesta este spiritul unei conversații 
vii. Dar o astiel de întrecere este exclusă din această manieră 
socratică de a răspunde; principalul era aici să nu te în: 
depărtezi de subiect. Dorinţa să ai cu orice preţ dreptate, să te 
impui, întreruperea discuţiei cînd observi că ajungi în încurcă- 
tură, devierile printr-o glumă sau prin refuzul de a răspunde, 
toate aceste procedee sînt excluse din maniera socratică ; ele 
nu aparțin bunelor moravuri şi cu deosebire nu fac parte din 
desfășurarea conversaţiei socratice. De aceea nu trebuie să ne 


* Cf. Platon, Teetet, p. 210 (p. 322). 

mirăm că, în dialoguri, cei întrebaţi răspund atît de precis: 
în sensul în care sînt întrebaţi; acesta este aspectul plastic: 
al manierei socratice. Dimpotrivă, în cele mai bune dialoguri 
moderne se amestecă totdeauna arbitrarul a ceea ce e întîm-- 
plător. "Deosebirea aceasta se referă deci la exterior, la ceea. 
ce este de natură formală. 

Lucrul principal spre care tindea Socrate cu întrebările: 
lui nu era altceva decît scoaterea a ceva general din particularul 
reprezentărilor, al experienței noastre, din ceea ce există în. 
chip naiv în conştiinţa noastră. Pentru a aduce la conștiință. 
în această formă generală ceea ce e bine şi ceea ce e just, So- 
crate pleca de la cazuri concrete, de la ceva acceptat de în- 
săşi persoana cu care se întreținea. De pe această primă pozi- 
ție el nu înainta, pe baza legăturii conceptelor şi în virtutea. 
purei necesități, mai departe, ceea ce ar fi o deducție, un raţio- 
nament sau, în general, o concluzie stabilită prin concept, 
ci Socrate analiza acest concept aşa cum este el prezent, fără. 
gîndire, în conştiinţa naturală, universalul confundat în materie, 
aşa încît scotea de aici generalul ca general ; el izola apoi con- 
cretul (accidentatul), indica gîndul general implicat în el și 
aducea în felul acesta la conștiință o propoziție generală, o 
determinație generală. Acest mod de a proceda îl şi întîlnim 
deosebit de des în dialogurile lui Platon, la care poate fi con- 
statată o excepţională abilitate în această privință. Acest pro- 
cedeu este identic cu felul în care se formează conştiinţa gene- 
ralului în orice om; formarea conştiinţei de sine, dezvoltarea 
raţiunii este conştiinţa generalului. Copilul, omul lipsit de 
cultură trăiesc în reprezentări concrete singulare ; însă adultul 
şi cel ce se cultivă, întrucît — făcînd acest lucru — se retrage în 
sine, cîştigă acum prin reflectarea asupra generalului și fi- 
xarea lui o libertate de mişcare în lumea abstracţiilor şi a. 
gîndurilor asemănătoare cu aceea pe care mai înainte o ma- 
nifestau în domeniul reprezentărilor concrete. Separarea acea- 
sta [a generalului] de particular este întreprinsă cu mare pro- 
lixitate, sînt aduse o mulțime de exemple. Dar pentru noi, 
care sîntem formaţi întru reprezentarea abstractului, care încă. 
în tinereţe învăţăm principii (nci cunoaştem generalul şi-l. 
putem sesiza), felul socratic al așa-numitei condescendenţe: 
— degajarea generalului din atîtea date particulare, acea; 
complacere în exemple — are adesea ceva obositor, plic- 
tisitor. Generalul în cazul concret ne este îndată prezent ca, 
general ; reflexia noastră este deja obișnuită cu generalul şi 

noi nu avem nevoie de degajarea meticuloasă, fastidioasă a aces- 
tuia ; și, după ce Socrate a degajat abstracţia şi a pus-o în fața 

conştiinţei, iarăşi nu avem nevoie ca, pentru a o fixa ca, general, 
să ni se aducă o atît de mare cantitate de exemple şi să mai 
fie repetat cel dintîi pentru ca prin această repetare să se pro- 
ducă fermitatea subiectivă a abstracţiei. 

Lucrul principal este astfel dezvoltarea generalului dintr-o 
reprezentare cunoscută, prin propria conştiinţă a acelora cu 
care se întreține Socrate. Primul rezultat poate fi că conşti- 
inţa se miră de faptul că este conţinut aşa ceva în ceea ce e 
cunoscut, ceva ce ea n-a căutat de loc în acesta. De exemplu, 
oricine cunoaşte devenirea are reprezentarea devenirii. Dacă 
reflectăm asupra devenirii, constatăm că ceea ce devine nu 
există şi totuși totodată există; în devenire avem şi ființă şi 
neființă. Și cu toate acestea devenirea este această reprezen- 
tare simplă : ea e o unitate de deosebiri, care sînt între ele atât. 
de enorm deosebite cum sînt ființa şi neantul ; devenirea este. 
identitatea fiinţei şi neantului. Ne poate surprinde faptul că 
în această reprezentare simplă există o diferență atît de 
enormă. 

c. Dezvoltînd acest general, rezultatul obţinut de 
Socrate era pe de o parte, rezultatul formal de a aduce pe 
interlocutori la convingerea că, deşi crezuseră că cunose atit. 
de bine obiectul [în discuţie], îşi dau acum seama că „ceea ce 
am ştiut s-a infirmat pe sine însuşi”. Așadar, Socrate diviza. 
întrebările în aşa fel încît interlocutorul era constrîns să admită. 
poziţii care conţineau contrariul poziţiei de la care plecase. 
Aceștia, confruntîndu-și reprezentările, veneau în contradicţie: 
cu ei înşişi. — Acesta este conţinutul celei mai mari părți a. 
convorbirilor lui Socrate. Prin urmare, Socrate a dezvoltat 
puncte de vedere care erau opuse celui pe care îl avea la început 
conştiinţa. Primul efect al acestui procedeu era deci tulburarea 
conştiinţei în sine, încît aceasta ajungea în încurcătură. Provo- 
carea acestei încurcături, iată tendința principală a întreţi- 
nerilor lui Socrate ! Prin aceasta el vrea să trezească judecata, 
conştiinţa, ruşinea de faptul că ceea ce credem că este adevărul 
încă nu e adevărul, că, dimpotrivă, acest presupus adevăr se 
clatină. De aici trebuia să se nască nevoia de a depune un efort 
mai serios spre a ajunge la cunoaştere. Aceasta este latura 
principală a comportării socratice. 

Exemple în această privinţă ne dă Platon în al său Menon. 
Aici Socrate întreabă : ‚Menon, pe zei, spune-mi ce crezi că. 


67 


89 


384 ISTORIA FILOZOFIEI ELENE 1. II 


e virtutea ?”. Menon trece îndată la deosebiri, definind virtutea 
bărbatului, a femeii : „Virtutea bărbatului este aceea de a fi 
destoinic în treburile statului şi în acelaşi timp, de a ajuta, 
prietenilor și a face rău dușmanilor ; virtutea femeii este să-și 
conducă gospodăria ; alta este virtutea copilului (a băiatului), 
a tînărului, a moşneagului” etc. Socrate se angajează cu el 
în discuţie, replicînd că nu despre aceasta l-a întrebat, ci despre 
„Virtute în general, care cuprinde în ea toate virtuțile. Menon: 
Aceasta este puterea de a sta în fruntea altora, de a porunci”. 
Socrate face observaţia : ,,Virtutea băiatului și.a sclavului nu 
constă în a porunci”. Menon răspunde că nu ştie ce ar 
putea fi virtutea în general, aceea ce s-ar găsi în toate virtu- 
ţile. Socrate: Este ca şi cu figura, care este ceea ce au 
comun rotundul, cvadrunghiularul”” etc.* Intervine apoi o 
digresiune. „Menon: Virtutea este putinţa de a-ţi. procura 
bunurile pe care le dorești”. Socrate ripostează că: «) este 
lucru de prisos să îngrămădim bunuri „cînd ştim că omul 
nu dorește ceea ce știe că e un rău”; p) „deci aceste bunuri 
trebuie să fie agonisite pe cale justă”. Socrate îl aduce pe 
Menon în încurcătură; se vede că reprezentările lui Menon 
sînt false. Acesta spune atunci: ,„„Mai demult, înainte de a te 
cunoaşte personal, am auzit despre tine, Socrate, că tu însuţi 
eşti în îndoială (ămopeis) şi-i aduci şi pe alţii într-o astfel 
de stare (îi încurei). ). Şi acum mă vrăjeşti. şi pe mine (YonTeveig 
xxl PXPuATTELG xX GTEeXvâG xatenáðes), încît sînt în mare 
încurcătură (mops). Şi, ca să vorbeşe în glumă, îmi 
vine să cred că tu semeni leit cu peştele de mare numit 
torpilă. Căci despre el se spune că face să încremenească pe 
oricine se apropie de el şi îl atinge. Aşa ai făcut tu cu mine, 
mi-ai narcotizat (vapxăv) şi sufletul şi trupul, căci nu mai 
ştiu să-ţi răspund ; şi doar de zeci de-mii de ori am ţinut cuvîn- 
tări (Aóyovc) în fața multor oameni despre virtute și, după 
cum mi s-a părut, am vorbit foarte- bine: Acum însă nu ştiu 
absolut de loc ce trebuie să spun. De aceea tu chibzuieşti bine 
lucrurile cînd nu călătorești printre străini ; aceştia lesne te-ar 
ucide, „,socotindu-te vrăjitor” **. Socrate vrea „să caute” ma 
departe. Atunci Menon spune : „Cum poţi căuta.ceva despre 
care afirmi că nu ştii ce este ? Poţi dori tu ceva ce nu cunoşti ? Da- 
că-l găseşti în mod întîmplător, cum vei recunoaşte că acest ceva 


* Platon, Menon, pp. 71—76 (pp. 327—337). 
** Ibidem, pp..77—80 (pp. 339—346). 


FILOZOFIA LUI SOCRATE 385 


este ceea ce ai căutat, deoarece tu mărturiseşti că nu-l cunoşti ?** 
În felul acesta, sfirgese o mulțime de dialoguri xenofontice şi 
platonice, lăsîndu-ne cu totul nesatistăcuţi în ceea ce priveşte 
rezultatul (conţinutul). Astfel, în Lysis [discuţia dusă în jurul 
problemei] : ce produce iubire şi prietenie între oameni ? Repu- 
blica are ca introducere : Ce este just? Punerea aceasta în 
încurcătură are ca efect de a îndemna la reflectare, şi acesta 
este scopul urmărit de Socrate. Această latură pur negativă 
este. lucrul esenţial. În general, filozofia trebuie să înceapă 
cu o încurcătură şi aceasta o produce pentru sine filozofia: 
trebuie să te îndoieşti de toate, trebuie să părăseşti toate presu- 
poziţiile spre a redobîndi totul, ca produs pe baza conceptului. 

Elementul afirmativ pe care îl dezvoltă în conştiinţă 
Socrate, iată ce trebuie arătat acum mai de aproape. Acest 
ce afirmativ nu este altceva decît binele, în măsura în care el 
este produs din conștiință cu ajutorul cunoaşterii: binele, 
frumosul pe care-l cunoaștem, ceea ce numim Idee, veșnicul, 
binele, universalul în sine şi pentru sine, care este determinat 
prin gînd. Acest gînd liber produce generalul, adevărul şi, 
întrucît acesta e scop, binele. În această privință Socrate se 
deosebeşte de sofişti, este chiar opus lor. Aceştia spun că omul 
este măsura tuturor lucrurilor, ceea ce e încă nedeterminat; 
e cuprinsă aici încă propria determinaţie a omului; omul tre- 
buie să facă scop din sine ; se cuprinde încă aici particularul. 
Şi la Socrate găsim judecata că omul este măsura, dar omul 
ca gîndire ; acest lucru, exprimat în mod obiectiv, este ade- 
vărul, binele. Nu e îngăduit să-i considerăm pe sofiști drept 
criminali fiindcă n-au făcut din bine principiu; aceasta ţine 
de lipsa de linie fermă a epocii ; descoperirea pinelui nu fusese 
încă făcută de către. Socrate ; de acum vom avea la bază tot- 
deauna binele, adevărul, ceea .ce este just. „Omul este măsura 
tuturor lucrurilor” exprimă o treaptă a culturii; faptul însă 
că binele este scop în sine e descoperirea lui Socrate în cuprinsul 
culturii, în conştiinţa omului. Prin urmare, nu este nici o crimă 
faptul că această descoperire n-au făcut-o alții mai înainte, 
căci orice descoperire vine la tirhpul ei. 


2. Aceasta este, expusă pe scurt, maniera (şi filozofia) 
lui Socrate. S-ar părea că încă n-am spus mult despre filozofia 
lui Soerate, mărginindu-ne numai la arătarea principiului. 


* Cf. Platon, Menon, p. 80 (p. 347). 


25 — Prelegeri de istorie a filozofiei, vol. I 

Însă acestă este lucrul principal, anume că conștiința lui Socrate 
a fost aceea care pentru prima dată a ajuns la acest ce abstract. 
Binele este universalul, el nu mai e atît de abstract, este 
ceva produs de gîndire; el nu e acel voðç al lui Anaxagora, 
ci este universalul care se determină pe sine în sine însuși, se 
realizează și trebuie realizat, binele ca scop al lumii, al indivi-. 
dului. Binele este un principiu în sine concret, dar care încă; 
nu este înfățișat în determinaţia lui concretă. În această ținută 
abstractă rezidă neajunsul principiului socratice. Ceva afirmativ 
nu poate fi spus despre el, deoarece el nu are dezvoltare mai 
departe. 

a. Prima determinație în ce priveşte principiul socratice 
este marea determinaţie, totuși numai formală, potrivit cărcia. 
conştiinţa scoate din sine însăși ceea ce este adevărul şi din 
ea trebuie să-l scoată. Acesta, este principiul libertăţii subiective : 
întoarcerea conștiinței în sine însăși. 

În conștiința lui Socrate însuşi, acest principiu era înțeles 
în sensul că celelalte ştiinţe nu-i sînt omului de nici un folos, omu} 
trebuind să se îngrijească numai de ceea ce constituie esenţial 
natura sa morală, s spre a face ceea ce este mai bine şi a cunoaşte 
ceea ce e mai adevărat. Îl vedem pe Socrate învăţînd pe fiecare 
să găsească acest universal, acest absolut în conștiință, ca esență 
nemijlocită a sa. Vedem cum, la Socrate, legea, adevărul gi 
binele, care mai înainte erau prezente ca ceva existent, ceva 
ce este, se reîntore în conştiinţă. Dar această reîntoarcere 
nu este un fenomen izolat, întîimplător, apărut în acest individ 
Socrate. Noi trebuie să-l înțelegem pe Socrate şi apariţia lui. 
In conștiința generală, în spiritul poporului căruia aparținea 
Socrate, vedem convertindu-se moralitatea obiectivă (Sittlich 
keit) în morală subiectivă (Moralităt) ; Socrate stă în fruntea 
acestei prefaceri ca o conștiință a ei. Spiritul lumii începe aici o 
cotitură pe care mai tîrziu el a înfăptuit-o complet. De pe 
această poziție superioară trebuie privit atît Socrate, cît şi 
poporul atenian cu Socrate în mijlocul lui. Aici începe reflexia 
conştiinţei în sine însăşi, începe ştiinţa conștiinței de sine ca 
atare, ştiinţa că ea este esența sau, dacă vrem, că ea, conştiinţa, 
Dumnezeu, este spirit şi, dacă vrem, într-o formă mai neevo- 
luată, mai sensibilă, că Dumnezeu îmbracă formă umană. 
Această epocă începe acolo unde se renunţă la esenţă ca ființă, 
fie ea ființă abstractă, gîndită, ca pînă acum. Dar, în general, 
la un popor moral (an einem sittlichen Volke) care se află în 
culmea înfloririi lui, această epocă apare ca o prăbușire imi- 

nentă sau care începe şi nu este încă împiedicată în mersul ei. 
Căci moralitatea sa (seine Sittlichkeit) consta, cum era în general 
cazul la popoarele antice — în faptul că moralitatea există ca 
natură morală (sittlich), ca universal dat, fără să fi avut forma 
convingerii individului, sălăşluită în conştiinţa sa individuală, 
ci forma absolutului nemijlocit. Ea este legea prezentă, vala- 
bilă fără să fie supusă examenului, cercetării ; ea este cuvîntul 
suprem, iar conștiința este în sine liniştită. Conștiinţa morală 
(das moralische Bewuflsein) însă se întreabă : „Oare este aceasta 
într-adevăr în sine lege ?”. Fără îndoială, ea este o lege a sta- 
tului, ea trece de voința zeilor ; în felul acesta, ea este destin 
general, avînd forma a ceva-ce-e ste , ce există; toţi o recu- 
nosc ca atare. Dar conştiinţa, care se reîntoarce în sine din 
tot ceea ce are forma ființei, pretinde să ştie dacă legea este 
într-adevăr lege, pretinde să priceapă, adică să se regăsească 
pe sine ca conștiință în respectiva lege. — În acest proces de 
reîntoarcere în sine vedem poporul atenian angajat : şi-a făcut 
apariţia incertitudinea cu privire la legile existente, ca exis- 
tente, a început să se clatine ceea ce era considerat drept 
existent ; a apărut libertatea supremă de a judeca orice este 
şi trece ca valabil. Această reîntoarcere în sine este cea mai 
înaltă înflorire a spiritului grec, întrucît ea nu mai înseamnă 


[simpla] existenţă a acestor moravuri, ci conștiința vie a lor, . 


conştiinţă care are încă același conţinut, dar care, ca spirit, 
se mişcă, liber în cuprinsul lui, cultură la care nu vor ajunge 
niciodată lacedemonienii. Moravurile [la acest nivel] constau 
oarecum în liberul sentiment de sine al acestor moravuri, sau 
al divinității, sînt trăite cu bucurie : suprema viaţă a morali- 
tăţii (Sittlichkeit). Nemijlocit, acest sentiment de sine este spirit ; 
conştiinţa și ființa au aceeaşi valoare şi același rang. Ceea ce 
este e conştiinţă, nici una dintre ele nu este stăpînă peste cca- 
laltă ; valabilitatea legilor nu este un jug pentru conştiinţă 
şi tot aşa nici o realitate nu rezistă acesteia, care este sigură 
de ea însăşi. Dar această. reîntoarcere este acum pe punctul 
de a părăsi acest conţinut şi de a se afirma pe sine ca conştiinţă 
abstractă, fără acest conţinut şi împotriva lui. Din acest echi- 
libru între conștiință şi ființă, conştiinţa iese pentru sine ca 
independentă, separarea aceasta fiind înțelegere de sine stă- 
tătoare ; fiindcă, tocmai avînd sentimentul unităţii și inde- 


pendenței sale, ea nu mai recunoaște nemijlocit ceea ce vrea : 


să treacă de valabil; acesta este obligat să. se legitimeze în 


fața ei, adică în acesta ea vrea să se înţeleagă pe sine însăşi.. 


“u 

Deci această reîntoarcere în sine ă conştiinţei înseamnă izo- 
larea insului de general, înseamnă crimă, înseamnă grijă de 
sine pe seama statului (dacă eu mă bucur de fericire veşnică 
sau sînt osîndit; veșnicia filozofică este prezentă în timp, este 
omul esenţial, substanţial). Statul şi-a pierdut puterea care 
consta în continuitatea generalului neîntrerupt de diferiții 
indivizi; potrivit acestui spirit, conștiința individuală nu 
cunoaşte alt conţinut și altă esenţă decît legea. În Războiul 
peloponeziac, Tucidide spune că fiecare crede că nu merg bine 
lucrurile acolo unde nu este şi el prezent. Moravurile au slăbit, 
deoarece există posibilitatea ca omul să-şi creeze el însuși 
regulile sale particulare de conduită, iar individul trebuie să 
se îngrijească de sine, de moralitatea sa proprie, adică el devine 
moral (moralisch). Dispariţia eticii sociale (Sitten), şi apariţia, 
moralei (Moralităt) sînt fenomene ce se produc în același timp. 

Astfel îl vedem pe Socrate acţionînd condus de senti- 
mentul că în epoca sa fiecare trebuie să se îngrijească el însuşi 
de moralitatea sa. El se îngrijea deci de a sa prin conştiinţă şi 
reflecţie asupra sa, căutînd în conştiinţa sa spiritul general, 
care dispăruse ca spirit real; tot astfel el ajută pe alţii să se 
îngrijească de moralitatea lor, trezind în ei conștiința că în 
gîndurile lor au binele şi adevărul, adică ceea-ce-este-în-sine, 


` pentru acțiune şi cunoştinţă. Pe acesta nu-l mai are omul în 


mod nemijlocit, cum ar avea într-o regiune oarecare apă şi cum 
ar avea o corabie cînd trebuie să se aprovizioneze. Nemijlocitul 
nu mai are valoare; el trebuie să se justifice în fața gîndului. 
În consecinţă, înţelegem modul particular de a fi al lui Socrate 
şi felul său de filozofie raportindu-le la acest ansamblu şi tot 
din acesta înţelegem şi destinul său. 

Această readucere a conştiinţei la sine, — tratată la Platon 
foarte amănunţit, — se înfăţişează sub forma că omul nu poate 
învăţa nimic, nici chiar virtutea ; dar nu în sensul că ea n-ar 
putea fi obiect al ştiinţei, ci, cum arată Socrate, în sensul că 
binele nu vine din afară, nu poate fi învățat, ci el este conţinut 
în însăşi natura spiritului. În general, omul nu poate primi 
pasiv ceva ce este dat din afară, aşa cum primeşte ceara o 
formă oarecare, ci totul este cuprins în spiritul omului şi omul 
numai pare că învață ceva. Fără îndoială, totul începe din 
afară, dar acesta este numai începutul; adevărul este că el 
nu este decît un impuls pentru dezvoltarea spiritului. Tot ce 
are valoare pentru om, ceea ce e veșnic și ființează în-sine- 
şi-pentru-sine este conţinut în omul însuşi şi trebuie dezvoltat 

din însuşi omul; a învăţa înseamnă aici numai a lua cunoș- 
tinţă de ceea ce e determinat în chip exterior. Aceste elemente 
exterioare vin, desigur, prin intermediul experienței, însă 
ceea ce este general în ele aparţine gîndirii, — nu gîndirii 
subiective, rele, ci acest general este într-adevăr general. Cînd 
e vorba de opoziţia dintre. subiectiv şi obiectiv, generalul este 
ceea ce e atît subiectiv, cît şi obiectiv : subiectivul este numai 
ceva particular, obiectivul de asemenea nu e decît ceva parti- 
cular faţă de subiectiv, generalul este unitatea amîndurora. — 
Potrivit principiului socratic, nimic nu are valoare pentru om, 
nimic nu este adevărat pentru el decît ceea ce a primit atestarea 
spiritului. În acesta omul se simte liber, este la sine: aceasta 
este subiectivitatea spiritului. Cum se spune în Biblie: „Carne 
din carnea mea, os din osul meu”, tot astfel ceea ce trebuie să 
aibă pentru mine valoare de adevăr, de drept este spirit din 
spiritul meu. Ceea ce scoate astfel spiritul din sine însuși, ceea 
ce are astfel valoare pentru el trebuie să fie scos din el ca general, 
ca spirit activ, universal, şi nu scos din pasiunile, interesele, 
bunul plac, scopurile arbitrare, înclinațiile lui ete. Fără îndo- 
ială, şi acestea sînt ceva interior, „,sădite în noi de natură”, 
dar ele ne sînt proprii numai în mod natural ; ele aparțin sferei 
particularului ; ceea ce le este superior e gîndirea veritabilă 
conceptul, raționalul. Interiorului accidental, particular, Socrate 
i-a opus interiorul universal, autentic al gîndului. — Or, această 
conștiință proprie o trezea Socrate, întrucît el nu spunea numai : 
omul este măsura tuturor lucrurilor, ci spunea că omul, 
ca ființă care gîndeşte, este măsura tuturor lucrurilor. Mai 
tîrziu vom vedea la Platon forma potrivit căreia omul doar 
îşi aminteşte ceea ce pare că primeşte. 

Întrebarea este acum: ce e adevărul? Socrate 
n-a luat 'determinațţia binelui potrivit laturii naturale 
a lui; binele, ceea ce este în sine şi pentru sine scop, e şi prin- 
cipiul filozofiei naturii. Socrate a luat binele mai ales în legă- 
tură cu acţiunile oamenilor sâu raportat la scopul final al lumii în 
general. Determinarea binelui sub acest aspect este cunoscută ca 
mod determinat, în particularitate, şi e primită în ştiinţa empi- 
rică. Socrate a disprețuit toate celelalte ştiinţe filozofice, le-a 
considerat ca: lipsite de însemnătate, afirmînd adesea că ele 
conţin cunoştinţe goale, lipsite de valoare pentru om; omul 
trebuie să cunoască numai ceea ce este bine, să caute numai 
ceea ce este folositor omului, unilateralitate cu totul adecvată 
lui Socrate. Religia aceasta nu este numai obiectul esențial 

către care trebuie să ne îndreptăm gîndurile, ci este obiectul 
exclusiv. Cît priveşte determinaţia binelui, Socrate a exclus-o ; 
chiar şi în ce privește acţiunile oamenilor, binele a rămas la 
Socrate nedeterminat, şi determinaţia ultimă (determinantul) 
este ceea ce putem numi subiectivitate în general. 

Cînd spunem că binele trebuie să fie determinat, aserţiunea 
noastră are mai întîi sensul că binele este, în primul rînd, numai 
maximă generală (prin această generalitate simplă a lui, binele 
însuși vine în opoziţie cu fiinţa realităţii, adică binelui îi lip- 
sește individualitatea, activitatea); dar, în al doilea rînd, aser- 
țiunea noastră are sensul că binele nu trebuie să fie inert, 
să fie numai gînd, ci trebuie să existe ca principiu determinant, 
ca ceva real şi astfel ca ceva eficient, activ. El este acest lucru 
numai prin intermediul subiectivităţii, prin activitatea omului. 
Că binele este ceva determinat înseamnă, mai precis, că el e ceva 
real, adică este legat de subiectivitate, de indivizi, că aceştia, 
adică, sînt buni, ştiu ce este binele, şi acest raport este numit 
moralitate (Moralităt). Oamenii trebuie să ştie ceea ce este just 
şi să-l înfăptuiască cu această conștiință. Aceasta este morali- 
tatea subiectivă (Moralität) şi astfel ea se deosebeşte de mora- 
litatea obiectivă (Sittlichkeit), care face ceea ce e just în chip 
inconştient. Omul moral (drept) este aşa, fără să fi tăcut mai 
înainte consideraţii despre ceea ce e drept, așa este caracterul 
lui, în el se manifestă cu fermitate ceea ce este bine ; după cum, 
în schimb, e vorba de conştiinţă cînd apare alegerea dacă vreau 
tocmai binele sau nu. Această conștiință a moralității devine 
cu ușurință periculoasă; ea produce suficiență individului 
umflat de fumurile părerii despre sine, provenită din con- 
știința alegerii : eu sînt stăpînul, cel ce alege binele; şi asta 
implică : eu ştiu că sînt un om drept, un om excelent. Datorită 
libertăţii arbitrare de a mă decide pentru bine, ia naștere în 
mine conștiința desăvîrșirii mele ; această prezumție are legă- 
tură strînsă cu moralitatea. La Socrate încă nu se merge pînă. 
la această opunere a binelui şi a subiectului ca alegător, ci est. 
vorba numai de determinarea binelui şi de legătura lui cu subiec.- 
tivitatea, care ca individ ce decide, altfel spus ca persoană 
care poate alege, se uneşte cu generalul interior. Aici avem 
două lucruri: știința binelui şiafirmareacă subiec- 
tul este bun, că aceasta este caracterul lui, obişnuința 


“(habitus-ul) lui; acest lucru a fost numit de antici virtute, 


subiectul este aşa. 

După cele de mai sus, înțelegem critica următoare făcută 
de Aristotel” determinării virtuților principiului lui Socrate. 
Aristotel spune : „Socrate a vorbit mai bine despre virtute 
decît Pitagora, dar nu cu totul just, deoarece el a făcut din . 
virtuţi știință (Enori,uag). Dar acest lucru este imposibil, fiindcă 
orice “cunoaştere se sprijină pe un temei (àóyoç), iar temeiul 
nu există decît în gîndire; în consecință, el situează toate 
virtuțile în cunoaşterea temeiurilor. De aceea el ajunge să 
suprime latura alogică — afectivă”* — a sufletului, anume să 
suprime înclinația (r40oc) şi datina (Oos) care totuși aparțin 
şi ele virtuţii. ‚Patos? nu înseamnă aici pasiune, ci mai 
curînd înclinație, voința proprie naturii afective. 

Aceasta este o critică bună. Vedem că ceea ce socotește 
Aristotel o lipsă în determinarea virtuţii făcută de Socrate 
este latura realităţii subiective, în limbajul de azi inima: 
„Binele este în esență numai ceva de care ţi-ai dat seama, ceva 
ce ai recunoscut (ein Eingesehenes)”; astfel cunoaşterea este 
unicul moment cuprins în virtute. Virtute înseamnă a te 
determina conform unor scopuri generale şi nu particulare ; 
dar virtutea nu este numai această înțelegere, această con- 
ştiinţă, ci pentru ca binele şi adevărul cunoscut să fie virtute, mai 
e nevoie ca şi omul, inima, sentimentele să se identifice cu el, 
e nevoie de momentul pe care-l putem numi fie al ființei, fie 
al realizării în general. Această latură a ființei este ceca ce 
Aristotel numeşte alogicul. Cînd binele posedă această reali- 
tate ca realitate generală, el este, ca ființă generală, moravuri ; 
sau, cînd el este real ca conştiinţă individuală, el e pasiune, 
deoarece pasiunea este tocmai un mod de a fi al voinței subiec- 
tive, individuale. Cunoaşterii îi lipseşte, ca să spunem așa, 
substanţialitatea, materia, Din determinarea virtuţii este lăsat 
la o parte tocmai ceea ce, cum am văzut mai sus, dispăruse 
din realitate, anume spiritul real al unui popor, dispariţie care 
explică reîntoarcerea conştiinţei în sine ; tot astfel determinarea 
aceasta a virtuţii conţine numai elementul subiectiv, al cunoaş- 
terii [individuale], absentă fiind din ea realitatea ca moravuri 
şi în individ ca patos. Binele general în individ, ca atare, este 
patos, este generalul care îl mînă. Dar tocmai fiindcă sîntem 
obişnuiţi să aşezăm de o singură parte binele, virtutea, rațiunea 
practică etc., de aceea cealaltă parte este pentru noi, în opoziţie 


* Magna moralia, I, 1. 
** Probabil alogică ; imediat după aceasta se spune despre Platon: &stAero 
Thv wuxiv cig te tò Aóyov Exov, xal elc tò &hoyov. 

cu moralitatea, sensibilitate tot atît de abstractă, înclinaţie, 
pasiune, şi aceasta este răul. Însă, pentru ca acel general să 
devină realitate, el trebuie să fie înfăptuit de conştiinţă că 
singular ; şi tocmai acestei singularități îi aparţine înfăp- 
tuirea. Fără această neînțelegere, noi am exprima interese care 
sînt ale individului ca atare. Pasiunea (iubirea, ambiția, setea, 
de glorie) este generalul aşa cum există el nu în cunoaștere, 
ci în activitate, și cum este el cînd se realizează. — Totuși, 
nu e locul aici să descurcăm atît de numeroasele reprezentări 
false şi opoziții cuprinse în cultura noastră. 

Aristotel spune mai departe * : „Socrate a făcut, pe de 
o parte, analize cu totul juste ; pe de altă parte însă, el a mers 
pe căi greşite. Este neadevărat că virtutea e ştiinţă, dar, că ea 
nu există fără cunoaștere, Socrate are dreptate”; — ceea ce 
e general în scop aparţine gîndirii. „El a făcut din virtute logos ; 
noi însă spunem : ea este împreună cu logosul”. Aceasta este 
o determinare foarte justă. Una dintre laturi este aceca că 
generalul începe cu gîndirea ; dar pentiu virtute, pentru carac- 
ter e nevoie să existe omul care o întrupează, şi aici e nevoie 
de inimă, de sentiment etc. Aceste două laturi, adică a) gene- 
ralul, 6) individualitatea înfăptuitoare, spiritul real, sînt cele 
pe care trebuie să le considerăm drept neccsare. Latura a 
doua, spiritul real, există în formă proprie la Socrate ; latura 
primă [generalul] trebuie considerată mai de aproape. 

b. Generalul are el însuși într-însul o latură po- 
zitivă şi una negativă. Faptul că realitatea morali- 
tăţii obiective începuse să se clatine în spiritul poporului a 
devenit conştient în spiritul lui Socrate. El este atît de mare 
tocmai fiindcă își dădea seama de realitate, fiindcă a exprimat 
epoca sa. În conștiința lui, Socrate a înălțat moralitatea obiec- 
tivă la nivelul înțelegerii. Dar această faptă înseamnă tocmai 
să-ți dai seama că moravurile, legile morale în forma lor deter- 
minată, în nemijlocirea lor se clatină ; ea este puterea concep- 
tului care suprimă această nemijlocită ființă şi valabilitate 
a lor, caracterul sacru al fiinţei-lor-în-sine. Cînd înțelegerea 
recunoaşte pozitiv ca lege același lucru pe care-l recunoaște 
legea drept valabil (pozitivul înseamnă a-şi găsi refugiu în legi), 


acest valabil a trecut totuși prin modul negativ şi nu mai are 


* Ethic. Nicomach., VI, 13: Xeoxpărna tý uiv pc 2, Ti) 8 
îudpravev: öte uèv yp ppovroeia dbero Elvau mkoac mi &perâe, huăpravev ött 
è’ oùx ăvev ppoviaecac, xarðç EXeye. — Lwxpdtys uâv o0bv A6youg TG &perăc 
Gero var" Ertoriuag yàp elvav mkoae, huzie è ueră A6yov. 

forma acestei ființări-în-sine absolute (încă nu există republica 
platonică). Deci, cînd conceptul a descoperit că legile în vigoare 
nu sînt adevărate în forma în care ele trec ca valabile pentru 
conştiinţa care nu le-a pătruns cu gîndirea, cînd el a descoperit 
că ele nu sînt generalul care răspunde modului lor determinat 
(adevărat nu este cutare bine şi cutare drept, ci 
este universalul pur în sine, binele absolut, atunci vedem că 
lucrul acesta e gol, nu are realitate. Cînd auzim vorbindu-se 
despre binele în sine şi frumosul în sine, dacă nu ne complacem 
într-o dibuire goală, pretindem să se treacă din nou la desfă- 
şurarea determinării universalului. 

În al doilea rînd, ceea ce trebuie reţinut este 
faptul: că, întrucît Socrate se oprește la nedeterminaţia binelui, 
determinaţia are semnificaţia de a exprima particularul, deter- 
minarea, referindu-se la binele particular. În acest caz, gene- 
ralul rezultă numai din negarea binelui particular ; or, acest 
bine particular sînt legile particulare, legile ca legi în vigoare, 
este moralitatea obiectivă în general, ceea ce exista ca datine 
pe timpul elenilor. Deci, cînd gîndul, reflexia acestuia, stăruie 
asupra generalului, acest lucru nu. se poate face altfel decît 
arătîndu-se caracterul mărginit al particularului şi făcîndu-l 


să sc clatine. Acesta este un lucru: just, dar periculos. Conştiinţa. 


gînditoare, reflexia, ştie să demaște lipsurile oricărui ce parti- 
cular ; deci acesta nu mai este considerat ca ceva ferm, fermi- 
tatea lui este zdruncinată. În sine există o inconsecvenţă în 
faptul că ceea ce e limitat este privit ca ceva absolut ; dar această 
inconsecvenţă este corectată în mod inconștient de omul datinei 
morale (sittiicher Mensch) şi corectivul rezistă în moralitatea 
obiectivă (Sftilichkeit) a subiectului, în ansamblul convieţuirii 
laolaltă. Pot exista, desigur, conflicte nefericite, dar acestea 
sînt cazuri neobişnuit de rare. Un exemplu din Xenofon ne 
va arăta clar cum gîndirea, care vrea să reţină generalul numai 
în forma generalului, face să se clatine particularul. 

Dacă, așadar, Generalul sesizat cu gîndirea, Adevărul și 
Binele, este ceea ce e suprem, reiese că, în schimb, particularul 
nu are valoare, Faptul că particularul s-a dovedit a fi defectuos 
l-am văzut deja în dialectica în care ceea ce era limitat se su: 
prima pe sine. Dar nici generalul, „însinele” abstract, nu este 
ceea ce e valabil. Ambele laturi ale generalului, cea pozitivă 
şi cea negativă, le găsim reprezentate ca legate una cu alta 
în Memorabilele lui Xenofon. Această operă are scopul de a jus- 
tifica pe Socrate, şi Xenofon ni l-a zugrăvit pe Socrate mult mai 

exact şi mai fidel decît Platon. În cartea a patra, Xenofon 
vrea să arate, pe de o parte, cum atrăgea Socrate în jurul său 
tinerii şi-i făcea să-şi dea seama că au nevoie de cultură, — 
despre aceasta am vorbit deja ; pe de altă parte, ne povesteşte 
şi cum i-a cultivat în chip efectiv Socrate şi ce-au învățat 
tinerii din întâlnirile lor cu el, întîlniri în cursul cărora „Socrate 
nu-i mai încurca (chinuia) cu tot felul de subtilităţi, ci-i învăţa 
în chipul cel mai limpede şi mai deschis (neechivoc) ce este 
binele” *. El le arăta binele şi adevărul în ceea ce e determinat, 
la care revenea, deoarece el nu voia să se oprească la ceea ce 
e numai abstract. 

a. Despre cazul acesta din urmă Xenofon dă un exemplu 
în legătură cu o convorbire a lui Socrate cu sofistul Hippias. 
Socrate afirmă aici „că om just este cel ce ascultă de legi” 
şi „aceste legi sînt legi divine”. Xenofon îl pune pe Hippias să 
răspundă contra acestei afirmaţii: „„Cum poate considera 
Socrate ascultarea de legi ca ceva absolut pentru sine cînd 
poporul și guvernanţii înşişi le şi dezaprobă adesea, întrucît 
le schimbă”. Aceasta presupune că ele nu sînt absolute. Socrate 
răspunde: „Oare cei care poartă război nu încheie tot ei pace ?”— 
reprobînd astfel războiul, suprimînd, aşadar, ceea ce au dorit, 
declarîndu-l ca pe ceva-ce-nu-este în sine. Şi Socrate vorbeşte 
în general în sensul că „statul cel mai bun şi mai fericit este 
acela în care cetățenii sînt de acceaşi părere şi se supun legilor”**. 
Aceasta este o poziție în care Socrate lasă la o parte contra- 
dicţia, acceptînd ca valabile legile, dreptul, așa cum există 
ele în reprezentarea fiecăruia. Aici avem conţinut afirmativ. 
Dacă ne întrebăm acum care sînt aceste legi, răspundem că ele 
sînt tocmai cele care o dată sînt valabile, aşa cum se găsesc ele 
în stat şi în reprezentare, iar altă dată se suprimă ca legi deter- 
minate şi sînt considerate ca nefiind absolut valabile, de exemplu 
să nu minţi, să nu înșeli, să nu furi, să nu jefuieşti. 

l 6. Această a doua latură, negativă, ne-o înfățișează Xeno- 
fon în aceeaşi ordine de idei. Şi anume (povestește Xenofon), 
spre a-l face pe Eutidem să simtă nevoia cunoașterii, Socrate, 
intră cu el, în vorbă, întrebîndu-l „dacă el nu tinde spre virtute, 
fără care nici omul particular şi nici cetățeanul nu poate fi 
folositor pentru sine și pentru ai săi şi nici statului”, Eutidem 
declară că, fără îndoială, aceasta este străduința sa. „Însă 


* Xenofon, Memorab., IV, 2, § 40. 
** Ibidem, 4, §§ 12—16, 25. 

fără a fi drept — răspunde Socrate — acest lucru nu este posibil” ; 
şi el întreabă mai departe „dacă, așadar, Eutidem este un om 
drept, dacă el a realizat în el însuși dreptatea”. Eutidem răs- 
punde afirmativ, spunînd că „el socoteşte că nu e mai puţin 
drept decît oricare altul”. La aceasta Socrate observă : „după 
cum meșteșugarii pot arăta din lucrurile pe care le-au făcut, 
tot astfel vor şti şi cei drepţi să spună care sînt lucrările lor”. 
Şi în privința aceasta Eutidem este de acord cu Socrate, răs- 
punzind „că el poate face. acest lucru foarte ușor”. Socrate 
propune că, dacă este aşa, „să se serie sub A de o parte faptele 
celui drept, de altă parte, sub A, faptele celui nedrept”. Prin 
urmare, cu consimțământul lui Eutidem „sînt notate pe partea 
din urmă, în categoria A, ceea ce e nedrept : :. minciuna, înşe- 
lăciunea, jaful (furtul), transformarea în sclav a unui om liber 
(ăvSpamoditeoda.)”. Şi acum Socrate întreabă: „Dar cînd un 
comandant de oști subjugă un stat duşman, fapta lui nu este 
un act de dreptate ?”. „Da — răspunde Eutidem. — Tot astfel 
dacă el îl înșală pe duşman”, îl minte, „îl jefuieşte, îl face sclav” 
Eutidem trebuie să admită acest lucru: „Și acest lucru este 
just”, răspunde el. — Astfel se dovedește „că aceleaşi calități”, 
a minţi, a răpi averea şilibertatea cuiva, a înșela, „ţin atît de 
determinația dreptății cât şi de aceea a nedreptăţii”. Eutidem 
intervine pentru a adăuga precizarea „că el a crezut că Socrate 
înțelege acele acţiuni” — a minţi, a înşela ete. — „numai faţă, 
de prieteni, față de aceştia, ele sînt nedrepte”. Socrate admite, 
aşadar, acest lucru, însă continuă: „Cînd un comandant” 
în momentul deciziv al bătăliei „îşi vede propria sa armată 
în panică şi o înșală minţind-o că tocmai soseşte un ajutor 
pentru a o duce la victorie, este aceasta o acţiune dreaptă?”. 
Eutidem susţine că da, este o acţiune dreaptă. — Socrate: 
Cînd un părinte amestecă în mîncarea unui copil bolnav un 
medicament pe care acesta nu vrea să-l ia şi-l face sănătos 
datorită acestei înşelăciuni, este aceasta o acţiune justă? 
— Eutidem: Da. — Socrate: Sau este nedrept cineva 
care, în secret sau cu forța, ia armele unui prieten pe care îl 
vede desperat și pe punctul de a-și curma viața ?”. Eutidem 
trebuie de asemenea să admită că „acest lucru nu este 
nedrept” *. Aici se dovedeşte astfel că aceleași determinații 
se găsesc de ambele laturi, așadar și față de prieteni, clasate 
în genul „dreptate” şi în genul „nedreptate” etc. 


* Xenofon, Memorab., IV, 2, $$ 11—17. 

Vedem aici latura negativă, cum Socrate face să se clatine 
ceea ce pînă acum era ferm pentru reprezentare. „Să nu minţi”, 
„să nu înșeli”, „să nu jefuești” sînt lucruri considerate de 
reprezentarea naivă ca juste ; ele sînt pentru ea ceea ce e ferm ;. 
dar compararea acestui conținut, considerat de ea ca ferm, cu 
altul care trece în ochii ei ca tot atît de ferm şi de adevărat,. 
arată că cele două conţinuturi se contrazic, şi atunci ceea ce 
era ferm se clatină, nu mai este considerat ca ferm. Elementul 
pozitiv pe care Socrate îl pune în locul a ceea ce trecea de ferm 
este, pe de o parte, iarăşi cerința de a asculta de legi: vedem 
că este vorba de ceva ce e cu totul general, nedeterminat, şi 
„a asculta de legi” este un enunţ pe care-l înţelege oricine îl 
aude ; el exprimă tocmai legile aşa cum le cunoaşte reprezen- 
tarea generală : „a nu minţi”, „a nu înşela” ; însă caracteristica, 
acestor legi constă tocmai în faptul că ele stabilesc în general 
că este nedrept să minți, să înşeli, să jefuieşti, determinări 
care nu pot rezista conceptului ; pe de altă parte însă, judecata, 
(Einsicht) prin care ceea ce este afirmat nemijlocit (gesetzt) 
se justifică pe sine ca afirmat şi prin mijlocire, prin negaţie ; 
acea judecată indică, atunci cînd e adevărată, limita a ceea 
ce este afirmat nemijlocit, sensul lui determinat : construcția 
întregului. Însă, pe de o parte, această judecată, această 
înţelegere nu o găsim la Socrate, ci ea devine, în conţinutul ei, 
ceea ce e nedeterminat; ca mai sus: a asculta în general de 
legi; pe de altă parte, ea are tocmai particularitatea de a 
apărea ca suprimare a legilor în vigoare și este ca realitate 
ceva accidental. a) Nu oricine posedă acea înțelegere, f) şi 
cine o are se poate opri la latura ei negativă; ea, acea înțele- 
gere, este rezultatul accidental al frecventării lui Socrate şi 
al formării câștigate datorită caracterului lui Socrate, caracter 
care el, e propriu-zis, ceea ce este ferm şi aceea prin care cel 
ce frecventează pe Socrate cîștigă fermitate, prin comunicare 
substanțială și obişnuință, însă „mulți sînt cei ce au devenit 
infideli lui Socrate” *. | 

Socrate relevă comandamente generale : „Să nu omori !* 
etc. ; această generalitate este legată de un conţinut particular, 
iar acesta e condiționat. Acum, cînd acest caracter condiționat 
al conținutului este înfăţişat conștiinței, fermitatea pe care o 
au aceste comandamente graţie generalităţii lor este zdrun- 
cinată. Aşadar, în legi sau comandamente intervin împreju- 


* Xenofon, Memorab., IV, 2 $ 40. 

vările ; legile şi comandamentele sînt ceva condiționat de 
împrejurări, de păreri. Şi examenul, judecata, este aceea care 
descoperă astfel de condiţii, de circumstanţe prin care se produc 
excepţii faţă de cutare lege necondiţionat valabilă. A-l priva 
pe cineva de proprietatea sa este nedrept ; lucru acesta e ferm 
stabilit. În urma reflexiei că într-un anumit caz a priva pe 
cineva de averea sa nu e lucru nedrept, fermitatea este nimicită, 
în felul acesta, principiile încep să se clatine; căci lor le e 
necesară forma generalității, numai așa sînt ele ferme. Cînd 
generalitatea este îngrădită prin cazuri şi instanțe particulare, 
o dată cu generalitatea dispare şi fermitatea principiului : 
acesta apare ca fiind particular, ca fiind şi nefiind valabil. 
Depinde de împrejurări ; acestea sînt accidentale, obiectiv, 
sau intervine caracterul accidental al intereselor mele. 

y. Prin urmare, vedem astfel: aici generalul determinat, 
realizat : numire generală a legilor; de fapt însă, cum legile 
sînt momente pieritoare, avem generalul nedeterminat şi 
lipsa lui de determinare nu este încă întregită. Mai curînd vedem 
numai dispărînd legile existente ; poziţia proximă la care ne 
aflăm este dată de faptul că, prin cultivarea conştiinţei reflexive, 
ceea ce este valabil pentru conştiinţă, moravurile, ceea ce ţine 
de lege, și-a pierdut fermitatea. În această legătură trebuie 
să amintim faptul că Aristofan a fost acela care a privit 
filozofia socratică sub acest aspect negativ. Această conştiinţă 
pe care a avut-o Aristofan în ce priveşte unilateralitatea lui 
Socrate poate fi considerată ca un preludiu: al felului în care 
poporul atenian a recunoscut și el modul negativ al lui Socrate 
şi l-a condamnat la moarte. Se ştie că Aristofan a adus pe scenă 
pe Socrate, după cum el i-a adus nu numai, de exemplu, pe 
Eschil şi îndeosebi pe Euripide, ci şi pe atenieni în general, şi 
apoi pe comandanții lor militari, poporul atenian personificat 
şi chiar și pe zei, — libertate pe care noi nu ne-am putea-o 
închipui dacă ea nu ne-ar fi confirmată istoriceşte. Nu e locul 
aici să examinăm natura proprie a comediei lui Aristofan şi 
nici, mai ales, sarcasmul cu care l-a tratat el pe Socrate. În 
primul rînd, acest fapt nu trebuie să ne surprindă şi nici nu 
e nevoie să-l justificăm sau numai să-l scuzăm pe Aristofan. 
Putem spune doar atît că seriozităţii noastre germane îi repugnă 
să vadă cum aduce Aristofan pe scenă, cu numele lor, bărbaţi 
de stat în viață pentru a-i ridiculiza, și mai cu seamă un bărbat 
atît de moral şi de onest ca Socrate. 

S-a căutat doar să se arate, prin determinări cronologice, 
că piesele lui Aristofan n-au avut nici o influență asupra con- 
damnării lui Socrate. Se vede că i se face lui Socrate o mare 
nedreptate ; se recunoaşte apoi şi valoarea lui Aristofan; în 
Norii săi, acesta are cu totul dreptate. Poetul care l-a dat pradă 
pe Socrate ridicolului şi sarcasmului nu a fost un farsor ordinar, 
un comediant, un bufon superficial care să-și bată joc de tot 
ceea ce e mai sfînt şi mai excelent şi să sacrifice totul spiritului 
său de zeflemea, spre a face pe atenieni să rîdă. Or, totul are 
un temei mult mai adînc ; la baza glumelor sale se află o serio- 
zitate profundă. El nu voia doar să zeflemisească ; a zeflemisi 
ceva ce e demn de cinstire este semn de goliciune şi de plati- 
tudine. Glumă mizerabilă este aceea care nu e substanțială, 
care nu se reazemă pe contradicții inerente lucrului însuşi ; 
Aristofan n-a fost un glumeţ prost. Nu este cu putință să zefle- 
miseşti ceva pornind din afară cînd acel ceva nu-şi poartă 
propria batjocură, autoironia, în sine însuşi. Comicul este să 
arăţi cum cutare om sau cutare lucru se descompune în sine 
însuși, în ifosele sale. Cînd lucrul nu este în el însuși propria sa 
contradicţie, comicul e superficial, lipsit de temei. Aristofan 
nu rîde doar de 8îuo [popor] şi de Euripide, ci la baza ironi- 
zării &juoc-ului se cuprinde o adîncă seriozitate politică. Din 
toate piesele lui reiese ce patriot profund serios a fost : un nobil, 
admirabil, adevărat cetăţean atenian. 

Cît priveşte această apariţie a lui Aristofan, comedia 
aristofanică este pentru sine un element esenţial al poporului 
atenian ; Aristofan este o figură tot atît de necesară pe cît a 
fost marele Pericle, uşuraticul Alcibiade, divinul Sofocle şi 
moralul Socrate. Aristofan aparține şi el cercului acestor stele. 
Avem înaintea noastră un patriot profund serios, care într-una 
din piesele sale nu s-a temut să dea sfatul să se încheie pacea, 
cu toate că se pusese pedeapsa cu moartea pe capul aceluia 
care ar cuteza așa ceva. În el, stăpînit de patriotismul cel mai 
profund şi mai inteligent, ni se înfățișează veselia unui popor 
sigur de sine şi care ride de sine însuşi ; Ține de comic o anumită 
siguranță de sine, care, avînd încredere în ceva, ţinînd ferm 
la ceva, o face cu toată seriozitatea, în timp ce i se întîmplă 
mereu contrariul a ceea ce pregătește, — și care totuși nu se 
îndoiește de loc de sine, nu reflectează de loc asupra sa, ci rămîne 
perfect sigură de sine şi de lucrul său. Această latură, a libe- 
rului spirit atenian, o gustăm în piesele lui Aristofan, această 
desăvîrşită complacere cu sine însuşi în pierdere, această sigu- 

ranţă netulburată de sine în ciuda tuturor insucceselor și a rea- 
lităţii : supremul comic | 

În Norii nu avem acest comic naiv, ci intervine contra- 
dicţia cu scop precis. Aristofan ni-l zugrăvește, așadar, şi pe 
Socrate în chip comic, anume cum în străduințele sale morale 
el obţine contrariul a ceea ce urmăreşte, cum se bucură elevii 
lui de descoperirile pătrunzătoare făcute cu ajutorul lui, desco- 
periri pe care ei le consideră ca izvor de fericire, dár care se 
întore împotriva lor, devenind contrariul a ceea ce credeau ci. 
Constatarea excelentă înfăţişată aici la care ajung elevii lui 
Socrate este tocmai înțelegerea nimicniciei legilor binelui 
determinat, considerat drept adevăr de conștiința naivă. 

Aristofan a făcut glume pe socoteala lui Socrate care făcea 
cercetări temeinice, ca: la ce depărtare sar puricii cărora le-a 
lipit ceară pe picioare. Acesta nu e un fapt istoric, dar este 
adevărat că filozofia lui Socrate avea această latură pe care 
Aristofan a scos-o în evidenţă aici. cu sarcasm. Aceasta este o 
dovadă despre felul just în care a înțeles Aristofan filozofia 
lui Socrate. 

Scurta poveste a Worilor este aceasta: Strepsiade, un 
onorabil cetățean atenian de modă veche, are mare necaz cu 
fiul său de modă nouă, risipitor, care, răsfățat de mama și de 
unchiul său, ţine cai şi trăiește pe un picior nepotrivit cu condi- 
ţiile sale materiale. Din această cauză, tatăl are plictiseli cu 
creditorii şi, în necazul său, se duce la Socrate, devenind 
elevul acestuia. Aici învaţă bătrînul că nu cutare și cutare 
lucru este just, ci cutare; sau învaţă argumente mari şi mici 
(argumentuţe, îrrov A6Y06), învaţă dialectica legilor, să gă- 
sească argumente cu care să răstoarne ceea ce e determinat 
prin lege, de exemplu [obligaţia] de a-şi plăti datoriile. Strep- 
siade îl silește apoi pe fiul său să meargă şi el la şcoala; lui 
Socrate, de a cărui înțelepciune considerabilă să profite apoi 
şi cl. Înzestrat cu această nouă înţelepciune a argumentelor 
şi a inventării de argumente, Strepsiade este înarmat împotriva 
principalului rău care îl apasă, adică împotriva creditorilor 
care îşi reclamă banii. Aceştia vin de altfel în curînd unul după 
altul să-și primească drepturile. Strepsiade ştie acum să-i 
hrănească cu bune argumente, le arată că nu e nevoie să le 
plătească, îi calmează cu tot felul de titluri, ba îi şi persiflează 
(prin aceasta îi şi face să plece) şi e foarte mulțumit că a învățat 
aşa ceva de la Socrate. Dar nu peste mult se schimbă scena, 
lucrul ia altă întorsătură. Fiul se întoarce acasă şi se poartă 

foarte bădăran cu tatăl său, se poartă atît de uriît, încît la sfîrşit 
îl bate pe tatăl său. Acesta protestează în modul cel mai violent 
contra acestei purtări netrebnice, însă fiul îi demonstrează 
cu argumente tot atît de bune, după metoda pe care a învăţat-o 
de la Socrate, că el are pe deplin dreptul să-l lovească. Strep- 
siade încheie comedia blestemînd dialectica socratică, revenind 
la vechile moravuri şi dînd foc casei lui Socrate. 

Exagerarea ce i s-ar putea reproşa lui Aristofan constă 
în faptul că el a împins această dialectică pînă la cele mai 
amare consecințe ale ei. Cu toate acestea, nu se poate spune 
că cu această reprezentare i s-ar fi făcut nedreptate lui Socrate. 
Aristofan nu e de loc nedrept, ba chiar trebuie să admirăm 
profunzimea cu care a recunoscut latura negativă a dialecticii 
lui Socrate (evident, de ao fi recunoscut în felul său) şi faptul 
de a o fi înfățișat în culori atît de ferme. Deoarece decizia 
în procedarea lui Socrate este situată totdeauna în subiect, 
în conștiință ; însă unde aceasta este rea trebuie să se repete 
istoria lui Strepsiade. Universalitatea lui Socrate are latura 
negativă a suprimării adevărului (a legilor) aşa cum se găseşte 


"el în conştiinţa naivă (noi l-am văzut într-un exemplu adus în 


cuprinsul învățăturii sale). Conştiinţa aceasta devine astfel 
libertate pură peste conţinutul determinat care trecea în ochii 
ei drept conţinut în sine. Această libertate lipsită de conţinut, . 
realitatea ca spirit, este indiferentă faţă de conținut ; plină de 
conținut, cînd conţinutul nu este pentru ea un conținut fix, 
ci întrepătrundere a libertăţii şi a universalului, ea e spirit. 
Acesta, ca unitate a conţinutului și a libertăţii, este, propriu- 
zis, ceea ce e adevărat. Aşa cum este el pentru conştiinţa ne- 
cultivată, conţinutul libertăţii este împrăștiat, trece de absolut 
în determinația lui; el nu se înfăţişează conştiinţei ca un con- 
ținut spiritual. Dialectica socratică se îndreaptă împotriva 
acestei cunoștințe pe care o are spiritul necultivat despre con- 
ținutul său ; îl face să se clatine; arată că acest conţinut, aşa 
cum i se înfăţişează, nu are adevăr în el. Conştiinţa își pierde 
această reprezentare despre adevărul său, despre acest conținut 
acceptat în împrăștierea lui şi devine liberă. 

c. Dacă examinăm mai de aproape ce anume este adevărul 
pentru această conştiinţă, facem trecerea la modul în care i-a 
apărut lui Socrate însuşi virtutea realizatoare a 
universalului. 

Trebuie să notăm că spiritul necultivat nu se conformează 
conținutului conştiinţei sale, așa cum i se înfăţişează acesta 

în conştiinţa sa, ci pentru el, ca spirit, acest conținut este un 
conţinut totodată suprimat, adică el însuşi, ca spirit, corectează 
ceea ce este fals în conștiința sa; în sine, dar nu pentru sine, 
el este — ca conştiinţă — liber. De exemplu, pentru conştiinţă, 
comandamentul acesta trece de datorie : „să nu ucizi !” e o lege 

enerală pe care conştiinţa o exprimă sub forma unei porunci. 
Însă aceeiaşi conştiinţă, şi anume cînd nu sălăşluiește în ea un 
spirit laş, va ataca în război cu vitejie pe dușman şi-l va ucide ; 
în acest caz, cînd i se pune întrebarea dacă e o datorie să ucizi 
pe duşmani, răspunsul este afirmativ. (Şi călăul ucide.) Totuşi 
cînd această conştiinţă întîlnește în relaţiile sale private adver- 
sari şi duşmani, porunca de a ucide pe, duşmani nu-i va mai veni 
în minte. Prin urmare, putem considera ca spirit tocmai ceea 
ce inspiră acestei conştiinţe, la timp potrivit, să facă lucrul 
cutare şi, la timp potrivit, lucrul tocmai opus; el este spirit, 
dar e o conştiinţă nespirituală. Primul pas spre a deveni o con- 
ştiinţă spirituală îl constituie latura negativă, a cuceririi liber- 
tăţii conștiinței sale. Această libertate este, astfel, goală de 
conţinut (efect pe care-l produce dialectica socratică), dar 
ceea ce i se prezintă conştiinţei, modul în care această 
libertate este gîndită ca universal, împlinirea ei, o vedem la 
Aristofan prin mijlocirea intereselor ei private ; sau în ea, ca 
spirit ce devine în genere pentru întîia oară conştient de forma 
lui, vedem întruchipat un spirit rău, spiritul lui Strepsiade şi 
al fiului său, care este numai conştiinţa negativă a conținutului 
legilor. Pentru o conștiință devenită consecventă, această lege 
a cazului singular este o lege suprimată; această conștiință 
reuneşte legea cu contrariul ei şi pentru ea legea respectivă nu 
este adevărată în sine ; ea se ridică deasupra modului în care 
i-a apărut în acest caz adevărul şi, în acelaşi timp, ea nu posedă 
încă adevărul pozitiv care să fie cunoscut în modul lui deter- 
minat. 

Această lipsă poate fi înțeleasă în două moduri : «) această 
libertate este, ca fiinţă, ceea-ce-este în sine, în general; prin 
urmare, Aristotel constată în ea lipsa activităţii, a momen- 
tului real, a libertăţii determinante; ß) sau, cum ea rămîne, 
ca mișcare pură, ca libertate, îi lipseşte conţinutul. «) Cît pri- 
veşte împlinirea acestui conţinut (realizarea pozitivului), vedem 
la Socrate intervenind iarăşi ceea ce exista mai înainte, adică 
ascultarea de legi, — deci tocmai modul reprezentării şi al 
gîndirii inconsecvente —; de asemenea apare recunoaşterea 
adevărului diferitelor legi, dar o recunoaştere care se aseamănă 

cu argumentèle moralei noastre. Acestea pleacă de la o deter- 
minație sub care este subsumată legea determinată sau obligația 
morală, ca sub temeiul sau generalul ei; numai că acest temei 
nu este el însuşi ceva absolut şi cade sub puterea aceleiaşi dia- 
lectici. De exemplu, cumpătarea impusă ca datorie pe temeiul 
că necumpătarea sapă sănătatea : aici sănătatea este valoare 
supremă, considerată ca absolută; numai că nici aceasta nu e 
ceva absolut ; există alte obligaţii care ne poruncesc să ne peri- 
clităm sănătatea și s-o sacrificăm, ba să ne sacrificăm chiar 
viața. Aşa-numitele conflicte morale nu sînt altceva decît 
tocmai aceasta : obligaţia care este enunțată ca fiind absolută 
se dovedeşte a nu fi absolută; morala se zbate în această con- 
tradicție permanentă. Tocmai această contradicţie în concep- 
tele lui Socrate arată că generalul pur este esența în care orice 
determinaţie considerată mai înainte de conştiinţă drept fiin- 
țîind — în sine se dizolvă; iar pe de altă parte, întrucît gene- 
ralul urmează să primească un conținut, ea arată acelaşi con- 
ţinut revenind la loc. Ceea ce este adevărat aici e înțelegerea 
pură (die reine Einsicht), această mişcare a conştiinţei și genera- 
lul. 6) Această nevoie de conţinut, de împlinire este restaurare 
a unui conţinut, nu a arbitrarului, ci a unor legi recunoscute, 
care s-au justificat în fața conştiinţei. La Socrate vedem făcîn- 
du-şi apariţia această spiritualizare a conţinutului : cunoaştere, 
recunoaştere a lui, arătarea temeiului lui, temei care este gene- 
ralul. Însă e vorba de un temei numai formal, nu din chiar acest 
general, care nu e generalul absolut real conținînd în el con- 
trariile ; — e vorba de o înţelegere formală, încă nu e vorba de 
esență. Rămiîn valabile felurite temeiuri independente, aşa. 
cum erau mai înainte felurite legi ; înţelegerea nu e încă expri- 
mată ca fiind momentul real, ceea ce nu mai e raportat la alt- 
ceva (das Unbezogene), ceea ce stăpîneşte aceste temeiuri, este 
esența lor; această esență ni se înfăţişează ca o mulțime de 
temeiuri, nu ca o unitate a lor ; adică putem considera temeiurile 
ca pe nişte legi ori obligaţii numeroase, care reprezintă pentru 
conştiinţă legile existente. Adevăratul temei este spiritul, și 
anume spiritul unui popor ; — o cunoaştere a constituţiei unui 
popor şi a legăturii ce există între individ şi acest spirit ge- 
neral real. 

Cunoaşterea limitării generalului ce se produce în felul 
acesta, limitare așadar fermă şi nu accidentală, adică cunoaşterea 
generalului în modul lui determinat, nu este posibilă decît 
în legătura de ansamblu a unui sistem al realităţii. În viaţa 

obișnuită, comună, limitarea se produce în chip inconştient 
(în viaţa ateniană moravurile erau în parte acelea care produ- 
ceau această limitare), principiul rămîne aici ferm ; cînd avem 
o excepţie, spunem : această generalitate nu înseamnă că limi- 
tarea trebuie să fie înlăturată. Limitarea aceasta a principiilor, 
determinată prin legea din noi sau prin legi ale statului, ori 
prin starea vieţii în general, o uităm ; ceea ce este statornic are 
pentru noi îndată forma generalităţii. Altceva este cînd limi- 
tarea e sesizată de conștiință : dacă se spune că principiul nu 
este general, fără ca limitarea să fie cunoscută în forma ei deter- 
minată, atunci principiul este zdruncinat numai în general. 
Legile, moravurile, guvernul şi guvernarea, viaţa reală a sta- 
tului, îşi au în sine corectivul împotriva inconsecvenței care 
rezidă în faptul de a declara ca absolut valabil un atare conţinut 
determinat. 

Două laturi își stau aici față în față: una este generalul 
ca atare, legile, obligaţiile în general; cealaltă este spiritul 
în genere, în abstracţia lui, individul activ, individul care decide, 
subiectivul. Aceste două laturi sînt în chip necesar şi în conştiinţa 
lui Socrate : conținut şi dominare a acestui conținut. Generală 
este absența negativului în însuși acest general, ca dezvoltare. 
Acest negativ, ca ceva real faţă de general, este momentul 
individualităţii ca atare, este elementul activ, care aduce de- 
terminare, e ceea ce se decide. Cînd avem conştiinţa deplină că 
în acțiunea noastră reală obligaţiile determinate şi comportarea 
potrivit lor nu sînt suficiente, ci că, propriu vorbind, fiecare 
caz concret este un conflict de obligaţii, concreţiunea unor deter- 
minări multiple care se înfăţişează ca diferite judecății morale, 
dar pe care spiritul le tratează ca nefiind absolute, ci le îmbină 
în unitatea deciziei sale, atunci această individualitate pură care 
decide noi o numim cunoaștere a ceea ce este just, o numim con- 
ştiinţă, aşa cum universalul pur al conștiinței, nu un universal 
particular, ci acela care obligă pe oricare, noi îl numim datorie. 
Mai sus moravurile au fost numite spirit al poporului. Locul 
acestui spirit general unitar îl ia spiritul singular, individuali- 
tatea care se decide. Întrucît în felul acesta particularul, legalul 
este zdruncinat în fața conștiinței, subiectul devine determinant, 
hotărîtor. Subiectul decide acum dacă spiritul bun sau spiritul 
rău e acela care hotărăşte. Momentul hotărîrii din sine însuşi 
şi-a făcut apariţia cu Socrate. Pînă la el hotărîrea era la greci 
decizie inconştientă. La Socrate, acest spirit care decide este 
transpus în conștiința subiectivă a omului, şi problema este 

acum să ştim cum apare această subiectivitate la Socrate însuşi. 
Întrucît factor hotărîtor devine persoana, individul, sîntem 
readuşi în felul acesta la Socrate ca persoană, ca subiect, şi 
ceea ce urmează este desfășurarea condiţiilor personale ale lui. 

Cît priveşte personalitatea lui Socrate în general, 
a fost vorba despre ea deja la începutul prezentei expuneri. 
El însuşi a fost un bărbat cu totul nobil şi plastice [multilateral] 
format, şi la această constatare nu mai e nimic de adăugat. 
Se mai poate nota că „legăturile lui cu prietenii săi au fost în 
general foarte binefăcătoare pentru ei şi bogate în învățături”*, 
dar, întrucît moralitatea obiectivă este întemeiată de el pe 
subiectivitate, intervine aici natura accidentală a caracterului. 
Educaţia cetăţenilor în stat, viaţa contopită cu poporul, are 
o cu totul altă putere în individ pentru ca el să poată fi format 
pe calea argumentelor. Oricît a fost cu adevărat formativ con- 
tactul cu Socrate, intervine totuşi aici această accidentalitate. 
Îi vedem astfel pe unii dotați cu cea mai genială natură, de 
exemplu pe Alcibiade, pe Critias, jucînd ulterior un astfel de rol, 
încît vor fi judecaţi în patria lor ca duşmani, ca trădători ai 
concetăţenilor lor, ca corupători, ba chiar ca opresori şi tirani 
ai statului, — sinistre semne ale confuziei. 

Trebuie să mai menţionăm forma specifică în care se înfă- 
țişează la Socrate această subiectivitate, această certitudine de 
sine care e hotărîtoare. Aici oricine posedă un astfel de spirit 
propriu sau el pentru sine îi apare ca spirit al său. Astfel 
vedem cum de aceasta se leagă ceea ce e cunoscut sub numele de 
geniu (5acudviov) al lui Socrate; geniul implică faptul că 
omul se decide acum potrivit judecății proprii. Dar nu este 
îngăduit, cînd e vorba de acest faimos geniu al lui Socrate — bi- 
zarerie înșelătoare a închipuirii sale de care s-a flecărit atita —, 
să ne treacă prin minte imaginea vreunui spirit protector, a 
unui înger etc. şi nici noţiunea de conştiinţă. Căci conștiință 
înseamnă reprezentarea unei individualități generale, a spiri- 
tului avînd certitudinea de sine însuşi, spirit care e în același 
timp adevăr general. Demonul lui Socrate este cealaltă latură, 
opusă generalităţii sale, cu totul necesară ; după cum a devenit 
conştient de această generalitate, tot astfel el a devenit conștient 
de cealaltă latură, de individualitatea spiritului. Conștiinţa 
pură a lui era deasupra ambelor laturi. Care este defectul pe 
această din urmă latură vom preciza îndată : anume defectul 


* Xenofon, Memorab., IV, 1, § 1. 

generalului este suplinit el însuși în chip defectuos, într-un mod. 


singular ; nu avem aici în locul negativului restaurare a ceea ce 
a fost stricat. Hotărîrea de la caz la caz, în acţiune şi abţinere, 
era obiectul lui ; Socrate avea conștiința acestei acţiuni indivi- 
duale. Nu trebuie să se vadă aici nici o himeră, nici o superstiție 
sau oricum am numit-o, ci este un fel necesar de a considera 
lucrurile ; numai că Socrate n-a sesizat această necesitate, acest 
moment fiind doar în general prezent înaintea reprezentării 
sale. De aceea el se înfăţişează ca o particularitate care aparţi- 
nea unui singur ins ; astfel demonul lui Socrate îmbracă pentru el 
aparenţa închipuirii şi nu-i apare drept ceea ce este el într-adevăr. 

Interiorul subiectului cunoaşte prin el însuși şi decide din 
sine însuşi; acest interior la Socrate a avut încă o formă 
particulară. Geniul este încă inconştientul, e exteriorul care 
decide, şi el este totuși ceva subiectiv. Geniul nu e însuşi Socrate, 
nu este opinia lui, convingerea lui, ci e ceva inconştient: So- 
crate este mînat. În acelaşi timp, oracolul nu e nicidecum ceva 
exterior, ci este oracolul său; acesta a avut înfățișarea unei 
ştiinţe care era totodată însoţită de inconştienţă, știință care, 
de altfel, își poate face apariţia în alte împrejurări, ca starea 
magnetică. La muribunzi, în stare de boală, de catalepsie, se 
poate întîmpla ca omul să cunoască legături, să cunoască eve- 
nimente viitoare sau prezente, care, potrivit conexiunilor inte- 
lectului, sînt cu totul excluse pentru el. Acestea sînt fapte care 
adesea sînt, în chip simplist, cu totul negate. În felul acesta, 
ceea ce ţine de cunoaştere, de hotărîre prin sine și se înfăptuieşte 
în mod conştient și reflectat se întilneşte la Socrate în forma 
inconştientului. | 

Acesta este, aşadar, geniul lui Socrate ; a fost necesar ca 
acest geniu să apară la Socrate. Este specific faptul că la el 
această formă a cunoaşterii interiorului a luat forma unui „,de- 
mon”; în legătură cu ceea ce urmează, trebuie să privim şi 
mai de aproape acest fapt. Xenofon relatează din punct de vedere 
istoric, în modul cel mai precis, la ce l-a determinat pe Socrate 
acest „,demon” şi care a fost mai înainte forma hotăririi. 


Anume, binele este scopul gîndit; în legătură cu aceasta 
se produce conflict între obligaţii ; cu privire la acestea decid 
şi legile statului, moravurile, realitatea vieţii. Libertatea ştiinţei 
de a hotărî pentru sine ce este just şi ce e bine, libertate pe care 
o vedem apărînd la Socrate, conţine apoi, în afară de acest 
general, ideea că omul este factorul hotărîtor şi în ceea ce-l 
priveşte, cînd e vorba de ceea ce are de făcut în cazuri parti- 

culare, ideea că subiectul face din sine factorul hotărîtor. Sub 
acest raport trebuie să sesizăm ceea ce era esențial pentru 
poziția proprie libertăţii elene. 

Poziţia spiritului grec este determinată pe latura lui mo- 
rală ca moralitate naivă. Omul nu era încă în situația de a se 
reflecta în sine, de a se determina din sine ; şi mai puţin exista 
ceea ce numim noi conștiință. Legi, moravuri etc. nu există 
numai, ci sînt stabilite, scoase în evidență. Sub un anume aspect 
al lor, adică în ce priveşte baza, ele sînt considerate ca tradi- 
ţie ; tradiție ce se dezvoltă pentru sine, fără conştiinţă deter- 
minată. Aceste legi se înfăţişau ca legi divine, sancţionate de 
zei. Ştim că grecii posedau, fără îndoială, legi pe baza cărora 
luau hotăriri. Dar, pe de altă parte, se ivea de asemenea nevoia 
de a se lua hotărîri în cazuri date nemijlocit, atît în chestiuni 
private, cât şi în afaceri de stat. Însă grecii nu luau încă hotărîri 
pornite din voința subiectivă. Comandantul de oştire sau 
poporul însuşi nu lua asupra sa [libertatea] de a hotări ce este 
mai bine pentru stat; de asemenea nici individul în chestiunile 
sale familiale. În vederea unei decizii oarecare, elenii au recurs 
la oracole, au întrebat oracolul (acesta era elementul subiectiv, 
hotărîtor), iar romanii scrutau zborul păsărilor ; aparţine aici 
şi examinarea animalelor de jertfă, precum şi consultarea unui 
[uavriwc] prezicător. Comandantul care urma să dea o bă- 
tălie trebuia să-şi scoată decizia din tălmăcirea viscerelor 
animalelor de jertfă, cum se întîmplă adesea în Anabasis-ul 
lui Xenofon ; Pausania se chinuește o zi întreagă înainte de 
a da comanda de luptă *. Acest moment este esenţial: nu 
poporul este acela care decide, subiectul nu-şi ia asupra sa 
acest lucru, ci se lasă determinat de un altul, de ceva exterior : 
oracolele sînt necesare pretutindeni unde omul nu-și ştie interio- 
rul încă atît de independent, atît de liber, încît să ia hotărîri 
numai din sine însuşi; aceasta este lipsa libertăţii subiective. 
Şi aceasta este libertatea la care ne referim noi cînd, în ziua 
de azi, vorbim de libertate ; această libertate n-a existat la 
greci în felul cum o înţelegem noi; în legătură cu Republica 
lui Platon vom vorbi mai mult despre acest lucru. Ține de epoca 
modernă faptul că noi vrem să răspundem de ceea ce facem ; 
moi vrem să ne hotărîm pe bază de temeiuri ale inteligenţei, 
temeiuri pe care le considerăm ca instanță ultimă. Grecii încă,. 
nu aveau conștiința acestei infinități. 


* Cf. Herodot, IX, 33 şi urm. 

În cartea I a Memorabilelor lui Xenofon, cu ocazia apărării 
pe care şi-o face Socrate referitor la „,demonul” său, Socrate 
spune chiar la început: „Zeii şi-au păstrat pentru ei înşişi 
știința a ceeace este mai important (tà ufpora). Arta clă- 
ditului, agricultura, meșteșugul fierarului etc. sînt arte omenești ; 
tot astfel arta guvernării, a socotitului, precum și aceea de a 
comanda acasă şi în război; omul poate cîştiga dexteritate 
în toate acestea. Însă pentru „ceea ce este mai important” — 
anume pentru chestiunile importante în acest domeniu — , este 
nevoie de avte.’ (divinatio), pe care zeii şi-o ţin pentru 
ei. Ccea ce este drept şi nedrept, ce înseamnă a fi viteaz, şi ce 
e laşitatea știu şi oamenii. ,,Dar cel ce ară nu știe cine va 
mînca rodul (cine va secera); cine clădește casă nu ştie cine o 
va locui; comandantul nu ştie dacă e bine să ducă oastea la 
bătălie ; cine se află în fruntea unui stat nu ştie dacă acest 
lucru este spre binele său” (ca individ) „sau înseamnă pericol 
pentru el; nici cine ia în căsătorie o femeie frumoasă” (xaññv, 
o iubită) „dacă va avea bucurie cu ea și dacă nu cumva 
va rezulta de aici pentru el întristare şi suferinţă ; nici cine 
are rude puternice în stat nu poate ști dacă nu i se întîmplă 
să fie exilat din ţară din cauza acelor rude. Or, din cauza 
acestei nesiguranţe, trebuie să recurgem la uavreta” * ; aceas- 
ta este diversă: „consulți oracolul, observi [viscerele a- 
nimalelor] de jertfă, zborul păsărilor; pentru Socrate însă 
acest oracol a fost demonul lui” **. Astfel se exprimă 
Xenofon. Acest oracol a fost o condiţie esenţială a conştiinţei 
greceşti ; cu toată libertatea lor, grecii căutau în același timp 
decizia lor în ceva exterior : ceea ce este mai esențial, zeii şi 
l-au păstrat pentru ei înşişi. — La noi lucrurile sînt altfel. 
Cînd cineva cunoaște anticipat viitorul în somnambulism sau 
ca muribund, acest lucru este considerat ca o viziune superioară ; 
dar, privit lucrul mai de aproape, avem aici numai interese ale 
indivizilor, particularităţi. Cînd cineva vrea să se căsătorească 
sau să clădească o casă ete., succesul este important numai 
pentru acel individ ; conţinutul acesta este numai particular. 
Ceea ce e într-adevăr divin, general, este însăşi instituția agri- 
culturii, e statul, e căsătoria, sînt orînduielile juridice ; față de 
toate acestea este lipsit de însemnătate faptul să ştiu dacă mă 
prăpădesc ori nu mă prăpădesce plecînd cu corabia. Contrariul 


* Xenofon, Memorab., I, 1, §§ 7—9. 
** Ibidem, $$ 3—4. 

e o intervertire ce se produce uşor şi în reprezentarea noastră ; 
să ştii ce este just, ce este moral e un lucru mult superior fap- 
tului de a şti atare particularităţi. 

Nici demonul lui Socrate nu se revelează în el prin altceva 
decît prin sfatul ce i-l dă referitor la astfel de succese particu- 
lare. El nu s-a referit la ceva general din domeniul artei şi al 
ştiinţei ; o astfel de referire aparține mai curînd . spiritului 
general ; demonul îl sfătuieşte pe Socrate, de exemplu, doar 
cînd trebuie și dacă trebuie să călătorească prietenii lui. Dar 
şi într-un astfel de sfat rezidă ceva general ; un om cu judecată, 
poate prevedea multe, poate şti mai dinainte dacă acea călă- 
torie este sau nu este oportună. Așadar, la Socrate era necesar 
ca în interiorul lui hotărîrea să apară ca Sxiuwv încă, oracol, 
cu privire la ceea ce mai înainte trebuia să decidă oracolul. Prin 
urmare, demonul se află la mijloc între natura exterioară a ora- 
colului şi natura pur interioară a spiritului. Demonul este ceva 
interior, însă reprezentat ca un geniu aparte, distinct de voința 
omului ; nu ca înțelepciune a acestuia, ca liber arbitru al lui. 
Natura mai precisă a demonului lui Socrate este deci o formă 
care aduce cu somnambulismul, cu această dedublare a con- 
ştiinţei. Şi se pare că la Socrate a existat în mod vizibil ceva 
ținînd de starea magnetică, deoarece de mai multe ori (în 
tabără) se zice că'el ar fi căzut în catalepsie şi în extaz. În tim- 
purile moderne am văzut descrisă această stare ca fixitate a 
ochilor, cunoaștere interioară, viziune a cutărui şi cutărui lucru, 
a trecutului, a ceea ce este mai cuminte de făcut etc. Aşadar, 
demonul lui Socrate trebuie luat ca o stare reală ; el este demn 
de remarcat, fiindcă el nu e numai o stare maladivă, ci este 
necesar, datorită poziţiei conştiinţei lui Socrate. Dar această 
reîntoarcere în sine are la Socrate, în prima ei apariţie, încă 
forma unui mod fiziologic de a fi. Deci punctul central al întregii 
conversiuni de importanță istorică mondială pe care o înfăptuieşte 
principiul lui Soerate constă în faptul că locul oracolelor l-a 
luat mărturia spiritului indivizilor, decizia asumîndu-și-o su- 
biectul. Cu aceasta este împlinită cealaltă latură a conştiinţei 
socratice. Acesta a fost modul de viaţă și aceasta a fost desti- 
nația lui Socrate. 


3. Or, în legătură cu acest „,demon” intrăm în cercu] 
destinului lui Socrate, care sfîrşeşte prin condamnarea 
lui, dat fiind faptul că acest demon a şi fost un punct principal 
al acuzării lui. De aici provine şi necesitatea destinului său. 

Contemporanii lui Socrate care s-au înfățișat ca dușmani și 
acuzatori ai lui înaintea poporului atenian l-au considerat pe 
Socrate ca pe omul care a adus la conștiință natura neabsolută 
a ceea-ce-trece-drept-valabil-în-sine -şi-pentru-sine, care nu con- 
sideră ca zei pe aceia pe care îi consideră poporul drept zei 
şi seduce tineretul. Seducerea tineretului: deoarece devine 
nesigur în ochii acestuia ceea ce trecea de nemijlocit valabil. 
Acuzaţia că Socrate nu considera drept zei pe aceia pe care 
îi considera de zei statul se bazează, în parte, pe același argu- 
ment : el a făcut să se înțeleagă că zeilor nu le este plăcut ceea 
ce în mod obişnuit este considerat ca atare ; pe de altă parte, 
această acuzaţie se întemeiază şi pe „demonul” lui. Nu fiindcă 
Socrate l-ar fi înfățișat ca dumnezeu al său ; ci la eleni individua- 
litatea deciziei era interpretată în sensul că ei considerau decizia 
ca o accidentalitate a individului, şi din această cauză, aşa cum 
natura accidentală a împrejurărilor este ceva exterior, ei 
vedeau şi în caracterul accidental al deciziei ceva exterior, adică 
ei cereau sfat oracolelor lor : conștiință că însăşi voinţa indivi- 
duală este ceva accidental. Socrate, care transpusese natura 
accidentală a deciziei în sine însuşi, în demonul său — așa cum 
grecii o plasau în demonul general, tot astfel el, Socrate, o 
plasa în conștiința sa —, a suprimat tocmai acest demon 
exterior. 

Aşadar, Socrate, propagînd acest nou principiu şi ca per- 
soană, ca cetățean atenian a cărui ocupaţie era propagarea aces- 
tui fel de învățătură, a intrat ca personalitate în raport cu 
întregul popor atenian, în raport nu numai faţă de o masă de 
oameni sau față de o masă ce poruncea, ci în raport cu spiritul 
poporului atenian. Spiritul poporului atenian în sine, constitu- 
ţia lui, întreaga lui consistenţă se sprijinea pe moralitate, pe 


religie, pe ceea ce este în sine şi pentru sine ceva ferm, subzis-. 


tent. Or, Socrate pune ccea ce este adevăr în hotărîrea con- 
ştiinţei interioare ; acest principiu l-a propagat el, transformîn- 
du-l într-un raport viu. Și astfel a ajuns el în opoziţie cu .ceea 
ce poporul atenian considera ca just şi adevărat. Aşadar el 
a fost acuzat în mod îndreptăţit, şi această acuzaţie precum și 
soarta lui ulterioară mai trebuie să le considerăm aici. 
Atacurile împotriva lui Socrate şi soarta lui sînt cunoscute. 
Le putem considera în contradicţie cu ocupaţia lui de a învăța 
pe concetățenii săi ce este binele. În legătură cu ceea ce era 
Socrate şi ceea ce era poporul său vom recunoaşte necesitatea 
acestui destin. Cînd e vorba de Socrate, noi nu avem de expus 

un sistem filozofic, ci istoria unei vieţi individuale. Atacurile 
suferite de Socrate sînt de două feluri : l-a atacat Aristofan în 
Norii şi apoi a fost acuzat în chip formal în fața poporului. 


Acuzarea formală a lui Socrate în faţa 
poporului. Nu trebuie să spunem, ca Tennemann, 
despre destinul lui Socrate că atenienii au comis ceva revoltă- 
tor : „„Umanitatea se revoltă în fața faptului că acest bărbat 
excelent a fost silit să bea paharul cu otravă ca victimă a unor 
intrigi, atît de frecvente în democrații. Un bărbat ca Socrate, 
care făcuse din drept unica linie de direcţie a acţiunii sale” 
(nu despre drept în general este vorba, ci problema este despre 
care drept e vorba: despre dreptul libertăţii morale) „şi care 
nu s-a abătut nici cu un singur pas de la calea dreaptă, a trebuit 
în chip necesar să-şi facă mulți duşmani” (de ce? 
aceasta este o platitudine ; e ipocrizie morală să vrei să fii 
mai bun decit alţii, pe care apoi să-i prezinţi ca dușmani ai 
tăi), „care erau obişnuiţi să lucreze ascultînd cu totul de alte 
impulsuri. Cînd ne gîndim la decadența moravurilor şi la guver- 
narea celor treizeci de tirani, trebuie totuşi să ne mirăm că 
el a putut continua să acţioneze netulburat pînă în al şaptezeci- 
lea an al vieţii sale. Cum însă cei treizeci n-au cutezat 
ei înșiși să ridice mîna împotriva lui, trebuie cu atît mai mult 
să ne uimească faptul că după restaurarea guvernu- 
lui legal şi a libertăţii, după răsturnarea despotis- 
mului”?, — tocmai de aici venea pentru ei pericolul, în care se 
află principiul lor — ,un bărbat ca Socrate a putut cădea jertfă 
intrigilor. Acest fenomen poate fi explicat, probabil, prin fap- 
tul că duşmanii lui Socrate au fost nevoiţi să cîştige mai întîi 
timp spre a-și aduna partizani, ca şi prin faptul că în timpul guver- 
nării celor treizeci de tirani ei jucau un rol prea neînsemnat”. 

În procesul lui Socrate trebuie să deosebim două laturi : 
una este conţinutul acuzării, condamnarea de către instanţa 
judecătorească ; cealaltă este raportul lui Socrate faţă de popor, 
de suveran. În cuprinsul procedurii avem dublul element : con- 
duita lui Socrate pentru care el este acuzat ; şi atitudinea acuza- 
tului față de popor, faţă de competența sau recunoașterea maies- 
tăţii acestuia. Socrate a fost găsit vinovat de către judecători 
în ceea ce privește conţinutul acuzării lui ; dar el a fost condam- 
nat la moarte deoarece a refuzat să recunoască competenţa 
poporului, maiestatea acestuia peste un acuzat. 


* Vol. II, p. 39 şi urm. 

a. Acuzaţia consta din două puncte: «) ,,Socrate 
nu consideră ca zei pe aceia pe care îi consideră de zei poporul 
atenian”, el nu adoră zeii vechi, „ci introduce zei noi; şi ß) 
Socrate seduce tineretul” *. Prima acuzaţie este în legătură cu 
demonul lui Socrate. Acuzaţia şi apărarea lui Socrate împotriva 
ei vrem să le examinăm mai de aproape. Xenofon ni le înfăţi- 
şează pe amîndouă ; Platon ne-a dat şi el o apologie. Cu toate 
acestea, nu este îngăduit aici să ne oprim la afirmaţia că Socrate 
a fost un bărbat excelent, care a suferit nevinovat fiind etc. ; 
în această acuzaţie, spiritul poporului atenian este cel ce se 
opune principiului care a devenit funest pentru el. 

Cît priveşte primul punct al acuzării, anume că Socrate 
nu-i cinstește pe zeii patriei, ci introduce zei noi, Xenofon ** 
îl înfăţişează pe Socrate răspunzînd „că el a adus totdeauna, 
ca oricare altul, aceleaşi jertfe pe altarele publice, acest lucru 
toţi concetățenii săi l-au văzut, precum l-ar fi putut vedea tot 
atît de bine şi acuzatorii săi. Iar cît priveşte faptul că el ar 
introduce demoni noi fiindcă lui îi apare vocea lui Dumnezeu 
care-i arată ce trebuie să facă”, Socrate a răspuns că „el se 
referă la faptul că şi uăweo. consideră drept avertismente divine 
strigătul și zborul păsărilor, sentințe de-ale oamenilor (vocea 
Pitiei), poziţia viscerelor animalelor jertfite, ba chiar și tunetul şi 
trăsnetul. Că Dumnezeu cunoaște mai dinainte viitorul și, 
dacă vrea, îl arată; toate acestea le cred şi alţii, întocmai ca 
şi el; de altfel Dumnezeu mai poate revela şi altfel viitorul. 
Faptul că el nu minte cînd afirmă că aude vocea lui Dumnezeu 
îl poate dovedi prin mărturia prietenilor săi, cărora adesea le-a 
comunicat sfatul primit, care, cum dovedea ceea ce urma, a 
fost totdeauna găsit ca adevărat”. Xenofon spune că ,,Socrate 
n-a cercetat natura ca sofiştii”” *** (de aici vechii ateişti care 
-considerau Soarele drept o piatră, ca Anaxagora, Protagora) ****, 
aceasta spre a dovedi „că el n-a comis nici o impietate nici în 
faptă, nici în vorbă”. 

Efectul produs asupra judecătorilor săi de această parte 
a apărării sale, Xenofon îl descrie astfel: „Aceştia au devenit 


* Xenofon, Apologia Socrat., $ 10; Memorab., I, 1, § 1; Platon, Apo- 
logia Socrat., p. 24 (p. 104). 
** Apologia Socrat., $$ 11—13; Memorab., I, 1, §§ 2—6, 19. 

*** Memorab., I, 1, § 11: Ovăelg 6: mumore Xwxpărovg oùðèv âoefie 
-obăi dvbotov ore mpărrovrog elăev. ore X yorroc hrovoev. odă: ycp nep Tic 
-TÖV măvrov pice G, Îmep töv &hhwv ol mhetorăr die)iyero Gxonâv, örwç ó- 
“nod0'uevos drd r&v ooporâv x6auoc Epv. 

**** Platon, Apol. Socrat., p. 26 (pp. 108—109). 

miînioşi : parte din ei fiindcă nu credeau ce spunea Socrate, 
cealaltă parte”, care îl credea, „din invidie că Socrate a fost 
considerat de zei vrednic de ceva mai înalt decît erau vrednici 
ei înşişi” *. — Acest efect este foarte natural. Şi în zilele noas- 
tre se prezintă cu astfel de ocazii două feluri de cazuri : «) Sau 


nu este crezut cel ce se laudă cu revelații particulare, şi anume 


ç 


cu revelații care se referă la acțiunea şi la soarta- individuală. 
Omul nu crede nici în general că au loc astfel de revelații şi 
nici că le-a avut cutare subiect. f) Sau, cînd cineva se îndelet- 
niceşte cu astfel de profeţii, i se interzice, cu drept cuvînt, 
meseria şi e închis. Nu se neagă, în general, că Dumnezeu ştie 
mai dinainte toate și nici că el le poate revela insului uman ; 
în abstracto s-ar admite acest lucru, dar nu în fapt; lucrul nu 
este crezut în nici un caz particular. Nu se crede că el, acest 
individ, a avut revelaţia ; căci de ce mai curînd el decît alții ? 


„Şi de ce să fie revelate tocmai astfel de nimicuri, lucruri cu to- 


tul de amănunt: dacă cineva va face o călătorie bună, dacă 
trebuie să se întilnească cu cineva, dacă trebuie să se apere în 
regulă printr-un discurs în fața judecătorilor săi ? Şi de ce să nu 
i se reveleze altele dintre lucrurile infinit de multe ce i se pot 
întîmpla unui individ? De ce nu [sînt] revelate mai curînd 
lucruri mai importante, referitoare la binele unor state întregi ? 
(Magnetismul (animal ]nu împinge înainte ştiinţele.) Astfel, nu se 
dă crezare sub acest raport nici unui individ, indiferent de fap- 
tul că, dacă revelaţia este posibilă, ea a trebuit să se întîmple 
unui ins singular. — Această necredință, care nu neagă deci 
revelația în general și posibilitatea ei generală, dar care nu îi 
dă crezare cînd e vorba de vreun caz determinat, de fapt nu 
crede în realitatea şi adevărul faptului însuşi. Inconştient ea 
nu crede în astfel de revelații, fiindcă mai întîi conştiinţa 
absolută (așa trebuie ea să fie) nu cunoaşte în general, drept 
ceva pozitiv, astfel de nimicuri, cum sînt obiectul acestor pro- 
fetizări şi tot aşa acelea ale lui Socrate ; în spirit, aceste nimicuri 
se găsesc nemijlocit ca ceva ce a dispărut. În al doilea 
rînd, conştiinţa absolută știe despre viitor ca atare tot atît 
de puţin ca și despre trecut; ea nu ştie decît despre prezent. 
Dar, întrucît în prezentul ei, în gîndirea ei apare şi opoziţia 
dintre viitor şi trecut, pe de o parte, şi prezent pe de altă parte, 
această conștiință ştie și despre viitor și trecut; dar despre 
trecut ca despre ceva ce a luat formă (als einem Gestalieten). 


* Platon, Apol. Socrat., § 14; Memorab., I, 1, § 17.. 

Căci trecutul este depozitarea prezentului ca realitate, însă vii- 
torul este contrariul acestuia, este mai curînd ceea ce e lipsit 
de formă. Din acest ce lipsit de formă, universalul îmbracă 
formă abia în prezent ; prin urmare, în genere în viitor nu poate 
fi intuită nici o formă. Avem sentimentul nelămurit că, dacă 
acţionează Dumnezeu, acest lucru nu se înfăptuieşte în mod par- 
ticular şi nici pentru lucruri particulare. Astfel de lucruri 
particulare sînt considerate ca prea lipsite de însemnătate 
încît ele să fie revelate de Dumnezeu într-un caz particular și 
cu totul special. Se admite că Dumnezeu determină şi ceea ce 
e singular, dar se înțelege prin aceasta îndată totalitatea singu- 
larului, toate cazurile singulare ; spunem : modul de a acţiona 
al lui Dumnezeu este de natură universală. — Acest ,„demon” 
al lui Socrate nu s-a referit nici el la ceea ce e veritabil, la 
ceea-ce-e s t e -în-sine-şi-pentru-sine, ci numaila particularităţi ; 
şi astfel aceste revelații demonice sînt cu mult mai neînsemnate - 
decît acelea ale spiritului său, ale gîndirii sale. 

Potrivit unor concepte mai determinate, geniul său era 
la Socrate individualitatea singulară care voieşte şi decide; 
dar ea avea pentru el însuşi figura unui ce existent, reprezen- 
tat, a unei ființe pe care el o deosebea de individualitatea sa, de 
conştiinţa sa, considerînd-o astfel ca pe ceva aparte şi nu ca pe 
ceva individual ce decide, ca voință. Tocmai astfel îşi închi- 
puiau elenii lucrurile. Această [con știință a individualității 
este conștiință a accidentalităţii ; de aceea ei se lăsau determinaţi 
de zborul şi de strigătul păsărilor, care sînt accidentale. Dar tot 
atît de accidentală este deciderea în cuprinsul culturii noastre ; 
ea este voința mea, e accidentalitate interioară ; şi eu vreau să 
fiu însumi această accidentalitate. Grecii, pentru care latura 
accidentalității conștiinței trecea şi ea drept ceva existent [în 
exterior ], iar ştiinţa despre ea drept oracol, posedau într-însul 
această individualitate, ca pe o știință generală căreia fiecare 
îi putea cere sfatul. Însă pentru Socrate, la care acest ce 
pus în exterior intrase în cuprinsul conștiinței, ca la noi, dar 
încă nu pe deplin, acest ce era încă vocea venită din afară, şi 
-nu vocea individualităţii ca atare, hotărîrea pe care o are fie- 
care — conştiinţa în sensul propriu oamenilor comuni —, ci 
reprezentare asemenea lui Iupiter sau lui Apolo etc. ; şi de aceea 197 
ea avea atît aparenţa singularității, cît şi aceea a unei particu- 
larităţi, şi nu se înfăţişa ca o individualitate generală ; iar pe 
acestea judecătorii lui, cum este drept, nu puteau să le suporte, 
fie că credeau în ea, fie că nu credeau. (Ceea ce este într-adevăr 

divin aparţine. fiecăruia ; talentul, geniul sînt ceva singular, 
propriu, dar ele posedă adevăr numai în operele lor, întrucît. 
acestea sînt generale.) La greci, astfel de revelații trebuiau să. 
aibă un anumit fel de a fi. Existau oracole oarecum oficiale (nu 
subiective): Pitia, copacul ete. Cînd oracolul apare într-un 
oarecare individ particular, cetăţean obișnuit, el este considerat 
ca de necrezut, ca neexact; Saxiuov-ul lui Socrate era un alt; 
mod de oracol decît acela care trecea de valabil în religia greacă. 


Apolo de la Delfi, Pitia, l-a declarat pe Socrate drept cel 
mai înţelept între eleni * ; această referire a oracolului la Socrate 
este demnă de reţinut. În oracolul din Delfi prezida Apolo ca. 
zeu ştiutor, Febus cel care ştie. Suprema lui poruncă era: 
cunoaşte-te pe tine însuţi! Aceasta nu înseamnă cunoaștere 
a particularității proprii a omului, ci „cunoaşte-te pe tine” 
este legea spiritului. Ace: stă poruncă a îndeplinit-o Socrate ; 
el a făcut din yvâ6. oxvrâv lozincă a grecilor. El este eroul 
care a pus în locul zeului delfie principiul: omul cunoaşte 
în sine ce este adevărul, el trebuie să privească în sine. Or, 
Pitia a făcut sus-amintita declaraţie ; şi aceasta este o răstur- 
nare completă, căci pune în locul oracolului propria conştiinţă. 
de sine a omului, conștiința generală a gîndirii fiecăruia. Această 
certitudine interioară este, fără îndoială, un alt zeu, un zeu 
nou, nu cel de pînă acum al atenienilor ; astfel acuzaţia ridicată 
împotriva lui Socrate este cu totul justă. 

Să examinăm şi punctul al doilea al acuzării, anume. 
că Socrate seducea tineretul. Acestei acuzaţii Socrate i-a opus. 

108 (şi în această privință) în primul rînd că : „Oracolul din Delfi 
a declarat că nimenea nu este mai liber (mai nobil), nici mai 
just, nici mai înțelept (o«qpoviorepoc)”? **. Apoi el a opus a- 
cestei acuzaţii întreaga lui viață : oare prin exemplul pe care 
l-a dat în general, și îndeosebi clor cu care se întîlnea, a îndem- 
nat; el pe cineva la rău ? ***. Dar cum acuzării generale el i-a opus. 
exemplul său, viața sa, aceasta a trebuit să fie determinată mai 
de aproape. Au apărut martori. ,, Melitos a declarat că el cunoaşte 
pe cîțiva pe care Socrate i-a convins să asculte mai mult de el 
decît de părinţii lor” ***. Acest punct al acuzării se referea cu 
deosebire la Anytos. Şi cum ela dovedit acest lucru cu martori, 


* Platon, Apol. Socrat., p. 21 (p. 97). 
** Xenofon, Apol. Socrat., § 14. 
*** Ibidem, $$ 6—19, Memorab., I, 2, §§ 1—8. 
**** Xenofon, Apol. Socrat., $ 20; Memorab., I, 2, $ 49 şi urm. 

fără îndoială chestiunea a fost dovedită ; mărturia a fost sufi- 
cientă. Socrate a lămurit acest lucru mai de aproape după ce a 
plecat din faţa instanței de judecată *. Anume, Xenofon 
povesteşte „că Anytos i-a devenit duşman lui Socrate fiindcă 
acesta i-ar fi spus lui, care era un bărbat cu vază, că nu trebuie 
să-și crească fiul spre a deveni argăsitor de piei, ci să-l educe 
într-un chip demn de un bărbat liber”. Anytos era el însuşi 
tăbăcar, şi, cu toate că meseria lui era practicată mai mult de 
sclavi, în sine ea nu era totuşi ceva dezonorant. Prin urmare, 
felul de a vorbi al lui Socrate era greşit. Socrate a adăugat 
la aceasta „că el a făcut cunoștință cu acest fiu al lui Anytos 
şi n-a descoperit la el nici o însuşire rea; dar profețeşte că el 
nu va rămînea să practice acest lucru de sclav la care tatăl lui 
vrea, totuşi, să-l înhame. Și cum el nu are în jurul său nici un 
bărbat cumsecade (cuminte, rezonatil, cinstit) care să-i poarte 
de grijă, el va aluneca pe panta pofteior rele şi va merge departe 
pe calea desfriului”. Xenofon adaugă ;,că profeția lui Socrate 
s-a adeverit întocmai : tînărul s-a dat beţiei, bînd ziua și noap- 
tea şi devenind un om cu totul de nimica”. Ceea ce este uşor de 
înțeles, deoarece un om care se simte capabil de ceva mai bun 
“(fie că e adevărat, fie că nu e adevărat) şi este nemulțumit 
de situaţia în care trăiește, situaţie în schimbul căreia, pe de 
altă parte, el nu poate obţine alta, suferă în sufletul lui de 
această ruptură, fiind redus tocmai din cauza acestei contra- 
rietăți la compromisuri şi împins apoi pe calea răutăţii care rui- 
nează atît de frecvent pe oameni. Astfel, prezicerea lui So- 
crate este cu totul naturală. 

La acuzaţia mai precisă că ar îndemna pe fii să nu asculte 
de părinţii lor, Socrate ripostează prin întrebarea : „Oare la 
aleg: rea celor ce urmează să ocupe funcţii publice, de exemplu, 
la alegerea, comandanților oștirii sînt preferați părinții şi nu 
mai curînd cei ce sînt experți î în arta războiului ? Astfel, în toate 
sectoarele sînt preferați cei mai destoinici în domeniul unei 
arte sau al unei ştiinţe oarecare. Oare, după toate acestea, nu 
e uimitor lucru că el este adus în fața judecății fiindcă a fost 
preferat de fii părinților în vederea obţinerii a ceea ce este su- 
premul bine pentru om, acela de a fi educat spre a deveni un 
om nobil ?” **. Desigur, acest răspuns este, într-o privinţă, 
just, însă vedem că nici aici răspunsul lui Socrate nu poate fi 


* Xenofon, Apol. Socrat., $$ 27, 29—31. 
** Ibidem, $$ 20—21; Memorab., I, 2, $$ 51 — 55; Platon, Apoi. Socral., 
p. 24—26 (p. 103—107). 

considerat ca epuizînd chestiunea, deoarece punctul propriu-zis, 
esențial al acuzației nu este atins. Ceea ce au considerat jude- 
cătorii lui Socrate ca nedrept a fost această ingerință morală a 
unei a treia persoane în relaţia absolută dintre părinţi și copii. 
În general nu se poate spune mult despre acest amestec, fiindcă 
ceea ce importă este felul acestei ingerinţe. În anumite cazuri, 
aceasta este necesară ; în linie generală, amestecul nu trebuie 
să se producă, şi cel mai puţin e îngăduit în cazurile cînd şi-l 
permite o persoană privată întîmplătoare. Copiii trebuie să aibă 
sentimentul unității cu părinţii; acesta este primul raport 
moral nemijlocit. Orice educator trebuie să-l respecte, să-l 
păstreze curat şi să dezvolte sentimentul acestei legături. 
De aceea, cînd este chemată o a treia persoană să intervină 
în acest raport dintre părinţi și copii, iar amestecul e de așa 
natură încît prin el, spre pretinsul bine al copiilor, li se distruge 
acestora încrederea în părinții lor şi li se sugerează ideea că 
aceştia sînt oameni răi care îi strică prin contactul lor cu ei şi 
prin educaţia pe care le-o dau (îi tratează rău), aceasta ni se 
pare revoltător. Lucrul cel mai rău care li se poate întîmpla 
copiilor în privinţa moralității și sufletului lor este ca această 
legătură — care trebuie să fie totdeauna respectată — să fie 
slăbită sau chiar ruptă şi să fie transformată în ură, dispreţ 
şi rea-voinţă. Cine face acest lucru lezează moralitatea în forma 
ei cea mai esenţială. Această unitate, această încredere este 
laptele matern al moralității cu care creşte omul mare ; pierde- 
rea timpurie a părinților este o mare nenorocire. Fiul, ca şi 
fiica, trebuie să se rupă din unitatea naturală a lor cu familia 
şi să devină independenți ; dar aceasta trebuie să fie o separare 
neforțată, neviolentă, care nu e dușmănoasă şi dispreţuitoare. 
Cînd o durere așa de mare este introdusă în suflet, e nevoie de 
mare putere şi precauţie pentru a o învinge şi a vindeca rana. 

Dacă vrem acum să vorbim despre acel exemplu al lui 
Socrate, se pare că prin intervenţia sa Socrate a făcut ca tînărul 
să devină nemulțumit cu pc zZ ţia sa. S-ar putea ca fiul lui Anytos 
să fi găsit că munca tăbăcăritului în general nu i se potrivea ; 
altceva este însă cînd o asticl de neplăcere cste făcută să devină 
conştientă și e confirmată de autoritatea unui bărbat ca Socrate. 
Noi putem foarte uşor să presupunem că, întreţinîndu-se cu 
tînărul, Socrate a făcut să încolţească în el sîmburele sentimen- 
tului nepotrivirii, l-a întărit şi l-a dezvoltat. Socrate a remarcat 
însușirile tînărului, le-a scos în evidență şi i-a spus că este apt 
pentru ceva mai bun. Și astfel el a fixat ruptura, a întărit 

amărăciunea, conflictul, nemulțumirea tînărului cu situația sa, 
cu tatăl său, sentimente care deveniră în felul acesta rădăcinile 
stricării lui. Așadar, nici această acuzație nu poate fi considerată 
ca neîntemeiată, ci ca perfect motivată. Prin urmare, instanța 
de judecată a găsit că este întemeiată această acuzaţie ; ceea ce 
nu este nedrept. 


Întrebarea care se pune este numai cum ajunge poporul 
să se sesizeze de aceste lucruri, în ce măsură pot fi astfel de o- 
biecte legiferate, în ce măsură ţin aceste puncte ale acuzării 
de instanțele judecătoreşti. După legile noastre, «) astfel de 
profetizări nu sînt admise şi au fost interzise (inchiziţie, Caglios- 
tro); P) o astfel de ingerință morală, care la noi este mai orga- 
nizată, o anumită categorie de oameni asumîndu-și această 
sarcină, trebuie să rămînă ea însăşi de natură generală. Neascul- 
tarea de părinţi este primul principiu imoral. Dar oare dezba- 
terea unui astfel de fapt este de competența tribunalelor ? 
Aceasta priveşte în primul rînd problema dreptului public f 
acestuia i se recunoaște acum o mare extindere. Totuşi, dac 
de exemplu, un profesor sau un predicator ar ataca o anumită 
religie, guvernul s-ar sesiza, fără îndoială, de acest fapt şi el 
ar fi cu totul îndreptăţit să se sesizeze. Se ridică proteste 
împotriva unei astfel de sesizări. Cînd este vorba de libertatea 
gîndirii şi a vorbirii, există o limită greu de determinat, ea se 
bazează pe înțelegere tacită; există însă un punct peste care 
nu se mai poate trece, de exemplu instigarea la răscoală. ,,Prin- 
cipiile rele”, se spune, „se distrug de la sine, ele nu sînt accep- 
tate”. Acest lucru este în parte adevărat, în parte nu ; elocvenţa 
sofiștilor în faţa plebei excita pasiunile acesteia. „E vorba de 
ceva numai teoretic, nu de acţiuni” [se spune]; dar statul se 
reazemă pe idee, dăinuirea lui depinde de felul de a gîndi al 
oamenilor ; statul este un regn spiritual și nu fizic ; spiritul este 
esenţialul. Avem aici, aşadar, maxime, principii, care constituie 
baza de susţinere ; cînd acestea sînt atacate, guvernul trebuie 
să intervină, 

În Atena era încă o situaţie cu totul deosebită ; şi, cînd 
judecăm, trebuie să ţinem seama de ceea ce era statul atenian 
şi moravurile lui. Potrivit legilor ateniene, adică conform spiri- 
tului statului absolut, cele două fapte comise de Socrate tin- 
deau la distrugerea acestui spirit. În constituţiile noastre, la- 
tura generală a statelor este mai riguros generală şi îngăduie, 
fără îndoială, indivizilor să se miște mai liber în jurul ci; aces- 
tui element general ei nu-i pot deveni atît de periculoși. «) În 


27 — Prelegeri de istorie a filozofiei, vol. I 

orice caz, pieirea acestei religii oficiale pe care era clădit totul, 
ar fi însemnat răsturnarea statului atenian ; pe cînd la noi 
statul este în mai mare măsură pentru sine o putere absolută. 
Demonul lui Socrate era şi el o altă zeitate decît cele recunos- 
cute ; aceasta era în contradicţie cu religia oficială şi o făcea 
susceptibilă de a fi expusă arbitrarului subiectiv. Religia deter- 
minată era atît de strîns legată de viața publică, încît fără ea 
statul n-ar fi putut subzista ; religia era o latură a legislației 
publice. Iată de ce poporul considera cu necesitate drept crimă 
introducerea unui zeu nou, care făcea principiu din conștiința 
de sine și era cauză de nesupunere. Oricît le-am căuta atenie- 
nilor motiv de discuţie în această privință, atitudinea lor era 
deci consecventă, necesară. p) Tulburarea relaţiilor dintre pă- 
rinți şi copii nu este nici ea o acuzație falsă. Legătura morală 
între părinți şi copii era la atenieni şi mai strînsă, era în mă- 
sură mult mai mare bază morală a vieţii decît la noi, unde există 
libertatea subiectivă. Pietatea este tonul fundamental, substanța 
statului atenian. Socrate lezase viaţa ateniană şi o atacase în 
două puncte fundamentale. Atenienii au simţit acest lucru şi 
„au fost conștienți de el. Este deci de mirare că Socrate a fost 
” găsit vinovat? Am putea spune că el a trebuit să fie găsit 
vinovat. 'Tennemann spune: „,Lăsînd la o parte faptul că 
aceste puncte de acuzare conțineau cele: mai evidente neadevă- 
ruri, Socrate a fost totuși condamnat la moarte fiindcă avea o 
gîndire prea înaltă ca să se coboare la mijloacele ordinare, 
abjecte prin care se obişnuia a se corupe judecata judecătorilor” *. p 
Însă toate acestea sînt false : Socrate a fost găsit vinovat, dar 
el n-a fost condamnat la moarte. 

b. Aceasta este mai curînd cealaltă latură a procesului 
său ; aici începe al doilea aspect al destinului 
său. Potrivit legilor ateniene, cel aflat vinovat avea libertatea 
să-şi fixeze el însuşi pedeapsa. Era vorba numai de felul pedep- 

. sei, nu de pedeapsă în general : faptul că Socrate merită să fie 
pedepsit fusese hotărît de către judecători. El putea apoi trece 
de la tribunalul heliaştilor în faţa poporului şi să roage (nu să 
apeleze formal) să i se ridice pedeapsa ; dispoziţie excelentă a 
justiţiei ateniene, care este o dovadă de umanitate. Heliaștii 
l-au considerat vinovat, întocmai cum în Anglia curtea cu 
juraţi e cea care declară [pe cineva] vinovat. Altceva este 
apoi faptul că judecătorul fixează pedeapsa ; aşa era şi în Atena ; 


* Vol. II, p. 41. 

numai că, în mod mai uman, se lăsa în plus pe seama vinovatu- 
lui să-şi determine el însuşi. pedeapsa, dar nu în chip arbitrar, 
ci în proporție cu delictul : amendă sau exil. Cel găsit vinovat 
era constituit drept propriul său judecător ; în acest procedeu 
era implicat faptul că cel găsit vinovat se supunea enunţului 
tribunalului -şi recunoştea că este vinovat. Socrate a refuzat 
să-şi fixeze o pedeapsă, care putea fi amendă sau exil; dar el 
avea să aleagă între acestea și moarte. Socrate a refuzat să le 
aleagă pe cele dintîi, să se judece pe sine — cum cerea forma- 
litatea —, fiindcă astfel, spunea el, şi-ar fi recunoscut vina”. 
Dar nu mai era vorba de vină, ci numai de felul pedepsei. 

Fără îndoială, acest refuz poate fi considerat ca măreție 
morală ; pe de altă parte însă, refuzul vine într-o oarecare 
măsură în contradicţie cu ceea ce a spus mai tîrziu Socrate în 
închisoare ; anume că el stă aici în închisoare fiindcă atenienilo: 
le pare că e mai bine, precum şi lui însuși, să se supună legi- 
lor; că el n-a voit să fugă. Dar prima ascultare de legi ar fi 
fost tocmai, deoarece fusese declarat vinovat, să respecte hotă- 
rîrea atenienilor şi să- -Şİ recunoască vinovăția. În mod consec- 
vent, el ar fi trebuit să-și dea seama că e mai bine să-şi impună 
pedeapsa, deoarece prin aceasta el nu se supunea numai legilor. 
ci, de asemenea, şi sentinței judecății. Astfel o vedem la Sofocle 
pe cereasca Antigona, cea mai sublimă figură care a apărut 
vreodată pe pămînt, mergînd în întîmpinarea morții; în ulti- 
mele ei cuvinte ea admite : 


„Dacă aşa le place zeilor, 
Să recunoaştem că, de vreme ce suferim, noi am greşit” **. 


Pericle s-a supus și el judecății poporului, ca fiind judecata suve- 
ranului ; tot astfel vedem în republica romană pe cei mai nobili 
bărbați implorînd poporul. Aici, dimpotrivă, Socrate a refuzat 
această supunere. Noi admirăm independența morală care, 
conştientă de dreptul ei, rămîne pe poziție, nu se încovoaie 
nici pentru a acționa altfel şi nici pentru a recunoaşte că este 
nedrept; ceea ce ea însăși consideră ca drept. Din această cauză 
el se expune morţii. Refuzul lui de a declara poporului că se 
supune puterii sale a atras după sine condamnarea la moarte. 
Fiindcă nu a voit să-și stabilească el însuşi sieşi pedeapsa, 
așadar fiindcă a refuzat să recunoască puterea judecătorească 


* Xenofon, Apol. Socrat., $ 23: öte rd Smortuăola. 6uo)oyodvrog elr 
dăunetv. 
** Sofocle, Antigona, v. 925 — 926. 


14 


- 420 ISTORIA FILOZOFIEI ELENE /. Il 


a poporului, soarta lui a fost moartea. Fără îndoială, în general 
el a recunoscut suveranitatea poporului, a guvernului, dar el 
n-a recunoscut-o în acest caz singular ; însă ea nu trebuie recu- 
noscută numai în general, ci în fiecare caz particular. Deci 
soarta lui a fost moartea. La noi, competența instanțelor judecă- 
toreşti este presupusă ca valabilă, iar răufăcătorul este con- 
damnat fără alte forme; la atenieni însă găsim exigența spe- 
cială ca cel condamnat să recunoască, prin actul autojudecării, 
explicit el însuși şi să sancționeze totodată sentința judecăto- 
rilor care l-au declarat vinovat. (Astăzi subiectul este lăsat 
liber ; nu se ţine seama decît de faptă.) În Anglia nu avem, 
desigur, situația ateniană, dar, ca şi acolo, mai dăinuiește forma 
de a întreba acuzatul după care legi vrea să fie judecat. Acesta, 
răspunde atunci că după legile țării sale și de instanțele poporu- 
lui său; prin urmare, aici recunoaşterea premerge astfel pro- 
cedurii judecătorești. 

Sentinţei judecătorilor Socrate i-a opus conştiinţa sa, absol- 
vindu-se pe sine în fața tribunalului conștiinței sale. Dar nici 
un popor, şi cel mai puțin un popor liber, posedînd acea liber- 
tate pe care o avea poporul atenian, nu e ţinut să recunoască 
un tribunal al conștiinței. Acesta nu cunoaște altă conştiinţă 
de a-şi fi împlinit datoria decît conştiinţa pe care o are el. 
„Dacă tu ai conștiința de a-ţi fi împlinit datoria, trebuie să 
avem şi noi conştiinţa că tu ţi-ai împlinit-o”. Fiindcă poporul 
este aici guvern, tribunal, este generalul. Şi primul principiu 
al unui stat este în general acela că nu există nici o altă rațiune 
mai înaltă, nici o conştiinţă, echitate, sau cum vreți, decît cea 
pe care statul o recunoaște ca justă. Quakerii, anabaptiștii ete., 
care se opun unor drepturi determinate ale statului, apărării 
patriei, n-au ce căuta într-un stat adevărat. Aici nu este loc 

116 pentru această mizerabilă libertate de a gîndi şi de a crede fie- 
care ce vrea, precum nici pentru acest refugiu în conştiinţa 
datoriei sale. Dacă această conștiință nu este fățărnicie, datoria 
pe care și-o împlinește insul trebuie să fie recunoscută de toţi 
ca atare. Dacă poporul se poate înșela, totuşi mult mai mult 
se poate înşela individul; şi de faptul că el se poate înşela, 
și în măsură mult mai mare decît poporul, el trebuie să fie 
conştient; Tribunalul are și el conștiință și trebuie să se pro- 
nunțe potrivit ei; tribunalul. este conştiinţa privilegiată. Con- 
tradicţia proprie dreptului poate consta în faptul că fiecare con- 
ştiinţă pretinde altceva ; valabilă este numai conștiința instan- 
ţei judecătoreşti. Tribunalul este conştiinţa legală generală şi 

el nu trebuie să recunoască conştiinţa particulară a acuzatului. 
Prea uşor se conving oamenii că şi-au făcut datoria, însă judecă- 
torul cercetează să vadă dacă datoria este într-adevăr împlinită 
chiar dacă oamenii au conștiința că şi-au împlinit-o. 

Socrate nici nu a voit să se umilească în fața poporului 
pentru a-l ruga să-i ridice pedeapsa. Astfel, Socrate a fost con- 
damnat la moarte, şi sentinţa împotriva lui executată, din cauză 
că el n-a recunoscut maiestatea poporului, şi nu ca pedeapsă 
pentru delictele de care a fost găsit vinovat. Tocmai din partea 
acelora care se ridică în mijlocul poporului trebuie să vină aceas- 
tă recunoaştere. Astfel Pericle a fost văzut vizitîind pe cetăţe- 
ni şi rugînd poporul să fie clement cu Aspasia şi cu Anaxagora. 
Nu este în aceasta nimic dezonorant pentru individ, deoarece 
individul trebuie să se plece în fața puterii publice, iar această 
putere generală reală, cea mai nobilă, este poporul. Nu era de 
aşteptat altceva din partea lui Socrate decît felul cel mai nobil, 
cel mai calm (bărbătesc) în care a mers în întîmpinarea morții, 
Povestirea frumoaselor scene ale ultimelor ceasuri ale vieţii 
lui Socrate, povestire care ne-a rămas de la Platon, deşi nu con- 
ţine nimic extraordinar, ne înfăţişează o icoană "înălţătoare şi 
va fi totdeauna reprezentarea unei fapte nobile. Ultima, con- 


vorbire a lui Socrate este filozofie populară : — despre nemuri- i 


rea sufletului abia aici; Homer îl pune pe Ahile să spună în 
infern că ar prefera să fie slugă la cîmp decît să stea aici în 
infern; aceasta nu e nici o consolare! 

Poporul atenian a afirmat dreptul legilor sale, al moravu- 
rilor sale împotriva acestui atac, a acestei lezări săvîrşite de 
Socrate. Socrate a lezat spiritul, viața morală a poporului 
său, şi această lezare este pedepsită. Dar Socrate este totodată 
eroul care are de partea sa dreptul, dreptul absolut al spiritu- 
lui, în certitudinea de sine însuși, dreptul absolut al conștiinței 
care decide în ea însăşi. Întrucît, cum am spus, acest principiu 
nou a venit în conflict cu spiritul poporului său, cu felul de a 
vedea existent, această reacțiune trebuia să se producă. Dar 
pedeapsa nu nimicește decît individul, nu şi principiul : spiri- 
tul poporului atenian nu s-a mai restabilit după rana pe care 
a primit-o, după suprimarea lui. Forma nejustă a individuali- 
tăţii este înlăturată pe cale violentă, prin pedeapsă; princi- 
piul se va ridica mai tîrziu la forma lui veritabilă. Modalitatea 
veritabilă a acestui principiu este modalitatea generală în care 
şi-a făcut el apariția ulterior ; ceea ce era nejust era faptul că 
principiul apărea numai ca proprietate a unui individ. Adevărul 

principiului constă în apariţia lui ca formă a spiritului lumii, 
ca universal. Nu lumea sa îl poate înțelege astiel pe Socrate, 
ci posteritatea, întrucît aceasta este situată deasupra amîndu- 
rora, adică deasupra lui şi a lumii lui, .. 


Ne putem închipui că n-ar fi fost nevoie de această soartă ; 
că n-ar fi fost necesar ca viaţa lui Socrate să sfîrşească în felul 
acesta ; Socrate ar fi putut trăi şi muri ca filozof particular, 
iar învăţătura lui ar fi putut fi primită în linişte de elevii săi 
şi tot aşa răspîndită mai departe. Acuzarea apare astfel acci- 
dentală. Totusi trebuie să spunem că acest principiu şi-a primit 
adevărata lui consacrare abia prin felul deznodămîntului. 
Acest principiu este totalitate — nu e atît de nou, de parti- 
cular ; ci este un moment absolut esenţial în procesul de dez- 
voltare a conștiinței de sine, destinat să dea naştere unei noi 
şi superioare realităţi. Este demn de acest principiu ca el să 
apară în directă raportare la realitate şi nu doar ca părere şi 
doctrină etc. Această raportare rezidă în. principiul însuși ; 
faptul că o are constituie poziţia veritabilă a lui şi anume faţă 


"de principiul spiritului grec. Şi atenienii i-au acordat această 

onoare. Ei înşişi au văzut just că acest principiu are această 
raportare — şi anume raportare duşmănoasă — la realitatea 
lor și au procedat conform acestei convingeri. Astfel urmărirea 
lui Socrate nu este întîmplătoare, ci ea a fost condiţionată 
necesar de principiu. Adică atenienilor le revine onoarea de a 
fi recunoscut acea raportare, ba de a fi simţit că acest principiu 
este chiar principiul lor, că ei au suferit deja atingerea lui. 


c. Ulterior atenienii au şi regretat această condamnare 
a lui Socrate, iar pe acuzatorii acestuia i-au pedepsit în parte 
chiar cu moarte, în parte cu:exil, căci, după legile ateniene, 
cel ce susținea o acuzare, dacă aceasta era găsită falsă, se 
supunea; aceleiași pedepse care lovea.în caz contrar pe delin- 
event. Acesta este ultimul act al acestei drame. Pe 
de o parte prin regretul lor, atenienii recunosc grandoarea 
individuală a bărbatului [condamnat de ei]; pe de altă parte 
însă, ei recunosc (şi aici rezidă sensul mai adînc) de asemenea 
că acest principiu al lui Socrate, principiu periculos şi duşman 
lor — introducere de zei noi şi neascultare de părinţi — a 
pătruns deja chiar în propriul lor spirit; recunosc faptul că 
deja ei înşişi suferă de această ruptură, recunosc că în Socrate 
ei au condamnat ceea ce le este lor înşişi propriu. Ei au regretat 
justa condamnare a lui Socrate ; s-ar părea că astfel ei înșiși 
ar fi dorit ca aceasta să nu se fi întîmplat. Dar din regret nu 

urmează că condamnarea nu trebuia să aibă loc; ci pentru 
conştiinţa lor înseamnă că ea nu trebuia să aibă loc. 
Din faptul că pentru conştiinţa lor aşa se prezintă lucrurile 
nu rezultă că în sine ele nu trebuiau să se desfășoare cum s-au 
desfăşurat. Ambii [adică Socrate şi poporul atenian] sînt 
nevinovăția care e vinovată și îşi ispăşeşte vina ; şi ar fi lipsită 
de spirit şi de disprețuit dacă ea n-ar fi vină. Iată ceea ce avem 
aici, şi nu pe un nevinovat căruia îi merge prost; acesta e un 
nerod. Avem de-a face cu o reprezentare plată cînd în tragedii 
apar tirani şi nevinovaţi ; goliciune supremă şi lipsă de rațiune, 
fiindcă e pură accidentalitate. Un om mare vrea să fie 


vinovat, ia asupra sa marele conflict ; astfel a făcut Hristos, 


individualitatea lui s-a sfărîmat, a căzut jertfă, dar fapta lui 
a rămas, produsă tocmai prin el. 

Astfel destinul lui Socrate este cu adevărat tragic. Tocmai 
în acesta stă destinul tragic general și moral: un drept intră 
în conflict cu alt drept — nu ca şi cum numai unul dintre ele arfi 
drept iar celălalt nedrept, ci ambele sînt drept în mod opus 
şi fiecare se loveşte de celălalt, ambele suferă prejudicii şi 
astfel ele şi sînt justificate unul față de celălalt. Însuşi poporul 
atenian ajunsese în acea perioadă a culturii sale în care conștiința 
individuală, devenită independentă, se separă de spiritul general 
şi există pentru sine. Acest lucru îl contempla acest popor 
în Socrate (dreptate avea şi unul, şi altul), dar el simţea în 
același timp că aceasta înseamnă ruină ; așadar, el a pedepsit 
[în persoana lui Socrate] acest propriu moment al său. Prin- 
cipiul lui Socrate nu este greşeala unui individ unic, ci ei erau 
implicaţi în el; acest principiu era tocmai crima pe care spiritul 
poporului o comitea împotriva lui însuşi. Această înțelegere 
a suprimat în ochii lui condamnarea lui Socrate, Socrate i-a 
apărut ca unul care n-a făcut nici o crimă, deoarece spiritul 
poporului este acum pentru sine în general această conștiință 
care se reîntoarce din ceea ce e universal la sine. Aceasta consti- 
tuie disoluția acestui popor, al cărui spirit nu peste mult va 
dispărea din lume ; va dispărea însă în aşa fel, încît din cenușa 
lui se va înălța un spirit superior. Căci spiritul lumii s-a ridicat 
la nivelul unei conştiinţe mai înalte. 

Socrate este erou fiindcă a recunoscut în chip conştient 
principiul mai înalt al spiritului şi l-a exprimat. Acest principiu 
superior poseda justificare absolută. Întrucît el își face apariţia. 
acum, el se înfățișează cu necesitate în raport cu altă formă 
a conştiinţei spirituale, formă care constituia substanțialul 

vieţii ateniene, al lumii în mijlocul căreia a apărut Socrate. 
Principiul lumii elene încă nu putea suporta principiul refle- 
xiei subiective ; prin urmare el a apărut ca un principiu duşman, 
distructiv. Poporul atenian era, așadar, nu numai îndreptăţit, 
ci obligat să reacționeze împotriva lui conform legilor ; el a 
considerat deci acest principiu ca pe o crimă. Aceasta este, 
în general, poziţia eroilor în istoria universală : prin mijlocirea 
lor ia naştere o nouă lume. — Acest principiu nou intră în 
contradicţie cu cel de pînă acum, se înfăţişează ca dizolvant ; 
eroii apar deci ca oameni care recurg la violenţă și calcă legile. 
Individual, ei ajung la pieire, însă principiul lor răzbate el 
însuși, chiar dacă se impune sub altă formă, şi-l înmormîntează 
pe cel existent. Acest principiu socratice este ceea ce, sub altă 
formă, a adus cu sine pieirea vieţii elene; Alcibiade și Critias 
au fost cei mai mari favoriți ai lui Socrate: Critias, cel mai 
influent dintre cei treizeci de tirani, și Alcibiade, acest geniu 
al nestatorniciei care s-a jucat cu poporul atenian. Și acest 
fapt a aruncat o proastă lumină asupra lui Socrate. Princi- 
piul convingerii subiective a fost la aceștia practic : ei au trăit 
conform acestui principiu *. 

Statul atenian a mai dăinuit mult, dar floarea naturii 
lui particulare s-a veştejit în curînd. La Socrate, caracteristic 

aa este faptul că el a sesizat acest principiu în gîndire, în cunoaş- 
tere şi a făcut din el principiul valabil al ei. Acesta este modul 
superior de a-l înțelege. Cunoașterea a atras după sine căderea 
în păcat, dar tot ea posedă principiul mîntuirii. Așadar, ceea ce 
pentru ceilalți a însemnat numai ruină a fost la Socrate (fiind 
principiu al cunoașterii) şi principiul care a conținut în el sal- 
varea. Dezvoltarea acestui principiu este întreaga istorie ulte- 
rioară. 

Acest principiu al interiorităţii conștiinței pentru sine 
este cauza că filozofii următori s-au retras din treburile sta- 
tului, s-au mărginit la dezvoltarea unei lumi interioare, înlă- 
turînd din preocupările lor scopul general al dezvoltării morale 
a poporului şi luînd poziţie împotriva spiritului Atenei, împo- 
triva Atenei. De aceasta se leagă faptul că în Atena, particula- 
ritatea scopurilor, a intereselor a devenit atotputernică. Acest 
fenomen are comun cu principiul socratic faptul că de deter- 
minarea interioară şi de alegerea subiectului depinde ceea ce 
este pentru el just, datorie, bine, util, ceea ce are de făcut, 


* Xenofon, Memorab., I, 2"$$ 12—16 şi urm. 

atît referitor la sine cît şi în ce privește statul, şi nu de consti- 
tuţia statului, de ceea ce este general. Acest principiu al deter- 
minării din sine a individului a părut (şi a devenit) ruina po- 
porului atenian, din cauză că acest principiu nu era unit cu consti- 
tuţia poporului. Aceasta se întîmplă în toate cazurile : princi- 
piul superior apare ca motiv de ruină, fiindcă el nu este încă 
unit cu substanţialul propriu poporului respectiv. Viaţa ateniană 
a devenit atît de slabă, statul a devenit neputincios în exterior, 
fiindcă spiritul era divizat în sine. Astfel el a ajuns dependent 
de Sparta; și, apoi, vedem în cele din urmă aceste state în 
general ajungînd în dependenţă exterioară față de macedoneni. 

Astfel am terminat cu Socrate. Am fost mai amănunţit 
în expunere aici, fiindcă toate trăsăturile sînt în felul acesta 
în armonie, şi în general Socrate înseamnă marea cotitură 
istorică. Socrate: a murit pe timpul olimpiadei a 95-a, anul 1 
(399-400 a.. Chr.), în etate de 69 de ani —, o olimpiadă după 
sfîrşitul. războiului peloponeziac, '29 de ani după moartea lui 
Pericle și 44 de ani înainte de nașterea lui Alexandru. El a 
văzut măreţia Atenei și începutul decăderii ei; el s-a bucurat 
de suprema ei înflorire şi a gustat şi din începutul nefericirii ei. 


C. SOCRATICII 


Socraticii formează al treilea capitol al celei de-a doua 
perioade ; perioadei a treia îi aparţin Platon şi Aristotel. 

Socrate a fost privit ca un punct de întoarcere a spiritului 
filozofic (a gîndirii). El este acela care a instaurat cunoașterea și 
generalul. Cu el şi începînd de la el vedem apărînd ştiinţa, 
lumea se ridică în domeniul gîndului conștient, acesta devenind 
obiectul. Începînd cu el, nu mai vedem punîndu-se și răspun- 
zîndu-se la întrebarea : ce este esența? ce este natura ? ci între- 
barea devine : ce este adevărul? — Adică esența s-a determinat 
ca fiind nu ceea ce este în sine, ci aşa cum este ea în cunoaştere. 
De aceea vedem făcîndu-și apariția problema raportului gîndirii 
conștiente de sine însăși cu esența, problemă care devine cea 
mai esenţială. Adevărul şi esența nu sînt unul și acelaşi lucru ; 
adevărul este esența cunoscută (gîndită), iar esența este simplul 
„în-sine”. Acest ce simplu este, fără îndoială, el însuşi gînd 
şi e în gînd, dar cînd se spune că esenţa este ființa pură sau că 
esența este voie «) ființă, f) devenire, y) fiinţă-pentru-sine 

(atom), 8) măsură (necesitate), apoi concept ca gîndire în 
general, este spus nemijlocit că esenţa are o modalitate obiec- 
tivă. Sau : ea este unitatea simplă a ceea ce e obiectiv şi a 
gîndirii ; ea nu este pur obiectivă, — deoarece fiinţa nu o putem 
vedea, auzi etc., dar ea nu este nici gîndire pură, opusă la 
ceea-ce-e ste, — deoarece aceasta este conştiinţa de sine, ființa- 
pentru-sine, care se deosebeşte de ființă şi de esență. Ea nu 
este unitatea care se reîntoarce în sine din diferența sa —, 
ceea ce este cunoașterea şi ştiinţa. În cunoaştere, conștiința 
de sine se plasează de o parte ca esenţialitate, ca ființă-pentru- 
-sine, iar de cealaltă parte se plasează ființa; ea e conştientă 
de această diferenţă şi se reîntoarce din această diferență în 
unitatea amîndurora. Această unitate, rezultatul, este ceea 
ce e ştiut (das Gewußte), e adevărul. Un moment al adevărului 
este certitudinea de sine ; acest moment s-a adăugat la esență ; 
i s-a adăugat în conştiinţă şi pentru conștiință. 

Prin această mişcare şi prin cercetarea ei se caracterizează 
perioada imediat următoare a filozofiei ; în aceasta nu e vorba 
de esența liberată, pur obiectivă, ci de ea în unitate cu certitu- 
dinea de sine. Acest lucru nu trebuie înțeles în sensul că această 
cunoaştere ar fi fost ea însăşi transformată în esenţă, încît ea 
ar fi fost considerată ca definiţie și conţinut al esenței absolute, 
sau în sensul că esența ar fi fost determinată, pentru această 
conştiinţă filozofică dată, ca unitate între fiinţă şi gîndire; 
nu trebuie să credem că ei au gîndit astfel esenţa, ci numai că 
ei n-au mai putut vorbi despre esenţă și despre esențial fără 
acest moment (al certitudinii de sine). Şi această perioadă 
este oarecum perioada medie care e însăşi mişcarea cunoașterii 
şi care consideră cunoaşterea ca ştiinţă despre esenţă, ştiinţă 
ce tocmai realizează acea unitate. 

În această determinare vedem cunoașterea în general; 
cînd în semnificaţia ei subiectivă şi luînd semnificația singula- 
rităţii ca certitudine de sine [a subiectului] sau ca sentiment, 
şi vedem efortul conștiinței limitîndu-se la aceasta ca fiind 
esenţialul, plasînd aici esența pentru conştiinţă în general; 
cînd, dimpotrivă, vedem cunoaşterea recunoscînd gîndirea pură 
în mişcarea ei cu singularul și conştiinţa sesizînd multiplele 
transformări ale generalului ; cînd o vedem transformînd sim- 
plitatea nemișcată a gîndirii în genere, simplitate ce se raportă 
numai la sine însăşi, în esenţă a conștiinței ca singular, precum 
şi a cunoașterii acesteia ; cînd această gîndire o vedem ca pe 


conceptul ce se comportă în general negativ faţă de toate — față 

de orice mod determinat, şi faţă de acela al conceptului, -- 
precum şi faţă de ştiinţă şi de cunoaşterea însăşi. 

Din această determinare reiese deci care sînt sistemele 
filozofice pe care le putem întîlni aici. Prin urmare, în această 
perioadă este afirmată raportarea gîndirii la fiinţă sau a univer- 
salului la singular. Această raportare este contradictorie : 
vedem conştiinţa devenind conştientă de această contradicție, 
— de contradicţia conştiinţei, o contradicţie de care reprezen- 
tarea obişnuită nu este conştientă, ea amestecînd aceşti factori 
şi mişcîndu-se necugetat în contradicţie ; această raportare este 
obiect al filozofiei, iar generalul este esenţă ; în sfîrşit, această 
raportare se înfăţişează şi ca știință cunoscătoare, dar știință 
care nu trece dincolo de conceptul ei şi, întrucît este ştiinţă 
mai dezvoltată, desfăşurată cu un conţinut, ea nu-şi poate da 
acest conţinut, ci îl poate numai gîndi, numai determina în 
mod simplu. 

Influenţa lui Socrate a fost mare şi creatoare în lumea 
gîndului (stimularea, animarea constituie principalul merit, 
principalul mod de a exercita acţiune al unui învățător). El a 
avut o influență subiectiv-formală, a produs o ruptură în 


individ, în subiect, dar în sens formal. Restul efectului, rezul-. 


tatul a fost lăsat pe seama bunului plac, a liberului arbitru 
al fiecăruia; n-a transmis gînduri obiective, deoarece princi- 
piul era conștiința subiectivă. 

Socrate însuşi nu depăşise poziţia de a afirma drept con- 
ştiinţă în general esenţa simplă a gîndirii de sine, binele, şi de 
a cerceta dacă conceptele determinate despre bine exprimă 
în chip adecvat esenţa realităţilor pe care ele pretind că o 
exprimă, şi dacă prin ele este, de fapt, determinat lucrul res- 
pectiv. Binele a fost făcut scop al omului care acționează. 
în schimb, Socrate a abandonat întreaga, lume a reprezentării, 
şi în general esența obiectivă, fără să caute o trecere de la 
bine, de la esenţa conștiinței ca atare la lucru şi să recunoască 
esența ca esenţă a lucrurilor. Căci dacă întreaga filozofie spe- 
culativă de acum consideră universalul ca esenţă, aceasta, 
aşa cum apare ea mai întîi, pare a fi o determinaţie singulară, 
alături de care mai există multe altele. Numai mişcarea com- 
pletă a cunoaşterii suprimă această aparenţă și sistemul uni- 
versului își înfăţişează esenţa sa ca concept, ca tot organizat. 

Din această învățătură a lui Socrate au ieșit cele mai 
diferite şcoli şi principii. Astfel sînt amintiți o mulţime de 
prieteni de-ai lui Socrate care au rămas credincioşi poziţiei lui 

de gîndire, n-au mers mai departe (mulţi dintre ei au devenit 
autori de scrieri), mulțumindu-se să noteze exact din punct 
de vedere istoric convorbiri cu Socrate, fie convorbiri pe care 
acesta le-a avut cu ei sau pe care ei le-au auzit, fie convorbiri 
similare inventate de ei; pe de altă parte, abţinîndu-se să 
întreprindă cercetări speculative (gîndirea lor era îndreptată 
spre practic) şi mulțumindu-se să-şi îndeplinească cu fidelitate 
şi statornicie obligaţiile legate de clasa şi de poziţia lor. Între 
aceștia, Xenofon este cel mai remarcabil și mai vestit. Şi cînd 
se pune problema dacă Platon ori Xenofon este acela care 
ne-a înfăţişat mai fidel personalitatea și învățătura lui Socrate, 
nu poate fi nici o îndoială că în ce priveşte elementul personal 
şi metoda, în general latura exterioară a întreţinerii socratice, 
putem obţine, desigur, şi de la Platon o imagine fidelă, poate 
mai rafinată, a lui Socrate, dar cît priveşte conţinutul ştiinţei 
lui şi gradul de dezvoltare a gîndirii sale trebuie să ne informăm 
cu precădere de la Xenofon. 

Prin „socratici” înțeleg discipolii rămaşi mai apropiaţi 
de Socrate în modul lor de a filozofa. Ceea ce găsim la ei nu 
este altceva decît înțelegerea abstractă a modului socratic, 

126 care apare astfel unilateral şi devine divers. I s-a făcut lui 
Socrate reproșul că din învățătura lui au ieşit filozofii atît de 
diferite; aceasta se datoreşte caracterului nedeterminat și 
abstract al principiului său. Şi tocmai în vederile şi modurile 
de a filozofa numite de noi socratice recunoaştem, mai întîi, 
numai forme determinate ale acestui principiu însuşi. 

Dar în afară de Xenofon au mai scris dialoguri o mulțime 
de alți socratici, dialoguri care se bazau în parte pe convorbiri 
efective cu Socrate, iar parte au fost elaborate de ei în maniera 
lui Socrate. Sînt menționați Eschine, Fedon, Antistene şi 
mulți alții (dintre aceste dialoguri ne-au parvenit cîteva com- 
puse de Eschine). Se face apoi amintire de dialogurile panto- 
farului Simon, „în al cărui atelier Socrate intra adesea să 
converseze şi care, după plecarea lui Socrate, nota atent ceea 
ce vorbise Socrate cu el”. (Trec sub tăcere aspectul literar al 
acestor însemnări.) Titlurile dialogurilor lui Simon, precum și 
cele ale dialogurilor lăsate de alţii, se găsesc înşirate la Diogenes 
Laertios*, dar pentru noi ele nu prezintă interes. 

O parte dintre socratici s-au menţinut nemijlocit pe pozi- 
tiile învăţăturii şi manierei lui Socrate, însă o altă parte le-au 


* II, §§ 122—123, 60—61, 105; VI, $$ 15—18. 

depășit. Aceștia, plecînd de la Socrate,'au dezvoltat și au fixat 
una dintre laturile filozofiei şi poziţiei pe care fusese adusă 
prin el conştiinţa filozofică. Anume, această poziție conţine 
în sine caracterul absolut al conștiinței de sine și raportarea 
universalităţii fiinţînd în sine și pentru sine a acesteia la singular. 

Dintre cei ce au o valoare proprie trebuie să fie amintiţi 
în primul rînd megaricii, în fruntea cărora se află Euclid din 
Megara. Ca urmare, după moartea lui Socrate, micul grup 
al prietenilor lui s-a refugiat din Atena la Megara, unde s-a 
dus și Platon. Euclid locuia în Megara, şi el i-a primit bine, * 
potrivit mijloacelor lui *. Cînd condamnarea lui Socrate a 
fost anulată şi acuzatorii au fost pedepsiţi, o parte dintre socra- 
tici s-au reîntors la Atena şi totul a fost îndată readus în vechea 
stare. Trebuie să considerăm trei dintre şcolile socratice : în 
afară de cea amintită, pe cea cirenaică și pe cea cinică ; toate 
trei sînt şcoli care diferă foarte mult una de alta, fapt din care 
deja reiese clar că Socrate însuși n-a elaborat un sistem pozitiv. 
La aceşti socratici apare determinația subiectului, însă în forma 
unei determinaţii a universalului. Adevărul şi binele sînt prin- 
cipiul, sînt absolutul; şi acesta apare în acelaşi timp ca scop 
pentru subiect, iar acest scop pretinde reflectare, formare a 
spiritului, formare a gîndirii în general, şi să știi a spune ce 
este în genere binele şi adevărul. În linie generală, aceste școli 
socratice se opresc pe poziția că subiectul îşi este lui însuşi 
scop, că prin dezvoltarea științei sale el îşi atinge scopul său 
subiectiv. Forma determinării este însă știința, generalul, dar 
în aşa fel încît acesta nu rămîne abstract, ci dezvoltarea deter- 
minaţiilor generalului le dă știința. 

Megaricii sînt cei mai abstracţi; ei s-au menținut 
la determinaţia binelui. Principiul şcolii :megarice era binele 
simplu, binele în formă simplă, principiul simplităţii ; de afir- 
marea simplităţii binelui această școală a legat dialectica, 
Tar dialectica ei este că tot ce e determinat, limitat, nu este 
adevărat. La megarici ţinta era cunoașterea generalului, iar 
acest general era considerat de ei ca absolutul în forma a ceea 
ce e general, încît el trebuia reţinut în această formă. 

Cirenaicii s-au străduit să determine mai de aproape 
binele, numindu-l plăcere, satisfacţie. Principiul şcolii cirenaice 
pare foarte îndepărtat de acela al lui Socrate, pare chiar contra- 
riul lui. Noi ne reprezentăm acest principiu al existenţei trecă- 


* Diog. Laertios, II, $ 106. 

toare, al senzaţiei, ca direct opus binelui; dar nu acesta este 
cazul. Întrebarea este ce anume e binele, și școala cirenaică 
a considerat drept conţinut al binelui agreabilul, care pare a 
fi ceva determinat ; totuşi este vorba de plăcutul care presu- 
pune un spirit cultivat : aici este vorba de plăcerea așa cum 
este determinată de gînd. Şi pentru cirenaici valoarea o deținea 
tot generalul, însă generalul care primește determinația a 
ceea ce el este; această determinaţie ei au văzut-o în 
senzaţia de plăcere. 

Cinicii au determinat şi ei mai de aproape binele, dar 
contrar cirenaicilor : binele rezidă în nevoile naturale simple. 
Şi ei consideră tot ce este particular, limitat şi cauzează griji 
oamenilor ca pe ceva ce nu trebuie dorit. Principiul lor este 
binele. Dar ce conținut are acesta, ce determinaț.e ? Deter- 
minaţia lor este că omul trebuie să se limiteze la ceea ce e 
conform naturii, la naturalul simplu. Şi la cinici principiul este 
cultivarea spiritului prin cunoașterea generalului ; dar prin 
această cunoaștere a generalului trebuie să se atingă desti- 
nația individului, aceea ca el să se mențină în cuprinsul genera- 
lităţii abstracte, în libertate și neatîrnare și să rămînă indi- 
ferent faţă de tot ce trece altfel de valabil. 

Aceste trei şcoli nu trebuie să fie tratate pe larg. Principiul 
cirenaicilor a fost ulterior dezvoltat în mod mai științific de 
epicureism, după cum acela al cinicilor a fost dezvoltat de stoici. 


1. ȘCOALA MEGARICA 


Euclid este considerat ca întemeietor al modului megaric 
de a gîndi. Deoarece el şi şcoala lui, reţinînd cu fermitate for- 
mele generalităţii, au căutat și au ştiut să reducă la nimic tot 
ce este particular (reproşîndu-li-se pasiunea lor pentru dispută), 
ei au primit numele de eristici. Megaricii au scos îndeosebi în 
evidență contradicţia pe care o poartă în ea latura particulari- 
tății. Pentru a aduce în încurcătură conștiința a tot ce este 
particular, ei au cultivat în grad foarte înalt dialectica. Fără 
îndoială, ei au mînuit-o cu o înaltă perfecţiune, cum s-a spus 
spre lauda lor, dar și cu un fel de furie, în așa măsură încât 
alții spuneau despre ei că nu sînt o şcoală (0X0A7), ci o Xo% 
(fiere)”. Ei au căutat în mod deosebit să dezvolte dialectica ; 
îi vedem deci luînd locul școlii eleate şi al sofiştilor. Se pare 


* Diog. Laertios, VI, $ 24. 

că megaricii au reeditat școala eleată (şi astfel, în sine, ei sînt 
una cu ea); dar numai în parte, deoarece, dacă eleaţii au 
fost dialecticieni pentru ființă — „esenţa este fiinţa sau unul, 
nimic din ceea ce este particular nu este adevărat” —, aici, 
megaricii au fost dialecticieni pentru ființă ca bine (iar scepticii 
pentru împăcarea în sine a spiritului subiectiv). Dimpctrivă, 
sofiştii nu-și retrăgeau mişcarea în universalitatea simplă, ca 
fiind ceea ce e ferm, ceea ce durează. Stilpon, Diodor şi Menedem 
sînt citați şi ei ca eristici vestiți. 


a. EUCLIDE 


Euclide este acela despre care se povesteşte că, pe timpul 
cînd domnea tensiune între Atena și Megara, patria sa, în 
perioada celei mai violente dușmănii dintre acestea, se furişa 
adesea la Atena travestit în haine femeieşti numai pentru a-l 
asculta pe Socrate, pentru a putea fi în societatea lui". Nu 
este Euclide matematicianul" *. Euclide formulă principiul : 
„Binele este unul”, doar numai „i se dau multe nume; cînd e 
numit inteligență, cînd Dumnezeu, apoi şi gîndire (voŭç) şi 
aşa mai departe. Însă ceea ce este opus binelui nu exis- 
tă” ***. Prin urmare, aici principiul a fost binele ca simplu, 
simplitatea a ceea ce este adevărat, identitatea acestuia. 
Reiese limpede deja de aici că megaricii au considerat în 
general binele ca esență absolută, într-un sens mai general 
decît Socrate, dar ei n-au recunoscut în plus şi valabili- 
tatea mulțimii reprezentărilor, cum făcuse, desigur, Socrate, 
cu rezerva doar că acestea n-ar prezenta interes pentru 
om, ci ei au combătut părerea că diversele reprezentări ar fi 
încă valabile, dar ar reprezenta numai ceva indiferent pentru 
om, ei au afirmat că ele nu sînt nimic. În felul acesta ei stau 
pe poziţia eleaţilor : nu este decît ființa, spuneau ei; negativul 
nu există de loc. Că nimic altceva nu există au arătat, asemenea 
eleaţilor, și megaricii. Ei au descoperit contradicții în toate 
reprezentările : aceasta a fost mania lor de a purta dispute. 

Aici i-a servit dialectica lor. Dat fiind faptul că dialectica. 
este demonstrarea acestei nimicnicii, megaricii au ajuns vestiți 


* Aul. Gellius, Noct. atticae, VI, 10. 

** Menag., ad Diog. Laertios, II, § 106. 

*** Diog. Laertios, II, § 106; cf. Cicero, Acad. Quaest, IV, 42: Vides... 
quam non multum a Platone (dissenserint) Megarici, quorum fuit nobilis disci- 
plina etc. 

mai ales în dialectică. Vestiţi au fost, în afară de Euclide, în- 
deosebi Eubul şi mai tîrziu Stilpo, a căror dialectică se referea 
de asemenea la contradicții care se întîlnesc în reprezentarea 
exterioară și în vorbire, încît dialectica lor s-a şi transformat în 
parte într-un simplu joc lingvistic. Socrate nu făcuse să se 

151 clatine decît unele reprezentări, cu deosebire morale sau refe- 
ritoare la cunoaştere : dialectică ocazională ; megaricii, dimpo- 
trivă, au făcut din dialectică ceva mai general și mai esenţial. 
Dacă Socrate s-a menținut în sfera reprezentărilor curente 
despre datorie, despre binele moral şi a reprezentărilor şi modu- 
rilor obişnuite de a vorbi despre cunoaştere, megaricii (cu dia- 
lectica lor filozofică) s-au îndreptat mai mult către elementul 
formal al reprezentării şi vorbirii, şi încă nu — cum vor face 
scepticii de mai tîrziu — asupra determinaţiilor conceptelor 
pure ; aceasta fiindcă nu exista încă ştiinţă, gîndire în concepte 
abstracte. — Megaricii au dovedit mare agerime în descoperirea 
contradicţiilor vorbirii și în angajarea adversarului în ele, spre 
a-l aduce în felul acesta în încurcătură.“ Despre dialectica pro- 
priu-zisă a lor nu ni se povesteşte mult, ci mai mult despre con- 
fuzia pe care au provocat-o ei în conştiinţa obişnuită, în re- 
prezentări. Se povestesc în privința aceasta o mulțime de anec- 
dote. Ei au aplicat dialectica la maniera conversaţiei obișnuite. 
Ceea ce numim noi glume era pentru ei o ocupaţie specifică. 
Şi Socrate învîrtea astfel pe o parte 'și pe alta considerarea 
obiectelor obisnuite. (În conversaţia noastră, un individ afirmă 
ceva, îl înfăţişează ca interesant, ca valabil.) Multe anecdote 
privitoare la meşteșugurile lor de dispută, la ghicitorile lor 
sînt glumețe, însă altele se referă, fără îndoială, la o categorie 
hotărîtă a gîndirii. Pe aceasta o rețin megaricii şi arată că, 
dacă o considerăm valabilă, cădem în contradicţie, ajungem 
în contrazicere cu noi înșine. 

„Cu toată disputa lui încăpăţinată, se pare că Euclide era, 
în desfăşurarea disputei, bărbatul cel mai calm. Se povestește 
că, cu ocazia unei dispute, adversarul lui se supără așa de tare, 
încât a exclamat : Să mor dacă nu mă răzbun eu pe tine! La 

132 care Euclid a răspuns calm : Iar eu să mor dacă nu-ți calmez 
mînia prin blîndețea argumentelor” (lenitate verborum), încât 
să mă iubeşti ca mai înainte” *. 


* Plutarh, De fralerno amore, p. 489, D (ed. Xyl.); Stobeu, Sermones, 
LXXXIV, 15 (vol. III, p. 160, ed. Gaisford); Brucker, Hist. crit. philos., 
vol. I, p. 611. 

Prin urmare, ei au arătat că tot ce este particular e nul 
şi au stăruit asupra unei mulțimi de întorsături şi de invenţii 
cu scopul de a produce confuzie în conştiinţă în privinţa cate- 
goriilor. Unele dintre aceste întorsături şi numele lor ne-au 
fost păstrate ; aşa sînt cu deosebire sofismele, a căror născocire 
este atribuită lui Eubul din'Milet, discipol al lui Euclid *. 
Primul lucru care ne vine în minte cînd le auzim este că e 
vorba de sofisme ordinare, ce nu merită să fie combătute şi abia 
dacă merită să fie ascultate. Le declarăm îndată nerozii şi le 
considerăm ca pe nişte glume nesărate. Numai că, în fapt, este 
mai uşor să le dezavuezi decît să le infirmi în chip precis. Ele 
tind, propriu-zis, să atragă în cursă, să zăpăcească limbajul 
obişnuit și să arate că el se contrazice. Ele nu au valoare 
ştiinţifică propriu-zisă ; ci, drept vorbind, aceste sofisme ţintese 
în parte să arate ce este defectuos în ceea ce e considerat în 
limbajul curent de bun atunci cînd îl luăm exact în sensul pe 
care-l are în vorbire, ce este nesatisfăcător în ceea ce ținem în 
vorbirea zilnică?de adevărat, crezînd că ne înțelegem, că înţe- 
legem pe altul şi ne facem înțeleşi de el (sau consolîndu-ne 
cu aceea că Dumnezeu ne înțelege) — şi mulțumindu-ne cu 
aceasta. A pune vorbirea curentă în încurcătură să răspundă, 
pare joc, glumă, pare pueril : socotim că celălalt [cel cu care 
vorbim] ştie prea bine despre ce este vorba, crede în cuvin- 
tele sale. Totul s-ar reduce la contradicții formale, la joc de 
cuvinte golite de conţinut. Seriozitatea noastră germană și 
înlătură din această cauză jocurile de cuvinte ca pe niște glume 
insipide. Numai că grecii au prețuit cuvîntul pur şi tratarea pur 
formală a unei propoziţii tot aşa de mult ca și conţinutul expri- 
mat de aceasta. Iar cînd cuvîntul şi lucrul sînt opuse unul 
altuia, cuvîntul este socotit superior; căci lucrul neexprimat 
este, propriu-zis, un lucru neraţional, raționalul existînd [după 
ei] numai ca limbă. 

În general, găsim şi la Aristotel, în ale sale Argumente 
sofiste, o mulţime de astfelide exemple, provenind de la vechii 
sofişti ca şi de la'eristici; tot acolo găsim și dezlegarea 
acestora. Eubul a scris împotriva lui Aristotel ; nu ne-a parvenit 
nimic din acea scriere **. Se găsesc şi la Platon astfel de glume, 


* Diog. Laertios, Il, § 108. 
** Ibidem, § 109. 

de ambiguităţi, pentru a-i face ridicol: pe sofiști şi a arăta cu 
ce fel de lucruri lipsite de însemnătate se ocupau ei. Eristicii 
au mers însă şi mai departe. Ei deveniră bufonii curților prin- 
ciare, de exemplu ai curții Ptolemeilor ; așa a fost Diodor *. 
Reiese din relatarea împrejurărilor istorice că ocupaţia aceasta 
de a aduce, cu ajutorul dialecticii, pe alţii în încurcătură şi de 
a ști înlătura încurcătura era o ocupaţie generală a filozofilor 
eleni în pieţele publice, precum era şi un joc la mesele regilor. 
După cum venise regina din Răsărit la Solomon pentru a-i 
propune ghicitori de dezlegat, tot astfel vedem la mesele regilor 
desfăşurîndu-se conversații spirituale şi reuniri de filozofi care 
se tachinau şi petreceau în felul acesta. Grecii aveau predilecție 
pentru descoperirea contradicţiilor în care cădem în cursul 
vorbirii, în reprezentările noastre obişnuite : cultură intelectuală 
care îşi făcea obiect al ei din elementul formal al vorbirii (pro- 
poziţii sau momentele abstracte) — şi aceasta nu pentru a desco- 
peri vreun adevăr ori pentru a se îndrepta împotriva a ceea ce 
se numeşte adevăr —, cultură intelectuală care este conştiinţă 
a neexactităţii vorbirii sau, mai curînd, a dezacordului ce există 
în cuprirsul acesteia, dezacord pe care ea îl scoate în evidenţă, 
îl înfăţişează conştiinţei, punînd astfel în lumină contradicţia 
implicată în vorbire. Opoziția nu se înfăţişează ca opoziție pură 
a conceptului, ci întrețesută cu reprezentări concrete. Ei nu 
se îndreaptă nici spre conţinutul concret, nici spre conceptul 
pur. Fiecare propoziţie constă dintr-un subiect şi dintr-un pre- 
dicat ; acestea sînt diferite, în reprezentare ne înfăţișăm unitatea 
lor ; şi adevărul pentru conștiința obişnuită e ceea ce este sim- 
plu, ceea ce nu se contrazice pe sine. De fapt însă, propoziţia 
simplă, egală cu sine însăşi, este tautologie, ea nu spune nimic; 
iar acolo unde se spune ceva, cele spuse [subiectul şi predicatul ] 
sînt diferite şi, întrucît diferenţa lor ajunge la conștiință, sînt 
contradictorii. Dar, sosită aici, conştiinţa obişnuită a ajuns la 
sfîrşit : acolo unde descoperă contradicţie, ea nu vede decît diso- 
luţie, autosuprimare. Ea nu posedă conceptul, potrivit căruia 
numai unitatea contrariilor este adevărul —concept potrivit că- 
ruia în orice propoziţie există adevăr şi falsitate, dacă luăm ter- 
menul de adevăr în sensul a ceea ce este simplu, iar pe cel de 
falsitate în sensul a ceea ce este opus, contradictoriu —, ci 
pentru ea pozitivul (amintita unitate) şi negativul (această 
opoziţie) sînt; exterioare unul altuia. 


* Diog. Laertios, $$ 111- 112. 

În propoziţiile lui Eubul, determinația fundamentală era. 
că, adevărul fiind simplu, el şi pretinde răspuns simplu ; prin 
urmare, trebuie să nu se răspundă cu referiri la anumite consi- 
derente, cum s-a petrecut lucrul la Aristotel *, și cum în 
general, de fapt, şi pretinde intelectul. Capcana constă în faptul 
de a pretinde să se răspundă sau ,„,da”, sau „,nu”, iar omul nu 
cutează să răspundă cu unul dintre acestea. Prin aceasta, el 
este adus în încurcătură : a nu şti să răspunzi este semn de 
incultură. Prin urmare, simplitatea adevărului este luată ca 
principiu. — La noi lucrul acesta se întilneşte, de exemplu, în 
forma următoare : Dintre opuși, unul este adevărat, celălalt e 
fals ; o propoziţie oarecare este sau adevărată, sau falsă; 
un obiect oarecare nu poate avea două predicate contrare. Acesta 
este principiul de bază al intelectului, principium exclusi tertii, 
care are mare importanță în toate ştiinţele. El are legătură cu 
principiul lui Socrate și al lui Plaţon : „Adevărul este univer- 
salul”. Abstract, acesta este identitatea proprie intelectului : 
ceea ce pretinde la adevăr nu trebuie să se contrazică. Acest 
lucru iese şi mai mult în evidență la Stilpon. Aşadar, mega- 
ricii menţin ferm acest prineipiu al logicii noastre a intelec- 
tului : se cere pentru adevăr forma identităţii. Ei nu se menţi- 
neau în astfel de dispute în sfera generalului, ci căutau în repre- 
zentările obișnuite exemple prin care aduceau pe om în încurcă- 
tură ; şi toate acestea le-au cuprins într-un fel de sistem. Vom 
aduce aici cîteva dintre exemplele ce ni s-au păstrat. 


a. Unul dintre argumente (Elenchus) se numea min ci- 
nosul. Cînd cineva mărturisește că minte: minte el atunci 
sau spune adevărul ? **. Se pretinde răspuns simplu la această 
întrebare : ca adevăr este considerat, ceea ce e simplu, unul, 
prin care celălalt se exclude. Cînd acest cineva este întrebat 
dacă minte, trebuie să răspundă „da” sau nu”? Dacă zice că 
spune adevărul, el contrazice conținutul spuselor sale, deoarece 
el recunoaște că minte. Spunînd „da” (că minte), el spune mai 
curînd adevărul ; așadar, el nu minte, căci minte : deci e același 
lucru ca și cînd ar spune adevărul față de ceea ce se spune. 
Şi totuşi, susținîndu-se că adevărul este simplu, se pretinde un 
răspuns simplu. Răspuns simplu nu poate fi dat. Aici este 
afirmată o reunire a două determinații opuse, a minciunii și a 
adevărului (noi vedem contradicţia lor nemijlocită), unire care isi 


353 


* De sophist. elenchis, c. 24. 
** Cicero, Acad. Quaest., IV, 29; De divinat., 11, 4. 

a reapărut în diverse forme în toate timpurile şi a preocupat 
pe oameni. Crisip, un stoic celebru, a scris şase cărți despre 
aceasta *. Un eltul, Filetas din Cos, a murit de ftizia pe care a 
contractat-o încercînd printr-un studiu peste măsură să dezlege 
această ambiguitate, acest echivoc **. Este ceva cu totul ase- 
mănător cu ceea ce vedem în timpurile moderne, în care există 
oameni care se consumă adîncindu-se în problema cvadraturii 
cercului : expresie devenită aproape nemuritoare. Aceştia caută 
o relaţie simplă în ceva ce e incomensurabil. Încurcătura vine 
din faptul că se pretinde răspuns simplu la un conţinut contra- 
dictoriu. — Această istorioară a trecut ca moştenire urmaşilor 
şi a fost mereu reprodusă. În Don Quijote întîlnim exact acelaşi 
lucru. Sancho, guvernator al insulei Barataria, este pus la încer- 
care cu multe cazuri insidioase cînd ţine scaun de judecată, 
între altele cu chestiunea următoare: în guvernămîntul lui 
Sancho se află un pod, construit la ordinul unui bărbat bogat 
pentru binele călătorilor, dar avînd alăturea și o spînzurătoare. 
Trecerea peste pod era îngăduită oricui, cu condiția să spună 
adevărat unde se duce; dacă mințea, trebuia să fie spînzurat, 
Or, sosi cineva la pod și, la întrebarea unde merge, declară 
că el a venit aici ca să fie agăţat de acea spînzurătoare. Păzitorii 
podului au ajuns atunci în mare încurcătură. Deoarece să-l spîn- 
zure nu era cazul, căci omul spusese adevărul şi deci trebuia 
să fie lăsat să treacă ; dacă îl lăsau să meargă mai departe ar 
fi însemnat că omul n-a spus adevărul. Ajunși în această 
încurcătură, păzitorii s-au adresat înţelepciunii guvernatorului, 
care s-a pronunțat cu înțelepciune : în cazuri dubioase trebuie 
să fie luată măsura cea mai blîndă şi deci să fie lăsat omul să 
se ducă mai departe. Sancho nu şi-a spart capul. Ceea ce tre- 
buie să fie consecință este transformat în însuşi conținutul sau 
cauza, cu o determinaţție care, ca consecinţă, este contrariul 
conţinutului : spînzurarea pronunțată ca adevărată nu trebuie 
să aibă ca urmare spînzurarea ; nespînzurarea ca faptă, ca lucru 
întîmplat, tre buie să aibă ca urmare spînzurarea. Astfel pedeapsa 
supremă ca urmare este moartea ; în sinucidere, moartea însăşi 
este transformată în conținut al crimei, prin urmare ea nu poate 
figura ca pedeapsă. 


* Diog. Laertios, VII, $ 196. 
** Athenaeus, IX, p. 401 (ed. Casaubon, 1597); Suidas, v. Dinrăs, 
vol. III, p. 600; Menag., ad Diog. Laertios, II, $ 108. 

Mai relatez îndată încă un astfel de exemplu împreună 
cu răspunsul : ,,Menedem a fost întrebat dacă a încetat să-l 
mai bată pe tatăl său ?”. Interlocutorul voia să-l aducă în în- 
curcătură : a răspunde „,da” sau „,nu” este în cazul acesta 
egal de riscant. Deoarece răspunzînd „,da” înseamnă că l-am 
bătut, iar răspunzind ,„,nu” înseamnă că continuu să-l bat. 
„„Menedem răspunse: eu nici n-am încetat să-l bat, nici nu 
l-am bătut”. Adversarul n-a voit să se mulțumească cu atîta *. 
Prin acest răspuns, care are două laturi, suprimînd şi una și cealal- 
tă parte a alternativei, întrebarea și-a primit de fapt răspunsul ; 
întocmai ca şi întrebarea de mai sus dacă spune adevărul cel 
ce recunoaşte că minte : el spune adevărul şi în același timp 
minte, iar adevărul este această contradicție. Dar o contra- 
dicţie nu este adevărul : ea nu poate fi reprezentată (Sancho 
Pansha). În conștiință își face apariţia contradicţia, conștiința, 
contrariilor ; contradicţia poate fi arătată numai în acestea, 
ea se ivește în lucruri sensibile, în ființă, în timp ; contradicţia 
acestora este desfăşurată separat. Sofismele acestea nu sînt 
aparența unei contradicții, ci în ele este prezentă o contra- 
dicţie reală. În exemplu sînt prezentate două [poziţii], se 
cere o alegere; dar determinarea însăși este o contradicţie. 

B. Cel ascuns şi Electra ** se reduc la faptul 
punerii contradicţiei de a cunoaşte şi în același timp de a nu 
cunoaşte pe cineva. Întreb pe cineva : cunoşti pe tatăl tău? 
El răspunde : da ! Întreb mai departe : dacă îţi arăt pe cineva 
care este ascuns după o perdea, îl cunoşti? Răspuns: nu ! Or, 
este tatăl tău ; deci nu-l cunoşti pe tatăl tău. Tot astfel cînd 
e vorba de Electra, trebuie să se spună despre ea dacă îl 
cunoștea pe fratele ei Oreste, care sta în faţa ei, sau nu-l 
cunoştea. Aceste întorsături par insipide ; cu toate acestea este 
interesant să fie considerate mai de aproape. a) A cunoaște 
înseamnă ::a avea pe cineva în reprezentare ca pe acesta, a-l 
avea nu în chip nedeterminat, în general, ci ca pe acesta. f) 
Or, el este arătat ca un acesta ; cel ascuns, sau Oreste, este un 
acesta. Dar Electra nu-l cunoaşte, reprezentarea ei îl cunoaște ; 
acesta al reprezentării şi acesta de aici nu sînt unul şi acelaşi. 
De fapt, însă, acesta al reprezentării nici nu este un adevărat 
acesta. Această contradicţie este rezolvată prin determinaţia, 
(6pos) : ea îl cunoștea în reprezentarea ei, dar nu ca pe acesta. 
Astfel, dincolo : fiul îl cunoaşte pe tatăl său dacă îl vede, 


* Diog. Laertios, II, § 135. 
** Brucker, Hist. crit. phil, vol. I, p. 613. 

adică dacă tatăl este un acesta pentru el; ascuns însă, tatăl 
nu este pentru fiu un acesta, ci e un acesta suprimat. Cel 
ascuns, ca un acesta în reprezentare, devine general şi își 
pierde fiinţa sa sensibilă. În aceste istoriozre apare îndată opo- 
ziţia superioară între general şi acesta, întrucît a avea în repre- 
zentare este a avea în elementul generalului. Suprimat ca acesta, 
el nu este numai reprezentare : adevărul se află în general, el 
este conştiinţa despre aceasta. Generalul este deci tocmai a- 
ceasta, unitate a opuşilor ; pe această treaptă de dezvoltare a 
filozofiei, el este în genere esenţa — şi în el „„acesta” fiinţa, 
sensibilă este suprimată —, e negativul lui acesta. (Această 
conştiinţă că existența aceasta sensibilă este suprimată înăuntrul 
generalului este cu deosebire ceea ce a fost scos în evidență 
de Stilpon). 

y. Alte glume similare sînt mai importante : de exemplu, 
argumentările numite cwpelmme și pxdaxp6c, adică, prima, 
a grămezii"',a douaa chelului**. Ambele argumen- 
tări se referă la infinitul rău şi la înaintarea cantitativă care 
nu poate da naştere la o opoziţie calitativă, dar care la sfîrşit 
ajunge totuşi la o opoziție absolută calitativ. Falakros este 
problema inversă aceleia cuprinse în sorites. — Se pune între- 
barea : formează un singur bob o grămadă? Sau: un singur 
fir de păr mai puţin face ca un cap să fie chel? — Nu! — Încă 
un fir mai puţin? — Încă nu! După cum un bob în plus nu 
formează o grămadă. Această întrebare este mereu repetată, 
adăugîndu-se mereu cîte un bob sau fiind mereu 'smuls încă un 
fir de păr. Pînă ce, în sfîrşit, spunem că totuși avem în fața 
noastră un cap chel sau avem o grămadă: aşadar, ultimul 
bob adăugat sau ultimul fir de păr pe care l-am smuls au con- 
stituit grămada, respectiv capul chel, fapt pe care iniţial l-am 
negat. Dar iarăşi : cum poate un singur bob forma o grămadă, 
care constă totuși din aşa de multe boabe? Poziţia este: un 
singur bob nu formează .o grămadă. Contradicţia constă în 
faptul că tot aşa adăugarea unui unic bob ori smulgerea unui 
singur fir de păr duc la trecerea în ceea ce este opus, în multiplu. 
A repeta pe unu este a pune multiplul; repetarea face ca mai 
multe boabe unice să fie adunate laolaltă. Unul devine contra- 
riul său, devine grămadă ; unul smuls devine chelie. Unul şi o 
grămadă sînt opuse între ele ; dar sînt şi una. Adică înaintarea 


* Cicero, op. cil. 
** Brucker, Hist. crit. philos., vol. 1, p. 614, not. s. 

cantitativă pare a nu modifica nimic, ci numai a mări şi a mic- 
şora ; în cele din urmă însă ea a trecut în contrariul său. O 
mărime infinit de mică sau infinit de mare nu mai este mă- 
rime. Noi despărțim totdeauna una de alta calitatea şi canti- 


tatea. Acest multiplu este o diferenţă cantitativă ; dar această, 


diferență indiferentă a mulțimii, a mărimii se converteşte aici, 
la sfîrşit, în diferență calitativă. Această determinare este de 
cea mai mare importanţă ; fapt; de care însă nu ne dăm seama 
în chip nemijlocit. De exemplu, un singur ban, un singur taler 
nu contează, se spune; şi, cu tot acest ,,nu contează”, punga 
se goleşte, contează deci ceva, dînd naştere unei diferenţe foarte 
calitative. Apa se încălzeşte, devine tot mai caldă, iar la 80° 
Réaumur se transformă brusc în abur. Această deosebire, 
această opoziţie între cantitate şi calitate este foarte importantă ; 
dar dialectica trecerii lor una în alta, intelectul nostru nu o recu- 
noaşte ; acesta se opreşte pe poziţia : calitativul nu este canti- 
tativ şi cantitativul nu este calitativ. În exemplele amintite 
care par glume, rezidă tratarea temeinică a determinaţiilor 
de gîndire de care e vorba. 

Megaricii au imaginat nenumărat de multe astfel de glume. 
Unele dintre ele sînt mai importante, altele sînt mai puţin 
importante. O mulţime de alte întorsături relatează Aristotel 
în. Elenchii lui, care dezvelesc toate o contradicţie foarte formală 
ce se întîlnește în limbă, contradicţie care rezidă în forma limbii 
tocmai fiindcă în limbă singularul este receptat în forma gene- 
ralului. „Cine este acesta (Wer ist das)? — Este Socrate. 
— Socrate nu este generis masculini? — Da ! — Acesta (das) 
este generis neutrius; deci Socrate este prezentat generis neu- 
trius” *. Aristotel relatează și următorul argument ** (care este o 
glumă de felul celor pe care le fac calfele, aşa cum se întîlnesc 
în Eulenspiegel). Aristotel, de bună-credință, își dă multă 
osteneală să înlăture încurcătura : „Tu ai un cîine care are 
căţei, deci acest cîine este tată. Prin urmare, tu ai un tată ai 
cărui fii sînt cîini; tu însuți eşti, aşadar, frate al unor cîini 
şi tu însuţi un cîine”. În inventarea unor astfel de glume, grecii 
de pe timpul megaricilor şi de mai tîrziu au fost cu totul ine- 
puizabili. Vom vedea mai încolo la sceptici latura dialectică 
a acestor glume dezvoltată mai departe şi ridicată la un nivul 


mai înalt. 


* Aristotel, De sophist. elench. c. 14; Buhle, ad h. l argumentum, p. 512. 
** Aristotel, op. cit., c. 24. 

c STILPON 


Unul dintre cei mai vestiți eristici a fost Stilpon, originar 
din Megara. Diogenes Laertios povesteşte că Stilpon „a fost 
un disputor foarte viguros. El i-a întrecut pe toţi în ceea ce 
priveşte ascuțimea discursului, încît a lipsit puţin ca întreaga 
Eladă să se megarizeze (ueyap'oat) de dragul lui (&popâoav etc 
adrâv)”?. El a trăit pe timpul lui Alexandru cel Mare şi 
după moartea acestuia (Olimpiada 114, 1; anul 324 a. Chr), 
în Megara, unde generalii lui Alexandru purtau război între ei. 
„Ptolemeus Soter, Demetrius Poliorcetes, fiul lui Antigonus, 
cînd au cucerit Megara, i-au arătat lui Stilpon multă conside- 
raţie. Se spune că în Atena toată lumea a ieşit din ateliere ca 
să-l vadă, iar cînd cineva i-a spus că este admirat ca un animal 
străin, Stilpon a răspuns: nu, ci ca un om adevărat” *. La 
Stilpon iese mai cu seamă în evidenţă faptul că el lua generalul 
în sensul identității formale abstracte a intelectului. În exem- 
plele lui esenţialul este însă totdeauna faptul de a fi afirmat 
ca valabilă forma generalităţii față de ceea ce este particular. 

a. Referitor la opoziţia dintre acesta și general, 
Diogenes Laertios relatează în primul rînd despre Stilpon : 
„Cine spune : este (un) om (cine spune ,om”) spune nimenea, 
deoarece nu-l spune pe acesta sau pe acela. Căci de ce mai 
curînd pe acesta decît pe acela? Deci nici pe acesta” **. Că 

12 ,,om”” este generalul şi că prin „,om” nu se face referire precisă 
la un acesta admite oricine; dar „acesta” rămîne pentru noi, 
în reprezentarea noastră, alături [de „om” în general). Dar 
Stilpon spune că acesta” nu există de loc și nu poate îi ex- 
primat; numai generalul există. Diogenes Laertios spune : 
„El a suprimat genurile” Din ceea ce ni se relatează despre 
el se poate, dimpotrivă, trage concluzia contrară, că Stilpon a 
afirmat generalul și a suprimat singularul ; evident, Tennemann 
e şi el de părere că Stilpon a suprimat genurile ***. 

Tocmai faptul că forma generalităţii este păstrată ferm 
este exprimat mai departe într-o mulțime de anecdote, luate 
din viaţa curentă și povestite de Stilpon. Astfel, Stilpon zice : 
,, Varza care ne este arătată (vîndută) aici nu există, deoarece 


* Diog. Laertios, II, $$ 119, 113, 115. 

** Ibidem, II, $ 119: sıvòç 8: ăyav ðv èv 7ote Eprominole, vpe 
xal tà eln, xal Eee tòv Atyovra ğvðpwrov elvat, univa. Ore yàp Tóvðe 
Aiyerv oŬrte z6văe. tl yàp pădhov zâvâe Î zâvăe; oðte ăpa tévěe. 

*** Vol. II, p. 158. 

varza a existat deja cu multe mii de ani mai înainte; deci 
varza nu este această varză carene e arătată” *, 
adică există numai generalul, nu există această varză. Cînd 
spun: această varză, spun cu totul altceva decât ceea ce 
gîndesc, fiindcă spun (vorbesc de) toate celelalte verze. 

Ni se mai relatează şi o altă anecdotă avînd această semni- 
ficaţie. „Stilpon se angajase într-o convorbire cu Crates, un 
cinic, şi o întrerupse pentru a cumpăra niște pești. Atunci 
Crates spuse : cum, părăsești discuţia ?” (În sensul în care şi 
în viaţa obişnuită eşti ridiculizat sau treci de neîndemînatec 
cînd pare că nu ştii să răspunzi nimic; şi cînd a vorbi trece 
de lucru atît de mare, încît pare că e mai bine să răspunzi 
orice decît să nu răspunzi nimic şi să rămii dator cu răspunsul.) 
„Stilpon răspunse : nicidecum, ci vorbirea o am; te părăsesc 
însă pe tine, deoarece vorbirea rămîne, dar peștii se vînd” **. 
— Ceea ce se spune în aceste exemple simple pare banal, fiindcă 
banal este conţinutul lor ; în alte forme lucrul apare mai im- 14° 
portant şi merită să facem observaţii mai ample despre el. 

În general, faptul că în filozofare generalul este afirmat ca 
valabil, așa încît chiar numai generalul poate fi exprimat iar 
„acesta”” , la care ne gîndim, nu poate fi exprimat nicidecum, 
este un gînd, o conştiinţă la care cultura filozofică a timpurilor 
noastre încă n-a ajuns de loc. Intelectul uman obișnuit sau şi 
scepticimul epocii noastre, ori în general filozofia care afirmă 
că certitudinea senzorială posedă adevăr, că este adevărat că 
există în afara noastră lucruri sensibile și că oricine consideră 
ca adevărat ceea ce vede, aude etc. ca atare, — la acestea nu 
este, propriu vorbind, nevoie să te opreşti pentru a încerca să 
infirmi afirmaţiile lor pe bază de temeiuri ; ele afirmă nemijlocit 
că nemijlocitul este ceea ce este adevărat. Acestea trebuie 
înţelese numai pe baza a ceea ce spun : căci ele spun totdeauna 
altceva decât ceea ce gîndesc. Faptul cel mai izbitor este că 
ele nu pot exprima deloc ceea ce gîndesc. Ele spun : sensibilul ; 
acesta este un ce general, este tot sensibilul, e un negativ al 
lui „acesta”, adică „acesta” este toţi aceștia. Gîndirea conţine 
numai ceea ce e general, „acesta” este numai un ce la care ne 
referim (nur ein Gemeintes) ; cînd spun acesta”, acesta este 
ceea ce e mai general. De exemplu, „aici” este ceea ce arăt, 


* Diog. Laertios, II, $119: xal măiuv: tò udyovov oWx Fort ră 
Gswxvyuevov (olus, quod ostenditur, non est): dăxavov èv yàp Ñv mpd uvplov 
Erâv x.r.A. 

** Ibidem. 

acum, în timp ce vorbesc ; dar „,aici” şi „„acum”” este orice „aici” 
şi „acum”. Cînd spun: eu, mă refer la mine, la această 
persoană singulară, deosebită de toate celelalte. Dar eu sînt 
tocmai astfel, un ce la care mă refer: pe mine, cel la care 
mă refer, nu mă pot exprima de loc. Eu este expresie absolută. 
Eu şi nimeni altul decît eu, aşa spun toţi despre sine; eu este 
fiecare. Cine este acolo? — Eu. — Aceasta sînt toţi. Generalul 
este ; dar şi singularul este numai general, în aşa măsură încît 
în cuvînt, în limbă — într-o existență născută din spirit — 
singularul, aşa cum ne referim la el nu-și poate nicidecum afla 
loc. Limba exprimă în mod esenţial numai ceea ce este general ; 
însă la ceea ce ne referim este particularul, singularul. Aşa- 
dar, nu-l putem exprima în limbă. Dacă vreau să mă deosebesc 
şi să mă determin ca acest ins singular, prin etate, loc de 
naştere, prin ceea ce am făcut, prin locul unde am fost în 
acest timp, ori unde sînt, lucrurile se întîmplă în chip asemă- 
nător : eu sînt acum în etate de atîția ani; dar tocmai acest. 
„acum” pe care îl pronunţ este orice „acum”. Dacă determin 
începînd cu o anumită perioadă de timp (naşterea lui Hristos 
etc.), această epocă este iarăşi fixată numai prin „acum”, 
care se deplasează mereu: de acum, 1805 ani în urmă, şi 
acum este anul 1805 după naşterea lui Hristos. Epoca şi „acum” 
se determină numai reciproc, însă întregul este nedeterminat, 
are un „înainte” şi un „,după” fără început şi fără sfîrşit. 
Tot astfel şi „aici” : acest aici” este fiecare, fiecare este într-un 
„aici”. Aceasta este natura generalului care se impune în 
limbă. Noi ne ajutăm atunci cu numele în genere, prin care 
determinăm perfect ceva singular : pe acesta, ce se numeşte 
astfel ; totuşi admitem că nu am exprimat în felul acesta lucrul 
însuşi. Numele ca nume nu este o expresie care conține ceea ce 
sînt eu ; numele este un semn — semn întîmplător — al me- 
moriei active. i 

B. Declarînd că generalul este ceea cee independent, 
Stilpon a dizolvat totul. ,,Deosebit este aceea ce are 
determinație deosebită” ; fixarea determinaţiei este fixare a 
independenţei. Astfel însuşirile lucrurilor ; dacă ele sînt deter- 
minaţii (AcYoc) pentru sine, lucrul este ceva dizolvat, agregat 
de multe determinaţii independente. Acest lucru l-a afirmat 
Stilpon. Ceea ce are determinaţii diferite (A5ya, în forma, 
generalităţii) este un alt ce. Deoarece „,determinaţiile” (care 
sînt realul) „sînt separate”, nu există nimic individual. „Cînd 

spunem că Socrate e muzical, este om, aceste sin diferă una 
de alta”; așadar, dacă Socrate este unul, aceasta nu este 
adevărat ; numai generalul este ceea ce e adevărat *. 

y. Este foarte remarcabil faptul că această formă a id en- 
tităţii ajunge la conştiinţă prin Stilpon : ,,Nu este îngăduit 
să se atribuie nici unui obiect un predicat diferit” **, propo- 
ziţie identică. „Cînd spunem despre un cal că fuge, nu spunem 


că predicatul este identic cu obiectul căruia îi este atribuit. Ci . 


una, este determinaţia conceptuală com», și alta este aceea 
de «bine»; tot aşa se deosebesc calul şi fuga; deoarece fiind 
întrebaţi care este conceptul fiecăreia, nu indicăm același 
concept pentru amîndouă. De aceea greşesc cei ce enunță ceva 
diferit despre ceea ce este diferit. Deoarece dacă om şi bine 


ar fi acelaşi lucru și tot așa cal şi fugă, cum am putea afirm 


şi despre pîine şi medicament că sînt bune şi despre leu şi cîine 
că şi ei fug?” ***.,,Prin urmare, nu trebuie să spunem că omul 
este bun, nici că omul este comandant de oşti, ci trebuie să 
zicem că omul este numai omul, binele numai binele, comandan- 
tul numai comandant ; și să nu spunem zece mii de cavaleri, 
ci cavalerii sînt numai cavaleri, zece mii numai zece mii”. 


* Simplicius, în Aristotel, Phys., p. 26 (Tennemann, partea a II-a, p. 161): 
da Sè miv mepl taŭra &yvovxv xal ol Meyapıxol xinOivrec qui6oopot, Aafbvrec 


Ó; èvxpyň npótaciv, de ðv oi Abyor Erepot, rara (acest lucru) 
irepă toruv, xal ört T Erepa xeyöprotar AANA wv, ES6xovv 
Ssıxvivar aùðróv (probabil aùtò) a5rod xeywprou:-vov éxacrtov. rel yp &AAOG 
uèv Acyos Xoxpărovg povorxoŭ, ğAAoç BE Lwxpdrouç evo, eln v xai 
Zoxpărng aÙTÒG adTod xeywptouévog. 

** Plutarh, Advers. Coloten, c. 22, p. 1119, ed. Xyl. (p. 174, vol. XIV, 
cd. Hvtten): tpaywðiav Emăye, (6 Korótye) t Etlanrov xal tòv Blov 
&veupetoGal poriv Úr’ abroi A yovtoc, érspov ét'pou u) xarnyopetodaL: râc 
yàp Piwo6ueBa, wh Aéyovtes ğvÂpwrov &yað'v, ună: ğvðpwrov otTpxtyyðv, &ĂA& 
&vOp:ozov, ğvðpurov xal wple, &yaBov čyaðòv, xal otparnyòv otparnyòv, un sè 
inneïçs uuploug, ... QAX? innet inneŭç, xal uvplove uvplove xal tara... Tig 
35 Stl taŭra yeïpov Blwosv ğvðpwnroç; ris d: Tmâv Aóyov xovosaç, où 
ouvýxev, őtų maltovrâg EoTtv EĎUO*OWG. 

*** Ibidem, c.23, p. 1 120 (p. 176): ei nepl Innou tò tp'yéev xartnyopoŭuev 
od emo. zabrăv elvat TẸ ep 05 xamyopeirat tò xatnyopotuevov, &AA' 
Erepov uiv &wpore rod ri a elvat mov A6yov, Erepov è? Tr &yalðğ. 
xal náv TÒ Îrmov elvat rob 7p Xovra elvat Buxpipeuv: Exaripo» Yip aro» 
evor Tov Aóyov ob 7dv abrbv &moălâouev 5r:p upov. sv duwprăveuv To 
črepov ET 'pov xarnyYyopobvrac. el utv yàp mawrbv tori t &vOprurae tò &yalóv, 
xal t Inny TÒ rp Xev, rc xal ovriov xal pupuduov tò &yalóv' xal vi Ata 
náv ALovtog xal xuvèç TÒ Tp.Xeiv... 

2 ŞCOALA CIRENAICĂ 


Socrate voia să se cultive ca individ; tot astfel şi disci- 
polii săi: şcoala cinică şi cea cirenaică. Cirenaicii nu s-au 
oprit la determinarea binelui în general, ci au căutat să deter- 
mine mai precis binele, plasîndu-l în plăcere, în plăcerea indi- 
vidului. Cinicii par a se opune cu totul acestei păreri. 
Viața individuală, filozofia practică este scop principal. Cire- 
naicii îşi satisfac subiectivitatea lor particulară ; prin plăcere 
se poate înțelege orice. Cinicii satisfac gi ei subiectul; astfel, 
ei sînt identici cu cirenaicii. Însă, la ei, conținutul determinat 
al satisfacției este nevoia naturală ; ei exprimă astfel negati- 
vitate în contra a ceea ce fac alții, a ceea ce are valoare pentru 
alții. În linie generală, aceste școli au acelaşi scop : libertatea 
şi independența individului. 

Simplu spus, principiul şcolii cirenaice este acesta : desti- 
nația omului, scopul lui suprem, esențial, este să caute plăcerea, 
senzațiile plăcute. ,,Plăcere” este la noi un cuvînt trivial. Noi 
sîntem obișnuiți să credem că există ceva superior plăcerii, 
sîntem obișnuiți s-o considerăm ca pe ceva lipsit de conţinut. 
Omul o poate avea în mii de feluri ; plăcerea poate fi rezultatul 
a tot ce e mai divers, iar această diversitate este pentru conştiinţa 
noastră foarte importantă, extrem de esenţială. De aceea, 
inițial, principiul [cirenaicilor] ni se înfăţişează ca trivial, şi în 
general el și este aşa. Înainte de filozofia kantiană, principiul 
general a fost, propriu vorbind, doctrina fericirii : iar punctele 
de vedere ale sentimentelor de plăcere sau de neplăcere erau la 
filozofii din acel timp considerate ca determinaţie ultimă, 
esențială : de exemplu la Mendelssohn, Eberhardt și alții, după 
care chiar şi o tragedie trebuie să trezească sentimente plăcute, 
prin mijlocirea celor neplăcute înfăţişate în ea. 


a. ARISTIP 


Cirenaicii şi-au primit numele de la Aristip din Cirene, 
întemeietor și cap al şcolii. El a frecventat timp îndelungat 
pe Socrate și s-a format în preajma acestuia; sau, mai curînd, 
era deja un om hotărît și cultivat înainte de a-l fi căutat pe 
Socrate. Aristip auzise de Socrate fie în Cirene, fie la jocurile 
olimpice, pe care, greci fiind, le cercetau şi cirenaicii. Tatăl 
său era negustor, și el însuși a venit la Atena cu ocazia unei 

călătorii de afaceri *. Aristip nu s-a mulțumit cu cuvintele 
generale ale lui Socrate despre bine şi frumos (el le-a dat un 
conținut determinat, Socrate nu le dăduse), ci a determinat 
esența reflectată în conștiință, și anume luînd-o în determi- 
naţia ei supremă, ca singularitate. Esenţa, generalul, gîndirea 
este pentru el latura realității, ca conștiință individuală, de 
care trebuie să se îngrijească omul; — plăcerea și gustarea ei 
este singurul lucru a cărui căutare este rațională. 


La Aristip, ceea ce este mai important e caracterul lui, 
personalitatea lui. El a căutat plăcerea ca un spirit foarte 
cultivat, ca un om care se ridicase tocmai prin cultura gîndirii 
la perfecta indiferență față de tot ce este particular, față de 
pasiuni, față de orice fel de legături. Cînd cineva are ca prin- 
cipiu plăcerea, reprezentarea pe care o avem în fața ochilor 
este aceea a unui om dependent atît în plăcerile lui senzuale, 
cît şi în cele spirituale ; că principiul plăcerii este opus princi- 
piului libertăţii. Însă nu trebuie să ne reprezentăm astfel nici 
doctrina cirenaică şi nici doctrina epicuriană, care, în linie 
generală, are același principiu. Aici esenţiale sînt două mo- 
mente : unul este principiul pentru sine, determinaţția plăcerii ; 
dar celălalt este că omul trebuie să aibă un spirit cultivat şi, 
prin această cultură a spiritului său, să-şi cîştige perfecta sa 
libertate, libertate pe care el nu este capabil s-o cucerească 
decît prin cultură ; în timp ce, pe de altă parte, numai prin 
libertate el cîştigă cultura spiritului, cultură care singură îl 
face capabil să aibă plăcere. — Se poate spune că acest prin- 
cipiu este nefilozofic ; că e contrar filozofiei a plasa principiul 
ei în plăcere ; totuşi, această concepție se întoarce şi face din 
cultura spiritului condiția prin care exclusiv poate fi obţi- 
nută plăcerea. Pe scurt, Aristip era un bărbat extrem de culti- 
vat, şi el şi preţuia cultura ca pe cel mai înalt bine; căci 
deși a făcut din ġðový principiul său, totuși, el pleca de la pos- 
tulatul că acesta este un principiu numai pentru omul culti- 
vat filozofic. În consecință, principiul lui Aristip era acesta : 
aceea ce este simțit ca agreabil nu se cunoaşte în chip nemij- 
locit, ci numai prin reflexie, prin filozofare. 

Conform acestor principii 'a trăit Aristip ; şi ceea ce ni s-a 
păstrat despre el se referă mai mult la modul lui de 
viaţă şila anecdote [în legătură cu el] decît la învăță- 


* Diog. Laertios, II, $ 65; Tennemann, vol. II, p. 103; Brucker, Hist. 
cril. philos., vol. I, p. 584 şi urm. 

tura lui filozofică. Elaborarea filozofică a acestui principiu, care 
de altfel nu conține multe în ea, este atribuită mai mult urma- 
şilor lui de mai tîrziu, lui Aristip cel tînăr şi lui Theodor, 
cuprinși împreună cu alţii în cercul școlii cirenaice, şcoală 
care ulterior a trecut în şcoala epicuriană. Hegesias, Anniceris 
sînt apoi consideraţi explicit ca fiind cei care au dezvoltat mai 
departe primul principiu. Totuşi, înăuntrul acestei şcoli este 
demnă de remarcat înaintarea spre o mai mare consecvență a 
generalului şi de aceea inconsecvenţă față de însuşi principiul ei. 

Numeroașele anecdote povestite despre Aristip — trăsă- 
turi ale unui fel liber şi plin de spirit de a vedea — sînt cel 
mai interesant lucru. El a tins în viața sa spre găsirea plă- 
cerii, dar nu fără înţelegere, ci (şi prin aceasta el este în felul 
lui filozof) pe de o parte cu judecată, care nu-şi oferă o plăcere 
momentană, fiindcă din ea se naşte un rău mai mare, pe de 
altă parte fără îngrijorarea (pentru a nu fi îngrijorat trebuie 
să ai în tine filozofie) care se teme la tot pasul de urmări 
eventual rele ; în general fără a aluneca în nici o dependență 
faţă de lucruri, fără a se fixa la ceva ce este însuşi de natură 
schimbătoare. — Se spune că „el s-a adaptat oricărei situaţii 
şi a putut să facă faţă oricăror împrejurări” ; el a rămas egal 
sieși la curţile regilor, ca şi în cele mai mizerabile situaţii. 
„Platon i-ar fi spus; Numai ţie ţi-a fost dat să poţi purta 
purpură (XAauv8a) şi zdrenţe”. — El zăbovea mai cu seamă 
„la Dionis şi era foarte iubit” şi trăia după urma acestuia, 
dar totdeauna păstrîndu-și cea mai mare independenţă. ,,Dio- 
gene, cinicul, l-a numit din această cauză cîinele regal”. O dovadă 
a perfectei lui indiferenţe o avem în următoarele : „Odată, 
cînd Dionisos l-a scuipat, Aristip a suportat lucrul cu răbdare 
și, ofensat din cauza aceasta, spuse: pescarii se lasă udaţi 
de mare pentru a prinde un peşte rău, iar eu să nu suport 
aşa ceva pentru a prinde o balenă? — Aristip gusta plăcerea 
prezentă fără să se ostenească după o plăcere care nu era 


ə prezentă. — Cînd odată Dionis l-a îndemnat să-şi aleagă din 


trei curtezane una, el le-a luat cu sine pe toate trei, spunînd 
că şi pentru Paris a fost primejdios faptul de a fi preferat pe 
una; însă după ce le-a condus pînă în tinda casei sale, le-a 
dat drumul să plece la toate trei” *. 

„El a şi fost primul între socratici care a pretins bani 
de la cei pe care îi instruia. El însuşi îi trimise şi lui Socrate 


* Diog. Laertios, II, $$ 66—67. 

bani, dar acesta i-a trimis înapoi. — Cînd Aristip ceru cincizeci 
de drahme de laun bărbat care voia să-i încredințeze pe fiul său, 
iar acesta socoti că suma este prea mare, căci cu ea şi-ar putea 
cumpăra un sclav, Aristip răspunse: Aşa să faci, vei avea 
astfel doi sclavi ! — Cînd l-a întrebat Socrate : de unde ai tu 
atiţia bani ?, Aristip răspunse : de unde ai tu atît de puţini !”. 
De posesiunea banilor el nu făcea nici un caz, împotriva conse- 
cinţei ce pare a rezulta din plăcere : el risipea banii pe acadele. 
„A cumpărat o dată o potirniche pentru 50 de drahme” (20 
de florini). ,,Cînd cineva îl blamă pentru acest motiv, el spuse : 
n-ai fi cumpărat-o şi tu cu un obol? — Da! — Or, pentru 
mine 50 de drahme nu valorează mai mult. — Altădată, într-o 
călătorie în Africa *, îi era greu sclavului său să. poarte o 
mare cantitate de bani. Cînd Aristip văzu acest lucru, îi spuse : 
aruncă ceea ce este prea mult şi du cît poţi” **. 

În ce priveşte valoarea culturii, „la întrebarea cum se 
deosebeşte un om cultivat de unul necultivat, Aristip răspunse 
astfel încît o piatră să nu stea pe cealaltă” *** — deosebirea 
este atît de mare cît e aceea dintre un om şi o piatră. Acest 
lucru nu este cu totul inexact, deoarece omul este ceea ce 
este, aşa cum trebuie el să fie ca om, numai prin cultura sa. 
Aceasta este a doua naştere a lui, el intră abia prin ea în po- 
sesia a ceea ce are el de la natură. — şi numai astfel există 
el ca spirit. Totuşi, în legătură cu acestea nu trebuie să ne 
gîndim la oamenii noştri necultivaţi, fiindcă la noi aceștia 
participă datorită întregii stări de lucruri, prin moravuri, prin 
religie, la un izvor de cultură care îi situează mult deasupra 
celor ce nu trăiesc într-o astfel de stare. „Pe cei ce cultivă 
elelalte ştiinţe, dar neglijează filozofia, Aristip îi compara 
cu peţitorii Penelopei, care, desigur, puteau s-o aibă pe Melanto 
şi pe celelalte fete, dar nu obțineau mîna reginei" *** — „Cînd 
o curtezană îi spuse că are un copil de la el, Aristip zise: 
tu ştii tot atît de puţin dacă copilul este de la mine pe cît 
de puţin ai şti să spui, cînd te-ai plimbat printre tufe cu spi- 
ni, care spin te-a înțepat” *****, 

învăţătura lui Aristip şi a urmașilor lui este extrem 
de simplă. Raportarea conștiinței la esență el a conceput-o 


* Horaţiu, Sermones, II, 3, v. 101. 
** Diog. Laertios, II, $$ 65, 72, 80, 66, 77. 
*** Ibidem, § 72. 
**** Ibidem, $ 79. 
*“".* Jbidem, § 81. 

în cea mai superficială și primă formă a ei, susținînd că esența 
este ființa aşa cum este ea nemijlocit pentru conștiință, şi 
anume este senzaţia. Se face acum o deosebire între ceea ce 
este adevărat, valabil, ceea-ce-este-în-sine-și-pentru-sine, şi 
ceea ce e practic, bine, ceea ce trebuie să fie scop. Cu privire 
la ceea ce este teoretice adevărat şi practic adevărat, cire- 
naicii fac din senzaţie factorul determinant. Astfel, mai precis, 
adevărul conţine ca principiu raportarea conștiinței la ceea 
ce se dă ca obiectiv (das Gegenstăndliche) şi nu însuși obiec- 
tivul. Prin urmare, cirenaicii spuneau : din punct de vedere 
teoretic, adevărul este ceea ce e senzaţia, nu ceea ce este 
în ea, nu conținutul senzaţiei, ci însăşi aceasta, ca senzaţie. 
Senzaţția nu este obiectivă : ceea ce se dă ca obiectiv constă 
numai în senzaţie. „Noi nu putem pune (setzen) senzaţia drept 
ceva ce este [obiectiv] (ein Sesendes) şi să afirmăm că acesta 
este adevărul, astfel încît să afirmăm că senzaţia de dulce, 
de alb ar avea drept cauză un obiect care este alb, dulce * etc.”. 
„După cum, în felul acesta, adevărul teoretic este senzaţia, 
tot așa este şi adevărul practic sau scopul”, — conținutul, 
realitatea lui, este numai senzaţia. ,,Senzaţia aşa cum este 
ea ca scop”: diversitatea ei, nu este cea indiferentă a senza- 
ției sensibile (varietatea), ci e diversitatea opusă a conceptului ; 
raportarea la acţiune, la negativ; — ea, ca obiect, e tot nega- 
tivă ; „plăcut sau neplăcut, ori nici unul dintre acestea. Scopul”, 
ca scop conform esenței lui simple în opoziţia lui, „este tot 
astfel binele sau răul”; — ceea ce simt ca drept este atare 
fiindcă îl simt, — ca plăcut, mai exact: ca satisfăcător. „Sen- 
zația plăcută este deci binele, cea neplăcută e răul. Astfel 
senzațiile sînt criteriile cunoașterii și scopurile acţiunii : ade- 
vărul teoretic şi adevărul practic. „Trăim, întrucât le urmărim, 
în vederea realității şi a plăcerii (evopyelg xal ev5oxToet 
mpogiXovres) ; pe primul conform vederilor teoretice (xară ră 
&)a ráðn), pe al doilea potrivit; plăcerilor noastre” **. 

Cu aceasta păşim într-o sferă în care întîlnim cu deose- 
bire două feluri de determinaţii, pe care le găsim pretutindeni 
în filozofiile ulterioare, şi mai ales la stoici, la neoacademicieni 
ete. Anume, una dintre acestea este însăși determinaţia, cri- 
teriul ; a doua privește destinația subiectului, destinația omului. 
Şi în felul acesta își face apariția reprezentarea privitoare la 


* Sext. Emp., Adv. Math., VII, $$ 191 şi urm. 
** Ibidem, $$ 199—200. 

înțelept : ce face înțeleptul, care este înţelept ş.a.m.d. În filo- 
zofiile ulterioare, cu excepţia filozofiei lui Platon şi a lui Ari- 
stotel, este vorba îndeosebi de aceste două puncte. Motivul 
pentru care apar aceste două expresii are legătură cu cele de 
mai sus. — Binele, adevărul, este generalul, scopul la Socrate ; 
acesta este încă determinat ca lipsit de conținut în sine ; inte- 
resul este acum să-i fie determinat conținutul, să se găsească 
o determinație pentru el. Despre bine etc. se poate palavragi 
ani de zile ; dar problema este : ce e binele? Care este determi- 
nația mai precisă a lui? Acesta e criteriul. Iar cealaltă pro- 
blemă este : Ce destinaţie trebuie să-și aleagă subiectul? Ca- 
re este interesul subiectului ? Ce iese acum în evidență? — Or, 
cirenaicii afirmă că conţinutul binelui este plăcerea. Aici în- 
cepe răsturnarea spiritului grec. Cînd religia, constituţia, legile 
unui popor sînt în vigoare, cînd indivizii care alcătuiesc un po- 
por trăiesc într-însele, identificîndu-se cu ele, sînt una cu 
ele, nu se ridică problema ce are de făcut individul pentru 
sine. Ce are el de făcut este, dimpotrivă, dat, şi e dat în 
individ. În schimb, cînd această împăcare nu mai există, cînd 
insul uman nu trăieşte în cuprinsul moravurilor poporului 
său, cînd nu-şi mai are substanța sa în religie, în legile 
etc. ţării sale, el începe să se îngrijoreze de sine: el nu 
mai găseşte în fața sa ceea ce vrea, nu-şi mai află satisfacția 
în prezent, în prezentul său. Aceasta este deci cauza care face 
să se ivească întrebarea : Ce este esențial pentru individ? După 
ce model trebuie el să se formeze, spre ce trebuie să tindă? 
Este stabilit astfel un ideal pentru individ, iar acest ideal este 
aici înțeleptul. Într-o stare religioasă, morală, insul uman 
găsește destinația omului dată în ceea ce există. Destinația lui 
este să fie drept, moral, religios ; ce înseamnă aceasta o spune 
religia şi o spun legile poporului respectiv. Însă cînd s-a produs 
sfîşierea, individul trebuie să se adîncească în sine însuşi, este 
nevoit să-şi caute aici destinaţia sa. 

Aşadar, principiul fundamental al şcolii cirenaice este 
senzaţia, care trebuie să fie criteriul adevărului şi al binelui. 
Ni se povestește mai mult îndeosebi despre cirenaicii de mai 
tîrziu, despre Theodor, Hegesias şi Anniceris, despre elaborarea 
ştiinţifică mai departe a principiului lui Aristip pînă ce acest 
principiu, degenerînd, s-a pierdut în epicurism. Tratarea dezvol- 
tării mai departe a principiului cirenaic prezintă însă interes 
mai cu seamă fiindcă această dezvoltare, datorită logicii nece- 


29 — Prelegeri de istorie a filozofiei, vol. I 

sare a principiului, a trecut cu totul dincolo de limitele acestuia : 
dezvoltarea mai departe a principiului cirenaic este, în fond, 
suprimarea lui. Senzaţia este singularul nedeterminat. Dar 
dacă, pe de altă parte, se acordă loc şi valoare în acest prin- 
cipiu gîndirii, reflexiei, culturii spiritului, atunci dispare, dato- 
rită principiului generalităţii gîndirii, acel principiu al acci- 
dentabilităţii, singularităţii, al purei subiectivități. 


b. THEODOR 


Dintre cirenaicii ulteriori trebuie să-l amintim în primul 
rînd pe Theodor, vestit ca unul care a dezvoltat mai departe 
principiul cirenaic. El a devenit celebru prin faptul „că nega 
existența zeilor, motiv pentru care a fost exilat din Atena” *. 
însă o astfel de informaţie nu poate prezenta nici un in- 
teres, neposedind semnificație speculativă, căci zeii pozitivi 
pe care îi nega el nu sînt ei înşişi obiect al rațiunii speculative. 
El s-a mai făcut remarcat prin faptul că a introdus în măsură 
mai mare generalul în reprezentarea a ceea ce era pentru 
conştiinţă esenţa, întrucît el „determină bucuria și durerea 
ca scop suprem, dar în felul că prima ar aparţine inteligenței, 
iar a doua neinteligenței”:. Theodor a deosebit binele, potrivit 
formei lui, de scop, potrivit realităţii şi conţinutului lui ; el a 
determinat „,binele” formal „ca inteligență şi dreptate, iar 
răul ca opusul acestora; plăcerea şi durerea le-a considerat 
însă ca indiferente**. — Cînd conștiința își dă seama că singu- 

'% Jarul, sensibilul, senzaţia, cel puţin așa cum este aceasta în 
mod nemijlocit, nu trebuie să fie considerate ca esență, se spune, 
drept urmare, că ele trebuie să fie gustate cu inteligență, 
adică se afirmă tocmai că senzaţia ca atare, în modul ei ne- 
mijlocit, nu este esenţa. Anume, sensibilul în general, ca sen- 
zaţie, teoretic sau practic, este ceva cu totul nedeterminat, 
este cutare ori cutare ce singular ; aprecierea acestui ce singular 
devine necesară, adică tocmai devine necesară tratarea acestuia 
în forma generalităţii, și astfel generalitatea este introdusă din 
nou aici în mod necesar. Căci a avea senzaţii armonice, plăcere 
acolo unde se delimitează singularul, înseamnă cultură, gene- 
ralitate ; înseamnă în primul rînd depăşirea singularului, 

* Diog. Laertios, II, $$ 97, 101. --102. 

** Ibidem, $ 98. 

calculul unde poate fi găsită o plăcere mai mare. Printre dife- 
ritele plăceri, care este cea mai mulţumitoare ? — Este. aceea 
care se află în cea mai mare armonie cu mine. — Ce sînt 
eu? — Eu sînt un multilateral. Cea mai mare armonie cu mine 
se află numai în concordanța existenței și a conştiinţei mele 
particulare cu ființa mea esenţială, substanţială. Dar aceasta 
ce este? — Este inteligență, simţ de dreptate, pentru a ne 
da seama unde trebuie căutată plăcerea. Cînd se spune deci 
că trebuie gustată plăcerea cu inteligenţă sau că fericirea 
trebuie căutată cu judecată clară, cu cumpănire, acestea sînt 
cuvinte goale, vorbire necugetată; deoarece senzația — şi 
fericirea cuprinde senzaţie — este, potrivit conceptului ei, sin- 
gularul, ceea ce se schimbă, este fără generalitate și stabilitate. 
Generalul (intelectul) atîrnă ca o formă goală de un conținut 
«are îi este cu totul neadecvat. 


c HEGESIAS 


De aceea este demn de remarcat faptul că un alt cirenaic, 
anume Hegesias, a recunoscut tocmai această nepotrivire dintre, 
senzaţie şi generalitate, care e contrară singularului și care 
are în sine atît plăcutul, cît şi neplăcutul. Întrucît el a sesizat 


generalul în mod mai ferm şi l-a afirmat ca valabil în mai mare. 


măsură, a dispărut pentru el orice determinaţție a singulari- 
tăţii ; de fapt a dispărut principiul acesteia. El şi-a dat seama 


că senzaţia, acest ce singular, nu este nimic în sine. Întrucît, 


totodată el „a făcut” din senzaţie, „din plăcere scop”, sen- 
zaţia a fost pentru el generalul. Dacă plăcerea este scop, trebuie 
să întrebăm : care e conținutul ei? Dacă examinăm acest; con- 
ţinut, constatăm că orice conținut este particular şi deci neadec- 
vat generalului. Îşi face apariţia dialectica particularului. He- 
gesias a urmărit principiul cirenaic pînă la această consecință 
a lui. Acest general este conținut în ceea ce a exprimat el — cum 
auzim destul de frecvent spunîndu-se — că „nu există fericire 
desăvirșită”? — nimic deosebit. Hegesias spune : „Corpul este 
chinuit de suferințe diverse, iar sufletul suferă împreună cu 
el; de aceea este indiferent că alegi viața sau moartea ; în sine, 
nimic nu este plăcut ori neplăcut”, adică, tocmai, este vorbă 
goală să declari plăcerea drept ceva ce-este-în-sine, căci ea 
este, dimpotrivă, nimicnicia care nu are nici o determinaţie 
în ea însăși : este negația determinaţiei obiective. După Hege- 

sias, acest criteriu al plăcutului şi neplăcutului este el însuși 
ceva cu totul nedeterminat, este elaborat în mod cu totul 
neprecis. ,,Raritatea, noutatea sau saţietatea plăcerii produc 
în unii plăcere, în alții neplăcere. Sărăcia şi bogăţia nu pre- 
zintă importanță pentru plăcere, căci nu vedem pe bogaţi 
bucurîndu-se mai mult decît săracii de plăcere. Tot astfel 
sclavia şi libertatea, nașterea nobilă şi nenobilă, celebritatea 
şi necelebritatea sînt indiferente pentru ceea ce este agreabil” *. 

„Numai nebunul poate considera ca important să trăiască ; 
pentru înțelept, acest lucru este indiferent”, şi în consecință 
înțeleptul e independent ; în fața universalului reținut astfel 
ferm, dispare orice este determinat, însăși viaţa. „Înțeleptul 
trăieşte numai pentru sine, de dragul său ; el nu consideră pe 
nimeni altul demn să fie egal cu el, deoarece, cu toate că el 
obţine de la alții” (prieteni din afară etc.) „cele mai mari avan- 
taje (plăceri) (xaproio0a:), acestea nu ajung să fie egale cu 
ceea ce îşi dă el lui însuşi”. Înțeleptul întreabă aşa cum 
se întreabă astăzi : Ce pot eu şti? Ce trebuie să cred? Ce pot 
spera? Care este interesul suprem al subiectului ? Nu : Ce este 
adevăr, ce este drept, determinat în sine şi pentru sine? Ci: 
Ce este adevărat şi just întrucît este înțelegere, convingere, 
cunoaștere a individului și mod al existenţei lui? ,,Hegesias 
şi prietenii lui au suprimat — spune Diogenes Laertios — și 
senzația, deoarece ea nu furnizează cunoaștere justă (exactă)”. 
— În linie generală, această poziţie este sceptică. Ei mai 
spuneau apoi: ,,Trebuie făcut ceea ce, bazat pe argumente, 
pare a fi lucrul cel mai bun (Tâ&v 7? ebĂ6yuc potvoutvov nrávTto 
mpărTeiv). Greşelile trebuie să fie iertate, fiindcă nimenea 
nu greșește de bunăvoie, ci subjugat de o pasiune. Înțeleptul 
nu urăște, ci, dimpotrivă, instruieşte. Străduința lui nu e în 
general îndreptată atît spre agonisire de bunuri (èv t aya0âv 
aiptoeu), cît spre ocolirea relelor ; scopul lui este să trăiască 
ferit de griji şi de dureri” **. 

Trebuie să vedem aici la Hegesias realizată o consecvență 
mai mare a gîndirii. Cînd este vorba de singular şi cînd acesta 
rămîne considerat ca ceea ce e esenţial, dar este el însuşi 
sesizat în generalitatea lui, dispar din el toate determinaţiile 
care aparțin sentimentului ; dispare de asemenea o dată cu 
acestea suma determinaţiilor — sau singularitatea conştiinţei 

* Diog. Laertios, II, $$ 93—94. 
** Ibidem, § 95. 

ca atare —, determinaţiile agreabilului, plăcerii etc., şi în 
general viața, ca neesenţiale. Principiul libertăţii individuale 
pare a se referi cu totul la singular: dacă acesta e gîndit 
ca general, tot ce e particular se dizolvă, este indiferent. Această 
generalitate şi libertate a conştiinţei de sine, pe care Hegesias 
le-a înălțat, la rang de principiu, el le-a enunțat drept indiferenţă 
desăvirşită, drept stare sufletească a înțeleptului (de aici se 
va desprinde poziția stoică şi epicureică : „Toate sînt totuna”), 
indiferență pe pozițiile căreia vor descinde toate sistemele 
filozofice ale acestei epoci: ea înseamnă renunțare la orice 
realitate, retragere totală în sine a vieţii. Se povesteşte că lui 
Hegesias, care a trăit în Alexandria, regele de atunci al Egip- 
tului Ptolemeu i-a interzis să-și mai expună învățătura, deoa- 
rece multora dintre ascultătorii săi el le insuflase o astfel de 


indiferență şi un astfel de dezgust de viaţă, încît ei înşişi şi-au: 


pus capăt vieții *. 
d. ANNICERIS 


Ca aparținînd şcolii cirenaice mai sînt citați Anniceris 
şi adepţii lui, la care caracterul determinat al principiului 
şcolii se pierde propriu-zis cu totul. Generalul se pierde în 
această şcoală, care decade. Anniceris a dat culturii filozofice 
o altă direcție, care apare mai tîrziu şi la aristotelicieni, şi 
la Cicero, o cultură filozofică populară. Se relatează despre 
ei „că au recunoscut” drept scop şi interes al omului , prie- 
tenia în viața obișnuită, precum şi recunoştinţa faţă de părinţi 
şi cinstirea lor, ca şi acţiunile în interesul patriei”. „Cu toate 
că înțeleptul nu ocolește greutăţile şi treburile, el totuși poate 
fi fericit, chiar dacă el însuși obține puţină plăcere din astfel 
de împrejurări. Prietenia nu trebuie legată numai pentru foloa- 
sele ei (5.ă tàs Xpelac), ci pentru afecțiunea care ia astfel 
naştere ; şi din dragoste față de prieteni trebuie să ne luăm 
asupra noastră şi sarcini și greutăţi” **. Astfel, filozofia ia o 
formă populară, devine consideraţie morală ; speculativul teo- 
retic se pierde. Ia naștere un mod de filozofare morală care 
cîștigă preponderență la Cicero şi la peripateticienii de mai 
tirziu, sub forma pe care a luat-o filozofia aristotelică pe 
timpul lui Cicero. 


* Cicero, Tuse. Quaest., 1, 34; Val. Max., VIII, 9. 
** Diog. Laertios, II, $$ 96--97. 

Vedem, aşadar, că mersul şcolii cirenaice este acesta: 
una dintre direcţii duce la suprimarea, la depăşirea principiului 
însuşi al ei ; cealaltă direcţie se transformă în filozofie populară : 
în ea nu mai găsim nici un interes pentru consecvența gîndirii. 
Termenii de „criteriu” şi de „înțelept” devin acum foarte 
frecvenți ; xprripiov înseamnă judecată, acum înseamnă de- 
terminaţie în general. Singularitatea conștiinței de sine conce- 
pută ca esenţă — dar ca esență e generală — , aşadar concepută 
ca generală, dă naştere la ceea ce în mod obișnuit se numește 
ideal al înțeleptului ; acesta este individul, dar reprezentat ca 
general. Vorbăria aceasta despre înțelept este generală la 
stoici, la epicurieni, — lipsită de concept; idealul A a 
este scopul său, nu scopul universal al lumii. In loc de 
ştiinţa a ceea ce este. obiectiv în sine şi pentru sine avem ade- 
vărul, dreptatea ca conținut, în forma unui subiect existent. 
Dar ceea ce importă nu este bărbatul înțelept, ci înțelepciunea 
universului, rațiunea reală. O a treia determinație este aceasta : 
generalul este binele ; realitatea concretă este plăcerea, ferici- 
Tea; aceasta este existență singulară, realitate nemijlocită. 
Cum se acordă aceste două? Şcolile filozofice au stabilit legă- 
tura dintre aceste două determinații (care, mai sus, sînt ființă 
şi gîndire). 


3. ȘCOALA CINICĂ 


Despre aceasta nu este nimic deosebit de notat. Cinicii 
au avut puţină cultură filozofică şi ei n-au reuşit să elaboreze 
un sistem, o ştiinţă ; poziţia lor a fost abia mai tîrziu dezvol- 
tată într-o disciplină filozofică de către stoici. La cinici, ca. 
şi la cirenaici, ţinta a fost determinarea a ceea ce trebuie 
să fie principiu pentru conştiinţă, atît în domeniul cunoaşterii. 
cît şi în acela al acţiunilor ei. Cinicii au afirmat şi ei că scop 
general este binele. Unde trebuie căutat binele pentru omul 
individual? În timp ce cirenaicii, potrivit principiului lor de- 
terminat, au făcut din conştiinţa de; sine, ca individ, sau din 
sentiment esență a conștiinței, cinicii, în schimb, au pus esenţa 
în această individualitate, întrucît ea are pentru mine nemij- 
locit forma generalităţii, adică întrucît eu sînt o conştiinţă 
liberă, indiferentă faţă de orice singularitate. Cinicii stau mai 
întîi pe o poziţie opusă aceleia pe care se găsesc cirenaicii : 
deoarece, în timp ce acestora ca principiu li se înfăţişează 
sentimentul care, evident, întrucît trebuie să fie determinat. 

de gîndire, este” lărgit, devenind generalitate şi libertate desă- 
vîrşită, cinicii încep cu libertatea şi neatîrnarea desăvîrșită 
ca destinație a omului. Avem aici aceeaşi indiferență a con- 
ştiinţei de sine pe care o proclamase Hegesias ca esență; 
aceste consecințe extreme ale principiului lor se suprimă 
pe ele însele şi trec una în alta. La cirenaici avem mişcarea de 
întoarcere a lucrurilor în conștiință ; nimic nu este pentru mine 
esență; la cinici, de asemenea, este vorba de sine însuşi, şi la 
ei principiul era tot conştiinţa de sine individuală. — Cinicii 
au stabilit, cel puţin la început, ca principiu al destinaţiei 
omului : libertatea şi indiferența, atît a giîndului, cît şi a vieţii 
reale, faţă de orice singularitate exterioară, față de scopurile 
particulare, de nevoile și de plăcerile particulare; încît la 
ei formarea omului nu înaintează numai pînă la independența 
în sine, la indiferența faţă de scopuri, nevoi şi plăceri parti- 
culare, ca la cirenaici, ci ea merge pînă la renunțare explicită, 
pînă la limitarea trebuinţelor la ceea ce e necesar, la ceea ce 
pretinde nemijlocit natura. Cinicii au afirmat drept conţinut 
al binelui suprema neatîrnare faţă de natură, adică cele mai 
puţine trebuinţe ; aceasta este fugă de plăcere, fugă în fața a 
ceea ce are agreabil senzaţia. Poziţia negativă este aici elementul 
determinant, după cum şi mai tirziu această opoziţie pe care 
o constatăm între cinici şi cirenaici apare iarăși între stoici 
şi epicurieni. Se manifestă deja aici în ce fel cinicii au făcut 
din negativ principiu ; aceeaşi negaţie care se găseşte şi în elabo- 
rarea ulterioară pe care a primit-o filozofia cirenaică, 

Nu s-ar putea spune că şcoala cinică nu are nici o impor- 
tanță ştiinţifică. Ea constituie numai un moment care trebuia 
să se ivească cu necesitate în conştiinţa universalului : conștiința 
trebuie, în singularitatea sa, să se ştie liberă de orice atirnare 
faţă de lucruri şi față de plăcere. Pentru cel ce ţine la bogăţie 
şi la plăcere, într-adevăr astfel de lucruri apar ca fiind conştiinţa, 
reală, adică individualitatea lui este esența. Însă cinicii au fixat 
acest moment plasind libertatea în renunțarea efectivă la aşa- 
numitul prisos ; ei au recunoscut numai această independență 
abstractă, lipsită de mişcare, care nu are legături cu plăcerea 
şi nici interes pentru viața socială în care nu se amestecă. 
Numai că adevărata libertate nu constă în această fugă de 
plăceri și de ocupare cu probleme ce privesc pe alți oameni, 
alte scopuri de viaţă, ci adevărata libertate constă în faptul că 
conştiinţa, deşi implicată în întreaga realitate, stă dea- 
supra acesteia şi nu atirnă de ea. 


= 

. a. ANTISTENE 


Antistene este primul care se prezintă ca cinic; 
a fost atenian și prieten al lui Socrate. A trăit şi a dat învă- 
țătură în Atena „într-un gimnaziu numit «Cynosarges» ; ; el fu 
numit &rhouvwv, cîinele simplu. Mama lui era originară din 
Traci$, acest fapt i s-a reproșat adesea”, reproş care la noi 
ar fi socotit ca o necuviinţă. „El răspundea : mama zeilor a 


162 fost o frigiană, iar atenienii, care fac atîta caz de faptul că sînt 

autohtoni, nu sînt cu nimic mai nobili decît scoicile și lăcustele 
băștinașe. Antistene s-a format ascultîndu-i pe Gorgias şi pe 
Socrate ; el mergea din Pireu zilnic la Atena ca să-l asculte pe 
Socrate” *. A scris mai multe lucrări şi trecea, cum arată 
toate informaţiile, de bărbat foarte cultivat, nobil şi sobru, 
care și începu să pună preţ pe sărăcia exterioară a modului 
de viață. Sînt menţionate titlurile mai multor scrieri ale lui **. 
— Principiile lui Antistene sînt simple ; conţinutul învățăturii 
se opreşte la linii generale. De altfel este lucru de prisos să 
relatăm mai amănunţit despre învăţăturile lui. Acestea constau 
din cuvinte frumoase (reguli generale), ca : „Virtutea îşi ajunge 
sieşi şi nu are nevoie de nimic altceva decît de tăria de caracter 
a lui Socrate”. — ,A nu avea trebuinţe este lucru dumnezeiesc ; 
cu cît avem mai puţine, ne apropiem mai mult de ceea ce 
este divin” ***. — „Binele e frumos, răul este detestabil. —- 
Virtutea constă în fapte şi nu are nevoie de multă vorbă şi 
argumente şi nici de învățături. Destinația omului este viaţa 
virtuoasă. Înțeleptul își ajunge lui însuşi, căci el posedă tot ce 
ceilalți par a poseda. Lui îi este de ajuns propria sa virtute; 
el este la el acasă pretutindenea în lume. Dacă înțeleptul nu se 
bucură de celebritate, faptul trebuie considerat ca o binefacere 
şi nu ca un rău” ete. ****. (Cirenaicii învățau, dimpotrivă, că 
mulțumire nu găsim în noi decît prin gîndire.) — Vedem aici 
iarăşi începînd oratoria generală şi plictisitoare despre înțelept, 
oraâtorie întinsă şi umilată şi mai tare de către stoici şi epicu- 
rieni ; — oratorie despre ideal, în care este vorba despre subiect, 
despre destinația lui, despre mulţumirea lui; şi în care apoi ni 
se spune că această mulțumire constă în simplificarea trebuin- 
telor. 


* Diog. Laertios, VI, § 13, 1—2. 
** Ibidem, §§ 15—18. 
*** Ibidem, § 105 ; Tennemann, vol. II, p. 92 (Diog. Laertios, II, § 27). 
**** Diog. Laertios, VI, $$ 11 — 12: xùòtapxý Thv čpetňv rpòc cùsxruoviav, 
unSevbs mpoceoutvrv, ött uh ZBroxparixije loytoç K.T.). 

Spunînd că virtutea nu are nevoie de argumente şi învă- 
țături, Antistene uită că el însuşi şi-a cucerit independența 
spiritului său tocmai prin cultivarea acestuia. El a considerat 
ca rezultat al culturii să renunți la toate lucrurile pe care le 
doresc oamenii. Vedem în acelaşi timp că virtutea a primit o 
altă semnificație. Ea nu este virtute inconștientă, cum e virtutea 
nemijlocită a unui cetățean al unui popor liber, cetățean care 
îşi îndeplineşte îndatoririle sale față de patrie, starea şi familia 
sa așa cum acestea le pretind în mod nemijlocit. Conștiinţa, 
ieşită din sine, are acum nevoie să devină spirit, să cuprindă 
toată realitatea şi să ajungă la conştiinţa că aceasta este însăşi 
realitatea sa, adică s-o înțeleagă. Dar astfel de stări, care sînt 
numite nevinovăție sau frumuseţe a sufletului etc., sînt stări 
ale copilăriei care acum sînt preţuite la locul lor, însă stări din 
care omul, fiind raţional, trebuie să iasă şi să se creeze din 
nou pe sine, suprimîndu-și nemijlocirea. 

n această filozofie cinică Antistene face încă figură nobilă 
cultivată. Însă de această figură este foarte aproape pri- 
mitivitatea şi vulgaritatea comportării, lipsa de pudoare; 
şi cinismul a şi alunecat mai tîrziu pe o astfel de pantă. De aici 
multele batjocuri şi glume la adresa cinicilor. (Maniera indi- 
viduală şi tăria de caracter a diferiților cinici îi fac interesanți.) 
Deja despre Antistene se povesteşte că „odată, cînd își arăta 
ostentativ o gaură pe care o avea în manta, Socrate i-ar fi 
spus : „Văd prin gaura mantalei tale vanitatea ta (piàoðočiav)””* 
Socrate l-a sfătuit pe Antistene să aducă sacrificii Graţiilor. 


b. DIOGENE 


Diogene din Sinope, xvwv (cîinele). Destinația lor, cinicii 
aceştia o puneau în libertate şi independență, şi anume în 
sensul că aceasta trebuia să fie de natură negativă, să fie în 
chip esențial renunțare. Dar micșorarea aceasta extremă a stării 
de aservire faţă de trebuinţe nu este decît o libertate abstractă. 
Libertatea concretă constă, fără îndoială, în faptul de a te 
comporta indiferent față de trebuințe, dar nu în a le evita, 
ci în a fi liber în însăși satisfacerea lor şi a continua să trăieşti 
moral și să participi la viața onestă a oamenilor. În schimb, 
libertatea abstractă renunță la morală — individul se retrage 
în subiectivitatea sa —, prin urmare libertatea abstractă este 
un moment al imoralităţii. 


* Diog. Laertios, VI, § 8: II, § 36. 

'Pinea de cinism să ai o garderobă simplă: „„Un ciomag 
gros din lemn de măslin sălbatic, o manta zdrențăroasă, dublă, 
fără alte haine sub ea, manta care servea şi de pat noaptea, o 
traistă pentru alimentele necesare şi un căuş pentru a scoate 
apă” *, iată costumul prin care se făceau remarcaţi acești 
cinici. Cel mai mare preţ îl puneau ei pe simplificarea trebuin- 
țelor ; a asculta numai de natură pare în această privinţă 
lucru foarte plauzibil. Trebuinţele se înfăţişează ca tot atîtea 
forme de dependență față de natură, iar aceasta se opune 
libertăţii spiritului. A reduce în felul acesta la minim atîrnarea 
de natură apare ca un gînd ce te îmbie, însă acest minim este 
el însuşi nedeterminat ; şi dacă se atribuie un atare preț faptului 
de a te limita la natură, se pune tocmai prin aceasta un preţ 
prea mare pe altul [pe natură], pe renunţarea la acest altul. 
Este ceea ce întîlnim şi în monahism : renunţarea, negativul, 
conține în acelaşi timp şi o orientare afirmativă spre lucrul la 
care se renunţă ; iar renunțarea și importanța lucrului la care 
se renunță sînt prea mult scoase în evidență. Deja Socrate 
considera îmbrăcămintea cinicilor drept vanitate. Îmbrăcămintea 
nu este problemă de determinare rațională; aici nevoia este 
aceea care reglementează lucrurile : în regiunile nordice tre- 
buie să te îmbraci altfel decît în mijlocul Africii; e lucru de 
înţeles uşor că iarna nu te îmbraci în haine de bumbac. Restul 
nu mai are nici un temei. raţional, este lăsat la discreţia întîm- 
plării, a părerii. În acest domeniu nu e treaba mea de a născoci 
ceva; au născocit, slavă domnului, alţii. Croiala vestonului 
meu este determinată, lăsată pe seama opiniei, croitorul va 
şti cum trebuie să procedeze ; lucrul esenţial este indiferența 
pe care o arătăm față de această problemă ; şi dacă un astfel 
de luc® este ceva indiferent, el şi trebuie tratat ca ceva indi- 
ferent. (Totuși, este mai bine să depinzi de modă şi de obicei. 
decît de natură.) În timpul din urmă, îmbrăcămintea veche 
germană a jucat un important rol patriotic. Nu este bine să-ţi 
îndrepţi mintea asupra unor astfel de lucruri; singură indife- 
rența este punctul de vedere care trebuie să domine în această 
privinţă. E dovadă de fatuitate să te opui modei; cine proce- 
dează astfel vrea să atragă atenţia asupra sa. În aceste lucruri 
nu trebuie să hotărăsc eu însumi şi nici nu trebuie să cuprind 
aşa ceva în cercul intereselor mele, ci trebuie să accept ceea ce 
găsesc deja hotărît. 


* Diog. Laertios, VI, Ş$ 13, 22, 37: 'Tennemann, vol. 11, 89. 

Aceeaşi idee a cinicilor se referă şi la celelalte trebuințe. 
Un mod de viață ca acela al cinicilor, mod care trebuie să fie 
un rezultat al culturii, este în chip esențial condiționat de cul- 
tura spiritului în genere. Cinicii încă nu erau anahoreţi ; con- 
ştiinţa lor se raporta încă în mod esențial la altă conştiinţă. 
Antistene şi Diogene au trăit în Atena şi n-au putut exista 
decît acolo. De cultură în genere ţine însă şi aplicarea ei la 
foarte marea diversitate a trebuințelor şi la modul satisfacerii 
lor. În timpurile moderne trebuințele s-au înmulțit foarte tare, 
ceea ce provine din diferențierea nevoilor generale în multe 
trebuințe particulare și în numeroase moduri de satisfacere 
a lor. Acest lucru ține de intelect, este activitate a intelec- 
tului; aşa dar, luxul se produce aici ca o aplicație a intelec- 
tului. Din punct de vedere moral se poate declama împotriva 
acestor fapte, dar într-un stat trebuie să fie la largul lor toate apti- 
tudinile, toate direcțiile, toate modurile ; toate trebuie să se poată 
mişca nestînjenite ; şi fiecare individ poate să participe la 
aceasta cît vrea ; doar în ansamblul manifestărilor sale el tre- 
buie să se orienteze după ceea ce este general. Lucrul principal 
este să nu se atribuie nici unui lucru un preţ mai mare decît 
i se cuvine sau, în general, să nu se pună preţ pe faptul de a-l 
poseda şi nici pe faptul de a se lipsi de el. 

Diogene din Sinope, cinicul cel mai cunoscut, s-a făcut 
remarcat în şi mai mare măsură decît Antistene prin aspectul 
exterior al vieţii sale, precum și prin mușcătoarele şi adesea 
nostimele lui vorbe de .spirit şi prin ripostele lui amare şi sar- 
castice*. Dar şi el a primit adesea răspunsuri tot atît de la 
locul lor. El a fost numit câine, după cum şi el îl numise pe 
Aristip cîine regesc ; Diogene a fost tratat de ştrengarii străzii 
așă cum fusese tratat de regi Aristip. Diogene este vestit numai 
prin modul lui de viaţă; la el, ca şi la cinicii de mai tîrziu, 
cinismul primi mai mult semnificaţia unui mod de viaţă decît 
aceea a unei filozofii. El s-a limitat la nevoile naturale cele mai 
stricte şi a voit să-şi bată joc de cei ce nu gîndeau ca el şi 
rideau de maniera lui. Diogene a hoinărit în toate părţile, 
pe străzile Atenei, în pieţe, în butoaie, și de obicei „se ţinea 
şi dormea în galeria lui Zeus din Atena, încît spunea că ate- 
nienii au clădit pentru el un admirabil local de şedere” **. 


* Diog. Laertios, VI, $ 74. 
** Ibidem, § 22. 

Despre el avem de povestit numai anecdote : „În cursul 
unei călătorii pe mare spre Egina, Diogene căzu în mîinile unor 
pirați şi urma să fie vîndut ca sclav în Creta. Întrebat la ce se 
pricepe, răspunse că ştie să comande bărbaţilor și-i spuse crai- 
nicului să strige: cine doreşte să cumpere un stăpîn? L-a 
cumpărat atunci un oarecare Xeniade din Corint, ai cărui fii 
îi instrui şi-i cultivă Diogene”*. — Despre șederea lui în Atena 
se povestesc multe istorii. El a reprezentat aici opoziția groso- 
lăniei şi a dispreţului faţă de filozofia de parazit a lui Aristip. 
Aristip nu atribuia nici o valoare plăcerilor sale şi tot astfel 
nici lipsurilor sale; Diogene punea însă preţ pe sărăcia sa. 
„Diogene îşi spăla odată varza în momentul cînd trecea pe 
acolo Aristip şi strigă către acesta: «Dacă ai şti să-ți speli tu 
însuţi varza, n-ai fugi după regi». Aristip ripostă just: «Dacă 
ai şti să trăieşti cu oamenii, n-ai spăla varză» **. „El intră odată 
în casa lui Platon cu picioarele murdare şi, călcînd pe covoa- 
rele frumoase, spuse: «Calc în picioare orgoliul (rúgov) lui 
Platon ». « Da, dar cu alt orgoliu », replică Platon” *** tot atît 
de just. Sau : „Odată, pe cînd Diogene fusese udat de tot de 
ploaie şi era compătimit de cei din jur, Platon le spuse: «Dacă 
doriţi să-l compătimiţi, plecaţi de aici »?. ****, ceea ce trebuie 
interpretat astfel : plecaţi și va dispărea temeiul vanităţii lui 
de a vi se arăta şi a stoarce admiraţia voastră, vanitate ce-l 
împinge să se comporte astfel. „El fu odată lovit cu ciomagul” 
— anecdotele se referă adesea la punctul acesta —, „îşi lipi 
un plasture pe rană şi scrise pe acesta numele celor care îl bătu- 
seră, expunîndu-i în felul acesta blamului tuturor”. (Faptul 
că Diogene a renunțat. şi la pahar este cunoscut.) „El a încercat 
să mănînce şi carne crudă, dar i-a mers rău, fiindcă n-a putut-o 
digera” "***. Odată, înconjurat de nişte băieţi care-i repetau că 
se tem să nu fie mușcaţi de el, Diogene răspunse : «Nu aveţi nici 
o grijă, cîinele nu mănîncă napi (revyrita ). La o masă, un 
oaspete i-a aruncat un os, ca unui cîine; atunci Diogene s-a 
dus la el și l-a udat (angepif!) întocmai ca un cine” ******, 
Răspuns bun este cel pe care l-a dat el „unui tiran care îl între- 
base din ce metal trebuie să fie turnate statuile : «Din metalul 

* Diog. Laertios, VI, §§ 29. :30, 74. 

** Ibidem, II, $ 68. 

*** Ibidem, VI, § 26. 
**** Ibidem, $ 41. 
***** Ibidem, §§ 33—34, 76. 
**.»** Ibidem, § 45--46. 

din care au fost turnate statuile lui Hermodios şi Aristogiton » 
răspunse Diogene” *. Muri la o etate foarte înaintată, pe 
stradă, aşa cum a trăit **. 


c CINICII DE MAI TÎRZIU 


Antistene şi Diogene au fost, cum am amintit, oameni 
foarte cultivați. Cinicii următori stîrnesc nu mai mică stupoare 
printr-o extremă lipsă de pudoare, dar ei nu erau adesea 
altceva decît cerşetori nerușinați care-şi găseau mulţumirea 
în nerușinarea manifestată față de alții; în filozofie de aceștia 
nu merită să ne ocupăm mai de aproape. Şi-au meritat numele de 
cîini, nume ce fu dat odinioară acestei şcoli, în înţelesul lui 
plin, căci cîinele este un animal fără ruşine. Crates și 
Hiparhia, ocinică din Teba, și-au celebrat nunta (Beilager) 
în piaţa publică ***. 

Această independență cu care se mîndreau cinicii este 
dependenţă. Orice altă sferă a vieţii active conține momentul 
libertăţii afirmative, al spiritualităţii. Independenţa cinică 
înseamnă deci a-ți interzice accesul la sfera în care poate fi 
gustat elementul libertăţii. 


* Diog. Laertios, VI $ 50. 
** Ibidem, $$ 76—77. 
*** Ibidem, $ 97. 

CAPITOLUL AL III-LEA: 


Di viziunea a lll-a a perioadei | 


PLATON ŞI ARISTOTEL 


Este perioada elaborării ştiinţei, mai precis : a elaborării 
poziţiei socratice față de ştiinţă. Cu Platon începe știința fi- 
lozofică ca ştiinţă. 


A. PLATON 


Şi Platon aparține socraticilor. El este cel mai celebru din- 
tre prietenii şi ascultătorii lui Socrate şi e acela care a sesizat 
în adevărul lui principiul lui Socrate potrivit căruia esența este 
în conştiinţă, e esenţă a conştiinţei. Platon a înţeles că absolu- 
tul este în gînd şi că orice realitate este gîndul : nu gîndul uni- 
lateral, cu înţelesul pe care i-l dă idealismul rău, conform căruia 
gîndul se situează iarăși deoparte şi se sesizează pe sine ca gînd 
conştient stînd față în față cu realitatea, ci gîndul care este, 
într-o unică unitate, și realitate şi gîndire, conceptul şi reali- 
tatea sa în mişcarea ştiinţei, — idee a unui întreg ştiinţific. 
Dreptul gîndirii conștiente de sine, pe care Socrate îl ridicase 
la rangul de principiu, acest drept doar abstract, Platon l-a lăr- 
git, făcînd din el domeniul ştiinţei. El a părăsit punctul de 
vedere îngust din care concepuse Socrate gîndul care ființează 
în sine şi pentru sine, anume ca esență şi scop al voinței conș- 
tiente de sine, şi-l concepu ca esență a universului. Platon a 
dat principiului extensiune şi modul de construire, de deducere 
al lui, deși expunerea sa nu este ştiinţifică. 

Unul dintre cele mai frumoase daruri pe care soarta ni l-a 
păstrat din antichitate este, fără îndoială, cel pe care-l reprezintă 
operele lui Platon. Dar a expune din ele filozofia lui Platon, 
care nu este prezentată în formă sistematică, e lucru greu nu 
atît din cauza conţinutului însuși al acestei filozofii, cît pentru 
motivul că ea a fost înțeleasă în chip diferit de epoci diferite 
şi a fost mai cu seamă în epoca modernă atinsă deseori de mîini 
grosolane, care fie că au introdus în ea reprezentările brute ale 
acestor timpuri, incapabile să înţeleagă în mod spiritual ceea ce 
este spiritual, fie că au considerat drept esenţial și drept ce e 
mai remarcabil în filozofia lui Platon ceea ce de fapt nici nu 
aparţine filozofiei, ci modului reprezentării. Însă, propriu-zis, 
numai necunoaşterea filozofiei îngreuiază înţelegerea filozofiei 
platonice. 

Platon este unul dintre indivizii care aparţin istoriei 
universale ; filozofia lui e una dintre existențele istoriei uni- 
versale, care, începînd cu apariţia ei a exercitat asupra tuturor 
epocilor următoare cea mai importantă influenţă în ce priveşte 
formarea şi dezvoltarea spiritului. Religia creștină, care conţine 
în ea acest înalt principiu, a ajuns să fie această organizaţie a 
raționalului, acest imperiu al suprasensibilului, prin marele 
început făcut de Platon. Ceea ce are caracteristic filozofia pla- 
tonică este îndreptarea ei spre lumea inteligibilă (die intellek- 
tuelle Welt), suprasensibilă, înălțarea conştiinţei în împărăţia 
spiritului ; în felul acesta, inteligibilul (das Intellektuelle) pri- 
mește forma suprasensibilului, a spiritualului, a.ceea ce aparţine 
gîndirii, cîştigă în această formă importanţă pentru conștiință, 
este introdus în conștiință, iar conștiința pune ferm piciorul pe 
acest teren. Religia creștină a făcut apoi, în felul ei propriu, 
din principiul destinaţiei omului spre fericire, adică din prin- 
cipiul potrivit căruia esența spirituală interioară a omului este 
adevărata lui esență, principiu universal. Dar faptul că acest 
principiu este organizat în forma unei lumi spirituale se da- 
toreşte în cea mai mare parte lui Platon şi filozofiei sale. 

Înainte de toate trebuie să relatăm care au fost împre- 
jurările în care s-a desfăşurat viaţa lui 
Platon. „Platon a fost atenian; s-a născut în anul al 3-lea 
al celei de-a 87-a olimpiade, sau, după Dodwell, în anul al 4-lea 
al acelei olimpiade (anul 429 a. Chr.), la începutul războiului 
peloponeziac, în anul în care a murit Pericle”. El era cu 39 sau 
cu 40 de ani mai tînăr decît Socrate. „Tatăl său, Ariston, își 
deriva originea neamului său din Kodros; mama lui Platon, 


171 


17 


(S 


464 ISTORIA FILOZOFIEI ELENE /. Il 


Perictione, descindea din Solon. Fratele după tată al mamei 
sale a fost” celebrul „Critias” (de amintit cu această ocazie) 
care a frecventat şi el un timp oarecare societatea lui Socrate 
şi care a fost „unul dintre cei 30 de tirani ai Atenei”, cel mai 
talentat, mai bogat din punct de vedere spiritual şi, din această 
cauză, cel mai periculos şi mai detestat dintre ei*. Lui Socrate 
i s-a luat foarte mult în nume de rău mai cu seamă faptul că 
avusese elevi ca” Critias şi Alcibiade, care, prin uşurătatea lor, 
aduseseră Atena aproape de marginea pieirii ; deoarece, dacă 
Socrate se amesteca în educarea pe care oamenii o dădeau copii- 
lor, era drept să se pretindă ca educaţia pe care el o dădea acestor 
copii să nu decepţioneze. Cei vechi ni-l înfățișează în mod obiş- 
nuit pe Critias ca ateu, alăturea de Theodor cirenaicul şi de 
Diagoras din Melos. Sextus Empiricus are un fragment plăcut 
dintr-unul din poemele lui Critias* *. 

Or, trăgîndu-se din acest neam nobil, Platon (căruia nu-i 
lipseau mijloacele pentru a se cultiva) a primit de la cei mai 
cu vază sofiști o educaţie care i-a format prin exercițiu toate 
aptitudinile considerate ca potrivite unui atenian. „El primi 
abia mai tîrziu de la dascălul său numele de Platon ; în familia 
sa, el se numea Aristocle. Unii atribuie originea numelui acesta 
de Platon lăţimii frunţii lui, alţii bogăției şi amplorii vorbirii 
sale, alții formei frumoase, largi, a figurii lui. În tinereţe el a 
cultivat arta poeziei şi a scris tragedii” (așa cum și la noi poeţii 
tineri încep cu tragedii), — „ditirambi şi cîntece” (uzi, cîntece, 
elegii, epigrame)“ **. Dintre acestea din urmă, antologia greacă 
ne mai păstrează unele, referitoare la diferite persoane iubite de 
el. Între altele, ni s-a păstrat o epigramă adresată unui oare- 
care Aster (stea), unul dintre cei mai buni prieteni ai tînărului 
Platon, epigramă care conţine un gînd plin de grație : 

Privești la stele, prieten al meu Aster, o! de-aş fi eu cerul 
să te privesc cu ochi n2spus de mulți! ****. 


Ideea aceasta se găsește și la Shakespeare în Romeo și 
Julieta. „De altfel Platon, în tinerețea sa, avea de gînd să 
se dedice numai treburilor publice”*****. A fost condus de tim- 
puriu la Socrate de către tatăl său. „Se povestește că Socrate, 


* 'Tennemann, vol. I, p. 416; vol. II, p. 190; Diog. Laertios, III, §§ 1—3. 
** Sext. Empiricus, Adv. Physicos, I, §§ 51—54. 
*** Diog. Laertios, III, §§ 4—5. 
**** Ibidem, p. 29. 
***** Platon, Scrisoarea a VIl-a, p. 324 (p. 428). 

noaptea premergătoare, ar fi visat că ţinea pe genunchi o le- 
bădă tînără, căreia i-au crescut repede aripile şi care apoi a 
zburat” (la cer) „cîntînd cele mai frumoase cîntece”*. În 
general, anticii menţionează multe trăsături de felul acesta, 
care sînt mărturie a înaltei cinstiri şi iubiri de care s-au bucurat 
măreţia lui liniștită, simplitatea lui sublimă şi amabilitatea 
lui extremă din partea contemporanilor săi şi din partea celor 
ce au venit mai tîrziu, numindu-l „divinul'” Platon. — Frec- 
ventarea lui Socrate şi înțelepciunea acestuia nu-l puteau mul- 
tumi pe Platon. El s-a mai ocupat şi cu filozofii mai vechi, şi 
îndeosebi cu Heraclit. Aristotel relatează că, încă înainte de 
a fi venit la Socrate, Platon „l-a frecventat pe Cratil şi a fost 173 
iniţiat în doctrina lui Heraclit”**. I-a studiat și pe eleaţi şi 
mai cu seamă pe pitagoricieni ; îi frecventa şi pe cei mai vestiți 
sofiști. După ce în felul acesta se adincise în filozofie, Platon 
pierdu interesul ce-l avusese pentru treburile de stat, renunță 
complet la ele şi se dedică cu totul ştiinţelor. Obligaţiei de a 
lua parte la război ca cetățean atenian, Platon i-a făcut faţă 
ca şi Socrate; a făcut trei campanii***. 

După executarea lui Socrate, „Platon fugi din Atena, ca 
mulţi alţi filozofi, şi se duse”, cum am amintit deja, „la Euclid 
în Megara. (Opt ani a frecventat el pe Socrate, de la etatea de 
20 de ani.) Din Megara el porni nu peste mult în călătorii, mai 
întîi la. Cirene, în Africa, unde se dedică mai ales studiului 
matematicii, sub conducerea vestitului matematician Theodor”, 
pe care Platon îl şi introduce în mai multe din dialogurile sale 
ca personaj care ia parte la conversaţie. Platon cîştigă el însuşi, 
nu peste mult, mare pricepere în ştiinţa matematicii. Lui i se - 
atribuie dezlegarea problemei delice sau delfice, propusă de 
oracol şi referitoare, asemenea teoremei lui Pitagora, la cub: 
anume desenarea unei linii al cărei cub să fie egal cu suma a 
două cuburi date. Rezolvarea acestei probleme cere o construcție- 
cu ajutorul a două curbe. Este demn de remarcat ce fel de pro- 
bleme propuneau acum oracolele. Elenii se adresaseră oracolului 
cu ocazia unei epidemii şi atunci oracolul le-a prezentat această 
problemă cu totul ştiinţifică. de care e vorba: aceasta este o 
schimbare în spiritul oracolelor cu totul remarcabilă. „Din 
Cirene, Platon se duse în Egipt”, dar mai ales (curînd după 
aceasta) „în Grecia Mare”, unde, pe de o parte, cunoscu pe pitago- 


* Diog. Laertios, III, § 5. 
** Melapys., 1,6: ovyyevâuevos Kpatúñe xal tatc “Hpaxrertelors 36E arg. 
*** Diog. Laertios, III, §ẹ8. ` 


30) — Prelegeri de istorie a filozofiei, vol I 

ricienii de atunci, pe Arhitas din Tarent, celebrul matematician, 
14 pe lîngă care el a învățat filozofie pitagoriciană, şi, pe de altă 
parte, cumpără cu bani grei scrierile pitagoricienilor mai vechi. 
În Sicilia el leagă prietenie cu Dion. „Întors la Atena, Platon își 
începu activitatea de dascăl în Academie (o grădină sau loc de 
plimbare unde se afla un gimnaziu), întreţinîndu-se cu elevii 
săi. Grădina aceasta fusese făcută spre cinstirea eroului Aca- 
demos”* ; însă adevăratul erou al Academiei deveni Platon, 
care a înlăturat vechea semnificație a numelui de „academie” 
şi l-a împins în umbră pe erou, pentru ca acesta să ajungă să fie 
cunoscut de posteritate, datorită lui Platon care i-a luat locul. 
Şederea sa în Atena şi ocupațiile sale, Platon le-a întrerupt, 
printr-o triplă călătorie în Sicilia, la Dionisiu cel Tînăr, dom- 
nitorul Siracuzei şi al Siciliei. Cea mai importantă sau unica 
relaţie exterioară în care s-a angajat Platon a fost legătura 
sa cu Dionisiu. În această legătură el a fost atras, pe de o parte, 
de prietenia sa cu Dion, pe de altă parte și mai ales de speranţe 
mai înalte, speranțe de a vedea tradusă în realitate de către 
Dionisiu o adevărată organizaţie a statului ; însă legătura acea- 
sta n-a dat naştere la nimic durabil. Privite lucrurile la gupra- 
faţă, cazul acesta pare foarte de înțeles şi-l găsim la baza a sute 
de romane politice : un principe tînăr şi, la spatele lui, lîngă el, 
un bărbat înţelept, un filozof, care îl instruieşte, îl inspiră: 
aceasta este o reprezentare care în sine e găunoasă. Cea mai 
apropiată rudă a lui Dionisiu, Dion, şi alţi siracuzani cu vază, 
prieteni ai lui Dionisiu, se legănau în speranța că Dionisiu — 
— pe care tatăl său îl lăsase să crească lipsit de orice cultură şi 
` căruia ei îi insuflaseră conceptul şi respectul filozofiei, trezindu-i 
dorinţa fierbinte s-o studieze — , cunoscîndu-l pe Platon, va 
profita foarte mult, încît natura lui, încă necultivată, dar care 
nu părea a fi rea, se va lăsa influențată de ideea lui Platon despre 
“5 o organizare veritabilă a statului, și el va încerca s-o realizeze 
în Sicilia. În felul acesta, Platon s-a lăsat ademenit să facă gre- 
şitul pas de a se duce în Sicilia**. — Lui Dionisiu i-a plăcut 
mult Platon şi a nutrit o atît de mare stimă pentru el, încât 
dorea să fie şi el prețuit de Platon. Numai că aceasta n-a durat 
mult. Dionisiu era una dintre acele naturi mediocre care, în 
starea lor de neîmplinire. tind, fără îndoială, spre glorie şi faimă, 


* Diog. Laertios, III, $$ 6—7, 9. 
** Platon, Scrisoarea a VII-a, pp. 324--329 (pp. 128-437); Scrisoarea a 
lII-a, p. 316 (pp. 410—411). 

dar nu sînt capabile de adîncime şi de seriozitate ; ele au doar 
aparența acestora, însă sînt lipsite de caracter ferm ; caracterul 
mediocrităţii, a voi şi a nu putea, cum avem azi ironia în teatru, 
cînd cineva se crede capabil şi excelent, fiind cu toate acestea 
numai un om de nimic. Numai așa poate fi imaginat raportul 
dintre Platon şi Dionisiu. Numai o natură neîmplinită se lasă 
condusă, dar tocmai această natură neîmplinită este cea care 
distruge ea însăşi planul, făcîndu-l imposibil; ea este cea care 
dă ocazie la astfel de planuri și le face în acelaşi timp neexe- 
cutabile. — Platon şi bărbaţii din preajma lui Dionisiu ridica- 
seră consideraţia pentru știință şi cultură. Dar interesul lui 
Dionisiu pentru filozofie era tot atît de superficial pe cît erau 
şi multele lui încercări din domeniul artei poeziei. El voia să fie 
de toate : poet, filozof, om de stat, şi nu răbda să fie condus de 
alţii. El a fost cultivat, dar n-a putut fi adus să pătrundă în 
adîncime. Supărarea a izbucnit în exterior, ducînd la ruptura 
dintre cele două personalități. Dionisiu a ajuns să nu se înțeleagă 
cu ruda sa, cu Dion, iar Platon a fost implicat în aceste neîn- 
țelegeri, deoarece el nu voia să renunțe la prietenia cu Dion, 
iar Dionisiu nu era capabil de o prietenie care să se întemeieze 
pe stimă şi pe un. scop serios comun, ci avea pentru Platon, pe 
de o parte, numai o înclinaţie personală şi, pe de altă parte, îl 
lega de el numai vanitatea sa. Dionisiu n-a reuşit totuşi să şi-l 
ataşeze ferm pe Platon ; el ar fi voit să se bucure singur de prie- 
tenia acestuia, pretenţie care n-a găsit trecere în fața lui Pla- 
ton. Platon luă hotărîrea să plece”. Se despărțeau, simțind totuşi 
nevoia de a se înţelege. Dionisiu îl chemă înapoi spre împăcare. 
El nu putea suporta faptul de a nu fi fost în stare să şi-l ata- 
şeze strîns pe Platon ; şi mai cu seamă considera ca insuportabil 
faptul că Platon nu voia să-l părăsească pe Dion. Platon cedă 
atît insistențelor familiei acestuia, insistențelor lui Dion, cît 
mai cu seamă insistențelor lui Arhitas şi ale altor pitagoricieni 
din Tarent, cărora li se adresase Dionisiu şi care se interesau 
de concilierea acestuia cu Dion şi cu Platon. Mai mult : aceşti 
pitagoricieni i-au garantat filozofului siguranța şi libertatea per- 
sonală pentru a se putea reîntoarce [în patrie]. — Dionisiu 
putea suporta tot atît de puţin atsenţa ca și prezenţa lui Platon ; 
el se simţea deranjat de acesta din urmă. Nu s-a stabilit între 
Dionisiu şi Platon nici o relație mai adîncă ; relaţiile lor au fost 
schimbătoare, alternante : se apropiau din nou unul de altul 


* Platon, Scrisoarea a VIl-u, pp. 329—330 (pp. 437— 439). 

pentru a se separa din nou. Aşadar, şi a treia ședere în Sicilia, 
s-a terminat cu răceală; legătura nu s-a putut realiza". — De 
data aceasta (la un moment dat) tensiunea dintre ei crescu atît 
de mult din cauza legăturii lui Platon cu Dion, încît, cînd, ne- 
mulțumit de felul de a proceda al lui Dionisiu cu Dion, Platon 
voi din nou să plece, Dionisiu îl privă de această ocazie şi în cele 
din urmă voi, la părăsirea Siciliei, să-l reţină cu forța, pînă cînd, 
în sfîrşit, au intervenit pitagoricienii din Tarent, cerînd lui 
Dionisiu extrădarea lui Platon şi făcîndu-i cu putinţă plecarea 
şi sosirea în Grecia; la aceasta a ajutat şi împrejurarea că 
Dionisiu se temea de faima rea de a nu trăi în relaţii bune cu 
Platon” *. 

Speranțele lui Platon nu s-au realizat. A fost o rătăcire 
a lui Platon dorința lui ca prin Dionisiu să adapteze consti- 
tuţiile statelor cerinţelor implicate în ideea sa filozofică. Mai 
tîrziu Platon a refuzat el însuși propunerea altor state să fie 
legislatorul lor, state care i se adresară în mod deschis cerîndu-i 
aceasta ; între alţii i-a refuzat pe cirenieni şi pe arcadieni. Era 
atunci un timp cînd multe state elene nu mai știau să iasă din 
încurcătură cu constituţiile lor şi aveau nevoie de ceva nou***. 
În cursul ultimilor 30 de ani**** au fost ticluite multe consti- 
tuţii, şi oricărui om care s-a ocupat mult de astfel de probleme 
îi va fi uşor să facă o constituţie. Dar teoreticul nu ajunge cînd 
e vorba de o constituţie ; nu indivizii sînt cei ce o fac, ci este 
ceva divin, ceva spiritual, care se face pe sine prin intermediul 
istoriei. Acest ce spiritual este atît de tare, încît gîndul unui 
individ nu înseamnă nimic în fața acestei puteri a spiritului 
lumii. Iar cînd astfel de gînduri înseamnă ceva și pot fi realizate, 
ele nu sînt decît produsul acestei puteri a spiritului universal. 
— Concepţia după care Platon ar fi putut deveni legislator nu 
era adecvată epocii sale ; Solon și Licurg au fost dătători de legi, 
dar pe timpul lui Platon acest lucru nu se mai putea face. 
Platon a refuzat să asculte de dorința acelor state deoarece 
ele nu acceptaseră prima condiție impusă de el; această con- 
diție era paprimarea oricărei pr oprietăţi particulare” „*+* Acest 


* Platon, Scrisoareu u Ill-a, pp. 317—318 (pp. 411--415); Scrisoarea 
a VIl-a, pp. 337 — 340 (pp. 453— 457). 
** Platon, Scrisoarea a VII-a, pp. 345—350 (pp. 468—477). 
(Diog. Laertios, III. $$ 18—23); Platon, Scrisoarea a VII-a, p. 340 (p. 457). 
*** “Platon, Scrisoarea a VII-a, p. 326 (p. 431). 
**** Prelegerile din 1825. 
„**** Diog. Laertios, III, $ 23 (Menag., ad h. 1.); Aelian, Var. histor., II, 42; 
Plutarh, Ad principem ineruditum, init., p. 779, ed. Xyl. 

principiu îl vom examina mai tîrziu, cînd va fi vorba de filozofia 
practică a lui Platon. 

Astfel onorat pretutindenea, şi cu deosebire în Atena, 
Platon a trăit pînă „în olimpiada a 108-a” (anul 348 a. Chr.) ; 
„el muri în ziua naşterii sale, la un banchet nupţial, în al 81-lea 
an al etăţii sale”*. 


Filozofia lui Platon ni s-a păstrat în scrierile pe care 
le avem de la el. Forma şi conţinutul lor prezintă o egal de 
cuceritoare importanţă. Însă, cînd e vorba de studierea lor, 
trebuie să știm : «) ce trebuie să căutăm în ele şi ce filozofie 
putem găsi în aceste scrieri; ß) şi, tocmai de aceea, ce nu ne 
oferă poziția platoniciană, ce nu poate în general oferi epoca lui ? 
Altfel se poate întîmpla ca scrierile lui Platon să ne lase foarte 
nemulțumiți ; să nu poată satisface trebuința cu care ne apro- 
piem de filozofie. E mai bine ca ele să ne lase în linie generală 
nesatisfăcuţi decît să vrem să vedem în ele ultimul cuvînt al 
filozofiei, Poziţia lui Platon este determinată și necesară; nu 
putem însă rămîne la ea și nici să ne reașezăm pe ea : rațiunea 
ridică pretenţii mai înalte. A face din poziţia lui Platon poziţia 
supremă pentru noi, cea pe care trebuie să ne situăm, este ceva 
ce ţine de slăbiciunea epocii noastre, care nu poate susține gran- 
doarea, nu poate suporta ceea ce e propriu-zis prodigios în exi- 
genţa spiritului uman ; slăbiciunea de a se simţi copleșit şi, din 
această cauză, de a se retrage fără curaj din faţa lui, refugiin- 
du-se în trecut. După cum în pedagogie domină tendinţa de a-i 
educa pe oameni pentru a-i păzi de lume, adică pentru a-i men- 
ţine într-un anumit cerc — de exemplu în acela al tejghelii, 
în sfera idilică a semănatului fasolei — în care ei nu ştiu nimic 
despre lume, nu iau nici o notă despre ea, tot astfel în filozofie 
s-a produs o reîntoarcere la credința religioasă și la filozofia 
platonică. Ambele sînt, momente care-şi au punctul de vedere 
şi poziţia lor esenţială, dar nu sînt filozofie a timpului nostru. 
Am avea dreptate să ne întoarcem la filozofia lui Platon, spre 
a învăța din nou ce este ideea, ce este filozofia speculativă; 
însă e o dovadă de ușurătate să ni se vorbească atît de frumos, 
după chef şi plac, despre frumuseţe, perfecţiune în general. 
Trebuie să fim deasupra acestor procedee, adică să cunoaştem 
nevoia spiritului gînditor al epocii noastre sau, mai curînd, să 
simţim această nevoie. Elementul literar și cel critic adus de 


* Diog. Laertios, III, $ 2; Brucker, Hist. crit. philos., vol. 1, p. 653. 

domnul Schleiermacher, distingerea. critică dacă cutare ori cu- 
tare dialoguri secundare sînt sau nu sînt autentice (căci în ce 
priveşte autenticitatea dialogurilor celor mari nu poate fi, de- 
sigur, nici o îndoială dacă ţinem seama de mărturiile anticilor), 
este un lucru cu totul superfluu pentru filozofie, această deo- 
sebire aparținînd hipercriticii timpului nostru. 


Trecînd la prezentarea filozofiei platonice, trebuie să vor- 
bim în primul rînd despre primul mod, nemijlocit, în care ea 
se înfăţişează. Însuși felul de a fi al operelor platonice, dată 
fiind multilateralitatea lor, ne prezintă diferite forme de fi- 
lozofare. Dacă am mai avea opera pur filozofică (dogmatică) a 
lui Platon — despre care a scris Brandis şi care este citată sub 
titlul Despre filozofie sau Despre idei de către Aristotel, care, 
pare-se, a avut-o în fața sa cînd a descris filozofia lui Platon 
şi a vorbit despre ea —, am avea această filozofie într-o formă 
mai simplă în faţa noastră. Astfel însă, nu avem decît dia- 
logurile lui Platon, iar această formă ne cauzează greutăţi în 
efortul nostru de a ne face îndată o reprezentare, o imagine 
determinată despre filozofia lui. Forma dialogată conţine în 
ea elemente și laturi foarte eterogene. Vreau să spun că, acea- 
stă formă amestecă în multiple feluri o filozofare propriu-zisă 
despre esenţa absolută, cu reprezentări despre această esenţă, 
amestec care produce amintita diversitate. — O altă dificul- 
is tate provine din faptul că se face deosebire între filozofia exo- 

terică şi cea esoterică a lui Platon. Tennemann spune că „Platon 
a uzat de un drept care îi revine oricărui gînditor : anume de 
dreptul de a comunica din descoperirile sale numai atîta cît a 
crezut că e bine să comunice şi numai acelora în a căror recep- 
tivitate se încredea. Şi Ariștotel a avut o filozofie esoterică şi 
una exoterică, dar cu deosebirea că la el distincţia aceasta a fost 
pur formală, în timp cela Platon ea a fost şi materială”. 
Ce naivitate ! Aceasta ar însemna că filozoful este în posesia 
gîndurilor sale cum e în posesia lucrurilor exterioare. Însă gîn- 
durile sînt cu totul altceva. Ideea filozofică este aceea care, 
invers, posedă omul. Cînd filozofii explică obiecte filozofice, 
ei trebuie să se conducă după ideile acestora ; ei nu le pot păstra 
pe acestea în buzunar. Şi cînd vorbim în chip exterior cu alţii, 
totdeauna vorbirea noastră conţine ideea, evident dacă lucrul 
de care e vorba are conţinut. Pentru comunicarea, predarea 


* Vol. IL, p. 220. 

unui obiect exterior nu este nevoie de mare lucru; însă cînd 
e vorba de comunicarea unei idei, este nevoie de artă adecvată. 
Aceasta rămîne totdeauna ceva esoteric; în consecință, nu 
posedăm numai elementul exoteric al filozofilor. Acesta se reduce 
la reprezentări superficiale. 


Printre dificultăţile care stau în calea înțelegerii specula- 
ției proprii a lui Platon nu poate fi socotită şi latura istorică, 
faptul că în dialogurile sale Platon nu vorbeşte în persoană, 
ci introduce pe Socrate şi pe mulţi alţii, punîndu-i să vorbească, 
personaje dintre care nu ştim întotdeauna cine este cel ce 
exprimă, propriu-zis, părerea lui Platon. Acest procedeu ar 
putea crea aparenţa că Platon a înfățișat numai istoriceşte 
modul și învăţătura lui Socrate. În dialoguri socratice ca acelea 
compuse de Cicero pot fi mai uşor descoperite persoanele ; însă 
în aceste dialoguri nu găsim nici un interes fundamental. Totuşi, 
la Platon nu poate fi, propriu-zis, vorba de echivoc; dificul- 
tatea aceasta exterioară este numai aparentă, căci din dialo- 
gurile sale se desprinde filozofia lui în chip cu totul clar. Acea- 
sta fiindcă dialogurile platonice nu sînt făcute în forma pe care o 
are convorbirea mai multor persoane, convorbire compusă din 
multe monoloage, în care unul dintre cei de față susţine cutare 
lucru, altul altceva, rămînînd fiecare pe lingă propria sa părere ; 
ci în dialogurile lui Platon deosebirea de păreri care se produce 
este examinată, examen din care reiese un rezultat ca adevărat ; 
sau întreaga mişcare a cunoaşterii, atunci cînd rezultatui este 
negativ, aparţine lui Platon. 

O altă împrejurare istorică care pare a ţine de amintita 
multilateralitate este, fără îndoială, faptul despre care au vorbit 
mult atît cei vechi cît şi modernii, anume că Platon a introdus 
în dialogurile sale concepţii de-ale lui Socrate, de-ale cutărui 
ori cutărui sofist, dar mai ales elemente luate din scrierile pita- 
goricienilor ; că, evident, el a expus numeroase filozofii mai 
vechi, dintre care ies în evidență mai ales teze filozofice pita- 
goreice şi heraclitice, precum şi modul eleat de a trata chestiu- 
nile, încît acestora le-ar aparţine întreaga materie a expunerii, 
iar lui Platon nu i-ar fi proprie decît forma exterioară ; în con- 
secință, ar fi necesar să se facă distincție între ceea ce aparține, 
propriu-zis, lui Platon şi ceea ce nu-i aparține şi să se vadă 
dacă aceste elemente concordă între ele. Dar în această pri- 
vință trebuie să facem observaţia că, întrucît esența filozofiei 
este aceeaşi, orice filozof ia şi trebuie să ia în filozofia sa filozofiile 
precedente și că lui îi aparţine în propriu modul în care el le 

dezvoltă mai departe. Filozofia nu este ceva singular, cum este 
o operă de artă, și chiar în aceasta este prezentă îndemînarea 
artistică pe care artistul a primit-o de la alţii şi pe care o reia şi 
o exercită. Invenţia artistului este gîndul întregului şi aplicarea 
inteligentă a mijloacelor pe care le-a găsit date şi elaborate în 
prealabil. Asemenea sclipiri nemijlocite şi născociri personale 
pot fi infinit de multe. Însă filozofia are la baza ei un gînd unic, 
o unică esenţă, şi în locul cunoaşterii adevărate precedente, 
a esenței, nu poate fi pus altceva: acea cunoaștere trebuie să 
se regăsească în mod tot atît de necesar şi în filozofiile ulteri- 
oare. Am făcut deja observaţia că dialogurile lui Platon nu tre- 
buie considerate ca şi cînd în cuprinsul lor autorul ar fi urmărit 
să arate valabilitatea diferitelor filozofii şi nici nu trebuie să 
ne închipuim că filozofia lui Platon este o filozofie eclectică năs- 
cută din ele. Dimpotrivă, ea formează modul în care principiile 
abstracte, unilaterale ale acelor filozofii sînt acum într-adevăr 
unite într-un mod concret. În prezentarea generală a istoriei 
filozofiei am văzut deja că în linia progresului elaborării filo- 
zofice trebuie să apară astfel de puncte nodale în care adevărul 
este concret. Concretul este unitatea unor determinaţii, a 
unor principii deosebite ; pentru a fi elaborate, pentru a fi prinse 
în mod determinat de conştiinţă, acestea trebuie să fie mai întîi 
stabilite şi elaborate pentru ele însele. Prin aceasta ele primesc, 
fără îndoială, forma unilateralităţii față de ceea ce urmează 
şi e superior ; acest ce superior însă nu le nimicește, nici nu le 
lasă neatinse, ci şi le însuşeşte ca momente ale principiului său 
mai înalt şi mai profund. În filozofia lui Platon găsim astfel 
felurite teze filozofice mai vechi, dar acestea sînt încorpo- 
rate în principiul lui Platon şi unite în el. Acestei împreju- 
rări i se datoreşte faptul că filozofia platonică se înfăţişează 
ca o totalitate a ideii ; filozofia lui Platon, ca rezultat, cuprinde 
în ea principiile celorlalte filozofii. Adesea Platon n-a făcut alt- 
ceva decît să expună filozofiile unor gînditori mai vechi, iar 
expunerii care îi este proprie îi aparține numai faptul de a le 
fi lărgit. Dialogul Timaios este, potrivit tuturor mărturiilor*, 
o amplificare a unei scrieri pitagoriciene pe care o mai avem ; 
oameni hiperascuţiţi la minte spun că, invers, această scriere 
este făcută din Platon. Si în Parmenide amplificarea pe care o 
dă Platon acestei filozofii este realizată astfel încît principiul 
ei este suprimat în unilateralitatea lui. 


* Scholia in Timaeum, pp. 423—424 (ed. Bekk.: Commentar crit. in Plat., 
vol. II). 


FILOZOFIA LUi PLATON 473 


Cum se ştie, operele lui Platon sînt dialoguri, şi va trebui 
să vorbim în primul rînd despre forma în care şi-a expus el i- 
deile, să caracterizăm această formă. Pe de altă parte însă, forma 
trebuie despărțită de ceea ce este la Platon, filozofie ca atare. 
Forma filozofiei platonice este cea dialo- 
gică. Frumuseţea acestei forme este deosebit de atrăgătoare. 
Nu trebuie să ne închipuim că forma dialogică este cea mai 
bună formă de expunere filozofică. Ea este o particularitate 
a lui Platon, şi fără îndoială, ca operă de artă, ea trebuie pre- 
țuită ca valoroasă. Adesea desăvirșirea lui Platon este plasată 
în această formă. 

De forma exterioară ţin în primul rînd punerea în scenă 
şi elementul dramatic. Aspectul plăcut al dialogurilor platonice 
provine din faptul că ele sînt ocazionate de punerea în scenă, 
de inițiativa individuală [a celor ce participă la conversaţie ]. 
Platon creează pentru desfăşurarea acestor conversații un mediu 
real, ca loc şi persoane, ca ocazie care le-a făcut să se întrunească, 
mediu care deja ca atare este foarte agreabil, deschis, senin. 
Sîntem conduși într-un loc anumit: sub un platan, în Fedru*, 
la apa limpede a rîului Ilisos, apă prin care trec Socrate şi 
cu Fedru ; în sălile gimnaziilor ; la academie ; la un banchet; 
ba și mai particularizată este invenţia de ocazii exterioare, 
speciale şi mai ales accidentale. Platon îşi pune gîndurile sale 
exclusiv în gura altor persoane, astfel încît el însuși nu apare 
niciodată cu numele, descărcîndu-se prin aceasta pe sine de 
orice element tetic, afirmativ, dogmatizant ; iar noi îl vedem 
tot atît de puţin apărînd ca subiect pe cît îl vedem, în istoria 
sa, pe Tucidide, sau în poemele sale pe Homer. Xenofon apare, 
pe de o parte, el însuşi, pe de altă parte scoate pretutindeni 
în evidență elementul intențional: încercarea de a justifica 
învățătura și viața prin exemple. La Platon, totul este absolut 
obiectiv şi plastic : este artă să ştii îndepărta de la tine anumite 
lucruri şi să le pui adesea în gura unei a treia sau a patra per- 
soane (Fedon). Socrate este personaj principal ; multe dintre 
celelalte personaje sînt stele cunoscute nouă: Agaton, Zenon, 
Aristofan. Ce aparţine din ceea ce este expus în dialoguri lui 
Socrate sau lui Platon nu cere o cercetare mai de aproape. 
Este sigur că din dialogurile lui Platon sîntem în stare să cu- 
noaştem perfect sistemul lui. 


* P. 229 (p. 6). 

În tonul cu care este expusă comportarea personală a 
celor ce conversează domnește cea mai nobilă (atică) urbani- 
tate a unor oameni cultivați. învăţăm din aceste dialoguri fineţe 
de comportare, vedem prezent în ele pe omul de lume care ştie 
să se poarte. Cuvîntul „curtoazie” nu exprimă întocmai urba- 
nitatea. Curtoazia conține ceva mai mult, un prisos ; ea conţine 
şi atestări de stimă, de preferință, de obligaţii, pe care omul le 
exprimă. Urbanitatea este veritabila curtoazie; aceasta for- 
mează baza. Urbanitatea se mulţumeşte însă să recunoască celui- 
lalt completa libertate personală a felului lui de a vedea, a opi- 
niilor lui, recunoaşte dreptul de a se exprima fiecăreia dintre 
persoanele participante — și în replica pe care o dă ori în con- 
tradicția pe care o formulează dă expresie acestei trăsături per- 
sonale ; — recunoaşte că ceea ce spui tu însuți are caracter su- 
biectiv faţă de ceea ce spune celălalt, deoarece în dialog este 
vorba de o întreţinere în cursul căreia persoanele apar ca per- 
soane, şi nu discută cu sine intelectul obiectiv sau raţiunea. 
(În astfel de convorbiri apar multe elemente pe care le punem 
pe seama simplei ironii.) Oricât de mare ar fi energia manifes- 
tării, se recunoaşte totdeauna că partenerul este și el persoană 
rezonabilă, gînditoare. Nu trebuie să ne dăm aere de oracol şi 
să-i astupăm gura celui cu care ne întreținem. Urbanitatea 
aceasta nu înseamnă menajare ; ea este cea mai mare francheţe 
şi ceea ce conferă graţie dialogurilor lui Platon. 

Dialogul platonician nu este conversaţie propriu-zisă ; în 
conversaţie, ceea ce spunem are legătură întîmplătoare, şi aşa 
trebuie să fie; obiectul conversaţiei nu trebuie epuizat. Con- 
versînd, vrem să întreţinem, şi de aici caracterul accidental 
al conversaţiei ; în cuprinsul ei, regula este arbitrarul părerilor 
incidentale. În partea lor introductivă, dialogurile platonice 
prezintă uneori şi acest fel de întreţinere, iau forma unei înain- 
tări întîmplătoare ; dar mai departe ele devin dezvoltare a 
problemei, elementul subiectiv al conversaţiei dispare ; în linie 
generală, la Platon avem înaintare dialectică, consecventă, 
frumoasă. Socrate vorbeşte, scoate concluzii, deduce, înaintează 
mai departe pentru sine în rezonările (Raisonnement) sale, 
dîndu-le doar forma exterioară a liniei procedării prin întrebări : 
cele mai multe întrebări sînt astfel ticluite, încît interlocutorul 
să răspundă cu „da” sau cu nu”. Dialogul pare a fi procedeul 
cel mai adecvat pentru a expune o raționare, deoarece el se mișcă 
încoace şi încolo ; această mișcare este repartizată între persoane 
diferite, pentru ca discuţia să devină mai vie. Dialogul are dez- 

avantajul că înaintarea pare a se datora arbitrarului ; lu sfîr- 
şitul dialogului.ai sentimentul că lucrul ar fi putut lua şi altă 
întorsătură. Şi în dialogurile platonice există în aparenţă acest 
arbitrar ; el este apoi înlăturat, deoarece desfăşurarea la care 
asistăm este numai desfăşurarea chestiunii, interlocutorului 
lăsîndu-i-se un rol neînsemnat. Astfel de personaje sînt perso- 
naje care contribuie la plasticitatea dezbaterii ; pentru ele, nu 
reprezentările proprii — pour placer son mot — au importanţă. 
Întoemai cum în catehism răspunsurile sînt date în prealabil, 
tot astfel şi în dialogurile lui Platon ; fiindcă autorul îl pune pe 
cel ce răspunde să spună ceea ce vrea el (autorul). Întrebarea 
este ticluită astfel încît nu este posibil să i se dea decît un răspuns 
absolut simplu. În aceasta constă frumuseţea şi măreţia acestei 
arte a dialogului, care se înfăţişează în acelaşi timp ca artă 
naivă și simplă. 

Cu această latură exterioară a personalităţii lui Platon 
are legătură faptul că filozofia lui 'nu se proclamă pe sine drept 
un teren particular, pentru sine, domeniu unde filozoful ar 
inaugura o știință proprie, într-o sferă proprie (nu ne găsim pe 
un teren particular), ci în genere ea se angajează în lumea 
reprezentărilor obişnuite ale culturii (ca în general Socrate), 
primeşte, pe de o parte, în cuprinsul ei sofiştii, pe de altă parte 
şi filozofii mai vechi, iar în elaborarea ei amintește exemple şi 
moduri proprii conştiinţei obișnuite. În felul acesta, nu putem 
găsi la el o expunere sistematică a filozofiei. De aici greutatea 
de a avea o vedere generală asupra cuprinsului filozofiei lui 
Platon ; nu avem un criteriu care să ne arate dacă obiectul este 
sau nu este epuizat. Există în ea un singur spirit, o poziţie 
determinată a filozofiei, însă acest spirit nu apare în forma de- 
terminată pe care o pretindem noi. Formaţia filozofică a lui 
Platon nu era încă matură pentru a înfăptui acest lucru. Încă 
nu sosise timpul şi nu exista cultura generală pentru opere 
propriu-zis științifice. Ideea era încă proaspătă, nouă ; realizarea 
unei expuneri ştiinţifice sistematice i-a reuşit abia lui Aristotel. 
Această lipsă a lui Platon este apoi lipsă şi în ce priveşte de- 
terminarea concretă a ideii însăși. 

O particularitate în expunerea filozofiei platonice cuprinsă 
în dialoguri o constituie faptul că elemente esențial diferite, 
adică simplele reprezentări despre esenţă şi cunoașterea prin 
concept a acesteia (exprimarea în maniera reprezentării şi cea 
speculativă), sînt amestecate în chip inextricabil, şi mai cu 
seamă cînd Platon trece la expunere mitică ; amestec necesar în 

acest început. al ştiinţei propriu-zise, în adevărata ei formă. —- 
Spiritul sublim al lui Platon, care avea intuiţia, sau o reprezen- 
tare a spiritului, a pătruns acest obiect al său cu ajutorul con- 
ceptului ; însă el numai a început a-l pătrunde, n-a cuprins 
întreaga realitate a acestui obiect cu conceptul; sau : cunoaş- 
terea care a apărut cu Platon încă nu s-a realizat la el ca tota- 
litate. Astfel se întîmplă că, «) pe de o parte, reprezentarea 
esenței se separă iarăşi de conceptul ei, iar acesta îi stă în față, 
fără să se declare că numai conceptul este esența. Noi putem fi 
tentaţi în acest caz să considerăm ca fiind de natură filozofică 
ceea ce spune Platon, în modul propriu reprezentării, despre 
cunoaştere, despre suflet. În acest fel îl vedem vorbind despre 
Dumnezeu şi apoi iarăși conceptual, despre esența absolută 
a lucrurilor, dar vorbind în chip separat sau într-o astfel de 
legătură încît Dumnezeu şi esenţa lucrurilor par despărțite, 
aparțin reprezentării ca esență neprinsă în concept. ß) Pe 
de altă parte, pentru elaborarea mai departe şi pentru sesizarea 
realităţii intervine simpla reprezentare în locul înaintării cu 
ajutorul conceptului : intervin mituri, mișcări ale reprezentării 
spontan plăsmuite sau povestiri luate din reprezentarea sen- 
sibilă, determinate cu ajutorul gîndirii, fără ca aceasta să le fi 
pătruns într-adevăr ; intervine în general spiritualul determinat; 
prin forme ale reprezentării. Sînt receptate fenomene sensibile, 
de exemplu, de-ale corpului, de-ale naturii, precum şi gînduri 
despre ele, gînduri care nu le epuizează, ca şi cînd ele ar fi 
gîndite integral şi temcinic, ca şi cînd conceptul ar înainta 
în chip independent în el însuși. 

Raportînd aceste consideraţii la felul de a înţelege filo- 
zofia lui Platon, ne dăm seama că, din cauza acestor două mo- 
tive, unii găsesc prea mult, iar alții prea puţin în ea. «) Prea 
mult au găsit cei mai vechi, aşa-numiţii neoplatonicieni, care, 
xa) pe de o parte, întocmai cum interpretau alegoric mitologia 
greacă, înfățişîndu-o ca expresie a ideilor (ceea ce, fără îndoială, 
şi sînt miturile), tot astfel au scos în evidenţă, primii, ideile 
cuprinse în miturile platonice, făcînd abia prin aceasta din mi- 
turi filozofeme : căci meritul filozofiei constă în faptul că ade- 
vărul este conţinut în ca în forma conceptului ; BB) care, pe 
de altă parte, au considerat; ceea ce există la Platon în forma 
conceptului, ca expresie a esenței absolute (doctrina esenței 
în Parmenide, ca cunoaştere a lui Dumnezeu), pe care astfel 
Platon însuşi n-ar fi deosebit-o de concept. În conceptele pure 
ale lui Platon, reprezentarea ca atare nu este suprimată, adică 

nu se precizează că aceste concepte sînt esența ei; sau aceste 
concepte nu sînt pentru Platon mai mult decît reprezentare, 
nu sînt esență. P) Prea puţin au găsit în filozofia platonică mai 
cu seamă modernii ; deoarece aceștia s-au ataşat cu deosebire 
laturii reprezentării, văd realitatea în reprezentare. Ceea ce 
ține de concept la Platon sau este pur speculativ, în ochii lor 
trece de învîrtire în cercul unor concepte logice abstracte sau 
de subtilitate vană, în schimb este considerat drept învățătură 
filozofică ceea ce e exprimat în modul propriu reprezentării. 
Astfel, găsim la Tennemann şi la alţii o reducere rigidă a filo- 
zofiei platonice la formele metafizicii noastre de odinioară, de 
exemplu la cauze, la dovezile existenței lui Dumnezeu”. 

Despre conceptele simple, Platon vorbeşte astfel: „„Ade- 
vărul suprem al lor este Dumnezeu, ele sînt momente depen- 
dente trecătoare, adevărul lor ele îl au în Dumnezeu” ; iar despre 
acesta vorbeşte Platon mai întîi, astfel Dumnezeu este o re- 
prezentare. : 

Pentru a înţelege filozofia lui Platon din dialogurile lui, 
trebuie să deosebim ceea ce aparține reprezentării — mai cu 
seamă cînd pentru expunerea ideilor filozofice recurge la ajutorul 
miturilor — de însăşi ideea filozofică ; şi nu trebuie să pierdem 
din vedere acel mod liber al expunerii platonice de a trece de 
la cele mai profunde cercetări dialectice la reprezentări și ima- 
gini, la descrierea unor scene în care se întreţin oameni plini de 
spirit, precum și la zugrăvirea unor scene ale naturii. 

Prezentarea mitică a învățăturilor filozofice este lăudată 
de Platon ; aceasta ţine de forma expunerii care îi e proprie. 
EI îl face pe Socrate să plece de la ocazii ce se prezintă, de la 
reprezentările determinate ale indivizilor, de la cercul concep- 
țiilor lor ; în felul acesta se amestecă una cu alta maniera re- 
prezentării (mitul) şi modul autentic speculativ. Forma mitică 
a dialogurilor platonice constituie elementul atrăgător al aces- 
tor scrieri, dar ea este izvor de neînțelegeri. Este deja una din- 
tre aceste neînțelegeri să se considere aceste mituri drept ceea 
ce este mai excelent în scrierile lui Platon. Numeroase filozofeme 
sînt, făcute mai abordabile prin expunerea lor mitică, însă acesta 
nu este modul veritabil de expunere. Filozofemele sînt gînduri ; 
pentru a fi pure, ele trebuie să fie înfăţişate ca atare. Mitul este 
totdeauna o expunere care se serveşte de modul sensibil, in- 
troduce imagini sensibile pregătite pentru reprezentare şi nu 

189 pentru gînd ; mitul este semnul neputinței gîndului, care încă 
nu se poate păstra ferm pentru sine, nu ştie s-o scoată la capăt. 
Prezentarea mitică, fiind mai veche, este o prezentare în care 
gîndul încă nu este liber : expunerea mitică este pătare a gîn- 
dului cu forme sensibile ; acestea nu pot exprima ceea ce vrea 
gîndul să exprime. Este vorba de o seducţie, de un mijloc de a 
provoca interes pentru conținut: este ceva pedagogic. Mitul 
aparține pedagogiei genului uman. Cînd conceptul a crescut 
mare, nu mai are nevoie de mit. Platon spune adesea: „Este 
greu să ne angajăm în discuţia acestui subiect, şi de aceea vom 
povesti un mit”; fără îndoială, acest lucru este mai uşor. 


Platon recurge adesea şi la maniera reprezentării. Este 
pe de o parte o procedare populară; pe de altă parte însă, nu 
se poate evita pericolul de a considera ca esenţial ceea ce apar- 
ţine numai reprezentării și nu gîndului. Este sarcina noastră să 
deosebim ce este speculație de ce este reprezentare. Cînd nu 
cunoaștem ca atare ce este conceptul, ce înseamnă speculativ”, 
putem scoateo mare mulțime de teoreme din dialoguri şi să 
le prezentăm ca învățături filozofice (filozofeme) platonice, deşi 
ele ţin absolut numai de reprezentare, de modul propriu acesteia. 
Aceste mituri au fost cauza faptului că multe propoziţii au fost 
considerate ca filozofeme, deşi pentru sine ele nu sînt de loe 
filozofeme. Dar, ştiind că ele aparțin reprezentării ca atare, 
ştim că ele nu sînt ceea ce este esenţial. Astfel, de exemplu, 
Platon, în al său Timaios, vorbind de crearea lumii, se serveşte 
de forma : Dumnezeu a format lumea şi cu această ocazie de- 
monii au avut anumite atribuţii” ; acest lucru este spus cu totul 
în modul propriu reprezentării. Însă cînd acest lucru este luat 
drept dogmă filozofică platonică în sensul că Dumnezeu a creat 
lumea, că demonii, fiinţe superioare de natură spirituală, există 

190 şi că ei au dat o mînă de ajutor lui Dumnezeu cînd a creat lumea, 
trebuie să spunem că acestea se găsesc, desigur, literar în Platon, 
şi totuşi ele nu ţin de filozofia lui. Cînd Platon spune despre su- 
fletul omului că el are o parte raţională şi una nerațională, şi 
aceasta trebuie luată în sens general; dar, spunînd așa ceva, 
Platon nu afirmă că sufletul este compus din două feluri de subs- 
tanţe, din două feluri de lucruri. Cînd apoi Platon reprezintă 
învățătura ca reamintire, aceasta poate însemna că sufletul a 
preexistat înainte de naşterea omului. Tot astfel, cînd Platon 
vorbeşte despre punctul principal al filozofiei sale, despre idei, 

despre universal ca despre ceva care subzistă în mod independent, 
ca despre modele ale lucrurilor sensibile, se poate uşor aluneca 
pe panta de a gîndi aceste idei potrivit modului modernelur 
categorii ale intelectului, ca pe nişte substanțe care există în 
intelectul lui Dumnezeu sau pentru sine, ca independente, de 
exemplu, ca îngeri, dincolo de realitate. Pe scurt, tot ce este ex- 
primat în modul propriu reprezentării este în felul acesta con- 
siderat de moderni ca filozofie. În acest chip se poate ridica edi- 
ficiul unei filozofii platonice, cel ce o face este justificat prin 
cuvintele lui Platon. Dar, cînd ştii ce este filozofia propriu- 
zisă, nu-ţi baţi capul cu astfel de expresii, căci știi ce a voit 
Platon. Însă noi trebuie să trecem acum la considerarea filozo- 
fiei însăşi elaborate de Platon. 


În expunerea filozofiei lui Platon nu pot fi se- 
parate cele două laturi amintite mai sus, însă ele trebuie pri- 
vite și judecate altfel decît a fost privită şi judecată mai ales 
cea din urmă ; adică de moderni. Noi trebuie să dezvoltăm aici : 
1) conceptul general al lui Platon despre filozofie şi cunoaştere ; 
2) diferitele părţi ale filozofiei, care apar la el. 

Primul lucru este reprezentarea pe care Platon 
o avea în genere despre valoarea filozofiei. 
În general, îl vedem pe Platon pătruns de conştiinţa înălțimii 
cunoaşterii proprii a filozofiei. El manifestă entuziasm pentru 
gînd, pentru gîndirea a ceea ce este în sine şi pentru sine. Dacă 
cirenaicii au considerat ca esenţă raportarea a ceea-ce-e ste 
la conştiinţa individuală, iar cinicii libertatea nemijlocită, în 
schimb Platon a considerat ca esenţă unitatea ce se mijloceşte 
pe sine cu sine însăşi a conștiinței şi a esenței sau cunoaşterea. 
Filozofia este în concepţia lui esenţa, pentru om. El exprimă 
pretutindeni cele mai sublime reprezentări despre: demnitatea 
filozofiei ; numai filozofia este ceea ce trebuie să caute omul; 
el exprimă cel mai adînc sentiment şi cea mai hotărîtă conştiinţă 
că orice altceva este mai puţin valoros decît filozofia. Platon 
vorbeşte despre filozofie cu cea mai mare însufleţire ; astăzi 
nu îndrăznim să vorbim aşa despre filozofie. Filozofia este 
pentru el cea mai mare avere. Din mulțimea locurilor unde 
vorbește Platon despre filozofie, citez mai întîi unul din Timaios : 
„Cunoaşterea celor mai excelente lucruri începe de la ochi. Deo- 
sebirea zilei vizibile de noapte, lunile şi rotirea planetelor au 
creat; cunoaşterea timpului şi ne-au dus la cercetarea naturii 
întregului [univers]. Cercetare din care noi am cîştigat: apoi filo- 

zofia ; şi un bine mai mare decît ea, dat de Dumnezeu oamenilor; 
n-a existat, şi nici nu va exista vreodată”*. 

Mai faimos şi-n același timp mai ponegrit decît toate este 
ceea, ce spune despre aceasta Platon în Republica şi felul în care 
el îşi exprimă convingerea, oricît ar contrazice aceasta obiş- 
nuitele reprezentări ale oămenilor. Pasajul se referă la relaţia 
dintre filozofie şi stat şi izbeşte cu atît mai mult cu cît ceea ce 
spune exprimă raportul dintre filozofie şi realitate ; căci deși 
i se atribuie, fără îndoială și de alţii filozofiei valoare, ea ră- 
mîne totuşi în gîndurile indivizilor ; aici însă ea se referă la cons- 
tituţie, la guvernare, la realitate. După ce Platon l-a lăsat pe 
Socrate să expună imaginea adevăratului stat, el pune pe Glau- 
con să întrerupă această expunere şi să pretindă ca Socrate 
„să arate cum este cu putinţă să existe un astfel de stat”. La 

192 aceasta, Socrate vorbeşte mult într-un sens și-n altul, nu vrea 
să intre în dezbaterea chestiunii, caută pretexte pentru a scăpa 
şi afirmă că „el nu este obligat cînd descrie ceea ce este just 
să şi arate cum poate fi așa ceva tradus în realitate ; totuşi 
ar trebui să fie arătat ceea ce ar face posibilă, dacă nu realizarea 
perfectă, cel puţin aproximativă” [a unui adevărat stat]. În 
sfîrşit, fiindcă se insistă, Socrate vorbește :,,Atunci fie, voi spune 
ce am de spus, chiar dacă spusele mele vor fi acoperite de un val 
de rîsete şi de scepticism. Atîta timp cît statele nu vor fi guver- 

«nate de filozofi sau atîta timp cît cei ce poartă azi numele de regi 
şi suverani nu vor fi într-adevăr şi complet filozofi, atîta timp cât 
puterea politică şi filozofia nu vor fuziona în același subiect și 
nu vor fi contopite în unul singur multele feluri de a gîndi, azi 
separate, şi care împing pe unii să se îndrepte spre politică iar 
pe alţii spre filozofie, nu există, iubite Glaucon, remediu pentru 
necazurile de care suferă popoarele, şi nici, cred, pentru speța 
umană în general ; și statul despre care am vorbit nu va fi creat 
şi nu va vedea lumina soarelui înainte” de a fi realizată fuziu- 
nea sus-amintită. „Iată ceea ce am ezitat, — continuă So- 
crate — atîta timp să spun ; căci ştiu cât este de contrar repre- 
zentării obişnuite”. Platon îl pune pe Glaucon să răspundă: 
„„Ce cuvinte ai pronunțat Socrate, şi ce lucru ai spus ! Trebuie 
să te aştepţi să vezi o mulțime de persoane, și încă nu oameni 
răi, dezbrăcîndu-şi mantaua şi punînd mîna pe primele arme 
ce s-ar găsi la îndemînă pentru a se repezi cu toţii grămadă 


Timaios, p. 47 (p. 54). 

asupra ta. Iar dacă tu nu vei şti să-i potolești cu armele raţiunii, 
vei ispăşi rău” [îndrăzneala ta)”. 

Platon pretinde pur și simplu ca suveranii care guvernează 
popoarele să fie filozofi, stabileşte aici necesitatea acestei le- 
gături dintre filozofie şi guvernare. Cît privește această exi- 
genţă este de spus următorul lucru : a guverna înseamnă a de- 
termina statul real, şi a acţiona în cuprinsul lui conform naturii 
lucrului. Pentru aceasta este nevoie de conștiința conceptului, 
lucrului ; apoi realitatea este adusă în consonanţă cu conceptul, 
ideea se întrupează în existență. Pe de altă parte, terenul isto- 
riei este altul decît terenul filozofiei. În istorie trebuie să fie 
înfăptuită ideea : Dumnezeu guvernează în lume, ideea este 
puterea absolută care se produce pe sine. Istoria este ideea care 
se înfăptuieşte în chip natural, neavînd conștiința ideii, — evi- 
dent cu gînduri, dar cu scopuri determinate,cu împrejurări. Se 
acţionează potrivit unor gînduri generale ale dreptului, mora- 
lităţii, a ceea ce este plăcut lui Dumnezeu ; ideea este în felul 
acesta realizată, dar prin amestec de gînduri, de concepte, cu 
scopuri nemijlocite, particulare. Aşa și trebuie să fie ; ideea este 
produsă, pe de o parte, de către gînd, pe de altă parte prin mij- 
loacele celui ce acţionează. Ideea se realizează în lume, aici 
nu e nevoie ca guvernanţii să aibă ideea. Mijloacele par adesea 
a fi opuse ideii; aceasta nu face nimic. Trebuie să ştim ce în- 
seamnă a acţiona: acţionarea este mobilizarea subiectului 
ca atare pentru scopuri particulare. Toate aceste scopuri sînt 
numai mijloace de a realiza ideea, deoarece ea este puterea 
absolută. rul atit 

Poate părea mare prezumție exigenţa ca guvernanţii să 
fie filozofi sau ca guvernarea statelor să fie dată pe mîna filo- 
zofilor. Dar pentru ca să judecăm această concepție, trebuie să 
avem bine prezent în minte ceea ce se înţelegea prin filozofie în 
sens platonic, în sensul propriu timpului lui Platon, ce era consi- 
derat ca aparținînd filozofiei. Cuvîntul filozofie” a avut în 
epoci diferite semnificaţii diferite. A existat un timp cînd un om 
care nu credea în strigoi şi în draci era numit filozof. După ce 
astfel de reprezentări în general au trecut, nu-i mai trece ni- 
mănui prin minte să-l considere filozof pe un om pentru un 
astfel de motiv : Englezii numesc „,filozofie” ceea ce numim 
noi fizică experimentală ori chimie ; la ei filozof este cineva care 
face astfel de experimentări fizice, care posedă cunoaşterea 


* De Republica, V, p. 471—474 (p. 257—261). 

teoretică a chimiei şi a mașinilor. Cînd vorbim de filozofie pla- 
tonică şi cercetăm ce este cuprins în ea, constatăm că aici se 
amestecă filozofia cu conştiinţa suprasensibilului, care la noi 
este conștiință religioasă; filozofia platonică este conştiinţa, 
a ceea ce e adevărat și just în sine şi pentru sine, conştiinţa 
valabilităţii unor scopuri generale în stat. În întreaga istorie, 
începînd cu migraţiunea popoarelor, de cînd religia creştină 
a devenit religie universală, nu a fost însă vorba de altceva decît 
de a încorpora şi în realitate conştiinţa suprasensibilului, îm- 
părăţia suprasensibilă, ceea ce inițial a existat pentru sine, acest 
universal, acest adevăr în sine şi pentru sine, şi de a determina 
după acesta realitatea. Aceasta a fost sarcina ulterioară a cul- 
turii în general. Un stat, o guvernare, o constituţie de stat, în 
epoca modernă, este aşadar cu totul altceva, are o cu totul altă 
bază decît un stat din vechime, şi îndeosebi decît un stat din 
epoca în care a trăit Platon. Constatăm în general că pe atunci 
grecii erau cu totul nemulțumiți, repudiind şi condamnînd cons- 
tituţia democratică şi stările epocii lor rezultate din acea cons- 
tituție, stări care au premers pieirii acestei constituţii. Toţi 
filozofii se declaraseră împotriva democraţiilor statelor elene, 
state cu constituţii care au îngăduit pedepsirea generalilor etc. 
Tocmai înăuntrul acestor democraţii ar fi trebuit să se ţină seama, 
de cel mai mare bine al statului, dar în ele domnea arbitrarul 
întîmplător, corectat momentan de individualităţi dominante. 
Aristid, Temistocle, Marc Aureliu sînt virtuoși. Scopul statului, 
binele general este în cu totul altă măsură imanent, puternic 
în statele noastre decât era el în timpurile vechi. Starea de drept, 
starea instanţelor judecătoreşti, a constituţiei, a spiritului este 
atît de fermă în ea însăși, încît rămîne să se decidă numai în 
ce priveşte ceea ce este de natură momentană : se pune între- 
barea ce anume depinde de individ şi dacă depinde ceva de el. 
Un exemplu de ce ar putea face un filozof ajuns pe tron este Marc 
Aureliu ; însă despre el nu pot fi relatate decît acţiuni private, 
căci Imperiul roman n-a devenit mai bun în timpul domniei 
lui. Frederic al II-lea a fost numit regele-filozof. A fost rege şi 
s-a ocupat cu metafizica lui Wolf, cu filozofie și cu versuri fran- 
ceze ; aşadar, Frederic al II-lea a fost un filozof, după concepţia 
epocii sale. Se pare că filozofia a fost la el o chestiune privată, 
o chestiune ce a ţinut de o înclinare particulară, deosebită de 
faptul că el era rege. Dar el a fost şi un rege-filozof, în sensul că 
îşi luase drept principiu un scop cu totul general, binele, cel mai 
mare bine, al statului său, în toate acţiunile sale şi în toate in- 

stituţiile, față de tratatele cu alte state, față de drepturile par- 
ticulare din ţara sa ; pe acestea le-a subordonat scopului general 
în sine şi pentru sine. După ce apoi, mai tîrziu, aceasta devine 
obicei şi regulă, principii următori nu mai sînt numiţi filozofi, 
cu toate că prezent este acelaşi principiu, şi guvernarea, în- 
deosebi instituţiile, sînt clădite pe el. : 

Reiese din toate acestea că atunci cînd spune Platon că 
trebuie să guverneze filozofii, el se gîndeşte la determinarea în- 
tregii situaţii prin principii generale. Acest lucru este în măsură 
mult mai mare înfăptuit în statele moderne [decît a fost în 
cele antice]; bazele statelor moderne sînt în mod esenţial prin- 
cipii generale, adică nu tocmai ale tuturor statelor, însă totuşi 
ale celor mai multe. Unele dintre ele au urcat deja pe această 
treaptă, altele luptă să o urce; dar este în general recunoscut 
faptul că astfel de principii trebuie să constituie substanţialul 
administraţiei, al guvernării. Aşadar pretenţia lui Platon, în 
mod obiectiv, este satisfăcută. Ceea ce numim n oi filozofie, 
mişcarea înăuntrul gîndurilor pure, se referă la formă, care este 
ceva specific ; însă nu ţine exclusiv de această formă faptul 
că într-un stat oarecare generalul, libertatea, dreptul nu au de- 
venit principiu de conducere. 

În Republica, Platon vorbește mai departe, recurgînd la 
o imagine, la un fel de mit, despre deosebirea ce există între 
cultura filozofică şi lipsa de filozofie ; avem aici o comparație 
amplă, care e demnă de remarcat şi este strălucită. Reprezen- 
tarea de care face uz Platon este următoarea : ,,Să ne închipuim 
o locuinţă subterană ca o cavernă, avînd o intrare lungă, des- 
chisă spre lumină” şi prin care străbate în peşteră o lumină slabă. 
„Locuitorii peşterii sînt legaţi strîns cu lanțuri și au gîtul tea- 
păn, încît nu sînt în stare să vadă decît peretele din fund al 
cavernei. Departe în spatele lor şi la oarecare înălțime arde o 
torță ; între acest foc şi prizonieri se află sus un drum și de:a 
lungul lui un zid scund. Iar în dosul acestui zid, „spre lumină”, 
se află alți „oameni, care” nu depăşesc ei înşişi înălțimea zidului, 
dar care „poartă şi ridică deasupra zidului întocmai ca păpu- 
şile la teatrul de păpuși, tot felul de chipuri, de statui de oameni 
şi de animale, le fac să se mişte şi cînd vorbesc între ei, cînd tac, 
încît captivii înlănțuiţi nu pot vedea decît umbrele acestor fi- 
guri proiectate pe zidul din fața lor. Aceste umbre” care, în- 
toarse într-un fel sau în altul, apar altfel, „ei le-ar lua drept 
ființele adevărate”, — dar pe acestea ei nu le pot vedea; „iar 
ceea ce vorbesc între ei oamenii de după zid care plimbă figurile 

captivii le aud redate prin ecoul peşterii, închipuindu-şi că sînt 
vorbele acestor umbre. Acum, dacă s-ar întîmpla ca unul dintre 
captivi să se libereze de lanţurile lui şi să fie silit să-şi întoarcă 
capul, încît să vadă acum chiar lucrurile, ar crede că ceea ce 
vede acum sînt visuri lipsite de consistență și că acele umbre 
a Sint adevărul. Iar dacă cineva i-ar scoate chiar din peşteră 
” şi i-ar duce la lumina zilei, ei ar fi orbiți de aceasta și n-ar vedea 
nimic şi l-ar urî pe cel ce i- a scos la lumină”, ca pe unul care i-a 
privat de adevărul lor şi în schimb nu „le-a cauzat” decît „,du- 
rere și prejudiciu”*. 

Platon vorbeşte cu energie, cu toată mîndria ştiinţei — 
nimic nu se găsește la el din aşa-numita modestie a științei 
acesteia faţă de alte ştiinţe şi nici din modestia omului față de 
Dumnezeu —, cu toată conştiinţa despre cît de aproape se află 
de Dumnezeu şi cît de una cu Dumnezeu este rațiunea ome- 
nească. Suportăm acest lucru cînd îl citimla Platon, la un antic, 
ca pe ceva ce nu mai ţine de zilele noastre. 


a. Acest mit are legătură cu felul specific de a vedea al 
filozofiei platonice : şi anume cu această determinaţie a deo- 
sebirii dintre lumea sensibilă şi a felului cum se produc reprezen- 
tările oamenilor, pe de o parte, şi conştiinţa suprasensibilului, 
a ideii, pe de altă parte. Despre aceasta trebuie să vorbim acum 
mai amănunţit, adică despre natura cunoaşterii, 
despre idei în general, despre însăşi filozofia platonică. Fi- 
lozofia este pentru Platon ştiinţa a ceea ce este în sine general. 
Acest lucru el îl exprimă, prin opoziţie cu singularul, ca o ştiinţă 
din „,idei”, revenind mereu și întorcîndu-se asupra acestei afir- 
maţii. 

Mai precis, Platon a definit pe filozofi ca pe unii „care 
sînt dornici să vadă adevărul; aceasta e drept, — însă cum 
explici acest lucru? — Socrate: Eu nu spun acest lucru 
oricui ; însă tu vei fi de acord cu mine în această privință. — 
În ce privință? — De acord cu faptul că, deoarece ceea ce e just 
este opus nejustului, just şi nejust sînt două lucruri distincte. 
— De ce nu? — Tot astfel frumosul este opus urîtului, binele 
răului, precum și orice alt el8o față de alt eldoc, fiecare 
dintre acestea însă este pentru sine unu ; dar în raporturile lor cu 

1% acţiunile sau cu corpurile și în opoziţia lor una față de alta, 
fiecare apare (pavratâueva) ca mai multe. — Ai dreptate. — 
Eu fac deosebire, prin urmare, pe de o parte, între cei dornici 


* De Republica, VII, pp. 514—516 (pp. 326—328). 

să vadă, care au dragoste de arte şi se mărginesc la practică, 
şi, pe de altă parte, cei despre care este vorba şi care singuri 
sînt numiţi cu bună dreptate filozofi. — Cum faci această dis- 
tingere? — Cei care privesc şi ascultă cu plăcere (prAoGeauoveg 
xal paxo) iubesc vocile frumoase, culorile şi figurile fru- 
moase, şi tot ce conţine aşa ceva ; dar însăși natura frumosului, 
gîndirea lor este incapabilă s-o vadă și s-o iubească. — Așa 
este. — Nu sînt oare rari oamenii care pot să se înalțe pînă la 
frumosul însuși şi să-l contemple pentru sine (x0 a576)? — 
Desigur. — Crezi tu că-şi trăieşte viaţa în stare de veghe sau 
şi-o petrece în stare de visare cel ce recunoaşte lucrurile frumoase“ 
sau acţiunile juste, „dar nu cunoaşte frumuseţea însăşi” şi 
dreptatea „şi nu le ia (voultov) drept ceea ce sînt, nici nu este 
în stare să-l urmeze pe cel ce ar vrea să-l conducă la cunoașterea 
(%wwow gînd) acestora”. Așa sînt cei ce nu sînt filozofi, ei se 
aseamănă cu cei ce visează. „la aminte, ce înseamnă a visa? 
A visa, nu este oare a lua, în somn sau chiar în stare de veghe, 
ceea ce e doar asemănător unui lucru” frumosului sau dreptului, 
„drept lucrul însuşi ? — Fără îndoială, aș spune despre un astfel 
de om că visează. — Așadar, în stare de veghe este acela care, 
dimpotrivă, crede că frumosul însuşi” sau ceea ce este just 
„„e ceea ce există în sine, acela care ştie să facă deosebire între 
frumosul în sine şi ceea ce participă la el (perexovra) şi nu le 
amestecă unul cu altul”*. 

Să ne oprim mai întîi la termenul „idee”. „Cînd Platon 
vorbea de «entitate masă » ( Tischheit), şi de «entitate pahar » 
(Beckerheit) (rparetârnra xal xvad6rnra), Diogene cinicul i-a 
zis : Fără îndoială, văd o masă și un pahar, dar nu văd centi- 
tatea masă » şi «entitatea pahar ». Adevărat, riposta Platon, 
căci ochi cu care să vezi (Gewpeira) masa şi paharul ai, desigur, 
dar ceea ce ne face să vedem «entitatea masă » şi «entitatea 
pahar », adică spirit, nu ai (voðv odx Eyeic)"*, 

Ceea, ce începuse Socrate a împlinit Platon. Platon re- 
cunoaşte numai universalul, ideea, binele ca posedînd esenţă 
(fiinţă). Prin expunerea ideilor sale, Platon ne-a deschis lumea 
inteligibilă (die Intellektualwelt). Aceasta nu este dincolo de 
realitate, în cer, într-un alt loc ci, ea este lume reală; ca și la 
Leucip, ceea ce este de natură ideală este apropiat de realitate, 
nu e metafizic. Dar numai ceea ce e în sine şi pentru sine uni- 


* De Republica, V, p. 475—476 (p. 265—266). 
** Diog. Laertios, VI, $ 53; cf. Platon, De Republica, VI, p. 508 (p. 319). 

versal are fiinţă în lume. Esenţa ideilor este convingerea că 
ceea ce e adevărat nu este existentul sensibil, ci numai univer- 
salul determinat în sine; lumea inteligibilă este adevărul, e 
ceea ce este demn să fie cunoscut, e în general ceea ce e veşnic, 
divin în sine şi pentru sine. Diferenţele nu ţin de ființă, ci sînt 
numai trecătoare. Absolutul lui Platon, ca fiind în sine Unul 
şi identicul cu sine, este concret în sine ; el este mişcare, reîn- 
toarcere în sine însuşi şi veşnică rămînere la sine. Iubirea ideilor 
este ceea ce Platon numește entuziasm. 

În această determinare a filozofiei vedem deja, în general, 
îndată ce sînt atît de mult discutatele idei platonice. Ideea nu 
este altceva decît universalul ; și vedem că universalul nu este 
considerat ca universal formal, la care lucrurile numai ar par- 
ticipa, nici (cum ne exprimăm noi) numai calitate a lucrurilor, 
ci acest universal este luat ca ceea ce este în şi pentru sine însuși, 
ca fiind esența, ca ceea ce are numai ființă, ceea ce are numai 
adevăr. Neînţelegerea ideilor platonice merge în două direcţii : 
una dintre acestea este aceea a gîndirii formale, care consi- 
deră numai sensibilul ca realitate. Pentru acest fel de repre- 
zentare nu există altă fiinţă decît cea sensibilă sau cea repre- 
zentată senzorial. Or, cînd Platon vorbește de universal ca 
esenţă, ceea ce izbeşte este «) că universalul ne este prezent 
înainte numai ca însușire, P) că Platon însă consideră acest univer- 
sal şi ca substanță, ca esenţă în el însuși — gîndirea formală 
ia umbre drept adevăr (sensibilul) — ; şi atunci «) acest uni- 
versal nu este nici însuşire, nici B) simplul gînd care este în noi, 
în intelectul nostru, ci e y) ceea-ce-e st e, substanță în afara 
noastră. Cînd Platon apoi întrebuinţează expresia potrivit 
căreia lucrurile sensibile ar fi asemănătoare cu ceea ce este 
în şi pentru sine sau expresia: ideea este model, prototip, 
aceste idei devin un fel de lucruri care există ca imagini într-un 
alt intelect, într-o rațiune transcendentă, foarte îndepărtată 
de noi, ele sînt asemenea modelului artistului după care acesta 
prelucreză o materie dată și pe care el îl imprimă în aceasta ; 
ele sînt rupte de realitatea obiectivă, sensibilă, considerată drept 
adevărată, ca şi de realitatea conştiinţei individuale. Ele nu 
sînt : «) desigur, chiar lucruri, situate undeva în altă parte, 
lucruri pe care numai nu le vedem, ci lucruri reprezentate, 
imagini ; f) acel ceva ale cărui reprezentări originare ele sînt, 
subiectul lor, este situat în afara conştiinţei, el însuşi este 
reprezentat numai ca un altceva al conştiinţei. 

A doua neînțelegere ce domneşte cu privire laidei 
se produce atunci cînd ideea nu este situată în afara conş- 
tiinţei noastre, ci e considerată ca ideal al rațiunii noastre 
fie ca ideal necesar al raţiunii noastre, dar ale cărei creaţii 
sînt lipsite de realitate, fie ca ceva ce nu poate fi atins. După 
cum adineauri acel ,„,dincolo” era o reprezentare transcendentă, 
tot astfel aici rațiunea noastră este concepută ca un astfel de 
„„dincolo” al realităţii. Chiar dacă ideile sînt considerate în 
sensul că ele ar fi în noi forme ale realităţii, ar fi intuiţii, avem 
iarăşi de-a face cu o neînțelegere, atribuindu-li-se natură es- 
tetică ; încît ele sînt determinate ca intuiţii intelectuale care 
trebuie să ni se dea nemijlocit şi care aparţin fie unui geniu 
norocos, fie unei stări de încîntare şi de însufleţire : închipuiri 
ale imaginației. Numai că nu acesta este sensul atribuit idei- 
lor de Platon și nu acesta este adevărul. Ideile nu sînt nemij- 
locit în conştiinţă, ci ele sînt în cunoaştere. Ele sînt intuiţii 
sau nemijlocite numai întrucît sînt cunoaşterea rezumată în 
forma ei simplă, ca rezultat; adică intuiţia nemijlocită este 
numai momentul simplităţii lor. De aceea nu le avem, ci 
ele sînt produse în spirit de cunoaștere. Entuziasmul este prima 
creaţie a lor, lipsită de formă, însă numai cunoașterea le aduce 
la lumina zilei în formă raţională, elaborată. Dar ele sînt în 
egală măsură şi reale; ele sînt şi numai ele sînt fiinţa. 

Din această cauză Platon deosebeşte în primul rînd şti- 
ința, cunoaşterea a ceea ce este cu adevărat, de opinie. „O 
astfel de gîndire (vory), ca gîndire a unuia care cunoaște, 
o putem numi cu bună dreptate cunoaștere (yvwunv); cea- 
laltă o numim însă opinie (56£«). Cunoașterea se îndreaptă 
spre ceea ce este; opinia îi este opusă, dar îi este opusă 
astfel încît conţinutul ei nu e neântul (aceasta ar fi neștiinţă), 
opinia se referă la ceva. Opinia este mijlocia dintre neştiinţă 
şi ştiinţă, conținutul ei este un amestec al ființei cu neființa.. 
Obiectele sensibile, obiectul opiniei, singularul, numai parti- 
cipă la frumos, la bine, la ceea ce este just, la universal; dar 
obiectul acesta este tot astfel şi urît, rău, nedrept etc. 
Dublul este și jumătate. Singularul nu e numai mare sau numai 
mic, ușor sau greu, nu e numai unul dintre aceşti opuși ; ci fiecare 
singular este atît unul cît şi celălalt. Un astfel de amestec de 
fiinţă şi neființă este singularul, obiect al opiniei” * ; un ames- 
tec în care contrariile nu s-au rezolvat în universal. Aceasta 


* De Republica, V, pp. 476—479 (pp. 266—272). 


201 


202 


488 ISTORIA FILOZOFIEI ELENE /.1ll 


este ideea speculativă a cunoaşterii. De opinie ţine modul 
conștiinței noastre obişnuite. 

b. Raportarea cunoașterii ca univer- 
sal la conştiinţa individuală. Înainte dea ne 
îndrepta spre considerarea și mai amănunţită a conţinutului 
(a obiectului) cunoaşterii (a ceea ce este în sine), trebuie să 
examinăm mai de aproape modul subiectiv al ei (cum există 
cunoaşterea sau ştiinţa ca atare, după Platon, adică cum există 
ea în conştiinţă), şi apoi să cercetăm modul în care există 
acest conținut sau în care apare el în reprezentare, ca suflet ; să 
examinăm cunoașterea universală (generală) ca cunoaştere indi- 
viduală, aparținînd reprezentării. Şi tocmai aici are loc ames- 
tecul reprezentării cu conceptul. 

a. Izvorul prin mijlocirea căruia devenim conștienți de 
ceea, ce e divin este la Platon acelaşi care e și la Socrate. Însuşi 
spiritul omului este izvorul acesta ; el conţine în sine esenţialul 
însuşi. Pentru a cunoaște divinul, trebuie să-l scoatem din 
noi înșine la lumina conștiinței. Platon spune mai departe că 
educarea în vederea acestei cunoașteri nu este învăţare ca atare, 
ci baza ei este imanentă spiritului, sufletului omului, încît 
ceea ce cunoaşte omul în felul acesta el şi-l dezvoltă din el 
însuși. Această concepţie am notat-o deja cînd a fost vorba de 
Socrate. Discutarea acestui mod de cunoaştere a apărut la 
socratici în general, în forma întrebării : oare poate fi învățată, 
virtutea? Şi apoi, în legătură cu Protagora, cu sofiştii : dacă 
senzația este adevărul ? Ceea ce are apoi cea mai strînsă legă- 
tură cu conţinutul ştiinţei, precum și cu distingerea ei de 
opinie. Ceea ce ni se pare că învăţăm, nu este altceva decît 

so„reamintire. Acesta este un obiect asupra căruia Platon 
revine deseori ; problema aceasta o tratează el cu deosebire 
în Menon. Cu privire la învăţare în general, Platon afirmă în 
Menon că, propriu-zis, nimic nu se poate învăţa, ci învățarea 
este, mai degrabă, numai reamintire a ceea ce posedăm, a 
ceea ce ştim, reamintire a cărei suscitare (cauză) nu este decît 
încurcătura în care e adusă conștiința *. 

Sau Platon dă îndată acestei probleme o .semnificație 
speculativă, în care e vorba despre esența cunoașterii, şi nu 
despre felul empiric de a vedea procesul câștigării cunoştinţelor. 
Și anume învăţarea, potrivit reprezentării nemijlocite pe care 
o avem despre ea, exprimă receptarea a ceva străin în conștiința 


* Menon, p. 84 (pp. 355—356). 

gînditoare : un fel de legătură mecanică şi de umplere a unni 
spațiu gol cu lucruri care sînt străine acestui spațiu însuşi şi 
sînt indiferente față de el. Un atare raport exterior de adăugare, 
în care sufletul se înfăţişează ca tabula rasa (ca în ceea ce e 
viu : adaos de particule), nu se potriveşte cu natura spiritului 
(este mort), cu natura subiectivităţii, care este unitate, ființare 
şi rămînere la sine (Beisichsein). Platon însă înfăţişează adevă- 
rata natură a conștiinței, anume că ea este spirit, că ea este în 
sine însăşi aceea ce devine pentru ea obiect, adică ceea ce 
devine ea pentru ea (was es für es wird). Acesta este conceptul 
adevăratului universal în mişcarea lui; generalul, genul, este 
el însuşi propria sa devenire. El este devenire pentru sine a 
ceea ce el este în sine însuşi ; ceea ce el devine, el este deja mai 
dinainte ; el este începutul mişcării sale, în cursul căreia el 
nu iese din sine. Spiritul este genul absolut ; tot ce este pentru 
el este el în sine însuşi (es ist nichts für ihn, was er nicht an sich 
selbst ist), mişcarea lui e numai reîntoarcere constantă în el însuşi. 
Așadar, învăţarea este această mişcare prin care nu se intro- 
duce nimic străin în spirit, ci prin care numai propria lui esenţă 
devine pentru el, adică mişcarea prin care el devine conştient 
de esenţa sa. (Ceea ce n-a învățat încă este sufletul, conştiinţa, 
reprezentată ca fiinţă naturală.) Ceea ce trezeşte spiritul la 
ştiinţă este aparența şi zdruncinarea aparenței potrivit căreia 
esența lui îi apare ca altceva, ca negativul lui însuşi: mod de 
apariţie care contrazice esența sa, deoarece el are sau este 
certitudinea interioară de a fi întreaga realitate. Întrucît 
suprimă această aparenţă a alterităţii, spiritul înțelege ceea 
ce e obiectiv, adică în obiect îşi dă sieşi în chip nemijlocit această 
conștiință de sine, ajungînd astfel la ştiinţă. Reprezentări despre 
lucruri ne vin totuşi din afară, fără îndoială de la lucruri 
singulare, temporare, trecătoare; nu ne vine însă din afară 
generalul, nu ne vin gînduri. Adevărul îşi are rădăcina în spiritul 
însuși şi aparţine naturii lui; prin aceasta este apoi repudiată 
orice autoritate. 

Într-un anumit sens, termenul de „reamintire” este, nepo- 
trivit, şi anume în sensul că el ar indica reproducerea unci 
reprezentări pe care deja am avut-o altădată. Dar „,reamin- 
tire” are şi alt sens, sens pe care ni-l dezvăluie etimologia, 
anume : sensul de a se interioriza, de a intra în sine; acesta 
este sensul adînc al cuvîntului. În acest sens, putem spune că 
cunoaşterea generalului nu este altceva decit o reamintire, 
o intrare în sine ; se poate spune că din ceea ce se prezintă mai 

întîi în chip exterior şi este determinat ca diversitate noi facem 
ceva interior, ceva general prin faptul că intrăm în noi înşine, 
prin faptul că în felul acesta devenim conştienţi de interiorul 
nostru. Totuşi, nu se poate nega că la Platon termenul de 
„reamintire” are adesea o semnificaţie empirică, adică primul 
sens menţionat mai sus. 

Acest concept veritabil, potrivit căruia conștiința în sine 
însăşi este aşa cum a fost arătată adineauri. Platon îl expune, 
în parte, în modul reprezentării şi mitic. Am amintit deja că 
el numește învăţarea o reamintire. Că învățarea este reamintire, 
Platon o arată în Menon în legătură cu un sclav care nu primise 

2% nici o instrucţie. Socrate îi pune acestuia întrebări și îl lasă 
să răspundă după părerea lui proprie, fără să-l înveţe ceva sau 
să afirme ceva drept adevărat. În felul acesta, Socrate îl face 
în cele din urmă pe sclav să enunțe o propoziție geometrică 
privitoare la raportul diametrului unui pătrat faţă de latura 
acestuia. Sclavul face să nască știința numai din sine însuşi, 
încît pare că el numai își reamintește ceva ce ştiuse deja, dar 
uitase. Or, dacă Platon numește aici această ivire a ştiinţei 
din conştiinţă reamintire, se introduce prin aceasta aici deter- 
minaţia potrivit căreia această ştiinţă a existat deja odată 
în chip real în această conștiință, cu alte cuvinte că conştiinţa 
individuală posedă nu numai în sine, conform esenței sale, 
conţinutul ştiinţei, ci ea îl posedase deja ca această conștiință 
individuală şi nu ca generală *. Însă acest moment al singula- 
rității aparţine numai reprezentării, omul acesta este generalul 
sensibil, deoarece reamintirea se referă la acesta, ca un acesta 
sensibil, nu ca general. ,,Reamintirea” aparține reprezentării, 
ea nu este gînd. Din această cauză, esenţa apariției ştiinţei este 
aici amestecată cu ceea ce e singular, cu reprezentarea. Aici 
cunoașterea se înfăţişează în forma sufletului socotit ca esență 
fiinţînd în sine, ca unul, în timp ce sufletul este numai moment 
al spiritului. Şi Platon trece aici în domeniul miticului (toate 
acestea el le dezvoltă mai departe mitic), trece la o reprezentare 
al cărei conţinut nu mai are semnificaţia pură a generalului, ci 
pe aceea a singularului. 

În consecință, Platon înfățișează acea ființă-în-sine a spiri- 
tului în forma unei ființări-mai-înainte în timp ; aşadar, adevărul 
trebuie să fi existat pentru noi deja într-o altă epocă. Dar 
trebuie observat în acelaşi timp că Platon nu înfățișează această 

concepţie ca pe o doctrină filozofică, ci o prezintă în forma unei 
legende (mit), „pe care a primit-o de la niște preoţi şi preotese, 
care se pricep în cele divine. Lucruri asemănătoare povestea 
şi Pindar şi alți bărbaţi divini. — După aceste legende 
sufletul omului ar fi nemuritor, şi el încetează acum de a mai 
fi — ceea ce se numește a muri — şi vine iarăşi în viață 
{TAA virveodat), însă nicidecum nu piere. Deci, dacă sufletul 
este nemuritor şi reapare mereu“ (metempsihoză) „Şi dacă 
el a văzut şi ce este aici, precum şi ce este în Hades” — în incon- 
ştient, — „așadar totul, nu mai are loc nici o învăţare, ci sufletul 
doar îşi reaminteşte ceea ce ştie deja, doar ceea ce el contemplase 
odinioarăi* *. Toate acestea fac aluziela Egipt. Oamenii se opresc 
la determinaţia sensibilă, şi spun că Platon a stabilit, a admis 
acest lucru. Platon n-a stabilit nimic în această privință. Aceste 
lucruri nu aparțin nicidecum filozofiei şi, în mod categoric, 
nici filozofiei lui Platon ; ulterior aceasta va fi şi mai valabil 
referitor la Dumnezeu. 

B. În Pedru acest mit este elaborat mai departe şi în 
chip mai strălucit. El dă tocmai acest sens comun cuvîntului 
„„reamintire”, şi anume că spiritul omului a văzut într-o epocă 
anterioară tot ce se dezvoltă în conștiința sa ca adevăr, ca 
fiinţînd-în-sine-şi-pentru-sine. Este o străduinţă principală la 
Platon aceea de a arăta că spiritul, sufletul, gîndirea este în 
sine-şi-pentru-sine ; încît apoiaceastă determinaţie primeşte 
forma în care rezidă afirmaţia că ştiinţa nu se învaţă, ci constă 
numai în reamintirea a ceea ce există în spirit, în suflet ca atare. 
Afirmația că sufletul este cel ce gîndeşte și că gîndirea este 
liberă pentru sine are la cei vechi, dar mai ales în reprezentarea 
platonică, legătură nemijlocită cu ceea ce numim noi nemu- 
rirea sufletului. În Fedru vorbeşte despre aceasta 
„„spre a arăta că Eros este o nebunie divină, fiindu-ne dat spre 


cea mai mare fericire a noastră”. Nebunia aceasta este un 207 


entuziasm îndreptat aici cu putere atotstăpînitoare spre idee : 
este conştiinţa, ştiinţa a ceea ce e de natură ideală, nu este 
intuire, nu e entuziasm al inimii, al sentimentului. Platon 
spune că „el trebuie să descifreze natura sufletului divin şi 
uman, pentru a-l arăta pe Eros... — Primul lucru este că 
sufletul e nemuritor, fiindcă ceea ce se mişcă el însuşi pe sine este 
nemuritor, netrecător ; iar ceea ce îşi primeşte mişcarea de la 
altceva este trecător. Ceea ce se mişcă el însuşi pe sine este 

principiu, deoarece el își are originea şi începutul în el însuși 
și nu de la altul; și tot atît de puţin poate el înceta să se mişte 
fiindcă încetează să se miște numai ceea ce își are mişcarea de 
la altul” *. Aşadar, Platon dezvoltă în primul rînd conceptul 
simplu al sufletului, ca fiind ceea ce se mişcă el însuși pe sine, 
şi care este deci moment al spiritului. Viaţa propriu-zisă a 
spiritului în sine şi pentru sine este conștiința caracterului 
absolut şi a libertăţii eului însuși. Ceea ce e nemuritor nu este 
supus schimbării. 

Cînd vorbim de nemurirea sufletului, avem adesea, de 
obicei reprezentarea că sufletul este în fața noastră ca un lucru 
fizic care are însușiri, un lucru posedînd tot felul de însuşiri, 
un lucru care se schimbă ; iar însuşirile independent de el. Prin- 
tre acestea este şi gîndirea ; astfel, gîndirea este determinată 
ca lucru, ca şi cînd ea ar putea pieri, înceta. Aceasta este orien- 
tarea reprezentării cînd e vorba de această problemă. La Platon 
nemurirea sufletului are nemijlocită legătură cu afirmaţia că 
sufletul este ceea ce gîndeşte; aşa încît gîndirea nu este o 
însuşire a sufletului. Noi credem că sufletul poate exista, poate 
subzista fără a avea imagini, fără a avea gîndire etc.; 
iar natura nepieritoare a sufletului este deci considerată ca 
natură nepieritoare a unui lucru, a unui lucru reprezentat 
astfel ca ceva existent. Dimpotrivă, la Platon determinaţia 
nemuririi sufletului are o mare importanță, întrucît gîndirea 
nu este însușirea sufletului, ci e substanţa lui, încît sufletul 
este însăși gîndirea. Este ca şi la corp : corpul este greu, această 
greutate este substanţa lui ; greutatea nu e calitate, faptul că 
corpul se datorește numai faptului că el e greu. Dacă îi luăm 
greutatea, corpul nu mai există ; dacă îi luăm gîndirea, sufletul 
nu mai există. — Or, gîndirea este activitatea generalului; 
însă generalul nu există ca un ce abstract, el este reflectare-a- 
sa-în-sine însuși, identificare, egalare-a-sa-cu-sine-însuşi. Lu- 
crul acesta se întîmplă în toate reprezentările. Întrucît gîndirea 
este acest general care se reflectă pe sine în sine, spre a fi în 
sine însuşi la sine însuși, ea este această identitate cu sine; 
aceasta este însă ceea ce e neschimbător, nepieritor. Schimbarea 
înseamnă că ceva devine altceva şi în altceva nu este la sine 
însuși. În schimb, sufletul este autoconservarea în alt ceva; 
de exemplu, în intuiţie sufletul are de-a face cu un alt ceva, cu 
materialul exterior, şi este în acelaşi timp la sine. Astfel, la 


208 


* Fedru, p. 245 (p. 38). 

Platon nemurirea nu are interesul pe care îl are ea la noi sub 
raport religios. La Platon nemurirea are legătură cu natura 
gîndirii, cu libertatea interioară a gîndirii, cu determinaţia 
care constituie temeiul a ceea ce este excelent în filozofia pla- 
tonică, cu acel teren suprasensibil, cu conştiinţa pe care Platon 
a întemeiat-o. Așadar, primul lucru este că sufletul e nemuritor. 


„A expune ideea sufletului”, continuă Platon, „este a 
întreprinde o cercetare lungă şi divină ; dar printr-o comparație 
ea poate fi exprimată în mod omenesc şi mai uşor”. Aici urmează 
mitul (alegoria) care totuși se desfăşoară cam confuz și incon- 
secvent. Platon spune : ,, Sufletul se aseamănă cu forţa reunită 
a unui car cu vizitiul lui”. Această imagine nu ne place. „Caii”? 
(impulsurile) „zeilor şi vizitiii lor sînt egal de buni şi de viață 
bună. Dar esenţa noastră dominantă” (vizitiul) „,mînuieşte 
mai întîi hăţurile ; însă unul dintre cai este frumos şi bun şi 
de rasă aleasă, iar celălalt, dimpotrivă, este tocmai contrariul 
acestuia şi este aşa şi în ce priveşte originea. Prin aceasta 
mînatul lor devine greu, anevoios. Pentru ce sînt ei socotiți, 
deși vii, unul ca ființă muritoare, celălalt ca ființă nemuritoare, 
iată ce trebuie să încercăm să explicăm. Fiece suflet se îngri- 
jegte (Emiwueheira) de o natură neînsuflețită şi străbate tot 
cerul, trecînd dintr-o idee (gen, el3oc) în alta. Cînd acest 
suflet este perfect şi într-aripat el se ţine în înălțimi” (uere- 
«wponopet, are gînduri sublime) „Şi guvernează (Boxe) lumea 
întreagă. Dar cînd acestui suflet i-au căzut aripile, el este purtat 
prin aer și cade pînă ce dă peste ceva solid (oTtepeoŭ), el 
se îmbracă cu un corp terestru care se mişcă sub impulsul forței 
sufletului. Acest întreg se numeşte animal viu (Z&ov), îmbi- 
nare a unui suflet cu un corp, și poartă denumirea de muritor” *. 
Astfel, avem de o parte sufletul ca gîndire, avem fiinţa-în-sine- 
şi-pentru-sine ; iar de cealaltă parte avem legătura cu o materie. 
Această trecere de la gîndire la corporalitate este foarte dificilă 
şi ea este prea greu de priceput pentru antici; mai mult despre 
aceasta vom găsi la Aristotel. Din cele spuse s-ar putea astfel 
deduce temeiul reprezentării care ne este oferită despre filo- 
zofema lui Platon, şi anume că sufletul pentru sine a existat 
deja înainte de viaţa prezentă, că apoi el cade în materie, se 
uneşte cu ea, se pătează cu ea şi că destinaţia lui este aceea de 
a părăsi din nou materia. Faptul că spiritualul se realizează 
pe sine din sine însuşi, ia trup, această legătură, este un punct 


* Fedru, p. 246 (pp. 39—40). 

nediscutat în toată profunzimea lui de către cei vechi. Ei au 
două entități abstracte: sufletul şi materia, iar legătura 
lor este exprimată numai în forma unei căderi a sufletului. 

„Iar cât priveşte ceea ce este nemuritor, continuă Platon, 
dacă nu-l înțelegem pe baza unei gîndiri cunoscătoare (0Y8” 
¿E Evdc A6Yyov eXoytoutvov), ci conform reprezentării (rădrrouev), 
dacă, fără a-l înţelege şi a-l pricepe îndeajuns, spunem Dum- 
nezeu, noi ne reprezentăm viața nemuritoare a lui ca avînd un 
corp şi un suflet, dar pentru vecie unite unul cu altul (ròv dei Xp6- 
vov ovurepvu6ra)”* ; un corp şi un suflet care sînt în sine și pentru 
sine de-a pururi una și nu sînt reunite în chip exterior. (Corp şi 
suflet sînt ambele nişte abstracia, viaţa însă este unitatea am- 
belor, iar Dumnezeu este exprimat ca esenţă a reprezentării ; 
natura lui este aceea de a avea suflet şi corp neseparate, într-o 
singură unitate ; dar aceasta este rațiunea, a cărei formă — su- 
fetul — şi al cărei conţinut sînt nedespărţite, sînt una în ele 
însele.) Aceasta este o definiție mare a lui Dumnezeu, o mare 
idee, care, de altfel, nu este altceva decît definiţia timpurilor 
moderne : identitatea obiectivităţii şi subiectivităţii, insepara- 
bilitatea a ceea ce e de natură ideală și a ceea ce e real, a 
sufletului şi a corpului. Ceea ce e muritor, finit, este determinat 
de Platon în mod just ca pe ceva a cărui existenţă, a cărui 
realitate nu e absolut adecvată ideii sau, mai precis: su- 
biectivităţii. 

Platon relatează apoi, mai departe, cum se petrec lucrurile 
în viaţa fiinţei divine (descrie spectacolul pe care-l are în fața 
sa sufletul) şi ,,cum se produce căderea aripilor sufletului. Carele 
zeilor înaintează în ordine ; comandantul oștilor cerești, Jupiter, 
conduce rîndurile, înaintînd pe carul său înaripat. După el 
vine oastea celorlalți zei şi zeițe, împărţită în unsprezece co- 
horte ; şi zeii, îndeplinindu-și fiecare sarcina ce-i revine, oferă 
privitorului cele mai măreţe şi încîntătoare spectacole. Sub- 
stanţa sufletului, lipsită de culoare, de formă şi fiind impalpa- 
bilă, are nevoie numai de gîndire ca spectatoare ; şi astfel ia 
naştere aici pentru suflet știința adevărată. Aici el vede ceea 
ce este (Tò Öv); şi trăiește contemplînd adevărul, în timp 
ce urmează linia care se reîntoarce în sine a cercului” 
(ideilor). „În această rotire” (a zeilor) „contemplă sufletul 
dreptatea, cumpătarea (owppoovvn) și ştiinţa, dar nu ştiinţa 
a ceea ce numim lucruri, ci ştiinţa a ceea ce este într-adevăr, 

ceea ce este în sine șipentru sine însuşi (Tò övræç dv). Toate 
acestea sînt însă prezentate ca deja întimplate. „Cînd su- 
fletul se reîntoarce de la acest spectacol, vizitiul conduce 
caii la iesle, îi hrăneşte cu ambrozie şi-i adapă cu nectar. Aceasta 
este viaţa zeilor. Însă alte suflete, din cauza greșelilor vizi- 
tiului ori din cauza cailor, cad în vîrtej, părăsesc acele regiuni 
cerești, încetează de a mai vedea adevărul şi, hrănindu-se cu 
alimentele opiniei, cad pe pămînt, unde fiecare dintre ele 
ocupă o stare mai înaltă ori mai neînsemnată, după cum a văzut 
mai mult ori a văzut mai puţin [înainte de a cădea pe pămînt]. 
Dar în această stare sufletul păstrează amintirea celor văzute 
şi cînd observă ceva ce este frumos, just ete. se umple de entu- 
ziasm. Aripilor lui le revine puterea, iar el îşi aduce aminte de 
starea sa de odinioară, stare în care nu contempla însă numai 
ceva ce este frumos, just etc., ci însăşi frumuseţea și dreptatea” *. 
Prin urmare, viața zeilor este potrivită pentru suflet ; contem- 
plarea frumosului singular îi aminteşte generalul. În acest fel 
de exprimare este conţinut gîndul că în suflet, ca ceva-ce-este- 
în-gsine-şi-pentru-sine, rezidă ideea frumosului, a binelui, a 
justului, ca idee a ceea ce este-în-sine-șşi-pentru-sine, a gene- 
ralului în. sine şi pentru sine. Aceasta constituie temeiul, baza 
generală a reprezentării platonice. 

Aici vedem în ce sens vorbește Platon despre știință ca 
fiind reamintire. El spune explicit că a vorbit numai în pilde 
şi asemănări şi nu a vorbit în sensul pe care teologii l-au luat 
literal, întrebînd dacă sufletul a preexistat înainte de naşterea 
sa, ba întrebîndu-se chiar și unde a preexistat ? Nu se poate 
nicidecum susține despre Platon că al ar fi avut o astfel de cre- 
dinţă, o astfel de părere. La el nu e nici vorbă de așa ceva în sen- 
sul în care este vorba la teologi ; nici vorbă de cădere dintr-o stare 
perfectă, nici vorbă de părerea că omul trebuie să considere 
viaţa aceasta ca pe o închisoare, ci Platon este conștient că 
aceasta este numai o reprezentare simbolică. Ceea ce proclamă 
el ca adevăr este faptul că conștiința în ea însăşi este, în rațiune, 
esenţa şi viața divină, e faptul că omul contemplă şi cunoaşte 
în gîndul pur această esență, tocmai cunoaşterea aceasta însăşi 
fiind această ședere şi mişcare cerească. 

Mai precis apoi apare cunoașterea în forma ei ca suflet acolo 
unde este vorba de nemurirea acestuia. În Fedon Platon a 
dezvoltat mai departe aceste reprezentări despre nemurire: 
sufletului. Ceea ce în Fedru este precis separat, ca mit şi ca 


* Fedru, pp. 246—251 (pp. 40—50). 

adevăr, şi se şi înfăţişează astfel, apare totuși mai puţin distinct 
în Fedon, celebrul dialog în care Platon îl pune pe Socrate să 
vorbească despre nemurirea sufletului. Faptul că Platon a 
legat această cercetare de povestirea morţii lui Socrate a apărut 
în toate timpurile ca demn de admirație. Nimic nu pare mai 
la locul său decît să pui convingerea că există nemurire în gura 
celui ce e pe cale să părăsească viaţa şi să animeze această 
convingere printr-o astfel de scenă, precum şi invers, o astfel 
de moarte printr-o astfel de convingere. Este de observat în 
acelaşi timp că potriveala aceasta trebuie să aibă şi sensul că 
numai muribundului i se cade ca, în loc de ceea ce e general, 
să se ocupe de sine, de această certitudine de sine, de acest 
ins, ca fiind adevărul. Din această cauză găsim aici în cea mai 
mică măsură despărțit modul reprezentării de cel al conceptului ; 
numai că această reprezentare este departe de a se coborî pînă 
la primitivitatea care își reprezintă sufletul ca lucru şi se în- 
treabă, ca pentru, un lucru, de durata şi de subzistenţa lui. 
Şi anume, îl auzim pe Socrate vorbind în sensul că „,năzuinţei 
spre înţelepciune, singura ocupaţie a filozofiei, corpul şi ceea 
ce se referă la el îi este o piedică, fiindcă intuiţia sensibilă nu 
ne arată nimic pur, așa cum este în sine, și ceea ce e adevărat 
este cunoscut prin îndepărtarea sufletului de ceea ce e corporal. 
Deoarece numai dreptatea, frumuseţea și genurile asemănă- 
toare sînt ceea ce este cu adevărat, sînt ceea ce este străin 
de orice schimbare şi de pieire ; şi ele sînt contemplate nu cu 
corpul, ci numai în suflet” *. 

Deja în această separare esenţa sufletului nu este consi- 
derată ca existînd în felul unui lucru, ci ca ceea ce e general. 
Aceasta, în măsură gi mai mare în cele ce urmează, unde Platon 
demonstrează nemurirea. Una dintre ideile principale este aici 
cea pe care am-examinat-o deja şi anume „că sufletul a existat 
înainte de viața aceasta, deoarece învățarea este numai o 
reamintire”” ** ; idee care are sensul că în sine însuşi sufletul 
este deja ceea ce el devine pentru sine. Nu trebuie, să ne gîndim 
la proasta reprezentare despre ideile înăscute, expresie ce im- 
plică o fiinţare naturală a ideilor, ca şi cînd gîndurile ar fi, pe 
de o parte, deja fixate, iar pe de altă parte ar avea o existență 
naturală care nu s-ar produce abia prin mișcarea spiritului. 
Dar Platon demonstrează nemurirea îndeosebi prin faptul „că 


* Phaedo, pp. 65—67 (pp. 18—23). 
** Ibidem, p. 72 (p. 35). 

ceea ce este compus este supus disoluţiei și pieirii, în schimb, 
ceea ce este simplu nu poate fi în nici un chip dizolvat şi dis- 
persat ; or, ceea ce este de-apururi egal cu sine şi e același 
este simplu. Acești simpli, frumosul şi binele, egalul siegi nu 
sînt susceptibili de nici o schimbare, în timp ce oamenii, 
lucrurile etc. în care se găsesc aceste universale sînt ceea ce 
este schimbător şi trebuie să fie receptat de simțuri, universalul 
însă este ceea ce e nesenzorial. Iată de ce sufletul, care se află 
în gînd şi se îndreaptă spre aceasta ca spre ceva înrudit cu el, 
ocupîndu-se de el, trebuie considerat el însuşi ca ceva de natură 
simplă”? *. 

De aici reiese limpede din nou că Platon nu consideră 
simplitatea ca simplitate a unui lucru, ca de exemplu, simpli- 
tatea unei substanțe chimice etc. — ceva ce nu mai poate fi 
prezentat ca diferențiat în sine; nu e vorba de identitatea ab- 
stractă și goală sau de o generalitate abstractă, de simplu ca 
ființă. 


În cele din urmă însă, universalul î însuşi este în forma unei 
ființe. De exemplu, „o armonie pe care o auzim nu este altceva 
decît un ce general, un ce simplu, unitate a unor elemente 
diferite. Această armonie este însă legată de un lucru sensibil 
şi dispare o dată cu acesta, întocmai cum dispare muzica 
flautului o dată cu el” **. Platon arată „că sufletul nu este 
nici o armonie, în modul acesta, deoarece această armonie 
senzorială există numai după lucru, este o urmare a acestuia, 
în timp ce armonia sufletului există în sine şi pentru sine, 
înainte de orice ființă sensibilă. Armonia senzorială are 
diferite grade de acord, armonia sufletului nu are însă diferențe 
cantitative” ***, 

Reiese din cele de mai sus că Platon păstrează esența 
sufletului cu totul în cuprinsul generalului şi nu situează ade- 
vărul şi ființa lui în singularitatea senzorială ; reiese că nemu- 
rirea sufletului nu poate fi luată la el în sensul propriu repre- 
zentării, în sensul în care o luăm noi, şi anume ca lucru singular. 
Cu toate că mai încolo întîlnim mitul despre şederea sufletului 
după moarte pe un alt pămînt decît al nostru, mai strălucit 
şi mai grandios, am văzut mai sus ce trebuie să înțelegem prin 
acel cer. 


* Phaedo, pp. 78—80 (pp. 46—51). 
** Ibidem, pp. 85—86 (pp. 62—63). 
*** Ibidem, pp. 92—94 (pp. 74—80). 


32 — Preiegeri de istorie a filozofiei, vol. I 

y. Acum, cît priveşte educarea şi dăltuirea 
sufletului, problema are legătură cu precedentele consi- 
derații. Însă nu trebuie să considerăm idealismul lui Platon 
ca idealism subiectiv, ca fiind acel idealism rău, aşa cum este 
el reprezentat în timpurile moderne, şi potrivit căruia omul 
n-ar învăța în general nimic, n-ar fi determinat din afară, ci 
toate reprezentările ar fi create de subiect din el însuşi. Se spune 
adesea că idealismul ar afirma că individul îşi creează din sine 
toate reprezentările, pînă şi pe cele mai nemijlocite, că indi- 
vidul instituie totul din sine. Dar această reprezentare este 
neistorică, cu totul falsă. Dacă idealismul este aşa cum îl defi- 
neşte acest mod primitiv de reprezentare, atunci, de fapt, n-a 
existat nici un idealist printre filozofi. Idealismul platonic 
este şi el cu totul îndepărtat de această formă de idealism. 


Acum, cît priveşte în special învățarea, Platon presupune 
că ceea ce este adevăratul universal, ideea, binele, frumosul, 
este în prealabil acasă la sine în spiritul însuși, şi doar se dez- 
voltă din aceasta. În Republica sa (cartea a VII-a), Platon 
vorbeşte, în legătură cu ceea ce am menţionat deja, despre 
natura educaţiei a învățatului. El spune : ‚Trebuie să ştim 
despre ştiinţă şi învăţare (mo.delas) că nu sînt aşa” (nu tre- 
buie să ni le reprezentăm aşa) „cum le înfățișează unii” 
(face aluzie la sofişti) „care vorbesc despre cultivare ca şi cînd 
ştiinţa n-ar fi conținută în suflet, ci ca şi cînd ştiinţa ar fi intro- 
dusă în suflet aşa cum ar fi introdusă vederea în ochi orbi” 
cînd e înlăturată cataracta. — Această reprezentare, potrivit 
căreia ştiinţa ar veni cu totul din afară, se găseşte în epoca 
modernă la filozofi cu totul abstracţi, primitivi şi empirici, 
care au afirmat că tot ce ştie omul despre ceea ce e divin, tot 
ce el consideră ca adevăr, îi vine prin educaţie, prin obişnuință, 
sufletul, spiritul fiind. numai posibilitatea cu totul nedetermi- 
nată. Poziţia extremă este apoi aceea a revelaţiei, în care totul 
este dat din afară. În religia protestantă nu se găseşte această 
reprezentare primitivă, în abstracţia ei; aici ţine în mod esen- 
tial de credință mărturia spiritului ; adică credinţa că spiritul 
individual, subiectiv în sine şi pentru sine, conţine în el însuşi, 
pune şi instituie determinaţia care ajunge la el în forma unui 
ce exterior, a unui ce numai dat. Aşadar, Platon vorbeşte 
împotriva menţionatei reprezentări. El spune (referindu-se la 
mitul de mai sus, care operează numai cu reprezentări) : ,, Raţi- 
unea ne învaţă că în fiecare locuiește facultatea imanentă a 
sufletului său, că el își are în sine organul cu care învaţă, şi 

astfel, după cum ochii nu s-ar putea întoarce de la întuneric 
la lumină decît întorcînd întregul corp, tot aşa trebuie să ne 
întoarcem cu întregul suflet” de la ceea ce e accidental, de la 
ce e o reprezentare sau o senzaţie accidentală ; „sufletul trebuie 
întors spre ceea-ce-este, spre ființă, pînă ce devine capabil să 
suporte vederea acestuia şi să contemple lumina și strălucirea 
a ceea-ce-este. Or, această ființă, spunem noi, este binele; 
arta lui ar fi arta instruirii. Așadar, învățarea este numai arta 
acestei îndreptări a sufletului, şi anume arta de a găsi felul cel 
mai uşor şi mai eficient de a îndrepta pe cineva. Nu e vorba de 
a-i da facultatea de a vedea (Euroijoa a inocula), sufletul 
o are deja, dar n-a fost îndreptat spre ceea ce se cuvine şi nu 
vede obiectele pe care trebuie să le vadă ; iată ce trebuie obținut. 
— Celelalte virtuţi ale sufletului sînt mai apropiate de corp; 
ele nu există în prealabil în suflet, ci se introduc în el prin exer- 
ciții şi obişnuință” şi pot fi întărite sau slăbite pe calea aceasta. 
„Dimpotrivă, gîndirea (tò qpovioat), fiind ceva divin, nu-şi 
pierde forţa niciodată şi, prin felul cum este dirijată, devine 
numai bună sau rea” *. 

Aceasta este, privită mai de aproape, relaţia pe care o 
stabileşte Platon între interior şi exterior. Astfel de repre- 
zentări, anume că spiritul se determină din sine, determină 
binele etc., nouă ne sînt mult mai familiare; la Platon însă 
problema era de a stabili pentru prima oară acest lucru. 

c. Deosebiri de-ale cunoaşterii, moduri 
de-ale științei în general după Platon. Platon situează 
adevărul exclusiv în ceea ce este produs de gîndire. Izvorul 
cunoaşterii este multiplu: sentimentul, senzaţia, conştiinţa 
sensibilă sînt izvoare. Cea dintîi este conștiința sensibilă ; 
aceasta este cunoscutul de la care începem. Părerea că conştiin- 
ţa senzorială ne dă adevărul este o reprezentare contra căreia 
Platon se opune în chip absolut, ca învăţătură a sofiştilor ; 
aşa am văzut cînd a fost vorba de Protagora. Cînd este vorba 
de sentiment, se produce cu uşurinţă neînțelegere. Totul este 
în sentiment, asemenea acelei uavi« platonică a frumosului. 
Aici adevărul se află în modul sentimentului ; sentimentul ca 
atare este numai formă. Cu sentimentul facem din arbitrar 
determinare a adevărului. Sentimentul nu ne indică care este 
conținutul adevărat, căci în sentiment îşi găseşte loc orice 
conținut. Şi conținutul suprem trebuie să existe în sentiment ; 


* De Republica, VII, p. 518 (p. 333—334). 

dar acesta nu este modul veritabil al adevărului. Sentimentul 
este conștiința cu totul subiectivă. A avea în memorie, în minte, 
este pentru noi altceva decît a avea în inimă, în sentirent, 
adică în cea mai intimă subiectivitate a noastră, în eu, în acesta. 
Cînd conţinutul este în inimă, spunem că abia atunci este el 
în adevăratul său loc ; atunci el este cu totul identic cu indivi- 
dualitatea noastră particulară. Neînţelegerea provine însă din 
faptul că un conţinut oarecare nu fiindcă e în sentimentul nostru 
este adevărat. Aceasta este marea învățătură a lui Platon; 
că numai prin gîndire se împlineşte conţinutul, deoarece el 


„este generalul. Generalul poate fi produs sau sesizat numai 


de gîndire; el există numai prin activitatea gîndirii. Acest 
conţinut general Platon l-a determinat ca fiind idee. 


Platon determină și mai de aproape deosebirile din con- 
ştiinţa noastră, din ştiinţa noastră. La sfîrşitul cărţii a VI-a 
a Republicii se stabileşte deosebirea dintre ceea ce e de natură 
sensibilă şi ceea ce este de natură intelectuală. În sfera inteli- 
gibilului, a gîndirii, a universalului, Platon distinge două mo- 
duri : ştiinţe, ca geometria ; ele sînt gîndire (8.ăvora) ; gîndirea 
pură însă este vonow. Sensibilul este şi el dublu: «) „În 
ceea ce e sensibil avem aa) fenomenul exterior, imagini în apă, 
umbre şi ceea ce există în corpurile dense, netede, strălucitoare 
etc. ff) A doua speţă cuprinde ceea ce se aseamănă cu cele 
amintite : animalele, plantele”, această ființă concretă, „vase 
pe carele fabricăm” (xal tò oxevaozăv Bhov yévos, totum fabricae 
genus). B) În sfera inteligibilului avem tot un astfel de con- 
ținut de două feluri: a«a) „O dată sufletul face uz de imagi- 
nile acelui ce divizat” (ale sensibilului, diversului), „este nevoit 
să cerceteze începînd de la anumite baze, întrucît el nu se 
îndreaptă spre început (principiu, &pxfv), ci spre sfîrşit (rezul- 
tat). Bf) Celălalt gen, ceea ce este gîndit în sufletul însuşi, este 
acela în care sufletul pleacă de la o bază, o presupoziţie, 
merge la un principiu care nu este ipotetic şi parcurge drumul 
(ut0080v) fără imaginile de care facem uz în sfera sensibilului, 
prin înseși ideile (etdeo.). În geometrie, în aritmetică şi în 
ştiinţele asemănătoare avem date în prealabil, egalul şi neega- 
lul şi figuri, şi trei feluri de unghiuri etc. Şi plecînd de la 
astfel de baze (Vro0toes), nu credem că este nevoie să dăm so- 
coteală despre ele, lucrurile acestea fiind cunoscute de toţi. 
Mai departe tu ştii că geometrii se servesc de figurile care sînt 
vizibile şi vorbesc despre ele, cu toate că ei nule au” (numai) 
„pe acestea în minte (ep! rovrev Bavoowuevot), ci pe acelea cărora 

acestea le sînt numai copii (Exeivov mépt, ol zadra tote), întru- 
cît ei își fac consideraţiile (determinările, A6yovc) cu privire la 
pătratul însuşi [în sine] și la diagonala lui, şi nu cu privire la 
ceea ce desenează”. — Avem anumite figuri în fața noastră 
(aşa se procedează); figurile nu sînt considerate ca determi- 
nate; cu acest triunghi mă refer la triunghi în general, mă gîn- 
desc la ceea ce e general, nu este vorba de sensibil ca atare. 
„„Figurile pe care ei le desenează şi le descriu (care aruncă şi 
umbră şi-şi oglindesc imaginea în apă), ei le folosesc numai ca 
imagini căutînd să vadă originalele lor, pe care nu le putem 
vedea altfel decît cu gîndirea, reflectînd (t d.avolă)”, şi nu cu 
simţurile. Dar obiectul lor nu este esență inteligibilă pură. 
— „Adevărat ! — Acest gen al inteligibilului (voņtoð tò e180g) 
l-am numit mai sus genul pentru a cărui cunoaştere sufletul 
este nevoit să se folosească de ipoteze, fiindcă el nu merge 
pînă la principiu, neputînd merge dincolo de ipotezele sale” 
— amintitele presupoziții —, „dar face uz de aceste imagini 
subordonate ca de imagini desenate, astfel încît să fie complet 
asemănătoare cu originalele și determinate întocmai ca aces- 
tea. — Înţeleg că tu vorbeşti de ceea ce are loc în geometrie 
şi în alte ştiinţe înrudite cu ea. — Învață acum să cunoşti a 
doua secțiune a inteligibilului (a gînditului, vonro5), pe care 
o sesizează însăşi rațiunea (A6y06), întrucît ea, recurgînd la 
forța dialecticii, face ipoteze, pe care nu le consideră ca prin- 
cipii, ci, în fapt (TẸ 8vr), numai ca ipoteze, ca pe nişte tram- 
buline şi puncte de plecare (ènPáosig te xal ópudc), pentru a 
ajunge pînă la ceea ce e lipsit de presupoziții (&vunoEzov), pînă 
la, principiul totului (Tod TAVTÒG dpXTv), care este în sine şi pen- 
tru sine. „Ea sesizează acest principiu ( (&ăuevos) Și prinzînd 
din nou toate cele cuprinse în el, descinde iarăşi pînă la capăt 
(redevTi)v), fără să recurgă absolut la nici un dat sensibil, ci 
sprijinindu-se numai .pe înseşi genurile şi ajungînd astfel, în 
cele din urmă, la ele chiar cu ajutorul lor (totg etSeorw ayroic Št 
abTâv sic «ÙT, xal zedevră ele eidn)” 

Interesul și sarcina filozofiei este aceea de a cunoaşte 
aceste lucruri ; ele sînt cercetate în sine și pentru sine, de gîndul 
pur, care se mişcă numai înăuntrul unor astfel de gînduri 
pure (v6not6). — „Înţeleg, dar încă nu îndeajuns. Pare-mi-se 
că vrei săafirmi că ceea ce arată ştiinţa dialecticii (Tod SixAéyeclar) 
despre ceea-ce-este şi despre inteligibil e mai clar (oaptorepov 
mai exact) decât ceea ce arată sus-numitele ştiinţe, pentru care 
ipotezele sînt principii şi în care cei ce le consideră sînt nevo- 

iţi să le considere cu intelectul (73) Savoia) şi nu cu simţu- 
rile. Dar cum acești oameni, în genere, nu urcă pînă la prin- 
cipiul absolut (âpX”v) în studiul lor, ci speculează plecînd de 
la ipoteze, ei nu par a avea, în ce priveşte obiectele lor, gîndul 
însuși (voŭv oùðx loxew nepi avr&), deşi obiectele acestea sînt 
ca niște gînduri cu un principiu (vonrâv čövtwv petà ăpkiic. Modul 
de a proceda (modul de a gîndi, čtv) al geometriei şi al 
ştiinţelor înrudite cu ea pare-mi-se că-l numeşti raționare 
(5avovav), şi deci susții că ,raționarea” (a trage concluzii, 
cunoaştere reflexivă) „ia loc între voðç și 86Ex. — Ai înţeles 
foarte bine ceea ce am spus. Conform acestor patru divizi- 
uni vreau să înşir cele patru moduri de comportare ale su- 
fletului : a) v6nots, rațiunea, gîndire despre ceea ce este suprem 
(Eni 78 âvorărue ); B) Bavore, privitoare la ceea ce vine în al 
doilea rînd (Eni 7& 6evrtp); y) al treilea mod se numeşte 
credinţă (zio1s)”, aplicat la animale, plante, fiindcă ele sînt 
vii, mai asemănătoare, mai identice cu noi : opinie adevărată ; 
ò) „şi ultimul, reprezentarea sau cunoașterea imaginativă” 
(exacta, imaginatio, assimilatio). „Acestea sînt grade ale ade- 
vărului, ale clarităţii” *. 

Aşadar, Platon stabileşte ca prim mod de cunoaştere modul 
sensibil ; ca un alt mod de cunoaștere consideră Platon reflexia, 
întrucât ea amestecă gîndirea în conștiința iniţial sensibilă. Şi 
aici, spune el, este locul în care apare, în general, ştiinţa. Ea 
se bazează pe gîndire, pe determinarea unor principii generale, 
a unor baze generale, pe ipoteze generale. Aceste ipoteze nu 
sînt considerate cu ajutorul simţurilor înseși ; ele ca atare nu 
sînt senzoriale, ele aparţin, fără îndoială, gîndirii. Dar aceasta 
încă nu este veritabila ştiinţă. Aceasta constă în considerarea 
generalului pentru el însuși, în considerârea generalului spiritual. 
Conştiinţa senzorială, în primul rînd reprezentarea senzorială, 
opinia, cunoaşterea nemijlocită, Platon le-a cuprins sub numele 
de 565«. La mijloc, între opinie şi știința în sine și pentru 
sine, se află cunoaşterea care se desfăşoară pe calea raţionării, 
reflexia care trage concluzii, cunoașterea reflexivă care îşi 
formează legi generale, genuri determinate din cunoaşterea 
nemijlocită. Însă suprema cunoaștere este gîndirea în sine şi 
pentru sine, îndreptată spre ceea ce e suprem. Aceasta este 
deosebirea care se află la baza diviziunii făcute de Platon şi 
care, la el, a pătruns în formă mai precisă în conştiinţă. 


* De Republica, VI, pp. 509—511 (pp. 321—325). 

Să trecem însă de la cunoaştere la conținutul mai 
precis al ei. (Ideea se organizează în sine mai departe şi se 
afirmă ca idee particulară ; şi acest particular constituie ceea 
ce e specific ştiinţei, sistematizarea.) Acest conţinut începe la 
Platon să se despartă în cele trei părţi pe care noi le 
deosebim ca filozofie speculativă, filozofie a naturii şi filozofie 
a spiritului. Filozofia speculativă, sau logică, se numea la cei 
vechi dialectică. Diogenes Laertios şi ceilalţi istorici 
antici ai filozofiei spun explicit că, după ce ionienii au creat 
filozofia fizică, iar Socrate filozofia morală, Platon a adăugat 
la ele dialectica. Aceasta este o dialectică care nu e ca aceea 
pe care am văzut-o mai înainte, nu este dialectica sofiştilor 
care, în general, aduce în încurcătură reprezentările, ci este 
dialectica ce se mişcă în cuprinsul conceptelor pure, este miş- 
carea logicului. A doua parte a filozofiei la Platon este un fel 
de filozofie a naturii, mai cu seamă în Timaios; 
aici ideea este exprimată în chip mai concret. Partea a treia a 
filozofiei este filozofia spiritului. Referitor la 
latura teoretică a spiritului am arătat, în general, deja cum 
deosebeşte Platon speciile cunoaşterii, şi, de aceea mai avem 
numai să scoatem în evidență latura practică, şi cu deosebire 
expunerea pe care o face Platon despre statul perfect. 
Potrivit acestor trei deosebiri vom examina mai de aproape 
filozofia platonică. 

După această prealabilă observaţie referitoare la natura 
dialecticii, trebuie să notăm că filozofia lui Platon în întreg con- 
ţinutul ei, divizat în trei părţi, este cuprinsă de fapt, în legătura 
ei, în cărţile Republicii şi apoi în Timaios; la acestea trebuia 
să se adauge Oritias, dialog din care ne-a parvenit numa înce- 
putul, ca istorie ideală a speţei umane sau a Atenei. Toate 
trei aceste opere Platon le înfăţişează ca fiind continuarea 
unei unice întrețineri. La acestea trebuie să mai adăugăm apoi 
şi pe Parmenide. Acestea împreună formează deci întregul corp 
al filozofiei platonice. 


1. DIALECTICA 


Gîndirea filozofică formală nu e în stare să vadă în dialec- 
vică decît arta de a încurca reprezentările sau chiar conceptele 
şi de a arăta nulitatea acestora, încît rezultatul ei este numai 
negativ. Întîlnim adesea la Platon această dialectică, parte 

în dialogurile de fapt mai mult socratice, morale, parte şi în 
numeroasele dialoguri care se referă la reprezentarea pe care 
şi-o fac sofiştii despre știință.: Însă conceptul adevăratei dia- 
lectici este acela că ea arată mişcarea necesară a conceptelor 


223 pure ; prin aceasta ea nu le dizolvă astfel în nimic, ci rezultatul 


este tocmai că ele sînt această mișcare (rezultatul exprimat 
în chip simplu) și că universalul este tocmai unitatea unor 
astfel de concepte opuse. Conştiinţa desăvîrșită despre această 
natură a dialecticii nu o găsim, desigur, la Platon ; găsim însă 
dialectica însăşi, anume esenţa absolută cunoscută în felul 
acesta, în concepte pure, şi expunerea mișcării acestor concepte. 

Ceea, ce îngreuiază studierea dialecticii platonice este dez- 
voltarea aceasta şi prezentarea universalului din reprezentări. 
Acest punct de plecare, care pare a ușura cunoașterea, mărește 
dificultatea, deoarece el duce într-un cîmp în care valabil este 
cu totul altceva decît ceea ce e valabil în rațiune şi face ca acel 
cîmp să fie prezent în conștiință ; pe cînd, dimpotrivă, atunci 
cînd mişcarea și înaintarea se fac numai în concepte pure, acel 
cîmp nu este de loc reamintit. Însă tocmai prin aceasta și 
cîștigă conceptele mai mare adevăr ; fiindcă altminteri mişcarea, 
pur logică ne pare lesne a fi, pentru sine, o ţară aparte avînd 
alături de ea un alt domeniu, care îşi are și el valabilitatea sa. 
Dar, cînd conceptele sînt aduse prin mişcarea logică pură în 
legătură unele cu altele, speculativul apare atunci abia în 
adevărul lui, adică se înfățișează ca fiind unic adevăr : trans- 
formarea, opiniei sensibile în gîndire. 


Am notat deja mai înainte, cînd a fost vorba de Socrate, 
că în parte interesul educaţiei socratice a fost în primul rînd 


_acela de a trezi în om conștiința universalului, a generalului. 

De aici înainte discuţia acestei chestiuni o putem considera 
ca terminată şi-să reținem numai că numeroase dialoguri pla- 
tonice nu urmăresc decît să prezinte în fața conștiinței noastre 
o reprezentare generală, reprezentare a cărei înţelegere nouă 
nu ne cauzează, propriu-zis, nici o dificultate ; astfel prolixi- 
tatea lui Platon produce adesea plictiseală. 


În conștiința noastră se află mai întîi singularul, singularul 
nemijlocit, realul senzorial, sau sînt şi determinații de ale 
intelectului, care trec în ochii noștri ca ceva ultim, ca adevăr. 
Astfel noi considerăm exteriorul, sensibilul, realul în opoziţie 
cu ceea ce este de natură ideală. Însă ceea ce e de natură ideală 
este tot ce e mai real, unicul real ; şi că acesta este unicul real, 
este ceea ce a văzut Platon : universalul este ceea ce e de natură 


. 

ideală, adevărul este universalul, gîndul determinat în opoziţie 
cu sensibilul. — Conţinutul multor dialoguri urmăreşte să 
arate că ceea ce e singular, multiplu nu este ceea ce e adevărat ; 
trebuie să considerăm în singular numai ceea ce este general. 
Generalul este mai întîi nedeterminat ; el este abstracție şi, 
ca atare, nu e concret în sine; însă este vorba în chip esenţial 
de determinarea mai departe a generalului în sine. Acest general 
Platon l-a numit idee (e!%06), pe care noi o traducem mai 
întîi cu gen, specie. Ideea şi este, fără îndoială, genul, specia, 
care este concepută însă mai mult cu gîndirea, există mai 
mult pentru gîndire. Dar pentru aceasta nu trebuie să se înţe- 
leagă prin idee ceva transcedental, ceva situat departe ; elSoc-ul 
nu este substanțializat în reprezentare, izolat, ci este genul 
(genus). Nouă ideea ne este mai familiară sub numele de uni- 
versal. Frumosul, adevărul, binele pentru ele însele sînt genuri. 
Evident, cînd intelectul nostru este de părere că genul ar consta 
doar în cuprinderea laolaltă a elementelor exterioare cu titlu 
de criteriu pentru comoditatea noastră, că genul este reunirea 
de determinaţii identice, aparținînd la mai mulţi indivizi, 
reunire produsă de reflexia noastră, — atunci, fără îndoială, 
avem generalul doar în formă cu totul exterioară. Animalul 
este gen, el e viu; acesta este genul lui, viața este ceea ce e 
substanțial, adevărat, real în el; dacă-i luăm animalului viața, 
el nu mai e nimic. 


Străduința lui Platon a fost să dea acestui general o deter- 
minare. Primul lucru este înțelegerea că sensibilul, ceea ce 
este nemijlocit, lucrurile care ne apar nu sînt adevărate, fiindcă 
ele se schimbă, sînt determinate de altceva şi nu se determină 
prin ele însele. Această poziţie este principală, de la ea pleacă 
adesea Platon. Sensibilul, limitatul, finitul este ceea ce nu există 
decît în raport cu altceva, este numai relativ ; acesta nu este 
adevărat în sens obiectiv, deşi noi avem despre el reprezentări 
cu totul adevărate. Sensibilul, mărginitul, finitul, nu este în 
el însuşi adevărat ; el este atît el însuși, cît şi altceva, care 
şi el trece de existent ; el este astfel contradicţia şi contradicția 
nerezolvată : el este, iar celălalt are putere în el. — Mai cu 
seamă împotriva acestei forme, a finitului, este îndreptată 
dialectica lui Platon. Am amintit deja mai înainte că dialectica 
platonică are ca scop să încurce reprezentările finite ale oamenilor 
şi să le dizolve, pentru a trezi în conștiința lor nevoia de știință, 
această îndreptare spre ceea ce este. Multe dialoguri de-ale lui 
Platon au acest scop şi ele sfîrgesc fără conținut afirmativ. 

Un conţinut tratat de el foarte frecvent este cel referitor la vir- 
tute şi la ştiinţă, unde el demonstrează că nu există decît o 
singură virtute şi un unic adevăr; el face deci să se ivească 
binele general din virtuțile particulare. — Așadar, dialectica 
are interesul, are efectul de a contopi particularul ; şi acest 
lucru ea îl realizează arătînd caracterul finit al acestuia, negația 
ce există în el ; demonstrîndu-se că, de fapt, el nu este ceea ce 
este, ci trece în contrariul său, că el are o limită, o negaţie a 
sa, negaţie care-i este esențială. Dacă această negaţie este ară- 
tată, dacă este reținută ca atare, acest finit dispare, este altceva 
decit ceea ce e considerat că este. Această dialectică este miş- 
carea gîndului; ea este esențială în mod exterior, necesară 
pentru conștiința reflexivă spre a face să iasă la iveală univer- 
salul, ceea ce este nemuritor, ceea ce este în sine şi pentru sine 
şi e neschimbător. Dialectica folosită spre a dizolva particularul 
şi a produce astfel universalul nu este încă veritabilă dialectică, 
nu se desfăşoară încă în adevărata ei direcţie ; ea este o diale- 
tică pe care Platon o posedă în comun cu sofiştii, care s-au 
priceput foarte bine să dizolve particularul. 

Dialectica următoare are destinația să determine în el 
însuşi generalul careia naştere din dizolvarea particularului 
şi să rezolve opoziţiile cuprinse în el, încît această rezol- 
vare a contradicţiei este afirmativul. Astfel generalul este 
determinat ca ceea ce rezolvă în sine, a rezolvat în sine, contra- 
dicţiile, opoziţiile ; el este, așadar, determinat ca fiind ceea ce 
e concret, ceea ce e în sine concret. Dialectica în această deter- 
minaţie mai înaltă este cea propriu-zis platonică. În felul 
acesta, dialectica este speculativă, sfîrşind nu cu un rezultat 
negativ, ci arătînd reunirea contrariilor care s-au nimicit 
între ele. 

Aici începe ceea ce este greu de înţeles pentru intelect. 
Platon însuși este dialectic încă potrivit modului de a raționa 
al intelectului (noch auf raisonnirende Weise): forma metodei 
nu este încă elaborată în chip pur pentru sine. Adesea, dialectica 
lui este pură raționare, plecînd de la puncte de vedere singulare ; 
adesea, ea nu are decît rezultat negativ, adesea este fără rezultat. 
Pe de altă parte, însuși Platon se îndreaptă împotriva acestei 
dialectici a purei raţionări, însă se vede că lucrurile nu merg 
fără dificultăţi ; îl costă efort să scoată în evidență, cum trebuie, 
deosebirea. 

Acum, în ce priveşte dialectica speculativă a lui Platon, 
aceasta, care începe cu el, e tot ce este mai interesant, dar 

şi tot ce este mai greu în operele lui. Astfel încît, de obicei, 
dialectica speculativă nu este luată în seamă de cei care stu- 
diază scrierile platonice. Tennemann n-a înțeles absolut de loc 
tocmai ce este mai important în filozofia lui Platon; tot ce 
reţine el sînt cîteva elemente adunate ca determinaţii ontolo- 
gice seci. Este lipsit de spirit să cauţi la Platon dacă mai rămîn 
astfel de reziduuri. 


Or, ce fel de gînduri sînt acestea despre care este vorba 
aici? Ce sînt gîndurile pure? Căci Platon deosebeşte tavorix 
de ele. Putem avea gînduri despre multelucruri cînd avem, se 
înțelege, gînduri. Nu aceasta este sensul lui Platon. Grandoarea 
cu adevărat speculativă a lui Platon, aceea prin care el face 
epocă în istoria filozofiei şi prin aceasta în istoria mondială 227 
în general, constă în determinarea mai precisă a Ideii, — cunoş- 
tinţă care, cîteva secole mai tîrziu, constituie, în general, ele- 
mentul fundamental în fermentația istoriei universale şi în 
noua configuraţie a spiritului omenesc. 


Această determinare mai precisă poate fi înţeleasă, din 
cele de pînă aici, în sensul că Platon «) a conceput absolutul 
ca fiinţa lui Parmenide, dar ca universalul identic cu neantul ; 
cum spune Heraclit, ființa este tot atît de puţin ca şi neantul, 
— această devenire în unitate ; f) triada pitagoreică (în determi- 
nații numerice) a exprimat-o conceptual; el a conceput, în 
genere, absolutul ca unitate a fiinţei cu nefiinţa, ca unitate a 
unului şi a multiplului. Platon este fuziune a principiilor pre- 
mergătoare : «) fiinţă, dar ca universal, ca bine, adevăr, frumos, 
determinată ca gen, ca scop, adică domnind peste particular, 
peste divers, penetrîndu-l, producîndu-l ; această activitate 
care se produce pe sine nu este încă dezvoltată ; Platon alunecă 
adesea pe planul finalității exterioare; f) mod determinat, 
diferenţă, numere pitagorice; y) schimbare heracliteană și 
dialectică eleată ; aceasta din urmă, acţiune exterioară a subiec- 
tului pentru a arăta contradicţiile, — acum, dialectică obiec- 
tivă (Heraclit), schimbare, prefacere a lucrurilor în ele însele 
adică a ideilor, adică aici a categoriilor lor ; nu variabilitatea 
exterioară, ci prefacere interioară din sine şi prin sine însuși ; 
ò) gîndirea lui Socrate, pe care acesta a folosit-o numai în 
scopul reflexiei morale în sine a subiectului, concepută ca obiec- 
tivă : ideea este universal, e gînd şi ființează. Filozofiile pre- 
cedente dispar, nu fiindcă sînt infirmate, ci dispar în doctrina lui. 

Cercetarea întreprinsă de Platon se mişcă cu totul pe 
planul gândului pur; şi a considera. gîndurile pure în ele și 

pentru ele însele înseamnă a face dialectică *. Încît multe 
dintre dialogurile lui sînt dialectice. Astfel de gînduri pure 
sînt : ființa şi nefiinţa (Tò öv tò oòx dv), unul şi multiplul, 
infinitul (nemărginitul) şi mărginitul (mărginitorul). Acestea 
sînt obiectele pe care le consideră el pentru ele însele ; cercetare, 
așadar, pur logică, dintre cele mai abstracte. Evident, ea 
contrastează foarte tare cu reprezentarea despre conținutul 
frumos, grațios, plăcut al scrierilor platonice. Această cerce- 
tare este, în general, pentru Platon sarcina supremă a filo- 
zofiei. 

Ea este ceea ce proclamă pretutindeni Platon drept ade- 
vărată filozofare și cunoaştere a adevărului ; aici vede el deose- 
birea care există între filozof și sofist. Dimpotrivă, sofiștii 
consideră ceea ce apare (rămîn la cuprinsul opiniei) ; ei consi- 
deră şi gînduri, însă nu gîndurile pure, adică ceea ce este în sine 
şi pentru sine. Aceasta este o latură a filozofiei platonice care 
face pe unii să părăsească nemulțumiți studiul operelor pla- 
tonice. Introducerile plăcute promit cititorului să-l introducă 
pe o potecă plină de flori în filozofie, şi încă în cea mai înaltă 
filozofie, în cea platonică. Însă speranţele trezite mor în curînd, 
căci iată că apar, ca ceea ce este de supremă importanță, cerce- 
tările despre unul şi multiplu, despre ființă şi neant. Nu la 
aşa ceva s-a așteptat cititorul, care pune liniştit cartea la o 
parte. El se miră că Platon caută cunoaşterea în așa ceva. 
Pentru studiul dialogurilor lui Platon este nevoie de spirit 
dezinteresat, egal. Cînd începi să citeşti un dialog oarecare, dai 
de o introducere splendidă, de scene frumoase ; găseşti în ea 
lucruri înălțătoare, atrăgătoare îndeosebi pentru tineret. Dacă 
te-ai lăsat sedus de o astfel de introducere, ajungi la dialecticul 
propriu-zis, la speculativ. Aşa se întîmplă, de exemplu, în Fedon, 
pe care Mendelssohn l-a modernizat şi l-a transformat în meta- 
fizică wolfiană. Începutul și sfîrşitul sînt înălțătoare, frumoase, 
mijlocul se angajează în dialectică. După ce te-ai lăsat încîntat 
de acele frumoase scene, te vezi nevoit să renunţi la ele şi să 
te laşi înțepat de spinii şi ciulinii metafizicii. Pentru a parcurge 
dialogurile lui Platon se cer astfel dispoziţii sufleteşti foarte 
eterogene şi atitudine egală față de diferitele lor aspecte. Cine 
le citeşte cu interesul concentrat spre ceea ce e speculativ în 


* De Republica, VII, pp. 538—539 (pp. 370—371): „Cu ajutorul dialec- 
ticii, cineva ar putea transforma frumosul (xaA6v), despre care a auzit de la mai 
marii săi, în urit (aloyp6v); motiv pentru care accesul la dialectică trebuie 
admis numai după împlinirea vîrstei de 30 de ani”. 

ele sare peste ceea ce este considerat mai frumos în ele ; cine 
le parcurge avînd interesul să găsească în ele înălțare, edificare 
sufletească etc. trece peste speculativ, considerîndu-l necores- 
punzător interesului său. I se întîmplă întocmai ca tînărului 
din Biblie, care a făcut cutare şi cutare lucru și-l întreba pe 
Hristos ce trebuie să facă pentru a se mîntui. Însă, cînd Domnul 
îi porunci să-şi vîndă tot ce are şi să dea tot săracilor, tînărul 
se posomori şi plecă : la aşa ceva nu se gîndise! Tot aşa unii 
au bune intenţii în ceea ce priveşte filozofia. Sufletul le este 
plin de adevăr, de bine şi de frumos ; ei ar dori să le cunoască 
şi să vadă ce trebuie să facem ; l-au studiat pe Fries şi Dumnezeu 
ştie pe mai cine, li se umflă pieptul de bună voință. 

Or, mişcarea dialectică în gînd este legată de universal. 
Aceasta este determinaţia ideii; ea este universalul, dar uni- 
versalul ca fiind ceea ce se determină pe sine însuşi, şi care 
este concret în sine. Acesta se produce numai prin mișcare în 
cuprinsul unor astfel de gînduri: care conţin în ele opoziţie; 
diferenţă. Ideea este atunci unitatea acestor diferențe ; şi astfel 
ea este idee determinată. Această latură este principală în 
cunoaştere. Socrate s-a oprit la bine, la general, gînduri concrete 
în ele însele; el nu le-a dezvoltat, nu le-a demonstrat dezvol- 
tîndu-le. Prin mişcarea şi conducerea dialectică la rezultat s-ar 
obţine ideea determinată. Or, este un neajuns la Platon că la 
el aceste două laturi sînt despărțite. El vorbește despre dreptate, 
bine, adevăr, dar nu arată în acelaşi timp şi naşterea lor ; ele 
nu se înfăţişează ca rezultat, ci ca presupoziţie nemijlocit admisă. 
Conștiinţa are nemijlocita convingere că ele sînt scopul suprem 
dar acest caracter al lor nu este demonstrat. Astfel, multe dialo- 
guri conțin numai dialectică negativă. — Aşa se înfățișează între- 
ţinerile socratice. Scopuri, reprezentări, păreri deale indivizilor 
sînt aduse în încurcătură spre a trezi nevoia de a cunoaşte. 
Aceasta ne lasă nemulțumiți, deoarece rămîne ca ultim rezultat 
confuzia. Sînt tratate reprezentări concrete şi nu gînduri pure. 
Alte dialoguri expun dialectica unor gînduri pure, astfel Par- 
menide. Opera dogmatică a lui Platon despre idei s-a pierdut ; 
el a procedat şi sistematic în expunerile sale orale. Dar au mai 
rămas despre acest obiect şi dialoguri care, tocmai fiindcă au 
de-a face cu gîndul pur, aparţin celor mai grele dialoguri. 
Anume : Sofistul, Pileb şi, mai cu seamă Parmenide. Această 
idee abstractă speculativă o avem exprimată în conceptul ei 
pur mai întîi în Sofistul şi apoi în Pileb. Reuvirea contrariilor 
într-o unitate şi exprimarea acestei unități lipsesc în Parmenide. 

Alte dialoguri au de asemenea mai curînd numai acest rezultat 
negativ. Iarăşi, în alte dialoguri, Platon exprimă şi această 
unitate; astfel, în Pileb şi în Sofistul. 

În Sofistul, Platon cercetează conceptele pure sau ideile 
(òn, specii, căci ideile în fapt nu sînt altceva) de mişcare și 
repaus, de identitate cu sine însuşi şi alteritate, de ființă şi 
neființă. El dovedeşte aici contra lui Parmenide, că neființa 
există, precum și că simplul,  ceea-ce-e-identic-cu-sine-însuşi 
participă la alteritate, unitatea participă la pluralitate. 
Despre sofiști, Platon spune că se opresc la neființă, combă- 
tînd deci pe sofişti, a căror întreagă poziţie este neființa, sen- 
zația, multiplul. Așadar, Platon a determinat universalul în 
sensul că adevărul, de exemplu, este unitatea unului cu multi- 
plul, a fiinţei cu nefiinţa. Dar în același timp el a şi evitat — 
sau s-a străduit să evite — echivocul care se iveşte cînd vorbim 
de unitatea fiinţei şi a neantului etc. În această expresie noi 
punem principalul accent pe unitate. Atunci dispare diferenţa, 
ca şi cînd noi am fi făcut doar abstracţie de ea. Platon a căutat 
să-şi păstreze şi diferența lor. — Sofistul este o dezvoltare mai 
departe a ființei şi a neființei : toate lucrurile sînt, posedă 
odola, și tot astfel le revine şi oyx öv ; întrucât lucrurile se deose - 
besc unele de altele, unul este altul celuilalt, ele conţin şi deter- 
minaţia negativului. Platon spune deci: ceea-ce-este, participă 
la fiinţă, dar tot aşa şi la neființă ; ceea ce participă la ele le 
posedă, aşadar, pe ambele în unitate, dar această unitate este 
totdeodată şi deosebită de ființă şi neființă. 

Înainte de toate, Platon exprimă în Sofistul o 
conștiință mai precisă despre idei ca generalități abstracte : că 
ele n-ar fi decît aceasta este un fel de a vedea la care nu trebuie 
să ne oprim, este contrar unităţii ideii cu sine însăşi. Platon 
combate «) sensibilul, f) ideile. El consideră aici cele două 
reprezentări : 1) aceea că „substanţialul ar fi numai corporalul”? 
(mai tîrziu materialism) şi că „real este numai ceea ce putem 
prinde cu mîna, pietrele şi stejarii” ; 2) „Să trecem la ceilalți, 
la prietenii ideilor. Reprezentarea lor este aceea că substanţialul 
este necorporal, inteligibil; şi ei separă de acesta domeniul 
schimbărilor (yévecıv). Schimbării, devenirii (yévecıv) îi apar- 
ține sensibilul ; generalul există pentru sine. Aceștia își re- 
prezintă ideile ca imobile şi atribuie determinaţiile activităţii 
şi pasivităţii”. Platon răspunde că „adevăratului existent 
(mavreâa dvr) nu i se poate nega mişcarea, viața, sufletul 
şi gîndirea (p6vnots), că voi; nu poate exista nicăieri şi în 

nici un lucru dacă acesta este imobil” *. Platon are conștiința s2 


clară „de a fi mers mai departe decît Parmenide : « Nefiinţa 
nu este deloc și tu ţine-ţi departe gîndul de această cale »""*. 

Această dialectică luptă cu deosebire împotriva a două 
feluri de a vedea: În primul rînd, împotriva dialecticii 
generale, a dialecticii în sens obişnuit. Despre aceasta am 
vorbit deja ; exemple se găsesc mai ales la sofiști, asupra dialec- 
ticii cărora (dialectică falsă) Platon revine mereu. (Deosebirea 
aceasta nu este suficient de limpede tratată). Sofiştii (Prota- 
gora) şi alții susțineau că nu există nimic în sine și pentru sine ; 
amarul nu este ceva obiectiv, ceea ce e amar pentru unii este 
dulce pentru alţii ; tot astfel, mare, mic etc. este ceva relativ, 
ceea ce este mare e, în alte împrejurări, mic, iar ceea ce este 
mie e mare; tot aşa mai multul sau mai puţinul. Așadar, nici 
o determinaţie nu este fermă, fixă. Platon se declară împotriva 
acestui fel de a vedea. El deosebeşte aici acea cunoaştere dia- 
lectică pură (înțelegere conform conceptului, conform esenței) 
de modul obișnuit de a reprezenta ceea ce e opus în chip deter- 
minat. Anume, unitatea contrariilor este, în general, prezentă 
înaintea oricărei conștiințe. Dar conştiinţa care nu sesizează 
raționalul menţine totuşi despărțite una de alta contrariile. 
Despre fiecare lucru spunem că e unu: lucrul „este acest unu 
şi tot astfel arătăm în el şi multiplul, multe părţi şi proprietăţi”, 
— dar prin aceasta noi spunem : „Lucrul este unu sub un cu 
totul alt. raport decît este multiplu” ; noi nu legăm între ele 
aceste gînduri. Astfel reprezentarea şi vorbirea trec încolo şi 
încoace de la un gînd la altul. Acest du-te—vino practicat în 
mod conştient este dialectica goală, care nu uneşte între ele 
contrariile şi care nu ajunge la unitate. 

Platon spune în această privinţă : „Cînd cineva se bucură, 
închipuindu-și că a descoperit ceva greu, prin faptul că plimbă 
gîndurile (rovs A6yovc, argumentele) de la o determinaţie la cea- 
laltă, el n-a făcut nimic preţios”, el este în eroare; anume se 
arată lipsuri, negaţie într-una din poziţii şi se trece apoi la 
cealaltă. „Acest lucru nu este nici excelent şi nici greu”. Dialec- 
tica aceea care suprimă una dintre determinaţii în timp ce o 
constată pe cealaltă este o falsă dialectică. „Ceea ce este greu 
şi adevărat e să arăţi că ceea ce este altul (Erepov) este același 
şi ceea ce este acelaşi (ravrov öv) este un altul, şi anume sub 


* Sofistul, pp. 246—249 (p. 190—196). 
** Ibidem, p. 258 (p. 219). 

unul şi acelaşi raport ; pe acceaşi latură pe care li s-a întîmplat 
acestora acest lucru (adică aceluiaşi să fie un altul şi altuia să 
fie același) este arătată în ele şi cealaltă determinaţie (Exetvy 
xal xat? Exeivo 6 pna. tovt — altă variantă: torto — nerov- 
Gtva. x6repov). În schimb, a arăta că ceea ce este același [identi- 
cul] este într-un fel oarecare” (uñ yé my, sub un anume 
raport, cumva) „un altul, şi altul este şi acelaşi, că ceea ce e 
mare este şi mic” (de exemplu cuburile lui Protagora) — „şi 
că asemănătorul este şi neasemănător, şi a găsi plăcere să 
dezvelești în gînd (prin argumente) totdeauna contrariul, nu 
e dovadă de adevărată pătrundere (considerare, čħeyxoç) şi 
este, evident, o născocire a celor ce abia încep să atingă esența, 
a celor ce trebuie să fie foarte novici în gîndire. A separa toate 
unele de altele este un procedeu stîngaci al conştiinţei neculti- 
vate, nefilozofice. A separa toate unele de altele înseamnă 
stingere completă a tuturor gîndurilor, căci gîndul este tocmai 
unirea speciilor” *. Așadar, Platon vorbeşte explicit împotriva 
acelei dialectici care se reduce la priceperea de a combate, 
pornind dintr-un punct de vedere oarecare etc. 

Vedem că referitor la conţinut Platon nu exprimă altceva 
decît ceea ce a fost numit indiferență în diferență, diferenţa 
unor determinaţții absolut opuse, ca unu şi multiplu, ființă 
şi neființă şi unitatea acestora ; şi acestei cunoașteri speculative 
el îi opune gîndirea obişnuită pozitivă, precum şi negativă; — 
cea pozitivă, care nu uneşte aceste gînduri, îl admite și pe unul 
şi pe celălalt ca valabil, în mod separat, sau cea negativă, care 
are, fără îndoială, conștiință de unitate, dar de o unitate super- 
ficială, divergentă, în care cele două momente se separă unul 
de altul datorită punctului de vedere diferit. 

Al doilea fel de a vedea împotriva căruia se îndreaptă 
Platon este dialectica eleaţilor și teza lor, care, în felul ei, este 
şi teza sofiştilor. Anume că „numai fiinţa este, iar neființa nu 
este de loc”. Aceasta are la sofişti, cum ne arată Platon, 
semnificaţia că, deoarece negativul nu există de loc, ci numai 
ceea ce este, nu există nimic fals : totul este ceea ce nu este, 
nu cunoaştem, nu simţim; tot ce este e adevărat. Cu aceasta 
are, sofistic, legătură : ceea ce simţim şi ne reprezentăm, sco- 
purile pe care ni le dăm noi sînt conţinut afirmativ; tot ce e 
pentru noi este adevărat, nimic nu este fals. Platon le reproşează 
sofiștilor că au suprimat deosebirea dintre adevărat şi fals, 


* Sofistul, p.259 (p. 220—221). 

întrucît susţin că nimic nu este fals, şi astfel pentru sofişti 
totul este just. (Prin urmare, Platon urmăreşte să arate că 
neființa este determinaţie esenţială a ceea-ce-este : „Totul este; 
atît generalul, cât şi singularul este în multiplu fel şi nu 
este în multiplu fel”). Elaborarea superioară (căci n-a rămas 
decît deosebirea dintre diferitele trepte ale conştiinţei) dă astfel 
ceea ce sofiştii promiteau să dea: anume că tot ce-și propune 
individul în vederea scopurilor sale, tot ce după credinţa, după 
părerea sa el își propune ca scop este afirmativ adevărat, just. 
În consecință, nu putem spune: aceasta e nedrept, e vicios, 
este o crimă, deoarece, vorbind astfel, exprimăm că maxima 
conduitei, acţiunea, este falsă. Nu putem spune : această opinie 
este înșelătoare, deoarece, după sensul pe care i-l dau sofiştii, 
conținutul tezei lor este acesta : orice scop, orice interes, întrucît 
e al meu, este afirmativ, deci adevărat și just. În sine, teza 
pare cu totul abstractă şi nevinovată; însă observăm ceea ce 
avem în astfel de abstracții abia cînd le vedem în formă concretă. 
Potrivit acestui principiu nevinovat, nu există nici un viciu 
nici o crimă etc. Dialectica platonică se deosebeşte esenţial 
de acest fel de dialectică. 

Mai precis, concepţia lui Platon este că ideea, generalul 
în gine şi pentru sine, binele, adevărul, frumosul trebuie să fie 
considerate pentru ele însele. Mitul pe care l-am reprodus 
mai sus indică deja că nu trebuie să considerăm o acţiune bună, 
un om frumos, subiectul ale cărui predicate sînt aceste deter- 
minajţii, ci ceea ce se înfăţişează ca predicate în astfel de repre- 
zentări sau intuiţii trebuie considerat pentru sine, acesta fiind 
adevărul în sine și pentru sine. Aceasta are legătură cu felul 
dialecticii pe care l-am relatat. O acţiune oarecare, privită 
conform reprezentării empirice, ar putea fi considerată justă ; 
privită sub alt aspect, pot fi arătate în ea și determinaţii opuse. 
Trebuie să considerăm însă binele, adevărul pentru sine, fără 
astfel de elemente individuale, fără astfel de elemente empiric 
concrete ; și numai binele, adevărul sînt ceea ce există. Sufletul, 
căzut, după spectacolul divin în cuprinsul materiei, se bucură 
deun obiect frumos, just ; însă ceea ce e adevărat este virtutea, 
dreptatea, frumuseţea în sine şi pentru sine, numai acestea 
sînt ceea ce este adevărat. Generalul pentru sine, iată ceea ce 


este determinat mai de aproape prin dialectica platonică ! 


— Aceasta are mai multe forme; dar aceste forme sînt gi ele 


însele încă foarte generale și abstracte. Forma supremă la Platon 
este identitatea ființei cu neființa : ceea ce este adevărat e 


33 — Pieleger; de istorie a filczofiei, vol. I 

ceea-ce-este dar acesta nu este fără negaţie. Platon arată, 
aşadar, că nefiinţa este şi că simplul, egalul cu sine participă 
la alteritate, unitatea participă la pluralitate. Această unitate 
23 a fiinţei şi nefiinţei se găsește şi în reprezentarea sofiştilor, 
dar numai atît încă nu e de ajuns. Cercetînd mai departe, Platon 
ajunge la acest rezultat : ,,Nefiinţa, determinată mai de aproape, 
constituie natura «altului »” (unitate, identitate cu sine, — și 
diferență); ,„,yEvn - le? — generalităţile, tocmai acelea pe 
care el altfel le numeşte i5ta.— ,,sînt amestecate, sintetizate” 
(unitate a ființei şi nefiinţei, şi totodată şi neunitate), ,, şi ființa 
şi altul pătrund prin toate şi se întrepătrund (8eAnAv057a) ; altul 
participă (ueraoX6v) la ființă, îi este imanent * și prin această 
imanenţă el nu este identic cu fiinţa căreia îi este imanent, ci 
' este un ce diferit ; şi, fiind acest altul al fiinţei, el este cu necesi- 
tate neființa. Cum fiinţa îi este imanentă «altului » (0xrEpov), ea 
nu este identică cu celelalte genuri şi nu e fiecare dintre acestea, 
încît în cele infinit de multe nu este ea însăşi un multiplu 
infinit (un ce divizat la infinit)”. Platon se exprimă astfel: 
ceea ce e „altul” este negativul în general ; acesta este „ace- 
laşi”, e ceea ce e identic cu sine; „altul” este neidenticul, şi 
acest „acelaşi” este totodată „altul”, şi anume în una şi aceeaşi 
privinţă. Ele nu sînt laturi diferite, care nu ar rămîne în contra- 
dicţie, ci sînt această unitate, sub unul și acelaşi raport, şi, pe 
latura unică pe care este afirmată una din ele sînt identice, 
potrivit aceleiaşi laturi. Aceasta este determinaţia fundamentală 
a. dialecticii care îi este proprie lui Platon. 

Recunoaşterea că ideea divinului, veşnicului, frumosului 
este ceea-ce-este-în-sine-şi-pentru-sine constituie începutul înăl- 
ţării conștiinței la nivelul spiritualului şi al conştiinţei că uni- 
versalul este cu adevărat. Reprezentării îi pot ajunge însufle- 
ţirea şi mulţumirea pe care i le procură reprezentarea frumo- 
sului şi a binelui ; gîndirea însă, cunoașterea prin gîndire caută 
determinația veșnicului, a divinului. Iar această determinaţție 
este în chip esenţial numai determinaţie liberă, determinaţie 
care nu stăvileşte pur și simplu universalitatea ; o delimitare 
(căci orice determinaţie este delimitare) care totodată lasă liber 
pentru sine universalul în infinitatea lui. Libertatea este numai 
în reîntoarcerea în sine, ceea ce nu este deferenţiat este cea ce 
e lipsit de viață; de aceea universalul activ, viu, concret 
este ce se diferențiază în sine, rămîne însă liber în acest proces. 


237 


* Riemer : „,ueriXov, concretul, căruia îi este imanent generalul”. 

Acest mod determinat al său constă în faptul că unul este 
identic cu sine în celălalt, în cei mulţi, în cei ce s-au diferențiat. 
Aceasta constituie adevărul, singurul adevăr şi, pentru cunoaş- 
tere, singurul lucru interesant din cuprinsul a ceea ce se numește 
filozofie platonică ; iar cine nu ştie acest lucru nu ştie lucrul 
principal. — Formularea lui Platon este : ceea ce e altul este 
acelaşi , este ceea ce e identic cu sine ; altul, ceea ce nu e identic 
cu sine, este şi el același; ceea ce este egal cu sine însuși 
este totodată altul şi anume în una și aceeași privință. Această 
unitate nu o avem în cazul cînd, de exemplu, spunem : eu sînt 
unul, sau Socrate este unul. Oricine este unul, dar el e şi un 
multiplu, are multe membre, organe, însuşiri etc. ; el este unul 
şi e şi multiplu. Astfel şi atribuim ambele aceste determinaţții 
lui Socrate, spunînd că este unul, egal cu sine însuși, este toto- 
dată altul, este un multiplu, în sine neegal. 

Acesta este un fel de a înțelege şi o expresie care se întîl- 
nesc şi în conştiinţa cea mai obişnuită. Ea este luată astfel : 
el este unul, şi în altă privinţă el este şi multiplu, şi astfel cele 
două gînduri sînt separate unul de altul. Or, gîndirea speculativă 
constă în faptul că gîndurile sînt îmbinate ; ele trebuie să fie 
îmbinate, iată ceea ce are importanţă ! Această îmbinare a 
diverșilor, a ființei şi neființei, a unului şi multiplului etc., 
astfel încît nu se trece doar pur şi simplu de la unul la altul, iată 
miezul miezului şi ceeă ce este cu adevărat mare în filozofia 
lui Platon ! — Însă Platon nu ajunge la această determinare. în 23 
toate dialogurile sale ; acest sens superior este conținut cu deo- 
sebire în Pileb și în Parmenide (la Tennemann nici o vorbă despre 
aceasta). Avem aici ceea ce este esoteric în filozofia platonică 
restul este exotericul din ea. Dar aceasta este o proastă distinc- 
ție. Nu trebuie s-o acceptăm, ca și cînd Platon ar avea două feluri 
de filozofii : una pentru lume, pentru public ; cealaltă, rezervată 
pentru intimi. Ezotericul este speculativul în filozofia lui 
Platon şi este scris şi tipărit ; el rămîne totuşi însă ceva ascuns 
pentru cei ce nu au interes să facă efort. El nu este un secret, 
şi totuşi e ascuns. Deci amintitele două dialoguri aparțin specu- 
lativului. 

În Pileb, Platon examinează natura plăcerii *. Primul o- 
biect, plăcerea senzorială, el îl. determină ca fiind infinitul **. 
Pentru reflexie, infinitul este ceea ce e nobil, ceea ce este su- 


* Filed, p. 12 (pp. 133—134). 
** Ibidem, pp. 27—28 (pp. 166—167). 

prem; dar infinitul este, în general, nedeterminatul în sine. 
Fără îndoială, el poate fi determinat în diferite chipuri ; însă 
acest ce determinat este atunci singular, este particularul. 
Prin plăcere ne reprezentăm singularul, sensibilul nemijlocit ; 
dar el este nedeterminatul prin faptul că el este doar elementarul 
pur, ca foc, apă ; el nu este ceea ce se determină pe sine însuși. 
Ideea singură este autodeterminarea, identitatea cu sine. 
Plăcerii, aşadar nedeterminatului, Platon îi aşază în față ceea 
ce delimitează, limita. În Fileb este apoi vorba îndeosebi despre 
această opoziție dintre infinit şi finit, dintre nemărginit şi măr- 
ginitor (népac, &rerpov) *. Reprezentîndu-ne această opoziţie, nu 
ne vine în minte că prin cunoaşterea naturii infinitului, a nede- 
terminatului, se hotărăște totodată şi asupra naturii plăcerii ; 
aceasta se înfăţişează ca singulară, sensibilă, finită, în timp ce in- 
finitul este ceea ce e metafizic. Dar aceste gînduri pure sînt sub- 
stanțialul prin care se hotărăşte asupra a tot ce este concret și în- 
depărtat, oricât de concret şi de îndepărtat ar fi. Cînd Platon 
tratează despre plăcere opunînd-o înţelepciunii, avem opoziţia 
dintre finit şi infinit. Ilzpag, limita, este, cum se pare, ceea ce e mai 
rău decît repov. Vechii filozofi o şi determinau așa. La Platon 
lucrurile se prezintă invers. La el se demonstrează că mépas este 
adevărul. Nelimitatul este încă abstract ; superior este limitatul, 
ceea ce se determină pe sine însuși, ceea ce delimitează. Plă- 
cerea este nelimitatul (ârtpavrov), care nu se determină pe sine. 
Singurul vo5s e determinarea activă. Infinitul este nedetermi- 
natul, ceea ce este capabil de mai mult sau de mai puţin, ceea 
ce poate fi mai intensiv ori nu, mai rece, mai cald, mai uscat, 
mai umed etc.** Dimpotrivă, finitul este limita, proporția, mă- 
sura *** : este determinaţia imanentă, liberă, cu care şi în care 
rămîne libertatea, în care libertatea îşi dă totodată existenţa. 
Înţelepciunea este, ca ntpac, adevărata cauză din care ia 
naştere ceea ce este excelent; acest principiu care fixează 
măsura şi ţinta este scopul în sine și pentru sine şi ceea ce 
determină scopul. 

Platon tratează după aceasta mai departe (infinitul este 
în sine trecere la finit, de ceea ce are nevoie materia pentru a se 
realiza ; sau finitul, întrucît se afirmă (es sich setzt) pe sine, este 
un ce diferențiat, este altceva decît ceea ce e delimitat ; infi- 
nitul este ceea ce e lipsit de formă, forma liberă ca activitate 


* Fileb, pp. 16—17 (pp. 142—143) și 23 (p. 157). 
** Ibidem, pp. 24—25 (pp. 158—160). 
*** Ibidem, p. 25 (p. 160). 

este finitul) : prin unitatea acestor două iau naştere, de exemplu, 
sănătatea, căldura, frigul, uscăciunea, umiditatea, tot astfel 
armonia muzicii, făcută din tonuri înalte şi joase, din mişcare 
mai iute şi mai înceată ; în general, prin unitatea unor astfel 
de contrarii ia, naștere tot ce e frumos și desăvirșit *. Sănă- 
tatea, frumuseţea etc. sînt deci ceva produs, întrucît sînt între- 
buinţate în acest scop contrariile ; ele se înfățișează astfel ca 
un amestec al acestora. În loc de cuvintul „individualitate”, 
anticii folosesc adesea amestec, participare etc. Pentru noi, 
aceştia sînt termeni nedeterminaţi, neprecişi. — În consecinţă, 
sănătatea, fericirea, frumuseţea apar ca ceva ce a luat naștere 
prin îmbinarea unor astfel de contrarii. Însă Platon spune: 
ceea ce este produs astfel presupune ceva prin care este 
produsal treilea ce, presupune cauza ; aceasta este mai excelentă 
decît cele prin a căror acțiune ia naştere aşa ceva. Astfel, avem 
patru determinaţii: în primul rînd, nemărginitul, nedeterminatul; 
în al doilea rînd, delimitatul, măsura, determinaţia, limita care 
presupun înțelepciunea ; a treia determinaţie este amestecul 
făcut din ambele, este ceea ce e numai produs; a patra este 
cauza” *, iar aceasta este în ea tocmai unitatea celor deosebiți, 
subiectivitatea, puterea, dominația peste contrarii, care are forţa 
să suporte în sine contrariile. Acest [principiu] puternic, tare, 
[principiul] spiritual, este ceea ce poate suporta în sine opoziția ; 
spiritul poate suporta contradicția supremă ; [principiul] slab 
corporal n-o poate, acesta piere îndată ce se ridică altul împo- 
triva lui. Or, cauza aceasta este voc, care guvernează lumea ; 
frumuseţea lumii în aer, foc, apă şi în general în ceea ce e viu 
a luat naştere prin voðç ***. Aşadar, absolutul este ceea ce 
într-o unică unitate, este finit şi infinit. 

Însă dialectica împlinită, propriu-zisă, este cuprinsă, în 
Parmenide, capodopera cea mai vestită a dialecticii platonice. 
Sînt reprezentaţi aici Parmenide și Zenon întilnindu-se cu 
Socrate în Atena. Lucrul principal este însă dialectica pe care 
Platon o pune în gura lui Parmenide și a lui Zenon. Chiar la 


început natura acestei dialectici este indicată mai de aproape ° 


în felul următor : Platon îl pune pe Parmenide să-l laude pe 
Socrate astfel : „Am observat că te întrețineai cu Aristotel” 
— unul dintre interlocutorii prezenți; faptul s-ar fi potrivit, 


* Fileb, pp. 25—26 (pp. 160—163). 
** Ibidem, pp. 26—27 (pp. 163—165). 
*** Ibidem, pp. 29—30 (pp. 169—172). 

desigur, cu filozoful, dar acesta s-a născut la 16 ani după moar- 
tea lui Socrate — „şi, în general, te străduieşti să determini 
(óptčecðat) în ce constă natura frumosului, dreptului, binelui 
şi a fiecăreia dintre aceste idei. Această năzuință a ta” (şi 
îndeletnicire, 5eu7)) „este frumoasă și divină. Concentrează-te însă 
şi te exercită mai mult în acel fel de discuţie ce pare nefolositor şi 
pe care mulțimea îl numeşte flecăreală” metafizică (G%oAeoYLac, 
trăncăneală) ; „fă acest lucru cât ești încă tînăr ; altfel îţi va scăpa 
adevărul. — În ce constă acest fel de exerciţiu, întreabă Socrate. 
— Mi-a plăcut deja la tine faptul că ai spus mai înainte că nu tre- 
buie să ne oprim la cercetarea sensibilului şi a înșelăciunilor lui, 
ci să considerăm ceea ce numai gândirea poate prinde și ceea 
ce singur există”. — Deja mai înainte am observat că oamenii 
au crezut de totdeauna că adevărul poate fi descoperit numai 
prin reflectare; cînd reflectăm, găsim gîndul, transformăm 
ceea ce avem înaintea noastră în modul reprezentării, al cre- 
dinţei, în gînd. Socrate îi răspunde atunci lui Parmenide : „Aşa 
am crezut că pot cel mai bine înțelege identicul (das Gleiche) 
şi neidenticul (das Ungleiche) şi celelalte determinaţii generale 
ale lucrurilor — Parmenide răspunde : Bine! Însă, cînd pleci 
de la o astfel de determinaţie” (asemănarea, identitatea), „tu 
trebuie să cercetezi nu numai ceea ce decurge dintr-o astfel 
de presupoziţie, ci trebuie în plus să cercetezi ce rezultă în cazul 
că ai pleca de la contrariul respectivei determinaţii ca presu- 
poziție. De exemplu, plecînd de la presupoziţia că există mul- 
tiplul, trebuie să cercetezi : ce se întîmplă cu multiplul în ra- 
portul lui cu el însuși şi în raportul lui cu unul” (multiplul va fi 
devenit astfel inversul său însuși, el se converteşte în unul 
cînd este privit în determinaţia în care el trebuie să fie privit ; 
şi aceasta este descoperirea admirabilă pe care o face în ce pri- 
veşte gîndirea cel ce-și propune să examineze pentru ele însele 
astfel de determinaţii) ; „şi tot astfel ce se întîmplă cu unul în 
raportul lui cu el însuşi și în raportul lui cu multiplul”. Iată ce 
trebuie cercetat ! „Şi iarăşi, presupunînd contrariul, anume că 
multiplul nu există, trebuie să cercetăm ce se întîmplă cu 
unul şi cu multiplul, atît luat fiecare pentru sine, cît şi unul 
față de celălalt. Tot astfel de cercetări trebuie să fie făcute şi 


cu privire la identitate şi neidentitate, la repaus, și mişcare, 


la naștere și pieire ; şi tot aşa în ce priveşte ființa însăşi şi ne- 
fiinţa. [Trebuie să cercetezi ] ce este fiecare pentru sine și care 
este relaţia lor cînd plecăm de la una dintre ele sau cînd plecăm 
dela cealaltă. După ce te vei fi desăvîrșit în aceste exerciţii, vei 

fi în stare să cunoşti adevărul esenţial”. Atît de mare preţ 
pune Platon pe cercetarea dialectică. Ea nu este cercetare a 
exteriorului, ci numai a ceea ce trebuie să fie considerat ca deter- 
minaţie. Prin urmare, acestea sînt gîndurile pure, ele sînt 
conţinutul ; cercetarea lor este vie, ele nu sînt moarte, se mişcă. 
Tar mişcarea gîndurilor pure constă în faptul că ele se trans- 
formă în propriul lor altul ; astfel ele arată că numai unitatea 
lor este cu adevărat justificată. 

Despre sensul unităţii unului cu multiplul, Platon îl pune 
pe Socrate să spună: „Dacă cineva îmi demonstrează că eu 
sînt unul și multiplu, nu mă miră. Anume, întrucît îmi arată 
că sînt un multiplu şi indică partea mea dreaptă, pe cea stingă, 
partea de sus, pe cea de jos, pe cea din față şi pe cea dinapoi, 
el dovedeşte că în' mine este inerent multiplul ; şi iarăşi uni- 
tatea, deoarece dintre noi șapte eu sînt unul. Tot aşa cu pri- 
vire la piatră şi la lemn etc. Însă m-aș minuna dacă cineva ar 
determina mai întîi ideile de identitate şi neidentitate, multipli- 
citate şi unitate, repaus şi mișcare, fiecare pentru sine (aură 
xa% avră), şi apoi ar arăta cum ele în ele însele se afirmă ca, 
fiind identice și ca fiind diferite ” **. 

Rezultatul (ansamblul) acestei cercetări din Parmenide 
este la sfîrşit rezumat astfel : „Fie că unul este sau nu este, el 
însuși, ca şi celelalte idei” (ființă, apariţie, devenire, repaus, 
mişcare, naştere, dispariţie etc.) [considerate] „atît pentru ele 
însele, cît şi în raport una cu alta: totul, deopotrivă este şi 
nu este, apare şi nu apare”***. Acest rezultat poate părea straniu. 
Conform reprezentărilor noastre obișnuite, noi sîntem foarte 
departe de a considera ca idei aceste determinaţii cu totul abs- 
tracte : unul, fiinţă, neființă, apariţie, repaus, mişcare etc.; 
totuşi aceste determinaţii cu totul generale Platon le consideră 
ca idei. Acest dialog este, propriu-zis, doctrina pură a ideilor 
elaborate de Platon. Platon arată despre unul că, deopotrivă, 
dacă acesta este precum şi dacă nu este, ca identic cu sine şi ne- 
identic cu sine, precum şi ca mişcare, ori ca repaus, ca naștere şi 
pieire ; el este și nu este ; sau unitatea, precum şi toate aceste 
idei pure deopotrivă şi sînt şi nu sînt, unul fiind atît unul, cît 
şi multiplul. În propoziţia „unul este” se cuprinde şi „unul nu 
este unul, ci multiplul”, şi invers : ,,multiplul este” spune în 
acelaşi timp : ,„,multiplul nu este multiplul, ci e unul”. Ele se 


* Parmenide, pp. 135—136 (pp. 21—23). 
** Ibidem, p. 129 (pp. 9—10). 
*** Ibidem, p. 166 (p. 84). 

dovedesc a fi dialectice, ele sînt în mod esențial identitatea 
cu al lor altul, și acesta este adevărul. Un exemplu avem în de- 
venire : în devenire este ființă şi neființă, adevărul ambelor 
este devenirea, ea e unitatea ambelor ca inseparabile, şi totuşi 
şi ca deosebite ; fiindcă ființa nu este devenire ; și nici neființa 
nu e devenire. 

După cele spuse, acest rezultat ni se înfățișează ca fiind 
de natură negativă, încît el — ca ceea ce e într-adevăr prim 
(prius) — nu este afirmativ, nu e negaţie a negaţiei; această 
afirmaţie aici nu este exprimată. Acest rezultat al lui Parmenide 
poate să nu ne mulțumească. Cu toate acestea, neoplatonicii, 
şi mai cu seamă Proclus, au considerat tocmai această elaborare 
aflată în Parmenide ca adevărata teologie, ca adevărata dezvelire 


„a tuturor misterelor esenței divine ; şi ea nu poate fi considerată 


ca altceva. (În aparenţă, lucrurile nu par a fi așa; Tiedemann* 
spune că nici vorbă nu poate fi de aşa ceva, ci numai de exaltare 
neoplatonică.) Deoarece prin Dumnezeu înţelegem esența ab- 
solută a tuturor lucrurilor ; această esenţă absolută este, în 
conceptul ei simplu tocmai unitatea şi mișcarea acestor esenţia- 
lităţi pure, unitatea şi mișcarea ideilor unului şi multiplului 
etc. Esenţa divină este ideea în genere aşa cum există ea, fie 
pentru conştiinţa sensibilă, fie pentru intelect, pentru gîndire. 
Întrucît Ideea este ceea-ce-se-gîndeşte absolut-pe-sine-însuşi 
(das absolute Sichselbstdenkende), ea e activitatea gîndirii în 
sine ; iar dialectica, de asemenea, nu este altceva decît activi- 
tatea gîndirii ce-se-gîndeşte-pe-sine în sine însăși. Această legă- 
tură neoplatonicii o considerau ca fiind numai de natură meta- 
fizică și au recunoscut în ea teologia, dezvoltarea misterelor 
esenței divine. 

Însă aici apare echivocul deja semnalat de noi, echivoc 
ce trebuie lămurit aici mai precis, anume că prin Dumnezeu şi 
prin esenţa lucrurilor pot fi înțelese două lucruri: «) Cînd 
spunem „esenţa lucrurilor” şi înţelegem prin aceasta unitatea, 
care este tot atît de nemijlocit multiplicitate, e fiinţă şi tot 
atît de nemijlocit neființă, este devenire, mişcare și aşa mai 
departe, s-ar părea că prin aceasta e determinată numai esența 
nemijlocită a acestor lucruri nemijlocit prezente şi că această 
doctrină a esenței, această ontologie, este încă diferită de cu- 
noaşterea lui Dumnezeu şi de teologie. Aceste esenţialități 


2; Simple şi raporturile și mișcarea lor par a exprima numai mo- 


* Platon, Argumenta, p. 340. 

mente ce ţin de ceea ce ne stă înainte (ele însele sînt simple şi 
nemijlocite) şi nu spiritul; aceasta fiindcă, astfel gîndite, 
lipsește un moment pe care-l gîndim cînd e vorba de Dum- 
nezeu. Însă spiritul, esenţa cu adevărat absolută, nu este doar ce 
este simplu şi nemijlocit în genere, ci este ceea ce se reflectă 
pe sine în sine, aceea pentru care există, în opoziţia sa, unitatea 
sa şi a contrariului său ; dar amintitele momente și mișcarea lor 
nu înfățișează esența divină ca fiind astfel: aceste momente 
apar ca nereflectate. 

6) Dacă, pe de o parte, aceste abstracții simple sînt luate 
ca esenţialități simple care sînt nemijlocite şi cărora le lipsește 
reflectarea în ele însele, pe de altă parte ele pot fi luate și ca 
concepte pure, aparţinînd purei reflectări în sine însăși. Atunci 
le lipsește realitatea, iar mişcarea lor trece în acest caz drept 
hoinăreală goală în mijlocul unor abstracții goale, care aparțin 
numai reflexiei și sînt lipsite de realitate. Noi trebuie să cu- 
noaștem natura cunoașterii şi a ştiinţei, pentru a avea în con- 
cept tot ce este cuprins în ea. Însă trebuie să ne dăm seama 
că conceptul nu este nici numai ceea ce e nemijlocit în adevăr, 
deşi el este ceea ce e simplu — dar simplitatea lui e de natură 
spirituală, el e, esenţial, gîndul reîntors în sine (nemijlocit este 
numai acest roșu etc.) — și nici numai ceea ce se reflectă pe 
sine în sine, numai lucrul conştiinţei, ci el există şi în sine, 
adică este esenţă obiectivă. Simplitatea este mod nemijlocit 
de a fi, fiinţă-în-sine, e astfel toată realitatea. Această conşti- 
ință despre natura conceptului Platon nu a exprimat-o însă 
în chip atît de determinat şi astfel el n-a exprimat nici faptul 
că această esenţă a lucrurilor este identică cu esenţa divină. 
Pentru esenţa divină noi pretindem ca la esenţă sau ființă să se 
adauge această reflectare în sine însăşi, iar la reflectarea în 
sine să se adauge ființa sau esența. Dar, propriu-zis, la Platon 
acest lucru doar în cuvinte nu este exprimat, căci lucrul însuşi 
este în tot cazul prezent ; deosebirea aceasta de vorbire ţine 
numai de modul reprezentării şi al conceptului. 

Pe de o parte, această reflectare în sine, spiritualul, con- 
ceptul, este prezent în speculaţia lui Platon. Deoarece unitatea 
multiplului cu unul etc. este tocmai această individualitate în 
diferenţă, acest mod-de-a-fi-reîntors-în-sine (dief Insichzuriick- 
gekehrisein), în contrariul său, acest contrariu care se află în 
sine însuși. Esenţa lumii este în chip esenţial această mișcare 
de reîntoarcere în sine a ceea ce s-a reîntors în sine (diese 
in sich zurückkehrende Bewegung des Insicheuriickgekehrten). 


to 

AŞ 

Pe de altă parte însă, tocmai pentru acest motiv, acest 
mod-de-a-fi-reflectat-în-sine, ca Dumnezeu, rămîne încă la 
Platon conform modului reprezentării, ceva separat de Dum- 
nezeu ; şi în expunerea pe care el o face în Timaios despre 
naşterea naturii apar astfel ca distincte, Dumnezeu şi esența 
lucrurilor. Această esență a lumii o vom cunoaşte mai de 
aproape în filozofia naturii elaborată de Platon. 

Totuşi, dialectica lui Platon nu poate fi considerată ca 
desăvîrşită sub toate aspectele ei. În ea este mai cu seamă 
vorba să se demonstreze că, în timp ce, de exemplu, este afirmat 
numai unul, în acesta însuşi este conținută determinația multi- 
plului sau că în multiplu este cuprinsă determinaţia unităţii, 
în timp ce îl considerăm. Nu se poate spune că acest mod riguros 
poate fi constatat în toate mișcările dialectice ale gîndirii lui 
Platon, ci adesea în dialectica sa pătrund consideraţii exterioare. 
De exemplu, Parmenide spune: „Unul este; rezultă de aici 
că unul nu este identic cu este, încît unul şi este sînt deosebite. 
Prin urmare, în propoziția «unul este » se află diferența ; astfel 
în ea se află multiplul, şi deci o dată cu unul spun şi multiplu” *. 
Fără îndoială, această dialectică este justă, dar ea nu e cu totul 
pură, întrucît pleacă de la o atare legătură între două deter- 
minaţii. 

Cînd Platon vorbește despre bine, frumos, el vorbește 
despre idei concrete. Însă există numai o unică idee. Pînă la 
astfel de idei concrete mai este încă mult cînd pleci de la 
abstracții ca fiinţă, neființă, unitate, multiplicitate. Ducerea 
înainte a acestor gînduri abstracte pînă la frumuseţe, adevăr, 
moralitate n-a înfăptuit-o Platon ; la el lipseşte această dezvol- 
tare, această proliferare. Însă chiar în cunoaşterea acelor deter- 
minaţii abstracte înseși rezidă cel puţin criteriul, izvorul pentru 
concret. În Pileb este astfel considerat principiul senzației, al 
plăcerii ; această cercetare este deja concretă. Vechii filozofi 
au ştiut foarte bine ce aveau în astfel de gînduri abstracte în 
sprijinul concretului. În principiul atomist al unităţii şi multi- 
plicităţii găsim astfel izvorul unei construcţii a statului ; deter- 
minaţia ultimă de gîndire a unor astfel de principii ale statului 
este tocmai logicul. În cuprinsul unei astfel de filozofii pure, 
cei vechi nu urmăreau scopul pe care-l urmărim noi ; în general, 
ei nu şi-au propus, ca noi, drept scop consecvența metafizică, 
nu şi-au pus-o ca problemă. Noi avem prelucrare concretă, 


* Parmenide, p. 142 (pp. 35—36). 

material, vrem să punem regulă în acest material. La Platon, 
filozofia conţine indicarea direcţiei în care trebuie să se angajeze 
individul pentru a cunoaşte cutare şi cutare lucru; însă în 
general Platon situează fericirea absolută pentru sine, însăși 
viaţa fericită, în contemplarea (în viață) a acelor obiecte 
divine“. Această viață este contemplativă, ea pare fără scop, 
toate interesele au dispărut. A trăi liber în împărăţia gîndului 
a fost pentru antici scop în sine şi pentru sine; şi ei și-au dat 
seama că numai în gîndire este libertate. Cu Platon a început 
şi străduința de a cunoaşte lucruri mai precise. Materialul 
general al cunoaşterii a început să se diferenţieze în măsură 
mai mare. Avem dialoguri care se ocupă cu gîndul pur; în 
Timaios găsim filozofie a naturii, în Republica, găsim etică. 


2. FILOZOFIA NATURII 


În Timaios apare ideea în determinarea ei mai precis 
exprimată; determinaţiile fundamentale ale filozofiei naturii 
elaborate de Platon se găsesc în Timaios. Numai că noi nu 
putem intra în expunerea amănuntelor, a conţinuturilor mai 
speciale ; de altminteri, acestea şi prezintă puţin interes. Pla- 
ton a luat mult de la pitagoricieni ; cît anume a luat de la ei 
nu poate fi precizat. Timaios este, fără nici o îndoială, pre- 
lucrarea unei opere care, propriu-zis, a fost elaborată de un 
pitagorician. Alţii, dimpotrivă, au spus că Timaios ar fi numai 
un extras făcut de un pitagorician dintr-o operă mai mare 
a lui Platon. Dar prima presupunere este mai verosimilă. 
Timaios a fost socotit în toate timpurile ca cel mai dificil şi 
mai obscur dintre dialogurile platonice. (Mai cu seamă acolo 
unde Platon intră în fiziologie, cele expuse nu corespund ab- 
solut de loc cunoștințelor noastre, cu toate că trebuie să ad- 
mirăm excelentele vederi ale lui Platon, atît de puţin înţelese 
de moderni.) Această dificultate este cauzată: a) pe de o parte, 
de amestecul exterior, deja semnalat, al cunoașterii concep- 
tuale cu reprezentarea; vom vedea îndată amestecate aici 
numerele pitagoriciene ; ß) mai ales însă, pe de altă parte, 
de natura filozofică a lucrului însuşi, de care Platon încă nu-şi 
dăduse seama. Această a doua dificultate provine din ordonarea 
întregului. Anume, ceea ce bate aici de îndată la ochi este 


* Fileb, p. 33 (p. 178). 

faptul că Platon se întrerupe de mai multe ori, pare a se în- 
toarce înapoi şi a începe din nou de la capăt. Acest fapt 
i-a determinat pe critici, de exemplu pe însuși Wolf din Halle*, 
şi pe alţii care nu știu să-l ia în înţeles filozofic să considere 
acest dialog ca pe o colecţie de fragmente sau de mai multe 
opere, fragmente cusute în mod exterior laolaltă, sau ca pe o 
249 operă în care ar fi fost intercalate în conținutul platonice multe 
elemente străine. (Wolf, în cadrul unor întreţineri orale, şi-a 
exprimat părerea că din faptul semnalat reiese că acest dialog, 
asemenea lui Homer al său, ar fi compus din bucăţi diferite.) 
Însă, cu toate că legătura interioară apare ca nemetodică 
— Platon însuşi cere adesea scuze pentru aceste complicaţii —, 
vom vedea în ansamblu cum expunerea se desface cu necesi- 
tate în bucăţi şi ce anume face necesară întoarcerea la punctul 
de pornire. (Pentru aceste repetate reveniri se poate indica 
un temei mai profund.) 
Expunerea esenței naturii sau a devenirii lumii, Platon 
o începe în felul următor : „Dumnezeu este binele” (tò aya06v, 
binele se află în fruntea ideilor platonice, aşa cum a scris Aris- 
totel despre idei şi despre bine acolo unde a tratat despre în- 
văţătura platonică); „binele însă nu are în nici un chip vreo 
oarecare invidie în el; de aceea el a voit să facă lumea cît mai 
asemănătoare cu el'**. Aici Dumnezeu este încă fără de- 
terminație ; în Timaios, Platon începe totuşi de la capăt de 
mai multe ori. Gîndul că Dumnezeu nu are invidie în el este, 
fără îndoială, un gînd mare, frumos, adevărat, naiv. Dimpotrivă, 
la cei mai vechi, nemesis, dike, soarta, invidia, este unica de- 
terminaţție a zeilor, faptul că ei coboară tot ce e mare, îl dimi- 
nuează, nu pot suferi ceea ce e valoros, sublim. Filozofii: de 
mai tîrziu, nobili, au combătut această concepţie. În simpla 
reprezentare de nemesis nu este cuprinsă încă nici o deter- 
minaţie morală. Pedeapsa, impunerea moralității împotriva 
imoralităţii, este o coborîre a ceea ce depăşeşte măsura; însă 
această măsură nu este încă reprezentată ca moralitate. Gîn- 
dul lui Platon este mult superior concepţiei celor mai mulți 
dintre moderni, care susținînd că Dumnezeu este un Dumne- 
zeu închis, că el nu s-a revelat şi că deci nu ştim nimic despre 
250 Dumnezeu, atribuie invidie divinității. Căci de ce nu s-ar revela 
Dumnezeu dacă voim, cît de puţin, să-l luăm în serios? O lu- 


* Prelegeri din 1805—1806. 
** Timaios, p. 29 (p. 25). 

mină nu pierde nimic dacă este aprinsă alta; astfel pedeapsa 
în- Atena era întemeiată pe interdicție. Dacă. cunoașterea 
lui Dumnezeu ne-ar fi interzisă, aşa încît să nu cunoaştem 
decît ceea ce e finit şi să nu putem ajunge la cunoaşterea infi- 
nitului, atunci Dumnezeu ar fi invidios sau ar fi un nume gol. 
Căci aceasta nu înseamnă altceva decît că vrem să înlăturăm 
ce este mai înalt în Dumnezeu şi să ne dedicăm meschinelor 
noastre interese, vederi etc. Această umilință este sacrilegiu, 
este păcat împotriva spiritului. 

Aşadar, după Platon, Dumnezeu este lipsit de invidie. 
Platon continuă: ,,Dumnezeu găsi dat mai dinainte ceea ce 
este vizibil (rapahafoov)” — exprimare mitică determinată 
de nevoia de a începe cu ceva nemijlocit, care însă, aşa cum 
se prezintă, nu poate fi socotit nicidecum ca valabil, — 
„nu în repaus, ci în mişcare accidentală şi dezordonată; şi el 
aduse acel vizibil din starea de dezordine în ordine, întrucât 
el'a considerat-o pe aceasta mai bună decît pe aceea”. Con- 
form acestei relatări, lucrurile se înfăţişează ca și cum Platon 
ar fi admis că Dumnezeu ar fi numai Smuospyoc ordona- 
torul materiei, iar aceasta ar fi independentă și eternă, gă- 
sită de el ca dată în prealabil, ca haos. Dar aceste raporturi 
nu sînt teze filozofice, dogme ale lui Platon, el nu le ia în serios. 
Aici Platon a vorbit numai potrivit reprezentării ; un astfel 
de mod de a se exprima nu are conținut filozofic. Avem aici 
numai o introducere în obiect, pentru a ne conduce la deter- 
minaţii cum este aceea de materie. — Trebuie să știm că, 
dacă începem în filozofie cu Dumnezeu, ființă, spaţiu, timp etc. şi 
vorbim în mod nemijlocit despre ele, acesta este el însuşi un 
conţinut care, conform naturii lui, este nemijlocit, mai întîi 
numai nemijlocit; şi trebuie să știm că aceste determinaţii 
sînt totodată, ca nemijlocite, în sine nedeterminate. Astfel 
Dumnezeu este încă nedeterminat, e gol pentru gîndire. 
înaintarea sa, Platon ajunge apoi la alte determinaţii ; şi abia 
acestea sînt ideea. Trebuie să rămînem la ceea ce e specula- 
tiv la Platon. El spune că Dumnezeu a considerat ordinea ca 
fiind mai bună; aceasta este maniera unei exprimări naive. 
La noi am pretinde îndată ca mai întîi să fie demonstrată 
existenţa lui Dumnezeu ; şi tot atît de puţin am statornici 
vizibilul. La Platon, acestea sînt mai curînd numai mod naiv 
de a vorbi; numai ceea ce este demonstrat pornind de aici 
este adevărata determinație, determinaţia ideii, care se iveşte 
abia mai tîrziu. Platon continuă: (Dumnezeu) .,reflectînd că, 

din ceea ce e vizibil (sensibil), neinteligibilul (âv6yrov) nu 
poate fi mai frumos decît raționalul, iar inteligența (vo5c) 
fără suflet n-ar putea participa la nimic, după acest rațio- 
nament el aşeză inteligenţa în suflet, iar sufletul îl aşeză în 
corp”, deoarece inteligența n-ar putea participa la vizibil fără 
de corp ; „și le îmbină laolaltă, în aşa fel încît lumea a devenit 
un animal dotat cu suflet şi inteligență’. (Am văzut lucruri 
asemănătoare în Pedru.) Noi avem realitate și voic, — și 
sufletul, ca legătură a acestor două extreme; aceasta este 
ceea ce e cu totul adevărat, real. 

„Nu există însă decît un singur asemenea animal, deoarece, 
dacă ar fi două sau mai multe, acestea ar fi numai părți ale 
totului şi deci n-ar exista decît unul **. 

Platon trece îndată, mai întîi la determinarea ideii natu- 
rii corporale : „Deoarece lumea trebuie să devină. corporală, 
vizibilă şi palpabilă, iar fără foc nu poate fi nimic perceput 
vizual, şi fără ceva ferm, fără pămînt, nimic nu poate fi pipăit, 
Dumnezeu făcu chiar la început focul și pămîntul”. Platon 
introduce elementele acestea într-un mod copilăresc. „Însă 
numai două elemente nu pot fi unite fără un al treilea, ci tre- 
buie să existe o legătură la mijloc, care le ţine îmbinate pe 
primele două”, — una dintre exprimările pure ale lui Platon. 
„Dar cea mai frumoasă legătură este aceea care îmbină în 

252 modul cel mai strîns, într-o unitate, ceea ce ţine ea laolaltă 
şi pe sine însăşi”. Această afirmaţie este profundă, în ea este 
conţinut conceptul, este conținută ideea. Legătura este subi- 
ectivul, individualul, puterea ; ea se întinde asupra celuilalt 
şi se face identică cu el. „Această legătură o îndeplineşte în 
chipul cel mai frumos analogia (raportul continuu)”. Iar ana- 
logia este : „Cînd din trei numere sau mase ori forţe aceea 
care se află la mijloc se raportă la ultima așa cum se raportă 
prima la ea, şi invers: cum se raportă ultima la cea din mij- 
loc, astfel se raportă aceasta la prima” (a:b = b: c), — „în- 
trucît apoi această mijlocie a devenit prima și ultima, iar 
ultima şi prima, invers, au devenit ambele mijlocii, rezultă că 
toate sînt, după necesitate, acelaşi” (asta înseamnă diferență, 
care nu este diferență); „însă dacă ele au devenit acelaşi, 
totul va fi una”***. Excelent ! Este ceea ce păstrăm și azi în 


filozofie. 
* Timaios, p. 30 (pp. 25—26). 


** Ibidem, p. 31 (p. 27). 
*** Ibidem, pp: 31—32 (pp. 27—28). 

Această separare de la care pleacă Platon este raţiona- 
mentul silogistic, cunoscut din logică. Acest raționament ră- 
mine forma care se înfăţişează în silogismul obișnuit, dar ca 
fiind însuși raţionalul. — Diferenţele sînt extremele şi iden- 
titatea este aceea care le îmbină în unitate. Raționamentul 
silogistice este speculativul, care în extreme se îmbină cu sine 
însuşi, întrucît toţi termenii parcurg toate locurile. În raţi- 
onament este conținută întreaga raționalitate, ideea, cel puţin 
în chip exterior. De aceea este nedrept să se vorbească rău 
despre silogism şi să nu fie recunoscut ca supremă formă ab- 
solută. Sub aspectul lui de raţionament al intelectului, dim- 
potrivă, este cu dreptate să fie repudiat. Acesta nu are o astfel 
de mijlocie : fiecare dintre diferenţe trece aici drept indepen- 
denţă, deosebită, în formă proprie, de sine stătătoare, avînd o 
determinaţie particulară față de celelalte. Această situaţie este 
suprimată în filozofia platonică, unde speculativul constituie 
forma proprie, adevărată a raţionamentului silogistic. Mediul 
îmbină în unitate, în chipul cel mai desăvîrşit, extremele; 
acestea nu rămîn independente nici față de ele însele, nici faţă 
de mediu. Aceasta [sau mijlocia] devine ambele extreme, iar 
ele devin mediu; abia atunci rezultă că toate [extremele şi 
mediul] sînt aceeaşi, conform necesităţii, și este astfel cons- 
tituită unitatea. În raţionamentul intelectului, din contra, 
această unitate este numai unitatea unor determinații luate 
în mod esenţial ca diferite şi care rămîn așa; aici, un subiect, 
o determinaţie, este îmbinată cu alta sau chiar „un concept 
cu un altul” cu ajutorul termenului mediu. Dar lucrul princi- 
pal este identitatea, sau faptul că în termenul mediu subiectul 
este îmbinat cu sine însuși şi nu cu altceva. În silogismul ra- 
țiunii este, aşadar, reprezentat un subiect, un conţinut, îmbi- 
nîndu-se pe sine cu sine însuși prin altul şi în altul; aceasta 
provine din faptul că extremele au devenit identice : una dintre 
ele se îmbină cu cealaltă, dar ca fiind identică cu ea. Cu alte 
cuvinte, aceasta este natura lui Dumnezeu. Dacă Dumnezeu 
este luat ca subiect, aceasta înseamnă că el creează pe fiul său, 
creează lumea, se realizează în această realitate, care apare 
ca altceva, dar în ea el rămîne identic cu sine, şterge păcatul 
şi se îmbină în acest altceva numai cu sine însuși ; numai astfel] 
este Dumnezeu spirit. Dacă aşezăm nemijlocitul deasupra mij- 
locitului și spunea apoi că acţiunea lui Dumnezeu este nemij- 
locită, aceasta are un bun temei; dar faptul concret este că 
Dumnezeu este un raționament care se îmbină pe sine cu sine 

însuși. În consecinţă, filozofia platonică conţine în ea cele mai 
înalte gînduri. Fără îndoială, acestea sînt numai gînduri pure, 
dar care conţin în ele totul; şi în toate formele concrete ceea 
ce importă sînt numai determinaţiile de gîndire. Aceste forme, 
de la Platon încoace, au rămas vreo două mii de ani în para- 
gină în religia creștină, ele n-au trecut ca gînduri, ba ele au 
fost considerate ca valori împrumutate pe nedrept de la Platon, 
pînă ce în timpul mai nou am început să pricepem că aceste 
determinaţții platonice conţin în ele conceptul, natura și pe 
Dumnezeu. 

Platon continuă apoi : în acest cîmp al vizibilului existau, 
așadar, ca extreme pămîntul şi focul, solidul şi viul. „Fiindcă 
solidul are nevoie de două mijlocii” (gînd important : în loc de 
trei, avem în natură patru termeni, mediul este dublat), ,„,deoa- 
rece el nu are numai lățime, ci şi adîncime” (propriu-zis, 
patru dimensiuni, întrucît punctul este îmbinat cu corpul 
solid prin linie şi suprafaţă), „Dumnezeu a aşezat între foc 
şi pămînt, aer şi apă” (iarăși o determinare cu semnificaţie 
logică adîncă, deoarece această mijlocie, ca diferenţă, trebuie 
să fie îndreptată, în diferenţa sa, spre ambele extreme, să fie 
diferențiată în sine însăşi) ; „şi anume conform unui raport, 
încît focul se raportă la aer ca aerul la apă şi apoi aerul la apă 
ca apa la pămînt” *. — Avem astfel o mijlocie scindată; și 
numărul patru, pe care-l întîlnim aici este în natură un număr 
cardinal principal. Cauza pentru care ceea ce în silogismul raţiu- 
nii este numai trinitate devine patru în natură rezidă în ceea 
ce ţine de aceasta, întrucît ceea ce în gînd este nemijlocit unul 
în natură se scindează. Anume, mijlocia ca opoziție este dublă. 
Una este Dumnezeu, a doua este mediatorul, este fiul, a treia 
este spiritul : aici mijlocia e simplă. Însă în natură opoziţia, 
ca să existe ca opoziţie, este ea însăși un ce dublu ; astfel, dacă 
numărăm, avem patru. Acest lucru are loc şi la reprezentarea 
lui Dumnezeu. Întrucît o aplicăm la lume, avem ca mijlocie 
natura și spiritul existent — natura ca atare şi spiritul exis- 
tent, reîntoarcerea naturii, calea reîntoarcerii; iar reîntoar- 
cerea împlinită (das Zuriickgekehrisein) este spiritul. Acest pro- 
ces viu — această diferenţiere şi afirmare a diferenţiatului ca 
identic cu sine — , acesta este Dumnezeu cel viu. 

Platon spune mai departe : „Prin această unitate a fost 
făcută lumea vizibilă şi palpabilă. Prin faptul că Dumnezeu 


* Timaios, p. 32 (p. 28). 

i-a dat aceste elemente” — că e vorba de foc etc. nu are 
aici, propriu-zis nici o semnificaţie — „întregi şi nedivizate, 
lumea este perfectă, nu îmbătrînește şi nu se îmbolnăveşte. Căci 
bătrîneţea şi boala iau naştere numai prin faptul că asupra 
unui corp oarecare acţionează din afară, depășind măsura, 
astfel de elemente. Însă nu acesta este cazul aici, deoarece 
lumea conţine aceste elemente cu totul în sine şi deci nu poate 
veni nimic din afară. Forma lumii este cea sferică” (cum de 
altfel era ea la Parmenide și la pitagoricieni), ca „cea mai de- 
săvîrşită formă, care le conţine în ea pe toate celelalte; ea 
este perfect netedă, căci nimic nu este în ea îndreptat spre 
exterior, nici o diferență față de altceva; ea, lumea, nu are 
nevoie de membre”. — Finitatea constă în faptul că există 
o deosebire, o exterioritate, pentru un obiect oarecare. Există 
şi înăuntrul ideii determinarea, delimitarea, diferenţierea, al- 
teritatea, dar acestea sînt în acelaşi timp dizolvate, cuprinse, 
ținute în unitate ; astfel avem aici o diferență prin care nu 
ia naștere nici o finitate, căci această diferenţă este în acelaşi 
timp suprimată. Aşadar, finitatea este cuprinsă în infinitatea 
însăşi ; acesta este un gînd mare. — ,,Dintre cele şapte mișcări, 
Dumnezeu i-a dat lumii pe cea mai adecvată, anume pe cea 
care se potrivește mai bine cu inteligenţa şi cu conştiinţa, 
mișcarea circulară; pe celelalte şase mişcări el le-a despărţit 
de ea, eliberînd-o de natura lor dezordonată” (înainte şi înapoi)". 
Acestea sînt spuse numai în termeni generali. 

Mai departe : „Cum Dumnezeu a voit să facă lumea ase- 
menea lui însuși, s-o facă să fie Dumnezeu, el i-a dat sufletul, 
pe care l-a aşezat în mijlocul ei şi l-a răspîndit în întreg cu- 
prinsul ci” (sufletul lumii), „cuprins pe care l-a învelit cu ass 
suflet şi pe din afară” (astfel lumea este o totalitate), „,rea- 
lizînd, în felul acesta, această ființă care îşi ajunge sieși, nu 
are nevoie de altul, se cunoaște pe sine însăși şi își este sieşi 
prietenă. Şi astfel, prin mijlocirea tuturor celor de mai sus, 
a dat naștere Dumnezeu lumii ca unui Dumnezeu fericit”? **. 
Putem spune că aici Platon are o reprezentare precisă despre 
Dumnezeu ; abia aici avem adevărul, avem cunoaşterea Ideii. 
Însă primul Dumnezeu este încă nedeterminat. Noi trebuie 
să ne angajăm în mod conştient pe acest drum, să ne dăm 
seama că ceea ce e prim, fie fiinţă, fie Dumnezeu este nede- 


* Timaios, pp. 32—34 (pp. 28—31). 
** Ibidem, p. 34 (p. 31). 


34 — Prelegeri de istorie a filozofiei, vol. I 

terminat. Abia acest al doilea Dumnezeu, cel creat, este ade- 
vărul; acel prim este un cuvînt, — început după felul de a 
vorbi al purei reprezentări, ca -simplă ipoteză, presupoziţie a. 
reprezentării. Cînd Dumnezeu era numai binele, el era numai 
nume, încă nu era ceea ce se determină pe sine însuși 
şi e determinat în sine. Aşadar, mijlocia este adevărul. De 
aceea, dacă, fiindcă am plecat întîi de la materie, am vrea să 
credem, ca urmare, că Platon ar fi considerat materia ca inde- 
pendentă, această părere ar fi, potrivit celor adineauri relatate, 
falsă. Ceea-ce-este-în-sine-şi-pentru-sine, preafericitul, este abia 
acest Dumnezeu, această identitate. 

„Acum, dacă am vorbit despre suflet la urmă, nu înseamnă”, 
spune Platon „că sufletul este cel din urmă, ci acesta ţine 
numai de felul nostru de a vorbi; sufletul este elementul do- 
minant, regal, iar elementul corporal este cel ce ascultă de suflet”; 
elementul corporal nu este cel de sine stătător, cel etern. Aceasta 
este naivitatea lui Platon ; el atribuie acestea felului de a vorbi. 
Ceea ce apare aici ca accidental este apoi, iarăşi, necesar: 
este necesar să se înceapă cu ceea ce e nemijlocit şi numai 
apoi să se ajungă la concret. Cum am semnalat deja, putem 
găsi deci în astfel de expuneri ale lui Platon contradicții; 
dar ceea ce importă este ce prezintă el ca adevăr. Mai de aproape 

25 Datura ideii platonice ne va arăta următoarele. — Anume Pla- 
ton spune : „Esența sufletului a fost creată în felul următor”. 
Aici avem, propriu-zis, aceeaşi idee pe care am avut-o cînd 
a fost vorba de natura corporalului. Pasajul acesta este unul 
dintre cele mai vestite, dintre cele mai profunde ale lui Platon. 
Anume, „din esența nedivizată şi veşnic identică cu sine, 
şi apoi din esența divizată proprie corpurilor, Dumnezeu a 
îmbinat un al treilea fel de esenţă ca mijlocie, care este de na- 
tura identicului-cu-sine-însuşi şi de natura altului”. Ceea-ce-e- 
divizat se numeşte la Platon şi altul ca atare, — nu altul a ceva 
oarecare. Şi astfel Dumnezeu a făcut din suflet ceva ce se 
află exact la mijloc între nedivizat şi divizat”. — Acum vin. 
determinaţiile abstracte : Unul este identitatea, Altul este 
tò Erepov, altul în el însuși, multiplul sau neidenticul, opo- 
ziţia, diferența. Dacă spunem: „Dumnezeu, absolutul, este 
identitatea identicului cu neidenticul””, sîntem învinuiți de bar- 
barie, de scolastică. Cei ce ridică un astfel de reproș îl laudă, 
la superlativ pe Platon ; şi cu toate acestea și el a determinat 
adevărul tot așa. „Şi luînd aceste trei esențe afirmate ca dife- 
rite, Dumnezeu le-a unit pe toate într-o unică idee” (ele nu 

sînt trei: a treia nu este o a treia față de celelalte), „întrucît 
natura altului, care e greu de amestecat, el a potrivit-o cu 
forța în ceea-ce-este-identic-cu-sine”. Fără îndoială, aceasta 
este violența conceptului care idealizează multiplul, exteriori- 
tatea reciprocă, şi o pune ca pe ceva ideal. Tocmai aceasta 
este şi violenţa care se face intelectului cînd i se propune aşa 
ceva. În simpla reflectare în sine, în simpla reluare a acelui 
început în care ele sînt separate, acele momente sînt: iden- 
ticul-cu-sine-însuşi (el însuși moment), altul ; — al treilea : uni- 
rea lor, dar înfățişîndu-se ca disociabilă şi nu reîntorcîndu-se 
în prima unitate. Nu trebuie să întrebăm dacă materia (altul) 
este veșnică. ,„Amestecind-o cu esenţa (oòcta) și făcînd din 
toate trei una, el diviză acest întreg iarăşi în părţi, în atîtea 
cîte se cuveneau”” *. Dacă comparăm această substanţă a su- 258 
fletului cu aceea a lumii vizibile, ea este aceeaşi. Şi acest unic 
întreg este substanţa abia acum sistematizată, adevărata ma- 
terie sau esență, materia absolută care este divizată în sine 
(o unitate permanentă şi indivizibilă a unului cu multiplul); 
nu trebuie căutată altă substanţă. 

Această subiectivitate Platon a divizat-o deci iarăși, iar 
felul diviziunii este exprimat conform unor determinaţii nu- 
merice. Aici apar reprezentări pitagoreice. (Părinţii bisericii 
au găsit la Platon trinitatea ; ei au voit s-o cuprindă în gînduri, 
s-o demonstreze, s-o producă din gîndire: așadar, la Platon 
adevărul are aceeaşi determinare ca şi trinitatea. Însă la Pla- 
ton nu trebuie să ne oprim la reprezentarea că Dumnezeu a 
găsit ceva dat în prealabil, că a luat, ci trebuie să rămînem 
la concept. Acest Dumnezeu despre care vorbeşte Platon nu 
este gind, ci reprezentare.) Această diviziune conţine vestitele 
numere platonice (cum le numeşte Cicero, care nu înțelege 
nimic din ele), care originar aparţin, fără îndoială, pitagori- 
cienilor, numere cu care şi-au bătut mult capul anticii şi mo- 
dernii, și Kepler, încă în a sa Harmonia mundi, dar pe care, 
propriu-zis, încă nimeni nu le-a înțeles. A le înțelege ar însemna 
un dublu lucru: pe de o parte, cunoaşterea semnificației lor 
speculative, a conceptului lor. Însă, cum notam deja cînd a 
fost vorba de pitagoricieni, aceste diferențe numerice oferă 
numai un concept nedeterminat al diferenţei şi numai în pri- 
mele numere ; dar unde raporturile devin mai complicate, ele 
sînt în general incapabile să indice mai precis diferenţa. În 


* Timaios, pp. 34—35 (pp. 31—32). 

al doilea rînd, fiind vorba de numere, ele exprimă ca atare 
diferențe de mărime, diferențe ale sensibilului. Sistemul mă- 
rimilor vizibile — şi sistemul ceresc este acela în care apare 
mărimea în forma ei cea mai pură, mai liberă, nesubjugată 
de calitativ, cum apare ea oriunde trebuie să fie mai mult 
prezentă — ar trebui să corespundă acestor numere. Dar aceste 
sfere numerice vii sînt şi ele înseşi sisteme ale multor momente : 
mărime a distanței, a vitezei, precum şi a masei. Nici unul 
dintre aceste momente nu poate fi reprezentat ca o serie, com- 
parat cu o serie a unor numere simple, deoarece seria nu poate 
conține, ca membri ai ei, decît sistemul acestor momente în- 
tregi. Or, dacă numerele platonice ar fi şi elementele oricărui 
astfel de sistem, nu atît acest element ar fi cel despre care ar 
fi vorba, cît raportul momentelor, care se diferențiază în miş- 
care, ceea ce trebuie înțeles ca întreg, fiind ceea ce este cu ade- 
vărat interesant şi rațional. Noi avem de indicat istoric, pe 
scurt, esenţialul. Tratarea temeinică a chestiunii este făcută 
de Bâckh în Studiile lui Daub şi Kreuzer. 

Seria fundamentală este foarte simplă. „Mai întîi Dum- 
nezeu a luat din întreg o parte ; după aceea a luat partea a doua, 
dublul primei părți; porţiunea a treia, egală cu de 14 ori por- 
țiunea a doua și triplul primei porțiuni ; porţiunea următoare : 
dublul porțiunii a doua; porţiunea a cincea; triplul părţii a 
treia ; porțiunea a şasea egală cu de opt ori partea primă; 
a şaptea, cu 26 mai mare decît porţiunea primă. Așadar, seria 
este 1; 2; 3; apoi 4,pătratullui 2; 9, pătratul lui 3; 8, cubul 
lui 2; şi 27, cubul lui 3. „După aceea Dumnezeu a împlinit 
intervalele (raporturile) duble (1 :2) şi triple (1:3), tăind din 
nou porțiuni din întreg. Aceste porţiuni el le-a aşezat în in- 
tervale astfel încît să fie în fiecare interval două mijlocii sau 
medii 1, dintre care prima depăşeşte sau e depăşită de fiecare 
extremă cu aceeaşi fracțiune, iar a doua depășește o extremă 
cu o cantitate egală cu cea cu care este ea însăşi depăşită de 
cealaltă” ; prima este o progresie geometrică continuă, a doua 
e o progresie aritmetică. Prima mijocie sau medie este rezultat 
al pătratelor (1:Yy2 :2); a doua o avem, de exemplu, cînd 
14 este mijlocia între 1 și 2. În felul acesta iau naştere noi 
raporturi, acestea sînt intercalate între primele raporturi într-un 

Ts 


1 Termenul grec, redat de Hegel prin Mittlere sau Milte, este usor. În 
limbajul matematic elen se numea astfel o serie de trei termeni formînd o pro- 
gresie continuă ; la fel se mai numea şi termenul mediu care uneşte cele două 
extreme ale progresiei. (Nota trad.) 

fel particular, mai greu, care este indicat, dar intercalarea se 
face în așa fel încît „pretutindeni a rămas un rest. Iar ultimul 
raport numeric (%poc) este 256 : 243”, sau 28: 35. — Însă nu 
se ajunge departe cu astfel de raporturi numerice ; acestea nu 
oferă nimic pentru concept, pentru idee. Raporturile, legile 
naturii, nu se lasă exprimate prin aceste numere seci. Ele 
exprimă relații empirice care nu constituie determinaţia fun- 
damentală, în măsurile naturii. Platon spune apoi: „Această 
întreagă serie Dumnezeu a tăiat-o, după lungimea ei, în două 
părţi, le-a pus în cruce una peste alta (X), le-a îndoit capetele 
formînd un cerc și le-a învestit cu o mişcare uniformă: obţi- 
nînd un cerc interior şi unul exterior, cercul exterior ca rotaţie 
a identicului-cu-sine însuși, cel exterior ca revoluţie a alteri- 
tăţii sau a neidenticului-cu-sine, primul cerc fiind dominant, ne- 
împărțit. Însă pe cel interior Dumnezeu l-a divizat iarăși în 
şapte cercuri, conform amintitelor proporții, dintre care trei se 
învîrtesc cu viteză egală, iar patru cu viteză neegală între ele 
şi faţă de primele trei. Acesta este deci sistemul sufletului, 
înăuntrul căruia este plăsmuit tot ce e corporal. Sufletul este 
mijlocul, pătrunde întregul și-l înveleşte totodată şi din afară 
şi se mişcă în sine însuși, avînd astfel în sine însuşi temeiul 
divin al unei vieți neîncetate şi raţionale” *. 

Toate acestea nu sînt cu totul lipsite de confuzii. Cînd 
e vorba de ideea universului corporal, este deja încorporat 
acestuia sufletul ca simplul care îl înveleşte. Nu trebuie reținut 
de aici decît ceea ce e general. «) Esenţa corporalului şi a sufle- 
tului este unitatea în diferență. B) Această esență este dublă: 
aa) ea însăși, în sine și pentru sine, este afirmată în diferență ; 
înăuntrul unului ea se sistematizează în multe momente, care 
sînt însă mişcări, şi BB) ea este realitate; — ambele, acest 
întreg în opoziţie, alcătuit din suflet şi corporalitate, şi această 
esenţă, sînt iarăși una. Spiritul este ceea ce pătrunde, e mijlocul 
sferei, este extinderea şi ceea ce înveleşte; corporalul este 
înăuntrul lui, adică este opus spiritului, este diferența acestuia, 
după cum totodată este şi el însuşi. 

Aceasta este determinarea generală a sufletului, care e 
instalat în lume şi o guvernează; şi întrucît substanţialul, 
ceea ce este materie, este asemenea cu el, este afirmată identi- 
tatea lui în sine. Sufletul este aceeași fiinţă ca şi universul vizibil; 
aceleaşi momente constituie realitatea lor. (Dumnezeu cu 


Timaios, pp. 35—36 (pp. 32—34). 

substanță absolută nu vede altceva decît pe sine însuşi.) De 
aceea Platon descrie relaţia sufletului cu esenţa obiectivă astfel 
încît, „cînd el atinge unul dintre momentele ei, fie substanța 
divizibilă, fie pe cea indivizibilă, şi reflectîndu-se pe sine în 
sine, el discută despre ele, el deosebeşte ce constituie în ea 
identicul sau ce e neidenticul, cum, unde și cînd se raportă 
cele singulare unele la altele şi la general. Cînd cercul sensibilului 
se desfășoară just şi se face cunoscut întregului suflet al său, 
iau naştere păreri adevărate și convingeri juste” (cînd „,dife- 
ritele”” cercuri ale cursului lumii se dovedesc a fi în concor- 
danţă cu modul-de-a-fi-în-sine al spiritului). „Iar cînd sufletul 
se îndreaptă spre ceea ce e rațional şi cercul identicului se 
face cunoscut pe sine, gîndul se desăvîrşeşte, devenind ştiinţă” *. 


Aceasta este deci ideea, esența lumii, ca esenţă a lui Dum- 
nezeu preafericit în sine însuşi. Abia aici, potrivit acestei idei, 
îşi face apariţia lumea, abia aici este împlinită ideea întregului, 
Pînă aici apăruse numai esența sensibilului și încă nu lumea 
ca lume sensibilă ; cu toate că vorbise deja acolo despre foc 
etc., Platon nu arătase decît esenţa. Aici el pare că începe 
să relateze de la capăt ceea ce a tratat deja, dar acolo tratase 
numai despre esenţă ; termeni ca ,foc” etc. ar fi fost mai bine 
să-i fi lăsat la o parte. 

Platon continuă apoi: Această lume divină el o numește 
încă „model care există numai în gînd (vonr6v) şi în identitate 
cu sine însuşi”. Acest întreg el îl opune iarăși sie însuşi, astfel 
încât este „un al doilea, care, e copia celui dintîi, lumea care a 
luat naştere şi e vizibilă” **. Acest al doilea este sistemul mişcă- 
rilor cerești, cel dintii este „viaţa veşnică. Ceea ce ia naştere 
şi are în el devenire nu este posibil să fie făcut complet asemenea 
acestuia”! (asemenea primei idei, veșnicului). „Este înfăptuită 
însă o imagine mobilă a veșnicului, care rămîne în unitate ; 
şi această imagine veşnică, care se mişcă potrivit numărului 
(xat? ăpuOudv todoav alioviov eixâva), este ceea ce numim 
timp”. Platon spune despre timp: ,„,Obişnuim să numim, să 
facem din «a fost» şi din «va fi» părţi ale timpului și transpunem 
în esență absolută a timpului aceste diferențe ale schimbării 
ce se produce în timp (rept thv èv xXp6vo yéveciv iloðoav). 
Însă timpul adevărat este veșnic, sau el este prezentul; căci 
substanța nu este nici mai bătrînă, nici mai tînără; și tot aşa 


* Timaios, p. 37 (p. 35). 
** Ibidem, p. 48 (p. 57). 


FILOZOFIA LUI PLATON 535 


timpul, ca icoană nemijlocită a veșnicului, nu are ca părți 
ale lui viitorul şi trecutul” *. Timpul este de natură ideală, 
<a spațiul, este modalitatea obiectivă a spiritualului ; spațiul, 
timpul nu sînt ceva senzorial, sînt modul nemijlocit în care apare 
spiritul în modalitatea lui obiectivă, senzorial nesenzorială. 

Momentele reale ale timpului — ale principiului mișcării 
în sine şi pentru sine a temporalului — sînt acelea în care apar 
schimbările : ,,Soarele, Luna şi celelalte cinci stele, planetele ; 
ele sînt acelea care servesc la determinarea și la menţinerea 
(păstrarea) raporturilor numerice ale timpului” ** ; în ele sint 
realizate numerele timpului. Prin urmare, mişcarea cerească 
(timpul adevărat) este icoana veşnicului, care rămîne în uni- 
tate, adică în care veșnicul își păstrează determinaţia identi- 
cului-cu-sine-însuși ; deoarece totul este în timp, adică tocmai 
în unitatea negativă care nu lasă nimic să se înrădăcineze liber 
în ea şi astfel să se miște sau să fie mișcat la întîmplare. 


Dar acest veșnic se află şi în -determinaţia celeilalte 
esențialități, în ideea principiului care se schimbă şi se înşală, 
principiu al cărui universal este materia. Lumea eternă are 
o copie în lumea care aparține timpului ; în faţa acesteia însă 
se găseşte o a doua lume, căreia îi este în chip esenţial imanentă 
schimbarea. Identicul-cu-sine-însuşi și altul sînt cele mai ab- 
stracte contrarii pe care le-am ăvut mai înainte. Lumea eternă, 
transpusă în timp, posedă astfel două forme: forma identi- 
cului-cu sine-însuşi şi forma a ceea ce îşi este sieşi un altul 
(die Form des Sich-Anderen), forma aceea ce se înşeală ** *. Cele 
trei momente așa cum apar în acest principiu (sferă) sînt: 
a) esenţa simplă care este procreată, „ceea ce a fost produs” 
(materia determinată); ß) locul „în care ea este creată; şi 
y) ceea ce constituie modelul originar al procreatului””** * *. Sau 
Platon le indică mai apoi şi astfel : ,, Esenţa, locul şi procreaţia” : 
esența, hrana, substanța procreaţiei* ** **. Avem raţionamentul 
silogistice : a«) esența, universalul, f) locul (spaţiul), mediul şi 
y) procreaţia individuală, singulară. Dacă opunem acest prin- 
cipiu timpului potrivit negativității acestuia, atunci momentul 


* Timaios, pp. 37—38 (pp. 36—37). 

** Ibidem, p. 38 (p. 37): è% obv A6yov xal Sıavoiæç Geo toxine mpòç 
xpóvov yévecty, [va yevvnðğň ypóvoc, Bhoc xal oerńvy... elc Sroprouòv xal 
Puaxxhyv, dprduâv xp6vov yéyove. 

*** Ibidem, pp. 48—49 (pp. 56—57). 

**** Ibidem, p. 50 (pp. 60--61). 
-**** Ibidem, p. 52 (pp. 63—65). 

simplu al lui 8 — acest principiu alaltului ca principiu general — 
este „un mediu receptiv”, o esenţă care, „ca o doică””, conservă 
totul, îl face să subziste pentru sine şi-l lasă să trăiască pentru 
sine. Acest principiu este ceea ce e lipsit de formă, suscep- 
tibil de toate formele, este esența universală a tuturor feno- 
menelor care apar ca diferite. El este materia rea și pasivă, 
este ceea ce înțelegem prin materie cînd vorbim despre ea. Ma- 
teria este aici substanţialul relativ, subzistarea în general, 
existență exterioară, este abstracta ființă numai pentru-sine. 
În reflexia noastră noi deosebim forma de materie ; şi după 
Platon forma ajunge să subziste numai datorită doicii. Prin- 
cipiului acestuia îi aparţine ceea ce numim fenomen, căci 
materia este tocmai această subzistență a procreaţiei singulare 
în care este pusă scindarea. Însă ceea ce apare în ea nu trebuie 
să fie afirmat ca existenţă singulară pămîntească, ci trebuie 
conceput ca universal, în modul lui determinat de a fi. Cum 
materia, ca universal, este esenţa a tot ce este singular, Platon 
observă înainte de toate că nu e îngăduit să se vorbească despre 
aceste lucruri sensibile : focul, apa, pămîntul, aerul etc. (aici 
avem iarăşi focul etc.), deoarece prin aceasta ele sînt exprimate 


'ca moduri determinate de a fi, fixe, care rămîn ca atare ; însă 


ceea, ce rămîne este generalitatea lor sau ele ca generale, adică 
+ 


numai natura focului, natura pămîntească etc. *. 

Mai departe Platon ** expune esenţialitatea determinată 
a acestor lucruri, adică simplul lor mod determinat de a fi. 
În această lume a schimbării, forma este figura spaţială. Aşa, 
cum, în lumea care este copie nemijlocită a veşnicului, timpul 
este principiul absolut, aici principiul ideal absolut sau materia 
pură ca atare este subzistenţa spaţiului. «) materie, 6) spaţiu, 
y) procreaţie : spaţiul este esenţa ideală a acestei lumi a feno- 
menelor, mijlocul care uneşte pozitivitatea cu negativitatea, 
iar modurile lui determinate sînt figurile. Şi anume între dimen- 
siunile spaţiului suprafața este aceea care trebuie considerată 
ca adevărata esenţialitate, fiindcă între linie şi punct ea este 
în spaţiu mijlocul pentru sine şi în prima ei delimitare reală 
ea este trei; astfel triunghiul şi este prima dintre figuri, în 
timp ce cercul nu-şi are hotarul ca atare în el. Aici ajunge 
Platon la elaborarea figuraţiilor ; în acestea baza este triunghiul. 
De aceea esenţa lucrurilor sensibile sînt triunghiurile. Şi de aceea 


* Timaios, pp. 49—50 (pp. 58—60). 
** Ibidem, p. 53 (p. 66). 

aici şi spune el în maniera pitagoricienilor : combinarea — şi 
conexarea acestor triunghiuri, din nou conform raporturilor 
numerice originare, constituie apoi elementele sensibile, iar 
legătura acestora constituie ideea lor (aparţinînd mijlocului). 
Aceasta este baza. Trec peste felul cum determină Platon figu- 
rile elementelor şi asocierea triunghiurilor. 

De aici Platon * trece încă la o fizică şi la o fiziologie 
unde nu vrem să-l urmăm. Ele trebuie considerate ca un început, 
o încercare copilărească de a înţelege fenomenele sensibile în 
multiplicitatea lor ; încercarea este încă superficială şi confuză : 
o receptare a fenomenului sensibil, de exemplu a părţilor şi mem- 
brelor corpului şi descrierea acestuia amestecată cu gînduri 
care se apropie de explicaţiile noastre formale şi din cuprinsul 
cărora dispare de fapt conceptul. Trebuie să reținem sublimi- 
tatea ideii, care este elementul excelent ; fiindcă, în ce priveşte 
realizarea ideii, Platon i-a simţit doar nevoia și a exprimat-o. 
Adesea poate fi recunoscut şi gîndul speculativ, dar de cele 
mai multe ori cercetarea este făcută în mod cu totul exterior, 
de exemplu considerarea finalităţii etc. Altul este modul de 
a trata fizica, şi cunoştinţele empirice îi lipsesc încă lui Platon : 
azi lucrurile se prezintă invers : lipseşte ideea. Cu toate că 
el nu pare la nivelul fizicii noastre care nu încorporează în ea 
conceptul vieţii, și deşi continuă în chip copilăresc să vorbească 
în analogii exterioare, totuşi în detaliu Platon expune vederi 
foarte profunde, cu totul demne de reţinut şi pentru noi dacă 
cercetarea naturii s-ar face potrivit viului. Şi tot atît de demnă 
să fie notată ne-ar apărea relația concepută de el între fiziologic 
şi psihic. Citeva momente conţin ceva universal, de exemplu 
culorile ** ; de la care plecînd, el trece iarăși la considerații mai 
generale. De remarcat este această frecventă începere de la 
capăt. Aceasta nu provine din faptul că Timaios ar fi un agregat, 
ci dintr-o necesitate interioară : Trebuie să începi de la abstract 
pentru a ajunge la adevăr, la concret, iar acesta apare abia mai 
târziu ; o dată ce îl ai pe acesta, el are, la rîndul lui, iarăşi apa- 
renţa şi forma unui început, mai cu seamă în modul liber de 
expunere al lui Platon. 

Cînd ajunge să vorbească despre culori, Platon, relevînd 
dificultatea de a distinge singularul şi de a-l cunoaşte, spune 
că în cercetarea naturii „trebuie să fie deosebite două cauze : 
cauza necesară și cea divină. În toate lucrurile trebuie să căutăm 


Timaios, p. 57 (p. 74) şi urm. 
** Ibidem, pp. 67—68 (pp. 93—95). 

ceea ce e divin ca să ajungem la viața fericită” (ev5aiuovog 
Biov, această îndeletnicire este scop în sine şi pentru sine și în 
ea rezidă fericirea), „în măsura în care natura noastră este suscep- 
tibilă de aceasta ; cauzele necesare trebuie cercetate numai în 
vederea acelor lucruri, deoarece fără aceste cauze necesare” 
(condiţii ale cunoaşterii) „nu le putem cunoaşte”. Aceasta este 
cercetarea exterioară a obiectelor, a legăturii, a relaţiilor lor 
ete. „Creatorul celor divine este însuşi Dumnezeu”; divinul 
aparţine acelei prime lumi divine amintite mai sus, dar nu ca 
27 unei lumi transcendente, ci ca unei lumi prezente. „Cu crearea 
şi organizarea lucrurilor pieritoare Dumnezeu a însărcinat pe 
ajutoarele sale (roîg Eavroă -fevviuaot Înutovpyeiv mpogeratev)”. 
— Acesta este un mod facil de a trece de la divin la finit, 
la pământesc. „Or, aceste ajutoare, imitînd ceea ce este 
divin, deoarece ele primesc în ele însele principiul nemu- 
ritor al unui suflet, au făcut un corp muritor şi au așezat în 
acesta o altă imagine (el8os) muritoare, a ideii sufletului 
(7poswwrxo5ouo5vro). Această imagine muritoare conţine pasiu- 
nile stăpînitoare şi necesare (5euvă xai &vayxata ze0nuara): plă- 
cerea, suferința (tristeţea), curajul frica (ovv, ueyiorov 
uaxâv SEheap Emera Avnaçs &yadâv puyăc Er Ò ad Bădgoc xal 
póßov, &ppove EvufovAw), mînia, speranța etc. Toate aceste 
sentimente aparţin sufletului muritor. Şi ca să nu păteze divinul, 
cînd nu este absolut inevitabil (6, m u) măoa îv &văyxn), 
zeii inferiori au separat acest element muritor de sediul di- 
vinului şi l-au situat într-o altă parte a corpului, făcînd 
deci un istm şi o graniţă între cap şi piept : aşezînd adică gîtul 
între ele”. Anume, sentimentele, pasiunile etc. locuiese în 
piept, în inimă (noi plasăm în inimă ceea ce e nemuritor); 
spiritualul este în cap. Însă pentru a face ca inima să fie cât 
mai desăvirşită posibil, ajutoarele lui Dumnezeu „i-au asociat 
inimii, aprinsă de mînie, plămînii ca ajutor, moi şi lipsiţi de 
sînge, avînd apoi canale perforate ca într-un burete, pentru 
ca aceștia, aspirînd aer și luînd băuturi (tò nõua), să răcorească 
inima şi să procure respirație și uşurarea fierbinţelii sale” *. 
Este cu deosebire demn de notat ceea ce spune Platon 
despre ficat : „Deoarece partea neraţională a sufletului, aceea 
28 care doreşte mîncare şi băutură, nu ascultă de rațiune. Dum- 
nezeu a creat natura ficatului, pentru ca forţa gîndurilor care 
descinde din vos în el, receptînd ca într-o oglindă imaginile 


* Timaios, pp. 68—70 pp. 96—99). 

originare (rvwmovc) și arătîndu-le” (părților neraţionale) „spec- 
tre şi fantome sinistre (etâw)a), să le sperie”; şi anume „ca, 
atunci cînd această parte a sufletului este potolită, ea să aibă 
în somn parte de vederi (uavrelă xpoutvynv). Fiindcă aceia 
care ne-au făcut, amintindu-și de porunca eternă a tatălui de a 
crea cât mai desăvîrșit cu putinţă neamul muritorilor, au orga- 
nizat partea mai rea a noastră astfel încît aceasta să se împăr- 
tăşească şi ea într-o măsură oarecare de adevăr şi i-au conferit 
ei darul profeţiei (tò uavreiov)”?. 

Prin urmare, Platon atribuie profetizarea laturii neraţio- 
nale, trupeşti a omului. Şi cu toate că se crede adesea că la 
Platon revelaţia etc. ar fi atribuită raţiunii, această părere 
este falsă; ea este o rațiune, spune el, dar o rațiune în nera- 
ţiune. ,,Despre faptul însă că Dumnezeu a conferit nerațiunii 
omeneşti darul profeţiei este dovadă suficientă împrejurarea 
că nici un om stăpîn pe raţiunea sa (£vvovc) nu se împărtășește 
de darul unei profeţii divine (Ev0£ov) şi veritabile (&An0o05s 
uavrixijc), ci numai cînd forța judecății sale (ọpovýcews) 
este înlănţuită de somn sau cînd cineva nu mai e stăpîn pe sine 
din cauza bolii, ori a entuziasmului (mopxiidtac)”. — Agadar, 
Platon consideră profeția ca pe ceva inferior față de cunoaşterea 
conştientă. „Cel lucid (Euepowv) trebuie deci să analizeze și să 
interpreteze astfel de preziceri (astfel de uavrela), fiindcă 
cine se află încă în delir nu le poate judeca. S-a spus bine deja 
din timpuri străvechi : a face şi a cunoaște ceea ce e al său şi 
pe sine însuși este ceva care aparţine numai bărbatului cu 
minte limpede” *. Se face din Platon patron apărător al entu- 
ziasmului simplu : opinie cu totul falsă. Acestea sînt momentele 
principale ale filozofiei naturii elaborate de Platon. 


3. FILOZOFIA SPIRITULUI 


Pe de o parte, am văzut deja esenţa speculativă a spiritului 
(n-am văzut semnificaţia lui, nu l-am văzut, cum se spune, 
realizat în spirit şi în natură); pe de altă parte însă, nu găsim 
încă la Platon o conștiință dezvoltată despre organismul spiri- 
tului teoretic. El distinge senzația, reamintirea etc., rațiunea, 


dar aceste momente ale spiritului nu le găsim nici determinate: 


* Timaios, pp. 70—72 (pp. 99—102): ... AX ed xal narat tystar, TÒ 
păTrTetv xal yvõðvær t TE abro xxl Eavrbv GOPpOv. uóv mrpoçúixev. 

precis şi nici expuse în legătura lor, aşa cum se comportă ele 
în chip necesar unul față de altul. (Fără îndoială, distineţiile 
lui în ceea ce privește cunoaşterea sînt foarte importante, dar 
despre ele am relatat deja.) Însă ceea ce este deosebit de stră- 
lucit la Platon e latura reală, practică a conştiinţei. Şi, prin 
urmare, ce ne poate interesa pe noi din ceea ce aparţine laturii 
spiritului este ideea lui Platon despre natura morală a omului. 
(Această parte a filozofiei lui Platon nici nu are forma căutării 
unui principiu moral suprem, cum se spune acum, principiu 
care este ceva gol, în timp ce ne închipuim că avem în el totul; 
şi nici forma căutării unui drept natural, această abstracţie 
banală referitoare la esenţa practică, reală, la drept.) Această 
natură morală a omului este ceea ce explică Platon în cărţile 
sale despre Republică. Natura morală a omului ne pare a fi 
îndepărtată de stat. Lui Platon însă realitatea spiritului — a 
spiritului întrucît este opus naturii — i-a apărut, în adevărul 
ei suprem, ca fiind organizaţia unui stat ; şi el şi-a dat seama 
că natura morală (voinţa liberă ca voinţă raţională) îşi dobîn- 
deşte dreptul său, se realizează numai în mijlocul unui popor 
adevărat. 

Mai precis, este de observat faptul că în cărţile despre 
Republică Platon începe cercetarea obiectului său spunînd că 
trebuie să se arate ce este dreptatea. După multe vorbe 
într-un sens şi în altul și după mai multe consideraţii negative 
referitoare la definițiile dreptăţii, Platon spune în sfîrşit, în 
felul lui simplu : „În privinţa acestei cercetări, lucrurile stau 
ca şi cum i s-ar fi dat cuiva să citească de departe litere mici 
şi s-ar fi observat că aceleaşi litere se găsesc scrise şi în alt loc 
cu caractere mai mari; această persoană ar prefera, evident, 
să citească aceste litere acolo unde sînt mai mari, pentru a putea 
apoi citi şi pe cele mici mai ușor. Tot aşa va trebui ei să proce- 
deze deci şi cu dreptatea. Dreptatea există nu numai în individ, 
ci şi în stat, iar statul este mai mare decît individul; de aceea 
dreptatea şi este exprimată în trăsături mai mari în state şi deci 
mai uşor de recunoscut în ele”. Felul acesta de a vorbi se deo- 
sebeşte de discursurile stoice despre înțelept. „lată de ce el 
preferă să trateze despre dreptate aşa cum există ea ca dreptate 
în stat” *. Naivă şi graţioasă introducere ! Astfel, recurgînd la o 
comparaţie, Platon transpune problema dreptăţii dincoace, în 
domeniul cercetării care are ca obiect statul. Trecerea aceasta 


* De Republica, II, pp. 368—369 (p. 78). 

este foarte naivă, ea pare arbitrară ;însă marea lor înțelegere 
i-a condus pe antici la adevăr. Ceea ce Platon prezintă ca fiind 
doar o mai mare uşurinţă este în fapt mai curînd însăși natura 
chestiunii, deoarece dreptatea în realitatea și adevărul ei există 
numai în stat. Dreptul este ființa concretă a libertății, e reali- 
tatea a ceea ce este conştient de sine, este latura reală şi modul 
real al spiritului. Statul este realitatea obiectivă a dreptului. 
Dreptul este ființa spirituală în-sine și la-sine, care vrea să 
aibă ființă concretă, care e activă : dreptul este libertate care-și 
conferă sieşi ființare concretă ; lucrul este al meu, adică eu îmi 
plasez libertatea mea în acest lucru exterior. Spiritul, pe de o 
parte cunoaște, pe de altă parte voiește, adică vrea să-şi con- 
fere sieși realitate. Realitatea, în care este spiritul întreg, 
şi nu faptul că mă-ştiu-pe-mine ca acest individ, este statul, 
fiindcă felul în care se determină pe sine voința raţională 
liberă constituie legile libertăţii ; însă aceste legi sînt tocmai 
legile statelor, deoarece statul este tocmai cerința ca voința 
raţională să existe şi să fie reală. Așadar, în stat sînt valabile 
legile, ele constituind cutuma şi moralitatea lui. Dar cum arbi- 
trarul este şi el prezent în chip tot atît de nemijlocit, legile 
nu sînt numai moravuri, ci trebuie să fie în acelaşi timp putere 
împotriva arbitrarului, putere așa cum se înfățișează ea în 
cadrul instanţelor judecătorești şi în mîinile guvernelor. Aceasta 
este esența statului ; și cu instinctul acesta al raţiunii Platon 
se opreşte la aceste trăsături, la felul în care prezintă statul 
aceste trăsături ale dreptăţii. 

Justul în sine ni se înfăţişează în mod obişnuit în această 
formă. Cînd se vorbește despre un drept natural, despre un drept 
care ar fi existat într-o stare de natură, această stare naturală 
trebuie să spunem că este o absurditate morală. Ceea ce este 
în sine e considerat ca ţinînd de natură de către cei ce nu 
ajung la universal, după cum momentele necesare ale spiritului 
sînt considerate ca idei înnăscute. Dimpotrivă, naturalul este 
ceea ce spiritul trebuie să suprime : starea naturală nu poate 
apărea, dreptul ei nu este decît acela de a fi în faţa spiritului 
nedreptatea absolută. Statul este spiritul real. Spiritul în con- 
ceptul lui simplu, nerealizat încă, este abstractul „,în-sine”, 
iar acest concept, abstractul „,în-sine”, trebuie în tot cazul să 
premeargă construirii realității sale; şi acest „în-sine” este 
ceea ce a fost luat drept stare naturală. Sîntem obişnuiţi să 
plecăm de la ficţiunea unei stărı naturale, stare care, evident, 
nu este o stare a spiritului, a voinţei raţionale, ci e o stare a 

animalelor între ele. Războiul tuturor contra tuturor este ade- 
vărata stare naturală, cum a observat Hobbes foarte just. 
Acest ,în-sine”, sau conceptul nereal al spiritului, este în acelaşi 
timp omul individual; el există ca atare. Apoi în reprezentare 
se separă în genere universalul de individual, ca şi cînd indi- 
vidualul ar exista în sine și pentru sine, aşa cum întîmplător 
el este, ca şi cînd nu universalul l-ar face ceea ce este el într-a- 
devăr, ca și cînd universalul n-ar fi esența individualului, ci 
lucrul cel mai important ar fi particularul pe care acesta îl are 
în el. Ficţiunea stării de natură începe de la singularitatea 
persoanei şi de la voința liberă a acesteia, şi de la raportarea 
ei la alte persoane potrivit acestei voințe libere. — A fost 
numit drept de la natură ceea ce este drept din punctul de 
vedere al individului şi pentru individ; iar starea socială și 
statală a fost considerată numai ca mijloc pentru persoana indi- 
vidului, care este scopul fundamental. Platon, invers, aşază 
la bază substanţialul, generalul, și anume în felul că individul 
ca atare are tocmai acest general ca scop al său, ca moralitate 
a sa, ca spirit al său ; încît individul voieşte, acţionează, trăiește 
şi se bucură pentru stat, acesta devenind astfel a doua natură 
a lui, obiceiul şi moralitatea lui. Această substanță morală, 
care constituie spiritul, viaţa şi esenţa individualităţii, şi este 
baza, se sistematizează într-un întreg organic viu, diferenţiin- 
du-se în membrele sale, a căror activitate este tocmai produ- 
cerea întregului. Acest raport al conceptului la realitatea sa, se 
înțelege, n-a devenit conştient la Platon. Nu găsim la el nici 
o construcţie filozofică care să arate în primul rînd ideea în 
sine şi pentru sine, apoi, în ea însăși, necesitatea realizării ei 
şi însăşi această realizare. 

Prin urmare, Platon, ne-a dat în Republica sa un aşa-numit 
ideal de constituţie de stat, care a devenit proverbial, ca 
poreclă, în sensul că este vorba de o himeră. Sau despre repu- 
blica lui Platon s-a statornicit judecata că, aşa cum o descrie 
Platon, ea ar fi, desigur, excelentă, — în înțelesul că ea poate fi 
foarte bine gîndită, în cap, că în sine, în gînd, reprezentarea 
platonică este adevărată ; că ea ar putea fi chiar realizată, dar 
numai cu condiţia ca oamenii să fie excelenți, cum sînt, poate, 
în Lună ; dar că republica lui Platon nu este realizabilă pentru 
oameni aşa cum există ei în fapt, pe Pămînt (oamenii trebuie 
luați așa cum sînt, idealul nu poate fi întrupat în realitate din 
cauza răutăţii oamenilor), și de aceea un astfel de ideal este, 
în definitiv, ceva de prisos. 

a) Înainte de toate trebuie să observăm în această privință 
că în general în lumea creştină idealul unui om desăviîrşit este 
ceva obişnuit, ideal care, evident, nu se poate realiza cu ade- 
vărat în mulțime, ca mulţime a unui popor; chiar dacă găsim 
un astfel de ideal realizat de călugări sau de quakeri, ori de alți 
oameni pioşi de categoria acestora, o grămadă de asemenea 
triste creaturi nu pot constitui un popor, tot atît de puţin pe 
cît pot exista pentru sine nişte plante parazite ce nu trăiesc 
decît pe corpuri organice. Dacă astfel de oameni ar fi să consti- 
tuie un popor, ar trebui să piară acea blîndeţe de miel, acea 
vanitate care se ocupă numai de propria persoană, îngrijind-o 
şi cocoloşind-o, şi care își ţine în față-i totdeauna oglinda și 
conştiinţa propriei sale excelenţe. Aceasta fiindcă viața în cu- 
prinsul generalului şi pentru general pretinde nu acea blîn- 
deţe leşinată și laşă, ci o blîndețe energică ; nu cere să te preo- 
cupi de tine și de păcatele tale, ci de aceea ce e general şi de 
ceea ce trebuie făcut pentru acesta. Or, cine are în fața ochilor 
acest ideal rău va găsi că oamenii sînt totdeauna copleșiți 
de slăbiciuni şi de păcate, că idealul nu e realizat; tocmai 
fiindcă astfel de persoane fac din fleacuri lucru important — 
fleacuri la care nu se uită un om cuminte —, închipuindu-ţi 
că astfel de slăbiciuni şi de greșeli există chiar dacă ei nu le văd. 
Numai că nu avem de ce să prețuim mărinimia acestor persoane ; 
ci, dimpotrivă, faptul că ele se uită la ceea ce numesc slăbiciune 
şi greşeală ţine mai degrabă de propria lor stricăciune, care se 
adîncește în toate acestea. Omul care are acele slăbiciuni este 
în chip nemijlocit absolvit de ele în măsura în care nu se adîn- 
ceşte în ele ; ele sînt viciu numai cînd îi sînt esenţiale, şi stri- 
căciune avem numai atunci cînd ele sînt considerate ca ceva 
esențial. 

Adevărul nu este himeră. Să nutreșşti dorințe este, evident, 
absolut permis. Însă cînd referitor la ceea ce e mare și adevărat 
nu ai în tine decît dorințe pioase, aceasta este impietate; tot 
așa cînd nu poţi face nimic fiindcă totul este sfint și inviolabil, 
şi cînd nu vrei să fii nimic determinat, fiindcă tot ce e determi- 
nat îşi are lipsurile lui. Prin urmare, acel ideal nu trebuie să ne 
stea în cale oricît de rafinată ar fi forma lui — şi nu doar accea 
de călugăr sau de quaker — el fiind totuşi acest principiu de 
renunțare la cele senzoriale şi la energia acţiunii, care se vede 
nevoită să zvirle la pămînt multe dintre cele ce altfel trec de 
valabile. A păstra toate raporturile este contradictoriu ; există 
totdeauna o latură pe care 'sînt lezate raporturi care altfel 

trec de valabile. — Ceea ce am relatat deja despre raportul 
filozofiei faţă de stat arată că idealul lui Platon nu trebuie luat 
în sensul idealului despre care a fost vorba mai sus. Cînd în 
general un ideal conţine în el adevăr datorită Ideii, datorită 
conceptului, el nu este o himeră, este adevărat; şi un astfel 
de ideal nu este ceva de prisos, ceva lipsit de forță, ci el este 
realul. Adevăratul ideal nu trebuie să fie real, ci el este 
real şi el singur este realul; — așa credem mai întîi. Cînd o idee 
este prea bună pentru existenţă, greşeala este a idealului însuși. 
Republica platonică ar fi o himeră nu pentru că omenirea nu 
ar avea o atare perfecţiune, ci fiindcă ea, această perfecţiune, 
ar fi prea rea pentru omenire. Realitatea este prea bună ; ceea 
ce- e real este rațional. Însă trebuie să ştim să deosebim ce este 
de fapt real; în viața de toate zilele, totul este real; există însă 
deosebire între lumea fenomenelor şi realitate. Şi realul posedă 
existenţă exterioară ; aceasta prezintă arbitrar, accidentali- 
tate, așa cum în natură există de-a valma arbori, case, plante. 
2% Suprafaţa domeniului moralității, acţiunile oamenilor au mult 
rău în ele; în acest domeniu multe ar putea fi mult mai 
bune. Cînd vrei să cunoşti substanța, trebuie să pătrunzi prin 
ceea ce se află la suprafață. Oamenii vor fi totdeauna vicioşi, 
stricaţi ; aceasta nu este Ideea. La suprafață se încaieră pasiu- 
nile; nu aici este realitatea substanței. Temporalul, trecătorul 
există, desigur, și poate cauza omului multe necazuri, dar cu 
toate acestea temporalul nu este adevărată realitate, aşa cum 
nu este nici particularitatea subiectului, dorinţele, înclinațiile lui. 
În legătură cu această observaţie, să ne gîndim la distinc- 
ţia făcută adineauri la filozofia naturii elaborată de Platon : 
Lumea eternă, ca Dumnezeu în sine preafericit, este realitatea, 
nu o realitate transcendentă, de „dincolo”, ci lumea prezentă, 
reală, considerată în adevărul ei, și nu cum este prinsă de auz, 
de vedere, de simțuri. Dacă privim astfel conținutul ideii 
platonice, va reieşi că, de fapt, Platon a înfățișat moralitatea 
elenă în substanţa ei. Viața de stat a grecilor este ceea ce cons- 
tituie adevăratul conţinut al republicii platonice. Platon nu 
este omul care se plimbă încoace şi încolo cu teorii şi principii 
abstracte, spiritul său plin de adevăr a cunoscut adevărul 
şi l-a înfățișat ; iar acesta nu putea fi altul decît adevărul lumii 
în care el trăia, adevărul acelui unic spirit care a fost tot atît 
de viu în el ca şi în Grecia. Nimeni nu poate sări peste epoca sa, 
spiritul timpului său este şi spiritul lui; problema este însă să 
cunoşti conţinutul acestui spirit. 

6) Pe de altă parte, trebuie să ținem seama de faptul că 
o constituție oarecare, perfectă cînd este raportată la un anumit 
popor, nu se potriveşte pentru orice popor. Cînd se spune că o 
adevărată constituție nu se potriveşte pentru oameni aşa cum 
sînt ei, trebuie să ținem seama de faptul că: «) cu cît consti- 
tuția unui popor este mai excelentă cu atît face ea ca respec- 
tivul popor să devină mai excelent; 6) însă invers (dat fiind 
faptul că moravurile sînt constituţia vie), tot astfel constituția, 
în abstracţia ei nu este nimic pentru sine, ci ea trebuie să se 
raporteze la aceste moravuri, să fie pătrunsă de spiritul viu al 
acestui popor. lată de ce nu putem spune că o adevărată cons- 
tituţie se potriveşte oricărui popor ; în orice caz, fapt este că 
nu orice constituţie este bună pentru oameni așa cum sînt ei, 
de exemplu pentru irochezi, ruşi, francezi, deoarece poporul 
aparţine istoriei. Însă întocmai cum insul uman este educat 
în stat, adică el, ca singularitate, este ridicat în sfera genera- 
lului, devenind abia atunci din copil om, tot astfel este educat 
şi fiecare popor : starea în care el este încă copil, sau barbaria, 
trece într-o stare raţională. Şi oamenii nu rămîn numai aşa 
cum sînt, ci devin altfel; tot aşa și constituţiile lor. Şi aici se 
pune întrebarea : care este constituţia cea adevărată la care 
trebuie să ajungă poporul? După cum se pune întrebarea: 
care este adevărata ştiinţă, matematica sau oricare alta? Dar 
nu în sensul că copiii ori băieţii ar trebui să posede acum această 
ştiinţă, ci în înțelesul ca ei să fie astfel educați încît să devină 
apți pentru această ştiinţă. Tot astfel adevărata constituţie 
se află înaintea poporului istoric, așa încît el merge în întîm- 
pinarea ei. Fiecare popor, cu înaintarea timpului, trebuie să 
facă schimbări în constituţia sa prezentă care să o apropie 
tot mai mult de adevărata constituţie. Însuşi spiritul lui îşi 
leapădă hainele de copil care i-au rămas mici; iar constituția 
este conștiința sa despre ceea ce este el în sine; ea este forma 
adevărului, a ştiinţei despre sine. Cînd ceea ce el este în sine 
nu mai e cu adevărat, ceea ce constituția sa îi mai prezintă încă 
drept adevăr, cînd conștiința sau conceptul său şi realitatea sa 
diferă între ele, atunci spiritul poporului este o esenţă sfişiată, 
divizată. Două sînt cazurile ce se pot produce : printr-o explozie 
interioară violentă, poporul nimicește acest drept care mai vrea 
să fie valabil; sau modifică mai liniștit şi mai încet ceca ce 
este încă considerat ca drept, legea, care nu mai exprimă mora- 
vurile adevărate, legea din care a ieşit spiritul. Sau atunci 
poporul nu are judecata și forța necesară să facă așa ceva, 

oprindu-se la legile inferioare existente; sau alt popor şi-a 
realizat constituţia lui superioară, înfățișindu-se, datorită 
acestui fapt, ca un popor mai excelent ; iar primul, în schimb, 
încetează faţă de el a mai fi un popor şi este nevoit să se supună 
acestuia din urmă. 

Iată de ce este esenţial să ştii care este adevărata consti- 
tuție, fiindcă ceea ce i se opune nu are durată, nu posedă 
adevăr, se suprimă pe sine însuşi; are o existenţă temporară 
şi nu se poate menţine: a fost valabil, dar nu poate continua 
să fie valabil, necesitatea de a fi înlăturat rezidă în ideea cons- 
tituţiei. Înțelegerea acestui lucru nu poate fi câștigată decît 
prin filozofie. Răsturnări în state au loc fără revoluţii violente 
cînd înţelegerea situaţiei este generală; se năruiesc orînduiri, 
dispar nu știi cum, fiecare se împacă cu gîndul de a-și pierde 
dreptul său. Însă guvernul trebuie să știe că a sosit timpul 
acestor răsturnări. Dar cînd guvernul, ignorînd care este ade- 
vărul, se agaţă de orînduiri temporare, luînd apărarea neesen- 
țialului împotriva esențialului — și ce este esenţialul e conţinut 
în Idee —, atunci guvernul însuși este răsturnat de spiritul care 
înaintează şi disoluția guvernării dizolvă însuși poporul; ia 
naştere o nouă guvernare, sau guvernul şi neesenţialul îşi 
păstrează dominaţia. 

Gîndul principal ce se află la baza Republicii 
lui Platon este acela care trebuie să fie considerat ca principiu 
al moralității elene: anume că eticul ocupă poziţia substanţialu- 
lui, este considerat ca divin ; astfel încît fiece subiect individual 
are ca scop al său, ca spirit şi moralitate a sa spiritul, univer- 
salul; el voieşte, acționează, trăieşte şi se bucură numai din 
acest spirit, în acest spirit. Încît acest spirit este natura sa, 

278 adică a doua natură spirituală a sa, şi subiectivitatea îl posedă 
în felul unei naturi, ca moralitate şi ca obișnuință a substan- 
ţialului. Aceasta este deci determinaţia fundamentală, substan- 
țialul în general. Determinaţia opusă acestuia — opusă rapor- 
tului substanţial al indivizilor faţă de moralitate — este arbi- 
trarul subiectiv al indivizilor, morala subiectivă: faptul că 
indivizii nu acţionează din sine, din respect şi considerație față 
de instituţiile statului, ale patriei, ci din convingerea proprie, 
iau hotărîri de la sine în urma unei reflexii morale, se decid 
potrivit unei astfel de cumpăniri. Acest principiu al libertăţii 
subiective a apărut mai tîrziu, este principiul epocii moderne, 
evoluate. Acest principiu şi-a făcut apariţia și în lumea elenă, 
dar ca principiu al decăderii statelor greceşti, a vieţii elene. 

El a însemnat aici ruină, fiindcă spiritul grec, constituţia sta- 
tului grec, legile lui nu ţineau seama şi nici nu ar fi putut ţine 
seama de eventualitatea că ar putea să apară acest principiu 
în mijlocul lor. Între ele și acest principiu nu există omogeni- 
tate; şi astfel moralitatea şi moravurile elene au trebuit să 
dispară. — Or, Platon a recunoscut şi a înțeles spiritul, ade- 
vărul lumii sale şi l-a elaborat precizîndu-l în sensul că el a voit 
să înlăture acest principiu nou, să-l facă imposibil în republica 
sa. Platon stă, aşadar, pe o poziţie substanţială, întrucît la 
baza ei se află substanţialul epocii saie. Însă poziţia lui este 
iarăşi numai relativ substanțială, deoarece ea este numai o 
poziţie elenă, iar principiul de mai tîrziu este exclus de ea în 
mod conștient. Acestea sînt trăsăturile generale ale idealului 
platonic al statului și din acest punct de vedere trebuie privit 
acest ideal. Cercetările făcute cu scopul de a vedea dacă un 
astfel de stat este posibil şi dacă este cel mai bun, cercetări 
bazate pe cele mai noi puncte de vedere, nu duc decît la vederi 
false. În statele moderne există libertatea conștiinței, fiecare 
individ poate pretinde să se dedice intereselor proprii ; acestea 
sînt însă excluse din ideea platonică a statului. 


În primul rînd. Vreau să fac acum o expunere mai 
amănunţită a momentelor principale, în măsura în care ele 
prezintă interes filozofic. Platon arată în ce constă esența sta- 
tului şi ce este statul în adevărul său. El are o limită pe care 
vom învăţa s-o cunoaştem : şi anume că individul nu se opune 
formal din punct de vedere al dreptului acestui general, cum se 
opune el în constituţiile moarte ale statelor constituţionale 
moderne. Conţinutul este numai întregul, natura individului, 
dar reflectîndu-se pe sine în cuprinsul generalului, și nu fixată 
şi valabilă în sine şi pentru sine. Am notat deja faptul că se 
pleacă de la justiţie, că Platon spune că este comod să fie cer- 
cetată dreptatea în cadrele statului. Însă nu comoditatea este 
ceea ce îl duce pe Platon pe această poziţie, ci faptul că reali- 
zarea dreptăţii nu este posibilă decît în măsura în care omul 
este membru al statului, care, ca. atare, este în chip esenţial 
moral. Justiţia include în sine numai cerința: potrivit căreia 
omul just există numai ca membru moral al statului. Justiţia, 
după Platon, există atunci cînd spiritul substanţial posedă 
realitate şi el arată cum este această realitate. Platon arată 
în primul rînd esența practică în stat, iar după aceca arată că 
această esență practică este aceeaşi la individ. Ideea este con- 

cretă, tot așa și moralitatea obiectivă. — În tratarea ei mai 
amănunțită, Platon analizează organismul comunităţii morale, 
adică deosebirile ce există în substanţa morală ; așadar ea este 
vie, are ființă concretă. El desfăşoară momentele cuprinse în 
concept ; acestea nu sînt independente, ci numai menținute 
în unitate. Platon consideră aceste momente ale organismului 
moral în trei înfățișări ale lor : «) în felul în care ele sînt în stat, 
ca stări sociale; f) ca virtuţi, ca momente ale moralității; 
y) în felul în care ele sînt momente ale subiectului singular, 
ale activităţii empirice a voinţei. Platon nu predică morala, 
ci arată cum se mişcă moralitatea, viu, în sine, îi stabileşte func- 
țiunile, viscerele. Sistematizare interioară, ca în corpul organic, 
şi nu unitate solidă, moartă ca natura metalului, ci unitate 
în sine vie, mobilă, ea ia naştere tocmai datorită deosebirilor 
care o constituie (funcțiunile viscerelor). 

1. Fără stări sociale, fără această diviziune în mase 
mari, statul nu are organism ; aceste deosebiri mari sînt: deose- 
birea substanţialului. Întîlnim de asemenea opoziţia dintre gene- 
ral, ca activitate de stat și viaţă în stat, pe de o parte, și indi- 
vidual ca viață şi muncă pentru individ, pe de altă parte. 
Ambele activități sînt astfel repartizate, încît una dintre clase, 
o stare, se dedică primei activităţi, iar o altă stare, celei din 
urmă. Platon prezintă apoi trei sisteme ale realităţii morali- 
tăţii : a) funcțiunile legislaţiei, ale deliberării, şi în general ale 
activităţii care are ca obiect grija de general, interesele între- 
gului ca atare; b) funcțiunile apărării comunităţii împotriva 
duşmanilor din afară; c) funcțiunile grijii de individ, de tre- 
buinţe : agricultură, creșterea vitelor, confecţionarea îmbrăcă- 
mintei, construirea caselor, a ustensilelor etc. Împărţirea este 
în linii generale cu totul justă, dar ea apare mai curînd ca o 
necesitate exterioară, legată de existenţa acestor trebuințe ; 
nu este derivată din ideea spiritului însuşi.. Mai. departe, aceste 
diverse funcțiuni sînt distribuite în sisteme diferite, repartizate 
unei mase de indivizi destinați în mod particular împlinirii 
cutărei sau cutărei funcțiuni. Şi aceasta dă diferitele stări sociale 
ale statului, întrucît Platon este împotriva reprezentării super- 
ficiale conform căreia unul şi același ins trebuie să fie de toate. 
El stabileşte trei stări sociale : a) starea guvernanţilor, a învă- 
ţaţilor, a celor ce știu; b) starea războinicilor; c) starea celor 
ce satisfac trebuinţele, a agriculturilor şi meşteşugarilor. Prima 
stare Platon o numeşte şi a păzitorilor, esenţial a bărbaţilor 

de stat cu formație filozofică, stăpîni pe adevărata ştiinţă * 
Diviziunea stărilor Platon nu o deduce, dar aceste deosebiri 
dintre ele sînt necesare ; orice stat este cu necesitate un sistem 281 
al acestor sisteme, în "cuprinsul său însuși. În felul acesta, 
împărțirea în stări formează constituţia statului platonician. 
Platon trece apoi la determinări de amănunt, care sînt în parte 
minuţioase şi ar fi fost mai bine să lipsească; de exemplu, 
el hotărește chiar pentru prima stare titulaturi speciale ** ; 
vorbind despre educaţie, precizează cum trebuie să se poarte 
doicile *** etc. 

2. După aceea Platon arată că momentele realizate aici, 
în cuprinsul stărilor, sînt ceea ce numim noi însușiri ce există 
în indivizi, esenţialități morale, — conceptul moral simplu 
împărțit în modurile lui determinate, care sînt generale. Deo- 
sebind în felul acesta stările, Platon indică drept rezultat 
faptul că printr-un astfel de organism toate virtuțile 
există în chip viu în comunitate. Virtuţile indicate de el sînt 
patru, ele au fost numite virtuţi cardinale. 

a. Ca primă virtute este indicată „înțelepciunea 
şi ştiinţa. Un astfel de stat va fi înţelept şi bine sfătuit; şi 
anume, el va fi aşa nu din cauza variatelor ştiinţe (cunoștințe) 
care există în cuprinsul lui, referindu-se la diferitele ocupaţii, 
la multele lucruri comune, fiind proprietate a mulţimii (științe 
aplicate la meserii), cum este arta fierarului, agricultura” 
(ştiinţe economice), „ci din cauza adevăratei ştiinţe, ştiinţă 
a conducătorilor și a guvernanţilor, știință care îndrumează 
întregul, cunoaște generalul, atît în ce priveşte felul cum trebuie 
să se comporte mai bine în sine însuși, cît şi față de alte state; 
această știință este, propriu-zis, proprietatea numai a unei 
infime părți [a cetăţenilor]. Această cunoaștere se realizează 
în starea sau clasa îndrumătorilor (guvernanților)? ****. 


b. A doua virtute este „vitejia'”, pe care Platon 0 
determină astfel : „ea este afirmarea fermă a părerii juste şi 
conforme legilor despre ceea ce este puternic, important, de 
temut (5e.vâv), părere care, întărită în suflet, nu se lasă clăti- 
nată de dorinţe și de plăceri. Acestei virtuţi îi corespunde starea 
socială a celor vitejii” *****. 


282 


* De Republica, II, pp. 369—376 (pp. 79—93). 
** Ibidem, V, p. 463 (p. 241). 
*** Ibidem, p. 460 (p. 236). 
*t5* Ibidem, IV, pp. 427—429 (pp. 179—182). 
***î* Ibidem, pp. 429—430 (pp. 182—185). 

c. A treia virtute este „cumpătarea (ouwqppoovvn), 
puterea asupra dorințelor și pasiunilor, care este răspîndită 
ca o armonie în cuprinsul întregului ; astfel încît oamenii mai 
slabi şi cei mai tari — indiferent dacă sînt consideraţi în ceea 
ce priveşte inteligența, tăria, mulţimea, bogăţia lor sau orice 
altceva — colaborează la una și aceeaşi operă şi sînt în com- 
plet acord unii cu alţii. Această virtute nu se limitează la 
anumite părţi (la stări), cum se limitează înțelepciunea și vitejia, 
ci, comună fiind guvernanţilor şi guvernaţilor și distribuită 
ca o armonie, ea este virtutea tuturor” *. Cumpătarea este, 
propriu-zis, virtutea stării a treia. Armonia, în care totul acţio- 
nează în vederea unui unic scop, pare, la prima vedere, a nu 
corespunde numaidecît stării a treia (satisfacerea trebuinţelor 
şi muncă). Numai că owppoowvy este tocmai cerința ca să nu 
se izoleze pe sine nici un moment, nici un mod determinat, 
nici o singularitate (în domeniul moral nici o nevoie să nu se 
transforme în esență, să devină viciu). Munca este tocmai 
acest moment al unei activităţi care se mărginește la singular, 
dar care se reîntoarce în cuprinsul generalului pentru care ea 
există. Această virtute este generală, dar ea se realizează mai 
cu seamă faţă de starea a treia, care trebuie în primul rînd să 
fie adusă în armonie, întrucît această stare nu posedă armonia 
absolută pe care o au celelalte stări în ele însele. 

d. În sfîrşit, a patra virtute este „justiţia, despre 
care a fost vorba de la început. Aceasta este realizată” în stat 
(ca lealitate) „prin faptul că fiecare individ îşi concentrează 
forțele  (Exrn5eveiv) numai asupra unui singur lucru care se 
referă la stat, şi anume asupra aceluia pentru înfăptuirea căruia 
natura sa se dovedeşte a fi mai destoinică din naştere ; încât 
nimeni nu se ocupă de tot felul de lucruri, ci numai de cel ce îi 
revine, aşa toţi : tineri şi bătrîni, băieţi, femei, oameni liberi, 
sclavi, meşteşugari, autorități şi guvernaţi”. — De observat 
în această privinţă că : «) Platon aşază aici justiţia lîngă celelalte 
momente ; ea apare astfel ca al patrulea moment, ca una dintre 
cele patru determinaţii. Însă el rectifică poziţia aceasta, preci- 
zînd „că justiţia este aceea care conferă celorlalte virtuţi — 
cumpătării, înţelepciunii, vitejiei — ceea ce ţine de instituţiile 
statului, şi acestora, cuprinse sub aceste puncte de vedere 
generale, puterea (5yvauuv) ca să se nască și, cînd ele există, 
puterea de a-și produce efectul, de a menţine întregul (Gore 


* De Republica, IV, pp. 430—432 (pp. 185—188). 

èyyevécðat xal Eyyevâuevă ye owrmpiav nrapéXew). De aceea 
el „şi spusese că justiţia o descoperim existînd deja pentru 
sine acolo unde găsim celelalte (virtuţi) (Eoso0a. tò únroňeipðèv 
„Exelvov, ei tà pla ebpouev)”*. Spuse lucrurile în chip mai 
precis : conceptul justiţiei este baza, ideea întregului, care 
este divizată organic în sine însăşi, aşa încît fiecare parte 
este numai un moment în întreg, iar întregul există prin 
ea; astfel, amintitele stări sau însuşiri nu sînt în acest 
întreg decît tocmai aceste momente. Singură justiţia este 
acest ce general care pătrunde tot cuprinsul întregului, ea 
este fiinţa-pentru-sine a fiecărei părţi, pe care statul o lasă 
să se manifeste pentru sine. f) Reiese de aici că Platon n-a 
înţeles prin justiţie dreptul de proprietate, aşa cum se înțelege 
în mod curent în ştiinţa dreptului, ci el a înţeles prin justiţie 
realizarea concretă a spiritului, a drepturilor spiritului luat în 
totalitatea sa. În proprietate este prezentă, în mod cu totul 
abstract, personalitatea mea, libertatea cu totul abstractă. 
Determinaţiile acestei ştiinţe a dreptului Platon le consideră 
în general ca fiind de prisos **. În cărţile sale Despre legi,el 
examinează în primul rînd tot moralitatea, totuși, el însistă 
ceva mai mult asupra dreptului. — Reiese din cele de mai sus 
că justiţia este întreaga esenţă; raportată la individ, ea este 
determinată, în sensul că fiecare trebuie să înveţe cît mai bine 
cu putință să facă — şi să-şi facă — lucrul pentru care are 
aptitudini înnăscute. Numai în felul acesta îşi realizează el, ca 
individualitate determinată, rostul lui ; individualitatea sa se 
găseşte în universalul statului; individul aparține spiritului 
general şi ajunge la generalul său, ca general al unui „acesta. 
Dreptul este universalul cu un conţinut determinat : universal 
formal. Aici acest conținut este întreaga individualitate deter- 
minată, nu este cutare ori cutare lucru, un accident al pose- 
siunii, ci adevărata sa avere este posesiunea desăviîrșşită și folo- 
sința naturii sale. În genere, dreptatea îngăduie oricărei deter- 
minaţii particulare să-şi dobîndească drepturile şi totodată 
o reconduce în cuprinsul întregului. (Particularitatea individului 
trebuie dezvoltată, trebuie să ajungă la rostul ei, să se realizeze 
concret. Astfel, fiecare este la locul său, fiecare îşi realizează 
destinaţia, așa încît fiecare își primeşte dreptul său.) Conform 
conceptului ei adevărat, dreptatea se numeşte la noi libertate 


* De Republica, IV, pp. 432—433 (pp. 188—191). 
** Ibidem, p. 425 (p. 176). 

în sens subiectiv. La Platon ea constă în imperativul ca raţio- 
nalul să ajungă la ființare în fapt, să dobiîndească existenţă. 
Dreptul, cerința ca libertatea să ajungă la existenţă este general. 
Iată de ce aşază Platon justiţia sus, ca determinajie a întregului 
şi ca fiind libertatea, în sensul că libertatea, rațională ajunge ` 
la existență prin intermediul organismului statului ; existență 
care este apoi o existență necesară, un mod al naturii. 

3. Tot astfel, subiectul particular posedă în el, ca subiect, 
aceste însușiri ; aceste momente ale subiectului 
corespund celor trei momente reale ale statului. Această a 
treia formă în care sînt arătate aceste momente, Platon o deter- 
mină în chipul următor (faptul că în stat există un ritm unic, 
un unic tip, ideea, constituie o mare și frumoasă bază a statului 
platonician) : „Subiectul manifestă în primul rînd a) nevoi, 
dorințe (EmtOvulai), ca foamea și setea, dintre care fiecare 
se referă la ceva determinat şi numai la acesta. Dorința de 
a munci corespunde determinaţiei stării a treia. b) În același 
timp însă se găseşte în conştiinţa individuală şi altceva care 
opreşte şi împiedică satisfacerea acestor dorinţe, ceva ce domină 
stimulentele dorințelor; acest ceva este Aoyos-ul, raţionalul. 
Acestuia îi corespunde clasa conducătorilor, înțelepciunea 
statului. c) În afară de aceste două idei ale sufletului există 
un al treilea element, mînia (0vutc, afectivitatea) care, pe de 
o parte, este înrudită cu dorinţele, dar în același timp se în- 
dreaptă şi împotriva dorințelor, alăturîndu-se rațiunii. Pe de 
o parte, cînd cineva a comis o nedreptate împotriva cuiva, 
iar acesta îl face, drept urmare, să rabde foame şi frig, şi cînd 
este convins că e drept să fie tratat astfel, atunci cu cît 
este el mai nobil cu atît mai puţin se va supăra; pe de altă 
parte, cînd crede că i s-a făcut o nedreptate, se aprinde, se 
înfurie şi luptă pentru dreptate ; foamea şi frigul, precum și 
alte necazuri contrarii dorinței, le suportă atunci și le învinge, 
şi nu renunță la dreptate pînă ce nu o realizează, pînă ce 
sucombă sau pînă ce, ascultînd de vocea rațiunii, îşi domolește 
mânia, întocmai cum ciobanul își linişteşte cîinele. Ovuóç [mînia] 
corespunde stării (clasei) apărătorilor viteji ai statului ; cînd 
aceştia pun mîna pe arme pentru rațiunea statului, mînia 
ajută raţiunea, dacă ea n-a fost coruptă printr-o proastă 
educaţie” *. 


* De Republica, IV, pp. 437—441 (pp. 198—206). 

„„Prin urmare, înţelepciunea statului este aceeaşi ca şi 
înţelepciunea individului ; tot aşa şi vitejia ; şi tot astfel restul: 
cumpătarea, acordul diferitelor momente ale naturalului ; şi jus- 
tiția potrivit căreia, aşa cum fiecare îşi îndeplineşte propria-i 
sarcină în ce priveşte acţiunile exterioare, tot astfel în ce pri- 
veşte interiorul: fiecare moment al spiritului îşi valorifică 
dreptul său, iar alţii nu se amestecă în treburile lui; justiția, 
care înseamnă împărțire, care acordă fiecăruia ceea ce e al său 
şi îl lasă să se afirme” *. Avem aici silogismul celor trei 
momente : a) generalitatea; b) mijlocia [termenul mediu), 
miînia pentru sine împotriva a ceea ce este obiectiv, revenind 
în sine și negativă, sau, mai bine spus: libertatea manifestîn- 
du-se negativ; c) individualizarea. Chiar aici unde Platon nu 
are conştiinţa ideii sale abstracte, cum are în Timaios, în reali- 
tate ea este prezentă în interiorul lui; şi totul se conformează 
ei. Acesta este modul în care Platon distribuie întregul. Elabo- 
rarea amănunțită nu prezintă pentru sine mai departe nici 
un interes. 


În al doilea rînd. Platon indică apoi mijloa- 
cele de conservare a statului. Mijlocul acesta este edu- 
caţia, cultivarea. În general, întreaga comunitate se bazează 
pe moralitate, ca spirit al indivizilor devenit natură, pe faptul 
că fiecare ins există ca acţiune şi voinţă morală. Cum obţine 
Platon acest, lucru ? Cum face el ca ceea ce este în ei determiuaţia 
lor să devină realmente ființă şi voinţă proprie a indivizilor, 
încît fiecare să se supună (potrivit cumpătării) exigențelor 
locului și ocupaţiei pe care le are? Lucrul esențial este ca indi- 
vizii să fie educați în sensul acesta. Platon vrea să producă 
această moralitate direct, în indivizi, în primul rînd și mai cu 
seamă în păzitorii statului. Căci, deoarece tocmai păzitorilorle este 
dată sarcina să facă să se nască această moralitate, educării lor 
trebuie să i se dea o atenție deosebită; după aceea şi educării 
războinicilor. Ceea ce se petrece în clasa meşteşugarilor dă 
puţină grijă statului, „căci dacă pantofarii sînt răi şi corupți 
şi par numai a fi ceea ce trebuie să fie, nu este nici o nenoro- 


cire pentru stat; (ob5Ev 9e.vdv)”**. La baza celei mai importante , 
părți a întregii opere de educaţie stă deci formarea guvernan- ` 


ţilor. Însă această educaţie trebuie să fie făcută cu ajutorul 
ştiinţei, al cunoaşterii filozofice, cunoaștere a ceea ce e general, 


* De Republica, IV, pp. 441—443 (pp. 206—210). 
** Ibidem, p. 421 (pp. 167—168). 

a ceea ce-este -în-sine-și-pentru-sine, obiect al ştiinţei 
numite filozofie. Cu această ocazie Platon parcurge diversele 
mijloace ale educaţiei : religia, arta, ştiinţa. Mai amănunţit 
vorbeşte Platon mai departe despre măsura în care muzica şi. 
gimnastica pot fi admise ca mijloace educative. Pe poeţi însă, 
pe Homer şi pe Hesiod, îi alungă din statul său, fiindcă repre- 
zentările lor despre Dumnezeu le găseşte nedemne : pe atunci 
credința în Jupiter şi legendele poemelor homerice începeau 
să fie supuse serios cercetării; unele relatări au fost luate ca 
maxime generale, ca lege divină. Pe o anumită treaptă a cul- 
turii, poveştile pentru copii sînt nevinovate ; însă cînd ele tre- 
buie să fie aşezate la baza adevărului moral, ca lege actuală, 
atunci este momentul ca ele să fie coborîte la nivelul a ceva 
ce aparține trecutului, a ceva numai de natură istorică: așa 
trebuie procedat cu scrierile izraeliţilor, cu Vechiul testament, 
care a făcut regulă de drept internaţional din stîrpirea popoa- 
relor, cu nenumăratele acțiuni rușinoase comise de David, 
omul lui Dumnezeu, cu cruzimile comise de preoțime (Samuil) 
împotriva lui Saul. Platon examinează gimnastica şi muzica 
şi vorbeşte mai cu seamă despre filozofie *. După aceea Platon 
cere introduceri în legi, prin care cetățenii să fie convinşi de 
datoriile lor şi să fie îndemnați să le îndeplinească ** etc.; 
educaţie, alegere a celor mai buni, pe scurt: moralitate. 

(Prin urmare, păzitorii au grija să fie respectate legile şi 
legile se referă cu deosebire la ei. Fără îndoială, găsim şi la 
Platon legi referitoare la proprietate, la poliţie etc. „Dar”, 

2s8 Spune el, „nu este nevoie să fie aduse legi în privința aceasta 
pentru bărbaţi nobili și frumoşi” ***. De fapt, cum vrem să 
descoperim legi divine cu privire la o materie care nu conţine 
în sine decît accidentalităţi ?) 

Aici avem însă un cerc vicios : viața publică a statului se 
menține datorită moravurilor, şi invers : moravurile se mențin 
datorită instituţiilor. Moravurile nu trebuie să fie independente 
de instituții sau instituţiile să fie ridicate numai pe moravuri 
cu ajutorul institutelor de educaţie şi al religiei. Tocmai insti- 
tuţiile trebuie să fie considerate ca fiind primele; prin ele 
iau naștere moralitatea, adică modul în care instituţiile sînt 


* De Republica, II, p. 376—III, p. 412 (pp. 93—155); V, pp. 472—VII 
tin. (pp. 258—375). 
** De Legibus, IV, pp. 722—723 (pp. 367—369). 
*** De Republica, IV, pp. 425 (p. 176). 

subiective. Platon însuşi lasă se se înțeleagă la ce multă opoziție 
se așteaptă. Încă şi azi se obişnuieşte să i se găsească cusur 
în faptul că este idealist ; cusurul lui Platon constă mai curînd 
în faptul că nu este destul de idealist. Deoarece dacă raţiunea 
este puterea universală, iar aceasta e în chip esenţial de natură 
spirituală, atunci spiritualului îi aparţine libertatea subiectivă ; 
iar această libertate subiectivă este principiul care era prezent; 
deja la Socrate, care şi-a făcut la el apariţia, acţionînd ca ceea 
ce a cauzat pieirea Greciei. Grecia se întemeia pe libertatea 
substanţială obiectiv morală ; înflorirea libertăţii subiective ea 
n-a fost în stare s-o suporte. Aşadar, raționalitatea trebuie să 
fie baza legii, şi așa şi este în general; dar pe de altă parte, 
în ea se cuprinde în chip esenţial conştiinţa, propria convingere, 
— pe scurt : toate formele libertăţii subiective. În faţa legilor, 
a organismului statului, se află subiectivitatea. Acea rațiune 
este puterea absolută care are tendinţa de a-şi apropia familiei, 
individul, prin intermediul necesităţii exterioare a nevoilor, 
în care există însă rațiune în sine și pentru sine. Individul 
pleacă de la subiectivitatea liberului arbitru, se alătură la 
întreg, îşi alege o stare, se manifestă ca fapt moral. În general 
însă, acest moment, această mișcare a individului, acest prin- 
cipiu al libertăţii subiective, la Platon, pe de o parte nu este 
luat în considerare, iar pe de altă parte este călcat chiar în mod 
intenționat; Platon examinează numai cum trebuie să fie 
cea mai bună organizare a statului şi nu cum trebuie să fie 
individualitatea subiectivă. Depășind principiul moralității 
elene, filozofia platonică îl înglobează totodată în ea şi merge 
chiar mai departe. 

Acum, în ce privește celălalt punct de vedere, adică 
excluderea principiului libertăţii subiective, această excludere 
este una dintre trăsăturile principale ale Republicii lui Platon. 
Spiritul acesteia constă esenţial în faptul că toate laturile pe 
care se fixează individualitatea ca atare sînt dizolvate înăuntrul 
generalului : toți oamenii sînt considerați numai ca oameni 
în general. Conform acestei determinaţii, adică potrivit exclu- 
derii principiului subiectivităţii : 

1. Platon nu îngăduie indivizilor să-și aleagă starea 
socială, ceea ce noi considerăm drept trăsătură necesară a liber- 
tăţii. Însă aceste stări sociale nu sînt separate, în ce privește 
indivizii, după naştere şi determinate pentru ei, ci, după cum 
cineva dă dovadă de dexterităţi și aptitudini naturale (ţinînd 
seamă de talentele şi educaţia lui), conducătorii statului, cei mai 

bătrîni membri ai primei stări, care hotărese în privinţa educa- 
ţiei indivizilor, îl aleg şi-l repartizează să exercite o ocupaţie 
anumită *. (Prima stare este aceea a guvernantilor, a înțelep- 
ților statului, care, în activitatea lor, îi au alături de ei pe 
războinici, însă în aşa fel încît nu avem separate o stare civilă 
şi una militară, ci acestea două sînt unite, cei mai vechi fiind 
păzitorii.)** — Aceasta pare a contrazice cu totul principiul 
nostru ; deoarece, cu toate că socotim drept ca unei stări anumite 
să-i revină o anumită activitate și o dexteritate determinată, 
există totuşi o înclinație a noastră către starea căreia îi aparți- 
nem şi datorită acestei înclinații — în aparenţă liberă alegere — 
starea se formează pentru sine însăşi; însă nu îngăduim ca 
încadrarea noastră într-o anumită stare socială să ne fie pre- 
scrisă de un alt individ [cu motivarea]: „Fiindcă tu nu poţi fi 
utilizat pentru altceva mai bun decît pentru a fi un meseriaş 
etc.”?. Omul poate face el însuși încercarea, trebuie să fie lăsat 
să încerce, să decidă asupra sa ca subiect, tot în chip subiectiv, 
prin liberul său arbitru, de altfel în funcţie de împrejurări 
exterioare : „Vreau să mă pun pe studiat !”. 

2. Mai departe, din această determinaţie provine faptul 
că Platon *** a suprimat în genere în statul său şi principiul 
proprietăţii private; deoarece în acest principiu 
individualitatea, conştiinţa individuală devine absolută, adică 
persoana este considerată drept ceea-ce-este-în-sine, fără nici 
un conținut. În drept, ca atare, eu trec ca „acesta” în mine 
şi pentru mine însumi. Toţi sînt consideraţi astfel, şi eu sînt 
privit astfel numai fiindcă toţi sînt priviți așa, adică sînt con- 
siderat numai ca universal; dar conţinutul acestui universal 
este individualitatea fixată. Cînd în drept este vorba despre 
drept ca atare, cînd pentru judecătorii cauzei nu are nici o 
importanță faptul că cutare ori cutare posedă această casă şi 
nici pentru părțile care sînt în conflict n-are importanţă pose- 
siunea cutărui lucru pentru care se judecă, ci dreptul de dragul 
dreptului (întocmai ca pentru moralitate,. datoria de dragul 
datoriei), înseamnă că ne fixăm la această abstracţie şi facem 
abstracție de conţinutul realităţii. — Dar universalul filozofiei 
nu este o abstracţie, ci este esența unităţii universalului şi a 


* De Republica, III, pp.412—415 (pp. 155—161). 

** Comp. Hegel, Ueber die wissenschafllichen Behandlungsarten des Natur- 
rechis (Despre modurile ştiinţifice de tratare a dreptului natural), în Werke (Opere), 
vol. I, pp. 380 şi urm. 

*** De Republica, III, pp. 416—417 (pp. 162—164). 


FILOZOFIA LUI PLATON 557 


realității, adică a conținutului acestuia. De aceea conținutul 
are valoare numai întrucît el este pus ca negativ înăuntrul 
universalului, numai ca întorcîndu-se înapoi şi nu ca valabil 
în sine şi pentru sine. Lucrurile se raportă la mine ca posesiune 
şi proprietate, în măsura în care fac uz de ele, — și nu întrucît 
le am sau întrucît sînt considerate de mine ca existente, ca 
legate fix de mine, eu însumi fiind un ce fixat. Cealaltă stare 
însă, a treia, * se ocupă de meşteşuguri, comerţ, agricultură, pro- 
curînd cele necesare pentru universal, fără să achiziţioneze 
nici o proprietate prin munca sa, ci întregul formează o unică 
familie, unde fiecare se ocupă de sarcinile ce i-au fost trasate, 
produsul muncii fiind însă comun, fiecare primind din produsul 
muncii sale, precum şi din produsul celorlalți, cantitatea de 
care are nevoie. Proprietatea este o posesiune ce-mi aparţine 
mie, ca această persoană, în care se realizează, se întrupează 
în existență persoana mea ca atare. Iată motivul pentru care 
Platon exclude proprietatea privată din statul său. Nu se demon- 
strează însă cum poate exista în desfăşurarea meşteşugurilor un 
stimulent al activităţii, atunci cînd lipsește speranţa achizi- 
ţionării proprietăţii private. Dimpotrivă, în faptul că sînt 
persoană rezidă capacitatea mea de a achiziționa proprietate. 
În general, putem, fără îndoială, să ne reprezentăm, aşa cum 
crede Platon **, că suprimînd proprietatea particulară punem 
capăt tuturor conflictelor, neînțelegerilor, urii, egoismului 
etc. ; însă toată aceasta este numai o urmare secundară faţă 
de principiul mai înalt, raţional, al dreptului de proprietate ; 
şi libertatea există în mod concret numai întrucît persoana poate 
poseda proprietate. Vedem că în felul acesta Platon însuşi 
suprimă în statul său în mod conştient libertatea subiectivă. 

3. Pentru acelaşi motiv suprimă Platon și căsătoria; 
şi anume, deoarece căsătoria este o legătură prin care o per- 
soană aparţinînd unuia dintre sexe aparține permanent altei 
persoane de sex contrar, chiar în afara simplului raport natural, 
— a „folosinţei reciproce”, dacă se poate spune așa. Platon 
nu lasă să se dezvolte în statul său viaţa de familie ; nu permite 
să apară acea particularitate potrivit căreia o familie oarecare 
constituie un întreg pentru sine. Familia este personalitatea 
lărgită, este un raport moral înăuntrul moralității naturale, 
raport exclusiv față de altceva; acest raport este, desigur, 


* Comp. Hegel, op. cil., p. 381. 
** De Republica, V, p. 464 (pp. 243—244). 

moralitate, dar moralitate care aparține individului ca indi- 
vidualitate. Potrivit conceptului de libertate subiectivă, indi- 
vidul trebuie să aibă proprietate; tot atît de necesară, ba 
sfîntă, este și familia. —Astfel Platon susţine că imediat după 
naştere copiii trebuie luaţi de la mamă şi adunaţi într-un local 
special (staul al mieilor) unde sînt nutriți de doici alese dintre 
mamele care au născut; dar acest lucru trebuie făcut astfel 
încât nici una dintre mame să nu-și mai poată recunoaște pro- 
priul său, copil. Copiii primesc o educaţie comună. Tot astfel 
sînt distribuite şi femeile. Vor exista, desigur, căsătorii şi femei 
particulare ; dar astfel încît coabitarea bărbatului cu femeia 
să nu presupună o înclinație personală, individul să nu-și 
poată impune gustul său particular, decizînd care este bărbatul 
şi femeea destinaţi unul altuia. Femeile trebuie să procreeze 
de la etatea de 20 la 40 de ani, iar bărbaţii vor avea femei de 
la etatea de 30 la 55 de ani. Pentru a împiedica incestul, copiii 
care se vor naște pe timpul cît un bărbat este căsătorit vor fi 
consideraţi toţi drept copii ai lui *. Femeile, a căror destinaţie 
esențială este viaţa de familie sînt private în statul platonician 
de acest teren al lor. Din cele de mai sus reiese că în republica 
lui Platon, familia fiind dizolvată, iar femeile nemaiconducînd 
în casă, nici ele nu mai sînt persoane private şi adoptă modul 
de a fi al bărbatului, ca individ general în stat. De aceea Platon 
le pune să facă toate muncile bărbăteşti**, să meargă alături 
de bărbaţi şi în război ; aşezîndu-le aproape pe picior de egali- 
tate cu bărbaţii. Însă Platon nu are deosebită încredere în vitejia, 
femeilor, motiv pentru care le aşază numai în spatele bărba- 
ţilor, și anume nu ca rezervă, ci „ca ariergardă, spre a insufla 

23 inamicului cel puţin frică prin mulţimea lor, pentru a face im- 
presie, iar în caz de nevoie să și sară în ajutor” ***, 

Acestea sînt trăsăturile fundamentale ale republicii lui 
Platon. Ea are ca notă esenţială faptul că într-însa principiul 
individualităţii este înăbuşit ; şi se pare că Ideea pretinde acest 
lucru, că tocmai aici ar sta opoziţia dintre filozofie în general 
şi modul reprezentării, mod care pune în valoare individul şi 
tot astfel, în stat, — ca fiind spiritul real, dreptul de proprietate, 
apărarea persoanelor și a proprietăţii, considerîndu-le chiar 
drept bază a oricărui stat. Aceasta este limita ideii platonice. 


* De Republica, V, pp. 457—461 (pp. 230—239). 
** Ibidem, pp. 451—457 (pp. 219—230). 
*** Ibidem, p. 471 (p. 257). 

Ideea aceea este numai ideea abstractă. Dar, de fapt, adevă- 
rata ideea constă tocmai în faptul că fiecare moment se reali- 
zează complet pe sine, se întrupează și se face autonom, fiind 
în independenţa lui totuşi, pentru spirit, un ce suprimat. Prin 
urmare, potrivit acestei idei, individualitatea trebuie să se 
realizeze pe sine complet, să-şi aibă în stat cîmpul şi domeniul 
ei, şi totuși să fie dizolvată în el. Elementul statului este familia, 
adică ea este statul natural, lipsit de rațiune; acest element 
trebuie să existe ca atare. După aceea ideea statului rațional 
trebuie să realizeze momentele conceptului său astfel încât 
acestea să devină stări sociale, iar substanţa morală să se divi- 
zeze în mase, întocmai ca substanţa corporală în viscere şi în 
organe care deşi îşi duce fiecare viața într-un mod propriu 
determinat, toate împreună constituie numai o unică viaţă. 
Statul în general, întregul ca ființă individuală, nu încă genera- 
litatea abstractă a personalităţii care constituie dreptul, tre- 
buie să pătrundă totul. Dar tot astfel trebuie ca formalul abs- 
tract, dreptul, să străbată întregul cu individualul ca conţinut 
existent, ca principiu ; însă o unică stare aparține acestui prin- 
cipiu în mod deosebit. De aceea trebuie să existe tot o stare 
unică în care proprietatea nemijlocită să fie proprietate per- 
manentă, întocmai ca posesiunea corpului, tot astfel pose- 
siunea unei parcele de pămînt ; — şi apoi o stare în care se 
cîştigă mereu bunuri, în care nu există astfel de posesiune 
nemijlocită, ci o avere mereu în circulaţie şi în schimbare. 
Aceste două stări poporul le abandonează, ca pe o parte a sa, 
principiului individualităţii şi lasă să domnească aici dreptul 
care caută stabilitatea, generalul, 'ceea-ce-este în-sine în acest 
principiu, care este mai curînd un principiu al mobilităţii. 
Acest principiu trebuie să se realizeze complet, el trebuie să 
se manifeste şi ca proprietate. Numai acesta este adevăratul 
spirit real; el constă în faptul că fiecare moment își conservă 
completa sa independenţă, iar spiritul, alteritatea sa (sein 
Anderssein), în deplină indiferență a fiinţei; natura nu este 
în stare să facă acest lucru, ea nu poate înfățișa viaţa de sine 
stătătoare a părților sale decît numai înăuntrul sistemului 
cel mare *. 

Cum vom mai vedea de altiei, în aceasta constă marea 


înălțare a lumii moderne peste antichitate, unde ceea ce este 
obiectiv primește o independență mai mare, absolută, care 


* Comp. Hegel, op. cit.,.pp. 381, 383—386. 

însă din această cauză se reîntoarce cu atît mai greu în unita- 
tea ideii. 

Această lipsă a subiectivității este neajunsul ideii morale 
elene însăși. Principiul, care şi-a făcut apariția cu Socrate, 
era prezent pînă acum numai ca principiu subordonat ; acum 
el trebuie să devină şi principiu absolut, moment necesar al 
ideii însăși. 

Prin această excludere a proprietăţii, a vieţii de familie, 
prin suprimarea liberei alegeri a stării, prin toate aceste dispo- 
ziţii referitoare la principiul libertăţii subiective, Platon a 
crezut că a închis uşa tuturor pasiunilor, urii, certei etc. El şi-a 
dat bine seama că decăderea vieţii elene se datora faptului că 
indivizii ca atare începuseră să-şi impună scopurile proprii, 
înclinațiile şi interesele lor, interese care deveniseră stăpîne 
peste spiritul comun. Întrucît însă acest principiu este necesar, 
datorită religiei creștine — în care sufletul individului este 
scop absolut — şi astfel principiul libertăţii subiective şi-a 
făcut intrarea în lume ca determinaţie necesară a conceptului 
spiritului, vedem cum constituția statului platonician se află 
pe un plan subordonat, ea nu poate satisface exigența mai 
înaltă care se pune în lumea nouă organismului moral. Platon 
n-a recunoscut dreptul, ştiinţa, voința, hotărîrea individului, 
n-a ştiut să-l unească pe acesta cu ideea lui. Echitatea pretinde 
pentru individ deopotrivă dreptul lui, rezoluţia superioară și 
armonia cu universalul. Contrariul principiului lui Platon este 
principiul voinţei libere, conştiente, a individului, care mai 
tirziu a fost așezat în vîrf, mai cu seamă de către Rousseau : 
liberul arbitru al individului ca individ, exprimarea lui, este 
necesară, susținea el. Aici principiul a fost împins pe poziţiile 
lui extreme și a apărut în toată unilateralitatea lui. În faţa 
acestui liber arbitru şi a acestei forme de spirit trebuie să se 
afirme universalul în sine şi pentru sine, ceea ce e gîndit nu ca 
director înțelept, nu ca moralitate, ci ca lege, el fiind totodată 
esenţă şi gînd al meu, adică subiectivitate şi individualitate. 
Oamenii trebuie să fi produs raționalul însuși din ei, cu interesul, 
cu pasiunea lor, aşa cum apare el în realitate, produs de nevoia 
urgentă, de ocazie și de împrejurări. 

Nu trebuie să ne mai oprim la Oritsas, care a rămas frag- 
ment şi are legătură cu Timaios, problemele fiind repartizate 
între cele două dialoguri astfel încît Timaios trebuia să trateze 
despre originea speculativă a omului și a naturii, iar Critias 

despre istoria formării omului (istorie filozofică) ca istorie 
veche a atenienilor, așa cum este ea păstrată la egipteni *. 

Mai putem considera, încă pe scurt, o latură celebră a 
filozofiei lui Platon, şi anume estetica, cunoaşterea a ceea 
ce este frumosul. Şi în ce priveşte frumosul, Platon a 
înțeles unicul gînd adevărat, că esența frumosului este inteli- 
gibilă, este ideea rațiunii. Cînd vorbeşte despre o frumuseţe 
spirituală, el trebuie înţeles așa : frumuseţea ca frumuseţe este 
frumuseţea sensibilă, ea nu există în alt loc, nu se ştie unde; 
dar ceca ce în cuprinsul sensibilului e frumos este spiritual. 
Aici avem acelaşi caz pe care-l avem cît privește ideea lui 
Platon în general. După cum esenţa şi adevărul a ceea ce apare 
este ideea, tot astfel adevărul frumosului care apare este acceaşi 
idee **. Raportul cu ceca ce e corporal, fiind un raport al 
dorinţei sau al plăcutului și utilului, nu este un raport față de 
corporal ca frumos, ci un raport față de el ca faţă de ceva numai 
sensibil, adică un raport al individului față de ceva indivi- 
dual ***. Or, esența frumosului este numai simpla idee a rațiunii 
existînd în mod senzorial, ca un lucru ; dar conţinutul frumosu- 
lui nu este altceva decît ea, ideea ****. — Frumosul este în chip 
esenţial o esenţă spirituală ; «) el nu este numai lucru sensibil, 
ci este realitatea supusă formei generalului, adevărului. Însă 
B) acest general nu-și păstrează forma generalităţii, ci generalul 
este conținut a cărui formă este modul senzorial, modul deter- 
minat de a fi al frumosului. Şi în ştiinţă generalul are iarăşi 
forma generalului sau a conceptului. Frumosul însă apare ca 
lucru real sau, în limbă, ca reprezentare, felul în care obice- 
tivul există în spirit. Natura, esenţa frumosului cte., conţinutul 
frumosului este cunoscut numai de către rațiune, — acelaşi 
conținut pe care îl posedă şi filozofia ; şi potrivit esenței sale, 
frumosul poate fi apreciat numai de filozofie. Rațiunea înfăţi- 
şindu-se în frumos în felul de a fi al lucrurilor, frumosul rămîne 
sub nivelul cunoașterii şi tocmai de aceea Platon a aşezat 
adevărata apariţie a frumosului ca fiind spiritualul în cunoaş- 
tere, unde aceasta există în modul spiritului. 


* Timaios, pp. 20 şi urm. (pp.10 și urm.); Critias, pp. 108 şi urm. 
(pp. 149 şi urm.). 
** Hippias major, p. 292 (p. 433). 
*** Ibidem, pp. 295 şi urm. (pp. 439 și urm.). 
**** Ibidem, p. 302 (pp. 455—456). 

Acesta ar fi principalul conţinut al filozofiei platonice. 
Poziţia platonică este: «) formă întîmplătoare : convorbiri, 
întreținere a unor spirite nobile ale unor oameni liberi, fără 
a fi conduşi de alte interese decît de acela al teoriei, al vieţii 
spirituale ; 6) în astfel de ocazii, mînaţi înainte de conținut, 
ei ajung la cele mai profunde concepte, — pasaje frumoase, 
gînduri adinci ca nişte pietre preţioase peste care dai nu 
într-un deşert de nisip, totuşi pe cărări uscate, se înțelege; 
câmpuri de flori, dar după ce ai parcurs căi anevoioase (pietre 
nobile, flori, ca natură care înseninează) ; y) lipsa unei legături 
sistematice, cu un unic interes ; ò) în general, nu subiectivitate 
a conceptului, dar e) idee substanțială, 

Filozofia lui Platon a parcurs două trepte, potrivit cărora 
ea a trebuit să se dezvolte şi să se străduiască să atingă un 
principiu superior. «) Universalul, care se află în rațiune, a 
trebuit să se dezbine în opoziţia infinită cea mai tare, în inde- 
pendenţă a conştiinţei personale, care ființează pentru sine. 
Astfel, în noua Academie, conştiinţa de sine se întoarce înapoi 
în sine, devenind un fel de scepticism : rațiunea negativă, care 
se îndreaptă în genere împotriva oricărui universal şi nu știe 
să descopere unitatea conștiinței de sine şi a universalului, din 
care cauză ea se opreşte la conştiinţa de sine. f) Însă neopla- 
tonicii înfăptuiesc reîntoarcerea, această unitate dintre con- 
ştiinţa de sine şi fiinţa absolută; pentru ei Dumnezeu este 
nemijlocit prezent în rațiune ; cunoașterea raţională este însuși 
spiritul divin, iar conţinutul ei este ființa sau esenţa lui Dum- 
nezeu. Ne vom opri la aceste două teme în cele ce urmează. 

Cu acestea îl părăsim acum pe Platon. Nu ne despărțim 
bucuros de el. Însă, trecînd la discipolul lui, la Aristotel, tre- 
buie să ne temem şi mai tare că vom fi nevoiţi să intrăm în 
amănunte, deoarece el a fost unul dintre cele mai bogate şi 
mai cuprinzătoare (profunde) genii ştiinţifice care au apărut 
vreodată ; a fost un bărbat alături de care nici o epocă nu poate 
pune unul care să-l egaleze. Și întrucît posedăm încă atît de 
numeroase opere ale lui, materialul ce urmează să fie expus 
este cu atit mai vast; dar expunerea amănunţită pe care o 
merită Aristotel, regret că nu i-o pot acorda. 

La Aristotel va trebui să ne limităm la o prezentare gene- 
rală a filozofiei sale (dacă ar merita vreunii să fie numiţi dascăli 
ai neamului omenesc, apoi aceia sînt Platon şi Aristotel), 
şi să notăm în mod particular numai în ce măsură a dus Aris- 
totel în filozofia sa mai departe ceea ce începuse principiul 
platonic atât în ce priveşte adîncimea ideilor, cît şi întinderea 
lor. — Aristotel a pătruns în întreaga masă și în toate laturile 
universului real, subjugînd bogăţia şi dispersia acestei mase 
sub concept; cele mai multe științe filozofice îi datorează lui 
diferenţierea şi începutul lor. În timp ce în felul acesta ştiinţa 
se divizează într-o serie de determinaţii intelectuale ale unor 
concepte determinate, filozofia aristotelică conţine în acelaşi 
timp cele mai profunde concepte speculative. El este astfel 
cuprinzător şi speculativ ca nimeni altul. Dar aspectul general 
al filozofiei sale nu se înfăţişează ca un întreg ce s-ar sistema- 
tiza el însuşi, întreg a cărui ordine și coeziune ar aparține şi 
ele conceptului, ci părţile sînt receptate empiric și aşezate 
empiric una lîngă alta: partea este recunoscută pentru sine 
ca un concept determinat, dar ea nu este mişcarea care leagă 
laolaltă. Şi cu toate că sistemul lui Aristotel nu se înfăţişează 
ca dezvoltat în părţile lui, ci acestea sînt juxtapuse, ele for- 
mează totuși o totalitate a unei filozofii esenţial speculative. 

Un temei pentru a face o expunere amănunţită a lui Aris- 
totel rezidă în faptul că nici unui filozof nu i s-a făcut atita 
nedreptate de către tradiţii lipsite cu totul de judecată, tradi- 
ţii, ce s-au păstrat cu privire la filozofia lui şi mai sînt încă 
la ordinea zilei, cu toate că el a fost timp de secole dascălul 
tuturor filozofilor. I se atribuie vederi care sînt tocmai contra- 
riul filozofiei lui. Platon este mult citit; Aristotel este în tim- 
purile moderne aproape necunoscut şi despre el domnesc cele 
mai false prejudecăţi. Operele lui speculative, logice, aproape 
nimeni nu le cunoaşte; celor ce ţin de ştiinţele naturii li s-a 
făcut mai multă dreptate, dar nu aşa s-a întîmplat cu concep- 
țiile lui filozofice. Este foarte răspîndită (obişnuită) părerea 
că filozofia aristotelică este tocmai contrariul filozofiei pla- 
tonice : aceasta, se spune, este idealism, iar cea aristotelică e 
realism, şi anume realism în înțelesul cel mai trivial. Platon 
ar fi făcut din idee, din ideal, principiu, astfel încît ideea inte- 
rioară îşi scoate conţinutul din sine însăși; după Aristotel, 
sufletul ar fi o tabula rasa, ar primi toate determinaţiile sale 
cu totul pasiv din lumea exterioară, filozofia lui ar fi empirism 
de cel mai prost fel, de felul aceluia al lui Locke etc. Or, vom 

vedea cît de neadevărate sînt aceste păreri. De fapt, în ce 
privește profunzimea speculativă, Aristotel îl întrece pe Platon, 
întrucît el a cunoscut cea mai temeinică speculație idealistă, 
sprijinită pe cea mai vastă informaţie empirică. Cu deosebire 
la francezi există şi acum vederi cu totul false despre Aristotel. 
Un exemplu despre felul în care tradiţia îi atribuie în chip 
orb ceva, fără să controleze dacă acest ceva se află sau nu în 
înseși operele filozofului, este faptul că în esteticile vechi cele 
trei unităţi ale dramei — unitatea acţiunii, a timpului şi a 
locului — sînt lăudate ca règles d Aristote, ca la saine doctrine. 

3% Însă Aristotel vorbeşte numai despre unitatea acţiunii *, 
incidental despre unitatea timpului *, iar despre unitatea a 
treia, a locului, nu vorbeşte de loc. 

Condiţii de viaţă. Aristotel s-a născut în Sta- 
gira, un oraş trac, colonie greacă situată pe coasta sînului de 
mare strimonic; prin urmare, deşi originar din Tracia, el a 
fost grec după naştere. Această colonie elenă a ajuns între timp 
sub stăpînirea lui Filip al Macedoniei, cum ajunsese, de altfel, 
şi restul ţării. Anul naşterii lui Aristotel este anul 1 al olim- 
piadei a 99-a (384 a. Chr.). Platon se născuse în anul 3 al olim- 
piadei a 87-a (430 a. Chr.); așadar, Aristotel este cu 46 de ani 
mai tînăr decît Platon şi s-a născut cu 16 ani după moartea lui 
Socrate (al. 95,1; anul 400 a. Chr.). Tatăl lui Aristotel, Nico- 
mah, medic, a fost medicul lui Amintas, regele Macedoniei, 
tatăl lui Filip ***. După moartea părinţilor săi, pe care-i pierdu 
de timpuriu, el a fost crescut de ruda sa Proxenos, căruia i-a 
fost totdeauna recunoscător, a cărui amintire a preţuit-o tot 
timpul vieții sale şi a cinstit-o ridicîndu-i statui. De asemenea, 
Aristotel îi răsplăti lui Proxenos educația primită, crescînd 
mai tîrziu, la rîndul său, pe Nicanor, fiul lui Proxenos, pe care 
îl adoptă şi-l făcu moștenitor al său. La etatea de 17 ani, Aris- 
totel veni la Atena și rămase aici 20 de ani în societatea lui 
Platon ****. El a avut astfel ocazia să cunoască cu totul exact 
filozofia platonică ; iată de ce deja împrejurările exterioare 
dovedesc că este arbitrară şi absolut neîntemeiată presupunerea 
celor ce susțin că Aristotel n-ar fi înţeles filozofia lui Platon. 


* Aristotel, Poetica, c. 8 (ed. Bekh). 
** Ibidem, c. 5. 
*** Diog. Laerlios, V, $$ 1, 9; Buhle, Aristotelis vita (Arist. Opera, vol. 1), 
pp. 81—82. 
=*** Ammonius Saccas, Aristotelis vita (Buhle, Arist. Op., vol. I), pp. 43— 
44; Diog. Laertios, V, $$ 9, 12, 15. 

Referitor la relaţiile dintre Platon şi Aristotel, şi mai cu seamă 
referitor la împrejurarea că Platon nu l-a ales drept succesor 
al său la conducerea Academiei pe Aristotel, ci pe Speusip, 
o rudă apropiată a sa, Diogenes Laertios relatează o mulțime 
de anecdote inutile şi contradictorii *. Dacă continuarea 
şcolii. platonice trebuia să însemne că filozofia sa îşi păstra 
sensul exact pe care i-l dăduse Platon, acesta, fără îndoială, 
nu-l putea numi drept succesor al său pe Aristotel; pentru așa 
ceva bărbatul potrivit era Speusip. Totuşi, în realitate, Platon 
l-a avut ca urmaș al său pe Aristotel, deoarece acesta a conti- 
nuat filozofia în sensul lui Platon, dar mai adînc şi mai larg, 
încît el a dus-o totodată mai departe. Supărarea cauzată de 
această omisiune de la conducerea școlii ar fi fost motivul 
pentru care, după moartea lui Platon (0l. 108, 1; 348 a. Chr.), 
Aristotel a părăsit Atena, trăind cîțiva ani la curtea lui Hcr- 
mias, tiranul din Atarnea, în Misia. Anume, acesta fusese coleg 
al lui Aristotel în Academia lui Platon, legînd din acel timp 
strînsă prietenie cu Aristotel. Trci ani a stat Aristotel la curtea 
lui Hermias. Domnitor independent, Hermias a fost subjugat, 
împreună cu alți principi absoluţi şi cu republici elene din 
Asia Mică, de către un satrap persan; Hermias fu trimis, ca 
prizonier, la Artaxerxe în Persia, care a dat pur și simplu 
ordin să fie răstignit. Pentru a evita un destin asemănător, 
Aristotel s-a refugiat, împreună cu fiica lui Hermias, Pitia, 
soţia sa, la Mitilene şi a trăit acolo. Iar lui Hermias îi ridică o 
statuie în Delfi, cu o inscripţie ce ni s-a păstrat. Din această 
inscripție reiese că Hermias a ajuns în puterea perșilor prin 
perfidie, în urma unei trădări. Aristotel i-a cinstit amintirea 
şi printr-un imn frumos despre virtute, imn care de asemenea 
ne-a parvenit **. 

De la Mitilene Aristotel a fost chemat de Filip al Mace- 
doniei (0l. 109, 2; 343 a. Chr.) pentru a lua asupra sa grija 
educării lui Alexandru, atunci în etate de 15 ani. Filip îl invita 
printr-o scrisoare cunoscută, pe care o avem încă; Filip scria : 
„Am un fiu, dar mulțumese mai puţin zeilor că mi l-au dat, 
decit că au făcut ca el să se nască pe timpul tău. Sper că grija 
ta şi vederile tale îl vor face demn de mine şi de viitoarea sa 
țară”***. Fără îndoială, în istorie faptul de a fi fost educatorul 


* Libr. V, $2. 
** Diog. Laertios, V, §$ 3—4, 7—8 ; Buhle, Arist. vita, pp. 90-- 92. 
*** Aristotelis Opera (ed. Pac., Aurel. Alobrog., 1607), vol. 1; în finc: 
Aristotelis fragmenta (cf. Stahr, Aristotelia, partea I, pp. 85—91). 

lui Alexandru apare ca un destin strălucit ; la curtea macedo- 
neană, Aristotel s-a bucurat de cea mai mare cinstire şi favoare 
din partea lui Filip şi a Olimpiei. Ce a devenit elevul său se 
ştie; iar pentru succesul pe care l-a avut cducația dată de 
Aristotel lui Alexandru, suprema dovadă este mărimea spi- 
ritului şi faptelor acestuia, precum şi prietenia constantă a 
lui Alexandru faţă de dascălul său, dacă acesta ar mai avea 
nevoie de o astfel de mărturie : spiritul şi faptele lui Alexandru 
mărturisesc pentru spiritul educaţiei primite. În Alexandru, 
Aristotel a şi avut un altfel de elev, mai demn de el, decît găsise 
Platon în Dionisiu. Pentru Platon, ceea ce importa era repu- 
blica lui, idealul unui stat, individul Dionisiu era numai un 
mijloc; el a intrat în relații cu "m subiect prin intermediul 
căruia urma să fie înfăptuit acel ideal, individul ca atare a 
fost pentru el indiferent. Dimpotrivă, la Aristotel nu există 
o astfel de intenţie ; el a avut în fața sa numai individul singur, 
şi-a pus ca ţintă să-l educe, să-i formeze individualitatea. 
Aristotel este cunoscut ca un metafizician adînc, temeinic, ab- 
stract ; că el a luat în serios educarea lui Alexandru, s-a văzut. 
Formarea lui Alexandru infirmă trăncăneala despre lipsa de 
utilitate practică a filozofiei speculative. Că Aristotel n-a pro- 
cedat în educarea lui Alexandru în felul modern, propriu edu- 
33 caţiei obişnuite superficiale ce se dă prinților, era de aşteptat, 
pe de o parte, chiar de la seriozitatea filozofului, care știa bine 
ce este adevărul şi ce e adevărul în educaţie ; pe de altă parte, 
faptul acesta reiese şi din împrejurarea că Alexandru, fiind 
departe în Asia, în toiul cuceririlor sale, şi auzind că Aristotel 
a făcut cunoscute scrieri privind conţinutul acroamatic [eso- 
teric] al filozofiei sale (conținut metafizic, speculativ), i-a tri- 
mis o scrisoare dojenitoare, în care spunea „că n-ar fi trebuit 
să facă cunoscut poporului de rînd ceea ce a fost obiectul 
îndeletnicirilor lor doi”. Aristotel i-a răspuns lui Alexandru 
„că acel conţinut acroamatic, deopotrivă, a fost făcut cunoscut 
după cum, acum ca şi mai înainte, nu a fost făcut cunoscut". 
Nu este locul aici de a aprecia pe Alexandru ca persona- 
litate istorică. Ceea ce în formarea lui Alexandru poate fi atri- 
buit instrucției filozofice a lui Aristotel este faptul că natura, 
marile aptitudini ale spiritului lui Alexandru, au fost liberate 
lăuntric prin această instrucţie și înălțate la nivelul unei inde- 
pendenţe desăvirşite, conştiente de sine, independență pe 


* Aulus Gellius, Noctes Atticae, XX, 5. 

care o vedem manifestîndu-se în scopurile şi faptele lui Alexan- 
dru. El a dobîndit această perfectă siguranță de sine însuşi 
— pe care o dă numai îndrăzneala nemărginită a gîndului — 
şi independenţa față de planurile particulare, limitate, şi ridi- 
carea acestor planuri la nivelul unui scop cu totul general: 
acela de a rîndui lumea, conferindu-i o viață comună, o orga- 
nizaţie socială, relaţii, întemeiere de state, sustrase individua- 
lităţii accidentale. Alexandru a realizat planul conceput deja 
de tatăl său, acela de a se pune în fruntea elenilor şi de arăz- 
buna Europa împotriva Asiei, de a o supune pe aceasta Greciei, 
unite ca pe timpul războiului troian, și niciodată de atunci, 
— unite la începutul şi la sfîrșitul lumii propriu-zis elene. El 
a răzbunat astfel totodată şi perfidia, şi cruzimea comise de 
perşi contra lui Hermias, prietenul lui Aristotel. Alexandru 
a răspîndit cultura greacă în Asia pentru a crea o lume elenă 
din acest amestec sălbatic, în descompunere, extrem. de brutal, 
numai distrugător, din Asia scufundată în toropeală completă, 
în negația și decăderea spiritului. Iar cînd se spune că el nu a 
fost decît un cuceritor care nu s-a priceput să întemeieze un 
imperiu durabil, întrucît imperiul său s-a descompus îndată 
după moartea sa, lucrul este adevărat dacă chestiunea este 
privită în chip superficial : într-adevăr, familia lui Alexandru 
n-a păstrat această domnie, însă dominaţia elenă a rămas. 
Alexandru n-a întemeiat un imperiu pe seama familiei sale, 
ci un vast: imperiu al poporului grec peste Asia ; cultura greacă, 
ştiinţa greacă au devenit acolo autohtone. Statele elene din 
Asia Mică, și cu deosebire din ţara Egiptului, au devenit secole 
de-a rîndul sedii ale științei ; efectele acestui fapt au putut să 
se extindă pînă în India şi în China. Nu știm dacă nu cumva 
inzii au primit ceea ce au mai bun în științele lor tocmai pe 
calea aceasta ; este probabil că astronomia mai exactă a inzilor 
a ajuns la ei de la greci. Şi imperiul sirian, care se întindea 
adînc în Asia, spre Bactria (Imperiul greco-bactrian), este 
acela de unde au fost duse pînă departe în continentul 
asiatic, pînă în China, fără îndoială de către coloniile elene 
aşezate acolo, puţinele cunoștințe ştiinţifice care s-au păstrat 
acolo ca o tradiţie, dar care nu existau din abundență în China. 
Chinezii sînt atât de neîndemînatici încît nu ştiu face nici măcar 
un calendar şi în ceea ce îi priveşte ei par incapabili de orice 
concept; ei arătau vechi instrumente care nu se potriveau 
cu ei; prima bănuială era că acestea veneau din Bactria. 
Reprezentările despre științele inzilor şi chinezilor sînt false. 

După Ritter *, Alexandru n-ar fi pornit doar ca să facă 
cuceriri, ci cu convingerea că el este Stăpînul. Eu nu sînt de 
părere că Aristotel i-ar fi sădit lui Alexandru în suflet acest 
gînd, asociat cu o altă concepţie orientală (şi anume, în Orient 
mai dăinuieşte încă numele de Alexandru, Ispander, şi ca 
Dul-k-ar-nein, om cu două coarne, Iupiter Ammon, o imagine 
de erou orientală mai veche); şi că regii macedoneni au ridicat 
pretenţii la stăpînirea vechei Indii şi la descinderea lor din 
familii de eroi ale vechei Indii (Dionisos). Ritter se întreabă 
dacă „cunoaşterea acestor lucruri n-a fost, în realitate, Ja 
originea idcii religioase care a pus stăpinire pe sufletul tînă- 
rului erou atunci cînd, înainte de a porni spre Asia, a desco- 
perit pe malurile Dunării de jos state teocrate indice, unde se 
învăța nemurirea sufletului ; el începu campania spe Orient 
cu siguranță nu fără sfatul lui Aristotel, care, prin 
mijlocirea lui Platon şi a lui Pitagora, era un iniţiat în înțelep- 
ciunea indică, Şi vizită oracolul ammonienilor (acum Siwa), 
apoi nimici imperiul perşilor şi incendie Persepolis, vechea 
cetate duşmană a doctrinei teologice indice, spre a răzbuna 
crimele comise de Darius [al III-lea] împotriva budiştilor şi 
a tovarășilor lor de credință”. — Aceasta este o combinaţie 
ingenioasă provenită din cercetarea temeinică a legăturilor 
dintre ideile orientale şi indice, precum și din poziția mai înaltă 
din care e privită istoria ; este o combinaţie făcută din clemente 
eterogene. a) Eu rămîn la faptele istorice. B) Campania, lui 
Alexandru are un cu totul alt caracter istoric, militar, politic, 
şi de altfel ea n-a avut prea mult de-a face cu ceea ce ţine de 
India. Ea a fost o campanie de simplă cucerire. Metafizica şi 
filozofia lui Aristotel sînt cu totul departe de astfel de amețeli, 
de recunoașterea unor astfel de exaltări și fantezii. «) Trans- 
formarea lui Alexandru în imaginaţia orientalilor în erou uni- 
versal, în zeu, nu este un fenomen care să ne mire. Dalai-Lama 
este și azi așa ceva; Dumnezeu și omul nu sînt, în genere, atît 
de departe unul de altul. 6) De altfel, Grecia tindea spre ideea 
unui Dumnezeu care a devenit om; nu o statuie îndepărtată 
şi străină, ci un Dumnezeu prezent într-o lume lipsită de 
Dumnezeu. Demetrius din Falera şi alţii în Atena fuă nu 
mult după aceea adorați şi sărbătoriţi ca Dumnezei. y) Infi- 
nitul este, de altfel, în sr bea N de sine. 8) Budiștii nu-l 
interesează de loc pe Alexandru ; în expediţia lui indiană nu £e 


* Erdkunde (Geografie), II, p. 839 (ed. I). 

aminteşte nimic despre ei. Distrugerea Persepolei este destul 
de justificată ca răzbunare elenă pentru faptul că Xerxes 
distrusese templele Atenei şi Grecia. 


În timp ce Alexandru realiza această mare operă a sa, 
ca cel mai mare individ care a stat vreodată în fruntea Eladei, 
el se gîndea mereu la artă şi Ja știință. După cum în timpurile 
moderne am văzut iarăşi războinici gîndindu-se și la ştiinţă 
şi artă în cursul expedițiilor lor militare, tot astfel Alexandru 
a dispus să i se trimită lui Aristotel animalele şi plantele noi 
găsite în Asia, fie în natură, fie să se facă desene după ele sau 
descrieri ale lor. Această atenţie a lui Alexandru i-a procurat 
lui Aristotel cea mai frumoasă ocazie să-și adune comori în 
vederea cunoaşterii naturii. Pliniu * povesteşte „că Alexandru 
a ordonat cîtorva mii de oameni care trăiau din vînat, pescuit 
şi prinderea păsărilor, păzitorilor grădinilor zoologice, ale 
caselor cu păsări, ale bălților imperiului persan să se îndrepte 
către Aristotel şi să-i expedieze din toate locurile tot ce era 
remarcabil”. În felul acesta, expedițiile militare ale lui Ale- 
xandru în Asia au avut pentru Aristotel efectul de a-l fi pus 
în situația să devină părintele istoriei naturale şi să elaboreze, 
după Pliniu, în 50 de părți, o istorie naturală. 

După ce Alexandru și-a început campania în Asia, Aris- 
totel s-a reîntors la Atena ca dascăl public, și îşi ţinea aici 
cursurile într-o piaţă numită Liceu, o grădină făcută la ordinul 
lui Pericle pentru exercițiile recruților. Această grădină avea 
un templu dedicat lui Apollo Aveo, și locuri de plimbare 
(neșirazo.) înviorate cu arbori, cu izvoare şi cu galerii de 
coloane. Scoala lui Aristotel şi-a primit numele de peripate- 
tică mai curînd de la aceste locuri de plimbare decît de la plim- 
barca lui Aristotel, căci se spune că şi-ar fi ţinut; cursurile mai 
ales plimbîndu-se. El a trăit, învăţînd în felul acesta, 13 ani 
în Atena. Însă după moartea lui Alexandru a izbucnit o revoltă, 
reţinută deja de mult, pare-se, de teama lui Alexandru : Aris- 
totel a fost acuzat de impietate. Datele mai precise sînt relu- 
tate în chip diferit : între altele, se spune că şi imnul său către 
Hermias şi inscripţia de pe statuia dedicată acestuia i-au fost 
aduse drept capete de acuzare. Cînd văzu că se apropie accustă 
furtună, Aristotel se refugie la Calcis în Eubeea, Negrupontele 
de azi, pentru a nu da ocazie, spunea el, atenienilur să mai 
păcătuiască o dată împotriva filozofiei. Acolo muri cl în unul 


* Histor. natur., VIII, 17 (ed. Bip.). 

următor, în al 63-lea an al vieţii sale, ol. CXIV, 3 (anul 322 a. 
Chr.) *. 

Izvorul filozofiei lui Aristotel sînt scrierile lui. 
Dar dacă considerăm soarta lor exterioară și felul în care se 
înfăţişează, cunoașterea din ele a filozofiei aristotelice ne pare 
a fi foarte dificilă. Nu pot insista mai de aproape asupra 
scrierilor lui Aristotel. Diogenes Laertios* * înşiră un foarte mare 
număr de scrieri aristotelice. Însă, din titlurile acestora noi 
nu putem şti totdeauna exact care dintre scrierile înşirate mai 
există ; titlurile sînt altele. Ca număr de rînduri Diogenes Laer- 
tios indică 44 de miriade (440 000) 5 270 de versus; socotind 
aproximativ o miriadă de rînduri pentru un „alfabet, avem 
44 de alfabete ; ceea ce avem din toate acestea ar putea fi cam 
10 alfabete, avem deci numai aproximativ a patra parte din 
opera lui Aristotel. — Despre soarta manuscriselor lui Aristotel 
ni se relatează astfel de lucruri, încît s-ar părea că este, propriu- 
zis, imposibil (sînt puţine speranţe) să avem vreuna din scrie- 
rile lui în formă autentică şi nedeteriorată; sîntem nevoiţi 
să ne îndoim de autenticitatea lor şi trebuie să ne mirăm că 
cle ne-au putut parveni chiar şi în starea în care sînt. Într- 
adevăr, se povestește că pe timpul vieţii sale Aristotel a făcut 
cunoscute numai puţine dintre ele; el le-a lăsat lui Teofrast, 
succesorul său, împreună cu restul foarte bogatei sale biblio- 
teci. Fără îndoială, biblioteca lui Aristotel este prima biblio- 
tecă considerabilă, achiziționată cu mijloace proprii și cu spri- 
jinul lui Alexandru ; de aici, erudiţia lui Aristotel. Mai tîrziu, 
biblioteca aceasta (o parte a ei, sau copii) a ajuns la Alexan- 
dria şi a constituit baza bibliotecii Ptolemeilor, care, cu ocazia 
cuceririi Alexandriei de către trupele lui Iuliu Cezar, a căzut 
pradă flăcărilor. — Despre înseşi manuscrisele lui Aristotel 
ni se povesteşte însă că Teofrast le-a lăsat prin testament unui 
oarecare Neleus; de la acesta ele au căzut în mîinile unor 
ignoranţi, care le-au păstrat fără nici o grijă și preţuire. După 
alţii, urmaşii lui Neleus, pentru a le salva de regii Perga- 
mului care adunau cu mare zel scrieri pentru biblioteca din 
Pergam, le-au îngropat într-o pivniţă, unde au zăcut uitate 
130 de ani, şi deci au fost rău îngrijite. După acest răstimp, 
urmaşi de-ai lui Teofrast le-au descoperit după multe cercetări 


* Diog. Laertios, V, §§ 5— 6 ; Suidas, s.v. Aristoteles ; Buhle, op. cit., p. 100; 
Ammon. Saccas, op. cit., pp. 47—48; Menag., ad Diog. Laertios, V, $2;Stahr, 
op. cit., p. 108—109 ; Brucker, Hist. crit. phil., I, p. 788—789. 

** Diog. Laertios, V, §§ 21—27. 

şi le-au vîndut unui oarecare Apellicon din Teios, care a căutat 
să reconstituie ceea ce stricaseră viermii şi umezeala, dar care, 
în realitate, n-a avut pentru aşa ceva erudiţia și îndemînarea 
de care ar fi fost nevoie. De aceea au mai venit şi alţii după 
el, umplînd golurile după cum li s-a părut lor că e bine şi refă- 
cînd ceea ce fusese deteriorat. Încît deja în urma acestor pro- 
cedee, manuscrisele lui Aristotel au fost destul de mult modifi- 
cate, — Dar istoria lor nu sfîrșește aici. Îndată după moartea 
lui Apellicon, romanul Sylla cuceri Atena şi în prada pe care 
acesta a dus-o la Roma se găseau şi scrierile lui Aristotel. 
Romanii, care tocmai începuseră să facă cunoştinţă cu știința 
şi arta greacă şi care încă nu ştiau să preţuiască filozofia 
elenă, n-au știut să scoată nici un folos din această pradă. 
Grecul Tirannion obţinu apoi, mai tîrziu, la Roma, învoirea 
să facă uz de manuscrisele lui Aristotel şi să le facă cunoscute. 
El le-a şi editat, dar și ediţia aceasta a lui este vinovată de 
inexactitate. La Roma manuscrisele acestea au mai avut şi 
destinul de a fi date de librari în mîinile unor copişti igno- 
vanţi, care au introdus în ele încă o mulţime de alterări *. 

Iată deci cum s-ar înfățișa izvorul filozofiei aristotelice. 
În timpul vieţii sale, Aristotel a comunicat altora mult din 
conţinutul acestei filozofii: manuscrisele din biblioteca din 
Alexandria ; se pare totuşi că ele nu au fost prea răspîndite. 
Într-adevăr, mai multe opere ale lui Aristotel sînt foarte dete- 
riorate, pline de lacune, necomplete. Mai multe, de exemplu 
scrierile metafizice, par a fi în parte compilate din mai multe 
scrieri ; astfel încît critica superioară poate să dea aici frîu 
liber întregii sale perspicacităţi şi să-şi lămurească cu multă 
verosimilitate lucrurile într-un anumit mod, mod căruia, apoi, 
o altă perspicacitate critică poate să-i opună la rîndul ei un 
alt mod de a vedea. Rămiîne real faptul că aceste scrieri sînt 
deteriorate, adesea ele nu sînt coherente în amănunte (Poetica) 
sau în general; mai adesea întîlnim repetiţii aproape cuvînt 
de cuvînt ale unor alineate întregi. Şi cum răul este atit de 
vechi, nu putem, evident, să ne așteptăm la o vindecare temci- 
nică a lui. Cu toate acestea, lucrurile nu sînt chiar aşa de grave, 
cum par ele după o astfel de descriere. Există multe scrieri, şi 
încă opere principale, care pot fi considerate ca întregi și nede- 
teriorate ; altele, deși deteriorate ici-colo și nu bine ordonate, 


* Strabo, XIII, p. 419 (cd. Casaub., 1587). Plutarh, Sulla, c. 26; Brucker, 
Hist. crit. phil., vol. I., pp. 798 — 800. 

n-au suferit în corpul lor propriu-zis o pierdere atît de mare 
cum ar putea ea să pară. Ceea ce avem ne pune totuşi în mod 
suficient în situaţia de a ne face o imagine precisă a filozofiei 
lui Aristotel, atît în ce priveşte cuprinsul ei general, cît și 
multiplele sale amănunte. 

Însă trebuie să mai notăm o deosebire de natură istorică. 
Şi anume, potrivit unei vechi tradiţii, Aristotel a făcut două 
feluri de cursuri şi a scris două feluri de lucrări : esoterice sau 
acroamatice şi exoterice, deosebire pe care am întâlnit-o şi la 
pitagoricieni. Prelegerile esoterice le ţinea dimineaţa în Liceu 
— cele exoterice se refereau la exerciţii în arta vorbirii, a dispu- 
tei şi la cunoaşterea îndeletnicirilor cetăţeneşti ; prelegerile cso- 
terice se refereau la filozofia interioară, mai profundă, la cerce- 
tarea naturii şi la dialectica propriu-zisă. * Această împrejurare 
nu are nici o importanţă. Cititorul vede îndată el însuşi care 
opere sînt, propriu-zis, speculative şi filozofice şi care sînt mai 
mult de natură empirică; deosebirea dintre cele două feluri 
de opere nu trebuie considerată ca provenind de la conţinutul 
lor opus, ca şi cînd unele ar fi fost destinate poporului, iar 
altele ar fi fost scrise pentru sine. 


(x) Mai întîi trebuie să notăm că numele de filo- 
zofie aristotelică este foarte ambiguu, că ceea ce se 
numeşte filozofie aristotelică a luat înfăţişări dife- 
rite, foarte diferite în diferite epoci. Acest nume indică în 
primul rînd filozofia aristotelică propriu-zisă. Cît priveşte cele- 
lalte forme ale filozofiei aristotelice, «) pe timpul lui Cicero 
ea a avut mai curînd forma unei filozofii populare, care se 
mărginea mai ales la elemente de istorie naturală şi la morală ; 
această filozofie nu pare să fi arătat interes faţă de filozofia, 
propriu-zis speculativă a lui Aristotel; la Cicero nu găsim nici 
un concept privitor la latura speculativă a filozofiei aristote- 
lice. 6) O altă formă a acestei filozofii este forma extrem de 
speculativă a filozofiei alexandrine, cea care a fost numită 
neopitagoreică sau neoplatonică, dar care poate fi numită tot 
atît de bine și neoaristotelică ; este forma care a fost conside- 
rată de alexandrini ca identică cu filozofia platonică şi a fost, 
elaborată de ei ca atare. y) O semnificaţie principală este apoi 
aceea pe care a avut-o această denumire în evul mediu, cînd, 
intervenind o cunoaştere neexactă a lucrurilor, filozofia scolas- 
tică era numită aristotelică. Scolasticii s-au ocupat mult cu 


* Gellius, Noctes alticae, XX, 5; Stahr, op. cil., pp. 110—112. 

ea, însă forma pe care a luat-o la ei filozofia lui Aristotel nu o 
putem considera ca formă autentică a ei. Toate acele expuneri 
şi întregul cuprins ce ţine de metafizica intelectului şi de logica 
formală, pe care-l găsim într-însele, nu-i aparțin lui Aristotel. 
Filozofia scolastică a luat naştere numai din tradiţiile învăţă- 
turilor aristotelice. 5) Numai cînd scrierile lui Aristotel au 
devenit cunoscute în Occident, s-a format o filozofie aristote- 
lică, care, în parte, s-a opus filozofiei scolastice, — la sfîrşitul 
epocii scolastice o dată cu reconstituirea ştiinţelor, Abia după 
Reformă s-a mers la izvoarele înseși ale lui Aristotel. =) Cele mai 
noi reprezentări şi înţelegeri false ale ei: Marele 'Tennemann 
cste dotat cu prea puţin simţ filozofie pentru a putea pricepe 
filozofia lui Aristotel; în traducerile lui, sensul textului este 
adesea întors pe dos, încît se transformă în sens contrar. 

Reprezentarea generală şi obişnuită despre filozofia aristo- 
telică este aceea că ea se bazează pe empiric şi că Aristotel a 
făcut din ceea ce numim expericnţă principiu al științei, al 
cunoașterii. Oricît de falsă ar fi această părere, cauza ei trebuie 
căutată totuşi în maniera filozofării aristotelice. Cîteva pasaje 
particulare, scoase în evidenţă în acest scop — pasaje ce sînt 
aproape singurele care au fost înțelese —, sînt întrebuințate s12 
spre a dovedi această reprezentare, 

Caracterul general al filozofănii aristotelice a fost deja 
arătat. Nu trebuie să căutăm la Aristotel un sistem de filo- 
zofie. Însă Aristotel se extinde asupra întregii sfere a reprezen- 
tărilor omeneşti, el le-a supus giîndurilor lui ; filozofia lui este 
așadar cuprinzătoare. Nici în părţile particulare ale întregului, 
Aristotel nu înaintează deducînd , derivînd, ci el pare a începe 
empiric, face şi reflexii, vortește de experiențe. Maniera sa 
este adesea aceea a raționării obișnuite ; în același timp, parti- 
cularitatea lui Aristotel este aceea că, aplicînd aceste procedee, 
el este totuşi în chip absolut profund, speculativ. 


(B) Trebuie deci să vorbim în primul rînd despre 
caracterul manierii aristotelice. Această ma- 
nieră constă în următoarele : pentru Aristotel, lucrul esenţial 
este să descopere pretutindeni conceptul determinat, să prindă 
esența diverselor laturi ale spiritului şi ale naturii într-un mod 
simplu, adică în forma conceptului. De aici o bogăție şi o plină- 
tate a laturilor care arată că această manieră are înaintea sa 
întreaga intuiție [a realului], nelăsînd nimic la o parte, oricât 
de comun ar apărea. Toate laturile ştiinţei au intrat în spiritul 
lui, toate l-au interesat şi pe toate le-a tratat temeinic şi 

amănunțit. Abstracţia poate fi uşor adusă în încurcătură de 
cuprinsul empiric al unui fenomen, cînd e vorba să-şi impună 
valabilitatea față de acesta; înaintînd unilateral pentru sine, 
ea nu-l poate epuiza. De cele mai multe ori Aristotel prinde 
fenomenul ; fără îndoială, el pare a se înfățișa numai ca un 
observator care gîndeşte, ţinînd seama de toate aspectele 
universului. Însă el reţine toate aceste amănunte mai mult 
ca filozof speculativ şi le prelucrează în aşa fel încît din ele 
ia naștere cel mai profund concept speculativ. Noi am văzut, 
de altfel, cum gîndul iese din sensibil şi cum în sofistică, în 

313 general, el se luptă încă nemijlocit cu fenomenul. În percepţie, 
în reprezentare, apar categoriile ; esenţa absolută, aspectul 
speculativ al acestor momente este totdeauna exprimat. în 
expresia percepției. Această esență pură a percepţiei o reţine 
Aristotel. Cind Aristotel pleacă, invers, de la general, de la 
simplu, şi trece la determinarea acestuia, acest procedeu are 
iarăși aparența că Aristotel enumeră mulțimea semnificaţiilor 
în care este întîlnit acest general; şi în această mulțime el 
parcurge iarăși toate modurile, chiar şi pe cele mai comune și 
mai senzoriale. 

Aşadar, Aristotel receptează obiectul pe care îl cercetează ; 
şi îl examincază să vadă ce fel de determinații diverse se întîl- 
nesc în el. De exemplu, el consideră esența, dex, ciria, cer- 
cetează pe „totodată? (óo) ete. şi spune : esența este expri- 
mată așa, precum şi aşa, în acest sens, în multe înţelesuri, 
aceste determinaţii se găsesc date în prealabil în ea. El se 
ocupă de fiecare reprezentare, de gîndire ; tot astfel, în fizică, 
de : mișcare, timp, loc, căldură, frig. Aceste obiecte sînt înşirate 
empiric ; el se ocupă şi de diferitele gînduri pe care le-au avut 
filozofii, le combate infirmîndu-le, adesea empiric, le rectifică, 
reflectînd în variate feluri ; şi ajunge apoi la determinarea cu 
adevărat speculativă. Adesea este (în parte) obositor să-l 
urmăreşti în această simplă înşirare, care înaintează fără nece- 
sitate logică şi unde seria semnificaţiilor se arată a fi sesizată 
doar în chip exterior, numai potrivit esenței lor care se înfă- 
a ca un ce comun şi nu potrivit modurilor lor determinate. 

nsă acest mod de a proceda oferă, pe de o parte, o totalitate a 
momentelor, pe de altă parte, el îndeamnă la cercetare proprie 
'şi la descoperirea necesității. De la această serie Aristotel trece 
la examinarea ei cu ajutorul gîndirii. Această determinare a 
obiectului pe diferitele lui laturi, astfel încît să iasă din el la 
iveală conceptul, conceptul speculativ, determinația simplă, 

iată unde este Aristotel cu adevărat filozofic și în același timp 
extrem de speculativ. 


Aristotel nu urmăreşte nicidecum să reducă totul la uni-: 


tate sau să reducă determinaţiile la o unitate prin opoziţie, 
ci, dimpotrivă, el caută să reţină totul în modul lui determinat 
de a fi şi să-l urmărească ca atare. a) Procedarea aceasta poate 
fi, pe de o parte, superficială, de exemplu iritabilitatea şi sen- 
sibilitatea, stenic şi astenic sînt determinaţii goale; dar 
6) pe de altă parte, este necesar ca realitatea să fie sesizată; în 
modul determinării simple ; evident, punctul ei de plecare nu 
trebuie sesizat în felul acela. Aristotel părăsește determinaţia 
în altă sferă, unde ea nu mai are această formă, dar arată 
cum este ea aici sau ce mişcare, ce schimbare s-a petrecut cu 
ea. În adevărata sa speculație, Aristotel este tot atît de profund 
ca şi Platon, și este în același timp mai dezvoltat și mai conşti- 
ent; iar opoziţiile primesc la el o precizie superioară. Îi lipsește 
lui Aristotel, evident, forma frumoasă a lui Platon; lipsește 
din scrierile lui acel farmec al limbii (al conversaţiei libere), 
acel ton al întreţinerii, pe cât de viu, pe atât de cult şi de uman. 
Decît că, acolo unde îl vedem pe Platon — în Timaios — ex- 
primîndu-şi ideea în mod speculativ (tetic), vedem şi ceea ce 
e defectuos şi impur în ea, iar ceea ce e pur scăpîndu-i acesteia ; 
pe cînd Aristotel exprimă ideea în mod pur, iar ceea ce este pur 
îl exprimă prin concepte. Noi învăţăm la el să cunoaștem 
obiectul în determinaţia sa şi să cunoaștem conceptul deter- 
minat al lui. Aristotel caută să determine fiecare obiect 
(Spltew, să-i indice: &gos-ul); dar după aceea el pătrunde 
speculativ în natura obiectului. Acest obiect rămîne însă în 
determinarea lui mai concretă ; Aristotel îl reduce rareori la 
determinaţții abstracte de-ale gîndirii. Studierea lui Aristotel 
este astfel inepuizabilă. Expunerea este grea, deoarece el nu 
reduce obiectele la principii mai generale. Pentru a expune 
filozofia aristotelică, ar trebui înşirat conţinutul particular al 
fiecărui lucru. Dacă filozofia ar fi luată în serios, nimic n-ar 
fi mai de preţ decît să se facă prelegeri despre Aristotel. 

În această îmbinare a determinaţiilor într-un concept. 
este mare Aristotel și este maestru, precum şi în ce privește 
simplitatea înaintării şi judecata în cuvinte puţine. Aceasta 
este o metodă de filozofare foarte eficientă, şi care a fost apli- 
cată şi în timpurile noastre, de exemplu, de către francezi. 
Ea merită să primească o aplicare mai largă, deoarece este bine 
ca determinaţiile reprezentării obișnuite despre un obiect să 

fie înălțate la nivelul gîndului și să fie apoi reunite în unitate, 
în concept. Însă, fără îndoială, această metodă apare într-o 
privinţă ca empirică, şi anume pe latura receptării obiectelor 
aşa cum sînt ele în reprezentare ; aici nu este necesitate. 

Aristotel procedează și în ce priveşte întregul aşa cum 
procedează cînd e vorba de amănunte. El tratează astfel între- 
gul universului, totalitatea lumii spirituale şi sensibile ; însă 
această mulțime este prezentată numai ca o serie de obiecte. 
Aici nu avem definiţii, construcţie etc.; nu putem pretinde 
conceptului filozofiei acelor timpuri să demonstreze necesitatea. 
Este o latură empirică, constînd în a considera unul după altul 
obiectele ; dar ca aparține mai mult manieriei exterioare ; ceea 
ce urmează este speculativ în chipul cel mai profund. Aristotel 
nu procedează sistematic, în sensul dezvoltării determinaţiilor 
din însuși conceptul, ci înaintarea lui se bazează pe modul 
indicat, acela tocmai de a începe din afară. Şi aşa se întîmplă 
că el tratează adesea o determinaţie după cealaltă fără să arate 
legătura dintre ele. 


(y) Punctul al doilea priveşte determinarea ideii 
lui Aristotel. Trebuie indicată mai întîi ideea generală cu prin- 
cipalele momente particulare ale ei. În mod cu totul general 
trebuie să spunem că Aristotel începe cu filozofia în genere, 
spunînd în primul rînd despre noblețea filozofiei, în 
capitolul al doilea al primei cărți a Metafizicii: „Obiectul 
tilozofiei este ceea ce se poate şti mai mult (Tà uota niot- 
ra)”, şi anume „ceea ce este prim şi cauzele (să npõta xxi Tà 
aim ); căci prin acestea şi din acestea sînt cunoscute toate 
celelalte”, acestea sînt raţionalul; „principiile nu sînt cunos- 
cute pe baza substraturilor (subiecte, Vnoxeiuevx)”, aici avem 
deja o poziţie contrară felului obişnuit de a vedea. Aristotel a 
declarat drept „cercetare principală, drept cea mai esențială 
cunoaştere (âplixorăTrn), cunoaşterea scopului, iar acesta este 
binele fiecărui lucru, în general însă binele suprem al în- 
tregii naturi”. Această concepţie a fost proprie şi lui Platon 
şi lui Socrate; scopul este însă adevărul, concretul față de 
abstracta idee platonică. Aristotel. spune apoi despre valoarea 
filozofiei : „Cum, pentru a scăpa de neștiință, oamenii au 
început să filozofeze, reiese că ei au căutat ştiinţa de dragul 
cunoaşterii şi nu de dragul vreunui folos sau al vreunei între- 
buinţări (Xpfoeuwc). Aceasta se vede şi din desfăşurarea cu totul 
exterioară a lucrurilor (xarà tò ovuBefr,x6c). Deoarece numai 

după ce şi-a satisfăcut toate nevoile (trebuinţele) şi ceea ce 
ţine de bunăstare a început omul să caute o astfel de cunoaștere 
(filozofică). De aceea noi nu o căutăm spre a o întrebuința la 
altceva. Şi după cum spunem că om liber este acela care 
există pentru el însuşi şi nu pentru altul, tot astfel filozofia 
este singura știință liberă între ştiinţe, fiindcă singură ea există 
de dragul ei înseși”, este cunoaştere pentru cunoaștere. 
„Pentru acest motiv ea nici nu este, pe bună dreptate, eon- 
siderată ca posesiune omenească” ; ea nu este în posesiunea 
unui om. „Căci în multe feluri este natura oamenilor depen- 
dentă (5ov1m)”, filozofia este însă liberă. „Încît, potrivit lui 
Simonide, singur Dumnezeu posedă acest privilegiu (YEpas) ; 
este însă nedemn de om să nu caute ştiinţa ce i-a fost dată 
pe măsura lui (Thv xað’ aútòv Emoriunv). Dar dacă poeţii spun 
ceva (AEygova! tt) şi invidia (tò qOoveiv) este în natura zeilor, 
atunci tdţi aceia care vor să se înalțe ar trebui să fie nefericiţi 
(sixds Bucrvyeic elvat măvrag Tov mepurrovc)”?; Nemesis pedep- 
seşte tocmai ceea ce se ridică deasupra a ceea ce e obişnuit, ega- 
lizînd din nou totul. „Dar divinitatea nu poate fi invidioasă”, 
adică să nu vrea să comunice ceea ce ea este, să nu voiască să 
posede în comun (ca și lumina, luminînd ea nu scade), aşa 
încît această ştiinţă să nu-i revină și omului ; „şi potrivit pro- 
verbului, poeții mint mult ; şi nu trebuie să ne închipuim că 
există vreo ştiinţă mai onorată (mai onorabilă, ru Ttpav) 
[decît filozofia]. Fiindcă aceea care este cea mai divină este 
cea mai onorată”; cine posedă ceea ce este mai excelent şi-l 
comunică [şi altora] este onorat: aşadar, zeii trebuie onorați 
deoarece ei posedă această ştiinţă. „Dumnezeu este considerat 
(Soxei) ca fiind cauza şi principiul a toate; şi de aceea o şi 
posedă singur sau în măsura cea mai mare”. Însă tocmai pentru 
acest motiv nu este nedemn de om să voiască a căuta acest 
bine suprem, care este pe măsura lui; să caute această ştiinţă 
care aparține lui Dumnezeu. ‚Fără îndoială, mai necesare sînt 
toate celelalte ştiinţe decît filozofia, dar nici una nu este mai 
excelentă decît ea”. 

Este lucru greu să expui în amănunte filozofia 
aristotelică ; Aristotel este mult mai greu de înțeles decît Platon. 
Acesta are mituri, putem sări peste ceea ce este dialectic în 
el şi, totuşi, putem spune că l-am citit pe Platon; Aristotel 
se angajează însă îndată în domeniul speculativului. Aristotel 
pare a fi filozofat totdeauna numai despre ceea ce e singular, 
particular, şi a nu spune ce este absolutul, universalul, ce este 


37 — Prelcgeri de istorie a filozofiei, vol. I 

Dumnezeu ; el înaintează totdeauna de la singular la singular. 
El ia în considerare întreaga masă a lumii reprezentării şi o 
parcurge: suflet, mișcare, senzaţie, memorie, gîndire — sarcina lui 
zilnică e ceea ce este —, asemenea unui profesor în munca, 
sa dintr-un curs semestrial ; el pare a fi cunoscut numai ceea, 
ce e adevărat în particular, numai particularul, numai un 
şir de adevăruri particulare ; universalul Aristotel nu-l scoate 
în evidență. Acest procedeu nu are nimic strălucit în el; el 
pare a nu se fi înălțat la idee, la universal, — cum vorbeşte 
Platon despre idei şi despre măreţia lor — el nu reduce indi- 
vidualul la universal. a«) Ideea generală Aristotel nu a scos-o 
logic în evidenţă — așa-numita lui logică este altceva —, astfel 
pentru metoda lui ideea ar trebui recunoscută ca fiind conceptul 
unic în toate; B) ideea de Dumnezeu nu apare ca fiind abso- 
lutul unic, ci ea se înfăţişează tot ca ceva particular, la locul 
ei alături de altele, dar ea este tot adevărul: „Există plante, 
animale, oameni, apoi şi Dumnezeu, binele suprem”. Cum no- 
tam deja, Aristotel parcurge serii întregi de concepte, din care 
noi nu vom da însă probe, reprezentări mai precise, decît 
numai din unele, din ceea ce e particular. 

Vreau să vorbesc în primul rînd despre meta- 
fizica lui Aristotel, despre determinaţiile ei; apoi să 
expun conceptul fundamental al naturii, aşa cum se con- 
stituie el la Aristotel; în al treilea rînd, vreau să amin- 
tesc unele lucruri despre spirit, despre suflet; şi la ur- 
mă să mai vorbesc în mod special despre conceptul logic 
al lui Aristotel. 

1. METAFIZICA 


Trebuie relevată natura generală a conceptului lui Aristotel. 
Ideea lui speculativă trebuie scoasă mai cu seamă din cărțile 
Metafizicii lui. Decît că aceasta prezintă o dificultate cu totul 
proprie în ceea ce priveşte compoziţia ei, deoarece sau au fost 
întrunite aici mai multe scrieri, sau, dacă se consideră corpul 
acestei opere ca unitar, așa cum şi pare, dată fiind coeziunea 
lui generală, nu putem spune că autorul ei a procedat condus 
de o ordine precisă şi clară. Metafizica e un nume care nu pro- 
vine de la Aristotel, şi nici autorii antici mai vechi nu au cu- 
noscut sub acest nume această operă aristotelică ; ceea ce se 

numeşte la noi „metafizică? se numea la Aristotel mpotn 
puàocopia *. 
Filozofia pură sau metafizica, Aristotel o deosebeşte foarte 


exact de celelalte ştiinţe, ca „știință a ceea ce este întrucît : 


7) t 


este, şi a ceea ce îi revine acestuia în sine şi pentru sine 
Aristotel caută cu deosebire să determine ceea ce este această 
esență, să cunoască această substanţă (o5oia) ***. În 
această ontologie, sau cum o numim noi, logică, el cercetează 
şi distinge exact cele patru principii: a«) modul determinat 
de a fi, sau calitatea ca atare, prin care ceva este „acesta”; 
6) materia (5Am); y) principiul mişcării; şi 5) principiul sco- 
pului sau al binelui ****. 

Ideea lui Aristotel diferă de aceea a lui Platon. Şi anume, 
Platon determină ideea ca fiind binele, scopul, universalul în 
genere ; Aristotel merge însă mai departe. Am vorbit despre 
faptul că ideea la Platon este în sine esențialmente concretă, 
determinată în sine. Întrucât ideea este deci determinată în 
sine însăşi, raportul dintre momente, în ea, trebuie sesizat 
niai' precis şi scos în evidenţă; iar această raportare a deter- 
minajțitior unele la altele trebuie concepută ca activitate 
în general. Sîntem obişnuiţi să avem prezentă în minte doar 
forma imperfectă a acestora, natura imperfectă a ideii, a uni- 
versalului, a gîndului, a conceptului, a ceea ce este numai 
în sine. Universalul, prin simplul fapt că este universal, încă 
nu posedă realitate ; activitatea realizării nu este încă pură, 
ceea ce e în sine este deci ceva inert. Rațiunea, legile etc. sînt 
în felul acesta abstracte ; însă raţionalul, întrucât se realizează 
pe sine, îl cunoaştem drept necesar, — de vreme ce atribuim 
atît de mare însemnătate unui astfel de universal, unei 
astfel de rațiuni, unor astfel de legi. Ceea ce e platonic în uni- 
versal este obiectivul, din acesta însă lipseşte principiul vieții, 
principiul subiectivităţii ; şi acest principiu al vieţii, al subiecti- 
vităţii, dar nu în sensul unei subiectivități accidentale, numai 
particulare, ci principiul subiectivităţii pure, îi este propriu 
lui Aristotel. 

Astfel, şi la Aristotel, baza, substanţialul, este binele, 
scopul, generalul ; şi acest general, scopul, îl afirmă el ca valabil, 
îl menţine ferm în opoziţie cu Heraclit şi cu eleaţii. Devenirea 


* Metaphys., VI, 1; Phys., II, 2; 1,9. 
** Ibidem, IV, 1. 

*** Ibidem, VII, 1. 

**** Ibidem, |, 3. 

lui Heraclit este o determinaţie justă, esenţială; însă la el 
schimbării îi lipseşte încă determinaţia identităţii cu sine, a 
fermităţii, a generalităţii. Fluviul se schimbă mereu — dar el 
este totodată şi permanent — şi este încă mai mult o imagine, 
o existență generală ; de aici se vede îndată că Aristotel susține 
îndeosebi contra lui Heraclit şi a altora, „că fiinţă și neființă 
nu este totuna”, că, el adică, întemeiază vestitul principiu al 
contradicţiei potrivit căruia „un om nu este în acelaşi timp 
şi o corabie” *. Reiese îndată [din textul lui Aristotel] că el 
nu se referă la ființa pură sau la neființa pură, la această 
abstracţie care, în esenţă, este numai trecere a uneia în cea- 
laltă ; ci, prin ceea ce este, Aristotel înțelege în chip 
esenţial substanța, ideea. El se întreabă numai ce este aceea 
ce pune în mişcare; iar aceasta este A6yoc-ul, scopul. După 
cum împotriva principiului purei schimbări el menţine ferm 
universalul, tot astfel, dimpotrivă, el opune pitagoricienilor 
şi lui Platon, opune numărului, ca fiind valabilă, activitatea, 
Activitatea este şi ea schimbare, dar schimbare care rămîne 
identică cu sine ; activitatea este schimbare, dar pusă înăuntrul 
generalului ca schimbare identică cu sine însăși; activitatea 
este o determinare care e autodeterminare. Dimpotrivă, în 
pura schimbare, conservarea proprie nu este încă conținută 
în schimbare. Universalul este activ, se determină pe sine; 
iar scopul este autodeterminarea, este ceea ce se realizează. 
Aceasta este determinaţia principală care are 
importanță la Aristotel. 

321 Ceea ce urmează sînt cele două forme princi- 
pale pe care le determină Aristotel: œ) aceea a posibi- 
lităţii (8vvauu6, potentia) şi f) aceea a realităţii 
(Evtpyera, actus), mai precis: aceea a entelehiei 
(EvreAtyeta), care este în sine scop şi realizare a scopului. 
Acestea sînt determinaţii pe care le întîlnim pretutindeni la 
Aristotel” ” şi pe care trebuie să le cunoşti pentru a-l înțelege. 
Conceptul principal al substanţei este că ea nu este numai 
materie ***. Tot ce există conţine materie, orice schim- 
bare pretinde un substrat (Wmoxeluevov) în care ea se 
petrece. Materia însăși este însă numai potența, o posibilitate, 
ea este numai Svvhue, — nu e realitatea, aceasta este 
forma ; ca să existe cu adevărat materia, este nevoie de 

* Metaphys., IV, 3—6. 
** Ibidem, IX, 1—7; etc. 
*** Ibidem, VII, 3. 

formă, de activitate *. Avvauiwg nu înseamnă de loc for- 
ță la Aristotel (forța este mai curînd modalitatea imperfectă 
a formei), ci mai mult posibilitate ; capacitate, nu posibilitate 
nedeterminată. 'Evtpyea însă este pura activitate din sine 
însuși. — De-a lungul întregului ev mediu au fost importante 
aceste determinaţii. La Aristotel, 8yvaui este aptitudine, 
ceea ce este în sine, ce e obiectiv; apoi universalul abstract 
în general, ideea, ea este numai potentia. Abia energia, forma, 
este activitate, e ceea ce realizează, e negativitatea raportîn- 
du-se pe sine la sine. Dimpotrivă, cînd spunem , esență”, nu 
afirmăm implicit şi activitatea; esenţa este numai în sine, 
e numai posibilitate, este fără formă infinită. Materia nu e 
decît; ceea ce este în sine ; căci dacă ea poate lua toate formele, 
ea nu este ea însăși principiul formator. Pe de altă parte, sub- 
stanţa esenţial absolută are posibilitatea şi realitatea, forma 
şi materia, neseparate una de cealaltă. Materia este numai 
o posibilitate, forma îi dă realitate, dar tot aşa forma nu există 


fără materie sau posibilitate ; materia este în mod obișnuit: 


în viaţa curentă, substanțialul. Energia este, mai concret, 
subiectivitate, posibilitatea este ceea ce e obiectiv; ceea ce 
e cu adevărat obiectiv, are fără îndoială, şi activitate în el, 
după cum ceea ce e cu adevărat subiectiv are şi 8vvautc. 

Din această determinare rezultă un mod al opoziţiei 
ideii aristotelice față de cea platonică. Aristotel polemizează 
adesea împotriva numerelor şi a ideilor. Platon exprimă esența 
mai mult ca fiind universalul, din care cauză momentul reali- 
tăţii pare să-i lipsească sau cel puţin să fie împins pe planul al 
doilea. Şi, de fapt, acest principiu negativ nici nu este exprimat 
în chip atît de nemijlocit, însă, esenţial, el nu lipseşte dacă 
universalul e unitate a unor determinaţii contrarii; deoarece 
această unitate este în chip esenţial unitate negativă a acestor 
contrarii, ceea ce suprimă alteritatea lor, opoziţia lor, şi le 
readuce în sine. Ceea ce este exprimat ca realitate, ca energie, 
este tocmai această negativitate, activitate, acţiune eficientă 
de a se dezuni ea însăși, de a scinda această ființă-pentru-sine, 
de a suprima unitatea şi de a institui dezunirea, — de a nu mai 
fi ființă-pentru-sine, ci ființă-pentru-alt-ceva, prin urmare nce- 
pativitate opusă unităţii. Ideea este mai mult: suprimarea 
contrari} dar una dintre contrarii este însăşi unitatea. Dacă 
la Platon preponderent este principiul afirmativ, ideea numai 


* Metaphys, VIII, 1—2. 

ca egală ei însăşi în chip abstract, la Aristotel s-a adăugat şi 
a fost scos de el în evidență momentul negativităţii, însă 
nu ca schimbare și nici ca neant, ci ca diferenţiere, ca deter- 
minare *. 

Ceea ce obiectează Aristotel împotriva ideilor platoniciene 
este foarte întins **. Aceste principii el le găsește insuficiente. 
(Am văzut deja mai sus că şi Aristotel stabilește universalul, 
scopul, dar cu deosebire principiul individuaţiei.) Activitatea, 
realitatea nu pot fi găsite în ele; a spune că lucrurile reale 
participă la idei (rapadeiyuara) înseamnă vorbă goală (xevo- 
Moyeîv) şi metafore. Există alitea moduri de a fi determinat 
cîte lucruri există. Este contradictoriu a admite genuri inde- 
pendente : Socrate, om, biped, animal. 

Întrucît momentele activitate şi posibilitate nu apar unite, 
ci se înfăţişează încă separate, Aristotel deosebește în sub- 
stanţă momente diverse. Determinarea mai precisă a acestui 
raport al formei faţă de materie, al energiei față de posibilitate 
şi mişcarea acestei opoziții dau modurile diferen- 
țiate ale substanţei. Aici Aristotel parcurge sub- 
stanţele, și ele se înfăţişează la el mai mult ca o serie de specii 
diferite de substanţe, considerate una după alta, decît ca 
îmbinate într-un sistem. Dintre ele, cîteva determinaţii prin- 
cipale sînt, între altele, următoarele trei momente : 

a. „Substanţa sensibilă perceptibilă", 
o substanţă finită, există numai potrivit acestei forme pe care 
o are forma unei materii, de care forma este distinctă, e exte- 
rioară. Aceasta este, în general, natura finitului: separarea 
formei, a ceea ce e exterior, de;materie ; forma în aceasta este 
şi ceea ce acţionează ; formei îi revine activitatea, dar aici ea 
este exterioară, distinctă de materie. ,,Substanţei sensibile” 
spune Aristotel „îi este proprie schimbarea, dar în aşa fel încît 
ea trece în contrariul ei. Unul dintre aceste contrarii rămîne, 
celălalt dispare ; al treilea ce, în afară de aceste contrarii, ceea 
ce se conservă, ceea ce durează în această schimbare, este ma- 
teria. Categoriile principale” pe care le aminteşte Aristotel 
„sînt cele patru deosebiri, anume : a) după «ce » (ară tò ti)”, 
324 — eldoc, după scop, după simpla destinație; 6) „sau după 

1 


32, 


că 


* Cf. Metaphys., VII, 13: ġ yàp Evredixgeua xuplitei. 
** Ibidem, I, c. 7, 9. 
*** Ibidem, XII, 1—2; VII 7. 

calitate (mov), după celelalte însuşiri; y) „sau cantitate 
(zocóv); 8) sau unde (mo5)”. Ele sînt categoriile referitoare 
la: a) „naştere şi pieire, conform lui «ce» (xară 7686)”, 
conform esenței determinate ; B) „creștere şi scădere, conform 
cantităţii; y) schimbare, conform însuşirilor (7i&0os)”, desi- 
gur conform lui mov; 8) „mişcare, conform locului. Ma- 
teria este” substratul mort, subiectul, „baza în care se produce 
schimbarea”; materia suferă schimbări. „Schimbarea însăşi 
este trecere din ceea ce este conform posibilităţii, în realitate ; 
albul posibil se transformă în albul real. Lucrurile nu iau naştere 
din nimic, la întîmplare, ci totul ia naștere din ceea ce este”, 
identitate. ,,Posibilul înseamnă, prin urmare, el însuşi ceva ce 
este”; acest posibil, ființînd ca general în sine, produce aceste 
determinaţii fără să o derive pe una din cealaltă. „Materia este 
simplul, — posibilitatea”? determinată mai de aproape; „ea 
este posibilitatea, dar ca opusă; această materie devine, în 
realitate, numai ceva a cărui materie era deja potrivit posibi- 
lităţii”. Aşadar sînt afirmate: «) materia, esența generală 
substrat al transformării, indiferent față de ceea ce este opus; 
6) modurile determinate, negativul opoziţia lor unele față de 
altele; y) ceea ce pune în mișcare, activitatea pură. Astfel 
în substanța sensibilă momentele apar ca diferite, dar nu apare 
încă reîntoarcerea în sine; însă activitatea este negativul 
care conţine în sine în mod ideal contrariile (suprimă pe unul 
dintre ele) — deci conține deja şi ceea ce trebuie să devină. 

b. O specie superioară * „este aceea în care se 
introduce activitatea, energia, actus-ul în general, negativul 
abstract, dar conținînd ceea ce trebuie să devină; aspectul 
sensibil într-însa este numai transformarea. Prin urmare, 


întrucît activitatea conține ceea ce trebuie să devină, ea este ,, 


intelectul (voăc), iar conţinutul său este scopul (e15og), 
şi acesta este ceea ce trebuie pus, realizat de activitate, de 
energie. Momentele mai de aproape determinate : materia este 
subiectul schimbărilor, — şi aici avem materie, 5vvauuc. Cele 
două extreme sînt materia (posibilitate) şi gîndul (activitate), 
o dată universalul pasiv, de cealaltă dată universalul activ. 
Schimbarea nu intervine în înseși aceste două momente, deoa- 
rece ele sînt ceea-ce-este-în-sine, sînt universalul ca atare în 
forme contrarii. „Ceea ce se schimbă este ceva” (modul deter- 
minat), „şi trece dintr-un altul în altul” (în opusul său), „da- 


* Metaphys., IX, 2; VII, 7; XII, 3 

torită unui altul de care e pus în mişcare ; unde” (loc), — ,,ma- 
teria : şi în ce, — ideea”, scopul, generalul. — (Întrucît acest 
general este ceea ce pune în mişcare, el se numește cauză, 
&px, iar întrucît acest general este scop, el este temeiul, 
motivul, atria *.) Însă forma este unitatea celor două ex- 
treme ; ea constă din materie sau substrat şi din activitate. 
Aristotel nu explică mai departe cum se opun acestea în formă, 
ca ceea ce trebuie suprimat și ca ceea ce trebuie afirmat. Ceea 
ce acționează își afirmă conţinutul în realitate, conținutul 
rămîne același ; dar el e încă materie care e deosebită de acti- 
vitate, cu toate că ambele sînt conexate. La substanţa sensibilă 
ceea ce acţionează diferă încă cu totul de materie. Însă vos 
este determinat în sine, pentru sine, acest conținut devine 
actu; dar intelectul are astfel încă nevoie de materie, cu care 
el încă nu este identic; materia este presupusă [ca dată]. 
Ceea ce întîlnim în mod obişnuit la Aristotel ca energie apare 
şi ca entelehie. Mai precis, aceasta este aceeaşi determinaţie 
conceptuală ca şi energia, dar, întrucît aceasta este liberă acti- 
vitate şi îşi are scopul în ea însăşi, şi-l pune sieşi ea însăși şi 
acționează spre a-l afirma: determinare, ca determinare a 

326 scopului, ca realizare a scopului. Sufletul este în chip esenţial 
entelehie, A6yoc: determinare generală, ceea ce se afirmă 
pe sine (sich setzt), ceea ce se mișcă. 

c. Dar punctul suprem este mai curînd acela 
unde vvautc, Evtpyera şi Evredexea sînt unite. Substanţa 
absolută, ceea ce e veritabil, ceea ce este-în-sine-și-pentru- 
sine, se determină, aici la Aristotel **, mai de aproape în felul 
că ea este „ceea ce e nemișcat”, imobil, „şi etern”, 
dar care în acelaşi timp, „pune în mișcare”, este 
„activitate” pură, actus purus. Acesta este momentul univer- 
sal. Dacă în timpurile moderne a apărut ca ceva nou deter- 
minarea esenței absolute ca activitate pură, aceasta s-a întîm- 
plat, cum vedem, din cauza necunoașterii conceptului aristo- 
telic. Scolasticii au considerat cu bună dreptate ca definiţie 
a lui Dumnezeu această determinare : Dumnezeu 'este activi- 
tate pură, e ceea ce este în sine şi pentru sine ; el nu are nevoie 
de nici un material, — nu există idealism mai înalt. Sau, spuse 
lucrurile altfel: Dumnezeu este substanța care posedă în 
posibilitatea ei și realitatea sa, a cărei esență (potentia) este 


* Metaphys., V, 1—2. 
** Ibidem, XII, 6; (cf. IX, 8); XII, 7. 

activitatea însăşi, în care acestea nu sînt separate ; în ea posi- 
bilitatea nu este deosebită de formă ; ea este aceea care îşi pro- 
duce sieşi conţinutul său, determinaţiile sale. Aici Aristotel 
se deosebeşte de Platon şi polemizează pentru acest motiv 
împotriva numărului, a ideii și a universalului [lui Platon], 
deoarece „dacă acesta” este nemișcat, este-în-sine-şi-pentru- 
sine, el „nu este determinat ca activitate, nu e mișcare”; el 
nu este identic cu activitatea pură, ci este conceput ca fiind 
în repaus. Ideile imobile, numerele lui Platon nu aduc nimic 
la realitate. Absolutul este, în repausul lui, în acelaşi timp 
şi activitate absolută. Energia o numeşte Aristotel şi entelehie ; 
ea are un rog în sine, nu e numai activitate formală, al cărei 
conținut vine nu ştim de unde. „Este cu putință ca ceea ce 
posedă posibilitate” (este 3vvdue, lucrul în sine; cu astfel 
de abstracții goale Aristotel nu are nimic de-a face) „să nu 
fie activ (efectiv real) (Evepyetv); prin urmare, nu servește 
la nimic să faci din substanțe (obolas) substanţe eterne, cum 
sînt ideile (ză et8m) lui Platon” şi numerele pitagoricienilor, 
„dacă ele nu conţin un principiu care poate pune în mişcare 
(uerafaMew, principiu al determinării). Dacă această px: 
nu se mişcă, atunci ea nu acţionează, iar odoia ei este numai 
o Svvauic; ceea ce există conform posibilităţii poate și să nu 
existe. În consecință, trebuie să existe un principiu a cărui 
substanță trebuie să fie concepută ca activitate (mişcare)”. 
Acţiunea aparține substanţei însăşi; astfel la spirit energia 
este substanţa însăși. 

„Mai departe, această substanță este fără materie”; 
fiindcă materia este ca atare afirmată drept ceea ce este pasiv 
şi în care se petrec schimbările, care deci nu e nemijlocit (abso- 
lut) una cu activitatea: pură, esenţială. Aici se face uz, ca şi 
în alte cazuri de procedeul de a se nega numai un predicat, nu 
se spune însă care este adevărul acestui ce pasiv ; materia -este 
acel moment al esenței imobile. ,„Aici însă pare a se ivi îndoiala, 
deoarece tot ce este activ pare 8vvaoQat, dar nu orice posibil 
(dvvăuevov) pare a exercita energie (energieren), aşa încil, 
posibilitatea pare a fi prima (mp6repov)”, — ea este univer- 
salul. Orice este energie posedă şi posibilitate, există însă si 
posibilitate care nu-și manifestă energie (energiert) ; astfel am 
putea crede că posibilitatea este superioară. „Dar, dacă ur fi 
aşa, n-ar exista nimic din cele ce sînt (oùðèv tõv övtæv); căci 
este posibil, desigur, să pcată fi, dar încă să nu fie (2vBExezar 


ce 

yàp Šúvacðat èv elvan, ura 5 elva). Energia este superioară 
şi anterioară (prius) posibilităţii”. 

În această privinţă, Aristotel observă: „Nu trebuie să 
spunem deci, cum spun teologii, că mai întîi a fost în timpul 
infinit un haos” (Cronos) „sau noaptea” — materia, primul 
ce existent (das erste Seiende) — „sau, ca fizicienii, că a existat 
totul împreună. Deoarece cum ar putea exista ceva dacă nimic 
nu ar fi, potrivit realităţii, cauză eficientă (unòðèv ¿otat Zvepyeta 

328 aimov)? Căci materia nu se mişcă de la sine, ci o mișcă meş- 
terul. Leucip şi Platon spun că mișcarea este veșnică, dar ei 
nu spun de ce (5. 7i). Activitatea pură este anterioară 
(me6repov) posibilităţii, nu potrivit timpului, ci potrivit 
esenței” ; aceasta este un moment subordonat, îndepărtat de 
universal fiindcă ființa primă absolută este „ceea ce, în acti- 
vitate egală, îşi rămîne sieşi egală”. Amintita presupoziţie a 
unui haos etc. implică o activitate care se exercită asupra a 
altceva, nu asupra sa însăşi, o activitate care are o presupoziţie ; 
haosul este numai posibilitate. 


Drept esenţă, drept ceea ce este adevărat trebuie deci 
afirmat ceea ce se mișcă în sine însuși, deci „în cerc; și 
acest lucru nu trebuie văzut numai în rațiunea gînditoare, ci 
şi în faptă (Epyw)”, adică există, există realiter, în natura 
vizibilă. Aceasta rezultă din determinaţia fiinţei (esenței) 
absolute ca activă, care face să intre în realitate, în modali- 
tatea obiectivă. Ca identicul cu sine, care e vizibil, această 
ființă absolută este „cerul etern”; cele două moduri 
ale înfățişării absolutului sînt rațiunea gînditoare şi cerul etern. 
Însă cerul este mişcat, „dar el este și ceva ce pune în mișcare”. 
Cum sfericul „este ceva ce pune în mişcare și e mișcat, există 
un centru care pune în mişcare şi este ceea ce e nemișcat, — fiind 
el însuşi totodată o substanţă şi energia” ; el determină pentru 
Aristotel cercul rațiunii care se întoarce înapoi în sine, în con- 
cordanță cu determinaţiile mai noi. Nemișcatul care pune în 
mișcare, — aceasta este o mare determinaţie ; ceea-ce-rămîne- 
identic-cu-sine-însuşi, ideea pune în mișcare şi rămîne în rapor- 
tare la sine însăşi. Aristotel explică lucrul în felul următor: 
„Mişcarea lui este determinată în chipul acesta : pune în miş- 
care ceea ce este dorit şi este gîndit; acesta, adică ceea ce e 

329 dorit şi e gîndit, este el însuşi nemișcat” *, în repaus. Este 


* Op. cit.: tò &pexrbv xal tò vonrbv xwvei où xuvobueva: roiruv òè 
Tà npõTa T aÙTá. 

scop ; acest conținut sau scop este însă dorința şi gîndirea însăși ; 
un astfel de scop îl numim frumos, bine. „,Ceeace e dorit 
este aceea ce apare ca frumos” (ceea ce place); principiul” 
sau scopul, „aceea ce e voit cu voința, e ceea ce este frumos”. 
Acesta este pus ca esență obiectivă, dar „noi îl dorim fiindcă 
apare aşa”, fiindcă este dat; „mai mult decît apare el aşa, 
fiindcă noi îl dorim”. Deoarece atunci el ar fi pur şi simplu 
pus prin activitate ; el însuşi este independent, dorința noastră 
este trezită ulterior. Adevăratul „principiu este” însă aici 
„gîndirea, căci gîndul este mişcat numai de ceea ce este gîn- 
dit”. — Gîndul are obiect; el este nemișcatul care pune în 
mişcare. Dar acest conţinut este el însuși ceva gîndit, așadar 
el însuşi este un produs al gîndului ; el este nemișcat şi astfel 
„e cu totul identic cu activitatea gîndirii. Aici în gîndire există 
deci această identitate : ceea ce este mişcat şi ceea ce pune în 
mişcare este același. „Dar acest ce gîndit” (abia ne vine să 
credem ochilor) „este cealaltă serie în sine şi pentru sine însăși, 
îşi este lui însuşi propriul său element”, — este gîndul ființînd 
în sine şi pentru sine afirmat ca obiectiv ; „şi substanţa acestui 
alt element este substanța primă : cauza primă este simplă — 
nu una — şi e activitatea pură” *. 'Ovoia« acestui gînd este 
gîndirea ; așadar, acest ce gîndit este cauza absolută, ea însăşi 
nemișcată, dar identică cu gîndul care este mișcat de acest 
ce gîndit. „Frumosul şi binele suprem” (datoria, ceea-ce-este- 
în-sine-şi-pentru-sine, scopul ultim) „sînt tocmai aşa ceva”: 
ceva nemișcat care pune în mişcare. „Însă faptul că « aceea-în- 
vederea-a-ce (das Umweswillen) » aparține nemișcatului îl arată 
conceptul” **. — „Ceea ce este mişcat se poate comporta şi 


altfel. Impulsul, în general (qopa), este prima schimbare; 


prima este mişcarea circulară, aceasta este însă mişcată de 
concept”. Conceptul, principium cognoscendi, este şi ceea ce 
pune în mişcare şi principium essendi; Aristotel îl declară 
drept Dumnezeu şi arată raportarea lui la conştiinţa indivi- 
duală. 

„Cauza primă este necesară. Termenul de „,necesar” po- 
sedă trei semnificaţii : «) necesar prin forță, ceea ce este împo- 


* Op. cit.: vomrăv 8£ &rîpa ovoroiăia (un cuvint potrivit, un clement, 
de determinat cu sine însuși) xa6” arv: xal raven h obola porn, xal 
taùt Î &rhâg xal xar’ èvépyerav. 

** Op. cit.: &AA& uhv xal tò xaròv xal tò e aùtò alperòv èv tj arii 
augi xal tori ğprorov del ) &vădoyov 7d mpâvov. "Ott 8 tom. tò ob 
Evexa év Told &xiwvi,roe, î Stalpeorç noi. 

triva înclinaţiei (rapă thv ópuńv); B) a doua: fără de care 
nu există binele; y)ceea ce nu poate fi în alt fel, ci pur 
şi simplu este. De un astfel de principiu al nemişcatului 
este suspendat cerul, precum şi întreaga natură”, veșnicul 
vizibil şi schimbătorul vizibil. Acest sistem durează veșnic 
şi rămîne totdeauna aşa. Nouă”, ca indivizi, „ne este hă- 
răzit în el numai un timp scurt o şedere, de viață care este ce e 
mai excelent. Acel sistem este însă mereu așa, dar nouă aşa 
ceva ne este cu neputinţă. Însă fiindcă activitatea lui” (2vEp- 
yax tovtov, a cerului) „este ea însă și plăcere (î3ovy), 
starea de veghe, simțirea şi gîndirea  (v6vjo.s) sînt ceea 
ce e mai plăcut”, — contrar somnului; „însă speranţele şi 
amintirile” (sînt plăcere) „numai datorită acestora”, fiindcă 
sînt energii. ,,Gîndirea însă care e numai pentru sine însăși 
este gindire a ceea ce e mai excelent în sine şi pentru sine” ” 
— este scop ultim absolut pentru sine însăşi. Acest scop ultim 
este însuşi gîndul; de aceea teoria este tot ce e mai excelent. 
„Gîndul (6 vo5gs) însă se gîndeşte pe sine însuși prin recep- 
tarea (uerăin bv, primire) a ceea ce e gîndit (von7o5)” ca obiect 
al său, deci gîndul este receptiv ; „dar el este gîndit întrucit el 
ia contact şi gîndeşte (vontòc yàp yiverar Qryyavwv xal vov); 
așa încât gîndul şi gînditul sînt unul şi acelaşi”, obiectul se con- 
verteşte în activitate, în energie. 
Momentul principal în filozofia aristotelică este că gîndi- 
rea şi gînditul sînt una, că ceea ce este obiectiv şi gîndirea 
31 (energia) sînt unul şi acelaşi lucru. „Căci aceea ce receptează, 
gînditul şi esența este gîndul”. Gîndirea este gîndire a 
gîndirii. Despre gîndire, Aristotel spune : „Ea acționează, 
întrucît posedă” (sau : posesiunea ei este una cu acţiunea ei); 
„încât acţiunea” (activitatea) „este mai divină decît divinul 
pe care rațiunea (vo5c) cugetătoare” crede că-l posedă (von- 
tòv-ul) *. Nu gînditul este ceea ce e mai excelent, ci însăşi energia 
gîndirii. „Speculaţia (ñ 0eopta) este deci tot ceea ce e mai 
îmbucurător” (mai fericit, %8to7ov) „şi mai bun” (bun su- 
prem). „Or, dacă Dumnezeu se află totdeauna în starea în care 
noi ne aflăm uneori (ei 0Yv oðtwç cð Exer, Óc îueic notè, 6 0edg del)”, 
—în timp ce la noi este numai stare intermitentă, Dumnezeu 
este însăși această gîndire veșnică ; „el este demn de admiraţie 
(0avuaor6v); şi cu cît mai mult este el [în această stare] cu 


* Op. cit.: tò 6exrindv: 705 vonroi xal ij; ovolac voda. Evepyei Bă Exuov. 
Gore Exetvo (că el se gîndeşte pe sine însuși) uăAov rovrov, 6 Sonet 6 voi; 
Qeiov Exew. 

atît mai mult este el demn de admirat”. (Oamenii au ajuns 
la filozofie datorită admiraţiei pentru ceva superior, datorită 
presimţirii, intuirii, cunoașterii acestuia*.) „Astfel, el se 
află în amintita stare (Ex. 88 &5e). Există însă şi viață în 
el. Căci acţiunea gîndului este viaţă (xal Co) sé ye brăpxet: 
h yàç vod èvépysia Cwn)”. Mai bine, căci viaţa lui voðç este acti- 
vitate, energie. „Însă el este activitatea (Exeivog 82 $ Zvipyera) ; 
activitatea care se exercită asupra sa însuşi este viața lui cea mai 
excelentă şi eternă (ăt5.oc). Iar noi spunem că Dumnezeu este 
viaţa veșnică şi cea mai bună.— Această owoia apoi nu este 
mărime”. , 

Conceptul spune : adevărul este unitatea subiectivului cu 
obiectivul şi, de aceea, el nu este nici unul, nici celălalt, pre- 
cum el este atît unul, cît și celălalt. În jurul acestor cele mai 
adînci forme speculative, s-a străduit Aristotel. Ceea ce e în 2 
sine, obiectul, este numai o S5vautc, numai posibilul ; adevărul 
este pentru Aristotel însăşi această unitate. Termenul de ,uni- 
tate” este rău, el indică o abstracţie, ține de simplul intelect. 
Filozofia nu este sistem al identităţii ; acesta este nefilozofic. 
Astfel, la Aristotel, unitatea nici nu este identitate seacă; ea 
nu este zurwTrarov, Dumnezeu, ci aceasta este energia. Ea 
este activitate, mișcare, repulsie şi deci nu e identitate moartă ; 
ea este în diferenţierea ei totodată identică cu sine. Dacă 
Aristotel ar fi luat ca principiu identitatea de paie a intelec- 
tului sau experiența (nihil est în intellectu, quod non fuerit în 
sensu), el n-ar fi ajuns niciodată la o astfel de idee specula- 
tivă (voðç şi vonr6v). Posibilitatea și realitatea sînt identice ; 
void este și Svvautc, însă nu posibilitatea este ceeea ce e mai 
general — și deci ceea ce e superior —, ci individualitatea, acti- 
vitatea. Aristotel deosebeşte două feluri de voss, activ şi pasiv. 
Noăc ca pasiv nu este altceva decît ceea ce este în sine, ideea 
absolută considerată în sine, tatăl; dar numai ca un ce activ 
acest „în-sine” este pus. Totuşi acest prius, acest nemișcat, ca 
deosebit de activitate, ca pasiv, e totodată ca absolut, activi- 
tatea însăşi. Acest vodc este în sine totul, dar el este adevăr 
numai prin mijlocirea activităţii. 

Gîndirea este pentru Aristotel un obiect ca celelulate, 
este un fel de stare. El nu spune că gîndirea singură ar fi ade- 
vărul, că totul ar fi gînd, ci spune că ea este ceea ce e prim, 
ce e mai tare, mai venerat. Că gîndul, ca aceea ce se raportă 


è 


* Metaphys., 1, 2. 

la sine însuşi, este că el este adevărul, o spunem noi. Mai departe 
noi spunem că gîndul este tot adevărul; Aristotel nu spune 
așa. Tot astfel avem în reprezentare senzaţii etc. ca ceva real 
alături de gîndire. Aristotel nu se exprimă în felul în care se 
exprimă azi filozofia, dar la baza gîndirii lui găsim același fel 
de a vedea. Tocmai aceasta este filozofia speculativă a lui 
Aristotel : ea consideră totul de pe poziţiile gîndirii, transformă 
totul în gînduri. Aristotel gîndeşte obiectele, şi, întrucît acestea 
sînt ca gînduri, ele sînt în adevărul lor; aceasta este oùòcia 
lor. Aceasta nu înseamnă că obiectele naturii ar fi ele însele gîn- 
ditoare. Obiectele sînt gîndite subiectiv de mine; dar gîndul 
meu este şi conceptul lucrului, iar acest concept este substanța 
lucrului. În natură conceptul nu există ca gînd în această for- 
mă liberă, ci el are carne şi oase; el are însă un suflet, şi acest 
suflet este conceptul lui. Aristotel recunoaşte ce sînt lucrurile 
în sine şi pentru sine ; și aceasta ete odata lor. Conceptul nu exis- 
tă pentru sine însuşi, dar el este degradat datorită exteriori- 
tăţii. Definiţia obişnuită a adevărului este : „Adevărul este con- 
cordanţa reprezentării cu obiectul”. Însă reprezentarea însăşi 
nu e decît o reprezentare ; cu reprezentarea mea (cu conținutul 
ei) eu nu sînt încă de loc în concordanță ; îmi reprezint case, 
grinzi, dar eu nu sînt așa ceva : „eu” și „reprezentarea unei case” 
sînt lucruri diferite. Numai în gindire există adevărată concor- 
danță a obiectivului cu subiectivul: acesta sînt eu. 
În consecinţă Aristotel se află pe poziţia cea mai înaltă ; ceva mai 
profund nu putem dori să cunoaștem. Numai că el recurge 
mereu la forma de a porni de la reprezentări, de la stări empi- 
rice ale gîndirii, de exemplu de la somn, de la oboseală ; dar el 
separă apoi de acestea gîndirea. Aristotel vorbește numai 
despre vos şi nu despre o natură particulară a lui voie. 

Aici Aristotel“ dezleagă încă multe îndoieli, aporii ; de 
exemplu, dacă gîndul este ceva compus, dacă ştinţa este lucrul 
însuşi. „Se produc încă unele îndoieli (ămopia) din cauza lui 
vo56, deoarece el pare a fi, între toate, tot ce este mai divin; 
există unele dificultăți (de a-ți reprezenta) în ce determinaţii 
sau stări este el astfel (cum se comportă el pentru a fi aşa) 
(mâ&c 8 Exov roodrog äv ein). «) Dacă el nu gîndeşte nimic, ci 
se comportă ca unul care doarme, cum ar mai fi el excelent 
(oeuv6v)? B) Dar dacă el gîndeşte, însă îl domină altceva (XAńo0 
xúpıov), atunci ceea ee constituie substanța lui n-ar fi un gînd 


* Metaphys., XII, 9 (de mente divina este titlul latinesc). 

(vânat), ci o facultate (5yvaurc, forță)”. Totul este gîndire, tot- 
deauna ceva ce nu este în repaus: noi nu găsim şi o gîndire 
[alături de altceva]. În felul acesta, el n-ar fi cea mai bună 
(piot) substanță căci, datorită gîndirii (rod voetv, actu), „ĝi 
revine lui demnitatea sa (tò zlutov). y) Dar, dacă gîndul (voùs) 
sau gîndirea (v6noic) este substanța lui, ce gîndeşte el? Se gîn- 
dește pe sine sau gîndeşte altceva? Şi dacă gîndeşte altceva 
gîndeşte el mereu acelaşi lucru ori mereu altceva? Este oare 
sau nu este deosebire între a gîndi frumosul și a gîndi ceea ce 
e accidental ?”. 

„&) Dacă vos nu este gînd (v6no+), ci e numai facultate 
(8wvaut6), gîndirea continuă ar fi pentru el obositoare”, forța 
se consumă. Apoi”, dacă gîndul n-ar fi acest adevăr, „altceva 
ar fi mai excelent decît voic: gînditul (voovuevov); iar gîndi- 
rea şi gîndul ar fi cuprinse în ceea ce gîndește tot ce e mai rău; 
încît acest lucru trebuie evitat, deoarece a nu vedea unele lu- 
cruri, este mai bine decît a le vedea; așadar, vâno n-ar fi cel 
mai mare bine. Noi este deci a se gîndi pe sine însuşi, fiindcă 
el e tot ce este mai excelent (xpărmorov, cel mai puternic) şi 
voi este gîndul, gîndul gîndului (xai Eortv 1 vânoiw, voroeus 
v6m616). Căci ştiinţa şi senzaţia şi opinia și reflectarea par tot- 
deauna a se referi la altceva” (par a avea un alt obiect, sau 
sint răsfrîngere a ceva); „şi numai incidental (ç èv 
xaptpye)”, uneori, „par a se referi la ele însele”. ,y) Apoi 
dacă gîndirea (voetv) şi faptul de a fi gîndit (vostoð«ı) sînt 
deosebite, căreia dintre ele două îi revine binele (eð)? De- 
oarece acesta nu este același pentru gîndire (voce) şi pen- 
tru gîndit (yoovutve). Sau la unele lucruri ($r? £viwv) ştiinţa 
[despre ele] este însuşi lucrul (rpăyua)? — În cele practice 
(Tov mpaxrixv) avem substanța şi modul determinat al 
scopului (tò ti Jv elvat), în cele teoretice temeiul (Aóyoç) şi 
gîndul (v6ci). Prin urmare, deoarece gînditul şi voðç nu di- 
feră unul de altul, întrucît n-au Sim, ele sînt identice; şi 
există numai un singur gînd al gînditului”. 

„A mai rămas o îndoială: dacă ceea ce gîndeşte nu este 
cumva un ce compus (0vv0erov)? Căci el s-ar putea transforma 
în părțile întregului. Binele ( tò «5, scopul) nu este însă 
în cutare ori cutare parte, ci el este binele cel mai mare în 
întreg (Ev BA wi Tò &prorov), ca un altceva decît acesta 
(ôv &AAo tt)”, decît întregul. „,Astfel se comportă vegnic (răv 
ravra aiâva) gîndirea care se gîndeşte pe sine însăşi (abr 
a5-Tig îi v6noi)”, ca cel mai mare bine în univers. 

Aristotel * mai combate și alte cîteva gînduri : de exemplu, 
ajung în încurcătură cei ce fac să ia naștere totul din contrarii. 
Mai departe el cercetează, în Metafizica sa, mai de aproape 
determinaţiile de „idee”, „principiu” etc.; dar acestea apar 
fără legătură, una după alta, cu toate că apoi ele sînt unite 
într-un concept cu totul speculativ. 

Acest element speculativ este însă tot ce e mai bun şi mai 
liber. Ideea aceasta trebuie văzută în natură (ca cer) şi în ra- 
ţiunea gînditoare. De aici Aristotel trece la divinitatea vizibilă, 
la cer. Dumnezeu, ca Dumnezeu viu, este universul ; în univers 
Dumnezeu se revarsă ca Dumnezeu viu. El se înfăţişează aici 
ca manifestîndu-se sau ca punînd în mişcare. Și numai feno- 
menelor le aparține deosebirea dintre cauza mișcării și ceea 
ce e pus în mişcare. „Principiul, cauza, cerul, „este el însuși 
nemișcat, dar punînd în mișcare, în mişcare eternă şi unică“ ; 
acesta este cerul stelelor fixe. „Noi vedem, în afară de revolu- 
ţia simplă a întregului (apă thv qopăv), de mişcarea substanței 
prime, nemişcate (revoluţia firmamentului, v xuveiv qautv 
thv xpormv ovolav xal &xivytov), încă și alte mișcări veşnice, 
pe acelea ale planetelor”**. După aceasta, Aristotel trece la 
planete ; noi nu putem intra aici în amănunte. 

Despre organizaţia universului în general, Aris- 
totel spune*** : „Trebuie să cercetăm în ce fel posedă natura, în- 
tregului binele şi cel mai mare bine în ea; ca pe ceva se- 
parat şi existent în și pentru sine sau ca pe o ordine; ori în 
ambele feluri, ca o armată. Căci în ordine există binele și co- 
mandantul, şi acesta este bine în măsură mai mare (Ev tÑ 
rate TÒ cÙ xal 6 otpatnyòc,xal uăddov o5roc), deoarece nu el 
există datorită ordinii, ci ordinea există datorită lui”. El ră- 
mîne în general ea, după cum comandantul este cel ce creează or- 
dinea şi ceea ce este pus în ordine. ,,Or, totul este organizat (ovv- 
tétaxtat) într-un anumit fel (toç), dar nu în acelaşi fel” (diferite 
feluri de organe), „cele ce înoată şi cele ce zboară și plantele ; 
şi acestea nu sînt astfel încît să nu existe nici o relaţie între 
ele, ci ele sînt în raport unele cu altele. Căci totul este coor- 
donat într-un întreg unitar. Însă, după cum într-o casă celor 
liberi le este cel mai puţin îngăduit să facă orice (ceea ce 


* Metaphys., XII, 10. 
** Ibidem, 8. ` 
*** Ibidem, 10, init. 

este accidental, 8, ti Ervăe), ci tot ceea ce fac sau cele mai 
multe din cele ce fac” (lege) „sînt ordonate” (prescrise, rEraxrat), 
— „pe cînd selavelor şi animalelor, în schimb, li se ordonează 
puţine, din cele ce aparțin generalului (pıxpòv 7 siç TÒ xoLv6v) 
şi multe aşa cum vin” (ő, m. Ervxe), arbitrar şi acci- 
dental), tot astfel cel mai excelent lucru este să acționăm 
conform generalului, gîndirii, potrivit lui voăs. ,,Deoarece 
principiul fiecăruia este natura sa. Tot astfel este necesar ca 
totul să ajungă să se deosebească (judecată) — (să fie supus ju- 
decăţii) ; ceva însă este așa făcut, încît prin el totul este în 
comunitate cu întregul” *, împotriva numerelor şi a ideilor 
[platonice]. + 
Rău e cind domnii sint mulţi, numai unul să fie intre oameni. 
Poruncitor şi stăpin **...1. 


Ştiinţe particulare pe care le-a tratăt 
Aristotel. Cînd va fi vorba despre suflet, vom reveni 
iarăşi la gîndire. Aristotel are multe opere de fizică, apoi 
lucrări despre suflet (spirit), despre stările acestuia. Acolo 
vom vorbi despre cărţile de logică. Cele relatate pînă aici se 
găsesc în Metafizică (în ultimele capitole ale cărţii a unspreze- 
cea sau a douăsprezecea). În doctrina despre suflet iese din 
nou în evidenţă elementul cel mai speculativ. 


2. FILOZOFIA NATURII 


Fizica lui Aristotel sau filozofia naturii este expusă într-o 
serie întreagă de lucrări formînd o rînduire aproape com- 
pletă a ceea ce constituie conținutul (întregul cuprins al) filozo- 
fiei naturii. Vom indica planul general al lor. Prima lucrare 
a lui Aristotel este Învățătura sa, fizică în opt cărți: „pvoxh 
aupvaaw sau despre principii (zept ăex&v)”. Aici Aristotel tra- 
tează despre conceptul de natură în general, despre mişcare 
şi despre spaţiu şi timp; așa cum se cuvine. Prima înfățișare 
a substanței absolute este mișcarea și momentele ei, spațiu 
şi timp; — conceptul apariţiei sale, care se realizează abia în 
corpuri ; generalul, care trece la principiul individualizării 
abia în lumea corporală. (Fizica lui Aristotel este ceea ce pentru 


* Metaphys., XII, 10. : ete tò BwoxpiOfjva. vă mactv tăsiv, xal 
&Aa o5rog Eorlv æv xoLvuvei dravra ele tò Bov. 

** Ibidem: owx &'a6v movxotpavin" el xoipavos (Iliada, II, v. 204), 

1 Traducere de G. Murnu, în Homer, Iliada, ESPLA, 1955, p. 52, 
vv. 197—198, 


33 — Prelegeri de istorie a filozofiei, vol. I 

fizicienii de acum ag fi, propriu-zis, metafizica naturii ; fizicienii 
spun numai ceea ce au văzut, ce instrumente delicate şi excelente 
ss. au tăcut ;—ei nu spun că au gîndit ceva.) Pentru acest 
motiv după fizică urmează cărţile lui Aristotel despre cer. Ele 
trâtează despre natura corpului în general, și despre primele 
corpuri reale, adică despre pămînt şi, în general despre corpurile 
cereşti şi despre relația generală abstractă a corpurilor între 
ele (atracţia), determinată de greutatea şi uşurătatea mecanică, 
şi despre determinarea corpurilor reale, abstracte, sau a ele- 
mentelor. Urmează apoi cărțile despre naștere și pieire, despre 
procesul fizical, așa cum înainte tratase despre mişcare, despre 
procesul ideal. În afară de elementele fizice apar aici momen- 
„tele care sînt puse numai în proces ca atare: căldura, frigul 
etc. ; elementele fizice formînd latura existentă, reală, sub- 
zistînd, deopotrivă; iar acestea din urmă fiind momente ale 
devenirii sau ale pieirii, care există numai în mişcare. La aces- 
tea se ataşează Meteorologia lui Aristotel, tratînd despre pro- 
cesul fizical general, în formele lui cele mai reale. Aici este 
vorba de determinaţii particulare : ploaia, salinitatea mării, 
norii, roua, grindina, zăpada, promoroaca, vînturile, curcubeul, 
fierberea, ficrtul şi friptul, culorile etc. Despre unele materii 
(de exemplu despre culori), Aristotel a scris lucrări speciale. 
Nimic nu este uitat ; totuşi, expunerea este mai mult empirică. 
Cartea despre lume, care încheie seria, se pare că nu este auten- 
tică ; este o expunere separată, destinată lui Alexandru, expu- 
nerea care conţine în parte generalul lucrurilor, expus deja în 
celelalte lucrări și care nu aparţine acestui ciclu. — La sfârșit, 
Aristotel trece la natura organică. Lucrările lui conţin şi fiziologie 
şi anatomie, nu numai istorie naturală ; de exemplu, lucrările lui : 
Despre mersul animalelor, Despre părțile animalelor conţin o 
anatomie. El vorbește Despre nașterea animalelor : o fiziologie ; 
apoi despre mişcarea în comun a animalelor ; trece apoi la deo- 
sebirea dintre tinereţe şi bătrâneţe, dintre somn și starea de veghe ; 
se vorbeşte Despre respiraţie, Despre vise, Despre scurtimea şi lun- 
gimea vieţii etc. Aristotel tratează aceste chestiuni parte în mod 
empiric, parte mai mult speculativ. În sfîrşit, urmează Istoria ani- 
malelor, care nu e numai o istorie naturală în general, ci tratează şi 
structura generală a animalelor; această operă este, dacă vrem, 
un fel de anatomie fiziopatologică-anatomică. I se atribuie şi o 
scriere de botanică : Despre fiziologia plantelor (rep purâv): 
Avem astfel dela Aristotel o filozofie a naturii cu toate amă- 
nuntele conţinutului ei exterior. Am amintit deja, cînd a fost 

vorba de linia generală a filozofiei aristotelice, că diferitele ei părți 
se separă într-o serie de concepte determinate pentru sine. 
Același este cazul și aici, și din această cauză nu putem da soco- 
teală decît de cîteva elemente ale filozofiei naturii elaborate de 
Aristotel ; cîteva nu sînt atît de generale încât să le cuprindă 
şi pe celelalte, deoarece fiecare este pentru sine. Însă ceea ce 
urmează, îndreptîndu-se mai mult spre singular, nici nu mai intră 
atît sub dominaţia conceptului, ci devine o superficială indicare 
de temeiuri și o explicare prin cauze proxime, aşa cum se petrec 
lucrurile în fizica nostră actuală. 

În ceea ce privește planul general, nici nu poate fi vorba 
că acesta n-ar fi ordinea necesară în care trebuie tratată filo- 
zofia naturii sau fizica. Timp îndelungat fizica a şi avut această 
formă și tendinţă a conceptului, moştenită de la Aristotel — 
ştiinţă care deduce părțile din întreg —, încît chiar nespecula- 
tivul păstrase totuşi această conexiune, ca ordine exterioară. 
Această procedare este cu totul de preferat ordinii pe care o 
găsim în manualele noastre de fizică, care se înfățișează ca 
o înşirare cu totul neraţională de doctrine îngrămădite la întîm- 
plare ; ceea ce, evident, este mai conform acestui mod de a 
considera natura, mod care îmbrățișează fenomenele sensibile 
ale naturii, nerecurgînd de loc la concept şi la rațiune. Mai înainte 
fizica mai conţinea ceva metafizică, însă fizicienii — expe- 
riența arătînd că aceste elemente metafizice pot încurca lucru- 
rile — au hotărît să le înlăture pe cît posibil şi să se oprească 
la ceea ce numesc ei experienţă, întrucît sînt de părerea că 
astfel le cade în mînă și în fața ochilor adevărul adevărat, 
nealterat de gînd, proaspăt, direct din mîimle naturii. Fără 
îndoială, ei nu se pot lipsi de concept, dar printr-un fel de înţe- 
legere tacită, ei consideră anumite concepte ca alcătuite din 
părţi etc., admit forţe etc. şi se folosesc de acestea fără să 
ştie cîtuși de puţin dacă sînt și în ce măsură sînt ele adevărate. 
Cît priveşte conținutul însă, aceşti fizicieni exprimă tot atît 
de puţin adevărul lucrurilor ; ci exprimă fenomenele sensibile. 

Aristotel şi, în general, cercetătorii mai vechi înţeleg prin 
fizică priceperea naturii : universalul ; ea se numește învăță- 
tură despre principii. Deoarece în fenomenele naturii apure 
în chip esenţial această diferență dintre principiu şi urmările 
lui, fenomenele, diferență care numai în speculativul propriu-zis 
se suprimă. 

Filozofia naturii elaborată de Aristotel. Con- 
ţinutul fizicii aristotelice este îndeosebi filozofic şi nu experi- 

mental ; el cercetează succesiv conceptul determinat al fiecărui 
obiect, expune diverse gînduri, arată de ce sînt ele insuficiente 
si care este simpla determinație a fiecăruia,- potrivit intelec- 
tului. În fizica sa, Aristotel a procedat oarecum empiric. 
El reține toate circumstanțele unui obiect, ca : timp, spațiu, 
mişcare, căldură — experiențele referitoare la el, formele lui 
de înfăţişare — şi aceasta, nu mai puțin, devine speculativ; 
operaţia este oarecum o cuprindere laolaltă a momentelor care 
sînt prezente în reprezentare. Se poate spune că Aristotel 
este un empiric deplin, şi anume un empiric care şi 
gîndeşte. Empiric adică: el ia determinaţțiile obiectelor 
considerate aşa cum avem conștiință în mod curent despre ele 
(vezi conceptul timpului) *; combate reprezentările empirice 
despre obiect, combate teze filozofice anterioare, reține ceea ce 
trebuie păstrat din elementele empirice. Şi îmbinînd toate 
aceste determinaţii, fixîndu-le în legătura lor, Aristotel for- 
mează conceptul şi este speculativ în supremul grad, în timp 
ce pare a fi empiric. Acest procedeu îi este cu totul propriu lui 
Aristotel. Empiria lui este totală, adică el nu lasă la o 
parte anumite moduri de a fi determinate ; el nu reţine o anume 
determinaţie şi după aceea iarăşi o alta, ci le reţine împreună, 
unite, — cum face reflexia proprie intelectului, care are ca 
regulă a sa identitatea şi care poate opera cu aceasta numai 
fiindcă totdeauna, cînd reține una dintre determinaţii, o uită 
pe cealaltă, îndepărtînd-o. Dacă scoatem din spaţiu, în chip 
cinstit, determinaţiile empirice, procedăm foarte speculativ : 
empiricul sesizat în sinteza sa, este con- 
ceptul speculativ. 

a. Determinarea naturii, generalul. Din fizica 
lui Aristotel voi menţiona cel puţin conceptul principal al ei. 
Cît priveşte conceptul naturii, trebuie să spunem că aceasta 
este înfățișată la Aristotel în modul cel mai înalt şi mai ade- 
vărat, într-un fel care ne-a fost reamintit abia în timpul din 
urmă de către Kant ; ce e drept, în forma subiectivă care consti- 
tuie esența filozofiei kantiene, însă totuşi în chip cu totul 
adevărat. 

În ideca naturii au importanță esenţială, după Aristotel **, 
două determinaţii : 1) „,conceptul de scop” și 2) „conceptul 
de necesitate”. Aristotel prinde îndată chestiunea în temeiul ei. 


* Vezi mai jos: pp. 358—361. 
** Phys., II, 8. 

Este vorba de vechea antinomie, de atunci moştenită, dintre 
necesitate (causae efficientes) şi finalitate (concept, causae finales) 
şi de atitudinea diferită faţă de această antinomie. Cu privire 
la conceptul a ceea ce e natural, trebuie să reținem două mo- 
mente ale modului de cercetare : în primul rînd, avem cercetarea %2 
conform necesităţii exterioare, ceea ce este tot una cu întîm- 
plarea ; potrivit acestui mod de cercetare, în general naturalul 
este considerat ca fiind determinat din afară, studiat potrivit 
cauzelor naturale. Celălalt; mod de cercetare este cel teleologic ; 
însă există două feluri de finalitate : interioară şi exterioară, 
În cultura modernă, cînd e vorba de „scop, preponderența o 
are mai întii tot finalitatea exterioară; natura a fost timp 
îndelungat considerată în felul acesta. Cercetarea oscilează 
încoace și încolo între cele două moduri de a considera natura, 
caută cauze exterioare, caută ce scop are cutare determinaţie, 
sau cutare raport etc. şi se zbate cu forma teleologiei externe, 
care situează scopul în afara naturii. Aceste determinaţii îi 
erau cunoscute lui Aristotel și el le examinează temeinic pentru 
a vedea cum stau lucrurile în această privință. Conceptul lui 
Aristotel despre natură este mai bun decît cel actual, deoarece 
la el lucrul principal e determinarea scopului, ca mod interior 
de a fi al lucrului natural însuşi. Faptul că în timpul din urmă 
a fost reinstalat sub acest raport raționalul nu este altceva 
decît o reînviere, o justificare a ideii aristotelice. 

Aristotel determină natura drept o cauză care trebuie 
deosebită de ceea ce este întîmplare; în primul rînd, 
ea trebuie considerată drept o cauză dintre acelea care acţio- 
nează în vederea a ceva, care au un scop sau au o tendinţă (prin 
aceasta ea se deosebeşte de ceea ce e necesar, pe care îl are 
totodată în sine); și numai apoi Aristotel o determină prin 
felul în care se comportă necesarul în lucrurile naturale. Cînd 
este vorba de natură, de obicei ne gîndim mai întîi la necesitate 
şi înţelegem prin natural, în esenţă, ceea ce nu este determinat 
de un scop. Mult timp s-a crezut astfel că natura a fost filozofic 
şi just determinată prin faptul că a fost limitată la necesitate. 
Concepţiei despre natură i se şterge o pată cînd ea este înălțată 
mult deasupra comunului cu ajutorul finalității. Fiindcă în s43 
general în substanţă avem două momente, dintre care mo- 
mentul ideal este activitatea (el8oc), trebuie; şi aici să-l 
examinăm în primul rînd pe acesta. 


Conceptul principal al lui Aristotel constă în faptul că 
el înţelege natura ca viaţă, natura a ceva drept ceva ce este 

scop în sine, unitate cu sine însuşi, care este principiu al acti- 
vităţii sale, nu trece în aitceva, ci, potrivit conţinutului său 
propriu, își determină transformările pe măsura sa, păstrîndu-se 
astfel în acestea ; Aristotel are aici în vedere finalitatea inte- 
rioară, imanentă, în raport cu care necesarul este considerat 
de el ca o condiţie exterioară. 

«a. Conceptul de finalitate. Aristotel începe 
cu constatarea că natura se conservă; există în natură con- 
servare. Toată dificultatea rezidă aici. „Se iveşte în primul 
rînd nedumerirea (ârogix): ce împiedică natura să nu 
acţioneze conform unui scop (Evexă Ttov), conform cu ceea 
ce este mai bine. Ci”, de exemplu, ca atunci cînd zicem: 
natura se comportă aşa cum „trimite Iupiter ploaie; acest 
lucru nu se întîmplă cu scopul să crească cerealele, ci plouă 
conform necesităţii. Aburii mînaţi în sus se răcesc şi apa răcită 
cade în formă de ploaie”. Plouă în general pentru sine, ,,şi este 
simplă întîmplare că prin aceasta griului îi merge bine. Tot 
astfel, cînd se strică grîul, nu de aceea plouă ca să se strice grîul, 
ci aceasta se întîmplă cu ocazia ploii”. Avem aici întîmplare ; 
adică există o legătură necesară, dar care e un raport exterior ; 
şi aceasta este accidentalitatea. Întrucît cauza este accidentală, 
accidental este şi efectul. „Dar dacă aşa stau lucrurile, ce ne 
împiedică” să admitem, se întreabă Aristotel, „că ceea ce se 
înfăţişează ca părți”, de exemplu părțile unui animal, ale unei 
plante, „nu se pot comporta, potrivit naturii, tot astfel”, încât 
ele să existe în mod întîmplător unele pentru altele, şi ceea ce 
este corespunzător scopului să se îmbine în mod întîmplător. 

34 „De exemplu, faptul că dinţii de dinainte sînt ascuţiţi şi apți 
pentru a tăia, iar măselele sint, în schimb, late şi apte pentru 
sfărîmarea hranei, s-a putut produce şi datorită necesităţii 
exterioare ; astfel încît să se întîlnească în mod întîmplător 
şi să nu se producă în chip nəcsar în vederea scopului amintit. 
Tot aşa şi cînd este vorba de celelalte părţi; aşa încît acela” 
(Vieţuitorul) „în care totul era aranjat în chip întîmplător 
astfel ca de aici să rezulte finalitate”, dat fiind faptul că era 
astfel, „s-a păstrat aşa, deşi originar luase naştere accidental, 
conform necesităţii. Acest gînd îl avusese mai cu seamă Empe- 
docle”, înfăţişînd naşterea primă ca pe o lume a celor mai 
diverşi monştri : „oameni cu figuri de animale” — forme ani- 
malice amestecate în fel şi chip — „,dar care nu s-au putut 
conserva toate, ci au pierit” (nefiind alcătuite originar aşa 
încît să se poată conserva), pînă ce s-au întîlnit părţile care 

răspundeau scopului comun. Fără să ne gîndim la fabuloasele 
forme monstruoase ale anticilor, noi cunoaştem o mulțime de 
specii de animale care au pierit fiindcă nu s-au putut conserva. 
De aceea și este întrebuințat termenul de ,„,naştere” (dezvoltare 
nedirijată de gînd (gedankenlosen Enthwickeln)) în filozofia naturii 
din zilele noastre. Aceasta este o reprezentare la care poate ușor 
ajunge filozofia naturii, anume că primele producţii ale naturii 
ar fi oarecum încercări ale ei, dintre care nu s-au putut păstra 
acelea care s-au dovedit a nu fi conforme scopului lor. 
Natura este entelehie, este ceea ce se produce pe sine însăşi. 

Aristotel răspunde «) „că este imposibil să ne oprim la 
o astfel de reprezentare. Căci ceea ce se întîmplă conform natu- 
rii se întîmplă totdeauna sau, cel puţin, de cele mai multe ori” 
și este ceva constant (generalitate exterioară, reîntoarcere con- 
tinuă ; generalitatea în ființă, ca fiinţă, este redevenirea a ceea 
ce a dispărut) ; „așadar, nu este ceva ce se produce datorită 
întîmplării”. B) „După aceea, acolo unde există scop (Téàoc), 
în el este transformat atît ceea ce-l precedă, cît şi ceea ce-i 
urmează”, cauza și produsul; toate acţiunile, în parte, sînt 
raportate, potrivit scopului, la această unitate ; astfel „încât 
felul cum ceva este făcut” (cînd este făcut în vederea unui scop) 
„aceasta este natura lui” : generalitate și finalitate interioară. 
Tocmai aceasta înseamnă natură, anume, că felul cum devine 
ceva exista deja astfel, de la început : finalitate ; scopul care 
se realizează este natura acelui ceva. ,,Și așa cum este natura 
fiecărui lucru, aşa este el făcut ; el este prefăcut în ceva”, și 
tot aşa ceea ce este în el, părţile, de exemplu membrele, dinții 
etc. ; „prin urmare, el există în vederea acestuia”, care este 
scopul. „Dimpotrivă, cine admite acea formare accidentală, 
suprimă natura și ceea ce e natural ; fiindcă acesta îşi are în 
sine principiul, se mișcă; natura este aceea ce îşi atinge 
scopul” *. — În aceste determinări avem adevăratul concept. 
Natura unui lucru este ceva general, ceva identic-cu-sine- 
-însuşi, ceva ce se respinge de la sine însuşi şi se realizează, 
se produce pe sine (reproduce) ; însă produsul se află ca atare 
în temei, adică el este scop, gen în sine, el există şi în prealabil, 
înainte de a deveni real, ca posibilitate. Omul procreează pe 
om; ceea ce este procreat este şi procreatorul ; e produs care 
produce. Adevărul este identitatea realităţii lui [a omului] 


* Op.cit.,ad. fin. : 8Awc 8 &vaupei 6 ore Aéywv tà poe, TE xal POL: pioet 
yàp, dox &ró tivoç èv tavrotg čpxňç ovvexâq xivosutva &puuveirai Elç i rtdoc. 

cu conceptul întrucît se manifestă ; iar conceptul lui este pro- 
ducătorul realităţii. Naturalul trebuie considerat ca fiind în 
sine însuși propriul său scop ; ideea, pusă în prealabil ca unitate 
determinată ideal, se înfăptuieşte pe sine. Natura a ceea ce 
e viu constă în a avea în sine mod de a fi determinat originar 
gi de a acţiona conform acestuia : din această acţiune ia naştere 
un produs, o urmare; însă acestea sînt totodată şi ceea ce a 
premers, ceea ce a constituit începutul ; ceea ce e viu se produce 
doar pe sine însuși. Produsul chimic nu pare a se avea astfel 
pe el însuși în prealabil : acid și bază ; în chimie s-ar părea că 

36 ge produce un al treila ce. Dar generalul, esența acestora este 
această relaţie (afinitate), şi această relație este produsul; 
această relație există în prealabil : în produs doar ca lucru, 
concept obiectiv (dinglicher Begriff) ; în ceea ce-l precedă, doar 
ca posibilitate. Activitatea care se conservă pe ea însăși, adică 
se produce numai pe sine, acţionează astfel mai degrabă sub 
toate raporturile, în toate relaţiile. Viața este energia păstrîn- 
du-se pe sine ca entelehie. Ceea ce s-a spus aici se află cuprins 
deja în ceea ce spun chiar și cei ce nu înfățișează astfel natura, 
ci susțin că se conservă ceea ce este constituit ca şi cînd ar 
asculta de un scop. Căci tocmai aceasta se conservă, este acti- 
vitate care se produce pe sine însăşi, e natura. Prin urmare, 
Aristotel posedă adevăratul concept al naturii. 

Referindu-se la termenul mediu, Aristotel numeşte acest 
scop şi mijloc. Despre mijloc, Aristotel spune ; „Dacă rîn- 
dunica îşi face cuibul, dacă păianjenul își întinde pînza, dacă 
arborii îşi împing rădăcinile în pămînt pentru a-și trage de aici 
hrană, acestea se datoresc faptului că există în ele” (în mădu- 
larele lor) „o astfel de cauză care se conservă, adică un scop”. 
Așa cum acest instinct al activităţii produce pentru conservarea 
celui ce îl are o anume lucrare, ca mijloc care duce la reflectarea 
în sine însuși (mijloc care reunește ființa naturală cu sine 
însăşi), tot aşa este în natură această entelehie, — un conţinut 
determinat pentru sine care se produce pe sine. Mijlocul este 
o reprezentare specială a scopului, ca activitate, ca raportare 
a posibilităţii la realitate, — produs al realității pure. În această 
exprimare a lui Aristotel este conținut conceptul vieţii. Însă 
acest concept aristotelic despre natură, despre viaţă s-a pierdut, 
el este absent din felul modern de a considera natura, viața, mod 
de cercetare care pune la baza sa presiune, ciocnire, raporturi 
chimice şi în general raporturi exterioare. — Abia în filozofia, 
kantiană apare din nou menţionatul concept : ceea ce vieţuieşte 

își este sie însuşi scop, trebuie judecat ca scop în sine. Este 
adevărat că la Kant această concepţie are numai formă subiec- 
tivă, ca şi cînd ar privi numai raționările noastre subiective ; 
însă concepția aceasta conţine totuşi în ea adevărul, vorbind 
despre un scop în sine care este ceea ce produce, se produce pe 
sine, se îndeplinește; şi aceasta este conservarea formației 
organice. Așadar, aceasta este entelehia, energia lui Aristotel. 

Cele spuse aici au fost spuse în raport cu repre- 
zentările generale precedente. Aristotel stabilise deja mai 
înainte „că natura este în sine dublă” (sau că ea are două 
momente), „unul dintre momentele ei este materia, iar celălalt 
forma ; forma este scopul și acel ceva pentru care ceva devine 
sau în care se transformă ceva”, ceea ce posedă automişcare, — 
materia, posibilitate, substrat (unitate a ei şi a activităţii, a 
acţiunii). Dar acţiunea are un conţinut, acest conţinut este 
tocmai conținutul posibilității; sau lucrul posibil este conți- 
nutul activităţii, ca atare, adică este scop, şi nu acţiune goală, 
abstractă. Modernii sînt azi duri (repulsie modernă) faţă de scop, 
adică duri față de concept, adică refuză să considere obiectul ca 
pe ceva ce tinde spre un scop, deci ca mijloc pentru realizarea cu- 
tărui concept determinat, adică în aşa fel încît momentele lui 
să fie puse de concept, de scop. Scopul este conceptul ca reconsti- 
tuindu-se pe sine în altul (das sich im Anderen Wiederher- 
stellende). Planta, animalul sînt stimulate în felul acesta, sînt 
aşa cum sînt fiindcă se găsesc în apă, în aer; ele sînt astfel 
făcute, încît să se conserve în aer, în apă. Ţinînd seama de apă, 
trebuie explicate maxilarele animalului ; şi invers: dat fiind 
faptul că ele s-au transformat astfel în apă, ele se formează 
astfel. Această activitate a transformării nu survine în mod 
accidental în ceea ce e viu; ea este provocată de forțele exte- 
rioare, dar numai întrucît ea corespunde sufletului animalului. 

Aristotel amintește apoi mai departe „că și aici se întîmplă, 
cum se întîmplă” (adesea) „în practica omenească : gramaticul 
face” (adesea) „greșeli, medicul prepară uv medicament ameste- 
cînd greșit elementele componente” (medicii fac reţete greșite, 
farmacistul greșeşte cutiile şi borcanele). „Tot astfel se petrec 
lucrurile şi în natură : uneori ea nu realizează ceea ce urmăreşte 
ca scop; greșelile ei sînt atunci monștrii și avortonii; 
însă acestea sînt greșeli numai ale cuiva care lucrează condus 
de scopuri. Din procreaţia animalelor şi a plantelor nu ies imediat 
animale” [sau plante], „ci se produce mai întîi sămînţa, care, 
nedevenită încă pentru sine, este încă susceptibilă de corupţie” : 

mijloc care încă nu este realitatea consolidată, ființînd-pentru- 
sine, indiferentă, liberă. 

În trecere, Aristotel face o comparaţie a naturii 
cu tehnica (rExvn), care raportează ceea ce urmează la ceea 
ce precedă, condusă fiind de scopuri. Aici avem de obicei 
în vedere finalitatea exterioară, punctul de vedere teleologic. 
Şi împotriva acestuia vorbeşte Aristotel, reamintind că, dacă 
natura înscamnă activitate conform unui scop, adică ea este 
universalul în sine, „este absurd să nu vrem să ne gîndim la o 
acţiune condusă de scop pentru motivul că nu vedem elementul 
motrice reflectînd şi stînd la sfat cu sine însuşi?. Intelectul se 
apropie, cu determinarea acestui scop şi cu uneltele sale, de 
materie şi o prelucrează şi noi transferăm apoi reprezentarea 
acestei finalităţi exterioare asupra naturii. „Însă nici arta”, 
spune Aristotel, „nu deliberează. Dacă forma unei statui ar 
fi propriul principiu interior al pietrei, acest principiu ar îi 
natura”?; opusă acțiunii conduse de scopuri, acţiunii ca 
finalitate exterioară. „Acţiunea naturii se aseamănă cel mai 
mult cu o astfel de exercitare a artei în cazul cînd cineva se 
vindecă pe sine însuşi”?. Din instinct interior, animalul se teme 
de cele ce îi fac rău şi face ceea ce este bine pentru el; dar 
sănătatea este astfel esenţială în el ; — ea nu este scop conştient, 
ci scop care e producerea, scop care se realizează. Intelect 
nu este numai gîndire cu conștiință. Avem aici conceptul 
întreg, adevărat, adînc al naturii, al vieţii. 

Acest concept adevărat al naturii s-a pierdut pentru două 
motive : a) datorită filozofiei mecaniciste, care descoperă tot- 
deauna cauze exterioare (şi necesitate exterioară), cauze care 
sînt ele însele tot lucruri. Cerul, ciocnirea, forţele par, fără 
îndoială, imanente, dar nu naturii ca atare — nu datorită naturii 
corpului —, ci ele sînt o anexă străină, dată din afară, asemenea 
unei vopsele într-un lichid; p) datorită fizicii teologice, care 
admite cauze ca intelect, gînduri în afara naturii. — Kant a 
trezit din nou printre noi aceste concepte [aristotelice]. cel 
puţin în privința organicului. Produsul naturii este scop în el 
însuși, scopul său propriu, activitate care se referă la ea însăşi, 
cauză care produce un efect, efect care este, la rîndul lui, cauză 
a acelei cauze. De exemplu, planta : frunzele, florile, rădăcinile, 
acestea produc planta, se reîntorc în ea; ceea ce produc ele 
există deja ca atare în prealabil, ca general, ca sîmbure singu- 
ratic [planta şi sămînţa ei]: două lucruri identice. Natura își 
are mijloacele în ea însăşi, şi aceste mijloace sînt şi scop. Acest 

scop în natură este A6yoc-ul ei, e ceea ce este cu adevărat 
raţional. 

p. Tot atît de justă este și cealaltă latură, anume 
cum există necesarul în natură. Împotriva nece- 
sităţii pur exterioare este îndreptată o altă observaţie a lui 
Aristotel *. Anume el spune : ,,Ne închipuim că necesarul există 
astfel în naștere, ca și cum am crede că o casă există prin nece- 
sitate, fiindcă ceea ce e greu trage în jos, iar ceea ce este uşor 
tinde în sus, conform naturii lor ; așa încît, drept urmare, funda- 
mentul şi piatra se găsesc din cauza greutăţii lor în pămînt, 
iar pămîntul, fiind mai uşor, mai sus; şi lemnul cel mai sus, 
fiindcă este cel. mai ușor”. Aristotel determină raportul astfel : 
„Fără îndoială, casa nu s-a făcut astfel fără toate acestea”? 
(fără acest material), „dar ea nu s-a făcut pentru acestea”? 
aşa cum s-a făcut. ,,Tot aşa, în toate cîte există pentru ceva 
(tò Evexd ov, cîte au un scop în ele); ele nu există fără 
de ceea ce e necesar potrivit naturii lor, dar ele nu există 
prin acesta, ci acest ce necesar se comportă numai ca o materie. 
El este necesar numai întrucît e condiţie, ipoteză gi nu scop ;, 
în materie este necesarul, scopul însă este în temei (A6yq)”?. 
Sau : ,,Necesarul este în lucrurile naturale, întrucât ele sînt 
materie şi mișcări ale ei ; ambele”? — atît scopul, cît şi materia 
(necesarul) — „trebuie afirmate ca principiu, însă scopul este 
principiu superior”? faţă de materie, el este adevăratul temei, 
ceea, ce pune în mișcare ; el are nevoie, fără îndoială, de necesar, 
dar îl domină, nu-i îngăduie să se manifeste pentru sine, frî- 
nează necesitatea exterioară. În temei (46y6), principiul mate- 
riei este intervertit ; scopul este inversarea acestui ce necesar 
pentru ca naturalul să se conserve în scop. Necesitatea este 
manifestare obiectivă a acţiunii momentelor scopului, ca sepa- 
rate; baza şi acidul sînt cele două extreme, esența lor este aici 
necesitatea legăturii lor. Acesta este conceptul principal al 
naturalului. 


b. Celelalte dezvoltări se referă la conceptele dife- 
ritelor obiecte ale naturii — material pentru filozofie specula- 
tivă ; prin urmare, mai întîi la mișcare, apoi la spațiu, unde 
Aristotel combate admiterea spațiului vid, la timp, la transfor- 
mare, la procesul elementelor, pe care el nu le face să ia naștere 
din unul singur, nici nu le consideră ca permanente, ci le concepe 
ca născîndu-se unele din altele şi trecînd unele în altele etc. 


* Phys., II, 9. 

Considerațiile lui cu privire la acestea sînt foarte grele şi foarte 
profunde. Aristotel are răbdarea de a parcurge toate reprezen- 
tările şi problemele ; de exemplu, cele referitoare la spațiul vid, 
dacă spațiul este corporal etc. Şi din cercetarea acestor deter- 
minații rezultă modul determinat de a fi, ferm, redobîndit, 
conceptul speculativ. El cercetează mișcarea şi elementele tot 
cu această răbdare şi reduce empiricul mereu iarăşi la specu- 
lativ. 

a. Aristotel trece apoi la mișcare”; spune „că este 
necesar ca filozofia naturii să vorbească despre mișcare”. 
Recunoaște că mișcarea „este greu de înțeles”, că e unul dintre 
conceptele cele mai grele. El procedează astfel: consideră 
mișcarea în general, nu numai în spațiu și timp, ci şi pe cea 
reală. 1) O determină în modul următor: «) „Ea este 
activitatea, eficiența (Evredexea)”; — un cuvînt celebru deja 
şi referitor la suflet, că acesta este energia de a trece din posi- 
bilitate la realitate ; B) dar o eficienţă nu a lucrului, ca ceva 
real, ci „activitatea sa ca posibilitate”. Aceasta Aristotel o 
explică astfel : ,,Bronzul este, conform posibilităţii, o statuie, 
însă mișcarea spre a deveni statuie nu este o mişcare a bronzului 
întrucît este bronz, ci e mișcarea acestuia ca posibilitate de a 
deveni statuie”. 2) „De aceea activitatea aceasta este o activi- 
tate imperfectă (lipsită de scop), deoarece simplul posibil, 
a cărui activitate este mișcarea, este imperfect (ăretg)”. 
Substanţa absolută este activitatea însăşi, este conţinutul şi 
obiectul activităţii sale. Aristotel face apoi distincția „că ceea 
ce pune în mișcare este și mişcat”, mişcare naturală ; „el este 
mișcat, este latura lui ca posibilitate a mişcării”. În el, întrucât 
pune în mișcare, nu există un ce imobil cum am văzut că este 
scopul : ca existent, temei al cerului, ci în el există forma acestei 
opoziții. Dar această opoziţie este determinată mai de aproape 
astfel : determinaţiile sînt formale una față de cealaltă. 3) ,,Acel 
ceva în care are loc mişcarea (6 ġ xivnois Wrăple.) posedă starea 
de nemișcare (âxvnola) ca repaus; fiindcă acțiunea asupra 
a ceea ce e în repaus, ca atare, este punerea în mișcare”, — 
deoarece repausul este posibiltatea de a fi mișcat. „Însă 
aceaşta se întîmplă în contact (7oăro è nowt Gize+), astfel încît 
punerea în mişcare este afirmată în același timp ca fiind 
pasivă”. 4) „Punerea în mişcare posedă în ea totdeauna în 
acelaşi timp și un fel de (elăoc otoerat) scop în sine” (conţinut), 


* Phys III, 1—2. č 

„un acest ceva (ein Dieses), adică o calitate ori cantitate, care 
este principiul şi cauza mişcării, atunci cînd pune în mişcare; 
după cum cel ce este om după activitatea sa face un om din 
cel ce este om conform posibilităţii”. 

„Astfel deci, mișcarea este în ceea ce e mișcat, ea 
este o activitate a acestuia [provenită] de la ceea ce e ca- 
pabil de mişcare, de.la ce e mobil (xivnrixo5), iar activitatea 
acestuia din urmă nu este alta, activitatea este a amîndu- 
rora. Mobil el este ca posibil, iar în mişcare el este conform 
activităţii : dar activitatea este activitate a ceea ce e pus în 
mișcare, încît ea este o unică activitate a amîndurora ; întocmai 
cum relația de la unu la doi şi de la doi la unu este aceeaşi sau 
cum este tot una urcuşul şi coboriîșul, ori drumul de la Teba 
la Atena și calea dela Atena la Teba” — activitate. — „Astfel, 
originar activitatea şi starea pasivă (xvploc) nu sînt iden- 
tice, dar ele sînt identice în ceea ce se găsesc în mişcare”. 
(Este un moment de natură ideală.) „Activitatea întrucât este 
activitate a acestuia în acesta, şi activitatea acestuia de la 
acesta, diferă conform conceptului (tò 7o58e év râde xal tò 
toe ind Trob6e Evtpyetav elvan, Erepov t® A6ye)*, [adică] 
în acesta : în ceea ce e mișcat; de la acesta: de la însuși 
ceea ce e mișcat. Determinaţia totdeauna se inversează. — 
Apoi Aristotel vorbeşte despre infinit". 

B. „Tot atît de necesar este”, spune Aristotel, „ca fizi- 
cianul să trateze despre loc (r6no, spaţiu)” ***, — să 
trateze despre diversele determinaţii sub care se înfăţişează 
spaţiul în general şi spațiul determinat, ca loc. „Este locul un 
corp ? Corp nu poate fi, căci atunci ar fi în unul şi acelaşi loc 
două corpuri. Locul nu este nici locul şi nici regiunea (Xcwpx) 
acestui corp, căci atunci se întîmplă acelaşi lucru. Ca 
loc al acestui corp îi aparţine suprafața ; or, ceea ce este con- 
siderat acum ca suprafaţă a apei este şi suprafață a acrului. 
Punctul, ca limită a acestui corp, şi locul punctului nu diferă 
unul de altul; și dacă acesta nu estelocul punctului, el nu este 
nici locul celorlalte forme ale limitei şi nici nu aparţine unui 
(corp) singular. Locul nu esste element”, nu e corporulitulue 
generală, „nu este corporal şi nici necorporal, căci are mărime, 
nu este însă element corporal. Elementele corpului sint elo 


* Phys., III, 3. 
** Ibidem, 4—8. 
“** Ibidem, IV, 1—2. 

înseși corporale, însă elementul necorporal gîndit nu are mărime. 
Acest element nu este materia lucrurilor, căci nimic nu constă 
din el : nu este nici conceptul, nici scopul, deoarece el nu pune 
în mişcare lucrurile; ... și el totuşi este ceva”. 

Aristotel determină locul (76zos, spaţiul) astfel : „El este 
limita primă, nemişcată a ceea ce înconjură, ca limită 
primă nemișcată (rod nepréyovtos mépaç ăxivnrov 7pârov) ... El 
conţine corpul, dar el nu poate fi determinat numai ca limită 
a acestuia ; fiindcă locul nu aparține acestui corp, ci ţine şi 
de ceea ce înconjură ... Iar limita este, ca atare, negativul, 
e ceea ce este supus schimbării, pe cînd locul este totodată 
şi neschimbător” *. Sau: el este limita, afirmată ca ideală, 
suspendată: discontinuitate, diferență; locul este această 
limită a corpului. Fiecare corp este în alt loc, aceasta este 
diferenţa lui; și, în acelaşi timp, această diferenţă este dată 
ca nefiind absolut nici o diferență, continuitate imobilă. 

În legătură cu spaţiul, Aristotel vorbeşte numai despre 
sus și jos — nu despre cele trei dimensiuni — în raport cu cerul 
drept conţinător şi cu pămîntul drept ceea ce este cel mai jos. 
Locul înseamnă că ceva este în afara sa: ființare-în-afara-sa, 
(Aufersichsein) : locul este „aceea ce înconjură (7epttxov) 
obiectul al cărui loc el este, și nu are nimic din obiect. Primul 
loc (ô xe&ros rnos) nu este nici mai mare, nici mai mic” (ó 
mpâros, este mai înainte tâoc şi se deosebește de cer, de 
spaţiul universal) — spaţiu, loc, formă nu? — „,separabil de 
lucru” **, ° 

De aici Aristotel trece la spațiul gol, la vid, veche 
problemă căreia nici acum nu i-au putut găsi soluția fizicienii, 
pe care ar găsi-o dacă ei ar studia pe Aristotel ; dar pentru ei 
este ca și cum n-ar fi existat pe lume, în general, gîndirea și 
Aristotel. ,,Vidul, conform reprezentărilor curente ale oame- 
nilor, este un spațiu în care nu este nici un corp ; şi cum ei iau 
corporalul drept ceea-ce-este, ei numesc vid spaţiul în care 
nu este absolut nimic. Admiterea unui spațiu gol își are temeiul 
mai cu seamă în faptul că: a) acesta” — negativul —,,a fost 
considerat ca necesar pentru mişcare (căci un corp oarecare 
nu se poate mişca -în plin”, unde se mişcă el nu trebuie să fie 
nimic); f) şi, îndeosebi, „în faptul comprimării corpurilor 
cînd părțile intră în porii goi” *** [ai corpurilor]; concept al 

* Phys., IV, 4, passim. 

** Ibidem, 4—5, 2. 

*** Ibidem, c. 6. 

densităţii diferite şi al schimbării corpurilor, conform căruia 
la aceeaşi greutate avem aceeaşi cantitate de particule, însă, 
vidul fiind diferit, volumele diferă și ele. 

Aristotel combate aceste argumente într-un fel foarte 
îndemînatic. Mai întîi, în general, „plinul poate fi modificat, 
iar corpurile se pot feri unele de altele chiar dacă nu le separă 
nici un spațiu gol. Corpurile, cele fluide ca şi cele solide, sînt 
făcute mai dense prin eliminarea a ceea ce era conţinut în ele, 
aşa cum este eliminat aerul cînd comprimăm apa” *. 

a. Mai profund combate el concepţia celor ce susţin „că 
vidul ar fi cauza mişcării”. 1) Aristotel arată „că dimpotrivă, 
vidul suprimă mişcarea şi că în vid am avea mai curînd repaus 
general ; vidul este indiferența completă încotro ar fi 
ceva mai mult ori mai puţin mişcat, căci vidului îi lipsesc orice 
diferenţe” ... ,, Vidul este negația pură, în el nu e nici un obiect, 
nici o diferență ; nu este nici un motiv pentru a sta pe loc aici 
sau pentru a merge mai departe. Corpul este în mișcare şi e ca 
ceva diferit”, ceea ce înseamnă raportare pozitivă şi nu rapor- 
tare la neant. 2) ,, Mişcarea trebuie să se producă în vid, pentru 
motivul că acesta îi cedează”; numai că aşa ceva nu se potri- 
veşte cu vidul ; „ar fi prin urmare”, nu o unică mişcare, ci ,,o 
mișcare în toate direcţiile”, — dispersie generală, cedare absolută, 
nimic nu ar rămîne pentru corp, nici o coeziune. —,,Apoi, 
o greutate sau un corp oarecare se mișcă, din două cauze, mai 
repede sau mai încet”, are o viteză determinată : „Fie, că 
mediul prin care se mișcă (aer, apă, pămînt) este diferit, fie 
că corpurile care se mişcă diferă unul de altul printr-un surplus 
de greutate sau de uşurinţă”. «a) Mișcare din cauza deosebirii 
de densitate a mediului : „Mediul în care se mișcă corpul este 
cauză întrucît el împiedică, în măsura cea mai mare, ceea 
ce se mișcă contra lui (mai puţin cînd acesta stă pe loc) şi ceea 
ce nu poate fi divizat cu uşurinţă. Faţă de deosebirile ce există 
între greutăţile specifice ale mediului — aer, apă etc. — deo- 
sebirile de viteză sînt direct proporţionale : cînd mediul este 
de două ori mai rar, viteza e de două ori mai mare. Vidul nu 
prezintă însă un astfel de raport faţă de corp încît acesta să 
fie specific mai greu (tò Sè xevdv obătva Eye A6Yov, 4 bmepEyerai 
Wrd rod owuaros) Un corp, o mărime oarecare, depăşeşte tot 
atît de puţin vidul pe cît depăşeşte linia punctul cînd linia 
nu este compusă din puncte. Vidul nu se află în nici un 


* Phas., IV, c. 7. 

raport „cu plinul”. 66) „Cît priveşte deosebirea dintre ceea 
ce e greu şi ceea ce este uşor”, deosebire care ar trebui „Con- 
siderată în corpurile înseși, ceea ce este greu se mişcă mai 
repede în acelaşi spaţiu decît ceea ce e ușor. Dar această de- 
osebire se produce numai în plin, deoarece corpul greu des- 

356 pică, datorită puterii sale mai repede plinul” *. (Reprezentarea 
egalității mişcării a ceea ce e greu şi a ceea ce e uşor —a 
greutăţii, a ponderii materiei pure — este o abstracţie, ca şi 
cînd ele ar fi egale și s-ar deosebi numai prin rezistenţa aerului, 
care este accidentală). Acest fel de a vedea este foarte just şi 
îndreptat mai cu seamă împotriva unor numeroase repre- 
zentări care bîntuie în fizica noastră. 

B. Aristotel** trece acum la a doua chestiune, la diferenţa, 
greutăților specifice. „,Vidul, cred mulţi, există din cauza 
a ceea cete afînat, poros, şi a ceea ce este ferm”, din cauza a 
ceea ce e specific uşor sau specific greu ; primul, un corp plin 
de găuri al doilea, o continuitate desăvîrşită ; — sau o porozi- 
tate mai densă și mai puțin densă. „Cînd o masă oarecare de 
apă se transformă în aer, această masă de apă ar trebui să dea 
o masă egală de aer sau, dacă nu, trebuie să existe un spaţiu 
vid, căci, numai admițînd prezenţa lui, devin inteligibile con- 
densarea şi rărirea. Ceea ce este mai puțin dens este ceea ce 
are multe spaţii goale separate”. — aa) „Dar dacă vidul nu 
se poate separa” — şi el nu se poate separa, căci altfel ar 
exista în el diferență — „tot atît de puţin ca şi spaţiul” (sau 
este spațiul pur, în continuitate pură, negativul în general, 
negativul sub modul ființării (auf eine seiende Weise)) „atunci 
nu se produce nimic mai puţin dens”. 66) „Dar dacă vidul nu 
este separabil şi totuşi trebuie să fie ceva vid în corp” (care să 
pătrundă corpul ca spaţiu gol), „atunci prin aceasta 1)ar fi 
afirmată numai mişcarea în sus; uşorul este astfel mai puţin 
dens, «astfel focul”, care se mișcă totdeauna în sus, „de aceea 
este subțire (uav6v)w?. 2) „Apoi, vidul nu trebuie să fie 
cauza mişcării în sensul că [numai] în el s-ar [putea] mişca 
ceva, ci aşa ca burdufurile care ridică în înălțime ceea ce este 
agăţat de ele. Decât, cum ar fi posibil să se miște vidul sau să 
existe un loc al vidului? Deoarece acest loc ori încotro s-ar 
mişca vidul, ar fi vidul vidului (xattot mâg olsv re qpopăv elvat 

857 xevoŬ, Ñ tónov xevoð; xevoð yp xevbv, siç d ptperat) ... În general, 


* Phys., IV, 8. 
** Ibidem, 9. 

după. cum în vid nu poate avea loc mişcare, tot astfel nici 
vidul nu se poate mişca”. 

Aristotel opune acestor reprezentări adevărata natură 
a-lucrului şi, în general, felul ideal de a vedea natura ; „faptul 
că: opusele, căldura şi frigul, şi celelalte contrarii fizice au 
aceeași materie şi că din ceea ce există conform, posibilității” 
(dinamic, în cu totul alt sens azi, anume * intensitate, grad) 
„se: produce un existent conform realităţii ; faptul că materia 
(nu -este separabilă și) nu devine un altceva, ci răbiîne una şi 
aceeași după număr (cantitate), cînd ea obţine culdare, căldură 
şi: răceală. Tot astfel materia unui corp mic şi a unui corp mare 
este aceeaşi. Cînd apa se transformă în aer” (schimbare dina- 
mieă, calitativă), „materia rămîne aceeaşi; ea nu devine aer, 
încorporînd în sine altceva, ci devine, în realitate, ceea ce ea 
este potrivit posibilităţii. Tot astfel cînd ea devine din ceva 
mai:-mic ceva mai mare sau din ceva mai mare ceva mai mic. 
Aerul cel mult este comprimat dintr-un volum mai mare într- 
unul mai mic, şi invers, extins: simplă schimbare a posibili- 
tății, materia rămîne aceeași. Mărirea sau micirea căldurii şi 
trecerea ei în frig sînt acelaşi lucru” (nu există materie calorică, 
„0 trecere mai multă sau mai puţină” de materie calorică). 
„Aşadar unul şi acelaşi lucru este dens și mai puţin dens”. — 
Cu totul diferit de conceptele fizice care pun mai multă sau 
mai puţină cantitate de materie în ceea ce este mai mult ori 
mai- puțin dens, considerînd deosebirile de greutate specifică 
drept cantitate exterioară mai mare de materie ; aici avem o 
concepție cu totul dinamică, şi dinamică nu în sensul că Aristotel 
ar -afirma o mai mare intensitate, ci că afirmă intensitatea în 
adevărul ei ca universal, ca posibilitate. Diferenţa, se înțelege, 
trebuie indicată ca diferență de mărime, dar nu ca augmentare 
sau diminuare, ca schimbare a cantității absolute a materiei. 
Intensitate înseamnă forță, înseamnă posibilitate; „aceasta 
este intensiv” : aceasta este acum dinamic, o mai mare posibili- 
tate, realitatea sa a descrescut ; öv posibil, după Aristotel. 
Forţa apare despărțită de materie, iar posibilitatea un lucru 
imaginar. Intensitatea iarăşi îndreptată spre exterior, spre 
altceva, sau comparată cu altceva este forță, grad; de uceeu 
aici intervine nemijlocit mărimea. E indiferent dacă e vorba 
de.intensitate mai mare, ori de extensiune mai mare ; aer mai 
mult este capabil să fie încălzit la acelaşi grad, ca și aer mai 
puţin, printr-o intensitate mai mare, — sau același aer poate 
deveni prin aceasta intensiv mai cald. 


39 — Prelegeri de istorie a filozofiei. vol. I 

y. Timpul. Cu ocazia examinării timpului, Aristotel 
aminteşte",,că, dacă considerăm timpul în chip exterior” (£Ew- 
Tepixâ), „trebuie să ajungem la presupunerea (5.aropijoat) 
că timpul nu are ființă sau că el abia este şi este numai 
ceva puţin (ud xal &uvâpâs)”, că timpul este numai posibil. 
„Căci una dintre părţile lui a fost şi nu este, cealaltă va 
fi şi nu este: dar din acestea constă timpul infinit şi totdea- 
una în fiinţă (timpul propriu-zis). Or, se parecă este imposibil 
ca timpul să conste din elemente care nu sînt. După aceea, 
din orice e divizibil, cîteva părţi sau toate părţile trebuie 
să fie în fiinţă. Însă timpul este, fără îndoială, divizibil, dar 
unele părți ale lui au trecut, altele vor fi, şi nici una nu 
este prezentă ; fiindcă «acum » nu este parte. Căci partea are 
o măsură”, determinaţie cantitativă, iar „acum” nu este mă- 
surat. „Întregul trebuie să constea din părți; se pare însă că” 
nici «cum» şi nici „timpul nu constă din părți“; «acum» 
este indivizibil, nu este cantitativ. „,Tot astfel nu este uşor 
de distins dacă «acum » rămîne acelaşi sau dacă este mereu alt 
şi alt cacum»“ etc. „Mai departe, timpul nu este mişcare şi 

so Schimbare, deoarece mişcarea şi schimbarea se petrec în ceva 
ce este mişcat și schimbat, adică se petrec acolo unde se petrec ; 
timpul însă se petrece pretutindeni. Apoi schimbarea şi mig- 
carea sînt mai repezi ori mai încete, timpul nu“. 

„Dar timpul nu este fără schimbare şi mișcare“; —e 
moment al mişcării, este negativitatea pură a ei; „acolo unde 
nu observăm nici o schimbare, pare a nu fi fost timp; ca în 
somn. Prin urmare, timpul este în mişcare, însă nu este mișcarea 
însăşi“. Aristotel îl determină : ,, Spunem că este timp atunci 
cînd observăm la mișcare pe « înainte » şi pe « după » ; prin urma- 
re, timpul se determină prin faptul că îl luăm drept altul şi altul 
(OmoAafetv) gi între acestea iarăşi un altul ca intermediar. 
Dacă gîndim cele . două extreme ale silogismului ca altceva 
decît termenul mediu şi sufletul îl exprimă pe «acum » ca 
două momente: un «acum» premergător şi unul următor, 
atunci spunem că este timp. Ceea ce e determinat și pus 
la bază prin «acum » (76 v5v) numim timp. Dimpotrivă, cînd 
îl simțim pe «acum» ca pe unul și acelaşi ““(deodată), şi 
nu ca pe ceea ce premerge sau ca pe ceea ce urmează în mişcare, 
ori cînd îl simţim ca atare, dar nu ca premergător sau ulterior 
a ceva, ni se pare că nu a fost timp ; cînd nu este mișcare, nu 


* Phys., IV, 10. 

este timp”. (Este demn de notat că noi, pe de o parte, îl simţim 
pe «acum », pe de altă parte gîndim pe « înainte » şi pe «după ».) 
În plictiseală, « acum » este astfel totodeauna acelaşi. „Timpul 
este deci numărul mişcării, conform lui « înainte » şi iui « după »; 
el nu este însăşi mișcarea, ci e întrucît mişcarea are un număr. 
Măsura lui «mai mult »sau a lui « mai puţin » există prin număr ; 
mișcarea însă mai mare sau mai mică, prin timp. Însă noi 
numim număr, atît ceea ce este numărat, cît şi aceea cu ce 
numărăm; timpul însă nu este numărul cu care numărăm, 
ci e acela care este numărat: — unitate, același, deosebit 
numai ca altul şi altul ... « Acum peste ceeace e unitatea 
pentru număr. Mai departe, prin «acum » timpul este coerent 
(continuu) şi distinct ... «Acum» este acelaşi ce va fi (el 
este orice timp); dar, potrivit ființei el este un altu? *. Unu, 
ca general, este un'«acum » ucis ; el este mereu acelaşi, — gene- 
ralitate. | 

„« Acum » este continuitatea timpului şi împărţirea lui, 
adică deosebirea celor două momente, a lui « înainte » și « după ». 
Prin aceasta «acum» se aseamănă cu punctul” (deoarece și 
acesta este continuitatea liniei şi diferenţierea ei, principiu al 
ci şi limită a ei); „dar nu cu un punct care rămîne statornic 
fiindcă el împarte timpul potrivit posibilităţii”, — «acum» 
este divizibilitate, momentele sînt numai momente ideale; 
„Și întrucît «acum » este astfel, el e totdeauna un altul. El este 
însă totodată mereu unul şi acelaşi; întrucît divizăm linia, 
iau naștere pentru gîndirea noastră mereu alte și alte puncte, 
dar întrucît linia este una, nu este decît un unic punct. Astfel 
«acum » este pe de o parte împărţire a timpului, conform posi- 
bilităţii, pe de altă parte el este limită şi unitate a ambelor”; 
— ca împărţitor, «acum » este punct general și acest unu gene- 
ral este iarăşi numai unu ca real ; dar acest unu real nu este un 
unu înrepaus, ci iarăşi tot altul şialtul, — astfel singularitatea 
are generalitatea în ea, ca negativitate a sa. „El este însă 
acelaşi și e totodată și diviziunea şi unirea””* * sub unul şi acelaşi 
aspect, în chip nemijlocit contrariul absolut a ceea ce e pus 
ca ființind ; la spaţiu, invers, momentele nu sînt puse ca avind 
fiinţă, ci numai la «acum» apar această ființă şi mig- 
carea şi contradicţia ei. Astfel identitatea proprie intelectului 
nu este nicidecum principiu după Aristotel; identitate gi 


* Phys., IV, 11. 
** Ibidem, c. 13. 


360 


612 . ISTORIA FILOZOFIEI ELENE /.Ul 


neidentitate sînt pentru el unul şi acelaşi lucru. Timpul este: 
31 %) «acum» e numai «acum»; p) trecutul și viitorul diferă de 
«acum >, dar ele sînt și în legătură necesară, «acum» nu este 
fără «înainte» şi «după», ele sînt percepții; y) prin urmare, 
ele sînt în una, «acum», limită, adică unire şi diferenţiere. 

c. Aristotel trece apoi la mişcarea realizată sau la schim- 
bare, la procesele fizice. 

«æ. Despre celelalte amănunte în care intră Aristotel * nu 
relatez aici decît trecerea pe care o face el de la schimbare 
la mişcare şi deosebirea dintre ele. „În mişcare există un priră 
motor şi un ce mişcat şi uh timp «în care »; în afară de aceasta, 
există un «din ce», un «încotro». Deoarece orice mișcare 
provine dintr-un ceva şi e îndreptată spre un ceva ; căci ceea 
ce e mişcat mai întîi şi aceea spre ce este mișcat şi «din ce», 
diferă între ele : lemn, căldură și frig”. Mai înainte mişcarea 
pură, aici mișcarea care are loc într-un lucru. ,,Mișcarea este în 
lemn și nu în formă ; fiindcă el nu pune în mişcare, şi nici forma, 
ori locul, ori mărimea, nu sînt mişcate, ci” (în ordinea în care 
urmează) „lemnul este ceea ce e mişcat şi ceea ce pune în mişcare 
şi în ce este mişcat [în ce trece]. Aceea ce este mişcat mai mult 
«în-ce », decît « din-ce», senumeşte schimbare (ueraf0A7) 
De aceea şi pieirea (p0op&) în neființă este schimbare, întrucît 
ceea, ce piere se schimbă din ceea-ce-este ; şi naşterea în ceea-ce- 
este e [schimbare] din ceea-ce-nu-este”. Observaţia trebuie înţe- 
leasă în sensul că : schimbarea este mișcare în real ca atare, 
de aceea ceea ce e prim este schimbare ideală, mişcare ca 
atare ; şi abia mişcarea care devine reală are loc ca schimbare, 
adică abia această mişcare se petrece în relaţia « către ce» ca 
şi în aceea « de unde», căci tocmai acest « de unde » este relaţia, 
în care schimbarea încă nu este reală, în care ea este încă 
mişcare. 

p. Iarăşi o altă formă de distingere între mişcare și 
schimbare. Schimbarea, Aristotel o împarte mai departe 
în patru feluri: „în schimbare dintr-un subiect într-un 

302 gubiect (5moxeluevov); ori dintr-un nesubiect într-un nesu- 
biect ; sau dintr-un nesubiect într-un subiect; ori dintr-un 
subiect într-un nesubiect. a) Cea dintr-un nesubiect într-un 
nesubiect”, care poate figura şi ea într-o diviziune generală, 
„nu este schimbare”, e numai gîndită, „deoarece ea nu conţine 
nici o opoziţie”; — totuși ideal, gînd, moment sînt nesubiect, 


* Phys., V, 1. 

dar Aristotel se referă la fenomenele reale. $) „Schimbarea din 
subiect în subiect; este mișcare ca atare”; ceea ce «trece în» 
este același, persistă — nu avem alteraţie, devenire -ca- alt-ceva 
(Anderswerden) a realului, schimbare pur formală. y) „Din 
nesubiect în subiect este procreaţia. 5) „Din subiect în nesu- 
biect este pieirea”. De reținut este opoziția dintre mișcarea 
materializată (schimbare) şi mişcarea pur formală. 

y. De aici Aristotel trece (în cartea a VI-a) la considerarea 
dialecticii zenoniene a acestei mişcări şi schimbări — la di vi- 
zibilitatea infinită, pe care am văzut-o deja. 
Aristotel o dezleagă recurgînd la general: mişcarea şi schim- 
barea sînt tocmai această contradicţie, sînt ceea ce e contradic- 
toriu în sine, generalul. Unitatea lor, aceea în care se dizolvă 
momentele lor, nu este un neant. Nu că mișcarea şi schimbarea 
nu există, ci ele sînt un negativ şi un general, negativul însuşi 
afirmat iarăşi ca pozitiv: divizibilitate. 

8. Mai departe, Aristotel observă împotriva atomilor 
şi a mişcării lor că „,indivizibilul nu posedă mişcare şi schim- 
bare” * ; invers față de teza lui Zenon că nu există mișcare, 
ci numai ființă simplă, indivizibilă. Aristotel spune contra 
atomilor acelaşi lucru : atomul este ființă simplă, indivizibilă ; 
el nu se poate deci schimba, adică tocmai el nu are adevăr. 
Schimbare nu este în atomi şi nici din afară, prin 
ciocnire; mişcarea în sine şi pentru sine este tocmai în ei, 
fără adevăr. 

e. Identitate pură a schimbării, adică ea apar- 
ţine cu totul formei. Importantă mai este apoi 
determinarea următoare : „Ceea ce se schimbă este numai sen- 
sibilul, senzorialul ; forma şi figurile, conduita (obișnuinţa, ca 
virtutea, şi viciul) nu se schimbă. Forma etc. ia naştere şi dispare 
la un lucru oarecare, dar ceea ce ia naştere şi piere nu se 
schimbă”. Sau : conținutul schimbării este invariabil ; schim- 
barea ca atare aparţine simplei forme. „Conduita este sau 
virtute, sau viciu. Virtutea este o desăvîrșire (reelootc), 
atingere a scopului, cînd ceva și-a realizat natura ; viciul este 
însă pieirea şi nerealizarea acestei naturi. Virtutea şi viciul nu 
sînt schimbări, ci ele numai iau naştere şi pier” **. Adică 
deosebirea devine o deosebire între ființă şi neființă, — deose- 
bire senzorială. 


* Phys., VI, 10. 
** Ibidem, VII, 3. 

č. Prima mişcare reală sau existentă fizic. 
De la aceste concepte Aristotel se apropie de real. «) „Prima 
esență a mişcării este ea însăşi nemișcată”* şi f) „,mișcarea 
absolută este mișcare circulară. Această mişcare 
este lipsită de opoziţie. (O mişcare infinită în linie dreaptă este 
pură născocire a gîndirii, deoarece mișcarea este cu necesitate 
către ceva — scop.) Căci dela Bla A şi dela Ala B e acelaşi 
lucru ; şi mişcarea trebuie considerată după locul originii ei 
şi al scopului ei final” **. Reprezentarea conform căreia cor- 
purile cereşti ar continua să se miște pentru sine în linie dreaptă 
dacă ele nu s-ar afla întîmplător în sfera de atracţie a soarelui, 
este un gînd gol. Aristotel arată apoi *** „că întregul cer nici 
nu s-a născut şi nici nu poate să piară, ci este unic şi etern; 
el nu are nici început, nici sfîrşit în timpul etern, ci conţine 
închis în el însuși timpul infinit”. Toate celelalte reprezentări 
sînt sensibile şi proprii celor ce îşi închipuie că vorbesc despre 
esenţă, dar nu au în faţa lor decît totdeauna imagini senzoriale ; 
în aceste reprezentări este totdeauna prezent ceea ce ei cred 
că au înlăturat. «) Începutul nașterii — mai înainte vidul — 
este tocmai ce e în repaus, egal cu sine; adică materia eternă, 
nenăscută, presupusă înaintea, oricărei naşteri. 6) Înainte de 
naştere nu este nimic (ei se leapădă de aşa ceva), ceva este abia 
în naştere ; adică mișcarea este legată de ceva: acolo unde 
există realitate, există mişcare. Dar ei nu îmbină laolaltă acel 
vid egal cu sine, acea materie eternă — şi acest neant. 

1 „Ceea ce posedă această mişcare în cere” absolută ,,nu 
este nici greu și nici uşor. Deoarece greu este ceea ce se mişcă 
în jos, ușor e ceea ce se mișcă în sus”. În fizica modernă, corpu- 
rile cereşti dobîndesc gravitație şi vor să se precipite în Soare, 
dar nu fac acest lucru datorită unei alte forţe. Cum am amintit 
deja, „el este indestructibil şi necreat, nu scade şi nu crește, e 
lipsit de orice schimbare ; ... diferă de pămînt, foc, aer şi apă; 
este ceea ce cei vechi au numit eter, ca fiind locul cel mai 
înalt al mișcării perpetue (dei 0sîv) în timp infinit” ****. Însă 
juxtapunerea începe tot mai mult să se facă remarcată. 

0. Aceasta pare a fi apoi materia eternă; neex- 
primată precis, ea rămîne astfel, întocmai ca în reprezentările 
noastre cerul. Aristotel arată „că elementele-nu provin dintr-un 


* Phys., VIII, 6. 

**** Ibidem, |, 3. 

corp unic, ci unul din altul ; căci dacă ele s-ar naşte, ele ar pro- 
veni sau din ceva necorporal sau dintr-un corp. Dacă din ceva 
necorporal, atunci acesta este vidul, lipsa de orice corporal 
determinat, căci vidul este tocmai ceea ce e nemijlocit lipsit de 
corp. Dar nici din ceva corporal nu se poate naște, fiindcă 
altfel este el însuşi un element corporal” *. Nu mai rămîne 
decît că elementele provin unul din altul. Trebuie să observăm 
că Aristotel înțelege prin naştere nașterea reală, nu trecerea, 
din universal în singularitate (în genere, el nu consideră uni- 
versalul aşa cum acesta posedă în el însuşi negativul ; altfel 
universalul ar fi tocmai materia absolută, a cărei universali- 
tate, ca negativititate, este pusă, adică este reală), ci nașterea 
unui ce corporal determinat, naştere nu din temeiul său, ci 
din ceea ce este contrar ca atare. 


u Deducerea celor patru elemente. De 
aici Aristotel ajunge la elemente, făcînd un fel de construcție 
a lor. Este remarcabil. Aristotel arată că trebuie să existe patru 
elemente, în felul următor : el pleacă de la greu şi ușor (atracţie 
şi forţă centriiugă) ; acestea sînt determinaţiile fundamentale. 
„Potrivit mişcării sale, corporalul merge fie în sus, fie în jos ; 
este sau uşor, sau greu, şi anume nu numai în raport unul cu 
altul (relativ), ci există uşor absolut şi greu absolut : — primul 
sus la extremităţile cerului, al doilea jos, în mijloc” **. „În- 
tre aceste extreme, există mijlocii, altele decît ele, care se 
vaportă unele la altele, ca primele. Extremele sînt pămâîn - 
tul şi focul, mijlociilesînt aerul şiapa”*"*; „aerul 
şi apa au: unul greutate, celălalt uşurătate” ****. „„Apa stă 
sub toate, cu excepţia pămîntului, iar aerul deasupra a toate, cu 
excepţia focului. De aceea există aşadar aceste patru materii, dar 
patru materii în aşa fel încît ele au una comună ; cu deosebire 
fiindcă ele se nasc una din alta, însă ființa lor este o alta” ****, 
— Aristotel nu numeşte aici eterul. «) De observat că Aristotel 
nu avea de loc conceptul acesta de element, valabil în zilele 
noastre, potrivit căruia elementul trebuie să fie simplu ; iată 
de ce provoacă o prea înțeleaptă uimire faptul că noi consi- 
derăm apa etc. ca element. O atare simplitate a ceea-ce-este, 
un atare mod determinat simplu este o abstracţie, nu posedă 


* De coelo, III, 6. 
** Ibidem, IV, 1. 
*** Ibidem, 3. 
**** Ibidem, 4. 
»*""* Ibidem, 5. 

nici o realitate; culoarea roșie, — nimic real — este simplă, 
în acest sens, este o abstracţie. Momentul trebuie să aibă el 
însuși realitate, el este, ca unitate de contrarii, rezolubil. Aris- 
totel lasă ca elementele să se nască unul dintr-altul (cum-am 
văzut deja la cei de mai înainte), însă nu admite această simpli- 
tate indestructibilă, deoarece ceea ce e simplu nu ar fi capăbil 
de mișcare şi de schimbare. Zadarnicul concept de compunere 
din părți, Aristotel nu-l cunoaște de loc aici ; dimpotrivă, luptă 
destul împotriva lui, de exemplu în legătură cu Anaxagora * 
„„Neutralitatea” este generalitate neînțeleasă ca unitate, - în 
care oxigenul nu mai este cuprins ca atare. Aici avem însă 
trecerea unui element în altul, tocmai contrar fizicii noastre, 
care consideră focul, aerul etc. numai ca fiind absolut identice 
cu ele însele. f) Aceste determinaţii fundamentale nu epui- 
zează chestiunea. 

x. Momentele procesului real în legă- 
tură cu mişcarea Mai relatez că Aristotel, în cele 
din urmă, trece la „principiile corpului sensibil”, la pipăit 
(des fii hlbaren Körpers): elementele în proces, aşa cum 
mai înainte aveam elementele potrivit determinaţiei lor în 
repaus. Aristotel exclude relațiile care țin de vedere, miros etc. ; 
pe acelea le preferă acestora care sînt pentru simţirea a ceea ce 
este greu sau uşor. Greul și uşorul, determinaţiile fundamentate 
se, Sint perceptibile în diferenţă — greul pentru sine, uşorul 

în relație cu altceva. Aceste principii sînt, după Aristotel, 
„ealdul şi recele, uscatul şi umedul”** 
trecerea elementelor în relaţii percepti- 
bile. El spune că,, patru lucruri, cele patru elemente (prin- 
cipii), au, propriu-zis, şase raporturi unele cu altele, dar contra- 
riile aici nu pot fi îmbinate : umedul cu uscatul, caldul cu recele. 
Astfel există patru îmbinări ale elementelor :. a) cald şi uscat ; 
b) cald şi umed ; y) umed şi rece ; è) uscat și rece. Şi aceste com- 
binări urmează primelor elemente ; astfel încît focul este cald 
şi uscat, aerul cald şi umed (vaporii), apa rece şi umedă, pă- 
mîntul rece şi uscat”? ***. De aici el face inteligibilă „transfor- 
marea reciprocă a elementelor unele într-altele”. Astfel, naș- 
terea şi pieirea provin din contrariul lor şi se transformă. în 
contrariul lor. Toate posedă o opoziţie unele față de altele” ; 
toate sînt ca neființă față de ființa celuilalt, realitate şi posibili- 


* De coelo, III, 4. 
** De gener. et corrupt., II, 2. 
*** Ibidem, c. 3. 

tate. ,,Or, printre acestea unele au în comun o aceeaşi parte. 
Din foc se naşte aer, ele au în comun caldul; cînd umezeala 
aerului este învinsă, acesta, devine foc. În schimb, la acelea care 
nu au nimic comun unul cu altul, ca pămîntul (rece și uscat) 
şi aerul (cald și umed), transformarea merge mai încet”. În- 
treaga transformare a elementelor unul în altul, procesul natu- 
rii, este un circuit al transformării lor *. Aceste explicaţii sînt 
nesatisfăcătoare ; nici diferitele elemente nu sînt înţelese şi 
nici restul nu alcătuieşte un întreg. 

De fapt, Aristotel trece acum, în meteorologie, 
tocmai la considerarea procesului universal al naturii. Numai 
că aici noi am ajuns cu ella limita lui. Aici, în procesul natural, 
încetează de a mai fi valabilă simpla determinare ca atare şi 
îşi pierde cu totul interesul această manieră a neîncetatei deter- 
minări. Deoarece tocmai în procesul real aceste moduri deter- 
minate, aceste concepte determinate, îşi pierd mereu semnifi- 
caţia, transformîndu-se în contrariile lor, — în el această serie 
indiferentă se comprimă și se unește. La determinarea timpului 
şi a mişcării l-am văzut pe Aristotel însuşi unind astfel de deter- 
minaţii opuse. Însă mișcarea în adevărata ei determinare ar fi 
trebuit să reia în sine spațiul şi timpul : să arate cum ea repre- 
zintă unitatea acestor momente reale ale ei şi cum se înfățișează 
în ele, cum ajunge acest ce de natură ideală să devină realitate. 
Şi mai mult ar fi trebuit acum înseşi momentele următoare : 
umedul, caldul etc. să se retragă sub conceptul procesului. Însă 
fenomenele sensibile încep aici să cîştige preponderență ; empiri- 
cul are tocmai natura existenţei singulare, ţine de natura:lui 
de a se fărîmița. Fenomenele empirice ajung să depășească 
gîndirea, care mai imprimă doar semnul luării în posesie pre- 
tutindeni, dar pe ele însele nu le mai poate pătrunde, deoarece 
ea se retrage de pe planul a; ceea ce e ideal, cum erau încă tim- 
pul şi spaţiul şi mişcarea. 

Comoara lui Aristotel este de secole ca şi necunoscută. 


3. FILOZOFIA SPIRITULUI 
Altă latură, filozofia spiritului. Aici se și găsește pentru 
prima oară la Aristotel, într-o serie de lucrări pe care le voi cita, 
elaborată diferențierea, științelor particulare care aparțin filo- 


* De gener. et corrupt., c. 4. 

zofiei spiritului. Cele trei cărți Despre suflet ale lui, în genere, 
consideră, parte, natura abstractă, generală a sufletului, însă 
mai ales în mod polemic ; apoi, în măsură mai mare, într-un 
chip foarte dificil şi speculativ, natura sufletului în ea însăşi ; 
nu ființa lui, ci modul determinat şi posibilitatea acţiunii lui, 
— aceasta este pentru el ființa și esența sufletului. 

Avem apoi câteva scrieri speciale : Despre senzaţie și despre ce 
este perceptibil, Despre amintire și memorie, Despre somn si 
starea de veghe, Despre visuri, Despre prezicerea (uavrixi)) din 
visuri; avem şi o Piziognomică. Aristotel n-a disprețuit 
cercetarea nici unei laturi empirice şi a nici unui fenomen em- 
piric, ca în domeniul naturii, tot aşa şi în domeniul spiritului. 
Referitor la latura practică, tot el este acela care s-a îngrijit 
mai întîi de capul familiei, scriind o lucrare despre eco- 
nomie  (oixovouixa); a scris apoi pentru om ca individ 
o morală şi Etică : în parte, cercetare despre binele suprem, 
despre scopul ultim absolut ; în parte, doctrină despre diferi- 
tele virtuţi, — totdeauna aproape speculativ şi lăsîndu-se con- 
dus de bunul-simţ. Iar în sfîrșit, în Politica sa, Aristotel face o 
expunere a organizării esenţiale a statului şi a diferitelor feluri 
de organizare a statului din punct de vedere empiric, feluri 
pe care Aristotel le parcurge; în Politica sa ne-a dat o 
descriere a celor mai importante state. Acestea nu sînt încă 
totul. 

De cealaltă parte avem ştiinţa lui Aristotel despre gîndirea 
abstractă, Logica, numită "Opyavov, compusă din mai 
multe scrieri : izvorul şi manualul expunerilor logice ale tuturor 
timpurilor, expuneri care erau, în parte, numai elaborări mai 
speciale, din care cauză trebuiau să devină insipide, plate, im- 
perfecte şi pur formale. Fapt reţinut în ultimul timp de Kant, 
care a spus că, de la Aristotel încoace, logica, asemenea geome- 
triei pure, de la Euclid, este o știință încheiată, care n-a mai 
primit nici o îmbunătăţire şi n-a mai suferit nici o schimbare. 


1. Amamintit dejafaptulcă învăţătura lui Aristotel 
despre suflet tratează mai puţin așa-numita esență 
metafizică şi mai mult felul de activitate a sufletului. În doc- 
trina lui despre suflet nu trebuie să ne aşteptăm la o metafizică 
a sufletului ; deoarece cercetarea așa-numită metafizică consi- 
deră, propriu-zis, sufletul ca pe un lucru, cercetiînd, de exemplu, 
ce fel de lucru este el, dacă este simplu ete. Spiritul concret, 
speculativ al lui Aristotel nu se ocupă cu astfel de determinaţii 

abstracte ; el este departe de aşa ceva. În general , avem o 
serie de determinaţii progresive, care nu sînt unite laolaltă ca 
un întreg, conform necesităţii, fiecare însă, în sfera cei, este 
pe cît de exactă, pe atît de profundă. 

Aristotel observă mai întîi în general * : „Se pare că sufle- 
tul trebuie considerat, pe de o parte, ca separabil pentru sine 
de corp”, în libertatea lui, „deoarece, în gîndire, el există, 
pentru sine însuşi ; pe de altă parte însă, cum în afecte el se 
înfăţişează ca inseparabil unit cu corporalul, el trebuie consi- 
derat şi ca inseparabil de acesta ; afectele se manifestă ca gîn- 
dire materializată sau concept (A6yor Evvio)”, ca moduri ma- 
teriale ale spiritualului. De distincţia aceasta se leagă astfel 
un dublu fel de a considera sufletul, cunoscut şi de Aris- 
totel : felul pur rațional sau logic — şi felul fizic sau fiziologic 
(Bodexrids xal pvoix6c), moduri pe care, în parte, le vedem 
dăinuind pînă azi unul alături de celălalt. „De exemplu, mînia 
Ya fi considerată, pe de o parte, ca: o dorință de răzbunare sau 
ca ceva asemănător, pe de altă parte ca o fierbere a sîngelui 
inimii, a caldului” în om ; „primul fel de a considera mînia va fi 
cel raţional, iar al doilea cel material. Ca şi cum cineva ar 
defini casa ca un mijloc de apărare contra vîntului, a ploii etc., 
iar celălalt ar spune că este făcută din lemn şi piatră ; primul 
indică destinaţia şi forma (scopul) lucrului, al doilea îi indică 
materia şi necesitatea”. 


Aristotel ** „,determină” mai de aproape „esenţa su-, 


îletului”, reţinînd trei momente ale lui. El spune :,, Există 
trei feluri de ființă : «) materia ((5A%)), care nu este nimic pen- 
tru sine; 6) forma (uopph), şi universalul (xxi ei80g), potri- 
vit căreia ceva este acesta ; y) o ființă în care materia este 

a posibilitate şi a cărei formă (Idee) este activitatea (eficienţa, 
nedtpera)? — materia există aici nu ca materie, ea este 
numai în sine, „Sufletul este substanţa (odoia) ca formă a cor- 
pului fizic, organic, care, conform posibilităţii, posedă viaţa ; 
eloc-ul lui este entelehie, prin care corpul este corp, şi este 
eorp animat. Această eficienţă se înfățișează în dublu fel : sau 
ca știință, sau ca contemplare (teorie). În existenţa sa sufletul 
este sau în stare de veghe sau în stare de somn; starea de veghe 
corespunde contemplării, iar somnul corespunde posesiunii 
(ştiinţei), fără a fi activ. Însă din punctul de vedere al naşterii, 


* De anima, l, 1. 
** Ibidem, II, 1. 

prima este ştiinţa”, conştiinţa, ceea ce aparține formei, al cărei 
mod suprem este gîndirea ; „prin urmare, sufletul este activi- 
tatea primă a unui corp fizic, dar organic”. În sensul acesta 
atribuie Aristotel sufletului destinația de a fi entelehie. 

După aceasta el trece la problemaraportului reci- 
proc dintrecorp şi suflet. ,Nu trebuie să întrebăm 
dacă sufletul şi corpul sînt una”, fiindcă sufletul este forma (nu 
trebuie să spunem că ele sînt una); — ,,după cum nu întrebăm 
dacă ceara și forma ei sînt una ;în general, materia și forma nu 
sînt una”,— nu avem relația de unitate, materialism. „Căci 
unitatea (das Eins) şi fiinţa sînt spuse de noi în moduri variate” : 
lucru şi însuşiri, subiect şi predicat ; casa este una, o mulţime 
de părți. Identitatea este o determinație cu totul abstractă, 
şi de aceea superficială și goală ; „ființa esenţială este însă acti- 
vitatea (entelehia)”. Ele [corpul și sufletul, entelehia] nu au 
aceeași demnitate în ce priveşte fiinţa ; ființă cu adevărat demnă 
(de acest nume) are numai entelehia ; identitatea trebuie înţe- 
leasă numai ca o astfel de entelehie : ideea noastră. Problema 
relaţiei dintre suflet şi corp este o problemă superficială unde 
ambele, adică sufletul şi corpul, sînt considerate ca lucruri; 
nu aceasta este esența lor, ci trebuie să ne întrebăm dacă acti- 
vitatea este una cu organul ei. 

Explicare mai precisă a acestei relații. ,, Sufletul este 
substanţa, dar substanța numai conform conceptului (xat& 
dv A6%0v); sau este forma, conceptul e aici însăși fiinţa, însăşi 
această substanță. De exemplu, dacă un corp fizic, o secure, 
ar avea ca substanţă a sa această formă de a fi secure, această 
formă a sa ar fi sufletul său ; şi dacă corpul acesta ar înceta să 
aibă drept substanță forma sa, el n-ar mai fi secure, ci i-ar 
rămîne numai numele. Dar sufletul nu este forma şi conceptul 
unui astfel de corp, cum este securea, ci „sufletul este forma” 
unui corp ,,care posedă în el însuși principiul mișcării şi al repau- 
sului”. Securea nu-şi are principiul formei sale în ea însăși, 
ea nu se face ea însăşi secure ; adică forma ei, conceptul ei, nu 
este însăşi substanța ei; — ea nu este activă prin ea însăşi. 
„De exemplu, dacă ochiul ar fi pentru sine o vietate vederea 
ar fi sufletul lui, vederea fiind esența octa ochiului, con- 
form conceptului lui. Însă ochiul ca atare este numai materia 
vederii ; cînd s-a pierdut vederea, ochiul este ochi numai după 
nume, cum este un ochi de piatră sau unul pictat”. Cînd între- 
băm care este substanța ochiului, răspundem că ea trebuie să 
fie constituită de nervi, umori, membrane. Dar Aristotel spune, 

dimpotrivă, că vederea însăși este substanța, restul e numai 
simplu nume. „Aşa cum se petrec lucrurile în amănunt, se 
petrec şi în întreg. Posibilitatea de a trăi nu este ceva ce a înlă- 
turat sufletul, ci ceva ce are viaţă. Sămînţa și fructul este astfel 
un corp care există conform posibilităţii. Întocmai ca tăiatul“ 
(securea), „ca vederea, starea de veghe este, în general, activi- 373 
tatea (eficiența); corporalul însă nu e decît posibilitatea” 
şi nu realul, — iar sufletul este ființa lui, entelehia, substanţa 
corporalului. „Dar potrivit acestui raport, ochiul” (viu) „este 
vederea și globul ochiului” (acesta fiind numai posibilitatea), 
— acestea merg împreună ; „astfel sufletul şi corpul sînt ființa 
vie, deci acestea două nu trebuie să fie despărțite (nu este însă 
încă limpede (&5nhov) dacă sufletul este activitatea corpu- 
lui în felul în care este cîrmaciul activitatea corăbiei)”. Sub- 
stanța este formă activă; bin este substanța numai potrivit 
posibilităţii, nu este adevărata substanţă. Acesta este un concept 
cu adevărat speculativ. 

„În consecinţă, sufletul, ca principiu al mişcării şi ca scop 
(05 Eveux), și ca ființă (substanță, oòcix) a corpului viu, este 
cauză”, e ceea ce produce; — este cauza conform scopului, şi 
anume cauza care este generalitate ce se determină pe sine 
însăși. „Viața este ființa vieţuitoarelor ; ea este această ființă. 
După aceea, sufletul este conceptul existent, (7o5 ðuváuet bvrog 
Doro 1 Evrehtxea) a ceea ce ființează conform posibilităţii, 
— tocmai întrucît conceptul este ,entelehia“ a ceea ce este 
numai potentia; relaţia sufletului (față de trup) este aceea 
de a fi substanţa conform conceptului. acţiunea. ,,Totodată 
şi scopul : asemenea gîndului, și natura acţionează în vederea 
a ceva. Toate părțile sînt organe ale ei”*. Posibilitatea, ceea 
ce e de natură materială, este numai în sine, — lume anor- 
ganică. 

Aristotel arată apoi mai departe** „că sufletul trebuie 
determinat în trei feluri, şi anume: ca suflet care nu- 
treşte, care simte și care gîndește, corespunzînd vieţii 
plantelor, animalelor şi oamenilor. Sufletul hrănitor, cînd 
este singur, este acela care revine plantelor, suflet vegetativ ; 
cînd sufletul este în acelaşi timp şi simţitor, este sufletul a- 
nimalic ; iar cînd el este deopotrivă nutritor şi simțitor, pre- 374 
cum şi capabil de judecată, este suflet al oniului“. Astfel 


* De anima, II, 4. 
** Ibidem, II, 2—3. 

omul are unite în sine atît natura vegetativă, cît şi pe cea 
simțitoare; — un gînd care este exprimat și în filozofia na- 
turii a modernilor, în sensul că omul este de asemenea animal 
şi plantă, gînd îndreptat împotriva desprinderii şi separării 
deosebirilor acestor forme. Amintita distincţie a şi fost reînnoită 
în epoca mai nouă, în studiul organicului ; şi este lucru foarte 
esenţial să fie deosebite aceste două laturi. ‚Problema este : în 
ce măsură sînt acestea separabile, ca părți”. 

Acum, cât priveşte relaţia dintre trei sufle- 
te —cum ar putea fi ele numite, întrucît totuși le separăm 
astfel în chip nedrept —, Aristotel observă cu totul just „că 
nu trebuie căutat un suflet care să fie aceea ce le este comun 
şi care să nu fie în nici o formă determinată şi simplă adecvat 
unuia dintre cele trei suflete”, ca părți ale unor esențe diferite. 
Aceasta este o observaţie profundă prin care gîndirea cu ade- 
vărat speculativă se deosebeşte de gîndirea numai logic for- 
mală. „După cum și între figuri, numai triunghiul și celelalte 
figuri determinate”, pătratul, paralelogramul etc., „sînt în 
mod real ceva. Căci ceea ce le este comun e figura : însă această 
figură generală, care este comună, nu există”, ea nu este ceva 
veritabil, este neantul, un simplu lucru creat de gîndire, este 
numai ceva abstract. „În schimb, triunghiul este prima figură, 
figura adevărată, generală, care se găseşte şi în patrulater ete. ”, 
este figura redusă la cea mai simplă determinaţie. Pe de o parte, 
triunghiul se găsește alături de pătrat, de pentagon etc., ca o 
figură particulară ; însă — şi aici este marea intuiţie a lui Aris- 
totel — triunghiul este adevărata figură, figura într-adevăr 
generală. — ,,Tot astfel stau lucrurile cu ceea ce este însufle- 
tit. Sufletul hrănitor, simţitor se află și în sufletul gînditor”, — 
sufletul nu trebuie căutat ca un ce abstract. ,,Sufletul hrănitor 
este natura plantei ; acest suflet vegetativ — primul care este 
activitate — se află însă şi în sufletul care simte, dar aici el 
este numai conform posibilităţii”; — aici el este numai ca „îu- 
sine”, ca fiind universalul. Sufletul vegetativ, în raportul său 
cu cel simţitor, este numai potentia, numai ceva de natură ideală, 
ceva inerent în el, întocmai ca un predicat într-un subiect. 
Şi tot astfel, în relația sa cu sufletul gînditor, cel simţitor este 
numai predicat în el, ca în subiect. „În sufletul gînditor sînt, 
la rîndul lor, conţinute amîndouă celelalte”, dar numai cu 
obiect al lui sau ca posibilitate a lui, numai ca « în-sine >. Acest 
«în-sine » nu trebuie plasat sus, cum se întîmplă în gîndirea 
formală : acest «în-sine» este numai potentia, universalul, 

numai posibilitatea ; « pentru-sinele » în schimb, este infinita 
reîntoarcere în sine, lui îi revine energia şi entelehia. Și această 
expresie o putem determina mai de aproape. Vorbim, de exem- 
plu, despre ceea ce este obiectiv, despre real, despre suflet şi 
corp, despre corp organic, simţitor şi despre natura vegetativă, 
şi numim corporalul obiectiv, iar sufletul subiectiv. Astfel ceea 
ce e obiectiv este numai posibilitatea, numai acest a fi « în-sine » ; 
şi nenorocul naturii este tocmai acela de a fi conceptul numai 
în sine şi nu pentru sine. În ceea ce e natural, în vegetativ există 
şi entelehia ; dar întreagă această sferă este iarăşi, în sfera supe- 
rioară, numai obiectivul, « în-sinele ». Acest « în-gine » se întă- 
țişează iarăşi ca fiind realitatea pentru dezvoltarea Ideii, are 
două laturi, două căi; universalul este deja el însuşi ceva real. 
Aristotel vrea să spună acest lucru : un universal gol este acela 
care nu există el însuși sau nu este el însuşi specie. În reali- 
tate, orice universal este real ca particular, ca singular, ca fiin- 
țînd pentru altul. Însă universalul despre care e vorba este 
real în felul că el însuși, fără nici o altă schimbare, este prima 
sa specie ; dezvoltat mai departe, el nu aparţine aici şi este, 
în genere, principiul realizării. Acestea sînt determinaţiile 
generale, care au cea mai mare importanţă şi care, dezvoltate, 
ar duce la toate vederile adevărate despre organic etc. 

a. „Sufletul hrănitor este conceptul sufletului”; sau 
al organicului, cum spunem noi. Acest concept, aşa cum este 
el, fără altă determinaţie, acest universal, este viața plan- 
telor”. Prin urmare, după Aristotel *, sufletul vegetativ este con- 
ceptul general al însuși sufletului. — Ceea ce spune Aristotel 
despre, nutriţie: „dacă este identic din identic sau din 
contrar” este neimportant. 

b. Mai interesantă este determinarea s en Z a ți eji, despre 
care vreau să relatez unele lucruri. ,,Simţirea este, în general, o 
posibilitate”, — o receptivitate, am spune noi; „,dar această 
Posibilitate” sau receptivitate nu trebuie înțeleasă ca fiind 
pasivitate, „ea este şi activitate. Pasivitatea şi activitatea este 
a unuia şi aceluiași” ; sau ,,pasivitatea este ea însăşi în dublu 
fel. O pasivitate este fie corupţie, dispariţie prin contrariul ei ; 
fie un altfel de pasivitate — dimpotrivă conservare (owTrnpia) 
a ceea ce este numai potrivit posibilităţii, prin ceea ce există 
potrivit acţiunii. Aşa se întîmplă lucrurile cînd e vorba de ciz- 
tigarea ştiinţei : avem o pasivitate întrucît se petrece o schim- 


* De anima, 1l, 4. 

bare într-o obişnuință opusă; dar avem apoi şi o pasivitate 
în care ceea ce e pus numai ca posibilitate este păstrat. Există 
o schimbare care este privativă şi o schimbare care se îndreaptă 
spre natură şi spre acțiune permanentă (forţă şi abișnuinţe, 
£E6). De aceea prima modificare a celui ce simte provine de 
la lucrul care produce senzaţia” (în senzaţie distingem modifica- 
rea şi ceea ce se petrece în lucrul care produce senzația : aceasta 
este pasivitatea senzaţiei) ; „cînd însă este produsă, senzația 
este posedată (Exe.) ca o cunoaştere”, — este în egală măsură 
şi spontaneitate. Avem astfel două laturi : una este pasivitatea, 
iar cealaltă este cea potrivit căreia senzaţia este în posesiunea, 
sufletului : „şi conform” acestei laturi „a activităţii, simțirea, 
se -comportă ca cunoaștere (0=wpeiv)”. Acţiunea din afară, 
pasivitatea, este cea dintii ; după aceea începe însă activitatea. 
„Deosebirea este însă că ceea ce produce senzaţia este exterior. 
Cauza acestui fapt este împrejurarea că activitatea simţirii 
este îndreptată spre singular; cunoaşterea, dimpotrivă, se 
îndreaptă spre general ; aceasta este însă oarecum în sufletul 
însuși ca substanţă. De aceea a gîndi poate fiecare, el însuși, 
dacă vrea”, şi tocmai din acest motiv este gîndirea liberă; 
„a simţi însă nu depinde de el, este necesar ca ceea ce este sim- 
tit să fie de faţă” *. 

Acesta este punctul de vedere cu totul just al senzației. 
a) Senzaţia are particularitatea de a avea o latură pasivă; 
restul poate fi elaborat cum vrem, conform idealismului su- 
piectiv sau altfel. Noi ne găsim determinaţi, sîntem determinaţi, 
— mă aflu determinat sau sînt determinat din afară ; indife- 
rent dacă subiectiv sau obiectiv ; —în ambele cazuri este 
prezent momentul pasivităţii. Monada leibniziană este o con- 
cepţie contrară; ea este una, un atom, — un ce individual, 
care dezvoltă totul în sine însuși ; fiecare monadă, fiecare punct 
al degetului meu, este un întreg univers, în care totul se dez- 
voltă în sine, — nu este în nici o legătură cu celelalte monade. 
Aici pare a fi afirmată cea mai înaltă libertate idealistă. Numai 
că este cu totul indiferent faptul că eu îmi reprezint că totul se 
dezvoltă în mine din mine; deoarece, în felul acesta, ceea ce 
se dezvoltă în mine este ceva pasiv, ceva neliber. Aristotel, cu 
acest moment al pasivităţii, nu se află înapoia idealismului ; 
senzaţia este totdeauna pe una dintre laturi pasivă. Este idea- 
lism rău acela care crede că pasivitatea şi spontaneitatea spi- 

ritului rezidă în împrejurarea că determinația dată este inte- 
rioară, sau este exterioară, ca şi cînd în senzaţie ar fi libertate ; 
senzația este sferă a limitării. $) Altceva este cînd lucrul (sen- 
zaţie, lumină, culoare, vedere, auz) este înţeles din Idee ; atunci 
se. arată că acestea sînt afirmate (gesetzt) de pe planul autode- 
terminării Ideii. Altceva este însă, întrucît eu exist ca subiect 
individual, cînd Ideea există în mine ca în acest individ singu- 
lar.; aici avem finalitate, poziţie a pasivităţii. 

Aristotel continuă : „În general, deosebirea este că posi- 
bilitatea e dublă; spunem că un băiat poate fi soldat şi tot 
astfel poate fi soldat şi un bărbat” (forţă eficientă). „În felul 
acesta este constituit ceea ce simte : el este, conform posibili- 
tăţii, ceea ce simţitul” (nu lucrul) „este deja în eficienţă. Ceea 
ce simte este deci pasiv, întrucît el nu e identic” (în unitate cu 
cine însuşi) ; „dar, după ce a suferit”, a simţit, „el esteftăcut 
identic şi este ceea ce e simţitul. După senzaţie, 
ceea ce e simţit este făcut același cu ceea ce simte şi este ceea 
ce.e acesta. Aceasta este reacţie, recepţie activă în sine, — acti- 
vitatea în receptivitate, acea spontaneitate care suprimă pasi- 
vitatea, din senzaţie. Ceea ce e simțit, este deci făcut de cel ce 
simte același cu sine însuşi şi, în timp ce el pare pus printr-o 
acţiune din afară, s-a pus identitatea. Idealismul subiectiv 
susţine că nu există lucruri exterioare ; acestea sînt feluri deter- 
minate de a fi ale eului nostru. În privinţa senzaţiei, admitem 
acest lucru. Eu sînt pasiv în simțire, senzaţia este subiectivă ; 
în mine este fiinţă, stare, mod determinat de a fi, nu libertate. 
Indiferent dacă senzația este exterioară sau este în mine, ea 
este; energia constă în faptul de a face din acest conţinut 
pasiv conţinut al tău. 

Vorbind despre senzație, Aristotel * face uz de acea vestită 
comparaţie carea ocazionat atît de adesea neînțelegere, 
a fost atît de fals sesizată. Anume el spune : „„Senzaţia este re- 
ceptarea formelor simţite, fără materie” ; în senzaţie receptăm 
forma, fără materie. Altceva este cînd ne comportăm prac- 
tic, la mîncare, la băut. În practică, în general, noi ne compor- 
tăm ca indivizi singulari, şi ca indivizi singulari într-o exis- 
tență concretă, chiar existenţă materială; — ne comportăm 
față de materie și chiar în mod material. Numai întrucît sintem 
materiali ne putem comporta astfel ; problema constă în faptul că 
existența noastră materială intră în activitate. Teoretic nu ne 

comportăm ca ceva singular, senzorial, ca materie față de mate- 
rie. Acţiunea implică tocmai atingerea a ceea ce este de natură 
materială ; dimpotrivă în receptarea formei, ceea ce e material 
este înlăturat nu avem raportare pozitivă la acesta, [aici] 
materia nu este ceva pozitiv, ceva care opune rezistență. 
Forma este obiectul ca universal, iar în senzaţie noi ne compor- 
tăm, prin urmare, numai față de formă, receptînd-o fără materie, 
„întoemai cum ceara primeşte în ea numai semnul sigiliului de 
aur, fără a primi aurul însuşi, ci doar forma lui”. De aceea 
noi numim în general, senzațiile impresii (amprente) sensibile 
şi ascundem în dos[ul acestei imagini] pe de o parte reprezen- 
tări primitive, pe de altă parte concepte nedeterminate sau nici 
un concept. Nu trebuie să ne agățăm de această reprezentare 
în sine. Ea este o imagine prin care trebuie să fie exprimat fap- 
tul că natura pasivă a senzaţiei este în pasivitate numai pentru 
forma pură, că această formă este în suflet şi că în acesta ea nu 
rămîne în relaţia în care se găseşte forma în ceară ; el nu este 
„„pătruns” ca un lucru de un alt lucru, „conform materiei”, 
în sfera chimicului — sau, adaugă încă Aristotel, ca „plantele, 
care din acest motiv nu simt”. 

Mulţi se opresc, în chip lipsit de fineţe, la aspectul gro- 
solan al comparaţiei. Or, cînd reținem numai acest exemplu și 
trecem apoi la suflet, spunem că sufletul se comportă ca ceara : 
reprezentările, senzațiile, totul este numai imprimat în suflet ; 
acesta este o tabula rasa, este gol, lucrurile exterioare doar se 
imprimă în el, întocmai ca materia sigiliului în materia cerii. 
Si apoi spunem că aceasta este filozofie aristotelică. De altfel, 
aşa le merge celor mai mulți filozofi. Cînd aceştia aduc eventual 
un exemplu concret, senzorial, oricine îl pricepe şi ia conţinutul 
comparaţiei în toată extensiunea lui, — ca şi cînd tot ce este 
conținut în această relație sensibilă ar trebui să fie valabil şi 
despre ceea ce e spiritual. œ) Aici comparaţia se referă numai 
la precizarea că în senzaţie nu este receptată decît forma, că 
numai ea există pentru subiectul care simte, numai această 
formă îi parvine subiectului ; compararea s-a făcut numai pe 
această latură. Se trece cu vederea circumstanţa principală, 
care tocmai ea constituie deosebirea dintre această imagine şi 
comportarea sufletului. Din această imagine lipseşte ceva, 
care se uită, anume că ceara de fapt nu receptează forma ; impri- 
marea sigiliului în ceară rămîne o formă exterioară, formație în 
ceară, dar nu este formă a esenței acesteia. Dacă această formă 
ar fi forma esenței ei, ceara ar înceta de a mai fi ceară. Dimpo- 

trivă, cînd e vorba de suflet, acesta primeşte forma chiar în 
substanța sufletului, o asimilează, și o asimilează astfel încît 
sufletul este oarecum în el însuşi tot ce e simţit; ca mai sus: 
dacă securea ar fi forma, în determinaţia de odata această formă 
ar fi sufletul securii. Amintita comparaţie nu se referă la nimic 
altceva decît la faptul că numai forma ajunge la suflet. 
6) Dar comparația nu se referă la faptul că forma îi este exte- 
rioară cerii şi rămîne exterioară acesteia și nici nu spune că 
sufletul, asemenea cerii, n-ar avea formă în sine însuşi. În nici 
un caz sufletul nu este ceară pasivă, care să-şi primească deter- 
minaţiile din afară. Sufletul este forma, forma este universalul 
şi receptarea acestuia nu este ca aceea a cerii. Receptarea este 
totodată activitate a sufletului ; după ce acel ce simte a suferit, 
el suprimă pasivitatea, rămînînd în același timp liberat de ea.*! 
Aristotel spune *: „Spiritul se păstrează pe sine însuşi față 
de materie (âvruppăvrer)”, — nu ca ceva chimic ; adică înlătură 
de la sine ceea ce este de natură materială, îl respinge şi se 
raportă numai la formă. În senzaţie, sufletul este, desigur, 
pasiv ; dar el transformă forma corpului exterior în propria sa 
formă, — este identic numai cu calitatea abstractă, deoarece el 
însuși este universalul. 

(Nu este îngăduit să exagerăm cînd e vorba de simţire şi 
să clădim un fel de idealism pe faptul că nimic nu ne-ar veni 
din afară ; cum a şi făcut Fichte cînda susținut că, îmbrăcîn- 
du-și haina, chiar numai privind-o, el face în parte haina pe 
care o îmbracă. Singularul din senzaţie este sfera singularităţii 
conştiinţei ; ea este aici în modul unui lucru, ca şi a altui lucru, 
şi singularitatea ei constă în faptul că există alte lucruri 
pentru ea). 

Natura aceasta a simţirii, Aristotel o explică mai 
departe în cele ce urmează ; el zăboveşte mult la această unitate 
şi la contrariile ei, aruncînd unele priviri adînci şi luminoase 
în natura conştiinţei. „Organul corporal al oricărei senzaţii 
receptează fără materie ceea ce e simţit. De aceea, cînd aceea ce 
e perceput este înlăturat, senzațiile şi reprezentările sînt în 
organe. Acţiunea lucrului pe care-l simțim (des Empfunden- 
werdenden) şi cea a senzaţiei este aceeaşi şi una ; dar existenţi 
acestora nu este aceeaşi (Tò 5 eva. abratg où radrbv). Ca, 
de exemplu, sunetul şi auzul, numai potenţiale ; cel ce are auz 

nu aude mereu, ceea ce produce sunet nu sună mereu. Cînd 
aceea ce este posibilitate de a auzi acționează și cînd acționează 
şi ceea ce este posibilitate de a suna, aşa încît ambele sînt 
efective în acelaşi timp, atunci avem auz”; ele nu sînt două 
acţiuni. ‚Mişcarea, acţiunea şi pasivitatea se află în cel ce 
suferă ( — lucrează, ¿v TẸ moovutvo, în cel în care este produsă 
senzaţia) : „de aceea este necesar ca și acțiunea auzului şi 
aceea a sunatului să fie în ceea ce ele sînt, conform posibilității”, 
în cel ce simte; „căci eficiența a ceea ce este activ şi pune în 
mişcare se află în ceea ce e pasiv”. Ca ființînd, auzul și sunetul 
se deosebesc unul de altul ; dar rațiunea (Aóyoç) lor este aceeași. 
„În însuşi ceea ce este pasiv sînt activitatea și pasivitatea, şi 
nu în ceea ce e activ (morodvri); astfel energia a ceea ce e 
simțit este în ceea ce simte. Pentru auzit şi sunet există două 
cuvinte, pentru văz nu ; văzul este activitatea celui care vede; 
dar activitatea culorii este fără nume. Întrucât este o unică 
(uta) activitate —nu asemenea celeilalte, ci una, nu impri- 
mare — aceea a ce este simţit şi a celui ce simte, numai 
ființa lor este diferită; de aceea aşa-numitul sunet şi auzul 
trebuie să înceteze deodată”. Senzaţia se produce în măsura 
în care efectuarea ambelor este pusă ca una. Văzul, auzul etc. 
sînt numai o singură activitate efectivă, dar, conform existenţei, 
ea este deosebită : este un corp care sună și un subiect care 
aude; ființa este de două feluri, însă auzul pentru sine este 
lăuntric unul şi e o singură acţiune. Am senzaţia durității, adică 
senzația mea este duritatea ; eu mă găsesc pe mine determinat 
astfel. Reflexia spune : există un lucru dur aici, în exterior ; 
lucrul acesta şi degetul meu sînt două. Vederea mea este roșu, — 
reflexia spune : este aici un lucru roşu; dar ele sînt una: — 
ochiul meu, vederea mea și lucrul este roșu. Această diferență 
şi această identitate sînt ceea ce importă ; și acest lucru Aristotel 
îl demonstrează în chipul cel mai tare şi îl reţine ferm. Reflexia 
conştiinţei este diferențierea ulterioară a subiectivului şi a 
obiectivului ; simţirea este tocmai formă a identității; ea este 
suprimarea acestei separaţii, face abstracţie de subiectivitate 
şi obiectivitate, — această deosebire este rezultatul unei re- 
flexii ulterioare. 

Simplul, sufletul propriu-zis sau eul, este în simţire unitate 
în diferenţă. „Ceea ce simte este mai departe în organ şi distinge 
orice este simţit, alb şi negru etc. Nu este însă posibil ca cele 
separate, alb şi dulce, să fie distinse ca momente separate, 
indiferente”, ne reprezentăm : aceasta este dulce luat singur 

pentru sine, fără opoziţie, „ci ele trebuie să fie ambele prezente, 
cunoscute (33) unuia singur. Unul trebuie deci să determine 
pe una ca fiind diferită de cealaltă. Acest ce diferit nu poate 
fi nici în loc sau timp diferit, ci nedivizat şi în timp nedivizat. 
insă este imposibil ca mişcările opuse să fie apreciate de acelaşi” 
[subiect], „întrucît acesta este inseparabil” (unitate moartă) 
„Şi este în timp inseparabil. Dacă dulcele mișcă simţirea în- 
tr-un fel, iar amarul în sens opus, iar albul în alt chip, 
aceea ce deosebeşte nu este discret, potrivit numărului, și este 
nedivizibil, conform timpului, însă potrivit fiinţei este diferit. 
Astfel, acelaşi este, conform posibilității, divizibil și indivizibil, 
şi contrariul ; dar, conform fiinţei, el nu poate fi aşa, ci conform 
eficienţei, el este separabil. Senzaţia şi gîndirea (3) ato0roc 
xat 1) v6moig) este ca şi aceea ce unii numesc punct” (limită), 
„care, întrucît este unul şi întrucît e doi, este şi separabil”. 
Acvyos-ul este àóyoç al aceluiaşi suflet. „Întrucât este neseparat, 
ceea ce diferențiază este unul, şi totodată, întrucât este separat, 
el nu e unul; căci el întrebuinţează în acelaşi timp acelaşi semn 
de două ori. Întrucât face uz de doi, diferenţiază, prin limită, 
două şi este separat ; iar întrucît este unu, el face uz de unu 
şi de totodată”. Senzaţția determinată, conţinutul, aparține 
naturii conştiinţei. Senzaţia, este o senzaţie determinată, întrucât 
aceea ce simte are înaintea sa într-o singură unitate şi senzaţia, 
distinsă, — separă şi nu este separat. Tot astfel şi în privința 
timpului vorbim de momente distincte. Pe de o parte «acum» 
se aseamănă punctului în spațiu; dar «acum» este în acelaşi 
timp şi diviziune, conţine viitorul şi trecutul, este un alt ceva 
şi totodată şi unul şi același. Este acelaşi şi e, în una și aceeaşi 
privinţă, împărţire şi unire ; ambele acestea sînt una și aceeași, 
în moment. Astfel este şi senzaţia unitate şi, în acelaşi timp, 
împărțire. Un alt exemplu este acela al numărului: unu şi 
doi sînt deosebite şi, în acelaşi timp, în ambele este pus și 
întrebuințat unu ca unu. 

c. De la senzaţie Aristotel trece la gîndire, şi aici de- 
vine în chip esențial speculativ. ,,Gîndirea”, spune el, „nu 
suferă, nu este pasivă (âra0£s)”, e absolut activă; „ea recep- 
tează forma şi este, conform posibilităţii, formă”. Cînd gîndim, 
ceea ce este gîndit e ca atare obiect, dar nu ca ceea ce este 
simţit ; el este gînd, şi acesta, la rîndul lui, este privat de forma 
proprie unui ce obiectiv. Şi gândirea este 8vvauig. a) „Dar 

ca nu se comportă față de ceea ce este gîndit aşa cum se com- 
portă simțirea faţă de ceea ce este simțit” ; aici avem un altceva, 
fiinţa, în faţa activităţii. „Intelectul (vo5s), fiindcă gîndeşte 
totul, este neamestecat (&uyhs)”, nu este altceva, nu are 
absolut nici un fel de comunitate, „pentru ca să domine (xpx7f)), 
cum spune Anaxagora, adică pentru ca să cunoască; deoarece, 
izbucnind în acţiunea sa (mapeupavouevov), el ţine la distanță 
ceea ce e străin de sine şi se păzeşte de el (&vripparre, barează 
drumul, face o îngrăditură). De aceea natura lui vos nu 
este alta decît posibilul (Gore ună” a5ro5 etva boty 7ivă 
unânulav gaa rawrnv, čte 8vvarov)”; posibilitatea însăşi nu 
este SAN, vois nu posedă materie, posibilitatea ţine de însăși 
obota lui, — ţine de natura gîndirii de a nu fi în sine. Sau, 
datorită purității ei, realitatea ei nu este ființare - pentru - 
altul, iar posibilitatea ei o ființare - pentru - sine. Un lucru 
oarecare este real, este acest ce determinat ; determinaţia opusă, 
posibilitatea lui, nu este în el: — praf, cenușă etc. În ceea ce 
e corporal există materie şi formă exterioară ; materia este 
posibilitatea față de formă ; însă sufletul este, dimpotrivă, însăşi 
posibilitatea, fără materie. Esenţa lui este activitate. „Or, 
vodc-ul sufletului, ceea ce este conştient, nu este actu înainte 
de a gîndi”, el există abia prin activitatea gîndirii ; în sine, voi 
este totul, însă nu fără să gîndească ; — el este activitate abso- 
lută, există numai aşa şi este cînd este activ. „De aceea el 
este neamestecat cu corpul. Căci cum ar putea fi el cald sau 
rece [aşa cum ar trebui] dacă ar fi un organ? Dar el nu este 
aşa ceva”! B) A doua ,,deosebire de ceea ce simte. Simţirea. 
nu poate prinde senzațiile violente, nu poate suporta mirosuri 
tari, culori tari. Dar pentru gîndire nu există astfel de deosebiri ; 
fiindcă simţirea nu există fără corp voc-ul este însă separabil” 
[de corp]. ,, Dacă el devine în raport cu singularul (5rav 8 obtws 
ExaoTa yévytat), asemenea celui care e într-adevăr ştiutor, fiind 
suflet conștient, aceasta se produce cînd el poate fi activ prin 
sine însuşi” (în raport cu sine însuşi). 

Gîndirea face din sine intelect pasiv, adică ceva obiectiv, 
obiect pentru ea : intellectus passivus. Aici se vede în ce măsură 
acel nihil est in intellectu, quod non fuerit în sensu este gîndul 
propriu al lui Aristotel. Acesta se întreabă, vorbind mai de- 
parte, despre „dificultatea următoare : dacă giîndirea este 
simplă, — nu pasivă, şi nu are nimic comun cu altceva”, ci 
este numai pentru sine, întrucît ea face din orice altceva un 
ce al său (altul este numai aparență), „cum se poate atunci 

gîndi, deoarece a gîndi ceva este tot pasivitate”, faptul că 
vos ajunge la ceva, primeşte un obiect? ‚Căci, întrucît ceva 
este comun pentru doi, unul pare a fi activ, iar celălalt a se 
comporta pasiv”. Cu aceasta pare de îndată că este ceva pasiv 
în voðç ; există deci în el ceva ce diferă de el şi, în acelaşi timp, 
voðç trebuie să fie pur şi neamestecat. „Mai departe” deja, 
„„dacă el însuşi este gîndit, poate fi gîndit, el aparţine altor 
lucruri, este în afara lui însuşi sau va avea în el ceva amestecat, 
ceva ce face din el un ce gîndit” (obiect), „asemenea celorlalte 
lucruri”; voi se înfăţişează ca obiect, ca altceva. — ,„,De aceea 
s-a precizat mai înainte că gîndirea este conform posibilităţii 
tot ce e gîndit” (vonră, ceea ce este în ființă) în sine, ceea ce 
este ca obiect, ca conţinut, gînditul ; ea se reunește în ceea ce e 
obiectiv (în ceea ce este gîndit) doar cu sine însăşi. Nos gîn- 
deşte totul, este astfel la sine, el însuși este la sine totul ; fel de a 
vorbi de pe poziţii idealiste, totuşi Aristotel ar fi, chipurile, 
empiric. „Dar în același timp vos nu este nimic, conform rea- 
lităţii, înainte de a se fi gîndit”; adică vooc-ul conștient de 
sine nu este doar în sine, ci este în mod esenţial pentru sine; 
el există numai ca activitate, oboia lui vos este energie. Pasi- 
vitatea este posibilitate înainte de realitate. Acest lucru 
care arde este posibilitatea cenușii, după aceea realitatea lui este 
cenuşa, fumul ; acum este, există deja posibilitatea : aceasta 
este lucrul real. 


Acesta este deci marele principiu al lui Aristotel; și aici 
aduce elunalt exemplu faimos, care de asemenea este fals 
înţeles. „„Noăc este ca o carte (crep èv yporuuareie) pe ale cărei 
pagini nu este de fapt nimic scris”; aceasta este hîrtie şi nu 
carte. Se trece cu vederea peste toate gîndurile lui Aristotel 
şi se reține numai o astfel de comparaţie exterioară. O carte în 
care nu e scris nimic poate fi înțeleasă de oricine. Astfel, ter- 
menul tehnic este cunoscuta tabula rasa, pe care o putem întîlni 
pretutindeni unde se vorbeşte despre Aristotel : Aristotel spune 
că spiritul ar fi o tabula rasa pe care numai ulterior ar veni să 
scrie lucrurile exterioare. Aceasta este tocmai contrariul a ceea 
ce spune Aristotel. Astfel de comparații accidentale au fost 
sesizate mai cu seamă de reprezentare, ca şi cînd ele ar exprima 
lucrul esenţial, în loc să se rămînă la concept. Numai că Aris- 
totel nu s-a gîndit de loc să ia comparaţția în toată extensiunea 
ci; tocmai, intelectul nu este un lucru, el nu are pasivitatea 
unei table de scris (deoarece este dat uitării orice concept). 
Intelectul este acțiunea însăși, aceasta nu cade în afara lui, 

cum cade în afara tablei de scris. Comparația se mărginește însă 
numai la faptul că sufletul are conținut numai întrucît gîndim 
în mod real. Sufletul este această carte nescrisă, adică totul 
în sine, el nu este în sine însuși această totalitate; după cum, 
conform posibilităţii, o carte conţine totul, iar potrivit realităţii 
nu conține nimic înainte .de a se scrie în ea. Abia această acti- 
vitate reală este adevărul ; sau „și vo5s însuşi poate fi gîndit 
(vonr66), poate deveni un ce gîndit, deoarece, în ceea ce este 
fără materie” (în spirit), „ceea ce gîndeşte” (subiectivul) „şi 
ceea, ce este gîndit” (obiectivul) „sînt acelaşi lucru. În ceea ce 
este material, gîndirea este numai conform posibilităţii, astfel 
încît acestuia nu-i revine raţiunea însăşi ; căci voi este o posi- 
bilitate fără materie”; vos este tot ceea ce poate fi gîndit 
(vont), dar el este deci aceasta numai în sine. Natura conţine 
ideea, este intelect numai în sine : ca în sine, vo; nu există, 
el nu este în felul acesta pentru sine; şi de aceea raţiunea nu 
revine naturii materiale. Dar voi; nu este ceea ce e material, 
ci este universalul, posibilitatea universală fără materie, şi nu 
este real decât întrucît gîndeşte. Cum reiese din cele ce precedă, 
exemplul de mai sus, luat în sensul amintit, este cu totul fals 
şi a fost înțeles chiar în sens contrar. 

Aristotel distinge aici între voðçs-ul activ şi cel pa- 
siv *. Noăc-ul pasiv este natura, este de asemenea şi voðç-ul 
în sine care, în suflet, simte și îşi reprezintă. ,,Dar, fiindcă în 
orice natură este o latură, materia în fiecare specie, fiindcă 
totul, conform posibilității, este ceea ce este, — iar alta este 
cauza și ceea ce e activ, care face totul, așa cum se comportă 
arta față de materie : de aceea este necesar să existe şi în suflet 
această deosebire. Există deci un astfel de intelect (void) 
capabil să devină totul; un altul însă, capabil să facă totul 
(Eorw 6 uèv motodrog voi; t măvra yivecsða, 6 dE t ravra 
motiv), ca o forţă activă (č)? — £Ec nu este o acţiune 
singulară, — „ca lumina, căci, într-un anume fel, numai lumina 
face culori reale din culorile existente doar conform posibilităţii. 
Acest” vods (activ) „este în sine şi pentru sine (Xopror6c) ne- 
amestecat şi nepasiv, deoarece, conform substanţei lui, el este 
activitate. Căci ceea ce este activ e totdeauna mai prețuit decît 
ceea ce este pasiv — principiul mai prețuit decît materia. Cu- 
noașterea este, potrivit eficienței, identică cu lucrul însuși 
(mẹčyuæ); însă cunoaşterea, conform posibilității” — intelect 


* De anima, III, 5. 

exterior, reprezentare, senzaţie —, „este fără îndoială, conform 
timpului, anterioară în Unul” absolut, „dar în sine (8Aws) ea 
nu este anterioară, nici conform timpului : nu e în firea acestui 
vo5s absolut cînd să gîndească și cînd să nu gîndească. Numai 
cînd voăc-ul (activ) e în sine şi pentru sine (ywpro0eic), este el 
ceea ce este; şi numai acest voŭç este etern şi nemuritor. 
Noi însă nu ne amintim, deoarece acesta nu este pasiv ; inte- 
lectul pasiv este pieritor, şi fără vodc activ el nu gîndeşte 
nimic”. — Tennemann : gîndirea vine din afară *. 

Ceea ce urmează ** este explicare. ,,Sufletul”, gîn- 
direa, spune Aristotel” **, „este oarecum tot ce este”, şi acesta 
este voi ca vods patetic ; însă astfel, ca obiect sieşi sau întrucît 
el este în sine, el e numai posibilitatea, există numai ca entelehie. 
„Ceea ce este e sau ceva ce e simţit, sau ceva ce este ştiut. 
Cunoaşterea este oarecum (mc) însăşi ceea ce este știut, sen- 
zaţia e ceea ce este simţit. Aceste lucruri ştiute şi simțite sînt 
sau ele însele, sau formele. Cunoașterea și simţirea nu sînt 
lucrurile înseși (piatra nu e în suflet), ci sînt forma lor; așa 
încât sufletul este ca mîna. Aceasta este unealta uneltelor, tot 
aşa e vos formă formelor şi simțirea forma celor simțite... 
S-a spus cu bună dreptate că sufletul este locul ideilor (rorog 
ei58&v), dar nu sufletul întreg, ci numai cel gînditor”, numai 
sufletul gînditor conţine ideile. „Și? ca formă a formelor ,,su- 
fletul nu este conform entelehiei, ci numai âvvaue, ideile 
(tà et87)” ***, adică ideile sînt la început numai forme în repaus, 
nu sînt activități. Astfel, Aristotel nu este realist. El spune : 
senzația e necesară ; gîndim, dar trebuie să şi simțim. — „Dar 
cum nimic (055Ev zpăyua) nu este separat de mărimile simțite, 
în formele simțite este şi ceea ce se gîndeşte (das Gedachiwer- 
dende), atît abstractul (tà èv dparptoer )ey6ueva), cît şi cali- 
tăţile (EEeic) şi modurile determinate ale lucrurilor simțite”, — 
în unitate, aceste facultăți deosebite. „Din această cauză, cine 
nu simte nu cunoaşte nimic şi nici nu pricepe nimic; cînd el 
cunoaşte ceva (0ewgf)), este necesar să cunoască acest ceva şi cu 
pe o reprezentare, căci reprezentările sînt ca niște senzaţii, însă 


* Vol. II, pp. 53—54, 197—198. 

. ** Capitolul al şaptelea și al optulea conţin explicaţiile temelor cuprinse 
în capitolul patru şi cinci. Ele încep cu aceste teme şi se înfățișează ca și cînd 
ar aparţine unui comentator. 

*** De anima, III, 8. 

**** Ibidem, 4. 

fără materie” *. Aceste forme, precum şi cele ale naturii ex- 
terioare, voic-ul şi le ia drept obiect spre a fi gîndite, le ia 
drept Syvaur. Lucrurile finite sînt stări ale spiritului, în care 
această identitate a subiectivului și obiectivului nu există. 
Avem aici exterioritate reciprocă (Aufereinander) ; aici voie 
este numai Svvăuet, nu este entelehie. 

Ceea ce numim noi azi unitate a subiectivului şi obiecti- 
vului este exprimată aici cu cea mai mare precizie. Nos este 
ceea ce e activ, gîndirea, și ceea ce este gîndit; vos, — gîn- 
direa, este subiectivul ; ceea ce e gîndit, obiectivul; Aristotel 
le deosebeşte, fără îndoială, dar tot atît de riguros şi de ferm 
enunţă el şi identitatea ambelor. În limbajul nostru, absolutul, 
adevărul, este numai acel ceva a cărui subiectivitate şi obiecti- 
vitate sînt tot una, sînt identice ; această concepţie se găsește 
tot astfel şi la Aristotel. Gîndirea absolută (el o numește voie 
divin), spiritul în forma sa absolută, această gîndire este gîn- 
direa a ceea ce este mai bine, a ceea ce este scop în sine şi pentru 
sine; tocmai aceasta este voic-ul care se gîndeşte pe sine. 
Această opoziţie, diferenţa în activitate şi suprimarea acestei 
diferenţe, Aristotel o exprimă spunînd că vos se gîndeşte pe 
sine însuşi receptînd gindul, receptind ceea ce este gîndit. 
Noi se gîndeşte pe sine însuşi receptînd ceea ce poate fi gîndit ; 
acesta ia naștere numai prin atingere şi gîndire, el este produs 
numai întrucît atinge ; el există deci abia în gîndire, în activi- 
tatea gîndirii. Această activitate este şi o producţie, e o delimi- 
tare a gîndului ca obiect, — ceva ce pentru realitatea gîndirii 
este tot atît de necesar ca şi atingerea, contactul ; separarea şi 
punerea în legătură sînt unul şi acelaşi lucru, astfel încât voie 
şi vomrâv sînt tot una. Căci ceea ce receptează esența, odoia, 
este vods-ul. El receptează ; ceea ce el receptează este ovoia, 
gîndul ; receptarea lui este activitate și produce aceea ce apare 
ca fiind receptat ; el devine întrucît posedă. Cînd considerăm 
drept divin conţinutul gîndului, conținutul obiectiv, ne aşezăm 
pe o poziție greşită ; căci totalitatea acţiunii constituie divinul. 

* Aici, la sfirşit se află întrebarea: ră 8: npõtx vouara tiv doloc 
+03 ui, pavrăouara elvat ;î oâi TAANA pavrăouara, dA?” 0WX veu PavTuGuĂTeIV. 
Ceea ce urmează nu constituie un răspuns la acestea. Întrebarea pare să indice 
şi mai mult că aceste părţi sînt mai tirzii. Buhle -- „« rămîne încă de cercetat, 
în mod special, dacă intelectul, atunci cind face abstracţie de întreaga materie, 
gîndeşte obiecte reale »* „(în filozofia supremă)” — a avut sub ochi finalul capi- 
tolului șapte: BAws 6 vos toziv b xaT” 2vipyetav T% modyar vov. ça BE 
Evă:jerar TOY XE 4opLOuivov m voziv dura abzov wh xeywpiouévov usyćðoug. À 
Q, OASTT.0v VOTE Ov. 

Teoria, spune Aristotel, este tot ceea ce e mai eficient și mai 
fericit ; ea este îndeletnicirea cu gînduri cu ceea ce a fost 
receptat; de activitate. De aceea Dumnezeu este totdeauna 
în plină activitate, iar noi uneori. 

Aristotel trece de aici la determinări mai precise, la încur- 
cături care se pot ivi cu aceste ocazii. Dacă vos este conceput 
numai ca facultate şi nu ca activitate, gîndirea continuă ar fi 
obositoare, iar obiectul ei ar fi mai excelent decît voùs; gîn- 
direa şi gîndul s-ar găsi şi în cel ce gîndeşte lucrul cel mai rău : 
— acesta ar avea şi el gînduri, ar fi şi el activitate a gîndirii 
ete. Însă toate acestea nu sînt adevărate, deoarece el se gîndeşte 
numai pe sine însuşi, fiind tot ce este mai excelent. El este 
gîndul gîndului, este gîndirea gîndului; aici este exprimată 
unitatea subiectivului cu obiectivul, şi aceasta este tot ceea 
ce e mai excelent. Scopul final absolut, voss-ul care se gîndeşte 
pe sine însuși, acesta este binele; acesta este numai la sine 
însuși, de dragul lui însuși. 

Aceasta e, aşadar, culmea supremă a metafizicii lui Aris- 
totel, tot; ceea ce poate exista mai speculativ. Este numai o 
aparență că Aristotel ar vorbi despre gîndire pe lîngă altele ; 
această formă a succesivului este, fără îndoială, proprie lui 
Aristotel. Dar ceea ce spune el despre gîndire este, pentru sine, 
ceea ce e absolut speculativ şi nu se găsește alături de altceva, 
de exemplu alături de senzaţie, care este numai 5vvauug 
pentru gîndire. Mai precis, aceasta rezidă în faptul că voîs este 
totul, că el este în sine totalitate, adevărul în genere ; conform 
«în sinelui» său el e gîndul şi apoi, dar într-adevăr în sine şi 
pentru sine, gîndirea, această activitate care este ființare- 
pentru-sine și ființare-în-sine-și-pentru-sine, gîndirea gîndirii, 
care este astfel determinată în chip abstract, dar care consti- 
tuie natura spiritului absolut pentru sine. 

Acestea sînt punctele principale care trebuie să fie notate 
la Aristotel în ce priveşte ideile lui speculative, idei în a căror 
expunere mai amănunţită totuşi nu putem intra. 

Trecere la ceea ce urmează (la prac- 
tic): dorinţa. „Obiectul cunoaşterii şi cunoaşterea efec- 
tivă sînt unul și acelaşi lucru; cunoaşterea conform posibili- 
tăţii este, potrivit timpului, anterioară în Unul; dar în sine 
ea nu este anterioară nici conform timpului (auch nicht der 
Zeit nach), deoarece tot ce se întîmplă provine din ceea ce este 
eficiență. Ceea ce e simțit apare în ceea ce, conform posibili- 

tății, este ceea ce simte, ca cel activ, conform eficienţei ; căci 
acesta nu suferă şi nu este modificat. Din această cauză, el 
este un alt gen de mişcare, fiindcă mișcarea este acţiunea 
a ceea ce nu e scop (Evepyera dred056): este activitatea pură 
(nas EvEpyeta), activitatea -a ceea ce este perfect” şi care 
se realizează *. — „Simplul (ă8aipera) pe care-l gîndeşte 
sufletul este ceva cu privire la care nu poate avea loc nimic 
fals (Weddoc: aceea în care apare însă falsul şi adevăratul 
(ăAm0£c) este o sinteză (6vv0eois) de gînduri ființînd ca uni- 
tate. Însă totul poate părea ca separat ; ceea ce unifică totul 
este voăs-ul. Ceea ce e simplu (&6xlperov) conform ideii este 
gîndit în timp neseparat şi în unitatea nedespărțită a sufletu- 
lui?**. — „,Simţirea este asemănătoare cuvîntului simplu şi gîn- 
dirii ; senzaţia plăcută sau neplăcută însă se comportă ca 
şi cum ar afirma şi ar nega”, — determinare pozitivă şi negativă 
a gîndirii. „Şi a simţi ceva plăcut sau neplăcut înseamnă a fi 
activ” (spontaneitate) „cu mijlocul simțirii către bine sau către 
rău, întrucât acestea sînt atare. Şi dorința (5.oxe) sau repulsia 
faţă de acestea (pevye) este, potrivit activităţii, acelaşi lucru ; 
ele sînt diferite numai potrivit ființei. Pentru sufletul gînditor, 
reprezentările sînt ca” acolo „senzațiile; iar cînd el afirmă 
ori neagă că ceva este bine sau rău, el dorește. Sufletul se 
comportă ca unitate și limită. Ceea ce determină opoziția (ceea 
ce gîndeşte) recunoaşte formele în reprezentări ; şi aşa cum este 
determinată în ele opoziția, tot astfel este determinată şi în 
simţire” : determinare a obiectului în sine, în opoziţie cu ființa 
obiectului existent. „Cînd, raportîndu-se la reprezentare sau 
gînd, sufletul compară viitorul, ca și cum l-ar vedea (wie sehend), 
cu prezentul şi îl judecă, şi determină sub acest raport plăcutul 
şi neplăcutul, el, sufletul, dorește şi se găseşte, în genere, pe 
terenul practicului. Însă, fără acţiune, adevărul şi neadevărul 
se găsesc în același gen ca și binele și răul. Abstractul însă el 
îl gîndeşte cum gîndeşte scobitura nasului, adică nu întrucît 
acesta este atare, ci întrucît ea este un gol. Gîndirea este (în 
general) în sine gîndirea lucrurilor ca acţiune” ***. Această 
convertire a gîndirii în latura negativă a ei, latură în care ea 
devine practică, nu există aici. 


* De anima, III, 7. 
** Ibidem 6. 
*** Ibidem, 7. 

2. Totuşi, trebuie considerat şi practicul ca făcînd 
parte din filozofia spiritului. De aici se determină deja con- 
ceptul practicului în general: voinţa. Problema a tratat-o 
Aristotel în mai multe lucrări pe care le avem. 


a. Avem trei mari lucrări de etică 1) Etica nico- 
mahică (Hız wouăyea) în zece cărţi; 2) Etica cea mare 
(ıs ueyaăa) în două cărți; 3) Etica eudemică (hıxà 
e55wa) în şapte cărți. Aceasta din urmă conţine mai mult 
consideraţii despre virtuțile speciale, iar primele două conţin 
mai mult cercetări generale referitor la principii. Ceea ce avem 
pînă în timpul din urmă mai bun în materie de psihologie este 
ceea ce avem de la Aristotel ; de asemenea, ceea ce a gîndit el 
despre voinţă, libertate, şi despre alte determinaţii ale imputa- 
ției, intenţiei etc. Trebuie numai să ne dăm osteneala să cunoaş- 
tem toate acestea şi să le traducem în modul nostru de vorbire, 
de reprezentare, de gîndire ; ceea ce, evident, este lucru greu. 
— Ñi aici Aristotel procedează ca și în fizică, determinînd sy, 
în chipul cel mai temeinic, cel mai adevărat, unul după altul 
diversele momente care se întîlnesc în dorință : intenţia, hotă- 
rîrea, acţiunea voluntară sau constrînsă, acţiunea din neştiință, 
vina, imputabilitatea etc. În această expunere, mai mult psi- 
hologică, nu pot intra. Din determinările aristotelice rețin 
numai următoarele : 

x. Determinarea voinţei reale, în general conform 
principiului moral. Aristotel * determină ca bine suprem în 
domeniul practicului fericirea; —în general, binele nu 
ca idee abstractă, ci astfel încît momentul realizării este esen- 
tial cuprins în ea. Aristotel nu se mulțumește cu ideea binelui, 
aşa cum se găseşte ea la Platon, deoarece acolo ea este numai 
universalul ; or, la Aristotel e vorba de modul ei determinat. 
El spunea că bine este ceea ce e scop în sine însuşi (téàsiov) 
— „perfect? este traducerea —, ceea ce nu e dorit pentru 
altceva, ci pentru sine însuși. Aceasta este fericirea, eySauuovia. 
El determină scopul absolut existent în sine şi pentru sine ca 
eudemonie, a cărei definiție este: „Energia vieţii existente 
pentru sine însăşi (desăvîrşite), conform virtuții existente 
în sine și pentru sine (perfecte) (ei5auovla Leo; rehelag 
Evepyea xat’? aperiv redetav)”?. — Condiţia fericirii este, după 
Aristotel, judecata rațională. Binele și scopul el le determină 


* Ethic. nicom. , I, 2—7(4—7); X, 6—8; Eth. eudem,, |, 4; II, 1 ctc. 

ca activitate rațională (căreia îi aparține în chip esențial 
fericirea), — sprijinită, cel puțin negativ, pe judecată lumi- 
nată. Orice acțiune pornită din dorință senzorială sau din 
lipsă de libertate în general este o deficiență a judecății, o 
acțiune nerațională, adică o acțiune care nu priveşte gîndirea 
ca atare. Dar această acțiune absolută este numai ştiinţa, 
acțiunea ce-şi găseşte satisfacția în sine însăşi, — fericire divină ; 
la alte virtuţi, fericirea este omenească, finită, ca senzația în 
domeniul teoretic. 

B. Vreau să relatez ceva despre conceptul de virtute. 
Aristotel * determină conceptul virtuţii mai de aproape, deose- 
bind sub aspect practic, în suflet în general, o latură rațională 
şi una neraţțională; în aceasta din urmă, vo5s este numai 
Svvăue, acestei laturi îi revin sentimentele, înclinațiile, pasiu- 
nile, afectele ete. În latura raţională a sufletului își au locul 
lor intelectul, înţelepciunea, reflexia,cunoaşterea. Dar acestea, 
încă nu constituie virtutea; numai în unitatea laturii rațio- 
nale cu cea neraţională constă virtutea. Avem virtute atunci 
cînd pasiunile (înclinațiile) se comportă faţă de rațiune astfel 
încât ele fac ce comandă raţiunea. Cînd judecata (Aóyos) este 
rea sau nu există de loc, dar pasiunea (înclinația, inima) se 
comportă bine, putem avea bunătate a inimii, dar nu virtute, 
deoarece lipseşte temeiul (A6yos, raţiunea), vo5s, care este 
necesar virtuții. Aristotel plasează în felul acesta virtutea în 
cunoaştere : ambele sînt momente necesare ale virtuţii. Aşa 
încât despre virtute: nu se poate nici spune că este rău aplicată, 
deoarece aceea care aplică este ea însăşi. Principiul virtuţii 
nu este în sine, cum cred mulţi, pura rațiune, ci este mai curînd 
pasiunea (înclinația). Aristotel îi reproşează lui Socrate faptul 
de a fi plasat virtutea numai în judecată. Pentru realizarea, 
binelui trebuie să fie dată o tendinţă nerațională, iar raţiunea 
se adaugă la ea, judecînd și determinînd tendința. Cînd se face 
începutul de la ea, de la rațiune, atunci pasiunile nu se mani- 
festă cu necesitate în acord cu ea, ci adesea i se opun. Însă în 
virtute, întrucît ea tinde spre realizare şi aparţine individului, 
binele nu este unicul principiu, ci şi latura alogică a sufletului 
este un moment. Tendinţa, înclinația, este elementul propulsor, 
este particularul care, cît priveşte practicul, tinde mai de 
aproape în subiect spre realizare. Subiectul este particula- 
rizat în activitatea sa și este necesar ca în această activitate 


* Magna moralia , I, 5, 35; Eth. nic., 1, 13; Eth. eud., II, 1. 

el să fie identic cu universalul. Această unitate, în care domi- 
nant este raţionalul, este virtutea. Aceasta este determinarea 
justă a ei. — Pe de o parte ea este reprimare a pasiunilor, pe 
de altă parte ea se îndreaptă împotriva unor idealuri conform 
cărora ne determinăm începînd din tinereţe şi tot astfel împo- 
triva părerii că înclinațiile ar fi bune în ele însele. Ambele 
aceste extreme ale reprezentării au apărut adesea în timpurile 
mai noi. Astfel se spune : omul frumos şi nobil de la natură 
este mai nobil decît datoria și e superior ei ; precum, pe de altă 
parte, se susține că datoria trebuie împlinită ca datorie, fără, 
să se ţină seama de laturile particulare şi fără să se determine 
particularul ca moment al întregului. 

y. Aristotel parcurge apoi pe larg virtuțile parti- 
culare. Virtuţile, considerate astfel ca unitate a ceea ce 
doreşte şi realizează cu raţionalul, avînd în ele un moment alo- 
gic, Aristotel le situează, aşază A6yos-ul lor, într-o mijlocie 
justă; încît virtutea este mijlo=ia justă între două extreme ; 
de exemplu generozitatea între avariție şi risipă, blîndeţea 
între miînie şi pasivitate, vitejia între temeritate oarbă și laşi- 
tate, prietenia între egoism şi lepădare totală de sine etc. — 
adică mijlocie, ca la simţuri, tocmai fiindcă un moment sau 
ingredient al virtuţii este senzorialul *. Aceasta nu pare a fi 
o definiție precisă și devine o determinare pur cantitativă, 
tocmai fiindcă factorul determinant nu este singur conceptul, 
ci se află şi latura empiricului într-însa, — virtutea nu este 
ceva absolut determinat în sine, — ceva de natură materială, 
susceptibil, din cauza naturii a ce este material, de un mai mult 
sau de un mai puţin. Principiul acesta, după care Aristotel 
determină virtutea numai ca măsură (deosebire de grad) între 
două extreme, a fost, evident, criticat ca fiind foarte insufi- 
cient şi neprecis ; însă aceasta este natura însăşi a lucrului. 
Virtutea şi cu atît mai mult cea determinată, intră într-o sferă 
unde cantitativul își are locul său; gîndul nu mai este aici, 
ca atare, la sine însuşi, limita cantitativă este nedeterminată. 
Natura virtuţilor particulare este de așa fel, încît ele nu sînt 
susceptibile de nici o determinare mai precisă ; nu se poate 
vorbi despre ele decît în general, nu există pentru ele altă 
determinare decît una ca aceasta nedeterminată” *. După felul 
nostru de a vedea, datoria este absolută în sine însăși, numai 


* Ethic. nicom., II, 5—7 (6—7); Magna mor., I, 5—9; Elh. eud. , 11, 3. 
** Ethic. nicom., I, 1 (3). 

că universalul acesta este gol; conţinutul determinat este 
moment al ființei, care ne încurcă în conflicte. Datoria este 
în sine şi pentru sine — ea nu este o mijlocie între extremele 
existente prin care e determinată — sau, mai degrabă, este 
nedeterminată. Numai că un conţinut determinat dă naștere 
la conflicte în care rămîne neprecizat care este datoria. 

Eudemonia a fost şi mai tîrziu o problemă principală. 
După Aristotel, ea este scopul ultim, binele; însă astfel încît 
existența concretă să fie adecvată binelui. 

Aristotel spune multe lucruri bune şi frumoase despre 
virtute şi despre bine şi despre fericire în general ; şi mai spune 
că fericirea (Tò uïv 'aya06v, eticul) nu poate fi găsită fără 
virtute etc. ; toate acestea nu pătrund adînc din punct de 
vedere speculativ. Practicul este domeniul în care omul caută 
o necesitate în om ca individ şi năzuieşte s-o exprime; dar 
aceasta este sau formală sau e conținut determinat, adică 

; virtuți; tot astfel în domeniul empiricului. 


b. Trebuie să mai amintim gi Politica lui Aristotel. 
Practicul şi pozitivul, necesar, organizația şi realizarea spiri- 
tului practic, înfăptuirea lui, substanța este statul universal. 
Aristotel a simțit acest lucru mai mult sau mai puțin ; el consi- 
deră filozofia politică drept filozofie practică generală, în 
întregimea ei. Scopul statului este fericirea generală. Cu privire 
la etic, Aristotel recunoaşte că el revine, desigur, şi indivi- 
dului, dar că el își găsește desăvîrşirea în popor : în politică *. 
Ba el recunoaște statul în grad atît de mare, încît pleacă de la 
acesta spre a defini „omul ca animal politie care posedă rațiune. 
De aceea numai omul are conştiinţa binelui și a răului, a ceea 
ce e just şi a ce nu este just, nu animalul”, căci animalul nu 
gîndeşte. Şi totuşi, în timpul mai nou deosebirea dintre aceste 
determinaţii este plasată în sentiment, pe care îl au şi anima- 
lele. Există şi sentimentul binelui și al răului etc., 
dar prin ceea ce acesta nu este sentiment al animalului 
este gîndire. — Aristotel cunoaşte și această latură. În eude- 
monie este prezentă judecata raţională. Aceasta este condiția 
esenţială a virtuţii văzută de Aristotel ; și astfel acordul dintre 
latura simţirii şi latura rațiunii este moment esenţial al ei. 


* Ethic nicom. 1, 1 (2): ei yọ xxl robdrâv Eoriv (ăya06v) évi xal móňct, 
usitâv ye xal rederbrepov Tò Tis m6XewoG palverar xal dafeiv! xal uoe 
àyanntòv uèv yàp xal évl móvo' x&ńňrov BE xal Derbrepov Eve. xal móńsow. 
“II uâv o5v utQo5oc rovrev èpletxt, montixh teg oðox. 

După ce a determinat omul ca mai sus, Aristotel spune: 
„Comunitatea acestora constituie familia și statul”, însă con- 
form relaţiei următoare : „potrivit naturii” (adică în chip 
esenţial, substanţial, conform conceptului său, raţiunii gi 
adevărului şi nu conform timpului), „statul este anterior (prius) 
familiei” (legătura naturală, nu cea rațională) „şi individului”. 
Aristotel nu consideră individul şi drepturile acestuia ca prius, 
ci recunoaşte statul drept ceea ce este superior, potrivit esenței 
sale, individului şi familiei, constituind substanțialitatea aces- 
tora. Statul este existenţa esenţială în vederea binelui, a justi- 
ției. „Căci întregul este primul” (este esenţa) „faţă de parte. 
Cînd este suprimat întregul” (omul întreg) „nu mai există nici 
picior, nici mină, decît potrivit numelui lor”; — tot astfel 
aici, „ca o mînă de piatră, deoarece o mînă moartă este ca una 
de piatră” (cînd moare omul, pier toate părţile sale). „Fiindcă 
totul este determinat prin entelehie şi posibilitate, aşa încît, 
cînd această entelehie nu mai există, nu mai putem spune că 
ceva este cutare lucru, ci el este numai după nume. Astfel, 
statul” este entelehie, „esența indivizilor; individul este 
tot atît de puţin ceva în sine și pentru sine cînd este separat 
de întreg, pe cît de puţin este o parte organică oarecare sepa- 
rată de întreg”. — Această concepţie este direct opusă prin- 
cipiului modern, care pleacă de la individ şi potrivit căruia 
fiecare își dă votul, şi numai după aceasta şi prin aceasta ia 
naştere o comunitate. La Aristotel, statul este substanţialul, 
lucrul principal; şi tot ceea ce e mai excelent este puterea 
(vvas) politică* realizată prin activitatea subiectivă, încât 
aceasta își are destinaţia, esenţa, în puterea politică. Așadar, 
politicul este valoarea supremă, deoarece scopul lui este cel 
mai înalt din punct de vedere practic. „Iar cel care ar fi inca- 
pabil de o astfel de legătură sau, din independenţă, n-ar avea 
nevoie de ea, ar fi ori un animal sălbatic, ori un zeu” **. Poli- 
ticul la Aristotel este, în consecinţă, întocmai ca la Platon, 
prius. Azi, voinţa particulară a individului (bunul plac) este 
considerată ca factor prim, ca absolut; legea trebuie să fie 
aşa cum o stabilesc toţi. 


* Magna moralia, |, 1: „Toată ştiinţa şi puterea (6vvautg) are un singur 
scop, şi acesta este binele, — cu cît mai excelentă este ca, cu atit mai excelent 
e scopul pe care-l are. Dar cea mai excelentă 35vxuig este cea politică; de aceca, 
scopul ei este binele”. 

** Politica, 1, 2. 


41 — Prelegeri de istorie a filozofiei, vol. I 

Din aceste puţine trăsături reiese că Aristotel nu putea, 
avea concepția unui așa-numit drept natural (dacă se regretă 
lipsa la el a unui drept natural); el adică n-a considerat omul 
ca abstract, în afara legăturilor lui reale. 

De altfel, Politica lui Aristotel conține vederi bogate în 
învățături şi pentru azi, în ce priveşte cunoaşterea momentelor 
interioare ale statului” şi descrierea diferitelor constituţii ”*. 
Nici o ţară n-a fost atît de bogată în variate constituţii existînd 
în acelaşi timp, bogată și în ce priveşte schimbările acestora, 
în acelaşi stat (acest lucru nu mai prezintă azi acelaşi interes, 
din cauza deosebirii de principiu la statele antice și la cele 
moderne). Totodată însă acea ţară n-a cunoscut dreptul ab- 
stract al statelor noastre moderne, drept care izolează indi- 
vidul, îl lasă să se afirme ca atare (încît el este considerat esen- 
ţial ca persoană) și totuşi care, asemenea unui spirit invizibil, 
îi menţine pe toţi laolaltă; însă în aşa fel încît în nici unul 
dintre indivizi nu găsim, propriu-zis, nici conștiința întregului 
şi nici activitate pentru întreg : individul activează în vederea, 
întregului fără să ştie cum, ceea ce îl interesează este numai 
apărarea individualităţii sale. Avem aici o activitate divizată, 
din care fiecare are numai o bucată, întocmai cum într-o fabrică 
nimeni nu face ceva întreg, ci numai o parte, şi nu posedă 
celelalte dexterităţi, numai cîţiva lucrează la combinarea 
[pieselor]. Numai popoarele libere au conştiinţa întregului și 
lucrează numai pentru acesta ; cele moderne sînt pentru sine, 
ca indivizi, nelibere ; libertatea burgheză (a cetățeanului) 
înseamnă tocmai renunțare la universal, principiu al izolării. 
Însă libertatea burgheză (a cetățeanului) (pentru bourgeois 
și citoyen noi nu avem doi termeni) este un moment necesar 
pe care statele vechi nu l-au cunoscut; adică nu au cunoscut 
această independență deplină a punctelor și, tocmai prin. 
aceasta, o mai mare independenţă a întregului, nu au cunoscut 
viaţa organică superioară După ce statul a încorporat în el 
acest principiu, a putut lua naștere o libertate superioară ; 
statele vechi sînt numai jocuri ale naturii şi produse ale ei, 
întîmplare şi capriciu al individului; aici avem consistenţa. 
interioară şi universalitatea indestructibilă, reală şi consoli- 
dată în părțile ei. 


* Politica, III, 1; IV, 14—16. 
** Ibidem, III, 7(5)—IV, 13. 

De altfel, Aristotel nu s-a angajat în descrierea unui stat, 
ca acela al lui Platon. În ce privește constituţia statului, el 
stabileşte numai că trebuie să conducă cei mai buni (aceasta 
se întîmplă totdeauna aşa, oricum am vrea să facem) ; de aceea 
pentru Aristotel nu are atît de mare importanță determinarea 
formelor organizării statului. „Deoarece cei mai buni ar suferi 
nedreptate dacă ei ar fi consideraţi egali cu ceilalţi, care sînt 
neegali cu ei în ce privește virtutea, capacitatea (Šúvo us) 
politică. Căci un astfel de [bărbat] eminent se aseamănă cu 
un zeu printre oameni”. Spunînd acestea, Aristotel s-a gîndit, 
fără îndoială, la Alexandru al său, care trebuie să domnească 
asemenea unui zeu şi peste care nimeni nu poate domni, nici 
chiar legea. „Pentru el nu există lege, deoarece el își este lui 
însuşi lege. El ar putea fi eventual alungat din stat, dar a domni 
peste el se poate tot atît de puţin pe cît se poate peste Zeus. 
Nu ne rămîne altceva — ceea ce -este în natura tuturor — 
decît să ne supunem bucuros unui astfel de bărbat eminent 
(&outvws msi0eo0a), bucuroşi că există astfel de regi veş- 
nici (&tăo, în sine și pentru sine) în state” *. Democraţia 
elenă era încă de pe atunci cu totul decăzută, încît Aristotel 
nu-i mai putea acorda nici o valoare. 


4. LOGICA 


Ne-a mai rămas examinarea logicii lui Aristotel, pe atît 
de preţuită timp de secole şi de milenii, pe cît este ea de dispre- 
țuită azi. Cu toate că logica este amintită aici pentru prima, 
oară şi cu toate că în cursul întregii istorii a filozofiei ce urmează 
nu va putea fi menţionată vreodată și o altă logică (căci nici 
n-a mai existat alta, dacă nu vrem să socotim drept logică 
doctrina negativă a scepticismului), totuși nu poate fi vorba 
aici mai de aproape despre conţinutul ei, ci aici îşi va găsi loc 
numai o caracterizare generală a ei. Aristotel a fost considerat 
părinte al logicii ; de la el încoace logica n-a făcut progrese. 
Formele ei, parte despre concept, parte apoi despre judecată 
şi raţionamentul silogistic, provin de la Aristotel : o învățătură 
ce s-a păstrat pînă în ziua de azi şi n-a primit mai departe altă 
dezvoltare ştiinţifică. Formele acestea au fost desfășurate, 
amplificate şi, prin aceasta, au devenit mai formale. Aristotel 


* Polit., III, 13 (8—9). 

a sesizat gîndirea în aplicarea ei finită şi a expus-o cu precizie. 
El s-a comportat față de aceste forme ale gîndirii ca un cerce- 
tător al naturii, dar ele sînt numai formele finite care intervin 
la inferența de la ceva la altceva; logica lui Aristotel este o 
istorie naturală a gîndirii finite. 

În măsura în care logica lui Aristotel este conştiinţa acti- 
vităţii abstracte a intelectului pur (nu ştiinţă despre cutare 
şi cutare obiect concret), formă pură, această conştiinţă este, 
într-adevăr, demnă de admirat, şi încă mai demnă de admirat 
forma, de elaborare pe care a primit-o aici această conştiinţă ; 
iar logica este o operă care face cea mai mare onoare profun- 
zimii descoperitorului ei şi puterii lui de abstracţie. Deoarece 
suprema putere de confruntare a gîndirii, a reprezentării se 
manifestă în putinţa de a le separa pe acestea de materialul 
lor și a le reține astfel separate; și în măsură aproape şi mai 
mare în fixarea felului în care gîndirea, amalgamată cu mate- 
rialul ei, se mișcă încoace şi încolo în chip şi fel, fiind capa- 
bilă de o mulțime de întorsături; Aristotel nu examinează 
numai mişcarea gîndirii, ci și mişcarea gîndirii aplicată la 
reprezentare. 

Logica lui Aristotel este cuprinsă în scrierile adunate 
laolaltă sub numele de Organon. Acesta conţine cinci 
scrieri. 


a. Categoriile (xarnyYopta.) sau esenţialitățile simple, deter- 
minaţiile generale, ceea ce se spune despre ceea-ce-este (& 
tõv dvrwov xarmyogeirat); tot aşa ceea ce numim noi con- 
cepte ale intelectului ca esenţialitate a lucrurilor. Această 
scriere poate fi considerată ca o ontologie, aparţinînd meta- 
fizicii ; iată de ce întîlnim aceste determinaţii şi în Metafizica 
lui Aristotel. 

Capitolul al doilea : Ilegi räv deyoutvov. Cum reiese din 
M5yos, Aéyeiv înseamnă mai mult decît simplul «a spune»; și 
aici el este opus încă omonimului etc. din primul capitol. 
Tà Aey6ueva este, în general, termenul pentru concepte 
determinate. Paragraful 1 începe cu 7âv Asyouévwv, 
paragraful 2 cu râv dvrov tà utv; şi ambele sînt opuse unul 
altuia. Însă drept pure tà àeyóuevæ ca atare, ca relaţii subiec- 
tive, Aristotel citează numai: „Cu legătură sau fără 
legătură; omul fuge — omul, fuge”. Aceste dvrov tà uăv 
aparţin printre primele membre ale diviziunii (xxt GvurrAoxY)v) 
și sînt, fără îndoială, relaţii în general, ale unor ceva care sînt 

pentru sine ; .prin urmare, relația nu este în chiar aceşti ceva, 
ci e subiectivă sau în afara lor. După aceea, despre o5o+, 
el spune îndată râv övtwv tà uèv Atyerat Xa broxetutvov ttvóg, 
şi astfel el face uz mai departe totdeauna — și cu privire la 
obo. — de àéyeta şi-i opune acestuia pe to7l.; aşa încât AEyerar 
este afirmat despre un gen în raport cu particularul acestuia ; 
în schimb tori este afirmat despre un ce universal care nu e 
idee, ci ceva simplu. 

„8 2. a. Există determinaţii (övtæa) care sînt raportate 
la un subiect (sînt enunțate despre un subiect) (AEyera), 
dar care nu sînt în nici un subiect; ca om, la un om deter- 
minat ; dar el nu este într-un om determinat”. 

A. „Alte determinaţii sînt într-un subiect, dar ele nu 
sînt raportate la un subiect (nu sînt enunțate despre un subiect) 
(a fi într-un subiect înseamnă nu a fi în el ca parte, cia nu 
putea fi fără un subiect), cum e [o cunoștință de] gramatică 
(74 Ypauuariu”) culoare) într-un subiect (în suflet), însă nu 
este enunțată despre un subiect” sau nu poate fi raportată 
ca gen la un subiect. 

y. „Alte lucruri sînt raportate la un subiect şi sînt 
într-un subiect ; ştiinţa” (gramaticii) „este în suflet şi este 
raportată la gramatică”. 

5. „„Alte lucruri nici nu sînt într-un subiect şi nici nu 
sînt raportate la un subiect: un anumit om, individualul, 
determinaţia numerică ; totuși, unele pot fi într-un subiect, 
cum ar fi o anumită gramatică”, 

Subiectul (Smoxeiuevov), mai bine substratul, este aceea 
la care se referă conceptul, aceea ce este lăsat la o parte în 
abstractizare ; este opusul la care se referă cu necesitate un 
concept. 

Vedem că Aristotel se gîndeşte la deosebirea dintre gen, 
universal, şi singular. 

a) Genul se enunță (Afyera) despre un om, dar 
el nu este în aceasta, adică nu există ca ce singular. Bărbatul 
viteaz este ceva real, exprimat în mod general. În logică şi 
în concepţie, opoziția este totdeauna față de ceva real ; realul 
logic este în sine un ce gîndit. Logica, pe cele trei trepte ale 
ei, caută zadarnic să imite categoriile absolutului. C on cep- 
tul este ceva real logic, în sine doar un ce gîndit, posibil. 
În judecată ea pune un concept A drept ceva real (subiect, 
Vroxeluevov) şi leagă de elun alt ceva ca concept B; B trebuie 
să fie conceptul, iar A trebuie să aibă, în raport cu B, ființă, 

dar B este doar conceptul mai general. În silogism ar 
urma să fie imitată necesitatea ; deja într-o judecată avem 
o sinteză a unui concept și a unei presupuse fiinţe; în raţio- 
na.mentul silogistice, sinteza trebuie să aibă forma necesităţii, 
întrucît ambele [adică conceptul şi presupusa ființă] sînt 
identificate în cuprinsul unei a treia determinații, în medius 
terminus, potrivit raţiunii, care în uecârns identifică contra- 
riile. Premisa majoră exprimă ființă logică; premisa minoră 
exprimă posibilitate logică (Caius este pentru logică ceva 
numai posibil); concluzia le leagă laolaltă. Bărbatul viteaz 
este un ce gîndit, afirmat în forma fiinţei, este un concept 
exprimat ca un ce real; vitejia este pură formă a abstracţiei, 
pură afirmare a ceea ce e pur gîndit (reines Setzen des rein 
Gedachten). Înaintea raţiunii, virtutea este ceea ce e viu; ea 
e adevărata realitate. 

6) Universalul în general, care nu este gen (adică nu 
e în sine însuși unitatea universalului șia particularului — sau 
nu este singularitate absolută, infinitate), acest universal este, 
fără îndoială, predicat sau moment într-un subiect, însă 
cl nu este pentru sine, où AEyerar, nu este în sine însuşi; 
ő ayeta : e ceea ce este ca universal, pentru sine, adică în el 
însuşi totodată înfinit. 

y) Particularul, care Atyerat [se enunță] — aşa 
cum ştiinţa este infinită în ea însăşi şi deci este genul, de exem- 
plu al gramaticii — și în același timp e ceva universal, adică 
există ca ceva ce nu e singular, și ca moment al unui subiect. 

d) Ceea ce se numește reprezentare nemijlocită este, 
pentru Aristotel, individualul, singularul. (Excepţia că 
unele lucruri individuale, de exemplu o gramatică anumită, 
sînt şi în subiect, nu aparține aici ; deoarece anumita gramatică 
nu este în chip esenţial în ca însăşi ceva individual). 

„ $3. Cindunlucru este enunțat ca predicat despre un 
alt lucru (xarnyopeirat), ca despre un subiect, ceea ce se 
spune despre predicat (Atyerat)”, la care subiectul e raportat 
ca la ceva general, „este valabil şi pentru subiect”. (Aceasta 
este inferența obişnuită; din faptul că această inferență este 
tratată atît de sumar. se vede deja că raționamentul silogistice 
propriu-zis are la Aristotel o importanță mult mai mare.). 

„ §4. Genuri diferite, care nu sînt subordonate între ele 
(m? &MAmia verayutva), au diferențe specifice diferite; ($ 5) 
în schimb, genuri subordonate pot avea aceleaşi diferențe spe- 
cifice, deoarece ceea ce este valabil despre genurile superioare 


FILOZOFIA LUI ARISTOTEL 647 


e valabil şi despre subiect” (aici vmoxeluevov nu înseamnă 
subiectul ca atare, adică ceea ce e determinat în chip esenţial 
ca singular, ci înseamnă ceea ce este în general subordonat). 

„ $6. Ceea ce seenunță (Afyerat) fără legătură”. 
Pînă aici, a vorbit despre ceea ce este legat, ca gen etc. În 
cap. 2, Aristotel a stabilit ca bază diviziunea în Aeyoueva 
ăvev ovurioxi; şi xară ovuroxi)v ; despre acestea din urmă 
[cuvinte legate] a fost vorba pînă aici ; despre cele fără legă- 
tură (ă&vev ovurhoxis), ca fiind categoriile propriu- 
zise, în cele ce urmează. „§ 8. Nici una dintre acestea nu este 
o afirmaţie sau o negaţie, nu este adevărată sau falsă”. 

Aceste categorii sînt reunite aici ; totuşi lucrarea nu trebuie 
considerată completă. Aristotel înşiră zece categorii *: 1) 
substanţă, ființă (o5oia); 2) calitate (moov); 3) cantitate 
(moc6v), — bin; 4) relaţie (mp5 7); 5) loc (zoò); 6) timp 
(mort); 7) poziţie (xeio0o.); $ 8) posesiune (čev); 9) acţiune 
(moreiv) şi 10) pasiune (măoXewv). Pe acestea el le numeşte 
predicabile şi adaugă la ele încă cinci postpredicamente” ”; 
Aristotel le înşiră, prin urmare, una lîngă alta. 

Capitolul 5 (c. 3 la Buhle). „,Despre esenţă (ovoia 
substanţă)”. $ 1. Substanţa, şi anume în cel mai însem- 
nat, mai originar și mai propriu înțeles al cuvîntului (7) xup- 
Tată Te nai rowzws xal uditora Meyoutvn), este pentru Aris- 
totel, individul, singularul (vezi c. 2, 8); „apoi ($ 2) sînt sub- 
stanțele secunde, în care ca specii (etdeoiw), se cuprind sub- 
stanțele prime ; şi tot aşa genurile acestor specii”. 

Categoriile de relaţie sînt sinteze ale calităţii şi cantităţii, 
deci ele ar aparține rațiunii; însă ele aparțin intelectului și 
sînt forme ale finitului, întrucît sînt afirmate ca relaţii. Fiinţa, 
esenţa este în ele ceea ce e prim; alături însă se află posibilu 
(accident, cauzat), dar despărțit. În substanţă este A ființă, 
B posibilitate ; în raportul de cauzalitate, A şi B sînt ființă, 
însă A este afirmat în B ca o afirmare a lui A. A al substanţei 
este ființă logică, este esența substanței opusă existenței sale ; 
iar această existență este în logică pură posibilitate. În cate- 
goria cauzalităţii, ființa lui A în B este o simplă fiinţă a refle- 
xiei ; B este pentru sine însuși un altceva. În rațiune, A este 
atât ființă a lui B, cît şi a lui A ; și A este întreaga ființă a lui 
A, precum şi a lui 

* Categor., c 4 (2): Exaozov îjrov obalav onuaive, x.7.). 


** Ibidem, cap. 10—14 (8—11); comp. Kant, Kritik d. r. Vernunft (Cri- 
tica raţiunii pure), p. 79 (ed. a 6-a). 

„ $ 3. Despre ceea ce este subordonat sînt enunțate ca 
predicat numele şi relația (A5yo6, gen) generalului (tõv 
na? broxerutvov deyoutvov); ($ 4) în schimb, este cu nepu- 
tință să fie enunțat ca predicat despre subiect (Yroxerutvov, 
subordonat) genul lui èv Vnoxetutve vro a ceea ce este 
în subiect : A6yos-ul calităţii de «alb» (culoarea) nu se poate 
enunța' despre corpul în care este acest alb”. 

„ $ 5. Toate celelalte însă (în afară de definiţie în general 
şi de nume la unele) sînt raportate (Atyerar) la subiecte” (la 
ceea ce e individual) „sau sînt în ele; fără substanţele prime 
(fără individual) n-ar putea deci exista nimic alt ceva ($ 7), 
deoarece ele se află la baza tuturor celorlalte lucruri (5.ă zò 
tols Ahots &raot Vroneto0aL)”?. 

Genul este, după Aristotel, mai puţin substanță decît 
specia : ,,$ 6. Dintre substanţele secunde, specia este în măsură 
mai mare substanță decît genul, fiind mai aproape de sub- 
stanța primă, mai proprie ei, — ($ 7) şi genul este enunțat ca 
predicat despre specie şi nu invers, specia este subiect ($ 8). 
Speciile sînt însă în acelaşi grad substanţe ($ 9), aşa cum din 
substanțele prime (rporars oùsixıs) nici una nu este în mă- 


sură mai mare substanță decît celelalte”. 


;; $ 10. De asemenea, speciile şi genurile trebuie să fie 
numite substanțe secunde, înaintea celorlalte” (însușiri, acci- 
dente), „conceptul de om înaintea faptului că el este alb sau 
fuge”. Aşadar există două feluri de abstracţie : de exemplu 
om și învăţat sînt ambele însușiri ale unui individ determinat ; 
prima face abstracţie numai de individualitate şi este, prin 
urmare, ridicare a individului la raţional ; nu se pierde nimic 
decît opoziţia reflexiei, nu totalitatea. 

„$12. Atât numele cît şi Adyoc-ul substanțelor ovolatg 
secunde (și prime) (om şi (ov, ale unui om anumit) sînt 
enunțate despre omul determinat, dar ele însele nu sînt în 
omul determinat ; în schimb, despre ceea ce mai este într-un 
substrat poate fi enunțat ca predicat numele substratului, dar 
nu A6yos-ul lui”. 

(P. 458, ed. Buhle.) ,, $ 15. Ceea ce e valabil pentru sub- 
stanţe este valabil şi pentru  Â.xpopxis [diferențe], numele 
ca și A5Yos-ul sînt sinonime (ovv&vwuov)”. 


b. A doua scriere este despre Interpretare; ea 
conține doctrina despre judecăţi şi propoziţii. 
Propoziţii sînt acolo unde are loc afirmare (xarăpxotc) şi negare 

(ax6pxo+6), acolo unde se naște falsul (4We55os) şi adevărul 
(ăAm0ea)*, şi nu acolo unde vois se gîndeşte pe sine însuşi 
în gîndirea pură; ele nu sînt ceva universal, ci ceva singular. 

c. A treia scriere o formează cărțile Analitice, com- 
puse din două lucrări: Analiticele prime şi Analiticele 
secunde. Eletratează deosebit de amănunţit despre do v a- 
dă şi despre silogismele intelectului: despre 
demonstraţie. „„Zvădoytouds [silogismul] este un temei (¿oti 
A5Y%06, a întemeia) în care, dacă ceva a fost pus (gesetzt), altceva 
decît ceea ce a fost pus urmează cu necesitate”"*. În logica sa, 
Aristotel a tratat cu deosebire teoria generală a silogismelor, 
şi a tratat-o foarte exact. Silogismele nu sînt de loc forma uni- 
versală a adevărului. În metafizică, în fizica şi în psihologia, 
sa etc., Aristotel nu a dedus, ci a gîndit, a gîndit conceptul în 
sine și pentru sine. 


d. A patra scriere o formează cărțile Topice (ronixă), 
sau Despre locuri. Acestea arată punctele de vedere, 
realizate de Aristotel, din care poate fi considerat un lucru 
oarecare. Cicero şi Giordano Bruno le-au prelucrat mai de 
aproape. — Aristotel indică un mare număr de puncte de 
vedere generale care pot fi adoptate cînd e vorba de conside- 
rarea unui obiect, a unei teze sau probleme ete. Orice pro- 
blemă poate fi redusă îndată la aceste puncte de vedere dife- 
rite, puncte de vedere care trebuie să apară pretutindeni. 
Aceste Locuri, aşadar, sînt oarecum o schemă de elemente 
diverse în vederea considerării şi cercetării unui obiect oare- 
care ; lucrare care a părut foarte utilă mai ales în formarea 
oratorilor și pentru flecari : conştiinţa diverselor puncte de 
vedere pune la îndemînă putinţa de a sesiza îndată multi- 
plele laturi ale unui obiect şi de a te extinde asupra lui, ţinînd 
seama de aceste laturi, iată o cerință pe care trebuie să știe 
s-o satisfacă cel ce vrea să devină orator ! 


Topicele sînt dialectică în sensul de determinări 
exterioare ale reflexiei. Aristotel spune că „ele sînt un instru- 
ment pentru a găsi, a scoate propoziții şi argumente din proba- 
bilități”» ***. Astfel de locuri (ronot) sînt generale: a) deose- 
bire; 6) asemănare ; y) opoziţie ; 5) relaţie; £) comparaţie **** 


* Calegor., c. 4 (2); De interpretat, c. 4—6. 
** Analytic. priora, I, 1. 

*** Topica, I, 13 (11) şi 1. 

**** Ibidem, I, 16—18 (14—16); II, 7—8, 10. 


409 


650 ISTORIA FILOZOFIEI ELENE 7. HI 


„Locuri spre a dovedi că ceva este mai bun sau mai de dorit 
sînt : «) durata timpului; $) autoritatea aceluia sau a acelora 
care recurg la respectivul argument ; y) gen faţă de specie; 
ò) de dorit pentru sine; č) fiindcă aparține unuia care este 
mai bun; 7) scopul; c) compararea scopului și a urmărilor ; 
0) mai frumos şi mai demn de laudă” etc.". Aristotel*" 
spune că „faţă de dialecticieni trebuie să facem uz de silo- 
gisme, iar faţă de mulţime, de inducţie”. Tot astfel, Aris- 
totel*** separă silogismele dialectice şi cele demonstrative 
de cele retorice şi de orice fel de persuasiune ; între silogismele 
retorice, Aristotel socotește şi inducția. 


410 e. În sfîrşit, a cincea, scriere este cea intitulată : Respin- 
gerile sofiste (copuszinoi Eero; adică despre Întorsă- 
turile prin care se produce în reprezentare contradic- 
ţia, — în înaintarea inconștientă a gîndului (în categorii) 
în ceea ce e de natură materială, unde gîndul ajunge în con- 
tinuă contradicție cu sine însuși. Respingerile sofiste atrag 
reprezentarea inconștientă spre astfel de contradicții şi o fac 
atentă asupra acestora. La Zenon, ele au fost menţionate. 
Tari în această privință au fost mai ales megaricii. Aristotel 
le parcurge în aşa fel încît rezolvă atare contradicții ; el arată 
cum se face dezlegarea lor prin distingere şi precizări. El exami- 
nează argumentele pe care le-au inventat sofiştii, şi cu deose- 
bire megaricii, spre a seduce reprezentarea inconștientă şi a o 
încurca în rețeaua argumentării lor. Aristotel procedează cu 
calm şi cu grijă la rezolvarea acestor contradicții şi nu-şi cruţă 
osteneala de a parcurge și de a dezlega o mulţime din ele, 
cu toate că acestea ar fi fost să fie mai degrabă de natură 
dramatică. Am văzut deja exemple mai sus**** la megarici. 

Aceste părți compun împreună Organon-ul lui Aristotel. 
Ceea ce se găseşte din acestea în logicile noastre obişnuite este 
în realitate tot ce e mai puţin și mai banal, — adesea numai 
Isagogialui Porfir. Această logică aristotelică conţine, mai ales 
în primele ei părți, în Despre interpretare şi în Analitice, deja 
expuneri ale formelor tratate în logica obișnuită, formele gene- 


* Topica, III, 1; Buhle, Argum., p. 18. 

** Topica, VIII, 2: Xpnortéov èv m Gahiyeoda. tæ uiv ovAAnytou 
npòc toù BueAsxruxovg ĚAAOV, Î mpts Totg norioic th © ènxywyğ Tobvav- 
TÉOV TPÒG TOÙG TOAAOÙG UČAAOV. 

*** Analyt. priora, II, 23 (25). 
**** Vezi mai sus, p. 134—140. 

rale de gîndire, baza a ceea ce, pînă în timpurile cele mai noi, 
este cunoscut sub numele de logică. 

a) Este un merit nepieritor al lui Aristotel de a fi 
devenit conştient de activităţile intelectului abstract, — de 
a fi recunoscut şi determinat formele pe care le ia gîndirea în 
noi. Căci ceea ce ne interesează de obicei este gîndirea concretă, 
gîndirea scufundată în intuiţia exterioară; formele logice sînt 
cufundate în aceasta, ele constituie o rețea infinit de mobilă, şi 
a fixa acest fir fin — adică amintitele forme — care trece prin 
toate, a-l aduce în faţa conştiinţei constituie o capodoperă a 
empiriei ; cunoaşterea acestor forme are o valoare absolută. 
Simpla considerare, cunoaşterea formelor şi întorsăturilor va- 
riate ale acestei activităţi, este deja îndeajuns de importantă 
şi de interesantă. Fiindcă, oricît de uscată gi de lipsită de con- 
ţinut ne-ar părea înşirarea diferitelor feluri de judecăţi şi silo- 
gisme şi a variatelor lor limitări — înşirare ce nu este nici 
măcar folositoare în descoperirea adevărului —, cel puțin nu 
este îngăduit ca, prin opoziție, să fie ridicată altă ştiinţă mai 
presus de ea şi împotriva ei. De exemplu, trece de îndeletnicire 
plină de merit să te străduiești să cunoşti numărul inexpri- 
mabil de animale, insecte, 167 de specii de cuc, dintrecare 
una are un moț în cap altfel format ; să cunoşti o nouă specie 
mizerabilă a unui soi de muşchi mizerabil (muşchiul e o crustă), 
specii de paraziți, de ploşniţe (entomologie savantă); este 
lucru mult mai important să cunoşti variatele feluri de mişcare 
a gîndirii decît mişcările acestor paraziți. Tot ce se găsește mai 
bun în logica obişnuită despre formele judecății, raționamen- 
tului etc. a fost luat din aceste scrieri ale lui Aristotel ; au fost 
brodate multe amănunte pe urzeala aşezată de Aristotel, însă 
ceea ce este esențial se găseşte deja la el. 

ê) Adevărata valoare filozofică a logicii lui Aristotel. 
În manualele noastre, logica aceasta a primit poziția și sensul 
că ea ar conţine și exprima numai activitatea intelectului ca 
activitate a conștiinței ; că ea ar fi îndreptar de gîndire justă. 
Încât s-ar părea că mișcarea gîndirii ar fi ceva pentru sine, 
ceva ce nu are nimic de-a face cu ceea ce este gîndit ; logica 
ar expune legile intelectului nostru, legi cu ajutorul cărora 
ajungem la înţelegerea lucrurilor (zur Finsicht kommen), însă 
datorită unei mijlociri, a unei mişcări care n-ar fi mişcarea 
lucrurilor înseși. Rezultatul ar fi, evident, adevărul, încât lucru- 
rile ar fi făcute aşa cum le producem noi conform legilor 
gîndirii. Dar modul acesta de cunoaştere are numai semnifi- 


a 

cație subiectivă : judecata, silogismul, nu este judecată, nu 
este silogism al lucrurilor înseși. 

Deci, dacă, potrivit acestui fel de a vedea, gîndirea există 
pentru sine, ea nu se înfățișează în sine ca cunoaștere, adică 
nu are un conținut în sine şi pentru sine însăși; ea este o 
activitate formală care se desfăşoară just, fără îndoială, dar 
al cărei conţinut e pentru ea un conţinut dat. Gîndirea devine 
în acest sens ceva subiectiv : în sine şi pentru sine inferenţele 
ei sînt corecte, dar, lipsindu-le conţinutul, judecăţile şi raţio- 


“namentele acestea nu ajung la cunoaşterea adevărului. Astfel 


“ 


logicienii furnizează formele lor; iar ceea ce se critică este 
caracterul acesta sub care ele sînt date, faptul că sînt numai 
forme. Amîndouă părţile recunosc aceste fapte şi că acestea 
sînt corecte. Dar în acest fel de a vedea, ca şi în acest reproș, 
adevărul însuși este pierdut ; se afirmă, în general, neadevărul 
sub forma opoziţiei dintre subiect şi obiect şi a lipsei unităţii 
lor, — nu se pune problema dacă ceva este adevărat în sine 
şi pentru sine. Astfel așa-numitele legi logice ale raţionamen- 
tului silogistic sînt considerate ca adevărate sau, mai curînd, 
juste pentru ele însele, lucru de care încă nimeni nu s-a îndoit. 
Lucrul cel mai rău care se spune despre ele este că sînt formale, 
numai aici ar fi greşeala : atît legile gîndirii ca atare, cît şi 
determinaţiile ei, categoriile, sînt sau numai determinări ţinînd 
de judecată, sau numai forme subiective ale intelectului, față 
de care lucrul-în-sine este altceva. 

Însă, «) cu toate că nu au conţinut empiric, ele înseși 
sînt conţinutul ; logica este ştiinţă adevărată, ştiinţă despre 
gîndire, ea nu este ceva formal, are conţinut. Gîndirea şi mişca- 
rea ei este conţinutul; cel mai interesant conţinut ce poate 
exista, adevărat pentru sine. Numai că, aici intervine din nou 
dezavantajul întregii manieri aristotelice, şi încă în gradul 
cel mai înalt : în gîndire şi în mişcarea gîndirii ca atare, dife- 
ritele momente ale acesteia sînt, în maniera aristotelică şi în 
toată logica ulterioară, separate ; avem aici o mulțime de feluri 
de judecată şi de inferenţă, care toate sînt considerate ca valabile 
fiecare pentru sine și au pretenţia de a poseda ca atare, în sine 
şi pentru sine, adevărul. Astfel însă ele sînt tocmai conţinut, 
ființă indiferentă, deosebită : celebrele legi ale contradicţiei 
etc., silogismele etc. ; însă tocmai astfel izolate, ele nu conţin 
adevăr în ele. Numai totalitatea lor constituie adevărul gîndirii ; 
această totalitate este subiectivă şi obiectivă în acelaşi timp. 
Aceste legi şi forme sînt numai materialul adevărului, conți- 

nutului lipsit de formă ; neajunsul lor nu constă în faptul că 
sînt numai forme, ci în faptul că lipseşte forma. După cum 
multiplele însuşiri — roşu, dur etc. —ale unui lucru nu sînt 
pentru sine ceva, ci numai unitatea lor este un lucru real, tot 
astfel şi unitatea formelor judecății şi ale raţionamentului ; 
izolate, aceste forme posedă tot atît de puţin adevăr pe cît de 
puţin posedă o asemenea însușire sau ritmul într-o melodie. 
Forma unui raționament silogistice şi conţinutul acestuia 
pot fi cu totul juste şi totuşi concluzia lui să nu fie adevărată, 
deoarece această formă ca atare nu posedă pentru sine adevăr. 
Însă aceste forme n-au fost niciodată examinate sub acest 
raport, și dispreţuirea logicii însăşi provine din falsul punct 
de vedere al lipsei conţinutului. Ele, aceste forme, au greşeala 
de a fi în prea mare măsură conţinut. ß) Acest conţinut nu este 
altceva decît ideea speculativă. Conceptele intelectului sau ale 
rațiunii sînt esența lucrurilor, se înțelege nu pentru felul de a 
vedea, despre care am vorbit, ci în adevăr. Şi pentru Aristotel 
conceptele intelectului — categoriile — sînt esențialitățile 
fiinţei. În consecinţă, dacă ele sînt adevărate în sine și pentru 
sine, atunci ele însele sînt propriul lor conţinut, și încă cel mai 
înalt conţinut ; numai că nu acesta este cazul. 

Formele expuse în cărțile aristotelice sînt, totuşi, numai 
forme ale gîndirii intelectului (des verständigen Denkens); 


determinaţiile generale de gîndire sînt izolate unele de altele + 


de către intelectul abstract. Aceasta nu este logica gîndirii 
speculative, nu e logica raţionalității ca diferită de aceea a 
intelectului. La baza ei se află identitatea intelectului, potri- 
vit căreia nimic nu trebuie să se contrazică. O astfel de logică 
nu este, prin natura ei, speculativă. Ea este o logică a fini- 
tului, însă ea trebuie să fie cunoscută, căci în domeniul finitului 
ea este pretutindeni prezentă. Matematica, de exemplu, este 
o deducție continuă ; jurisprudenţa este subsumarea particu- 
larului sub general, îmbinarea acestora. Aceste forme sînt pre- 
tutindeni în raporturile finite, și există numeroase ştiinţe, 
cunoştinţe etc. care nu cunosc alte forme ale gîndirii, nu folo- 
sesc, nu aplică decît formele gîndirii finite ; acestea constituie 
metoda, generală a ştiinţelor finite. Însă ele exprimă numai 
relaţii de-ale unor determinaţii finite ; iar silogismul formează 
întregul, este totalitatea acestor determinaţii. Silogismul este 
inferență a raţiunii, fiindcă el este forma pe care o dă raţio- 
nalităţii intelectul (die verstăndige Form der Verniinftigkeil). 
Silogismul are trei termeni : această trinitate constituie tota- 

litatea silogismului. Transformat în formă a intelectului (ver- 
ständig gemacht), aşa cum este întîlnit în forma logică obișnuită, 
silogismul are rostul de a îmbina un conţinut cu alt conținut. 
Dimpotrivă, silogismul raţional are drept conţinut faptul că 
subiectul etc. se îmbină pe sine cu sine însuşi ; silogism al ra- 
țiunii avem cînd un conţinut oarecare, Dumnezeu etc., dife- 
rențiindu-se în sine însuşi, se îmbină pe sine cu sine însuși. 
Această identitate constituie momentul esenţial al conţinu- 
tului speculativ, al naturii silogismului rațional. — Astfel, Aris- 
totel este creatorul logicii intelectului, al logicii obişnuite. 
Formele ei se referă numai la relaţiile lucrurilor finite unele 
faţă de altele ; în astfel de forme nu poate fi cuprins adevărul. 
Însă trebuie să observăm că logica lui nu se bazează pe aceste 


> raporturi proprii intelectului ; nu aceste forme ale silogismului 


sînt cele după care procedează Aristotel. Dacă ar proceda 
conform lor, Aristotel nu ar fi filozoful speculativ pe care l-am 
cunoscut în cursul expunerii de mai sus. Nici una dintre tezele 
lui, dintre ideile lui nu ar putea fi susținută, afirmată, nu ar 
fi valabilă dacă el s-ar ţine de această logică obişnuită. Nu 
trebuie să credem că, în măsura în care este speculativ, Aris- 
totel a gîndit, a înaintat şi a demonstrat ascultînd de această 
logică a sa, de aceste forme cuprinse în Organon; procedind 
astfel, el n-ar fi putut face nici un pas înainte, n-ar fi ajuns 
să formuleze nici o propoziţie speculativă. 

Asemenea întregii filozofii aristotelice, şi logica lui (oare- 
cum istorie naturală a formelor spiritului, tratate ca în istoria 
naturală animalele: unicorn, mamut, gîndac, moluscă) are 
nevoie de o prefacere esenţială, care să transforme seria de- 
terminaţiilor ei într-un întreg sistematic ; — nu întreg siste- 
matic în sensul că totul să fie împărțit just, să nu fie uitată 
nici o parte şi să fie toate aşezate în ordinea lor adecvată, 
ci în sensul ca ele să devină un singur întreg organic, viu, unde 
fiecare parte să fie considerată ca parte şi numai întregul ca. 
atare să posede adevăr în el. Aristotel exprimă adesea acest 
adevăr, de exemplu în Politica sa. Tocmai din această cauză 
o formă logică izolată nici nu posedă adevăr în ea însuși; 
— nu fiindcă ea este formă sau gîndire, ci fiindcă este o formă. 
anumită, o anumită gîndire, formă izolată, singulară, şi în aceas- 
tă izolare pretinde să fie valabilă. Însă, ca sistem, ca formă, 
absolută care domină acest conținut, gîndirea își are conți- 
nutul în ea însăşi, diferența; ea este filozofia speculativă, 
gonținut care e nemijlocit subiect şi obiect : conceptul şi uni- 

versalul sînt esenţialităţi ale lucrurilor. Ele trec de forme că- 
rora conţinutul le stă în faţă, fiindcă ele însele nu au forma 
conţinutului. Întocmai cum datoria morală exprimă fiinţa-în- 
sine-şi-pentru-sine, aşa exprimă gîndirea ființa-în-sine. Dar o 
ființă-în-sine-şi-pentru-sine determinată, o ființă-în-sine deter- 
minată, este ea însăși numai moment ; ea trebuie să se deter- 
mine, dar să ştie să şi suprime iarăşi această determinare a ei. 
Forma logică care se suprimă pe sine, ca această formă de- 
terminată, renunţă tocmai prin aceasta la pretenția de a fi 
valabilă în sine şi pentru sine. Atunci este logica ştiinţă a raţiu- 
nii; ea este filozofie speculativă a ideii pure a esenței abso- 
lute, nu e opoziţie între subiect şi obiect, ci rămîne opoziție 
în gîndirea însăşi. Multe sînt formă indiferentă. 

În această expunere a conţinutului principal al filozofiei 
aristotelice m-am extins mai tare, pe de o parte, din cauza 
importanţei lucrului însuşi (este conținut propriu al nostru) şi, 
pe de altă parte, fiindcă, de fapt faţă de nici o altă filozofie 
n-au păcătuit atît de tare timpurile moderne ca față de filo- 
zofia lui Aristotel şi fiindcă nici unui filozof antic nu sînt atîtea, 
scuze de prezentat ca lui Aristotel. Dacă există cineva care 
trebuie considerat drept unul dintre învățătorii neamului ome- 
nesc, apoi acela este Aristotel. Conceptul lui a pătruns în toate 
sferele conştiinţei ; și această separare în procesul de deter- 
minare prin concept, dat fiind că şi ea este necesară, conține 
în fiecare sferă cele mai profunde gînduri juste. Pentru a anti- 
cipa aici în linii generale istoria exterioară a filo- 
zofiei lui, — Aristotel a fost pentru acest motiv, timp 
de mai multe secole şi fără întrerupere, purtătorul culturii 
gîndirii. Cînd în Occidentul creștin dispăruse ştiinţa printre 
creştini, autoritatea lui a strălucit printre arabi, de la care, 
într-o epocă ulterioară, filozofia sa a fost transmisă din nou 
Occidentului. Triumful cu care a fost sărbătorită alun- 
garea filozofiei aristotelice din școli, din ştiinţe şi îndeosebi 
din teologie (filozofie despre ființa absolută) prezintă o dublă 
latură: o dată că, de fapt, a fost alungată nu atît filozofia 
aristotelică, cît a fost repudiat principiul acestora, mai cu seamă 
al ştiinţei teologice, principiu conform căruia adevărul prim 
ar fi un adevăr dat, revelat, o presupoziţie care stă o dată 
pentru totdeauna la bază şi doar în jurul căreia rațiunea şi 
gîndirea ar avea, chipurile, dreptul şi puterea să se învîrtească 
în mod superficial. — În forma aceasta şi-a însușit, în evul 
mediu gîndirea care se trezea, cu deosebire teologia, anga- 

jindu-se în toate mişcările şi determinările dialectice şi ridi- 
cînd un edificiu în care materialul dat a fost elaborat. numai 
superficial, a fost clasat şi conservat. Triumful asupra acestui 
sistem a fost triumful asupra acestui principiu și triumful gîn- 
dirii independente, libere. — Dar o altă latură a acestui 
triumf este triumful vulgarităţii, care s-a eliberat de con- 
cept şi a scuturat jugul gîndirii. Odinioară se vorbea destul, 
şi se vorbeşte încă şi acum, despre Aristotel și despre subti- 
lităţi scolastice ; cu aceste nume unii își închipuie că au dreptul 
să se dispenseze de efortul abstracţiei şi să se adrezeze, în loc 
de concept, văzului, auzului, recurgînd la ceea ce se numeşte 
bun-simț. Tot astfel, în ştiinţă, locul gândurilor subtile l-a luat 
vederea subtilă : un gîndac oarecare, specii de păsări sînt deo- 
sebite tot atît de subtil cum erau odinioară conceptele şi gîn- 
durile. Dacă o specie oarecare de păsări are culoare roșie sau 
verde, dacă are coadă diformată mai mult în cutare sau în cutare 
fel ete., iată „,subtilități” care pot fi găsite mai uşor decît 
deosebirile gîndului ! Şi apoi, deocamdată, pînă să se călească 
în munca intelectuală, ajungînd să poată ţine piept universa- 
lului, pentru un popor, „subtilităţile” acestea sînt o pregătire 
utilă sau mai curînd, constituie un moment pe acest drum 
al culturii. 

Aşadar, defectul filozofiei aristotelice rezidă în fap- 
tul că, după ce prin ea multitudinea fenomenelor a fost ridi- 
cată pe planul conceptului, acesta fiind însă divizat într-o 
serie de concepte determinate — nu a fost afirmată unitatea, 
nu a fost valorificat conceptul care să le unească în chip ab- 
solut. Aceasta este sarcina pe care avea s-o îndeplinească viito- 
rul. Aceasta apare deci astfel : se simte nevoia unităţii con- 
ceptului. Această unitate este esenţa absolută. Ea se înfăți-: 
şează mai întîi ca unitate a conştiinţei de sine şi a conștiinței, 
ca gîndire pură. Unitatea esenței ca esenţă este unitate obiec- 
tivă, e gîndul care este gîndit. Însă unitatea ca concept, uni- 
tatea, în sine generală negativă, timpul ca timp absolut împlinit 
şi, în împlinirea lui, ca unitate, este conștiința de sine pură. 
Pentru acest motiv vedem începînd acest proces în felul că 
conştiinţă de sine pură face din sine esență, dar avînd totodată 
mai întîi semnificația subiectivă a unei conştiinţe de sine 
care este astfel fixată ca atare, separîndu-se de esența obiec- 
tivă, motiv pentru care ea este la început împovărată cu o 
diferență pe care ea nu o învinge. 

Această necesitate a lucrurilor a cauzat apariţia filozo- 
fiei stoice, epicuriene, apoi a filozofiei neoacademice şi a celei 
sceptice, filozofii despre care urmează să. vorbim acum. yp. 

Urmaş direct al lui Aristotel a fost Teofrast, năs- 
cut în anul al doilea al olimpiadei a 102-a (371 a. Chr.), cele- 
bru, dar numai un comentator al lui Aristotel*. (Aristotel este 
un tezaur de concepte filozofice atît de bogat, încît în opera 
lui se găseşte mult material de elaborat mai departe, de for- 
mulat în prezentare mai abstractă; precum se găsesc și multe 
teze care ar trebui să fie scoase în evidenţă.) Dar despre Teo- 
frast, ca şi despre mulți alţii, de exemplu despre Dicearh** 
din Mesina ***, despre Straton din Lampsac ****, cel mai 
vestit între ei şi urmaș al lui Teofrast, nu este mult de relatat. 
Despre Straton avem numai puţine informaţii generale : a 
fost celebru ca fizician. Conceptul lui despre natură s-a 
desfăşurat pe plan mecanicist de gîndire, însă nu în sensul 
aceluia al lui Leucip, Democrit şi apoi al lui Epicur, ci Straton 
a recurs în explicaţiile sale la „,cald” și la rece” *****, Și 
(dacă este atît de sigur ceea ce ni se relatează despre el) Straton 
a devenit foarte necredincios lui Aristotel, reducînd totul la 
mecanism și la hazard. și înlăturînd teleologia, scopul" *****, dar 
nu scopul în sensul prost pe care-l atribuie acestui concept 
epoca modernă. — Ceilalţi peripateticieni s-au îndeletnicit mai 
mult cu dezvoltarea anumitor învățături ale lui Aristotel, cu 
expunerea conținutului neschimbat al operelor lui, dindu-i 
doar o formă mai mult sau mai puţin retorică, comentato- 
rică. Am notat deja faptul că scrierile lui Aristotel au dispărut 
de timpuriu şi că filozofia aristotelică ni s-a păstrat nu atît 
în documentele ei originale, cît prin tradiţia şcolii peripate- 
tice. Motiv care a făcut ca ea să sufere în curînd modificări 


* 'Tennemann, vol. III, p. 333. 

** Cicero, Tuscul. Quaest., I, 10 (cf. c. 31): nihil esse omnino animum, et 
hoc esse nomen totum inane,. .. vimque omnem eam ; qua vel agamus quid vel senti- 
amus, in omnibus corporibus vivis aequabiliter esse fusam, nec separabilem a corpore 
esse, quippe quae nulla sit, nec sit quidquam, nisi corpus unum, et simplex, ita 
figuratum, ut temperatione naturae vigeat, et sentiat. — Stobaeus, Eclog. Phys., 
p. 796 : &puovlav t&v rerrăpov otoayclwv. Cicero ne dă istoric un rezultat, așa 
cum şi-l lămurise el, fără nici un concept speculativ. 

*** Brucker, op. cit., vol. I, p. 854; Tennemann, vol. III, p. 336. 

**** Diog. Laertios, V, $ 58. 
***** Stobaeus, Eclogae Phys., p. 298. 
**+**** Cicero, De natura deorum, 1, 13 : Strato, ... qui omnem vim divinam in 
natura sitam esse censet, quase causas gignendi, augendi, minuendi habeat, sed 
careat omni sensu el figura. 


43 — Prelegeri de irtorie a filozofiei, vol. I 

esenţiale şi a dus la expuneri ale doctrinei aristotelice dintre 
care nu ştim dacă unele nu s-au furişat printre cele ce trec drept 
opere ale lui Aristotel. 

Şcoala peripatetică a considerat ca principiu 
al fericirii, al virtuţii Aoyoc-ul şi înclinația. 

Şi cu aceasta ne oprim în ce priveşte filozofia aristotelică. 
Este greu să te desparți de ea; cu cît intri mai în amănuntul 
ei, cu atît devine mai interesantă și cu atît mai mult descoperi 
conexiunea obiectelor ei. Filozofia aristotelică a primit şi 
numele de filozofie peripatetică ; iar aceasta a devenit mai 
mult (de exemplu pe timpul lui Cicero) un fel de filozofie 
populară, în loc să se fi dezvoltat adinca manieră speculativă 
a lui Aristotel şi să fi devenit un bun al conştiinţei. 

Dintre antici, Aristotel merită cel mai mult să fie studiat. 


Am încheiat prima secţiune a filozofiei elene şi trebuie 
să trecem la a doua perioadă a ei. Prima perioadă a filo- 
zofiei elene s-a extins pînă la Aristotel, pînă la elaborarea ştiin- 
ţei aşa cum am văzut-o în cele precedente. Rezultatul la Platon 
şi la Aristotel a fost ideea ; cunoaşterea a cîştigat acest teren 
al gîndirii ca gîndire liberă. La Platon am avut generalul mai 
mult în mod abstract, ca principiu ; terenul a fost luat în stă- 
pînire. La Aristotel, gîndirea a devenit concretă ; la el nu avem 
ideea abstractă, nemişcată, ci o avem ca idee concretă în 
realitatea ei activă. — Or, prima exigenţă, ceea ce este 
nemijlocit necesar acum, trebuie să rezulte din ceea ce deve- 
nise filozofia sub Platon şi Aristotel, din ceea ce era conținut 
în ea aşa cum se dezvoltase sub ei. Această exigenţă nu este 
altceva decît aceea ca universalul să fie sesizat ca un ce 
universal, ca universalitate a principiului ; aceea ca să fie scos 
în lumină un principiu şi să fie valorificat un principiu într-un 
mod universal, aşa încît particularul să fie cunoscut prin acest 
universal; apare adică nemijlocit nevoia unei filozofii sistema- 
tice. Pot vorbi unii de sistemul platonic şi de sistemul aristo- 
telic, dar acestea nu au formă de sistem. Pentru aceasta este 
necesar să fie stabilit un unic principiu, care să fie realizat cu 
consecvență în ceea ce este particular. Filozofia aristotelică 
este complexul complet al înţelegerii universului. La Aristotel 
avem redus totul la speculativ, am văzut modul suprem al 
ştiinţei, însă el a procedat empiric. La Aristotel există, fără 
îndoială, un principiu unic, și încă speculativ, dar acest prin- 
cipiu nu este pus în evidență ca unic. Natura speculativului 
n-a fost înfățișată conștiinței ca fiind conceptul pentru sine, 

conținînd în sine dezvoltarea varietăţii universului natural și 
spiritual. Încă mai puţin este stabilit acel principiu ca fiind 
universalul, din care să fie dezvoltat particularul (logica lui 
Aristotel este mai curînd contrariul). Aristotel mai mult parcurge 
seria celor vii şi a celor moarte, punîndu-le în fața gîndirii sale 
obiective, adică înţelegătoare, şi le sesizează cu ajutorul con- 
ceptului. Fiecare obiect este pentru sine concept; Aristotel 
spune: acesta este obiectul, îl găsim în aceste determinaţii. 
Aceste gînduri însă el le îmbină laolaltă şi prin aceasta este el 
speculativ. — În general, Aristotel şi Platon au procedat în 
acelaşi timp şi empiric ; au luat cutare și cutare reprezentare 
şi au analizat-o. Această manieră lipsită de rigoare iese în evi- 
denţă mai cu seamă la Aristotel. În știința aristotelică, ideea 
gîndiri icare se gîndeşte pe sine însăşi este concepută ca fiind 
adevărul suprem; dar realizarea acestuia, conștiința univer- 
sului natural şi spiritual, constituie, în afara acelei idei, o serie 
lungă de concepte particulare, separate unele de altele. Ceea 
ce lipsește este un principiu unic care să fie realizat de către 
ceea ce e particular. Cuprinsul a ceea ce este cunoscut trebuie 
să se înfățigeze şi ca o unitate unică, ca o unică organizaţie 
a conceptului. Prima exigență a filozofiei este așadar, acum, 
ca universalul să fie conceput liber pentru sine ; este exigența 
unui principiu unic pentru tot ce e particular ; este exigența 
de a concepe amintita idee în așa fel încît multiforma realitate 
să fie raportată la ea, ca la urliversal, să fie determinată prin 
ea” şi cunoscută în această unitate. Aceasta este poziţia pe care 
o avem, în cuprinsul acesteia doua perioade. 

O astfel de filozofie sistematică devine mai întîi dogma- 
tism, şi de aceea i se opune îndată scepticismul. În locul ter- 
menului de ,„,dogmatic”, francezii folosesc pe acela de systma- 
tique (système : un principiu unic, elaborat consecvent, repre- 
zentările trebuie să decurgă dintr-o unică determinaţție), de 
aceea systématique este echivalent cu unilateral”. Am văzut “2? 
la Aristotel ideea supremă, gîndirea care se gîndeşte pe sine 
însăşi ; or, această idee ocupă la el iarăși locul unui ce parti- 
cular, ea nu este principiu al întregii lui filozofii. Această gîndire 
care se gîndeşte pe sine însăşi este cu desăvîrşire concretă: 

a se gîndi pe sine însuşi este obiectiv, gîndirea este subiectivă, — 
vod6, care este obiectiv și subiectiv, conștiință a unităţii; 
aşadar, ca gîndire a gîndirii, el este concret. Ceea ce ar urma 
apoi ar fi: a) ca această idee să fie dezvoltată din sine şi în 
felul acesta universalul să fie reprezentat ca universal real, — 

să fie cunoscută lumea, astfel încît conţinutul ei să fie 
sesizat; numai ca determinare a gîndirii ce se gîndeşte pe sine 
însăşi. Aceasta nu s-a putut întîmpla în sine şi pentru sine. 
Se recunoaşte numai necesitatea unui principiu unic. 6) În al 
doilea rînd, acest principiu rămîne aici formal, abstract şi încă 
nu e dedus din el particularul, ci este doar aplicat universalul 
la particular şi se caută regula aplicării. Ar fi trebuit ca parti- 
cularul să fie dezvoltat din idee, în felul acesta ar fi ea concretă ; 
la Aristotel ea este concretă în sine. Celălalt procedeu ar fi 
numai subsumare a particularului sub general ; astfel acestea 
două sînt deosebite unul de altul, iar unirea lor este numai 
unirea subsumării ; generalul este, din această cauză, numai 
principiu formal. Din partea lor, fenomenele lumii fizice și 
spirituale trebuie să fie prelucrate (legi) în vederea conceptului 
pe care-l anticipează ; — trebuie ca cele două operaţii să se 
întîlnească. Celelalte științe ca atare ridică, în ce le priveşte, 
fenomenul pe planul gîndului determinat; — nevoie de a forma 
principii cu totul generale, dar determinate — ; şi atunci 
rațiunea speculativă se poate înfățișa complet în acest gînd și 
în legătura gîndurilor, care este lăuntrică. 

Prin urmare, trebuie să iasă în evidență un principiu, uni- 
versalul, însă particularul nu este dezvoltat din el; astfel, 
principiul este abstract şi o astfel de filozofie devine unilate- 
rală ; deoarece numai ceea ce e concret în sine, ceea ce are 
ambele laturi în sine nu este tinilateral. Din această cauză 
astfel de filozofii sînt, mai precis, dogmatice, afirmative, deoa- 
rece în felul acesta de a gîndi, principiul este afirmat şi nu e 
demonstrat în modul cel adevărat. Căci se reclamă un prin- 
cipiu sub care să se subsumeze totul, acesta este numai ter- 
menul, așadar el nu e demonstrat, e numai afirmat. 

Această nevoie a cunoaşterii este prezentă. Ceea ce cores- 
punde acestei nevoi apare acum în lume, prin necesitatea inte- 
rioară a spiritului, — nu ca ceva exterior, ci aşa cum este cores- 
punzător conceptului. Această nevoie a dat naştere filozofiei 
stoice, epicuriene și sceptice. 

Dacă la prima perioadă a istoriei filozofiei elene ne-am 
oprit mult, putem compensa această zăbovire acum, căci în 
ceea ce privește perioada care urmează putem face o expunere 
scurtă. 

1. 
2. 
3. 
Filozofia 
1. 


Împărţirea istoriei filozofiei 

Izvoarele istoriei filozofiei . ; 
Modul de tratare tn prezenta istorie a a filozofiei . 
orientală Ai 

Filozofia chineză . . .... ..... 

[A] Confucius, p. 112. [B] Filozofia din Y-king, 
p. 113. [C] Secta daoiștilor, p. 115. 


. Filozofia indică . . 


A. Filozofia sâmkhya, p. 119. B. Filozofia lui 
Gotama şi a lui Canade, p. 129. 


PARTEA IÎNTII 
Istoria filozofiei elene 


Introducere, p. 137. Cei şapte înţelepţi, p. 142. Îm- 
părţire, p. 149. 

Secțiunea | 


Perioada I. De la Tales la Aristotel. . . ....... 


Capitolul I. Diviziunea I a perioadei I: De la Tales la 
Anaxagora 


A. Filozofia ionienilor . . 
1. Tales; oii e e e ae e ace 
2. Anaximandru. . . . . 
3. Anaximene. . . . . . . ‘a’ 


B. Pitagora și pitagoricienii ........... ni 
1. Sistemul numerelor, p. 190. 2. Aplicärean nume- 
relor la univers, p. 208. 3. Filozofia practică, 
p. 218. 
C. Şcoala eleată. ....... TFUE E 
1. Xenofan. .... E a oi E T ae 
2. Parmenide . . . . ........ 
3. Melisos 
4; Zenon, seca: ai e (eco, aia an sărat Vasa «ae er arii Ata 
D. Filozofia lui Heraclit . . . . . . . . . a . . . . .. 
1. Principiul logic, p. 263. 2. Modul realității, p.267. 
3. Procesul ca proces general și raportul lui cu 
conștiința, p. 274. 


E. Empedocle, Leucip şi Democrit 
1. Empedocle... ..,... 
2. Leucip şi Democrit . 
F. Filozofia lui Anaxagora . ........ . 
1. Principiul universal al gîndului, p. 309. 2, Homeo- 
meriile, p. 314. 3. Relația dintre cele două 
laturi, p. 321. 


Capitolul al II-lea. Diviziunea a II-a a perioadei I: 


De la sofişti pînă la socratici . . ... a.. 
A. Filozofia sofiştilor . . . . . . . . . . . a .. 
1. Protagora i dee ea ee i a ea o e 
2. Gorgias .... . îi i i oi cl e EEE 
B. Filozofia lui Socrate ......... 


1. Metoda socratică, p. 376. 2. Principiul binelui, 
p. 385. 3. Destinul lui Socrate, p. 408. 
C Socraţicii. n e e cs cae ceai e ai în ea 
1. Filozofia megaricilor ....... . T cad arii să 
a, Euclide; sie cite: ee fe era de ra e Sa ae sueta ae 
p..:Eubul. ys ece ae piera rai dn e ee e ic at, da Taia 
C Stilpon e i e ie ca d e e ai e ee e a 


2. Filozofia cirenaicilor . . . . . a.s so s . . . .. 


a. Aristip ..... EE Sa Sate E 0 i câ 8 
b. Theodor ........ A i a fină) ta 
c. Hegesias Şi de 

d. Anniceris . . . , . . . . . .. . 


3. Filozofia cinicilor . . . . . . . . . . . . i 


„a. Antistene . . . . . . . . . . . . ... 


b. Diogene .... .. oreore 
c. Cinicii de mai tirziu , . . . . . . .. . . 


Capitolul al IIl-lea. Diviziunea a lIl-a a perioa- 
dei I: Platon şi Aristotel .......... 
A. Filozofia lui Platon ........ ae. 


1. 
2. 
3. 


Dialectica . o s . . . . wine . . . .. .. 
Filozofia naturii . . ... ...... 
Filozofia spiritului. . . ........ 


B. Filozofia lui Aristotel. . ... .. ...... 


1. 
2. 
3. 


. . . . . . . . . . . . . . . 


Filozofia spiritului . . . . . . as e e . . 
1. Psihologia, p. 618. 2. Filozofia practică, p. 637 
(a. Etica, p. 637; b. Politica, p. 640) 


„Logica. .... . pe dă Se Bula ie ata date d 

